
PROLEGOMENA 


I. — De alterius partis argumento. 


Populum in alienam regionem abductum veteremque theocratiam 
eversum iri Deus iam in visione inaugurali (6, 11-13) vati clare mani- 
festavit; interroganti enim prophetae, quamdiu obcaecatio illa futura 
esset, respondit: donec desolentur civitates absque habitatore et domus 
sine homine et terra relinquátur deserta, et longe faciet Dominus homi- 
nes etc., immo. repetitis vicibus multam fore derelictionem et vastitatém 
in medio terrae et si remanserit decima pars, denuo in eam devolutum 
iri iudicium, donec reipublicae arbor succidatur, ita ut non remaneat 
nisi truncus. Atque quod ea visione prophetae erat propositum, - etiam. 
1, 30. 31 inculcat eadem imagine; idem proponit in parabola 5, 3 
ostendam vobis quid ego faciam vineae meae : auferam sepem eius et 
erit in direptionem ; diruam maceriem eius et erit in conculcationem et 
, ponam eam desertam ; idem exsilium eandemque dispersionem populi. 
supponit in oraculo 11, 11 edito. Verum simul eum abductione populi 
et eversione theocratiae ei ostensa fuit instauratio ; ita iam in visione 
inaugurali ; nam semen sanctum iri relietum promittebatur (6, 13). 

Ad hanc iam partem accuratius describendam vates in subsequentibus 
se convertit. Prologi enim instar priore loco refert qua occasione vati- 
cinium iam 6, 11. 129 datum ita accurate fuerit determinatum, ut exsi- 
lium babylonicum indicaretur: Ezechias enim licet insigni beneficio E 
Deo donatus in morbo et non sine miraculo sanitati restitutus, cum mis- 
sis a rege Babylonis nuntiis omnes thesauros suos ostendisset, audit 
annuntiatum exsilium babylonicum (cap. 38. 39). Instaurationem fore et 
liberationem ex exsilio et hanc liberationem demum  absolvendam esse 
salute messianica, iam necessario elucet ex iis quaelIsaias in priore parte 
Ue Id pA ipi ex norma illa generali : Sion in iudicio redime- 

r; id ex 9, 2 seq. 4, 2; 6, 13; id ex vaticiniis-de Emmanuel eiusque 
regno pacis et, iustitiae (9, 6; 11,1 seq.) ; id ex salute Bonn pro- 


missa, si se adiunxerint Sioni (14, 1. 2,16, 5; 19, 93-93 ; 94, 93; 95, 
Isaras II — 1. 

1-271, 13). Quare minime mirum esse potest, si propheta annuntiationi 
exsilii subiungit vaticinium de liberatione. Atque utiiam a cap. ' et dein- 
ceps duplicem ob oculos habuit liberationem, ab Assyriis alteram, alteram 
per Emmanuelem concedendam, ita in hac quoque parte duplicem nobis 
proponit : ex exsilio babylonico alteram, alteram sublimiorem per Mes- 
siam (Emmanuelem) efficiendam. Neque in ea re Isaias ab aliis recedit 
prophetis, immo eorum vestigiis arcte inhaeret. Expende enim quae 
de exsilio et liberatione inde consecutura dicunt Osee (2, 14-94; 3, 5; 
11, 8-19 ; 14, 5-9), Amos (9, 11-13), Michaeas (2, 12. 13 ; 3, 9-5, 8; 7 

11-20). Adde quod iam in Pentateucho dispersio Israelis inter gentes 
futura praedicitur (Lev. 26, 31-45. Deut. 29, 20-30, 9) et quod Isaias 
testis ruinae regni israelitici et exsilii assyriaci et illas minas ob ocu- 
los habens et populi iudaici impietatem 'et contumaciam cernens etiam 
sine revelatione divina coniectare poterat dissolutum iri regnum quoque 
iudaicum. Fore autem restaurationem iam annuntiatur vaticinio de regno 
Davidis aeterno (2 Reg. 1, 14 et saepius) et omnibus vaticiniis messia- 
nicis. Hanc vero restaurationem etiam contineri reditu in Palaestinam 
huncque reditum esse necessarium quasi prooemium temporis messia- 
nici, inde statim efficitur quia Messias, in quo demum omnis salus 
constituitur et absolvitur, in Palaestina manifestari debet (cf. 7, 16; 8, 
8; 9, 2 ; 11, 16) regnumque eius in Sion fundari (cf. 4, 5 ; 24, 93 ; 95, 
6; 28, 16; 33, 10). Unde ex ipsa rerum indole et nexu intimo consequi- 
iur utramque liberationem arcte inter se coniungi et proin descriptione 
prophetica quoque inter se copulari. 

Haec altera pars tribus sectionibus continetur, quae eodem versu 
redeunte non est pax impiis inter se dividuntur (48, 923 ; 51, 91; 
66, 24) et quarum argumentum iam statim ab initio summatim indicari 
videtur : completa est miseria eius; expiata iniquitas, suscepit de manu 
Domini duplicia (hebr. 40, 2). 

Primae sectionis prologo (40, 3-11) liberatio ita describitur ut ipse 
Dominus dux sit futurus populi redeuntis (cf. Mich. 2, 13), cuius pote- 
statt nemo possit resistere et cuius tamquam pastoris boniclementia ab 
omnibus sit praedicanda. Ita fundamento generali posito vates prima 
oratione (40, 12-21) Deum posse populum suum salvare demonstrat ex 
potentia illa et sapientia et maiestate divina quae ex rebus creatis elucet. 
Talis autem cum Deus sit, et idololatrae summae arguuntur stupidi- 
iatis et qui pusillanimes sunt ad summam fiduciam et spem laetam 
provocantur. lam hoc loco advertere liceat quam maxime consulat vates 
in hac quoque parte necessitatibus sui temporis; duos quasi ordines in 
populo adesse cernit : impios idololatras, Dei cultores qui tamen afflictio- 
nibus pressi animos despondeant ; en quomodo utrisque oratione sua 

consulat. Postquam Deum posse salvare ostendit, in altera oratione 
(cap. 41) quomodo liberatio futura sit. describere incipit : omnes populi 
invitantur, ut sint testes annuntiationis et exsecutionis : heros ab oriente 
veniet expugnans et conculcans regna; coram eo gentes contremiscunt ; 
verum Israel non habet cur timeat, quia Dominus Israel gloriose exal- 
tabit. Haec cum Deus et dudum annuntiaverit et ope compleverit, se 
tamquam verum Deum coram omnibus demonstravit. Heroi illi bellica 
fortitudine insigni opponitur in oratione tertia (42, 1-12) alius qui 
spiritu Dei imbutus, mansuetus, veritatem et iustitiam orbi afferet et 
spirituali omnium liberatione effecta orbem laude et gloria Dei complebit. 
Duo igitur duces, duae liberationes nobis proponuntur simili modo quo 
in priore parte saepius sermo erat de liberatione ab invasione assyriaca 
et de liberatione per Emmanuelem concedenda. 

In quarta oratione (42, 13-44, 23) vates Deum considerat qui utramque 
istam liberationem est effecturus : Deus enim ut bellator fortis exsurget 
ad sui populi causam. tuendam, ad populum suum e potestate inimi- 
corum eripiendum, ad hostes puniendos et idololatras ,confundendos ; 
hisce autem Dominus se probat veridicum rerum futurarum annun- 
 tiatorem et liberalissimum bonorum omnium largitorem, qui sine ullo 
populi merito maxima in eum bona effundit et ita gentes. quoque ad sui 
cognitionem adducit. Talis tantusque cum sit Deus, idololatrarum stupi- 
ditas plane fit inexcusabilis ; hanc inferens conclusionem vates doctrinam 
propositam etiam pro aequalibus reddit utilem ; ad quod adverte quam 
late et aperte idololatria in Iudaea serpserit temporibus Achaz et 
Manasse, et saltem tecte etiam Ezechia rege. Postquam igitur vates 
' duplicem quandam liberationem in antecedentibus adumbravit, iam incipit. 
unamquamque latius describere ; unde in quinta oratione (44, 24-45, 25) 
redit ad heroem illum bellica fortitudine victoriisque insignem, quem 
iam suo nomine Cyri effert, enarrat victorias eius et quid effecturus sit 
pro restitutione Israel. Hisce vero quae iam dudum antequam fierent a 
'Domino erant praedicta Iahve esse solum Deum verum invicte demon- 
stratur. Inter herois illius facinora recensetur expugnatio Babylonis, qua 
facta reditus exsulum permittitur ; unde oratione sexta (cap. 46) casus 
annuntiatur Babylonis quo simul idola victa sunt et prostrata; et ora- 
tione septima (cap. 4T) quantopere fastus et arrogantia Babyloniorum 
humilietur oporteat pluribus proponitur. Concluditur haee sectio oratione 
octava (cap. 48), qua Israelitae monentur, ut ad hoc vaticinium atten- 
dant et secundum illud agentes salutem a Domino dandam summis votis 
appetant. Hisce ergo prior liberatio eiusque dux et effector describitur. 

In altera sectione sermo convertitur ad alterum illum ducém et libe- 
rationem sublimiorem, quae iam 42, 1-12 adumbrata fuit. Oratione 

prima (cap. 49) ipse dux et opus eius generali quadam ratione descri- 
bitur: cernitur Messias quidem contemptus; at ex hoc contemptu 
summa gloria redundat in ipsum et in ipsam urbem, quae ad miram 
.amplitudinem et honorem maximum  provehetur. Altera oratione 
(cap. 30) describitur contumacia populi, qua divinum auxilium impe- 
diebatur, et obedientia et patientia Messiae, qua illorum rebellio 
expiatur; beati illi qui Messiae obsequuntur; vae autem rebellibus ! 
Tertia oratione (51, 1-52, 12) restitutio Sionis celebratur, quae scil. 
est gloria ex obedientia et victoria Messiae consequens. In illa restitu- 
tione salus continetur praeclara pro omnibus sempiterna, quam Deus ma- 
gnis illis antiquitatis miraculis instauratis concedet, Quare ne timeat Israel ; 
Deus enim potentissimus regnum suum fundabit, ipse auferet omne 
opprobrium a lerusalem et hostes eius conteret. Unde Sion laetetur ; 
lempus miseriae abiit; Dominus ipse liberator adest. Quam suavis 
nuntius, quo audito omnes exsultant. Verum ut tanti boni fiant partici- 
pes, Babyloniam relinquant oportet. In oratione quarta (32, 13-33, 19) 
ea accuratius proponuntur et absolvuntur, quae iam in antecedentibus 
(49, 4. 1; 50, 5-1) de Messia patiente indicata erant ; describitur eius 
satisfactio vicaria, mors, sepultura et praeclari fructus ex eius passione . 
oriundi hic breviter recensentur. Qui fructus in subsequentibus oration:- 
bus magis magisque delineantur. Ita oratione quiuta (cap. 54) illud: 
videbit semen longaevum, dispertiam ei plurimos explicatur in novae 
.Sionis amplitudine, gloria, sanctitate. Quare oratione sexta (cap. 53) 
admonentur ut ad Messiam, auctorem salutis, totis animis se conver- 
tantet iam nunc laeta spe se consolentur. Oratione autem septima 
(cap. 96. 57) sublatis veteris legis limitibus salutem omnibus offerri 
docetur ; exponitur scil. illud : iustificabit multos (93, 11); qua salute 
proposita propheta vehementer in impios invehitur Israelitas, quorum 
sceleribus vindicta Dei provocetur ; unam iis superesse salutis viam, ut 
ab idolólattia recedant. 

In prima oratione (cap. 38) tertiae sectionis magna cum emphasi 
interna renevatio mentis inculcatur; hanc esse viam qua ad salutem 
perveniatur. Idem in altera oratione (cap. 59) denuo proponitur ; solum 
peccatis oecludi et impediri auxilium Dei ; cum peccatum longe domine- 
tur neque ab hominibus iustitia possit restitui, Deum ipsum zelo sanc- 
titatis suae regnum iustitiae stabile esse conditurum. Hoc autem regnum 
describitur tertia oratione (cap. 60) in gloria lerusalem, super quam 
urbem gloria Domini orietur, iia ut ad eam omnes populi confluant 
eamque venerentur; ibi iam stabili ratione sanctitatem iri fundatum. 
Ad tale autem fastigium gloriae et sanctitatis theocratiam iri adductum 
per Messiam oratione quarta (cap. 61) vates declarat Messiam faciens 

explanantem, quomodo et quibus ipse. salutem sit allaturus. Hac salute 
et gloria duplicia illa continentur, quae lerusalem acceptura est de 
manu Domini. lis propositis atque descriptis vates populum edocet, 
quali animorum praeparatione obviam ire oporteat saluti, quali desiderio 
salus sit expetenda, cuius ut participes fiant, animis et corporibus a 
Babylone recedant. Ita oratione quinta (cap. 62). Idem alio schemate 
oratione sexta (cap. 63. 64) continetur : describitur enim Messias qui 
victoria reportata hostes conculcaverit. Qualiter huic victori obviam 
eundum sit, ne quis inter hostes eius conculcetur, vates precibus fusis 
declarat, quibus cum humili peccatorum confessione et maximo salutis 
desiderio actiones coniunguntur gratiarum pro immensa Dei misericor- 
dia et benignitate. Hac ergo via obviam eant Messiae; hisce animorum 
sensibus iam nunc sese induant! Num plerique Israelitarum haec ratione 
voci Domini obedientes salutem oblatam amplectentur ? Respondet va- 
tes oratione septima (cap. 68): gentes Dominum esse quaesituras 
et inventuras ; Israelitas maximam partem esse contumaces ac rebelles ; 
. reliquias solum salvas fore; sed qui renuerint multiplici excidio iri 
afflictum, dum pii omnium bonorum abundantia sint potituri. Oratione 
octava (cap. 66) epilogus totius prophetiae habetur. Veram pietatis 
indolem denuo delineat propheta et solum iis fore salutem monet, qui 
humili obedientia Domino dieto sint audientes; impios et irrisores 
excisum iri. Ostendit regnum Dei quod omnes populos complectatur et 
bonorum copiam omnibus offerat. Sed cum nova hac theocratia simul 
iudicium coniunctum iri, quo discriminentur mali et boni. Qui fideles 
inventi fuerint, praecones fore ait gloriae Dei; simul cum Israelitis gentes 
accessuras esse ad montem sanctum, ibique Deum adoraturas, dum 
contemptores Dei suppliciis crucientur. — Uti cap. 9 sacer vates incepit 
a monte Domini, ad quem omnes confluant, ita 66, 20 eodem monte, 
omnium gentium centro, exhibito vatieiniis finem imponit. Omnia enim 
ad hoc unum diriguntur, ut regnum Dei stabiliatur ; hoc autem regnum 
in monte Domini, in Ierusalem, tamquam in suo centro constitui, in 
utraque libri parte vates aequali ratione asserit (cf. 24, 23; 21, 13; 
49, 418:92, 1; B3, 15 60, 1 ele.) 


II. — Ad quem auctorem hane partem referri oporteat. 


Cum plerique ex acatholicis hane partem a propheta quodam iuniore 
tempore exsilii babylonici ad finem vergentis vel etiam edicto Cyri de 
Iudaeorum reditu iam edito conscriptam esse magno studio contendant, 
ante omnia inquirere expediet, quaenam indicia de tempore in ipsis hisce 
oraculis tradantur. 

Iam unum ex gravissimis indiciis eo continetur quod haec oracula ita 
proponuntur, ut diu ante exsilium edita et nota fuisse necessario opor- 
teat existimari. Oracula enim de Cyro eiusque victoriis et de liberatione 
ab ipso concedenda ita verbis concepta sunt et ita crebra quoque repe-- 
titione efferuntur, ut in ipsa horum oraculorum annuntiatione magno 
cum pondere inculcetur, praedictionem factam esse diu antequam rei 
praedictae germina et indicia adfuerint vel adfore cognosci potuerit ; ex 
tali autem praedictione diu ante ipsam rem facta et nota apertissime sequi 
Deum Israelitarum esse verum Deum, utpote qui illa praedictione de- 
monstraverit modo invicto etad omnium captum quam maxime accommo- 
dato se res quoque futuras sua scientia comprehendere et cuncta a sua 
voluntate et potentia dependere. Ad quod ut animos rite advertant crebra 
fit iisdem in capitibus admonitio. Insuper eadem demonstratio confir- 
matur a contrario, cum saepius non sine emphasi idololatris obiiciatur, 
ab idolis nunquam quidquam eiusmodi esse praestitum, et cum multa 
cum ironia provocentur, ut aliquam rerum futurarum praedictionem, 
cuius speciem adeo eminentem dahve ediderit, ipsa quoque edant vel 
dicant, quando vel ubi tale divinitatis testimonium insigne exhibuerint. 
Iam vero si talis est indoles horum oraculorum, necessario orta esse 
debent diu ante exsilium. Utrumque : et talem esse indolem oraculorum 
et ex ea indole consequi priscam originem, paucis erit declarandum. 

Indolem esse peculiarem eam quam dixi horum oraculorum imme- 
diate ipsis verbis quibus concipiuntur clarissime apparet. Ad talem enim 
praedictionem factam diu ante ipsam rem coram omnibus populis aperta 
fit provocatio coniuncta cum ironica invitatione, ut idola simile quid 
exhibeant 41, 21-29; idem 43, 9 : « quis in vobis annuntiet istud et 
quae prima sunt audire nos faciet ? dent testes eorum... vos testes mei, 
dicit Dominus » etc. vel 45, 91 : « quis auditum fecit hoc ab initio, ex 
tunc praedixit illud ? numquid non ego Dominus et non est ultra Deus 
absque me » et 46, 9 : « recordamini quia ezo sum Deus et non est 
ultra Deus nec est similis mei, annuntians ab exordio novissimum et ab 
initio quae necdum facta sunt » etc. et 48, 5 : « praedixi tibi ex tunc ; 
antequam venirent indicavi tibi, ne forte diceres : idola mea fecerunt 
haec et sculptilia mea et conflatilia mandaverunt ista » etc. et 48, 46 : 
« audite hoc : ex tempore antequam fieret ibi eram ». 

Ex tali autem argumentatione septies cum emphasi repetita necessario 
consequitur oracula haec debuisse edici diu antequam eventus illi opere 
impleri coepti sunt. Id in ipsa explicatione textus satis patebit; interea. 
haec pauca innuisse sufficiat. Finge enim talia prima vice dici et inno- 
tescere demum exsilio ad finem iamiam vergente, eo scil. tempore, quo, 
uti adversarii volunt, Cyrus iam variis victoriis partis imperio babylo- 

nico urbique imminet cla lem et ruinam minitans. Quid istis oraculis eo 
tempore demum effici potuit ? Nonne vates, si tune demum exstitisset 
et ea quae iam partim facta sunt vel iamiam fiunt vel in eo sunt ut facili 
coniectura tamquam mox futura annuntiari possint, gravi vaticinio prae- 
dixisset ut talia quae iam dudum ante impletionem fuerint clare ac di- 
stincte praedicta, nonne vates seomnium risui et contemptui exposuisset? 
Qua fronte potuit eo tempore talia dicere ? nonne hoc vaticinandi modo, 
et se et Deum tamquam deceptorem et mendacem aperte professus esset? 
Vult ex vaticiniis diu ante impletionem datis Dei sapientiam et divini- 
tatem probare et populum inducere, ut ab idolis ad Deum illum vivum 
et verum se convertant, et ut hoc efficiat, quid in medium adducit ? Ex 
adversariorum sententia fingit ex eventibus sui temporis oracula et ea 
ut olim iam edita populo proponit et ita Dei praescientiam probat. Quo 
quid absurdius cogitari potest ? Quis putabit neminem eam detegere 
fraudem ? et vati illi dicere : ubinam erant oracula tua antea ? prima 
vice nunc cum res fiunt proferuntur; ergo mentiris haec diu ante a Deo 
fuisse annuntiata ! Plane ergo intelligi nequit, quomodo ea oracula in 
fine exsilii oriri potuerint et pronuntiari a vate qui ceteroquin omnem - 
fraudem omneque mendacium abominatur, qui idolorum inanem cultum, 
divinationes omnesque praestigiatorias artes abhorret et agnitione veri 
Dei et demonstratione eius omniscientiae subvertere vult. Iam qui fingi 
potest eum qui adeo in fraudem praestigiatorum invehitur, eadem fraude 
divinitatem Iahve aliis velle persuadere ? Et si voluisset, num potuisset? 
num non stultissime egisset talia dicens quae statim ab omnibus facil- 
lime fraudis ac mendacii argui potuissent ? De qua re vide quae prae- 
clare disputat von. Himpel, Theolog. Quartalschrift, Tübingen 1878 p. 
328 seq. 333, et ex protestantibus Kueper, das Prophetenthum p. 241, 
Naeg. et alii. 

Neque in hae argumentatione solum continetur indicium temporis 
ante exsilium. Alia adsunt quibus et tempus illud et prophetae commo- 
ratio in Palaestina certissime adstruitur. Id quoque ipsa explanatione 
textus uberius innotescet, unde praeoccupatione quadam haec hoc loco 
attigisse satis erit : eo ipso quod iam 40, 2. 9 vates iubetur consolari 
Ierusalem, quod alloquitur lerusalem, urbem stantem sane supponit 
seseque prodit prope eam commorantem ; idem denuo cernis 41, 271 et 
praesertim 62, 6 : super muros tuos Ierusalem constitui custodes. Et si 
41, 8. 9 Abraham vocatus esse dicitur « ab extremis terrae », ita certe 
non locutus esset propheta in Babylonia constitutus, verum ita loquitur 
is solum qui in Iudaea versatur. Abraham enim a Domino vocatus ex 
Ur Chaldaeorum profectus est, sed Ur urbs, uti tradunt assyriologi, ibi 
sita erat, ubi nunc sunt ruinae Mugheir (El-Mukajjar — cf. Delitzsch, 

Wo lag das Paradies ? p. 227) meridiem versus a Babylone. Hanc igitur 
regionem nemo in Babylonia loquens extrema terrae vocabit. Regionem 
porro iudaicam in qua consistit vates etiam prodit, cum Dominum faciat 
dicentem : et quid nune mihi est Aic, quoniam ablatus est populus meus 
(32, 8), Aic scil. in urbe, in templo hierosolymitano, ubi est sedes Dei ; 

Dei enim habitaculum in exsilium esse ablatum nullo modo concipi 
potest et ipsis verbis excluditur, cum Deus dicat se relictum esse quasi 
solum populo ablato. Huic vero locutioni illam confer, qua de Babylone 
sermo fit: recedite, exite inde (mV 32,11) et qua regio babylonica 
ut longinqua designatur. Tempus ante exsilium aperte describitur iis 
in locis quibus Dominus profitetur se scelera popali vindicaturum et 
puniturum eo quod populum tradet gentibus castigandum ; id autem 
clare enuntiatur 56, 9 et 51, 11. 12. 13 : quibus in locis tot alia tem- 
poris ante exsilium indicia adsunt, ut plerique illud oraculum tempori 
Manasse regis attribuant. Atque revera fieri nequit, ut exsilii tempore 
reprehendantur propterea quia foedera quaerant et ineant cum gentibus, 
ut in poenam idololatriae iis dispersio inter gentes denuntietur etc. ; 
porro eodem in loco mali pastores ita describuntur, ut re et verbis simi- 
litudo adsit cum 5, 41 seq. 28, 7 seq. ; describitur idololatria talis 
qualis in Palaestina exercebatur ! et in Ehponisids et si Deus subiungit : 
numquid super his non indignabor ? haec reprehensio et hae minae 
certe non sunt prolatae tempore liberationis iam instante. Quis crelere 
"potest in fine exsilii iam liberatione illucescente dici potuisse auferri 
iustos et pios morte ne videant mala neque tamen alios recogitare secum 
a facie malitiae collectum esse iustum (57, 1) ? Eodem modo 65, 3 de- 
scribitur idololatria et a v. 6 seq. Deus profitetur se iam nolle silere, 
i. e. jam non patienter ferre eorum delicta, verum in eo esse ut re- 
metiatur opus eorum in sinum eorum ; idololatria autem exsilio est pu- 
nita, quomodo ergo in fine exsilii instante liberatione intelligi potest 


1. Etiam Cheyne adnotat, torrentes S1, 5 nullo modo posse convenire regioni babylonicae 
neque illas carcerum caveas et foramina 42, 93 neque arbores 41, 19, atque mirum esse 
quod arbor dactylorum ferax (phoenix dactylifera) omnium arborum frequentissima in 
Babylonia non commemoretur. Verba eius suut haec : the reference 87, 5 to torrents beds 
is altogether inapplicable to the alluvial plains of Babylonia and equally so is that to sub- 
terranean « holes » in 42, 22; and though, no doubt, Babylonia was more wooded in 
ancient times than it is at present, it is certain that the trees mentioned in 41, 19 were 
not for the most part natives of that country, while the date palm, the commonest of all 
the Babylonian trees is "us once referred to (The prophecies of Isaiah, London 1881, II 
p. 202). Argumentum ex 56, 7-57, 11 pro Isaia auctore praeclare quoque proponit Kueper 
l]l. e. p. 243. Etiam Orelli (dio Propheten Jesaja und. Jeremia, Noerdliagen 1887) fatetur 
auctorem in 56, 9-37, 11 et 58, 1-59, 20 modum loquendi imitari prophetarum qui ante 
exsilium scripserint (p. 1271). 

denuntiatio gravissimae poenae ? Si vates in Babylonia tempore exsilii 
vixisset, 52, 4 praeter oppressionem ab Assyriis factam certo certius 
Chaldaeos ibis nominasset ; modus loquendi 56, 5. "1 in domo mea et 
in muris meis etc. melius accommodatur tempori ante exsilium ; item ea 
quae 66, 1-6. 20 leguntur et civitatem et templum supponunt et minis 
propositis non exsilium iam transaetum, sed futurum ostendunt; ita 
v.g. : « unde et ego eligam illusiones eorum et quae timebant adducam 
eis, quia vocavi et non erat qui responderet » etc. 

Quae hucusque adumbravimus, valide confirmantur eo quod oracula 
ista deprehenduntur nota et imitatione in aliquibus locis expressa apud 
Ieremiam, Sophoniam, Ezechielem, Nahum, Habacuc. Dé qua imitatione 
et dependentia luculenter tractant von Hiímpel (l.c. 476. 489 seq.), 
Reinke (Messian. Weissag. II p. 488 seq.), Zschokke (Historia s. ant. 
test. 2ed. p. 269), Kaulen (Einleitung p. 306) et ex  protestantibus 
Aueperl. c. p. 210-291, Keil (Einleitung p. 241), Delitzsch. (in com- 
ment. Drechsl. I. p. 403), Naegelsbach (Der Prophet Jesaja, p. XXX 
Seq.). Pauca indicabimus. Testimonium satis grave et efficax praebet 
Zacharias, qui tamquam « verba quae locutus est Dominus Zn manu 
prophetarum priorum, cum adhue Aabitaretur Ierusalem et csset opu- 
lenta ipsa et urbes in circuitu eius et al austrum et in. campestribus 
habitaretur » illam de ieiunio doctrinam affert quam Is. 58, 5 legimus: 
cf. Zach. 1, 5-10 et vide quae in comment. Proph. min. ad h. l. notavi. 
Ieremiam autem priscorum prophetarum effata recolere et passim suis 
inserere oraculis notum est et ab omnibus concessum. Unde si magna 
deprehenditur similitado et affinitas inter varia. quae apud Ieremiam 
leguntur et inter cap. 40-66 Is., non auctorem horum capitum sel 
Ieremiam mutuatum esse more suo tuto dicere licebit. Est igitur is qui 
scripsit cap. 40-66 antiquior leremia ; quam conclusionem ut evita- 
rent adversarii librum Ieremiae a scriptore capitum illorum multis 
interpolationibus esse auctum et retractatum asserebant. Sed quod gra- 
tis asseritur, gratis negatur. Si enim Ieremias multa imitatione expres- 
sit ex aliis prophetis et ex partibus Isaiae ab omnibus admissis 
deprompta, cur in eadem habitudine inter librum Ieremiae et alteram. 
Isaiae partem subito rem invertamus et fingamus id quod iam in 
se maxime improbabile est, talem ac tantum vatem qui in cap. 
40-66 deprehenditur. sedulo in id quoque incubuisse ut alterius vatis 
librum suis interpolationibus retractaret ? Accedit quod cap. 40-66 
adhibita inveniuntur in sermonibus Ieremiae eodem modo quo aliorum 
prophetarum dictis uti solet: scil. quae uno in contextu apud illos 
leguntur et serie continua, ea in singula quasi membra divisa variis in 
locis variaque ratione suis aspergit sermonibus et saepe parva quadam 

inflexione vocis et mutatione verba priscorum refert. Unde omnia illa. 
adsunt quibus leremiam usum esse cap. 40-66 certo affirmandum est. 


ecce non esi 
. sed 


Is. 59, 4 seq.: 
abbreviata manus Domini.. 
iniquitates vestrae diviserunt Andes 
vos et Deum vestrum et peccata 
vestra absconderunt faciem eius a 
vobis ne exaudiret. Manus enim 
vestrae pollutae sunt sanguine ; 

Is. 59, 9 : exspectavimus lucem 
et ecce tenebrae, splendorem et in 
tenebris ambulavimus; 


Is. 59, 12: multüiplicatae sunt 
iniquitates nostrae coram te et pec- 
cata nostra responderunt nobis ; 


Is. 48, 20: autlitum facite hoc 
et efferte illud usque ad extrema 
terrae; 

Is. 46, 4: confractus est Bel, 
contritus est Nabo; contabuerunt 
et contrita sunt simul ; 

Is. 31, 1 : lex mea in cordeeorum ; 


Is. 54, 15: ego sum Dominus 
qui conturbo mare et intumescunt 
fluctus eius ; Dominus exercituum 
nomen meum ; 

Is. 51, 20 : impii quasi mare fer- 
vens quod quiescere non potest ; 


Is. 65, 11: non eruntin memoria 
priora et non ascendent super cor ; 


Is. 66, 13 : vra228 
Is. 66, 16 : mm "5n 


npuez] 


Ier. 5, 2 iniquitates vestrae 
declinaverunt haec et peccata ves- 


tra prohibuerunt bonum a vobis ;. 
4, 18: viae tuae et cogitationes. 


tuae fecerunt haec tibi ; 


Lament. 4, 14: pollati sunt in 
sanguine ; 
ler. 8, 45 : exspectavimus pa- 


cem et non erat, tempus medelae 


et ecce formido ; 13, 16: exspecta- 


bitis lucem et ponet eam in um- 
bram mortis etin caliginem ; cf. 


14, 19 ; 

Ier. 14, 1: si iniquitates nos- 
irae responderint nobis, Domine 
fac propter nomen tuum, quoniam 
multae sunt aversiones nostrae, 
tibi peccavimus ; 

Ier. 50, 2 auditum facite, 
annuntiate in. gentibus : confusus. 


est Del, victus est Merodach ; 
fusa sunt sculptilia eius, 
sunt idola eorum ; 


con- 
superata 


Ier. 31, 33 : dabo legem meam 
in visceribus eorum et in corde 
eorum scribam ; 

Ier. 31, 35 : haec dicit Dominus 
qui turbat mare et sonant fluctus 
eius, Dominus exercituum nomen 
illi ; 

Ier. 49, 93: turbati sunt in 
mari, prae sollicitudine quiescere 
non potuit ; 


Ier. 3, 16 neque ascendet 
super cor neque recordabuntur 
ilius ; 

Ier. 4, 13 idem ; 


Ier. 25, 33 idem ; 

Quae apud Ieremiam cap. 10 de stultitia idololatriae leguntur, et sensu 
et verbis proxime accedunt ad ea quae Is. 44, 19-13; 41, 1; 46, 1; 40, 
18 seq. 44, 9 seq. leguntur. Promissa quae apud leremiam a cap. 30 
leguntur, in multis ita efferuntur, ut Is. 48, 21; 51, 45; 49,9 seq. 54, 
15; 95, 3. 12 ; 58, 11 ; 60, 18. 91 et alia et sensu et verbis exprimantur ; 
praesertim Ier. 31, 1-14. 20-25 plurimum alludunt ad ea quae Is. 40. 
42..49. 55. 62. 65 exponuntur (ita von Himpel l. c. p. 511. 320). 

Neqüe minus certum est a Nahum cognosci et adhiberi illa cap. 40- 
66 ; nemo enim, ut recte advertit IYaeg., negare poterit, Nah.9, 4 com- 
poni ex Is. 52, 7. 1 et 51, 23 ; item Nah. 3, 1. 10 fluxisse ex Is. 51, 
19. 20 (cf. von Himpell. c. 411). Sophonias quoque qui multa a priori- 
bus prophetis mutuari solet, si dicit 2, 13 : haec est civitas gloriosà 
habitans in confidentia, quae dicebat in corde suo : ego sum et extra me 
non est alia amplius, iam ipsis verbis Aaec est civitas indicat se verba 
aliunde mutuari; leguntur autem Is. 41, 8. 

Hisce igitur satis patet oracula haec exstitisse ante exsilium et nota 
fuisse Nahum, Ieremiae, Sophoniae aliisque. Ad quem igitur auctorem 
ea referemus ? Maximam intercedere similitudinem eorum oraculorum 
cum aliis ab Isaia editis ipsa explicatione declarabitur neque opus est id 
pluribus hoc loco demonstrare, cum ii ipsi qui Isaiam esse eorum auc- 
tiorem negant illam similitudinem nedum in dubium vocent, sed alta voce 
praedicent ; ultro enim fatentur neminem ita proxime accedere ad maie- 
statem et sublimitatem Isaiae, neminem ita plane sentiendi loquendique 
rationem Isaiae sibi propriam reddidisse, neminem adeo profunde 
mentem atque indolem Isaiae penetrasse et eam quasi induisse, sicuti 

magnum illum vatem qui scripserit haec nostra capita (de qua re vide 
Seinecke, Der Evangelist des alten Testamentes p. 34. 36. 38 ; et similia 
statuunt Knobel, Fürst, Umbreit; cf. Naeg. p. XXVII). Cum itaque et 
tempus habeamus ante exsilium et maximam cum Isaia similitudinem, 
qua re tandem impedimur quominus traditioni constanti et antiquis- 
simae consentiamus qua Isaias statuitur auctor? 

am paucis erit perpendendum quam firmis fundamentis haec traditio 
fuleiatur. Quanta cura et sollicitudine sua cuique prophetae oracula 
servata sint, supra iam exemplis demonstratum est; cogita v. g. de. 
oraculo Abdiae ; quare fieri nullo modo potuit, üt oracula adeo: insignia 
falso cuiquam adscriberentur. Unde id ipsum, quod haec oracula in libro 
Isaiae inveniuntur neque unquam alio in loco inserta fuisse demonstrari 
vel suaderi potest, iam firmum subministrat argumentum. Ordinem 
autem illum in Isaiae libro adoptatum esse perantiquum, etiam ex eo iurc 
concluseris quod in libris. Regum invasio Sennacherib et Ezechiae 
morbus neglecta temporis serie proponitur eo plane ordine quo in Isaiae 

libro. Cur autem apud Isaiam eventus illi alio quam quo acciderunt 
ordine narrentur, ratio est conspicua et ipso libri Isaiae argumento expo- 
stulatur (cf. supra p. 4 et vol. I p. 5. 6); cur autem idem ordo ab ordine 
temporis alienus habeatur in libris Regum, commode non explicatur nisi 
ex auctoritate et exemplo Isaiae, a quo qui libros Regum composuit et quia 
plerisque Ieremias censetur (cf. Cornely, Introd. II. 14 p. 293) recedere 
noluit. Sed cum omnibus consentientibus libri Regum ante exsilii finem 
fuerint compositi, etiam ante exsilii finem oracula haec iamdiu exsti- 
lisse et Isaiae librum eodem quo nune ordine fuisse dispositum et aucto- 
ritate sua plurimum valuisse, indubie conficitur. Hisce adde explicitum 
testimonium sacri auctoris Eccli. qui laudes quas Isaiae tribuit ex altera 
Isaiae parte potissimum deprompsit : « spiritu magno vidit ultima et 
consolatus est lugentes in Sion; usque in sempiternum ostendit futura 
et abscondita antequam evenirent » ( Eccli. 48, 97. 98; cf. Is. 40, 1; 
41, 4. 22. 26; 42, 9; 43, 9. 19; 44, 26 ; 45, 11; 48, 16; 49, 13 ; 51, 
3. 12. 19; 52, 9; 51, 18; 61, 2. 3; 66, 10 . 13). Accedunt testimonia 
s. auctorum novi testamenti, qui testimonia ex hac parte sub Isaiae 
nomine allegant; cf. Matth. 3, 3; 8, 11; 12, 471. Marc. 1, 2. Luc. 3, 4; 
4, Ti. Ioan. 4, 23; 12, 38. Act. 8, 30. tom. 40, 16. 90. 

Praeterea haud infirmum argumentum etiam iis continetur quae Esdr. 
1, 2 de Cyri decreto referuntur ; nam Cyrus profitetur : « omnia regna 
terrae dedit mihi Dominus Deus coeli et ipse praecepit mihi, ut aedifi- 
carem ei domum in Ierusalem » ; quae verba omnino conformia sunt ad 
Is. 44, 26 seq. et confirmant id quod Josephus (Antiq. 11, 1. 1) narrat, 
Cyro vaticinium hoc fuisse ostensum, quo permotus fuerit ut iussa faceret, 
Sed quis sibi persuaserit, Cyrum aut noluisse aut non potuisse inquirere 
et certis indiciis deprehendere, quando demum oraculum fuerit editum, 
aut sine ulla eius originis antiquitatisque investigatione eius verbis se - 
dicto audientem praestitisse aut recenti Iudaeorum fraude adeo facile 
esse deceptum ? 


Candide fatetur Orelli l. c. p. 198 in ea sententia qua Isaiam esse auctorem 
negatur prorsus accedere ad aenigmatis rationem eur haec vaticinia libro [saiae 
addita sint et etiam magis mirum esse neque ullo modo posse explicari cur ea 
sine nomine auctoris sint tradita vel quomodo id iutercidere potuerit; debere 
itaque criticos sincere fateri nihil posse afferri, unde cur sine nomine sint tra- 
dita explicetur. — Sed duo haec aenigmata sibi creant critici! Sane mirum est 
et ab omni verisimilitudine maxime alienum, id accidisse in talibus vaticiniis 
quod in nullo alio oraculo et prophetam esse plane oblivione obrutum eo tem-- 
pore ex quo certissima adsunt documenta historica et oracula esse falso attri- 
buta alii cuidam, cum tamen reliqua omnia maxima cura suis quaeque aucto- 
ribus sint servata (ef. Kueper 1. c. p. 943). En in quantas difficultates incidunt 

quia clara testimonia historica nihili ducunt, sed rem malunt amplecti inexpli- 
cabilem quam testimonio traditionis tot momentis stabilito subscribere! 


IfI. — Quae potissimum obiiciantur. 


Restat ut de adversariorum sententiis rationibusque ea quae potissima 
proferuntur breviter addantur. Haec capita Isaiae denegari coepta sunt a 
Koppe et Doederlein ; ex eo tempore plerique ex protestantibus insti- 
terunt, ea sàltem in re concordes, ea capita non esse ad Isaiam referenda, 
aliis in rebus etiam satis discordes. Plerique quidem eum qui scripserit 
inter exsules in Babylonia vixisse statuunt; in Aegyptum autem eum 
relegat Ewald (Propheten d. A. B. II, 403 ; Geschichte d. V. Israel IV, 
22. 56. 66. 103 etc.) ; non degisse Babylone censet quoque Dun 
(Theologie der Proph. p. 283), quia 42, 22 sors exsulum exaggeratione 
ab omni probabilitate aliena describatur. Demum Sei?necke ea saltem in re 
verum tenet et propugnat, quod in Palaestina et in Ierusalem vatem 
degisse affirmat (l. c. p. 3. 4). De tempore quoque oraculorum isti critici 
inter se differunt. Et. Bertholdt quidem (Einleitung p. 1390) in ipsis 
oraculis quattuor tempora distinguit ; aliqua esse edita ante invasionem 
Persarum, aliqua post eam ; alia dum Babylon obsideretur, alia urbe 
expugnata. Gesenius oracula tum orta esse dicit, cum Cyro contra Baby- 
lonem progrediente spem liberationis conciperent Iudaei ; at posteriora 
capita priore loco esse composita; post ea demum illa quibus victoriae 
Cyri adeo certo praedicantur. Alii singula capita variis belli Persarum 
cum Babyloniis gesti eventibus attribuere student ; ita Hitzig, ita Anobel 
quoque, qui cap. 40-48 orta dicit cum Cyrus primos suos ageret trium- 
phos ; cap. 49-62, cum bellum inferre gentibus occidentem versus habitan- 
tibus pararet ; 63, 1-6 describi ruinam regni lydici etc. Demum Beck et 
Seinecke oracula haec omnia orta esse post edictum liberationis a Cyro 
promulgatum statuunt et eo edicto vatem esse ad oracula fundenda permo- 
tum ; et ille quidem vatem eventum iam praeteritum tamquam a Domino 
praedictum descripsisse vult, ut aequales eum divino consilio ac dispo- 
sitione evenisse sibi persuaderent ; Seinecke vero liberationem per Cyrum 
ullo modo praedici negat, eam factam supponi ubique et non annuntiari 
nisi novam salutem sublimiorem, quae post liberationem illam subsequi 
debeat. Singula haec refutare non opus est ; partim iam refutata sunt iis 
quae antea exposuimus, partim ipsa explicatione textus apparebit ea 
gratuito adstrui et textu invito. : 

Rationes, autem quibus Isaiam haec oracula fudisse negant hae potis- 
simum sunt, quae a Knobel-Diestel, Orelli aliisque proferri solent : 
.primo Isaiam vixisse in periodo assyriaca et proinde exsilium babyloni- 

cum non potuisse praedicere. Verum enimvero si haec ratio quidquam 
valeret, iam omnes omnium propbetarum libri spurii essent declarandi. 
Nam in omnibus vera continentur vaticinia, verae praedictiones rerum 
futurarum : ita Osee praedicit ruinam regni israelitici, exsilium, reditum 
ex exsilio; Amos ruinam tabernaculi David eiusque instaurationem, 
punitionem gentium finitimarum ; Michaeas ruinam Samariae, Ierusa- 
lem, exsilium babylonicum, reditum ex exsilio, nativitatem Messiae in 
Bethlehem ; Nahum ruinam Ninive; Habacuc casum Chaldaeorum ; quid 
plura, cum ipsi rationalistae negare non possint saepius edita esse vera 
vaticinia eaque omnino determinata? Ita de Wette-Schrader in eorum 
vaticiniorum numero refert Ez. cap. 12. 24, 25 seq. 33, 21 seq. Haud 
incongrue advertit aeg. (l. c. XXIII) si iste canon valeret, aequo iure 
dicendum esset cap. 52-55 scripta esse post Christum et vatem hunc 
legisse epistolas S. Pauli. 

Secundo cbiiciunt exsilii. tempus exhiberi ut tempus vati praesens, 
ruinam regni iudaici ut tempus praeteritum. Ad quae duo oportet 
advertere : adesse indicia multa et indubia conditiones saepius tangi 
quae solum ante exsilium exstiterint (de qua re supra p. 6seq.); dein si 
prophetae ea quae futura sunt annuntiant, etiam ea ut praesentia descri- 
bere solent. Sie v. g. Michaeas ruinam Samariae et regni iudaici annun- 
tiat et statim calamitatem longe lateque serpentem deplorat ; ita Habacuc 
epinicio celebrat ruinam Chaldaeorum quam vaticinatus est. Vastitatem 
fore et desolationem Isaias iam 1, 28; 9, 5; 6, 10-13 etc. praedixit ; 
quid ergo mirum si dicat 49, 8 hereditates dissipatas iri restitutum vel 
58, 12 deserta saeculorum aedificatum iri, vel 61, 4 ruinas antiquas iri 
erectum, vel 63, 18. 19 populum Dei conculcari ab hostibus eumque - 
opprimi 32, 3 et 59, 9 et Deum permittere, ut populus hostibus tradatur 
42, 414 et 51, 11? Nihilominus omnes isti loci afferuntur tamquam testes 
quibus probetur vatem vixisse in fine exsilii. Sed cum Isaias locis 
indubie ab omnibus admissis et ruinam praedicat et instaurationem, 
certissime etiam scribere potuit omnes hos locos quibus nihil aliud ex- 
primitur nisi ruina et instauratio; quomodo enim aliter loqui potuit, si 
ruinam et instaurationem describere voluit? Neque verum est prophetam 
saepe dicere liberationem iamiam instare, immo Deum iam incepisse 
eam moliri; nam 40, 9; A41, 91; 43, 49 solum salus futura annun- 
liatur; quando futura sit, non dicitur; 46, 43 vero contextus est : si 
vir voluntatis Dei de terra longinqua venerit, prope fore liberationem ; 
id quod verissimum est; de 31, 14 vide commentarium et confer mo- 
dum loquendi 144, 4. Immerito igitur hi loci obiiciuntur ut tales quos 
Isaias non potuerit scribere; immerito quoque asseritur 42, 9; 48, 3. 
6. 'i. 16 describi prima iam molimina quae Deus peregerit ad liberatio-. 

nem adducendam ; iis enim locis vaticinia olim data et impleta tamquam 
testimonia afferuntur fore ut nova quoque que annuntientur opere com- 
pleantur; vide comment. , 

Tertio obiicitur accurate describi rerum conditionem quae fuerit tem- 
pore exsilii; exstitisse discordias inter Babylonios (49, 26), Cyrum . 
vietorem nomine efferri (44, 98; 45, 1), victorias quas iam reportaverit 
commemorari (41, 2. 3. 25), exponi eius de Aegypto consilium (43, 3; 
48, 14), indicari gentium sub Croeso adversus eum conspirationem 
(40, 18 ; 41, 1. 5; 51, 6; 59, 18) et victoriam Cyri (63, 4). Verum si 
loci singuli inspiciuntur; haec omnia vel gratis adstrui deprehenduntur 
vel nihil ad rem efficere. Nihil enim 49, 26 innuitur de discordiis inter 
Babylonios, cum ibi de tempore Cyri non sit sermo, sed de tempore 
post instaurationem. Cyrum nomine suo designari verum est; sed cum 
ratione adeo singulari a Deo fuerit electus ad opus Dei peragendum, 
mirum non est, si Deus ipsius quoque nomen revelaverit, praesertim 
eum hac nominis designatione ipse Cyrus quam maxime impulsus sit 
ad iussa facienda (cf. Esdr. 14, 2 seq. Josephus, Antiq. 11, 1. 1). Victorias 
autem quas iam reportaverit non commemorari 41, 2. 3.95, sed vic- 
torias modo maxime generali praedici et eam praedictionem ut argumen- : 
ium verae divinitatis afferri ex iisdem locis et 41, 1. 22. 293. 24. 26 
patet. Quae 43, 3 et 45, 14 de Aegypto et Aethiopia et Saba dicuntur, 
non sunt petita ex tempore Cyri, quia Cyrus in illas regiones nullam 
suscepit expeditionem neque eas subiugavit. Si hoc argumentum vale- 
ret, ipsa rationalistarum sententia de fine exsilii subverteretur et vates 

deberet tempori post Cyrum adscribi. Neque mentio fit gentium sub 
Croeso adversus Cyrum conspirantium ; nam 40, 15 gentes esse impotes 
et fere nihil ratione divinae maiestatis habita dicuntur; 41, 4 convo- 
cantur, ut iudicent, utrum Deus an idola ediderint vera vaticinia; 41, 5 
modo maxime generali dicitur regiones quoque longinquas terrore iri 
concussum, si heros ille ab oriente exstiterit. Cur 31, 6 afferatur, nemo, . 
puto, assequetur, dummodo versum legat. Et cum 59, 18 iam nullo 
modo de Cyro sermo sit, neque 63, 1, frustra ii loci allegantur. Si au- : 
tem dicunt vatem spe instaurationis quam cap. 60. 61 describat deceptum 
fuisse, cum conditio post exsilium longe abfuerit ab illa salutis sublimi- 
tate, monendi sunt, iis in locis efferri amplitudinem salutis messianicae ; 
si haec obiectio consisteret, esset rationalistis quoque negandum ullum 
vaticinium de felicitate messianica ab ullo unquam propheta esse 
editum, ergo etiam Is. 2, 2 seq. 11, 4 seq. 12, 1seq. 30, 23seq. 32,1 
seq. non posse referri ad Isaiam, quae tamen oracula lsaiae ab ipsis. 
rationalistis benigne conceduntur. 

Quarto monent varias partes quae fuerint inter exsules, exsulum | 

mores et conditionem ita accurate describi ac delineari, ut vates inter 
exsules adfuisse necessario censendus sit. Singulos qui ad eam rem sta- 
biliendam afferuntur locos inspiciamus breviter : 46, 6 seq. 57, 5 seq. 
3 seq. idololatrae reprehenduntur et quam stulta sit idololatria inculcatur. 
Num haec ad finem exsilii referuntur? nequaquam. Nam 57, 5. modus de- 
scribitur idololatriae in Palaestina exercitus; dein si versus exsilii finem 
tanta aderat inter Iudaeos idololatria, vere oportet dicere : facta sunt no- 
vissima peiora prioribus et poena exsilii fructu prorsus caruit (cf. von 
Himpel |. c. 313 seq.). Quod 66, Simpii dicunt, idem iam 5, 19 
loquuntur; quomodo ergo verba in 66, 3 relata exsilium indicent?, Re- 
prehensiones quae 39, 3 fiunt et,verbis et rebus iam cap. 1-5, 9, 15 
seq. 98, 1 ete. continentur; ergo iis minime ad finem exsilii remittimur. 
Iam «nte exsilium Ieremias observationem sabbati urget (1'1, 21. 22); 
quare idem monitum (Is. 58, 13) apud nostrum vatem finem exsilii de- 
clarare censeri debeat, quis explanabit ? Porro ex eo quod vates confor- 


tat pusillanimes eosque consolatur (40, 21; 49, 24; 51, 12; 45, 9) con-- 


cludunt vatem loqui in exsilio, ac si Isaias in parte priore non eadem 
ratione piis et afflictis animos adderet ac modis omnibus eos ad fiduciam in 
Deo ponendam excitaret! Quid quod pios subire persecutiones tamquam 
indicium exsilii venditant? an nunquam legerunt 1, 15. 23; 3, 15; 5, 
8-25; 10, 1. 2 etc? vel num haec omnia ad exsilii tempus sunt ablegan-. 
da? Et post talium locorum enumerationem concludit Knobel-Diestel : 
« ita solum is scribere potuit qui exsilii tempore vivebat eiusque tem- 
poris conditiones optime perspectas habebat ». - 

Quinto obiiciunt prophetas ante exsilium ipsumque Isaiam exspec- 
tasse emendationem populi poena exsilii inflicta effectum iri; iam vero 
in hisce oraculis populum in exsilio constitutum describi tamquam gen- 
tem contumacem, obduratam, incredulam, apostatam, peccatis onustam, 
minime emendatam, ergo ea capita non esse ab Isaia composita. Ad 
quae probanda afferuntur 48, 4. 8, de quibus verbis vide in comment. ; 
dein 63, 11 et 64, 1; sed hisce peccata priora deflentur eorumque effla- 
gitatur venia; porro 38, 1; 59, 2. 12; verum hisce ea scelera reprehen- 
duntur, quae Isaias iam cap. 1 et 5 reprehenderat, et fucatam aequa- 
lium pietatem (1, 10 seq.) traducit; haec enim clarissime docent vatem 
ex oraculis et vaticiniis suos edocere aequales, quali mente debeant Deo 
servire. Neque verum est vatem nostrum ab exsilio non exspectare popu- 
li emendationem ; si dicit 48, 10 : elegi te in camino paupertatis, contra- 
rium enuntiat. 

Sexto urgent omnes huius partis sermones dirigi ad exsules, quos 
vates continuo alloquatur, modo pios, modo impios; ex quibus interro- 
gationibus propositis quaerat, quos consoletur vel reprehendat, quos ad 

emendationem invitet et a Babylone recedere iubeat; talia autem ab Isaia 
qui 130 annis ante exsilium scripserit dici non potuisse. Verum in hoc 
ratiocinio id omissum est quod in priore parte iam saepius observavi- 
mus et quod iterum iterumque in altera parte monendum erit, vatem 
dum normas recte agendi aeternas proponat quae omni tempore valent 

ita exsulibus quoque consuluisse, ut tamen praeprimis sui temporis 
' necessitates ob oculos habuerit. Ita quae 40, 48. 21. 25 ex iis quaerit 
idololatriae stultitiam manifestant ; num ea verba tempore Isaiae non ap- 
tissime proferri poterant? Lege 2, 8, 20; 31, 71. Quae vates 41, 10. 14; 
43, 1; 44, 9. 8 — ii enim loci obiiciuntur — commendat : noli timere, 
non solum pro exsilio valent, verum quam maxime quoque ad confor- 
tandos pios Isaiae tempore conferunt (cf. 8, 11. 19; 10, 24; 12,2 ; 28, 
16); idem valet de 42, 18 et 48, 1. Quomodo vero admonitio- 
nes ut mores emendent et ad Dominum revertantur (44, 92; 46, 8. 9. 
19) tempus exsilii, idque unum prae se ferant, nemo dicere potest, cum 
eiusmodi monita apud omnes prophetas legantur atque opportune omni 
tempore fiant. Verba autem 56, 6 seq. si non poterant dici nisi tem- 
pore exsilii, etiam ea quae 2, 3 et 11, 11 et 14, 1 habentur aequo iure ad 
exsilium referri debent, id quod tamen ne rationalistae quidem faciunt. 
Uti 34, 16 ab Isaia posteri admonentur, ut requirant diligenter et vati- 


cinia completa esse fateantur, ita a more prophetico minime abest, ut - 2 


liberatione ab exsilio praedicta simul tradatur exhortatio ut illa opportu- ' 
nitate utantur; ita cap. 12 admonet eos qui tempora messianiea visuri 
sunt, ut Deo laudes canant; ita 14, 4 narrat quomodo ruina Babylonis 
facta laetaturi sint ii qui viderint; eadem et similia adverte ad cap. 23. 
96. Neque 61, 4 et 50, 5 vates profitetur se esse ad exsules missum 
(vide comment.) vel se ab exsulibus male tractari; perperam quoque ex 
49, 9 et A48, 3. 6. 1. 16 concludunt haec dici post aliquas victorias a 
Cyro reportatas; de his aliisque locis qui hic obiiciuntur (62, 1. 6; 53, 
1) vide commentarium. Mirum est etiam 51, 4 adduci, quasi solum exsi- 
lii tempore prophetae irrisionibus sint expositi ; ergo etiam 28, 9. 10 ad 
exsilium reiicere oportebit. 

Septimo loco, ut agmen argumentorum augeaíur, iterum afferunt 
locos eos quos antea iam attulerant 59, 2 seq. 64, 8; addunt dein pre- 
cationes 51, 9.et 63, 1-64, 11, quibus vates populi peccata deflet, 
confitetur, veniam petit et salutem expostulat. Eiusmodi preces autem 
ad munus propheticum omnino spectant; iis enim et, aequales et po- 
steri erudiuntur; neque eas alienas esse ab Isaia, iam 8, 11220 et 12, 
1-6 et 24, 18 et 25, 1 seq. 26, 1 seq. patet ; unde cur iis precationibus 
origo in exsilio demonstretur nullo modo apparet. 


Octavo aiunt leremiam cum propter ruinam urbis et templi praedic- 
Isaias II — 2, 

iam mortis reus accusaretur (ler. 26, 8 seq.) non pro sui defensione 
provocasse ad oracula nostra, id quod sane facturus fuisset, si exstitis- 
sent. Utique praeclaram rationem ! Nam cum Ieremias in succincto illo. 
sermone 26, 5 revera mentionem faciat sermonum servorum Domini 
prophetarum, unde tam fidenter asserunt Ieremiam nihil ex Isaia alle- 
easse? Narrationem in cap. 26 habemus brevem et per summa solum 
rerum capita incedentem. Praeterea adverte, Isaiam hisce oraculis non 
iam destructionem quam instaurationem vaticinari; quare seniores ad 
Ieremiam defendendum (26, 1'1 seq.) si argumentum planissimum et 
efficacissimum afferre voluerunt idque verbis clarissimis conceptum, vix 
ad Isaiam poterant provocare, optime autem, prout fecerunt, ad Michae- 
am. Dein quis postulabit ut ea occasione omnia prierum prophetarum 
oracula nominatim recenseantur? an ab illorum seniorum silentio etiam 
inferent, oracula Osee 2, 11. 14; 3, 4 et Amos 9, 1 etiam non exstitisse 
tempore Ieremiae? Ceterum multis iam ostensum est Ieremiam novisse 
oracula in cap. 40-66 reposita, quare argumentum quod in ea accusa- 
tione Ieremiae a silentio inferunt, futile est. 

Nono loco sententias exprimi arguunt iis in capitibus rerumque de- 
scriptiones et opiniones ab Isaia plane alienas ; proferri scil. exspectatio 
nem et spem omnino exaggeratam de reditu ab exsilio eiusque maguificen- 
tia, de novis coelis et novaterra, de splendore urbis restitutae, de long- 
aevitate piorum, de subiectione gentium ; eiusmodi autem hyperbolas 
longe abesse a mente et indole Isaiae sobria. Ad quae primo illud nota 
quod iam supra monui de descriptionibus messianicis, quae apud pro- 
phetas stilo sublimiore et splendore ac magnificentia imaginum efferri 
solent; vatem vero in cap. 40-66 instaurationem in se describere ita, 
ut messianica quoque quam maxime eaque in summo perfectionis 
gradu tangatur, ex toto rerum nexu perspicuum est. Deinde adverte 
omnia illa quae obiiciantur iam clare praeformari in priore Isaiae parte. 
Nam quae 65, 1'7 et 66, 22 et 60, 19 dicuntur, iam praeparantur in 
nova terra 11, 6 seq. descripta et praesertim 30, 96 : «et erit lux lunae 
sicutlux solis et lux solis erit septempliciter sicut lux septem die- 
rum » ; futurum autem Sionis splendorem non solum descriptum legi- 
mus 54, 12 seq. 60, 1 seq. 66, 12, sed etiam eius splendoris rationes 
modique iam explicantur 2, 2et 4, 2 seq. 11,0; 18, 7; 94, 93; 95, 6 ; 
26, 1 seq. Quae autem de gentium obsequiis 49, 22; 60, 9. 10; 61, 3; 
54, 13 dicuntur, non modo non contraria sunt iis quae in parte 
priore proferuntur, verum potius ex iis fluunt ; lege eniin 14, 9 : « et 
tenebunt eos populi et adducent eos in locum suum et possidebit eos 
domus Israel super terram Domini in servos et ancillas et erunt capien- 
ies eos qui se ceperant et subiicient exactores suos » ; perpende 9, 3 et 

9, 4-1 et 11, 14. 48 et 25, 9-12 et fateri debebis in hisce locis iam ora- 
cula alterius partis luculenter contineri et gentium obsequia describi. 
Tamquam signa temporis posterioris Knobel-Diestel etiam adducit Ieru- 
salem dici civitatem sanctam (48, 2; 52, 1) ; sed cum creberrime 
sermo sit de Sion monte sancto, cum lerusalem dicatur Ariel (29, 1), 
in qua urbe sit caminus Domini (31, 9), quae sit civitas sollemnitatis nos- 
trae (33,90), in qua olim iustitia habitavit (1, 91), in qua omnis sanctus vo- 
cabitur qui ad vitam scriptus est (4, 3), appellatio civitatis sanctae quasi 
per se nascitur et facillime oritur ita ut potius mirandum sit quod non 
saepius occurrat; sane a mente [Isaiae in priore parte manifestata mi- 
nime estaliena. Si vero oppugnationem idolorum et numinis divini 
demonstrationem quae a vaticiniis fiat a mente Isaiae recedere conten- 
dunt, non videntur legisse ea quibus in priore parte idololatria convei- 
litur (14, 29; 2, 8. 9. 18-21; 8, 19; 16, 12; 1'1, 8; 19, 1; 31, '1) nequc 
ea quibus vis. et valor vaticiniorum ad numen divinum demonstran. 
dum indicatur (8, 1. 16; 30, 8; 34, 16). Quodsi adhortationem ad 
sabbatum obervandum denuo nobis oggerunt tamquam posterioris tem- 
poris indicium, interrogamus, num etiam id quod 4 Reg. 4, 23 ex tem- 
pore Elisei narratur et quod Amos 8, 5 de sabbato refert, ad tempora . 
exsilii relegari possit ? Porro contendunt proponi sententias de Deo.quae 
non adfuerint nisi tempore posteriore ; ita v. g. Deum de rebus subluna- 
ribus esse parum sollicitum 40, 27; 41, 10 ; 49, 14 ; 51, 15. Sed nonne 
iam 99, 148 eodem modo apud Isaiam impii loquentes inducuntur? nonne 
qui miseriis afflicti sunt conqueri solent, quod Deus abscondat faciem et 
auxilium ferre obliviscatur ? ita iam Ps. 10, 1; 13, 1. 2 (hebr.), ita 
non uno in loco lIobus conqueritur ; quid ergo alienum ab Isaiae tem- 
pore si eodem modo miseros et pusillanimes conquerentes facit? praeser- 
tim cum 96, 171. 48 similes sensus exprimantur. Idea quoque satisfactio- 
nis vicariae minime potest dici incognita fuisse tempore Isaiae ; eam enim 
praeformarunt et symbolice repraesentant sacrificia, eam satis clare 
enuntiat Michaeas, aequalis Isaiae (Mich. 6, 7); quare ergo apud Isaiam 
non posset exhiberi? Neque servus Jahwe aliam expostulat aetatem ; eam 
enim ideam in germine iam habemus in priore parte Isaiae 4, 2 et 11, 
4 seq. quocum confer 53, 2; ceterum quam sedulo hanc ideam Isaias 
praeparet in priore parte, vide: in disputatione de servo Iahve. Ultimo 
loco obiicit Knobel-Diestel, in altera hac parte theocratiae instaurationem 
non connecti cum rege ex Davidis familia oriundo; quod quam falsum 
sit, vide ad 53, 3 quo loco totidem verbis antiqua vaticinia Davidi 
data recoluntur. 

Decimo loco genus dicendi in medium proferunt quod quidem subli- 
mitate et maiestate proxime ad Isaiam accedat, at nihilominus sit magis 

perpolitum et etiam magis diffusum. Aliquod discrimen utique facile 
omnes agnoscent; sed perpende argumentum diversum, aetatem vatis 
magis etiam provectam ; insuper attende, cum sermones partis prioris 
a vate iuniore ad populum habiti sint, hos sermones vix eodem modo 
coram populo esse propositos neque ex concionibus ad populum habitis 
exortos; unde non mirum est, si genus dicendi aliqua ratione diver- 
sum deprehendatur. Neque tamen illud discrimen adeo magnum est, ut 
adversarii iactant, praesertim si aliud tractari in plerisque argumentum 
attenderis. Obiiciunt v. g. ad nomen Iahve in altera parte varias adiungi 
appositiones ; sed simile quid observare poteris 2, 10. 19 et iam 4, 24 

nomina multiplicari ad emphasin habendam vides 9, 6 et etiam 10, 33; 
12, 9 ; 96, 1; 98, 16 et praeterea vide 3, 1; 8, 9. 10; 18, 2. 1; 28, 10. 
13; 99, 1. Rei argumentum id secum fert, ut in altera parte frequentius 
efferat vates heroem illum a Deo esse excitatum et vocatum et eventus 
futuros a se esse praedictos ; at quis dicet talibus ostendi genus dicendi 
ab Isaia alienum ? Immerito id obiicitur; similia enim etiam in priore 
parte inveniuntur. Nam propheta et se a Deo missum declarat 6, 8 et 

nationes vocari a Deo et eligi ut ultionem exsequantur 3, 96; 7, 17; 8, 

1540, 6; 13, 3 etc.; qui italoquitur, certe ab eius indole non est dliengis 
etiam Cyrum ut a Deo vocatum et excitatum proponere ; Isaiam quoque 
ad sua vaticinia provocare iam dictum est (cf. 8, 16; 30, 8; 34 ; 16). 

Conqueritur Knobel-Diestel, quod Deus apud Isaiam iis ditiis non 
laudatur quae frequenter in cap. 40-66 usurpentur scil. creatoris, 
formantis, redemptoris, salvatoris, consolatoris; at quid legitur 19, 9? 
« ecce Deus salus mea : fortitudo et laus mea Dominus, factus est mihi 
in salutem » ! quid 17, 1; 25, 4; 96, 1; 31, 5? Dein attende, cum 
in altera parte praecipue de liberatione et instauratione sermo sit, 
eiusmodi nomina e rei arsumento debere frequentius occurrere. Quare 
ea quoque obiectio sine fundamento profertur. 

Ultimo demum loco numerum sat magnum vocum phrasiumque 
exhibet Knobel-Diestel quae propriae sint alteri parti Isaiae, ideoque 
alium arguant vatem. Cum adversarios non piguerit longam seriem 
contexere, etiam nos taedere non debet ostendere longa ista serie nihil 
effici posse contra Isaiam alterius. quoque partis auctorem. Quare ad 
verba singula et phrases quae ab iis afferuntur, adscribemus ea quibus ea 
patet immerito allegari ut alius vates cap. 40-66 scripsisse perhibeatur. 
Primo loco exhibent m23,sed cum substantivum germen lahve 4, 9 
occurrat, vox haec Isaiae non poterat esse ignota ; N?p in priore quoque 
parte v. g. 6, 3. 4; 12, 4; 22, 12 eadem notioue adhibetur qua 40, 9.. 
6; 44, 1; 98, 1; nz) 32 etsi frequentius in altera parte invenitur, 

tamen etiam 14, '/ legitur e& verbum 12 habes 12, 6 et 24, 14 et 35, 6. 
et praeterea 16, 10. Neque verum est 2292 et p73 vel np55 alia signifi- 
catione adhiberi in cap. 40-66 quam in prioribus ; vide in comment. 
ad 42, 4. 3. 4; B1, 4; 41, 2. 10; 45, 8; B1, 8 etc. Cum BY populi 
notionem habeat, non apparet cur Knobel-Diestel in 40, "| et 42, Ssingula- 
rem quendam usum cernere velit. Cum y'& et DEN. verba sint plane in usu 
posita et etiàm in priore parte inveniantur (D, 8; 34, 19 ; 31, 3), arbi- 
trarium est asserere 'N2 et D9N2 peculiare dicendi genus alterius partis 
demonstrare, praesertim cum illud non occurrat nisi ter (40, 171; A1, 
11. 12), hoc semel (40, 12). Neque indoles peculiaris agnosci potest in 
eo, quod omnis caro dicitur pro omni homine ; haec enim locutio etsi in 
priore parte non occurrat, tamen ex Gen. 6, 13. 11. 19; 1, 16. 21; 8, 
11; 9, 41. 15. 11 satis nota est ; ceterum 40, 6 adhibetur caro ad desi- 
gnandam impotentiam, uti 31, 3. Peculiare genus dicendi depreheadunt 
in *»av? TO 51, 19; 59, 1; 60, 18; sed cum utraque vox saepius in 
priore parte reperiatur apud Isaiam, non apparet cur non idem: Isaias 
ad emphasin habendam utramque potuerit coniungere ; prior legitur 16, 
4; 22, 4 et 13, 6 quoque; altera 4, 98 ; 15, 5; 30, 13. 14. 26. Notum 
est in lingua hebr. participia. et adiectiva: gen. fem. adhiberi pro sub- 
stantivis; quare talis usus immerito affertur quo singulare eius partis 
dicendi genus probetur. Neque £xa& Xeyóysva id efficere possunt ; ea enim 
in priore quoque parte inveniuntur; ita 44 in cap. 30, 11 in cap. 32 
(cf. Kaulen 1. c. p. 305). Cum 5N1 in ea notione qua Is. 59, 3. et 63, 3 
adhibetur, occurrat apud.Ierem. Sophoniam aliosque, non cernitur ratio 
cur vox haec debeat Isaiae denegari; idem die de nz» quae vox Iob 32, 
91. 92 reperitur et de NT2 Ps. 98, 8. Ez. 23, 6, de ^1 Ps. 34, 6, de peli 
Ps. i8, 21. Ez. 39, 9, de nY3 Ier. 2, 20 ; 48, 12, de 13^ Neh. 5, 13 (et 
similis vox legitur Ps. 199, 1), de v3 Ps. 49, 13 forma, figura, quae 
vox propter "3 Isaiae tempore non potuit esse incognita (cf. Ex. 32, 4. 
4 Reg. '1, 13. Ier. 4, 5 kethib). Eodem modo alibi occurrunt, ergo Isaiae 
qui linguae peritissimum se ubique exhibet ignota esse non poterant verba 
moY Cant. 4, 4; 6, 1; 3238 Ier. 8, 14. 22; "wnin notione accendendi 
adhibetur Is. 27, 44 et iam Num. 8, 2; Vox Prov. 8, 28. Iob 4, 4. 
Àm. 2, 44 etc. ; Urn Iob 40, 7. 4 Sam. 11, 44. Ps. 51, 12 etc. ; 1212 
Ex. 28, 41; 99, 1. Os. 4, 6. Ez. 44, 13; de 5:5 formae derivatae repe- 
riuntur apud Ier. et Ez. et iam in Gen. (43, 11 ; 41, 12; 50, 21), Prov. 
18, 14 etsaepius in libris Regum ; »win habetur Is. 30, 3. 6 ; ergo falso 
affertur tamquam locutio propria alteri parti; ceterum haec vox pariter 
invenitur in libris Iob, Prov. 4 Sam. ler.; quomodo ergo peculiare 

dicendi genus hac voce demonstrari potest? Neque wen 66, 1 ab usu 
Isaiae recedit, cum verbum in piel eadem notione usurpetur 34, 15; 
cur vero T27 41, 43 et 232 (41, 3; 59, 16 ; 64, 4) voces haud raro obviae 
afferantur, nullus assequor. Perperam quoque adducitur nn2 51, 14, cum 
verbum hoc in priore parte saepius inveniatur (14, 11; 20, 2; 22, 22; 
26, 2; 98, 24) et in forma quoque niphal 5, 21; 24, 18; 35, 5; idem 
die de "293 quod non solum 34, 11, sed etiam 43, 20 reperitur et in 
forma qal 11, 6. 1; 14, 30 ; 17, 2. Usus loquendi in notione vocis 220 
qui ler. 34, 2 et 50, 34 deprehenditur iam tempore Isaiae exstitisse 
merito censetur ; saltem id bene advertendum est nos tam pauca scire 
de historia linguae hebraicae, ut plane ridiculum sit asserere vocem 
aliquam quae certo adsit tempore Ieremiae nondum exsistere potuisse 
tempore Isaiae. 

Immerito quoque tamquam indicia quae Isaiae non conveniant 
afferuntur : 53 44, 19 ; reperitur enim Iob 40, 20 quoque ; 233 40, 24, 
quae vox 11, I quoque legitur et Iob 14, 8; 2n 60, 5; nam eadem 
notione divitiarum legitur Ps. 31, 16 et iam Is. 5, 14 haec notio bene 
congruit ; »n 53, 3. 4; nam eadem vox 1, 5et38, 9 legitur et praeterea 
alibi quoque occurrit; VET44, 28 ; 46, 10 ; 53, 10; 58, 3. 13; omnibus 
enim istis locis vox adhibetur ea significatione qua iam legitur 2 Sam. 23,5 
(in ultimis verbis Davidis) et 1 Reg. 5, 22; praeterea eadem notione 
habetur 4 Sam. 15, 22; 18, 25 etc. ; n2? 41, 3; sed etiam si vox eo 
loco accipitur notione eadem qua n", mütatio significationis est adeo 
facilis et obvia, ut ex communi vocis significatione per se fluat (cf. 4, 
1; 90, 5; 25,8); v?» 43, 91; sed vox reperitur Gen. 42, 23. Iob 33, 
28. 2 Par. 32, 31; 1202 40, 20 ; talem vocem non esse plane singularem 
etiam Deut. 8, 9 et Eccl. 4, 13; 9, 15 probatur ; 72 53, 4; perperam 
statuitur notio legislatoris, ut inusitatus modus loquendi habeatur ; 
retinenda est notio usitata, quae Is. 8, 2 et 19, 20 adest et pro 33, 4 
eiiam Ps. 89, 38 commendatur ; ps 40, 19; 44, 10; sed aliis locis 
40, 20 et 44, 13. 11; 45, 20 ostenditur vocem adhiberi notione generali 
simulaceri, quod vel fusum sit, vel ex ligno vel lapide sculptum ; ceterum 
de fusis quoque imaginibus dicitur vox ler. 10, 14; 51, 41; N2S 40, 
2; sed notio laboris, molestiae facile fluit ex significatione communi et 
ea etiam habetur Iob 1, 4; 10, 41; 14, 14; ov» 59, 18; 63, 1 etiam 
legitur 2 Par. 32, 19; neque 1? 34, 15 aliam habet notionem ac ceteris 
in locis: 23, 13; 32, 1 ; 33, 1; sed etiamsi notionem s? indueret, haec 
notio lam praeformatur Lev. 25, 20 et conferri potest Iob 12, 44 et 23, 
8 et 40, 23. Ier. 8, 1 et iam Ex. 8, 22. Cur etiam "wo 91, 4 afferatur,. 

mirum est, cum. vox 17, 12. 13 quoque inveniatur, ergo ab Isaia 
minime exsulet. 

Porro Knobel-Diestel ad demonstrandum genus dicendi esse peculiare 

haec affert : « solus horum capitum auctor efformat formam piel verbi 
?w2 (58, 5; 60, 1. 13), pual verbi Y?» (40, 24), hiphil denominativum 
a voce n2 (49, 22) et hithpael verborum 2^, nn» et n9 (41, 10. 93; 
52, 2; 61, 6) »; sed quam inefficax tale sit argumentum, ex eo iam 
elucet, quia pauca ex thesauro linguae hebr. servata sunt ; quare nimis 
audax est eiusmodi formas fuisse ita communes negare, ut earum usus 
scriptorem denotet ab Isaia distinctum. Adde quod fere apud unum- 
quemque scriptorem vet. test. una alterave forma inveniatur quam frustra 
apud reliquos quaesieris. Ad exempla autem illa allata haec adverte, ut 
videas quam nihil iis efficiatur : piel verbi ?N5 etiam legitur Ps. 149, 4 
et Esdr. 7, 21; et cum hithpael iam Iud. 7, 2 inveniatur, nemo affirmare 
poterit piel fuisse tempore Isaiae ignotum ; de pual a verbo 7 dubium 
moveri nequit, quia ex formatione aliquorum substantivorum satis patet 
piel eius verbi in usu positum fuisse; si vero piel in usu erat, non est 
ratio cur pual ab usu communi excludatur. Dein omnino dubium est 
num 42, 92 sit hiphil denominativum a r2; facillime enim explicari. 
potest a verbo haud inusitato T ut sensus sit : aegre spiritum trahunt 
in carceribus. Porro de "2?n1 61, 6 non plane constat, unde forma sit. 
derivanda, quare ex eo perperam fit argumentatio ; "D2 autem verbum 
est valde usitatum, de quo niphal, piel, pual, hiphil, in usu erant; unde 
hithpael quoque ab usu communi non abhorrere recte concluseris ; 
verbum n7V quoque saepius legitur (cf. Is. 17, 1. 8; 31, 1); invenitur 
quoque in hiphil ; gratis asseritur ex hithpael erui peculiare dicendi 
genus. 

Demum frustra ad « arabismos » quosdam confugiunt, qui ex com- 
mercio exsulum cum Arabibus exorti sint : nam 11252 iam legitur Iob 3, 
1 et 15, 34; ergo non indigemus tempore exsilii, ut haec vox innotescat 
Hebraeis ; eiiam verbum reperitur Prov. 93, 6. Lam. 5, 12, immo 
iam Ex. 93, 3 et Lev. 19, 15. 32; quare etiam pro Is. 45, 2 non opus 
erit ad exsilii demum tempus confugere. Verbum in 956, 10 est zzi 
^eyópswov; etsi vox ex arabico possit explicari, nondum sequitur tem- 
pore exsilii vocem Hebraeis esse allatam ; idem valet de ^23 41, 13 et 
con 48, 9 et nia? 58, 6 quae vox Ps. 13, 4 quoque legitur ; quam 
immerito autem ny 63,.3. 6 ad exsilii finem referatur, potest disci ex 
Lam. 3, 18, quo loco iam Ieremias eadem vocis notione utitur; neque - 
nw 50, 4 ad exsilium referri potest, cum 4 Par. 9, 4inter eos qui Ieru- 
salem ante exsilium habitaverant (de quo vide Keil, Commentar über 

die Chronik) recenseatur "Tv, cuius nomine verbum illud in usu fuisse 
ante exsilium constat. Fucum facere videtur Knobel, cum etiam "s 42, 
13 recenseat inter hos arabismos quos exsilio didicerint Hebraei; vox 
enim iam legitur ex tempore Iosiae regis Soph. 1, 14. Neque p AT, 
9 ad tales arabismos referri potest ; nam eiusmodi radicem 53x exstitisse 
verbis no3w (Is. 47, 5; 21, 12), "2v satis ostenditur. Neque probabile 
est vocem 2? (33, '1 ; 49, 10) tempore exsilii ad Hebraeos esse perlatam; 
significat enim aeris aestum et phaenomenon illud quo in desertis Ara- 
biae, Aegypti etc. aeris aestu desertum aquae speciem referri videtur; 
iam id (mirage Galli vocant, Kimmung Germani) Hebraeis usque ad 
exsilii finem ignotum fuisse vel tum demum rei notae nomen esse impo- 
situm quis demonstrabit ? Neque ostendi potest (TZ 41, 11 arabismum 
esse exsilii tempore ortum.— Atque haec sunt quibus potissimum evin- 
cere volunt genus dicendi ab Isaia eiusque tempore diversum esse et 
alienum. 


IV. — De dicendi similitudine in utraque parte. 


Diversitatem quandam esse in genere dicendi nemo negat; hanc autem 
inveniri in quovis scriptore qui vario tempore alia et alia argumenta 
tractat aeque notum est; aliter dicit et scribit iuvenis, senex aliter ;' 
cur itaque in uno Isaia eadem verba, eaedem plane phrases in omnibus 
libri partibus longo temporis intervallo separatis requirantur ? Neque 
tamen adeo magna est diversitas quae inter partem priorem et alteram . 
deprehenditur. Id iam patet fatentibus ipsis adversariis, qui ut supra 
indicatum est ultro asserunt sublimitate et maiestate dicendi partem 
alteram ad priorem maxime accedere, quare « magnum illum ignotum 
vatem » de quo loquuntur quam maxime ingenium suum lectione Isaiae 
excoluisse, eius mentem habitumque induisse et imitatione felicissima 
expressisse affirmant. Si igitur et ingenio et modo res describendi tam 
prope Isaiam refert, cur demum non ipse Isaias agnoscitur ? praesertim 
cum oracula haec diu ante exsilium esse conscripta supra sit demon- 
stratum ? Ut adversariis qui multa protuleruntad discrimen ostendendum 
in verbis obvium (sed pleraque valde infeliciter et inefficaciter !) satis- 
faciamus et sententiam veram ulterius stabiliamus, non inutile erit etiam 
aliqua annotasse quae in verbis et phrasibus plane eadem sunt in utra- 
que parte. 

Appellatio illa apud Isaiam sollemnis « Sanctus Israel » eodem modo 
in hac parte occurrit e& quidem quater decies, dum in priore parte in 
iredecim locis legitur, praeter librum Isaiae autem raro invenitur. Eodem 

modo in utraque parte saepius legitur NP 2: appellari i. e. esse, agnosci ; 

cf. 1, 26; 32, 5; 41, 4. 5; 48, 8; B4, y. 56, 1; 61, 6; 69, 4. 12 etc. 
Nome aemelbitivmm T'DN non —— nisi 10, 4 et 24, 99; 49, "i; 
nn 5 solum legitur 30, 95 et 44, 4; V333 non reperitur nisi "1, 19 et 
85, 42; 272 solum 43, 92 et 58, 13; o*brn solum 3, 4 et 66, 4; v2 ut 
nomen Dei : fortis Israel, fortis Iacob 1, 94 et 49, 96 et 60, 16; ; Haw 
9, 19; 19, 15; 38, D; moins Bion invenitur in seisshni laeta, ex 
quibus octo apud Isaiam : : 44, 485; 16, 13; 44, 8; 45, 21; "uh 3. 9. '1. 

8. vox nYZN non reperitur nisi Iob 20, 16 et Is. 30, 6 et 59, ; T'72 so- 
lum legitur Is. 21, 12; 30, 13 et 64, 1 et praeterea Abd. d Yeperti 
illa ^p22 ^p23 legitur pariter in utraque parte 28, 19 et 50, 4; 753 solum: 
dee 11, 4 et 40, 24 et Iob 14, 8; phrasis owe 73 non Tegitir nisi 
in utraque parte Isaiae 11, 129 et 56, 8 et praeterea Ps. 141, 2; idem 
cernitur in »23 38, 10; 62, 6. "| et Ps. 83, 2; locutio 3n va dephe- 
henditur 43, 6 et 40, "1. 8; pariter phrasis OG'Tp "2? 23, 71; 311, 36; 51,9 
quae ceteroquin hon frequens est; acute "i uti non-lignum, non- 
homo, non-argentum, non-panis utraque in parte inveniuntur 10, 15; 

31, 8; 55, 4. 2; 1125 invenitur quater apud Is. 8, 46; 50, 4 (bis); 

54, 13; alibi non occurrit nisi bis apud Ieremiam; uti 30, 11 ponitur 
forma inusitata *22 bis, ita bis *z:à 46, 3. Vox Vw una est ex frequen- 
tioribus apud Isaiam ; in septemdecim locis invenitur in s. Scriptura, 

ex quibus decem sunt apud Is. pariter in vtraque parte: 8, 6; 24, 8 
(bis). 11; 32, 13.14; 60, 15; 62, 5; 65, 18; 66, 10. Locutio signum 
elevare quae adeo familiaris est Isaiae (5, 26; 11, 12; 13, 2; 18, 3) 
etiam in altera parte non deest 49, 22; 62, 40; vox ^X2 solum legitur 
11, 1; 14, 19 et 60, 21 et praeterea apud solum Danielem 11, 7. Phra- - 
'sis m'yben "5yD et 2, 21 et 571, 9 et similis locutio solum in liso Iudicum 
(48, 8. 11) reperitur; opo lapides removere pariter legis 3, 9 et 69, 10 
neque alibi haec notio reperitur; ("D ex octo locis quater apud Isaiam 
legituret quidem pariter in parte utraque 1, 5; 14,6; 31,6;59, 13. Sollemni 
modo Deus in utraque parte vocatur nu 11, yicaown T ; 29, 16; 44,9; 
A5, 48; 51, 13; 54, B. Pariter utrobique invenies hithpael verbi ?N2 10, 
15; 44, 93; 49, 3; 60, 21; 61, 3; quae forma praeterea non reperitur 
nisi bis Ex. 8, 5. Iud. 1, 2. Eodem modo in utraque parte legitur for- . 
mula sollemnis : os Domini locutum est 4, 20; 40, 5; 58, 14, quam 
locutionem frustra alibi quaesieris. Vox | NYNY solum occurrit quater. 
in libro Iob (5, 293; 21, 8; 21, 14; 31, 8), et septies apud Isaiam, sed 
in utraque parte : 92, 24; 34, 1; 49, 5; 44, 9; 48, 19; 61, 9; 65, 23 
et quidem -utrobique in sensu proprio de germinibus et translato de 
posteris ; 5n quater occurrit apud Isaiam (10, 30; 42, 6; 24, 414; 84, 1); 
praeterea in s. literis reliquis solum quinquies; phrasis de flore deci- 

dente pariter utrobique. legitur 28, 1. 4 et 40, '1. 8, neque alibi 
occurrit. Adiectivum N'?3 decies in Scriptura reperitur; apud solum 
Isaiam quinquies : 91, 14; 29, 8; 32, 6; 44, 3; 55, 1. Rarioribus 
verbis quae tamen in utraque parte leguntur accenseri quoque debent : 
m3 3, 23; 62, 3 et "222v 11, 8; 59, 5; et pro Aegypto 271 30, 71; 51, 9. 
In utraque parte iungitur nm2v" vuv 22, 13; 35, 10; 51, 3. 11; utro- 
bique Saron regio amoenissima comparationibus instituendis inservit 
33, 9; 35, 2; 63, 10; verbum 5t quod in priore parte frequens occurrit 
(2, 9. 11. 49. 41; 5, 15; 10, 33; 13, 11; 25, 11. 12; 26, 5; 29, 4; 
32, 18) etiam in altera parte non deest 40, 4; 51, 9; idem die de n?N2n 
quod in priore parte novies, decies in altera legitur etc. etc. 

Neque omitti debet singularis ille usus apud unum Isaiam obvius qui 
in utraque parte cernitur, ut scil. nim TON sermoni inseratur et verbum 
in forma temporis imperfecti efferatur : 1, 11. 18; 33, 10; 40, 25; 
Al, 91; 66, 9 '. Adde locos sat multos parallelos; compara v. g. inter 
se : 98, B et 62, 3; 29, 18 et 42, 1; 30, 26 et 60, 19; 33, 24 et 45, 25; 
41, 1-9 et 65, 25; 6, 10 et 44, 48; 8, 20; 9, 1 et 58, 8; deaablatione 
veli 92, 8 et 41, 29; urbs tabernaculo comparata 33, 20 et 54, 2; cala- 
mitas magna confertur ebrietati 19, 14 ; 29, 9 et 49, 26; 51, 1'1. 21 etc. 
In utraque parte cantica inseruntur ; v. g. 12, 15; 24, 14; 25, 1; 26, 1; 
49, 10; 44, 93; 45, 8. 18; 49, 13; 81, 9; 32, 9; 61, 10; 63, 71 seq. 
66, 10. De alia dictionis proprietate, qua in fine versus vox quaedam ex 
medio versu cum ictu repetitur, monuit Delitzsch (in comment. a Hahn 
edito); vide v. g. 1, 1; 4, 3; 14, 98 ; 15, 8; 40; 19; 42, 45. 19; 53, 
15; 55, 4; 58, 2. 

Magna quaedam affinitas cernitur praeter alia inter cap. 1 et alteram 
partem, ita ut YVaeg. asserere non dubitet, si cap. 1 Isaiae attribuatur, 
etiam cap. 40-66 eidem necessario esse adscribenda, Huius similitudinis 
exempla duodecim Se?inecke quoque affert. Adest ea et in sententiis 
et in verbis. Uti v. g. 1, 2 coeli et terra sollemniter invocantur, 
ita 44, 93 et. 49, 13 ; uti Israel 4, 6 describitur quasi homo 
leprosus et percussus, ita cap. 53 servus Domini ; cultus mere externus 
gravissime reprehenditur 1, 13 et 66, 3; peccata commissa et manus 


sanguine plenae efficiunt, ut Deus orationes aversetur 1, 13 et 39, 2. 3; 


1. Demonstrare voluit Ges. hunc usum alibi quoque inveniri et allegavit ler. 42, 90. 0s. 2 
35. Zach. 13, 9. Sed quanta cum oscitantia loci hi plane alieni citentur, ex obvia lectione 
statim patet : Ier. 42, 20 : iuxta o mnia quae dicet Dominus annuntia nobis; Os. 2, 95 : et 
ipse (populus) dicet : Deus meus; Zach. 13, 9; et ipse (populus) dicet : Dominus Deus 


meus ! — Concedit Orelli eum modum qui in utraque parte inveniatur esse Isaiae proprium 
(p. 131). 

utrobique fit. invitatio ad disceptandum cum Deo 1, 18 et 41, 4 ; bona 
(terrae) comedenda promittuntur 1, 19 et 53, 9 ; ferusalista dier populi 
tamquam mulier infidelis reprehenditur 1, 91 et 50,.1 ; sed in instaura- 
tone urbs fidelis vocabitur 1, 96 et 62, 19; ; 1,99 : « conbuderter enim 
a terebinthis quibus delectati sunt et erubescetis super hortis quos ele- 
geratis » ; quae singula denuo proponuntur 42, 17; 57, 5; 65, 3 ; 66, 
1'1. Verba si spectare volueris, habes iis eodem sensu 1, 9"; et 59, 20; 
mm 2iy 4, 4. 98 et 65, 11 ;' YU !, 9. 98 et 43, 21; 46, 8; 48, 8 ; 53, 
12; 66, 24 ; alia quoque verba apiud Isaiam leguntur in cap. 1 et in 
altera parte solum vel etiam iis in capitibus quae a recentioribus multis 
esse Isaiae negantur ; sat multa, nempe plus quam quadraginta recen- 
set Naeg. (p. XXIX). Cum igitur talis adsit similitudo in sententiis et 
in verbis inter cap. 4 et cap. 40-66, valide confirmatur opinio (quam 
supra quoque proposui) eorum qui censent primum caput a propheta toti ' 
libro tamquam summam quandam argumenti esse praemissum ; ita 
enim primum caput et ultima capita magna illa inter se similitudine 
cohaerent et integrum librum ab Isaia esse compositum pro sua parte 
valide testantur. 

Ipso igitur dicendi genere satis id confirmatur quod variis rationibus 
aliunde petitis supra demonstratum est, Isaiae librum integrum iureme- 
rito adscribi. Quam sententiam non solum interpretes catholici terrent — 
solus Schegg alteram partem quod res et argumentum spectat ad Isaiam, 
quod genus dicendi attinet ad Isaiae quendam discipulum referendam 
esse opinatus est —, sed etiam multi ex acatholicis v. g. Hengstenberg, 
Kleinert, Haevernick, Drechsler, Keil, Hahn, Stier, Hosse, Delitzsch, 
Loehr (cf. Keil, Einleitung 2. 14 ; Loehr, Zur Frage über die Echtheit 
von Jesaias 40-66; Berlin 1818), Horne (An Introduction to the , critical 
study and knowledge of the Holy Scriptures 10 edit. II p. 853 seq.), Kay 
' (The Speaker's Bible, Commentary on Jsaiah, p. 13 seq.), JVaegelsbach, 
qui de usu verborum iu utraque parte omnium diligentissime inquisivit 
(Der Prophet Jesaja, praesertim p. 69-792 per modum lexici exhibet 
quae sit singulorum verborum in oraculis occurrentium habitudo et 
ratio, si partes Isaiae ab omnibus admissae cum dubiis vel impugnatis 
comparentur). 


LIBER ISAIAE 


PARS ALTERA CAP. 38-66. 


Altera haec Isaiae prophetae libri pars quattuor sectionibus continetur. 
Primo enim praefationis loco narratur qua occasione exsilium babyloni- 
cum fuerit praedictum et indictum, cap. 38 et 39, etita apte via sternitur 
ad ipsa vaticinia, quibus liberatio ex illo exsilio et cuius est haec libe- 
ratio solum praeformatio quaedam ac typus, liberatio messianica potissi- 
mum celebratur. Haec vero ipsa oracula triplici serie absolvuntur secun- 
dum tria illa quae 40, 2 annuntiantur : completus est labor, dimissa 
est iniquitas, suscepit de manu Domini duplicia. Hi enim. sermones a 
cap. 40 et deinceps a propheta ipso in ires quasi ordines dividi videntur 
qui versu uno recurrente separantur ; ita 40-48 ; 49-51; 58-66, atque 
eorum argumentum praecipuum triplici illa descriptione de labore 
finito, de expiata culpa, de donis Dei praeclaris egregie exprimitur ; id 
quod ipsa explanatione erit ostendendum. 


I]. — QUA OCCASIONE EXSILIUM BABYLONICUM SIT INDICTUM. CAP. 38-39. 


Anc. — Ezechias gravi morbo laborans mortique iam proximus 
humili sua ad Deum supplicatione obtinuit, ut anni quindecim vitae 
adderentur, in cuius promissionis pignus et fidem umbra in horologio 
Achaz per decem lineas retro conversa est (38, 1-8). Ipso autem Eze- 
chiae carmine discimus quibus curis doloribusque in morbo fuerit vexa- 
tus (38, 9-17) et quam grato animo vitae donum a Domino acceperit et 
ad eius laudem et gloriam illud impendere decreverit (38, 47-20). 
Verum promissis non usquequaque stetit. Cam enim Merodoch Baladan 
legatos ad eum misisset (foederis ineundi causa contra Assyrios) Eze- 
chias familiariter eos adhibuit omnesque thesauros suos eis ostendit (ut 
se validum ac potentem esse socium contra Assyrios probaret dignum- 
que cui rex Babylonis amicitia iungeretur ?). Qua de re acriter reprc- 
hensus ab Isaia audit annuntiari exsilium babylonicum ; quem durum 
nuntium animo submisso atque in Deum pio accipit (39, 1-8). 

Quod duo haec capita spectat, cur hoc loco et eo in nexu ea ponenda 
esse censeam, paucis erit demonstrandum, cum non defuerint qui eum 
ordinem impugnarent (cf. Scholz, Commentar zu leremias, p. XXVI). 
Contra quos duo sunt ostendenda: haec duo capita uti arcte inter se 
cohaerent, ita ab antecedentibus separari, ad subsequentia autem viam 
sternere. Quae si probata sunt, divisio quoque quae proposita est, vindi- 
catur. Atque de priore quidem, scil. haec capita arcto vinculo inter sese 
connectt, quomodo quis dubium moveri possit, plane non intelligo, 
Exprimitur enim illud vinculum in ipsa narratione, cum 39, 1 altera 
relatio ad primam adnectatur non solum eiusdem temporis designatione 
verum etiam eo quod morbus Ezechiae tamquam causa afferebatur, cur 
rex Babylonis mitteret legatos : « audierat enim quod aegrotasset et con- 


valuisset ». Id quod in loco parallelo 2 Par.. 32, 24-31 etiam magis effer- . 
tur. Ibi enim enarrato beneficio quod Deus regi praestitit statim. addi- - 


tur : « sed non iuxta beneficia quae acceperat retribuit quia elevatum 
est cor eius et faeta est contra eum ira et contra Iudam et Ierusalem » ; 
verum cum postmodum humiliaretur, non venit super eos ira Domini 
in diebus Ezechiae. Nostram hanc spectari narrationem extra controver- 
siam est. Culpa igitur Ezechiae inde potissimum repetitur quia tali bene- 
ficio a Deo donatus nihilominus a vera pietate defecerit; unde ira Dei ei 

 annuntiatur et gravissima exsilii poena. Ita ergo duo isti eventus revera 
arcte connectuntur, quia prius beneficium praestitum, verum non grato 
animo repensum causa est gravissimae castigationis annuntiatae. Sed 
non solum re inter se cohaerent, ipse quoque propheta nexum illum 
efferre voluit. Id enim patet non solum quia, ut iam dicebatur, 39, 4 
legationem a morbo et sanatione repeti asserit, sed etiam eo potissimum, 
quia tam diligenter refert quam graviter Ezechias in grati animi signum 
pietatem se servaturum et gloriam Dei annuntiaturum spoponderit ; 
unde cur adeo severesit reprehensus et post lapsum tam gravi poena 
oneratus demum explicatur. 

Haec autem duo capita a superioribus plane esse separanda, iam eo 
elucet quia ad tempus anterius referuntur. Morbum enim Ezechiae eve- 
nisse ante invasionem assyriacam atque etiam legationem, demonstratur 
38, 6 et 39, 2. 6 (quae vide in explicatione subiuncta). Separari a supe- 
rioribus haec capita etiam eo certum est quod 37, 38 invasio assyriaca 
ita absolvitur eiusque narratio ad finem perducitur, ut ea ipsa comme- 
morentur quae compluribus post annis demum facia sunt ad oraculum 
implendum et ad Dei protectionem in avertenda invasione ostendendam. 

Quis non videt 31, 38 narrationem de invasione Assyriorum plane con- 
cludi ? Si autem illa. absolvitur, eo ipso, concedendum erit, a cap. 38 
aliquid novi inchoari. Sed, obiicit. Scholz, Isaias singulas libri sectiones 

hymno solet; concludere (cf. cap. 12. 27), ergo hymnus in cap. 38 pro- 
latus pertinet ad antecedentia. Utique minime nego victoriam de Assy- 
riis reportatam argumentum esse praeclarissimum hymni ; neque nego 
futurum fuisse ut valde mihi placeret, si Isaias post cap. 37 hymnum 
addidisset laudis et gratiarum actionis pro tanto Dei facinore eum fere 
in modum, quo habentur psalmi 17. 47. 75 (canticum ad Assyrios ?) 
aliique. At talem hymnum qui de clade Assyriorum laudes Deo canit 
apud Isaiam non invenio neque ullum fore censeo qui in cantico Ezechiae 
talem hymnum deprehendat vel putet illud eo consilio ab Isaia fuisse 
adscriptum et ea de causa mentionem iniectam de regis aegritudine. 
Haec vero duo capita, uti inter se sunt connexa et ab antecedentibus 
separata, ita spectare ad subsequentia iisque quasi viam parare, 
non poterit in dubium vocare is qui perpenderit annuntiari 39, 
6 exsilium babylonicum, a cap. 40 autem et deinceps reditum ex illo 
promitti et describi. Cum igitur haec duo ita iuxta se sint posita, cur ea 
sine consilio esse coniuncta dicemus ? Aut nonne ipsum cap. 40 ut intel- 
ligatur supponit exsilium illud iam annuntiatum et declaratum ? Nisi 
enim praecessisset cap. 39, de quo reditu, de quo labore finito etc. pro- 
pheta loqueretur, nemo intelligeret ; nemo perspiceret, cur via paranda 
sit in deserto, et complura alia. Dein si propheta liberationem ex exsi- 
lio vatieinatur, eo ipso exspectamus ut ipsum quoque exsilium fore 
. dicat explicite, sicut dixit v. g. Osee (2, 44 seq. 3, 4), Michaeas.(2, 10 ; 
4, 10). 


Atque talem intercedere nexum inter ea capita iam veteres bene adverterunt 
et adnotarunt. Audiatur v. g. S. Cyr. : « cum ultimam iudaicae terrae captivita- 
tem ipsorumque adeo Ierosolymorum commemorasset oratio, tempestive veluti et 
utiliter deinceps factam a Deo consolationem iam induxit et necessario...quando 
igitur ultimae captivitatis mentionem fecit, cum omnes regum Iudae thesauros ' 
capientes Babylonii redierunt in terram suam, necessario etiam post haec con- 
solationis factae videlicet per Christum praedictionem facit »; et Euseb. quoque 
advertit: Deus suo populo prospiciens praecipit ut populum suum consolen- 
tur, postquam illa est annuntiata calamitas. Neque minus clare et distincte rem 
proponit Pinfus : « praedixerat [saias omnes divitias regis Iuda auferendas esse 
et a Babyloniis in Chaldaeam asportandas... sed ne Hebraei videntes se inter 
gentes magnis aerumnis, incredibili ignominia et misera captivitate oppressos 
peccatis suis desperationem adhibentes a vera religione deficerent, consolatur 
eos Deus praecipitque divinis vatibus » etc.; ita scil. Pint. orditur explicationem. 
cap. 40 ; sim. Sanct. : « quia in- (ine cap. 39 severo nuntio de babvlonico ad 
Iudaeorum praedam adventu populum compunxerat, nune proposito felici atque 
expedito in patriam ex Babylone reditu eundem consolatur » et eundem fere in - 
modum statuunt nexum Lap. Mar. ad quos e recentioribus accedunt Schegg, : 

Tohl. Drechsl. Del. Naeg. aliique. Veteres quoque Iudaeos nexum statuisse suo 
utique modo, testes sunt Euseb. et S. Hier. qui referunt ideo ex eorum senten- 


: tia Deum consolationis verba populo fieri iussisse, quia Ezechias solum pro se 


rogasset. Similem nexum etiam adesse censet $. Ephr., quia Ezechias non 
petiisset ut ira Dei recederet a filiis suis, ideo Isaiam annuntiasse liberationem a 
Domino concedendam iustis synagogae veteris. — Unde nexum eum quem 
indicavi revera adesse rationes clamant e rei visceribus petitae et ab interpre- 
tibus veteribus et recentioribus agnitae et approbata. 


a) Aegritudo et sanatio Ezechiae 38, 1-8. 


V. 4 « In diebus illis aegrotavit Ezechias usque ad mortem et introivil 
ad, eum Isaias filius Amos propheta et dixit ei :. haec dicit Dominus : 
dispone domui tuae, quia morieris tu et non vives » ! — hoc loco 
collocandum est illud in quartodecimo anno regis Ezechiae (36, 4) et 
dies illi ad hoc tempus referri debent. Morbus Ezechiae v. 91 designatur 
voce Y'TZ, quae usurpatur de ulcere inflammato (cf. Ex. 9, 9. 10, Lev. 
13, 48. 19) et de carbunculis in cute hominis ortis (cf. Ges. Thes, 
p. 1389). Iubetur désponerei. e. res suas domesticas et regias componere 
(Sanct.) et suis suam de iis rebus declarare voluntatem. De eo quod. 
mors eius adeo certo praedicitur, notat Sanct. : « solet Scriptura 
significare id esse futurum quod rerum natura ert ut fiat, etiamsi 
Deus naturae vim et efficaciam impediturus sit... sic ergo periturus erat 
morbo ingravescente Ezechias, neque enim medicina erat ulla quae vim 
mortüiferae qualitatis frangeret » vel uti S. Thom. explicat : « causae 
inferiores et naturales ad mortem eius ordinatae erant, quantum ad illas 
iamiam erat moriturus » (sim. S. August. de Genesi ad lit. 6, 47; M. 
34, 351. For. Lap.), unde alii dicunt revelationem factam esse secundum 
divinam praescientiam prout haec respiciat, non futura contingentia in 
se ipsis, sed ordinem causarum ad effectus; neque tamen propterea 
vaticinium falsum dici posse; nam eius sensum esse, talem esse 
dispositionem causarum, ut talis effectus eveniat (cf. Pint.). Ergo 
applicanda erit norma illa, quam apud ler. 18, 7 seq. et Ez. 33, 43 
seq. legimus, scil. adesse vaticinia absolute edita quae tamen conditione 
quadam supposita intelligi debeant (cf. quae notavi ad Ioel 2, 4. 19; 
3, 10. Hab. 2, 3). Immisit ergo Deus morbum regi et talem nuntium 
ei afferendum curavit, quo magis benignitas Dei regisque in Deum pietas 
illustraretur. Haud inepte aliqui comparant vaticinium lonae contra 
Ninivitas editum. 

Bene intellexit Ezechias praedictiones eiusmodi minaces ita fieri, ut 
tamen implorata Dei misericordia res ad alium exitum converti possit ; 

quare v. 2 « et convertit Ezechias faciem suam ad. parietem. et oravit 


ad. Dominum v. 3 et dixit : obsecro, Domine, memento quaeso quomodo 
ambulaverün coram te in veritate et in. corde perfecto et quod. bonum 
est. in oculis tuis fecerim. Et flevit Ezechias fletu magno »; — ad 
parietem convertitur, ut. oculis ab omnibus qui illum circumsistebant 
remotis mentem magis liberam et solutam in Deum intenderet ei 
attentius oraret (cf. Osor. Mald. For. Pint. Malv. Men.); praeterea 
qui moerore tanguntur, quietem ac silentium exquirere solent. Deo 
exponit quomodo in vita sua privata ac publica et verae pietatis sensibus 
animum informaverit et quae Deo placita sunt opere sit exseculus; 
fideliter enim et constanter (in veritate, in fidelitate) et corde non diviso 
neque titubante (cf. 4 Reg. 18, 3-7. 2 Par. 29-31) Dei causam egit, 
idola destruxit, cultum Dei promovit. Quare iis innixus magna cum 
fiducia a Deo efflagitare potest, ut quae Deus piis promiserit sibi non 


adimantur. Nam iis qui legem Dei fideliter opere exsecuti fuerint, ex- 


norma veteris foederis vita prospera et diuturna erat. promissa ; cf. 
Deut. 5, 33 : ut vivatis et bene sit vobis et protelentur dies in terra 
possessionis vestrae. De peccatoribus et sceleratis dictum erat eos morte 
praematgra iri abreptum ; cf. Ps. 84, 24 : viri sanguinum et dolosi. 
non dimidiabunt dies suos; quare cur Ezechias de morte immatura 
doleat facile concipitur, erat enim, cum annos viginti quinque patus 


regnare coepisset, anno aetatis trigesimo nono. Addunt plerique sequen- 


tes S. Ilier. eum praecipue etiam flevisse « propter promissionem 
Domini ad David quam videbat in sua morte perituram ; eo enim 


tempore Ezechias filios non habebat; nam post mortem eius Manasses, 


cum esset duodecim annorum, regnare coepit in Iudaea » (S. Hier.) ; 
sed haec ratio valde incerüis nititur fundamentis ; nam ex .eo quod 
Manasses demum in regno subsecutus est, non sequitur alios regis filios 
non adfuisse ;cogita de Davide qui Salomonem regem instituerit filium 
iuniorem, dum alii aderant filii aetatis provectioris. Vix credibile vide- 
tur Ezechiam triginta octo annos natum e compluribus uxoribus ne 
unum quidem habuisse filium. Supplicatio ad Deum brevibus quidem ver- 
bis continetur, sed est affectibus plena et propter lacrimarum vim quam 
maxime eloquens et post nuntium mortis acceptum ipsa sua reticentia 
optima voluntatis et desiderii coram Deo explicatio. 

De iis qui vera fide ad Deum confugiunt dicitur : ad vocem clamoris 
tui statim ut audierit respondebittibi (30, 19) ; unde v. 4 « et factum est 
verbum Domini ad. Isaiam dicens : v. 5 vade et dic Ezechiae : haec 
dicit Dominus Deus. David. patris tui : audivi orationem tuam et vidi 
lacrimas tuas; ecce ego adiiciam super dies tuos quindecim annos, 
v. 6 et de manu regis Assyriorum eruam te et civitatem istam et 


Is. 38, 5-6 33 


prolegam eam »; — atque quam prompte audierit Dominus vocem 
fletus et deprecationis, 4 Reg. 20, 4 effertur: antequam egrederetur 
Isaias mediam partem atrii factus est sermo Domini ad eum : revertere 
et dic Ezechiae... Exspectasse videtur Deus orationem et lacrimas regis, 
ut eum beneficiis cumularet ; vult enim Deus exorari, cupit, ut precibus 
nos disponamus ad gratias ipsius accipiendas. Quam gratae sibi sint 
obsecrationes et lacrimae 1. e. orationes fervidae, eo quoque declarat 
quia audivisse, vidisse eas dicit. Non solum regni tempus ei promittit, 
sed etiam protectionem regni. Id autem fieri indicat propter David, 
quia se explicite Deum David patris eius nominat; idque merito; fecit 
enim Ezechias quod erat bonum coram Domino iuxta omnia quae fecerat 
David pater eius (4 Reg. 18, 3), quare iure praecipuo ut promissiones 
Davidi factae in eo quoque implerentur premeruit; ceterum vide ad 
31, 33. David non sine laude Ezechiae pater eius dicitur; est vere pater 
quia filius in se patris exemplum exprimit, dignus scil. propter morum 
similitudinem qui sibi talem religiosum patrem adsceriberet (Kuseb.). 
Apté ad rem monet Pint. :« hic vides quantum valeat apud Deum oratio 
cum lacrimis coniuncta ; concessit illi Deus quindecim annos vitae quod 
ille non postulaverat et promisit eum liberaturum de manu Assyriorum 
quod ille non petierat; ubi aspicis plus Deum nobis tribuere quam 
petamus ». Cum adeo explicite dicatur de manu regis Assyriorum eruam 
te, periculum tale intelligitur quod demum regi et urbi ita imminet, ut vere 
timeri possit ne manu regis Assyriorum capiantur, ergo periculum quod 
non quasi e longinquo minetur, sed quod ita ad regem urbemque accedat, 
ut eo lamiam interire videantur. lfaec sane est vis de manu..;id quod 
dici nullatenus potest de tempore illo quo Sennacherib longe a Palaes- 
"lina « in Ninive habitavit » non jam consilia volvens belli iudaici. 
Adde quod hac locutione in antecedenti narratione s. auctor constanter. 
usus est de vero periculo imminente (cf. 36, 15. 18. 19. 20; 37, 10. 
90), ita v. g. in summo periculo iam constitutus et minis regis Assyrio- 
rum quasi oppressus orat Ezechias : salva nos de manu eius ! Quare 
ex hoc iam loco certum est, aegritudinem contigisse ante cladem assyria- 
cam ; id quod plerique quoque bene agnoscunt; ita Sanct. : « et hoc 
mihi videtar omnino dicendum; nam quod prius narretur strages 
exercitus assyriaci, parum incommodat, quia per prolepsin claritatis 
causa plurima ante suum tempus commemorari solent »; sim. For. 
Lap. qui falli dicit Iosephum (Antiq. 10, 3) scribentem haec post cladem 
contigisse ; liberationem enim urbis et cladem Assyriorum v. 6 promitti ; 
. sim. Sa (ad 4 Reg. 20, 1), Malv. Gord. Tir. Calm. (ad 4 Reg.), Schegg, 
Net. Loch, Rohl. Danko (Histor. revel. V. T. p. 385), Troch. etc. Hoc 


valide confirmatur 39, 2. 6; id quod vide. 
; Isaias II — 3. 

Etiam in hac narratione Isaias ad propositum suum properans con- 
siliam rem non fuse refert (fusius habes in 4 Reg. 20, 8 seq.) sed 
summa solum capita tangit, ex quibus Dei in Ezechiam gratia elucet ; 
v. 7l « hoc autem tibi erit signum a. Domino, quia faciet Dominus ver- 
bum hoc quod locutus est : v. 8 ecce ego reverti faciam. umbram 
linearum per quas descenderat in. horologio Achaz in sole retrorsum 
decem lineis. Et reversus est sol decem lineis per gradus quos descen- 
derat »; — quid valeat signum, vide ad 7, 11. Conceditur à Deo quo 
maiore fide et alacritate promissa Dei quae tempus futurum spectant 
concipiantur ; sunt subsidia spei: maxime firmae et Dei in suos amorem 
et curam praeclare ostendunt. Praeterea docent, Deum velle promissa hac 
ratione et hoc quasi sigillo data implere ita, ut illorum exsecutio a nulla 
dependeat conditione. ld vero efferre hoc loco eo magis e re esse videri 
potest, quia immediate antecedit vaticinium (v. 1) quod locutione quidem 
absolute proferebatur, at non ita intelligendum esse ipse docuit rerum 
eventus. Ergo conveniens erat, ut alterum vaticinium Deus signo quasi 
sigillo firmaret. Et ea de causa etiam Ezechias signum petiit (v. 99; 
4 Reg. 20, 1). Eo concesso simul prophetae auctoritatem et splendo- 
rem confert Deus publice et sollemniter declarans eum legatum divinum 
secundum normam de prophetis promulgatam (Deut. 18, 22). Signum 
autem in eo consistit, ut umbra in gradibus Achaz revertatur decem 
cradibus ; ita enim ex hebr. vertendum est : ecce ego. revertere faciam 
umbram. gradwwun, (per) quos descendit in. gradibus Achaz per solem, 
retrorsum per decem. gradus ; et reversus est sol decem — gradibus in 
gradibus (per) quos. descenderat; notat S. Hier. ad suam versionem : 
« datur autem signum ut sol decem gradibus revertatur, quos nos iuxta 
symmachum in l/neus et horologium vertimus, qui gradus intellexit in 
lineis, ut manifestiorem sensum legentibus faceret ». Si hoc loco sol 
dicitur reverti, quomodo id ex mente s. auctoris sit intelligendum, elu- 
cet ex eo quod initio dictum sit reducam wmbram, dein ex eo quod 
4 Reg. 20, 9 legatur : vis ut ascendat wmnbra, an ut revertatur?... 
facile est umbram descendere, volo ut revertatur... Dominus redurit 
wmbram; sol proinde dicitur reversus esse quatenus umbra quae 
sole effici ac dirigi solet reversa est. Ita verba esse concipienda vel 
posse coneipi ex veteribus iam docuerunt Vat. Paulus Burgensis, 
rias Montanus, Sa, Sanct.; unde sol dicitur reverti, quia conditio 
solis prout exhibebatur ope umbrae in gradibus Achaz talem praebebat 
statum. Eodem modo explica Eccli. 48, 96 : « in diebus eius retro rediit 
sol » scil. quia umbra qua solis motus qui apparet designatur retro 
rediit. Quomodo phaenomenon istud effectum sit, dici non potest; 
quomodo effici potuerit, explicari potest refractione radiorum solis 

tali * qualis requirebatur ut aspectus ille oculis obiiceretur; refractionem 
fieri variam secundum variam naturam (raritatem, densitatem) corpor- 
um vel aeris per quae radii transeunt, omnes norunt; talem igitur re- 
fractionem hoc loco Deo volente modo miraculoso esse effectam certum 
est; quibus causis secundis Deus usus sit vel an iis usus sit nescimus. 
Sufficit rem ita esse visam in gradibus Achaz. 

Quinam fuerint gradus Achaz, in dubio erit relinquendum. Voce ipsa 
graduum, dein quod umbra dicitur descendere, sese extendere, 
quod LXX habent àva(z0yoóg o0g xax£(n fj exi&, eorum commendari vide- 
tur sententia, qui censent in fastigio collis rotundi columnam vel obe- 
liscum fuisse positum ita ut eius umbra in gradus (per quos quaqua- 
versus ascendebatur ad summitatem) proiiceretur et variae diei partes 
ex longitudine et loco umbrae indicarentur. Eiusmodi obeliscus qui 
umbra süa diei tempus indicabat positus erat in campo martio romano. 
Cum regi optio detur, utrum velit umbram ascendere decem gradibus 
an totidem revertere, planum est adfuisse ad minimum viginti gradus 
et tali diei tempore optionem esse oblatam, quo umbra in medio scalae 
illius consistens paulatim descendebat; unde rex dicit umbràm descen- 
dere vel sese reclinare et extendere (4 Reg. 20, 10) rem fore non adeo 
miram, propterea eligit ut umbra revertatur vel per gradus per quos 
descenderat iterum ascendat. Atque ad hanc sententiam de obelisco in 
summitate graduum vel scalae posito plerique recentiores accedunt 
(cf. Kn. Del. Roskoff in Schenkel, Bibell. V p. 316, RoAl. Troch.) eam- 
que etiam veterum aliqui indicant. 


Illam indicare videtur S. Cyr. scribens : « dicunt Achaz in domo sua velut 
machina et arte quadam gradus quosdam confici eurasse qui velut horas nu- 
merarent et cursum solis decursu umbrae in illis factae metirentur » ; ità quo- 
que praeter aliam de gnomone sententiam 5. Hier. :.« sive ita exstrueti erant 
gradus arte, mechanica, ut per singulos umbra descendens horarum spatia ter- 
minaret ». Eandem sententiam con(irmare videtar Chald. ad 2 Reg. 9, 13, quo 
in loco in hebr. servi dieuntur stravisse vestimenta mibzrn 293 5x super ipsos 
gradus et Chald. explicat N'zw 317 gradum horarum (die oberste Stufe dieses 
Stundenzeigers ; cf. Levy, Chald. Woerterb. I| p. 501). Nostro autem loco 
Chald. praebet umbram lapidis horarum, qua expressione potius horologium 
alio modo censtructum innuitur, quod ad horologia solaria accedat. Atque re- 
vera voces aeque bene ad gnomonem eiusque caesuras quibus horae indicantur 
adaptari possunt. Nam caesurae illae et lineae per quas umbra gnomonis transit 


1. Narrant die 27 mensis Martii 1702 in urbe Metensi (Metz) umbram in horologiis solariis 
rcfractione radiorum in aero fatta ita rediisse, ut una hora et dimidia esset discrimen veri 
temporis ab eo quod in sciathero designabatur ; cf. Sehegg. 

possunt gradus vocari, totum autem horologium facile ex parte hac idem nomen 
per syneedochen sortiri poterat. Neque obstat quod de descensu umbrae sermo 
fit; cum enim descendere dicatur de diei tempore ad finem vergente, eadem vox 
ad umbrae motum qualiscumque demum in horologio apparebat facile applica- 
batur (cf. Iud..19, 11). Quare difficultas quam contra hanc acceptionem ex voce 
descendere aliqui movent (cf. Kn.) nulla est. Cum autem viginti gradus com- 
memorentur, gradus vel lineae non horis sed minoribus temporis spatiis corre- 
spondebant. Apud veteres constans est opinio Dabylonios eiusmodi horologia 
solaria in usum induxisse, id quod cum Chaldaei computationibus astrologicis 
iam antiquitus multum operae impenderent, satis est probabile; vide de ea re 
Herodot. 2, 109 ; ceterum quae veteres de horologiorum inventione, usu, forma 
tradunt, vide inter alia Ugolini, Thes. antiq. t. 3 p. 223, Calm. de retrograda- 
tione solis in horologio Acbaz, t. 1 dissertat. p. 533 edit. Wirceburg. Rabbini 
horologii rationem ita describunt : concavus erat atque hemisphaericus globus, 
alterum in medio complectens globum, cuius umbra in varias lineas in cavi- 
tate notatas incidebat quae lineae erant 28 numero (ef. Calm. 1l. c. p. 536). 
Atque tale horologium vel simili modo institutum, scil. gnomone instructum 
variisque lineis vel caesuris incisum multi intelligunt (cf. Vitringa, Mald. Osor. 
Malv. For. Sanct. Lap. etc. Schegg, Ges. Hitz. Umbreit, Keil, Drechsl.). 
Plura de veterum horologiis invenies apud Petavium, dissertationes var. in 
Uranolog. lib. 7 cap. 7-9. 
b 

Ceterum signo hoc umbrae revertentis apte designantur anni vitae 
Ezechiae additi postquam naturali morbi vi iam ad finem vergere coepit, 
« ut quomodo sol reverteretur ad exordium sui, ita et Ezechiae vita ad 
detextos annos rediret » (S. Hier.) vel, « ut Ezechias ab occasu vitae ad 
secundam vitam remigraret » (Euseb.). 


b) Angustiae Ezechiae aegrotantis 38, 9-17. 


Quo magis eluceat quale beneficium regi sit praestitum a numine 
benigno et quantopere illud animo gratissimo a rege rependi debuerit, 
nobis ipsum illud carmen quo rex miserrimam suam conditionem ex. 
qua demum ereptus sit et animi grati sensus et consilia egregie de- 
scripsit, a propheta communicatur. Ita enim ab ipso rege discimus, quali 
beneficio sit affectus, et quid Deo rependere proposuerit — id quod omni 
narratione vehementius animos pulsat — ergo facilius quoque et eflica- 
cius cur rex a proposito discedens graviter sit reprehensus in animum 
inducimus. Unde perspicitur quam arete carmen ! hoc connexum sit 


1. Ad explicationem nota praeter commentatores Isaiae 


: Agellii Comment. in Psa 
Romae 1605 p. 665, De Muis, comment. in Ps salmos, 


almos ct Cantica, Parisiis 1630 p. 879. 

cum eo quod Isaias sibi proposuerit. v. 9 « Seriptura Ezechiae regis 
Iuda, cum aegrotasset et convaluisset de infirmitate sua » ; — carmen 
ab Ezechia esse conditum, inscriptione certo enuntiatur; utrum autem 
praeterea voce 3n22 dicatur carmen hoc in rei memoriam esse publicis 
tabulis propositum aut marmori incisum (Sanct. Lap.) aut ex ipso illo 
scripto quod sua manu confecerit Ezechias ab s. auctore esse transsum- 
ptum (Naeg.) aut voce idem designari quod in ps. 16. 36-60 (hebr.) 
inscriptione Dn25 (Del.), in ambiguo erit relinquendum, cum ceriae 
rationes desint quibus talia affirmentur. Canticum hoe ad psalmorum 
rationem prope accedit e& non paucas metaphoras ex libro Iob deprom- 
ptas offert. Neque id mirum. Ezechias enim uti cultum Dei restituit, ita 
musicam quoque sacram innovavit et praecepit levitis, ut laudarent 
Dominum sermonibus David et Asaph videntis, id est psalmis (cf. 2 
Par. 29, 235 seq.); praeterea in sacris quoque libris colligendis et con- 
servandis operam posuisse videtur, quia « viri Ezechiae regis Iuda » 
novam instituerunt parabolarum Salomonis collectionem (Prov. 25, 1). 
-— Uti inscriptione fertur, affectus sensusque auimi regis describuntur 
aegrotantis primum, dein restituti vel recreati certa prophetae praedic- 
tione. 

Primum quod morituro occurrit dira necessitate moriendi indicta a 
propheta (v. 1 — eo enim tempore in tales regem erupisse singultus 
quam maxime probabile est), est illud quod medio in vitae cursu prae- 
matura morte sit abripiendus : v. 10 « ego dixi : in dimidio dierum 
meorum vadam ad porlas inferi; quaesivi residuum annorum meo- 
rum »; — hoctriste assiduo animo volvit; atque revera si in aetatis 
flore morte abripi omnibus durum videtur, id potissimum pio Iudaeo 
gravissimuin videri debuit, quia pietati longa vita erat promissa. Bene 
rem tangit S. Hier. : « sancti implent dies suos, qualis fuit Abraham 
qui mortuus est plenus dierum in senectute bona; peccatores vero et 
impii in dimidio dierum suorum moriuntur, de quibus et psalmista 
loquitur Ps, 34, 295 ». Inferus, magnum illud mortuorum domicilium, 
tamquam grande palatium vel urbs optime custodita, ex qua nemo 
aufügere potest, portis instructus cogitatur; cf. Iob 38, 31. Ps. 9, 15; 
106, 148. In altero membro significantius in hebr. punitus sum residuo 
annorum meorum i. e. eo privatus sum in poenam (sim. Mald. Malv. 
For. Pint. Rohl.) vel mihi subtractum residuum annorum, qui debc- 
rentur eursu rerum solito. Explica quaesivi cum dolore desidero, mihi 
deesse video. 


Quomodo prius membrum ex hebr. vertendum sit, non adeo certum est. Syrus 
explicat eodem modo quo S. Hier. in mediis diebus meis et ita etiam aliqui recen- 

tiores, exponentes vocem "27 de meridie quo sol in medio cocli quasi immobilis 
stare ac quiescere videtur ; ergo in meridie dierum meorum ; vel de media vitae 
aetate qua vitae cursus quasi subsistere videlur (ef. Ros. Hitz. Schegg, Troch.j. 
Verbum m3 silere, quiescere, "27 quietem dicit (cf. Is. 62, 6. 7. Ps. 83, 2) ; quare 
plerique vertunt in quiete dierum meorum ; sed quomodo quies haec sit intelligenda, 
non consentiunt. Alii tempora regni quieta quae sibi promisisset Ezechias, exponunt 
(cf. Ges. Drechsl. Kn.), alii cursum dierum placidum qui morbo sit interruptus (Del. 
Or.), alii aetatis vigorem et robur, quippe quo quiete sine limore vivitur explicant 
(Rohl.), alii aetatem maluram qua in animo affeetibusque iam quies sedata ebullitione 
iuvenili adsit (Umbreit). Sensum alium Naeg. verbo inesse contendit ; cum enim ; ma 
finem. facere, perdere, destruere significet, eliam "2 eo sensu esse capiendum; 
verlit ergo : dixi in cessatione dierum meorum velin excisione * dierum meorum : . 
vadam ad portas inferi ; audito ergo nuntio morlis iam eredit finem adesse dierum ; 
unde se ipsum quasi admonet : vadam (hebr. eum he paragogico). Neque veteres in 
voze vertenda unum sentiunt. Refert enim S. Hier. interpretatos esse Aq. Sym. Theod. 
in infirmitate et silentio dierum meorum, « pro quo LXX excelsum interpretati sunt 
ob literae similitudinem rame (w23) pro dame (w23) legentes, licet quidam dame 
sanguinem verlerint, ut sit sensus : in sanguine dierum meorum, quando meus 
cruor, meus expetebatur interitus ». Adverüt S. Cyr. LXX quidem vertisse in 
ercelso dierum meorum alios autem interpretum edidisse àv Zgíos: vv Zuspóv pov. 
Unde versio a S. Hier. proposita auctoritate non caret. Bred. adoptat lectionem LXX. 


Alterum quod cogitatione mortis oblata mentem perturbat est bonorum 
huius vitae amissio ac spoliatio v. 41 « dixi : non videbo Dominum 
Deum in terra viventium; non aspiciam hominem ultra et habitato- 
rem quielis »; — Dei favor et beneficia hisce in terris continuo collata 
et dulcis illa cum familiaribus et amicis consuetudo vitam reddunt 
gratam et iucundam; hisce duobus omnia vitae huius commoda facile 
concluduntur; haec iam pro se cessare et interire conqueritur. In Scheol 
enim cum homo ad vitae meritorumque terminum pervenerit et ex 
veteris foederis ratione ipsam in Deo beatitudinem assequi nondum 
possit, novis Dei beneficiis gratiisque minime donatur; quare commu- 
niter vita in Scheol tamquam satis tristis exhibetur : numquid mortuis 
facies mirabilia? numquid narrabit aliquis in sepulero misericordiam 
tuam (Ps. 87, 11)? quoniam non est in morte qui memor sit tui; in 
inferno autem quis confitebitur tibi (Ps. 6, 6)? Quae utilitas in sanguine 
meo, dum descendo in corruptionem? numquid confitebitur tibi pulvis 
aut annuntiabit veritatem tuam (Ps. 29, 10)? nec opus nec ratio nec 
sapientia nec scientia erunt apud inferos quo tu properas (Eccl. 9, 10), 
terra est enim tenebrosa et operta mortis caligine, terra miseriae et 
tenebrarum et umbrae mortis (Iob 10, 21). Et merito quidem. Vita 


1. Uti Agellius quoque et De Muis explicari posse censent. 

enim utilis et. proficua vel sibi vel aliis ibi iam non degitur, animi 
melioris conditionis desiderio impelluntur, verum cum nesciant quando 
demum beandi sint ipsum hoc desiderium aliquid triste in se habet ; 
spes quidem adest et levamen affert; at in eiusmodi descriptionibus 
affectus sensusque hominis psychologice depinguntur et ita uti revera 
animos implent. Sed quis nesciat esse lamentantium et timentium ea 
solum percipere et verbis efferre quae molestiam creant? ita enim ani- 
mus timore adstringi solet et quasi totus occupari, ut ad reliqua quasi 
caecutiat. Quare ex eiusmodi timoribus et lamentationibus solis énte- 
gram de alterius vitae condidone doctrinam velle eruere non potest 
non esse nisi erroneum (cf. quae notavi ad Iob 3, 13). Etenim laetiora 
quoque et magis iucunda post mortem sperata esse a plis in vetere 
foedere, tum ex aliis rationibus certum est, tum Ps. 15, 11; 48, 16; 
12, 94 et Is. 24, 23; 26, 19; 35, 40; 51, 1. 25; 61, 1 etc. colligitur. 
Verum haec laetiora non commemorantur neque in mentem venire solent, 
quando timore mortis subito animus percutitur. — Membrum alterum 
in hebr. non aspiciam hominem ultra cum incolis orci i. e. ex vocis 
etymo status quieti et flaccidi, iis scil. aggregatus. 

Atque quam subito vita in medio cursu abrumpitur; suntne repentina 
morte omnia finienda ? o sortem duram ! hisce animus eius occupatur; 
unde v. 42 « generatio mea ablata est et convoluta. est a me tamquam 
tabernaculum. pastorum; praecisa est velut a texente vita mea; dum 
adhuc ordirer, succidit we; de mane usque ad vesperam finies me » ; — 
hebr. verte : habitaculum meum divellitur et aufertur a me tamquam 
tabernaculum pastoris; convolvi sicut texens vitam meam, a lieio me 
abscindit, a mane ad. vesperam me conficies ; crescente affectu in ultimo 
membro Deum iam compellat. Vita quam tanti aestimat el aufertur 
facillime tamquam res minimi momenti, sicut tabernacula pastorum 
vilia quae pro una nocte eriguntur, mox convelluntur, facile ad alia 
loca transferuntur; iam tela vitae eius finita est telamque convolvere 
cogitur, quia Deus vitam abscindit et ita quidem ut tela subito ab ipsis 
peniculis abscindatur. Altera hae comparatione vitam in medio cursu 
abrumpi, omnia sua opera et consilia infecta fieri, nihil ad perfectum 
adduci conqueritur. Intra unius diei spatium se iam esse conficiendum 
lamentatur, i. e. brevi post tempore. 

. Comparationes hae fere ex Iob petitae sunt : corpus tamquam animae 
domicilium Iob 4, 19 ; similiter de tabernaculo Iob 4, 21 (hebr.), de vita 
quae abscindatur Iob 6, 9; 27, 8 (hebr.) et 1, 6 : dies mei velocius 
iransierunt quam a texente tela succiditur. Ad eundem cum hebr. sen- 
sum etiam vulg. verba facile accommodantur. Generationem intellige de 
vitae tempore, uti Mald. dicit, est vita mea ad quam generatus sum ; 

« aetas mea a me incredibili celeritate migravit et quasi tabernaculum 
pastoris loco mota est » (Osor. sim. Mar. Malv. II. Sanct. Sasb. Lap. 
Men.), quemadmodum textor praecidit telam, ita inopinato et praeter 
exspectationem mihi est moriendum (Sasb.); sed cum textor non soleat 
inopinato vel ad libitum telam abrumpere, comparationem potius in 
facilitate ac celeritate qua Deus vitae finem imponit collocaveris haud 
immerito et simul omnes curas omniaque studia hominis abrumpi rite 
intellexeris (cf. Sanct.). Id etiam clarius in seq. effertur : « dum adhuc 
ordirer telam, succidit me Deus, dum adhuc essem in principio aetatis 
meae » (Mald.) vel melius : dum multa animo designarem et. vita 
comite facere constituerem, mediis in consiliis operibusque abripiendus 
sum (cf. Lap. Men.) et « adeo saevit in me morbus, ut ultra unum 
diem supervivere me posse desperem » (Tir. sim. Malv. Mar. Lap. 
Men. Osor.). 


Ad texíum hebr. haec nota : sensus non mutatur, sive *?3T accipis cum plerisque 
de habitatione mea (ef. Mald. Malv. I. Vat. Net. Rohl. Troch. Ges. Kn. Del. Naeg. Or. 
Bred.) vel de aetate et vitae tempore (Sanct. Malv. 1I. For. Drechsl.). Longe commc- 
nior atque frequentior est nolio aetatis, qua certa annorum e et eliam homines 
ea aetale viventes intelliguntur ; de notione habitationis vide Ps. 20 (hebr.). Vox 
generationis intelligi debet de atate vilae, uli plerique latini idees bene expli- 
can ; quandoque ca nolio voci hebr. 417 inest quam h. l. aliqui adhibent : stirps ac 
—€ mea ablata est (Sanct. Tir.) ; ex quo dolorem regis eo augeri volunt quod 
sine prole debeat e vita excedere. — Poterit in hebr. notio illa communis aetatis 
relinori; neque obstat metaphorae ratio a tabernaculo depromptae, cum in affeclu 
vehemenliore comparaliones non tam sedulo elaborari quam strietim indicari et 
audacter iniici soleant. — Diffieilius in hebr. est alterum membrum. Textus mas. 
praebet *iEp ; voci huie veteres notionem praecidendi tribuunt; erit ergo verten- 
dum : succidi sicut textor vitam meam (ef. Mald. For. Malv. Mar. Calm.), sed cum 
ipse rex non sibi mortem afferat, locutio haee non est apta. Quare recentiores aliam 
notionem voci subiiciunt vel comvolvendi, comtrahendi, scil. ut dicat se iam suas 
vitae rationes colligere, sicut textor texturam finitam convolvit, i. e. sese ad mortem 
proxime imminentem praeparare et ad illam migrationem convasare; vel etiam 
notionem evolvendi : in eo sum ut vitam quasi telam lexam et evolvam, ipse 
autem me abscidit (Rohl. Naeg.). Locutionem succidi vitam meam ita temperare 
student Osor. et De Muis : ego flagitiis meis mortiferum vitae meae vulnvs inflixi ; 
sed haec ratio minime apta est. Si verbo nolio asserenda est praecidendi, lestsiom 
erit verbum in forma passiva ; formam enim passivam h. l. veteres constanter exhi- 
bent ; ita Syrus, ita Sym. (evvszíc0n) Theod. (ox:v695; cf. Field, Hexapl. ad h. 1.), 
S. Hier. Chald. quare haud immerito Bickell rescribendum duxit quppadti (ef. 
Carmina vet. test. metrice p. 207). Ipse autem tres has sententias ita iungit : habi- 
tatio mea ablata est ei migravit a me; sicut tabernaculum pastoris convolutust 
sum; sicut lextor vitam meam e licio abscindit me ; nemo negaverit hoc modo e. 
concinnitaüi el parallelismo melius consuli quam in membrorum divisione recepta 
Verbo 532p ex vocibus cognatis notio conyolvendi potius quam alia inesse videtur 

idque ex dialectis quoque chald. et syr. colligitur (cf. Levy, Chald. Woerterb. II 
p. 315. 316; Bernstein, Lexie. syr. Chrest. Kirsch. p. 432) et ex modo quo Syrus ea 
verba reddit Iob 7, 5; 30, 30. 


Tanta erat morbi vis, ut mortem brevi fore crederet v. 12 et iam ve- 
spere sibi essee vita migrandum censeret. At non ita evenit v. 13 « spe- 
rabam usque ad mane ; quasi leo sic contrivit omnia ossa mea; de mane 
usque ad vesperam finies me »; — hebr. complanavi i. e. me compe- 
scui, patienter, aequo animo tuli (For. Mar. et recentiorum plerique, dum 
alii legendum esse censent "ny"? clamavi; ita Kn. Dred.) ; aegritudinis 
dolores et tristitiam se sustinuisse per noctem .dicit sperans forte fore 
ut nova lux levamen afferat, ut est aegrotantium ab ipsa temporum 
matatione solatium praestolantium. In quam rem bene monet S. Hier 
de Iob 4, 1 : « quod et Iob in angustia sua atque in tormentis corporis 
sustinuisse se dicit, quando in die exspectabat noctem et lucem prae- 
stolabatur in tenebris, mutatione temporum putans mutari posse suppli- 
cia ». Sed frustra talis concipiebatur spes; morbi enim vis omnia penc- 
trat, exedit, intima eius quasi corrodit et exhaurit, id quod imagine leo- 
nis ' ossa conterentis declaratur, « quibus verbis ostenditur et doloris 
acerbitas et morbi gravitas » (Sanct.); vires eius omnes et animi et 
corporis debilitantur, exhauriuntur. Quis conterit? Deus, supplent multi ; 
sed forte melius verbum accipies magis indefinite et impersonaliter, 
quasi dieatur : morbus, vis morbi vires depascens me conterit (cf. Tir.. 
Sasb. Sanct.). Quare denuo Deum compellat : utique tibi fixum ratum- 
que est brevi me ut conficias. Proin diu noctuque mortem imminentem 
timebat. 

Suspiria sua et gemitus Deo proponit : v. 14 « sieut pullus hirundi- 
nis sic clamabo, meditabor ut columba; attenuati sunt. oculi mei su- 
spicientes in excelsum. Domine, vim patior, responde pro me »! — hebr. 
sicul, hirundo, grus, ita pipio vel garrio, gemo (cf. Mald. Mar. Osor. 
Malv. For. Calm. et recentiores), ut columba gemo; habes in hirun- 
dine et columba suspiria, gemitus, voces querulas mussitatione prolatas; 
in grue autem doloris sonum acutum clamoremque. Quomodo igitur 
Ezechias acres dolores sustinuerit quibus ossa quasi conteri videbantur, 
exponit : suspirat, gemit voce plerumque submissa; quandoque tamen 
acuta doloris vox auditur. Mediis in doloribus maximo desiderio fertur 
in opem divinam; quare laerimantibus oculis ad Deum spectat ; iam vi 


1. Masoretae adnotant ad h. ]. "7x2 bis inveniri et quidem "avy)5 na in duabus significa- 
tionibus variis ; id quod ostendit ipsos Ps. 92, 17 non intellexisse, uti quidam recentior.s 
vertunt ; de qua re vide Cornely, Introd. ] p. 210. : : 

morbi attenuati sunt et cum anxie ac sollicite in altum tollerentur, 
prae exspectatione fatigati iamiam deficiunt et, quasi tabescunt. (1?7;pro 
qua forma alii legi volunt ut Iob 46, 90 *z57). Desiderium suum intimum 
explicat : Domine, oppressio mihi (est), sponde pro me vel fideiube pro 
me i. e. morbi vi iam in eo est, ut absorbeatur et intereat; flagitat 
ergo ut Deus interveniat fide sua et. benignitate, ipsum a morbo eripiat 
et in tuto collocet, in suam fidem recipiat. Suspirio hoc et morbi acerbi- 
tas et regis afflicti pietas egregie depingitur. Hodie legitur in vulg. 
responde; advertit Lucas brugensis in fontibus antiquis sat multis legi 
sponde; ita legunt. Jansenius, For. Montanus et plures alii (Sanct). ; 
verum utrum legas, haud multum interest, cum respondere eadem 
notione usurpetur qua spondere (cf. Forcellini s. v.). Advertit Sanct. : 
« Sicut vim pati verbum est forense quod indicat aliquem opprimi et ita 
urgeri, ut nulla se ostendat salutis aut libertatis via, sic etiam respon- 
dere verbum forense est, quo patroni officium significatur ». 


Monet S. Hiér. : « pro pullo hirundinis sive hirundine, ut LXX transtulerunt, in 
hebr. scriptum est sus agor (333Y D'*D) quod interpretatus est Aquila equus agor, 
Theodotio sis agur (O'D) Symmachus aulem sicut hirundo inclusa; quod verbum 
agor etam in Ieremia legitur », apud quem 8, 7 ipse verba haec vertit hirundinem et 
ciconiam. Plerique 37 exponnnt gruem (cf. Net. Schegg, Rohl. Troch. Ges. Drechsl. 
Del. Naeg.) et vocem onomatopoietieam esse fere consentiunt, sicut apud Arabes 
kurki, apud Chaldaeos kurkeja, yíoxvoz, grus apud Graecos et Romanos (Naeg.). Alii 
lamen vocem explicant per modum adiectivi ad birundinem positi; ita Syrus : ut 
hirundo garriens; itia Chald. ut hirundo capta et ex recentioribus Kn. qui literarum 
melathesi in auxilium vccata, vocem a ya explicat et notione ex aethiopica adseita 
liugua demum ad significationem perveni, hirundinis querulae (uti apud Ovidium 
vocatur hirundo, Trist. 5, 1, 60 cf. Fast. 2, 853) vel flebiliter gementis (apud Hora- 
tium, Od. 4, 12, 5). Sed ambages istas per metathesin et por linguam aethiopieam 
pervagantes merito suspicionem movent; quid enim hisce et similibus non posset 
confici? Aliis placel vocem explanare ex *3y tristitia afficere. 


Deum advocaverat patronum contra morbi vim. ! Sed ipse Deus mor- 
bum inflixit. Haec igitur post imploratam Dei opem animo eius obver- 
santur, unde v. 18 « quid dícam aut quid respondebit mihi, cum ipse 
fecerit ? Recogitabo tibi omnes annos meos in amaritudine animae 
meae »; — i. e. cur Deum rogo ut me eripiat ? Num Deus contra se 
ipsum advocandus est in'auxilium ? ipse morbura inflixit. Nihil ergo 
aliud relinquitur, nisi ut cum maximo animi dolore recolat quam cele- 
riter vitae anni effluxerint ; « cum tecum iure contendere nequeam, . 


i 


1. Explicatur carmen hoc loco, uti in vulg. fertur. De textu hebr. agetur postmodum. 

supplex vertor ad lacrimas, ut iis a tua misericordia gratiam impetrem » 
(Lap. Sanct. sim. For. Men. Tir.). Dolorem miseriamque vitae explicat. 
simulque ad spem assurgit fore ut Deus ipsum a morte revocet novoque 
vitae beneficio donet v. 46 « Doniine, si. sic vivitur et in. talibus vita 
spiritus mei ? corripies me et vivificabis me »! — si explica particulam 
interrogationis, qua notione si in lingua prisca et vulgari et in vulg. 
saepius usurpatur (cf. Kaulen, Handbuch zur Vulg. p. 911. 919). Ita 
habebis sensum sat commodum ; interrogatione vel exclamatione con- 
queritur apud Dominum : num revera talem vitam miseriis obsitam 
mortalibus constituisti ? num meam vitam in tali conditione finire de- 
crevisti ? scil. adeo praemature, medio iu cursu ? Correptionem tuam 
et castigationem quidem animo lubenti amplector ; at hac peracta ut me 
vitae munere dones supplex rogo ! Deo ergo obtendit vitae normam ac 
regulam aliam esse, illam scil. non esse medio in cursu abripiendam, 
sed ex Dei promissionibus pietati datis producendam ; dein ad se pro- 
xime accedens quaerit ex Deo, num pro se Deus speciali modo consti- 
tuerit, ut morte impiis praestituta abripiatur . Quod cum sibi persuadere 
non possit, ipsa petitione spem enuntiat beneficii vitaeque muneris 
accipiendi. Quam petitionem alia fulcit consideratione v. 41 « ecce in 
pace amaritudo mea amarissima » ! — dum agerem in vitae flore et 
media in prosperitate (et propter cultum Dei restitutum et pietatem exer. 
citam longam mihi ac felicem vitam iure promitterem), subito sorte 
scelestissimi cuiusque percellor et percutior (cf. ad v. 3), quae sane est 
amaritudo inter omnes acerbissima. Hanc amaritudinem intime se per- 
sentiscere et dolere testatus est fletu magno (v. 3). — Verum cum talia 
animo volveret et cum lacrimis supplices ad Deum manus tenderet, 
nuntius ei afferebatur de salute a Deo concessa ; quem quo animo acce- 
perit, in sequentibus declarat. 
Talem sensum carmen prae se fert, uti in vulg. legitur. Et quia saepius 
'hoe modo, uti in vulg. est, in ecclesiastico officio clericis legendum 
praescribitur, non abs re visum est sensum illum indicare praesertim 
cum ad regis conditionem affectusque magnopere sit consentaneus. Textus 
autem hebr. in eo differt quod iam v. 15 altera carminis pars inchoatur. 
Cum enim rex cum lacrimis Dominum invocasset : Domine, oppressio 
mihi est, durissima quaeque sustineo, fideiube pro me (v. 14), statim 
exauditur; nuntius ei affertar a propheta de salute concessa. Et hoc 
nuntio faustissimo accepto laetitia exsultans in has prorumpit voces : 
quid. dicam ? promisit mihi ipse, praestitit ! animum de nuntio gratis- 
simum et laetissimum optime depingit exclamatione : quid dieam ? 
quibus verbis Dei benignitatem et beneficium praestitum satis extollam ! 
Ipse promisit mihi, praestitit ! Quid promiserit et praestiterit, non ef- 

fertur, uti fieri solet in sermone concitato, quando una re et una cogi- 
tatione totus animus occupatur. Quid Deus praestiterit laetus agnoscit ; 
quid ipse rependere velit vel forte etiam rependere iussus sit subdit : 
lente (submisse) éncedam per omnes annos meos propter amaritudinem 
animae i.e. spondet se eum fructum ex calamitate percepisse, ut omni 
animi elatione et superbia abiecta submisse agat et in vera humilitate 
coram Deo ambalet. Hac promissione facta vel hoc mandato accepto fa- 
cillime intelligitur, cur postmodum propter animi elationem et modum 
agendi antitheocraticum adeo severe reprehensus sit. Porro laetabundus 

cclebrat quomodo tali Dei promissione accepta vita contineatur omnisque 
vitae mentisque vigor atque incolumitas constituatur : Domine, super 
ha?c vivunt vel vivitur i. e. talibus promissis Domini vita quasi inniti- 

tur, lis scil. ad novam revocor vitam, et in omnibus his vita spiritus 

mei 1. e. tota mea vita singulis illis in v. 15 enuntiatis fuleitur, et ex illis 
vim suam et spiritum haurit, tu me sanum reddes et vitam mihi serva ; 

spem firmam profitetut, sed simul uti Dei dona et promissa exigunt, id 

supplex efflagitat, quod Deus promisit; unde vivifica me, vitam mihi 

conserva ! Vult Deus etiam pro iis exorari et implorari quae certissime 

fore promisit; oratione enim homo magis magisque se disponit quo 

maiora Dei dona in se suscipiat. Cur talia speret Ezechias subdit agno- 

scens in felicissima hacrerum mutatione pignus certissimum Dei favoris 

continui : ecce ad pacem amarum mihi, amarwm ! repetitione hac ace 

bissima quam sustinuit aegritudo mentisque tristitia etangustiae expri- 

muntur; verum angores isti corporis animique iam ad pacem sunt, 

prosperitate, incolumitate, salute excepti sunt. Ita textu hebr. altera 

carminis pars qua de sanitate restituta gratiae aguntur iam inchoatur 

a v. 15; atque eo iam versu sermonem ad laeta Dei promissa transferri 

cernitur in versione quoque graeca, cernitur apud Chald. et partim 

quoque apud Syrum ; ita textum hebr. bene accipiunt Osor: Malv. Pint. 

De Muis, Net. Rohl. Troch. et generatim recentiores. 


In versione graeca legitur : « defecerunt enim oculi mei aspiciendo in execl- 
sum coeli ad Dominum, qui eruit me et abstulit dolorem animae meae, et 
ipse fecit » ; ita ex versione S. Hier. ; immo S. Cyr. Theod. iam comparatio- 
nem ab hirundine v. 14 ductam referunt ad carmen gratulatorium et ad hymnos: 
laudis concinendos ; recte vero Euseb. comparationes illas ad fletum ct oralio- 
nem supplicem accommodat. Chald. hunc in modum de v. 15 disserit : « quid 
dicam laudis et loquar coram eo ? et ipse multiplicavit bona mihi; in quo ser- 
viam et retribuam coram eo (propter) omnes annos quos adiecit ad vitam meam, 
et liberavit ab amaritudine animam meam ». Syrus : « quid loquar, dic mihi 
et ipse fecit et excussit omnem somnum meum cum amaritudinibus animae 

meae »; unde in altera saltem versus parte liberationem celebrat. Sed facile 
quis concesserit etiam priorem parlem apud Syrum verti posse et legi : quid dicam? 
mihi dixit vel promisit — ita ut plenus adsit consensus cum hebr. — Ósor. 
autem in paraphrasi sic inter alia habet : « quibus verbis, quo genere orationis 
tam insignem in me illius benignitatem explicabo ? Nec enim distulit; adfuit, 
promisit, effecit, spem sanitatis ostendit et absque ulla mora sanitatem resti- 
tait » etc. Eodem modo Pinf. « non possum consequi verbis tam admirabile 
Dei beneficium. Si Deum interrogavero quis fuerit sanitatis meae restaurator, 
quid respondebit mihi nisi eum hoc fecisse ». Hanc acceptionem Mar. quoque 
et Sanct. Calm. commemorant. Alii textum vulg. omnino student ita explanare, 
ut eum hebr. consentiat vel textam hebr. ad sensum vulg. trahere conantur 
(ef. Sehegg, Sanct.). At irrito conatu ; utriusque textus discrirhen certe hoc loco 
agnosceüdum, et in vulg. restitutam incolumitatem v. 17 celare narrare incipit 
tu autem eruisti animam meam. Quare etiam nequit admitti sensum vulg. 
recogitabo libi omnes annos euni esse : perpetuo ero memor afflictionum, qui- 
bus me eripuisti; vel perpetuo animo poenitenti dies meos agam (cf. Osor. Pint. 
Schegg) ; utique in textu hebr. certo iam spectatur tempus post sanationem ; 
at verba vulg. quid respondebit mihi cum ipse fecerit invita solum et magna 
cum violentia (id quod in explicatione pessimum est) in sensum alium trahi pos- 
sunt consonum cum hebr. ; uti iacent, tempus dicunt et ànimi sensus expri- 
munt ante nuntium de sanitate allatum. Unde verba quoque subsequentia ea- 
dem ratione accipienda sunt. 

Difüicilis quoque est in vulg. v. 16 si sic vivitur etc. illud si neque textu 
hebr. neque graeco neque alia versione fuleitur et iam. Lucas brugensis adver- 
tita multis testibus antiquis si omitti; legi quidem si sie in hodierno textu 
enarrationis S. Hier. et Haimonis, verum nisi si tollatur, illas enarrationés non 
satis constare ; sim. Sanct. Lectionem : Domine, sic vivitur approbant For. 
lansenius, Agellius; alii illud si in explicatione, certe eliminant; ita Mald. 
qui si ex norma hebr. *? ZW interpretatur ut particulam affirmantis : « utique 
sie vivitur, haec est humanae vitae conditio, ut huiusmodi miseriis obiecta sit 
et in his periculis vita spiritus mei consistit, ut aliquando corripias me morbo, 
aliquando saues ». Alii si retento ità sensum exponunt : « si ita vixero et haec 
assidua cogitatione meditatus fuero, denique futurum spero, ut. aliqua mei mi- 
sericordia tangaris meque post diuturna mala vitae restituas » (Calm.) vel : si 
ita vitae servor, si in agenda poenitentia conditio vitae meae constituta et, tunc 
prehende me et. vitae novae me restitue (Schegg ;sim. Loch). Verum dubito, 
num hoc ad sensum in v. 15 vulg. expressum congruat. — Verba illa : ecce in 
pace amaritudo mea amarissima alii ita accipiunt, ut cum hebr. concor- 
det sensus : acerbissima illa afflictio conquievit et me in pace, gaudio consti- 
tuit; utique si, quod ex usu linguae vulg. sane licet et frequenter fieri debet, 
explieaveris in pace dici in pacem, habebis hunc sensum (cf. For.), vel etiam 
si cum Sasb. textui inserueris : in pace iam est amaritudo mea; sed non agi- 
tur quid demum de verbis.vulg. inter se avulsis fieri possit, verum qualem sen- 


sum fundant, si tota eorum series perpendatur. Cum autem subsequatur in 
: * 


46 Is. 38, 15-17 


vulg. tu autem, agnoscendum erit cum Calm. hic demum mutàtionem condi- . 


tionis indicari in vulg. Ostendunt ergo haec quoque conamina, verba vulg. hoc 
loco ad textum hebr. exigi non posse. 


ln textu. hebr. paululum negotii facessit in v. 15 verbum 577 hithpael h. 1. quod 
non invenitur nisi Ps. 42, 3 et h. l. Ibi usurpatur de iis qui sollemniter ad domum 
Dei se conferunt. Quare etiam in nostro loco ita ab aliquibus accipitur eo quidem 
sensu, ut spondeat se sollemni pompa ad domum Dei incessurum singulis annis 
propter liberationem a morbo (ef. Malv. HII. Ros. Osor. Km.) Sed hoc non placet. 
Nam vix credibile videtur. verbum ;117 per se positum sine ullo addito ea pollere 
significatione, cum Ps. 42, 2 tamen explicite addatur ad domum Dei, id quod sane 


frustra adiungeretur, si voci ea. inessel per se nolio. Quare alia est quaerenda. Com- . 


muniter statuunt propriam vim vocis esse lente incedere vcl quiete incedere ; id quod 
intelligunt vel de iis qui moerore obruti lente ac demisso capite incedunt (cf. Malv. 
IV. Vat. Ges. Drechsl.) vel de iis qui sine ulla molestia vitam agunt (Del. Rohl.). Sed 
ad notionem lente inecdendi et ad contextum h. 1l. optime quadrat notio prior humi- 


liter incedere, vitam agere ab omni festinatione, elatione, impetu affectuum alienam, . . 


sed magna rerum consideratione el animi demissione insignem. — LXX ita iungunt, 
vel polius Theod. ex cuius versione locus in aliquos codd. LXX transsumptus est : 
xxi m)xóg íxoínss» wxÜo2üynot) mkwzu; Bvixozob; uov. Deus ergo ductor viae ct vilae 
celebratur. Syrüs verüi : amovit omnem somnum meum; legit ergo non nud 


annos, sed zYXj (cf. Prov. 6, 10; 25, 33). S. Hier. verüt : reputabo omnes annos 


meos in amaritudine animae meae, et explicat : « eum tribulationis tempus advenerit, 


omne quod praeteritum est nihil adiuvat sustinentem ; unde stulta Epicuri sententia 
est qui asserit recordatione praeteritorum bonorum mala praesenüia mitigari ». Ad 
cius vcrsionem adnotat. For. : « verbum hebr. incedere significat, unde in Eeclesiaste 
incedere animo pro philosophari accipitur, ubi nos habemus desiderare quod nescias 
(Eccl. 6, 9) ; at perambulare annos vitae quid est aliud quam recogitare et recolere »? 
Sane " probabile hac ratione S. Hier. versionem confecisse. Ex hae autem aeccep- 
üone annos reputandi vel numerandi alia exorta est verborum subsequentium expo- 
sitio : Domine vr avo super hos vivunt i. e. ultra hos annos plerique homines 
vivere solent. — Denique nolo S. Hier. in sua explicatione v. 16 ita enarrare : « quia 
iam securus esl nec patur quae refert, de humano statu philosophatur et dicit : 
Domine (si?) sie vivitur et tali sumus conditione generati, corripuisti me, sed vivifi- 
casti me pacemque tribuis ; sed pax mea omni amaritudine fuit amarior, quia tran- 
quilitate populi reddita et urbe secura ego solus limina mortis intravi »; ergo ex 
mente 5. Hier. illud in pace non idem est atque in pacem. 

Ceterum Bred. vocem p Tm penitus eliminandam esse censet; in Ps. 42, 5 legi 


oportere secundum LXX.pwN ; ; el nostro loco coniectat "nzi-55 mz omnis sonr 


nus meus aufugit propter amaritudinem animae meae, Verum hoc neque in contextum 
convenit neque post tot doloris significationes apte subiungitur. 


c) Aetio gratiarum Ezechiae sanati 38, 17-20. 


Dum Ezechias fleret fletu. magno, nuntius ei affertur de sanatione a 
Domino concessa (4 Reg. 20, 4). Uti ex narratione in libr. Reg. apparet, 


Is. 38, 11-18 41 


deprecatio eius statim est exaudita; quare in textu hebr. optime post 
fideiube pro me v. A4 statim in v. 15 subsequitur iubilus regis de Dei 
benignitate facta, prout supra est expositum. Donum acceptum rex grato 
animo agnoscit, se eo indignum fuisse profitetur illudque ad miserentis 
et peccata condonantis Dei gratiam refert v. 41 « Tu autem eruisti ani- 
mam meam wt non periret, proiecisti post tergum omnia peccata 
mea» ; — significantius in hebr. amplexatus est (amore) animam 
meam ex fovea i. e. me amore complexus a morte eripuisti (cf. Mald. 
Pint. For. Mar. et recentiores!) ; neque id suis adscribit meritis, verum 
misericordiae Dei. Neque tamen id contradicit petitioni quam v. 3 suam 
exhibens pietatem Deo obtulerat ; sed ad animi indolem prorsus esi fac- 
tum et expressum. In morbo enim praevaluit cogitatio de morte prae- 
matura quae ut poena infligi solebat peccatoribus obduratis, inter quos 
certe non se recensere potuit; promissione autem facta eaque multo 
ampliore quam petitum erat, praevalet cogitatio de Deo benigno qui 
praeter omnem exspectationem dona largitur et ulira omne meritum, et 
simul admiscetur aliquid pudoris et erubescentiae, quia tali Deo non 
omni quo decuit studio ac fervore servierit. Adde quod Dei beneficio fit, 
ut peccata nostra magis magisque detestemur et nos indignos eius favo- 
ribus esse profiteamur. Est animi grati erga Deum agnoscere Deum in 
donis conferendis oblivisci nostram in suo servitio negligentiam, obli- 
visci peccata admissa et suam solum respicere clementiam ac bonita- 
tem. Post, tergum reiici apud orientales dicuntur ea quae non curantur 
et oblivioni traduntur (Hos.); cf. 3 Reg. 14, 9. Ez. 23, 35. Ps. 49, 11 
et vide quae notavi ad Mich. 71, 19. 

« Ostendit pius et religiosus princeps quem ad finem Dominus sibi 
longioris vitae usuram praebuerit, nempe ut quod datum est spiritus et 
vitae totum hoc impendat divinis laudibus » (Sanct. sim. Lap. Calm.) 
v. 48 « quia. non infernus confitebitur tibi neque mors laudabit te ; 
non exspectabunt qui descendunt in. lacum veritatem. tuam » ; — cf. ad 
v. 10 ; confessio pro gloria et laude accipitur (S. Hier.); propterea igi- 
tur se vitae restitutum agnoscit, ut celebret clementiam Dei inter viven- 
tes, quod facere non possunt exstincti (Sanct. Lap. Men. Tir.). n quam 
rem notat S. Cyr. : « qui semel mortui sunt et in inferorum portis 
(&2») tenentur, desistent etiam Dei laudes celebrare ; nihil enim quid- 
quam his quae operati sunt possunt ,adiicere, sed manebunt potius in 
quibus relicti sunt et generalis iudicii tempus exspectabunt ». Hoc vero 


"EE CE 
1. Alii secundum LXX et vulg. pro mpm !egendum ceusent n2wm retinuisti. Sym. h. l. 


pracbet &900715a5. 

loco id potissimum effert rex, uti ex v. 19 patet, a mortuis gloriam Dei 
et laudem apud alios iam non posse celebrari et propagari, opus Dei in- 
ter homines iam non promoveri ; proinde cum Deus vitae ipsum resti- 
tuerit, etiam velle ut vitae munere ad id utatur quod viventes solum pro 
re et gloria Dei praestare possunt. Quare contextu severe examinato 
dicere poteris perperam hunc textum allegari ab iis qui volunt Hebraeos 
sibi mortuos finxisse quasi mente et cogitatione spoliatos, quamvis 
dicere possis cum Sanct. : « non disputo an laudare Deum possint aut 
soleant qui ex hac vita decedunt ; nunc satis ab Ezechia ea dici quae 
vulgus existimat, a cuius consuetudine in loquendo Scriptura aliquando 
non recedit ; putat autem vulgus a mortuis nullam iam amplius esse 
laudem, quod mortuos silentes et mortem ipsam silentium vocat. Aut 
certe agit de illa laude, quae quotidie in templo divino nomini impende- 
batur, quae a mortuis exhiberi non potest, et hoc indicat ipse Ezechias 
statim ». Brevi, eodem sensu mortuis laus Dei negatur, quo Christus 
dicit : venit nox quando nemo potest operari (Ioan. 9, 4) ; adde quod 
notat Ros. verba hebr. nin et »»n de celebratione publica et sollemni 
adhiberi (cf. 1 Par. 16, 4. 2 Par. 5, 12; 31, 2). Pariter ii qui ad vitae 
terminum pervenerunt, iam non praestolantur veritatem 1. e. fidem et 
fidelitatem Dei in promissis adimplendis et beneficiis largiendis, « quippe 
qui neque boni quidquam neque mali mereri et Dei promissionum ac 
misericordiae beneficia excipere, spectareaut promereri queant » (Calm.). 
Cum igitur Ezechias tam clare cognoverit quid a viventibus praestari - 
Deus velit, eo magis erit reus si insigni beneficio Dei ornatus ab hac 
mente unquam exciderit. Unde perspicitur qua ratione sacer auctor 
acrem illam reprehensionem 39, 6 merito fieri ostendat iam nuncer 
praeparet. Idque etiam efficacius in subsequentibus. 
Aique id a se praestitum iri magna animi alacritate ac promptitudine 
spondet v. 19 « vivens, vivens ipse confitebitur libi, sicut et ego hodie; 


pater filiis notam faciet veritatem tuam » ! — ipse laudes Dei celebra-:; /; 


bit Deique fidelitatem in promissis adimplendis etiam apud alios cele- 
brandam et praedicandam curabit, dum ipse publicus et sollemnis eius 
praeco exsistit; bene notat S. flier. : « hoc significat quod in Deut. 32, 
"i dicitur, ut per successiones et singulas generationes Dei in posteros 
clementia praedicetur ». Repetitione initio posita bene animi iubilus et 
exsultatio depingitur. Cum filiorum fiat mentio, concludendum erit, etsi 
Manasses nondum fuerit natus, Ezechiae iam filios fuisse genitos. LXX 
vero satis m.re habent zz qp v5/z suspe» mxifix mcviow ; rite hebr. expli- 
cant, Syrus, Sym. S. Hier. Chald. — Demum gratiarum. actionem con- 
cludit iterata. Del laude et promissione de animo grato perpetuo servan- 

do v. 20 « Domine salvi me fac et psalmos nostros cantabimus cunc- 
tis diebus vitae nostrae in domo Domini » ! — hebr. Jahve ad. salvan- 
dwm me scil. adest, praesto est ; beneficium collatum denuo celebrat. Ut 
rex et caput populi vult, ut omnes pro beneficio regi praestito -Deo 
perennes gratias agant, idque omnium nomine laetus promittit et festivo 
instrumentorum musicorum concentu fore spondet ; hebr. pulsatilia 
mea, pulsabimus (vel corrige . nostra), qualia erant cithara, nablium ; 
unde innuitur rezem ad promovendum cantum sacrum et musicam sol- 
lemnem etiam suam impendisse operam, in ea quoque re praeclarus exsi- 
stens imitator patris sui David (cf. 2 Par. 29, 30 — 1 Par. 16, 42; 95, 1). 
Publicam ergo et sollemnem vovet gratiarum actionem in templo Domino 
exhibendam perenni memoria quamdiu vixerit. Qua sponsione facta 
quam maxime aequum erat, ut tamquam regem vere theocraticum in 
omnibus se praestaret. Id autem. minime factum est in legatione baby- 
lonica. 


Denique in textibus nostris iam antiquitus, uti ex LXX, Syro, 
S. llier. patet, hoc loco duo adduntur. versus a contextu avulsi, qui 
quo casu huc demum aberraverint, quis explicabit ? v. 21 « iussit 
Isaias ut tollerent massam de ficis et cataplasmarent super vulnus et 
sanaretur ; v. 99 et dizit Esechias : quod, erit signum, quia ascendam 
in domum Domini » ? — iam S. Hier. advertit : « hocprius legendum 
est quam oratio Ezechiae vcl scriptura; ante enim cataplasma vulneri 
impositum est et prius signum ab eo petitum futurae sanitatis quam 
gratias ageret Domino, quod dicitur fecisse sanatus ». Neque improba- 
bilis est coniectura Vat. videri versus hic adsceriptos, ut brevius expri- 
merent quod fusius dictum sit in libro Regum. De y? notat S. Hier. 
Hebraeos affirmare non vulnus sed ulcus designari et ita Ag. Sym. 
Theod. quoque transtulisse et intelligi morbum regium; alios autem 
apostema, suspicari, quando tumens corpus cocto et putrescente pure 
compleatur, « et iuxta artem medicorum omnis sanies siccioribus ficis 
atque contusis in cutis superficiem provocatur, ac per . hoc non 
spernendam esse medicinam quae usu constet et experimento ». 
Adhibetur v? de ulcere leprosorum (Lev. 13, 18. 19), de pustulis, de 
uleere Aegypti (Fx. 9, 9. Deut. 28, 21), de morbo elephantiaco (Iob 
9, 7). Uti ex v. 14 aliqui eoncluserunt Ezechiam laborasse angina 
(cf. Friedreich, Zur Bibel I p. 204 seq.), ita ex ulcere alii collegerunt 
Ezechiam peste esse correptum. Ficus adhibebantur ut remedium 
emolliens et maturans (cf. Del.) ut bene notat Lap. : « si ulceri 


accedat tumor et inflàmmatio, ad eam vel resolvendam vel suppurandam 
Isa1as II — 4, 

valent ficus »; de qua re vide locos veterum apud Friedreich l. c. 
p. 240. Sanationem igitur Deus efficere voluit signo aliquo externo et 
remedio quocumque demum adhibito, similiter uti in narratione 
evangelica v. g. caecus iubetur lavare in piscina Siloe. Aliqui veterum 
immerito augent miraculum asserentes, ficus quam maxime obfuisse 
sanationi, verum Deum ut suam ostenderet potentiam per res noxias 
et adversas sanitatem restituere voluisse (iam apud S. Hier.). 

Petit Ezechias signum, uti Abraham, Gedeon aliique, idque ea rerum 
conditione ad fidem faciendam potiore iure postulari poterat, quia 
brevissimo temporis intervallo (cf. 4 Reg. 20, 4. 5) propheta formula 
sollemni haec dicit Dominus inter se contraria edixerat. Achaz rex 
signum a Deo oblatum petere noluit (Is. 1, 12), Ezechias vero quo 
maiore firmitate et alacritate verbum promissionis fide amplectatur, 
signum pietatis causa efflagitat rogans ut in re difficili adiuvetur fides, 
similiter ut is qui in evangelio rogat : Domine adiuva incredulitatem 
meam ! Promittit propheta sanationem talem fore, ut die tertio ascendere 
possit ad templum Domini (4 Reg. 20, 3); unde intelligitur, quare 
signum pro ea re petat, quae esset salutis pignus. Ex ea autem petitione 
morbum tamquam letalem agnitum fuisse et periculum mortis adfuisse 
praesentissimum iure erit concludendum. Quod signum pro. ascensu 
in templum petitur, For. ad regis pietatem refert qui ad hoc vitam 
optarit idque maxime in votis habuerit « quemadmodum David, qui 
quanto tabernaculi illius desiderio teneretur vix exprimere verbis ipse 
potuerit; ut vel hine videamus quanti fecerint Dei laudes, Dei cultum et 
figuras tantum verorum, et nostram desidiam et ingratitudinem argua- 
mus, qui 1n 1psa nauseamus veritate ». 


Unus censuit Drechsl. hos duos versus non. amanuensium incuria huc aber- 
rasse neque ab alio additos esse, ut aliquo modo narratio ex 4 libr. Reg. inser- 
eretur, verum ad ipsum carmen pertinere eiusque praebere epilogum, quo quae 
in toto eventu praecipua sint, denuo recolantur. At vix puto hanc opinionem 
a quoquam laudari vel commendari. Nam modus narrandi in v. 94. 99 a ratione 
carminis quam maxime recedit, id quod eo magis deprehenditur, quo diligen- 
tius perlustraveris, quali demum dicendi genere in carmine Deborae vel in can- 
tico post transitum maris rubri vel in psalmis res gestae commemorentur ; iam 
hie nullus adest membrorum parallelismus, nulla in membris concinnitas. Ne- 
que verum est in his demum duobus totius eventus summam constitui. — De - 
ralione metrica carminis vide Gietmann, de re metrica Hebr. p. 60 ; -Bickell, 
Carmina vet. test. metrice p. 907. i 


Is. 39, 4 51 
d) Legatio babyloniea 39, 1-8. 


Duo illa quibus eventus subsequens quasi superstruitur declarata 
sunt: sanatio Ezechiae a qua rex babylonicus ansam capit et praetex- 
tum legationis mittendae, et Ezechiae sponsio de laude Dei annuntianda, 
qua in re magni momenti neglecta reprehensionem incurrit. Ex quibus 
simul elucet quam arcto vinculo haec duo capita sint inter se colligata ; 
id ipsa loquendi forma clare designat propheta v. 4 « In tempore illo 
misit Merodach Baladan filius Baladan. rex. Babylonis libros et mu- 
nera ad. Ezechiam ; audierat enim quod aegrotasset et convaluissel » ; 
— additur 2 Par. 39, 31, principes Babylonis missos esse, ut interro- 
garent de portento quod accidisset super terram, ergo de umbra quae in 
horologio Achaz descendisset. Cum astronomiae studium apud Babylonios 
vigeret, ratio haec non sine specie veri praetendi- potuit, cur legati 
mitterentur. Hanc autem rationem unicam fuisse cur legatio mitteretur 
vel,propriam et veram illam, qua Merodach Baladan ad eam impellere- 
tur, nemo crediderit. Cur tantam amicitiae et gratulationis significatio- 
nem Ezechiae regi exhibuerit, bellicis eius consiliis docemur. Monumentis 
quippe assyriacis discimus exstitisse regem Babylonis Marduk-habal-iddina 
(Merodoch donavit filium), filium Iakin, qui in inscriptionibus regum 
Theglathphalasar, Sargon, Sennacherib aliquoties occurrit ; sese 
subiecit regi Theglathphalasar, bella gessit cum Sargon; et Sennache- 
rib quoque narrat a se victum esse regem eiusdem nominis. Sargon 
rex Assyriorum bis ei videtur bellum intulisse, ut eum ad.subiectionem 
adigeret. Semel circa annum 7120 a. Ch. quo tempore etiam Ptolemaeus 
narrat de Mardokempado qui regnum babylonicum occuparat ; dein 
circa annum 109, qua ultima expeditione revera victus fugatusque est. 
Etiam ex Ptolemaeo Mardokempados solum per 12 annos regnum 
babylonicum tenuit. Cum igitur Merodach Baladan sese defendere 
vellet contra regem Assyriorum et sane nosset in Asia occidentali 
plures gentes libenter esse conspiraturas in foedus ad excutiendum 
iugum assyriacum, misit circa tempus sanationis Ezechiae (c. an. 112) 
legatos ad tale foedus contra Assyrios excitandum. Ezechias rex per 
14 quos eousque regnaverat annos iam se belli peritum et fortem 
probaverat (cf. 4 Reg. 18, 7I. 8); unde cur eius regis foedus et amici- 
tiam appeteret, sane habebat. Simul autem eiusmodi machinationes 
tecto atque occulto fieri debuisse, ne suspicio Assyriorum excitaretur, 
facile intelligitur ; vel si Merodach Baladan aliquo modo imperio regis 
Assyriorum invitus substabat, ratio debuit praetendi, cur legatos mitte- 
ret ad regem Iudaeorum. Quae rationes obtentui fuerint, h. 1. et 2 Par. 

- 


32, 34 docemur. Si agebatur de foedere ineundo, etiam facilius explica- 
tur, cur Ezechias severe reprehendatur, quia tanto gaudio susceperit 
legatos. Gaudio enim illo et magna illa familiaritate qua agit cum 
legatis satis ostenditur tale foedus ab eo summopere esse approbatum. 
Iam quantopere talia foedera abhorreant ab indole theocratica, in 
superioribus Isaiae vaticiniis videri potest. 


Illum intelligi hoc loco Marduk-habal-iddina, de quo in annalibus Sargon 
sermo sit, omnino certum videtur. Ratio enim temporis optime congruit, si qui- 
dem eam temporis computationem sequimur quam fere omnes proponunt. 
Unum quod obstare videtur et quo alii permoti sunt, ut duos statuerent Mar- 
duk-habal-iddina, priorem sub Sargon, alterum sub Sennacherib (circ. an. 704) 
de quo altero hic sermo inferatur (cf. Vigourouz l. c. p. 171 seq.), est quod 
rex iste Dabylonis in monumentis assyriacis vocatur filius Jakin, in s. literis 
vero filius Daladan. Sed haec ratio satis videtur infirma. Seimus enim in mo- 
numentis quoque assyriacis filium latiore quodam modo usurpari. Exemplum 
habes in rege Israel Iehu, qui in annalibus Salmanasar II et III regum « filius 
Omri » vocatur, quamvis ad familiam et posteros Omri (Amri) minime pertine- 
ret ; ratio eius appellationis inde explicatur, quia Assyrii regnum [srael propter 
Omri (Amri) appellare solebant mat bif Humri terra domus Omri vel terra Omri. 
Iam idem obtinere poterat in Merodach Baladan qui sit vere filius Baladan, uti 
in s. literis dicitur, qui autem vocetur filius Iakin i. e. successor akin; idque: 
eo probabilius redditur, quia dynastiam a Iakin fundatam revera vocant bit la- 
kin domum lakin, et arcem dur lIakin. Invaluit ergo eodem modo quo Omri pro 
Israel etiam lakin pro regno a se fundato. — Merodach Baladan, qui rex terrae 
maris i. e. Babyloniae meridionalis vocatur, cum Sargon regnum assyriacum 
obtineret, c. an. 721, etiam Babyloniam septemtrionalem sibi subiecit, neque 
Sargon hane regni partem ei eripere valuit; ab hoc ergo tempore quo Chal- 
daeam meridionalem et septemtrionalem oceuparat, numerandi sunt duodecim 
anni quos secundum Ptolemaáeum rex babylonicus regnavit. Anno autem 19 
Sargonis regis iterum oritur bellum inter eos; Merodach Baladan Elamitas et ' 
Arabes quoque contra regem Assyriorum ad rebellionem excitavit ; eodem con- 
silio legationem ad Ezechiam misisse eum ex ratione temporis recte concludi- 
mus; anno 709 Sargon expugnavit arcem dur-lakin, in quam se receperat 
Merodach Baladan ; arx flammis combusta est, sed Merodach Baladan aufugit 
(cf. Lenormant, les Origines de la civilisation II p. 903 seq. ; Schrader, Keil- 
wed u. Geschichtsforschung p. 535 ; Civiltà cattolica, 4884, XI 5 p. 412 
5eq.). 


Ezechiam iis quae in epistolis regis babylonici proponebantur et a 
legatis commendabantur aures praebuisse avidas et multum sibi compla- . 
cuisse de honore sibi praestito, colligitur ex v. 2 « laetatus est autem" 
super eis Ezechias et ostendit eis cellam aromatum et argenti et auri 

et odoramentorum. et unguenti optimi et omnes apothecas supellectilis 
$uae et universa quae inventa sunt in. thesauris eius ; non fuit verbum 
quod non ostenderet eis Ezechias im domo sua et in omni potestate 
$Udà » ; — opes suas et divitias etapparatum bellicum ostendit, ut qualis 
sit belli socius et quam merito honorandus a rege babylonico appareat. 

Obliviscitur rex theocraticus quantopere Deus per prophetas foedera cum 

alienigenis reprobaverit; obliviscitur quae Hanani propheta ad Asa 
regem dixerat : quia habuisti fiduciam in rege Syriae... stulte egisti 

(2 Par. 16, 1-9), quae Iehu, filius Hanani, regi Iosaphat exprobravit : 

impio praebes auxilium et his qui oderunt Dominum amicitia iungeris et 
idcirco iram Domini merebaris (2 Par. 19, 2) ; obliviscitur quae Eliezer. 
ad Iosaphat regem dixerat : quia habuisti foedus cum Ochozia, percussit 
Dominus opera tua contritaeque sunt naves nee potuerunt ire in Tharsis 
(2 Par. 20, 31) ; obliviscitur normam theocraticam quam David contra 

Goliath certamen initurus praeclare exposuit : noverit universa ecclesia 
haee, quia non in gladio nec in hasta salvat Dominus (1 Reg. 171, 41); 

atque culpa eius augetur, quia iam acceperat a Domino promissionem 
clarissimis verbis conceptam : de manu regis Assyriorum eruam te et 

civitatem istam et protegam eam (38, 6). Cum igitur Dominus ipse eum 

urbemque defendere ac liberare velit, quid est quod foedus ineat coram 

Deo abominabile ? Hebr. ita verte : et ostendit eis gazophylacium suum, 

argentum et aurum et aromata et oleum pretiosum et omne armamen- 
tarium suum et omne quod inveniebatur in. thesauris suis et non erat 

res ulla quam non ostenderet eis in domo sua et in omni dominio suo ; 

igitur thesauri Ezechiae aderant pleni ; proinde perspicuum exhibetur in 
ipsa narratione vestigium, haec evenisse ante invasionem Assyriorum et 
ante tributum Sennacherib regi solutum, cui solvendo ut par esset, 

.« omne argentum quod repertum fuerat in domo Domini et in thesauris 

regis dedit et confregit valvas templi Domini et laminas auri quas ipse 

affixerat et dedit eas regi Assyriorum » (4 Reg. 18, 15. 16) et proinde 

ordinem temporis in eo eventu minime servari in libr. Reg. et Paralip. 

et apud Isaiam. Divitiae istae (cf. 2 Par. 39, 97 seq.) ad Dei benedic- 

tionem erant referendae (cf. 2 Reg. 18, '1 hebr.), unde iis ostensis sese 

ostentare belli socium ad foedus antitheocraticum ineundum paratissimum 
reprehensione non poterat carere. 


Hebr. nh53 m'a Aq. e( Sym. verterunt ofzoy cv &pouvov (cf. S. Hier. Procop. 
Field, Hexapl. ad h. Ll); eodem modo S. Hier.; LXX vocem hebr. retinuerunt 
aóv olov toU ve3:002; Syrus et Chald. verterunt domum gazarum et ea notione ple- 


rique etiam vocem hebr. accipiunt (cf. Malv. For. Vat. Rohl. Troch. Ges. Del. Naeg.) 
vocem hebr. alii derivant a N22 contundere et confringere atque eandem esse volunt 

quam nN223 Gen. 37, 25 (6ot4&po:x LXX. eo loco) et Gen. 43, 11 (storax in vulg: h. 
l)i.e. designari pulverem aromatieum, aroma contusum, aroma, vel ratione spe- 
ciali domum nominari storacis (Movers). Alii vocis originem repetere malunt a n3 
quod cognatum sit cum D'2 (ans ?) servare, recondere; unde domum thesaurorum 
explicant vel domum qua bona quaevis reconduntur (cf. Kn. Hitz. Fürst L. Del. 
Naeg.. Aliam viam ingreditur Delitzsch, Prolegomena e. hebr. aram. Woerlerb. 
p. 1&1, esse vocem eandem ac babylonico-assyriacum nomen domus thesaurorum 
bib nakamti vel nakanti; inesse enim in aakámu notionem aceumulandi, unde 
nakamtu vel nakantu (vel probabiliter etiam nakàti) nomen esse thesauri, et inde 
vocem hebr. esse transsumptam. Vide Sírassmaier, Verzeichniss d. akk. assyr. 
Woerter, nakantum n. 5960 ; nakàmu n. 5959 et nakkandu n. 5970. Cum m5 vasa, 
instrumenta, supellex quaevis eliam speciatim dicatur de armis (Gen. 27, 3. Deut. 
1, 41. Iud. 18, 11. 16. 1 Sam. 14, 1. 6. seq. 31, 4 etc.), domus supellectilis opüme 
intelligitur de armamentario ; vide ad 22, 8. Quod in vulg. legitur non fuit verbum... 
notus est hebraismus, de quo advertit S. Hier. : « verbum iuxta hebraicam consue- 
tudinem pro re frequenter accipitur », uti v. g. obtinet 1 Reg. 3, 11. Ier. 44, 4. 
Luc. 1, 37 ; eodem modo in vulg. invenitur sermo pro re vel eventu ; cf. 2 Reg. 12, 
21. 3 Reg. 15, 5. De quo usu vide Kaulen, Handb. z. Vulg. p. 21. 27. 


Mittitur ad regem propheta, custos et vindex theocratiae, cuius est 
apud omnes ordines mentem tueri et promovere theocraticam et quae 
contra legem Dei et instituta fiunt reprehendere apud omnes, reges, 
principes, sacerdotes et apud populum; v. 3 « introivit autem Isaias 
propheta ad. Ezechiam regem et dixit ei : quid dixerunt viri isti el unde 
venerunt ad. te? et dixit Ezechias : de terra longinqua venerunt ad me, 
de Babylone » ! — en, quomodo regulus iste in regione satis parva sibi 
complacet de tali legatione et apud ipsum prophetam de honore sibi 
praestito gloriatur; quare praemittit : non e regione propinqua, verum 
de terra longe remota venerunt ad me, de Babylone ; non sine supercilio 
et animi elatione ea esse dicta, ipsa verba eorumque collocatio et gradatio 
ad admirationem excitandam affectata satis produnt. Unde bene S. Hier. : 
« cum éygacs et supercilio legendum est de terra longinqua quod quanto 
terra longior sit unde venerunt, tanto iste eloriosior propter quem 
venerint » (sim. S. Cyr.). Unde « elevatum est cor eius » 9 Par. 32, 95. 
Nondum ergo quamvis prophetae interrogatione esset interpellatus se 
perperam egisse agnoscit, adhuc caecutit non sentiens foedus et ami- 
ciiam cum alienigenis regi theocratico esse in vitio ponendum. Unde 
apte dicitur : in legatione principum Babylonis dereliquit eum Deus, ut 
tentaretur et nota fierent omnia quae erant in corde eius (2 Par. 32, 31). 
Hac enim occasione et tentatione manifestum fiebat quantum etiam tum 
abesset ab illa sentiendi cogitandique ratione quae regem theocraticum 
decet et in lege divina erat proposita. 


Propheta ulterius in culpam inquirit (S. TAom.), ut interrogationibus 

ipsis rex incipiat odorari rem culpa et reprehensione non vacare; v. 4 
« et dixit : quid viderunt in domo tua ? et dixit Ezechias : omnia quae 
in domo mea sunt viderunt ; non fuit res quam non ostenderim eis in 
thesauris meis » ; — candide rem fatetur. Fortasse iam incipit persen- 
tiscere, quale saltem periculum ea in re lateat, ne scil. thesauris ostensis 
cupiditas regis Babylonis excitetur, qua inductus suum belli socium 
quantocius opprimat et spoliet, ut accidit Achaz regi foedus ineunti 
cum Theglathphalasar qui « afflixit eum et. nullo resistente vastavit » 
(2 Par. 28, 20). Haud abs re adnotat Pint. : « colliges quam utilis sit 
afflictio, quam periculosa prosperitas. In afflictione confugiebat ad Deum 
totumque se ipsum illi lacrimis et precibus tribuebat, in prosperitate 
vero elatus est Deoque pro acceptis beneficiis debitas gratias non egit ; 
immo inani gloria captus est ». Propheta autem confessionem extorquet, 
ut sententiam ferat (For.). 

Sententia autem fertur ei congrua quam propheta a cap. 2 (v. 41 seq.) 
iam saepius annuntiaverat tamquam normam Dei ad. destructionem 
omnis pompae ac fastus : v. 5 « et dixit Isaias ad. Ezechiam :. audi 
verbum Domini exercituum : v. 6 ecce dies venient et auferentur omnia 
quae in domo tua sunt et quae thesaurizaverunt patres tui usque ad 
diem hanc in Babylonem ; non relinquetur. quidquam, dicit Dominus ; 
v. "Let de filiis tuis qui exibunt de te quos genueris, tollent et erunt 
eunuchi in palatio regis Babylonis »; — nota dici quae patres tui 
thesaurizaverunt, proinde de thesauris iam a longiore tempore per 
maiores Ezechiae et reges antecessores collectis sermo fit, ex quo denuo 
patet haec dicta.esse ante tributum ad Sennacherib missum, neque valere 
(quod aliqui excogitabant) spoliis de Assyriis reportatis domum Ezechiae 
fuisse iterum ditatam et haec spolia ostensa esse Babyloniis. Valebit ergo : 
oculi sublimes humiliabuntur; quae cap. 3 minatus erat propheta, iam 
quo paeto opere exsequenda sint, ostendit; quae in visione inaugurali 
proposita sunt (6, 11. 12), et quae 5, 9. 13. 25. 26 seq. vaticinatus erat, 
hac praedictione magis determinantur. Quod autem ea in Babylonem 
auferenda dicit, veri nominis prophetia est, sicut idem apud Michaeam 
4, 40. Nam eo tempore si coniectura erat facienda, fore aliquam trans- 
portationem per Assyrios multo probabilius, immo unice probabile videri 
potuit. Iam populum israeliticum Assyrii in captivitatem abduxerant, ab 
anno 721 Sargon regnum assyriacum tenens bellis feliciter gestis 
terrorem sparsit Assyriorum, vicerat Babylonios, Aegyptiis cladem 
intulerat ; Assyrii ergo reliquis omnibus dominabantur; proinde etai 
praevideri potuerit regnum iudaicum in bellis illis continuis inter Aegyp- 
tum et Assyriam, quae duo regna de principatu in reliquas terras exer- 
cendo inter se concertabant, fore mox conterendum et populum more 

eius temporis in alias regiones abducendum, id potius per Assyrios fore- 
ut fiat erat concludendum, nullo modo humanitus sciri potuit Babylonios 
id esse effecturos, qui tum temporis ab Assyriis saepius iam victi plus 
minusve Assyriorum potestati erant subiecti in vanum conati iugum 
illorum excutere. Quod v. '1 dicitur de filiis tuis... non probat Ezechiam 
eousque nullum genuisse filium, sed dici potest de filiis qui iam adsint 
nullum esse asportandum, sed de posteris Ezechiae ; nam, uti.Gen. 17, 6. 
16 (reges populorum orientur ex eo, ex te egredientur etc.) ostenditur, 
ea locutione generatim posteri (etiam longo temporis intervallo distantes). 
designari possunt. De impletione vide 4 Reg. cap. 24. 25. Dan. 1, 3. 
4. 6; eunuchi saepe etiam vocantur aulici regis vel servi, qui non sint 
spadones, uti iam For. Tir. advertunt ; cf. 4 Reg. 8, 15. 3 Reg. 22, 9. 4 
Reg. 23,41. Ier. 34, 19 ; 52, 25; idque ex vocis versione apud LXX et 
Chald. quoque sequitur. 

Propheta exsilio babylonicoó indicto id quod praecipue intenderat 
exposuit. Quare reliquam narrationem brevissime absolvit. Indicat 
solum Ezechiam reprehensionem bene et animo humili suscepisse. Plura 
discimus ex 2 Par. 32, 26 : « humiliatus est postea eo quod exaltatum 
fuisset cor eius, tam ipse quam habitatores lerusalem ; et idcirco non 
venit super eos ira Domini in diebus Ezechiae » ; unde de regis poeniten- 
tia et simul cum ipso populum etiam ea in re peccasse docemur; quia ergo 
non solum rex sed etiam populus deliquit, non solum regiae domui punitio 
annuntiatur sed talis praedicitur castigatio qua populus simul erit plec- - 
tendus; porro poenam fuisse dilatam audimus propter poenitentiam et 
humiliationem regis et populi. Quare verba v. 7 filii qui exibunt de te- 
ita selecta esse videntur, ut modo quodam ambiguo et ipsos filios et po- 
steros quoscumque designare possent. Minae proferuntur modo ab omni 
conditione absoluto; at normam illám apud Ier. 18, 7. 8 et Ez. 33, 14. 
15 etiam hoc loco valuisse, in aperto est. Differtur poena propter poeni- 
ientiam. Haec ex libro Par. ob oculos habenda sunt, ut brevis narratio 
rite intelligatur v. 8 « et. dixit Ezechias ad Isaiam : bonum verbum 
Domini quod. locutus est »; — Ezechias duram annuntiationem de tanta 
domus regiae humiliatione humiliter suscipit, culpam agnoscit, iudicium 
Dei in se prolatum tamquam iudicium mite accipit : mite, benignum 
verbum, quasi dicat : minor est ista poena peccato meo (Mald.); « puto 
hoc loquendi genere ab inferioribus significari solere non gravate ferri 
quidquid durum a superioribus iniungatur, quasi dicat : fiat quod 
Domino placet » (Sanct.). 

Hac autem submissione facta et pietate ostensa ei declaratur a pro- 
pheta, iram Déi non venturam esse in diebus suis, verum aliam concedi 
populo et regi epocham, qua probent, utrum Deo fideles permansuri 

sint necne; si iterum a norma theocratica defecerint, tunc fore ut vati- 
cinium editum suum sortiatur effectum. Id enim ex 2 Par. 32, 26 con- 
cluditur. Atque ea intercessisse etiam modo innuitur, quo alter sermo 
adiungitur ad priorem : « et. dixit : fiat. tantum pax et veritas in 
diebus meis »; — dum interponitur in ipso sermone Ezechiae et dixit 
 etiterum verba recitantur eiusdem, aperte indicatur, haec non imme- 
diate esse adiungenda ad priora, sed ab iis separanda et alia quadam 
occasione prolata. Quid sit interponendum, ex 2 Par. vidimus; idem 
nos docet quod seniores loquuntur (ler. 26, 19)de Ezechia et populo 
eius narrantes : « numquid non timuerunt Dominum et deprecati sunt 
faciem Domini et poenituit Dominum mali quod locutus fuerat adversum 
eos ». Cum igitur Isaias regi indicasset poenam illam ob regis submis- 
sionem a Deo differri, respondit : fiat tantum paa vel ex hebr. profecto, 
erit paz et fidelitas i. e. conditio illa pacis quam Deus fidelis et verax 
ei promiserat inviolata ei servabitur, regnum eius erit stabile, aderit pax 
. et stabilitas regni pro qua re gratias agit non sineanimi gaudio promissio- 
nem hanc et mitigationem poenae repetens. Poenitentia sua poenam 
avertit Ezechias. Verum Manasses, filius eius, « fecit malum in con- 
spectu Domini iuxta idola gentium » (4 Reg. 21, 2); unde statutam poe- 
nam devolvere Deus decrevit (4 Reg. 23, 26; 24, 3. Ier. 15, 4). 


Verba haec Ezechiae a compluribus virgula censoria sunt perstricta. Iam 
S. Ephr. ex eis concludit Ezechiam verbis Isaiae non fuisse commotum vel 
coangustatum, quia intelligeret suis diebus non fore oraculi exsecutionem. hc- 
fert quoque S. Hier. Ezechiam ab Hebraeis reprehendi quia non sit imitatus 
bonitatem Moysi, qui locutus sit ad Dominum : aut dimitte hanc noxam eis, 
aut si non facis, dele me de libro tuo ; neque ipse S. Hier. ab ea vituperatione 
videtur plane absolvere regem; nam eius loquendi modo opponit modum quo 
S. Paulus anathema vult esse a Christo pro fratribus suis. Etiam S. Cyr. verbis 
regis offenditur : « suis diebus pacem quaerit modo non valedicto suis posteris 
et abiecta omnino cura et regionis et suae civitatis et generis. Verum satius 
fuisset ei de his quae praedicta sunt luxisse et a Deo misericordiam petivisse et 
posterorum nomine felicitatern non temporariam et contractam postulare. Sed 
valde infirma est mens humana et in multis labimur omnes, nec quisquam nos- 
trum cordatus et in omnes partes sapiens esse poterit, sed cor etiam amans Dei 
et mens admirabilis saepe in id quod minus rectum est impingit ». Etiam recen- 
tiorum aliqui Ezechiam accusant, quod de se solum sollicitus aliorum nullam 
ostenderet curam (cf. Ges. invenit in verbis eius « naiven Egoismus » sim. 
Hitz. Kn.). Sed si perpendissent 2 Par. 32, 26 et formulam illam repetitam : 
et dixit et considerassent rem praecipuam pro [saia esse exsilii futuri annuu- 
liationem, unde reliqua breviter perstringantur, ab hac inerepatione sibi tem- 
perandum esse perspexissent. Verba ea rite acceperunt Mald. Sanct. Pint. vel 
$altem ea in bonam partem interpretantur : saltem gaudeo de poena sic miti- 


58 Is. 39, 8 
gata, ut vita mea durante exsecutioni mandanda non sit (cf. Lap. Tir. alios- 
que). 

Àn haec acta et dicta sunt coram ipsis legatis babylonicis? Id omnino censet 
Naeg., nam id decere dignitatem prophetae, ut quo loco sit habendus Dei lega- 
tus et quanta ipse libertate loquatur et reprehendat, etiam gentibus manifeste- 
ur ; ita ipsum Deum suam maiestatem aliquo modo ostendere, sicut ostenderit 
per Moysen coram Pharaone, per Bileam coram Barak, per Eliam coram Naa- 
man, per Danielem coram regibus babylonicis. Id porro certo concludi ait ex 
fornia *82* in v. 3 (unde venerunt); forma enim imperfecti temporis id demum 
designari, eorum adventum nondum plane absolutum esse atque ad finem per- 
ductum, illos ergo adhuc coram adesse, esse advenas; atque tales eos esse 
quamdiu in urbe consisterent. Ex hac porro legatorum praesentia ultima quo- 
que verba explicat Naeg. tamqnam ad legatos dicta : verbum Domini bonum 
vocavi ea conditione et suppositione, ut pax inter me et Babylonios adsit, quam- 
diu ego superstes ero, ne scil. Ezechias quasi homo foedifragus vel inconstans 
vidcatur traduci verbis prophetae apud legatos. Sic ille. Ultimam explicationem 
salis coactam et plane censeo improbabilem. Neque enim eo oraculo legati pot- 
erant ita offendi, ut Ezechias quasi excusationis gratia id adderet, neque ullo 
pacto decet regem oraculo Dei ex se apponere conditionem et post reprehensio- 
nem quasi cum contumacia declarare : ego ero socius fidelis Babyloniorum, ut 
contra me nunquam bella gerant, etsi Dominus foedera illa reprobet. Et quam 
mira esset haec regis opinio, se sua erga Babylonios fidelitate effecturum ne 
spoliaretur? Num non Achaz rex in Assyriis expertus est quam periculosum 
sit tales habere socios ? Utrum legati interfuerint reprehensioni necne, in medio 
relinquo. Certum vestigium eos adfuisse non adest; neque tale indicium est 
imperf., quia ista forma etiam de eventu quodam singulari, iamdudum praeter- 
ito adhibetur : ef. lob 3, 3 dies qua natus sum (imperf.) 44 eur egressus ex 
utero non statim perii (imperf.) 4, 19. 45. 16 ; 10, 40. 41. Iud. 9, 4 eduxi vos 
de Aegypto (imperf. in ipso sermonis exordio). Neque tamen adest certum ve- 
stigium eos abfuisse, nisi quod de eorum praesentia nihil commemoretur et nihil 
sit asserendum praeter id quod narretur. 

Populum quoque peccati Ezechiae participem fuisse, uti ex 9 Par. 36, 96 et 
ex ipso poenae inflictae genere colligitur, nemo mirabitur ; ita populus sentit et 
iudicat eum Achaz (7, 2) et saepenumero [saias populum iam reprehendit de 
ista fatali ad alienigenas inclinatione et propensione ; cf. 2, 7; 8, 6 et dL 
quantopere foederi aegyptiaco studeant (28, 15; 99, 45; 30, 1; 91, 4 ete.) 
Tale studium exteras gentes imitandi acriter séprehendii et fete fuisse ma- 
lorum omnium causam bene ostendit Ezechiel in parabola illa : mater tua leae- 
na inter leones cubavit etc. 19, 2 seq. 


Oraculorum subsequentium argumentum 40, 4. 2. 


In Babyloniam cuncta esse transferenda vates dixerat 39, 6. 7. Con- 
ceptis ergo verbis indicat exsilium fore et abductionem in terram ius 

quam, uti iam indicatum est in visione inaugurali (6, 11. 19) et ora- 
uone comminatoria 3, 9. 13 et uti Osee (2, 14; 3, 4) et Michaeas (4, 10) 
aliique prophetae exsilium annuntiant. Sicuti illi simul instaurationis 
praedictionem adiungunt, ita idem ab Isaia factum esse prorsus exspec- 
tamus. Et certe Isaias saepe nobis exhibuit quomodo Assyriis deiectis 
regnum Dei novo splendore esset decorandum; cum iam idem post 
Assyrios adhuc alium fore hostem populi Dei, Babylonium scil, osten- 
disset, nonne aeque consequens est, ut nunc nobis depingat quomodo 
Babylonio superato et abiecto theocratiae instauratio futura sit? 
Uu aliorum prophetarum libri nullo modo finiuntur exsilio indicto, 
sed omnes in gloriosae instaurationis descriptione demum conquie-' 
scunt, itafieri nullo modo potuit, ut Isaiaelibro finis imponeretur exsilio 
indicto. Unde ea consideratione grave accedit ad alias probationes mo- 
mentum quo quis statim sibi persuadeat praeclaram illam ex exsilio li- 
berationem quae iam subsequitur ab ipso esse profectam Isaia. 

Hanc liberationem summatim proponit sub nomine consolationis, quo 
afllictorüm animi sint erigendi, confortandi, laetitia imbuendi, statim 
ostendens normam illam 1, 27 promulgatam etiam hic valere : exsilii 
scil. miseriam et afflictionem praeclara demum salute finiri. Atque 
nomine consolationis totum argumentum quod hae parte continetur 
optime comprehenditur; quare iam s. auctor id quod Isaiae quam 
maxime proprium est hisce comprehendit : consolatus est lugentes in 
Sion (Eccli. 48, 27). Deus enim populum suüm quem elegit non abiicit ; 
unde v. 4 « Consolamini, consolamini, popule meus, dicit Deus ve- 
ster » | —hebr. consolamini, consolamini populum meum, ita UXX, Syrus, 
Chald. et ipse S. Hier. notat : « iuxta interpretes ceteros iubentur alii, 
ut populum Dei consolentur » ; ; eomipellatide scil. prophetae, uti Chald. 
bene habet. Ii enim sunt os Dei; proinde Deum foederis fidelem custo- 
dem populum suum non in exsilio derelinquere ex Dei mandato annun: 
tiare iubentur. Atque haec annuntiatio pro ipsis iam aequalibus Isaiae 
maximae erat utilitatis. Ea enim consolatione proposita denuo ostenditur 
tempus calamitatis inservire, ut populus efficiatur purus et ab omni 
flagitiorum contagione quasi a scoria emundetur (cf. 1, 25). Quemad- 
modum igitur Isaias pro tempore calamitatis assyriacae sedulo ac repe- 
tito docuit, quem in finemillae tribulationes a Deo immitterentur et qua 
mente a piis subeundae essent (cf. cap. 8-12. 28 et seq.), ita nunc 
ostenso exsilio babylonico iisdem vestigiis insistens et divinae provi. 
dentiae consilia pandens egregie explicat ct sublimiori modo pertractat, 
qualem salutem Deus sit largiturus et qua animorum habitudine popu- 
lum oporteat divinae se committere dispositioni. Unde id etiam conse- 
quitur, ut qui tamquam vere Israelitae de iniquitate in populo praeva- 

lente lugerent (cf. Ez. 9, 4), hac promissione ostensa et eo rerum exitu 
animos erigant et multiplices populi afflictiones illustri spe confortati 
facilius ferant. Cernunt enim in hac ipsa voce consolamini repetita, 
quantopere Deo cordi sit, ut lugentes in. Sion ad spem meliorem et 
veram animorum laetitiam revocentur; etiam in populo meo Deus 
fidelis et amans suorum depingitur. 

Deum velle ut haec consolatio amplissimo quodam modo omnibus 
afferatur et in qua re illa consistat explicatur v. 2 « loquimini ad cor 
Ierusalem et advocate eam, quoniam completa est. malitia, eius, dimis- 
sa est iniquitas illius, suscepit de manu Domini duplicia pro omnibus 
peccatis suis »; — « ad cor loqui idioma Scripturarum est; qui enim 
moerenti loquitur et blandiens consolator est, ad cor loqui dicitur » 
(S. Hier.) ; cf. Gen. 34, 3; 50, 21. Iud. 19, 3. Ruth 2, 13. 2 Reg. 19, 
8. 2 Par. 30, 22; 32, 6. Os. 2, 14; ubique ea locutione consolatio et 
confortatio suavissimis verbis et amore tenerrimo impensa exprimitur; 
quare phrasin hebr. S. Hier. etiam vertit : tristem delinire blanditiis 
(Gen. 34, 3), blande ac leniter loqui (Gen. 50, 21), blandiri (Iud. 19, 3). 
Altera voce clamate ad. eam (hebr.) nuntium hunc faustissimum per- 

/ferre iubentur praeconio forti et constanti, ut auribus etiam invitis 
ingeratur neque ullo modo ignorari possit vel dissimulari. Nuntius ipse - 
qualis sit tribus continetur sententiis, « tria quae hic ei nuntiare iubet 
sunt quibus illa consolationem accipere et moestitiam deponere posset » 
(For.) : primum est, supplicium et poenam iam esse exactam et praeter- 
iisse; malitia enim pro labore et molestia accipi debet, uti ex N23 et 
tamib)os:g apud LXX patet et plerique rite explicant (cf. Osor. Malv. 
Sanct. Sa, Lap. Mar. Men. Tir.) et in noto illo habetur : sufficit diei 
malitia sua (Matth. 6, 34). Hebr. explica militiam, tempus scil. certa- 
minis et laboris, molestiarum quoque et dolorum (cf. Iob 7, 1; 14, 14. 
Dan. 10, 1) et servitutis durae !; finem igitur tribulationum esse ob 
oculos habendum, quem Deus suo utique tempore sit adducturus, sed 
ad quem quasi ad terminum semper oculi et animi piorum intenti esse 
debeant, ut in rerum angustiis verbum Dei sit lucerna pedibus eorum 
(cf. Ps. 119, 105). 

Alterum maiorem etiam praebet consolationis materiam : dimissa, 
hebr. expiata est iniquitas eius ; peccata quibus miseriae illae et sup- 
plicia debita provenerunt satisfactione et solutione praestita expiatà et 
deleta sunt. Proinde fons ille fecundus omnium malorum obturatus est; 

1. Uti enim pax summam quandam et complexum omuium bonorum exprimit, ita militia, 
bellum, conditionem dicit laboribus et miseriis plenam. 

beneficium a Deo praestitum est illo: priore multo insignius; non solum 
enim dura illa conditio militiae ac servitutis cessavit, sed etiam Deus 
expiatione peccatoram facta veniam concessit, sibi esse satisfactum os- 
tendit. Unde hisce iam monet propheta de indole spirituali illius libera- 
tionis et rationem consolationis potiorem in eo collocat, quod peccata 
sint expiata; ergo monet, si cui emolumentum theocratiae cordi sit, in 
id esse potissimum incumbendum, ut iniquitas, omnium malorum radix, 
tollatur. Tertium demum duobus antecedentibus, durae conditioni ser- 
vitutis. ablatae et peccatorum ponderi sordibusque abstersis, dona 
addit et ornamenta praeclara : duplicia i. e. abundantia munera accepit, 
Deus benignissimus non peccata attendit commissa; sed hic quoque 
valet : ubi abundavit peccatum, ibi superabundavit gratia. Hebr. im 
omnibus peccatis suis explica : quamvis multis peccatis essent obnoxii ; 
ergo beneficia illa gratuito dari sine ullo hominum merito asseritur. 

Hisce argumentum indicari oraculorum subsequentiam, iam censuit 
Malv. : « propositionis pars est proleptica universe evangelii beneficia 
praenuntians duobus primis versibus ». Speciali autem modo tribus 
hisce sententiis tres partes subsequentes describi non immerito asseruit 
Hahn (Der Prophet Jesaia, erkl. von Drechsler 3. parte). Atque revera 
in prima parte praecipua ratione liberatio ex exsilio per Cyrum conce- 
denda et quae illam comitantur vel etiam illa liberatione praefigurantur, 
sublimior quaedam liberatio et malorum servitutisque cessatio descri- 
buntur; in altera autem parte servus Domini qui pro peccatis satisfactio- 
nem praestat et eius expiationis emolumenta egregie proponuntur; in 
tertia demum parte de abundanti Dei in suos beneficentia amplissimus 
texitur sermo et duplicia populo reddi diserte asseritur (cf. 61, D). 
Quae quam merito dicantur, ipsa explicatione magis probabitur. Cur 
autem sermo fiat de lerusalem, eo declaratur quia lerusalem centrum 
est theocratiae; unde hoc loco in v. 2 urbs haec, sedes regis theocra- 
tici, in qua templum quoque Domini consistit, pro populo theocratico 
v. 4 ponitur; ergo quae ad Ierusalem dicuntur, populo Dei dicuntur; 
utroque nomine regnum Dei hisce in terris constitutum designatur (cf. 
9. 9. Mich. 1, 3; 4, 2. Ioel 2, 32. Zach. 12, 2. 4 et quae ad hos locos 
notavi). 


Verum aliqua ulteriore indigent demonstratione. Plerique recte vertunt culpa 
est expiata (cf. Osor. Malv. Rohl. Troch. Net. Hos. Ges. Sein. Del. Or.); 
notio vocis colligenda est ex Lev. 20, 34. 41. 43. 2 Par. 26, 21 solvere, per- 
solvere ; dieitur quoque de sacrificio quod benevole accipitur; cf. Lev. 4, 4;- 
7, 18; 22, 93 etc. ; unde exprimitur hoe nostro loco culpam esse solutam ve] 
solutionem pro iniquitate esse praestitam, Deo esse satisfactum pro iniqui- 

tate. Ab hac acceptione e recentioribus aeg. discedit.statuens notionem : de- 
lectari, frui i. e. fruiti sunt iniquitate sua, ita ut ironice dicatur : fructus ini- 
quitatum perceperunt, satis superque gustarunt. Sed ironia huic loco minime con- 
venit. Gravior est controversia de tertia sententia, utrum scil. de poenis duplicibus 
an de muneribus et beneficiis duplicibus intelligi debeat. Priorem acceptionem 
multi tuentur : populum duplices poenas accepisse a Domino pro peccatis ; sermo- 
nem esse hyperbolicum, Deum eo loquendi modo affectum ostendere tenerrimum 
erga afflictos, loqui quasi blandientis in modum et se ipsum reprehendentis quod 
tam dure cum populo dilecto egerit; ita.S. Hier. Cyr. For. vel generatim poenas 
magnas atque diuturnas duplices vocari volunt (cf. Sanct. Calm. Loch, Troch. 
Rohl. Kn. Sein. Del. Naeg. Or.). Verum alia acceptio omnino est. praeferenda ; 
eam sequuntur Pint. Vat. Mar. Sa, Est. Clarius, Sasb. Lap. Ges. Hitz. Ewald, 
Hahn; eius mentionem faciunt Osor. Mald. Malv. Men. Tir. et eam fere alteri 
praeferunt. Idque iure. Nam. de poena quam sustinuerunt iam bis in anteceden- 
libus membris erat sermo ; cur ergo iterum in tertio? Sane, nisi adsit ratio. 
omnino cogens, talis tautologia non erit statuenda. Atqui minime adest. Verba 
enim per se de donis et beneficiis accipi possunt. Et multo convenientius ita 
accipiuntur. Nam in membro priore miseria commemorata est duri laboris et 
stationis quasi molestissimae quae transierit, in altero expiatio iniquitatis tam- 
quam causa consolationis affertur, ergo iam ratio redditur sublimior et culpam 
à Deo esse dimissam, proinde reconciliationem cum Deo esse factam Deique 
amicitiam restitutam indicatur. Unde duobus istis membris ablata esse dicuntur 
mala, malum exsilii, malum morale. [am ipsa gradatione optime consequitur 
malis ablatis bona esse concessa et ex reconciliatione cum Deo facta sponte 
quasi sua profluere munera copiosa. Immo duplicia, uti ad poenam designandam 
vix apte dicuntur — Deus enim ultra modum iustum non punit — ita optime 
ct maxime vere ac proprie appellantur duplicia beneficia illa insignia quibus 
Deus populum suum redemptione expiatum et reeonciliatum cumulat. Adde 
quod duplicia bona esse restituta, in tertia parte explicite dicitur (601, 7); cur 
ergo eiusdem partis argumentum et quasi inscriptionem hisce verbis compre- 
hensam aliter intelligeremus ? Et si lobus dura sua statione peracta poenisque 
solutis duplicia accepit a Domino, et si Zacharias duplicia annuntiat iis iri red- 
ditum qui ad Sionem reversi fuerint ex terra. aliena (Zach. 9, 12), an dubita- 
bimus in priore quasi typum et exemplar huius promissionis, in altero hanc 
ipsam promissionem imitatione expressam agnoscere? Minime autem obstat 
quod Del. vult tempus pevf.. suscepit nnpo, cum iungatur cum duobus verbis 
revera tempus praeteritum exprimenübus, non posse accipi pro futuro; nam 
tria liaec verba eodem prorsus modo se habent; designant tempus futurum, si 
ipsam rerum impletionem spectas ; exprimunt tempus praeteritum, si revelatio- 
nem prophetae factam consideres. Sicuti enim consilio divino iam statutum est, 
ut demum exsilium solvatur, culpa expietur, ita res haec menti prophetae si- 
stitur ut aliquid in se conclusum et a Deo decretum. Opus illud Dei quod pro- 
pheta acie mentis vidit, id eo modo quo vidit annuntiat i. e. tamquam tale quod 


in idea et mente Dei iam exsistat, et proinde fria illa verba eodem modo expli- 

cabis de eodem temporis: ordine. Aut quomodo distingues? Num cum Isaias 
loquitur, statio illa molesta iam est dimissa? Minime; ergo in re tempus spec- 
tatur futurum ; ergo nihil obstat quominus suscepit in re explices de futuro. Si 
spectas rem menti prophetae impressam, iam tria illa aeque menti eius obver- 
sari tamquam in Dei consiliis decreta mecum fateberis. — Demum duplicia 
aliqui explicant de duplici, urbis lerusalem destructione facta a Babyloniis et 
Romanis (cf. apud S. Hier. Euseb. Mald. Est.). 


Ubi in vulg. legimus completa est malitia, in hebr. N2Y habetur, quae vox geno- 
ralim in vulg. militia exprimitur (vel officium ministerii, "exercitus .ete.). Unde suspi- 
cio esse potest, num malitia in vulg. non errori scribarum debeatur. Qui ex hebr. 
vertunt, militiam adoptant (cf. Santes Pagninus, Glarius, Malv. For. Mar. etc.) 
neque desunt qui in vulg. milinam legi volunt; « militia enim legendum in nostro 
et non malitia, consentiunt eruditi quique » contendit Malv.; alii contendunt nonnul- 
los codices correctiores revera praebere müliíia; ità Pint. Sanct. Sasb. Est.; at 
Lucas brugensis notat : « nos ex nostris exemplaribus nullum quod militia legat 
invenimus ; tantum in uno Cardinalis Bessarionis quondam malitia in militia muta- 
tum atque in margine (reete est militia) seriptum observavimus ». Calm. quidem 
asserit latinos codices bene multos legere militia; at num vere id asseratur, vehe- 
menter dubito, cum Lucas brugensis aliter prorsus loquatur ; potius suspicor Cabm. 
ipsum nullum vidisse codicem sed referre solum ea quae Pint. aliique dixerant. Quid 
S. Hier. posuerit, erui nequit, cum illius membri nullam explicationem proferat. 
Apud. Haim.'in glossa ordin. apud S. Thom. Lyranwum legitur solum malitia. Posset ' 
quidem cum Luca brugensi suspicio moveri, num non scribarum audacia, quibus 
militia ad membrum parallelum iniquitas haud videretur consonare, mutatio facia 
sit in malitia propler ea quae sequuntur; at res non est cerla. Vere enim monet 
idem Lueas : quid si septuaginta duos interpretes secutus malitiam pro afflictione 
posuit ? Atque cum LXX praebeant «azsívocis, facile fieri polest ut. malitia in. vulg. 
sit et exsistat ex vetere interpretatione, sicuti alia quoque ex prisca illa versione 
variis in locis ab ipso S. Hier. retenta sunt. Ex altera parte apud SS. Ambrosium 
textus noster legitur : quoniam repleta est humiliatio eius, et alio loco : quia repleta 
est deiectio eius (cf. Sabatier, Bibl. sacr. lat. vers. antiq. II p. 578) et S. Hier. verba 
graeca verlil : quia repleta est humilitas eius. Unde ex hisce nihil habetur subsidii 
pro malilia. Ceterum sive militia, sive malitia legi oportet ex regulis pro vulg. et 
eius lectione primaria statuendis, sensus idem esse debebit ; nam malitiam de afflic- 
tione esse intelligendam iure censent ffaimo , qui malitiam afflictionem persecutionis 
interpretatur, et Sanct. Mald. Sa, Mar. Lap. Men. Tir. Troch., alii tamen, uti Sasb. 
Est. Gord. Loch, exponunt : ablata malitia est facla remissione peccatorum, vel 
remissio peccatorum facta est et status peccati ablatus. 


Cum tria haec argumentum in se concludant oraculorum subsequen- 
tium, quis sit verus ac proprius harum enuntiationum sensus, ex omnium 
demum explicatione per se patebit. Nihilominus iam hoc loco et statim 
a limine bene considerandus est modus quo propheta de. futura libera- 
tione loquitur. Pro ea quoque illud advertendum est quod in anteceden- 
tibus jam aderat, cum propheta temporis conditionem post calamitatem 

assyriacam delinearet. Eam enim ita descripsit, ut simul cum modica. 
illa rerum instauratione ampliorem ac sublimiorem portenderet atque 
delinearet. Vide quae notata sunt ad 29, 23 seq. 32, 1; 35, 1. Simili 
ratione propheta liberationem ex exsilio ita menti suae exhibitam cernit, 
ut in ea minime sistatur, verum ea omnia simul aliqua ratione expri- 
mantur atque repraesententur ad quae liberatio ex exsilio secundum 
divina consilia erat praeparatio quaedam et primus quasi gressus et quae 
illam altiore ac sublimiore modo consecuta sunt. Unde cum ea intime 
iungitur liberatio messianica; ad hanc enim salutem messianicam omnia 
tendunt; hane propheta nobis iam exhibuit post calamitatem assyriacam 
(cf. 11, 1 seq.), hanc igitur post exsilium primarium occupare locum 
iure exspectamus, idque eo potiore quia apud. alios quoque prophetas 
promissioni de exsilii solutione intime adnecti cernimus descriptionem 
salutis messianicae (cf. Os. 2, 18. Mich. 4, seq. Am. 9, 11). Describit 
igitur propheta éZnstaurationem theocratiae, sed eam non enarrat hi- 
storice per temporum intervalla neque quomodo per suos quasi gradus et 
incrementa ad suam perfectionem perventura sit, sed norma generali 
ideam instaurationis quam menti divinitus impressam accepit verbis 
exponit. Unde fit, ut quae in rerum ordine paulatim in opus deducuntur 
vel ex parvis initiis longo annorum cursu ad perfectionem adolescunt, 
quasi simul adessent et uno partu effunderentur, saepius describantur. 
Cum autem Deus opera sua quo maiora sunt et sublimiora eo magis 
soleat similitudine quadam et exemplis praeformare hominumque ani- 
mos ad illa praeparare, efficitur, ut instauratio theocratiae initium capiat 
a minoribus, quae similitudine quadam cum iis conveniant quae post- 
modum in perfecta instauratione messianica perficiuntur. Verum quia 
propheta non rerum cursum tempore et perfectione distinctum ac 
separatum, sed normam illam et ideam in qua cuncta unitate quadam 
comprehenduntur, oraculis suis plerumque describit, consequens est, ut 
non tam initia instaurationis exhibeat, verum ipsam instaurationem 
absolutam et perfectam, aliis verbis, ut ea quae tempore inter se dissita 
sunt, sed propter divinae providentiae consilia arete inter se connec- 
tuntur, uno quasi conspectu intime inter se coniuneta exhibeat. Ceterum 
vide quae de simili modo rem declarandi propheticam notavi ad Os. 11, 
11. Soph. 3, 20. Zach. 2, 4; 10, 10 (Comment. in Proph. min. I. p. 130. 
II p. 168. 241. 341). Haec visio ac dictio complectens multa etiam ita 
solet explicari, ut una eademque res dicatur et historice fieri in reditu 
ex Babylone et. typice aliquid in Ecclesia Christi gerendum portendere 
et declarare. Eam explicandi normam tangit Sanct. cum statuat mediam 
quandam viam esse ingrediendam et neque iis assentiendum qui omnia 
de sola Ecclesia per evangelium fundata explicent, neque iis qui omnia 


DE CAP. AQ 65 


de republica ab exsilio restituta intelligant, sed id esse tenendum quasi 
medium inter duo illa extrema : neque omnino excludi ab hoc oraculo 
Hierosolymam neque praecipuo ac primo ut aiunt instituto seu intentione 
de illa exponendum esse vaticinium. Idem indicat Sasb. cum dicat, 
utramque liberationem (babylonicam scil. et messianicam) ita quandoque 
miscere prophetam, ut nescias quo respiciat. 


I[. —  PnIMA.SERIES ORATIONUM CAP. 40-48. 
Finitus est labor. 
1. Oratio prima 40, 3-31. 


ARc. — Praemittitur generalis quaedam liberationis descriptio : Do- 
minus ipse scil. populum suum vult reducere; quare iam via ei paranda 
est; gloriose suam ostendet maiestatem, neque quisquam opus Dei poté- 
rit impedire. Iste nuntius de opere quo Deus et fortitudinem suam et 
amorem in populum tenerrimum ostendit perferendus est in Sion (40, 
3-11). Hisce praemissis ut operi liberationis fides concilietur, ostenditur 
Dei potentia et sapientia ex opere creationis, ex quo tanta eius elucet 
maiestas, ut nihil prorsus inveniri possit quo cultus eo dignus offeratur 
(40, 12-17). Cum Deus igitur talis tantusque sit, consequitur quam 
impium sit et stultum eum qui multiplici modo se manifestat dere- 
linquere et idolis adhaerere ; cum talis Deus populum velit liberare, con- 
sequitur omnem pusillanimitatem ac diffidentiam quam longissime esse 
abiiciendam; ipse enim est potentissimus et sua potentia roborat speram- 
tes in se (40, 18-31). l 

Primo igitur vates exponit doctrinam de Dei potentia et sapientia 
creatione manifestata; dein pro necessitate et utilitate aequalium duo 
colligit applicatione facta ad idololatras et ad eos qui ob miseram populi | 
conditionem quam cernunt de gloriosa instauratione theocratiae diffi-' 
dunt. Illos arguit, hos consolatur et erigit, et ita utrisque veram fidem: 
Dei annuntiat simul praeclare ostendens, quomodo ex operibus Dei 
naturalibus et supernaturalibus hominum animi sint erudiendi et 
quomodo prophetae etiam vaticinia de rebus futuris ad aequalium utili- 
tatem et institutionem redigant. Aderant tempore Isaiae idololatrae, ade-- 
rant pii iique timidi, diffidentes, oppressi; utrisque consulit, utrosque. 
erudit verus theocratiae custos. 

a) Liberatio in universum proponitur 40, 3-11. 


Reditum ad theocratiae instaurationem Michaeas, aequalis Isaiae, ita. 
describit : « ascendet pandens iter ante eos, perrumpunt et transeunt per 
portam et ingrediuntur in ea et transibit rex eorum coram eis et Dominus 
in capite eorum » (Mich. 2, 13 hebr.). Eodem schemate ac forma utitur 
Isaias : Dominum nobis ostendit qui ipse agminis ductor sit; quare ut 
reditus adeo sollemnis annuntietur et praeparetur, iam fertur mandatum, 
ut Domino via paretur qua populum reducat v. 3 « Voz clamantis in 
deserto : parate viam Domini, rectas facite in solitudine semitas Dei 
nostri »| — cf. Ps. 61, 5 : iter facite ei qui ascendit super occasum, 
Dominus nomen illi. Ostenditur quaenam futura sit illa vox seu clamor 
qui bene sperare iubet populum illum quem Deus consolari vult... ac si 
' dicat : videre iam videor clamantem praeconem et viam ad reditum et 
libertatem aperiri coeptam (Sanct.). Per viam deserti populus ex Aegypto 
servatus olim in terram promissam ad fundandam theocratiam tetendit ; 
exsilium in sermone propheticoalterum est desertum, quo populus denuo 
ad reditum in terram promissam praeparatur et eruditur (cf. Os. 2, 14. 
Ez. 90, 38), quare liberatio ex exsilio et reditus ad instaurandam theo- 
cratiam optime eo proponitur schemate. Neque abest a moribus orienta- 
lium, ut nuntii praemittantur qui regi proficiscenti viam parent (cf. us- 
lin. Mist. 2, 10. Arrian. Alex. 4, 30). Alii propter parallelismum (et 
accentus mas.) iungunt : vox clamantis : in deserto parate etc. (ita iam 
apud Sanct. Malv. Mald. in Matth. 3, 3) neque exinde alius oritur 
sensus; nam ibi adhortatio fieri censenda est, ubi opus exigitur, ergo 
hoc loco in deserto. Quomodo haec cum: antecedentibus cohaereant, ex- 
plicat For. : « quasi interrogaretur propheta, undenam sciret tempus 
adesse quo statio dimittenda esset, unde etiam sciret Deo iam satisfactum 
respondet se audire vocem cuiusdam viri in deserto vocantis ad se ac 
dicentis : parate viam Domini ». Atque reditum illum revera fieri per 
desertum vel saltem ita apud prophetam describi, elucet ex 41, 48; 
48, 20; 52, 11; 55, 12; 51, 14; 62, 10. Hac autem admonitione facta 
id populo iam hoc loco inculcatur quod toties apud Isaiam in hac altera 
parte inveniemus et quod in priore parte tanta quoque cum facundia 
commendavit (cf. 8, 16 seq. 26, 20; 28, 23), populum se debere prae- 
parare ad salutem a Domino accipiendam, removenda esse obstacula, 
auferenda impedimenta. Quaenam illa sint, variis orationibus propheta 
declarabit. 

Quam necessaria sit eiusmodi praeparatio et quam sedulo sit insti- 
tuenda, ex schemate adoptato ulterius oculis subiicit v. 4 « omnis vallis 

exaltabitur et omnis mons et. collis humiliabitur et erunt. prava in 
directa et aspera. in vias planas » ! — hebr. in altero. membro :. et 
locus acclivis in. planitiem et salebrosa (iuga montium saxosa?) in 
vallem; omnia ergo sedulo removenda quibus iter impeditur vel difficile 
redditur; futura explica, ut For. monet, pro imperativis, ut sint haec 
veluti explicatio superiorum, quo pacto viae sint parandae, ut semita 
adsit plana ac facilis. Haec vero omnia in id tendunt, ut. gloria Domini 
omnibus reddatur conspicua et omnes intelligant esse opus Domini prae- 
clarum v. 9 « et revelabitur gloria Domini et videbit omnis caro pari- 
ter, quod os Domini locutum est » ; — en, quomodo vates statim ab ipsa 
praeparatione properet ad ultimum terminum, ad quem cuncta Dei 
opera natura sua tendunt et in quo absolvuntur, ad gloriae Dei manifesta- 
tionem ; cernit iam id quod in visione inaugurali tamquam omnium 
operum divinorum exitum et fastigium didicerat : plena est omnis terra 
gloria eius (6, 3) ; unde addit omnis caro videbit ; ea scil. manifestatio 
gloriae iam non uti olim in liberatione ex Aegypto ad unius populi 
' salutem fiet, sed omnis caro, omnes mortáles pariter, totum genus huma- 
num hac gloria illustrabitur eiusque splendore perfruetur. Quemadmo- 
dum enim in liberatione ex Aegypto gloria Domini, i. e. nebula illa e 
cuius medio emicabat ignis et vox Domini audiebatur, dux erat populi 
eique in salutem, in interitum autem hostibus persequentibus (Ex. 14, 
90 ; 40, 36 etc.), ita in hac liberatione Deus gloriam suam cunctis red- 
dit conspicuam omnesque hac gloria protectionem ac salutem uti Israe- 
litae quondam nancisci poterunt. Fit igitur quod vates simili modo iam 
4,B5 vaticinatus est. Additur confirmatio quia os... apud Isaiam ob- 
via (4, 90 ; 21, 171; 22, 25). 

Cum in subsequentibus duplex describatur liberatio, prior per Cyrum 
concedenda, altera per Messiam altior'ac sublimior efficienda, verba 
haec introductoria aliqua ratione ad utramque referenda sunt, Verum uti 
ex v. B et tanta loquendi amplitudine colligendum est, vates ita subli- 
mem illam ac perfectam liberationem ob oculos habet, ut prior illa sit 
solum tenue quoddam initium ac primus veluti gradus ad alterius fasti- 
gium. Et sane si sermo infertur de omni carne quae videbit gloriam Dei 
sese manifestantem, iam  arctos veteris legis limites relinquere et ad: 
tempus me$sianicum mentem oculosque convertere iubemur. Atque 
revera in Messia demum gloria Domini revelata est, in eo vera illa 
schechina, nubes illa lucida, Dei praesentis et in populo inhabitantis 
symbolum, apparuit et sedem fixit inter populum et per eum salus offer- 
tur omni carni et per eum denique Dominus quam maxime proprie ad 
noslocutus est. Quare si unquam, tum ànte Messiam vox illa debuit 
audiri « parate viam Domini » etaudita est. vox clamantis in deserto 

Deoque placuit verba haec prophetica ad literam implere in praecursore 
Domini (cf. Matth. 3, 3. Marc. 1, 3. 4. Luc. 3, 4. Ioan. 1, 23). Unde 
cum Domino via paranda sit, qua ad nos veniat animosque plane occu- 
pet, ut eius gloria in nobis quoque reluceat, symbolica v. 4 explicatio 
obvia est illamque passim tradunt ; v. g. S. Jier.: « ut rectas faciamus 
vias et semitas in cordibus nostris Deo impleamurque virtutibus et 
incinemur humilitate ; prava mutemus in recta, aspera vertamus in 
mollia et sic gloriam Domini et salutare Dei videre mereamur» vel: 
« qui superbiae montem in corde gerit, tumorem hunc deprimat ; qui 
vallem pusillanimitatis et acediae in se continet, eam impleat, elevet et 
adaequet per magnanimitatem et fiduciam in Deum; qui asperis est 
moribus, ad suavitatem et modestiam se componat » (Lap.). Alii in 
verbis istis ea potius cernunt expressa, quae per Messiam facta sunt; 
olim enim vitam eximiam et virtutis semitam parum fuisse tritam, iam 
omnibus apertam (S. Cyr.) vel Messiam incredulos in imum depres- 
sisse, cultum daemonum qui in montibus exercebatur sustulisse (Theod.) 
vel humiles ab eo esse exaltatos, superbos depressos, iniustos ad iusti- 
tiam reductos, insolentiam mutatam in mansuetudinem (Pint. sim. Sasb. 
aliique). 


Oraculum igitur hoc generali quadam ratione ad utramque liberationem re- 
fertur. Neutra potest excludi; non babylonica, quia post cap. 39 necessario 
liberatio illa debet annuntiari et prior per se exspectatur, et quia haec in subse- 
quentibus quoque clare designatur per Cyrum efficienda ; non messianica, 
quia haec quoque in subsequentibus clare exprimitur et iam tanto v. 5 ambitu 
continetur et quia prior illa ex constanti modo loquendi prophetarum (cf. Os. 2, 15 
seq. Mich. 2, 12. 13. Ier. 31, 21 seq. Ez. 36, 9 seq. 37, 11 seq. et^.) non est nisi 
praeambulum alterius. Quare qui unice locum explicant de loanne Baptista non 
lotum oraculi argumentum exponunt neque satis ad proximum attendunt con- 
textum. Unde cum Sanct. ea est tenenda explicatio, qua utraque liberatio com- 
prehendatur. Atque uti verba plane ae plene ad messianicam conveniunt, ita 
inchoatione quadam etiam de priore pro eius indole valent. Ita de ea re Sanct. : 
« ut ostendat propheta solutam fore atque apertam viam, quam tot difficultates 
et moles tamquam obiectae rupes morabantur, omnia removet obstacula quae 
quominus facilis sit ac planus cursus impedimento sunt... sic ergo propheta 
elegantissime, ut solet, facilem et gloriosum reditum describit eorum, qui igno- : 
miniose antea abducti fuerant in exsilium » et comparat Baruch 3 9, 9 et confir- 
mat ex Esdra et Nehemia, quanto principum favore, quam ornati et lauti in 
patriam redierint Iudaei. Similiter explicant Mar. Calm. Net. Rohl. Tr och. ; 
plerique tamen de uno Ioanne praecursore Domini et salute messianica inter- 
pretantur vel saltem eius solius mentionem faciunt; ita S. Ephr. Hier. Cyr. 
Euseb. Thom. Osor. For. Pint. Sasb. Lap. Men. Gord. Mald.; ea quidem lite- 

raliter exponenda esse de Iudaeis e captivitate babylonica reductis Tir. quoque 
uegat; attamen concedit alludi magna ex parte ad liberationem illam, cum 
haec illius per Christum: figura et typus fuerit. Sed si alluditur, illa significatio 
a-seusu literali separari nequit. 


Magna annuntiata sunt : Israel populus ex abiectione et humiliatione 
erigenduüs et splendore gloriae Dei cingendus erit; quomodo haec fient ? 
quomodo hostium potestas qui theocratiam infestantes depresserunt fran- 
getur? quomodo populus ex istis sordibus et vinculis emerget ? quo- 
modo montium iuga et vallium profunditates et viarum asperitates et 
anfractus complanari ac dirigi possunt ? En, dubiis istis animi pulsari: 
possunt promissionum magnitudine cum populi misera conditione com- 
parata. Dubia egregie solvuntur ostensa omnium hominum fragilitate 
et potentia divina v. 6 « voz dicentis : clama ! et dixi : quid clamabo ? 
omnis caro fenum et omnis gloria eius quasi flos agri ; v. 1 exsicca- 
tum est fenwm et: cecidit flos, quia. spiritus Domini sufflavit in eo ; 
vere fenum est populus v. 8 exsiccatum | est. fenum et cecidit flos ; 
verbum autem Domini nostri manet in aeternum » ! — audivit propheta 
annuntiationem in v. 3-8 factam, et fortasse secum miratur de tanta 
inter populi conditionem miseram et magnitudinem promissionum inter- 
capedine. Iam admonetur ipse, ut nuntium quem audierit praedicet. 
Interrogat vates (et' dix, ita bene LXX et S. Hier.; textus mas. Syrus, 
Chald. et dixit) quasi stupefactus vel nesciens a quo annuntiationis 
exordium sit sumendum ; fit ei responsio : omnem humanam pompam et 
gloriam esse sicut fenum; sicut herba exarescit et flos repente decidit, . 
cum primum ventus acrior vel urens flaverit, ita omnem elationem 
facillime confringet Dominus ; nam coram ipso omnis hominum potentia 
coniuncta non est nisi fenum et stipula; uti haec exarescunt et cadunt, 
ita verbum Domini solum firmiter stat et consistit in aeternum. Tria 
continentur annuntianda : quam fragile, quam nihilum sit omnis caro, 
omnis potestas hominum ; dein omnem istam pompam revera iri contri- 
tum vel in Dei idea iam esse plane in nihilum redactam; demum solum 
stabile, fixum atque sempiternum esse Dei verbum, et proinde salutem 
a Deo promissam deiecta humana potentia et gloria certissime fore in 
opus deducendam eamque fore inconcussam, sempiternam. Proinde idem 
inculeatur quod 2, 11 etc. et deinceps saepius est propositum. Hisce 
ergo fiducia roboratur : emphatice et repetito quam caducum et fragile 
omne sit qucd humanum est effertur, quomodo iam plane conciderit ; 
huic opponitur Dei potentia, Dei verbum consistens in aeternum ; quis 
iam locus esse poterit diffidentiae, pusillanimitatis ? Hisce doctrina 
innuitur de indole spirituali instaurationis : nam omnis pompa abiicitur ; 

herba exaruit, flos decidit ; nihil ergo splendoris humani relictum vult 
Deus ; hisce salus Domini triumphans et victrix in sempiternum procla- 
matur. En tria argumenta fecundissima, quae uti'in priore parte vatici- 
niorum iam sunt proposita, ita in. subsequentibus multo uberius ac 
splendidius enarrabuntur. — Herba etc. saepe fragilitas declaratur ; cf. 
1s. 297, 22; 31, 12. 4 Bes. 19, 26, Ps. 20,25 91,85 1041,12: 102. 
18; 198, 6. Iob 8, 19; 14, 2. Eccli. 14, 18 etc. Sententiam esse genera- 
lem, iam elucet ex omni carne ; quare etiam populus v. 8 quae vox ex 
parallelismo substituitur eodem modo debet intelligi; notionem restrin- 
gere (For. Hahn, Naeg.) ad populum Israel repugnat modo quam ma- 
xime generali loquendi quem hic cernimus usurpatum et quem in sub- 
sequentibus quoque saepe deprehendimus (cf. A41, 11; 42, 8; 4A, 
9 ete.). 


Quaenam sit horum versuum propria hoc loco vis et quis cum antecedentibus 
nexus, varie explicant. Bene dicit S. Thom. ostendi in parte ista prophetiae fir- 
mitatem per comparationem ad hominum fragilitatem ; nexum eundem etiam 
statuunt Sanct. et Calm. ostendi scil. ingentium imperiorum vires ac maiestatem 
merum nihil Deo esse; grandia illa esse evertenda et iri eversum, ut salus 
Dei consistat; haec proin addi etiam ad firmam fiduciam creandam. Atque 
haec satis ad rem sunt. Alii alia deducunt ex comparationibus institutis ; 
ita S. Cyr. eos cernit ibi describi quibus liceat potiri salute Dei, qui 
scil. omnem gloriam humanam tamquam fenum existiment et proiiciant; alii 
fragilitatem hominis eo proponi volunt, ut pateat hominem suis viribus minime 
posse ad illam salutem aspirare, ut agnoscat quamvis ex nativitate naturali 
nil habeat quam quod sit fenum, fieri tamen posse ut perpetuo maneat 

et immortalitate beatus fiat, si salutem et verbum Domini amplectatur (Sasb.) ; 
sim. Pint. qui addit ea inter se oppositione quam maxime efferri miseri- 
cordiam Dei splendidissimam et summam hominis miseriam (sim. Tir.), a 
qua re non longe abest Mar. qui in hisce versibus omnia esse caduca, 
solum Deum firmum ac stabilem praecipue doceri censet. Alii magis ac- 
cedunt ad explicationem S. Cyr.; ita Gord. qui hanc meditationem pro- 
poni ait, quia si homo agnoscat quam nihil sit, via ad salutem illi com- 
planetur; ita Lap. doceri ait viam ad Christum esse humilitatem ; « haec 
enim humilis meditatio omnia alta, prava et aspera complanat in anima nostra, 
omnia vitia tollit, omnes virtutes inserit omnemque gratiam Dei ad se allicit » ; 
Malv. versus hos ad poenitentiam referri ait. — Hisce patefit ad quam varia 
versus hi accommodentur ct quanta in eis pie meditantibus vena aperiatur. Ve- 
rum talibus ipse nexus qui ex subsequentibus quoque suadetur non colligitur. 
Unde Sanct. quoque adnotat talia ad spiritualem sensum pertinere, v. g. quan- 
tum sit in humilitate momenti ad parandam Domino viam ete. — Mirum est 
aliquibus in mentem venisse carnem hic interpretari de ritibus et caerimoniis 
legalibus quae feno comparentur et quae inutilia esse Iudaeis sit annuntiandum 

(cf. For. Mald.). Neque minus mirum est quod HaAn censet, hisce v. 6-8 aliis 
verbis idem enuntiari quod v. 2 iniquitatem Israel benevole accipi a Domino 


(ita euim ille v. 2 explicat), quare etiam v. 7 populum solum de Israel intel- 
ligit. 


Cum igitur haec Dei promissio adeo egregia (v. 5) immutabilis sit. 
'.et aeterna, iam omni fiducia et maxima animi exsultatione est annun- 
tianda ; unde v. 9 « super montem excelsum ascende tu, qui evangelizas 
Sion, exalta in fortitudine vocem tuam, qui evangelizas lerusalem, 

ezülta, noli timere ! dic civitatibus Iuda : ecce Deus vester » ! — 
postquam indictum est, ut via paretur Domino (v. 3. 4), et manifestatio 
gloriae Domini ostensa est invicta (v. 6-8), ipsi iam Sioni et Ierusalem 
nuntius afferendus est simul cum reliquis civitatibus Dominum venturum 
esse ad instaurationem theocratiae (cf. 44, 26 ; 54, 11 seq. 61, 4; 65, 

8). Sion enim et Ierusalem i. e. arx regia et centrum theocratiae nobis 
proponuntur lugere de ruina reipublicae; cf. 49, 19 : dereliquit me 
Dominus et Dominus oblitus est mei, vel vide quomodo lugeat Ierusalem 

in lamentationibus Ieremiae, et merito luget, quia « gloria Domini » 

egressa est de templo et urbe (cf. Ez. 11, 22. 23). Iam lugenti affertur 

consolatio i. e. nuntius de reditu Domini, cuius gloria urbs illustranda 

est (cf. 60, 1seq.).. Iubetur nuntius altum ascendere montem, ut longe 

lateque annuntiatio audiatur; iubetur omni vocis contentione, palam, 

intrepide, summa cum alacritate eam perferre et testificari omnibus ; 

« non enim decet, inquit, qui evangelizant omnibus undique gloriam et 

salutem Dei timide et submisse id facere quasi qui latere studeant, sed 

tamquam in excelso positos et omnibus conspicuos et magna libertate 

tamquam in monte exsultantes clara voce quae aures penetret uti et quae 

sit metu libera » (S. Cyr.). Optime evangelizare laetum nuntium et 
omnis salutis argumentum declarat; *V2 LXX e)xpyeMtev ; unde evan- 

gelium pro nuntio prae omnibus salutifero, pro salute messianica (cf. 

Ai, 91:52, 1560,06; BT, D. 


Hebr. proprie admonetur evangelizatrixz Sion; vocem hanc multi ita. intelli: 
ligunt, ut Sion et Ierusalem iubeatur montem ascendere et laetam nuntium per- 
ferre ; ita Osor. Vat. Sasb. Mald. Mar. For. Rohl. Troch. Sein. Or. ; verum 
vox etiam ita concipi potest, ut sit nuntia Sionis, ut ii designentur qui Sioni 
nuntium afferunt. LXX praebent 6 eboyyeAtopevog Xióv ; Aq. ebepreAutap£vo Xubv 
et S. Hier. notat : « hebraicum et ceteri interpretes ponunt genere feminino, ut 
dicant quae evangelizas Sion... quod verbum iuxta Graecos ambiguum est ut 
possimus accipere vel eam quae nuntiat vel eam cui nuutiatur ». Hanc ultimam 
notionem, quam exprimunt LXX, S. Hier. Chald., sequendam esse censeo cum 

Sanct. Calm. Schegg, Ges. Kn. Halm aliisque. Nam Sionem admoneri, ut montem 
conscendat, satis mirum videtur; deinde apud Isaiam aliosque prophetas ipsa 
urbs exhibetur de ruina theocratiae lugere (cf. [s. 49, 14); alias ipsa admone- 
tur, ut audiat nuntium (cf. 52, 4 et saepius); immo modo v. 2 prophetae iussi 
sunt, ut solentur lerusalem blando alloquio ; ergo vix credibile videtur, statim 
scenam ita mutari, ut subito Sion sit nuntia salutis. Porro si Sion mater tam- 
quam nuntia consideraretur, potius diceretur : dic filiabus luda, cum urbes 
luda filiae metropolis soleant nominari; demum ubique lerusalem exhibetur 
tamquam accipiens nuntium (cf. 41, 27; 44, 26; 49, 18; 52, 7; 61, 1 ete). 
Est ergo evangelizatriz hebraismus, uti habitatrix, migratio, famulatus etc. 
dieitur ad designandos incolas, vel eos qui migrant, famulantur, etc. Quod 
Naeg. obiicit, vocem hane evangelizatrix alibi hae notione plurali non inveniri, 
inefficax est, cum de tali usu loquendi multis constet exemplis aliis, etsi in hae 
eadem voce aliud non reperiatur; neque obest numerus singularis in verbo 
ascende, exalta, dic, cum hie ad formam grammaticalem sit exactus, uti v. g. 
Gen. 31, 95. Is. 42, 6 (exsulta, lauda habitatrix Sion). Ier. 48, 19. Mich. 1, 11 
ete. unde arbitrarie h. l. numerum postulat in verbis pluralem aeg. — 

Iam quid annuntiatione ecce Deus vester contineatur, pluribus decla- 
ratur v. 10 « ecce Dominus Deus in fortitudine veniet et brachium eius 
dominabitur ; ecce merces eius cum eo et opus illius coram illo » ! — 
bis effertur potentia Domini ; quis ergo de opere grandi dubitabit ? Bra- 
chium Domini symbolum est pro magnalibus; ita v. g. brachio eius 
magnalia in Aegypto, in liberatione ex Aegypto adscribuntur ; cf. Ex. 
6, 6; 15, 16; Deut. 4, 34 ; 5, 19 etc. Is. 44, 19; 51, 5. 9; 62, 8 etc. 
Haec ergo mira et eximia Dei potentia dominabitur, potestatem et impe- 
rium exercet sibi (hebr.), suam causam aget, pro suo verbo ut illud 
stabiliat omnipotentiam suam ut pignus ponit. Hanc fortitudinem autem 
praeprimis ostendet in mercede piis danda, ergo in bonis eis afferendis et 
in retributione (hebr.) in vindicta contra hostes. Venit ergo ut omnium 
bonorum largitor, sed etiam ut vindex et ultor malorum, ergo in resur- 
rectionem et ruinam ; ergo statim ab initio tempus adfore indicat aliis 
in salutem, in ruinam aliis. Ut enim suos bonis afficiat, necesse est ut 
hostes efficaciter compescat. Duplicem hunc effectum adventus Domini 
iam describit propheta 8, 21 et 9, 4 seq. 24, 6. 10 seq. 30, 23. 921 etc. 
eumque in subsequentibus frequenter tangit. Cum igitur effectus ille in 
resurrectionem et ruinam, oppositio inter bonos et malos, adeg fre- 
quenter apud Isaiam efferatur et verbum ipsum nbyP ad id aptum sit 
(cf. Is. 65, "1. Ps. 109, 20), ea explicatio est praeferenda, praesertim 
cum ita revera versibus istis integrum argumentum vaticiniorum sub- 
sequentium habeatur. Minus placet quod quibusdam visum est, utram- 
que vocem pari accipere notione (Mald. Troch.) vel id quod Deus tam- 

quam labore partum. et acquisitum affert esse ipsum populum ex cap- 
tivitate redemptum (cf. For. Kn. Or.). 

Venit ergo in fortitudine bona largiens suis et quomodo omnipotentiam 
suam parcendo maxime et miserando manifestet, pulcherrime descri- 
bitur v. 44 « sicut pastor gregem suum pascet; in. brachio suo congre- 
gabit agnos et in. sinu suo levabit, fetas ipse portabit » ; — ultimum 
in hebr. lactantes (placide) ducet ! ; en quali amore tenero omnium 
providet necessitatibus ! Tamquam pastor venit qui optima pascua gregi 
suo tribuet ; agniculos tenellos, re itinere fatigentur, brachio sublatos 
sinu suo et gremio fovet; alios sensim atque leniter aget; ipse ducit, 
ne aberrent. Rex dicitur pastor populi, pascere in sacris literis idem est 
quod regiam exercere potestatem (cf. 92 Reg. 5, 2; 7, 1). Quare Messias, 
uti est rex theocraticus, ita et pastor populi sui xaz' ££oyv; cf. Ier. 23, 
4. Ez. 34, 13. Mich. 5, 4; 71. 14. Zach. 41, 7. 

Haec utique si fiunt, tunc finitus est labor. Quare versibus istis totius 
huius sectionis argumentum brevi cernimus propositum. Parate viam 
Domini verba sunt, quibus liberationem in visione iam cerni instantem 
asseritur. Haec autem liberatio ac redemptio, quia verbo Domini in 
aeternum manente promittitur, efficietur contranitente frustra quacum- 
que potentia humana, efficietur ità ut omnis pompa humana cadat, effi- 
cietur ita, ut summa laetitia populus Dei afficiatur; est enim adventus 
Domini potentissimi largitoris bonorum et vindicis malorum qui suos 
tenerrima cura fovet. Quod in hae quasi introductione iam iunuit pro- 
pheta, luculenter praestat in subsequentibus : animos oppressos ac 
deiectos erigit proposita Dei potentia qui gentium idolorumque pompam 
deiiciet et insolentiam franget et suo populo triumphum ac salutem con- 
cedet, .et quos ostensa Dei potentia erexit, eos declarata gloria et beati- 
tate salutis de praesentis conditionis miseriis consolatur et ad egregiam 
spem et Dei benignissimi amorem provocat. 


b) Dei potentia et sapientia 40, 12-17. 


Quod propheta in v. 6 tetigerat, iam accuratius prosequitur. Ne 
scil. cernentes populi afflicti conditionem miseriamque et gentium pote- 
statem triumphantem de annuntiata populi liberatione et gloria quasi 
ancipites dubiique haereant, sacer vates egregia descriptione et sublimi 


41. Vocem ^n: Delitzsch, Prolegz. p. 17 explicandam esse censet quiescere, cubare; ergo in 
piel quietem dare. Insuper vide Strassmaier S. J. Verzeichniss der akkad. assyr. Woerter 
n. 5983; ex vocibus synonymis eo loco allatis significatio quiescendi constat, uti P. Strass- 


maier quoque censet. 

modo sermonem transfert ad Dei potentiam omnium mentibus oculisque 
exhibendam. Illam ut concludamus vult ex iis quae in mari, in coelo, 
in ipsa orbis terrarum mole nobis immensa videntur : v. 129 « Quis 
mensus est pugillo aquas et coelos palmo ponderavit ? quis appendit 
tribus digitis molem terrae et libravit in pondere montes et colles in.— 
statera » ? — hebr. quis comprehendit trientali pulverem terrae ? Dei 
potentiam ita ad captum omnium describit, ut ea quae nostram omnem 
cogitationem superant et ingentia nobis apparent, nullo negotio dicat 
a Deo nosci, ponderari ; « humanae consuetudinis verbis utitur atque 
mensuris, ut Dei potentiam per nostra verba discamus » (S. Hier.). 
Vastam ergo maris magnitudinem Deus vola metitur et immensa coe- 
lorum spatia palmo et terrae molem ingentem trientali complectitur ; 
id est Dei comparatione hae tantae moles perinde sunt atque illa quae 
manu conclusa sunt (Sanct. For.); quam ergo facile est Deo res cunctas 
creatas sustentare et regere, ut quaecumque promisit nullo negotio et 
rebus omnibus sibi ministrantibus exsequatur (Malv.). « Quoniam ex 
magnitudine et pulchritudine creaturarum proportione quadam opifex 
dignoscitur (Sap. 13, 5), iure ea quae penes nos maxima habentur 
collata eum Deo extenuat ad conditoris omnium nos notitiam evocans » 
(Euseb. sim. S. Cyr. Theod. Osor. Sasb. Lap. etc.). — Ad versionem 
suam notat S. Hier. pro tribus digitis in hebr. scriptum esse vu 
salis, quem Symmachus «gíze», Aquila «2ízouov ! verterit, se autem ut 
manifestius faceret in tres digitos vertisse. LXX praebent 3ezzt; hebr. 
nomen est mensurae, tertiae partis ephae? 

Praeter potentiam hanc maximam Deo etiam inest omnis sapientia, 
ita ut in rebus excogitandis vel opere exsequendis nihil ab ullo alio accipere 
possit v. 13 « quis adiuvit spiritum Domini aut quis consiliarius eius 
fuit et ostendit. illi ? v. 44 cum quo iniit consilium et instruxit eum et 
docuit eum semitam iustitae et erudivit ewm scientiam et viam pruden- 
tiae. ostendit illi »? — hebr. quis direxit spiritum Domini ? in mundi 
hae machina exstruenda nemo Deo normam vel regulam suppeditavit, 
ne consilium quidem dedit; idem vates alio modo declarat dicens : cum 
quo iniit consilium, qui eum instrueret et doceret eum viam iudicii 
i. e. quid in se sit rectum et iustum, ergo qui eum ideas rerum exemplares 
doceret; neque quis eum iuvit in ideis istis plene intelligendis neque 
ei adstitit auxiliator vel suasor in prudenti exsecutione, ut scil. quae 
rite mente concepta essent, etiam modo convenientissimo in opus dedu- 
cerentur. Sedulo igitur per singula omnem modum qui excogitari possit ad 


1. Field Aquilae attribuit £v :9:55i ; hoc enim. Aquilam pro v?5v posuisse Ps. 79, 6; 
Hexapl. II p. 510. ! 

aliquem artificem iuvandum removet et interrogationibus adeo distinctis 
quam maxime omnium animos excitare vult, ut per singula ratiocinantes 
 sublimissimum sibi efforment conceptum de divina sapientia infinita, 
quam Deus habet ex se, cui deesse nihil, nihil accedere possit. 
« Quantam igitur utilitatem hinc auditoribus propheta comparat » 
(S. Cyr.) ? Ostendit igitur « Deum omnia scire et posse administrare ; 
neque enim alicuius consilii egetad comprehendendam animo describen- 
damque solertia universi fabricam neque ad exsequenda opera quae 
concepta iam animo descriptaque fuerant » (Sanct.). 

Neque mirum est neminem posse Deo quidquam largiri scientiae, 
nam ipse adeo est sublimis et perfectus, ut comparatione eius reliqua 
omnia quasi nihil reputentur ; id explicatur et de genere humano uni- 
verso et de orbe terraveum v.' 15 « ecce gentes quasi stilla situlae et 
quasi momentum staterae. reputatae sunt; ecce insulae quasi pulvis 
exiguus » | — quid interest, utrum in situla sit una gutta plus vel 
minus? quis in hoc inquiret ? ecce tam parum omnes gentes Deo aliquid 
conferre possunt, tam parum immo interest Dei maiestate spectata, 
utrum exsistant necne; « quomodo si de situla stilla modica fluat, a por- 
tante negligitur, iia universa gentium multitudo pro nihilo ducitur » 
(S. Hier.) ; « nam quid est stilla una decidens esitula» (S. Cyr.)? « Ut 
autem in aquarum liquidorumque mensuris minima est stilla seu gutta, 
Sic etiam in ponderibus minimum est momentum ; hoc tamen loco 
aliquid levius etiam sonat hebr. pm?, quod significat pulvisculum ita 
levem, ut etiamsi in stateram seu bilancem incidat quantumvis illa 
solertissime librata sit, non tamen eam vel minimum in alteram partem 
inclinet » (Sanct. sim. Osor. Vat. For. Mar.) ; cf. Sap. 41, 28 : « quo- 
niam tamquam momentum staterae, sic est ante te orbis terrarum et 
tamquam gutta roris antelucani quae descendit in terram ». Ultimum 
membrum hebr. vertunt : insulae, quasi pulvis (qui) sustollitur. (cf. 
Sanct. For. Malv. IV Net. Rohl. Kn. Del.) vel : insulas levat (proiicit, 
tollit) sicut pulverem (cf. Mald. Mar. Calm. Naeg. Hahn, Or.) ; 8" et 
insulae sunt et orae maritimae et regiones omnes ad quas per mare 
transmissio est (Sanct.) et hoc loco fortasse totus orbis oceano cir- 
cumdatus. 


Cur quidam h. l. non regionem ipsam terraeque molem, sed incolas velint 
intelligi, non perspicitur. Efficacius Dei praestantia et magnificentia menti pro- 
ponitur, si universa creatura, et quae intelligentia praedita sit et quae ea carens 
ingenti mole extenditur, in comparationem advocata prorsus dicitur evanescere. 

Ergo nulla est ratio, cur quidam (Ros. Troch.) sensum obvium relinquant. LXX 
praebent : quasi saliva reputabuntur. Sym. et Theod. ipsum hebr. doc (p) re- 

ferente S. Hier. posuerunt ; alterum affert FE ield. qz Aenvóv dxon'rcoucty ; Áq. Aex- 
xov fc) ouevoy transtulit ; addit S. Hier. : « aiunt Hebraei hoc verbo signitieari 
tenuissimum pulverem qui vento raptante saepe in oculos mittitur et sentitur 
potins quam videtur ; minutissima ergo frusta pulveris et pene invisibilia hoc 
verbo appellantur, quas forsitan Democritus cum Epicuro suo atomos vocat ». 
Chald. habet : ecce insulae quasi minutum (palea, favilla ?) quod volat. Expli- 
cant 55e" vel imperf. niph. a 5*5 i. e. ow, vel imperf. qal a 55: cf. 9 Sam. 
94, 129; ler. 91, 8 ; inde versio alia et alia, quae tamen sensum vix mutat. Ver- 
siones tamen veterum priori aeceptioni caleulum adiiciunt ; etiam Syrus : insu- 
lae ut pulvisculus proiieientur. Ceterum haec explicatio etiam melius parallelis- 
mo et sensui congruit, dummodo vertas : sicut pulvisculus qui levatur ; nam de 
ipsa actione Dei (insulas portat Hitz., ponderat Ewald ; levat vel eradicare pot- 
est, si vult Umbreit, Drechsl.) hoc loco non est sermo, sed solum pro qua re 
(comparatione Dei) habeantur. 


Tanta Dei maiestate descripta apte subsequitur « quod excedit quo- 
que omnem condignum honorem » (S. TAom.), quod cultus ei condi- 
gnus a nullo potest exhiberi ; unde comparatione sumpta a sacrificiis 
quotidianis vates admirabundus exclamat v. 16 « et Libanus non suffi- 
ciel ad succendendum et animalia eius non sufficient ad holocaustum » ; 
— « ait ergo Libanum qui aromate abundat lignoque suaviter olenti non 
satis esse ad suffimentum et animalia quae illo in monte spatioso et ubere 
magno pascuntur numero ad holocausta non sufficere » (Sanct.). Quale 
sacrificium : Libanus nobilissimus ligna pretiosa et feras omnes ad 
holocaustum unum mittere inducitur, idque longe abesse asseritur a 
Dei dignitate ; quid iam unius ovis erit oblatio ? Ita confunditur prae- 
sumptio pharisaica (cf. 1, 11 seq.); cf. Mich. 6, 6. Cur autem eum non 
possimus ut par est colere (Mald.) ratio affertur ex divina magnificen- 
lia, in cuius comparatione reliqua omnia in summa versantur inanitate 
(Osor.), v. V1 « omnes gentes quasi non sint, sic sunt coram eo et quasi 
nihilum et inane. reputatae sunt, ei » ; — animata et inanimata, quae 
sensu, intelligentia pollent et quae iis destituta ingenti mole praestant, 
omnia perlustravit propheta, ut ex iis animos nostros qui e rebus sensi- 
bilibus notiones hauriunt sublimi Dei notione imbuat. Deus est esse 
infinitum, ita ut reliqua omnia ei comparatasint nihil, inane, vacuum 
(cf. hebr.), quia inter Deum et creaturas intercapedo interiacet "infinita 
et esse ab alio eo ipso dependentiam, fragilitatem, contingentiam dicit 
neque ulla ratione cum esse « se, cum ente necessario componi potest 
aut ei aequiparari. — Hebr. pew2 explicant nonnulli per comparationem: 
prae nihilo, minus sunt quam nihilum (cf. Mar. For. Malv. III. Eichhorn, 
Umbreit, Naeg. ); atid nimis videtur subtile dictum. Unde melius T2 
exponunt alii de origine vel similitudine : tamquam ex nihilo, ad nihi- 

lum pertinens, nihilo pares reputantur (RoAl. Net. Kn. Hahn, Sein. 
Del.), vel sensu partitivo (Or.). 


€) Contra idololatras et diffidentes 40, 18-34. 


Ex Dei sublimitate descripta iam colligit propheta quae pro aequa- 
libus suis utilia et necessaria sunt eamque doctrinam ad mores emen- 
dandos etanimos erigendos applicat. Nunquam enim propheta sui tempo- 
ris aequaliumque obliviscitur, sed ex Dei doctrina consiliisque quibus 
abundantissima ad erudiendos animos seges continetur vivendi normam 
regulamque deducit. Iam quid [saias in populo cernit ? Uti ex priore parte 
didicimus, invehitur in idololatras (cf. 2, 8. 18. 20.)et vitia idololatriae 
sociata, erigere et vera fiducia fideque imbuere studet animos debilés 
et diffidentes (cf. 8, 1'1 seq. 10, 24; 12, 2; 14, 4). Idem utrumque 
egregie praestat hoc loco. Unde primo divina altitudine ad oculum 
demonstrata summam stupiditatem indignatus perstringit, qua nihil 
altum ac sublime illi de Deo concipiunt: v. 18 «Cui ergo similem 
' fecistis Deum, aut quam imaginem ponetis ei » ? —hebr. potius facitis 
vel facietis i. e. facere potestis ; qui scil. fieri potest, ut nihil iam 
sublime ac dignum de Deo sentientes divinam hane maiestatem idolorum 
imagine repraesentari censeant ibique numen divinum quasi concludi 
vel exhiberi ? « stulti facti sunt et mutaverunt gloriam incorruptibilis 
Dei in similitudinem imaginis corruptibilis hominis » (Rom. 1, 23). Si 
enim res omnes quasi nihil sunt coram eo, quomodo tantae maiestatis 
exemplar et vis in re vilissima, in idolo residere censeri potest, et « si 
ex gutta situlae nemo possit oceani vastos ac profundos sinus effingere, 
si ex tenui pulvisculo altissimorum montium, immo totius terrae molem 
attollere nequeat, quomodo e re tantula divinae et immensae naturae 
imago conflabitur » (Sanct.) ? 

Quam insani sint, idololatrae, ironice perstringit et ad oculos demon- 
strat stultam operationem describens, qua, ut ait S. Thom., in vili 
materia nobilissimam formam inducere volebant v. 19 « numquid sculp- 
tile conflavit faber? aut aurifex auro figuravit illud et laminis argen- 
teis argentarius? v. 90 forte ligmum et. imputribile elegit; artifex 
sapiens quaerit quomodo statuat simulacrum quod non moveatur » ; — 
in hebr. sententia non per interrogationem, sed per affirmationem effer- 
tur; numquid explica nonne, cum in vulg. numquid particula usurpé- 
tur interrogationis (cf. Kaulen, Handb. z. Vulg. p. 197); ut For. bene 
notat, S. Hier. n in »o2n ut particulam interrogationis interpretatus est. 
Hebr. verte : simulacrum fundit faber ferrarius et conftans auro illud 
obducit i.-e..deauravit extendens aurum desuper (Mald.) vel laminis 

aureis obducit, uti fiebat in simulacris vel ex ligno vel ex vili metallo 
factis; et ut firmiter statuatur idolum ac teneri possit ne cadat catenas 
argenteas conflat (cf. Malv. IV et recentiores). Ita qui dives est. Alio 
modo pauper idolum sibi facit. Id in v. 20; hebr. qui pauper est quoad 
oblationem elegit lignum | quod. non putrescit (ita Kn. Del. Naeg. Or. 
Troch.) vel ut alii vertunt pauper in oblationem eligit (cf. Mald. Mar. 
Malv. For. Rohl. Net. Hahn, Sein.); debet scil. idolum protegere ne 
pereat vel curare ut diu maneat; proinde elegit lignum quod non facile 
putrescit, dein sapientem artificem quaerit sibi, ut paret simulacrum 
quod non moveatur (hebr.). Quam ridicula sedulitate ipse pauper ido- 
lum faciendum curat eique prospicit ut stare queat, cavetque ne cadat et 
laedatur deus! Deridet igitur, ut S. Cyr. ait, idolorum effictionem, 
« quasi sit fabri peritiae. hominibus istis errore seductis deum fabricari 
pro mensura et modulo cognitionis suae ex animi eorum sententia, ut 
ita securo ac tuto muniatur praesidio ne moveatur, neve cum ceciderit 
confringatur ». 


S. Hier. scribit : « in hebr. dicitur amuschan (qoum qued genus ligni est impu- 
tribile, quo vel maxime idola fiunt ». De paupere quoad oblationem veteres versiones 
nihil habent. LXX eorum in loco verborum praebent époíopx xxsovsüauotv ab1óv; 
Syrus ea verba plane omittit; Chald. eorum loco habet : orpum succidit. Vocem eam 
tamen communiter eadem notione accipiunt qua po? pauper, ergo ad pauperiem 
redactus ; id quod non tam ex hebr. quam ex arabico depromptum est. Vocem mama 
S. FR non videtur legisse ; dicit munus (Prov. 29, 4), oblationem (cf. Ex. 25, 2, 3; 

35, 5. 21. Num. 15, 19 ete.). 'Cum veleres tam diversa habeant, textus mas. integritas 
h. I. in dubium vocari potest eliam propter inusitatum illud pual verbi Teo in notione 
pauperis. 


Ab irrisione subito sacra quadam indignatione transit ad. increpatio- 
nem, « ut pudefaciat et corrigat errantes, et peccatum in hoc declarat inex- 
cusabile, cum dieit » (S. Cyr.) v. 21 « mumquid. non scitis? numquid 
non audistis? numquid. non anmnuntiatum est vobis ab initio, numquid 
non intellexistis fundamenta terrae »? — quot enim modis iis Dei 
maiestas et gloria est patefacta? habent rationem, qua Deus potest 
ex operibus cognosci (ita membro primo et ultimo) ; habent multiplicem 
in re cultus divini eruditionem (membrum secundum et tertium), idque 
ab initio i. e. ab eo tempore quo gens israelitica est formata, est ergo 
institutio quae uti longissima generationum serie quasi per hereditatem 
est transmissa, ita eo altiores et firmiores apud gentem radices egisse 
iure censeri potest. At omnia frustra erant. Hebr. nonne:scietis, nonné 
audietis? vel explica de tempore praesenti vel : annon scire, audire 
vultis? Ab initio enim, ut S. Hier. exponit, naturali lege vos docui et 

postea per Moysen scripta lege testatus sum. Neque omittenda est mul- 
tiplex illa institutio quae patriarchis divinitus est facta. Fundamenta 
terrae intelligere idem dicit quod scire a quo demum terra fundata sit ; 
proinde ad opus creationis amandantur, ad « fundationem seu construc- 
tionem, quam statim ex principio Geneseos doceri potuerunt » (Sanct. 
sim. Mald. Mar. Men. et recentiores). Interrogationibus repetitis stu- 
pidos quoque excitat, ut rem secum perpendant, praesertim cum e tot 
fontibus eis vera offeratur cognitio. 

Iam increpatione facta et fontibus verae cognitionis ostensis ad ani- 
mos in veri Dei amorem et cultum rapiendos magnifice proponit Dei 
sublimitatem, potentiam, scientiam, ut qui reprehensione pudefacti sint . 
de idolis inanibus sublimem hauriant Dei notionem. Sermo in hebr. 
modo concitato per participia incedit; v. 22 « qui sedet super gyrum 
lerrae et. habitatores eius sunt quasi locustae ; qui extendit velut nihi- 
lum coelos et expandit eos sicut tabernaculum ad. inhabitandum »; — 
thronum suum habet in altissimis collocatum; et quomodo homines 
coram eo reputantur? « multi quidem sed exigui et infirmissimi » 
(Mald.), « qui interra sunt et quorum imperio terrena subsunt omnia, 
locustis sordidis pusillisque bestiolis neque maiores neque meliores ap- 
parent comparatione illius praestantis aeternaeque naturae quae super 
gyrum terrae sublimis consedit » (Sanct.). Huic solio excelso accommo- 
datur potentia : coelos immensos tanta facilitate extendens (hebr.) est 
veluti nihilum (cf. p* veluti cortinam tenuem, Mar. Malv. Mald. et 
recentiores) « et tantam eorum latitudinem quasi tabernaculum et papilio- 
nem extendit desuper » (S. Hier.). Dixerat enim : fiat expansio in me- 
dio aquarum (Gen. 1, 6) et factum est ita (For.). 

Summam exercet in altis potentiam — testes sunt coeli immensi — 
summam quoque exercet in terris ; eos enim qui in terris potentissimi ha: 
bentur quasi nihil e sede deturbat et ad nihilum redigit atque exstinguit 
v. 93 « qui dat secretorum scrutatores quasi non sint ; iudices terrae velut 
inane fecit » ; — hebr. dans principes in nihilum ; S. Hier. in commen- 
tario utrumque affert : « ipse pro qualitate temporum principes constituit 
sive ' secretorum scrutatores ut sint quasi non sint... quantos reges et 
graeca et barbara et romana narrat historia ? ubi est Xerxis innumerabilis 
ille exercitus ? ubi israelitica in eremo multitudo? ubi regum incredi- 
bilis potentia? quid de veteribus loquar ? praesentia exempla nos docent 


4. yr^, uti bene iam monet For. non significat nisi principem vel generatim virum gravem, 
augustum (cf. Maid. Mar. Malv. ad h. 1; duplex illa S. Hier. versio explicatur ex usu vo- 
cis chaldaicae et syriacae w7? qua secretum, mysterium designatur. 

esse principes quasi nihili et iudices terrae quasi inane reputari ». Et- 


quam subito et quam stirpitus evellantur nutu divino, declaratur v. 24 
« et quidem neque plantatus neque satus neque radicatus in terra truncus 
eorum ; repente flavit in eos et aruerunt, et turbo quasi stipulam auferet 
€0$ » ; — i. e. perinde sunt ac si nunquam plantati et seminati essent, ita 
scil. funditus exstirpantur (Osor. Pint. Mald.), neque ulla manet radix 
trunci eorum qua spes sobolis adsit. Vel ut cum aliqua hyperbole alii 
vertunt : necdum plantati sunt necdum sati et quasi vento urenti iam 
a Deo exitio devoventur (cf. For. Malv. Lap.). Potentia Dei depingitur : 
flat in eos ; minimus eius nutus sufficit, ut omnis vigor eorum et vita 
penitus arescat et ipsi dissipentur et penitus evanescant sicut turbine 
stipula facillime dispellitur in omnem ventum quam colligere iam nemo 
poterit. 

Ex ea consideratione iufertur idem quod v. 18 meditandum proponitur 
v. 98 « et cui assimilastis me et adaequastis? dicit. Sanctus » ; — 
hebr. cui me assimilatis, ut similis sim ; quod exemplum, quae species 
numen meum referet (Osor.)? Hanc conclusionem redargutionis (Malv.) 
consequitur altera maiestatis divinae explicatio, qua ad pusillanimes 
consolandos sermo dirigitur. Quare interrogatio haec etiam concipi potest 
quasi reprehendens diffidentes. Nam ii quoque a vera Dei notione defi- 
ciunt et ad eos erigendos et ad diffidentiam arguendam optime appellatur 
Sanctus, qui scil. uti ipse Sanctus est, ita quoque normam suam in 
populo suo valere quam maxime vult, qui ergo ut populus e misera 
conditione eripiatur et gloria illa exornetur quae sanctum populum decet 
omnino vult (cf. 6, 3; 10, 17) ; adest enim in sanctitate Dei pignus 
certissimum pro salute concedenda et gloriae Dei manifestatione ; unde 
seraphim trisagion cantantes adiungunt ut sanctitatis effectum : plena 
est omnis terra gloria eius. Quare ut ad sublimem et magnificam Dei 
notionem animos elevent et maxima fiducia promissiones Dei in opus iri 
deductum sibi persuadeant, iubet eos oculos attollere et considerare 
coeli candorem, siderum pulchritudinem, orbium aequabiles et definitos 
cursus et tanti operis elegantiam et concinnitatem (Osor.) ut ex tali 
aspectu ad creatoris potentiam concludentes sublimem de Deo concipiant 
notionem v. 26 « levate in excelsum oculos vestros et videte: quis 
creavit haec ! qui educit in numero militiam eorum et omnes ey nomine 
vocat, prae multitudine fortitudinis et roboris virtutisque eius, neque 
unum. reliquum fuit » ; — vere coeli enarrant gloriam Dei (Ps. 48, 1)! 
speciosissima enim coeli facies et ratus atque perpetuus astrorum ordo 
(Sanct.) magna semper hominum animos affecit admiratione ; sidera 
Deus quasi exercitum suum splendidum educit summus eorum imperator, 
sicut dux milites ; educit in numero, certas numeratasque educit stellas, 

innumerabilem illam multitudinem ipse numero comprehendit (Osor. 
Mald. Mar.) et singulas nomine vocat, unamquamque perfecte novit, 
sicut paterfamilias suos domesticos et familiares nomine vocat (Sasb.), 
omniaque quae ad eas pertinent quam clarissime perspecta habet eique 
sidera promptissime obediunt (Pint. Sanct.). Innumerabilem illam multi- 
tudinem — numera stellas, si potes, dicit ad Abraham Deus Gen. 15, 5 
cf. Ps. 146, 4 — ipse ita perfectissime per singula cognoscit, quia est 
amplissimus robore, prae amplitudine virium et prout est fortis robore 
(hebr.), eisque ut talis imperat neque ulla deest, deficit, omnes se 
sistunt ad obediendum paratissimae. Praeclare describitur administratio 
Dei, quae ut est universalis ita ad singula quaeque providentissime exten- 
ditur propter infinitam Dei potentiam qua et maxima et minima 
complectitur ac penetrat (cf. Osor.). 

Cum igitur Deus talis tantusque sit, quid est quod prae pusillanimitate 
timent ac diffidunt (cf. For.) ? ita v. 291 « quare dicis Iacob et loqueris 
Israel : abscondita est via mea a Domino et a Deo meo iudicium meum 
transivit » ? — i. e. miseriis oppressi queruntur quasi Deus viam illam 
qua incedunt, conditionem miseram minime cordi haberet nihilque : 
curaret, perinde ac si miser ille status ei plane esset ignotus ; queruntur 
quod Deus ipsis non ius restituat, illam scil. rerum conditionem felicem, 
illam instaurationem, cuius ius propterDei promissa habent ; bene 
Mald. : « non respicit, non curat vitam meam ; non suscipit defendendam 
causam meam », eam iudicare negligit et contemnit (Lap. Men.). Verba 
sunt animos despondentium. Atque quomodo tales fundant querelas, 
facile intelligitur, si ex una parte potentiam et splendorem regnorum 
gentium, ex altera parte oppressionem, miseriam, exsilium stirpis electae 
consideraverimus, cui tamen tam splendida promissa data fuerant. At 
quam immerito haereant diffidentes et queruli, Deus iam ipsa compel- 
latione Jacob indicat qua ut heredes patriarcharum qui in eorum promissa 
et iura introierint agnoscuntur, idemque nomine Israel, qua appellatione 
simul iis in memoriam revocat, quanta cum fide, constantia, patientia 
patriarcha olim divinam sibi promeritus sit benedictionem (cf. ad Os. 
19, 14). Ergo hac compellatione eorum ius asseritur, sed simul fides et 
patientia commendatur. Utraque appellatione integrum alloquitur 
populum, etiam eos qui iam in exsilio detinentur assyriaco ; nulli enim 
spes salutis negatur, omnium causam Deus pro sua fidelitate tuetur, 
dummodo ipsi sibi non desint. 

Quam immerito ea diffidentia agitentur, vates proponit v. 28 « num- 
quid nescis aut non audisti? Deus sempiternus Dominus qui creavit 
terminos terrae, non deficiet neque laborabit, nec est investigatio $a- 


pientiae eius »; — quam inconsiderate sese eiusmodi curis dedant, inter- 

rogationibus declarat, quasi prima doctrinae de Deo elementa nescirent. 
Perpendant ergo Dominum esse Deum aeternum, ergo verbum quoque 
eius aeternum est e& immutabile, nam « Dominus non est Deus ad 
tempus sed aeternitatis i. e. qui non mutatur » (Mald.) ; considerent ei 
qui sit creator omnium vires non posse deesse ad promissa sua exse- 
quenda, et quia creator sit, eum etiam omnium curam gerere; amat 
enim omnia quae creavit (cf. Sap. 2, 13. 14; 11, 27) et nisi amasset, 
non creasset; et tertio demum id quoque bene mente pertractent, Dei 
sapientiam a nobis non posse comprehendi. Si ergo tempus salutis conce- 
dendae nondum adest, vel si Deus tardare videtur eiusque providentia 
et administratio rerum a nobis non satis concipitur, non Deus sed noster 
exiguus cognoscendi modus tot limitibus cireumscriptus est incusandus. 
Tria haec efficacissima sunt, quibus rationes diffidentiae et nimis anxiae 
sollicitudines dispellantur. 

Huic ergo Deo totis viribus adhaereant : « mihi adhaerere Deo bonum 
est et ponere in Deo spem meam » (Ps. 2, 28); in eo quaerant robur et 
consolationem, si iniuria temporum opprimuntur ; in eo invenient quoque 
nam ipse est v. 29 « qui dat lasso virtutem et his qui non sunt forti- 
tudinem et robur multiplicat », — hebr. et quibus non sunt vires robur 
abunde suppeditat (Malv. Mald.); si vero talis est, ipse certe non deficiet 
neque laborabit, nec ei deest potentia; immo ipse unicus est omnis 
fortitudinis fons ex quo abunde hauriunt qui in ipso confidunt v. 30 
« deficient pueri et laborabunt et iuvenes in infirmitate cadent; v. 31 
qui autem, sperant in, Domino mutabunt. fortitudinem, assument pennas 
sicut aquilae, current et non laborabunt, ambulabunt et non deficient » ; 
— qui spem in Deo collocant viribus donantur quae omne robur a natura 
insitum longe superant. Ad hoc declarandum vates prius exhibet 
adolescentes in ipso aetatis flore fatigari, languescere, iuvenes viribus 
fractos concidere saepe antequam ad propositam laboribus metam per- 
venerint, ergo qui natura fortes sint ac validi, medio in cursu inter- 
cipi; at alia est sors eorum qui in Deo spem ponunt ; ii Znnovant forti- 
tudinem, novum robur accipient, maiores in dies vires coligent (Osor. 
Mald. Malv. Sanct.) ; immo attollent pennas ut aquilae ; ergo non debiles 
et fatigati humi repunt, non languide incedunt, sed cursu ac volatu 
citato altissima petent, sublimes efferentur (Osor.). Atque ut iubilus 
iste ac carmen spei triumphale quadam dicendi ubertate absolvatur 
(quam ubertatem ab animo laeto et laudante non abesse notum est), et 
affirmatione et negatione quantum valeat spes per vitae cursum effer- 
tur : current minimeque deficient, longissime progredientur neque 
debilitantur (Osor.) ; ita Simul adest egregia oppositio ad v. 30 et 
depingitur quid natura non valeat, quid vero efficiat gratia Dei. Clausula 

est elegans, ad animos amore et desiderio fiduciae tamquam administrae 
tantorum bonorum imbuendos aptissima et sua dicendi forma et pul- 
chritudine ipsam doctrinam insinuans atque commendans. 


Verba illa assument pennas LXX reddunt xz:002vf50vatv; id quod S. Cyr. explicat : 
renovabuntur sicut aquilae (Xvaxxtwto05covtot); ita etiam S. Hier. interpretatur 
« erebro diximus aquilarum senectutem revirescere mutatione pennarum et solas esse 
quae iubar solis aspiciant » ipse et S. Cyr. aliique allegant illud Ps. 102, 5: reno- 
vabitur ut aquilae iuventus tua. Eodem modo explieant Chald. : renovabuntur iuven- 
tute sua sicut germen quod egreditur, Sanct. Pint. Sasb. Sa, Mar. Lap. Mem. Tir. 
Calm. Eichhorn, Ewald, Beck, Sein. Naeg. aliique (quos recenset Kn.). Neque haec 
interpretatio censenda est aliena ab usu vocis non; usurpatur enim notione obdu- 


cendi, superinducendi ; ita Am. 8, 10 inducam saccum super omne dorsum, Ez. 31, 
6 carnem inducere super ossa ; cf. 1 Reg. 10, 17. 2 Sam. 1, 24. 2 Par. 3, 5. 14, qui- 
bus in locis fere ad notionem induendi accedit ; iam induere pennas ad innovationem 
illam quam proxime accedit. Sed si vox ?3N consideratur qua non plumae designan- 
tur, sed penna maior, durior ac crassior (Schwungfeder), alia explicatio apud recen- 
tiores communissima erit praeferenda ; attollent pennam vel alas ;ita Vat. Net. 
Rohl. Troch. Ges. Hitz. Kn. Hahn, Del. aliique. — Priori tamen favet Syrus, qui 
verbum nbyn reddit per aphel verbi Ny* notione germinare, progerminare facere, 
producere, generare (ef. Bernstein, Lex. chrest. Kirsch. p. 216) quod verbum v. g. 


legitur Hebr. 6, 7 generans herbam. Demum Or. simplieiler vertit : ascendent alis ut 
aquilae. 


2. Oratio secunda 41, 1-99. 


Anc. — Convocantur gentes ad disceptationem forensem, ut Deo te- 
stimonium dent de impletione vaticiuii. Ipse enim (uti praedixit) heroem - 
ab oriente excitat qui gentes et regna invictus sibi subiicit (41, 1-4). 
Gentes contremiscunt et ad idola confugiunt. Israel autem nullo modo 
habet quod.timeat; Deus enim antiquae electionis memor adversarios 
Israel plane deiiciet (41, 5-13), iisque deiectis reditum concedit felicis- 
simum et bonorum abundantiam (41, 14-20). De hoc ergo vaticinio 
iudicent; ostendant num idola quidquam vaticinii quod impletum sit 
ediderint, Dominus vero in sui testimonium heroem illum afferre potest ; 
cum tale quid idola nunquam praestiterint nec praestare possint, de- 
monstratum est ea esse prorsus inania (41, 21-29). 

Haec oratio arcte ad antecedentem coniungitur. Postquam enim libe- 
ratione et salute generatim annuntiata ostensum est Deo ad opus illud 
praestandum omnino inesse potentiam et voluntatem, ita ut omnes ma- 
xima fiducia illam liberationem debeant amplecti, iam vates ad id pro- 
greditur, ut per singula accuratius describat, quomodo labor sit finien- 
dus, quomodo liberationem Deus efficere constituerit. Quia autem 

(40, 5) gloria Domini ita est revelanda, ut videat omnis caro pariter quod 
os Domini locutum est, Deus eam liberationem antea annuntiat, ut post- 
quam facta sit, omnes numen divinum vaticinio illo edito atque eventu 
completo agnoscant et venerentur. Quem in finem forma disceptationis 
forensis vates orationem suam vestit. In omnium gentium consessu: 
Deus demonstrat se perfecisse quod annuntiaverat. Exposcit a gentibus, 
ut idolorum causam tueantur si possint, ut scil. eodem divinitatis argu- 
mento, vaticinio scil. edito atque eventu comprobate, numen divinum 
idolis inesse ostendant. Cum id non possint, Dominus autem id praesti- 
terit (id quod omnes fateri coguntur), idola nihil esse reputari oportet. 
Quomodo vero liberatio sit efficienda, ita describitur, ut exsistat poten- 
tissimus quidam regnorum expugnator, cui resistere nemo valet, a quo 
gentes tremore corripiuntur, sed quem ne timeat Israel admonetur. Id 
ergo quod futurum sit annuntiatur, verum ea forma, ut simul declaretur, 
hac annuntiatione eventus futuri palam ac publice facta et nota Iahve 
argumentum edidisse invictum divinitatis. Unde simul elucet vaticinium 
hoc de heroe et de liberatione Israel debuisse esse editum et notum diu 
ante impletionem ; alias disceptatio talis forensis non potuit fingi. Si 
enim (quod Isaiae adversarii volunt) oracula haec tum demum funderen- 
tur cum iam impleri coepta essent, quid magis ridiculum magisque 
absurdum fingi posset, quam de re praesenti eousque tamen inaudita ad 
sollemnem consessum forensem gentes convocare iisque dicere : en quae 
iam fiunt et quae nune primum dico, haec tamquam olim dieta accipite 
indeque divinitatem discite Iahve! Num ergo vates mendacio censendus 
est probare numen divinum, ille dico qui adeo contra mendaces indigna- 
tur? num satiram scribere contra Dominum ? et probatiónem divinitatis 
risui exponere, cum id assereret quod non exstitisset? 


a4) Heros ab oriente 44, 4-5. 


Primo praeparatur scena ad disceptationem forensem, qua ipsis gen- 
tibus iudicum munere fungentibus (cf. v. 21 seq.) causa est diiudicanda 
inter Iahve et idola, utri scil. numen divinum veraque vita insit. Quem 
in finem gentes omnes ut accedant audiantque invitantur v. 4 « Taceant 
ad. me insulae et gentes mutent fortitudinem; accedant et tunc loquan- 
tur, simul ad iudicium properemus »! — tacere ad me i. e. silentium 
mihi praestent et me audiant, ad me silentes attendant (cf. Mald. Mar.); 
est constructio quam grammatici vocant praegnantem, cum uni verbo 
adscribitur constructio alterius quod non exprimitur, sed subauditur 
(Malv. For.) ; insulae, gentes i. e. quicumque vel in ultimis recessibus 
reconduntur, qui in regionibus maritimis vel in vastis terrarum spatiis 

inveniuntur, ergo totius orbis incolae invitantur; insulis enim et terra 
continenti orbis describitur universus et talem in duo membra divisio- 
nem saepe a lege exigi parallelismi versuum notum est. Iubentur mutare 
fortitudinem (cf. 40, 31) i. e. parent se ac muniant ad disceptandum, 
vires assumant et spiritus audaces et liberos et deorum suorum causam 
quanta poterunt contentione disceptent (Mald. Sanct. For.). Quanti 
momenti sit talis disceptatio et quantopere Deus velit eam institui, ex 
repetita exhortatione comparet qua ad iudicium i. e. ad disceptationem 
iudicialem compellantur. Illa aequa ratione instituetur; loquantur, rem 
suam exponant, causam defendant libere ; non talis eis negabitur oppor- 
tunitas; arment ergo se consiliis et argumentis (cf. v. 21 Sasb.). Cum 
ea igitur fingatur disceptatio, eo ipso iudicium naturale et rationis 
lumen veritati cognoscendae par esse asseritur in ipsis quoque genti- 
libus. 

Iam ponitur causa i. e. eventus ille ex quo praedicto Domini poten- 
tia et divinitas colligi debet; v. 2 « quis suscitavit ab oriente iustum, 
vocavit. eum. ut sequeretur se ? dabit in. conspectu eius gentes et reges 
obtinebit ; dabit quasi pulverem gladio eius, sicut stipulam vento 
raptam arcui eius » ; — hebr. verti potest : quis suscitavit ab oriente 
iustitiam (rectum, ius), (quis) vocat eum post se? Iustitia appellatur 
status ille recti iurisque quem Deus adesse vult. Dicitur ergo Deum 
ab oriente talem excitasse virum, qui illam induceret rerum conditionem 
quam Deus secundum iuris normam consistere vult. Hunc vocavit ad 
pedem suum (hebr.), ut scil. quasi Dei vestigia premens munus a Deo 
commissum perficeret. Hoc munus vocatur nomine generali iustitia, 
quo nomine illud designatur quodex norma divina singulis divinitus. 
attribuitur, proinde divinae providentiae consilium et opus. Qui ad hoc 
efficiendum divinitus eligitur, ex consequenti fustus potest, appellari. 
Et ita heros ille ?ustus appellatur in vulg., quia fuit minister iustitiae 
Dei adversus gentes et simul minister bonitatis erga populum Dei (cf. 
Est. Pagninus, Sasb.), simili modo Nabuchodonosor vocatur servus 
Domini quia Dei vindictam in Tyrios exercet et Medi appellantur 
sanctificati quia ad ultionem capiendam a Domino mittuntur (cf. 13, 3. 
Ier. 27, 6; 43, 10. Ez. 29, 28). Illi tradit Deus gentes eique subiicit 
(conterit hebr.) reges; et tanta quidem facilitate omnes expugnabit, 
quasi pulvis et stipula gladio et arcu impugnarentur, vel ut hebr. ab 
aliis intelligitur, gladio et arcu eius hostes in pulverem et stipulam 
rediguntur. Proinde victor describitur, cui nihil resistere possit, qui 
summa quadam celeritate regna et gentes suo subiiciai sceptro. 

Textus hebr. varie et iungitur et concipitur. Veteres versiones p7Y referunt ad 
primum membrum tamquam obieetum et verbum wp notione vocandi accipiunt. 
Haec duo retinenda esse videntur, quamvis recentiores plerumque discedant. Saepe 
enim vertunt : quis sucitavit ab oriente eum cui iustitia se obviam fert ad'gressus 
suos i. e. iustitia eum comitatur ubicumque incesserit (cf. RoAl. Kn. Sein. Del. Or.) ; 
explicant ergo w»p uti np; alii tamen magis veterum premunt vestigia : quis susci- 
tavit rectum (ius), quis invitat eum post se (Naeg.), vel quis vocat id (ius) ad pedes 
eius ? Alii interrogationes poni volunt etiam in subsequentibus : quis dat? quis subii- 
cit? Neque tamen in ea re opus est a veterum aceceplione recedere, quae praestat 
quia in subseq. quoque herois facinora per modum enuntiationis proponuntur et quia 
postquam heros ille eiusque munus prima interrogatione est propositus, aplius videtur 
reliqua per modum descripionis et enarrationis efferri. Accentus mas. p3y referunt 
ad alterum membrum. Sensus non mutatur; attamen necessario requiri videtur, ut 
in causae expositione statim indicetur, quid vel quis demum suscitatus sit ab oriente. 
Deinde uti vox Np magis nolionem vocandi iam per se innuit, ita h. l. in ea signifi 
catione eo magis erit retinenda, quia in parallelismo suscitare et vocare bene inter 
se congruunt, non autem suscitare et occurrere. Unde immerito hoc loco a veterum 
interpretatione receditur. — Alii vertunt : reddidit similes pulveri gladio eius, similes 
slipulae impulsae areui eius (Malv. III. Del.) i. e. eos qui similes sunt pulveri tradit 
gladio eius ; at si iam sunt similes pulveri, cur demum gladio traduntur? ad quid? 
vel quale facinus heroicum, eos qui similes sunt stipulae demum vincere ? Neque 
hebr. 32y2 etc. commode ita verti polest. Vix probari potest quod alii volunt : dat 
sicut pulverem gladium eius i. e. adeo celeriter gladius eius aget vel gladium hosti- 
Jem coram eo disperget sicut pulverem (cf. Ges. Hitz. Ewald, Umbreit, Sein. 
Cheyne, Or.); nam hac imagine non celeritas exprimitur, neque gladii et arcus apte 
dieuntur dispergi sicut pulvis; dein satis durum est eius intelligere de gentibus el 
regibus. LXX legisse videntur 2 pro 2 ; habent enim 66e: si; yzv «X; uxyaípas ajzov. 
Maior quaedam adessel conemnilas et vis orationis, si hebr. vertere liceret ita ut 
T" et DETY sensu conditionato sententiam subsequentem vestirent : si impelu irruerit 
(cf. 1» in proelium descendere, se proripere Iud. 5, 13), in pulverem rediget gla- 
dium eorum... si eos persequitur, transit etc. 


Ipse autem heros, uti comparationibus iam innuitur, ita victor exsi- 
stet, ut sine periculo vel fatigatione bellicas illas expeditiones subeat 
v. 8 « persequetur eos, transibit in pace, semita in pedibus eius non 
apparebit »; —à. e. « viae laborem non sentiet nec aliquam irbecil- 
litatis humanae lassitudinem » (S. Hier.), sim. Sanct. Sasb. Lap. Tir. 
cf. Deut. 8, 4; 29, 5. Tanta gaudet incolumitate, ut dum hostes perse- 
quitur, ipse in pace incedere et ubique transire dici possit. Atque in eo 
victoriarum cursu vias ingreditur antea plane sibi ignotas, quas pes eius 
antea non calcabat (ita ex hebr.). Ergo Deus miro modo eum ducere 
et incognitas regiones ei aperire dicitur. 


' 

Hebr. verti potest : ingreditur in pace semitam qua pedibus suis non venire sole- 
bat vel non venerat (ef. Mald. Mar. Malv. For. Vat. Troch. Kn. Del.); alii : eam 
viam quam homines non ineunt, ergo per viam plane insolitam (Rohl. qui Cyrum per 
Euphratem urbem Babylonem ingressum esse monet), vel per vias aliis hominibus 
ignotas (Beck). Naeg. : non passus releget in eadem via, non redibit eadem via, ita 
ut Yv53i sit in vestigiis suis (cf. Ex. 11, 8. Iud. 4, 10; 8, 5. 1 Sam. 25, 27. 2 Sam. 
15, 17 etc.): erit ergo sensus; non redibit opere non completo, ab inceptis non 
desistet, nunquam retro cedet. Sed vix verbum sà3a eodem modo adhiberi poterit 
quo 23«2 (ef. Del.). LXX omittunt Nu N5; habent : transibit in pace via pedum 
eius; at reliquae versiones ea verba tuentur. — Verba quoque vulg. varie accipiun- 
tur : per loca ignota ibit, ubi nulla erat semita (Mald.), vel tam velociter ut non tam 
ambulasse quam volasse videatur (Sa, Mem.), vel repente irruit nullo signo sui 
adventus (Mar.), vel nullum itineris vestigium relinquet (Calm.). Demum Net. : viam 
pedibus non ingreditur, quia reges Persarum curru vehi solebant; verum in tam 
sollemni oraculo id efferre quod omnibus nobilibus commune est, scil. non omne iter 
pedibus confici, quis sibi persuadebit ? 


Cum igitur talis tantusque sit heros ille, iure quaeritur v. 4 « quis 
haec operatus est et fecit ? vocans generationes ab exordio; ego Domi- 
nus primus et novissimus ego sum »! — hebr. ego lIahve primus et 
cum movissimis ego idem ; talia is perfecit, « qui est auctor cunctorum . 
et moderator, qui ab initio universa creavit et universorum providen- 
tiam habet » (For. sim. Mald. Tir. Rohl. Troch.) et qui uti est om- 
nium generationum auctor atque effector, ita tum etiam erit idem ipse, 
quando ultimae in temporum serie generationes exsistent, qui igitur 
sempiternus est atque immutabilis ; quare his verbis ipsum nomen /aAve 
qui est declaratur. Sensum eundem cum hebr. etiam prodit versio 
graeca xpücog xa eig «à Exepyópeya &Yo ely:, quae verba explicat S. Cyr. : 
« primus igitur et solus et sine principio Deus, universorum opifex, nec 
alio modo erit per infinita saecula sequentia; ipse enim est et solus ». 
Deus ergo, ut est primus, sine initio, ita quoque sine fine (Mar.) ; 
quod alii explicant, Deum dici a nullo pendere, cum post ipsum 
nemo futurus sit, sicati ut primus a se est et non ab alio (Sanct.), vel 
eum esse causam finalem rerum omnium, ad quem tamquam ad ulti- 
mum finem suum et felicitatis portum omnia devolvantur (cf. Pint. 
Sa, Malv. Tir. Lap. Osor.)inipsis verbis directe non exprimitur, at 
ex doctrina proposita de Deo omnium rerum fonte facili fluit conclu- 
sione et in ipsa notione Iahve eius qu? est necessario continetur. 

Quis ille heros sit, de quo sermo est h. l., minime potest esse dubium, 
si ea quae vates postmodum de Cyro refert, ob oculos habentur. Ea 
enim quae nunc generalibus quibusdam lineamentis adumbrantur, 
postea magis magisque expoliuntur, determinantur. Quod enim saepius 
iam advertimus, solet Isaias si de re magni momenti sermo prolixior 

est faciendus, eam prius obiter et generali quodam modo innuere et deli- 
neare et quasi germen quoddam spargere quod in ia cd sua 
capiat incrementa et plene demum explicetur (cf. supra cap. "i. 8. 9. 
11 de Emmanuele). Idem habes hoc loco. Ea quae 41, 2-4 Vice Dat 
;postea accuratius evoluta et.explicata de Cyro dicuntur : cf. 45, 1-6. 
13. 46, 11; quibus locis confer quoque 41, 25. Cyri ergo victoriae 
praedicuntur et ad Deum auctorem referuntur ; eodem modo Cyrus dicit 
in edicto quod refert Esdras (1, 2): « haee dicit Cyrus rex Persarum : 
omnia regna terrae dedit mihi Dominus Deus coeli ». Quare recentiores 
iure merito h. l. de Cyro fieri vaticinium agnoscunt ; ita Castalio, Pagni- 
nus, Sasb. Est. Calm. Net. Loch, Rohl. Troch.; ita interpretes prote- 
stante$ et generatim quantum scio omnes recentiores, si unum exceperis 
G. K. Mayer (die messianischen Prophezieen des Jesaias p. 189. 196). 


Tam si attendatur ea quae h. 1. dieuntur, 45, 1 et seq. clarissime de Cyro edi- 
ci et enarrari, nemo non poterit non mirari solum paucos e veteribus veram no- 
stri loci explicationem deprehendisse. Theodorus heracleotes quidem de Cyro 
explicat et hanc acceptionem adfuisse etiam testantur S. Hier. et Procop.; hiec 
V. g. ita habet : « ita dixerunt nonnulli (ctv) : ipse est qui Cyro etiam robür ad- 
versus omnes gentes suppeditavit, quem et hic zustitiam appellat, partim quod 
Israelem in libertatem asseruit, partim etiam quod ab edita de se praedictione 
virtutem Dei consecutus est; deinde etiam quod voluntati divinae vires suas 
contra gentes alligavit; deinde etiam quod ?uste adversus Babylonem sit excita- 
tus ». At textum graecum «íc &yetgey dà dvoavoAOv Ouxotocóvmy S. Cyr. Euseb. 
Theod. ita immediate accipiunt, ut de iustitia novi foederis et de Christo, qui 
factus est nobis a Deo iustitia (4 Cor. 1, 30), interpretentur et reliqua quoque de 
vietoriis Christi intelligant. Haec de Christo interpretatio non solum verbis ipsis 
convenit, sed etiam ex eo fundamento solido non destituitur, quia Cyrus revera 
typus Christi erat; quare haud immerito Est. dicit : « sed hae duae expositiones 
de Cyro et Christo non repugnant, sed subordinatae sunt, ita ut alter sensus sit 
literalis, alter mysticus, in litera proprie fundatus ». De Cyro interpretatur 
Barh., de eodem Hugo (testibus Sanct. Lap.), eam interpretationem etiam affert 
S. Thom. : « aliter ad literam exponitur de Cyro, mystice de Christo », quam-. 
vis ipse explicet de beneficiis quae Deus patribus exhibuit, et iustum qui ab 
oriente vocatus sit, intelligat Abraham e Chaldaea vocatum. Haec de Abraham 
explicatio (et de victoriis ei vel posteris eius concessis) quam iam inserto nomi- 
ue Abraham apud Chald. invenimus : quis adduxit ab oriente Abraham electum 
iustorum etc., demum plurimorum interpretum animos ita occupavit, ut illam 
de Cyro vel de Christo aut omnino non commemorarent aut diserte reiicerent. 
Ita de Abraham explicant S. Thom. Lyranus, Vat. Clarius, Osor. Sa, Mald. 
For. Malv. Montanus, Mar. Sanct. Lap. Men. Tir. Gord. et eadem interpreta- 
tio etiam apud rabbinos et protestantes olim praevaluit; ita enim explicant 
« plerique in Lud. de Dieu, rabbi Salomon qui et [archi et rabbi David Kimchi, 

ita legitur in Gatakeri manuscriptis, ità exponit Calvinus, Musculus, Munste- 
rus, Grotius, Iunius, Piscator ete » (Synopsis criticorum adornata a Matth. 
Polo, II. p. 389), quibus e Vitringa addendi sunt : « plerique recentiores 
(Brentius, Oecolampadius, Tremellius), quorum longa series est, inter quos Bel- 
gae quoque nostri..... quid? Cocceius hic in oculis habet Paulum apostolum, 
qui armatus verbo iustitiae ivit ad insulas » (cf. Vitringa, Comment. in libr. 
proph. Ies. II p. 393). Haec de Abraham expositio iam tempore S. Hier. apud 
nonnullos Hebraeorum (ut ipse testatur) invaluerat, et « est fere apud Hebraeos 
interpretatio canonica quam fuleiunt, ut Aben Ezra ait pamompn ot dgyator, eos- 
que secuti larehius, uterque Kimchius, Abarbanel excepto tamen Aben Ezra qui 
hie de Cyro cogitat » (Vitringa l. c.). 

Verum luce clarius est de Abraham non esse sermonem. Nullibi enim eius a 
Chaldaea adductio, victoriae eius vel opera sunt praedicta, ita ut ex. vaticiniis 
olim datis et postea impletis ea posset institui disceptatio, quae hoc capite agitur. 
Mitto verba illa de victoriis regumque subiectione etc. ad Abraham non conve- 
nire, nec quidquam effici ab interpretibus si nos ad Gen. 14 amandant vel cum 
S. Thom. Sanct. Tir. Gord. totam Abrahami posteritatem intelligunt ; nam neque 
eorum facinora sunt praedicta, neque tales sunt victoriae, quibus gentes non 
maiores et regna multo maiora devicta vel erecta opponere possent. Ad quid 
ergo eiusmodi disceptatio? vel quo iure gentes supponuntur eursum vitae Abra- 
ham nosse, ita ut Deus ex iam notis suae potentiae operibus illam posset inire 
argumentandi rationem ? Vides quomodo haec interpretatio omni ex parte impin- 
gat, ita ut admiratio animum subeat, quomodo a tot viris probabilis, immo certa 
haberi potuerit. Malv. v. g. scribere non dubitat : « haud satis apte alii Cyrum 
regem Persarum accipiunt »; Pint. notat ad v. 3 : « haec et quae sequuntur 
possunt convenire Abrahamo, qui de gentibus et regibus triumphavit; possunt 
etiam intelligi de Cyro... ego tamen existimo esse ad Christum referenda »; 
Sanct. hane de Abraham interpretationem magis consentaneam invenit toti ca- 
piti atque etiam sequentibus, hane vocat Lap. genuinam ad literam; ete. 


b) Gentium terror, Israelitarum fiducia 41, 5-13. 


Cum talis heros arma sua victricia gentibus infert, omnes terrore con- 
cutiuntur v. 5 « Viderunt insulae et timuerunt, extrema. terrae obstu- 
puerunt, appropinquaverunt et accesserunt » ; — cum enim Cyrus 
agmina ducens Medorum et Persarum celeri cursu urbes et provincias 
subiugaret et demum Babylonem ipsam mundi quasi dominam expugna- 
ret, eius terrorem longe lateque sparsum esse per se constat; simul 
cum urbe principali Babylone totum regnum i. e. orbis totus coniremi- 
scit et obstupescit de tanta ruina imperio potentissimo illata ; quae enim 
per rerum temporumque intervalla gerebantur, sacer vates uno con- 
spectu exhibet. Post primum de victoriis Cyri nuntium et timorem, gen- 
tes consiliis initis et foederibus conclusis resistere cursumque victoris 

impedire conantur. Eum ita cohibere student, ut sese ad opem ferendam 
excitent et omni conatu et contentione idola sibi faciant a quibus auxi- 
lium sperent et efflagitent. Ita sacer vates heroem a Deo vocatum et 
robore instructum et idola inania a quibus nihil contra Dei consilia fieri 
potest, apta inter se oppositione illustrat. Praeterea denuo aequalibus 
suis idololatris exemplo demonstrat, quam stupidum sit idola colere ; 
v. 6 « unusquisque proximo suo auxiliabitur et fratri suo dicet : con- 
fortare ! v. "1 conforlavit faber aerarius percutiens malleo eum qui 
cudebat tunc temporis dicens : glutino bonum est; et. confortavit eum 
clavis, ut non moveretur » ; — sedulitatem ridiculam depingit in ido- 
lis tatelaribus faciendis ; inter se mutuo exhortantur et animos addunt ; 
hebr. v. "| et confortat (ad opus gnaviter perficiendum eum exstimulat 
et animum addere at alacritatem studet) faber ferrarius | conflantem, 
levigans malleo (confortat) eum qui incudem tundit, dicens de ferru- 
mine : bonum est, et firmat illud (scil. idolum) clavis ne moveatur (cf. 
Mar. For. Malv. XII et recentiores). Artifices idolorum inter se excitant 
et laudant : qui simulacrum facit eum excitat qui illud laminis obducit: 
aureis vel argenteis, et qui malleo omnia levigat eum qui incudem tun- 
dit ad opus peragendum exhortatur, ut scil. fiant rite et suo tempore 
adsint bracteae et clavi quibus simulacrum (catenulis) firmetur, ne vacil- 
let aut cadat. Laudatur ferrumen i. e. laminae et bracteae firmiter et 
bene et pulchre simulacro ex viliore metallo vel ligno facto obducuntur, 
bene compinguntur, optime haerent. Significatio non est, quasi tum 
demum idola fabricari coepissent vel antiquis idolis relictis nova sibi 
tutelaria confecissent (id quod JVaeg. obiicit), sed scena hac exprimitur, 
gentes confugisse ad idola, et simul id eo modo exprimitur, quo statim 
stupiditas idololatriae oculis manifesto obiiciatur. Ceterum plane est ad 
rem neque a moribus gentium alienum, ut instante periculo plura sibi 
effingant idola quibus numen tutelare inesse credebatur. 

Atque Cyrum terrorem gentibus intulisse et victoriis suis multarum- 
que gentium subiectione extrema terrae i. e. regiones longinquas sui 
admiratione et stupore complevisse, ex regni eius amplitudine facile 
colligitur; ipse enim omnes regiones quas antea Medi, Lydii, Babylonii 
sibi subiecerant, suo subdidit sceptro ; immo ulterius progressus occi- 
dentem versus lones et Lycios et Phoenices, septemtrionem versus 
Cadusios, Sacos, Chorasmios et quotquot a Sogdiana usque ad Iaxartem 
habitabant suo regno addidit (cf. M. Duncker, Geschichte des Alterth. II 
p. 9UT. G. Rawlinson, The five great monarchies III p. 369). Ex. more 
prophetico opus per multos annos paulatim completum una adumbra- 
tione integrum exhibetur. 


Sed cum gentes contremiscunt, nuntius mittitur ad Israel consolatione 

plenus et maximum spirans Dei amorem, quo mediis in gentium angu- 
stiis et terroribus animos induere laetos et ad optimam spem se erigere 
iubentur v. 8 « et tu Israel serve meus, Iacob quem elegi, semen Abra- 
ham amici mei, v. 9 in quoapprehendi te ab extremis terrae et a lon- 
ginquis eius. vocavi te et dixi tibi : servus meus es tu, elegi te et non 
-abieci te, v. 40 ne timeas quia ego tecum. sum, ne declines quia ego 
Deus tuus ; confortavi le et auriliatus sum. tibi et suscepit te. dextera 
iusti mei » ; — hebr. in ultimo membro sustento te dextera iustitiae 
meae ; ad fiduciam populi quam maxime excitandam et ad suum amo- 
rem declarandum summammque fidelitatem demonstrandam Deus primo 
non sine verborum ambitu — ad consolandum enim verbis nori est par- 
cendum — in v. 8 et 9 titulos enumerat quibus Israeli ius competit 
protectionis. Titulos hos agnoscit Deus et fideli recordatione se eos ser- 
vare profitetur ; sunt autem primo ipsa patriarcharum nomina quibus 
populum compellat is qui seipsum quoque nominat Deum Abraham, 
'[saac et. Iacob : hoc nomen mihi estin aeternum et hoc memoriale 
meum in generationem et generationem (Ex. 3, 13). Ipsa haee. nomina 
quibus populus insignitus est testantur foedus cum patribus initum 
firmum ratumque consistere. Dein servus Dei, qua talis peculiari ratio-. 
ne ad dominium Dei et eius quasi familiam pertinet Deique opus et glo- 
riam promovere debet; porro effertur electio qua populus de cunctis 
gentibus electus est in peculium Dei, in regnum sacerdotale (Ex. 19, 3. 
6) ; hanc autem electionem, utpote opus suum Deus non permittet, eva- 
cuari et frustrari ; demum filii sunt. Abraham quem Deus ut amicum 
diligit, ergo ut amico quoque promissa data servat. Fides igitur et pie- 
tas Abraham adeo valet apud Deum ut eius memor posteros quoque 
favore complectatur ; nam Deus cum Abraham vocaret ab extremis ter- 
rae et e regionibus longinquis i. e. ex Ur Chaldaeorum, eum elegit et 
vocavit, ut pater fieret populi magni (Gen. 15, 13) ; ergo in ipso etiam 
vocavit et elegit populum idque, quia Dei dona sunt sine poenitentia, 
constanti quadam ratione et ex gratia : non abieci te. Tales igitur cum 
titali sint quibus populus ornatus certam sibi protectionem exspectare 
debet, iam in v. 10 maxima amoris exhibitione consolatio affertur, ne 
timeat, dum omnes contremiscant, ne anxie circumspectet (cf. hebr. For. 
Malv. V), dum reliqui ope destituantur ; et quam seria et efficax sit 
voluntas Dei, assertionibus quinque quia tecum sum, quia ego Deus tuus, 
confortavi te.. etc. comprobatur ; dextera iustitiae Dei est magna Dei 
potentia qua éustitiam, illam rerum conditionem quam promisit et quae 
sanctitati Dei et consiliis eius respondet, in opus deducere constituit ; 
hac igitur potentia et hac voluntate fulcit, sustentat populum ; proinde 
quam maxime apta sunt verba haec ad spem et fiduciam gignendam. 

Textus vulg. statim nominat ?ustum i. é. eum qui ex providentia Dei 
electus est, ut iustitiam illam in terris efficiat vel saltem partem aliquam 
illius operis divini praestet. 


In v. 9 hebr. explicari debet tu quem apprehendi etc. id vero dupliei ratione 
intelligi potest vel cum vulg. ut populus dicatur in Abraham et cum Abraham 
electus et vocatus, quia Abraham iam erat pater multarum gentium coram Deo 
et eius vocatio in hunc finem facta est; locutio ergo similis est ei qua dum Abra- 
ham decimatur, ipse Levi dicitur decimatus esse, cum adhuc esset in lumbis 
Abraham (Hebr. 7, 9. 10). Ita verba concipiunt hebr. Vitringa, Ros. Ewald, 
Sein. Del. Naeg. aliique quos recenset Kn. ; eodem modo Sanct. Lap. Net. Rohl. 
Alii autem ita accipiunt, ut eductio populi ex Aegypto exprimatur; ita Ges. Hit. 
Kn. Hahn, Or. et ante eos iam For. Malv. Sa; alii utramque expositionem affe- 
runt neutri dantes palmam, uti Mar. Troch. Sed si respicitur 91, 1. 2 et perpen- 
ditur diei ab extremis, a finibus terrae et e lateribus eius (hebr.) prior explica- 
tio erit praeferenda, nam fines terrae de regione septemtrionali dici solent; ita 
Is. 5, 96 hostem ab aquilone venientem e finibus terrae venire asseritur, et sae- 
pius terra aquilonis et fines Jerrae in membro parallelo ponuntur synonymo : 
ecce populus venit de terra aquilonis et gens magna consurget a finibus terrae 
(ler. 6, 92; cf. 50, 26. 41 etc.). Aquilonem autem vocari terram Assyriorum et 
Babyloniorum satis notum est apud prophetas; Ur Chaldaeorum, unde vocatus 
est Abraham, regio est prope Mugheir in dextera Euphratis ripa a Babylone me- 
ridiem versus (cf. Delitzsch, Wo lag das Paradies? p. 227). Ceterum concedi de- 
bet etiam liberationem ex Aegypto ct foedus sinaiticum iisden: nominibus elec- 
tionis, vocationis designari; cf. Deut. 7,6; 10, 15; 14, 2; 32, 10. Ez. 16, 6; 
90, 5. Si de Chaldaea intelligitur, certum adest vestigium, vatem in terra luda 
constitutum haec scripsisse; nunquam enim qui esset in Babylonia Ur Chaldaeo- 
rum vocasset extrema terrae (cf. Tüb. Quartalschrift 1878 p. 305, ubi von Him- 
pel eandem exponit rationem). — Vocatur Abraham amicus Dei 9 Par. 90, 7. 
Iudith 8, 22. Iac. 9, 23 et usque in praesentem diem apud orientales appellatur 
eo nomine cAalil ollah (cf. Del.). 


Et tamquam eius protectionis pignus et testimonium certum praedi- 
citur interitus hostium v. 11 « ecce confundentur et erubescent omnes 
qui pugnant adversum te; erunt. quasi non. sint et. peribunt. viri qui 
contradicunt tibi »; — hebr. ignominia afficientur omnes inflammati 
in te, contra te; qui populum Dei odio habent, in eum furore agitantur, 
confusione et, opprobrio obruentur, ergo cum ignominia ab oppugnatione 
desistere cogentur; illi qui sunt viri litis tuae (hebr.) cum Israel con- 
tendunt, ei adversantur cum tumultu et strepitu, tamquam nihil inter- 
ibant. Declaratur et praeformatur illad : non praevalebunt adversum 
te. Israel est opus Dei et frustra quis sese opponit consiliis Dei. Verum 

cum adversarii sint adeo potentes, repetita asseveratione opus est, ut 
contra spem clades illorum et interitus reddatur probabilis. Unde 
v. 12. « quaeres eos et non invenies viros rebelles tuos; erunt. quasi non 
sint. et veluti consumptio homines bellantes adversum te » ; — populus 
ipse non poterit non mirari de repentino adversariorum interitu; adhuc 
hostes quaerent, circumspicient, ab eorum impugnationibus sibi fortiter 
cavendum esse, subsidia in eos conquirenda esse censebunt ; verum en, 
isti iam evanuerunt, interierunt! Confirmabitur ergo illud quod dictum 
erat ad Abraham : maledicam maledicentibus tibi (Gen. 12, 3), et a 
contrario commendatur alterum : benedicam benedicentibus tibi. Ratio 
autem et causa sufficiens in Deo eiusque voluntate efficaci continetur 
v. 13 « quia ego Dominus Deus tuus apprehendens manum tuam dicens- 
que tibi : ne timeas, ego adiuvi te »; — « exprimit humano more ge- 
stum eius qui alteri auxilium et operam suam pollicetur; solet hoc fieri 
apprehensa dextera, quod symbolum erat foederis et amicitiae » (For. 
sim. Mald.). Tali vero Dei protectione fruitur populus, quia, uti in v. 8 
9 indicatur, foedere sempiterno est electus; haec electio in Abraham 
facta est electio qua populus praeparatur ad "Messiam recipiendum ; 
Abraham enim electus est, ut in eo benedicantur omnes gentes. Unde 
quae hoc loco de invicta populi conditione et de ruina adversariorum 
dicuntur, iure praecipuo valent de regno messianico. Ea autem benefi- 
cia sicut ipsam electionem uni deberi gratiae Dei liberalissime concessae 
exprimitur iam v. 9 elegi te et-non abieci i. e. elegi te, quamvis in ea 
fueris conditione, ut potuerim te abiicere ; non me piguit te eligere (cf. 
Ez. 16, 4-6), quamvis in te nihil esset quo electionem promereris. 


c) Exaltatio populi Dei 41, 14-20. 


Consolantis est verbis non parcere et quo quis magis est afflictus et 
a spe salutis longius abesse videtur, eo magis opus est asseveratione 
auxilii repetita. Unde v. 14 « Noli timere vermis Iacob qui mortui estis 
ex Israel ; ego auziliatus sum tibi, dicit Dominus. et redemptor tuus 
Sanctus Israel »; — populus oppressus insolentia gentium, e sedibus 
suis eiectus, regno spoliatus, inter gentes dispersus (cf. 39, 6) et abiec- 
tus et contemptui habitus et pedibus quasi conculcatus appellatur ver- 
mis; in tam miseram conditionem est redactus ; quomodo ista compo- 
nitur cum electione sublimi? Miseros facit populos peccatum! Eodem 
sensu dicuntur mortui, vel ex textu mas. ! cuicalculum adiiciunt LXX et 

1. ^n scil. At ^no legerunt et explicarunt Aq. et. Theod. et ita legunt aliqui codd. apud 
de Rossi in scholiis crit. seu supplem.; Sym. vertit àpi0yóz, ut refert Procop. 


94 Is. 41, 14-16 


Syrus, viri, pauci scil. numero. Deus se vocat redemptorem goel, qui 
qua talis est quasi cognatus populi cui munus incumbit et officium redi- 
mendi pauperem cognatum et vindictam pro eo capiendi (cf. Num. 35, 
12. 49. Deut. 19, 6); hoc nomine vocatur Deus qui populum redemit 
ex Aegypto ( Ex. 6, 6) et ex Babylone Is. 43, 1 ; cf. Iob 19, 25. Quomodo 
rite mortui vocari possint, explicatum habes apud Ezechielem (271, 12 
ete.) qui Israel cernit ut ossa arida, Deus autem promittit se aperturum 
tumulos et educturam eos de sepulcris (cf. Sanct.). Id Deus efficiet ut 
Sanctus Israel (cf. 6, 3) qui pro sua gloria et pro populo suo sancto 
zelum suum manifestat (9, 6 ; 10, 171). 

Et qua ratione Sanctus Israel populi vindex futurus sit, declaratur 
v. 48 « ego posui te quasi. plaustrum triturans novum habens rostra 
serrantia ; triturabis montes el comminues et colles quasi pulverem po- 
nes; v. 46 ventilabis eos et ventus tollet et turbo disperget eos, et tu 
exsultabis in. Domino, in Sancto Israel laetaberis »; — en, ad quan- 
tum roboris vermiculus ope Deo excitabitur! Hebr. posui te tribulum 
acutum, novum, habens duas acies, quod igitur instrumentum quam 
maxime aptum est ad conterenda et comminuenda omnia; quare ne po- 
tentissima quidem regna ei resistere poterunt ; facili negotio ea com- 
minuet sive maiora (montes) sive minora (colles) ; cf. Mich. 4, 13. Com- 
paratio haec eo magis est obvia quia ratione simili in hostes quandoque 
estanimadversum ; cf. Iud. 8, 7. 2 Reg. 12, 31. 4 Reg. 13, '1. Prov. 20, 26 
(hebr.). Am. 1, 3; praeterea videIs. 21, 10. Ier. 51, 33. Et quasi non suffi- 
ceret montes et colles redigere in pulverem eosque comminuere, frusta 
ista minuta etiam ventilatione excutiuntur, ut tamquam gluma vento 
dissipentur penitus. Tam inanes demum evadent conatus hostiles et adeo 
in nihilum redigentur quaecumque' iis effecta esse videbantur. Quam 
diversa est sors populi Dei; ipse laetus triumphabit, in Domino gloria- 
bitur; in Sancto Israel ei perennis adest fons et ratio exsultationis. Sor- 
tem igitar impiorum ac fidelium eadem oppositione vates effert, ut iam 
saepius; cf. cap. 34. 35. En, quomodo verbum Dei manebit in aeter- 
nui! Hostes theocratiae penitus interibunt, theocratia autem florebit 
civesque eius in Deo summo bono deliciis affluent. Hisce proin norma 
statuitur generalis et ad quem tandem exitum electio a Deo facta sit 
perventura, indicatur. Pro rerum temporumque mensura quam provi- 
dentiae divinae singulis praefigere placuerit haec norma in unaquaque 
theocratiae epocha valebit; hic autem eius quasi summa colligitur et 
proponitur ad animos edocendos et erigendos, ut quo maior sit miseria 
vermis lacob, eo magnificentior audiatur consolatio. Idem cernitur in 
' subsequentibus. 


Ne animis cadant! Deus adest potens qui summae miseriae ereptos 

summa donabit beatitate; ad hunc enim terminum tendit electio (v. 8. 
9); quare eadem oppositione, qua v. 14. 13, etiam consolationis mate- 
ria effertur v. 4'1 « egeni et pauperes quaerunt aquas et non sunt; lin- 
gua eorum siti aruit. Ego Dominus exaudiam eos, Deus Israel non 
derelinquam eos »; — miseria populi, militia illa (40, 9) schemate 
proponitur hominum aquae penuria maxime laborantium ; quaerunt 
aquas, sed frustra; i. e. suis conatibus e miseria emergere vel ei reme- 
dium afferre nequeunt, sed vires solum inani labore consumunt. Quare 
cum emphasi Dominus unum se opitulatorem fidelem qui non deerit 
profitetur. Et quia calamitas in aquae penuria et siti adumbrat& est, 
consequens est, salutem depingi ita, ut in via quam populus est ingressu- 
rus adsint laetissima aquarum fluenta v. 18 « aperiam in supinis colli- 
bus flumina et in medio camporum fontes; ponam desertum in stagna 
aquarum et terram inviam in rivos aquarum »; — populum in exsilio 
babylonico siti laborasse et aquae penuria fuisse afflictum, iam e regio- 
nis indole et natura prorsus est improbabile; uti ergo v. 171 sitis mago 
est miseriae, ita quae v. 18 dicuntur eadem ratione sed in oppositum 
'erunt intelligenda. Abundantiam consolationis depingit ita, ut non so- 
lum in collibus et campis aquae inveniantur, ubi eas inveniri et adesse 
(im vallibus hebr.) pronum est, verum etiam in deserto et in regione 
arida et tanta quidem copia, ut haec dicantur esse in rivos aquarum. 
Proinde dici nequit, vatem reditum e Babylone talibus miraculis exor- 
nare voluisse; sed id solum ex v. 17 colligitur, Deum abundantissime 
populi sui calamitatibus remedia esse allaturum. Utique alludit ipsis 
verbis ad Ex. 11, 1; sed eo sensu, ut « ex eo quod iam effecit tacite 
probet quid facturus sit si res postulaverit » (Mald.); cf. ad 30, 25. 

Ad summae felicitatis descriptionem et amplificationem pergit in ea- 
dem proverbii specie (Sanct.) addens ad aquarum copiam quod ex ea 
quasi progignitur summum arborum variarum ornamentum v. 19 « da- 
bo in. solitudinem cedrum et spinam et myrtum et. lignum, olivae; po- 
nam in deserto abietem, ulmum et buxum simul » ; — solitudo in cam- 
pum florentissimum mutata et desertum in regionem arboribus consi- 
tam imago est mutatae in melius conditionis populi, uti 32, 15. 16. 
Quae antea in v. 10. 13. 16 dicebantur, hie alia ratione proponuntur. 
Consolatur enim populum Deus ultimum ostendens salutis fastigium ad 
quod illum. est adducturus et ad quod natura sua electio olim facta dirigi- 
tur. Ne ergo timeat, sicuti gentes tremunt exsistente heroe illo ; sed cur 
Israeli non timendum sit, explicat ex altissima causa, quia scil. populus 
propter sublimem illam vocationem non potest conculcari; spondet se 
populum velle tueri, idque probat Deus ostenso summo beatitatis cul- 

.mine ad quod populum vult adducere. Alia est quaestio, utrum haec 

statim heroe illo exsistente futura sint eodem ambitu, an solum pecu- 
liare auxilium pro illo tempore promittatur, huius autem auxilii pro- 
missio certa solum explicetur ac fundetur ex copia et perfectione salu- 
tis ad quam alio tempore (scil. messianico) populum vult evehere. Ex 
aliis quae a propheta in hae serie adhuc proponuntur, hoc ultimum 
colligitur. Nam summa salutis perfectio, uti videbimus, non ad hunc 
heroem (41, 9 seq.), sed ad alium refertur; de qua re postea. Proinde 
argumentatio et promissio quae hoc loco fit similis est ei 8, 9 : vincimi- 
ni quia Emmanuel : nemo praevalebit ita in Israel ut eum perdat, quia 
ex eo populo Messias est venturus. Hac igitur consolatione se erigat 
Israel; simul autem contemplatione salutis abundantissimae quam Do- 
minus daturus est (quando? id ad rei cardinem non pertinet) se ad amo- 
rem Dei benignissimi excitent et laeta spe afflictos animos erigant. Unde 
simul elucet qua utilitate eiusmodi descriptiones et amplificationes iam 
fuerint aequalibus prophetae — eadem scil. sicut nobis coelestis beati- 
tudinis contemplatio et conceptus inde animus alacer, fortis, spe laetus 
et Dei amore et beneficentia laude imbutus. Vi verborum ii qui tempo- 
re exsilii cernent, heroem illum magna perpetrantem et gentes subiugan- 
tem hac consolatione confortantur : ne timeas, Israel, tibi enim maxima 
quaeque a Deo praeparata sunt. Ita accipiunt pignus pro liberatione; sed 
quando maxima illa in opus deduci oporteat, nullo modo indicatur. Mo- 
dus ergo consolandi omnino idem est quam vidimus 9, 6; 11, 1; 30, 
95; 39, 1; 35, 1. 


In versione S. Hier. legitur dabó in solitudine et ita sane explicari oportet et 
revera legunt « plures antiqui libri, sieut mox sequitur ponam. in deserto » (Lucas 
hrugensis), etiam Sanct. quosdam codices in solitudine legere affirmat. Fortasse qui 
praetulerunt in solitudinem respexerunt illud Ps. 106, 33-35 : posuit flumina in 
desertum, terram frucüferam in salsuginem. Ceterum notum est in sermone latino 
vulgari adhiberi in cum | accusativo, ubi sermo cultus et urbanus ablativum ponit, de 
qua re vide Kaulen, Handbuch z. Vulg. p. 207; ita legitur in codice amiatino Marc. 
13, 3 cum sederet in montem ; Luc. 16, 23 videbat Lazarum in simum eius ; ita legi- 
tur in codice St. Germain Matth. 3, 6 et baptizabanturin Iordanem ; 3, 11 ego baptizo 
vos in aquam; 3, 12 habens ventilabrum in manum suam; et e contra 4, 1 ductus 
est in deserto etc. (cf. L. Wordsworth, Old latin biblical texts n. L. The Gospel 
according to St. Matthew). — Pro spina explica spinam aegyptiam sive acaciam ; 
S. Hier. versionem secutus est Theodotionis, ut ipse refert : « de setía (ned) 
hebraieo disseramus quam spinam Theodotio wanstulit; est autem. genus arboris 
nascentis in eremo spinae albae habens similitudinem ; unde omnia ligna arcae et 
tabernaculi faeta sunt instrumenta, quae appellantur settim, quod lignum imputribile 
et levissimum omnium lignorum tam in fortitudine quam in nitore soliditatem supe- 
rat et pulehritudinem ». LXX h. l. habent z5£ov buxum. Hebr. ponam in deserto 
eypressum ; yy) h. 1. vulg. vertit ulmum, sed 60, 13 buvum; alii explicant plata- 
num indicam vel ilicem vel pinum ; Schegg, bibl. Archaeologie (ed. Wirthmüller, 

1886) vocem explicandam censet vel de iunipero sabina vel de iunipero excelsa ; 
explicationem de platano omnino reiicit neque eam fuleiri posse auctoritate Saadiac, 
qui vocem non de platano, sed de tectona robusta vel grandi exposuerit (p. 245); 
locos porro affert ex talmude, ex quibus apparet Gopher, tidhar, kithros (cypressum, 


cedrum) promiscue adhiberi. Inde autem pátei propriam nominis vim talmudistis 
fuisse ignotam. 


Dubia quoque est notio vocis MWÜND; vulg habet h. l. buxum, sed 60, 13 pinum. 
Chald. explicat pynaóx quam vocem de buxo vel ebeno interpretantur (cf. Levy, 
Chald. Woerterb. I p. 71) ; alii explicant scherbin, quae sit cedri species conorum 
parvitate ramisque in altum tendentibus agnoscenda (cf. Ges. Thes. p. 164). 

Aq. et Theod. retinuerunt voces hebr. 022zxo xxt 0xxcoóp (0xxp Theod. cf. Field, 
Hexapl. ad h. 1.); Sym. vertit zs23éav zai &)£ov. — De variis aliorum coniecturis satis 
fuse agunt For. Malv. Ges. in commentario ad h. l. Del. At in re incerta diutius 
immorari non libet. É 


Haec autem rerum mutatio et salus concessa ad id quoque tendit, ut 
hominibus manus Dei, divina eius administratio rerum ac providentia et 
zelus quem habet populi sui manifestetur v. 20 « ut videant et sciant et 
recogitent et intelligant pariter, quia manus Domini fecit hoc et Sanctus 
Israel creavit illud » ; — i. e. rerum eventus tanta claritate ut divinitus 
facti ostendentur, ut nullo modo possint ignorari ; omnes sensus externi 
.et interni vivide percellentur ; quod oculis clare offertur, menti, cordi 
(hebr.) et intelligentiae imprimetur, ita ut opus Domini et specialis eius 
pro Israel gubernandi ratio non possit eos latere. Copia verborum quasi 
necessitas illa describitur qua opus Dei tamquam potenti numine factum 
se omnium oculis et mentibus ingerat; « videbunt, cogitabunt, aperte 
cognoscent haec tam dissimilia ac varia ex Dei Israel consilio atque 
potentia fuisse peracta » (Sanct.). Cum talia ergo cognosci possint, 
immo debeant, aptissime sermo redit ad initium capitis et ad scenam 
illam et disceptationem forensem (cf. ad 41, 1). 


d) Disceptatio de operatione numinis 41, 21-29. 


Causa est dicta. Dominus exposuit quid praedixerit et quid praedictione 
facta revera effectum sit. lam gentium est partes suscipere ac tueri 
idolorum et ostendere quid illa possint vel effecerint. Unde eodem modo 
quo 41, 4, postquam Dominum audierint, ut iam ipsae loquantur cau- 
samque instruant (« tunc loquantur ») graviter admonentur v. 921 
« Prope facite iudicium vestrum, dicit Dominus ; afferle si quid. forte 
habetis, dixit rex Iacob » ; — hebr. afferte fortia vestra i. e. praesidia, 
et argumenta rei vestrae (cf. For. Mald. Malv.) ; est igitur forte nomen, 
argumentum alicuius roboris; rez lacob dicitur Deus qui hoc loco se üt 


deum tutelarem populi Iacob opponit idolis et diis qui ut gentis suae 
Jsanas II — 7. 

reges considerabantur (cf. quae notavi ad Am. 1, 15. Nah. 1, 14. Hab. 
1, 16. Zach. 2, 8). Argumentum autem forte et validum quo probetur, 
utrum adsit numen divinum necne, constituitur in praedictione rerum 
futurarum quae a libera hominum voluntate potissimum dependeant ; 
sicut igitur rex Jacobse demonstravit Deum vivum annuntians victorias 
Cyri, terrorem gentium, Israelis salutem, ita simile quid praestent idola 
vel gentes ostendant, quando et ubinam idola talia exhibuerint ; v. 29 
« accedant el. nuntient nobis quaecumque ventura sunt; priora quae 
fuerunt nuntiate, et ponemus cor nostrum et sciemus novissima eorum, 
et quae ventura sunt. indicate nobis »! — hebr. afferant (scil. causae 
praesidia et argumenta) et nuntient nobis quae eventura sint; cum 
actiones liberae futurae in nulla causa creata habeant sufficientem sui 
rationem antequam exsistant, illae certo praediei non possunt nisi ab 
intellectu divino; quare eiusmodi vaticinia certum praebent divinitatis 
testimonium ; augetur vis argumenti, si tota quaedam series talium 
eventuum praedicitur. Unde v. g. vaticinia illa quae Noe dedit vel quae 
patriarchis data sunt, cum multorum annorum, immo plurium saecu- 
lorum eventus brevi formula adumbrent, insignia exsistunt documenta 
quibus constet Deum lumine suo mentes illustrasse. Simile vaticinium 
modo editum est de heroe illo, de eius facinoribus, de terrore gentium 
et salute Iudaeorum ; unde postulatur, ut gentes similia de idolis pro- 
bent et proferant. Annuntient ergo quae eventura sint ; vel edicant, 
quaenam olim ab iis fuerint praedicta 1. e. priora, quae illa ? nuntiate 
(hebr., ut consideratione adhibita diiudicari possit, num evenerint 
necne; « primum iubet ut antiqua repetant oracula expendantque an 
veros habuerint exitus ; nuntiate, inquit, quae praedixerunt dii vestri et 
novissima illorum i. e. successus considerabimus et ex eventu iudica- 
bimus, an vera sint locuti » (Sanct.); cf. 43, 9. 18 ; 44, 1; 46, 9; 
A8, 9. Vel si talia non habent, nunc saltem edant oracula de futuro : vel 
ventura facite nos audire (hebr.). Postquam ergo prima annuntiatione 
generatim postulatum est, ut eventura praedicant, iis optio relinquitur, 
ut vel ostendant iam olim aliquid esse ab iis praedictum et eventu com- 
probatum, vel hic et nunc futura vaticinentur. 


Haec explicatio et verbis quam maxime congruit et indoli vaticinii anteceden- 
tis, quo aliquid olim praedietum impletione comprobatum proponitur et alia, ut 
de salute, tamquam ventura annuntiantur. Unde rite intelligunt priora de iis 
quae olim praedicta sint Sanct. Rohl. Troch. Ges. kn. Sein. Or.; quae inter- 
pretatio valide confirmatur, quia in sequentibus quoque saepius sermo fit de 
prioribus quae ahnuntiata sint ; cf. 43, 9; 48, 3. Alii priora intelligunt non de 
praeteritis, sed de iis quae proxime evenient, ita ut prima enuntiatio : dicite 

nobis eventura, iam duobus magis declaratur, per ea scil. quae primum eventu- 
rà sint et per ea quae post longius demum tempus sint futura. Sed non credi- 
bile videtur n*3sx3 posse significare primum vel proxime ventura; priora ita 
simpliciter sine addito et in oppositione ad ventura non aliter accipi possunt nisi 
praeterita. Quare eam explicationem, quam Malv. Net. Hahn, Del. propugnant, 
non posse sustineri censeo. — Alii priora enarrationem esse volunt priorum fa- 
cinorum deorum (For. Mar.) vel rerum initiorum vel eorum quae Deus ab initio 
fecerit, cogitaverit, decreverit (Mald. Lap. Men. Tir.), ita ut sensus sit grada- 
tione quadam propositus : si neque futura praedicere, neque praeterita enarrare 
possunt, saltem quae iam veniunt (nx) quae vel mediocriter prudens vir prae- 
dicere aut annuntiare valet, nos percipere faciant (For.). Quae ab initio facta 
sunt, etiam S. Hier. Cyr. Theod. intelligunt. 


Cum idola et ii qui eorum partes sustinent taceant, denuo admonentur 
et iterum vates qualis insit vis probandi vaticiniis effert ; ex qua repetita 
adhortatione et irrisione gentium simul elucet, quantopere vates se verum 
edidisse vaticinium habeat certissimum v. 23 « annuntiate quae ventura 
sunt in futurum "et sciemus quia dii estis vos ; bene quoque aut male si 
potestis facite, et. loquamur et. videamus simul »! — iam loquitur 
triumphantis in modum et ridet demum de idolis : utique futura annun- 
tiare nimis est difficile, saltem aliquod signum edant, efficiant aliquid 
boni vel mali si ad bonum non suppetant vires (cf. Ier. 10, 5) ; ergo 
minimum exposcit. Si igitur provocatione excitati aliquid signi ediderint, 
tunc quid valeant diiudicari potest comparatione instituta inter Dei opera 
et eorum ; vel ex hebr. nter nos dispiciamus et inler nos videamus, 
vires inter nos conferre et diiudicare possumus, uter plus valeat efficere. 
Monent hic S. Hier. Sanct. aliique ab oraculis quidem varia esse prae- 
dicta, sed « hoc sciendum quod semper mendacium iunxerint veritati 
et sic sententias temperarint, ut seu boni seu mali quid accidisset 
utrumque posset intelligi ; ut est illud Pyrrhi regis Epirotarum : aio te, 
Aiacida, Romanos vincere posse, et Croesi : Croesus transgressus Ilalym 
maxima regna perdet » (S. Hier.); et addit Sanct. daemonem quidem 
ut est acuto ingenio et ad coniectandum acri divinare quid futurum sit, 
sed « quia multa interdum incurrunt quae daemonis coniecturas in- 
vertunt et turbant, saepe fallitur et mendax deprehenditur »; oracula 
generatim edita esse implexa atque ambigua, multis exemplis probat 
Theodoretus (sermo de oraculis, M. 83, 1060 seq.) ; «sed omnium optime 
expressit Cieero 2. libr. de divinitate, qui sic Apollinem alloquitur : sed 
iam ad te venio, o sancte Apollo... tuis enim oraculis Chrysippus totum 
volumen implevit, partim falsis, ut ego opinor, partim casu veris, ut fit 
in omni oratione saepissime, partim flexiloquis et obscuris, ut interpres 

egeat interprete et sors ipsa referenda sit ad sortes, partim ambiguis » 
(Sanet.). 

At frustra: fit admonitio ; ergo eo ipso quod certamen oblatum neinire 
quidem audent se victos esse neque posse quidquam in medio afferre 
profitentur ; ita v. 24 « ecce vos estis ex nihilo et opus vestrum ex eo 
quod non est ; abominatio est qui elegit vos » ! — « esse ex nihilo hoc 
loco est, esse ficticios deos neque ab aliqua veritate ortum habuisse, sed 
inani et stulta imaginatione hominum » (For.), unde quia agere sequitur 
esse, opera quoque eorum nihil sunt, omnino nihil exsistit quod dii 
effecerint. Quare qui tales sibi eligit deos tutelares, omni abominatione 
se dignum reddit, ita ut evadat abominatio coram Deo et hominibus 
ratione utentibus. Dii enim sunt ex mendacio et inanitate conflati (Osor.). 
S. Hier. alique opus intelligunt materiam ex qua facta sint idola ; sed 
5y5 facta vel facinora vel actiones quas edunt ido!a significat. 

In hac igitur concertatione gentes nihil habent quod afferant ut ido- 
lis numen divinum vindicent. Cum pudore obmutescunt. Quare Deus 
triumphantis instar causam quam evicit denuo paucis colligit per modum 
epilogi, quo vis probandi magis percipiatur. Unde denuo de heroe illo 
A1, 2 seq. sermo fit v. 25 « suscitavi ab aquilone et veniet ab ortu solis, 
vocabit nomen meum et adducet magistratus quasi lutum et velut plastes 
conculcans humum » ; — de eodem de quo 41, 2 seq. fieri sermonem, 
certum est; venit enim ut ille ab oriente; facillime, ut ille, satrapes 
devincit et prosternit et eorum potentiam conculcat ac si figulus argil- 
lam conculcaret; eadem habes de Cyro 45, 4. 2. Dicitur suscitari ab 
aquilone, et recte quidem, nam Cyrus Astyage devicto caput et rex erat 
Medorum atque Persarum et ex veterum narratione cum familia regia 
Medorum cognatione coniunctus ; Media autem a Babylone septem- 
trionem versus, Persia orientem versus sita erat; ergo exiit revera ab 
aquilone et ab oriente, ut regiones usque ad mare aegaeum suo subiiceret 
imperio. Ipse quoque vocabit in nomine Iahve, eo sensu nomen lahve 
annuntiavit, quia « traduxit vocem in omni regno suo etiam per scrip- 
turam dicens : haec dicit Cyrus rex Persarum : omnia regna terrae 
dedit mihi Iahve Deus coeli et ipse praecepit mihi... » (Esdr. 1, 2).. 
Verba de se etiam significare possunt invocare nomen i. e. colere et. 
adorare; forte Cyrus, uti deos babylonios coluit, ita etiam Deo Iudae- 
orum aliquid honoris et adorationis exhibuit. Cyrum non posse consi- 
deraritamquam veri Dei cultorem, sed eum multiplici idololatriae indul- 
sisse, monumentis apertissime constat (vide Vigourouz l. c. IV p. 519 
et seq.). 

Id autem fore iam dudum antequam fieret erat annuntiatum. Id summa 
asseveratione et cum exsultatione qualis decet victorem causae propo- 

nitur v. 26 « quis annuntiavit ab exordio ut sciamus et a principio ut 
dicamus : iustus es ? non est neque annuntians neque praedicens neque 
audiens sermones vestros » | — hebr. quis annuntiavit ab exordio ? et 
agnoscamus, et a principio ? et dicamus : iustus 1. e. causam vicisti, 
ir hac concertatione superior evasisti. Quis annuntiaverit, clarum est ; 
ergo solum restat ut omnes argamentum hoc et factum agnoscant et 
Domini causam victricem profiteantur. Interrogantur ergo : quis annun- 
tiavit ? et quidem ab exordio, a principio i. e. longe antequam fieret ; 
et si quis deus id sibi vindicare potest, numen eius se velle agnoscere 
eique causam et victoriam attribuere sollemniter protestatur. Verum 
ex diis nemo erat qui id edixerit ; nemo tale aliquid ab iis percepit. Ergo 
soli Domino oportet dici : ?ustus es i. e. pro eo est sententia ferenda, 
ille vietor prodiit ex iudicio palmamque retulit (Malv. For.). Atque ut 
rerum futurarum se praescium manifestet, iam clarius edicit unum quod 
continget per heroem illum v. 21 « primus ad. Sion dicet : ecce adsunt 
.et lerusalem. evangelistam dabo » ! — hebr. primus ad. Sion : ecce, ecce 
illa et pro Iérusalem laeta nuntiantem dabo i. e. Dominus tamquam 
primus Sioni annuntiat : ecce illa adsunt (cf. 40, 9. 10) ; nemo alius id 
praenuntiavit, primus ipse Dominus praedixit et cum fausto nuntio pro- 
phetas misit ad lerusalem (40, 1). Quae hoc loco innuit, postmodum 
44, 26 clarius proferuntur et quid heros ille pro Ierusalem moliturus sit 
indicatur. Hic ex more Isaiae quasi primo quodam praeambulo obiter 
edicitur fore ut heros ille Sioni ea quae promissa sunt aliqua saltem 
ratione afferat et laetum pro Ierusalem nuntium mittat. 

« Nune vero videamus an aliquis eorum simili praedictione vim 
proprii numinis possit indicare et homines mentis compotes ad sui cultum 
perducere » (Osor.); sed nil tale praestant dii v. 98 « et vidi et non 
erat neque ez istis quisquam qui iniret consilium et interrogatus. ve- 
sponderet verbum » ; —i. e. cireumspexi in omnem partem, sed nemo 
aderat qui idolorum causam defenderet ; et ez istis (hebr.) diis, nullus 
aderat qui vel consilium daret de rebus futuris vel interroganti mihi 
responderet. Unde cum nihil edant neque ediderint ad numen suum pro- 
bandum, iam necessario consequitur ex disceptatione instituta : v. 29 
« ecce omnes iniusti et vana opera eorum ; ventus et inane simulacra 
eorum » ! — iniusti (cf. v. 26) i. e. in hae iudicii forma plane causa 
cadunt ; hebr. ecce ii omnes-vanitas ; inania opera eorum; dii nihil sunt, 
nihil sunt opera eorum; totum esse, tota eorum natura et virtus consistit 
in simulacris, quae quod opem vel protectionem attinet nihil quoque 
sunt nisi halitus et vastitas vel ventus et desolatio (hebr.); si quid 
afferunt, vastitatem et' desolationem afferunt; talia scil. ex eorum 
cultu iudicio Dei iusto consequuntur cultores. — Hac disceptatione forensi 

vales id prophetice et symbolice describit quod ex decreto quoque Cyri 
(Esdr. 1, 2-4) colligitur : per Cyrum potentiam Domini fuisse mani- 
festatam : « omnia regna terrae dedit mihi Dominus Deus coeli et ipse 
praecepit mihi, ut aedificarem ei domum in Ierusalem; quis estin vobis 
de universo populo eius... ascendat in Ierusalem... et omnes reliqui in 
cunctis locis ubicumque habitant adiuvent eum viri de loco suo argento 
et auro » etc. Atque in eo eventu quam maxime elucere numen divi- 
num, quia diu ante erat praedictus, vates potissimum effert. Ergo fieri 
nequit, ut vaticinium hoc de heroe eo demum tempore editum fuerit, 
quo heros iam prodire in campum coeperat ; nam et in subsequentibus 
idem saepius inculcatur, ea oracula iam dudum esse edita et nota ante- 
quam implerentur ; cf. 44, 8; 45, 21; 46, 10. 


Quis ille sit quem Dominus suscitaverit ab aquilone et qui venturus sit ab 
ortu solis et qui satrapes quasi lutum sit conculcaturus, miro modo veteres in- 
terpretes variant. S. Ephr. Zorobabelem cum lesu filio Iosedec et levitas intel- 
ligit; S. Hier. et Cyr. populum nationum; « suscitantur autem ab aquilone, ut 
credant in eum qui venerit ab ortu solis, de quo supra legimus : quis suscita- 
vit ab oriente iustum sive iustitiam » (S. Hier.)? sim. S. Cyr. gentes ad Christi 
fidem vocatas hic cernit, Euseb. vero Christum hoc loco praedici affirmat. Haimo 
verba refert, uti fere solet, ex S. Hier.; S. Thom. eum qui ab aquilone intelligit 
« Chaldaeum, ab oriente Persam, qui subiugaverunt primo diversas terras 
et principes; nrystice per eum qui ab aquilone gentilem populum, per eum qui 
&b oriente Christum » ; sim. Tir. videt ibi praedictum et Nabuchodonosorem et 
Cyrum; Mald. vere et Malv. non ad certum aliquem referunt, sed generatim 
praedici volunt esse venturos undique qui idola comminuant. In paraphrasi 
chaldaica ita legitur : « adduco in manifesto regem potentem a vento aquilonis 
et veniet sicut egreditur sol in fortitudine sua ab oriente, roborabo eum nomine 
meo »; unde eo loco a Chald. iam non Abraham videtur intelligi. Abraham ta- 
men etiam hie satius esse ut intelligatur For. Sanct. Lap. Men. censent. Alii 
tamen bene de Cyro explicant; ita Hugo, Lyranus, et Vat. (testibus Sanct. 
Lap.). Osor. Pint. Sa, Mar. Gord. Calm. et recentiores. 


3. Oratio tertia 49, 1-19. 


Anc. — Describitur servus Dei, a Deo electus et dilectus, spiritu 
Dei repletus, qui maxima benignitate et suavitate et misericordia 
praeditus legem Dei omnibus proferet (42, 1-4). Eum Dominus om- 
nipotens et auctor vitae omnium vocavit, ut caecis lumen, captivis 
afferret libertatem; hac quoque liberatione gloria Dei et eius praescientia 
omnibus nota fiet (42, 5-9). Quare laudes Dei celebrabuntur undique 
in orbe terrarum (42, 10-19). — Heroiigitur in oratione antecedenti 

descripto iam alter opponitur qui aliam prorsus indolem prae se fert. 
Ille proponitur ut victor regum ac gentium, qui gladio et arcu, bcl- 
lico. strepitu reges deiiciet, eos persequetur, satrapes quasi lutum 
conculeat — hic autem ut mitis plane aec suavis, qui ab omni oppres- 
sione alienus debiles et morti et interitui iam proximos sublevabit et 
consolabitur. Illum videntes insulae timuerunt, hunc insulae exspectant. 
Uterque tamen est a Deo vocatus et electus, uterque gloriam Dei mani- 
festabit, uterque liberationem populo Dei afferet, uterque oraculo 
divino est praenuntiatus. Quare iam evidenter, quemadmodum duo 
designantur liberatores, ita duae quoque liberationes populo Dei prae- 
dieuntur quae tamen, sicut liberatores indole sua et descriptione inter 
se multum differunt, ita etiam alia atque alia ratione erünt in opus 
deducendae. lla: 


a) Servus Domini mitis 41, 1-4. 


Attentione animorum excitata magnis encomiis introducitur servus 
Dei ut Deo maxime acceptus, Deo plenus, qui omnes gentes ad veritatis 
cognitionem adducet v. 4 « Ecce servus meus, suscipiam eum ; electus 
meus complacuit sibi in illo anima mea; dedi spiritum meum super 
eum; iudicium gentibus proferet » ! — ecce rem introducit magni 
momenti, omni consideratione dignam ; talis est qui hic inducitur 
servus Dei, quem Deus dicit a se sustineri (hebr.), quem elegit, in 
quo Deus intime sibi complacet, quem maximo amore prosequitur, in 
quem spiritus divini plenitudinem effudit et qui ita a Deo praeventus et 
instructus iudicium. e. ius divinum et normam divinam, ergo id quod 
Deus voluit ac constituit tamquam regulam vitae ac morum gentibus 
afferet. Ad hanc notionem iudicii plerique interpretes accedunt, expli- 
cantes vel verum iustumque Dei cultum, iustas leges, veram iustitiam 
et sanctitatem (Osor. Sanct. Lap. Men. Tir.), vel evangelium (Pint.) 
vel £avoxovsta» (S. Cur.), vel ius illud quod lege divina determinatum 
est, legem Dei, veram religionem et doctrinam quae sit regula vitae 
(ita recentiores) ; neque multum ab ea acceptione abludunt, si alii magis 
efferunt iudicialem potestatem : ius gentibus dicet, est periphrasis 
regiae et imperatoriae maiestatis, per evangelium autem iudicium 
Christus in omnes gentes exercuit (Malv. For.) vel gentes modera- 
bitur, absoluta in illas auctoritate gaudebit (Calm.) ; haec enim domi- 
nandi potestas eo demum continetur at impietate et iniquitate deiecta 
vera virtus, pietas, religio ubique regnet. Unde talis exhibetur 
servus Dei, qui id in opus deducet quod 2, 3. 4 de novissimis diebus 
praedicitur. 

Primo igitur nobis describitur tamquam electus a Deo Deoque accep- 
tissimus et cui Deus suum indiderit spiritum, quem potentia sua sus- 
tentat, cuius ergo opus effectu nequit carere; dein assignatur munus 
iudicium proferet gentibus, missus est ergo, ut gentes doceat; tertio 
depingitur, qua ratione munus sit obiturus. Heros alter bellico incedit 
strepitu ; prorsus aliter hic servus Dei v. 2 « non clamabit, neque acci- 
piet personam, nec audietur voz eius foris » ; — hebr. etiam in mem- 
bro medio : non levabit, i. e. subauditur, ut S. Hier. advertit, in altum 
vocen suam. Humilis ergo et tranquillus, mitis et mansuetus incedet. 
Deus enim est Deus pacis et qui Dei spiritu reguntur, non contentiose, 
non perturbate, non modo praecipiti et tamultuoso agunt, verum pacate, 
quiete, modeste ; cuius reisymbolum ostensum est Eliae : non in com- 
motione Dominus.. non in igne Dominus (3 Reg. 19, 41. 12). « Est 
autem magna quaedam epitasis in eadem sententia tertio geminata, qua 
maiorem in modum commendatur Christi mansuetudo, silentium, mo- 
destia » (Sanct.), neque enim « veniet cum magno strepitu, ut alii 
reges venire solent, sed humilis, placidus, mansuetus » (Mald.). In 
vulg. praeterea aequitas iudicii exprimitur ac iustita ; cf. 44, 3. Cete- 
rum verba citata apud Matth. 12, 19 cum hebr. concordant. 

Huic indoli placidae, quam ipse vocis habitus prodet, omnino con- 
sentaneum est, ut maxima cum mansuetudine ad sanandos. debiles, ad 
erigendos infirmos, ad remedium aegrotis afferendum incumbat v. 3 
« calamwun quassatum non. conteret. et linum fumigans non. exstinguet ; 
in veritate educet iudicium » ; — qui sunt. oppressi, quassati, afflicti, 
quorum vita quasi iam est exstincta, eos peculiari cura fovet et am- 
plectitur. Quam maxime ergo distinguitur a sapientibus et potentibus, 
qui infirma et debilia vel fastidiose spernunt et aversantur vel superbe 
destruunt et plane abiiciunt. Est loquendi « proverbialis species quae 
mirum in modum explicat alicuius lenitatem et mansuetudinem » 
(Sanct.) et. qua indoles illa describitur, qua. servus Dei omnes ad se 
allicit qui onerati sint et molestiis affecti vel pondere peccatorum pressi 
vel diffidentia et timoribus obnubilati; ubi deprehenderit infirmos in 
fide, hos ad fidei robur erudire studebit, ut ita minimam illam virtutis 
bonique lucem quae adfuerit ad magnum  promoveat lumen et ad 
insignem splendorem. Hac mansuetudine et promptitudine medendi 
infirmis iam nobis propositus est Dominus pastor bonus ac misericors 
40, 411 et. proponetur 61, 1 et seq. ; iam talis exhibitus est 11, 4; 
14, 32; 25, 4; 26, 6; pauperes enim et egenos et. afflictos et. oppres- 
sos iuvare, fovere, consolari, erigere dicitur, sim. uti Ps. 44, 5; "14, 4. 
Quam egregie haec species ac forma Messiae in evangeliis sit depicta et 
ad vivum expressa, non opus est hic exsequi ; sufficit mentionem ser- 

monis montani iniicere, in quo beati praedicantur pauperes, mites, qui 
persecutionem patiuntur, et pauperes evangelizari signum proponi 
epochae messianicae et Messiam maxima commiseratione et caritate 
suscipere peccatores, dum pharisaei superbe eos fastidiunt, immo id a 
propheta Dei longe abesse debere insipienter iudicant. Unde bene 
S. Hier. : « cunctis placabilis erit et veniam dabit peccatoribus ;... qui 
vicini erant exstinctioni, Domini clementia servabantur ». Et quía ita 
mitis e&t et mansuetus, ideo ad veritatem perducet iudicium (hebr.) i. e. 
normam illam iuris ac veri divini (cf. v.1) vere in hominum mores et 
vitam inducet, vere illam ita ubique valere et omnibus conditionibus 
dominari faciet, ut veritas' ubique elucescat et vincat. Via igitur qua 
vera lex ac solida stabilienda erit in terris, assignatur mansuetudo, cle- 
mentia, miseratio. Hisce enim miseriae hominum ac debilitati, qua 
laboramus omnes, optime consulitur ; hisce infinita Dei in homines mi- 
sericordia praeclarissime exprimitur, unde elucet quantopere clementia 
illa Salvatoris et benignitati divinae et indigentiae hominum respon- 
deat. 


Ceterum quid proprie sit in veritate iudicium educere alii aliter concipiunt. 
Euseb. : cum veritate omnibus ea aperit quae ad iudicium Dei spectant; S. Cyr. 
iudicium inrelligit legem veterem ; unde : iudicium sive legem in umbris et in 
typis vere proferet per oracula evangelica quibus cultum legis in litéra in veri- 
tatem mutavit. S. Hier. : cum veritate iudicabit ; alii : verum iudicium proferet, 
vel vere, ita ut non erret (Sa, Mald. Men.) vel ut pro veritate sententiam dicat 
(For. Naeg.) ; sed iudicium latioris est notionis neque ad significationem foren- 
sem restringi debet. Osor. : verissimam iustitiae disciplinam proferet suorum- 
que animos verissimis virtutum omnium runeribus exornabit. Alii particulae $5 
notionem vindieant secundum mormam; ergo ex veritate administrabit omnia 
(Malv. Mar. Sein.) vel : veris hominum necessitatibus et indigentiis consulit, 
ut ea afferat quibus genus humanum lapsum opus habet, ut cum Deo reconcilie- 
tur (ef. RoAl. Del.) vel veritati deditus iudicium proferet (Hahn). — Cum expli- 
catione quam supra dedi bene concordat modus quo textus allegatur apud 
Matth. 19, 90 : « donec eiiciat ad victoriam iudicium » i. e. donec iudicium 
plenam reportet et obtineat victoriam (cf. Hab. 1, 4; in aramaico n2 vicit). 

Calamum quassatum et linum fumigans multipliciter applicari posse certum 
est; Et Euseb. quidem in priore cernit hominem humillimum et debilissimum 
et tantam. in Christo quietem, ut ne tali quidem ullam afferat molestiam; linum 
vero fumigans de homine mente carnis suae elato explicat, « neque ullum ex 
superbis et arrogantibus adortus est, sed sese omnibus mansuctum et humilem 
exhibuit »: S. Hier. de clementia in peccatores exponit; aliter in epistola ad 
Algasiam (qu. 2; M. 92,1012); in calamo quassato intelligit populum iudaicum, 
qui antea sonorus laudes. Deo concinebat, at postea fractus in angulari lapide 
vulnerat manus eius qui in illo voluerit inniti ; in lino fumigznte videt populum 

gentium qui exstincto legisnaturalis ardore fumi amarissimi oculos laedentis in- 
volvebatur erroribus; hunc Christus non solum non exstinxit et in cinerem rede- 
git, sed potius insufllavit et de parva scintilla magnum caritatis incendium ere- 
xit (cf. Pint. Sanct.); vol qui peccatori non porrigit manum nec portat onus fra- 
trum, iste calamum confringit quassatum, et qui modicam scintillam fidei con- 
temnit in parvulis, hie linum exstinguit fumigans (S. Hier. Comment. in 
Matth. 12; M. 26, 79); « qui hodie non dat operam ut errantem quantum pot- 
est corrigat, ille calamum confringit quassatum » (Sasb.). Vel : quae interitui 
iam proxima et inutilia sunt, homines plene abiicereetdelere solent; ellychnium 
fumigaus, quod insuper molestiam creat fumo et putore, omnes exstinguunt : 
uude Christi commendatur mansuetudo (ef. Sanct. Gord. Lap. Men. Tir.), 
« nee enim is erit ullo modo qui boni alicuius reliquias malis oppressas extinetas 
'esse velit, sed potius mala omnia detergendo perficiet, ut quidquid inerat boni 
excitetur, quod fractum consolidetur, quod propemodum exstinctum lumen re- 
cipiat » (Osor.). S. Ephr. calamum intelligit de populo iudaico, cuius rempubli- 
cam Christus non everterit; lucernam autem caligantem (ita in versione syr.) 
legem, quae cum sol iustitiae exortus sit, in plena meridiei luce caligaverit. 
S. Thom. calamum exponit de regno iudaico, linum de sacerdotio, quae expo- 
sitio petita est, ut videtur, a S. Gregorio Magno (cf. Troch.). 


Cum hac autem mansuetudine coniunget animum invictum et fortem, 
ita ut in munere suo nunquam langueat vel difficultatibus frangatur, 
verum placide quidem at fortiter et constanter ad propositum adnitatur; 
ita v. 4 ex hebr. non languescet nec confringetur, donec ponat in terra 
iudicium i. e. donec normam veri et iusti divinam in terra stabili ratione 
collocaverit et fundaverit vel donec in terris rempublicam coelesti iustitia 
fundatam constituerit (Osor.); simili modo explica vulg. v. 4 « non 
erit tristis neque turbulentus, donec ponat in lerra iudicium; et legem. 
eius insulae exspectabunt »; — « vultus placidus nec rerum diversitate 
contractus ae turbidus satis indicat tranquillum animi statum et raram 
in eadem lenitate et modestia constantiam » (Sanct.); rerum ergo 
difficultate vel obstaculis obiectis minime animo cadet neque perturba- 
bitur, sed placide et constanter propositum sibi opus prosequetur. Hic 
iam semina quaedam sparguntur quae cap. 49. 53 magis explicabuntur; 
innuit enim propheta opus fore molestiis, laboribus, ut vera religio in 
terra collocetur, adfore pro servo Dei obstacula et difficultates, quibus 
ne retardetur frangaturve opus erit animo forti, constanti, invicto. Atque 
statim fortitudinis huius et constantis studii adiungitur praemium et 
terminus felicissimus : /nsulae i. e. regiones longinquae, ultra maria 
sitae legem eius, doctrinam eius fidei morumque avide appetent, desi- 
derabunt !, suscipient. Proinde regnum fundatum iri indicatur veritatis, 


1. Sedebant enim, ut S. Eohr. ad 51, 3 notat, diu in sp? salutis eius. 

doctrinae, religionis cultusque Dei universale, qo remotissimae quoque 
regiones comprehendentur, et tale regnum, ad quod gentes magno 
quodam studio se adiungere gestient. Etiam. haec postea vates magis 
magisque explicabit. — En quam diverso modo servus hic exhibetur et 
opus eius; heroem illum cap. 41 descriptum insulae timent, expavescunt 


quasi horrentes (41, 3); huius vero legem avide et cupide expetunt 
(cf. 49, 6; 51, 5). « 


Advertit S. Hier. : « splendebit et non conteretur, donee ponat.. (ex LXX versione) 
pro quo nos interpretati sumus : non erit tristis neque turbulentus, sed aequalitatem 
vultus omni tempore conservabit ». LXX igitur illud non exstinguetur nia2* N5 red- 
diderunt asserlüve veipyst. In hebr. eadem verba leguntur quae in v. 3; unde 
etiam v*? eodem modo erit explicandum ; ef. Eecl. 12, 6. Alii haud reete exponunt 

T currere i. e. non erit praeceps, non feretur impetu sed summa cüm prudentia et 
consideratione res causamque iudicabit (For.). 


b) Opus servi Domini 42, 5-9. 


Iam magis explicatur, quali ratione Dominus hunc servum sustineat 
(v. 1) et ad quid eum elegerit. Opus fore insigne ac magnificum, iam ex 
prooemio colligitur quo Dei potentia egregie describitur : v. 5 « Haec 
dicit Dominus Deus, creans coelos et extendens eos, firmans terram et 
quae germinant ex ea, dans flatum populo qui est super eam et spiri- 
tum calcantibus eam, v. 6 ego Dominus vocavi te in iustitia et appre- 
hendi manum tuam et servavi te »! — sicuti supra 41, 4 heroe illo de- 
scripto Dei potestas effertur qua documenta illa edi posse probatur, ita 
hoc loco; et ut 40, 8. 12 seq. potentia Dei magnifice exhibetur tamquam 
pignus promissionum, ita hoc loco omnipotentis creatoris rerum omnium 
et conservatoris virtus in medium profertur, ut omne dubium quomodo 
eximia illa sint exsequenda funditus tollatur. Nam qui coelum creavit 
creatumque continuo conservat, qui expandit, fundat (hebr.) terram et. 
genimina eius et omnibus viventibus halitum et vitam subministrat, etiam 
id quod constituit facere poterit efficere. Ordinem rerum creatarum eum 
sequitur vates quem in Genesi legimus. Et quia Deus iustitiam, rectum 
ordinem rerum, et sanctitatem in terris constituere vult, vocavit 
eum, similiter ut alter heros ad Dei opus est vocatus (41, 2); et quem 
vocavit, etiam efficaciter tuetur in suscepto labore, ei assistit, eum ab 
omni periculo et infestatione servat, sicuti alteri quoque erat promissum 
41, 3; 45, 2. 

Ad quid vero praeprimis sit vocatus et a Deo missus, sequentibus 
proponitur : « e£ dedi te in foedus populi, in lucem gentium, v. "1 ut 
aperires oculos caecorum et educeres de conclusione vinctum, de domo 
carceris sedentes in tenebris »; — ergo iüstitiam illam divinam et pro 

populo Israel et pro gentibus afferet ; quare dicitur dari in foedus populi, 
i. e. ut sit mediator foederis pro populo, ut foedus illud cum populo 
quod propter populi peccata erat violatam denuo restituat novumque con- 
dat; esse igitur debebit angelus testamenti, uti Mal. 3, 1 eum vocat 
(Malv. sim. Mald. Sanct. Mar. Osor. Lap. Men. Tir. Schegg, RoM. 
Troch.); et praeterea gentibus clarissimum afferre debet lumen doctrinae 
et lumen gratiae, ut sedentes in tenebris luce divina collustrentur (cf. 9, 
2); idem ergo munus ei assignatur quod 49, 6 : servus ad suscitandas 
iribus Iacob et faeces Israel convertendas, et ut sit salus Dei usque ad 
extremum terrae. Uti ergo per eum lux esta(ferenda gentibus, ita foedus 
populo, foedus scil. novum et sublime (cf. Ier. 31, 31), de quo iam Osee: 
et percutiam cum eis foedus (2, 18 seq.), quod foedus iustitia, iudicio, 
misericordia, fide constituetur. Unde quemadmodum gentes non sunt illa 
lux, ita etiam populus non ipse est foederis huius mediator, verum alius 
servus a populo distinctus, qui populum cum Deo reconciliat et tamquam 
alter Moyses foedus a Deo ad populum perfert et populum cum Deo coniun- 
git. Foedus prius violatum est per peccata ; ergo cum servus foedus debeat 
restituere, eo ipso debebit peccata abolere, remedia contra illa praebere et 
sanctitatem promovere. Haec bona utpote populo in patriarchis promissa, 
foederis nomine apte designantur, dum pro gentibus lucis appellationem 
sortiuntur, qua bonorum illorum indoles, natura, finis et participatio 
quaedam lucis increatae, ipsius divinitatis, apte declaratur. Foedus autem 
et lux in v. 7 accuratius definiuntur : oculi caecorum sunt aperiendi, e 
carcere et tenebris sunt educendi. Qualis intelligatur caecitas et qualis 
carcer, iam colligi potest et debet ex servi huius natura et institutione(v. 1) 
et ex eo quod iudicium proferet gentibus, in veritate educet iudicium, quod 
insu[ae legem eius exspectant et quod vocattis sit in iustitia (v. 3. 4. 6). 
Tenebrae igitur ignorantiae rerum divinarum et carcer peccati et ini- 
quitatis intelliguntur et ab hisce liberabit servus Domini. Unde tam- 
quam /iberator ac redemptor spiritualis describitur et novum indicatur 
foedus et tempus messianicum, quoablato errore et peccato destructo 
Dei cognitio et sanctitas ubique dominatur, uti Isaias iam saepius docuit; 
cf. 2, 9; 4, 4-6: 9, 1; 41, 4 seq. Z5, 85: 26, 3: 29. 98.: 32, 1; 95, S. 
De hoc foedere vide plura 54, 10; 35, 3; 59, 91; 61, 8. Neque quod 
ipse dicitur dari in foedus populi, locutio est audacior; nam Ios. 3, 14 
(hebr.) ipsa arca, foederis sanctuarium et symbolum divini commercii et. 
bonorum Dei, dicitur foedus; ergo etiam ille qui foederis est effector 
et bonorum illorum largitor et vinculum quam maxime sublime quo 
genus humanum Deo coniungitur, apte foedus appellatur, uti alias 
quoque se lucem, resurrectionem, viam, veritatem, vitam etc. nominat, 
quia ea in se habet abundantissime et cum aliis communicat. Est igitur 

. lumen ad revelationem gentium et gloria plebis Israel, cum gloria Israel 
in foedere illo reposita sit; per eum ergo urim et tummim, lux et pro- 
bitas, doctrina et veritas, generi humano affertur et ad talem effectum 
Deus omnipotentiam suam in coelis et in terra et in omnibus viventibus 
conspicuam oppignerat (v. 5) et nomen suum /aAve et gloriam suam 
incommunicabilem in medium affert. 

Tamquam sigillum et confirmationem Deus nomen suum apponit 
essentiale et gloriam maiestatis incommunicabilem v. 8 «ego Dominus, 
hoc est nomen mewn; gloriam meam alteri non dabo et laudem meam 
sculptilibus » ! — ego Iahve, qui ut est in se actus purissimus, ita ver- 
.bum suum complet, qui hoc nomen ut foederis initi signum et pignus 
assumpsit (cf. quae notavi ad Os. 2, 20; 12, 5. Ioel. 2, 32). Haud 
incongrue monet Sanct.: « illud ego Dominus nota est et quasi familia- 
ris subscriptio, qua Deus decreta sua atque mandata consignare et divi-. 
na auctoritate confirmare et commendare solet, ut habes in Levit. cap. 
18 et 19 centies ». Uti in rebus gestis herois illius gloria Dei et laus 
elucet (cf. 41, 4. 93), ita in huius servi opere gloriam Dei collocari 
asseritur. Per hunc enim cognitio Dei et ius divinum per orbem univer- 
sum debet propagari (v. 1. 3. 4. 6. 1) et quia Deus id vult, propterea 
eum vocat, eligit, sustentat ; per eum ergo canticum illud « plena est 
omnis terra gloria eius » (6, 3) complebitur; in hac vero gloria Dei 
ultimus ac supremus finis operum Dei continetur ; quare in ea ratio 
habetur valentissima et pignus certissimum impletionis. Cum enim glo- 
riam suam alteri non deti. e. necessario gloriae suae .aemulator sit, 
etiam id a quo gloria eius quam maxime dependet peragere et efficere 
debebit, id est promissa et vaticinia implere (cf. 48, 11). Unde bene 
advertit Mald. verba haec modum exhibere confirmandi ac pene iuran- 
di (sim. Malv. Sancl.). 

Atque talia Deus annuntiat antequam fiant ; quemadmodum cap. 41 
summopere effertur ea fuisse praedicta antequam orirentur, ita hoc quo- 
que loco in tali vaticinio insignem Dei cerni scientiam et potentiam 
declaratur v. 9 « quae prima fuerunt, ecce venerunt ; nova quoque ego 
annuntio ; antequam oriantur, audita vobis faciam » ; — hehr. magis 
nervose et ad rem antequam germinent, i. e. antequam germen ali- 
quod adsit eventus futuri, ex quo coniectura fieri possit ; nihil ergo 
adest in rebus humanis, nihil in rerum natura, ex quo dignosci vel 
coniici posset. quid futurum esset et tamen Deus certo praedicit. Proinde 
vaticinium describit propheta quod editur diu antequam res exsistat, 
quod editur eo tempore, quo res praedicta ne in prima sua inchoatione 
quidem neque in parvis initiis oriri inceperit. Prima quae praedixit, in 
universum accipienda sunt (cum S. Hier. aliisque) de oraculis olim per 

Moysen et prophetas datis ; ita enim priora nixUx^n constanter in hac 
parte adhibentur ; cf. 41, 22; 43, 9. 48; 46, 9 et praeprimis 
48, 3 quo in loco argumentum hoc ex vaticiniis olim datis et 
eventu completis uberius ab ipso propheta proponitur ; praeterea 
vide usum vocis 59, 4; 61, 4; 65, 16. 1'l1 et in parte priore 1, 26. 
Nova sunt quae nunc annuntiantur. Illa priora evenerunt, ut totus 
populus testis est ad quod testimonium 48, 3. 6 diserte provocatur ; 
eadem ergo pignori sunt et documento fore, ut nova quoque quae nunc 
annuntiantur eventu compleantur. Ceterum vide 43, 19, 44, 26 ; 
A8, 6. 


c) Laudes Dei 42, 10-12. 


Cum ergo Deus tam praeclara annuntiaverit et effecturus sit et glo- 
riam suam per orbem terrarum notam facturus sit, aequum est, ut lau- 
des eius ab omnibus celebrentur. Hae laudes hoc loco eo aptius inserun- 
tur, quia hisce quam pulcherrime describitur quantam felicitatem ser- 
vus Domini opere suo perfecto hominibus attulerit. Quemadmodum 
igitur supra 41, 5 seq. refertur quid heros ille bellicis suis expeditioni- 
bus effecerit et qualem terrorem gentibus incusserit, eodem modo nunc 
quid servus Domini effecerit, quid opus eius valeat in homines, a pro- 
pheta subiicitur, subiicitur autem carminis forma, quo orbis universus 
ad laudes Deo concinendas admonetur. Idque quam maxime apte. Nam 
postquam Deus v. 8 gloriam suam oppigneravit, iure tamquam pulcher- 
rimus operis servi Domini effectus exhibetur orbis terrarum hane glo- 
riam Deo rependens. Atque revera orat Messias : Pater clarificavi nomen 
tuum (Ioan. 17, 4); unde opus eius hac Dei glorificatione praeclare 
exhibetur et simul ostenditur per eum demum id compleri quod 6, 3 
tamquam omnium Dei operum finem et terminum assignari ab angelis 
audivimus. Et quia nove v. 9 annuntiata sunt, fit admonitio v. 10 
« Cantate Domino canticum novum, laus eius ab extremis terrae ; qui . 
descenditis in mare et plenitudo eius, insulae et habitatores earum » | — 
salutem esse universalem v. 1. 4. 6 dictum est; unde quam maxime 
conveniens, ut praeconia quoque sint universalia, sicut Dei quoque 
potentia in salute efficienda ex universa rerum coelestium et terrestrium 
creatura v. 5 probata est. Et si nova annuntiantar, dignum est ut can- 
ticum novum sit (For.) i.e. carmen eousque inauditum, quod in vete- 
rum rerum foederisque ordine non exprimi neque plane compleri pote- 
rit ; atque revera canticum novum illi quoque psalmi vocantur quando- 

que, in quibus iam omnes gentes ut Dei laudum praecones gloriam Dei 
celebrantes inducuntur (cf. Ps. 32. 93. 97. Vaeg.). Optat vates, ut can- 
ticum hoc resonet ab extremis terris, ut laeto sonitu pervadat omnes ter- 
ras; ut qui descendunt in mare i. e. nautaeet plenitudo eiusi.e. quidquid 
mari continetur et demum regiones omnes longinquae earumque incolae 
ad hanc laudationem magna inter se aemulatione conspirent. Cernuntur 
enim res creatae tamquam sociae et participes et poenarum hominum et 
eorum quoque felicitatis , (cf. 11, 6. Am. 9, 13. Os. 2, 21. Ioel 3, 18 
etc.); unde facile fluit, ut ad consortium: quoque laudum divinarum 
invitentur (cf. Dan. 3, 63. Ps. 95, 11; 97, 7. 148 etc.). Est enim vehe- 
menter laetantium, ut omnia etiam inanimata ad gaudii et. exsultationis 
significationem maximam quasi linguis donent, ut multiplicibus enco- 
miis beneficii accepti magnitudinem extollant. 

Ab admonitione orbis universi sacer vates ad regiones se convertit 
patriae vicinas ; nam eas quae Palaestinae adiacent terrae Domini spe- 
ciatim decet Dominum laudibus honorare v. 11 « sublevetur desertum et 
civitates eius, in domibus habitabit Cedar ; laudate habitatores Petrae, 
de vertice montium clamabunt » ; — hebr. tollant desertum et urbes 
eius vocem, pagi (quos) inhabitat Cedar ; exsultent habitatores Petrae, 
de vertice montium iubilent. Legit S. Hier. in comment. levet deser- 
tum vocem suam ; sublevetur. in vulg. explica cum Mald. aliisque : lae- 
titia exsultet vel excitent se et erigant ad Deum laudandum (For.). 
Desertum intellige arabicum ; regiones gregibus nutriendis aptae iam 
vocari solebant desertum ; quare in tali deserto adesse arces, castella, 


. oppida, non erat insolitum ; cf. Ios. 15, 61; 20, 8. Cedareni in deserto 


habitabant quod inter Arabiam petraeam et Babyloniam interiacet; « Ce- 
dar quondam inhabitabilis fuit regio trans Arabiam Saracenorum » 
(S. Hier.) ; cf. ad 21, 6. Petra vel Sela, urbs Edomitarum; cf. 16, 1. 
Has regiones urbesque poetica figura admoneri, ut iubilent, verbis ipsis 
clare edicitur et comparatione factà cum nsulis maris vehementer sva- 
detur, uti iam advertit Sanct. : « hoc loco in Cedar, deserto, Petra de 
provinciis Palaestinae proximis videtur agi, sicut prius in ?nsulis maris 
et extremis terris de illis quae longe sunt ». Quare explicatio, desertum 
intelligi de paganorum moribus et ingenio, Sela vel Petram de cordium 
duritie et sterilitate gentium, Cedar de nigredine morum tenebrisque 
ignorantiae gentium et hisce omnibus instituta gentium describi et loca; 
quae ad Christi evangelium postea vocabuntur (cf. Hahn), a simplici 
sensu longius abesse videtur et solum ex consequenti erui posse eo fere 
modó, quo antea deserta loca conseri, arida fontibus scatere, horrida et 
inculta amoenitate donari dicebantur (cf Osor. Sanct. Tir.). 

Demum canticum concluditur, dum eius argumentum denuo propo- 
nitur et in universum orbem spargi iubetur v. 19 « ponent Domino 
gloriam et laudem eius in insulis nuntiabunt » ! — Deo attribui gloriam 
et laudem eius per terras omnes praedicari hic demum est términus ad 
quem cuncta Dei opera et imprimis opus tendit messianicum. Hac repe- 
titione comparata cum v. 10 initio cantici declarari dixeris laudes Dei 
continuo esse canendas, ita ut ab earum sono terra sileat nunquam. 
Igitur carmen id exprimit fieri, quod v. 8 Deus postulaverat et quod 
seraphim cantantes annuntiaverant (cf. 6, 3) et quod vates 12, 1 seq. 
95, 1 seq. 26, 1 seq. 35, 1 indicaverat. — Alii etiam v. 13 adiungunt. 
(cf. RoAl. Del. Naeg.) ; sed perperam. Nam eo versu, ad initium libera- 
tioniset operis illius, cuius effectus praeclarissimi hoc celebrantur carmine, 
fit reditus, dum dicitur Deum causam sui populi magno studio suscipere 
tuendam, et praeterea eo versu argumentum continetur et proponitur, 
cui subsequentia v. 14 seq. superstruuntur ; ergo carmen v. 12 absolvi- 
tur id quod eo etiam indicatur, quia ad id redit a quo initium captum 
est ita, ut in suos quasi sinus et circulos revertens in se ipso concluda- 
tur, quemadmodum in lyricis non raro fieri perspicitur. 


Ad hanc partem absolvendam restat, ut quis sit servus Domini paucis 
discutiatur. Si verba ipsa munusque assignatum spectaveris, aliqua cum 
heroe in cap. 41 similia, multa vero deprehendi dissimilia fateberis. 
Uterque suscitatur et vocatur a Domino, uterque magna Dei potentia 
fuleitur et in opere suo protegitur ; per utrumque gloria Dei innotescit. 


Ipsam sermonis cap. 42, 1-12 conformationem in argumenti dispositione :'. 


spectabilem accedere ad cap. 41 in explicatione iam ostensum est. Hisce 
vero opponuntur satis multa quae dissimilia sunt : servus hic spiritu. 
Dei plenus est, Deoque summopere placet ; summa in eo cernitur man- 
suetudo, suavitas, clementia ; ab omni strepitu longissime abest — ille 
vero cap. 41 gentes regesque conculcat, bellico terrore omnia replet ; 
huius legem insulae desiderant, illum horrent ; hic Dei normam et reli- 
gionem in terris constituet, foedus innovabit, gentes illustrabit e 
tenebris et carcere eductas, ille solum regna destruet gentium, sed 
lerusalem bonum afferet nuntium. Unde luce clarius est hunc servum - 
alium esse ab heroe illo, non esse Cyrum. Quare in tanta utriusque 
descriptionis diversitate, immo oppositione (cf. 41, 9. 3. 5. 95 et 49, 
2. 3. 4. 6. ')) sane mirum est, voluisse aliquos (Koppe, Hensler, 
Doederlein, Bauer) Cyrum nihilominus describi ; quae expositio 
refutatione iam non iadigebit. Alii ipsum populum Israel designari 
contendunt vel si non integrum populum, saltem partem meliorem 
seu theocraticam et piam, vel peculiari ratione prophetam ipsum 

et generatim prophetas aut sacerdotes et prophetas. Ad talem 
explicandi rationem potissimum accedunt rationalistae, quos sat multos 
enumeratos habes apud Ges. Kn. et quorum agmini hoc loco etiam Ha/m 
sese adiungit exponens de populo Israel. Verum hae interpretationes 
omnes neque verbis concordant neque iis quae apud ipsum prophetam 
vel antecedunt vel sequuntur neque eventu commendantur. 

Atque primo quidem cum 41, 2 seq. de heroe, de Cyro, sermonem 
fieri isti omnes concedant et res ipsa loquatur, sane iam quasi a priore 
potius exspectamus cap. 42, 1 seq. cum simili forma sermo texatur, de 
uno aliquo fieri mentionem, uni Cyro unum aliquem adiungi, opponi, 
quia in utroque loco eodem plane modo semper de uno verba funduntur. 
Ergo nisi clarissima indicia adsint, nomen aliquod multitudinem com- 
plectens subintelligendum esse, nemo sibi iure persuadebit uni Cyro 
eodem dicendi genere opponi quandam multitudinem, vel personae uni 
opponi moralem personam e pluribus collectam. Atqui talia indicia ut 
adsint tantum abest, ut excludantur et exsulent omnino. Cum enim v. 3 . 
adeo laudetur mansuetudo et benignitas, aperte supponitur ut laus con- 
sistere possit, eundem habere ius et potestatem utendi severitate et 
vindicta et ulciscendi in peccatores; talia autem nec populo nec pro- . 
phetis vel sacerdotibus attribui possunt. Neque ullo pacto intelligitur, 
quomodo populus vel prophetae sint novi foederis mediatores, ita ut de 
iis valere possit : dedi te in foedus populi ; Hitz. removet difficultatem 
vertens : faciam te in populum foederis ; sed negligit insigniter gramma- 
ticam et logicam, cum foedus populi invertat ut populum foederis 
extundat. Neque populus neque prophetae gentibus legem et lucem 
attulerunt, neque vinctos in libertatem vindicarunt. Haec omnia autem 
is praestitit praeclaro modo quem et iudaica traditio et conspirans inter- 
pretum christianorum expositio hoc'loco agnoscit et quem ipse Isaias 
clare designat, Messias scil. 

Ut ab ipso propheta ordiamur, is hoc loco describitur, qui iam 11, 9 
spiritu Dei plenus exhibetur et cuius opera fit, ut terra scientia Dei 
repleatur 41, 9, qui iam 9, 2 ut lux gentium proponitur et ut liberator 
9, 4 et ut talis qui in iudicio et iustitia res omnes regni theocratici 
administrabit. Ergo idem qui cap. 9 et 11 describitur, etiam hoc loco 
exhibetur. Ita quidem ex antecedentibus. In subsequentibus vero cap. 49 
ea quae hoc loco dicta sunt, iterum a propheta fere totidem verbis de 
uno aliquo asseruntur, quem Messiam intelligi, etiam clarius eo loco 
patebit. Messiam hoc loco designari, antiqua Iudaeorum traditione con- 
firmatur; ita eius testimonium iam exstat apud Chald. qui scribit ad 
49, 1 : ecce servus meus Messias (NT'V'2) eamque sententiam etiam 


apud ludaeos posteriores valuisse, variis testimoniis ostenditur a 
Isa1ss II. — 8. 

Galatino (de arcanis veritatis cath. lib. 10 cap. 41) et prae- 
cipue a fHeinke (Messianische Weissag. II p. 8) qui v. g. affert rabbi 
Abarbanel dixisse omnes qui non de Messia explicent hunc locum esse 
caecitate perculsos. Iam si ad testimonia convertimur domestica, primum 
locum merito sibi vindicat quod habet S. Matth. 12, 16 seq. : «et 
praecepit iis ne manifestum eum facerent, ut adimpleretur quod dictum 
est per Isaiam prophetam dicentem : ecce puer meus quem elegi » etc. ; 
ubi evangelista Christi indolem mitem et suavem ex consulto depingere 
vult, quo malitia pharisaeorum magis eluceat, qui consilium faciebant 
adversus eum, quomodo perderent eum (v. 14) ; quae Simeon senex de 
Messia praedicat: lumen ad revelationem gentium (Luc. 2, 32) proxime 
ad nostrum locum vel (quod idem est) ad 49, 6 accedunt; item quae 
Paulus arguit Act. 13, 46. 41. Dein apud SS. Patresinnumera fere exstant 
testimonia quibus constat eos verba ea ad unum retulisse Messiam ; affert 
Reinke l|. c. ampla et clarissima ex Iustino, lrenaeo, Tertulliano, 
Cypriano, Chrysostomo, Eusebio, Theodoreto, Ephraem, Hieronymo; 
etiam plura ex Origine, Novatiano, Lactantio, Hilario pictaviensi, 
Phoebadio, Basilio, Gregorio nazianzeno, Theodoreto heracleote, Gregorio 
nysseno, Ambrosio, Epiphanio, Augustino, Cyrillo alexandrino, Theo- 
doreto, Leone Magno, Prospero aquitano etc., affert Tailhan S. I. in 
editione altera Analysis biblicae olim a Kilber adornatae (Parisiis 1856 
I p. 318). Eadem est sententia interpretum catholicorum, quam etiam 
inter protestantes tuentur multi, quos recenset Reinke l. c. p. 13 et e 
recentissimis Del. Vaeg. aliique, quos An. Diestel enumerat (p. 498). 


In versione LXX legitur : "Loxófi 6 sois uou... "Ipart, & EXexcóc uo»; unde ver- 
ba de populo intellecta esse videntur. Cum ergo textus graecus interpretationi de 
Messia non faveat, eo maioris ponderis pro traditione constanti explicationis 
messianieae tot sunt Patrum graecorum testimonia, quibus oraeulum hoc nihi- 
lominus ad Messiam referunt. Verba Iacob et [srael de ipso Messia exponunt. Ita 
S. Cyr. : « lacobum et Israelem eum vocitat quasi natum ex sanguine lacob 
secundum carnem, qui cognominatus est quoque Israel »; sim. Procop. Verum 
lacob et Israel perperam esse adiecta, iam monuit S. Hier. neque ea verba le- 
guntur apüd Matth. 12, 18, et Eusebius refert (dem. evang. p. 4352) haec no- 
mina apud LXX obelo esse signata (oi«ovo:) neque apud alios interpretes repe- 
riri; atque revera in Theod. versione non leguntur, et etiam codex Syr. hexapl. 
notam habet in hebr. ea nomina deesse (cf. Field, Hexapl. ad h. 1. lI p. 515). 
— BDarh. ad v. 3 notat : « historice de Zorobabel, spiritualiter de Domino ». 

Quae contra explicationem de Messia obiiciuntur, haec sunt : qui hoc loco 
describitur, Israelitis liberationem ex exsilio indicare dicitur, id quod Messias 
nou fecit. Sed falso supponitur 42, 77 de liberatione ex exsilio babylonico esse 
sermonem; uti scil. caeci dicuntur ii quibus servus datus est in lucem, ait 

iidem alia metaphora dicuntur in domo carceris sedentes in tenebris; uti ergo 
luz intelligitur, eodem modo a contrario intellige caecos et qui iis adiunguntur 
vinctos; ita habes unam et concinnam explicationem, quam misere discerpis, si 
cum adversariis lucem et caecos metaphorice, vinctos proprie acceperis. Dein 
obiicit Ges. non intelligi Messiam quia de servo Domini ut iam praesenti sermo 
fiat. Sed si revera iam praesens adest, quando vel Isaiae tempore vel tempore 
exsilii soluti gentibus lex Domini est allata, quando et ubi eo tempore in veri- 
tate eductum est iudicium? Si iam praesens est, quomodo v. 9 dici potest : 
antequam germinent nova illa, audita vobis faciam? Sed notum est prophetas 
res futuras ita describere, ut iis in visione obversantur. Ceterum rem indicari 
futuram, clarissime habes in v. 9 expressum. Alii opponunt, Messiam solum ut 
iudicem gentium exhiberi (14, 10), servum autem Domini ut doctorem ; ergo 
alium esse servum a Messia. Praeclara obiectio! Sollemne est apud prophetas 
scientiam Dei tempore messianico diffundi per orbem (cf. 2, 3. 11, 9); si autem 
hoc, quare Messias non doetor gentium nominari posset? Praeterea Messias 9, 7. 
regnum dicitur confirmare et corroborare in iudicio et iustitia; sed quomodo 
hoc fieri potest, nisi ipse doceat iudicium et iustitiam? super eum requiescit 
spiritus sapientiae, intellectus, consilii, scientiae, pietatis (11, 2), quid plus re- 
quiritur, ut sit doctor gentium ; vel an Messias haec omuia in se ita concludere 
'censendus erit secundum adversarios, ut nihil cum aliis communicet? — Alia 
quae obiiciuntur, melius cap. 49. 53 erunt discutienda. 


4. Oratio quarta 42, 13-44, 93. 


Anc. — Exsurgit Deus tamquam bellator fortis ad populi sui causam 
vindicandam , diu se continuit et populum hostibus vexandum permisit ; 
verum iam deiectis obstaculis populum suum salute donabit, idololatrae 
vero confundentur (42, 13-17). Simul cum iis confundentur ii ex Israel 
qui vocem Domini neglexerint et propterea miseriis traditi sunt, in 
quibus constituti tamen Deum agnoscere eique obedire noluerunt (42, 
18-23). Sed pro piis magnifica repetuntur promissa ; eos proteget eosque 
colliget ex dispersione de omnibus terrae plagis ; quae vaticinia publice 
edita ante eventum numen divinum clare ostendunt (43, 1-13). Haec 
vaticinia quaenam sint denuo exponuntur : uti olim populum ex Aegypto 
mirabiliter eduxit, ita e Babylonia deiectis hostibus liberabit gloriose et 
hoc beneficium gratuito praestabit iis qui tale minime meriti sunt, sed 
quos propter peccata debuit hostibus opprimendos tradere (43, 14-28). 
Sed populum quem ab initio sibi formavit larga beneficiorum effusione 
ditabit, ita ut alienigenae quoque certatim se huic populo atque huic 
Deo addicere studeant. Haec Deus annuntiat antequam fiunt, uti testes 
sunt omnes, ita probans numen divinum sibi soli competere (44, 1-8). 
Cultores autem idolorum omni confusione digni sunt; ipse enim modus 

quo idolum fit apertissime insipientiam idololatriae prodit; Israel vero |... 


vocationis suae ac digniiatis suae memor sit Deoque redemptori benevo- 
lentissimo laudum praeconia concinat (44, 9-23). 

Postquam vates liberationem generali quadam ratione annuntiavit et 
delineavit Deoque potentiam minime deesse demonstravit (cap. 40), iam 
cap. 41 et 49, 1-12 duos nobis ostendit viros a Deo vocatos qui consilia 
Dei de populo suo exsecutioni mandabunt ; alter est bellicosus et invic- 
tus triumphator qui conculcatis hostibus Sioni et lerusalem faustum 
afferet nuntium ; alter mansuetus ac benignus qui populi sui novi foe- 
deris mediator lucem cognitionis divinae gentibus afferet et ita tene- 
bras illas dispellet carceresque effringet quibus humanum genus misere 
tenebatur. Et haec quidem hactenus. Iam in sequenti oratione vates de 
duplice hac liberatione ita disserit, ut illam tamquam unum Dei bene- 
ficium maxime insigne considerans Deum eius effectorem exhibeat, qui 
opus illud praedixit declarans suam divinitatem oraculo edito et prae- 
stabit gratuito ex mera gratia, ut gloria sua innotescat omnibus. In hac 
oratione potissimum adverti oportet quod apud prophetas saepe cernitur, 
varia Dei beneficia quae ad unum quoddam opus Dei grande pertineant 
et ad illud tamquam per gradus quosdam populum adducant, a prophetis 
considerari quasi unum quoddam simul exsistens, ita ut inchoationem 
praeparationemque et ultimam summamque perfectionem non distin- 
guant, sed una et quasi continua delineatione exhibeant. Unde fit, ut in 
rebus particularibus modo id efferatur quod ad inchoationem spectat, 
modo subito transitus fiat ad ultimum rei fastigium, modo ex rei initiis 
et ulüimo exitu unum quoddam descriptione prophetica confletur, qua 
in re norma divina singulis epochis substans in se consideratur absoluta 
et quasi separata a particulari forma et eventu singulari, sed induta 
ratione generali singulos eventus in se complectente. Is prophetandi .. 
modus describitur, cum v. g. Sasb. dicat : « utramque captivitatem et 
liberationem e captivitate ita miscent prophetae, ut saepe nescias, quo 
respiciant » ; de qua re vide quae ad cap. 40 notata sunt et quae aliis 
locis adverti (ad Os. 11, 11. Soph. 3, 20. Zach. 2, 4-5; 10, 10-12 etc.). 

Est igitur haec oratio quasi quaedam consideratio ac meditatio de 
liberatione in antecedentibus duplici modo proposita quae nune ut unum 
Dei opus describitur. Et ut talis apte subsequitur partem antecedentem 
et hoc loco inseritur commode ; nam in subsequentibus a 44, 94 et de- 
inceps prior liberatio accuratius in se delineatur, dum a cap. 49 et in 
seq. secundus liberator eiusque liberatio speciali modo depingitur. lta 
tota haec prophetiae pars pulcherrima consistit unitate et concinnitate. 

4) Deus pro suo populo bellator 42, 43-17. 


Depingitur Deus potentissimus populi sui oppressi causam suscipiens 
et ad praeclaram victoriam perducens. Cum prior ille heros (41, 9) 
tamquam bellator descriptus sit, Deus auctor primarius in narratione hac 
prosopopoeica operum Dei (Malv.) apte schemate simili proponitur v. 
13 « Dominus sicut fortis egredietur, sicut. vir proeliator suscitabit 
zelum ; vociferabitur et clamabit, super inimicos suos confortabitur »;— 
vel inimicis suis se heroem praestabit, contra eos fortissimum se exhi- 
bebit (hebr.). Quando magnum aliquod opus peragendum est, Deus dicitur 
egredi (cf. Mich. 4, 3. Is. 26, 21); rem fore insignem, eo declaratur 
quia Deus zelum suum suscitabit (cf. 9, 7. Zach. 1, 14); « excitabit 
sese ad iram, ut viri bellicosi facere solent, cum proelium committunt » 
(Mald.), fervorem, aestum, aemulationem exseret; bellico clamore ani- 
mum prodet invictum et pugnandi et vincendi cupidissimum. Insigni 
igitur forma Deum proponit qui omnino opprobrium populi tollere et ad 
conditionem florentem eum perducere vult. 

Atque iste animus et zelus eo augetur, quia diu iam populum misere 
iacere permisit, quasi eius cura non tangeretur vel virtute careret ad. 
opem ferendam v. 14 « tacui semper, silui, patiens fui ; sicut partu- 
riens loquar, dissipabo et absorbebo simul » ! -— tribus membris se 
populi opprobrium diu permisisse profitetur, totidem se dedecus illud 
removere spondet. Hebr. silui a saeculo, quasi a tempore longissimo, 
cum illa scil. exaggeratione qua animus amore ardens omnem moram 
impatienter ferens eam censet longissimam ; siluit Deus scil. dum 
hostes in eum et populum oppressum convicia iactarent ; est enim 
ex gentium acceptione vilis conditio populi deo tutelari dedecori et 
ignominiae eiusque impotentiae documentum ; tacuit, dum eius populus 
afflictus iaceret et fidelissimus quisque Dei cultor ingemisceret et lu- 
geret et theocratiae conditionem abiectam deploraret (cf. Ez. 9, 4); 
sese continuit (hebr.) quo est amore ac clementia, iam diu urgebatur 
ad opem ferendam, sed iustitia sua misericordiam cohibuit et affectum 
amoris quasi compressit, ut debitae antea peccatis poenae luerentur. Sed 
quae diu sinu. cohibuit, nunc impetu magno demum erumpunt ; hune 
impetum, hunc ardorem et zelum tria alia membra depingunt. Deus 
consilium misericordiae et gratiae diu conceptum et sinu gestatum iam 
edere vult et in opus deducere; unde imagine parturientis proponitur : 
ut parturiens vociferabor, suspiria ducam, anhelabo (hebr.) ; « elegans 
similitudo a feminis parturientibus quae pro dolore quo halitum diu- 
üius continent eo maiore impetu refundunt ac frequentius halitum 

emittunt ac resorbent, spirant, ac respirant » (Malv. ; sim. Sanct. For. 
Osor.); solent enim homines, ut notat Mald., qui diu iram compresse- 
runt silentiumque tenuerunt, in magnum tandem clamorem erumpere, 
sicut et mulier pariens, quae se aliquantisper continens fortius postea 
vociferabitur. Exhibetur ergo Deus uti Ps. 77, 65, qui iram diu ceom- 
pressam in hostes effundit et tempore vindictae halitu suo quasi vento 
urente hostes interimit. 

Deiectio hostium symbolice exprimitur in vastatione et desolatione 
regionis v. 15 « desertos faciam monles et colles etomne gramen eorum 
exsiccabo, et ponam flumina in insulas et stagna arefaciam »; — in 
regione plane vastata et deserta hostium vires plane fractas et exhau- 
stas esse declaratur ; furore Domini colles et valles, campi et rivi percu- 
tiuntur; rerum mutationem eo symbolo indicat vates, gentes scil. iri 
spoliatum potentia sua ; si enim regio quaedam privatur aqua, si colles 
montesque deserti redduntur et omni viriditate spoliantur, extrema ei 
imminet pernicies vita omni exstincta. Unde gentium potentiam esse in 
nihilum reducendam designatur. Hac generali notione id quoque inclu- 
ditur, quod multi interpretes in collibus ac montibus speciatim expres- 
sum cernunt, fore ut idolorum cultus iis in locis multum exercitus de- 
leatur (cf. Sanct. Lap. Men. Tir. Naeg.). « Quidquid igitur in hostium 
fortunis amplum et excelsum, quidquid amoenum et floridum, quid- 
quid denique affluentium bonorum copia cumulatum esse videbatur, 
deprimam et exscindam et facibus coniectis exuram » (Osor.). Habes 
igitur idem quod 2, 11 ete. declaratum est : pompa humana deiecta 
gloriam Dei unice iri exaltatum. 

Dum Deus ita in hostes vindictam exercet, id fit in salutem ac libe- 
rationem suorum; iam quidnam partus quasi doloribus (v. 14) efficien- 
dum sit docetur v. 16 « et ducam caecos in viam quam nesciunt el 
in semitis quas ignoraverunt ambulare eos faciam, ponam tenebras 
coram eis in lucem et prava in recta; haec verba feci eis et non dere- 
liqui eos » ; — salus quam Dominus largietur describitur ut via caecis 
antea ignota; qua metaphora indoles supernaturalis salutis ad quam 
homo suis viribus nequaquam pertingere valet optime exprimitur; ipse 
Deus tenebras debet sua luce et revelatione dispellere et illustrare i. e. 
ea removere quae in hominis intellectu veritati obsistunt et dein obliqua, 
distorta vel anfractuosa commutare in recta i. e. quae in hominis vo- 
luntate et ratione vitae opponuntur obstacula veritati, removere, ita ut 
integrum hominem in omnibus suis facultatibus viribusque sanet sana- 
tumque ad salutem adducat. Haec Deus emphatice vindicat sibi tam- 
quam propria quae peragere nunquam desistet : haec scil. quae dico, 
quae polliceor, feci ea et non reliqui ea (hebr. cf. For.)i. e. ne latum 

unguem quidem ab eis recessi neque recedam. Quibus rebus in salute 
hominibus danda opus sit, hisce optimo compendio docetur : tenebras 
mentis et intellectus removere oportet luce divina qua nova plane et inco- 
gnita aperitur semita, novaet antea inaccessa acquiritur rerum divinarum 
cognitio ; dein quae vitae cursum impediant vel intercipiant et volun- 
tatem implicent ac retardent, erunt amovenda gratia Dei, qua anfractus 
viae et tramites obliqui ad rectae planaeque rationem vitae revocentur 
(cf. Osor.). Ita demum homo et lumine divino collustratus et virtute 
divina adiutus semitas Dei sequi poterit. Caecos h. 1. intellige eosdem, 
de quibus v. 7. ; 

Haec ergo Deus suis providit : luce eos donat, in suis semitis salutis 
ac beatitatis collocat ; verum miseria tabescent idololatrae : v. 41 « con- 
versi sunt retrorsum; confundantur confusione qui confidunt in 
sculptili, qui dicunt conflatili : vos dii nostri » ! — dum illi in viis 
Dei progrediuntur obviam saluti, luci, beatitudini, hi qui idolis adhae- 
rent: cadent retrorsum, magis magisque a luce alienati tenebris et 
abysso involventur et ignominia et opprobriis obruti, i. e. ab omnibus 
eiecti et despecti misere interibunt. In hebr. pudefient ; in vulg. ipse 
vates sacra quadam indignatione eis interitum adprecari exhibetur, ut 
quam bene meriti sint, exprimatur. 


b) Deus vindex in recaleitrantes 42, 48-25. 


Id quod vates tamquam epiphonema singulis huius partis sectionibus 
subdit : non est pax impiis, iam hoc loco praeoccupat ; mentione enim 
facta sortis idololatrarum v. 1'1 eorum quoque meminit in Israel qui 
mente et indole ad eos proxime accedunt et proinde se ipsos salutis obla- 
tae reddunt incapaces. Hos iam adoritur, hos cohortationibus et minis a 
sua perversitate retrahere et ad Dei consilia amplectenda adducere cona- 
tur. Haec autem agens propheta etsi de futuro tempore oracula fundat, 
suis prospicit aequalibus et a Dei normis aeternis utilia colligit docu- 
menta sui temporis necessitatibus accommodata. Quare v. 48 « Surdi 
audite et caeci intuemini ad videndum »! — opportuna admonitio post 
tot magnalia Dei proposita, quibus si non ad Dei cultum et amorem pro- 
vocantur, vere surdi et caeci appellandi sunt. Contineri reprehensionem 
et verbis ipsis talique allocutione satis exprimitur, et subsequentibus 
valide confirmatar. Itaque id contigisse in populo asseritur, quod in 
visione inaugurali fore audierat vates; cf. 6, 10 ; facti sunt surdi et cae- 
ci! sed quemadmodum ibi 6, 11 terminus perniciei est praefixus, ita ut 
quam plurimos ab ea pernicie removeat prophetae est adniti. 

Quantopere autem eiusmodi caecitas dedeceat Israelitas ita effert va- . 


tes, ut simul reprehensionem v. 18 prolatam satis superque probet v. 19 
quis caecus nisi servus meus? el surdus nisi ad quem nuntios meos misi? 
quis caecus nisi qui venumdatus est? et quis caecus nisi servus Do- 
mini »? — Israel electione Dei et sua ipsius optione est servus Do- 
mini, peculium Dei quod sibi elegit ex gentibus, ille qui sollemniter Deo 
spopondit obedientiam : « cuncta quae locutus est Dominus faciemus » 
(Ex. 19, 8). Underes est quam maxime indigna, talem populum iam ocu- 
los avertisse a viis Domini, iam eius voci aures occlusisse, quamquam 
Deus continuo per prophetas suos hortator exstitit et in missione pro- 
phetarum insigne edidit fidelitatis suae ac benevolentiae documentum 
(cf. Am. 9, 11. Ier. i, 13. 25; 11, 1; 23, 4; 26, 5; 29, 19 ; 35, 14; 
44, 4). Quare statim eius contumaciae poena indicatur ; venumdatus i. 
e. hostibus traditus et ab iis oppressus est populus et ipsa hac misera 
conditione suam ostendit rebellionem in Deum secundum legis veteris 
normam, qua optima quaeque promittuntur legem Dei observantibus, 
verum cuncta mala et dura servitus et subiectio iis intentantur qui a viis 
Domini recesserint (cf. Lev. 26. Deut. 98 etc.). Populum hoc loco dici 
servum Domini in aperto est positum ; id enim iam inducitur v. 18, in 
quo ii in populo compellantur, qui sint refractarii. Atque ad hos sermo 
continuatur; hos intelligi elucet quoque ex v. 20 et quam clarissime ex 
v. 99 ipse autem. populus etc. Populum vero et ipsos etiam Israelitas 
rebelles iure optimo dici posse servum Domini, quia non solum commu- 
ni illa omnium creaturarum lege servitio Dei adstricti ei subiiciuntur, 
verum speciali sponsione ei sint obstricti, pariter manifestum est. Unde 
populum vocari servum Domini non est cur quisquam miretur. Verum 
id potius admiratione dignum videtur, quomodo ex hoc loco et hoc 
usu vocis conficere velint servum Domini, de quo 42, 14 seq. esse eun- 
dem qui hie reprehenditur, esse populum. Utique nomen est idem, 
vox est eadem. Sed num hoc unum sufficit ut idem in utroque loco desi- 
gnari dicatur? Minime gentium. Nam quanta sit inter utrumque lo- 
cum diversitas, neminem fugere potest : ille in Dei deliciis reponitur, 
spiritu Dei imbutus est, normam Dei et legem omnes docet, caecos ad 
lumen educit; hic autem plane in contrariis versatur : est surdus ad Dei 
vocem, est caecus ipse et magna reprehensione dignus et propterea 
v. 22 a Deo punitus et hostibus traditus. Quale ergo inter utrumque 
discrimen! Atque talibus unum eundemque describi iure miraberis esse 
qui serio affirment (cf. Ros. Kn. Naeg.). Hoc loco servum accipi collec- 
tive, ut loquuntur, facile fluit ex v. 48 surdi audite et v. 22 comproba- 
iur; sed 42, 4 seq. nihil tale adest, immo, ut monui, ipsa ad Cyrum 
oppositione «num intelligi vehementer suadetur. Frustra igitur ex hoc 

loco et appellatione hac 42, 19 impugnatur expositio 49, 1 de Messia 
facta, a qua impugnatione unum illud iam omnes debuit deterrere, 
caecum illuminandum esse ab eo qui ipse sit caecus (v. 7. 19). 


Textus mas. a plerisque vertitur : ef surdus sicut nuntius meus quem mittam 
(mitto) ; cf. Mar. Malv. Sanct. et recentiores. Itaque populus ipse dicitur nuntius 
quem Dominus mittit; potest declarari eo modo quo apud Michaeam (5; 8) dicitur : 
et erunt reliquiae Iacob in medio populorum multorum quasi ros a Domino et quasi 
stillae super herbam, eo scil. sensu ut declaretur populum debere reliquis gentibus 
veram Dei cognitionem afferre (cf. Is. 2, 2). Quamvis hac ratione vituperium augea- 
tur in populum, quia is qui nuntius Dei esse debet seipsum surdum praebet nec Deum 
vult audire, tamen singulare estet mirum. populum diei nuntium quem Deus mittat, 
nisi explicaveris, uti Procop. textum eundem apud Sym. exponit, talis scil. populus 
esse volebat ; ergo ut talem nuntium se populus iactabat, sicuti dicitur Rom. 2, 19. 
20 : confidis teipsum esse ducem caecorum, lumen eorum qui in tenebris sunt, eru- 
ditorem insipientium etc.; at talis ironia hoc loco non placet neque ullo modo 
innuitur, Eandem versionem quam praebet vulg. etiam habet Chald. (ad quos misi 
prophetas meos) eaque optime sensui et contextui accommodatur. Unde erit retinenda. 
Potest eadem cum For. et Schegg etiam ex textu mas. derivari, si scil.' nux '»Nop 
tamquam una quasi nolio accipitur et ib suppletur : quis surdus sicul eui 
mitto nuntium. Verum cum id vel subtilius vel coactum esse videatur, satius erit ali- 
quam textus corruptionem staluere, cui versio vulg. et paraphrasis Chald. Vesüimonium 
dare videntur, immo LXX quoque, in quorum versione zvpieóovze; numerus pluralis 
am255n (masa ?) latet et qui ita indirecte versionem vulg. et Chald. confirmant. 
Lectioni mas. suffragium ferunt Syrus plane, Sym. eo saltem modo, ut habeat 20; 
(s 6 Kyys2ós pov; omiltit autem quem mitto, saltem prout eius verba Procop. refert. 

- Varie explicant vocem o»wno ; versio S. Hier. venumdatus derivanda erit a notione 
reddere, rependere ; ergo is cui repensum est, quae notio ex v. 22 explicata est ; vel 
ut For. exponit : qui ipse fuit redditus, seu traditus, ut fit in venditione. Alii expli- 
cant : pacatus i. e. qui pacem et amicitiam habet cum Deo vel qui in fidem ac tutelam 
Dei receptus est (Malv. Rohl. Troch. amicus Dei — Ges. Kn. Sein. Del. Or.) vel Dco 
subditus (Ewald, Hits.) vel perfectus (Mald. Mar. Stier) vel salute praeditus aut 
beneficio affectas (For. Hahn, Naeg.). Cum in hac reprehensione populus dieatur 
servus Domini quia ad peculiarem cum Deo habitudinem est assumptus et lalis esse 
debuit, optime ei nolioni respondet : in Dei familiaritatem receptus, ut vocatio populi 
divinitus faeta designetur et illa efferatur indignitas amicum qui esse debuit Dei luce 
Dei repulsa caecutire. 


Quam merito fiat reprehensio, demonstraturex iis quae apud populum 
evenerunt ; v. 20 « qui vides multa, nonne custodies ? qui apertas 
habes aures, nonne audies » ? — hebr. multa. vidisti et non custodis; 
aperiendo aures et non audit; subito sermo ad tertiam transfertur per- 
sonam, id quod ad indignationem declarandam inservit qua populum infi- 
delem iam non alloqui vult. Populus quippe tot Dei magnalia viderat in 
commodum populi et in punitionem peccatorum patrata; at minime ea 
observavit, in animo reposuit, verum oblivioni dedit talem Deum relin- 

quens ; toties audivit voces prophetarum per quos Deus loquitur ; at 
non audit i. e. non dicto audiens erat, non obediebat (cf. Sanct. For,. 
Lap.). Inter quae Dei beneficia lex a Deo populo data et tota illa institu- 
tio primarium locum occupat, qua Israel est electus et edoctus; unde 
apostatae redduntur inexcusabiles ; v. 21 « et Dominus voluit. wt sanc- 
tificarel eum et magnificaret legem el extolleret » ; — i. e. et tamen 
haec erat. benignissima Dei voluntas et gratia populo praestita, ut eum 
populum sanctificaret i. e. a reliquis secerneret et eum ad. peculiarem 
suum cultum ac familiaritatem assumeret; populo autem ita in Dei 
peculium consecrato legem dedit et instituta praeclara, quibus insigni 
modo de viis Domini erudiretur et in republica theocratica optime con- 
stitueretur ; vide v. g. laudes quae legi tribuuntur in Ps. 18. 118 etc. 
Hebr. e£ Domino. complacuit propter. iustitiam suam ;. reddidit legem 
magnam et gloriosam (cf. Vat. Mald. For.) scil. ut Deus notam faceret 
iustitiam suam, qua populi sanctitatem vult et rectum rerum ordinem 
et qua promissa sua servat et secundum quam consilia salutis exsequi 
statuit, propterea ei placuit magnam illam ac sublimem legis institutio- 
nem et eruditionem populo dare. Ergo effertur, quanta cura Deus popu- 
lum erudiendum et educandum curaverit per legem | mosaicam quae 
praeprimis n'*n dicitur doctrina, eruditio, institutio, quam eruditionem 
ibi coeptam per prophetas singulis generationibus applicare non de- 
stitit. 


Veteres versiones LXX, Sym.' S. Hier. Chald. explicarunt verbum p" in 
significatione piel iustum reddere : ut eum iustificaret ; textum as. exprimit 
Syrus. — Naeg. qui servum Domini intelligit Messiam, vertit : Iahve sibi in eo 
complacet propter suam iustitiam (propter servi sanctitatem) ; ipse servus legem 
faciet magnam et sublimem, scil. novam illam quam allaturüs est. Vult igitur 
servum dici caecum et surdum quia iam hoc loco Messias describatur tamquam 
vir omnibus miseriis oneratus, qui caece suo interitui obviam ruat (? Matth. 16, 
22) et qui in summo periculo mutus sit tamquam surdus ; cerni scil. Messiam 
8 propheta non solum tamquam virum dolorum, despectum, derelictum, afflic- 
tum (cf. cap. 53) verum etiam tamquam medicum qui alios quidem sauare 
potuerit, verum sibi ipse opem ferre non valuerit (Luc. 4, 93; 93, 39. Matth. 
21, 40. 42). Ita ille. Sed haec omnia minime sunt ad rem, et aliqua prorsus 
falso dieuntar. Eo enim sensu Messias diceretur caecus et surdus.a propheta 
quia de Iesu homines aliqui perperam iudicabant. Sed quis feret talia iudicia a 
propheta quasi adoptari et sanciri? Dein hac explicatione negligitur contextus. 
Nam qui caecus et surdus dicitur, vituperatur et tamquam inobediens et qui 
magnalium Dei euram non habeat reprehenditur; ita in v. 90; sed quomodo 
E reprehensio ullo modo in Messiam cadere possit, plane non potest intel- 
igi. 

Sed quamvis Deus institutione adeo sublimi populi curam gessisset 
maximam, tamen populus, quia caecum et surdum se praebuit, in mise- 
riis iacet prostratus v. 99 « ipse autem populus direptus et vastalus ; 
laqueus iuvenum omnes et in domibus carcerum absconditi sunt ; facti 
sunt in rapinam nec est qui eruit, in. direptionem, nec est qui. dicat : 
redde » ! — laqueus iuvenum.. explica ex membro parallelo et. ex 
hebr. : omnes iuvenes illaqueati, laqueis capti sünt (cf. Sanct. Sasb. 
Malv. For. Mald. Lap.) hebr. illaqueati in. foraminibus omnes ; in 
tam miseram conditionem devenerunt, quia uti v. 20 indicatur voci 
Domini non obedierunt ; ipsa calamitate probatum est populum diu et 
graviter deliquisse; quare cur caecus et surdus dicatur, iam abunde 
constat. In exsilio degunt bonis suis spoliati, captivitate retenti et in 
terra alienigenarum quasi carcere quodam inclusi ; a patria avulsis 
habitatio inter inimicos in regione aliena insolentiae victorum traditis 
quasi carcer durissimus apparet. Ibi neminem habent qui adiuvet; nemi- 
nem qui bona erepta, thesauros templi efficaciter ab hostibus repetat ; 
nemo qui ipsos e potestate inimicorum eruat. Plane inopes sunt. In 
miserias se proiicere poterant peccatis Deum offendendo, sese liberare 
non possunt ; Dominus solus et populum liberavit et thesauros templi 
restituendos curavit (cf. Esdr. 1, 3. 4. 6. 71 seq.). 


Hebr. n55 nm'wna n5n i.e. illaqueare in foraminibus omnes eos (Malv. Vat.), 
adhibetur infin. absol. ad descriptionem vividam ; hoe sensu verbum est denomina- 
tivum a n5 laqueus ; alii derivant verbum à r5 ut sit sensus : gemere, suspiria tra- 
here (cf. Rohl. Naeg. Hahn ; yn cf. 11, 8 foramen ; et esse vertendum in foramini- 
bus suadetur membro parallelo : in domibus carcerum. Versio vulg. facile explicatur, 
cum m5 sit laqueus et mna iuvenes ; laqueum euam exprimunt LXX et Syrus ; 
iuvenes praebent Syrus et Chald. quoque cum S. Ilier. Recentiores tamen commu- 
niter vertunt ut supra (cf, Kn. Del. Net. Troch.). 


Utinam saltem in extrema hac miseria constituti recogitarent, a quo 
et cur ita affligerentur et utinam resipiscerent ! At pauci sunt qui ad 
meliorem frugem revocantur; v. 23 « quis est in vobis qui audiat hoc, 
attendat. et auscultet futura » ? — hebr. auscultet in. posterumi. e. qui 
malis eruditus saltem in posterum sibi caveat (cf. Osor.). Haec quae 
propheta dicit iam aequales suos tangunt. Nam regno israelitico de- 
structo magna pars populi abducta est in Assyriam ; unde quae in v. 22 
proponuntur, iam tempore Isaiae vera erant neque tunc aderat qui Israe- 
litas reduceret vel Assyrios cogeret, ut eos dimitterent. Hac autem regni 
vicini calamitate Iudaei non sunt ad meliorem frugem reducti. Sed id 
obtinuit, quod postea Ezechiel amare lamentatur (23, 11 seq.), regnum 

iudaieum poena illa Samariae inflicta non esse emendatum, e contra 
plus insaniisse libidine. Quare propheta iure merito conqueritur exemplo. 
vindictae divinae fere neminem erudiri, vere surdos et caecos esse eos 
ipsos quos prae omnibus servos Domini esse decebat. Iam quid serio sit 
recogitandum, ne idem ipsis accidat, vel ut a miseriis demum | salvi et 
incolumes evadant, propheta clare et distincte proponit v. 24 « quis 
dedit in direptionem Iacob et. Israel. vastantibus ? nonne Dominus ipse, 
cui peccavimus? et noluerunt in viis eius ambulare et non audierunt 
legem eius, v. 93 et effudit super eum indignationem | furoris. sui et 
forte bellum et combussit eum in circuitu et non cognovit, et succendit 
eum et non intellexit » ; — in eventibus illis bellicis, in expugnatione 
Samariae, in cladibus populo Dei illatis ut Domini vindicis manum 
ágnoscant, monet; mentes eorum revocat a consideratione mere huma- 
na, Assyriis longe potentioribus regnum parvum non potuisse resistere ; 
ad sublimiorem contemplationem causae altioris et administrationis 
divinae animos evehere studet ; praeit in culpae confessione ; se ipsum 
peccatoribus accenset, quo facilius reliqui idem cum propheta fateantur 
et cum ipso dicant : peccavimus ; culpam omnium esse declarat, quo 
libentius singuli se peccasse non diffiteantur. Cur Israel hostibus tradi- 
tus sit, fere eodem modo describit, quo sacer auctor causas ruinae 
recenset 4 Reg. 17, 14. 19. Quia igitur legerà Dei abiecerunt et in viis 
quas Dominus suis mandatis demonstravit ingredi noluerunt, effudit 
super eum aestum, iram suam vel aestu iram suam (Malv.) quae ira in 
bellico furore cernebatur ; hoc aestu divino undique succensi sunt, 
undique combusti ; at frustra : haec vexatio iis non. dabat intellectum ; 
nulla castigatione emendati sunt, quare nihil restabat nisi excidium 
regni. En quam caecus et surdus erat servus qui esse debebat et amicus 
Dei! In hae descriptione propheta sortem regni israelitici ob oculos 
habere videtur et ea sorte suos aequales admonere, ne in iisdem ince- 
dentes viis demum ad eundem exitum perveniant. Ruinam si non aver- 
tere saltem minus reddere calamitosam propheta studet ; quare vult, ut 
exemplo Israelitarum eruditi non in eadem cum ipsis caecitate et. surdi- 
tate perseverent. Etiam in regnum iudaicum iam saepius Deus effuderat 
iram suam et bellica calamitate recalcitrantes castigaverat; proh dolor, 
deiis quoque maximam partem propheta gemens dicere debet: mon 
cognovit, Domini manum percutientem agnoscere nolebant, non posuit 
super cor (hebr.), monita illa divina sine ulla consideratione et atten- 
tione dimiserunt, abiecerunt. Id ergo demum fiet quod postmodum Iere- 
mias ingeminavit: desolatione desolata est omnis terra, quia nullus est 
qui recogitet corde (Ier. 12, 11). Id praevidet Isaias quia inveterata qua- 
dam consuetudine ludaei quoque vestigiis Samaritanorum insistunt 

idololatriae dediti et exterorum regum opem flagitantes ; id fore, uti 


Michaeas ipse quoque divinitus edoctus iam annuntiaverat (39, 6. 
Mich. 4, 10). 


c) Promissa magnifica piis data 43, 1-13. 


Sed Deus populum suum non abiicit. Consolari populum iusserat pro- 
phetas (40, 1); tamquam bellator fortis pro suis surgere vult Dominus 
(42, 13), ergo suis insignem praestabit salutem. Hanc iam adumbrare 
incipit vates, ut postquam modo calamitatem extremam proposuit (42, 
22. 24) animosque terruit, descriptione salutis eos emolliat et alliciat, ut 
ad talem Deum totis mentibus sese convertant. Pios autem Deoque dedi- 
ios hac praeclara salutis exhibitione confortat et erigit, ut ad quid tan- 
dem per varias calamitates perveniendum sit constanter ob oculos ha- 
beant neve unquam miseriarum publicarum pondere animos despondeant. 
Quare e calamitate descripta subito fit transitus ad laetiora * v. 4 « Et 
nunc haec dicit Dominus creans te lacob et formans te Israel : noli 
limere, quia redemi te et vocavi te nomine tuo; meus es tu» ! —1am in 
eo quod populum hunc peculiari modo sibi efformavit pignus adest 
salutis, neque enim Deus frustra opus tale effecisse censeri potest; 
creans sensu speciali, quia ex Abraham et Sara sterilibus peculiari 
interventu filium promissionis et in eo integrum eduxit populum 
(cf. 54, 1); formans variis scil. modis populum adolescentem erudiens, 
ducens, donec tandem ad aetatem virilem et ad formam reipublicae 
theocraticae perveniret. Haec Dei cura diuturna, multiplex et ordinem 
naturae saepe praetergressa effectu nequit carere. In ipsis nominibus 
Iacob, Israel merita Deus agnoscit patriarcharum, promissa lis data rata 
habet et ea in hoc populo quem eis compellat quasi reponi et collocari 
asserit. Quare si talis Deus loquitur, verba eius multiplici modo commen- 
dantur : monet, ne quid timeant ; possunt esse securi, quia eos liberavit 
ex Aegypto, Deus autem opus inceptum non abrumpit, eos nomine vo- 
cavit i. e. volui ut nomen tuum esset : meus es tu (Men. For.); in 
peculium eos sibi elegit et gentem sanctam (Ex. 19, 5. 6); illam pecu- 
liarem electionem in memoriam revocat, quando inito foedere cum toto 
populo promisit se fore ipsorum Deum (For.); dein familiaritatis: ac 


1. Annotationes S. Ephr. ad cap. 43-65 quae desunt in editione romana edidit ex codice 
musaei britannici descriptas (simul cum commentariis eiusdem S. Ephr. in lamentationes 
leremiae, in Ionam, Nahum, Habacuc, Sophoniam, Aggaeum) Thomas losephus Lamy in 
opere cui titulus est : Sancti Ephraem Syri hymni ect sermones, tom. 2 p. 103 seq. (Mech- 
liniae 1886). 

benevolentiae signum est vocare aliquem nomine suo (Sanct.); ceterum 
vide 4, 1. — Deus opera praeterita et beneficia praestita ob oculos 
ponit; hie modus loquendi efficax est et psychologicus; quare nulla 
ratio adest, perfecta ila redemi etc. de tempore futuro explicare (cum 
Sanct. Sasb. Mald. Mar. Kn. Naeg.); futurum tempus clare demum 
designatur in consequentibus; unde iuremerito plerique interpretes 
v. 4 de tempore transacto accipiunt (cf. For. Osor. Malv. Lap. Men. 
Tir. Calm. Schegg, Rohl. Troch. Hahn, Del.). 

Uti beneficia iam praestita pignora sunt salutis dandae, ita quoque 
ab iisdem desumuntur exempla bonorum quae Deus paratus sit dare 
cum opus fuerit; neque enim permittet liberationem secundam cedere 
priori; unde v. 2 « cum transieris per aquas, tecum ero et flumina non 
operient te; cum ambulaveris in igne, non combureris et flamma non 
ardebit in te » ; — cf. Ex. 14, 22 seq. beneficium promittit aequale; 
immo maius, ut illaesi per flammas incedant. Tam firmo consilio vult 
ergo Deus eos liberare, ut se paratum declaret ad maxima miracula 
patranda. Si ergo inimici eos quasi fluminibus includerent ne abire 
possent vel incendiis eos delere vellent, Deus tutos eos et securos 
educeret. Ceterum in aquis et igne maxima quaeque pericula exhibentur 
contra quae ut sese tueantur homines plane impotes sunt. lam si in 
summis illis discriminibus adeo mire servantur, quid de minoribus erit 
timendum? Tam mira autem protectione Deus populum suum cinget, 
quia ipse est Ja/ve, Deus foederis, qui foedus revera exsequitur Deus 
fidelissimus, immutatus (« ego Iahve, non mutor » Mal. 3, 6) et Sanctus 
Israel, qui conditionem sui populi talem necessario expetit, qualis 
sanctitatem suam decet, ut. scil. sit gens sancta et gloriam Dei manifestet. 
Quare v. 3 « quia ego Dominus Deus tuus, Sanctus Israel salvator tuus, 
dedi propitiationem tuam. Aegyptum, Aethiopiam et Saba pro te » ;— 
de Jahve cf. Os. 2, 20; Sanctus Israel cf. 6, 3; dedi pretium redemptio- 
nis tuae Aegyptum ; etiam hic quaedam videtur esse allusio ad liberatio- 
nem ex Aegypto; uti scil. olim Aegyptii suo ipsorum interitu Israelitas 
in libertatem vindicabant quasi pretium solventes libertatis sua morte 
(cf. For.), ita in altera quoque liberatione ex Babylonia Deus pretium 
solvet liberatori ei donans pro beneficio Iudaeis praestito Aegyptum, 
Aethiopiam et Saba. Similiter Deus dicitur dedisse Nabuchodonosori 
Aegyptum pro servitio in expugnatione Tyri Domino praestito (Ez. 29, 
18). Aegyptus, Cusch, Saba, regiones ad Nilum inferiorem et superio- 
rem, ad regnum babylonicum non pertinebant, sed sub Caumbyse regno 
medo - persico sunt subiectae. Pro gratia igitur et liberatione Iudaeis 
concessa regnum persicum has dicitur provincias in augmentum gloriae 
accepisse. Qua in re nihil interest, utrum Cyrus ipse an Cambyses 

demum Aegyptum expugnaverit; teste Herodoto (1, 153) Cyrus ézziyc 
ctpanAaxésty Emi sous Alvuzslouc ; teste Xenophonte dicitur Cyrus expedi- 
tionem in Aegyptum suscepisse et Aegyptum expugnasse (Cyrop. 8, 6, 
20 coll. 14, 1, 4). Valet ergo, ut h. 1l. S. Thom. Sanct. Mald. Tir. 
adnotant, ium in populorum sortibus illud : iustus de angustia libera- 
bitur et tradetur impius pro eo (Prov. 11, 8; 21, 48). Saba a plerisque 
intelligitur Meroe, uti iam Iosephus explicat (Antiq. 2, 40, 9), insula 
scil. illa ampla et fertilis, quam Nilus, Astaboras (hodie Atbara et 
Tacazze ei.est nomen) et Astapus (Bahr el Azrak, vulgo Nilus caeruleus) 
fluvii eingunt (cf. Winer s. v. Seba; Schenkel Bibellex. V p. 263; 
Knobel, Voelkertafel p. 258). 


Verba recentiores accipiunt de expugnatione Aegypti per Persas facta. Idque 
recle. Veteres interpretes vel explicarunt in universum, alios populos esse op- 
pressos ae vexatos a Deo, quia iniuriam intulissent ludaeis; complurium sen- 
tentiam ita proponit Osor. : « pro te Aegyptios oppressi, omnes denique orbis, 
terrarum nationes quae te persequuntur ad tuae gloriae materiam toleravi eas- 
que tandem exitio dedi atque perfeci, ut non modo tibi nihil hostes nocere pos- 
sent, sed ex omnibus eorum perditis conatibus magnus tibi decoris et gloriae 
cumulus accederet ». Plerique ad rem particularem referunt ex bello assyriaco : 
effeci ut Sennacherib Iudae et Ierusalem iam imminens ad vastandam Aegyptum 
etc. verteretur, atque ita regnis illis ei obiectis quasi in tui pretium te liberavi 
(c£. Sanct. Mald. Lap. Men. Tir.). Quae tamen explicatio cum rebus gestis non 
congruit. Alia vide apud For. Malv. Alii volunt sensum solum esse, populum 
iudaicum Domino multo cariorem esse aliis populis potentibus licet et opulentis, 
quales sint Aegyptii, Cuschaei, Sabaei (cf. tos.) ; verum haec explicatio a pro- 
prietate verborum longius aequo recedit; aliis demum placet gentes has solum 
exempli causa nominari et sensum esse, fore ut Deus populum suum ex pote- 
state gentium quibus eum tradiderit iterum liberet, dum a gentibus illis tamquam 
expiationem et piaculum pro oppressione ludaeis illata vitam in iudicio repetat 
easque perdat (cf. Hahn) ; cf. 45, 14. Sed non cernitur, quomodo in hae expo- 
sitione sensus retineatur vocis *23 Aórpov, pretium redemptionis. Prima e contra 
explicatio et vocibus maxime est apta et aliis comprobatur exemplis neque à 
rerum gestarum historia recedit. 


In hae quoque re insigne cernitur documentum, quanto amore 
Deus populum suum prosequatur v. 4 « ex quo honorabilis factus 
es in oculis meis et gloriosus, ego dilexi te et dabo homines pro te et po- 
pulos pro anima tua » ; — gradatione quadam dicitur quia pretiosus es 
in oculis meis et honoratus et ego diligo te, darem ! (si opus esset) Ao- 


1. Si enim apodosis c cum vàv cons. et imperf. effertur, sent2ntia intelligitur hypothetice ; 
cf. Naeg. Ewald, Lehrbuch $. 136. 

mines pro te et populos pro vita tua (hebr.). Populus electus cum genti- 
bus comparatus numero sane parvus et exiguus haberi poterat ; propterea 
declarat Deus se non secundum multitudinem et magnitudinem iudi- 
cium ferre, verum apud se populum electum in eo honoris loco ac 
pretii censu haberi, ut si optio necesse esset potius alios homines et 
nationes alias neci traderet et interitui quam suum abiiceret populum, 
vel ad unum hunc redimendum alias nationes tamquam Aózeoy libenter 
proderet. Hac sollemni asseveratione magna affertur consolatio afflic- 
tis, discunt enim se in providentia Dei supernaturali praecipuum 
occupare locum et Deum id acturum ut populum suum ex vilitate et 
abiectione liberet et in capite gentium collocet. Utique id praestitit 
Deus educendo ex hoc populo Messiam et in hunc populum quasi in 
olivam inserendo oleastrum, populum gentilem (Rom. 11, 17), sunt 
enim « secundum electionem carissimi propter patres » (Rom. 11, 28). 
Simul eadem asseveratione illud continetur omnia demum in nationum 
sortibus a Deo dirigi ad suum regnum propagandum et stabilien- 
dum. . 

Post talia promissa et divini amoris aestimationisque documenta 
adhortatio et confortatio ab initio data (v. 1) magna cum emphasi 
redit; nam quam solidis et inconcussis innitatur fundamentis osten- 
sum est; v. 8 « noli timere quia ego tecum sum ; ab oriente adducam 
semen tuum et ab occidente congregabo te ; v. 6 dicam aquiloni da, 
et austro : noli prohibere; affer filios meos de longinquo et filias 
meas ab extremis terrae »! — cf. 41, 11; non solum ex Assyria et 
Babylonia, verum ex omnibus terris et si usque ad extrema terrae 
essent dispersi, Deus eos reducet; Deus ergo quantum in se est 
nullum ex populo electo deserit et abiicit, omnes salutis participes 
reddere vult; cf. Am. 9, 9 in cribratione illa qua triticum a palea 
Separat ne unum quidem granum peribit et similiter infra 65, 8. 
Captivos ex Iudaeis iam eo tempore in varias et longinquas regiones 
fuisse abductos vide ad Ioel 3, 2. 6. Promissio haec quemadmodum 
universalis est et ex generali Dei de populo electo consilio ortum 
ducit, ita praeter liberationem ex exsilio tempus quoque messiani- 
cum spectat et populi ad Messiam collectionem includit; cuius rei 
indicium eo habetur quia post exsilium ea promissio denuo proponi- 
tur; vide ad Zach. 10, 9-12. Hac ratione quoque amor Dei v. 3. 4 
insignius demonstratur. Atque collato 49, 99 apparet beneficium 
praestari prorsus gratuitum ex sola benignitate et potentia Dei pro- 
fectum, quod viribus humanis neutiquam efficeretur. Eam populi in 
omnes terrae plagas dispersi congregationem iam olim Deus promi- 
serat Deut. 30, 3. 4. In modo loquendi explicite asseritur Deum 

obstacula esse remoturum et reliquas nationes iuberi populo Dei opem 
ferre et auxilium quo melius ad Dei regnum aggregetur. 

Confirmatur promissio data, dum eius declaratur amplitudo et in 
ea summi Dei gloriam agi et contineri affirmatur v. 1 « et omnem qui 
invocat nomen meum in gloriam meam creavi eum, formavi eum et 
feci eum »; — hebr. omnem vocatum in nomine meo i. e. qui vo- 
catur de nomine meo, qui meus est ideoque hanc appellationem servi 
Dei etc. sibi iure vindicat, sicuti v. g. idololatra filia dei alieni voca- 
tur (Mal. 2, t1) ; unde ex hebr. etiam verus Dei cultor indicatur, 


sicut in vulg. qui invocat nomen mewm is directe et immediate 
designatur. Textus hebr. ita cum antecedentibus coniungi potest, ut 
dicatur ex v. 6 affer... omnem nomine meo vocatum et quem creavi 
etc. Sensus non mutatur; solum ratio confirmationis fortius effertur 
in vulg. Simul innuitur conditio quae requiritur, ut singulos Deus ad 
suum regnum congreget; debent scil. etsi dispersi inter gentes sese 
cultu et religione veros praebere Dei adoratores et servos, ex hisce 
neminem iri exclusum Deus spondet et hi demum soli oblatam omni- 
bus salutem amplectentur; indicat ergo propheta carnalem ex Abra- 
ham generationem minime sufficere, illos e Iudaeis qui mores genti- 
lium imitati sint vel a sincero cultu Dei defecerint, qui igitur iam non 
nomine Iahve ut servi eius et cultores appellari possint, tanta pro- 
missionis amplitudine minime concludi. Cultor autem Dei omnis illa 
fruetur promissione tam certo quam certum 'est Deum qui gloriam 
suam alteri non det (42, 8) suae gloriae stabiliendae curam gerere; 
unde in gloriam meam i. e. talem scil. Deus singulari quadam actione 
creat, exsistentia vitaque donat, format, vita donatum ulterius efformat 
et erudit et demum perficit, ad debitum perfectionis culmen adducit ; 
ei per omnia vitae quasi stadia et spatia assistit, ut exsistat, debito 
modo in Dei cultu érescat et ad praestitutum finem perveniat. 

Hisce ergo liberatio sensu amplissimo accepta et descripta est et 
suis rationibus probata et stabilita. Iam oraculum hoc omnibus pro- 
ponitur tamquam documentum quo Deus suam ostendit divinitatem 
eodem modo quo 41, 29 et 42, 9. Ut eius argumentationis vis perci- 
piatur, primo quid Deus praedicat se facturum denuo clare proponi- 
tur v. 8 « educ foras populum caecum et oculos habentem, surdum 
el aures ei sunt » ! — is sane compellatur qui in antecedentibus 
tamquam liberator descriptus est. Populus depingitur idem qui 42, 49 
caecus et surdus est appellatus et de quo tamen v. 20 dicebatur : 
qui vides multa nonne custodies, qui apertas habes aures ? Eum iri 
liberatum quamvis Dei mandatis toties non obedierit, praedicitur ; 


tali liberatione praedicta Deus iam gentes convocat, ut suffragium 
1sa1is IÍ — 9. 

ferant; vult enim in populo caeco et inobedienti, quamvis testis esset 
tot Dei magnalium, documentum :quoque edere et misericordiae suae 
fidelissimae et potentiae. 


Hane sententiam Iaeg. ad antecedentia arcte adnectit et vertit : educit itaque 
foras populum.... ut sit conclusio oraculi-antecedentis. Verum plerique ad sub- 
sequentia referunt. Idque melius. Nam disceptatio quae iam instituitur aliqua 
ratione vestiatur vel introdueatur necesse est. Idque apte fit ea sententia tam- 
quam qua rei summa de qua agitur in medium affertur. Alii ita versum conci- 
piunt, ut populus iubeatur educi non ex exsilio, sed in locum disceptationis, ut 
eo praesente res publice agatur; qua in explicatione aliqui gentes intelligunt 
(Sanct. Troch.), alii Israel. At neutrum dici potest. Non prius ; nam de congre- 
gatione gentium fit sermo v. 9; non alterum (cum Ges. Kn. Del.), quia Israel . 
non in locum illum disceptationis est educendus, sed de Israel disceptatio est 
instituenda, utrum scil. de eo vàticinium sit editum et impletum. Ergo multo 
aptius res de qua agitur censenda est in omnium conspectu proponi. Ad libera- 
tionem a Cyro faciendam verba refert S. Thom. : educ, o Cyre, populum extra 
terram captivitatis. — A serie rerum recedunt qui explicant de populo caeco e 
regno Dei expellendo (For. Men. Calm.). — LXX vertunt xoi £fyorov. 


Ad disceptationem (cf. 41, 4) convocantur nationes v. 9 « omnes gen- 
tes congregatae sunt simul et collectae sunt tribus; quis in vobis annun- 
tiet istud et quae prima sunt audire nos faciet? dent testes eorum, iu- 
stificentur, et audiant et. dicant : vere »! — nationibus congregatis 
(quae causam idolorum tuendam suscipiunt) quaestio ponitur, quis in 
eis tale quid annuntiet; iubetur scil. surgere propheta deorum vel qui 
probare possit simile oraculum editum esse vel qui nunc edat vel qui 
prima proferat i. e. oracula antea fusa et eventu probata ostendat. Si 
itaque tale quid habent, adducant testes, per quos veritati rei testimo- 
nium reddatur, ut si isti rem ritetestati fuerint, in iudicio causam vin- 
cant, iustificentur, superiores evadant in disceptatione et deorum cau- 
sam ad victoriam perducant. Quod si factum est, omnes nationes con- 
gregatae audiant testimonia allata, audiant sententiam prolatam, eam- 
que palam suo applausu approbent dicentes vere, ita est. Supple ergo ad 
audiant et dicent nationes congregatas quae quasi arbitrae adsunt vol 
quae deorum causam tuentur et quae auditis testimoniis testium, 
quibus res probetur, sententiam plausu excipiant. Perperam aliqui vo- 
lunt supplere testes: testes audiant; at postquam prolatis testibus dic- 
tum est, ?ustificentur, absolvantur in iudicio, iam non apparet, quid te- 
stes audiant et quid sua assertione corroborent. Quare pronuntiata in 
iudicio sententia, quae verbo éustificentur indicatur, ut ab omnibus 
percipiatur et palam suscipiatur, ultimo membro indicatur. 


Is. 43, 10 131 


Ita igitur disceptationis conditiones, modus iudicii ferendi, et senten- 
tiae promulgatio sunt proposita. Verum gentes nihil habent quod pro- 
ponant. Unde Deus conditiones implet et quid ipse praestiterit edicit 
V. 10 « vos testes mei, dicit Dominus, et servus meus quem elegi, ut 
sciatis et credalis mihi et intelligatis quia ego ipse sum; ante me non 
est formatus Deus et post me non erit »; — Deus populum suum tam- 
quam testem citare potest editorum vaticiniorum ; ea enim in Israel nota 
erant, ea exstitisse ante eventum omnes testari possunt. Unde revera 
testes sunt Dei apud nationes. Eodem modo servus quem elegit, qui eo ip- 
so quod veniet et munus sibi oraculo assignatum obibit insigne edet testi- 
monium omniscientiae Dei. Dum autem populus ea Deo suo testatur et 
proinde Deum omnium rerum gubernatorem profitetur, maxima exhibetur 
ipsi admonitio ut tali Deo se totum dedat, ut verbis et operibus unum 
Deum summum confiteatur, ei plenissima fide et fiducia se committat et 
iustam de divina eius maiestate notionem alte animis insculpat. Israel 
Dei causam apud gentes agere perhibetur iisque ea promere documenta 
et testimonia quibus numen divinum probetur. Sublime hoc munus 
per prophetam ei assignatum iam Isaiae tempore aptissimum erat, quo 
animi, piorum confortentur, erigantur, edoceantur quoque de salute quae 
ex Iudaea in omnes sit propaganda. Vaticiniis Deum vivum se inter eos 
praestare discunt, unde idololatrae quoque admonentur, ut tandem 
mente percipiant non exsistere ullum numen quod cum Domino compa- 
rari possit, ipsum esse unum et unicum, aeternum ; alia numina non 
esse nisi ficticia, quae demum penitus e memoria hominum delebun- 
iur. 

Quis sit hoc loco servus quem elegit Dominus, magna est inter interpretes con- 
troversia. Sunt qui servum de ipso populo intelligant, ita ut vos et servus meus 
plane sint iidem scil. populus (cf. Mald. Loch, Rohl. Troch. Hahn, Sein. Del. 
Naeg. Or.). Sed in hae acceptione modus loquendi durus videtur ; si enim iidem 
qui vos appellantur etiam sunt servus meus, non perspicitur cur dicatur vos ef 
servus meus, qui modus loquendi duos adesse testes clare significat; alias per 
modum appositionis titulus «servus meus efferri debuit. Alii distinguunt inter 

' VOS et servum ; id quidem bene. At varie servum accipiunt vel optimos et pios 
ex populo (nucleus theocraticus populi, ut loquitur Kn.) vel prophetas vel 
Isaiam (cf. Pint. Osor. For. Mar. et apud Mald.). Sed obstat quod in antece- 
dentibus de iis non dictum sit simile quid. Cum ergo servus quem elegi in istis 
orationibus iam aderat, significatio erit petenda ex antecedentibus ; et cum po- 
pulum qui utique nomine servi antea est compellatus iam exclusimus ex hoc 
loco, utpote per vos significatum, nihil restat, nisi ut aut de Cyro cogitemus 
(cf. apud Sanct. Lap.) aut de Messia, qui servus et electus Domini explicite vo- 
catur (42, 1; cf. S. Hier. Cyr. Theod. Euseb. Sasb. Sanct. Sa, Lap. Men. 

— S. Thom. vel populum vel Christum intelligi ait). Iam uter proprie et 
proxime erit intelligendus ? Instituta disceptatio nationibus convocatis nos om- 
nino remittere videtur ad. scenam 41, 4 descriptam et 41, 21 seq. contentam, 
ita ut Cyrum intelligamus ; sed eum Cyrus non explicite vocatus sit servus Do- 
mini, et eum 49, 9 etiam de oraeulis messianicis simile quoddam argumentum 
pro divinitate peti videatur, potius Messias intelligi debere videtur. Fortasse 
optimun erit indole huius orationis considerata generali, qua liberatio utraque 
saepe quasi unum opus Dei exhibetur, etiam servum ita umwm explicare, qui 
tamen, uti liberatio est duplex, ità quoque in rerum natura non erit unus, ve- 
rum duo, de quibus tamen hoc loco quia de utroque eadem valet argumentatio 
quasi de uno aliquo sermo instituatur. Sunt enim oraeula Dei de Cyro et. Mes- 
sia praedicta, impleta : ergo eius rei in utroque casu estis vos et. servus nieus 
testes. — Singularis est sententia a. Vef. proposita, qui servum meum simul 
cum Deo dicentem exhibet : effatum Iahve et servi mei, unde simul consequi 
ait servum illum esse Deum propter sermoues v. 10-13 utrique adscriptos. — 
Chald. addit : et servus meus NrnnZ2 ; in versione syriaca exhibetur pluralis : 
servi mei. — Etiam vos aliter aliqui explicant; volunt enim gentes compellari 
et ipsas et populum Israel advocari tamquam testes. Sed quia modo gentes ius- 
sae erant testes dare idolorum (v. 9), vix statim eaedem gentes a Domino tam- 
quam sibi testimonium reddeutes advocabuntur. Utique dici potest vero aliquo 
sensu gentes quoque esse testes oraculorum Dei eorumque impletionis ; verum 
non id solum hoc loco expendendum est, sed primarie, ad quos fiat sermo; iam 
à v. 10 [sraelitas compellari patet ex v. 12 : « uon fuit in vobis deus alienus, 
v0s lestes mei » quae verba omne dubium removent. 


Numen divinum soli lahve competere: probatum est; sed rei cardo 
denuo cum emphasi repetitur v. 11 « ego sum, ego sum Dominus et non 
est absque me salvator; v. 12 ego «nnuntiavi et salvavi, auditum feci 
et non fuit in vobis alienus; vos testes mei dicit Dominus et ego 
Deus »! — ut lahve, Deum vivum et operantem se praedictione et 
impletione exhibuit; et ut talem sese ostendit in variis populi sorti- 
bus rebusque gestis; semper enim per prophetas ad populum locutus 
est et quae annuntiavit, complevit, ita ut in populo non deus alienus 
aliquid tale unquam attentaverit, neque unquam potentiae ediderit do- 
cumentum; etiam eius rei testes eos appellat,qui id ita se habere gen- 
tibus testentur; alienus scil. deus cf. Deut. 32, 16. Is. 17, 40. Ier. 9, 
25; 9, 13. Ps. 43, 21; 80, 10. Cum igitur iam tot ediderit potentiae 
documenta, etiam quae nunc praedicit ad exitum perducet v. 13 « et ab 
initio ego ipse et non est qui de manu mea eruat; operabor et quis aver- 
tet illud »? — est Deus aeternus, semper perdurans; homines autem 
sicut fenum quod exsiccatur, ut flos statim decidens (40, 6-8); quis 
ergo eos e Dei potentia posset eripere quos ipse apprehendit ut puniat? 
Alluditur ad 41, 2 seq. 42, 13 seq. et tota haec pars concluditur asseve- 

ratione omnia haec Deum velle in opus deducere neque quemquam posse 
impedire. Ipso loquendi modo ostendit propheta Deum triumphatorem, 
sed etiam declarat revera edi vaticinia de re quae nondum exsistat ; si 
enim versus exsilii finem, cum Cyrus iam plurimas victorias reportasset, 
has victorias eo modo praediceret quo fit 41, 2 seq., tali interrogatione : 
ego operabor, quis avertet illud? se et Deum suum risui exposuisset. 


Hebr. proprie etiam a die ego sum, Qm explieant ab inilio, ab aeterno LXX 
S. Hier. Syrus (a primo die), Chald. et e recentioribus Rohl. Hits. Sein. Stier alii- 
que contradicentibus aliis (kn. Hahn, Del. Naeg. Or.), qui vertunt etiam ab hoc die 
i. e. sicut antea, ilà quoque in. posterum se vivum Deum praestabit, vcl quod Naej. 
vult post hoc i. e. post liberationem quoque se populo exhibebit Deum praesentem. 
Praeterea parlüeulam etiam ad contextum illamque notionem haud aptam esse con- 
tendunt. Sed haee ralio cerle non valet. Nam si propheta Deum aelernum, ab initio 
esse dicit, id quod nomine [ahve implicite latet effert, et hac Dei aeternitate comme- 
morata et antecedenti versui el subsequenti assertioni pondus accedit ; unde apte sen- 
lentia inducitur : eliam ab initio ego sum. Adde quod versiones veteres singulari 
consensu de aeternitate, initio explicaverint. Neque inauditum est poni D**2 eo sensu 
quo plenius exspeetares B3* rmv; nam 4 Sam. 15, 23 legis 7»eo eodem sensu 
quo v. 26 seribitur 705 nma. Quare h. 1. standum erit explicationi veterum. 


d) Beneficium liberationis gratuito praestitum 43, 14-28. 


Quaenam sint illa quae Dominus sit operaturus, iam distincte pro- 
ponuntur ita quidem ut oracula quoque prius edita (41, 2. 3. 25) illu- 
strentur magisque determinentur ; v. 14 « Haec dicit Dominus redemptor 
vester, Sanctus Israel : propter vos misi in Babyloniam et detrazi 
vectes universos et Chaldaeos in navibus suis gloriantes » ; — haec 
verba praeludium quoddam sunt ad 45, 4 seq. ; ita oraculum inceptum 
41, 2 per hos veluti gradus magis magisque explicatur et declaratur. 
Intra huius vero orationis limites si consistimus, id quod 42, 13 de 
Deo bellatore dictum erat, iam partim illustratur : mittit enim Deus in 
Babyloniam sanctificatos suos (cf. 13, 3) vel quod idem est h. l. eum de 
quo 41, 2. 3 erat sermo, propter vos, ut vos e captivitate liberet; nam 
id fore in eorum commodum iam antecedentibus satis est declaratum ; 
cf. 41, 10 seq. 42, 16; 43, 1 seq. Coram legato suo Deus omnia deiicit 
impedimenta et Chaldaeos fractis viribus in fugam coniiciet; vectes i.e 
repagula vel generatim munimenta dicuntur, eodem modo expliea quo 
49, 9 : portas aereas conteram et vectes ferreos confringam. In textu 
mas. cui LXX et Syrus adstipulantur, de fugitivis est sermo : descen- 
dere facio (ut) fugitivos omnes et Chaldaeos 1n naves iubilationis suae 
i. e. quibus scil. gloriabantur ; fuga ergo omnes esse proiiciendos terra 

marique; fugient e Babylone et in naves descendent quo citius peri- 


cula evadant. Chaldaei enim et in Euphrate et in sinu persico naviga- 
tionem exercebant navibusque a Phoenicibus exstructis ad bella gerenda 
utebantur (cf. tewlinson l. c. I p. 128; I1 p. 448). Hac fuga praecipite 
omnium ruina regni bab;lonici clare designatur simili modo quo 13, 14. 


S. Hier.legit m^n2 vectes; eodem modo legunt aliqui rabbini et Seb. Schmidt, 


u 


Umbreit aliique (ef. Naeg.), quae lectio etiam de liberatione e carcere reiectis repa- 
gulis intelligi potest; ceterum cf. 15, 5. Ut /S. Hier. refert, Theod. vertit fortes. 
Recentiores cum textu mas. LXX et Syro legunt on fugitivi; de qua voce cf. 


Is. 27, 1. Iob 26, 13. — Sed qui sunt isli fugitivi ? Del. intelligit vulgus promiscuum, 
de quo Is. 13, 14; 47, 15; itaque alienigenas qui Babylonem confluere solebant. Sed 
Cur isti omnes vocantur sine ulla ulteriore determinatione? Unde melius erit id intel- 
ligere quod maxime obvium est : omnes scil. habitatores. Babel, quibus dein 
emphasis gratia adduntur Chaldaei ; nomen hoc prius designabat Babyloniam mediam, 
sed mox extendebatur ad Babyloniam universam ; unde incolis urbis adduntur omnes 
qui ad Babyloniam perlinent, quorum fuga regnum esse dissolutum declaratur. De 
significaüone nominis vide Delitzsch, Wo lag das Paradies ? p. 200. Novam eius loci 
interpretationem proposuit Naeg. ultimum membrum vertens : in Chaldaeorum terram 
navibus (vebamur), clamor eorum. In parte meridionali Babyloniae usque ad sinum 
persicum proprie fuisse sedem Chaldaeorum ; regionem eam paludibus et latebris 
fuisse celebrem, itlà ut v. g. Merodach Baladan quotiescumque a regibus assyriacis 
in angusüas esset redactus, sese illuc reciperet et in arce sua Bit Iakin paludibus 
bene proteeta sese feliciter defenderet. Unde satis patere, ait. Naeg., Chaldaeos bello 
pressos in suam priorem dilionem fugere et ibi sese abscondere solitos esse; immo 
cum Merodach Baladan e latebris suis esset exturbatus, eum fugisse in insulam sinus 
persiei. Similem ergo hoc loco fugam innui a propheta et ad eam Chaldaeos inter se 
hortari. Explicatio haec certe non careret probabilitate neque displiceret, si vox nm 


ei posset adaptari. At vox haec plerumque de clamore laetitiae et exsultationis dicitur, 
quae nolio in illam explicationem cerle non convenit ; aliquoties adhibetur de depre- 
calione, vagitu; cf. Ps. 17, 1; 61, 25 88, 3; 106, 41. Ier. 14, 12. quibus locis verti- 
iur in vulg. deprecatio, oratio, preces ; verum haec quoque significatio non potest illi 
expositioni adaplari. 


Hanc autem ruinam regni babylonici Israelitis cessuram esse in uti- 
litatem clare edicitur v. 15 « ego Dominus, Sanctus vester, creans Israel, 
rez vester » ; — cum enim Deus opere illo v. 14 commemorato tam 


explicite iis se titulis nominet, quibus quam maxime ut numen tutelare 


Israelitarum declaratur, necessario censendus est opus illud efficere ut 
est Deus foederis (Iahve), qui sacra quadam aemulatione suam in populo 
relucere vult sanctitatem, qui cum Israel singulari ratione procreaverit 
et suum in eo constituerit regnum, certe ferre non potest ut talis populus 
misera servitute tabescat, verum qui antiqua miracula pro suo populo 
instaurabit. Atque revera tituli isti tam ampli sunt et priscis magnalibus 

Dei innituntur, ita ut Deus hisce nominibus se designans iam grande 
beneficium populo polliceri videatur. Neque quae sequuntur hanc spem 
fallunt, Nam primo hos titulos rebus olim gestis quam merito sibi con- 
veniant ostendit (v. 16. 17), dein eosdem promissis magnificis pro tem- 
pore futuro iure se retinere declarat (v. 18 seq.). i: 

Praeclare olim hos titulos in se expressit magnis miraculis in com- 
modum populi patratis v. 16 « Aaec dicit Dominus qui dedit in mari 
viam et in aquis torrentibus semitam, v. A1 qui eduxit quadrigam et 
equum, agmen et robustum ; simul obdormierunt nec resurgent; con- 
triti sunt. quasi linum et exstincti sunt »; — en, magnalia ista simul 
pignora sunt et documenta certissima, posse Deum ea efficere quae v. 
14 dicta sunt. Nam quae olim impedimenta aderant velex mari in exitu 
ex Aegypto velex aquis torrentibus, dum Iordanis fluvius esset trans- 
eundus, vel ex hominum malitia et potentia, dum Aegyptii manu forti 
Israelitas persequerentur, haec omnia Deus plane vicit atque contrivit. 
Interitus Aegyptiorum quattuor membris explicatius ob oculos ponitur : 
quam subito omnes morte intercepti a proposito destiterint neque peri- 
culum adesse ironice additur eos ad opus reversuros et persecutionem 
instauraturos; penitus interierunt et quam facile Deus talem , effecit 
stragem ? quasi lucernae ellychnium (hebr. cf. 42, 3) quis exstinguat, 
vel illud aquis immersum facillime exstinguatur. Quae potestas Dei quo 
clarius eluceat, pompam et apparatum exercitus Aegyptiorum enumerat; 
dicitur Deus illum exercitum equestrem et pedestrem et robustum (heroem, 
regem ; vel agmen potentissimum) eduxisse, quia hanc persecutionem 
et iram inimicorum permisit. Quam maxime enim spectat ad Dei po- 
tentiam declarandam, ut hostes ne machinari quidem posse quidquam 
contra populum Dei dicantur, nisi permiserit Deus. — Ceterum non 
multum interest, utrum in v. 16 duo agnoscas illa in mari rubro et Ior- 
dane (cum S. Hier. Cyr. Sa, Malv.) vel unum illud miraculum in mari 
rubro (cum S. Ephr. Osor. Sasb. Mald. Mar. Men); nam membrum 
alterum potest esse mera epexegesis ad prius et ut Sanct. advertit 
etiam aquae maris rubri vehementes dicuntur (Ex. 15, 10) ; sed cum 
impedimenta ex rerum natura et ab hominibus profecta divisim recen- 
seantur, ex v. 177 non potest certo argui non esse sermonem in v. 16 
de transitu Iordanis. 

Illa magnalia Dei certe mirabilia erant. et Dei amorem in populum 
demonstrant; illis optime quoque illustratur quod dictum erat 43, 3. 
Sed utut illa grandia sunt, multo maiora promittuntur, quibus illorum 
memoria quasi obscuretur v. 48 « ne memineritis priorum et antiqua 
ne intueamini ; v. 19 ecce ego facio mova et munc orientur, utique 
cognoscelis ea »! — « ut enim umbra corpori concedit, ut lucernae 

lumen in splendorem solis incurrens evanescit, sic intelligite memoriam 
antiqui beneficii amplitudine et magnificentia, veritate et constantia 
futuri doni esse obscurandam et deponendam » (Osor.). Adeo ergo 
cari et pretiosi sunt coram Deo (43, 4); ea adhortatione illis modum 
quasi e& mensuram exhibet, unde de futuro. munere iudicium | ferant. 
Beneficia illa vocat moo« ; haec mova sunt quae 42, 13; 43, 
3. 6 ete. proponuntur : collectio populi ex omnibus terrae plagis 
ad novam condendam theocratiam eamque illustriorem, dum prior 
illa liberatio populum ex una natione eduxit. Uti ergo in hac Deus suum 
pro populo zelum et amorem praeclare ostendit (cf. v. 411), ita in maiore 
altera illustriora quoque edet documenta zeli et amoris (cf. 42, 13). Iam 
nova illa dicuntur germinare (hebr.), quia in Dei consilio non solum 
adsunt, sed iam annuntiantur et quia in certa ruina theocratiae propter 
Dei consilia iam illud ipsum quasi germen adest ex quo instauratio 
sequetur, sicut in semine in terram lacto et abscondito iam novae plantae 
germen continetur. Nova nunc germinant, quia coram oculis prophetae 
iam adstant duo illi, qui novam rerum conditionem et inaugurare et 
perficere debebunt ; vel forte commodius explicabis hebr. quia in voce 
nn7 passim temporis notio interit (ut. Ges. loquitur, Thes. p. 994) et 
saepe est particula excitantis et asscverantis (cf. Is. 36, 5. 10) : et ego 
faciens novum, iam vero germinabit, nonne id cognoscetis ? i. e. certis- 
sime experimento rem cognoscetis illam novam ; populus ille cui fiunt 
promissa illa impletione facta cognoscet; populus enim theocraticus 
quasi una persona moralis consideratur, quae educta est ex Aegypto, 
ducta per desertum, introducta in Palaestinam, apostasia facta in exsilium 
pulsa, inde reducta etc. (cf. Ier. 2, 2. Ez. 16, 3 etc.). 

Quid novi Deus facturus sit, ad similitudinem priscorum beneficiorum 
olim in deserto populo praestitorum ita declaratur, ut simul appareat 
quanto maiora Deus donare paratus sit : « ponam in. deserto viam et in 
invio flumina ; v. 20 glorificabit me bestia agri, dracones et struthiones, 
quia dedi in deserto aquas, flumina in invio, ut darem potum populo 
meo, electo meo » ; — desertum mutabit, ut in eo adsint viae planae et 
commodae et copia aquarum ; proin reditus populi quam facillimus et 
gratissimus efficietur, obstacula removebuntur, suppeditabuntur commoda 
quam largissime. Hanc largitatem ita depingit, ut bestiae desertae olim 
regionis iam sistantur laetae et exsultabundae de tanta aquarum et ferti- 
litatis copia quam Deus super desertum effuderit. Sicut hae laudes 
bestiarum, quibus Deum honorare dicuntur, abundantiam bonorum eam 
significat, quae a populo bonis iam repleto redundet in animalia, ita 
beneficia haec ipsis animalibus praestita denuo nos docent, quam intimus 
adsit nexus inter hominem et creaturam ; haec enim uti cum peccante 

affligitur, similiter cum reconciliato et glorificato beneficii redemptionis 
suo modo erit particeps (cf. 41, 6. Rom. 8, 19-93), sicut sane in deserto, 
cum Deus populo potum praestitit aquam e petra educens, hoc beneficio 
greges quoque Israelitarum recreati sunt. Maec ergo quae olim fiebant 
symbola fiunt futurorum, dum simul argumento sunt et pignori, Deum 
et posse et velle suis promissis stare. — JDracones, à":n, LXX seigzisz, 
explicant canes feros, silvestres, aureos; cf. Is. 13, 92 et quae notavi 
ad Mich. 1, 8. Iob 30, 99. 

Cur Deus tanta usurus sit potentia et liberalitate, declaratur v. 9l 
« populum istum formavi mihi, laudem meam narrabit » ; — duae 
assignantur rationes aeque graves atque efficaces : Dei scil. opus quo 
providentia sua eaque praeternaturali populum hunc sibi creaverit et 
educaverit, et gloria quam per eum inter reliquas gentes notam fieri ac 
praedicari vult. Dei autem opera cassa esse nequeunt neque unquam 
Deus fine suo se frustrari permittet ; unde habent documenta certissima 
fore ut fiat instauratio. 

In qua rerum innovatione magnifica eo praeclarius cernitur liberalitas 
et benignitas Dei qui talia promittit et praestat iis qui per se nihil eius- 
modi meriti sint, verum potius saepenumero offenso Deo indignos 
praebuerint se benevolentia divina. Quemadmodum supra 42, 22-25 
exsilium poenam esse pro peccatis declaravit, ita nunc explicite probat, 
beneficium liberationis gratuito a Deo donari neque ullis hominum ope- 
ribus vel cultu exhibito illud posse acquiri vel digne rependi : haec enim 
duo alte insculpta esse debent animis omnium, ut recte iudicent et de 
fatis populi israelitici et de divina providentia ; hisce animus ille phari- 
saicus ac superbus retunditur et plane exstinguitur. Quare jam per 
singula argumentatio instituitur v. 22 « mon me invocasti Iacob, nec 
laborasti in me Israel »! — prius generatim cultas commemoratur 
adorationis; non supplicatione vel efflagitatione assidua illam sibi 
promeruit populus salutem ; forte adhibetur nomen /acob, Israel tacita 
reprehensione, quia patris Iacob exemplum minime sunt imitati qui cum 
angelo luctatus invaluit, flevit et rogavit benedictionem et nomen Israel 
sortitus est, quoniam contra Deum fortüis fuit (Gen. 32, 24 seq. Os. 
12, 4). Multum aliter populus eiusdem nominis : non clamat ad Deum 
nec multum laboris et curae de Deo sibi facessit; id non sine ironia 
quadam dicitur. Hebr. explica : non me invocasti, «£ mei gratia laboris 
aut molestiae aliquid insumeres (cf. Malv. I. Kn. Del. Or.). 


De hoc usu particulae *5 vide 29, 6 et Ges. Thes. p. 679b) ; alii vertunt : nam, sed 
polius, immo laborasti in me i. e. fastidisti me et cultum meum (Mar. Vat. Mald. 
Malv. II. Troch. Ros. Hahn, Naeg.) ; sed prior acceplio hoc loco est praeferenda. Ea 

enim melius vel unice verbo Y3* convenit laborare cum virium contenüone et ad 
defatigationem usque, praesertim cum 2 dieatur de re in qua laboratur et desudatur, 
cui opera impenditur ; cf. Is. 62, 8. Ios. 24, 13 (Ges. Thes. p. 564). Dein ea expli- 
catio magis consona est cum sequentibus, in quibus quomodo non laborem impen- 
derint in cultu divino aecuratius delineatur. 


Neque variis sacrificiorum generibus eam sibi promeruerunt gratiam ; 
v. 98 « non obtulisti mihi arietem holocausti tui et victimis tuis non 
glorificasti me; non te seroire feci in oblatione, nec laborem tibi prae- 
bui in thure; v. 94 non emisti mihi argento calamwn et adipe victi- 
marum tuarum non inebriasti me » ; — per singula fit enumeratio, quo 
clarius et nervosius efferatur beneficium revera donari gratuito. Sed quo 
modo dicuntur non sacrificasse, quamvis cultum illum externum saepe 
observatum fuisse certum sit, immo aliis reprehensionibus (uti v. g. 
1, 11) cultum talem exerceri prorsus supponatur ? Censent prophetam 
de exsilii tempore loqui, quo sacrificia nulla fiebant (cf. Calm. RoAl. 
Del.) ; unde liberationem non esse iis oblationibus obtentam satis clare 
patet. Alii opinantur, non negari cultum esse exercitum, sed id Deum . 
asserere sibi illa sacrificia non fuisse grata neque accepta, quia non 
offerebantur cum debita devotione, ita ut vere essent pietatis et cultus 
divini signa et symbola externa (cf. Sasb. Pint. Lap. Men.), vel ut di- 
cantur non Deo obtulisse eodem sensu quo apud Zachariam dicitur : 
numquid ieiunium ieiunastis mihi ? quia scil. in eo religioso munere 
aliquid praeter Deum intuebantur (Sanct. sim. S. Thom.), vel quia hostias 
easdem etiam idolis offerebant (S. Hier.), vel demum ut negligentia. 
accusetur, qua saepe non obtulerint prout debuerint ; nam is quoque 
qui non debite et diligenter facit vel non semper facit quod debet, om- 
nino non fecisse argui potest (cf. Se, Gord. Naeg.). Si ad membrum 
seeundum attendimus : non glorificasti me, id praeprimis inculcari vi- 
detur, sacrificia dici non esse oblata quia non ita fiebant, ut vere in Dei 
honorem cederent; quare non ea erant quae Deus praescripsit. Dein id 
quoque monet Deus se non postulasse a populo difficilia, ita ut populus 
propter labores praestitos et maximos sumptus impensos dona illa prae- 
clariora quasi iure quodam exigere posset, neque populum ullo modo 
eam in cultu diligentiam exhibuisse, qua sibi saltem aequitate quadam 
se meruisse bona illa persuadere ullo pacto commode posset. Itaque, 
omni ex parte beneficia ad meram Dei grotiam esse referenda docetur. 
Propterea singula percurrit ; sacrificia quotidiana, quae mane et vespere 
erant offerenda (cf. n? — et Ex. 29, 38-42. Num. 98, 3-8), alia sacri- 
ficia cruenta, quae vario tempore fieri poterant, sacrificia incruenta vel 
ferta, quae partim cum illis iungebantur, partim ut sacrificia propria 

dicabantur, sacrificia thuris et aromatum quae in altari thymiamatum 
cremabantur, sacrum unguentum, cui calamus inserviebat (Ex. 30, 23). 

: 

De sacrificiis cf. Is. 1, 41. Calamus nap erit idem cum nmi-np Ex. 30, 23 
z&apos &pepuxzzós, calamus odoratus, qui ad unguentum sacrum praeparandum requi- 
rebatur; praecipue calamus indicus et arabieus maximi aestimabatur ; cf. Winer, 
Realwoerterb. I p. 645 ; vel generatim simul cum thure de aromatis dicitur, ex quibus 
- oblatio sacri incensi vel thymiamatis confieiebatur ; cf. Ex. 30, 34. Saltem ex rabbino- 
rum sententia calamus ad sacrum thymiama requirebatur, sed Ex. l. c. non enume- 
ratur. Thus addebatur fertis et panibus propositionis et necessarium erat ad obla- 
lionem quolidianam thymiamatis (cf. Ex. 30, 7. Lev. 2, 1). 


Demum ultimo loco omnia complectens Deus dicit : non me satiasti, 

non me recreasti adipe victimarum — adipes enim in igne sacrificii 
cremabantur — i. e. nihil quod Deo ex integro placeret praestiterunt, 
verum ei nauseam et fastidium crearunt peccatis suis, id quod emphatica 
oppositione ad antecedentia in medium profertur : « verumtamen ser- 
vire me fecisti in peccatis Luis, praebuisti mihi laborem 4n iniquitatibus 
luis »; — attende antitheta : ego te non servire feci v. 23; et tu non 
laborasti in me v. 22, tu vero me servire fecisti, mihi laborem et 
defatigationem (cf. 73") attulisti. Peccata ut pondus, iugum, ut fasti-- 
dium, molestia considerantur, quibus Deus rex populi ab eo sit affec- 
tus; quibus verbis quam efficacissime declaratur quantopere pec- 
catum Deo displiceat, sed una exprimitur, quanta longanimitate et 
patientia usus sit erga populum ; « tu autem me servire et laborare 
fecisti in peccatis tuis, ut cogerer dicere : laboravi sustinens » (Is. 4, 
14. S. Hier.). Et apposite ad totam arguendi seriem notat S. Cyr. 
« non quando sacrificas, non cum boves offers et pecora mactas, vocavi 
te, ne forte putes te liberationem habuisse velut quoddam oblationis 
praemium, sed cum in peccatis versareris et inqüinamentis esses impli- 
citus, tum misericordia te etamore dignatus sum ». Unde apparet Deum 
ex mera gratia liberare et salutem concedere. Peccata populi eiusque 
indignitas eo illustriorem reddunt fidelitatem et misericordiam Dei; 
contingit id quod simili causa apostolus dixit : iniquitas nostra iustitiam 
Dei commendat (Rom. 3, 5). 

Quare magna cum emphasi omnem gratiam in se solo constitui et a 
se solo liberrime concedi asserit v. 28 « ego sum, ego sum ipse qui 
deleo iniquitates tuas propler me et peccatorum tuorum mon recorda- 
bor » ! — ergo Deus solus delet, et delet propter se, propter gloriam 
suam, propter opus et foedus olim initum ; « propter me et non propter 
poenitentiam quae non est inventa inte » S. Ephr. ; propter me includit 
rationes eas omnes quae alibi in Dei nominibus, Sancti Israel, creatoris, 


140 Is. 43, 25-26 i 


Iahve, regis exprimuntur; aufert iugum a populo, ne quando dicant 
gentes : ubi est deus eorum ? Opprobrium enim populi etiam deo tute- 
lari est dedecori (cf. 48, 9. 11. Ez. 36, 22. Ps. 113, 14). Hoc vero loco 
maxima consideratione dignum est mentionem fieri ablationis iniqui- 
iatum. Postquam enim optima quaeque promissa sunt symbolis maxi- 
mam quandam prosperitatem porteudentibus (cf. v. 19. 20) et beneficia 
haec praestari prorsus gratuito multipliciter est assertum, iam magna 
emphasi tamquam opus a solo Deo efficiendum, quo antecedentia pro- 
missa contineantur et compleantur, inculcatur deletio peccatorum, 
venia concessa. Unde populus edocetur, innovationem et instaurationem 
eo potissimum constitui, ut ablata iniquitate vera efflorescat pietas. 
Quemadmodum igitur propter peccata eos servitutem et opprobria ineur- 
risse propheta monuit (cf. 42, 19 seq.), ita in peccatorum deletione 
magnum illud beneficium liberationis consistere et in amicitia Dei recu- 
perata qua promittit se oblivioni dare offensas, summa illa bona includi 
et exhiberi hoc loco docet. Indicat itaque indolem instaurationis spi- 
ritualem, ab exspectatione beneficiorum terrenorum animos popularium 
evehit ad beneficium ordinis altioris, quo maxime indigent, in peccatis 
demum veram consistere servitutem et iniquitate illud populo Dei esse 
vulnus inflictum quo misere prostratus iaceat, peccatis igitur ablatis 
veram concedi liberationem hisce propheta satis clare proponit; id quod 
in priore quoque parte haud semel inculcavit; cf. 1, 26 ; 4, 4; 11,9etec. 

Quo melius populus suas agnoscat culpas et ex iis beneficium gra- 
tuito concedi accuratius perspiciat, admonetur ut perscrutetur si quid 
meriti se habere putet idque Domino pandat v. 96 « reduc me in 
memoriam et iudicemur simul! narra si quid habes, ut iustificeris »! 
— hebr. fae me recordari; si quid habere te opinaris meriti, reduc 
mihi et revoca in memoriam; adhortatio est ironica, dicit Deus sibi 
nihil meriti quod habeat populus notum esse, ergo iuvent ipsius memo- 
riam et suggerant quid habeant ; tum ait disceptationem forensem se velle 
cum eis inire : contendamus in iudicio et disceptemus, « ut si iuris aequi- 
tati niteris litem obtineas » (Osor.); iustificari i. e. causam evincere, 
pro tribunali iustam iudicari cf. 41, 26; 43, 9. Verum populus nihil pot- 
est proferre; Deus autem quo magis benignitas et gratia eluceat, et po- 
pulus suam clarius perspiciat indignitatem ultimo demum loco ostendit 
peccata longa generationum serie in populo altas egisse radices et 
adeo in universum serpsisse, ut demum populum hostibus vexandum 
tradere cogeretur. Ergo neque ex tempore praeterito neque ex prae- 
senti aliud quidquam afferri posse manifestum facit nisi populi peccata 
et indignitatem. Quare cum tali populo nihilominus insignia illa et 
grandia promittantur quibus priora benefieia obscurentur (v. 48), quid 

magis aptum in medium adduci posset, quo liberalitas Dei et gratia 
commendetur ? Propterea Deus peccatum ab initio in ipso electo populo 
nimium invaluisse iis in memoriam revocat, cum ipsi nihil boni habeant 
quod Deo in memoriam revocent v. 9 « paler tuus primus peccavit. el 
interpretes tui praevaricati sunt in me, v. 98 et contaminavi principes 
sanctos; dedi ad internecionem. Iacob et Israel in blasphemiam »; — 
ecce, hoc promeriti sunt : patres eorum et interpretes i. e. doctores, 
quilegem tueri eiusque observantiam urgere debebant, ergo ii a quibus et 
vitam trahebant et institutionem, omnes peccato erant infecti; demum 
iniquitas ita praevaluit, ut Deus ipsos principes theocraticos, sacra digni- 
iate praeditos, cum essent nobiles inter gentem Deo sacram, cum in 
regno sacerdotali (Ez. 17, 6) locum occuparent praecipuum, contami- 
nare, profanare (hebr.), sacra dignitate exuere et hostibus puniendos 
iradere cogeretur; simul cum principibus totus populus exitio et oppro- 
briis est obrutus. Haec est ergo conditio illa, in quam populus suis 
meritis est prolapsus : principes sacri iam profanatione abiecti, Jacob 
anathemate et maledictione percussus et internecioni devotus, Jsrael 
contumeliis obrutus ; en sacra illa nomina ab iis tanta affecta sunt igno- 
minia, in tantam malorum voraginem immersa; itaque « narra si quid 
habes, ut iustificeris »! Ecce quanta vi et eloquentia Isaias propositum 
suum demonstrat et mediis in peccatorum tenebris gratiae lumen splen- 
descere ostendit! 

Iam quaeri debet, quis sit primüs pater, qui interpretes? Interpreta- 
tionem unice aptam indicant LXX dum vocem quoque primam collec- 
tive explicantes vertunt cí zazígsz 0p.» «góc ; intelligendi sunt ii quos 
Deus ex Aegypto eduxit, ita ut a tempore illo usque ad diem praesentem 
continua quaedam series peccatorum adfuisse in populo Dei asseratur. 
Vocem autem de generatione illa ex Aegypto liberata explicandam esse 
suadetur, quia illa generatio revera saepe nomine patrum. designatur et 
quia saepe apud prophetas si de peccatis populi sermo est, iam illius in 
deserto transgressionis tamquam mali pro tempore futuro augurii et 
exempli pessimi quod posteri imitati sint mentio fit, ita ut revera pec- 
cata patrum illorum ut initium ac fons calamitatum exhibeantur; demum 
ea explicatio suadetur exclusione aliarum, quarum nulla apta est. Haec 
jam paucis declaranda sunt. Primam illam generationem nomine patrium 
designari, satis frequens est et saepe statim adiungitur accusatio de 
peccatis eorum ; ita v. g. Ier.2, 8 : quid invenerunt patres vestri in me 
iniquitatis, quia elongaverunt a me et ambulaverunt post vanitatem ? 
vel 1, 23 : facti sunt retrorsum a die qua egressi sunt patres eorum 
de terra Aegypti usque ad diem hane; vel 11, 1 : contestans contestatus 
sum patres vestros in die qua eduxi eos de terra Aegypti usque ad diem 

hanc... et non audierunt; vel 11, 10 : reversi sunt ad iniquitatem 
patrum suorum priorum qui noluerunt audire verba mea; quo in loco 
verba eadem in numero plurali occurrunt (E*28N98 an*2N) ; cf. praeterea 
Ier. 11, 4; 31, 39; 34, 13. Baruch 1, 19. Ez. 20, 4 seq. 18. 27. 36 : 
sicut iudicio contendi adversum patres vestros in deserto terrae 
Aegypti, sic iudicabo vos; similiter legitur Os. 9, 10 : quasi prima 
poma ficulneae, vidi patres eorum; illi autem intraverunt ad Beelphe- 
gor ; idem loquendi modus invenitur in psalmis; v. g. Ps. 11, 8 : ne 
sint sicut patres eorum, generatio prava et exasperans ; vel 71, 51 : 
quemadmodum patres eorum, conversi sint in arcum pravum; sim. 
Ps. 94, 9; 105, 7 : patres nostri in Aegypto non intellexerunt mirabi- 
lia tua etc. De aliis interpretationibus vide infra. 

Interpretes intellige cum S. Cyr. et Theod. de iis qui vi muneris et 
officii custodes atque interpretes legis esse debebant, de sacerdotibus, 
principibus, iudicibus, eo scil. modo quo Michaeas dicit : audite princi- 
pes Iacob et duces domus Israel : numquid non vestrum est scire iudi- 
cium (Mich. 3, 1)? Audi S. Cyr. : « nam qui ad ministerium electi 
erant et sapientes et legisperiti et populum sibi commissum erudire 
solebant, eorum qui iugo suberant et patres et principes et duces 
appellari poterant. Itaque cum haec absurda et indecora non a gregaria 
turba, sed ab his fiant quorum erat aliorum scelera corrigere, molestum 
est et poena inevitabilis et debita his qui fecerunt impie ». Hisce adde 
pseudoprophetas quoque, qui de corde suo prophetabant, populo blan- 
diebantur, pacem promittebant, ubi non erat pax et ita ruinam populi 
promovebant et peccatis addebant peccata; cf. Ier. 5, 31 : « prophetae. 
prophetabant mendacium et sacerdotes applaudebant manibus suis et 
populus meus dilexit talia; quid igitur fiet in novissimis eius »? Pseu- 
doprophetis autem semper turbam plebis adhaesisse et ex iis falsam 
sibi securitatem et impunitatem peccandi promisisse, minis et. querelis 
prophetarum manifestum est (cf. Mich. 3, 5; 2, 41 hebr. Ez. 13, 4 
etc.). 


Interpretationem patris primi de prima illa generatione ex Aegypto educta 
aliarum exclusione suaderi et commendari dixi. Explicant enim patrem pri- 
mum vel Adam, vel Abraham, vel Thare, vel lacob. Sed quaevis explicatio suis 
premitur difficultatibus. Nam Adam intelligi (cum Osor. Pint. Mald. Sa, Mar. 
Tir. Net. Piscatore, Ges. Hitz. Umbreit, Kn. aliisque) nequit ; nullibi enim pater 
populi electi dicitur neque ut Auius populi theocratici peccata aecusentur et ratio 
reddatur, car hunc populum Deus puniverit eique gratuito gratiam praestet, 
peccatum. Adami omnibus hominibus commune conferre vel declarare quid- 
quam videtur; neque placet cum Adamo enumerari interpretes populi ; nam 

inter utrosque ingens temporis spatium adest; enumeratio autem ita est con- 
formata, ut ad populi electi fata et res gestas necessario debeat referri. Pater 
populi electi revera dicitur Abraham infra 51, 9 (cf. 63, 16). Num igitur eum 
 intelligemus h. l. cum S. Hier. Haim. S. Thom. Lap. Sanct. Calm. Rohl. 
— Men. Tir. utrumque et Adam et Abraham comprehendi volunt — Kue- 
per, Hàhn, Del. Naeg. ? Verum durum est, immo durissimum Abraham pro- 
poni tamquam peccatorem et exemplum peccatorum, cuius peccata quasi primo 
ruinam populi inauguraverint. Nullibi enim in s. literis eo modo de Abraham 
sermo fit, ubique ut verus Dei cultor et exemplar virtutis laudatur ; idque etiam 
quam maxime apud [saiam : 41, 8 Abrahan: amicus Dei. vocatur; 54, 9 Abra- 
ham a Deo vocatus, electus, benedictione donatus proponitur ; ergo nisi argu- 
menta evidentia adsint Abraham in censu peccatorum collocari nequit. Iam 
ubinam Abraham ab illis interpretibus peccasse dicitur ? lta respondet S. Hier. : 
« auctor generis tui Abraham peccasse convincitur quando Domino terram 
repromissionis semini illius pollicente respondit : in quo sciam quia possidebo 
eam » (Gen. 15, 8)? Sed hoc omnino incredibile videtur; nam ea occasione 
fides Abraham summopere laudatur in s. literis; in Gen. eodem loco 15, 6 
fidei Abraham eius adscribitur iustificatio : credidit Abraham Deo et reputatum 
est illi ad iustitiam ; uude interrogatio illa non potest esse profecta ex dubio 
peccaminoso; idque eo minus, quia fidem Abraham ea occasione exhibitam 
tanto laudum encomio S. Paulus praedicat : « contra spem in spem credidit, 
non est infirmatus fide nec consideravit corpus suum emortuum... in repromis- 
sione etiam Dei non haesitavit diffidentia, sed confortatus est fide, dans glo- 
riam Deo plenissime sciens quia quaecumque promisit potens est et facere » 
(Rom. 4, 18-91). Sed talis fides non admittit dubium peccaminosum. Alii pu- 
tant Abraham iuvenem idololatriae implicitum fuisse, secundum illud : trans 
fluvium habitaverunt patres vestri ab initio, Thare pater Abraham et Naehor 
servieruntque diis alienis (Ios. 24, 2); huius sententiae patronos multos enu- 
merat Sanct. eamque ipse censet verisimilem atque in ea re constitui peccatum 
Abraham; sim. Lap. Men. Tir. Verum quidquid sit de idololatria: Abraham 
iuvenis, hoc loco tale peccatum requiritur, quod in serie peccatorum populi 
electi collocari debet ; atqui tale nullo modo est peccatum ab Abraham ante 
electionem commissum. Neque sufficit quod alii volunt (Hahn) et Sanct. quoque 
tamquam aliam explicationem affert, Abraham communem peccati labem ab 
Adaino traxisse et naturae ad malum proclivitatem ; id enim non constituit pe- 
culiarem aliquam reprehensionem populi, quae tamen nostro loco adest et ex 
loquendi modo adesse debet. Naeg. cernit peccatum ab Abraham commissum, 
quia non recte et sincere egerit cum Pharaone (Gen. 19, 11 seq.) neque cum 
Abimelech in Geraris (Gen. 20, 1 seq.). Del. generatim affirmat vitam eius fuisse 
peccato maeulatam, neque splendescere merito operum, sed dono gratiae; sed 
Abraham ubique laudatur et exemplum virtutis in utriusque testamenti libris 
proponitur ; merita eius agnoscuntur, dum fides ei reputatur in iustitiam, dum 
'ei dicitur : ego ero merces tua magna nimis ; ambula coram me et esto perfectus ! 
Sed ab his laudibus nimis alienum est, ut tamquam peccator agmen duxisse 

dicatur populi omnibus sceleribus foedati et foedifragi vel ut ipse primam iam 
apposuisse censeatur manum ad ruinam populi efficiendam. : 

Alii, uti For. de Thare cogiant; sed cum ipse nullibi, pater populi Israel 
appelletur, nemini eius nominis poterat in mentem venire; si hunc propheta 
designare voluit, clarius sane loquendum erat. Neque Jacob (ut Ewald, Sein. 
Cheyne, Or. volunt) intelligi potest ; nullibi enim tamquain peccator traduci- 
tur, e contra Osee cius fidei, obedientiae, patientiae exemplum illustre praedi- 
cat et posteris imitandum proponit eos vituperans quod a tàm praeclaro patré 
degeneres facti sint (cf. ad Os. 19, 3 seq.). Sed talis certe non erit in agmine 
peccatorum tamquam dux peccati eolloeandus. Si de solo regno israelitico ser- 
mo esset, coniectura a Darh. proposita, leroboam qui vitulum fecerit esse 
intelligendum, non esset spernenda, quia cultus ille per emphasim peccatum di- 
citur et via leroboam et peccatum leroboam constanter ut causa fertilis scele- 
rum in regno [Ísrael effertur, quia separavit Israel a Domino (cf. 4 Reg. 17, 21. 
3 Reg. 16, 2. 19. 26. 31. 4 Reg. 3, 3; 10, 29 ; 13, 2. 6. 11; 14, 24 etoe.). At 
non est usitatum regem appellare patrem. — Quare etiam explicatio a S. Ephr. 
proposita de Saule qui non una vice sed pluribus peccaverit admilti nequit. — 
Ergo nil aliud restat, quam ut nomen accipiatur collective ; id etiam iam conce- 
dit S. Hier. (ieri posse, cum primo loco explicet : « pater tuus primus peccavit 
in solitudine : omnis videlicet populus Israel » ; sim. Haimo ; eius expositionis 
mentionem faciunt eamque approbant Malv. Mald. Schegg, Loch (qui tamen 
speciali modo refert ad Gen. 49, 3-1). 

Etiam de interpretibus non consentiant interpretes. Multi ibi sermonem fieri 
volunt de Moyse et Aaron qui ad aquam contradictionis peccaverint (Ex. 17); 
ita S. Hier. Haim. S. Thom. Pint. Sasb. Sanct. Mald. Sa, Vat. Malv. Lap. 
Men. Tir. For. Calm.; verum praevaricati sunt *ry2 culpam dicit multo 

maiorem (cf. Is. 1, 2; 46, 8) defectionem scil. a Deo et turpem foederis viola- 
tionem. Quare explicatio quoque de prophetis (Schegg, Loch, Hahn, Del.) aDeo 
missis stare nequit, neque enim prophetae ruinam populi suis peccatis promo- 
vebant, eos autem illa labe et inürmitate laborasse quam in sanctis quoque 
hominibus humanae naturae fragililas secum fert, nihil ad rem est hoc loco 
cum de iis agatur delictis quibus demum respublica concidit. Quare de iis est 
sermo qui uti sacerdotes (Lev. 10, 11. Mich. 3, 11) custodes legis ciusque inter- 
pretes esse debebant, de quibus Isaias alibi conqueritur : speculatores eius caeci 
omnes, neseierunt universi, canes muti non valentes latrare, videntes vana, 
.dormientes et amantes somnia et canes impudentissimi nescierunt saturitatem ; 
ipsi pastores ignoraverunt intelligentiam ete. (Is. 56, 10. 11). Huc quoque refer 
reprehensiones quae apud prophetas de sacerdotibus et pseudoprophetis, de iu- 
dicibus et magistratibus crebro fiunt; isti enim omnes vel vere vel ficte tam- 
quam interpretes legis Dei ct duces populi constituebantur et ad horum ordinum 
peccata ruina regni tamquam ad suam originem et causam refertur (cf. Is. 5, 
13. 24. 25 propter hoc, ideo iratus est furor Domini in populum ; Ier. 23, 1 seq. 
Ez. 8, 11; 13, 4; 34, 1 seq. Mich. 3, 12 propter hoe causa vestri Sion quasi 
ager arabitur etc. etc.). 

Demum adverte apud LXX legi in v. 97 oi &pjovrec, non interpreles; etiam 

Syrus exhibet principes, Chald. doctores. Aliter quoque legitur in v. 98 apud 
LXX et Syrum : principes tui polluerunt sancta mea; id quod S. Ephr. de 
Manasse intelligit qui sanctuarium introducto idolo quadrifacie polluerit; prin- 
cipes in v. 2/7 explicat de domo Ieroboam et Achaz eorumque asseclis. 


€) Demonsiratur gloria Dei 44, 4-8. 


Commemoravit quam indignum beneficiis sese populus praestiterit, 
miseriam declaravit, in quam sua culpa prolapsi sunt (43, 21. 28). Ipsi: 
se erigere minime valent. Quare si ea in rerum conditione magnifica 
fiunt instaurationis promissa, iis quam splendidissime liberalitas Dei et 
gratia gratuito praestita declaratur. Postquam itaque-populus enumera- 
tione iniquitatum humiliatus est et ad suae nequitiae et indignitatis 
culpam agnoscendam perductus, illa adest animorum dispositio qua 
consolationes Dei et rite aestimantur et omnem suam efficaciam sortiri 
possunt. Unde acri reprehensioni subiungitur v. 4 « Ef nunc audi Jacob 
serve meus et Israel quem elegi : v. 2 haec dicit Dominus faciens et 
formans te, ab utero auziliator tuus : noli. timere serve meus lacob et: 
rectissime quem elegi » ; — et nunc i. e. postquam 43, 28 ruina populi 
et abiectio et ignominia adeo nervose est proposita, promittitur ex sum- 
ma miseria salus, cuius fiducia quo certius excitetur, tituli illi profe- 
runtur et continuo apud Deum valere dicuntur, quibus praecellentia 
summa populi electi continetur (cf. 42, 19; 43, 1); describitur Dei 
cura et labor assiduus quem a prima populi nativitate ei impendit efli- 
caciter, ut in his documenta exhibeantur et pignora certissima auxilii 
promissi. Nomina igitur quibus Deus et se et populum compellat uti 
promissionem firmant, ita amorem et favorem Dei populo peccatis 
obruto impendi prorsus gratuito efficaciter declarant. Neque sensus 
mutatur, sive coniungis cum S. Jlier. ut Deus dicatur ab utero auci- 
liator, sive cum LXX et Syro et textus mas. accentibus formans te ab 
utero (cf. v. 24; 49, 5); Deus enim populum a primis suis initiis assidua 
cura erudivit, educavit, edocuit (formavit) et semper ei auxiliator, 
custos et vindex adstitit; « ponitur enim uterus pro principio vitae quia 
ibi animati sumus et inde in hanc communem lucem evocati vitae 
nostrae curriculum ingredimur: » (Sanct.); vel « ab utero passim 
usurpant Hebraei ut Latini ab incunabulis » (For.). Illa autem initia 
repetenda sunt a prima populi formatione et ortu, ab Abraham et Sara, 
a conceptu Sarae praeternaturali; solet enim Isaias saepius usque ad 
primam illam originem ascendere (cf. 41, 8; 51, 2; 63, 16) et re qui- 
dem vera in providentia illa de Abraham et Sara etc. ostensa iam populi 

Prima populi exordia, uterum matris intelligunt S. Hier. Cyr. Thom. Pint. 
For. Lap. Rohl. neque tamen eodem modo ; aliqui enim (S. Hier. Pint.) ad 
Iacob id referunt, qui adhuc in utero matris plantam fratris arripuerit, qua in 
re etiam Osee praecellentiam quandam lacob exprimi innuere videtur (cf. ad 
Os. 12, 3), vel quia antequam nasceretur, iam matri dictum fuerit : maior ser- 
viet minori (Gen. 25, 23. Rom. 9, 10. Pint.); alii generatim de protectioue 
Abraham patri impensa loquuntur : « uterus hie sumi posse videtur pro prima 
quasi aetate populi israelitici, quae fuit in Abraham, et tunc sententia facilis 
est, nimirum in ipso exordio designati populi Deum illius suscepisse curam et 
in maximo rerum discrimine fuisse auxiliatum » (Sanct.), sim. Lap. For.: 
« quando enim non expertus est [srael bonitatem Dei erga se ab eo tempore quo 
coepit peregrinari in terra Chanaan et in Aegypto »? Alii uferim ad exitum 
ex Aegypto referunt quo scil. tempore, populus qua populus Dei natus sit 
(Schegg, Kn.); sed qui afferuntur loci (v. 24; 46, 3; 49, 1; Os. 2, 17) id ne- 
quaquam ostendunt; praeterea tempus illud dicitur tempus iuventutis popali 
vel desponsationis populi (cf. Os. 2, 17 hebr. ler. 2, 2. Ez. 16, 6) appellatur; 
adde quod monui Isaiam ad primum populi ortum in Abraham saepius ascen- 
dere. — Coniungunt formans ab utero S. Thom. Pint. Net. Rohl. Hahn, Sein. 
Del. Naeg. Or. ; alii (Ges. Hitz. Kn.) iungunt ab utero auziliator tuus. 

Appellatur h. 1. populus nomine lIeschurun, uti Deut. 32, 15; 33, 3. 26. De 
quo nomine ita scribit S. Hier. « alio nomine Israelem vocat ; Isurun (mv?) 

pretati sunt ; soli LXX ailectissimum ». [pse quoque Deut. 32, 15 vertit. dilec- 
tam. Plerique vocem explicant ex ?C? rectus, probus, ut forma deminutiva sit 
blandientis compellatio : gens rectula ; ita Ges. Hitx. Umbreit, Kn. Naeg.; 
alii interpretantur vocem eadem plane notione qua ^v^? (ef. Del.) vel ut epithe- 
ton ornans : populus recte directus a Deo (ItoAl.) vel populus salute et prosperitate 
donatus, ita ut ^v? sit idem ac "x (Hengstenberg, Sein. Hahn); quae ultima 
explicatio arbitraria est. Aliter F'ürsí. C. vocem concipi posse opinatur : « for- 
lasse vertendum est : gens a rectis oriunda ». Chald. vocem constanter expri- 
rait per Israel. Neque deerant qui eam ortam putabant ex [sraelun forma ple- 
niore, ita ut sit in compendium redacta more blandientium ; unde versio grae- 
ca veneta reddit "IcgesXexos, quasi parvulus Israel blando nomine. Verum 
hanc explicationem hodie iuremerito repudiant. Probabilissimum videtur ad- 
hiberi nomen blandum forma deminutiva expressum ; blanda enim compella- 
tio quae amorem spirat tenerum, hoc loeo bene usurpatur et in tribus aliis quo- 
que omnino requiritur nomen quo Dei in populuni amor large effusus declaretur 
(cf. Deut. 32, 15 ; 33, 5. 26). Eo vero modo nomina deminutiva apud Hebraeos 
formari Naeg. pluribus prosequitur ; comprobatur explicatio veterum versioni- 
bus, quas S. Hier. recitat. 


Appellatio blanda rectissime quod nomen secundum hebr. formam 
habet deminutivam et benevolentiae amorisque compellatio est, quasi 
latine diceres dilectule. (Sanct.) vel populus meus rectulus, prorsus 


ls. 44, 3 141 


apta est qua post reprehensionem factam transitus fiat ad fausta promissa 
et qua omnis timor et angustia animis eximatur. Hoc etiam blandimento, 
quo dicendi genere teneros filios parentes appellare et allicere solent 
(Sanct. Deus praeclare se consolatorem (40, 1) agere manifestat. 
Atque iuremerito nomen adhiberi blandum, quo Dei amor insignis 
declaretur, sequentibus probatur, quibus prooemium hoc sollemnius 
(v. 1. 2) illustratur; v. 3«« effundam enim aquas super sitientem et fluenta 
super aridam; effundam spiritum meum super semen tuum, et benedic- 
tionem meam super sLirpem (uam » ; — per gradus quosdam oratio ascen- 
dit ; cf. 41, 11 et seq.; status enim in exsilio, ut bene notat Sanct., durus 
ille status agro comparatur sterili atque arenti; felicitas quae succedet 
agro omnium rerum copia et amoenitate vestito; haec autem benedic- 
tionis et fertilitatis in naturam effusio, qua forte ad beneficia olim in 
deserto praestita alluditur, prooemium quoddam est ac symbolum com- 
municatüionis bonorum divinorum, quae effusione spiritus Dei continentur. 
Largam fore effusionem symbolo iam declaratur. Spiritu autem Dei effuso 
et animis infuso designatur novae ac sublimioris vitae radix et fons uber- 
rimus quo animi hominum spiritu Dei imbuti, perfasi, impulsi summam 
quandam cum Deo induant similitudinem et proinde in ratione sentiendi 
cogitandique spiritu Dei quoque agitentur et moveantur. Remedium 
igitur illud hoc loco indicatur quo Deus miserae populi conditioni mederi 
vult; quod supra dixerat : ego deleo iniquitates (43, 23) iam magis 
declaratur, quo scil. ablatio iniquitatum et novae vitae recte agendae 
virtus ac potestas hominibus sit conferenda : nimirum eo quod Deus 
suum spiritum animis infundat; qua re regeneratio quaedam et inno- 
vatio spiritualis habebitur. En, quam apte nativitas ex Deo, ex spirita 
Dei adumbretur et praeparetur! Praeterea vide Ez. 36, 93-271. Ioel 2, 98. 
Cur aqua apte in symbolum adhibeatur, bene explicat S. Cyr. : « vivifica 
enim res est aqua et plantas ac gramina facit augescere et quodammodo 
imitatur sancti Spiritus energiam per quem omniaconstiterunt et benesunt 
et firmantur et intelligibilis creatura omnium bonorum accessione locu- 
pletatur ». Sicut in rerum natura, «auferes spiritum tuum et deficient et 
in pulverem suum revertentur, emittes spiritum tuum et creabuntur et 
renovabis faciem terrae » (Ps. 103, 29. 30), ita in vera ac spirituali 
hominum vita contingit : spiritu Dei effuso omnia laete florescent (cf. 
Sanct.).In animis autem spiritu Deiad similitudinem et cognationem Dei 
evectis et transformatis quasi in sua imagine summopere sibi compla- 
cet Deus; unde in perpetui amoris ac benevolentiae signum effusionem 
spiritus, subsequitur benedictio qua Deus imbutos spiritu suo conti- 
nuis donis et gratiis benevolentissime et abundantissime exornat et ditat. 

Divinae gratiae fluentis potati vitam vivent ubertate virtutum et 
flore insignem v. 4 « et germinabunt inter herbas quasi salices iuxta 
praeterfluentes aquas »; — « sic efflorescent et germinabunt, ut inter 
arbores alias sic emineant, sicut inter humiles et serpentes herbas attol- 
lunt se salices ad fluenta plantatae » (Sanct.); cf. Ier. 11, 8. Ps. 1, 3. 
Salices maximam quandam ubertatem eamque fere indelebilem signifi- 
cant; « nam, ut inquit S. Gregorius, tantae viriditatis sunt, ut arescere 
vel abscissae radicitus et proiectae vix possint; immo arefactae si aquis 
abluuntur, reviviscunt et quo saepius putantur, eo maiores afferunt usus 
agricolarum ministeriis » (Sanct.), quibus omnibus virorum spiritu Dei 
animatorum mores et ingenia exprimuntur. Dum populus antea peccatis 
et misera servitute ita esset obrutus, ut anathemate esset feriendus (43, 
98 hebr.) risusque et probri argumentum inter omnes nationes praeberet, 
jam instauratione per spiritum Dei facta fertilitate spirituali et ubertate 
eminebit; ecce nova facio omnia! 

Neque ibi sistetur; nam « in te benedicentur omnes tribus terrae » 
et instauraüione facta omnis caro videbit quod os Domini locutum 
est (40, 3) et. servus Domini erit in lucem gentium (42, 6); unde 
sicut propheta in prima parte gentes iri adiunctum ad regnum Dei 
saepius declaravit (2, 3; 11, 10; 14, 1; 19, 24), ita hoc loco v. 5 
« iste dicet : Domini ego sum, et ille vocabit in nomine Iacob, et hic 
scribet manu sua : Domino et in nomine Israel assimilabitur » ; — op- 
probrium ablatum est a populo Dei; gentes certatim magno studio ei 
se adiungere gestiunt : dum enim Domino nomen dant eique adhae- 
rere se velle declarant, simul ad lacob et Israel se accedere eique 
adiungi profitentur; et recte quidem ; nam Dominus in familia Iacob 
se manifestavit et in populo Israel promissa sua reposuit, ergo qui- 
cumque horum partieeps fieri voluerit, in illam quasi familiam in- 
gredi eique debet associari. Habes ídem quod supra 2, 3: ascendamus 
ad domum Dei lacob et quod Ps. 86 amplissime exprimitur, quicum- 
que in numerum et censum servorum Dei recenseantur, in lerusalem 
nasci eos oportere. Quattuor formis illa ad Dei regnum accessio de- 
scribitur, qua re « eleganti mimesi explicatur multitudo et. studium, 
quo gentes ad fidem convenient » (Sanct.) ; vocare in nomine i. e. no- 
men sollemniter invocare ; alius sola quasi oris professione non conten- 
ius manu sua scripto testimonio se Domino consecrabit et. gloriabitur in 
nomine Israel, nomen hoc cum honore et reverentia usurpabit (hebr.). 
Vario igitur modo : simplici declaratione, sollemni ct publica invoca- 
tione, protestatione et attestatione literis consignata, pro sua quisque 
indole et devotione sese Domino conseerabunt; adsunt enim in regno 
Dei gradus varii et varia est mensura gratiae qua quisque vocatur; 

uni enim quinque traduntur talenta, alii duo et varia quoque adsunt 
officia et ministeria. 


' 


Scribere manu aliqui explicant manui inscribere nomen Tahve, sicuti soliti 
sint servi nomen heri, milites nomen ducis, cultores nomen idoli fronti vel 
mahui inscriptum aut inustum gerere ; ita iam indicat S. Hier. : « alius scribet 
manu sua : Dei sum, sive ut LXX transtulerunt : scribet in manu sua, Dei sum, 
ut novo tirocinio servitutis Christi se militem glorietur » ; sequuntur Sasb. Mar. 
Lap. Calm. et de hac veterum consuetudine multos locos afferunt Sanct. et 
Lap.; eodem modo e recentioribus explicant Sein. Kn. et pro ea acceptione 
Sanct. allegat Ez. 9, 4 : signa thau super frontes virorum gementium et Apoc. 
1, 8; 43, 16; 14, 4 ; verum eum in hebr. non legatur T 5 super manum, id 
quod iure exspectares in illa notione (cf. Ex. 13, 416), cum insuper eiusinodi 
incisio nominum lege prohibeatur (Lev. 19, 28 : non incidetis carnem vestram 
neque figuras aliquas aut stigmata facietis vobis), haec explicatio ut est magis 
artificiosa et subtilis relinquenda erit. Vaeg. manum Domino consecrare, quasi 
scripto consignare i. e. omnia quae efficere ac operari potuerit, Domino devo- 
vere explicat; sed phrasin hebr. hune sensum admittere per se non puto; est 
utique sensus consequens. Bene iam explicat loquendi modum S. Cyr. asserens 
multitudinem per fidem ad Deum currentium denotari; sensus enim est : alius 
adscribet nomen suum in catalogum credentium in Deum (Mald.) i. e. illi sum 
mancipatus, illi vivo et servio (Tir. sim. Men.), « quasi sit allusio ad consue- 
tudinem militum qui profitentur suumque nomen apponunt et iureiurando se 
suamque fidem et operam imperatori addicunt » (For.); sim. Gord. Sanct. qui 
longam de ea re disputationem hisce concludit : « verum simplicius videor esse 
dicturus, si omnibus modis explicari dicam studium quo aliquis se futurum in 
alterius potestate significat. Primum id profitetur ore, dum libere dicit : Domini 
egosum; dein opere, dum cultu ipso religioso illum agnoscit et veneratur Deum 
et se adiungit veris Dei cultoribus ; et hoc indicat illud : ille vocabit in nomine 
Iacob. Tertio quando id ipsum manu seu scriptura confirmat, quasi qui suum 
nomen militiae aut religioni dat, et hoc ad extremum explicatur : hic seribet... 
supple : me totum dedico ac consecro Domino et quod externa profitentur spe- 
cie, id quoque reipsa vere ac studiose praestabunt. Quare perficient, ut nomen 
Israel otiosum non habeant i. e. assimilabitur, q. d. vero Israelitae quam simil- 
limus esse contendet ». Melius tamen alii assimilabitur explicant : cognomina- 
bit se, gloriabitur nomine Israel (cf. Sasb. Mald. Sa, Mar. Men. For.), id quod 
ad hebr. quoque prope accedit. Deprehendit Euseb. eius rei impletionem « in 
persecutionibus nostro tempore concitatis; nam multos ex alienigenis gentibus 
vidimus qui sanctorum virorum nomina usurparent ; alius quippe sese lacobum 
appellabat, alius Israelem, alius Ieremiam, hie Isaiam, iste Danielem ; etenim 
his sibi adscriptis nominibus ad martyrium pro Deo subeundum cum fiducia ct 
constantia accedebant ». 

Ex nexu inter v. 4 et 5 colligitur id quod S. Paulus innuit (Rom. 
11, 19) populi Dei sanctitatem maximae fore gentibus utilitati. Hac 
ergo via populus erit, ut Miehaeas loquitur, in medio populorum 
quasi ros a Domino et quasi stillae super herbam (Mich. 5, 7) et 
benedictio pro omnibus. Atque ad talem dignitatem et. ad tale opus 
Deus se populum evecturum esse spondet eum qui tunc misere prostra- 
tus iacet (cf. 42, 99 seq. 43, 98). Hoc est novum illud quod an- 
nuntiat et tali vaticinio edito quod suo tempore implebitur gloriam 
divinitatis suae declarat. Quare promissionis datae documentum ipsam 
ponit maiestatem suam v. 6 « haec dicit. Dominus rex Israel et 
redemptor eius Dominus exercituum : ego primus et ego novissimus et 
absque me non est Deus » ; — lIahve, Deus foederis, qui ut talis rex 
est populi theocraticl et eius vindex ac redemptor, qualis fuit olim 
et erit in posterum, Dominus exercituum, cui praesto sunt agmina 
omnia coelestia et terrestria (cf. ad Os. 12, 5. Mich. 4, 4), cui ita- 
que adest potentia exsequendi promissa : ipse est ab aeterno primus 
et usque in aeternum u//imus ita quidem, ut sua potentia omne quod 
exsistit complectatur neque quidquam sine eo exsistere vel permanere 
possit; sic revera est primus ! et ultimus in. ordine exsistentium, uti 
omnia complectens ita omnia excedens, uti omnia ambiens et cir- 
cumdans ità super omnia et extra omnia infinite se protendens. 
Tamquam talis simul est unicus ; unde praeter me mon est Deus 
(hebr.), eodem sensu absque me, uti S. llier. ipse explicat: « nec 
dicit se esse solum, sed praeter virtutem suam atque sapientiam nul- 
lum esse externum deum deorumque multorum opinionem et simu- 
lacra condemnans »; atque ea significatione absque revera usurpatur 
saepius in vulg. (Gen. 28, 9; 31, 50) et apud Gellium (cf. Kaulen, 
Handbuch z. Vulg. p. 202). Designatur ergo Deus alpha et omega, 
principium et finis (Apoc. 4, 8); cf. 41, 4; 48, 12; 43, 11; 44, 8; 
A49, 6. 91. 

Tali prooemio se professus aeternum et omnia complectentem iam 
sicut supra 41, 26 et 42, 9 et 43, 8-13 annuntiatione facta discep- 
tationem. subiungit, qua ex vaticinio numen divinum colligatur. 
Unde v..'i «quis similis mei? vocet et annuntiet et. ordinem exponat 
mihi ex quo constitui populum antiquum ;. ventura et quae futura 
sunt annuntient eis » ! — hebr. et quis sicut ego praedicat ? — et 
indicet et exponat. inihi — ex quo constitui populum saeculi ; Deus 


1. Bene dicit S. Cyr. : «Deus enim est principium (xgzi) universorum, ipse sine principio 
(&vxo70; Qv a$xó;) et omnia ab ipso ortum hab»nt, ortus autem ipse est a nemiue, sed cst 
- SANT Tra: : 3 : 

OV *Xi £o0pzyo;; hoe enim est nomen ei et monumontum aeternum iu aevum sempiternum ». 

se tamquam Deum vivum qui prophetica annuntiatione et. praedica- 
tione docuit suos semper praebuit ex quo populum antiquum consti- 
tuit, quamdiu exsistit genus humanum, populus scil. antiquissimus 
cow Ov; ita iam LXX &o ' ob éxsinsx du0poxow, et S. Hier. : « quis 
similis mei? vocet ea quae non sunt quasi sint et exponat ordinem crea- 
turae meae, qui cuncta ratione libraverim, ex quo feci hominem super 
terram »; sim. Sasb. Pint. Mald. Mar. For. Men. Tir.; atque 
revera Deus iam ab initio vaticinia dedit (cf. Gen. 3, 6. 9) et hoc 
loco, cum disceptatio sit cum gentibus, populus ille aeternus (hebr.) 
vel prisci temporis, a cuius formatione et deinceps Deus se annuntia- 
tionibus vaticiniisque vivum Deum et rerum omnium administratorem 
probavit, optime genus humanum priscum illud intelligitur; ea enim 
ratione demonstratio est amplior ac magnificentior atque revera Deus 
per singula temporum spatia eas dedit suiipsius manifestationes quae 
longe lateque innotescerent (cf. de diluvio, de gentium dispersione, de 
Abraham in Aegypto et in Geraris, de subversione pentapoleos eto.). 
Verba quoque ad eam notionem apta sunt; DY cf. Is. 40, 1; 49,5; 
ny Iob 22, 45 dicitur de tempore ante diluvium ; si vero Isaias 
populum Israel designare vult, semper alia ratione loquitur vel de 
Iacob, de Israel, vel de populo meo, electo etc. 


Neque obstat quod obiicit Naeg. Deum in hisce orationibus se semper ut 
Deum Israel designare et hunc populum velle:consolari. Nam prius non est ver- 
um ; Deus se ut omnium creatorem nominat ; cf. 40, 19 seq. 28; 42, 5; alte- 
rum hoc loco non est ad rem, quia non de consolatione h. l. agitur, sed de 
demonstratione, deum nullum lutelarem gentium unquam simile quid effecisse, 
lahve autem ab exordio mundi.se gubernatorem, dominum, rerum futurarum 
praescium ostendisse. Etiam mihus diffieultatis habent quae praeterea afferun- 
tur : Ísrael posse vocari populum aeternum, quia ei soli prae reliquis gentibus 
foedus divinitus datuni sit aeternum (Ex. 31, 16; Lev. 24, 8. Is. 24, 5; 55, 
3; 01, 8 et saepius), sanctuarium perpetuum (Ez. 37, 26), sacerdotium aeter- 
num (Ex. 40, 45. Num. 95, 13 et sacpius), regnum aeternum (2 Reg. 7, 13. 10. 
Ps. 88, 4 etc.) vel quia dicatur : constituisti tibi populum Israel in populum 
in perpetuum (29 Reg. 7, 94. 4 Par. 47, 22) et Israel revera permansurum esse 
usque ad consummationem saeculi. Quae omnia uti vera sunt, solum ostendunt 
posse Israel vocari populum aeternum ; non probant revera.h. 1l. deberi Israel 
solum intelligi; nam hoc loco de populo aeterno sermo est ita ut vox abiy 
referatur ad praeteritum tempus ; NVaeg. vero probat Israel vocari populum 
aeternum propter tempus futurum et durationem futuram, quae duo minime 
coincidunt. De Israel quoque S. Izphr. Sanct. Loch, Hahn, Sein. Kn. explicant- 


132 Is. 44, 7-8 


Admonentur, ut si quid simile iis praesto sit de tempore transacto 
et de gubernatione idolorum, id in medium proferant; idque eo magis 
necesse est fiat, si quem deum tutelarem cum Iahve comparare velint ; 
secundo admonentur, ut quidquam de rebus futuris annuntient et ea 
quidem ! quae revera eventura sint; ita scil. explica duo illa verba : 
futura. et quae venient (hebr.). Fortasse continetur ironia et allusio ad 
vanas divinatorum praedictiones (cf. 41, 8. 11-13). Itaque Dominus os- 
tendens se ab initio generis humani edidisse oracula et etiamtum de fu- 
turis vaticinari revera se primum et novissimum, omnia praecedentem 
et excedentem omnia, demoustrat. Talis cum sit Deus, populus Israel 
secura fiducia et laeta spe tempora prospicere potest futura et si omnia 
perturbabuntur et gentes trepidae timebunt (cf. 41, 5), non est cur Is- 
rael metuat v. 8 « nolite timere neque conturbemini ; ez tunc audire 
te feci et annuntiavi ; vos estis testes mei; numquid est Deus absque me 
et formator quem. ego non noverim »? — hebr. mumquid est Deus 
praeter me? et non est petra (firmum refugium), non novi (talem qui 
sit praeter me Deus ac protector). Cur populus animo non concidat in 
magna illa gentium perturbatione (41, 2. 14) neque miseram suam et 
abiectam conditionem ad interitum vergere existimet (42, 92; 43, 28), 
ratio affertur quia Deus iam dudum annuntiavit quod futurum sit scil. 
heroem illum venturum, ceteras gentes victurum esse, verum Israel li- 
bertati redditurum etc.; atque haec vaticinia esse iam dudum data ipsi 
testes sunt, testificari possunt et debent. Unde denuo asseritur ea vati- 
cinia iam diu ante impletionem exstitisse et ita nota fuisse, ut fidenter 
ad. totius populi testimonium provocari possit; ez tunc *W'2 tempus in- 
dicat longe praeteritum (cf. 45, 21; 16, 13), « maxime nde a longo tem- 
pore significat, Prov. 8, 22. Ps. 141, 2; hinc olim, antea » (ita Ges. 
Thes. p. 59; sim. Ros. JYaeg.). Quare ut victoria Dei in disceptatione 
18ta invicte coram omnibus pateat, quaestione concluditur : mum est Deus 
praeter me? et assertione : non. est petra, '*S saxum ? saepius vocatur 
Deus qui est firmissimum sui populi fulcrum, cui immotus inhaerere 
possit quia ipse est petra inconcussa, refugium tutissimum ; huic funda- 
mento immobili theocratia innititur; quare ipsa erit inconcussa; cf. 
Deut. 32, 4. 15. 391. 2 Sam. 22, 1'1. Ps. 31, 3; 13, 26 ; 94, 99 et saepius 
et supra Is. 417, 10; 30, 29. Quae affirmatio in textu hebr. ironice ab- 


1. Habet enim * ante vx saepe significationem ef quidem, ita ut quae antecedunt magis 
declarentur et determinentur; cf. Ges. Thes. p. 394 et Naeg. 

2. Cum S. Hier. vertat formatorem xwv legisse videtur; LXX hoc membro carent; Syrus 
et Chald. exprimunt fortem vel potentem. 

solvitur : equidem talem non novi. In vulg. sententia concluditur eo 
modo quo supra : operabor et quis avertet illud? vel « an forsitan crea- 
tor est alius quem ego non noverim » (S. Hier.)? qui me scil. impedire 
posset vel opera mea maioribus suis destruere? « aut praeter hunc alter 
est mundus qui ignoti dei monstret potentiam » (S. Hier.)? 


f) Contra idololatras 44, 9-23. 


Cum igitur gloria Dei eiusque administratio rerum humanarum pro- 
bata sit et magnalia illa ostensa quae Deus pro suis est facturus, apte 
sequitur, uti 40, 18 et 41, 24. 29, reprehensio idololatrarum qui Deo vivo 
relicto vana idola de salute et prosperitate rogant. Confusionem et igno- 
miniam eorum iam 42, 1'] breviter tetigerat vates; eam gloria Dei de- 
clarata et salute magnificentissime descripta quo clarius et efficacius 
exhibeat, denuo pluribus prosequitur. Atque cum adeo fuse contra cul- 
tores idolorum agat, multos eiusmodi adesse in ipso populo theocratico 
omnino supponi videtur; vates ergo sui temporis necessitatibus consul- 
tum esse vult (cf. 2, 8. 9. 20), late autem idololatriam serpsisse tempore 
Achaz et eam ab Ezechia oppressam denuo maiore vi invaluisse sub 
Manasse, s. literis satis proditur (4 Reg. 21, 2 seq. 2 Par. 33, 2 seq.). 
Luetuosa autem illa et repentina sub Manasse ad malum conversione 
ostenditur tempore quoque Ezechiae fatalem idololatriam animis multo- 
rum inhaesisse et in occulto omnino perdurasse (cf. 29, 15) quamvis pu- 
blicus cultus a rege pio esset impeditus; immo quandoque iterum in pu- 
blieum prorupisse videtur (cf. 31, 7), dum cultus Dei languebat et so- 
lum externo quodam modo perageretur; cf. 29, 13. Quare quocumque 
demum tempore Isaias haec oracula fudit, utrum sub Ezechia an sub 
Manasse, disceptatio contra idololatras ex conditione temporis utilis, 
immo necessaria erat. Hac admonitione oracula de rebus futuris profi- 
cua reddit suis aequalibus ostendens hoc quoque modo se munere suo 
fungi pro aequalibus neque unquam sui temporis oblivisci. 

Deo uni asseruit maiestatem divinam et ei soli potentiam iuvandi et 
salvandi homines v. 8 (hebr.); iam antithesi efficaci et oratoria idola 
docet prorsus inania esse, nullamque utilitatem, sed confusionem culto- 
ribus afferre ; idque prius sententia enuntiatur generali (v. 9) dein per 
singula latius probatur et explicatur. Prius igitur in universum argu- 
mentum proponitur v. 9 « Plastae idoli omnes nihil sunt et amantis- 
tima eorum non proderunt eis ; ipsi sunt testes eorum quia non. vident 
neque intelligunt, ut confundantur » , — nihil hebr. 3n inane, vanum, 
maxima quaedam vastitas et desolatio; animo igitur et intelligentia 

plane sunt vacui et totus eorum labor ad inane redigetur iisque sum- 
mam afferet perniciem et desolationem. llla autem quae tanto studio 
tamquam carissima et pretiosissima prosecuti sunt nihil utilitatis eis 
dabunt; hebr. et testes eorum. ipsi non vident ; fabricatores idolorum 
simul sunt testes eorum, idolis dant testimonium ; sed quales testes ? 
qui scil. ipsi nihil plane intelligunt (id quod in subsequentibus proba- 
tur) et animorum stupiditate ct tenebris id solum sibi ipsi procurant, 
ut confundantur, ut demum ignominia obruü misere pereant. Iahve 
sibi formavit populum qui est testis ipsius ; isti. sibi formant idola et 
quae formaverunt ipsi cultu donant iis vim et operationem  attribuentes 
et potentiam adscribentes; eo modo testes sunt pro idolis ; at testificatio 
haec est summe stupida, et sua ipsorum stultitia interitu! involventur. 
Dum Deus eiusque populus gloria et beatitate felices sunt, idololatrae 
confusione peribunt. Nervose dicitur ut confundantur ; cum enim eorum 
caecitas culpa minime careat, interitum qui ex ea necessario consequi- 
tur, iuremerito voluisse et intendisse dicuntur. In vulg. id potius efferri 
videtur : fabricatores idolorum si vera testari velint fateri debere idolis 
n;hil sensus aut mentis inesse (cf. Osor.). 


Alii testes referunt ad ipsa idola quae contra se ipsa testentur : ipsi dii te- 
stantur se non esse deos quia non vident et non cognoscunt quidquam ; ita Mar. 
Male. 1. Troch. qui ultimum quoque membrum de idolis aecipit. Verum pleri- 
que verba de fabricatoribus idolorum exponunt, uti iam LXX et vulg. ; et pro- 
fecto in priore explicatioue festes contra se magis dcbuit efferri, cum amy 
hane notionem habere nequeat ; attamen Dm77 posset intelligi idola ipsa tesles 
esse pro iis scil. cultoribus, suam ipsorum illis testifieari inanitatem ; qui sen- 
sus vi et efficacia non caret. Sed eum v. 8 dictum sit vos estis festes mei et in 
v. 9 antithetica quaedam ratio ad antecedentia latere videatur, praeplacet plu- 
rimorum interpretationi acquiescere. 


Idola nihil esse et fabricatores eorum summa laborare stupiditate ex 
ipso modo quo idola fiunt demonstratur. Interrogatio ponitur, ut ad 
recogitandum excitentur idololatrae v. 10. « quis. formavit Deum et 
sculptile conflavit ad nihil utile » ? — efficacius verti potest hebr. ut 
nihil prosit (cf. Kn. Del. Net. Rohl.), utstatim stultitia fabricatoris 
notetur, qui nihil prodesse posse idolum intelligere debeat et facile pos- 
sit. Et quantopere nihil prosit statim subditur v. 11 « ecce omnes parti- 
cipes eius confundentur ; fabri enim sunt ex. hominibus ; convenient 
omnes, stabunt et pavebunt et. confundentur. simul » ! — participes 
i. e. cultores idoli vel socii qui foedere quodam coniuncti sunt cum 
idolis (cf. Sanct. Mar. Rohl. Kn. Del. Hahn), non socii artificum, de 

quibus nihil h. I. neque interest, utrum artifices simul cum sociis labo- 
Tent necne, neque solum qui admovent manum ad idolum fabricandum 
(Mald. Men. Malv. Ges.) intelliguntur. Cur pudefiant, ratio redditur, 
quia fabri idolorum homines sunt qui ipsi valde debiles et. infirmi esse 
noscuntur (cf. 40, 11; 41, 24). Ergo nihil posse idolum prodesse debe- 
bant colligere; quod cum culpa sua non viderent, omnes demum ad 
debitas poenas Juendas congregabuntur, se sistent terrore perculsi ct 
ignominia offundentur. Alii ità quoque sententias iungunt : etsi (omnes, 
ut confusionem illam avertant) conveniant, tamen pavebunt et confun- 
dentur (.Vaeg.) vel verba per modum optantis efferunt (Del.), sed certa 
praedietio magis est ad rem: etsi omnes idololatrae conveniant — ingens 
sane turba, exercitus innumerabilis — et simul adstent, tamen pavore 
contremiscent et cum. summis opprobriis ruent in interitum (S. 
Cyr.). 

Ut vates probet quae dixit de culpa idololatrarum et poena inde debi- 
ta, iam « per hypotyposin rem prout gerebatur exponit » (For.); nam 
« describit idoloplastarum studium atque consilium in dolandis, 
cudendis atque conflandis idolis adhibita mimesi adeo vivida atque acri, 
ut nihil excogitari possit aut illustrius aut significantius » (Sanct.). In 
officinam enim idolorum nos introducit v. 12 « faber ferrarius lima 
operalus est; in prunis et in. malleis formavit illud. et operatus est 
in brachio fortitudinis suae; esurietet deficiet, non bibet aquam et las- 
sesceL» ; —en, quanti sudoris opus est idolum 2nutile ! lima et malleis et 
igne et fortissimo opus est brachio, ita quidem ut artifex esuriat et vires 
eum deficiant; ergo labor isque diuturnus et cum damno virium et 
opum coniunctus; ad vires exhaustas enim reficiendas lautioribus indi- 
gebit cibis — et tam parum idolum sui ipsius efformationem iuvat, ut 
faber si non se cibo potuque reficiat tempore opportuno viribus destitu- 
tus lassetur ; «fame et siti artificis artis vilitas demonstratur » 
(S. Ilier.). 


In hebr. primum membrum diffieullate non una laborat; deest enim verbum el 
quid *X7'2 significet incertum est. Verbum nobis suggerunt LXX cvs sfzvov cíangoy 
Gximipno slgyioxco eL Syrus praebet vivb5 exacuit, ati verbum explicatur in Thesauro 
syriaco a Payne Smitli edito (Oxonii 1883, col. 1935) ; quare dubium vix erit quin 
tale verbum suppleri debeat. Cum in textu hebr. praeeedat 4r, fieri potuit, ut ob 
literarum similitudinem excideret verbum "Tn vel quod Cheyne ex Prov. ?7, [i] 
praefert 3r (ef. Sein. Del. Or.); Naej. nihil excidisse censet, verum 77" imperf. 
hiphil a. verbo 3n ex sententia antecedenti esse hue trahendum. Sed contra. hoc dici 
polest *m* in sententiae antecedentis fine firmum habere fulerum in LXX £uz et apud 
Syrum qui à una ef verbum subsequens exacuit legerunt ; praeterea cum in subse- 
quentibus solum tempus perfectum occurrat, vix credi potest ab imperfecto esse sen- 

tentiam inceptam. 53y'2 explicant securim (Mald. Mar. Rohl. Hitz.. Ges. Sein. Or.), 


dolabram, securim, foreipem (Mald.) instrumentum (Naeg.); securim commendant 
LXX oxinápyo et Chald. uti videtur, cum eo in loco praebeat NI'ST i. e. à&iv; (ef. 
Levy, Chald. Woerterb. I p. 277). Sed sensus certe non est planus. Ad quid enim 
faber ferrarius acuit securim ? In subsequenti opere quid securi opus sit plane non 
cernitur. An forte pro artifice lignario v. 13 eam acuit, ut ille possit arborem cae- 
dere? Sed de hac re nihil est in textu. Chald. sententiam hanc praebet : ex ferro 
bipennim facit sufflator; sed quid haec sententia sibi velit hoc loco cum de idolis 
fabricandis agi debeat, non intelligitur. Recentiores textum mas. varie vertunt : faber 
ferrarius fabrieatur securim (Ges.), ita ut verbum fabricari wYr| ex substantivo vw 
suppleri debeat; vel supplendo 35 : faber habet dolabram, qua scil. partem ferri ad 
idolum faciendum in incude a maiore ferri massa separet (cf. Del.); vel omittendo 
* ante pi vel id negligendo et verba tria ad subsequentia trahendo : faber securim 
in igne carbonum (in idolum) transformat (Hitz.) vel faber (qui in ferro securis ope- 
ratur) — laborat (Hahn) i. e. qui in ferro operatur, quod securi vel ascia ex fodinis 
secatur(?) — ete. Vides quantopere pauca haec verba torserint ingenia multorum. 
Quid demum erit statuendum ? Ex Ier. 10, 3 mihi sequi videtur "XY*2 non esse 
securim vel asciam, sed instrumentum quo ex ligno sceulpitur idolum ; nam eo in 
loco vox non refertur ad lignum in saltu caedendum, verum ad artifieis laborem qui 
ex illo ligno efformat idolum. Tale igitur instrumentum acuit (quod verbum ex LXX 
et Syro erit supplendum) faber ferrarius, quo scil. vel partem ferri qua uti velit secet 
a ferri massa, vel quo postmodum utatur ad ferrum poliendum vel ad ferrum igne 
subactum in eam quam vult formam et imaginem redigendum et expoliendum. Unde 
si genus limae cum S. Hier. intellexeris, forte,a vero non multum erraveris. Hoc 
instrumentum parare oportet antea, ut ferro igne subacto statim ad manum sit, quo 


ferrum secetur, formetur, expoliatur ad iustam imaginem et nitidam formam. Unde: 


explicatur, eur id primo loco ponatur. Explicatio eadem erit, etsi fabrum ferrarium 
non idolum fabricari dixeris, sed solum aliqua praeparare ad idolum vel laminis ve- 
stiendum vel catenis firmandum et statuendum. Nam ad haec quoque opus erit instru- 
mento quodam acuto vel specie quadam limae, qua omnia laevia et complanata el 
polita reddantur. — Syrus versum hunc in modum reddit : et acuit ferrum faber et 
dolabra complanat illud et scalpro sculpit illud et operatur illud in fortitudine brachii 
sui; eliam fame et siti laborat, et non bibit aquam et lassatur. 


Iam ad aliam fabricam deorum nos invitat propheta v. 43 « artifex 
lignarius extendit. normam, formavit illud in runcina, fecit illud 
in angularibus et in circino tornavit illud et fecit imaginem viri 
quasi speciosum hominem habitantem in domo » ; — verba vulg. bene 
explanat Sanct. : « qui autem ex ligno simulacrum formare studet, nor- 
ma prius et regula qualis futura sit imago describit ; deinde runcina et 
scalpro quod in ligno descriptum est informat et polit ; perficit illud 
angulari mensura et circino prius delineatum rotundat et tornat et. tan- 
dem exprimit hominis imaginem ». Hebr. ita: faber lignarius. extendit 
normam vel lineam, funem scil. mensorium vel filum, regulam qua 
in ligni trunco metiatur longitudinem et ambitum imaginis quam ex- 
sculpere intendit, delineat illud rubrica vel minio (ita Osor. Mald. Mar. 

Malv. Roll. Sein. Naeg.) : alii: delineat illud stilo (£» xagaxtouo&t Aq. ; 
ita Ges. Kn. Hahn. Del. Or.) vel ut fortasse optime cum Malv. utrum- 
.que coniungamus, designari scil. voce 7*P instrumentum quo fabri 
lignarii utuntur rubrica infectum quod supra ligna ducunt ad formae vel 
imaginis lineamenta describenda ; postquam id factum est, efformat 
illud runcinis ; nominatur enim instrumentum, quo aliquid defricatur 
aut abraditur seu dedolatur vel decorticatar (Malv. Rohl. Sein. Del. 
Naeg. Or.) vel efformat illud scalpro (Osor. Ges.) ; dein et circino. deli- 
neat illud vel pressius definit circinum circumducens (Osor.) et effor- 
mat vel perficit illud sicut viri effigiem, sicut pulchritudinem hominis 
i.e. sicut pulcherrimum hominem ad sedendum domi ; ut domi collo- 
cetur: fortasse cum ironia id additur, valere scil. effigiem ad nihil 
aliud nisi ut domi locum occupet quasi in carcere inclusa (cf. S. Hier.) 
vel in aedibus et in fano includatur. 

Regreditur vates ad primam dei originem, ad causam materialem 
(S. Thom.); statuitur enim in domo vel in templo lignum quod de 
silva excidit (S. Cyr.), quod longo tempore crevit in salübus et pro 
varietate arborum cedrus etilex et quercus vel pinus fuit (S. Hier.), 
ita ut non solum opus quo deus e ligno fingitur sit humano artificio 
factum, verum etiam ipsa materia humana industria comparata et rerum 
naturalium viribus effecta (cf. Osor.). Unde v. 14 « succidit cedros, 
tulit ilicem et quercum quae steterat inter. ligna. saltus; plantavit 
pinum quam. pluvia nutrivit v. 19 et facta est hominibus in focum ; 
sumpsit ex eis et calefactus est, et succendit et coxit panes ; .de reliquo 
autem operatus est deum et adoravit, fecit sculptile et curvatus est 
ante illud » ;— homo pro arbitrio prorsus agit et rerum opportuni- 
tate : cedrum, ilicem, quercum caedit et deligit inter ligna saltus 
(hebr. cf. Mald. Mar. Del. Naeg. Or.) vel pinum adhibet quam ipse 
plantavit et pluvia nutrivit. Ipsa igitur materia deorum hominis debe- 
tur industriae et pluviae copiae et beneficio. Eadem autem materia 
porro homo pro lubitu utitur; inservit ei ad comburendum, ad cibos 
coquendos, ad furnum succendendum ; etiam de residuo deum fabrica- 
tur quem supplex adorat, Lignum ergo quod ipse plantavit, pro lubitu 
seligit, caedit, ad usus domesticos adhibet, idem lignum ad numinis 
dignitatem ipse quoque quando lubet elevat idque supplex veneratur. 
Quanta vero cum stupiditate haec fiant, magis etiam ad oculum pro- 
ponit v. 16 « medium eius combussit igni et de medio eius carnes 
comedit ; coxit pulmentum et saturatus est et. calefactus: est et dizit : 
vah, calefactus sum, vidi focum ! v. A'1 reliquum autem eius deum fecit 
el sculptile sibi, curvatur ante illud et adorat illud et obsecrat dicens : 
libera me, quia deus meus es tu »! — idem quod ad suum servitium 

pro lubitu et ad suos usus adhibet, humi prostratus adorat, ab eodem 
opem et salutem efflagitat, eandem rem vilem pro summo. numine et 
omnipotente rerum omnium gubernatore ac domino compellat! « pars 
altera formatur in deum, ut opere completo adoret illam factor suus et 
operis sui imprecetur auxilium » (S. Hier.). Hisce ostendit, ut S. Cyr. 
advertit, illos materiam ex qua fierent dei minime ignorasse, ne scil. 
possent aliqui dicere iuxta graecae nationis opinionem, quae in adytis 
erant reposita ac dedicata, a Iove delapsa vel coelitus demissa aut sua 
sponte nata et ex se genita fuisse ; eo ergo insipientiae reciderunt, ut 
sui usus reliquias adorarent. Videre focum, ignem (hebr.), calorem i. e. 
sentire, percipere, uti similiter Hebraei dicunt videre mortem, vitam, 
somnum, famem etc. (cf. Ps. 89, 49. Eccl; 9, 9; 8, 16. Iér. S, 12 e$c.), 
ergo experiri, ita ut. unius sensus perceptio ad omnem corporis animi- 
que sensum transferatur. Cum v. 46 dicatur medium esse combustum 
et altera media parte carnes esse coctas, id quod v. 1'| reliquum dici- 
tur, vilissimam partem et minimam quoque sufficere dicit ad deum 
fabricandum, neque requiri partes arboris principales verum plane 
sufficere ramenta. 


Hebr. v. 14 legitur 5725 ad eaedendum ; sed quid sibi velit : ut caedat cedros, 
tulit ilicem, nemo dixerit. Naeg. vult cedros poni syneedochice pro omni arborum 
genere tamquam speeiem nobilem : uL ligna caedere possit, plantat arbores; sed id 
gratis asseritur. Kn. vult vcrbum referri ad antecedens, ad notionem formandi, quae 
ratio formandi in eo consistat, ut quis sibi caedat cedros ete. — verum quam coaete 
id fiat, non eget explanatione. Alii recurrunt ad grammaticam aramaieam, ut nolionem 
caesurus est extundant (cf. Del.). LXX. simpliciter praebent £zovsv ; vulg. succidit ;. 
ergo falso 5 esse scriptum pro * probabilissimum est (ef. Rohl.), uti iam lloubig. cen- 
set. — Alii in v. 14 verbum v!5x non in notione deligendi usurpari censent, sed vel 
sibi constituere, signo quodam determinare illas arbores quas caedere vult (Kn.) vel 
quas arbores sibi roboraverat, ad talem magnitudinem edueaverat (For. Roll. Sein.) ; 
eliam LXX notionem roborandi exprimunt 3xx2zipwos» ixozó Ej2ov. Notionem deli- 
gendi iam praefert Mald. et eadem notio etiam subesse videtur Ps. 80, 16. 18. Nostro 
loco sane bene quadrat ; nam crescere facere (For. Rohl. Sein.) non vidctur convenire, 
quia ilices et quereus non peculiari eurae hominum substare solent sicut flores in 
horto et hoc loco lignorum silvae mentio fit, dein eliam quia eum satis lente crescant 
non idem qui eas caedit easdem e teneris plantis educasse censeri potest. 

Vocem ny? plerique explicant ilieem ; aliam explieationem proponit Schegg, bibl. 
Archaeologie (ed. Wirthmüller, 1886) p. 252 ; »àn enim non significare firmum essc, 
verum polius durum esse, aridum, insipidum; unde vocem esse explicandam de 
cerotonia siliqua — cf. z:oi:x Luc. 19, 16 — cuius fructus quidem praeclari non 
sint, sed lignum ad opera fabrilia quam maxime aptum, quae arbor ab Hebron usque 
ad Libanum satis frequenter invenicbatur. 


i 

Eo autem agendi modo satis patet, quantopere ignorantiae tenebris 
involvantur idololatrae v. 18 « meseierunt neque intellexerunt, obliti 
enim sunt ne videant oculi eorum et ne intelligant corde suo » ; — 
i. e.oculi eorum obducti et obstructi sunt, ita ut res quae coram 
adsunt non videant; media in luce caecutiunt. Verum quomodo ad ta- 
lem mentis conditionem pervenerint, propheta statim declarat: nolue- 
runt enim sana sua uti ratione et id quod facile cognoscere potuerunt, 
tamen repudiarunt ; quare illis accidit idem quod S. Paulus de gentibus 
affirmat : evanuerunt in cogitationibus suis et obscuratum est insi- 
piens cor eorum (Rom. 1, 21). Via autem ad summam illam stupiditatem 
erathaec: v.19 « mon recogilanl in, mente sua neque cognoscunt 
neque sentiunt. ut. dicant: medietatem. eius combussi igni et comi 
super carbones eius panes, coxi carnes et comedi et de reliquo. eius 
idolum. faciam ? ante truncum ligni procidam » ? — sana igitur 
ratione uti debebant et eo ratiocinio quod vates affert. Hebr. et reli- 
quum eius in abominalionem faciam; abominandum, detestabile, 
stipites vocabantur idola (cf. Deut. 91, 13. 4 Reg. 23, 13); et ante 
proventum ligni procidam 1. e. coram eo quod arbore productum 
est (^3 cf. Iob 40, 90). Bene ait S. Hier.: «nec intelligit vel reco- 
gitat, immo nec carnis nec mentis aspicit oculis, quod non possit esse 
Deus, cuius pars igne combusta est nec hominis manu fieri divina 
maiestas ; pleniusque super irrisione idolorum  propheticus sermo 
contexitur ». 

Concludit propheta irrisionem hanc et reprehensionem per modum 
epiphonematis v. 20 « pars eius cinis est; cor insipiens adoravit illud 
et non liberabit animam suam neque. dicet : forte mendacium est. in 
dextera mea » ; — hebr. cinerem prosequitur !, cor delusum est, eum 
seduxit et non. eripiet animam suam et non dicit : nonne mendacium 
est in dextera mea ? rem igitur maxime inanem et vanam appetit, ea se 
animumque suum nuírit ; corde suo stulto seductus est i. e. menteculpa 
sua obcaecata; ergo quantopere sint inexcusabiles, propheta urget, uti 
similiter Sap. 13, 1 et Rom. 1, 20; unde simul docet recto usu rationis 
hominem posse ad veri Dei notionem pervenire. — Eodem modo ex- 
plica pars eius cinis est i. e. talis pro sua parte ac hereditatis sorte 
cinerem sibi elegit; videtur S. Hier. legisse n7? socius est cinis; LXX : 
Scito cor eius esse cinerem et errant. Chald. prius membrum ad idolum 


4. Vel ut alii vertunt : qui cinerem prosequitur, eum cor stultum in errorem induxit 
(cf. Del. Or.) vel . qui cinere vescitur, eum seduxit cor deceptum (Naeg.) i. e. cinere nu- 
triri, crgo ro vana et inani vesci, dum quis putat se frui magno bono. At prior loquendi 
modus per membra brevia et concisa incedens magis efficax est. 

retulit et ita multi verba quoque vulg. intelligunt : annon pars altera 
trunci ex quo simulacrum istud dolatum est in favillam et cinerem ex- 
tabuit (Sanct.) ? pars ligni vel idoli in cinerem conversa est per ignem 
et tamen cum videat unam partem in cinerem redactam, alteram insi- 
piens adorat (Mald.). Dicitur idolum mendacium quia id non est. quod 
idololatrae opinantur et quia cultores idoli quam maxime falluntur, deci- 
piuntur, spe excidunt quam miserrime; « omnia quippe in idolis sunt 
falsa et nomina et gloria » (S. Cyr.) ; ?n dextera est idolum, quia tam- 
quam fulcrum et baculus, cui quis innititur et quo se sustentat conside- 
ratur. Aliqui referunt ad dexteram qua idolum fecit (Mald. Men. Tir.) 
vel quoniam in adoratione manum ad os admovemus (Iob 31, 21. Mar). 

Idololatriam in ipso populo Dei increbruisse non solum ea quae an- 
tecedit irrisione eius patefit, verum etiam adhortatione quam vates sub- 
iungit; proinde denuo patet oracula haec edita fuisse eo tempore quo 
iniquitas haec in regno Iuda longe lateque invaluit; id quod ad Isaiae 
tempus, non vero ad exsilii finem pertinet; v. 21 « memento horum 
Iacob et Israel quoniam servus meus es tw; formavi te, servus meus 
es tu Israel, ne obliviscaris mei » ! — memento idolum esse mendacium ; 
similiter Ieremias resipiscentes facit orantes : vere mendaces erant colles 
e; multitudo montium (fer. 3, 23), ubi scil. cultum idolorum celebra- 
verant; brevi omnes tituli colliguntur quibus populus Deo est obstrictus 
a tempore patriarcharum, a speciali electione a Deo facta, a cura sibi 
constanter a Deo impensa ; sim. 4, 2 : filios enutrivi et exaltavi ; cf. 43, 
1; 44, 9; et demum a fidelitate et caritate et misericordia Dei, qua firmo 
consilio apud se statuit : non traderis a me oblivioni; ita ultimum 
membrum ex hebr. (cf. Vat. Mald. Malv. Osor. et plerique recentiorum) 
dum LXX, Syrus, Chald. sicut vulg. et ex recentioribus £itz. Or. 
admonitionem exhibent ne Israel Dei obliviscatur ; sed cum in hebr. 
legatur N5 et non 5x et cum efficax habeatur oppositio ad initium « me- 
mento » et versus quoque subsequens optime adiungatur exhibens do- 
cumentum amoris et misericordiae Dei, prior versio videtur praeferenda 
(de suffixo mihi cf. 65, 5. Ez. 29, 3. Iob 31, 18). 


Veteres legerunt et explicarunt Yin N5; textus mas. fert niphal id quod plerique 
voce passiva exprimunt ; pauci tamen eliam niphal esse vertendum censent me obli- 
viscaris mei, uti revera aramaicumi wZ3nw eliam sensum activum habet; comparant 
isti niphal verbi cum £xizv0xvec0x: et deponenti latinorum (cf. Ros. Hitz.); at tunc 
polius bx exspectares ; suffixum pro *5 positum est, uti quandoque occurrit (ef. Ges. 
Umbreit, Ewald, Kn. Slier, Del. Naeg.). 


Atque Deum non oblivioni traditurum essc praeclare ex deletione 
delictorum ostenditur, in qua remissione quam maxime amor Dei elucet, 

cui proprium est misereri semper et parcere; qui enim inimicos in 
gratiam recipit venia concessa, quomodo amicos derelinqueret vel obli- 
visceretur? Unde promissionem 43, 93 datam iterat v. 29 « delevi ut 
nubem iniquitates tuas et quasi nebulam peccata tua ; revertere ad me, 
quoniam redemi te » ! — denuo tamquam beneficium praecipuum quo 
instauratio consistat et inauguretur deletio declaratur peccatorum ; ergo 
effertur indoles spiritualis; delere penitus auferre, non solum tegere se 
dicit peccata « velut caligine quadam et nube depulsa » (S. Cyr.); 
« Sicut. nubes et caligo et nebula vel solis calore dissolvitur vel vento 
raptante tenuatur, ita iniquitates tuas dissolvi faciam » (S. Hier.). Verum 
populus quoque huic gratiae oblatae cooperari debet sincero ad Deum 
reditu, cuius ratio affertur magnum illud redemptionis beneficium ; hebr. 
bua i. e. Deus quasi propinquus et vindex populi iura populi tuetur et 
vindicat, eius causam suscipit et ad victoriam perducit, uti fecit in li- 
beratione ex Aegypto, uti promisit se facturum in liberatione ex exsilio 
unde redemi te omnia beneficia praestita complectitur et simul novam 
de promissis iam datis sponsionem continet et Deum unicum salutis 
largitorem declarat. 

Voce illa « redemi te » cuncta quae hucusque promissa sunt summatim 
colliguntur; quare recensitis Dei nragnalibus et caritate eius ac miseri- 
cordia in populum demonstrata vates earum rerum excellentiam optime 
perspiciens et laudes hominum iis celebrandis prorsus esse impares 
intelligens iam coelos et terram omnesque creaturas invitat, ut Deo maxima 
cum iubilatione laudis encomia concinant v. 23 « laudate coeli, quoniam 
misericordiam fecit Dominus, iubilate extrema terrae, resonate montes 
laudationem, saltus et omne lignum eius, quoniam redemit Dominus 
lacob et Israel gloriabitur »! — hebr. et in Israel gloriosum se exhibet ; 
cf. 43, "1 in gloriam meam creavi eum. Simile canticum laudis subiun- 
xit vates servo Domini et opere eius declarato 42, 10 seq., uti in parte 
priorecap. 12. 25. 26. 35; quo cantico illud a seraphim annuntiatum « ple- 
na est omnis terra gloria eius » in opus deducitur. Compellatio coeli et 
terrae rerumque inanimatarum et ingentem affectum vatis declarat et 
maximum desiderium ad vivum exhibet quo infinitas Deo laudes ab 
omnibus reddi exoptat ita, ut universa creatura toto conatu unice se in 
Dei praeconia impendat. Neque talis invitatio solum figura quadam 
poetica consistit. Nam Dei redemptio etiam in ipsius creaturae glorifica- 
tionem redundabit (cf. 114, 6; 30, 23; 35, 1; 41, 18; 43, 20); ergo 
revera in ea gloria Dei et laus resplendebit. Ea dein loquendi forma, 
ut. Sanct. adnotat, optima continetur captandae et acuendae attentionis 
ratio, est rei amplificandae modus prophetis familiaris, ut si quando res 


est magna, sive ad gratisiionem et laudem, sive ad offensionem seu 
Isanas II — 11. 

commiserationem quasi non satis sit rationalis natura ad exsolvendas 
laudes aut ad deplorandum infortunium aut ad amplificandum scelus, 
creaturae quoque quae sensu et vita carent ad laudem sive ad luctum et 
querelam advocentur. Exempla habemus in Scriptura obvia in hoc pro- 
pheta 1, 4 et Deut. 32, 1 et in psalmis quamplurima et illustre illud 
trium puerorum apud Danielem cap. 3. Ita ille. Harum vero laudum et 
argumentum et ratio constituitur in Dei misericordia, in redemptione 
ab ipso facta et in gloria illa qua in Israel, in medio populo suo se reddit 
conspicuum, ex qua gloria splendor quidam et beatitas in ipsum populum 
redundet necesse est; quare quod LXX et vulg. habeni : Israel glorifi- 
cabitur consequitur ex textu hebr. quem Syrus, Cha!d. e& secundum 
Procop. reliqui quoque interpretes exprimunt : 2n Israel glorificabitur. 
In hebr. pulchre coelis opponuntur Znfima terrae, profunda terrae, 
nimnn quae vox cum saepius de orco vel de scheol (limbo) adhibeatur 
(cf. Ez. 26, 20; 32, 18. 94. Ps. 63, 10 hebr.), etiam optime hoc loco ita 
intelligitur usurpata (cum Sanct. Lap. Kn. Hahn). lta enim oppositio 
adest ad coelos, ut laus Dei revera dicatur penetrare summos coelos et 
ad ima quoque loca, in quibus animae patrum congregatae sunt per- 
vadat; ita quod praecipuum est, redemptionem illam et salutem quam 
Deus promittit, etiam pertinere ad pios iam vita functos declaratur iisque 
vita nova et in Dei laudibus beata indicitur ; uti supra 24, 23 et 26, 19 
Dei lucem ad mortuos usque penetraturam eosque nova vita illustraturam 
dixit, ità hoc loco qui iam versantur in scheol opus Dei celebraturos 
esse innuit. Unde elucet perperam obiicere Sein. alias orcum describi 
locum tristem (Ps. 6, 6). 

Cum Isaias saepe oracula cantico quodam laudis et gratiarum actionis 
soncludere soleat (cf. cap. 12. 35) et cum 42, 10-12 similis legatur ad 
iaüudem Dei adhortatio et quae dicuntur v. 23 optime beneficia eousque 
recensita concludant, hoc loco finem sermonis esse ponendum censeo. 
Ita sermo iste optime conformatur ad priorem 42, 1-12 et simili 
clauditur cantico. Aliqui tamen v. 91 et seq. ad sequentia trahunt. 
At ab ista gratiarum actione sermonem inchoari vix credibile videtur; 
adde quod « memento horum » vix aptum sit sermonis initium, adde 
quod v. 23 laudate coeli quia fecit Iahve (hebr.) absolute dicitur, id 
quod in fine sermonis maximis beneficiis recensitis apte, immo cum 
emphasi dicitur, num eodem modo in initio? Canticum demum gaudii, 
exsultationis, iubilationig tale adeoque amplum, ut coeli et abyssus et 

. quae in terra sunt, montes, silvae, arbores ad Deo laudes summa laetitia 
concinendas invitentur, optime fluit postquam beneficia insignia sunt 
explicata, uti fit a 42, 13 seq., sed nonne potius mirandum esset ab eo 
carmine sumi initium? In nostra autem divisione consideratio haec libe- 

rationis utriusque qua Deus eius auctor primarius celebratur optime 
absolvitur carmine laudis, quod ipsum propterea decantari dicitur, quia 
Dominus redemit Iacob et quia in Israel glorificabitur. In priore quidem 
liberatione Deus glorificatus est in Israel per Cyrum, qui traduxit vocem 
in omni regno etiam per scripturam dicens : omnia regna terrae dedit 
mihi Dominus Deus coeli et ipse praecepit mihi, ut aedificarem ei domum 
in Ierusalem etc. (Esdr. 1, 1. 2); et de liberatione messianica ipse an- 
nuntiat Messias : Pater, ego te clarificavi super terram (Ioan. 17, 3). 


Uti Isaias h. 1. ita similiter quoque alii auctores sacri de idololatrarum stupi- 
ditate loquuntur ; cf. Ier. 10, 3. Ps. 95, 5 ; 113, 3; 134, 15. Baruch 6, 3. Sap. 
13, 10. Erantne igitur gentes revera adeo stupidae, ut aurum, argentum, sa- 
xum, lignum adorarent? Certum est accusationem illam veritate nixam fuisse ; 
alias enim prophetis facile responderi potuit rem se aliter habere, et tota illorum 
disceptatio potius in contemptum prophetarum versa esset. Deinde bene dignum 
est quod notetur, apologetas primorum saeculorum qui contra gentiles scripse- 
rint, eodem modo loqui neque minus eandem gentibus stultitiam exprobrare. 
Ita v. g. legitur in epistola ad Diognetum, quam saeculo p. Ch. secundo plerique 
attribuunt (ef. Funk, Opera patrum apost. I p. CI) : « age, non solum oculis 
sed et mente conspicias, cuius substantiae aut cuius formae sint, quos vocatis 
et existimatis deos. Nonne alius lapis est ei similis qui calcatur ;alius est aes, 
non melius quam quae in usum nostrum fabricata sunt vasa ; alius lignum, iam 
etiam putridum ; alius argentum, cui opus est homine custodiente, ne furto 
auferatur; alius ferrum rubigine corruptum ; alius testa nihil praestantior ea 
quae ad abiectissimum ministerium facta est? Nonne ex materia corruptibili 
sunt haec omnia ? Nonne ferri et ignis ope fabricata? Nonne eorum aliud sculp- 
tor lapidum, aliud faber aerarius, aliud argentarius faber, aliud figulus finxit? 
Nonne, priusquam artibus horum in formas istorum effecta sunt, unumquodque 
eorum ab unoquoque, idque etiam nunc, transformabatur ? Nonne quae nunc ex 
eadem materia sunt vasa, si eosdem artifices nanciscerentur, similia talibus 
reddi possent? Nonne haec rursus quae nune a vobis adorantur, possent ab 
hominibus vasa fieri reliquis similia ? Nonne surda sunt omnia ? nonne caeca?... 
Haec deos vocatis, his servitis, haec adoratis; idcirco odistis christianos qui 
hos esse deos non arbitrantur » (cap. 9; Funk. c. p. 312. 313). Similia 
prosequitur Tertullianus (Apologet. 12 ; M. 1, 339 seq.), Theophilus (ad Autol. 
9, 9); plura de ea re vide collecta ex apologetis in dissertationibus scriptis 
a Nourry ad Apologetieum Tertulliani (M. 1, 1128 seq.) et de Minucii Octavio 
(M. 3, 626), vel vide von Haneberg (Religioese Alterthümer der Bibel p. 76 
seq.), Brück (Lehrbuch der Kirchengeschiehte, 3 ed. p. 133). 

Verum quidem est huiusmodi accusationibus etiam a gentibus oppositum 
esse illud : deos per simulacra veneramur (cf. Arnobius, adversus gentes 6, 9 ;. 
M. 5, 1180) ; idem opposuit Iulianus (cf. ep. fragm. apud Spanh. I, 293 seq.). 
Sed nihilominus ex iis quae Arnobius de sua sentiendi ratione nos docet, disci- 

mus quomodo iure merito illa gentibus sint obiecta : « venerabar, o caecitas, 
nuper simulacra modo ex fornacibus prompta, in incudibus deos et ex malleis 
fabricatos, elephantorum ossa, picturas, veternosis in arboribus taenias; si 
quando conspexeram lubrieatum lapidem et ex olivi unguine sordidatum, tam- 
quam inesset vis praesens, adulabar, affabar et beneficia poscebam nihil sen- 
liente de trunco, et eos ipsos divos quos esse mihi persuaseram afficiebam con- 
tumeliis gravibus, cum eos esse credebam ligna, lapides atque ossa aut in 
huiusmodi rerum habitare materia » (1, 39; M. 9, 761). Censebantur ergo dii 
habitare in simulacris et simulacris ipsis consecratione facta quando in templo 
vel in aedibus collocabantur vis quaedam divina vel numen inesse credebatur 
(cf. Tertull. 1. c ; ep. ad Diognet. 1l. c.). De quare nos ii quoque docent qui apud 
Ciceronem de Verre talia queruntur : seseiam ne deos quidem in suis urbibus ad 
quos confugerent habere, quod eorum simulacra sanctissima C. Verres ex delubris 
sustulisset (orat. 4 in Verr.) ; similiaapud senatum romanum querelarum in loco 
dicta fuisse Livius refert (38, 43) : templa spoliata, simulacra deorum, deos immo 
ipsos convulsos ex sedibus suis ; quos adorarent, ad quos precentur et supplicent, 
Ambraciensibus non superesse (cf. Nourry, de Minucii Octavio dissert. cap. 94; 
M. 5, 695 seq.). Idem nolis testimonio Minucii proditur, qui in Octavio cap. 93 
(M. 5, 311) ita loquitur : « deus ligneus, rogi fortasse vel infelicis stipitis portio 
suspenditur, caeditur, dolatur, runcinalur, et deus aureus 'vel argenteus de im- 
mundo vasculo saepius.... conflatur, tunditur malleis et incudibus figuratur et 
lapideus caeditur, scalpitur et ab impurato homine laevigatur; nec sentit suae 
nativitatis iniuriam, ita ut nee postea de vestra veneratione culturam, nisi forte 
nondum deus sasum est vel lignum vel argentum. Quando igitur hic nascitur ? 
ecce funditur, fabricatur, seulpitur ; nondum deus est ; ecce plumbatur, con- 
struitur, erigitur ; nec adhuc deus est ; eece ornatur, consecratur, oratur; tunc 
postremo deus est, eum homo illum voluit et dedicavit ». 


9. Oralio quinta 44, 94-45, 96. 


Anc. — Deus maiestatem suam ac potentiam professus confutatis 
divinationibus se vaticinia data de instauratione urbis et oppidorum Iuda 
et templi edicit esse impleturum, ad quod opus elegit Cyrum (44, 94-98). 
Huic autem subiicit regna et gentes praeclaris victoriis propter populum 
suum electum et ut gloria Dei omnibus innotescat. Hoc opus Dei 
maximis desideriis exspectatur a piis ; vae illis qui iliud impedire vel ei 
obsistere audent (45, 1-10). Deo potentissimo ita disponente 'Cyrus per- 
mittet, ut populus redeat ad sedes patrias; qua in re consilium Dei in 
id tendit, ut omnes gentes gloriam Dei et bona regni Dei agnoscentes et 
salutem praeclaram desiderantes abiecta idololatria cultum Dei profi- 
teantur (45, 11-1). Tale vero consilium Deus iam olim et palam annun- 
tiavit; quare aequum est, ut omnes divinam eius venerentur maiestatem 
eique plane adhaereant, a quo solo salus et beatitas est exspectanda, qui 

cultum adorationis exigit, inimicos delebit, suos glorificabit (43, 
18-26). 

Postquam vates cap. 41, 1-49, 12 duos descripsit quos Deus ad opus 
suum peragendum elegit et 42, 13-44, 23 hocopus Dei in se et in suis effec- 
tibus consideravit, iam in hac oratione ad priorem illum redit heroem, de 
quo 41, 2 sermonem instituit et quae ibi lineamentis generalibus adumbrata 
sunt, iam accuratius et per singula prosequitur. Quare in libro prophetico 
optimus cernitur nexus et progressus in rerum singularum explicatione. 
Iam enim nobis describitur ille liberator magisque determinatur, immo 
nomine designatur ; quale opus sit perfecturus ope Dei adiutus discimus 
et ad quem demum finem haec omnia benignissimo Dei consilio sint 
dirigenda edocemur; Deum cernimus rerum omnium moderatorem 
supremum qui populo suo liberationem ex exsilio molitur, eam vero 
initium esse vult et praeparationem quandam ad regnum Dei universale 
constituendum et ad gloriam suam et salutem omnibus manifestandam. 
Uti in priore parte (34, 16) et in hac altera frequentius, iterum vates 
admonet oracula data esse diu ante impletionem et inde praeclare illu- 
strari maiestatem divinam. 


a) Ad quale opus Cyrus eligatur 44, 24-28. 


. 

Annuntiationem de opere liberationis futuro propheta ita praeparat et 
introducit, ut prius ex altissimis rationibus progressus describat, qualis 
sit Deus quoad populum suum et qualis eius maiestas ac potentia in 
omnium rerum ordine ; v. 24 « Ilaec dicit Dominus redemptor tuus et 
formator tuus ez utero : ego sum Dominus faciens omnia, extendens 
coelos solus, stabiliens terram et nullus mecum »! — hebr. goel 1. e. 
qui tamquam cognatus et propinquus vindex est iurium tuorum et 
redemptor tuus iam olim erat ex Aegypto ; cf. 44, 14; 43, 1. 14; A44, 
6. 22. 923; qui a primo initio hune sibi populum peculiari suo interventu - 
creavit et per varios rerum eventus eum formavit, duxit, educavit ; cf. 
43, 1. 91; 44, 9. 91 ; ab utero vide 44, 2. Hisce ergo titulis Jahve, Deus 
foederis, quam maxime profitetur ex rerum gestarum serie quantae sibi 
curae sit populus. Dein ostendit se summa praeditum esse potentia ad 
consilia sua exsequenda ; primo summatim cuncta complectens sese vocat 
perficientem et operantem omnia ; dein haec per singula declarans rerum 
illarum effectionem commemorat quae maxime potentiam sensibus 
exhibent, coelorum expansionem et terrae firmam stabilitatem; ex summis 
et infimis par eius elucet potentia ; eaque solus effecit; hebr. (kethib) 
quis mecum ? quam lectionem iure merito complures praeferunt (cf. 

Malv. IV. Rohl. Kn. Hahn, Naeg.) prae alia ex me i. e. mea virtute et 
fortitudine, uti Chald. explicat, vel solus ea praestitit, uti habent LXX 
et Syrus ; ceterum cf. 40, 13. 14. 22. 

Uti in effectione mundi adspectabilis se potentissimum declarat, ita 
quoque sapientia et potentia omnes vincit et longissime superat, qui- 
cumque demum inter homines suam iactant sapientiam v. 95 « irrita 
faciens signa. divinorum et ariolos in furorem vertens ; convertens 
sapientes retrorsum et. scientiam eorum. stultam faciens » ; — primo 
commemoratur sapientia magicis artibus debita, quae utpote humanam 
longe excedens et a diis profecta maiori est admirationi et timori apud 
gentes; deinde aliam quamcumque confusum iri et superatum indicatur. 
Proinde iam opus indicatur, quod incantatores quibus Chaldaei abun- 
dabant (cf. 41, 9) nec suspicari nec avertere poterunt, ita ut omnia 
eorum signa, indicia, ex quibus augurari solent et quibus sibi fidem et 
auctoritatem conciliant, penitus evanida ostendantur ; unde cum res 
aliter plane cesserit, arioli tamquam stulti et mente capti et insania 
abrepti ab omnibus habebuntur. Signa illa et auguria in hebr. dicuntur 
signa 2'72 i. e. auguria mendacia vel auguria homirum mendacium !. 
Reliquam quoque prudentiam confundit; ergo a nullo opus eius impe- 
diri posse praeclare ostendit. 3 

Incantatoribus gentilium et sapientibus pudefactis Deus quae praedi- 
xerat opere complebit v. 26 « suscitans verbum servi sui et consilium 
nuntiorum suorum .complens ; qui dico lerusalem : habitaberis, et 
civitatibus Iudae : aedificamini, et deserta eius suscitabo » ! — dum 
reliqua, idola scil. cum suis divinationibus et humanae prudentiae subsidia 
pudefiunt, Deus suum statuit verbum quod servo suo Israeli miserat et 
quod per suos nuntios annurtiaverat consilium perficit et opere exsequitur. 
Hoc, autem verbum et consilium iam determinatur, cum Deus dicat ad 
Ierusalem : Aabitetur (hebr.) et ad urbes Iuda : aedificentur (hebr.) et 
Deus ruinas se erecturum esse promittit. Iam determinata prorsus vati- 
cinia proponuntur. Hisce declaratur instaurationem hanc veluti primum 
esse gradum ad ea perficienda quae a cap. 42 dicta sunt. Forma loquendi 
brevi suo et conciso modo divinam victoriam optime describit; « dixit 
et facta sunt ; mandavit et creata sunt » ; uti olim dixit « fiat lux et facta 
est lux », ita in nova rerum instauratione verbum suum non minus 
efficax fore ostendit. 


1. LXX praebent ezpeix £yyzozpiuiüov. Quantopere artes magicae apud Chaldaeos in usu 
' fuerint, cf. Lenormant, la magie chez les Chaldéens. 

, Quis h. l. nominetur servus, non apud. omnes et inter omnes constat. Cum 
Israel iam saepius servus Domini vocatus sit et cum 42, [9 eodem modo et servi 
et nuntiorum mentio. fiat, probabilissimum videtur intelligi populum, ad quem 
verbum illud mittitur. Praeterea non consultum videtur nomine hoc quod in 
hisce orationibus toties occurrit et quod certissime iam duplici significatione 
usurpatum est (de servo Domini 42, 1 et de populo) iam tertiam quandam notio- 
nem exprimi. Uti ergo consilium Dei per prophetas annuntiatum dicitur consi- 
lium nuntiorum, eodem modo verbum ad Israel factum et pro Israel. promulga- 
tum dicitur verbum servi i. e. quod est servi, ad eum quam maxime spectat et 
pertinet. Quare loquendi modus huie acceptioni minime obstat. Eam tamena 
paucis video proponi (RoAl. Del. Or.). Plerique ipsum intelligunt Isaiam ( Theod. 
For. Mar. Men. Tir. Osor. Calm. Hahn, Naeg.), qui utique 90, 3 servus dici- 
tur, attamen nomine apposito et qui hoc loco clarius debuit designari, quia in 
istis orationibus populus eo nomine appellatur. Alii generatim prophetas dici 
"volunt (Pint. Mald. Troch. Sein.), sed tune molesta creatur tautologia ; alii 
Messiam vocari censent (S. Cyr. Euseb. Sasb. Sanct. Net. — S. Thom. Moysen vel 
Christum —), qui quamvis 42, 4 servus vocetur, tamen hoc loco cum verbum | 
vix aliter quam de opere a Cyro complendo intelligi debeat, non videtur ita posse 
nominari ; nam de expugnatione Babylonis sermonem institui, etiam divinorum 
et ariolorum mentione facta suadetur (cf. 47, 12). Demum Lap. Cyrum ita ap- 


pellari opinatur ; Moysen S. Ephr. Darh., cum praedixerit illos usqué ad. fines 
terrae iri dispersum. 


Sed ut Ierusalem habitetur et civitates Iudae aedificentur et deserta 
erigantur, opus est ut impedimenta removeantur; unde v. 27 « qui. 
dico profundo : desolare ; et. flumina. tua arefaciam »! — proxime 
. divina designatur potentia ad impedimenta liberationis removenda, uti 
11, 15; 31, 25, cum allusione ad priorem liberationem ex Aegypto et ad 
maris transitum sicco vestigio factum (cf. 51, 10; 43, 16). Unde Mald. : 
« solo iussu profundissimas aquas arefacio i. e. qui facio quaecumque 
videntur fieri non posse » et Osor. : « qui profundo mari ut exarescat 
praecipio ; qui fluminum alveos ut exsiccentur et meis tutum transitum 
praebeant imperio cogo » neque abludit S. Hier. : « arefaciam omnem 
regum potentiam ». Atque ipse propheta iam saepius declaravit profunda 
aquarum non fore impedimento ; cf. 42, 15 ; 43, 2. 16, ubi transitum 
per mare rubrum respicit 43, 17. Sed cum reditum e Babylone ob ocu- 
los habeat, praeter generalem illam explicationem facile deprehenditur 
aquas et flumina etiam propterea rite poni quia, ut Malv. bene notat, 
Babylonem palustrem in qua Iudaei demersi quodammodo et sepulti 
erant futuri, ita comparabit, ut commode ex ea liberentur Iudaei. Immo 
cum teste Herodoto (1, 189. 191) Cyrus Euphratem fluvium magnam 
partem in lacum ad Sepharvaim deduceret et ita alveo fere exsiccato 

milites in urbem subintrarent !, plerique interpretes verba illa de hoe 
quoque eventu dici censent. Id sane certum est verba ita seligi, ut haec 
quoque expugnationis ratio in tanta verborum amplitudine videatur 
apte comprehendi (cf. For. Lap. Sanct. Men. Tir. Calm. Troch. Roh. 
Del. Naeg. Or.). Alii tamen solum vastationem urbis clademque declarari 
volunt, ita « ut Babylon non ultra consistat sed neque flumina eius 
vi multitudinis multum valentia » (Kuseb. sim Mar.) vel ut Theod. 
et S. Cyr. explicant : « abyssum hoc loco dicit Babylonem (id quoque 
S. Hier. —), flumina eius habitatorum frequentiam » (Theod.); 
S. Ephr : « elevabit manum suam super Euphratem ». 

Denique opere determinato (v. 26) et assignato modo quo erit exse- 
quendum (v. 27) iam ipse ille nominatur qui futurus sit instrumentum 
Dei (Malv.) v. 28 « qui dico Cyro : pastor meus es et omnem volunta- 
tem meam complebis; qui dico lerusalem : aedificaberis, et templo : 
fundaberis »! — cum populus Dei saepe gregis nomine et symbolo 
appelletur et cum iam 40, 11 reditus populi tamquam reductio gregis 
descriptus sit et Dominus ipse tamquam pastor, is quoque quo Deus 
usurus est ad priorem liberationem efficiendam apte compellatur pa- 
stor, « quia populum iudaicum ita suscipiet deducetque in patrias sedes 
et antiqua septa sicut pastor in pascua nota et magis opportuna gregem 
reducet » (Sanct.). Quare hac appellatione ipsa Cyrus declaratur instru- 
mentum et minister eius qui « sicut pastor gregem suum pascit, in 
brachio suo congregabit agnos « (40, 11); praeterea iudices et reges theo- 
cratici dicebantur et iubebantur populum pascere (cf. 14 Par. 17, 6; 41, 
2. 2 Reg. 5, 1; '1, 1 etc.); pastores populi populum afflixerunt, di- 
sperserunt, occiderunt (cf. ler. 10, 11; 12, 40; 23, 1. Ez. 34, 2. Zach. 
11, 5 etc.) et periodus instaurationis per unum  efficietur pastorem et 
tum Deus dabit gregi suo pastores iuxta cor suum (cf. Ier. 3, 45 ;.23, 4. 
Ez. 34, 23; 31, 24. Mich. 5, 5).Quare Cyrus qui tamquam prior libera- 
tor redemptori messianico comparatur apte quoque ut eius quasi pro- 
dromus et typus pastor appellatur; qui tamquam talis, ut advertit 
S. Ephr., magno cum honore Iudaeos redire facit iisque magna adim- 
plet bona, cuius cum Messia similitudo in eo quoque cernitur, quia 
Cyrus pastor templum aedificare iubetur, sicut. de pastore messianico 
dicitur : « et ipse exstruet templum Domino » (cf. ad Zach. 6, 13) qui ut 
alter Salomon rex pacificus templum Domini fundavit i. e. Ecclesiam. 
Hac igitur appellatione Cyro munus quoddam assignatur theocraticum, id 
quod statim accuratius determinatur : et. omnem voluntatem. meam 


1. De qua re vide quae late exponuntur in Civiltà cattolica, 1883, XII, 4 p. 668 seq. 

complebit (hebr.) i. e. quiconsilium Deide populo exsequitur; qua inre 
statim additur in hebr. : et quidem dum dicit Cyrus vel pastor ad feru- 
salem : aedificabitur.et ad. templum : fundaberis. ta hebr. rite intelli- 
gitur (cf. infra) et ita verba quam optime ipsi eventui respondent. Cum 
allocutio fiat ad templum hoc opus tamquam primarium declaratur et 
revera directe et per se in Cyri decreto solum mentio fit templi : « et 
ipse praecepit mihi, ut aedificarem ei domum in Ierusalem quae est in 
Iudaea » (Esdr. 4, 2); in hac autem permissione etiam urbis aedifi- 
candae veniam contineri et res ipsa suadet et addito illo in Jerusalem 
satis indicatur. Etiamsi haec omnia Cyri tempore minime sunt ad exi- 
tum perducta, tamen Cyri decretum instaurationis efficax dedit initium. 
Oraculum hoc quam maxime insigne est eo quod ipsum Cyri nomen 
effertur. Non desunt tamen et pauci quidam etiam e catholicis qui no- 
men hoc additum esse contendant tempore posteriore tamquam glosse- 
ma. Verum haec sententia omnino est repudianda; rationes autem qui- 
. bus nomen hoc huic oraculo esse genuinum ostendi potest potissimum hae 
sunt : in ipso oraculo 45, 3. 4 bis cum emphasi effertur : qui voco no- 
men tuum, vocavi te nomine tuo 1. e. nominatim te vocavi, vel appello 
te nomine tuo, qui te nominatim designo (cf. Ros. Ges. Thes. p. 1231. 
Naeg.). Ipsa sententia uti est h. l. conformata nomen exigit; omitte 
enim nomen et statim mancam esse enuntiationem et hiulcam senties ; 
nam : qui dieit : pastor meus et omnem voluntatem meam implebit, 
sed statim lacuna deprehenditur; nam cui dicit? quis demum est pastor 
meus? nemo in antecedentibus ita erat designatus; modus loquendi qui 
dicit in v. 26. 21. 28 occurrit saepius et semper additur cui dicatur : 
qui dico Ierusalem, civitatibus Iuda, profundo, Ierusalem (templo) ; ergo 
etiam nostro loco eo ipso iam exspectatur, ut is cui dicatur pastor meus 
etiam designetur. Neque legere poteris : qui dico pastori meo; nam 
quaestio recurrit : quis est pastor? dein sententia non cohaeret : qui 
dico pastori meo e/ omnem voluntatem complebit; illud et ostendit an- 
tea quid dicatur fuisse revera expressum, ut sententiae prorsus paral- 
lelae in hoc eodem loco manifestum reddunt; compara enim : qui dico 
civitatibus Iudae : aedificabuntur e/ deserta eius... qui dico profundo : 
exsiccare e£ flumina tua arefaciam. Neque omittendum est quod Iose- 
phus narrat (Antiq. 11, 4, 2) et ipso decreto Cyri, uti apud Esdram le- 
gitur valide confirmatar, Cyro hune prophetiae locum fuisse ostensum 
et nomen eius ab Isaia praedictum, qua re motus fuerit, ut faceret im- 
perata : «aóz' o9» &vorqvóvsa xa Oxopácavza ^0. Octov épy/f, vta ÉAa(e xoi qUio- 
cupa morioat cà veypappéva; et si in eius decreto legitur praecepit mihi 
(Esdr. 1, 2), id facillime explicatur, si revera nomen erat appositum. 
Iam si Cyro nomen est ostensum, Cyrus sane non est censendus potuisse 

decipi recentissima nominis in textum insertione, cum facillima esset 
inquisitio et maxime obvia, utrum hoc oraculum tali forma enuntiatum 
iam antea fuerit notum necne. Demum adde tale glossema hoc loco ad- 
ditum non futurum fuisse explicationem alicuius rei, verum fraudem 
manifestam et mendacium turpe; nam tali glossemate necessario ingesta 
fuisset legentibus sententia ipsum nomen fuisse a propheta praedictum ; 
proinde Deum ipsum hoc nomen voluisse manifestare per prophetam 
quo eius praescientia e& numen divinum illustrius appareret. Iam vero 
cum in hisce orationibus toties ad vaticinia vera provocetur ut maiestas 
divina probetur contra idola, quis censendus est ausus fuisse (alsum 
confingere oraculum et ita Domini maiestati hanc inferre iniuriam et 
blasphemiam, ut videatur verus Deus oraculis post eventum fictis suam 
probare divinitatem? Nonne talis « glossator » maiestatem Domini in 
eodem eum idolis et sacrificulorum gentilium fraudibus ordine et censu 
collocasset? An credi potest talem unius glossatoris fraudem ita inva- 
luisse, ut omnia prophetiae exemplaria occuparet indeque in omnes 
veterum versiones irreperet ? 

Neque verum est quod aliqui urgent, nomen particulare praedici adeo 
esse singulare, ut iam ea de causa suspicio interpolationis oriatur. Nam 
non est adeo singulare; iam Barh. Malv. aliique monent 3 Reg. 13, 9 
narrari praedictum esse nomen losiae; praedicta sunt, nomina loannis, 
Iesu, dum mandatum datur, ut ea nomina imponantur; sed etsi esset 
plane singulare, quid inde? Etiam reditus ex Babylone rege favente 
eventus est sat singularis, neque cernitur quare Deus ut se manifestaret 
Cyro et gentibus non uti potuerit tali vaticinio vel etiam velle, ut hoc 
vaticinio Cyrus moveretur ad reditum concedendum. $i aliqui censent 
versum hunc 28 iam non pertinere ad contextum et nihil aliud esse 
quam repetitionem ex v. 26 petitam cui res illa particularis de Cyro 
ex eventu addita sit, faleum asserunt; nam opere Dei annuntiato v. 96 
subditur in v. ?? remotio impedimentorum vel si malueris modus quo 
opus illud inaugurandum et in v. 28 designatur ille quo Deus usurus 
est; ergo nexus adest et optimus quoque orationis progressus et. simul 
apta prolusio ad subsequentia, in quibus Cyrus eiusque victoriae secun- 
dum lineamenta 41, 2 data describuntur. Immo si subsequentia attente 
consideraveris, versum nostrum v. 28 plane dixeris necessarium; ete- 
nim quid unctus ille quem Dominus apprehendit ete. pro Israel facturus 
sit, in subsequentibus non dicitur ; ergo 45, 4. 6, quid sibi velit propter 
servum mewn, etiam quid sibi velit u£ sciant hi... et cur 45, 8 tanto 
desiderio iste victor qui omnia conculcat expetatur, non commode ex- 
plicare poteris si v. 28 a textu abesse tibi finxeris. Denique nomen Cyri 
esse genuinum et pertinere ad versum etiam ex eo confirmatur, quia, 

uti Gietmann demonstravit (de re metrica Hebr. p. 60. 61), altera haec 
Isaiae pars versibus constat heptasyllabis; iam vero ut id habeatur etiam 
pro v. 28 necessario Koresch requiritur; ergo immerito suspicio move- 
tur de glossemate. Haec ratio, uti nullius erit momenti pro illis qui omne 
metrum Hebraeis negant, ita aliis qui metricam rationem eandem quae 
apud Syros etiam Hebraeis usui fuisse censent haud spernenda esse vi- 
debitur. 


Nomen Koresch, Küpoc in inscriptionibus persicis legitur Kurusch, in medicis 
Kuras, in assyriacis Kura (cf. Vigourouxl. c. IV p. 509). Ktesias nomen no- 
tione solis explicat, quae tamen explicatio a recentioribus viris doctis, uti Wes- 
tergaard, Lassen, Spiegel, repudiata hodie communiter tamquam falsa et ficta 
relinquitur. 

Ultimum versus membrum aliqui cum Sym. vertunt : et templum fundabi- 
tur (Rohl. Sein. Del. Or.). At iure merito alii (cf. Net. Ges. Hahn, Kn. Naeg.). 
retinent alterum et ad. templum : fundaberis (Net : et tu templum fundaberis) ; 
nam cum 52 ubique masc. geu. esse appareat D? debet explieari per secun- 
dam pers. et prorsus arbitrarium est pro hoc uno loco statuere vocem esse iunc- 
tam eum gen. fem. ; ex membro antecedente facile repetitur b ad. LXX expri- 
munt in verbo primam personam : et domum meam sanetam OsusAcoco ; Syrus, 
Chald. et teste Procopio Sym. quoque exprimunt tertiam pers. : templum fun- 
dabitur. LXX Cyrum non vocant pastorem, sed praebent à A£yev Küópo gpovelv, 
« ut sapiat ; cuius differentiae causa manifesta est. Verbum 'enim hebr. roi si 
per res literam legamus intelligitur pastor meus, si per daleth sciens vel intel- 

'ligens meus, quarum similitudo parvo apice distinguitur ae per hoc saepe con-. 
funditur » (S. Hier.) ; teste Procopio Sym. vertit zowv xov. Idem habet Syrus; 
Chald. vero sensum et vocem circumloquitur : dico de Cyro ei dandum esse 
regnum. : 


LU) Gloria Dei per Cyrum 45, 41-10. 


Postquam 44, 28 Cyrus brevi modo ut Dei instrumentum designatus 
est ad opus Dei exsequendum, iam accuratius describitur quomodo ]li- 
berationem per Cyrum efficiendam Deus sit curaturus : Deus enim Cy- 
rum egregiis victoriis et thesauris regem reddet potentissimum. Verba 
ita conformantur, ut facile appareat ea quae 41, 2 seq. dicta sunt iam 
ad Cyrum applicari magisque determinari; v. 4. « IJaec dicit Dominus 
christo meo Cyro, cuius apprehendi dexteram, ut subiiciam ante faciem 
eius gentes et dorsa regum vertam et aperiam coram eo ianuas et por- 
tae non claudentur » ; — hebr. uncto suo Cyro, uti Syrus quoque et 
Chald. habent. Cyrus insignitur titulo regis theocratici : unctus vel 
christus Domini, similiter ut 44, 98 pastor meus erat appellatus. Dei 

enim voluntatem de populo theocratico exsequitur, peculiari modo a Deo 
vocatur, eligitur, iuvatur, bellica fortitudine instruitur, per eum gloria 
Domini innotescere debet gentibus; ergo iure eo titulo salutatur (ef. 
S. Cyr. Theod. Procop. Mald.). Ille enim quem Deus eligit et sua vir- 
tute induit, «unctus dicitur. Adde quod liberatio ex Babylone praeludium 
quoddam erat et typus liberationis messianicae ; quare uti alter liberator 
Unctus, Christus xax' &&ey3» dicitur, ita consentaneum quoque est, ut 
prior liberator ipso nomine typicam illam rationem exprimat; imago 
enim sortitur nomen eius cuius est imago, ait Men. et sim. S. Hier. 
Mald. For. Sanct. Lap. Dextera aliquem prehendere (41,13; 42, 6)esteum 
juvare, corroborare, secure ducere, ut operi iniuncto plene satisfaciat ; hic 
ergo ad prosternendum coram eo gentes (hebr.). Reges quoque coram 
eo a Domino virtate et roborespoliantur : lumbos regum aperiam (hebr.) 
vel dissolvam scil. prae metu, ita ut omni robore careant; in lumbis 
enim robur declaratur, unde lumbos aperire vel cingulum solvere est 
eos reddere inermes, elumbes, infirmos, uti bene exprimunt LXX icy»v 
(xcukioY jixppüto ; significat itaque. discingere, contrarium «à lumbos 
accingere vel robur et agilitatem dare (cf. For.). Reges autem devictos 
ei dat Deus ad aperiendas coram eo fores (hebr.), ut eorum palatia et 
arces occupet; neque urbes munitae poterunt ei resistere, quas Domi- 
nus aperuerit coram eo portas nemo iam poterit claudere , nemo poterit eas 
ei eripere vel eum ab expugnatione arcere (cf. de modo loquendi quo 
assertio gravis exprimitur Is. 22, 92. Iob 12, 14. Apoc. 3, '1i). Eodem 
modo legimus 41, 2 : dabit in conspectu eius gentes et reges obtinebit 
etc. ; unde de quo 41, 9 sermo sit, .hoc loco clare ostenditur. 


Notat S. Hier. : « scio in hoc capitulo non solum Latinorum sed Graecorum 
plurimos vehementer errare existimantes scriptum esse : sic dicit Dominus 
Christo meo Domino, ut intelligatur iuxta illud : pluit Dominus a Domino (Gen. 
19, 94) et : dixit Dominus Domino meo; neque enim xvog&» quod Dominum so- 
nat, sed (Kóoo) Cyro dicitar qui hebr. appellatur Chores ». Ad hos quos h. I. 
ob falsam lectionem reprehendit adnumerandi sunt Tertullianus (adv. lud. 7 et 
adv. Praxeam), item Novatianus, Arnobius iun. Cyprianus, Vigilius taps. et 
iam auctor epistolae Barnabae aliique quorum verba vide apud Sabatier, Bibli- 
orum sacrorum lat. vers. antiq. II p. 592 et partim etiam apud Sanct.; immo 
Galatinus opinatur catholice asseverandum esse Deum hoc loco non Cyro qui- 
dem Persarum regi, sed vero Messiae esse locutum (de arcanis cath. verit. lib. 
4 cap. 17 p. 244, Basil. 1550). Sed sufficit advertere quae statim v. 4.5 dicuntur 
bis : non cognovisti me; ad quae verba contra illos interpretes iam monet 
S. Hier. : « in quo loco satis mirari nequeo, quae stultitia sit legentium, ut 
haec ad Christum referant ». 


Is. 48, 9-3 113 


Quam facile sit victurus et quam secure (« transibit in pace » 41, 3) 
Deo quasi duce et imperatore coram eo ingrediente declaratur v. 2 « ego 
ante te ibo et gloriosos terrae hwmiliabo; portas aereas conteram et 
vectes ferreos confringam » ; — i. e. « ante te ibo quasi dux et ante- 
signanus, ut praeivi olim castra Hebraeorum in deserto » (Tir.) ; verba 
hebr. eodem fere modo leguntur Deut. 31, 8 (hebr.) et similiter Iud. 4, 
14. Deus igitur ei parat viam; sequitur enim post te anteibo : et tumida 
complanabo vel tortuosa, inflexa, anfractuosa faciam recta et plana 
(hebr.), uti hebr. iam explicant Mald. Mar. Molv. et recentiores. Im- 
pedimenta igitur quae a regione, montibus, collibus, anfractibus et a- 
speritatibus viarum (Osor.) obiiciuntur, Deus removebit, « velut prae- 
eursor qui an tutus sit progressus considerat et si quid sit periculi ante- 
vertit » (For.); cf. 42, 16. Praeter haec obstacula ea quoque Deus 
amovet quae industria hominum opponuntur, etsi sint fortissima ; erit 
scil. Deus effractor vel perruptor, uti de Israelitarum reditu Michaeas 
loquitur (2, 13); portae aereae et vectes ferrei optime dicuntur, cum 
Babylonem centum portis aereis munitam esse narret Herodotus : zjAa 
8& éyeoxüat mípis v0 velyeog Exavóv, yAkwsat mücat, xoi cvaDpuol c6 xo Oxip- 
9upga ócaótoc (1, 179). Ergo hic quoque, uti 44, 21, verba ita sunt con- 
formata ut et omnium impedimentorum amotionem dicant et simul pe- 
culiari modo ad victoriam de Babylone reportatam conveniant. Cete- 
rum verum est quod Sanct. dicit, in portis ferreis et vectibus omnia 
impedimenta significari quae retardare potuerint Cyri victorias, et 
S. Hier. monet : « legamus Xenophontis octo. librorum Cyri maioris. 
historiam et prophetiam Isaiae cernemus expletam ; quae enim civitas 
illi non patuit? quae non regum terga subiecit? qui muri prius inex- 
pugnabiles non illius obsidione subversi sunt »? 

Hisce autem expeditionibus Cyrus etiam ditabitur ;' Deus enim the- 
sauros ei dabit quos frustra solertia et prudentia hominum abscondere 
conabatur v.-3 «et dabo tibi thesauros. absconditos et arcana. secreto- 
Tum, ut'scias quia ego Dominus qui voco nomen tuum, Deus Israel » ; 
— hebr. thesauros caliginis et recondita latebrarum (cf. Mald. Vat. 
Malv.) i. e. thesauros in latibulis et locis absconditis asservatos. Plenae 
sunt veterum historiae narrationes de immensis thesauris ! a Cyro ac- 


1. Eos locos referunt interpretes ; v. g. ex Plinio (33, 3) Malv. et Sanct. : « Midas et Croe- 
sus in infinitum possederunt. fam Cyrus devicta Asia pondo trisinta quattuor millia invene- 
nerat praeter vasa aurea aurumque factum et in eo folia ac platanum vitemque. Qua vic- 
toria argenti quinquaginta millia talentorum reportavit et craterem Semiramidis, cuius 
pondus quindecim talenta collizebat. Talentum autem aegyptium pondo octoginta capere 
Varro tradit ». Et ex Diodoro Siculo (lib. 3 rer. antiq. cap. 4) inter ea quae reges Persarum 
surripuerunt haec affert Sanct..: « in summo terpli tres ingentes aureas statuas Iovis, Iunonis, 

quisitis Asia devicta. Magnos sane thesauros invenisse censendus est 
Babylone (cf. Ier. 50, 31; 51, 13) et Sardibus Croeso devicto, cum Sar- 
des urbs censeretur opulentissima secunda a Babylone (cf. Cyropaed. 7, 
9, 11. Del. Rohl.). Tales autem fore ait vates rerum earum cursus, ita- 
que a Deo iri dispositum, ut cognoscat peculiarem Dei interventum et 
Dominum ipsum nomine vocasse et sibi auxilium praestitisse tamquam 
Deum Israel qui haec omnia ita ordinavit ut demum consilium suum de 
Israel exsequeretur. Haec quoque ad amussim conveniunt cum iis quae 
Cyrus in decreto dicit : omnia regna terrae dedit mihi Iahve Deus coeli 
(2 Par. 36, 93. Esdr. 4, 9). Nomine vocare eo aptius dicitur propter 
44, 98 et 45, 1 et nisi nomen esset revera praedictum, vix apte posset 
dici, id quod inter recentiores praesertim /Vaeg. pluribus prosequitur ; 
inter veteres explicat S. Hier. : « ut beneficiis unum sentires Deum, 
praesertim cum scias, multo antequam nascereris tuum nomen esse 
praedictum » ; sim. Euseb. : « reconditos thesauros aperiam tibi, ut 
ipsis operibus ediscas, quis ego sim, qui ante tot annos ipsissimum no- 
men tuum propheticis Scripturis meis quasi cippis aeternis insculpsi ». 

Iam alius finis cur Deus eas victorias Cyro concedat exprimitur et 
simul declaratur cur Deus modo se Deum Israel nominaverit v. 4 « propter 
servum meum lacob ei Israel electum meum et vocavi te nomine tuo; 
assimilavi te et non. cognovisti me »; — cur propter servum meum 
Iacob habemus explicatum 44, 28, unde simul elucet versum istum 
necessario requiri. Inde simule docemur quomodo Deus rerum humana- 


rum eventus et maximorum etiam regnorum vel casus vel ortum ad 


providentiae suae ordinem et rationem dirigat atque disponat. Primum 
enim locum ac praecipuum in Dei dispositione obtinet theocratia; id hoc 
loco clare enuntiatur ; quare dicitur Cyrus a Deo nomine vocatus (cf. v. 3) 


Opisque erexit Semiramis, quarum Iovis adhuc exstat longitudine pedum quadraginta mille 
Babyloniorum talentorum ponderis. Opis simili pondere in sella aurea residet, ad cuius 
genua duo adstant leones, iuxtaque serpentes argentei ingentis magnitudinis ; ponderis qui- 
libet est talentorum triginta. Iunonis stans signum ponderis est talentorum octingentorum. 
His omnibus communis erat mensa aurea longitudinis pedum quadraginta, duodecim latitu- 
dinis, ponderis talentorum quinquaginta. Duo praeterea carchesia talentorum triginta erant 
totidemque vasa vaporibus apta, utrumque taleutorum triginta ; crateres ex auro tres, quo- 
rum Iovi dicatus talenta mille et ducenta babylonia pendebat, aliorum quilibet sexcenta ». 
Ita ille. Praeterea refert Sanct. : « codices chaldaei qui sunt in complutensi bibliotheca 
manuscripti, in principio libri Esther haec tradunt de thesauris a Cyro repertis : Cyrus 
quando vastavit Babyloniam fodit iu latere Euphratis ct invenit ibi sexcentas et octoginta 
hydrias aeneas plenas auro optimo et lapidibus pretiosis et margaritis et gemmis ». Quae 
supra ex Plinio relata suut Brerewood computavit aequivalere nummis anglicis 126 244 000 
pondo sterling (vel c. 2524 880 000 Mark vel . 3156 100 000 francs — cf. Del. Naeg. Or. 
Roh ). 

et cognominàtus propter populum electum; hebr..cognominavi te (cf. 
Mald. Vat. Malv. Mar. For.) i. e. de te locutus sum per prophetas 
meos nomen tuum et munus tuum annuntians, te pastorem etc. nomi- 
nando et unctum meum et quae peracturus esses praedicens; simili 
modo etiam assimilavi te explicari potest : quia longe antequam nasce- 
retur, iis a Deo descriptus est coloribus, his notatus est characteribus et 
signis, ut facile a quolibet cognosci potuerit (Sanct.) vel ut alii expo- 
nunt, in typum et imaginem Messiae, veri illius Christi praecessit, cum 
'liberatoris munus gereret et uncti nomine insignitus esset (cf. S. Hier. 
Est. Lap. Men. Tir.). Cyrus autem iis a Deo praeventus est beneficiis, 
cum verum Deum non cognosceret. Vere dicit S. Hier. : « tu autem non 
cognovisü me, id est, simulacra coluisti, non Deum ». Id quam vere 
dictum est, monumenta recenti tempore inventa satis superque produnt. 
Cyrus enim, uti ex inscriptionibus eius nomine factis aperte colligitur, 
eodem modo quo fahve mentionem fecit in edicto ab Esdra relato, etiam 
veneratur Bel, Nebo, Marduk deum magnum, dominum iisque templa 
vel erigit vel instaurat (cf. Vigourouz l. c. IV p. 510 seq. Civiltà catto- 
lica, serie 12, 3 p. 526 ; 5 p. 165; 8 p. 405). Cyrus in suis inscriptio- 
nibus se deorum babylonicorum cultorem eximium profitetur et templa 
eorum sedulo instaurat. Unde facile conciliantur duo illa effata : v. 3 
uL scias.... et v. 4 mon cognovisti me; agnovit Deum Israel, uti ex 
decreto eius elucet; at cum similem honorem etiam diis conferret, iü- 
remerito dieitur non cognovisse Deum, quem si vere cognovisset, iam 
nulla ratione loqui potuit, uti locutus esse aperte perhibetur in monu- 
mentis. Quare reipsa ostenditur non esse cum Del. ad illam explicatio- 
nem confugiendum : non cognovisti me i. e. antequam nascereris; nam 
id per se apertissime patet neque tali indiget asseveratione. 

Deus opus illud constituit propter Cyrum, propter populum Israel 
qu» v. 3. 4) et demum etiam propter gentes; in ea autem rerum 
dispositione suum manifestat numen divinum ; quare v. 9 « ego Domi- 
mus et non est amplius ; extra me mon est. Deus; accinzi te et non 
cognovisti me; v. 6 ut sciant hi qui ab ortu solis et qui ab occidente, 
quoniam absque me non est ; ego Dominus et non est alter » ; — « quia.. 
enim volui, inquit, meos eripi, etiam per eos qui gloriam meam non 
norunt hanc rem conficiam, ut manifeste videant qui in universa terra 
sunt Deum praeter me non esse » (S. Cyr.) Atque peculiarem quandam 
opem divinam reluxisse in Cyro etiam ex iis colligi potest quae Herodo- 
tus tradit; ei enim illo referente hoc ponitur quasi futuri temporis augu- 
rium : o fili Cambysis, te enim dii respiciunt (1, 124); et alio in loco 
causas exponens cur Cyrus bellum susceperit adversus Massagetas has. 
affert rationes : primum quidem natales eius quod videretur quid maius 

esse homine, secundo fortuna qua usus fuerat in bello; quocumque 
enim belli expeditionem susciperet, fieri non potuisse ut ea gens eva- 
deret (1, 204). Ex quibus satis elucet ipsas gentes divinum quid in Cyro 
agnovisse; id autem a multis Deo Israel esse attributum iam eo patet 
quia hunc Deum ipse Cyrus in suo decreto confitetur quod traduxit in 
omni regno suo (Esdr. 1, 1). Immo si Iosepho fides est adhibenda, palam 
professus est se illum esse credere Deum quem Israelitarum adoret 
populus (Antiq. 11, 1). Attende quomodo hic iam id praeparetur, quod 
in regno messianico sollemne est, simul eum populi Dei liberatione gen- 
tium quoque ad Dei cognitionem adductionem indicari. Quare v. 6 libe- 
ratione Israelitarum effectum iri dicitur, ut ab ortu solis ad occasum 
usque i. e. in universo orbe quem sol.perlustrat cognitioni Dei via 
pandatur (cf. S. Hier. Cyr. Euseb.). 

Deum agnoscendum esse unum rerum omnium moderatorem, a quo 
et bona cuncta proveniunt et mala quoque permittuntur, vates praeprimis 
urget contra varia gentilium opinamenta, et quam apte id moneatur contra 
opinionem Persarum duo esse suprema rerum principia, bonum unum 
alterum malum, per se intelligitur ; unde quantum differat Iahve ab 
Ahura-mazda et aliis gentilium figmentis declaratur ulterius v. ' formans 
lucem et creans tenebras, faciens pacem et creans malum, ego Dominus 
faciens omnia haec » ; — omuia igitur et prospera et adversa ab uno eius 
pendere nutu asseritur; lux metaphora est satis frequens pro rebus 
secundis, tenebrae pro adversis ; idem cernis in pace, rerum omnium 
prosperarum cumulo cum abundantia, et in malo, rerum omnium cala- 
mitosarum compendio quodam proponi; « ego Dominus ad cuius volun- 
tatem haec omnia administrantur, ut vel beneficiis mortales alliciam vel 
propositis minis absterream, vel pios homines praemiis amplissimis 
ornem vel impios extremo exitio atque clade conficiam » (Osor.). 

Itaque opus Cyri et Israelitis commodum afferet (v. 4) et ad id quoque 
ordinatur, ut Dei cognitio per orbem diffundatur (v. 6). Cernit igitur 
vates opus Cyri tamquam illud ex quo salus pro Iudaeis et illuminatio 
quoque gentium quasi ex suo germine vel fonte initium capit. Unde 
pro eo quo flagrat desiderio, ut salus promissa et magnificis oraculis 
eousque descripta et populo suo et orbi universo demum exoriatur, 
preces effundit inflammato studio et ardenti cupiditate pandit quibus- 
nam suspiriis pectus propheticum incaluerit, dum Deus talia de rebus 
futuris servo suo revelare dignatus est ; v. 8 « rorate coeli desuper et 
nubes pluant iustum ; aperiatur terra et germinet salvatorem et iustitia 
oriatur simul » ! — hebr. rorate coeli desuper et nubes pluant iustitiam, 
aperiat se terra et proferant salutem et germinare iubeat iustitiam 
simul ; similiter LXX quorum verba ita reddit S. Hier. : laetetur coelum 

desuper et nubes spargant iustitiam ; germinet terra et oriatur miseri- 
cordia et iustitiam ' (vel iustitia) germinet simul. Efflagitat igitur pro- 
pheta et suo exemplo suisque suspiriis edocet populum, quali desiderio 
continuo debeant a Domino efflagitare salutem promissam. Quam ardens 
sit desiderium, efficaciter exprimitur in compellatione coelorum nubium- 
que, ut sicut rorem pluviamque salutarem terris demittere solent, iam 
quasi rorem spiritualem et iustitiae imbrem effundant; ut terra quae 
tot beneficia hominibus sinu suo fecundissimo offert, iam praeclariorem 
edat fructum. Cum igitur pluviae fecundantes coelitus descendant et 
aperto quasi terrae sinu recipiantur, et ea ratione et homini innumera 
beneficia ad vitam necessaria multaque iucunda obveniant et ipsi terrae 
suus detur ornatus et maxima concilietur amoenitas, . facile intelligitur 
quomodo ad maximum rerum sublimium desiderium exprimendum vates 
eo usus sit symbolo et ea compellatione. Quae loquendi figura etiam eo 
apte adhiberi censenda est, quia bona illa salutis et iustitiae cum a terra 
exsulent, revera coelitus descendere ac donari debeant et tum demum 
terra sacrum illud germen divinitus receptum fovere atque incolentibus 
communicare debeat. 

Quod a vate tantis votis expetitur est iustitia, salus, i. e. conditio illa 
quam Deus adesse vult sanctitatis et summae pro hominibus felicitatis ; 
ita enim omnia promissa divinitus data summatim comprehenduntur ; 

. dustitia nominat novam illam conditionem respectu habito ad Deum, ad 
eius sanctitatem et gloriam, quae in iustitia ubique terrarum regnante 
relucet ; salus homines respicit qui opere illo divino et vera illa iustitia 
ad beatitatem adduci debent. Unde simul elucet vatem hisce suspiriis 
toto animo expetere opus messianicum ; nam quaecumque demum apud 
ipsum et apud alios prophetas de Messia eiusque opere legimus, ?ustitia 
et salu'e quasi tessera quadam continentur (cf. 4, 3-6; 9, 7; 11, 1 seq. 
16, 5; 19, 923. Ier. 3, 17; 23, 5; 33, 18 etc. Os. 2, 48 etc.). Ad tale 
autem desiderium excitatur proxime quidem vaticinio de Cyro facto ; 
attamen non solo hoc oraculo, sed potius fine illo ostenso quem ex opere 
Cyri et pro Israel et pro gentibus Deus obtinere vult. Qui finis (v. 4. 6) 
eum iam operis Cyri per se spectati limites excedat et ad altius quiddam 
et sublimius feratur, necessario inferre debebimus prophetam cum 
iustitiam et salutem tanto ardore et iis dicendi luminibus exposcat, non 
debile quoddam iustitiae et salutis initium, non ambratilem salutem, sed 
iustitiae et salutis perfectionem et veram exhibitionem et perpetuam 
eius durationem efflagitare; aliis verbis, eum a desiderio liberationis 


1. Àdest in graecis lectio duplex Gzxií052vn» &vxven ivo et órextocóyn ; prior legitur in 
editione comment. Euseb. S. Cyr. et apud Tischendorf. 
Isanas 1I — 12. 

prioris ascendere ad desiderium liberationis et salutis messianicae. Quae 
cum ita sint, ex hac petitione salutis messianieae quae opus a Cyro 
praestandum subsequitur iuremerito alia consideratione adhibita colliges 
statui inter Cyrum eiusque opus et Messiam opusque eius nexum 
quendam symbolicum et typicum, ut id quod in priore debili quodam et 
infirmo fiat initio, id in altero perficiatur multo sublimius, perfectius 
in ordine multo altiore magisque universale ; eundem nexum iam innui 
iure existimaveris nomine uwncti vel christi Cyro indito. 

Ex qua explicatione id quoque colligitur verbis vulg. sensum textus origi- 
nalis reddi, sed ita ut quod hebr. de opere messianico, de iustitia et salute 
messianica explicite et unice dicitur, hie de ipso Messia salutis et iustitiae 
auctore, effectore, largitore enuntietur. Si verba vatis spectaveris, inter- 
pretem S. Hier. excessisse dices limites versionis; at si consideraveris 
apud Isaiam ipsum Messiam saepe ut auctorem illorum bonorum exhi- 
beri et opus messianicum per unum aliquem salvatorem praestandum 
describi, interpres S. Hier. minime contra mentem prophetae aliis ex 
locis sibi notam hane versionem instituit. Unde simul patet iuremerito 
pulcherrimam hane precationem sacro Adventus tempore ab Ecclesia 
usurpari, ut exprimatur quanto cum desiderio adventus Messiae sit olim 
exspectatus et etiamnum a singulis debeat exoptari maior eius iustitiae 
ac salutis participatio. Cum in vulg. 41, 2 Cyrus vocetur iustus neque 
obscure tamquam liberator ac salvator populi describatur (cf. 44, 96-98; 
49, 4), omnino possumus verba vulg. uti textum hebr. ita explanare, ut 
a Cyri persona et opere gressus fiat ad expetendum illum qui zaz' 22cyz» 
iustus est et salvator. 


Ad huius loci interpretationem bene advertit S. Cy^. : « sollemne ac fami- 
liare est divinitus inspiratae Scripturae saepenumero sermonem ab his quae 
singillatim et partieulatim de aliquibus faeta sunt ad genus universum et ad 
omnes producere et velut a luculenta rerum historice gestarum imagine mentem 
eorum qui instituuntur ad considerationes magis arcanas et mysticas scite tra- 
ducere... longa oratio in superioribus consumpta est de Cyro... erat autem 
liaee narratio particularis ;... deinceps vero sententiarum vim transfert iam 
ad ipsum Emmanuelem, qui exhibitus est a Deo et Patre, ut captivis remissio- 
nem praedicaret » etc. Euseb. non Messiae mentionem facit, sed solum iustitiae 
quam Deus per rationales nubes coelitus infundat terrae. incolis. Duplicis inter- 
pretationis meminit S. Hier. : « quidam enim putant haerere superioribus quae 
dicuntur, et Cyro rege laxante captivos coelum terramque laetari.... alii a supe- 
rioribus separant et proprium capituli huius volunt esse principium ae de ad- 
ventu Domini prophetari ». Alii locum hunc sensu literali de Cyro, mystico de 
Christo accipiunt. lta S. Thom. : « hic describit nativitatem Cyri sub meta- 
phora fructus arboris ad cuius generationem requiritur humor terrae et pluvia 

et ros de coelo ; ita in nativitate Cyri concurrit divina misericordia, intendens 
populum suum per eum liberare, et inferior natura quae significatur in terra ; 
unde tria facit : describit enim ortum rorate, nativitatis fructum et iustitia 
oriatur, et primum nativitatis principium ego Dominus ». Ita S. Thom. in 
ipsa explanatione; ad capitis finem autem adiecit : « mystice rorate coeli de 
Christi nativitate ; in quo tria facit, scil. nativitatis principium, nascentis ortum 
et nativitatis fructum » etc. Ad Cyri ortum verba For. quoque refert, sed ita ut 
de Cyro tamquam typo, de Christo tamquam de veritate intelligenda sint. Ple- 
rique latini interpretes verba directe et unice de Christo explanant (cf. Osor. 
Mald. Sa, Már. Sasb. Pint. Lap. Men. Tir.), attamen plerumque etiam adver- 
tunt ex vatieinio de Cyro liberatore mentem vatis elevatam fuisse ad excellen- 
tiorem liberatorem vel oblata Cyri et babylonicae captivitatis occasione sermo- 
nem iuduci de Messia (cf. Osor. Pint. Sanct. Lap. Calm.). 


De textu hebr. haec nota : aliqui vertunt : aperiat terra scil. effundat aquas, fon- 
tas, flumina, symbola scil. benedictionis et salutis, uti 41, 18; ita Hahn; sed bene 
plerique retinent aperiat se terra (c£. Kn. Sein. Del. Naeg. Or. Rohl.) et ex Ps. 106, 
17 omnino recte. In sequenti membro vertendo maior adest varietas, in verbis scil. 
VW? vuU sunt qui vertant. efflorescat. salus vel fructuosae sint salutes, et pluralem 
in verbo eo explicant quia salus quasi nomen colleclivum plurima in se complectens 
bona numero iungi possit plurali, pro qua re provocari potest ad Ps. 119, 103. 
Ier. 48, 36. Prov. 1, 11. 12. Is. 16, 4 (cf. Ges. Umbreit, Kn.). Sed minime opus est 
ad talem exceplionem confugere. Alii eam evitant vertentes : et efflorescant salus et 
iustitia ; ita Malv. iam affert et Sein. Del. Iohl.; at neque hoc probari potest, quia 
dein verbum subsequens iubeat. germinare psg absolule et nude poneretur. Nam 
quod Del. Or. volunt rnps poni primo tamquam subiectum, sed statim iterum tam- 
quam obiectum esse considerandum, talis functio duplex grammaticalis in una eadem- 
que voce semel posita est plane inauditum quid. Ut ergo ad veram explanationem 
perveniamus, adverte in hae sententia in membro primo et ultimo iuslitiam poni ul 
obiectum quod nubes pluant, terra iubeat germinare; ergo consequens cst, ut etiam 
salus consideretur ut obiectum. [d quo [ue verbo 538 omnino aptum est, quod signi- 
ficat ferre, proferre; cf. Devt. 29, 17 ; unde tria illa quae antecedunt : coeli, nubes, 
terra iam implorantur, ut afferant vel proferant salutem (cf. Mar. Malv. — sim. Hahn 
qui supplet : aquae, fontes afferant, dum terram reddant frugiferam). Ultimum mem- 
brum rm2xz) ex usu alias obvio non potest significare nisi facere germinare vel iu- 
bere germinare i. e. producere (cf. Gen. 2, 9; 3, 18) et adhibetur de Doo iubente ct 
creante et de terra producente. Haec nolio potest eliam hie retineri idque fit eo mo- 
lius quia sie et usui consulitur et sicut in primo membro iustitia locum obiecti tenet. 
Subiectum terra facile ex antecedenti suppletur et cum de germinis produclione ser- 
mo sit facile per se intelligitur. Vel potesine tamquam Dei compellatio ex magnitu- 
dine affeclus concipi, pro qua vates ordines rerum creatarum percurrat et démum 
Deum ipsum alloquatur : produces ? qui statim respondet : ego Dominus creo illud? 
Alii vocem aecipiunt : germen fucere, iustitia germen faciat (ef. Naeg.), uli sim. ver- 
tunt Syrus. egerminet, Chald. reveletur, nisi forle moxn legerint, quod eliam vulg. 
oriatur iustitia suadere videtur. — Cum veteres versiones de illo plurali *32* nihil 
predant — nam quod Chald. habet : aperiatur terra et reviviscant mortui, vix poterit 
in considerationem venire — merito suspicio oriri potest de aliqua textus hebr. cor- 

ruptione. Certe maior adesset concinnitas, si uti in priore versus parte coeli et nubes, 
ita in allera terra compellaretur ad fructum illum praeclarum producendum; primo 
quidem ut sese aperiat ad coelestem imbrem suscipiendum, dein ut salutem proferat 
cocl:sti rore gravidata et iustitiam faciat germinare. Quare valde probabile videtur 


32? esse corrigendum. 


Petitioni prophetae et ardenti desiderio quod ad exemplum quoque ct 
eruditionem populi expressit, statim Deus approbans illud et quam sibi 
gratum sit ostendens respondet : « ego Dominus creavi eum » ; — hebr. 
verte creavi illud vel creo illud (cf. Malv. et recentiores). Ita Deus an- 
nuit petitioni, promissionem confirmat, consolationem dat afflictis; ve- 
rum hac fide et fiducia contenti sint ; quando creaturus sit, ne inquirant; 
sufficiat ad solamen certa promissio. Haec vero promissio confirmatur 
eo quod si quis auderet Deo eiusque voluntati et operi sese opponere, 
id res esse declaratur summae stultitiae quae in maximum eius detri- 
mentum non posset non converti. Quare eum in modum Deus responsum 
confirmat quo supra dixerat : operabor et quis avertet illud (43, 13)? 
et sim. 40, 6—8. 12; v. 9 « vae qui contradicit fictori suo, testa de 
samiis terrae; numquid. dicet. lutum figulo suo : quid. facis, et opus 
tuum : absque manibus est »? — duo excluduntur : ne quis Deo-operanti 
se opponat;-ne modum et rationem, conditionem vel tempus quando et 
quomodo Domino placuerit promissa in opus deducere quis audeat ad 
crisin revocare. Prius excluditur minaci illo vae, excluditur ostensa 
hominis fragilitate et vilitate (cf. 40, 6. 15. 22) ; nam quis est? est testa 
una ex innumeris ac vilibus testis terrae; quasi testa contenderet.con- 
ira figulum! « quasi lutum et testa de testis contradicat figulo suo » 
(S. Hier.); de samiis « samia vasa fictilia apud veteres auctores cele- 
brata sunt; posuit interpres nomen proprium pro communi » (Mald. cf. 
Plinius 33, 12. 16. Sanct. Malv.). Alterum ne quis Deum inertiae aut 
imprudentiae arguat vel de inodo exsequendi promissa sibi arroget iu- 
dicium, excluditur ostensa summa eius accusationis stupiditate, quasi 
lutum figuli artem. reprehenderet vel opus twuwm diceret : non sunt ei 
manus (hebr.), opus iudicium ferret de artifice eumque argueret quod 
agendo et laborando impar sit nec manus habeat ad aliquid perficiendum. 
Ita homo se gerit, qui providentiam et consilia Dei suo iudicio subiicit 
vel de Dei potentia dubitat. Comparationibus res illustratur simili modo 
quo 10, 15; 29, 16. Illa comparatio eo magis est ad rem quia homo de 
limo formatus est a Domino (Gen. 2, 7), quia est ergo testa de testis 
terrae, ex terrena materia concretus. Dicitur opus tuum, ut argumentum 
ad hominem efficacius efferatur : quid homo diceret si ei ab opere quod 
fabricavit ignorantia, inscitia, impoteatia obiiceretur vel exprobrare- 
iur ? 

Pariter ad impietatem et proiectam audaciam et impudentiam esset refe- 
rendum, si qui in opere salutis et iustitiae Deo limites praescribere eius- 
que liberalitatem ita vellent restringere, ut eam ad omnes gentes extendi 
minime optarent, vel si aegre ferrent, quod gentes demum eodem in 
censu apud Deum haberentur atque iisdem fruerentur beneficiis. Eam 
mentem qua Iudaei se solos esse populum Dei electum opinari poterant, 
vates excludit minaci annuntiatione v. 10 « vae qui dicit patri : quid 
generas? et mulieri : quid parturis »? — quae verba id dicere viden- 
tur : « quidnam tibi est quod rursum generas? quasi doleat filius ob fra- 
irum multitudinem, nimirum propter hereditatem aut aliquam aliam 
causam » (For.). Impium esset atque impudens et diris suppliciis di- 
gnum, si filius iura parentum infringere et cohibere vellet; aeque si po- 
pulus Israel, filius primogenitus Dei (Ex. 4, 22. Ier. 31, 9) non aequo 
animo ferret gentes quoque in adoptionem filiorum assumptum iri iisdem- 
que secum donis ac gratiis insigniri (sim. Theod. heracl.). Monentur 
ergo Iudaei ne superba quadam aestimatione nimium sibi arrogent et Deo, 
ut sibi ipsis cuncta beneficia aliis exclusis obveniant, quasi interdicant 
gentes quoque in filiorum censum referre. Cum enim v. 6 opus Dei in 
id tendere dicatur, ut sciant gentes Dominum et proinde opus Dei in be- 
neficium gentium fieri asseratur, invidia quadam animi Iudaeorum oc- 
cupari poterant. Quam opportuna, immo necessaria eiusmodi fuerit ad- 
monitio, ex superba Iudaeorum de origine abrahamitica elatione et ex 
odio colligitur quo postmodum regnum messianieum propterea prose- 
secuti sunt, quia gentes eodem censu et eadem cum Iudaeis dignitate in 
illud admitterentur (cf. Act. 13, 45 : videntes autem turbas Iudaei re- 
pleti sunt, zelo et contradicebant his quae a Paulo dicebantur blasphe- 
mantes; Act. 92, 91 audiunt Paulum disserentem donec dicit se missum 
ad gentibus praedicandum; quo audito statim vociferantur : tolle de 
terra huiusmodi, non enim fas est eum vivere). 


Verba haec varie explicantur; alii id solum exprimi censent, uti indignum 
esset si filii moleste ferrent se esse in lucem susceptos et ea de re de parentibus 
conquererentur, ita impudentissimum esse, si homiues a Deo formati auderent 
invehi in Deum (cf. Osor. Sasb. Mar.) ; at id nimis generale dicitur neque satis 
est ad rem de qua h. l. agitur. Alii : si filius non debet dicere patri aut matri : 
cur me genuisti ? multo minus vilis creatura summo creatori (Pinf.) ; hoc quidem 
verissimum est, sed quorsum hic dicitur? Alii : nemini licere suae nativitati 
maledicere et ita Deum reprehendere (Kn. Naeg.) ; at quid hoc sibi vult in hoe 
contextu ? Alii : fieri non posse ut quis Deo resistat; nam « nascendus numquid 
interrogavit patrem unde generaret » (S. Cyr.)? vel : si Israel cum Deo discep- 
tans contenderet fieri non posse, ut ex miseria exsilii ad novam vitam instaura- 

tus prodiret, idem faceret ac si infans nondum conceptus et natus negaret fieri 
posse, ut pater gigneret (Hahn) ; at quis non videt satis absurda hic supponi? 
nam ille qui nondum exsistit fingitur quaerere ex parentibus et suam ipsius fu- 
turam exsistentiam in dubium vocare ! Mira sane fictio, qua ostendatur Deum 
posse consilia sua exsequi! Melius alii : ut indignum est queri de parentibus 
quod genuerint, ita de Deo quod fecerit aut tali loco, tempore (Men.) ; sed uti in 
comparatione priore habitudo illa inter figulum et lutum non nude ponitur sed 
quae inter Deum et hominem ratio intercedat pariter illustrat, ita in hoe quoque 
membro comparatio ad id speciatim tendere debet, ut Dei patris et populi sui tam- 
quam filii primogeniti conditio et habitudo spectetur, et ea quidem quae ad gene- 
rationem referatur. Neque enim exemplum sumitura filio qui generatim in paren- 
tes invehitur, sed qui parentes de generatione reprehendit. Huic ut satisfaciant, 
alii fingunt informem filium invehi in parentes, quia setalem et non pulchriorem 
genuerint (ef. Sanct. For. Lap.) ; sed de informi filio qui ita expostulet, nihil legi- 
tur. Neque sufficit dicere cum Del. talem expostulationem cum Deo a populo fieri, 
si de secretis providentiae consiliis cam Deo querulus contendat; neque cum ftohl. 
populum de divina ope desperantem eandem admittere proiectam impudentiam 
ac si quis diceret parentibus : qualem fetum omnibus bonis nobilem vos pote- 
ritis edere? Nam de fetu fali edendo aeque parum in textu legitur, quam de 
fetu informi. Itaque nihil aliud restat, quam ut verba accipiantur eo modo quo 
proferuntur : filius reprehendit parentes, eo quod generent; ergo alios filios in 
Iucem edi iam non vult; haec ergo habitudo transferenda est ad populum et ad 
similem eum Deo expostulationem, ita ut ratio patris ac filii servetur, uti in 
membro antecedente servatur analogice inter figulum et lutum, inter Deum et 
populum. Quod si expenderis, non invenies aptam interpretationem aliam nisi 
quam supra dedi : vae si [srael aegre tulerit alios quoque populos ad adoptio- 
nem filiorum Dei admitti ! Id utique aversati sunt Iudaei ; sed vae illud eis eve- 
nit; longe maxima pars non accessit ad regnum messianicum. Alios autem po- 
pulos in eodem cum Israel habitum iri censu et ordine cf. Is. 19, 94; 66, 94. 


C) Quale sit Dei consilium in liberatione populi 45, 41-47. 


Operi Dei non est obsistendum ; verum Domino summo ac Parenti sum- 
ma fiducia est adhaerendum. Quod ut populus in omni rerum difficultate 
faciat, denuo monet Deus, ut oraculis datis fidem adhibeant et Deo 
curam esse de populo suo confidant v. 11 « Haec dicit Dominus Sanc- 
tus Israel, plastes eius : ventura. interrogate me, super filios meos et 
super opus manuum mearum mandate mihi »! — tituli quibus Deus et 
Se et populum nominat iam continent certissimi auxilii documentum, 
idque confirmatur quia si ulteriora volunt documenta, ea se non nega- 
turum esse spopondit : ventura... si qua trepidatio et anxietas animos 
occupaverit tempore calamitatis, si in rerum perturbatione et communi 
gentium terrore (cf. 41, 8; 43, 1. 2. 1) ipse populus iamiam timere vel 

dubitare incipiat de rerum eventu, paratum se esse declarat ad lumen 
et solatium subministrandum. Adest scil. in theocratia munus propheti- 
cum ; adeant ergo prophetas legitimos neque Deus responsa et consola- 
tionem denegabit; quis enim filiorum-curam abiiciet vel opus manuum 
suarum petulanter destruet? Habent ergo inipsa theocratia a Deo instituta 
et conservata et variis subsidiis! instructa, quibus Deus se rerum admini- 
stratorem et moderatorem probat, pignus certissimum auxilii divini simul 
cum variis modis sese certiores reddendi de consiliis Deiet rerum eventus 
rite aestimandi. Deum autem potentia excellere qua valeat eadem prae - 
stare, ex opere divino in mundi hominumque creatione et conservatione 
satis conspicuo firmiter sibi persuadeant v. 19 « ego feci terram et 
hominem super eam creavi ego; manus meae tetenderunt coelos et 
omni militiae eorum mandavi » ; — agminibus stellarum ipse impe- 
rat ; terra igitur eiusque incolae, coeli eorumque agmina potentiae Dei 
et imperio testimonium dicunt ; tali Deo ergo tuto curam unius populi 
committere possunt; non eum deficiet potentia; cf. 40, 15. 26; 42, 
5; A4, 24. 

Atque statim subdit insigne illius curae documentum qua opus ma- 
nuum suarum, populum suum, complectatur, quo exemplo simul decla- 
rat se revera ventura annuntiasse (v. 11) ; quare ad antecedentium con- 
firmationem repetit v. 13 « ego suscitavi eum ad. iustitiam et. omnes 
vias eius dirigam ; ipse aedificabit. civitatem meam et. captivitatem 
meam. dimittet, non in pretio neque. in. muneribus, dicit. Dominus 
Deus exercituum » ; — iustitia est status ille rectus quem Deus vult, qui 
secundum Dei promissa, sanctitatem, divinam providentiam adesse vel 
effici debet; dicitur de tota ea conditione vel etiam de uno opere Dei effi- 
ciendo. Bene Mald.: « Cyrum faciam in hac re ministrum iustitiae 
meae, ut populum in libertatem dimittat » ; cf. 41, 9 ; 44, 28; 45, 1. 
Est a Deo suscitatus, ut opus divinitus iniunctum perficiat; ad id 
Deus eum diriget et ducet ; quomodo, iam 43, 1-3 dictum est. Insuper 
novum additur oraculum, Cyrum gratuito, non accepto pretio neque 
favore largis muneribus conciliato, populo daturum esse redeundi ve- 
niam (cf. Esdr. 1, 7); pretium datur venditori rei aequivalens ; munus 
datur ad favorem conciliandum gratiamque habendam; ergo non opus 
erit Aózpov solvere, nec gratiam Cyri operose sibi acquirere, nec pro 
beneficio praestito pretiosa munera dare; Cyrus e contra reducibus 
necessaria subministranda curavit (Esdr. 4, 4. 7 seq). Tali autem 


———————— 


1. Praeter prophetas voluntas Dei etiam quandoque exquirebatur a sacerdote; oracula 
dabantur per ephod, urim et tummim. Ergo vario modo se Deus moderatorem rerum 
praebuit. 

favore praestito omnino credibile est aliorum admirationem esse excita- 
tam eosque Dei Israelis potentiam numenque agnovisse qui eam men- 
tem Cyro indiderit et tam insignem triumphum reditumque adeo hono- 
rificum populo suo procurarit, id quod ideo facilius et vehementius men- 
tes aliorum perculisse censendum est, quia Cyrus in decreto suo palam 
se a Domino ita agere iussum esse profitetar. Quo sensu Cyrus urbem 
aedificare dici possit, vide ad 44, 26. 28. Ex quibus locis et ex 41, 2. 
24 patet de'Cyro esse sermonem ; aliqui tamen immediate de Christo 
explicant (cf. S. Hier. Cyr. Osor. Sasb.) ; urgent enim quidam Cyrum 
non aedificasse Ierusalem ; ergo ad eum non spectare. Sed ne Christus 
quidem aedificavit lerusalem ; ceterum iam bene responsum est ab 
Euseb. : « hic quadam ratione civitatem Hierosolymam aedificavit quia 
volentem quemque permisit Babylone proficisci et locum restaurare ». 
S. Ephr. de Cyro explicat. 

. Liberatio ex captivitate, instauratio urbis initium est theocratiae inno- 
vatae. Huic autem omnes gentes subdentur. Unde hoc quoque loco pro- 
pheta a prima instaurationis inchoatione statim transit ad eius culmen 
et fastigium, quod in gentium ad Deum conversione ternitur. Ostendit 
enim Deus, ut Malv. dicit, consilium suum se non alium ad finem ista 
effecturum esse quam ut promoveat hoc pacto et instauret regnum 
suum tempore suo per Christum qui fundamentum est et finis omnium 
prophetiarum. lerusalem instaurata iam describitur ut centrum illud 
ad quod gentes properabunt (cf. 2, 3). Occasio autem ex eo depromitur, 

. quia uti iam 43, 3 dictum est, Aegyptus, Aethiopia et Saba dabitur 

propitiatio pro Israel ; regno persico regiones illae adiungentur quasi 

in pretium pro redemptione Israel; unde v. 14 « haec dicit Dominus : 
labor Aegypti et negotiatio Aethiopiae et Sabaim viri. sublimes ad te 
transibunt et. tui erunt; post te ambulabunt, vincti manicis pergent 
et te adorabunt teque deprecabuntur : tantum. in te est Deus et non.est 
absque te. Deus » ; — Deus alloquitur Israel, populum e captivitate 
reducem ; uti olim Israel spoliis Aegyptiorum ditatus est, ita theocra- 
tiam instauratam illustrem fore opibus quas Aegyptii labore pepererunt 
et opibus partis commercio Aethiopum dicitur et etiam, ut hebr. iungi 
potest, commercio Sabaim, Sabaeorum, qui sunt viri mensurae (hebr.) 

i. e. staturae procerae (uti eam phrasin vertit S. Hier. Num 13, 32; cf. 

Ier. 22, 14). De regione Saba cf. 43, 3. Opes et divitias gentium instau- 

ratae theocratiae obventuras esse, etiam 93, 48; 60, 6. Agg. 2, 8 

(hebr.) dieitur. Quanto autem studio populo Dei adiungant sese et 

adhaereant, sequentibus declaratur : sese totos mancipatos vinctosque 

tradere gestiunt, se prosternunt, magna devotione orant et profitentur, 
in Israel, in ea familia Deum adesse, ibi se manifestasse neque alibi 

inveniri posse neque alium exsistere Deum. Uti ergo in Cyro eiusque 
opere divina elucet providentia (48, 6), ita multo magis in plena in- 
stauratione; agnoscent gentes bona Dei reponi in theocratia, in regno 
Dei (cf. 2, 3; 19, 23: 44, 5). 


Sermonem fieri ad captivitatem (v. 13), ad Israel certum est ; id enim elucet 
ex suffixo femin. quod Syrus quoque constanter expressit ; id ex eo quod in te 
est Deus dicitur et statim v. 15 Deus Israel dicitur. Iam S. Thom. ab hoc versu 
liberatorum exaltationem describi recte vidit; at eum ex interpretibus latinis 
pauei secuti sunt ; nam solum Maid. et Calm. de lerusalem explicant, sicut 
recentiores quoque ; plerique Cyrum (Osor. Sanct. Lap. Men. Tir. Gord.) vel 
Christum (S. Cyr. Hier. Pint. Sasb. Sa) appellari censent. S. Hier. propter 
v. 19 de solo Christo posse intelligi censet ; quae ratio tamen rem non evincit. 
'Nam ab allocutione ad lerusalem facta post nomen Dei introductum facilis est 
transitus ad ipsius Dei compellationem, cuius mirabiliter gesta in Israel admi- 
rantur. 


Ab agnitione qua confitentur in Israel sese Deum gloriose manifestare 
.ad huius Dei compellationem admirabundi progrediuntur, brevi formula 
quasi tessera enuntiantes quid ex theocratia coram proposita didicerint ; 
v. 48 « vere tu es Deus absconditus, Deus Israel, salvator » | — Deus 
qui modo hominibus ignoto et abscondito agit, qui diu ignotus et abs- 
conditus erat gentibus et tandem ut Deus in familia Israel se omnibus 
revelat et salutis largitorem se omnibus praestat. Admirantur ergo miram 
divini consilii providentiam, quae ratione ab hominum sapientia occulta. 
singulorum sortes gubernat; antea enim quasi latere videbatur Deus : 
Israel et tamen in abscondito ille omnium regnorum sortibus praesidebat 
et regnum suum a parvis initiis ad perfectionem adducebat, ita ut ad 
hoc regnum iam magno desiderio accedant. Unde hac tessera etiam ratio 
redditur, cur v. 14 tanta cum subiectione et devotione gentes sese adiun- 
gere gestiant ad populum Dei, atque id quod v. 6 de scientia Dei dif- 
fundenda dictum est hae tessera optime exprimitur. Quare haec verba 
neque ab Isaia dici neque a populo Dei quasi responsionis loco enuntiari 
censenda sunt (ut volunt Kn. Sein. Del. Or. Rohl.). Optime enim ea 
formula utuntur gentes qua declarent, cur Deo Israel nomen dandum 
sit; etin tali gentium cognitione et laude Dei optime id exhibetur, ad 
quod efficiendum Cyri opere quasi primus "factus est gressus (v. 6). 

Verum vae illis qui Deum absconditum agnoscere et venerari nolunt 
v. 16 « confusi sunt et erubuerunt omnes ; simul abierunt in. confusio- 
nem fabricalores errorum » ; — hebr. fabricatores simulacrorum (Mald. 
Mar. Malv. Osor.) ; cf. 41, 24 etc. Regnum enim Dei ideo fundatur, ut 
idola corruant. Quare hoc versu et sequenti norma illa universalis pro- 

ponitur qua reram humanarum administratio a Deo regitur : confusio 
et ignominia impiis, piis vero salus et beatitas ; v. 11 « Zsrael salvatus 
est in Domino salute aeterna; non confundemini et non erubescetis 
usque in saeculum saeculi » ; — instauratio praedicatur talis quae nullo 
unquam tempore deficiet, quae igitur instauratio est sanctitatis stabilis. 
Quoties enim eousque Israel cladibus et subiectione et vastatione terrae 
est ignominia affectus ab hostibus et ludibrio habitus ? Confusionem 
autem portavit propter peccata, sicut leremias eos facit confitentes : 
dormiemus in confusione nostra et operies nosignominia nostra, quoniam 
Domino Deo nostro peccavimus nos (Ier. 3, 25). Ita quidem in vetere 
theocratia. At instauratio prorsus alia erit; ut non adsit opprobrium et 
confusio, abesse debet iniquitas, florere debet pietas et morum inte- 
gritas. Hanc consequetur Israel per Dominum et in hac simul felicitate 
fruetur. Proinde qui ad populum Dei accedunt stabili salute potientur. 
— Haec autem instaurationis conditio salute aeterna et perpetua sanc- 
litate conspicua quam hoe loco vates effert nobis denuo, ostendit opus 
Cyri (v. 13) non considerari a propheta solum ut in se est, sed prout 
est, prolusio et inchoatio et quasi primus gradus instaurationis sublimio- 
ris atque spiritualis. Ad oppositionem v. 16 et v. 17 confer cap. 34 et 
954, 48, 91. 92; M1, 19. 90: 66, 92. 94. 


d) Ex vatieiniis noscitur numen divinum 45, 48-26. 


Talem salutem aeternam iri concessum probatur primo ratione generali 
€x Dei creatoris voluntate deprompta, dein ex vaticiniis et. promissis 
divinis publice datis. Atque in priore quidem argumentatione spec- 
tatur salutis inchoatio quae in reditu populi consistit, in altera ab 
hoc initio gradus fit ad salutem in universum. Cernitur itaque hoc 
quoque loco progressus a re particulari ad annuntiationem univer- 
salem, cernitur nexus ille arctus qui in visione prophetica adest inter 
theocratiae instaurationem primam  imperfectamque et eius innova- 
tionis perfectionem. Deus ergo populo suo auxiliator assistet et de- 
serta regionis palaestinensis eriget (44, 96), quia qui res creavit 
etiam res illas ad suum perduci finem perfectionemque vult v. 18 
« Quia haec dicit Dominus creans. coelos, ipse Deus formans terram et 
faciens eam, ipse plastes eius : non in vanum creavit eam ; ut habitare- 
tur. formavit eam; ego Dominus et non est alius »; — quem laborem et 
quam sedulitate posuerit Deus formans ien. eam perficiens et ad 
suum finem aptans vel disponens (hebr.), explicite enarratur, ut in apta- 
tione adeo sedulo facta finis Dei quem frustrari nolit agnoscatur. Senten- 
tia haec de terra palaestinensi dicitur, quam Deus singulas ratione ubc- 

rem reddidit atque amoenam et theocratiae veteri aptam et consentaneam 

ipso suo situ et conformatione. Hanc ergo regionem iacere desertam, 
derelictam ab illis quibus praeparata fuerit, et iam non consilio 
divino inservire Deus certe non vult; aliam enim voluntatem in opere 
illo formationis ac dispositionis declaravit. Talem autem voluntatem 
neque retractavit neque ab alio quodam eludi aut frustrari permittet ; 
id quod sollemni illa declaratione : ego Iahve et non est amplius, so 
solum esse Deum absolute perfectum, unum et unicum, corroborat. 
Debebit ergo terra palaestinensis iterum inservire illi consilio Dei ad 
quod fuerat selecta, i. e. theocratiae formandae et populo Dei edu- 
cando; unde hisce verbis promissio continetur in Dei voluntate et 
opere clare manifestata, « redituros esse in illam ex eorum genere 
qui abdueti fuerant, qui illam postliminio incolerent » (Sanct. sim. 
Lap.) Atque ad rem advertit Sanct. esse in Scriptura frequens, ut 
eum sermo significare videatur universam terram ad illam tamen 
provinciam coarctetur, de qua accommodate naturae rerum de quibus 
agitur actum oportuit. 

Voluntatem hane in rebus a Deo paratis ac gestis declaratam am- 
plius et illustrius manifestavit et explicavit publicis suis ad populum 
annuntiationibus et propositis atque datis praemiis; v. 19 « nom in 
abscondito locutus swm, in loco terrae tenebroso; non dixi semini 
Iacob : frustra quaerite me ; ego Dominus loquens iustitiam, annuntians 
recta »! — non secrete, modo paucissimis noto, non in loco terrae 
caliginoso, in antris, speluncis, cavernis, uti apud gentiles oracula 
dari et mysteria celebrari solebant coram paucis initiatis, Iahve sua 
dedit oracula ; neque postulavit a posteris Iacob, ut se frustra, inaniter, 
sine praemio proposito colerent, sed cultui suo largissima annexuit 
praemia eaque cultoribus fideliter ac liberaliter distribuit. Haec in eum 
finem dici, ut idololatria et superstitio traducatur et reprehendatur, 
in aperto est positum ; modum plane diversum ab idolis quo Deus 
utatar et ea ipsa quae in rebus gestis et sortibus Israelitarum coram 
omnibus in luce apertissima collocata cernuntur, propheta affert sui 
temporis necessitatibus consulens, ut contribules ab idolis et vana 
observantia ad Dei cultum traducat. Quem in finem ut totam populi 
electi historiam ab initio perlustrent, monet; invenient ubique Deum 
qui se vivum praestitit, continuo per suos prophetas palam et publice 
ad totum populum loquens et qui in terrae ubertate concessa, in 
cladibus hostibus inflictis, in regni splendore piis regibus dato per- 
petuo demonstravit se posse et velle suis cultoribus praemia largis- 
sima donare. Clarissime igitar in omnibus rebus israeliticis eminet 
et agnoscendus est lahve tamquam loquens iustitiam, annuntians 

recta, qui scil, optimum ac felieissimum rerum statum qui divinae 
sanctitati plane respondeat in terris efficere vult eumque in finem 
illam Zustitiam per legem, prophetas loquitur et ideo ea praedicanda 
et perpetuo inculeanda curat quae recta sunt, quae illi iustitiae ad 
amussim consentanea et ab hominibus opere sunt exprimenda, ergo 
id quod ius fasque est (cf. aw" Prov. 4, 3; 8, 6; 23, 46. Is. 
33, 195). 

Cum Deus talem se praestiterit palam et diu, simili ratione, uti supra 
41, 1, gentes convocat, ut iudicio illo per Cyrum facto testimonium 
dicant, cuiusnam vis et potentia ibi facta sit conspicua v. 20 « congrc- 
gamini et venite et accedite simul qui salvati estis er gentibus : nescie- 
runt qui levant lignum. sculpturae suae et rogant deum non salvan- 
lem »; — salvati i. e. qui evaserunt ex gentibus, qui reliqui a 
communi calamitate facti sunt; Deus enim « dabit in conspectu eius 
gentes » (41, 2) et cum Cyrus descriptus sit conculcans magistratus ut 
lutum (41, 25), gentes subiiciens, reges reddens elumbes, iure ii qui 
post tale iudicium divinitus exercitum (cf. 13, 3) residui sunt appellan- 
tur : qui evaserunt ; hi non intelliguntur Iudaei ex captivitate babylonica 
liberati (For. Mar. Tir. Naeg. ), nam ii non sunt gentes neque tales qui 
quasi profugi evaserint periculum, cum Iudaeis Cyrus nihil periculi. 
afferre dicatur (41, 14; 45, 4), sed intelliguntur gentes ex iudicio illo 
residuae, quae, ut bene notat Men., si idolorum causam defendere 
volunt, afferantsi quid habeant pro causa eorum. Verum fateri debebunt, 
carere intelligentia et nihil sapere eos qui lignea simulacra portant (46, 
1) et plane stupidos esse qui tali deo supplicent qui non possit opem 
ferre. Id didicerunt, id elucet ex victoriis quibus Cyrus gentes et earum 
idola prostravit (41, 6 seq. 45, 6. 16; 49, 17). Ita ergo ex rerum 
eventu de idolis iudicandum erit et de cultoribus idolorum. — Cum 
emphasi dieitur lignwm, id scil. et non numen quoddam inhabitans 
sollemni pompa et supplicatione venerantes portant, sane ridendi et 
ridiculi qui graviter et sollemniter truncum gestant et honorant (cf. 
Baruch 6, 3). 

Verum aliter de Deo iudicium ferent, qui res et praedixit et in opus 
deduxit. Cum enim diu ante impletionem oracula dederit certissima, 
clara, nota, iuremerito omnes testes potest provocare, ut consultatione 
inter se habita edicant et palam annuntient quis talia praedixerit ; v. 21 
« annuntiate et venite et consiliamini simul, quis auditum fecit hoc ab 
initio, ez tunc praedixit illud? numquid non ego Dominus et non 
est ultra Deus absque me? Deus iustus et salvans non est praeter me »; 
— uti supra41, 93. 26; 42, 9 ; 43,9. 10; 44, 1, ita denuo Deus provocat 
triumphantis in modum ad oracula data : quis audire fecit hoc ab olim 

vel a priore tempore; ez tunci. e. antiquitus, a longo inde tempore prae- 
dixit (cf. 44, 8; 48, 3. 5. 1)? Cum igitur denuo gentes convocatae ad- 
moneantur, ut si quid habeant pro idolis proferant, ut in medium affe- 
rant (hebr.) scil. sua argumenta (cf. de locutione 41, 91. 29), ut con- 
sultent simul (hebr.), sapientissimos quosque consulant et collatis inter 
se consiliis mature dispiciant, ergo rem exactissime examinent et al 
irutinam revocent, sane proiectissimae audaciae, impudentiae, immo et 
stulütiae esset, si oracula in fine exsilii vel Cyri tempore conficta ita 
proponerentur : quis hoc auditum fecit 2TP'? ab olim, antiquo iam 
tempore? nonne ego Dominus? et. si tale oraculum afferretur uti hoc loco 
revera affertur, ut invicte ostenderetur Iahve esse Deum et praeter eum 
(hebr.) non esse Deum, fraus illa a blasphemiae crimine nullatenus excu- 
saretur. Oraculum illud ostendens et ad rerum gestarum testimonium pro- 
vocans Iahve se esse unicum Deum gentibus probat, se solum esse Deum 
iustum,sanctum et sanctitatem efficientem et salutem praebentem. Quis 
tam sollemnem provocationem et attestationem fraudi et mendacio super- 
structam esse ab eo asserere ausus fuerit, qui tanta cum indignatione in 
fraudes et mendacia incantatorum invehitur? Et si solum Cyri tempore 
oraculum in medium proferretur, quam facile potuit et debuit fraus 
detegi; ergo simul stultissime egisset pseudovates talia fingens. Praeter- 
ea adverte, quam serio in-subsequentibus admoneantur omnes, ut ad 
talem Deum qui se probavit Deum totis animis convertantur. Sed si ipsa 
illa probatio ex oraculis proposita mendacio innititur, nonne Deo ludi- 
bria offeruntur ? 

Cum ergo Iahve suam divinitatem oraculis olim editis manifestaverit 
clare et invicte, cum ipse solus sit Deus salutem praebens, restat ut id. 
fiat ad quod efficiendum oracula illa et opus Cyro divinitus datum ten- 
dunt; quare sequitur v.22 « convertimini ad me et salvi eritis omnes 
fines terrae, quia ego Deus et non est alius » ; — Deus qui est unicus 
salvator, vult revera omnibus esse salvator; inde disceptationem illam 
forensem instituit (41, 1) et hoc loco omnes invitat, ut ex opere Dei in 
rerum gubernatione conspicuo ipsum agnoscant. En, iste demum est 
finis e& terminus totius providentiae divinae, ad quem omnia in gene- 
ris humani rebus et sortibus tendunt. Hoc autem Dei consilium frustrari 
nequit. Quia ipse solus. est Deus etiam necessario postulare debet, ut 
omnes ipsum agnoscant et relictis idolis colant adoratione perfecta. 
Quare v. 23 « in memetipso iuravi, egredietur de ore meo iustitiae 
verbum et non rcvertetur : v. 24 quia mihi curvabitur omne genu et 
iurabit omnis lingua »! — gravissima subditur ratio, cur omnes ad 
Deum convertantur; Dei scil. iusiurandum i. e. voluntas eius quam 
maxime determinata, sollemnis, et maximo cum pondere manife- 

stata, qua edicit fore id certissimum quod iuramento stabilitur. Est enim 
iste modus asseverandi quam maxime certus et omnis controversiae 
finis apud homines; Deus iurat per semetipsum, quia altiorem se non 
habet, « ut per duas res immobiles quibus impossibile est mentiri 
Deum » (Hebr. 6, 18) certissimum habeamus rei documentum ; additur 
asseveratio duplex : egressum est ex ore meo in iustitia verbum et non 
revertetur (hebr.) i. e. est irrevocabile, non vacuum et inane reddeíur, 
sed fiet certissime (cf. 55, 11). Verbum hoc egreditur ex ore Dei i. e. 
Deus id vult et mandat Zn iustitia, iustissime ; debet id mandare et 
imperare visuae sanctitatis et infinitae perfectionis qua ut ab omnibus si- 
bi honor et gloria reddatur summa necessitate exigere debet ; quare istud 
Dei mandatum quam maxime datur $uste i. e. recto ordini quam maxime 
est conforme et consentaneum ; « vere dignum et iustum est, aequum et 
salutare »! Talis Dei voluntas non poterit frustrari; mandatum Dei non 
carebit successu. Quae sit tam determinata voluntas, explicatur 
v. 24 quia mihi curvabitur... signum effertur externum adorationis, cui 
iungitur confessio linguae, index animi; iurare actus est cultus divini 
(cf. 19, 18; 44, 5), quia in iuramento per Deum facto Deus publice ac 
sollemniter agnoscitur tamquam numen omniscium, vindex mali, verita- 
tis amans, potentissimum, curam habens rerum humanarum, iustitiae 
tenax etc. Una itaque cultus divini species synecdochice ponitur pro quo- 
vis Dei cultu (ef. Sasb. Sanct. Lap. Men.). Ergo dicit Deus fore ut 
omnes se ipsum colant et maiestati divinae debitum subiectionis tribu- 
tum solvant. Atque revera omnes etsi hisce in terris eius misericordiam 
adorare et honorare noluerint, in aeternitate iustitiam divinam honorare 
cogentur. 


Varie vertunt v. 23 np^s "27; alii: egredietur ex ore meo iustitia, verbum (Mar. 
Malv. For.), quod concipiunt : verbum quod verissima est iustitia; vel egredielur ex 
ore iuslitiae verbum (Net. Rohl. Hahn, Del.); sed non placet iustitiam subito per pro- 
sopopoeiam quandam inusitatam pro Deo poni; praeplacet np"s explicare aceusa- 
tivum RUSCERIetu. qui non raro invenitur in vocibus similibus (cf. Ier. 23, 28; 
31, 7. Iob 21, 34. Ps. 75, 3; 119, 78 etc. Naeg.; ita quoque intellexit Chald. : 
egredietur in iustitia verbum. Syrus habet sieut vulg.; LXX : egredietur de ore meo 
iuslitia, sermones mei non avertentur; sim. hebr. explicant AK». et alii : egredietur 
veritas, verbum, quod non revertetur. — Aliquos iustitiae verbum interpretatos essc 
de Christo, vide apud Salmeronem in cap. 1& ep. ad Romanos et apud Sanct. Locum 
hunc allegat S. Paulus ad Rom. 14,11 afferens iurandi formulam pro affirmalione 
iuramenti : vivo ego quoniam mihi flectetur omne genu et omnis lingua confiebitur 
Deo magis ex LXX ; « pro religionis specie quae iuramentum est, genus ipsum adhi- 
buit i. e. confessionem et laudem » (Sanct. ). 

Quali autem cognitione Dei imbuti adorationis cultum ei sint exhibituri 
declaratur v. 28 « ergo in Domino, dicet, meae sunt iustitiae et imperium, 
ad. eum venient ; et confundentur omnes qui repugnant ei » ; — hebr. 
solum in lIahve, de me dicent, iustitiae sunt et robur; agnoscitur Domi- 
nus tamquam unicus fons iustitiarum i. e. plenitudinis iustitiae et sanc- 
titatis, ex quo recta vitae totius ratio singulis debeat provenire; apud 
ipsum est imperium i. e. fortitudo, potentia, robur (Sanct. Mald. Mar. 
Malv.), quo adiuti et confortati singuli et iustitiam virtutemque con- 
Stanter sequantur et omni infestatione hostili evadant superiores. Aliis 
verbis : apud Dominum invenient veram doctrinam qua ratione tota vita 
sit ordinanda, et reperient robur animique vires ab eo haurient, ut quae 
cognoverint vita exprimant ab hostium insidiis tuti. Sed qui se separant 
ab hoc fonte vitae et salutis, qui suecens? sunt contra eum (hebr.), ei 
se opponunt, confusione et ignominia obruti interibunt. 


S. Hier. vertens meae iustitiae » quod in textu hebr. arete adnectitur ad "2N ab 
hac voce separavit et ad sequentem traxit. Plerumque vertunt : mihi dicet scil. unus- 
quisque de me, quoad me dicet (cf. Malv.: HI. Net. Rohl. Ges. Sein. Kn. Del. Naeg. 
Or.). LXX *5 omittunt et verba aliter iungunt : « iurabit (et. confitebitur) omnis lin- 
gua Deo dicens : iustitia et gloria ad eum veniet » (ita vertit S. Hier.). Aliter quoque 
Syrus : et dicent : in Domino est iustiia et potentes ad eum venient ; Chald. : in 
Verbo (Memra) Domini ad me dixit, ut adduceret iustitiam et fortitudinem, in. Verbo 
eius confitebuntur. — Ceterum etiam textum hebr. aliqui aliter iungunt : in. Domino 
ut iurandi formulam capiunt : per Dominum iuro, mihi promisit salutem et forütu- 
dinem ; vel iungunt per Dominum, uti LXX cum superioribus : omnis lingua iurabit 
solum per Dominum ; mihi, inquit (Dominus), sunt salus et fortitudo (cf. For. Sanct. 
105.). Sed modus supra propositus est magis obvius et ad contextum magis aptus, 
quo explicetur, qua animi habitudine Deum adorent et qua cognitione imbuti ad Deum 
veniant. 


Demum per modum epiphonematis concluditur v. 26 « in. Domino 
iustificabitur et laudabitur omne semen Israel » ; — hebr. et gloriabi- 
(ur omne semen Israel (cf. Sa, Mar. Malv.); ed id enim ut populus 
Dei ad veram iustitiae normam evehatur et in illo statu reperiatur qui 
populum Dei electum ex voluntate Dei deceat, omnia quae Deus per 
Cyrum est operaturus tendunt. In hac autem iustitia simul continetur 
gloria Israel; ut Israel id agnoscat, ut omnes sibi persuadeant in Do- 
mino solo omnem salutem et gloriam concludi, ad id oratio quoque pro- 
phetae tendit; quare ad quid demum ex inchoata illa per Cyrum libera- 
tione perveniendum sit, brevi hac formula complectitur, uti. sequenti 
quoque oratione : dabo in Sion salutem et in Israel gloriam meam 
(46, 13). 

Anc. — Idola Chaldaeorum cum ignominia et damno cultorum supe- 
rata sunt et deiecta. Deus autem uti populo nascenti adiutor adstitit, ita 
nunquam teneram eius curam dimittet (46, 1-4.) Cum tantum igitur 
adsit inter Deum et idola discrimen, res est indignissima Deo relicto 
idolis adhaerere. Haec recordentur et pudefiant ; reducant in memoriam 
quae pro ipsis olim gesserit Deus, quae pro futuro tempore in ipsorum 
salutem gerenda annuntiet ; adducet enim virum voluntatis suae et iusti- 
tiam et salutem in Israel constituet (46, 5-13). 

Quae in antecedentibus de confusione idololatrarum exposita sunt, 
exemplo illustrantur; sculptile ad nihil utile (44, 10) esse Chaldaei 
experientur devicti a Cyro, a quo illa cultores suos servare nequaquam 
poterant. Contra idolorum impotentiam effertur Dei de populo suo cura 
quam olim praestitit et in futurum praestabit, quam vaticinio edito de 
Cyro iam demonstravit; quare firma fiducia opem divinam et salutem 
exspectare possunt. Denuo ergo et quidem clarius ruina regni babylo- 
nici praedicitur, cum idola praecipua Chaldaeorum penitus devictum et 
contritum iri annuntietur. Ex quo vaticinio statim pro aequalibus doctri- 
na colligitur de idolorum vanitate et de Deo qui sui populi servatorem 
se eousque praestitit et opis ulterioris ferendae iam dedit pignus et docu- 
mentum. Quare aequum est, ut huic Deo adhaereant idolis repudiatis et 
laetam spem pro futuro concipiant. Hac igitur ratione vates et suis 
aequalibus consulit et pro tempore oppressionis solamen exhibet. 


4) Quid valeant idola, quid Dominus 46, 4-4. 


Vates statim nos rapit in medias res ostendens idola turpiter victa et 
deiecta. Est autem Babyloniorum clades etiam clades idolorum quia 
deus patrius sui populi curam gerere ita censebatur, ut populi gloria 
esset ipsius dei gloria, in populo autem devicto dei quoque potentia 
dei.ceretur (cf. Ex. 12, 12. Ier. 46, 25; 48, 1; 49, 3; 50, 1. Am. 1, 
13. Nah. 1, 14. Hab. 1, 16. Zach. 2, 8). Quare si casus deorum Babel 
annuntiatur opprobriis plenus, eo ipso excidium regni declaratur et ita 
vaticinia antecedentia magis magisque explicantur ; v. 4 « Confractus 
est. Bel, contritus est. Nabo; facta sunt. simulacra eorum, bestiis et 
iumenlis, onera vestra gravi pondere usque ad lassitudinem » ; — 
hebr. concidit Bel, curvavit se Nebo... gestamina vestra sunt imposita, 
onus ad lassitudinem (cf. For. Malv. et recentiores)i. e. simulacra 

camelis et asinis imponuntur, ut tamquam spolia et tropaea a victoribus 
asportentur ; quae antea pompis et sollemnibus supplicationibus circum- 
ferebantur magno cum honore et veneratione (gestamina vestra; cf. 
v. 1; 45, 20. ler. 10, 5. Baruch 6, 3), iam imponuntur bestiis por- 
. tanda, quae onere tali fatigantur. Ita clades populi in ignominia diis 
illata cernitur et victores triumphum agunt eo quoque quod diis tutela- 
ribus utpote victis opprobria inferunt. Bel, vel Bil apud Assyrios et 
Babylonios, saepe nominatur in antiquis inscriptionibus babylonicis, 
neque raro quoque nomen eius invenitur temporibus .subsequentibus. 
Variis consalutatur appellationibus honorificis : sublimis, pater dei, 
creator, lumen deorum, pater deorum, dominus terrarum, princeps 
mundi ete. (cf. Schrader, Keilinschr. und A. T. ad h. l. ; Studien und 
Krit. 1874 p. 335. Lenormant, la magie chez les Chaldéens p. 16. 105. 
115. Vigourour l. c. IV. p. 308). Ex quibus titulis quanto in honore 
sit habitus apparet. JVebo vel Nabo in formulis magicis invocatur tam- 
quam mens sublimis Bel (cf. Lenormant l. c. 16. 1297) ; in regno! chal- 
daico recentiore eius cultus valde floruisse censendus est, quia eius 
nomen frequenter a regibus geritur, v. g. Nabopolassar, Nabonidus, 
Nebucadnezar (Nabuchodonosor) se vocat cultorem Nebo eumque mode- 
ratorem appellat agminum coeli et terrae (cf. Schrader l. c.) ; apud Ssa- 
bios Nebo laudatur maximus deorum et omniscius (cf. Fürst L. s. v. 
Schenkel, Bibellex. s. v.). Ex numero ergo deorum duo nominantur, 
in quibus potentia et sapientia quam maxime residere credebatur, ut 
iis deiectis et despectui traditis quam inane sit idolorum auxilium osten- 
datur. Si JVebo rite explicatur vates, fatidicus, eo magis Chaldaeorum 
ridetur sapientia qui incantationibus ac divinationibus tam sedulam ope- 
ram navasse noscuntur. 

Cum hisce duobus reliqua quoque idola ignominiose conciderunt v. 2 
« contabuerunt et contrita sunt simul; non potuerunt. salvare portan- 
lem et anima eorum in captivitatem ibit » ; — hebr. curvaverunt se, 
conciderunt simul ; emphasis gratia et ad vividam descriptionem verba 
eadem chiastice repetuntur ; non potuerunt eripere onus i. e. idola non 
potuerunt simulacra sua ab hostibus servare et eripere ; verum hoc non 
possunt quia numina vel idola non in alia re quam in ipsis simulacris 
consistunt ; hoc ultimo membro enuntiatur: anima eorum 2n captivita- 

1. Etiam Sargon magna reverentia commemorat Bel et Nebo, praemittit tamen deum 
Assur ; cf. Records of the Past VII, 25 ; Cheyne Il p. 208. Etiam in cylindro Cyri de occu- 
patione Babylonis Bel et Nebo dicuntur regno eius favere; cf. Vigouroux l. c. p: 512; 
Sayce, Alte Denkmaeler p. 1806 ; sicuti inscriptionibus quoque Nabonidi saepius commemo- 
rantur ; cf. Civiltà cattolica, 1883, XII, 4 p. 298. 

Isai^s II — 13. 

lem.iLi. e. dii ipsi, totum id quod vitae eorum fons et centrum et 
omnium actionum radix est et origo; sed haee anima quia nihil aliud 
est quam metallum quo simulacrum confectum est, abit in captivita- 
tem ; ergo clare indicatur totam idoli naturam in uno consistere metallo 
neque aliquid aliud vel altius simulaero inhabitare. Ponitur enim anima 
etiam, utillad ipsum quod in se exsistat et per se subsistat efferatur ; 
proinde totum idolorum esse in uno constitui metallo clare asseritur, vel 
ut S. Thom. explicat animam 1. e. numen eorum, quod proinde nihil 
aliud esse dicitur nisi metallum, quod inter spolia ab hostibus asporta- 
tur, vel omnis eorum vis, tantum quantum sunt (cf. Osor. Calm.). 
Proinde animam non dicit daemonium inhabitans idolum (Sasb.), neque 
loquitur ex opinione gentilium qui animam tribuant idolis, neque ani- 
mam ponit pro re dilecta a Chaldaeis : amasii, idola amata captiva 
ducuntur (cf. apud Mald. Malv. Men. Sanct.) neque anima eorum de 
ipsis cultoribus poterit explicari, id quod, ut bene notat Sanct., con- 
textu excluditur. Quod vates dicens : non potuerunt eripere onus con- 
cedere videbatur idolum a metallo distingui, id tertio membro tamen 
diserte negatur: non potuerunt simulacra, onus, eripere, quia ipsa 
idola tanta quanta sunt in captivitatem abducuntur. 

Egregie descripsit quam inania sint idola. Regno babylonico devicto 
ipsa quoque conéiderunt, curvaverunt se. Id omnino vere dicitur, etsi 
Cyrus idola babylonica non confregit neque deswuxit. Nam ut saepius 
iam notatum est, cum clade et ruina regni illa quoque vinci ac supe- 
rari censebantur; a victoribus autem saepius idola quoque in signum 
triumphi asportabantur (vide quae de Asarhaddon notavi ad Nah. 3, 4; 
Proph. min. II p. 31). Atque revera coluit Cyrus idola babylonica, uti 
ex inscriptionibus recenter inventis elucet, in quibus Cyrus Marduk, 
magnum deum babyloniorum laudibus celebrat, eius templum se re- 
stauraturum promittit et singulis diebus profitetur preces fundere ad Bel 
et Nebo qui priorem familiam regiam benigne sustinuerint, ut suos quo- 
que dies prolongent etc. (cf. Vigourouz l. c. p. 5192 seq.). 

Idolorum impotentia et ignominia adeo vivide proposita vates iam 
praeclara antithesi magnifice explicat, quid Dominus in sui populi com- 
modum egerit et agere perpetuo et constanter sit paratus. Omnium 
mentes ad rem hanc attentas reddit, ut tandem idolorum opprobrio 
intellecto ad unum Deum vivum, ad patrem populi potentissimum aeque 
ac benignissimum convertantur. En quantopere vati cordi est idolola- 
triam omni ex parte convellere! quale ergo tempus horum oraculorum 
supponi debet ? num exsilii finis? v. 3 « audite me. domus lacob et 
omne residuum domus Israel, qui portamini a meo utero, qui gesta- 
mini a mea vulva »! — ipsa compellatio optime ad Isaiae tempus con- 

venit : domus Iacob vocatur simpliciter, sed de domo Israel, de regno 
israelitico reliquias quasdam adhuc superesse, quas alloquitur, supponi- 
tur; id quod regno israelitico destructo plurimisque in captivitatem 
abductis post sextum. Ezechiae annum optime fiebat; per modum anti- 
thesis non portat Israel Deum suum, uti gentiles, verum totus populus a 
Deo sustentatur et. quidem eo sensu, ut populum hunc Deus dicatur a 
primo ortu suo fovisse et portasse. Hebr. qui portamini ex utero; ver- 
bum hebr. 2'27 simul innuit, eos Domino oneri et molestiae fuisse, qui 
tamen longanimiter et patienter onus hoc quod sibi ipse imposuit susti- 
nuit. Cum origo populi ascendat ad Abraham, ex utero, ex vulva intel- 
lige de prima illa epocha (cf. For. Sanct. Lap.), non solum de educ- 
tone ex Aegypto (S. Hier. Barh. ; cf. 43, 1; 44, 2). Consideratur 
populus tamquam una persona moralis, cuius infantia, pueritia, adole- 
scentia variis epochis distinguitur. Haec consideratio etiam hoc loco 
subest; sed consequens est alia quam alii hoc loco sequi videntur : vos 
cura mea fovi ex quo nati estis, vel inde ab eo tempore quo vos mater 
alvo continebat (cf. Osor. Mald. Mar.). In textu hebr. non legitur illud 
a meo utero, à mea vulva, neque apud LXX : qui portamini de utero 
&x xoMac, qui erudimini a parvulo &xà «z3ío», neque apud Syrum legi- 
tur. Censet Mar. matris uterum vocari a vulg. Dei uterum quod Deo 
auctore concipiant ac pariant ; communiter in vulg. summam Dei solli- 
citudinem et tenerrimum amorem declarari asserunt; verum ad hoc illud 
à meo utero non est necessarium ; sufficit ea meminisse quae Ex. 19, 4. 
Deut. 4, 31; 32, 11 dicuntur de Deo qui portaverit populum suum 
super alas aquilarum, vel uti gestare solet pater parvulum suum 
filium ; vel quod Is. 4, 2: filios enutrivi et exaltavi. Recolant igitur 
tempora anteacta atque in singulis Domini curam et sollicitudinem 
agnoscant. 

Neque in hac cura Deus unquam erit segnis neque populum sene- 
scentem fastidiet ; ergo usque ad ultimam aetatem, perpetuo, eius curam 
habebit v. 4 « usque ad senectam ego ipse et usque ad. canos ego por- 
tabo ; ego feci et ego feram, ego porlabo et salvabo »! — en quanta asse- 
veratione, quanta ep:tasi loquitur! est scil. amantis et persuadere 
volentis, ut pluribus idem efferatur. Vim sententiae bene declarat Osor. : 
« nec hoc studium mihi omittendum puto; idem enim sum eademque 
benignitate vos ad extremam usque aetatem amplectar atque,sempi- 
terna clementia fovebo; ego qui vos feci et effinxi, vos feram; ego vos 


1. Cur ita S. Hier. verterit, ipse explicat ex *2, quae forma pro j2 frequenter legitur in 
Iob et Psalmis. 

meis humeris impositos sustinebo, ego vos ab omni mole impendentis 
calamitatis eripiam » ; et Sanct. : « quos teneros in infantia gestabat, 
eosdem aetate graves non minore studio atque indulgentia amplectitur 
et fovet, cum tamen longe maiora afferant fastidia et ad iracundiam pro- 
vocent Deum multo gravius atque frequentius, quam filii matrem ». Deus 
enim ut est immutabilis (ego ?pse i. e. ego idem), ita consilii amoris 
sui tenax. Senectam et canos, canitiem intellige populi, aliis verbis, 
quamdiu populus exsistet; neque tamen desunt qui Dei senectam intelli- 
gant et peculiarem amorem in eo cernant, quod etiam aetate senili qua 
parentes a filiis sustententur eos portare dicit (cf. apud Sanct.). Itaque 
ex beneficiis. quae hactenus experti sunt spem firmam eos concipere 
iubet de futüro ; « ego eos procreavi, editos in lucem levavi atque por- 
tavi; quare et evadere faciam, eripiam atque liberabo; unde sicut ex 
aliis infinitis locis habemus, optima spei seu fiduciae alendae fomenta 
sunt praeteritorum beneficiorum in nos a Deo nostri amantissimo colla- 
torum recordationes » (For.). 


b) Unde soli Domino adhaerendum 46, 5-13. 


Cum igitur adeo inania sint idola et Dei cura adeo eximia et 
optima quaeque praestans, cum indignatione idololatras perstringit 
v. 8 « Cui assimilastis me et adaequastis et. comparastis me et 
fecistis similem »? — hebr. cui me assimilabitis et aequiparabitis et 
comparabitis et erimus similes vel ut similes simus? ita ut vera inter- 
cedat et appareat similitudo? cumulus quaestionum ponitur, ut quam 
sedulo rem perpendi velit asseratur, et ut reprehensio acrius efferatur 
et animus indignatione commotus ostendatur. Quae omnia sequentibus 
quoque efficacius illustrantur v. 6 « qui confertis aurum de sacculo 
et argentum statera ponderatis, conducentes aurificem ut facial deum, 
et procidunt et adorant » ; — quantas impensas debent pro deo face- 
re? quem subire laborem? aurum effundere debent de loculo et argen- 
tum lance appendere, ut adsit res ex qua deus fiat; praeterea merce- 
de conducere conflatorem (hebr.) ut demum deum faciat; in hebr. iam 
primum membrum in tertia persona effertur : effundentes aurum... 
argentum appendunt. ldola itaque suis cultoribus sumptui sunt duplici 
et omnia habent a suis cultoribus, qui tamen coram eis procidunt, sese 
prosternuht et ita se ab illis dependere et auxilium humillime efflagitare 
profitentur! Praeterea oneri sunt idola et curam de se agi perpetuo po- 
stulant; pro qua re quid tandem rependunt? v. 1 « portant illum in 
humeris gestantes et ponentes in loco suo, et stabit ac de loco suo non 
movebitur ; sed et cum clamaverint ad. eum non audiet, de tribulatione 

non salvabit eos » ; — si ergo deus factus est ex liberalitate cultorum et ' 
arte conflatoris, debent eum tollere, humeris suis non sine labore baiu- 

lare eumque suo loco reponere ; iam itaque ibi, stat; verum truncus sine 
vita, sine ulla actione moles ac stipes; etsi clamaverint ad eum non 
respondet (hebr.); vide quomodo Elias irriserit sacerdotes Baal: clamate 

voce maiore, deus enim est et forsitan loquitur aut in diversorio est 

(3 Reg. 18, 2'1 seq.) vel cf. Baruch 6, "i seq. Ps. 113, 5 seq. Proinde 

numen et simulacrum unum idemque est et utrumque pariter impotens ; 

vide quae dicta sunt 44, 9-90. 

Quid ergo intersit inter Dominum et idola et quam stupida sit mens: 
idololatrica perpendant v. 8 « mementote istud et confundamini, redite 
praevaricatores ad cor » ! — vertit S. Hier. ex hebr. : mementote 
istud. et. fundamini « ne rursum subitus idololatriae turbo vos sub- 
vertat »; eos alloquitur qui aliqua ratione ad idololatriam inclinant, 
exhortans, ut horum memores iam non in utramque partem claudicent, 
sed ut ista consideratione se roborent ac confirment : « vos viros esse 
ostendite contra hanc vanitatem » (Mar. sim. For. Malv. Osor. Vat. 
Loch, Rohl. Troch.). Altero membro compellat eos qui sese iam dede- 
runt cultui superstitioso et quos apostatas (J95 cf. 1, 2) vocat. Hos 
admonet, ut rédeant « ad mentem, qui simulacra venerantes velut 
furiosi in ligna impingebant et lapides » (S. Hier.); cf. 44, 19; ut re 
perpensa resipiscant. - 


Lectio vulg. confundamini videtur esse correctio male intellecta pro fundamini; 
hoc.enim in versione sua exhibet S. Hier.; iam Est. notat : « Hieronymus legit fun- 
damini, ut patet ex eius commentario, et vox hebr. non significat confundi sed fun- 
dari, seu roborari, quasi dicat : revocate in memoriam vanitatem idolorum et funda- 
mini seu corroboramini i. e. praestate vos viros, estote fortes el fundati; sic etiam legit 
glossa ordinaria ». Etiam Pint. solum fundamini novit, et Sasb. notat ita quoque 
legere Dionysium Carthusianum et pene certum esse alteram lectionem esse inendo- 
sam. Cum LXX verterint ozevizazs. ingemiscite, S. Hier. in commentario, uli saepe 
facit, utramque lectionem coniungens scribit : « agite poenitentiam, ingemiscite pro 
errore qui vos tenuit, immo fundamini, ne rursum.....» etc. unde perperam aliqui 
concludunt ipsum legisse confundamini, uli Naeg. — Hebr. sUwNnn &z. Jey. aliqui 
esse volunt denominativum ab v/*N, cf. Ges. Thes. p. 84. 166. Fürst L., iia quoque 
Vat. Mar. etc. Alii praeferunt derivationem ex arabico WUN fundavit, stabilivit ; Xa 
Hitz. Kn. Sein. Del. Naeg. Or. Rohl. — Iam Chald. vocem expressit conforlamini 
SBpnN; Syrus vertit considerate. Alis quoque visum est verbum derivare a UN 
ignis i. e. inflammamini, incendimini seil. pudore? ita aliqui rabbini et Vitringa et 
Ros. in altera seholiorum editione, qui censet versionem LXX ad idem esse referen- 
dam. 

lam quid perpendant et alte menti infixum gerere debeant, iis pro. 
ponit v. 9 « recordamini prioris saeculi quoniam ego sum Deus et non 
est ultra. Deus et non. est similis mei v. 10 annuntians ab exordio 
novissimum et ab. initio quae necdum facta sunt, dicens : consilium 
meum stabit et omnis voluntas mea, fiet » ! — hebr. mementote prio- 
rum rerum a saeculo ; recolant priorum rerum ab antiquitate remotis- 
sima historiam, in qua scil. Deus se rerum moderatorem ostendit et 
quae futura erant saepe praedixit : annuntians ab initio finem i. e. 
eventum et exitum rerum (hebr.); cogita v. g. de vaticiniis Noe datis 
et Abraham, quae saeculorum cursu impleta sunt, ita circa. diluvium 
iam non oriturum, terrae palaestinensis occupationem, multiplicationem 
posterorum Abraham, reges ex eis orituros; ita ergo annuntiavit ab initio 
ea quae nondum contigerant et ea quidem firmitate, ut suam voluntatem 
tamquam mensuram rerum futurarum stabiliret. In qua re, ut bene 
explicat S. Cyr., praeclare Dei potentia insuperabilis elucet. Quis enim 
hominum pro aliquo tempore asserere potest: consilium meum stabit 
etc. plurima enim incidunt, quae consilia hominum interturbant ; Deus 
autem pro saeculorum cursu suam praefigit normam et cuncta secun- 
dum eam ad amussim fiunt. Atque inter talia insignia documenta divini- 
tatis et. oracula nota, quibus divinitas eius clare elucet et quibus ab 
initio annuntiaverit ex:tum rerum et ab initio, olim, ea quae nondum 
acciderant, recensetur iterum vaticinium de Cyro; est ergo oraculum, 
quo eodem modo ac priscis ilis magnalibus sublimitas Dei egregia 
quadam ratione demonstratur (cf. v. 9); quare haee argumentatio no- 
vum est argumentum quo oraculum diu ante eventum editum esse clare 
comprobatur ;pergit enim v. 11 « vocans ab oriente avem et de terra 
longinqua virum voluntatis meae; et locutus sum et adducam illud; 
creavi et faciam illud »! — avem vel aquilam (hebr.) intelligi Cyrum 
patet, uti fere omnes quoque explicant ! ; aquila apte ponitur pro bella- 
tore qui cursu celerrimo et praedae cupidus multas regiones pervolat 
(cf. ler. 49, 22. Ez. 17, 3), ergo in aquila potenti, celere, rapace ea 
describuntur quae 41, 2. 3; 45, 1. 2 exhibentur. Eo aptior est haec 
appellatio pro Cyro, si verum est quod Xenophon refert (Cyrop. "1, 4, 
4), Cyrum auream aquilam expansis alis in oblonga hasta sibi praefer- 


1. Euseb. tamen ministros Dei et angelicas potestates interpretatur ; S. Cyr. cb Ez. Ji, 
12 aquilain iutellizit Nabuchodonosorem ; Theod. celeritatem 472 &xxvó&ov ; S. Thom. Cyrum 
vel Christum ; aliqui typice Christum desiguari voluut; unice Christum asserere videtur S. 
Hier. ; ità autem scribit ad h. 1. S. Ephr. : « aut avem Medos vocat. qui vastabunt Babylo- 
nios, aut avem appellat Israelitas qui in reditu suo Araioaeos et Graecos et domum Gog 


vastarunt »; pirum consilii mei explicat Zorobabelem. Barh. vero avem interpretatur 
Persas, virum voluntatis meae Cyrum. 

ri iussisse, ut suae in castris praesentiae signum daret (cf. Sanct. Lap. 
Tir. Calm. Rohl. Troch. Del), immo etiam tempore posteriore idem 
signum regium apud reges Persarum in usu fuisse (Xenoph. Anab. 1, 
10. 12. Va^g.). Venit ab oriente cf. 41, 93. Vocatur vir consilii mci 
(hebr.), qui ad Dei consilium exsequendum eligitur (cf. 44, 96 seq.). 
Et quam certo oraculum de Cyro impleri debeat, duplici assertione quasi 
sigillo divino confirmatur : locutus quoque sum, etiam adducam, 
formavi (cogitavi, animo designavi Mald., apud me constitui Mar. 
Malv.), etiam. faciam illud (hebr ), ergo prorsus ut animo praeforma- 
vit et finxit, ita perficiet. Qua affirmatione denuo oraculum diu ante 
impletionem datum esse asseritur ; in alia autem suppositione, oraculum 
fundi cum res iamiam fieri incipiunt, haec adeo graviter dicta risui 
essent ac potius contemptui exposita. 


Vim argumenti huius aliqui ita eludere student, ut dicant v. 10 explicandum 
esse : ab exordio Cyri annuntiavi finem et exitum rerum. At frustra. Nam hacc 
explicatio est prorsus falsa; "zw? significare ortum Cyri vel primum eius exor- 
dium tamquam belli ducis prorsus gratuito fingitur, et usui vocis atque analo- 
giae plane repugnat; excluditur h. l. quoque membro altero: ab initio quae 
necdum facta sunt dicens ; Qà'3p tempus diu. praeteritum designat (cf. 19. 11; 
23, 1; 31, 96. Deut. 33, 97. Prov. 8, 33. Ier. 30, 20. Lament. 5, 21. Ps. 44, 
2 hebr. Mich. 5, 1; 7, 20). Etiam Ges. Thes. voci assignat notionem : a prisco 
tempore, antiquitus, olim. Et praeterea cum vates dicat: quae non. contigerunt, 
quae non facta sunt, non potest intelligere tempus, quo ea iamiam fiunt. Deinde 
simul considerare oportet v. 9 fieri provocationem ad priora a saeculo et in arc- 
to nexu ad hune versum pergi in v. 10. Denique non erat omittendum saepius 


oracula haec dari din ante eventum omnino clare proponi et affirmari (cf. 41, 
906 ; 49, 9; 43, 9; seq. 44, 8; 45, 21). 


Cum igitur Deus talia documenta afferre possit, quibus ostendat se 
summa potentia praeditum sedulo ac continuo populi sui curam gessisse 
et gerere et praeclara pro iis consilia volvere et exsequi, iuremerito 
compellat eos qui a tali Deo et tali salute adliuc alieni sunt v. 12 « au- 
dite me duro corde qui longe estis a iustitia ! v. 43 prope feci iustitiam 
meam, non elongabitur et salus mea non morabitur; dabo in Sion 
salutem et in. Israel gloriam meam » ; — robusti corde (hebr.), Sym. 
cxXnpexio?.o dicuntur contumaces qui monitis divinis non cor molle, 
carneum, tractab:le offerunt, sed impenetrabile, obtusum, in malo obfir- 
matum. Quo magis cultui idololatrico se dedunt (v. 5), eo longius ab- 
sunt ab illa conditione, in qua Deus suos constitui vult, i. e. ab iustitia, 
quacum salus et felicitas iungitur. Et tamen hanc iustitiam et salutem 

prope adiacentem habent, dummodo velint. Eo ipso enim quod sint 
fideles cives Sion et vere Israelitae, qui patris nomen et virtutem in se 
exprimant, etiam illius salutis erunt participes quae sollemni attesta- 
tione et sponsione inviolabili Sioni promittitur eique adnectitur ; Israeli 
gloriam suam vel ornatum suum, splendorem, magnificentiam suam 
dabit (cf. 45, 26). Est enim Deus summa beatitas et gloria summa ; quo 
magis ergo quis ad eum accesserit, eo magis illa beatitate et gloria 
circumfunditur (cf. 60, 9. 3). Praeclaro modo vanitate idolorum ostensa 
quid ipse pro suis cultoribus facturus sit, verbis salutis et gloriae suae 
declarat, bona complectens hisce in terris largienda et gloriae divinae 
communicationem sublimem innuens. Sion et Israel elegit, ubi reposuit 
salutem et gloriam suam; ergo maxima in verbis continetur adhorta- 
tio, ut qui mente vel corpore procul sint a populo electo et centro theo- 
cratico, illi se coniungant; quare admonitio apta iam ponitur pro fine 
exsilii (cf. 48, 20; 52, 11; 57, 14) ; sed praeterea quicumque velit 
salutis et gloriae divinae partem habere, se Sioni aliqua ratione conso- 
ciare debere clare consequitur (cf. Is. 2, 2. Ps. 86; vide ad 44, 5. 6). 
Modo quodam inchoato atque imperfecto hane salutem et gloriam Sioni 
et Israeli esse datam per Cyrum, qui vocatus a Deo Israelis et Ierusa- 
lem subversae uleisceretur iniurias et Medis Persisque superantibus 
Babylonem Chaldaeosque deleret, recte adnotarunt (cf. S. Hier. Osor. 
Sanct. Mar. Men. Tir.); verum ibi non esse sistendum, sed normam 
enuntiari sublimiorem, universalem, salutem messianicam spectantem, 
ex verborum ambitu et sermonibus antecedentibus facile collegeris 
(cf. S. Cyr. Lap. Tir. Calm.). 


i. Oratio septima 41, 1-15. 


Anc. — Indicitur Babyloni maxima quaedam ignominia et humiliatio 
el opprobrium turpe; iam non erit domina regnorum. Ad illam vero 
vilitatem redigetur quia populum Dei nimia crudelitate oppressit et 
immensa superbia se extulit (4, 1-7). Propter elationem illam qua divinos 
honores sibi arrogavit, redigetur in solitudinem ; quia gloriata est in 
multitudine divinationum et incantationum, cum magna sui confusione 
experietur illas vanas fuisse et mendaces et se ab omnibus destitui et 
cum incantatoribus puniri (41, 8-15). 

Postquam deorum babyloniorum ruina et dedecus est propositum 
(46, 1. 2), apte subsequitur, ut prioris liberationis causae et Cyri opera 
absolvantur, ipsius urbis Babylonis, regni capitis, ruina et humiliatio 
et punitio. In ea enim clare et aperte deprehenditur, deos impares fuisse 

saluti praestandae et manifestum habetur argumentum et palpabile pro 
clade deorum, de qua 46, 1 seq. agebatur. Porro in causis quae pro 
castigatione Babylonis afferuntur nobis divina panduntur consilia in 
rerum administratione et speciatim in gubernatione sui populi. Uti 
hactenus idola, ita nunc artes magicae quae cum idolis adeo arcte cohae- 
rent quam inanes sint et futiles et nocivae demonstrantur. Unde cernitur, 
quomodo sacer vates idololatriae larvam detrahat et Dei normas sanctas 
et veram hominis dignitatem ubique sancte profiteatur, tueatur, doceat. 
Excelsam prophetarum mentem divinitus inspiratam, qui dum omnes 
gentes idololatriae et divinationibus sunt immersae, uni sanctam Dei 
legem et normam veritatis praedicant ! 


4) Ignominia Babyloni illata 47, 4-7. 


Quod supra 43, 14 indicaverat vates, iam exsequitur simul in exemplo 
Babylonis et eius subiectione illustrans ea quae de Cyri potentia invicta 
(44, 2; 45, 1 seq.) dicta sunt. Urbi enim florentissimae annuntiat 
ignominiam futuram et tamquam Dei legatus iubet urbem superbam 
relinquere pompam et ad infimam vilitatem descendere. Etiam hic sane 
magnificum tibi offertur spectaculum ; dum enim Babylon sui nominis 
gloria, opum divitiarumque magnificentia et potentia orbem implet et 
gentium admirationem et invidiam excitat, sacer vates huic pompae et 
splendori larvam detrahit, potentiam quae insuperabilis videbatur inanem 
fore et plane evanidam praedicit, maximam superbiam maxima deiectione 
puniendam esse vaticinatur. Ipse modus enuntiandi mandatum urbique 
imperandi iam sublimem legati divini auctoritatem declarat v. 4 « De- 
scende, sede in pulvere virgo filia Babylon! sede in. terra ! non est 
solium filiae Chaldaeorum, quia ultra non vocaberis mollis et tenera » ; 
— expugnatio urbis a Cyro facta revera erat initium ruinae; ab eo 
enim tempore non.solum ad pristinam dignitatem et dominationem non 
iam pertingere potuit, sed magis magisque potentia et auctoritate immi- 
nuta in contemptum abiit et oblivionem (vide ad cap. 13. 14). Unde 
propheta per expugnationem Cyri divinum illud imperium promulgari 
dicit : descende de fastigio gloriae, de sede et throno superbiae! et quo 
magis sese extulit et quo gloriosior fuit, eo magis deiicietur, unde sede 
in pulvere, habitum indue lugentium, servorum, abiectorum ! virgo - 
scil. hactenus urbs erat ab hoste tuta, nulli subiecta, a nullo vim et 
oppressionem passa (cf. 3, 26; 23, 12. Osor. Pint. Sanct.), verum 
jamiam libidini hostium tradetur. Humi sedere iubetur; iam non 
tamquam domina et iudex gentium in solio sedebit antiqua illa et inclita 
urbs Chaldaeorum prisco florens imperio. Adest enim finis mollitiei et 

deliciarum, ita ut nemo iam urbem vocet vel vocare possit deliciis 
affluentem, luxu et mollitie plenam. Finis igitur indicitur imperii, gloriae, 
deliciarum voluptatamque ; de verbis cf. Deut. 28, 56 : « tenera mulier 
et delicata quae super terram ingredi non valebat nec pedis vestigium 
figere propter mollitiem et teneritudinem nimiam » ; de morum mollitie 
et corruptione cf. Baruch 6, 43. Jerod. 1, 195 seq. ; Curtius, rerum 
Alex. 5, 1. Rawlinson, the five Monarchies III p. 21. 

Delicatae et molli iam indicitur labor servilis isque molestissimus, su- 
perbae dominae ignominia et opprobrium servile et captivitas v. 2 « tolle 
molam et mole farinam! denuda turpitudinem tuam, discooperi hume-.— ' 
rum, revela crura, transi. flumina! v. 3 revelabitur ignominia tua et 
videbitur opprobrium. tuum; ultionem. capiam et non vresistet mihi 
homo » ! — inolere labor erat et gravissimus et abiectissimus; abi 
ergo in pistrinum ut mancipium turpissimum et abiectissimum (Malv.); 
cf. Ex. 11, 3. Iob 31, 10. Tamquam vile mancipium omnium quoque 
ludibriis ac libidini est exposita et subiecta; captiva ducitur; « transibis 
autem flumina non ut antea ludibunda in lintribus sed ut captiva 
pedibus et cruribus ad illam miseram transmissionem ignominiose 
nudatis » (Sanct.). Hebr. post molae ministerium servile ita : retege 
velamen twm, eleva (retege) syrma, peplum scil. defluens, denuda 
crus, pervade flumina; reveletur nuditas tua et videatur ignominia 
(ta; Xelum mulieri detrahere maxima est ignominia ei illata; ea recen- * 
sentur quae maximo opprobrio sunt mulieri; cf. Nah. 3, 5 ; sensus 
est : « omne flagitiorum dedecus et ignominia quam opes immanes 
operiebant detractis ornamentis et eversis opibus erit in oculis omnium 
mortalium posita » (Osor.) Familiaris est prophetis eiusmodi urbium et 
populorum personificatio; exemplum conspicuum habes Ez. 16. 23. — 
Demum a quo auctore ista infligenda sit castigatio additur; ultionem et 
vindictam capiet Dominus de illa scelerum colluvie etita quidem, ut nulli 
qui sceleribus est constrictus velit parcere; hebr. et nom parcam 
homini (cf. Rohl. Troch. Ewald, Kn. Fürst, Sein. Del. Or.). 


Vocem mas recentiores explicant velum; ità LXX h. l. zxzxaxkogux et Syrus et 
Sym. quoque Cant. 4,3 et 6, 7 osx; eam notionem praeter alias explicaliones 
ctiam norunt et afferunt For. Lap. etc. — Ceterum haee vox varie est explicata. 
5. Hier. de ea re haec affert : « LXX transtulerunt. revela operimentum, Theodotio 
ipsum verbum hebr. posuit, Aquila semmathech, Sym. xó cwoznóv cov, quod nos ex- 
primere possumus taciturnitatem (uam quod taceri debeat prae verecundia »; atque 
LXX quoque Cant. 4, 1. 3. et 6, 7 verterunt o:z75tv- Vocem retulisse videntur ad 23 
quod Arabibus et Syris conticuit notat (Itos.), Alii explicarunt ex alia radice arabica, . 
ut significaret comam in nodum collectam, capillos plexos, cincinnos (cf. Malv. 1); ila 
quoque aliqui rabbini (cf. fios. Ges. comment.). At optime hie et Cant. convenit sigri- 
ficatio veli ; velum enim retegere vcl auferre ignominiae est. mulieri apud orientales. 

Quid hoc loco erines vel cincinni sibi velint, non cernitur. — Etiam vox bai? varie 
accipitur; est &z. Asy.; voces eiusdem radicis cognatae, uti recte monet For., fluxum 
vel protensionem denotant; quare vocem interpretantur vel de capillis, vel de vestibus 
defluenübus. Hoc posterius certe h. l. apte dicitur; quare recentiores communiter 
vestes defluentes, syrmata intelligunt vel partem vestis fluxam et prolixam, uti femi- 
nae nobiles habere solent. Verum num serva tali veste indulta incedit? ita ut iuberi 
possit retegcre syrma? Fortasse solum infima pars vestis cuiuscumque intelligitur, 
fimbria vel huiusmodi, ita ut sensus sit idem qui Ier. 13, 26. Nah. 3, 5 exprimitur. 
Veteres versiones mire variant in huius vocis versione. LXX crines canos exprimunt, 
item Syrus; ita etiam aliqui rabbini de erine descendente explicant (cf. apud Mald. 
Malv. Ros. Ges.); alii membrum aliquod intelligunt : humerum S. Hier. (propter 
5202); alii brachium, coxam, plantam pedis ete. — Quid Chald. intellexerit, detegi 
nequit, quia totum versum nuaiore vertit libertate : suscipe infirmitatem, ingredere in 
servitutem, revela gloriam regni tui; contriti sunt principes tui, dispersus est popu- 
lus exercitus tui, migraverunt sicut aquae fluminis. 

Ultimum in v. 3 membrum varie concipiunt. S. Hier. in comment. exponit : nullum 
pro ea vult audire precatorem qui iram Domini suo lenire conetur occursu. Pro si- 
gnificaiione : non admittam intercessorem, hiphil vel piel verbi vy32 requireretur. 
S. Hier. seculus esse videtur versionem Sym. oo &vuoztoszxi por &v0oxoc. Recen- 
tiores plerumque vertunt : non parcam ulli (cf. Ges. com. Hitz. Ewald, Kn. Fürst, 
Del. Rohl.); non inveniam ullum (Hahn) i. e. ita perdam, ut iam nullus fere repe- 
riatur. Potest vulg. explieari : non obviam habebo hominem, vindictam autem eapere 
sine occurrenle est modis omnibus irae atque animo satisfacere (cf. For.). 


Sed dum Babylon e sede deiicitur, proxime iam instat liberatio pro 
Israel; unde nexus talis hac piorum apostrophe declaratur qui non pos- 
sunt se continere neque spiritum cohibere quin Deum laudent cum 
audiant ultionem de Babylonia (For.) ; v. 4 « redemptor noster Dominus 
erercituum nomen illius, Sanctus Israel »! -— ruinam enim Babylonis 
initium esse salutis, iam patet ex 14, 1. 3 et vide 43, 12; unde facile 
explicatur, cur pii respondeant Domino qui dixit se ultionem capturum 
v. 3 eum laudando ut vindicem, iuris reparatorem et liberatorem, eius 
potentiam extollendo, cui omnia agmina subserviant et qui Sanctus 
Israel populo suo conditionem restituat eam quae talem Deum deceat 
(cf. 6, 3). Hisce titulis simul efficax continetur precatio, ut quae dicta 
sint in opus deducantur, et firma piorum spes atque fiducia. 

Huic piorum desiderio respondet Deus sententiam in Babylonem latam 
confirmans (v. 3) et ulteriores rationes ruinae et causas afferens (v. 6 
seq.) v. 8 « sede tacens et intra, in tenebras filia Chaldaeorum, quia 
non vocaberis ultra, domina regnorum »! — pro tumultu et strepitu 
bellico quo antea orbem implevit, pro gloriatione et fastu quo sui 
nominis pornpam ubique celebrem habere voluit, iam silentio et oblivione 
obruetur; olim extulit vocem omnibusque terrorem incussit, iam- tacet, 
neminem habens cui imperet, tacet pudore offusa, ita ut tenebris igno- 

miniam suam abdere studeat; iubetur tenebras et latebras quaerere, ut 
oculis omnium subducta penitus oblivioni tradatur. Extremam illam 
ruinam et vastitatem vates denotat quam pluribus cap. 13 et 14 est 
prosecutus. Atque minime urbem ad pristinum splendorem esse redi- 
turam, indicat vates non vocaberis ultra domina regnorum ; titulus hic 
correspondet regi regum cf. 10, 8; 13, 19. Ez. 26, i. Post expugna- 
tionem a Cyro factam iam non, uti antea saepius, pristinam recuperabit 
florem ; ergo ne Chaldaei se solentur : refloruit civitas regnumque sae- 
pius post variam oppugnationem Assyriorum ; talem spem iri praecisum 
vates asserit; ergo lucem illam, qua mane oriebatur (13, 12) terramque 
collustravit, iam sequentur tenebrae densissimae ; unde intra ?n tenebras, 
neque ullus erit a caligine exitus, quia nomen illustre iam non reddetur 
ei (cf. 14, 22. 23). 

Cur tenebris sit obruenda et eiicienda ab hominibus (cf. 14, 19) eo- 
dem modo explicatur quo in priore parte 14, 4 seq. ; v. 6 « ératus sum 
super populum meum, contaminavi hereditatem meam et dedi eos in 
manu tua; non posuisti eis misericordiam, super senem aggravasti 
iugum tuum valde » ; — Deus populum suum, hereditatem suam, gen- 
tibus commisit castigationis gratia ; ita populum tradens gentibus eum 
sacra sua dignitate theocratica quasi exuit, profanum reddidit (cf. 43, 
28. Ez. 21, 25). Verum Babylon iustam poenae mensuram excessit, uti 
Assur quoque 10, 7; unum ponitur crudelitatis exemplum in aetate 
senili et infirma, quam sine misericordia oneribus servitiisque durioribus 
oppresserint; de qua re vide Lament. 4, 16 ; 5, 12. Ita plerique (cf. S. 
Hier. Osor. For. Sanct. Mald. Lap. Men. Tir. Rohl. Sein. Del. Naeg. 
Or.); aliqui (Ges. Hitz.) senem ipsum intelligunt populum attritum ; at 
cun in priore membro numerus pluralis ponatur, populus non tamquam 
una persona consideratur ; insuper sententia careret apta gradatione et 
quis sibi persuaserit, populum cui sortes adeo felices pro futuro annun- 
tiantur nunc a vate vocari senem decrepitum et. ea appellatione quidem 
cum de periodo instaurationis sermo vertatur ? 

Alia ruinae causa est elatio Babylonis v. 1 « et dixisti : in sempi- 
ternum ero domina ; non posuisti haec super cor tum neque recordata 
es novissimi tui »; — hebr. adeo wt non poneres hoc super cor; Mà 
ergo superbia elata erat, ut sempiternum sibi dominium promitteret 
neque unquam in mentem sibi induceret fieri posse ut ab eo excideret, 
neque consideraret quis tandem futurus essetexitus vel ad quem finem 
suo ipsorum pondere scelera et iniquitates tenderent. « Existimabat ergo 
Babylon adeo se aliis esse superiorem, adeo formidabilem, ut contra se 
nulla vis aut potestas quidquam auderet ; atque ideo sempiternum sibi 
imperium arrogabat » (Sanct.). Verba sunt consona illis quae 14, 13. 

14 superbe iactantur. « Sed et hoc signum superbiae quod praesenti 
felicitate decepta futurorum non cogitarit ambigua » (S. Hier.). 


b) Quam inanes sint Chaldaeorum divinationes 47, 8-15. 


Cum Chaldaei magicis artibus essent celebres consentaneum omnino 
est, ut cum idolorum impotentia (46, 1. 2) et regni potentissimi ruina 
(41, 4 seq.) etiam clades demonstretur et vanitas divinationis. Quare 
ostendit vates propter artes magicas poenam instare et simul artium 
earum declaratur stultitia, quia ex iis Babylon neque rerum futurarum 
notitiam hausit neque subsidia ad mala avertenda ; e contra illis insi- 
gniter est decepta. Exprobrationem orditur vates similiter uti 47, 1 et 
arcte illam ad antecedentem elationem adiungit v. 8 « Et nunc audi haec 
delicata et habitans confidenter quae dicis in corde tuo : ego sum et non 
est praeter me amplius ; non sedebo vidua et ignorabo sterilitatem, v. 9 
venient tibi duo haec subito in die una, sterilitas et viduitas ; universa 
venerunt super te. propter multitudinem maleficiorum tuorum et propter 
duritiam incantatorum tuorum vehementem » ; — prius effertur quibus 
titulis ex norma divina Babylon debeat interitui devoveri; est dedita 
voluptatibus, superbe suis viribus copfisa nullum malum sibi esse sub- 
eundum existimat, demum simili forma loquendi utitur, qua verus Deus 
infinitam suam perfectionem et divinitatem enuntiat (cf. 45, 5. 6. 18. 
92: 46, 9); quare ad arrogantiae fastigium evecta numen sibi divinum 
attribuit eodem modo quo 14, 13. 14; ex tali autem dignitate divina con- . 
sequi ait se nunquam regia dignitate iri exspoliatum, nunquam desti- 
tutum iri populorum concursu vel gentis propriae frequentia. Babylon 
effato illo ego sum... sibi talem vindicat excellentiam ut nihil iam exsistat 
quod secum possit in ullam comparationem venire, ergo ut in se 
quasi omnia quae sint et valeant concludantur. Unde infertur stabilitas 
regni et splendoris ; viduitatem multi intelligunt urbem a rege suo dere- 
lictam vel regno viduatam (cf. S. Ephr. Cyr. Hier. Theod. Osor. Sanct.) 
sed cum rex nullibi tamquam vir, maritus urbis vel populi consideretur, 
explicatio vix probari poterit. Analogia a populo theocratico desumpta 
(cf. 50, 1) numen urbis vel idolum praecipuum posset eo nomine desi- 
gnari ; proinde numen sibi perpetuo adfore neque id unquam esse per- 
missurum, ut urbs deseratur et cadat. Haec explicatio sane probabilis 
est; attamen ex Lament. 1, 4 alia suggeritur. Ibi enim viduam esse 
idem dicit quod solam esse, derelictam esse ab incolis, iam non esse 
plenam populo. Cum sterilitas certe dicatur de interitu Babyloniorum 
ipsorum, viduitas apte refertur ad alias gentes quae commercii causa 


906 Is. 41, 8-9 : 


urbem frequentare solebant ; tale commercium etiam fornicationis nomine 
designatur (cf. 23, 17. Nah. 3, 4), quare urbs ab eiusmodi amasiis dere- 
licta vidua appellari potest. Habes ergo v. 9 idem quod 13, 14 : unus- 
quisque ad populum suum convertetur et singuli ad terram suam fugient. 

Verum repente et inexspectato duplici illa obruetur calamitate et 
quidem wniversa, hebr. secundum perfectionem. suam i. e. plenissime, 
summo gradu (cf. Mald. For. Malv. Mar.); idque cum multitudine 
incantationum. (warum et cum. vi (robore) praestigiarum vehementi 
(hebr.) i. e. non obstante copia praestigiarum, quamvis plurimas adhi- 
buerit incantationes ; ita hebr. 2 h. 1. plerumque intelligunt (cf. Loch, 
Net. Rohl. Troch. Sein. Kn. Del. Naeg. Or.), quamvis etiam notione 
propter vel pro accipi possit, uti vulg. habet; de quo usu vide Ges. 
Thes. p. 113. Ruinam eventuram esse propter maleficia et in poenam 
eorum, certe v. 10 exprimitur. Quaenam incantationum genera intelli- 
gantur, vix diei poterit; LXX vertunt £v «7j oxeyxxsía cov, &w vij loy 
zü» éxaaB0» ceo; Syrus et Chald. explcant generatim de artibus 
magicis (U^), de magis, incantatoribus, veneficis (cf. Thes. syr. ed. 
P. Smith p. 1381). Quantopere vero iis artibus ded:ti fuerint Chaldaei, 
discere poteris ex libro supra allegato a Lenormant edito; quinque 
ordines recensentur apud Dan. 5, 41 (cf. 1, 20 ; 2, 2. 21) et iam Sanct. 
monet ipso nominis Chaldaeorum usu id demonstrari, quia communiter 
Chaldaei vel Babylonii pro astrologis, aruspicibus seu incantatoribus 
usurpantur « qui ut tradit Cicero ]. 9 de divinatione iactabant habere 
se disciplinam illam collectam per quadraginta et septuaginta annorum 
millia » (Sanct.). Artibus eiusmodi ipsos deos posse adigi ut faciant 
quod praestigiatores desiderent, a mente gentilium non erat alienum ? 
opinari; quare illud non obstante multitudine praestigi«rum non sine 
emphasi effertur. 


Hebr. y. 8 Tiv *D2N] "2N LXX verterunt Ey6 cipi zx oj. Écxty &xíox; Syrus : ego 
et non est iterum; Chald. ego sum et non est praeler me amplius; eodem modo 
S. Hier. Sensus certe rite exprimitur et formula ad i'1as proxime accedit, quibus Deus 
suam asserit divinitatem. Qua in re interpretes conveniunt. At differunt in voee 'D2N 
explicanda. Uti ostendi ad Soph. 2, 15 (Proph. min. II p. 132) ex usu vocis DEN pot- 
est verli : ego el nihil amplius i. c. ego sum et praeter me nihil iam exsistit quod sit 
consideratione dignum ; ergo sibi ipsi omnem vim, virtutem, sufficientiam attribuit et 
ità se pro numine divino haberi vult. — Alii explicant "DEN praeler me vel tantum- 
modo ego; ergo : ego et num praeter me amplius? sed interrogatio esset sane in- 


1. Vide Lenormant, la magie chez les Chaldéens p. 42. 53. 90. De qua re aliqua ex Por- 
phyrii epistola refert Eusebius, praepar. evang. 5, 10 (M. 21, 341). 

dicanda; alii etiam durius omissam esse volunt alteram negationem yN vel DEN : 
ego et. praeter me nihil, nemo amplius; sed negationem omitli posse, est inauditum. 
Hahn. additam * tamquam signum femin. accipit, ita ut nulla alia exprimatur : ego 
et nulla alia amplius. Del. et Naeg. exponunt "DEN poni eodem sensu quo *2?s, *32"N, 
ergo : ego ulique non sum amplius, ut Babylon asserat se esse el se amplius non esse 
i. e. alleram, secundam, quae sit sicut Babylon, iam non exsistere. Sensus quidem 
idem est; sed modus exprimendi eum : ego non sum amplius, vix placere potest; 
nam : ego allera viee iam non exsisto, vel in altera urbe simili ego iam non exsisto 
vel repraesentor iterum, videtur subtilius diclum. Item quod Or. explicat eodem 
Sensu : ego et meum non-esse amplius. 


Propter elationem illam nihil mali sibi timuit Babylon neque scelerum 
suorum poenam ullam formidavit v. 10 « e£ fiduciam habuisti in ma- 
litia tua et dixisti : non est qui videat me ; sapientia tua et scientia (ua 
haec decepit te ; et dixisti in corde tuo : ego sum et. praeter me non est 
allera » ; — in explica, uti in v. 9 2i. e. quamvis multa patraret 
scelera, sibi optima quaeque magna fiducia et securitate promittebat, 
quia secum cogitabat et alta etiam voce lactabat, non adesse numen 
divinum quod videat scelera et uleiscatur (cf. Sanct. For. T'ür.). Hie 
sensus optime cohaeret cum sequentibus. Alii explicant : confisa es in 
crudelitate, in tyrannide, ita ut crudelitas sit ratio fiduciae (cf. Kn. Del. 
Rohl.); sed quomodo sit malitia vel crudelitas ratio fiduciae et fulerum, 
non perspicitur ; ratio assignaretur, si nomine malitiae intelligeretur 
superstitio divinationum ; neque id tamen admitti potest, quia statim 
scientiae et sapientiae Babyloniorum mentio infertur. Ad sapientiam et 
scientiam, qua decepta sit, numeranda sunt genera incantationum, sed 
etiam quod modo dictum est, stulta scil. opinio non adesse eum qui 
scelera videat et puniat. Repetit vates, ad quod elationis fastigium falsa 
illa sapientia sit evecta ; cf. v. 8. Verum quo magis fastus inanis depri- 
matur, calamitas eum in modum superveniet, quo quam maxime et 
ar: ogantia illa puniatur et incantatores pudore suffundantur v. 11 « veniet 
super te malum et nescies ortum eius et irruet super te calamitas quam 
non poleris expiar e, veniet super te repente miseria quam nescis » ; — 
poena ita proponitur, ut quam inania sint divinationum genera appa- 
reat; ingruet malum ita ut ortum i1. e. originem eius vel causam 
omnino nesciaat (Mald. Malv.) neque diem et tempus antea cognoverint 
(Mar. Men.), sed quo subito prorsus et inexspectato obruantur ; « videtur 
autem allusum ad artem astronomicam seu genethliacam, quae ex vario 
astrorum ortu seu aspectu futuros rerum eventus praesagit, quasi dicat 
Deus cum specie quadam irrisionis : qui in astris exortus rerum, incre- 
menta et fines videre se putant, illi in astris quid sibi a Deo paratum sit 
mali et eius ortum seu auroram aut crepusculum non cognoverunt » 

(Sanct. For.). Calamitas dein ea aderit, quae nulla expiatione poterit 
amoveri, quam nemo suspicari poterat, in qua igitur artes magicae et 
incantationes omnes prorsus inanes et. inutiles evadent. Deinde Babylon 
cum magna sui confusione experietur, quantopere decepta sit (v. 10) illa 
magiae sapientia et quam falso per illam ad culmen superbiae evecta sit 
etin se una omnia concludi et contineri existimaverit (v. 10); tunc 
sentiet alium eumque potentissimum praeter se exsistere et vindictam 


exercere. 


Hebr. mme vert S. Hier. ortum eius. Vox ex usu hebr. non potest aliter intelligi 
nisi auroram eius, ergo eius ortum, primum quasi crepusculum ; vel intelligi posset 
aurora quae malum, noctem tribulationis subsequatur; qua in explicatione melius 
servatur usus metaphorae lucis vel aurorae faustus et felix, sed perit confusio divina- 
toribus inferenda. Syrus quoque exprimit auroram, diluculum : veniet tibi malum 
diluculo et nescies. LXX legisse videntur nrm? ; habent enim hanc sententiam : veniet 
super te perditio et nescies ; fovea et incides in eam. Chald. eo in loco praebet : et 
nescies deprecari pro ea; poteritne haeo versio declarari a verbo "mw? diligenter 
quaerere? Recentiores fere communiter non substantivum sed verbum ibi esse depre- 
hendendum censent ex membro parallelo m22 scil. infin. piel; verbum autem *nv 
explicant ex arabico incantatione amovere, fascino averruncare (cf. Kn. Del. Naeg. 
Or. Cheyne, Net. Rohl.). Verum non placet formam aecersere ex arabico; dein ver- 
bum arabicum significat fascinare, incantare, artes magicas tractare ; num igitur adeo 
facile oritur notio : incantatione amovere malum? Hahn manet in voce hebr. sed in- 
telligit m2 nigrum esse, quod in piel in significationem transeat : nigredinem remo- 
vere; sed id subtilius est. Si verbum est assumendum, potius erit cogitandum de 
verbo satis frequenti 3n diligenter quaerere, quod fortasse notionem induere potest 
exquirere, diligenter praevidere; ergo malum quod nulla diligentia adhibita poteris 
exquirere. Haec explicatio forte est praeferenda. Habetur enim verbum quod ex 
membro parallelo desideratur ; incommodum illud de aurora mali cessat; et usurpa- 
tur verbum apud Hebraeos revera usitatum, non aliunde aecitum. — S. Ephr. expli- 
cat in matutino : in liberatione populi te attinget excidium. ! 


Cum talem ergo calamitatem ad confusionem incantatorum aptissimam 
annuntiet, auget sermonem sarcasmo et ironia v. 12 « sta cum incanta- 
toribus tuis et cum multitudine maleficiorwn tuorum, in quibus labo- 
rasti ab adolescentia tua, si forte quid prosit tibi aut si possis fieri for- 
tior »! — si magi nihil poterant praevidere et praecavere, saltem malo 
ingruenti et praesenti sese fortiter obiiciant et remedium vel levamen 
afferant; proinde sta, in medio consiste et palam et audacter procede et 
siste gradum, ne fugias pavida (cf. 13, 14: et erit quasi damula fugiens 
et quasi ovis), educ iam praestigias. Cum ironia additur : a iuventute toto 
studio in eas artes incubuisti; ergo aliquem laboris ac studii tam diutur- 
ni fructam profer; aequum sane est ut labor a iuventute impensus 
non sit in rem plane inanem! Bene dicitur a iuventute; vetere enim in 

regno chaldaico artes magicae iam maxime florebant, quare incantatio- 
nes magicae plerumque in lingua accadica conscriptae inveniuntur. In 
ultimo membro magno cum sarcasmo dicitur in hebr. fortasse terre- 
bis, terrorem incuties. En igitur, agedum, audacter artes tuas innume- 
rabiles exsere, fortasse talem conatum Deus timebit! vel calamitas tanto 
apparatu demum fugabitur a te! 

At frustra v. 13 « defecisti in multitudine consiliorum tuorum; stent 
etsalvent teaugures coeli, qui contemplabantur sidera etsupputabant men- 
se$, uL ex eis annuntiarent ventura tibi »! — in 3 cf. v. 9. 10; 5, 295; 
quamvis Babyloni praesto essent omnis generis subsidia, consilia mago- 
rum, tamen defecit, infirma facta, est et defatigata. Vel si de studio 
divinationibus impenso sermo texitur, sensus solum esse potest : quam- 
diu stat Babylon, hisce artibus diligens studium impendit, ita ut revera 
fatigata sit hac occupatione; nequit autem sensus esse, fatigatam esse 
consiliis capiendis ad hane de qua agitur calamitatem avertendam; haec 
enim subito et inexspectato irruere dicitur. Ironia in eo potius consi- 
stit, quia Babylon semper artes illas magna cum sedulitate fovit iisque 
optime secum agere seque praeclare instructam et munitam esse cen- 
suit — at nunc, quando illis opus esset, omnia in nihilum rediguntur. 
Quare : prodeant tandem in medium et opem salutemque afferant augu- 
res coeli, LXX cí àszgeAéyot «o9 obpavov, « qui vulgo appellantur mathe- 
matici et ex astrorum cursu lapsuque siderum res humanas regi arbi- 
trantur » (S. Hier.). Et magnam adesse horum sciolorum turbam qui 
varias artes iactent et multiplicem polliceantur scientiam triplici enume- 
ratione ostenditur; « isti igitur qui supputant menses annosque dinume- 
rant et horarum momenta librantes futurorum scientiam pollicentur, 
dicant tibi quid super te Dominus cogitaverit » (S. Ilier.). Hanc enim 
scientiam profitentur ; nam indicantes ad, novilunia (singula) ex ?is quae 
ventura sunt super te (hebr. cf. For. Malv. Vat. Mar. et recentiores) i. 
e. ad singulas lunationes vel initio mensis cuiusque astrologi annun- 
liant rerum vicissitudines, siderum ortus et cursus, solis lunaeve 
eclipses, aeris temperiem et eiusmodi; ad quam rem illustrandam inser- 
viunt quae ex Porphyrio Eusebius refert (praepar. evang. 3, 4; M. 21, 
169), ab astrologis aegyptiacis in almenicliiacis referri morborum cura. 
tiones et siderum ortus et occasus et futurorum significationes. Igitur 
illi astrologi calendarium edidisse singulis noviluniis videntur. 


Hebr. *33^ qeri, &x. Aey. plerumque explicatur secamtes coelum, vel sectores coeli, 
qui scil. coelum in certas quasdam parles vel segmenta dividebant ad observationes 
faciendas cL ad auguria caplanda. Auamen fateri oportet hanc explicationem non esse 
omnino certam. Unde alii coniectant esse legendum 3351; iia iam For. Malv. et ex 

recentioribus Kn. qui gnaros coelorum ex arabico exponit. Hahn opinatur esse legen- 
dum q^2n et explicandum a 133 hiph. in significatione perscrutari; cf. Eccl. 3,18; 
9, 1. Alii geri retinentes censent notionem secandi transire in aliam cognatam decer- 
nere, determinare ; similiter uti Chald. 373 secare in T3 vales (Dan. 2, 21; 4,4; 
5, 1. 11) eam nolionem prae se fert; dein eadem habetur significatio quam bxpkmi 
S. Hier. Eundem sensum exprimit Bonips stent et salvent te Chaldaei contemplantes 
coelum et sidera; sim. Chald. : salvent te qui intuentur planetas coeli (cf. Levy, 
Chald. Woerterb. II p. 162). Allerum quod additur 'à m'y exponunt videntes 
stellas cum assiduitate et voluptate, uti dieitur a nw? et eliam verbum iy eodem 
sensu iungitur cum 3 v. g. Ps. 27, 4. Cant. 7, 1. Mich. 4, 11 etc. (vide Ges. Thes. 
p. 460). Sed cum min vox sit sollemnis de visione prophetica, etiam explicari pote- 
rit : videntes (futura) in stellis, qui « praevidentes in stellis i. e. qui virtute stellarum 
inspecta futura praevident atque praedicunt » (For.); sim. Malv. quam explicationem 
ex recentioribus Naeg. praefert. 


; Verum quam inanis et inutilis sit haec turba incantatorum et astrolo- 
gorum, ostenditur comparatione instituta v. 14 « ecce facti sunt quasi 
stipula, ignis combussit eos; non liberabunt animam suam de manu 
flammae; non sunt prunae quibus calefiant nec focus ut sedeant ad 
eum »; — adeo erunt impotentes, adeo celeriter obruentur calamitate 
sine ulla salutis spe, ac si ignis incidat in stipulas aridas easque 
momento absumat; « tam ergo incantatores illi qui a se stare putant 
coeli militiam et astra contra hostiles acies coniurata resistent persico 
apparatui, quam arida stipula flammae vehementi » (Sanct.). Atque eo 
minus evadent incendium illud, quia ignis ille a Domino immissus est 
ignis plane devastans, non est ad hominum beneficium accensus, ut 
scil. frigus depellat, ut corpus modico tepore confoveat, cuius gratia 
ad focum assideas, ut cum voluptate concalescas, sed est ignis vindic- 
tae Domini. Ita ultimum membrum videtur concipiendum, quo igitur 
non sine sarcasmo quodam describitur vehementia irae divinae, cui 
nihil possit resistere et qua tota illa augurum multitudo ! vehementi 
confusione prosternetur (cf. Osor. Pint. Tir. Calm. Rohl.). ut scil. 
« qui salutem aliis promittebant, sua ignorarent supplicia » (S. Hier.). 
Iudicium Dei depingitur, uti saepius in parte priore, comparatione 
incendii; « quis poterit habitare de vobis cum igne devorante » 
(33, 14; cf. 30, 33). Cum stipulae mentio fiat, non poterit ultimum 
membrum ita concipi, ut dicatur ne prunas quidem ex illo incendio 
superfuturas esse; ergo incantatores illos ne vestigio quidem relicto 
plane esse interituros vel ex eorum interitu nullam fore utilitatem vel 


1. Hoc sensu S. Ephr. concipit textum syr. : non habet carbones ignis eorum i, e. nullam 
s bant virtutem oracula eorum. 

opera eorum omnino iri destructum (For. Mald. Sanct. Sasb. Mar. Lap. 
Men. Ges. Hahn). Nam si stipulae comburuntur, nemo prunas vel 
carbones iri relictum exspectabit; et ipsa stipularum combustione iam 
declaratur abolitio perfecta. 

Vates sapientiam Chaldaeorum perstrinxit qua non poterunt eripi; 
addit neque ex commercio neque ex populorum turbis quae Babylonem 
convenire solebant quidquam eis fore subsidii v. 48 « sic facta sunt 
tibi in. quibuscumque laboraveras ; negotiatores tui ab adolescentia 
tua unusquisque in via sua erraverunt; mon est qui salvet te »! — 
i. e. omnia quàecumque magno diuturnoque labore quaesieras, in ci- 
neres tibi, i. e. in nihilum abibunt (Sanct.) vel artes illae magicae in 
quibus tanta cum sedulitate laborasti ad id tandem reciderunt, ut ma- 
ximum tibi incendium et interitum inferrent; haec erit ergo laboris 
iui merces, hoc praemium tibi persolvetur pro studiis maleficarum 
artium (Osor.). Neque minorem confusionem experietur Babylon ex 
alio capite de quo gloriari solebat : negotiatores qui a prima urbis ae- 
tate-eam constanter frequentarunt et, undique terrarum confluere sole- 
bant, iam calamitate ingruente in suam quisque viam ac partem aufu- 
giunt, dilabuntur, praecipites quaquaversus in fugam feruntur (cf. 13, 
14). Ita omnia summatim complectens concludit vates non est qui salvet 
te: neque idola, neque magi tui, neque populi tui olim amici. — Cum 
Babylon revera commerciis ac mercatura celebris esset (cf. Ez. 4'1, 4. 
Rawlinson|. c. IIl. p. 13), nulla adest ratio vocem ?r? quae usu con- 
stanti de institore, mercatore, épxépo adhibetur hoc loco ad alienam 
notionem magi detorquendi vel explicandi de peragrantibus scil. magis 
vel incantatoribus. lis enim non fuga praedicitur, sed v. 44 interitus 
aliud genus. Quare etiam non ipsiastrologi dicuntur mercatores eo sensu 
quia quaestum faciebant divinando (Mald. Sanct. For. Men.), sed in- 
telliigendi sunt cum plerisque (cf. Osor. Pint. Sasb. Malv. Mar. Tir. 
Calm. Rohl.) mercatores. 


8. Oralio oclava 48, 1-92. 


Anc. — Denuo magna cum emphasi admonentur ludaei, tot titulis 
Deo obstricti, ut ad. vaticinia olim data et eventu completa animos diri- 
gant atque ex iis Domini numen discant ; tali enim divinitatis argumen- 
to Deus saepius usus est propter populi pervicaciam et obdurationem. 
Iam nunc nova addit oracula, ut hac manifestatione divina ad Deum 
reducantur. Quamvis minime digni sint divina miseratione, Deus tamen 
propter gloriam nominis sui populum liberabit (48, 1-11). Adducet 

enim Deus omnipotens, sicut annuntiavit, Cyrum contra Babylonios, 
qui Dei voluntatem in eos complebit; ita Deus se ostendit beni- 
gnum sui populi redemptorem ; utinam populus semper mandata Dei 
observasset, tum perpetua floruisset felicitate! Redemptione autem a 
Domino oblata ut. utantur, demum monentur; praemia obsequentibus 
proponuntur, mala contumacibus (48, 12-22). 

Haec oratio considerari potest tamquam epilogus huius sectionis, quo 
ea praesertim recoluntur quae de priore liberatione dicta sunt in ante- 
cedentibus. Denuo graviter inculeatur, quomodo Deus et in praeteritis 
generationibus se Deum vivum et populi sui curam gerentem exhibuerit 
oraculis datis quae eventu sint comprobata, ut ea gubernandi ratione: 
populum a cultu idolorum retraheret. Eundem modum nunc tenet ; nova 
annuntiantur, plane incognita, quae nemo ex rerum cursu vel causis 
naturalibus coniicere vel praesagire potest. Hac divinitatis ostensione 
eos ad se reducere vult. Et propter nominis sui gloriam, non propter 
populi merita quae plane non adsunt, populum interire non permittet. 
Quae de Dei potentia proposita sunt, denuo breviter recoluntur, item 
quae de Cyro eiusque munere annuntiata sunt. Ex iis ad oculum cer- 
nunt benignam Dei providentiam ; hac utique semper frui potuissent 
abundantissime, dummodo mandatis eius fuissent obsecuti. Hanc ergo 
providentiam ut complectantur, serio admonentur ; fugiant ergo ex Ba- 
bylone; redeant quando exsilio soluto opportunitas adest in patriam; 
et Dominus erit ductor viae ac remunerator ; vae impiis ! Ita vates sum- 
matim dieta recolit et quae ex doctrina proposita colligantur et pro aequali- 
bus et pro iis qui vaticiniorum de Cyro impletionem visuri sunt, breviter 
et nervose exponit gravi adhortatione addita. Totam vero orationem per- 
vadit firma illa persuasio Deum oraculis diu ante impletionem datis 
et olim et tunc se demonstrare verum Deum vivum. Quare haec quo- 
que orat;o documentum est insigne oracula de Cyro data esse diu ante 
Cyrum ; quomodo enim secus provocatio adeo sollemnis fieri posset, 
uti hic repetito fit ? 


a) Cur Deus oracula dederit et det 48, 1-11. 


Sollemni compellatione insignes illi tituli enumerantur quibus appa- 
reat quam carus sit populus electus summo regi suo et Deo ; inde elucet 
ex una parte cur Deus per saecula tam sedulam huius populi curam 
gesserit, et ex altera parte quantopere ingrati sint. qui tali Deo repu- 
gnent et in quantum eos deceat Deo loquenti se obsequentes exhibere. 
Magna igitur attestatione eos alloquitur vates Dei nomine v. 1 « Audite 

haec dom»s lacob, qui vocamini nomine Israel et de aquis Iuda ezi- 
sis, qui iuratis in nomine Domini et Dei Israel recordamini — non 
in veritate neque in iustitia »! — posteri sunt Iacob eiusque fami- 
liam constituunt ; ergo iure nativitatis ad Dei populum elec'um perti- 
nent; nomine appellantur Israel, quo patris Iacob fides, patientia, obe- 
dientia et praeprimis eius desiderium divinae benedictionis continetur 
et magnifica quoque promissa quibusa Deo donatus est (cf. Gen. 38, 
29. Os. 12, 4). Ut tales qui in finibus Ierusalem (v. 2) habitant, posteri 
sunt Iuda, cui sceptrum regale aeternum erat promissum (Gen. 49, 10); 
ergo habent cur Dominus eorum curam gerat; sed ipsi quoque num 
digne titulis istis vivunt ? Fidem utique in Dominum profitentur ; dum 
enim iurant per Iahve, eum ut Deum suum palam et publice agnoscunt 
(cf. 19, 18; 45, 24); etiam recordantur magnalium quae Deus Israel 
olim pro populo patravit et de iis gloriantur et suam prae ceteris elec- 
tionem superbe commemorant; verum iste cultus et haec recordatio 
Dei non est in veritate, id quod externe profitentur non animis ge- 
runt ; actus quidem cultus divini exercent, sed hi actus quibus animo- 
rum sensus non respondent, mendaces sunt; proinde neque fiunt in 
tustitia eo quo oportet modo, animo sincero, ad iustitiae opera intento 
et sanctitatis pletatisque appetente; ergo non fiunt recto modo, ita ut 
ex norma rectitudinis Deo possint placere et censeri actus probi. Deum 
enim, ut S. Thom. notat, neque in veritate cordis neque in iustitia ope- 
ris colunt; « valde apposite mentionem facit patrum nobilitatis, in mo- 
ribus, inquam, ac vitae consuetudine, ad pudorem eorum qui lapsi 
sunt » (S. Cyr.). Dicuntur exiisse ex aquis luda, i. e. a luda qui ut 
principium et fons familiae consideratur ; cf. Num. 24, 7. Deut. 33, 98 
hebr. Ps. 67, 7. Prov. 5, 15-18. Magnalia Dei iactant, recordantur, 
verum eo modo quo apud Ieremiam (1, 4) templum Domini usurpant, 
ut falsam sibi promittant securitatem ; cf. Mich. 3, 11. 

Iam quomodo Dei Israel recordentur, ulterius explicatur v.2 « de civi- 
tate enim sancta. vocati sunt, et. super. Dewm Israel constabiliti sunt ; 
Dominus exercituum nomen eius »; — ab urbe sancta 1. e. lerusalem 
nominantur, cives sunt et esse gloriantur eius urbis in qua Deus tem- 
plum suum ac solium collocavit, quam igitur prae caeteris sibi elegit et 
ideo nomine sanctae urbis, Deo sacrae, insignivit (cf. 52, 1. Neh. 14, 
1. 18. Dan. 9, 24. Matth. 4, 5; 21, 53) sicut mons templi saepe mons 
sanctus dicitur. Praeterea habent Deum quasi petram, in qua domus 
Israel firmiter et inconcusso modo est ae lificata et stabilita; Deus enim 
se petram Israel vocat (cf. 4], 10; 30, 29. Deut. 32, 27) et ideo sibi 
stabilitatem et securitatem imperturbatam promittunt; et quomodo hanc 
fiduciam exprimant, nomine Dei exercituum continetur, cui scil. omnia 

agmina coelestia et. terrestria praesto adsunt. Hisce veri tituli Israelita- . 
rum constituuntur et vera beneficia quibus a Deo donati sunt recensen- 
tur; et ita membra haec ulterius exhibent, cur Deus eorum curam gerat 
adeo assiduam et ipsi teneantur, ut audiant Dominum (cf. Osor. For. 
Sanct. Tir.), sed simul nexus enim ad antecedentia et enallage per- 
sonae (sunt, non iam estis) optime servatur, si veri isti tituli ita exhi- 
bentur, ut Israelitae iis uti dicantur, quibus Dei cultum externe profite- 
antur, glorientur de sua electione et securitatem sibi promittant. Iam 
igitur illa animorum habitudo cernitur," quam acriter perstringit 
S. Paulus (Rom. 2, 1'1 seq.). Quare accusatio hypocrisis quam antece- 
dentia enuntiant, etiam hic indirecte subesse videtur (cf. S. Hier. Mald. 
Malv.). 

Quid audire (v. 1) et perpendere debeant exponitur, Deum scil. se 
semper tamquam Deum vivum ac verum demonstrasse v. 3 « priora ex 
tunc annuntiavi et ex ore meo exierunt et audita feci ea; repente ope- 
ratus sum et venerunt »; — iam olim Deus dederat oracula eaque clare, - 
distincte, palam proposuit; unde triplici modo se edixisse enuntiat, et 
quando ei visum fuit et tempus impletionis advenit, subito ea perfecit - 
ut ita sicut praedictum erat res eveniret; priora cf. 41, 92 ; 42, 9; 43, 
9. 18; 46, 9. Sunt facta praeterita, quibus v. 6 nova oracula, recentia 
opponuntur; ez tunci. e. olim, antiquitus; cf. 44, 8; 45, 21. Ita eos 
adhortatur, ut antiquam populi historiam perlustrent; ergo nota suppo- 
nuntur facta illa in Pentateucho et antiquis libris historicis narrata; 
secus enim talis provocatio sensu careret. Adverte quantopere inculcetur 
oracula illa revera nota fuisse ; illud annuntiavi ac si non sufficeret ad. 
vim efferendam, in duas partes dividens exponit : prolata sunt a Deo et 
Israel ea audivit; eodem modo urgetur adfuisse impletionem. Haec quam 
vera sint de ipso quoque Isaiae tempore, recogita bellum ephraimiticum, 
Samariae cladem, invasionem Assyriorum eorumque fugam et miram 
liberationem urbis sanctae. 

Cur autem ea Deus annuntiaverit, affertur ratio, ut populus durus et 
contumax rei evidentia victus maiestatem Dei agnosceret idolis con- 
temptis v. 4 « scivi enim quia durus es tu et nervus ferreus cerviz tua 
et frons tua aerea ; v. 3 praedizi tibi ex (unc, antequam venirent indi- 
cavi tibi, ne forte diceres : idola mea fecerunt haec et. sculptilia mea 
et conflatilia mandaverunt ista, »; — hebr. quia scivi... (ideo) praedizi 
libi... ne igitur eventus referrentur idolis: accepti, Deus rerum exitus 
praedixit, antequam evenirent. Hisce verae prophetiae indoles et finis 
clare describitur; eadem ergo valere debent de oraculis Cyrum spectan- 
tibus quae etiam eodem modo contra idola facta esse dicuntur. Mores 
populi iis nominibus describuntur quibus iam in libris Moysis exhiben- 

tur (cf. Ex. 32, 9; 33, 3. 5 ; 34, 9. Deut. 9, 6. 13; 31, 27) ; animi 
eorum duri, intractabiles, impervii, quibus monitiones illabi non pos- 
sunt ; cervix est ferrea, quia collum non ad iugum Domini suscipiendum 
inflectere volunt, nec se regere sinunt a Deo; frons aerea constantiam 
inconcussam et imperturbatam declarat (cf. Ez. 2, 4; 3, 8) malo uti- 
que sensu, ergo contumaciam, obdurationem ; « rigidos eos et pertina- 
ces notat »-(For.). Quod alii interpretantur de impudentia (cf. Osor. 
Mald. Sanct. Or.), id potius fronte meretricis exprimitur (Ier. 3, 3). 
Fatalem ad idololatriam inclinationem et superstitionem semper adfuisse 
in populo declaratur, contra quam tamquam remedium a Deo adhibitum 
apparet munus propheticum ; proinde simul innuitur quanta vis insit va- 
iiciniis ad probandum numen divinum. Quantopere serpserit idololatria 
nihilominus, v. 5 triplici nomine indicatur : idolum meum effecit ea, 
seulptum meum simulacrum et fusum meum ea mandarunt (hebr.); 
cf. Os. 2, 6. Ier. 44, 18. 

Haec ut serio perpendant admonentur et pro Deo secundum veritatem 
testentur; ad priora autem Deus iam nova addit oracula v. 6 « quae. 
audisti, vide omnia! vos autem num annuntiastis ? audita feci tibi 
nova ex tunc et conservata sunt quae nescis » ; — clarius verte ex hebr. 
audisti, vide omnia illa! et vos nonne annuntiabitis? i. e. oracula 
audierunt, cernunt illa omnia impleta ; vide energica est affirmatio illa 
esse impleta et adhortatio, ut haec mente et animo perspiciant et nexum 
illum quem Deus vult attendant. Idem sequenti interrogatione exprimi- 
tur : quid facietis haec conspicientes ? nonne decet, ut annuntietis rem 
ita esse, Deum scil. praedixisse et ita res evenisse. Agnoscant ergo 
priora oracula eorumque impletionem et hoc quod cognoverint etiam 
palam profiteantur Deoque honorem attribuant! Hic sensus est membri 
prioris. In altero dicit Deus : audire te feci nova ex nunc ! et recondita 
et quae nesciebas (hebr.) ; prioribus oraculis iam opponuntur nova, quae 
audire facit Deus a nunc, a tempore praesenti, dum illa ab olim annun- 
tiavit (v. 5) ; haec nova autem sunt, abscondita vel recondita, quae in 
rerum cursu vel ex causis naturalibus cognosci nequeunt et quae Israel 
revera non cognoscit, talia ergo quae in seipsis omnino latebant neque 
ab ullo cognoscebantur. Haec nova ea sunt, de quibus in antecedentibus 
eodem nomine mentio infertur ; cf. 42, 9; 43, 19; 44, 94 etc. 45, 4 etc. 
11. 19; 46, 41. Et tam gravi affirmatione et descriptione iterum elucet, 

1. Tam latini interpretes plerumque adnotant ex hebr. et LXX 2x0 coU vóv et Chald. po- 
tius legendum esse in vulg. ex nunc, uti Syrus quoque habet (cf. For. Lap. Men; v." 
nry et alias vertitur in vulg. nunc; ez tunc reddit hebr. 7AD v. 3. 5. 1. 8. 

vaticinia de Cyro edita et nota fuisse diu antequam complerentur ; quo- 
modo enim secus abscondita et talia quae populus nesciebat populo 
annuntiarentur? Nova sunt « quae contra Babylonem ffcturus sum » 
(S. Hier. sim. Sasb. For. Lap. Men. Tir. Rohl. Troch.). Rationalistae 
(cf. Ges. Kn.) intelligunt facinora Cyri priora et posteriora. Verum in ea 
quoque acceptione negari non potest, si verbis suus relinquitur sensus, 
ea non posse esse dicta, postquam Cyrus iam aliquas clades Babyloniis 
intulerit, Nam tum populus non potuit admoneri, ut has victorias olim 
praedictas nunc agnoscat, neque futurarum victoriarum praedictio post 
tale initium dici potest novum adeo, ut sit plane absconditum et humanae 
scientiae impervium. Et quid magis ridiculum esset, quam si vates tali 
assertioni, Cyrum post faustum initium prospere esse acturum, tantum 
argumenti pondus pro numine divino superstrueret, praesertim cuim 
prior pars ex praeterito petita in hace acceptione esset prorsus futilis. 

Haec nova et abscondita nunc patefiunt per prophetiam v. 1 « mune 
creata sunt et mon ex tunc, et ante diem et non audisti ea, ne forte 
dicas : ecce ego cognovi ea » ; — 1. e. nunc ea in lucem eduntur tam- 
quam a Deo decreta et innotescunt per prophetiam et hoc sensu creantur, 
tamquam res quae futurae sunt inoipiunt exsistere in mente et cogita- 
tone eorum, quibus antea plane ignota erant ; idque declaratur membro 
subsequenti : ante diem i. e. antea, prius ea non audisti; opponitur 
ergo inter se nunc creantur et ea non. audisti ante eum diem ; ex qua 
oppositione apparet creari intelligendum esse sensu explicato, non de 
vera in rerum natura effectione ; nam et antea (41, 23-96 ; 43, 9. 10) et 
hoc ipso loco quam maxime inculcatur, res eas esse praedictas diu ante- 
quam evenerint (46, 9-11). Et ita creata sunt rite explicant S. Hier. 
Osor. For. Malv. Sanct. Vat. Lap. Men. Tir. Rohl. Troch. Ros. Ges. 
Del. Naeg. et ita iam intellexerunt rabbini quoque, de quibus vide Ges. 
et Ros. : « recte Kimchi : tempus quo prodeunt ex ore Dei est tempus 
creationis eorum ». Cum autem in fine dicatur, ne forte dicas... cum 
pondere quodam et epitasi repetitur quod v. 6 est dictum, res annuntia- 
tas tales esse quas nemo ex se nosse vel sua prudentia et. sagacitate 
attingere potuisset. Idem denuo asseritur v. 8 « neque audisti, neque 
cognovisti neque ez tunc aperta est auris tua » ; — en, quantopere 
vates Dei nomine efferat vaticinium hoc novum nunc dari ita, ut res eo 
comprehensa nullo modo neque per famam aliunde acceptam neque per 
ratiocinationem vel sagacitatem mentis neque per priorem aliquam reve- 
lationem : liam fuerit ab ullo cognita. Videtur «uris aperta idem signifi- 
care quod alias dicitur aurem revelare; cf. 50, 8 (uti iam Sanct. bene 
monet ; idem Ges.). 

Verba quae sequuntur : « scio enimquia praevaricans praevaricaberis et trans- 
gressorem ex utero vocavi te », vario modo ad antecedentia nectuntur. Nexus 
qui maxime obvius est: non ea tibi olim revelavi, quia teesse peccatorem scivi, 
caret sensu ; nam Deus ea revera diu ante eventum revelavit, ut toties dicitur ; 
eur autein ea nou iam multo ante Isaiae tempus revelarit, ratio non esse potest 
iniquitas ludaeorum ; nam tum ne Isaiae quidem tempore debuit revelare, quo 
tempore iniquitas sat magna aderat. Neque dici potest cum Susb. : propterea ea 
celo, quia es peceator ; nam Deus dat oracula hoc loco ; ergo non celat res fütu- 
ras. Alii nodum expediunt ita : reddit causam, cur non omnia velit praedicere 
(Mald. Mar.); sed de omnibus non est sermo, omnia gratis in textum inferun- 
tur; neque placet ea sententia : multa et praeclara tibi praedico, sed non,omni«, 
quia es peccator. Infeliciter quoque Lap. et Tir. : quid iuvat praedicere, nam es 
praevaricator? idem iam protulit Euseb.: «ceterum persuasum habeo te ex hisce 
verbis utilitatis nihil accepturum »; at quid Deus effici velit vaticiniis datis, in v. 5 
dicitur et in hac sectione toties inculcatur. Neque For. aliquid lucis affert: «t0- 
ties te ignorare repeto, quia consuevisti praevaricari » ; neque Del. sanam praebet 
explicationem : Deum antea non praedixisse, ne pro sua infidelitate et ad idolola- 
triam inelinatione abuterentur ea scientia; sed si hoc valeret, ne Isaiae quidem 
tempore debuit praedicere! Aeque infeliciter Sein. explicat Deum tales revelatio- 
nes antea non dedisse, quia praescierit populum vaticinia eventu completa non 
ad Dei laudem et honorem relaturum esse. 

Alii sensum meliorem quidem exhibent, at verborum proprietatem negligunt. 
Ii sunt qui explicent : etsi non audias neque obedias—scio enim, quia.. — tamen 
praeclara tibi annuntiabo (Hahn) vel : non audis neque obedis, scio enim.. (cf. 
"Theod. Osor. Troch.). Sed tempora praeterita tam arcte ad antecedentia adnec- 
tuntur, ut repente ea de praesenti accipere non est consultum ; dein aurem 
aperire aliam habet significationem. -— Alii cernentes nexum cum immediate 
antecedentibus adstrui uon posse supplent : Deum vaticinium tale quod omnem 
scientiam humanam praetergrediatur ideo mittere, quia scit eos esse obduratos 
peccatores (ita Sanct. Men. Rohl. Naeg.) vel ut infidelitatis convincantur 
(Calm.). Utique tali suppletione enascitur ille sensus qui adesse debet et qui ex 
v. 4 et D'omnino exspeetatur. Sed quo iure illam suppletionem inserant, non 
explieant. Sensus iste adesset, si vérba haec scio enim... adiungerentur ad 
v. 6; dein Deus nova oracula eaque praeclara se edere diceret, quia scit eos 
esse peccatores. Haberetur nexus idem qui est inter v. 4 et 5 : Deus oraculis 
datis vellet duritiem populi et apostasiam sanare et se verum Deum probare. 
Sed quomodo possumus verba haec adiungere ad v. 6 ?,est enim nimis durum, 
omnia intermedia parenthesi includere. Aliam demonstrat viam S. Hier. quae 
magis commoda et expedita videtur. Seribit enim in. commentario : « ab | initio 
meorum: praevaricator es mandatorum.... non igitur tuo merito, sed mea mise- 
ricordia furorem meum distuli, ne penitus interires », ex quibus verbis apparet 
illud quia scio (hebr.) a S. Hier. saltem mente et cogitatione ad sequentem 
enuntiationem esse relatum. Et hanc viam puto esse eligendam, ut difficultas 
omnis evanescat. Quam parum reliquae solutiones sufficiant, non opus erit plu- 

ribus demonstrare. Ergo hanc tentemus et sententias aliter iungamus! neque 
textus hebr. ullo modo repugnat, verum facile se huie iunctioni accom- 
modat. 


n 


Postquam propheta explicuit plane nova a Deo iam dari populo suo 
vaticinia, ad alterum transit ; ne populus de iis vane et stulte sibi blan- 
diatur et tam insignem Dei favorem suis attribuat meritis, graviter effert 
quam indignus ea benignitate sit populus et quomodo Deus solum propter 
suam gloriam populum nolit interire. Apta sane monitio pro iis, qui 
Dei favores iactant (v. 2) ; monet igitur hoc loco quod supra etiam 43, 
22 seq. propositum est. Et iste nexus adest in hebr. textu quem verte: 
quia scio te esse praevaricatorem et apostatam vocari te a vulva, propter 
nomen meum utar longanimilate (clementia); aliter quidem videri 
possit in vulg. : « scio enim quia praevaricans praevaricaberis et trans- 
(ressorem ex utero vocavi te, v. 9 propter nomen mewm longe faciam 
furorem meum et laude mea infrenabo te, ne intereas » ; — sed si enim 
explicamus eo modo quo omnino licet, ut sit particula affirmationis (ita 
etiam 2): profecto scio, verba vulg. etiam si nexum spectaveris, 
eundem fundunt sensum quem in hebr. exposui et qui bene aptus est. 
Novit utique Deus populum agere perfide vel perfide deficere a Deo suo 
(cf. 723) et iure vocari peccatorem vel apostatam ex utero 1. e. ex prima 
sua origine; plerique egressum ex Aegypto quasi tempus nativitatis 
populi h. l. statuant. (S. Ephr. Hier. Thom. For. Sanct. Men. Tir. 
Roll. Troch.), alii ut S. Cyr. desingulis accipiunt, qui quasi a pueris 
idola colere docti sint ; sed etiam hic poteris (uti 44, 9. 94; 46, 3) 
priscum patriarcharum tempus intelligere et ipsum tempus in Aegypto 
peractum, quo a filiis Iacob et a populo iam satis multum peccatum est (cf. 
Ez. 23, 3. 19; 20, 6. 7). Infidelitatem populi effert Deus longa genera- 
tionum serie inolitam et inveteratam eamque se optime perspicere asserit 
explicite, quo magis beneficium gratuito datum emineat. Non igitur propter 
populi merita, sed solum propter nomen suwm i. e. propter decus et 
gloriam nominis sui, propter ea quae in nomine /aAve continentur, quia 
est Deus foederis, immutabilis, fideliter exsequens promissa et maie- 
statem suam infinitam hominibus manifestans, utetur clementia et longa- 
nimitate (S. Ephr.) ne populum perdat, iram suam cohibet, et propter 
laudem suam, ne laudis splendor indigno convicio maculetur (Osor.), 
freno retinet et coercet populum ne impetu suo peccatorumque pondere 
in exitium vel praecipitium ruat. Eo aptius nomen Iahve infertur, quia 
in primis iam promissionibus ER lahve nominatur atque ab eo illa 
proficisci dicuntur (cf. Gen. 19, 1; 18, 18; 92, 17; 26, 2; 21, 21; 

28, 13 etc. vide ad Os. 2, 20; 12, 5). Ipse S. Hier. explicat laude mea 
ob laudem meam. Populum quem semel elegit non potest plane abiicere, 
ne gentes ipsum quasi de impotentia blasphement. Hebr. infrenabo tibi 
scil. furorem meum freno cohibebo tua causa, in tuum commodum (cf. 
Mar. Sanct. et recentiores). 

Propter eundem finem populum variis iam suppliciis et poenis 
exercuit, quae tamen debitum emendationis fructum non attulerunt ; fit 
vero comparatio metallorum quae excoctione purgantur a scoriis ; v. 10. 
« ecce excoxi te, sed mon quasi argentum ; elegi te in camino pauper- 
latis » ; — hebr. en excoxi te et now ad. argentum ; quae hic Isaias 
brevius dicit et obscurius, explicatius et clarius prosequitur Ieremias ; 
varias enim poenas quibus Deus populum ad resipiscentiam frustra 
adducere tentabat, ita describit : « defecit sufflatorium in igne, con- 
sumptum est plumbum, frustra conflavit conflator, malitiae enim eorum. 
non sunt consumptae ; argentum reprobum vocate eos » (ler. 6, 29) ; 
in ea conflatione tantum posuit Deus studium, ut sufflatorium vi flammae 
sit adustum (hebr.), ut follis sit adustus, ut plumbum quod ad liquanda 
metalla admiscetur iam omne sit consumptum et tamen nihil sit effec- 
tum; scoriae non sunt remotae, argentum purum non est eliquatum ; 
quare tota massa iam vocatur argentum reprobum. Hisce puto Ieremiam 
ad nostrum respicere locum eumque more suo explicare. Breviloquentia 
Isaiae erit igitur ita explicanda : excoxi te sed baec excoctio non desiit 
in argento, non tetendit vel pervenit ad argentum eliquandum. Quod 
sequitur elegi te in camino miseriae (hebr.) describit excoctionem illam 
quae facta sit miseria et afflictione et. indicat in elegi te benevolentis- 

.Ssimum Dei consilium qui castigatione immissa populum ad meliorem 
frugem voluit reducere neque eum in miseria constitutum abiecit neque 
deseruit sed in ipso infortunio benigne sustinuit. Unde populus in ipsa 
castigatione non ita dicitur emendatus, ut ex suo merito dignus esset 
quem Deus redimeret. Quae sententia generalis facile ad exsilii tempus 
applicatur ; quod etsi aliqua apud plures emendatio sit effecta, haec 
tamen nullo modo erat universalis (cf. Ez. 20, 30 seq.) neque eiusmodi, 
ut propter eam meriti sint liberationem. Quare concluditur v. 11 
« propter me, propter me faciam, ut non blasphemer, et gloriam meam 
alteri non dabo » ; — hebr. propter me, propter me faciam, nam 
quomodo profanatur ? (scil. nomen meum ; v. 9), uti LXX similiter : 
quia nomen meum polluitur. Cum pondere inculcatur, Deum sua ipsius 
causa id perfecturum de quo in tota hac sectione sermo erat; et ratio 
additur : quomodo enim patiar, ut nomen meum male audiat apud 
gentes? In populi enim miseria cernunt dei tutelaris impotentiam (cf. 
Osor. Sanct. Mald. Mar. Men.) ; faciet ergo, « ne blasphemetur nomen 

meum in gentibus et putent vos non mea ira, sed idolorum suorum. 
auxilio esse superatos » (S. Hier.); unde si populum desereret, glo- 
riam suam daret idolis, in gentium aestimatione idola censerentur Deo 
fortiora (S. Thom.), e& populum quem ad suae gloriae manifestat:onem 
creavit (cf. 43, 6. '7) propterea non potest sub servitute gentium 
relinquere, ut serviant diis alienis, quia ita revera gloriam suam 
traderet idolis; cf. 42, 8. Ez. 36, 19-23. Bene adnotat For.: « vim 
habet haec interrogatio quia quomodo profanatur? ex qua nos fiduciam 
concipientes ea frequenter in nostris orationibus uti deberemus, sicut 
Moyses et losue et alii; annon nomen Christi ab inimicis blasphe- 
matur »? Similiter Isaias argumentatur 32, 5. 6. 


Quod in v. 10 habetur varie accipiunt. Aliqui sententiam referunt ad tempus 
futurum : iam te suppliciis exerueiabo (cf. Osor. Mald. Pint. Sa, Hahn); sed 
melius retinetur tempus perfectum vel id quo exprimitur, quomodo Deus eous- 
que iam saepius cum populo egerit et generatim agere soleat; neque obstat nn 


ecce, quae particula etiam ad vere perfecta adiungitur ; cf. Is. 6, 7; 20, 6; 3T, 
11; 42, 9; 48, 1. Magna diversitas cernitur in addito illa »222 in argento 
explicando. Aliqui 20n quasi argentum concipiunt ; non ita te excoxi, ut solet 
exeoqui argentum, i. e. non dura fornace, non iznis magna vi qualis esse solet 
et debet ad liquefaciendum argentum (ef. Sanct. Osor. Mar. For. Men.), si 
enim sie excoxissem, utique consumpsissem te, cum non sis nisi mera peccato- 
rum scoria (Lap. Tir. Calm.) ; melius Sasb. : excoxi te per afflictionem, sed 
non ad purum; in argento enim quando excoquitur, omnis scoria removetur ; 
lioc non factum est in te. Utramque explicationem Pint. coniungit. Etiam hebr. 
non in argento explicat Ros. de afflictione leviori, « non ea ignis vi quae neces- 
saria est ad argentum excoquendum »; sensu contrario : non tali igne, scd 
multo vehementiore Stier. Alii in argento pretium cernunt expressum, scil. non 
ut argentuin acquirerem tamquam — operae pretium (cf. Sanct. Umbreit, 
Ewald), sim. Kn.; Del. et Naeg. intelligunt beth essentiae tamquam argen- 
tum, sed id Del. Or. explicant de exeoctione altiore.et spirituali; hoc autem 
per sc intelligitur excoetionem populi non fuisse veram excoctionem argenti, 
neque ut hoc innueret propheta, opus erat illo additamento. Aliter JVaeg. 
excoctionem pro argento non esse probrosam, esse autem pro populo. Magnam 
sane subtilitatem ! Demum Hahn conditionem populi vult designari « non 
argenteam » sed « aeream », quae conditio excoctione sit mutanda. — Genera- 
üm verbum ^13 h. l. notione ezaminandi, explorandi accipiunt ac si esset 
133 ; at eum haec notio pro hoc loco statuatur et alibi minime inveniatur, potius 
efficta esse videtur, quo facilior fluat explicatio. LXX z&eOdpoy et vulg. elegi te 
illam notionem retinent quae sola verbo inest. Syrus et Cha!d. verbum hebr. 
"ra retinuerunt. Hahn ei vindicat notionem facio te electum, purgatum, eliqua- 
tum. In tanta opinionum varietate ea proposui supra, quae et verbis optime 

aptari et ex contextu facillime fluere videbantur. Sane quod leremias habet 
(6, 29, omnino ad hunc locum videtur referri. Simili loeutione utitur [saias 1, 
22. 26 ; cf. Ez. 92, 48. Demum placuit verbum "n2 in ea significatione reti- 
nere, quae in hebr. uuice probari potest ; in aramaico utique ?r1i2 idem est quod 
7a exploràre. Sed num in hebr. quoque ? afferunt quidem Iob 31, 4, qui 
tamen locus minime illam notionem fiovam exigit, neque ea ex 2 Chron. 34, 6 
quod Sein. vult colligi potest. 


*. 
b) Deus redemptor benignus 48, 12-22. 
LÀ 

Deus qui propter nominis sui gloriam promissa se impleturum spo- 
ponderat, haec promissa ut altis animis recondant adhortatur; in iis di- 
vinam elucere maiestatem, potentiam, omniscientiam, quia solus Deus 
talia praenuntiavit. Unde animos populi ad seinclinare et flectere studet ; 
v. 12 « Audi me lacob et Israel quem ego voco; ego ipse, ego primus 
et ego novissimus » ! — hebr. et [srael vocate mi ; cur. auscultare de- 
beat Deo, rationes afferuntur nomine Iacob et Israel, uti saepius antea 
iam vidimus ; additur quo jue ratio speciali electione, quae huic populo 
prae aliis contigit; deinde praecipuae rationes petuntur ex ipsa Dei lo- 
quentis maiestate : ex D»i immutabilitate et aeternitate, qui ut est om- 
nium ,/rimus ita quoque ultimus, omnes et omnia complectens longeque . 
excedens (cf. 41, 4; A4, 6) iisque ut sint praebens, omnia tamen lon- 
gissime superans et omnis vitae fontes in se concludens inexhaustos, 
dum ut primus a nullo habeat quidquam et ut ultimus a nullo dependeat 
(Sanct.), e contra sit ipse omnium rerum principium et terminus ultimus 
A et Q (cf. Apoc. 1, 8), vel uti LXX habent: ego sum primus et ego 
sum in aeternum. Dein maiestatem suam declarat ex operibus v. 13 
« manus quoque mea fuadivit terram et dextera mea mensa est coelos 
ego vocabo eos el stabunt simul » ; — hebr. expandit coelos ; vocans 
ego ad eos et stant simul ; quanta facilitate ingentem terrae molem fun- 
davit et coelos immensos expandit ! et ista ei promptissimam exhibent 
obedientiam ad nutum obsequentia ; ergo in exemplum simul proferuntur 
pro Iuda (cf. 40, 92; 42, 5; 44, 22). 

Talem autem Deum adeo sublimem in se (v. 12) et magnificum in 
operibus (v. 13) eo magis debent audire et venerari, quia insigni modo 
se populi sui curatorem praestitit v. 14 « congregamini omnes vos et 
audite : quis de eis annuntiavit haec ? Dominus dilexit eum; faciet 
voluntatem suam in Babylone et brachium suum in Chaldaeis » ; —. 
cum nemo ex incantatoribus vel idolis talia ediderit vaticinia, iam Dei 
sui potentiam et curam cernunt, qui solus se vivum Deum demonstrat 
(cf. 41, 1 seq. 21. 26; 43, 9; 44, "1 seq. 24. 45, 20; 46, 9); ergo 

iterum vim urget vaticiniorum et ad populi testimonium fidenter pro- 
vocat. Quale vero oraculum intelligat statim adiungit : oraculum de Cyro. 
Hoc bene perpendant qui putant ea oracula solum in fine exsilii esse 
data ! Si hoc, dein responsio necessario esset : utique non ,idola sed 
neque Dominum quidquam antea annuntiasse; ergo ex argumentatione 
prophetae idola et Dominum esse in eodem censu et ordine ! Cyrus ut 
a Domino vocatus et electus prae aliis et victoriis thesaurisque auctus 
et ornatus (43, 4 seq. 46, 11) eo ipse est etiam dilectus; Dei enim 
beneficia sunt totidem dilectiones ,Dei homini impensae. Cyrus exse- 
quetur voluntatem Dei adversus Babylonem; idem in membro parallelo: 

et brachium eius exsequetur illud Dei beneplacitum adversus Chaldaeos , 
vel brachium eius erit in Chaldaeos (cf. For. Mar.). Alii sane durius 
accipiunt : brachium ipse faciet in Chaldaeos i. e. potentiam, fortitu- 
dinem exercebit (cf. Sanct. Mald. Sa, Men. Tir. Rol. Hitz. Sein. Stier, 
Naeg.); at brachium facere est plane inusitatum, etsi brachium sit 
symbolum et instrumentum fortitudinis, vindictae. 

In hoc autem eventu peculiarem cernere oportet Dei providentiam 
et sollicitudinem v. 43 « ego, ego locutus. sum et vocavi eum; adduxi 
ewm et directa, est via eius » ; — hebr. et prospera est via eius; in om- 
nibus habebit prosperum successum. In Dei locutione magnum iterum 
ponitur momentum : hac enim Cyrum annuntiavit. Iam quae sit eius- 
modi Dei locutio, clarius definitur v. 16 « accedite ad me et audite hoc : 
non a principio in abscondito locutus sum ; ex tempore antequam fieret 
ibi eram » ; —accedere, audire iubentur, quo magis desiderium Dei expri- 
matur, ut rem propositam accurate inspiciant et perpendant. Locutio Dei 

faeta est a principio, a tempore primo et a prima populi origine (cf. 46, 
9. 10; 48, 3; 42, 9; 43, 9. 12) neque unquam in secreto, sed palam ; 
oracula nota erant. Id effertur quod in disceptatione cum idolis iam 
toties inculeabatur ; sed de hac re erat monendum, ut Deum esse loquen- 
tem sine haesitatione tibi persuadeas multis licet aliud opinantibus. 
Deum loquentem etiam produnt quae sequuntur : ex tempore quo ezsi- 
stebant ea. ibi eram (hebr.) i. e. Deus non solum edidit palam oracula, 
sed quando aderat tempus, quando illa esse, exsistere, in opus deduci 
oportebat, ibi erat, in ipsis rerum eventibus agnosci poterat divinum 
numen, eius operatio, cura, providentia ; aliis verbis : uti dedit vaticinia, 
ita ea implevit. Illa dedit per prophetas ; similiter in rerum cursu con- 
tinuo per prophetas populum edocuit, ad quem tandem omnia prospera 
et adversa essent referenda, cuius vel merces vel poena in variis rerum 
casibus esset agnoscenda. Continuo ergo tamquam Deus vivus adstitit 
populo et eo quidem modo, ut Deum ignorare non possent, « ne diceres 
in corde tuo : fortitudo mea et robur manus meae haec mihi omnia 

praestiterunt; sed recorderis Domini Dei tui, quod ipse tibi vires prae- 
buerit » (Deut. 8, 17. 18). Verba vulg. magis efferunt Deum se operan- 
tem demonstrasse iam antequam oracula implerentur; ergo res omnes 
itain suo cursu ordinasse et direxisse, ut tandem in oraculorum imple- 
tionem cuncta evaderent. 

Ita igitur Deus de seipso testimonium exhibuit a principio et in aper- 
to. Atque idem testimonium etiam nunc exhibet mittens prophetam et 
per eum oracula fundens; quare propheta ipse pergit : « et nunc Do- 
minus Deus misit me et. spiritus eius »; — i. e. idem Dominus, idem 
spiritus propheticus qui temporibus anteactis praesens aderat in populo 
per Dei legatos et prophetas, etiam hic et nunc se manifestat in missio- 
ne Isaiae. Apte id ad antecedentia additur. Postquam enim supra saepius 
(cf. 48, 3) declaravit Dei curam et providentiam temporibus anteactis 
eamque in vaticiniis praesertim esse exhibitam ostendit, postquam ora- 
cula de tempore futuro iam proposuit, nemo poterit mirari, quod pro- 
pheta ut pondus addat et auctoritatem verbis suis, sollemni modo suam 
a Deo missionem et spiritum a Deo acceptum propheticum declarat. Idque 
facit eo aptius, postquam coram omnibus ad oracula de futuro data pro- 
vocavit, seipsum iam tamquam testem vivum Dei vaticinantis in medio 
quasi collocans. Hanc acceptationem iam proponit Chald. scribens : 
« et dixit propheta : et nunc Iahve Deus misit me et Verbum (Memra) 
eius ». Haec porro expositio sola verbis apte respondet neque aliquis 
alius nisi ipse propheta ita ex abrupto potest induci loquens, neque alius 
ita simpliciter de se dici potest se missum esse a Deo et spiritu eius. Eo 
ipso enim quod spiritus Dei mentio fit, iam munus propheticum aliqua 
ratione nobis obtenditur, cum eo modo praecipuo quodam iure istud 
munus. describatur; cf. Num. 11, 17. 26. 4 Reg. 10, 6. 10; 19, 90. 23. 
9 Reg. 93, 2. 3 Reg. 22, 24. 2 Par. 15, 1; 18, 23; 20, 14; 24, 20 etc. 
Vel quis alius loquens hic posset deprehendi? Num Cyrus, ut putat 
S. Cyr.? Verum quomodo subito Cyrum loquentem audiamus, nemo 
explicabit. Neque Messias, quem alii intelligunt (S. Hier. Pint. Osor. 
For. Sa, Gord. Calm. Rohl.) ita repente loquens inducitur,quia de ipso 
neque in antecedentibus neque in subsequentibus sermo instituitur; ergo 
nullo modo cernitur, quomodo subito possit loquens induci. Adde quod 
alibi quoque Isaias de se prima loquatur persona ; vide 5, 1; 6, 1. 5 seq. 
8,4 seq. 17. 18. 21, 6; 40, 6; unde quod Del. obiicit Isaiam nunquam 
se ipsum ita in sermone efferre corruit. Quare h. l. prophetam loqui 
S. Ephr. Theod. Sasb. Sanct. Malv. Mar. Lap. Men. Tir. Loch, 
Troch. Sein. recte asserunt, dum alii vel prophetam vel Christum ibi 
'loqui dicant (S. Thom. Mald.). 

Neque desunt qui totum v. 16 a propheta suo. nomine dici censeant ; ita v. 
g. Sanct. Mar. Malv. Lap. Clarius, Men. Tir. Hilz. Umbreit, Kn. Naeg.; 
dicere scil. prophetam : ex quo coepi prophetare de excidio Bubylonis non in 
angulis ambigue et perplexe, sed clare et aperte de eo locutus sum ; ex eo 
scil. tempore quo haec res mihi revelata est, spiritu prophetico ibi 
eram praesens et videbam rei gerendae seriem. Verba ea JVaeg. censet a 
propheta dicta ad familiares discipulos, qui mirati sint quod tam explicite exsi- 
lium babylonicum et liberationem per Cyrum nunc praedixerit ; quibus respon- 
deat se ab initio muneris prophetici de ea re nihil scivisse neque illud oraeulum 
in abscondito antea iam annuntiasse tamquam rem secretam paucisque notam, 
verum se solum loqui de eo a tempore quo ipsi oraculum hoc factum sit a Deo; 
id enim significari verbo illo: a tempore quo exsistit ibi eram. Sed difficile 
mihi videtur, in priore parte prophetam loquentem agnoscere. Nam accedite 
ad me eadem est invitatio qua v. 14 et saepius in hac parte Deus gentes convo- 
cat ad disceptationem ; unde ergo hoc loco subito de familiaribus [saiae discipu- 
lis erit cogitandum, quibus respondeat ad quaestionem, de qua neque hic neque 
alibi quidquam detegi possit? Quando aliquid discipulis est commendandum 
prae ceteris, discipuli nominantur ; vide 8, 16. Modus loquendi ibi eram, hebr. 
ibi ego a tempore quo res exstitit, si de propheta dicitur, valde est singularis 
et eget interpretatione satis coacta : esse, exsistere debet intelligi de revelatione 
rei ; ibi ego de mente prophetae qui rem revelatam secum perpendat ; porro ab 
initio ita absolute positum potius refertur ad id de quo toties iam sermo faclus 
est, Deum scil. ab initio oracula dedisse ; cf. 43, 13 ; 45, 21 ; 45, 10; 43, 3.3; 
eodem modo de Deo iam dictum est 45, 19: non in abscondito locutus sum; 
ergo cum idem nunc repetatur, de Leo simul erit cogitandum. Quamvis faten- 
dum sit loquendi modum : non ab initio in abscondito loeutus sum i. e. parli- 
culae non collocationem (pro : ab iuitio locutus sum non in abscondito vel : non 
in abscondito ab initio locutus sum) posse accommodari alteri de [saiae inter- 
pretationi. Neque Messias (ut alii voluut ; cf. S. Hier. Pint. Calm.) hic loquens 
censeri potest ; nam eous [ue per totam orationem fahve loquitur neque ullum 
est mutatae personae indicium, neque ip um argumentum exposeit mutationem, 
ergo lahve loqui pergit (cf. S. Cyr. Mald. Sasb. Schegg, Loch, Troch. Ges. 
Ewald, Hahn, Del.). 

Proaomen suffixum an ny5 refertur non ad v. 13 ex quo coeli facti sunt 


et terra, id enim nimium distat, neque ad [srael : ex quo tempore populus 
exsistat (ut vult Halin ; sed. 45, 14; 47, 1 et nimium remoti sunt loci, neque 
pro hoc versu quidquam probant), sed facillime et quam maxime obvie adea 
refertur quae non in abscondito dieta sunt, quae ab initio annunliata sunt; ità 
jam ex ipsa sequitur collocatione. 

Demum adverti oportet hebr. etiam verti posse : misit me et spiritum suum 
(ita Sein. Kn. Hahn, Del.), immisit in me spiritum suum, vel misit me suo in- 
structum spiritu ; uti similiter dicitur Nam. 11, 29 : det Do.ninus spiritum suum 
super eos ; generatim spiritus Domini irruere, insilire in prophetas vel legatos 
Dei, vel fieri super eos, vel dirigi ad eos, vel eos induere, replere, vel in eos 

effundi dieitur ; semel Zach. 7, 12 : verba quae misit Deus in spiritu suo (per - 
spiritum suum) per manum prophetarum ; nunquam alias dicitur spiritus 
Domini mittere prophetas, neque 61, 1 quem locum vide. Quare interpretatio 
haec satis commendari videtur. 


Prophetam suam a Deo missionem ultimo membro asseruisse etiam eo 
suadetur quia ad verba Domini inferenda novo utitur prooemio v. 17 
« haec dicit Dominus redemptor tuus, Sanctus Israel : ego Dominus 
Deus tuus docens te utilia, gubernans te in via qua ambulas » ; — eo 
quod mittit prophetam docet populum quae ei prosunt et ad verum eius 
commodum cedunt, eodem modo viam demonstrat qua sit incedendum. 
Id semper praestitit et iam praestat pro tempore calamitatis et exsilii, 
quia annuntiat et quem in finem et quo modo subire oporteat declarat 
piosque spe liberationis et salutis solatur. Hae cura assidua se praebet 
redemptorem qui iura populi tuetur eumque solvit a captivitate, se 
praebet Sanctum, qui vindicta de peccatis sumpta sanctitatem et gloriam 
suam in populo denuo erigit et stabilit. Quantopere autem populus sibi 
ipsi damnum inferat si Deum ea quae e re sunt docentem relinquat, explica- 
tur v. 18 « utinam attendisses mandata mea, facta f'uisset sicut flumen 
paz tua et iustitia tua, sicut. gurgites maris v. 19 et fuisset quasi 
arena semen tuwm et stirps uteri tui ut. lapilli eius; non interiisset et 
non fuisset attritum nomen eius a facie mea » ; — promissa dedit Deus 
magnifica et tempore anteacto et pro tempore futuro. Iam normam ponit 
secundum quam et de miseria praesenti iudicrum ferre possint et de 
ambitu quo bona promissa sibi sint attribuenda. Conditio declaratur quae 
impleatur oportet. Praeceptis Dei scil. debent obsequi; tunc abundantia 
pacis aderit, tunc iustitia illa quam Deus care constituit summa copia et 
affluentia perpetua ad instar fluctuum maris qui nunquam deficiunt, im- 
minuuntur nunquam, verum perpetuo amplissimum maris sinum per- 
fecte implent, tibi praesto erit; tum promissio illa patriarchis data : 
multiplicabo semen tuum velut arenam quae est in litore maris (Gen. 
39. 11; 39, 12; cf. Is. 10, 22. Os. 1, 10), revera sine ullo obstaculo 
plene et integre in opus deducetür, neque unquam populus miseria 
attritus a Deo proiicietur. Locus hic bene notandus est, quia normam 
Dei pro plerisque promissis vel saltem pro modo et ambitu impletionis 
nobis clare exhibet; unde concludere oportet etsi multa absolute pro- 
mittantur, tamen conditione posita esse accipienda (de qua re vide quae 
dixi ad Zach. 6, 45; 8, 17 ; Proph. min. II p. 292. 301). Quare doctri- 
na haec optime quoque inservit ad alios locos rite intelligendos v. g. 2, 
4; 80, 21:32, 1 etc. Abundantiam eadem maris comparatione habes do- 


scriptam in parte priore 11, 9. 

Quomodo textus hebr. accurate vertendus sit, non consentiunt; vertunt enim ali- 
qui : si atlendisses, facta fuisset... uti vulg. exprimit; ita Ges. Ewald, Naeg.; vel si 
attendisses, esset sicut flumen paz tua; ità Umbreit, Stier; vel utinam attenderes... 
esset paz tua; ita Sein. sim. Or. Alii autem sententiam ad tempus futurum referunt : 
si attenderis, paz tua erit ut flumen... ita Hahn, Del. Cum in v. 19 sequatur n»*w5, 
expositio haec posterior, quam Hitz. Km. Hahn, Del. Or. proponunt, non potest 
plane repudiari. Sed tempore perfecto et *i1' ipsa forma magis commendatur expli- 
catio : utinam attendisses, tum esset ut flumen pax tua; vide Ewald, Lchrb. d. 
hebr. Spr. 2. 358 a. Ceterum sensus non multum mutatur, quia in omni casu norma 
Dei statuitur generalis, quae valet et pro praeterito et pro futuro. — Hebr. v. 19 
verte : et genimina viscerum tuorum sicut lapilli eius; ita veteres verbum Yniyo 
intellexerunt; cf. LXX, Syrus, vulg. Chald. et ot ;o:xot apud Procop. ediderunt viyygot 
eodem sensu. Alterius explicationis, vocem illam poni pro Yym et esse vertendum ; 
genimina viscerum tuorum sicul viscera eius (scil. maris), iam meminit Malv. et eam 
adoptant ex recentioribus Hitz. Kn. Naeg. et explicant de animalibus innumeris in 
sinu maris; at ea comparatio minime placet neque ulla adest ratio a veterum concordi 
aeceplione recedendi, quae acceplio concors sane maximi est ponderis, cum de áz. 
^ev. agatur. 


"Uti exsilium babylonicum vaticinatur et liberationem annuntiat, ita 
plane consonum est, ut graviter moneat propheta hoc beneficio divino 
utendum esse. Modo v. 18. 19 ostendit quid boni eos maneat qui Deo 
obsequuntur, quid vero mali contumacibus ingruat. Iam aliquam exhibet 
conditionem quam implere debeant, si promissionum Dei participes se 
reddere volunt ; v. 20 « egredimini de Babylone, fugite a. Chaldaeis, 
in voce exsultationis! anmuntiate, auditum facite hoc et efferte illud 
usque ad exirema lerrae! dicite : redemit Dominus servum suum 
Iacob »! -— optime concluditur hac adhortatione sectio haec : finitus est 
labor. Si ergo Cyrus a Deo missus reditum permittit, laetis animis festi- 
nent in patriam et citato cursu e medio gentilium egrediantur. Ea enim 
separatione sese populum Dei probabunt et opus Dei per Cyrum in suam 
convertent utilitatem. Hanc redemptionem et ipsi summa animorum 
exsultatione, ut decet tale Dei beneficium, amplectantur et opus Dei 
gloriosum ubique usque ad extremas terrae oras praedicent et laudibus 
extollant. Id autem [iet si dispersi in omnem terrae plagam nuntio de 
reditu accepto et Dei clementiam celebrent et ipsi quoque se ad remean- 
dum in patriam accingant. Haec adhortatio congruit iis quae antea de 
fine operis Cyri dicta sunt; cf. 41, 9; 45, 6; et ipsi Cyri edicto. 

Quo libentius voci Dei invitantis obsequantur, vates in memoriam 
revocat quam benigne et mirabiliter eos olim per desertum duxerit, 
paratus scil. iisdem miraculis si opus fuerit reditum iuvare et exornare 
v. 91 « non sitierunt àn deserto, cum educeret eos; aquam de petra. 
produzit eis el scidit petram et. fluzerunt aquae » ; — cf. Ex. 11, 6. 

Num. 20, 12 et vide supra similia de reditu promissa 41, 19 ; 43, 20; 
44, 3. Nihil ergo eis defuturum esse ea allusione spondet (cf. Mald, 
Lap. Men. Tir.); iter fore prosperum et itinerantibus omnia ad usum 
necessaria large iri suppeditatum promittit, uti factum est referente 
Esdra 4, 4. 6 seq. 8, 31 etc. (cf. Sanct. Mar.). Bene notat de sensu 
promissionis S. Cyr. : « dictum est singulari consilio, ut viderent 
Deum qui olim fuit nunc esse et aequali potentia et consimilibus miraculis 
uii posse et inviolabilem habere fortitudinem » (sim. TAeod.). Dum 
autem obsequentes tanta circumdat clementia, extremum instat exitium 
et supplicium .contumacibus; isti perpetua tempestate et turbatione 
iactabuntur v. 22 « non est pax impiis, dicit Dominus »; — cf. 46, 8; 
pax omnium bonorum cumulum et tranquillam possessionem ac fruitio- 
nem dicit, neque raro ipsam salutem messianicam designat (cf. 9, 7. 
Mich. 5, 4). Certe ad animos commovendos factum est quod adhortatio 
absolvitur. et fuleitur demonstrato supplicio ac cruciatu eorum qui Deo 
obsequi renuunt. Ex eo enim clare infertur in Domino solo esse salutem 
positam; quam si reiecerint, iam Dominum iis fore sua ipsorum culpa 
in ruinam et perd:tionem (cf. 7, 9; 28, 16). Uti in cap. 34 et 35, uti 
iam 8, 20-22 et 9, 1-1 et 1, 19. 20 et saepius salutem et supplicium 
inter se opponit, utrumque iis propositum esse dicit; alterutrum eligant 
necesse est, dum iis loquitur tamquam alter Moyses : « considera quod 
hodie proposuerim in conspectu tuo vitam et bonum, et e contrario 
mortem et malum; elige ergo vitam ut tu vivas et semen tuum » 
(Deut. 30, 15. 19). 


Hac sectione absoluta patet eam bene inscribi : finitus est labor. 
Agitur enim in ea potissimam de liberatione ex exsilio et ultima quae 
cons deravimus verba : egredimini de Babylone, ad primam illam 
annuntiationem omnino redeunt. Praeterea totum huius sectionis argu- 
mentum in his tribus continetur : a) Deus potest et vult liberationem 
concedere; ita cap. 40; b) dein duo nobis exhibentur, per quos Deus 
liberationem, salutem, gloriam populo concedere vult; ita 41, 1-44, 23; 
c) demum prior ille heros, de quo 41, 2 et opus eius accuratius 
pertractatur; ita 44, 294-48, 22. Quae omnia propheta ita describit, ut 
oracula simul reddat aequalibus utilia, ut normam Dei universalem, qua 
eodem salutis consilio omnia tempora complectatur et in rerum cursu 
futura quoque adutmbret et praeparet, continuo proponat et explicet, 

lll. — sECUNDA SERIES ORATIONUM. CAP. 49-57. 
Expiata est iniquitas. 
1. Oratio prima 49,1-26. 


Anc. — Servus Domini populis convocatis enarrat, quomodo a Deo 
electus et instructus sit ad suum opus peragendum, sed simul conque- 
ritur quod in vacuum laboraverit; quare causam suam Domino iudici 
committit (49, 1-4). Quem Dominus solatur ostendens ei laboris fruc- 
tum, quo revera salus continget orbi universo, sed ita ut ipsius servi 
gloria ex maxima eius enascatur humilitate (49, 5-7). Tempore enim 
angustiae Deus ei potenter aderit; restituet hereditatem dissipatam, 
populum captivum reducet mira protectione, et de omni terrae plaga 
confluent ad Deum laudibus celebrandum (49, 8-13). Sionem quae se 
a Domino relictam conqueritur maximi amoris significatione Deus sola- 
tur; matrem illam fore praedicit populi innumerabilis cum ingenti suo 
gaudio et admiratione (49, 14-21). Deus enim gentibus mandabit, ut 
Sionem maxima veneratione colant eique filios afferant; nam tamquam 
heros potens auferet praedam ab hostibus et hostes horrendo supplicio 
castigabit, ita omnibus ostendens se esse redemptorem suorum (49, 
92-96). 


Duo in hac oratione eminent : servus Domini, de quo 1-13, et Sion, 
de qua 14-22 agitur. Servus Domini autem ita describitur, ut summa 
Dei protectione instructus sit, in quo Deus se glorificari vult. At ter 
exhibetur in statu laboris, humiliationis, angustiae (v. 4. 7. 8), quem 
tamen statum et summa gloria pro ipso subsequetur et salus ac beati- 
tudo per orbem enata, ad quam efficiendam ipse a Domino sit adiutus 
et constitutus. In altera sermonis parte oratio convertitur ad Sionem ; 
derelictam se credit Sion ; eam tenerrimi amoris exhibitione Dominus 
confortat; denuo eam dicit iri aedificatum multo gloriosius et spatio 
amplissimo, quam gentium reges supplices venerabuntur. Verum est 
quod Malv. affert : « hoc autem caput quaedam est veluti praefatio ac 
potius summum argumentum eorum quae sequuntur omnium ». Nam 
uti haec oratio duabus partibus servum Domini et Sionem nobis propo- 
nit, ita eap. 50-53 servus Domini in sua humilitate describitur simul 
cum fructu qui ex eius laboribus et doloribus enascetur, a cap. 54 Sio- 
nis gloria futura proponitur. Qualis autem exsistat nexus inter servum 
Domini et Sionem, orationum progressu magis magisque declaratur; 

servus enim Domini sua obedientia, perpessionibus, dira morte expiat 
erimina populi et hac expiatione sibi gloriam meretur, cuius pars exi- 
mia in Sionis gloria illustratur, ita ut gloria Sionis instauratae opus sit 
servi Domini et in eius quoque gloriam redundet. Quemadmodum 
vates a 44, 24 et deinceps priorem illum heroem eiusque opus de quo 
41, 2 mentio facta est, latius descripsit et explicuit, ita nunc ad alte- 
rum quem 42, 1 seq. nobis exhibuit orationem transfert ordine aeque 
perspicuo quam conspicuo. 


a) Querela servi Domini 49, 1-4. 


Similiter ut 41, 1 omnes populi invitantur ut aures praebeant atten- 
ias v. 4 « Audite insulae et attendite populi de longe : Dominus ab 
utero vocavit me, de ventre matris meae recordatus est nominis mei » ! 
— hebr. audite insulae ad me i. e. regiones maritimae et longinquae ; 
statim orbis compellatur universus, unde rem agi non particularem sed 
universalem elucet. Eundem loqui de quo 42, 1 seq. mentio facta est 
jam suadetur ex vaticinii compositione. Postquam enim de priore libera- 
iore eiusque opere actum est, et postquam vates ea quae 41, 2 seq. 
25 breviter tetigerat, fusius et enucleatius evolvit a 44, 24 et deinceps, 
jam ipsa sermonis concinnitate exspectamus vatem de altero quoque 
quem paucis 42, 1 seq. delineavit sermonem instituturum esse longio- 
rem eumque et opus eius, uti fecerit in Cyro, explicatius descripturum. 
Porro autem id invicte demonsiratur ex eo quia servus Domini in hac 
oratione et subsequentibus ita exhibetur, ut plane idem sit cum illo ; id 
quod ex ipsa explicatione patebit. Iam quod omnes gentes convocantur, 
optime fluit et explicatur ex 42, 4. 6 : legem eius insulae exspectabunt, 
dedi te in lucem gentium. Quantopere autem sit electus a Domino (42, 1) 
et vocatus (429, 6), explicatur hoc loco : exsistit scil. quia Dominus eum 
tamquam suum minisirum elegit ideoque eum formavit et cum adhuc 
esset in utero matris, iam nominis eius i. e. eius naturae, muneris, 
officii recordatus est, a primo eius ortu Deus omnia illa quae nomine 
continentur et exprimuntur mente et voluntate est complexus. Nomen 
autem alicuius omnia hominis designare saepe solet. Cum aliud nomen 
nisi servus Domini (42, 1) nondum adfuerit, illud proxime intelligitur, 
verum eo ambitu, quo ipse et virtutes eius et opus perficiendum 42, 1 
seq. describuntur. Haec igitur omnia Deum a primo eius ortu et princi- 
pio in mente habuisse et ad hoc eum formasse et vita donasse hoc versu 
asseritur. Quam ample haec in Christo sint impleta, lege Matth. 4, 921. 
Luc. 4, 31 (cf. S. Ephr. Euseb. S. Hier. Cyr. Theod. Sanct, etc.). Hoc 
loco proxime se declarat servus Domini ita a Deo ad vitam evocatum et 

iali muneri a primordio destinatum, ut quam merito querelam .illam 
v. 4 fundat appareat et quanto iure Dominum invocet vindicem causae. 
Tota enim eius exsistentiae et vitae ratio quam maxime probat, quanto 
studio debuerit audiri ab omnibus. 

Tamquam a Deo vocatus et designatus etiam optime ad munus 
subeundum est instructus, quae est alia ratio, cur audiri debeat v. 9 
« et posuit os meum quasi gladium acutum ; in umbra manus suae pro- 
texit me et posuit me sicut sagittam electam; in pharetra, sua. abscon- 
dit me » ; — osi. e. verbum eius; ergo id quod vult et mandat, virtute 
pollet maxima et effectu carere nequit; cf. 114, 4 : « percutiet terram 
virga oris sui et spiritu labiorum suorum interficiet impium »; eodem 
modo id quod docet, penetrat, separat in modum gladii; vivus est enim 
sermo Dei et efficax et penetiabilior cmni gladio ancipiti (Hebr. 4, 12) 
et Christus profitetur se gladium misisse, quo fiat inter homines dis- 
cretio et separatio (Matth. 10, 34). Cum os, verbum, tamquam gla- 
dius significetur, simul indicatur discrimen quod intercedit inter hunc et 

yrum (A45, 4 seq.). Verbi igitur vis et efficacia declaratur. Eadem indi- 
catur in sagitta nitida vel tersa, polita (hebr.); uti gladio pugnatur 
cominus, uti sagitta eminus ferit ac sternit (Sanct.); quare omnes et qui 
prope sunt et qui procul ab eo erunt vincendi. Etiam in sagitta tersa 
cernis vim penetrandi, qua interimantur hostes veritatis, alii autem ad 
salutem et utilitatem vulnerentur (ut in Cantico dicit sponsa percussa : 
vulnerata ego sum amore; S. Cyr. sim. Euseb. S. Hier. Theod.). Gla- 
dio et sagittis armatus incedit rex Messias Ps. 44, quibus armis victoria 
eius universalis in pugna cominus et eminus facienda innuitur (cf. For. 
Osor. Malv. Mar. Men.). Cum hisce armis coniuncta est insignis Dei 
protectio, quam accommodate ad gladium et sagittam describit ; id in pha- 
retra planum est, qua simul declaratur, servum Domini iri eductum a 
Domino et armorum in modum adhibitum, quando Domino placuerit; 
in priore metaphora gladii eatenus solum retinetur, quatenus gladius 
sub sinistro brachio abditus in vagina aliquo modo sub umbra manus 
abscondi (hebr.) dici potest; magis autem ipse cuius os est gladius spec- 
latur, qui manu Domini i. e. divina potentia absconditur, ita ut nemo 
ei nocere possit, et qui sub umbra abditus mediis in laboribus et medio 
in aestu mire a Domino recreatur et grato quasi refrigerio confortatur. 
Hanc protectionem habes quoque indicatam 42, 1 : ecce servus meus 
quem fuleio (hebr.), v. 6 apprehendi manum tuam, servavi te. 

Iam cur ita sit a Deo instructus et protectus effertur indeque nova 
colligitur ratio, cur debeat audiri v. 3 « et dixit mihi : servus meus es 
tu, Israel quia in te gloriabor » |— hebr. in te me gloriosum exhibebo 
(cf. 44, 23) ; finis ergo qui omnibus in v. 1. 2 enuntiatis intenditur is est, 

ut is se ministrum et servum Domini praebeat et ut Dei gloria et subli- 
mitas per ipsum hominibus nota fiat; in eo Deus suam mai estatem vul 
manifestare, in eo ergo scopus ille « plena est omnis terra gloria eius » 
attingi debet. Eam Dei gloriam insigni modo per servum Domini promo- 
ium iri, etiam supra 42, 8 exprimitur et ubertim declaratur in cantico 
illo 42, 10-12. Sed cum vocetur /srael ', unusne ille intelligitur, de 
quo 42, 1, an populus Israel qui hoc quoque servi nomine antea est 
appellatus (42, 19) ? Sed populum non posse intelligi, statim elucet ex 
v. 6 in quo idem servus a Deo assumptus dicitur ad suscitandas tribus 
lacob et servatos Israel reducendos , ubi ergo servus tamquam populi Israel 
redemptor ab Israel distinguitur et quidem ita, ut plane absonum sit et 
ab omni prophetia quam maxime alienum dicere populum sui ipsius esse 
redemptorem. Dein adde, eundem servum statim dici lucem gentium ; 
proinde eadem appellatione salutari, qua idem 42, 6. Dein in v. 8 dici- 
tur dari in foedus populi, ut educeret vinctos; hisce autem primo idem 
describitur qui supra 42, 6. 7 iisdem nominibus est designatus, et 
secundo apertissime a populo distinguitur ; quia populus nequit concipi 
iamquam mediator foederis secum ipso et quia populus in carcere exsi- 
lii vinctus non se ipsum potest educere, neque populus caecus se ipsum 
potest lumine donare (cf. 49, 9 et 42, '1 : ut aperires oculos caecorum), 
Ergo non obstante nomine Israel unus ille, de quo 42, 1, intelligi debet, 
nisi vatem secum ipso committere et plane absurda dicere velimus. 
Neque adeo difficile est explicare, cur eo nomine appelletur. Ratio enim 
in subsequentibus orationibus declaratur, quibus servus ille populi 
personam gerens pro populo peccata luit et satisfactione vicaria pro 
populo expiat culpam peccata populi in se assumens et poenas populo 
debitas in se exsolvens. Tamquam talis iure appellatur Israel et tale eius 
munus pro populo et quasi in persona populi subeundum apte in hac 
oratione praeparatoria iam insinuatur assumpto populi nomine. Idque fit 
eo facilius quia Israel de se est nomen patriarchae, patris populi; iam 
vero servus ille tamquam alter populi parens et servator adest, in se 
ipsius nominis significationem exprimens, est enim a Deo armis instruc- 
ius ideoque revera « pugnator, miles Dei » i. e. Israel, qui igitur 
nomen vere in se exprimit, et ut olim Iacob oratione et patientia vicit 
indeque nomen reportavit (Gen. 32, 29. Os. 12, 4), ita hic quoque ora- 
iione sua et patientia in Deum praevaluit, ut ex irato propitium redderet 
homini (cf. For. Lap. Men. Tir. Osor.). Porro, ut rex Assyriorum 


1. S. Ephr. in suo textu non videtur legisse Israel; immediate enim iungit : servus meus, 
in te gloriabor ego; parum est tibi ut sis mihi servus et suscites tribum Iacob etc. 

Assur vocatur, ita rex Israel merito Israel vocari potest « quia nomen 
corporis capiti tribuitur » (Mald.) idque eo magis ut indicetur eum 
revera esse ex Israel oriundum (cf. Euseb. S. Hier. Cyr. Thom. Sanct. 
Sasb.); uti ergo nomen ab uno in omnes transiit, lta denuo uni attribui 
potest in quo tota populi vita quasi colligitur et consistit. Tale ergo . 
nomen quod de se est nomen unius minime obstat quominus ille unus 
intelligatur qui ex notis adiectis alius esse non potest nisi idem, qui 429, 
1 describitur a populo plane distinctus. 


Messiam h. 1l. agnoscunt sancti Patres, quorum locos vide apud Reinke, Mess. 
Woissag. II p. 93 et Kilber, Analys. bibl. ed. Tailhan I p. 380. Et horum ve- 
stigia premunt etiam fere omnes interpretes catholici. Variam tamen interpreta- 
tionem iam proponit S. Thom.; primo vocem populi audiri asserit aununtiantis 
et dicentis audite... me in ipsis patribus elegit, et'ita porro de populo explicat. 
Tum addit: secundum alios haec est vox Cyri, cuius nomen praenuntiatum est ab 
Isaia antequam nasceretur ele.; denique : aliter exponitur de Christo, cuius no- 
men ab angelo praenuntiatum ete. Censet vero Calm. hoc de Cyro quidem aegre 
explicari, satis tamen apte de Isaia et loanne Baptista, tum etiam de Christo; at 
uti ex eius verbis ulterioribus elucet explicationem de Isaia retinet ut primam, 
cui alias adiungit. In similes sententias interpretes rationalistae hie abeunt, si- 
cut 42, 1 seq. Intelligunt enim bic vel populum Israel vel electos et. pios ex [s- 
rael, vel prophetas, vel etiam Isaiam solum (cf. Ros. Ges. Kn.). Haec singula 
refutare iam non opus erit, postquam verbis ipsis eas sententias excludi supra 
ex nexu et contextu ostensum est. Ges. asserit de Messia sermonem esse non 
posse, quia is de quo agitur hic loquitur; quasi Messias non eodem modo a 
propheta posset induci loquens, sicut loquens inducitur cap. 14 rex Babel et 
habitantes in Seheol. Neque id fit sine ulla praeparatione; ea adest 42, 1 seq. 

. et post Cyrum alterum iam in scenam prodire liberatorem plane ad libri concin- 

' nitatem spectat. Dein quis loquatur, utrum Ialive an propheta, debet apud pro- 
phetas saepe ex argumento disci; non apponunt nomen loquentis ; idem ergo 
hoc loco obtinet. Ex argumento et locis parallelis erui debet quis loquatur. Dein 
obiicit Ges. obstare v. 8. 9; sed hi versus iidem sunt re qui 49, 6. 7 iam legun- 
tur; porro de qua instauratione ibi sermo sit, in sermonibus de Sion explicatur ; 
gloria vero Sionis exoritur ex perpessionibus servi Domini, uti subsequentibus 
orationibus videbimus. 

Nomen [srael deest in uno codice hebr. (cf. de-Rossi) et aliqui critici eam de- 
lendam esse censuerunt; ita J. D. Michaelis et Ges. Habent quidem hanc vocem 
textus hebr. LXN, Syrus ', S. Hier. Chald.; at quemadmodum apud LXX 
42,1 falso textui verba Israel et Iacob sunt inserta, ita fieri potuit, ut hoc loco 
quoque poneretur Israel, ad quam interpolationem forte etiam 44, 93 in Israel] 


l. Neque tamen ut videtur S. Ephr. vocem legit; vide ad 49, 3. 

'" me gloriosum reddam nonnihil iuvit. Et si antiquitus facta est interpolatio in 
textu graeco, non sane mirum est eandem apud reliquos inveniri. Sed res dubia 
est, nam [srael potest explicari, quamvis sane fateri oporteat, uomen alibi non 
de uno aliquo nisi de patriarcha adhiberi, alias semper de populo. Alii difficul- 
tatem alia via removere tentarunt; at parum feliciter. Nam censent verba. ea ita 
posse concipi, ut ea servus Domini iubeatur ad Israel dicere : dixit mihi Domi- 
nus : die scil. populo : servus meus es tu Israel (Braun, Calm.); sed quo iure 

' talis assumitur suppletio? Alii sermonem transferri volunt in altero membro a 
servo ad Israel : servus meus es tu, et in te gloriabor, Israel (Hensler, Staüdlin); 
sed cur subito inferatur allocutio ad Israel, ad aliam personam, postquam prae- 
missum est : dizit mihi, non facile explicatur. Saadias in versione arabica vo- 
cem accipit ac si bxww"5 seriptum esset : servus meus es tu ad Israel, in te glo- 
riabor ; sensus quidem non spernendus, et qui ad sequentem querelam v. 4 viam 
optime sterneret; at quomodo textus uti iacet sic. possit intelligi, nemo dixerit. 
Facilior esset talis 5 suppletio ex im. ita ut vertatur : dixit mihi : servus meus tu; 
Israeli (dixit) : quia in te gloriabor; ita enim quandoque 5 suppleri in membro 
parallelo, omnes concedent (cf. 44, 98). At cur allocutio fiat ad populum, vix 
hi. 1. satis suaderi potest. Ceterum aliqui ex rabbinis qui de propheta Isaia ver- 
ba eapiunt, ita explicant : « servus meus es tu ex semine Israel; sive : tu Israel 
qui repulatus es in oculis meis instar totius Israel » (Abenesra apud Ros. Ges.) 
vel : « loquitur universaliter et particulariter : tu, Israel, in quo gloriabor, si- 
cut herus gloriatur in servo fideli » (Kimchi apud Rios.). 

Pro iis demum qui verba haec quasi oraculum d^ Ioanne Baptista explicare 
volunt, adscribo quae Sanct. advertit : « neque minus improbabile est (quam 
agi de Cyro) quod aliqui putant haec ad Ioannem Baptistam pertinere, quorum 
ratio gravissima et pene sola est quia Ecclesia caput hoc in loannis sollemniis 
tum ad sacrum Missae quam ad horarum officium adhibet. Quae ratio levissima 
est, ut late probavimus ad illud Zach. 13 : quid sunt plagae istae in medio ma- 
nuum tuarum? ubi ostendimus saepe ab Ecclesia alienam historiam propter ali- 
quam similitudinem sacris Sanctorum officiis accommodari. Et sane si ratio haec 
aliquid haberet momenti, probaret etiam de Ioanne esse caput primum Ieremiae, 
quia illud de Ioanne recitat Ecclesia in eius vigilia ». De tali accommodatione 
textuum vide Cornely, Introd. I p. 544. 


Cum igitur servus Domini tam singulari ratione esset vocatus a 
Domino et instructus et scopum haberet adeo sublimem a Domino prae- 
fixum, iuremerito querelam fundit acerbam, quia populus Israel sua 
pertinacia laborum illius proventum repudiat et Dominum iudicem cau- 
sae patronum invocat v. 4 « et ego dixi : in. vacuum laboravi, snc 
causa et vane fortitudinem meam consumpsi ; ergo iudicium meum cum 
Domino et opus meum cum Deo meo »! — querelam fieri de Israel per - 
vicacia eruitur ex responso Dei subsequenti (de quo infra); et ego cum 
emphasi dicitur, quia quae affert servus Domini et quae expertus est 

effato Domini v. 3 contraria esse videntur. Dicit se in vanum laborasse, 
inaniter et incassum studium et vires consumpsisse. Quae plane conve- 
niunt in Christi querelam de obstinatione Iudaeorum : quoties volui 
congregare filios tuos... tu noluisti ; indigne fert eorum incredulitatem, 
ut ait. Theod. et sim. Euseb. S. Cyr. Hier. Osor. Sanct. etc. At Dei 
voluntas et opera in v. 1-3 enuntiata effectu carere non possunt; quare 
addit ad expostulationem : attamen ius meum est penes Dominum ct 
opus meum penes Deum meum (hebr.); suam causam Domino commit- 
tit; quia est ita a Deo vocatus et instructus, lus habet ad effectum et 
prosperum successum laborum et qui hos labores inanes reddere conan- 
tur, inimici sunt et adversarii Dei, contra quos Deus ipse suam causam 
tueri debet. Quare in illa prima laborum sterilitate se solatur, ius suum 
inviolabile esse repositum penes Dominum et opus, negotium suum 
omnemque fructum pariter in Domini potestate collocari qui ad effectum 
rem pro beneplacito suo perducet certissime quia suam voluntatem adeo 
manifesto (v. 3) declaravit. Et quia servus Domini pro sua parte virili 
laborem impendit multum, immo eo studio et conatu ut esserere possit 
se vires suas consumpsisse, eo potiore iure a Domino potest postulare 
ut suam tueatur causam eamque suscipiat ad finem gloriosum perducen- 
dam. Ita innuit vates, uti videtur, nexum qui adsit inter labores Messiae 
et eius gloriam operisque ambitum, quem nexum in subsequentibus 
magis magisque explicari videbimus. Verba haec quibus suam causam 
Deo committit, quid sunt aliud nisi illud : et nunc clarifica me tu, Pater, 
etc. cf. Ioan. 171, 1. 5 seq. 


b) Fructus laboris servi Domini 49, 5-7. 


Querelae isti et iuris postulationi statim respondit Deus; responsum 
ipse servus enarrat, quo simul explicite declaratur quid sit, iudicium 
(ius) et opus (v. 4), quod Dominus tuendum et efficiendum suscipiat 
v. 8 « Et nunc dicit Dominus formans me ex utero servum sibi, ut re- 
ducam Iacob ad. eum — et Israel non congregabitur ! — et. glorificatus 
sum in oculis Domini et Deus meus factis est fortitudo mea » ; — de- 
nuo servus Dominum commemorat a quo sit formatus et institutus à 
prima sua origine ut servus sit Domini ad tribus Iacob reducendas ad 
Deum; ergo iterum se a Domino ad id creatum et destinatum dicit, in 
qua repetitione argumentum v. 4 continetur et simul illud Dei consilium 
firmum permanere in se et. firmum censeri a servo Domini exprimitur. 
Cum addat er glorificatus sum... iam responsum faustum sibi factum 
animo praeoceupans priusquam illud nobis enarret ostendit magnam 
animi laetitiam de postulatione sua copiose a Domino concessa ; pro hu- 

miliatione enim v. 4 expressa qua in hominum oculis videbatur incas- 
sum laborem insumpsisse, iam laetabundus suam apud Dominum glo- 
riam sibi factam effert ; pro viribus frustra impensis Deum sibi factum 
esse robur, ergo si quod damnum subiit id modo quam maxime eximio 
ac divino reparatum esse cum animi exsultatione annuntiat. Hisce quan- 
topere animus eius laetetur ex eo conclude quia 'quid responso Dei in 
se effectum sit ante ipsum responsum inversione quadam psychologica 
enarrat. Quod in textu lat. legitur et Israel non congregabitur, debet 
explicari vel ut innuatur populi pervicacia, qua consilio Dei obsistere 
nititur : ego formatus sum, ut Iacob reducam et quid est quod Israel 
non vult aggregari ad Dominum ?! vel tamquam exclamatio admirantis 
et quasi quaerentis : quomodo in tali Dei consilio fieri posset ut Israel 
non congregaretur? Prius indicant Osor. Lap.*Men. Tir., alterum Mald. 
simul cum alia explanatione. 


- Alii potius ita explanant ut populi israelitici abiectionem ibi declarari dicant 
(cf. S. Hier. Mald. Malv. For. Sanct. Sasb. Pint.). At abiectum iri populum 
a Deo in universum non videtur esse verum ; nam : « numquid Deus repulit 
populum suum ? absit ! non repulit Deus plebem suam quam praescivit... nolo 
enim vos ignorare fratres mysterium hoc quia caecitas ex parte contigit in 
Israel, donec plenitudo gentium intraret et sic omnis Israel salvus fieret » (Rom. 
41, 1. 9. 95. 96). Dein abiectionem hoc loco indicari non censeo, quia v. 5 re- 
sponso Dei asseritur et affirmatur servum Domini reducturum esse reliquias Israel. 
Quare ad contextum melius — ne dicam unice — convenit lectio quam LXX 
praebent et-Aq. Syrus et Chald. omissa negatione. LXX quidem : ut congrega 

rem Iacob ad eum et Israel, congregabor et glorificabor coram Domino ; ita ex 
S. Hier. ; referente S. Hier. Aquila vertit : et Israel ei congregabitur ; eundem 
sensum exprimit Chald. et Syrus. 

In textu hebr. adnotatur pro ND quod scriptum est i. e. non legendum esse 35 

i. e. ei, quod idem vidimus ad 9, 3 ; teste S. Hier. negationem legebant et 
exprimebant Theod. et Sym. et hanc negationem ipse tamquam fortissimum 
contra Iudaeorum perfidiam testimonium retineri vult atque se satis mirari fate- 
tur, quomodo vulgata editio (LXX scil.) hoc fortissimum testimonium alia inter- 
pretatione subverterit. Eius vestigiis olim institerunt non pauci. Verum hodie 
plerique sensum sequuntur et exprimunt illum quem LXX et vetus latina ver- 
sio (et ex ea S. Ambrosius et S, Augustinus ; cf. Sabatier, Bibl. sacr. lat. vers. 
ant. ad h. 1.) et Syrus et Aq. exhibent ; ef. Schegg, Loch, Rohl. Troch. (aliter 
tamen Reinke 1l. c. 132 et Net.) Kn. Sein. Del. Naeg. Or. etc. Aliqui, ut Hitz. 
Hofmann, retinent quidem negationem, at explicant FON abripere, interire : et 
Israel non abripietur, non interibit; sed cum verbum adeo frequenter de notione 
congregandi adhibeatur, hoc loco quo sermo est de reducendo lacob, alia signi- 
ficatio derivata nemini potest in mentem venire; significat enim auferre i. e. 
ad se colligere, ad se attrahere id quod quis antea dederat; vel vento colligi 
i. e. auferri; vel (ad patres) colligi i. e. mori 

Prooemio illo exsultationis praemisso subdit Dei responsum v. 6 « et 
dixit : parum est ut sis mihi servus ad suscitandas tribus lacob et faeces 
Israel convertendas, ecce dedi te in. lucem gentium, ut. sis salus mea 
usque ad, extremum terrae » ; — ergo Deus servum de casso labore 
conquerentem solatur dicens : nimis exiguum esset si solum mihi inser- 
vires ad suscitandas tribus Iacob et ad servatos Israel (hebr.) reducen- 
dos ; ad multo maiora te praeterea servum assumo : non solum unum 
populum docebis, sed doctor eris gentium iisque beatitatem afferes ita 
ut tu sis salutis auctor omnibus qui universum orbem incolunt. Tanto 
igitur operis effectu qui omnes gentes et extrema quoque terrae com- 
plectetur eum solatur et erigit de labore per aliquod tempus frustra 
impenso. Quibus verbis consilium Dei et opus Messiae pulcherrime ex- 
plicatur; exprimitur voluntas Dei ope Messiae et Israel et omnes alios 
populos ad salutem adducendi. Tribus Iacob multiplici iniquitate et mi- 
seria sunt prostratae ; eas igitur eriget, statuet denuo, sicuti tabernaculum 
David quod decidit erigetur (Am. 9, 11); servatos ex Israel, reliquias * 
ex dispersione, eos scil. qui alieni a moribus gentilium Deo suo et pro- 
missionibus eius fideliter adhaeserunt, qui servati sunt ex direptione 
ei vastatione (cf. 42, 22-95), eos reducet ad Dominum; sed parum est 
ut in uno populo regnum Dei stabiliat; gentes ex tenebris ignorantiae 
ei peccatorum in lucem veritatis ét gratiae divinae educet ; ipse in se, 
in doctrina, erit lux gentium et auctor et fons salutis per orbem uni- 
versum. llaec sane adeo praelara sunt, ut de^nullo, neque do populo 
Israel, neque de prophetis dici possint, verum de uno Messia. Praeterea 
iis verbis aperte idem describitur, de quo eadem 42, 6. 1 dicuntur, qui 
iam 11, 10 tamquam signum populorum exhibitus est quem gentes 
deprecabuntur et cuius tempore repleta est terra scientia Domini; qui 
iam 9, 2 tamquam lux et imperii latissimi auctor (9, 6) est adumbra- 
tus, cuius tempore tribus Iacob colligentur (11, 11 ; cf. Mich. 3, 4 ete.). 
Nonne quivis fateri debebit illum describi, qui sit lumen ad revelatio- 
nem gentium et gloria plebis Israel et qui de se ipso dixit : ego sum 
lux mundi (S. Cyr.) ? Cum autem dubium nullum sit quin lux gen- 
tium et, salus Domini bona designent spiritualia et coelestia dona, con- 
sequens est ut etiam quae in priore membro de suscitandis tribubus 
Iacob dicuntur, eadem ratione intelligantur. Sensus enim locutionis 
complexae est : non solum populo Israel verum omnibus summa tu 
afferes beneficia. En quantopere labor eius non erit inanis! Et cum 


1. Ita in comment, S. ffier. ipse vocem *oxz explicat. 

responsio haec fiat post querelam, iam innuitur pro humiliatione illa et 
molestia et magna virium contentione tale ei praemium rependi. 

Nexus idem qui sit inter humiliationem et contemptum servi Domini 
.et eius gloriam et exaltationem etiam clarius effertur et simul ea quae 
in v. 4 indicantur magis explicite declarantur v. 7 « Aaee dicit Domi- 
nus redemptor Israel, Sanctus eius ad comtemptibilem animam, ad 
abominatam gentem, ad servum dominorum : reges videbunt et consur- 
gent principes et. adorabunt. propter. Dominum, quia fidelis est, et 
Sanctum Israel qui elegit te » ; — hebr. ad abominationem gentis i. e. 
ad eum qui genti est abominationi et contemptui; advertit S. Hier. 
transtulisse Theodotionem : qui abominationi est genti, similiter LXX 
zí» ÜBeAussóysws mà cO» iÓvOy ; etiam gens apud scriptores latinos 
quandeque de uno ' dicitur, ut sit idem ac progenies, soboles; et hoc 
modo vox hic erit capienda, ut idem habeatur sensus cum textu origi- 
nali. Vocatur Dominus redemptor, liberator, vindex populi (cf. 48, 90) 
et Sancius qui ut talis ad veram sanctitatem populum revocare vult ; 
cum isti tituli hie usurpentur, nexus debet adesse inter hos et locutio- 
nem Dei hoc loco relatam. Cum locutio fiat ad. illum qui contemptibilis 
videtur et hominibus est abominationi et qui tamquam servus habetur 
duris dominis subiectus, eique annuntietur fore ut reges et principes 
magna reverentiae significatione se prosternant propter Dominum, sine 
ullo dubio ei solatium praebetur de humili illa conditione et indicatur 
ex abiectione illa et miseria fore ut honor Dei et cultus enascatur vel 
conditionem illam vilem viam esse, per quam et, ipse servus Domini ad 
gloriam sit perventurus et reges et principes ad humilem venerationem 
sit adducturus; ita quoque fore, ut fidelitas Dei agnoscatur et sanctitatis 
eius opus aestimetur quod praeclare elucet in ipsa servi electione a Deo 
facta. Quare illud fore innuitur quod v. 3 dictum est : in te me glorio- 
sum exhibebo. Simul querela v. 4 proposita, labor vacuus etc. hocloco 
partim declaratur, partim augetur opprobriis propositis qüae servus 
Domini obire debebit. Haec opprobria hoc loco solum generatim adum- 
brantur ; magis magisque explicantur et describuntur 50, 6 et 53, 2-12 ; 
quare ea quoque in re id deprehendimus quod frequens est apud Isaiam, 
ut quae antea quasi obiter et paucis dicta sunt, postmodum clarius et 
uberius proponantur. 

Esse autem etiam in hoc versu sermonem ad eundem et de eodem, de 
quo in antecedentibus, omnino certum videtur. Nam in v. 8 et 9 de eo- 
dem institui sermonem ex eo elucet, quia iisdem verbis fit ad eum al- 
locutio et eadem munera ei assignantur, sicut in v. 6 et 49, 6... Cum 
igitur illud te in v. 6 et 8 et 9 de uno eodemque necessario debeat in- 


- 4 Ita apud Virgilium : vigilasne, deum gens, Aenea ?. 


238 Is. 49, 1 


telligi, fieri nequit ut in versu 7I interiecto de alio quodam accipiatur; 
nisi clarissimae et gravissimae rationes pro tali enallage personae ad: 
sint. Atqui tantum abest ut adsint, ut contextus proximus et remotus ean- 
dem personam indicet. Nam servus Domini statim ab initio ut electus 
Domini describitur neque alius in hoc capite eo nomine designatur ;:cum 
igitur dicatur qui elegit te, de alio quodam nequit cogitari. Angustia 
illa in v. 1 descripta partim iam innuitur in v. 4, iterum supponitur in 
v. 8 et demum quam maxime explicite in servo Domini exhibetur 30, 6 
et 53,9 seq.; ergo etiam in v. 7 intelligi debet de eodem. Gloria quae 
ex humili conditione enascetur, pari modo exprimitur v. 6 et "7 et 8 
et clare quoque in servo Domini describitur 50, ' seq. et 53, 11. 12; 
proinde arbitrarium esset versum '1 intermedium alia ratione accipere, 
cum tamen antecedentia per eum illustrentur et ipse quoque in subse- 
quentibus magis per singula fere verba explicetur. — Demum vix opus erit 
adnotare, cum res sit adeo aperta, quam plene iste quoque versus in 
Christo sit impletus; servus quoque dominorum apte vocatur, quia ex 
populo sub alienorum dominio constituto egreditur vel ut S. Hier. dicit: 
« qui servus fuit principum et tam humilis ut staret ante Annam et 
Caipham et crucifigendus Pilato et Herodi mitteretur ». Nexum qui sit 
inter ludibria et exaltationem bene efferunt S. Cyr. Euseb. Theod. ; de 
Messia sermonem fieri agnoscunt plerique interpretes quoque latini et e 
recentioribus Reinke, Net. Rohl. Troch. Del. Naeg. aliique. Praeclare 
adiungitur ad servum dominorum descriptio admirationis et reverentiae 
qua reges et principes, qui ipsi alias prostrationem a suis postulant, iam 
stupefacti ipsi surgant de thronis seseque prosternant; habes in priore 
parte summa opprobria et ludibria, in altera summam honoris signifi- 
cationem. Nonne idem depingitur quod expressit S. Paulus : humiliavit 
semetipsum... propter quod et Deus exaltavit illum ? 


Plerique interpretum lat. verba ita concipiunt ut et de Christo sermo sit et de 
gente abominata i. e. de Christi discipulis, de plebe christiana. Ita propter tex- 
tam latinum. Id non necesse esse iam dixi; neque enim de gente est sermo, sed 
uti LXX, Syrus, Theod. rite verba hebr. interpretati sunt de eo quia gente abo- 
minationi habetur. Proinde nullo modo opus est, ut illud fe sensu collectivo 
accipiatur. Neque pro hac acceptione cum For. iure allegatur Act. 13, 47, quo 
loco Paulus apostolus suam ad gentes missionem probat dicens: « sic enim 
praecepit nobis Dominus : posui te iu lucem gentium, ut sis in salutem usque ad 
extremum terrae ». Nam inde solum sequitur quae de Christo capite valeant, 
suo modo etiam valere de membris Christi, ut bene adnotat Sasb. qui pro ea re 
nos remittit ad primam regulam Tichonii de Christo et corpore eius Ecclesia 
(cf. S. Augustin. de doctr. christ. 3, 30. 31; M. 34, 81). Ita Christus. qui se 
vocavit lucem mundi etiam discipulis dicit: vos estis lux mundi et ipse per 
praedicationem Ecclesiae fit revera « lux gentium ». Argumentatur ergo aposto- 

lus ex eo quia Messias debet fieri lux. gentium et ipse missus sit ad praedican- 
dum Christum, se debere gentibus evangelium annuntiare ; quae argumentalio 
plane legitima est, attamen nullo modo efficit, ut illud te primo et per se sit 
sensu collectivo aecipiendum. Sed sermo est de uno; quia vero ille unus is est 
ad cuius imaginem et similitudinem reliqui qui sunt ipsius efformari debeant, 
qui dixerit se esse sequendum, qui sil caput corporis Ecclesiae, cuius membra 
sint baptizati etc. inde sequitur, quae de Christo dicuntur saepe etiam suo modo 
ad christianos extendi. Cur S. Hier. qui affert versionem Theod. eique etiam 
Aquilam consentire innuit et LXX et interpretationem de Christo meliorem 
dicit quam illam de gente Iudaeorum et in (ine commentarii solum de Messia 
hunc locum accipit, nihilominus verterit ad abominatam gentem, quis dixerit 
vel quis ea versione à proprio sensu se abstrahi permittet ? 

De gente Iudaeorum haec accipi debere censent Mald. Mar. Calm. Dereser, 
Schegg ; et Calm. quidem praeter hane acceptionem etiam de Cyro exylicari 
posse non abnuit et iis quoque qui de Isaia interpretentur non deesse rationes 
salis probabiles asserit, neqie loannem Baptistam excludit et demum omnia in 
Christo esse expleta etiam affirmat. Sed talis explicationum copia nos potius 
inopes redderet. $. Thom. priore loco explanat de gente iudaica; dein subdit : 
vel de Cliristo, qui fuit in passione contemptus et quasi servus iudicatus. Sed 
cum in v. 6 et 8 de Messia sermo sit, in v. 7 intermedio eadem allocutio non 
potest ad alium dirigi. Alias rationes supra iam dedi, cur seusu litterali hic de 
seryo Domini i. e. de Messia fiat vaticinium. — Denique adnoto Barh. hic et v. 1 
intelligere Zorobabelem. 


[ 


c) Instauratio per servum Domini 49, 8-13. 


Postquam in antecedentibus munus servi Domini eiusque exaltatatio 
 generatii est proposita (v. 6. 1), iam aliqua magis particularia subdun- 
tur ad duo illa illustranda v. 8 « Haec dicit Dominus : in. tempore pla- 
cito exaudivi te el in die salutis auxiliatus sum tui et servavi te et dedi 
te in. foedus populi, ut suscitaves terram et possideres hereditates dissi- 
. patas, v. 9 ut diceres his qui vincti sunt : exite, et his qui in tenebris ; 
revelamini »! — iam de quo sermo sit nequit dubitari; eadem enim 
verba et easdem enuntiationes legimus 42, 6. 7. Explicatur hae prima 
sententia id quod v. 6 dictum est de suscitandis tribubus Iacob. Haec 
suscitatio primo in eo consistet ut servus Domini statuatur a Domino 
tamquam is qui sit foederis institutor et mediator inter Deum et populum. 
Hac appellatione servus Domini quam clarissime distinguitur a populo 
(cf. 42, 6); totus populus Israel est populus theocraticus; inter ipsum 
et Deum foedus novum est instituendum ; vetus illud peccatis est viola- 
tum et ista violatio in ipso exsilio abductione populi in regionem alienam 
etiam symbolo externo est manifestata. Instauratio igitur optime descri- 

bitur tamquam foederis restitutio et innovatio. Inde Ieremias iam loqui- 
tur accuratius de novo foedere (Ier. 31, 31), 0see de foedere percutien- 
do (2, 18) et Malachias foederis novi mediatorem angelum testamenti 
vocat (Mal. 3, 1). Haec foederis restitutio deseribitur ita ut quae viola- 
tione foederis perdita erant iterum meliore conditione innoventur : unde 
terra quae vastata est et inculta iacet denuo erigitur; sortes et heredita- 
tes desertae et derelictae denuo distribuuntur; exsules qui quasi in car- 
cere et tenebris inclusi gemunt (cf. 42, 92 seq.) in libertatem vindican- 
tur et ad felicitatem et prosperitatem adducuntur ; vide 42, 71. Ita ergo 
damna quae violatio legis intulit regioni et hominibus reparantur. Haee 
quidem ad normam prioris liberationis describuntur; sed instaurationem 
theocratiae intelligi spiritualem, ex v. 6 concludendum est, in quo opus 
messianicum luce et salute contineri dicitur. Idea enim una et commu- 
nis est instauratio theocratiae, quae parvis initiis et per modum praepa- 
rationis fit in priore liberatione, cuius auctor est Cyrus, quae vero altiore 
modo et sublimiore efficitur in liberatione altera per servum Domini 
adducenda. Quare utramque liberationem simili exhiberi schemate, iam 
iis satis declaratur quae vates 42, 13-44,93 nos docuit. 

Verum bene notari oportet ad tale opus servum Domini assumi ita, ut 
antea praecesserint obsecrationes eius et preces, quas Dominus tempore 
gratiae et benevolentiae benigne susceperit; vox v3? alludit ad 40, 2 
expiata est iniquitas — exaudivi te; ergo servus Domini rem suam 
enixe Domino commendavit, successum operis efflagitavit; unde hac 
enuntiatione idem indicatur quod v. 4 habemus et quod in Christi ora- 
tionibus ad Patrem cernimus impletum (loan. 17, 1 seq. Hebr. 5, 7). 
Angustias servi Domini et labores eius et persecutiones et infestationes 
indicat alia Domini enuntiatio : 2n die salutis te 3uvi, adstitit ei Domi- 
nus, opem et auxilium tulit; id quod de eodem asseritur 42, 6 et denuo 
50, 1. Si vero necesse erat ei auxilium ferre et si ille dies appellatur 
dies salutis, quid aliud indicatur nisi servum Domini.fore in angustiis 
et in oppressione, uti in v. 1 describitur et fusius 50, 6 et 53, 3 seq. 
et ex hac ipsa humiliatione et afflictione fore ut salus enascatur? Tempus 
afflictionis etiam tertia enuntiatione indicatur et servavi te, quae eadem 
42, 6 habetur. Asseritur itaque triplici modo conditio illa in v. 4 et 1 
indicata et cum statim subdatur e/ dedi te in. foedus populi, iterum ne- 
xus inter humiliationem et praeclarum operis effectum salutemque 
aliis afferendam clare indicatur. Quod in v. 6 dictum est eum fore in lu- 
cem gentium et in salutem, similiter hoe loco ei adscribitur, cum dica- 
tur educturus iussu suo in lucem eos qui in tenebris morantur et libe- 
raturus vinctos carcere. Pronum est cum S. Hier. Cyr. aliisque tene- 
bras caliginemque mentis et vincula catenasque peccatorum intelligere. 

Vox illa servi Domini quam post suam humiliationem exaltatus a Deo 
emittet ; exite, revelamini, pariter erit omnium bonorum auspicium, 
Unde schemate liberationis retento vates pergit : « super vias pascentur 
et in, omnibus planis pascua eorum; v. 10 non esurient neque sitient et 
non perculiet eos aestus et sol, quia miserator eorum reget cos et ad 
fontes aquarum. potabit eos »; — hebr. in omnibus clivis pascua eo- 
rum; designantur clivi nudi alias et steriles, sed qui iam in fertilitatem 
vertuntur (cf. 41, 18; 43, 20); neque molestiis itineris laborabunt ; qui- 
bus indigent ea large praesto erunt; neque percutiet eos 319 de qua 
voce vide 35, 7, quam eodem modo hic quoque explicant (cf. RoAIL. Net. 
Kn. Del. Naeg.), dum alii cum LXX, Syro, S. llier. Chald. notionem 
aestus retinent ; oportebit in priore acceptione non tam de percussione 
quam de deceptione et fallacia cogitare qua oculis falso obiicitur aquae 
vel lacus species, qua quidem illusione viatores aquae cupidissimi etiam 
percutiuntur tnodo valde ingrato. Quia statim sequitur ad fontes aqua- 
rum ducet ! eos vel iis requiem dabit (hebr. cf. 40, 11); sensus quem 
modo dedimus facile funditur. Et ratio affertur solatii plena et certum 
-bonorum pignus : miserator eorum ducet eos ac diriget, Domini ergo 
clementia et misericordia undequaque foventur. Dominus itaque pastor 
bonus describitur; vide 40, 411 ; 41, 17; 43, 2. 19. 20; 44, 3. Atque üt 
commode iter peragant, Dominus omnes viarum difficultates amovebit 
v. 41 « et. ponam omnes montes meos in viam et semitae meae exaltá- 
buntur »; — montes redigentur in viam planam; semitae extollentur, 
altae fient, uti viae arte et studio factae aliquantulum eminere solent ex 
planitie et campis. Ita simul redduntur conspicuae neque quisquam 
errare poterit, « sicut a via quae lapidibus strata est nemo deerrare pot- 
est » (Mald.): cf. 35, 8; 40, 4. 

Atque quam efficax sit illa servi Domini vox : exite (v. 9), amplissime 
describitur v. 12 « ecce isti de longe venient et ecce illi ab aquilone et 
mari et isti de terra australi »! — vivus est enim sermo Dei et efficax ; 
unde illud exte quod iussus est dicere post huiniliationem suam et ad 
quod dicendum a Domino est adiutus et servatus (v. 8) non solum maxi- 
ma itineris commoda adducit, sed etiam innumera evocat agmina ex 
omni ter;ae plaga; venient ab extremis terrae nationibus, a septemtrione 
et ab occidente; regio aquilonaris regio est exsilii et illa ex qua omne 
malum panditur super habitatores terrae (ler. 1, 14); venient e regioni- 


1. Quou o rüzj. legitur potabit forte est mendum pro portabit; ita enim codices plures 
leguut, uà. Lucas brugewsis aduotat, et etiam in missali romano sabbato post dominicam 
quartam quadrag. olim habebatur. Certe portabit coucordat cum hebr. LXX, Syro, Chald. 
et cum allezatione in Apoc. "], 17. In comment. S. Hier. lectio non omnino certa videtur, 

bus maritimis, ab insulis (cf. 60, 9); demum venient deterra &*25, « quod 
LXX Persarum ' interpretati sunt; ceteri ita ut in heb. legitur ex- 
presserunt sinim, quod nos interpretati sumus ab australi, illud 
suspicantes quod mons Sinai in australi parte positus est » (S. Hier); 
vocem ergo retulit ad *2^P montem; sed regionem debere intelligi multo 
remotiorem, ex ipsa enumerationis serie patet ; quare de Sinai monte in 
hoc contextu cogitari nequit. Eadem ratio militat contra Sinaeos, popu- 
lum canaaniticum (Gen. 10, 4'1 *2*5) et eodem modo contra Pelusium Ae- 
gypti. lam Osor. Arias Montanus, Lap. Men. Tir. ea voce regionem 
Sinarum designari censent, quae regio et maxime remota est et a1 orien- 
tem sita, unde optime contextui convenit quo et regio postulatur valde 
remota et propter mare (i. e. occidentem) quod praecedit apte subse- 
quitur orientalis regio. Eandem explicationem adoptant recentiores; eam 
latius  pertractat Ges. (Thes. s. v.) et Victor von Strauss-Torn^y in 
comment. a Del. edito (3 edit. p. 688 seq.) ; eandem sententiam ? amplec- 
tuntur Schegg, Net. Rohl. Troch. Kn. Hitz. Maurer, Sein. Hahn, Naeg. 
Del. Or. Movers, Lassen, Langlés, Field, dum alii eam in dubium vo-. 
cant (cf. Noeldeke in Schenkel, Bibellex. s. v.). 

De instauratione adeo gloriosa et de congregatione filiorum Dei ex 
omnibus terrae plagis (cf. 11, 11. 12; 14, 1. 2) iure merito canticum 
laudis et gratiarum actionis persolvitur, quo redeuntium affectus et ex- 
sultatio describatur iisque in quas voces animorum sensus solvere debe- 
ant ostendatur; v. 13 « laudate coeli et exsulta terra, iubilate montes 
laudem, quia consolatus est Dominus populum suum et pauperum suo- 
rum miserebitur »; — cf. 42, 10. 11 et 44, 23; in ista compellatione 
coeli et terrae et montium affectus magnitudo exprimitur, qua quasi 
Socii laudis adsciscuntur, et beneficii amplitudo praedicatur ad quam 


1. Syrus habet : alii a mari Senjam (Senim)j; id quod Barh. de Persis explicat. Chald. 
praebet : in terra Daroma i. e. iu regione australi (cf. Levy, Chald. Woerterb. I p. 188). 

2. Ut eaudem sententiam commendet, Cheyne haec affert ex Wilkinson, Manners and cus- 
toms, 1 series III p. 109 : « it is historically certain' from the Chinese records, that there 
were foreigu merchauts in China as early as the 10 th century B. C. aud Chinese merchants 
in foreign lands as early as the 12 th, and it is probable that direct commercial relations 
existed between China and Iudia and consequently at any rate direct relations between 
Chiua aud Phoenicia, which will aecount for the presence of porcelain-ware with Chinese 
characters upon it in the Eryptian Theb s ». Y 

Dein refert ex Pauthier (relations politiques de la Chine, Paris 1859) : « that the Assy- 
rians, at any rate, arrived in China by sea as far back as 2333 B. C., there is a positive 
traditional evidence, if M. Pauthier's report may boe trusted (de qua re tamen dubitatur Jj. 
In that ycar, he says, according to Chinese traditions an envoy arrived from a far coun- 
try... he brought an iuscription iu strange characters like fadpoles... A second embassy is 
said to have arrived 1110 B. C.. 

debito modo gratiarum actione laudandam et efferendam orbis univer- 
sus evocatur. Bene quoque creaturae invitantur ad laudem, nam et ipsa 
creatura per opus servi Domini, per redemptionem, demum liberabitur 
a servitute corruptionis et glorificabitur in gloria filiorum Dei (cf. 11, 6. 
Rom. 8, 21). Hac instauratione theocratiae et populi Dei collectione Deus 
populum suum consolatur (cf. 40, 1), hac promissa iam nunc solatur 
. lugentes in Sion; dein certam enuntiant spem fore ut semper tenerum 
amorem et miserationem et benevolentiam exhibeat in eos qui afflicti 
sunt et miseri et qui hoc calamitatis titulo iure quodam praecipuo su 
dicuntur, quia ipse Dominus se appellat miseratorem (v. 10), redemp- 
torem. Bene praeformantur voces eius qui dixit : venite ad me omnes 
qui laboratis et onerati estis. Eam adhortationem in laudem ipsius quo- 
que prophetae vertit For. haud incongrue scribens : « tu autem, chri- 
stiane lector, pietatem et caritatem prophetae hic considera et quanto sa- 
lutis omnium desiderio tenebatur, qui omnibus mutis elementis linguas 
optabat quibus congratularentur e captivitate peccati redeuntibus; res 
enim est de qua gaudium est in coelo ». 


d) Dominus solatur Sionem 49, 14-24. 


In antecedentibus v. 8-13 descriptum est, quomodo servus Domini 
assumatur ad suscitandas tribus Iacob (v. 6) ; instaurationi autem intime 
connexa est innovatio et gloria Sionis; Sion enimi centrum est theo- 
cratiae eiusque sedes, quare instauratio theocratiae eo ipso consideratur 
tamquam aedificatio Sionis. Hanc Sionis innovationem propheta iam in 
priore parte indicavit; vide 1, 26; 2, 2; 4, 5 et similiter ad eandem 
rem referuntur 14, 32; 46, 5; 25, 6 et 40, 9. Uti in priore liberatione 
lerusalem aedificatur (44, 26. 98), ita indoli secundae liberationis 
respondet aedificatio quaedam sensu altiore, eo scil. quo iam Ps. 86 
Ierusalem mater est omnium Deum colentium. Per Dominatorum qui ex 
Bethlehem oriundus est prisca dominatio redibit ad filiam Ierusalem, 
uti Michaeas vaticinatur (4, 8; 5, 1) et tunc maceriae eius aedificabuntur 
(Mich. 71, 11) ; Messias rex est institutus a Deo super Sion montem sanctita- 
tis suae (Ps. 2, 6)et virgam virtutis suae emittet ex Sion (Ps. 109, 2). Quare 
si opus Messiae describitur, gloria Sionis deesse nullo modo potest. 
Haec gloria est opus et merces Messiae. Vel si eandem rem verbis ex 
novo foedere depromptis declaramus, Ecclesia est,opus Messiae, hanc 
Ecclesiam ut sponsam sibi acquisivit, eam mundavit, Ecclesiae gloria 
est opus et merces Christi, eius gloria redundat in eam et Ecclesiae 

gloria et triumphus redundat in triumphum et gloriam Messiae. Quare 
in hac parte vaticinii nostri constanter unitam invenimus opus gloriam- 
que Messiae et Sionis gloriam (cf. 52, 1; 54, 1). 

Quo melius efferatur quantum futurum sit discrimen inter theocra- 
iiam veterem et instauratam, breviter ad quam conditionem culpa 
populi vetus illa sit adducta describitur v. 44 « Et dizit Sion : dere. 
liquit me Dominus et Dominus oblitus est mei » ! — felici prosopopoeia 
utitur vates; ita enim Sion mater conqueri debuit audito vaticinio illo 
Ezechiae regi dato 39, 6. 7; has debuit fundere querelas postquam 
audivit a Michaea : Sion quasi ager arabitur et lerusalem quasi acervus 
lapidum erit (Mich. 3, 12). Si enim rex et populus in alienam regionem 
abducuntur (cf. Mich. 4, 9. 10), quid aliud nisi Dominum recessisse a 
sede sua dicendum erat, uti revera vidit Ezechiel gloriam Domini 
relinquentem templum et urbem incendio devotam (Ez. 11, 23). Et 
Dominus dici potest oblivisci ad animi moerorem declarandum, quando 
populum urbemque tot promissionum heredem in abiectione iacere 
permittit e& curam quasi et memoriam promissionum suarum deposu- 
isse videtur. Quoties enim in illa calamitate pii dolorem animi iis 
verbis effuderint : usquequo Domine oblivisceris me in finem, usquequo 
avertis faciem tuam a me (Ps. 12, 1)? Querela eadem quam gravissime 
funditur Ps. 88, 39-52. 

Et ad hanc querelam « quid Dominus? Incomparabilem in homines 
caritatem declarat et Sioni intelligibili misericordiae bona promittit et 
quod non posset aliquando sui figmenti oblivisci conatur persuadere » 
(S. Cyr.) ; v. 48 « numquid oblivisci potest mulier infantem. suum ut 
Qon, misereatur filio uteri sui? et si illa oblita fuerit, ego tamen non 
obliviscar tui »; — etiam maiori vi ac teneritudine quam 46, 3. 4 
Dominus suum erga populum amorem aflirmat comparatione deprompta 
ab illo amore tenerrimo, quo fortiorem ac constantiorem natura non 
efficere solet; « plus aliquid dicam : etsi mater oblita fuerit vincens 
mentis duritia iura naturae, ego tamen non obliviscar creaturam meam » 
(S. llier.), siquidem, ut ait S. Cyr., quae divina sunt affectum indul- 
gentiamque maternam superant et supereminent. Est quippe Israel 
primogenitus ei quasi filius; cf. Ex. 4, 22. Deut. 32, 6. ler. 31, 20. 
Explicat igitar quam longe absit, ut Israelis quem sibi in populum 
elegerat memoriam deponat (Sanct.) Atque quo incredibilem hune 
amorem persuadeat, eius documentum subiungit, quo fit ut non possit 
Sionis oblivisci v. 16 « ecce in manibus meis descripsi te; muri tui 
coram oculis meis semper »! — « scito enim tu, quae te penitus arbi- 
iraris derelictam, in meis descriptam esse manibus atque depictam » 
(S. Hier.); quae enim manibus inscripta vel insculpta gerimus, ex 
oculis et memoria elabi non possunt. Comparatio deprompta esse 
videtur ex Ex. 13, 9. 16. Deut. 6, 8 et 11, 18, vix ex mure, quo servi 
nomen heri, milites nomen ducis, idololatrae nomen idoli tutelaris 

fronti vel brachio vel palmae et volae inscriptum vel inustum gerere 
apud gentes solebant, lege enim Iudaei a tali more arcebantur (cf. Lev. 
19, 28; 21, 8). Neque de nomine, verum de imagine urbis est sermo; * 
nam muri twi i. e. tota urbis structura, qualis scil. mente divina est 
concepta et qualis per decursum saeculorum varie pro varia temporum 
indole et ratione debet opere exprimi semper obversatur divino obtutui ; 
aliis verbis : in oraculis et promissionibus datis magnifica illa et 
perpetua civitatis aedificatio iam exsistit (cf. 2, 2; 4, 5. 6. Ps. 86. 
Mich. 4, 2; 7, 11. Am. 9, 11. Ioel 3, 17) et Deus fidelissimus haec sua 
verba semper in conspectu suo habet. — Pia est verborum accommodatio 
ad Christum clavis confixum et clavorum vestigia in coelis retinentem, 
quibus quam alte sibi insculpserit foederis cum Ecclesia connubialis 
monumentum pateat (cf. S. Cyr. Sanct. Lap. Men.). 

Quae igitur apud Deum firmiter decreta sunt et coram eius oculis 
jam quasi exsistunt certissime erunt. Quare Sioni fit consolatio v. 171 
« venerunt structores tui ; destruentes te et dissipantes a te exibunt »; 
— vel ex punctatione mas. festinant filii tui; sed 23 aedificantes te 
quod legisse videntur LXX, S. Hier. Chald. Saadias et ad sensum et 
ad membrum parallelum optime convenit. Quidquid est, filii quoque 
tamquam qui urbem exstruant considerandi sunt. Iam ad hoc opus 
properant (hebr.); recedunt hostes et adversarii. Prius membrum illu- 
stratur a v. 18 etc. ; alterum de impotentia hostium explicatur v. 24 seq. 
Ad quantam vero amplitudinem et ornatum urbs sit perventura, prae- 
clare et modo ad consolationem aptissimo describitur v. 18 « leva in 
circuitu oculos tuos et vide, omnes isti congregati sunt, venerunt tibi ; 
vivo ego, dicit Dominus, quia omnibus his velut ornamento vestieris et 
circumdabis tibi ea quasi sponsa »; — modus loquendi multitudinem 
fere immensam indicat; veniunt undique (cf. v. 12) et numero magno 
atque pietate et rei divinae studio insignes et praeclara Dei benedictione 
illustres ; erunt enim matri urbi in ornamentum. Urbs simul cogitatur ut 
sponsa, sponsa scil. quam Dominus, uti olim ex ignominia et abiectione 
assumpsit et omni ornatus genere ditavit (Ez. 16, 8-13), ita denuo ex 
humili conditione erigit rebusque pretiosis ac pulcherrimis exornat, ut 
digna appareat sponsa Domini. Hancque instaurationis magnificae pro- 
missionem iureiurando firmat Dominus ; dicens leva oculos.. vide quere- 
lam refutat tristem illam (v. 14), quae oculis prae moerore demissis 
profertur, simulque laetum iubet induere vultum et oculis nitentibus 
radiantem. Additur iuramentum, quia moestos omni genere assertionis 
et affirmationis erigere solemus; quare etiam in subsequentibus non 
pareitur verbis, cum laeta et consolatoria de se verborum ambages 
non respuant. 

Quaenam futura sint urbis ornamenta, ad consolationem altius animis 
infundendam pluribus exponitur v. 19 « quia deserta tua et solitudines 
(uae et terra ruinae tuae nunc angusta. erunt prae habitatoribus et 
longe fugabuntur qui absorbebanl te »; — en, instauratio eo ambitu 
fiet, ut vetus regio nimis angusta censeatur; eodem modo apud 
Michaeam, quando maceriae iterum aedificantur, longe removebitur 
terminus (7, 14 hebr.); item apud Zachariam ei qui vult metiri leru- 
salem et videre quanta sit eius latitudo et longitudo dicitur : absque 
muro habitabitur prae mulütudine hominum (Zach. 2, 2-4). Talis ergo 
instauratio indicatur, qua iam omnes populi evadant cives lerusalem ; et 
ea imagine delineat propheta quomodo veteri theocratiae arctis limitibus 
cireumscriptae nova succedat amplissimis lineamentis descripta. Simili 
itaque modo, uti 2, 2 mons templi cernebatur crescere et elevari super 
omnes montes, ita h. l. urbs Ierusalem cernitur dilatari. Immo quemad- 
modum de Emmanuele dicitur : multiplicabitur eius imperium (9, 71), ita 
urbs quoque sedes theocratiae continuo incremento augescit, quia 
regnum Dei continuo debet propagari et omnes populi ad montem Domini 
fluere; unde v. 20 « adhuc dicent in auribus tuis filii sterilitatis tuae : 
angustus est mihi locus, fae spatium mihi ut habitem » ! — etsi 
regiones sioniticae olim desertae et vastatae instauratione facta cultae 
erunt et habitatae, tamen prae multitudine civium regni Dei spatia illa 
nondum sufficient ; hac igitur imagine incrementum regni Dei depin- 
gitur. Dicuntur filii sterilitatis, quia talis multitudo civium urbi modo 
desertae ac derelictae conceditur a Deo et quia non ipsa urbs sua quasi 
virtute illos genuit, verum singulari Dei interventu urbi desertae 
donantur (cf. 54, 1). Latet in hac appellaüone, uti pro servo Domini, 
ita pro urbe quoque gloriam efflorescere ex conditione vili et abiecta. 
Haec instauratio eo nomine tamquam donum Dei gratuito concessum 
declaratur simili modo, sicut Isaac filius vocatur sterilis matris. Insuper 
vetus theocratia cum neque tam efficacia haberet subsidia et vehicula 
gratiae, sicut, nova, sed egenis solum atque infirmis elementis esset 
instructa (Gal. 4, 9) neque ad ulteriorem praeter unam gentem iudaicam 
propagationem destinaretur, iuremerito sterilis appellatur ; si ergo cives 
novae theocratiae filii appellantur sterilitatis, denominatio ex eadem 
oritur rei consideratione et utriusque theocratiae inter se habitudine, 
qua v. g. S. Paulus gentiles baptizatos semen Abraham vocat vel 
oleastrum dicit insertum in olivam (Gal. 3, 99. Rom. 11, 47). 

Donum praestari a Deo ultra omnes naturae vires et beneficium 
prorsus gratuitum etiam ipsa Sion admirabunda profitetur v. 21 « et 
dices in corde tuo : quis mihi genuit istos? ego sterilis et non. pariens, 
transmigrata et. captiva, et istos quis enutrivit? ego destituta et sola, 

et isti ubi. erant » ? — Sion secum miratur suam comparans condi- 
tionem pristinam et instaurationis gratiam ; quaestionibus repetitis et 
numerus filiorum ingens et admiratio Sionis de tali opere Doinini 
opüme delineatur et maxima matris Sionis exsultatio describitur. 
Agnoscit Sion conditionem pristinam et eam omni humilitate confi- 
tetur : conditionem scil. veteris theocratiae de se et indole sua sterilem 
et infirmam, dein iniquitatibus populi ita demum in deterius mutatam, 
ut populo in exsilium eiecto respublica theocratica a Deo videretur 
destructa et abiecta e&t Dominus ipse recessisse a sede sua et templo in 
Ierusalem ; ita iuremerito Sion uxor erat a viro derelicta et id factum 
est, quod Dominus minatus est : « dies multos exspectabis me... quia 
dies multos sedebunt filii Israel sine rege et sine principe et sine 
sacrificio » etc. (Os. 83, 2. A4). Hisce quoque indoles instaurationis 
indicatur; fit ex conditione abiecta, fit sola gratia Dei, fit repente et 
potentissima Dei virtute, ita ut nova theocratia plenissima Dei virtute 
instructa mundo innotescat ; istos quis enutrivit? accipit scil. nova theo- 
cratia a Deo viros omni virtutum maturitate perfectos. Eius admirationis 
speciem quandam cerni haud male monet For. in illo christianorum ex 
iudaismo stupore, quia et in nationes gratia Spiritus sancti effusa sit 
(Act. 10, 45). Veteris theocratiae sterilitatem aperte ostendi bene adnotat 
Osor. ex eo quoque, quia « nec reipublicae status nec regis imperium 
nec legis disciplina tantum. valuit, ut vel unam gentem angustüssimis 
orbis terminis inclusam in officio contineret et a teneris annis imbutam 
in sanctitate legis enutriret ». Quare homo sub vetere lege constitutus 
iuremerito ab apostolo Paulo suspirare dicitur : infelix ego homo, quis 
me liberabit de corpore mortis huius (Rom. 1, 24)? 


€) Sion a gentibus honorata et a Deo protecta 49, 22-206. 


Humili illi confessioni et admirationi Sionis respondet Deus declarans 
instaurationem esse opus dexterae suae potentissimae v. 22 « Haec dicit 
Dominus Deus : ecce levabo ad, gentes manum meam et ad populos exal- 
tabo signum meum, et afferent filios tuos in ulnis et filias tuas super 
humeros portabunt » ; — en, Deus opus illud admiratione dignum per- 

'ficit; mandat enim gentibus, ad quod sufficit dominatori Tw manum 
levare ut omnes promptissime obediant, et. populis conspicuum reddit 
suum vexillum, iis scil. ostendit ad quem locum convenire oporteat, ubi 
sit regni sui centrum cui se adiungere oporteat ; de locutionibus illis 
Isaiae familiaribus vide 5, 26 ; 41, 12; 13, 2; 18, 3. Gentes autem ob- 
secutae vexillo Domini conspecto omni cura et studio filios et filias Sionis 

afferunt et materna sollicitudine fovent (cf. Num. 11, 12. Ruth 4, 16) . 
similiter 14, 1. 2; 60, 4; 66, 12. Etiam hic schema reditus prioris ex 
exsilio vati inservit ad secundam liberationem depingendam (cf. ad v. 9. 
17), reditus enim ille prior Cyri favore concessus et gentili quoque libe. 
raliiate est adiutus; vide Esdr. 1, 2 seq. 6, 3 seq. etc. Sed qui sunt filii 
Sionis ? Sunt qui solum Iudaeos gente intelligant (Mar. Calm. Sein. Kn. 
Del.); at id non cohaeret cum antecedentibus. Qui enim redeunt, nu- 
mero ingenti constant; non considerantur ut Sionis filii secundum car- 
nem; nam quomodo tunc Sion apte diceret : quis genuit m:hi istos ? 
Iudaeos enim a Iudaeis gigni nimis perspicuum est. Intelliguntur ergo ii 
ex gentibus quoque qui cives Sionis a Deo efficiuntur, quos Deus tam- 
quam filios matri Sion dat. Hos utique Sion conspiciens miratur. Qui ad 
novam theocratiam accedunt a Deo vocati, filii sunt Sion, quia ibi natus 
est quisque (Ps. 87, 5 hebr.) ; vide 4, 3 ; 44, 5 ; et si subito ex gentibus 
filii efficiuntur, cur Sion cum admiratione quaerat, facillime intelligitur. 
Quare Euseb. S. Hier. Cyr. et plerique interpretes catholici, et etiam 
Hahn, Naeg. aliique iuremerito hic vocationem gentium ad Dei regnum 
agnoscunt exprimi ; ad quaestionem enim v. 21 positam demonstrat 
Deus, ut S. Cyr. ait, non ex Israel solum sed ex gentium aggregatione 
hanc promissorum ipsi filiorum multitudinem exorituram; id quod op- 
üme convenit ad 2, 2 et 19, 23 et 235, 6et 44, B et ad Os. 1, 10. Am. 
9, 12. 

Ita demum Sion mater populorum veneratione omnium colitur, quia 
in ea Deus thronum suum fixit ibique omnium bonorum copiam reposuit; 
quicumque enim regno Dei adscripti sunt, animis gratissimis beneficium 
hoc celebrabunt v. 23 « et erunt reges nutritii tui et reginae nutrices 
tuae ; vultu in terram demisso adorabunt te et pulverem pedum (uorum 
lingent; et scies quia ego Dominus, super quo non confundentur qui 
exspectant eum » ; — uti nationes (v. 22), ita reges quoque regno Dei 
servient; eius propagationem iuvare et promovere tenentur, tunc revera 
sunt nutriti? theocratiae. In ea autem regibus non competit dominium 
vel potestas; sed regno a Deo constituto summam debent venerationem 
et subiectionem et obedientiam ; id quod ex more veterum describitur 
(cf. Mich. 1, 41) imagine ex subiectione hostium deprompta, quae eo 


aptius selecta videri potest, quia de gentium regibus agitur qui ut ad- , 


versarii theocratiae et hostes Dei primo a Deo superari et devinci debent. 
Adorabunt Sion, ut S. /fier. notat, propter eum qui habitat in ea. Quo- 
modo igitur « brachium saeculare » regnum Dei, Ecclesiam debeat 
iuvare et fovere et colere et venerari, hisce optime docetur ; ad quae 
haec scribit Euseb. : « quod ad literam impletum ipsis oculis cernimus, 
dum ii qui supremum imperium obtinent Ecclesiam Dei nutritiorum 

instar gestant et fovent, ac reginae gentium, id est, singularum gentium 
ei provinciarum praefecti et magistratus superno regno ministrantes 
tamquam nutrices pauperibus Ecclesiae imperatorio nutu annonam sup- 
peditant, quare nutrices eius vocantur, sive secundum Symmachum : 
lac praebentes... quis autem memoratos praefectos cernens in ecclesia 
Dei genu flectere ac in frontem humi procumbere non fateatur hanc pro- 
phetiam ad literam completam esse » ? sim. S. Cyr. ad h. l. — Tum 
Sion re experietur Deum esse lahve, qui quod nomine designatur re 
complet et exprimit; quare nemo qui vitae praesidium in eo collocat 
unquam spe deiectus ignominiam subibit (Osor.) ; cf. Os. 2, 20. 

Quo maior omnium animis infundatur fiducia, quaestio ponitur, ne 
qua difficultas taceri et supprimi videatur v. 24 « nwmquid tolletur a 
forti praeda ? aut quod captivum fuerit a robusto salvum esse poterit. » ? 
— quaestione innuitur instaurationem subsidiis humanis exspectari non 
posse. Nam quis auferet quod a regno potentissimo sit captum ? quis 
Babyloniis, tunc rerum dominis, obsistet ? et praedam ab ipsis captam 
eis eripiet? Etiam hic vides quomodo vates liberationem secundam ex 
typo et figura prioris delineet. Verum cum Babylon iam cap. 13 et 14 
tamquam inimica Dei xaz'££oyn sit descripta, facile hoc quoque loco non 
solum regnum babylonicum intelligemus, sed in eo potius symbolum 
cernemus potestatis omnis Deo eiusque regno contrariae, quae contra 
Deum rebellis facta consilia Dei ubique impugnat. Quare suo iure Men. 
observat : « respicit captivitatem babylonicam typum captivitatis generis 
humani sub daemoniset peccati iugo »; et fortis ille praeprimis esse 
iure asseritur qui princeps huius mundi Dei regnum semper et in om- 
nibus oppugnat, sed qui per servum Domini eiicietur foras (cf. Matth. 
12, 99. Marc. 3, 21. Luc. 11, 22). Quare S. Ephr. Ilier. Gyr. Euseb. 
et plerique interpretum iure hic de diabolo potissimum sermonem iniici 
affirmant, cui genus humanum misera servitute captum et oppressum 
eripiendum sit. 


Paucis quibusdam (cf. Procop. Mald.) placuit fortem intelligere Deum, cui 
nemo erepturus sit eos quos sibi elegerit et praedestinaverit, ita ut effato hoc 
ulterius confirmetur et illustretur v. 23 et in sequenti dicatur : esto, a forti ali- 
quis tollat, tamen a me qui omnium sum fortissimus nemo tollet. Sed hoc ulti- 
mum arbitrarie suppletur neque is est sensus in v. 23. Quare aia explicatio 
omnino tenenda est. — Membrum posterius in textu hebr. difficile est intellectu ; 
vertunt : num captivitas iusti liberabitur ? idque varie explicant : vel num cap- 
tivitas quae ex iustis consistit liberabitur (Del. Or. Rohl.) vel num captivitas 
quae iusto est erep!a liberabitur, vel num captivitas quam iustus cepit,liberabitur? ' 
Verum nulla explicatio potest admitti. Non prima; nam quo pacto populus in 
exsilium abductus, poterit simpliciter vocari iustus ? ita neque ab Isaia vocatur 

(ef. 49, 18 seq. 36, 10) neque si populus hanc usurparet vocem, eam propheta 
posset sine reprehensione relinquere, quia totus in eo est, ut accuset populi ini- 
quitatem, extollat autem Dei beneficium gratuito praestitum (cf. 43, 22 seq.). 
Neque altera explicatio apta est; cum enim respublica sit a Chaldaeis disiecta 
et populus in exsilium adductus, iam non cernitur, ubi demum sit ille iustus, 
cui captivi illi sint ablati ? Praeterea haec explicatio vix ipsis verbis consentire 
videtur. Neque tertia consistit; nam Chaldaei nullo pacto tamquam iusti descri- 
buntur, e contra tamquam iniusti oppressores, uti 47, 6, et statim hostes populi 
Dei — et tales sunt sine dubio qui populum captivum tenent — in v. 96 iis 
punientur poenis quibus « iusti » sane non castigarentur. Demum si legeris áu- 
stum, concinnitas sententiae et parallelismus perit. Cumigitur ex textu mas. sen- 
sus aptus commode elici nequeat, relinquendus est, uti in omni libro fit, si sen- 
sus non adest ; idque hoc loco eo magis, quia testes antiqui sat graves, LXX, 
Syrus, S. Hier. illam lectionem omnino non agnoverunt, sed: id legerunt quod 
sequenti versu qui non est nisi repetitio praecedentis, omnino legendum esse 
clarissime demonstratur, scil. non p*7S sed v'^Y. Cur ita legendum sit, iam 
Mald. bene demonstrat: « quia sensus magis cohaeret; est enim repetitio ver- 
borum praecedentium ; itaque quem prius fortem  vocaverat, nunc robustum 
appellat ; dein quia versu sequenti, ubi eadem sententia repetitur, non legi- 
tur iustus p*7x sed y?"Z ». Et sane haec una ratio, quia in sequenti versu ad 
quaestionem positam eodem modo respondetur, debuit rem evincere, nisi qui- 
dam mordicus textui mas. ' inhaererent et propterea caecutirent in re adeo per- 
spieua. Textui mas. adhaerent Hahn, Del. Naeg. Or. Rohl. ; lectionem alteram 
in vulg. bene servatam adoptant Houbig. Ewald, Kn. Sein. Cheyne aliique. 


Quaestionem illam quae vel ad augendam fiduciam a Deo ponitur 
modo oratorio, vel ad modum dubitantium proponitur ab iis quibus 
promissa adeo magnifica pugnare videntur cum populi conditione et ho- 
stium potestate, Dominus iisdem plane verbis affirmat, qui modus est 
ad dubium tollendum prorsus efficax ; v. 95 « quia haec dicit Dominus : 
equidem et captivitas a forti tolletur et quod. ablatum. fuerit a robusto 
salvabitur ; eos vero qui iudicaverunt te ego iudicabo et. filios tuos ego 
salvabo » ; — fortior ergo forti praedam eripiet; declarat Deus nullam 
sibi obsistere posse potestatem. Immo non solum praeda hostibus eri- 
pietur, sed hostes quoque pro scelere debitas poenas luere debebunt; 
unde hebr. eum litigatoribus tuis ego litigabo (For.) i. e. severe in eos 
animadvertam tuam causam suscipiens. (Quanto enim Deus in suos fera- 
tur amore, ex severitate quoque colligitur qua litigabit (hebr.) cum 
hostibus v. 26 « et cibabo hostes tuos carnibus suis et quasi musto san- 


1. Illum etiam rcferunt Aq. Sym. Theod. — Alii px explicant bellatorem fortem wel 
putant pro adverbio poni, ut is designetur qui iuremerito, iuste sit captus (iam For.). Vide 
ad quantas incitas redigantur ! 

guine suo inebriabuntur, et sciet omnis caro quia ego Dominus salvans 
te et redemptor tuus fortis lacob » ; — en iterum : non est pax impiis ! 
hostes internis inter se dissidiis et pugnis interibunt (cf. For. Mald. 
Mar. Lap.) ; proinde cum inter se ipsos interimant, victoria populo Dei 
erit sine labore acquirenda ; cf. Iud. 71, 22. 2 Par. 20, 23. Is. 9, 19 (ad 

' quem locum nos S. Tom. remittit), Zach. 9, 45; 11, 9. Nonnulli cen- 
sent occasionem eius effati quasi enasci ex discordiis inter Cyri hostes 
exortis (de quibus Xenoph. Cyrop. 4, 2, 6; 5, 1-3. "Kn.); at id mi- 
nime requiritur, hostes eo modo interire dicuntur, quo saepius iam in 
libris historicis eos interiisse caede mutua narratum est (1 Reg. 14, 90) ; 
dein sententia ex contextu plane est generalis neque limitibus bellorum 
a Cyro gestorum includi potest. Demum in hac exaltatione populi electi 
et in vindicta de hostibus capta et in interitu eorum omnes clare perspi- 
cient, Iahve esse salvatorem populi et in ea salute praeclare ostendi for- 
titudinem Dei ; « fecit potentiam in brachio suo ». Hac vero cognitione 
id impletur, quod Deus se velle dixerat : « in te me gloriosum exhibe- 
bo ». De nominibus Dei vide 1, 24; 10, 21; 41, 14; 43, 3. — Cum 
igitur non solum Sion aed;ficetur, sed etiam omnes gentes magno studio 
ad theocratiam properent, praeclare impletur quod servo Domini v. 6 
dictum est, et querelae a Sion prolatae v. 14 consolatio est allata am- 
plissima, uti eodem modo expostulationi quam servus Domini in v. 4 
proposuit. 


9. Oratio secunda 50, 1-11. 


Anc. — Populus in miseram servitutem est venditus, non Domini 
.vel iniustitia vel impotentia, sed sua ipsius iniquitate, neque enim Do- 
mino obedivit, cui soli praesto est omnis potestas salvandi (50, 1-3). 
Contra hanc populi pervicaciam et inobedientiam servus Domini suam 
profitetur obedientiam, submissionem, patientiam in summis contume- 
liis ferendis, in quibus certus de divino auxilio animo perstat fortissi- 
mo (50, 4-71). Securus de victoria et auxilio divino adversarios ad cer- 

-tamen provocat; bene cum iis agetur, qui eius monitis obtemperant ; 
contumaces autem et refractarios Deus interitui et, flammarum incendiis - 
implicabit (50, 8-11). 

In hac oratione praeprimis clare inter se opponuntur inobedientia po- 
puli et prompta obedientia servi Domini v. 2. 4 seq. Haec autem obe- 
dientia ita describitur, ut in eius exercitio servus Domini plagis et con- 
tumeliis sit expositus, quas animo subit invicto. In iis perferendis ei 
adest auxiliator Deus ; unde praeclaram de adversariis reportabit victo- 

riam. Demum omnes admonentur, ut audiant vocem servi Domini, si 
velint esse beati ; contumaces manet interitus. Describitur itaque popu- 
lus inobediens, servus Domini obediens et patiens. Hac inter se opposi- 
tione via sternitur ad satisfactionem vicariam declarandam, quam de- 
mum 53, 4 seq. explicite docet vates. Magna illa humiliatio et afflictio 
servi Domini 49, 4. '1 hic in v. 6 etiam accuratius describitur, neque 
minus, quo animo illam subeat v. 1 seq. (cf. 49, 4). Denique servum 
Domini obedientibus sibi salutem alferre, renitentibus vero ruinae fore 
indicatur duobus ultimis versibus, quibus ea quae 49, 9 et 26 dicta 
sunt illustrantur. Proinde in hac oratione haec duo continentur : inobe- 
dientia populi calamitas est allata, obedientia servi Domini salus com- 
municatur. Quare perspicuum est hoc caput omnino inter se cohaerere, 
Perperam Ges. Kn. orationem hanc dissecant et v. 1-3 ad orationem 
antecedentem adnectunt; sed postquam instauratio est descripta, haec 
pars de populi culpa et castigatione non potest sequi. Verum eum pro- 
pheta ad conditionem illam afflictam redeat (de qua 49, 14), potius no- 
vae orationis indicium habetur. Dein quae sequuntur de obedientia ser- 
vi Domini aperte respiciunt inobedientiam populi, alterius scil. servi Do- 
mini (cf. 42, 19). Haec duo non possunt inter se separari, nisi ab iis qui 
omnem viam qua ad Messiam satisfacientem oratio perducat omni mo- 
do occlusam et obseptam esse desiderant. 


a) Populi inobedientia 50, 4-3. 


Uti iam monet S. Hier., sermo redit ad conditionem illam, de qua 
Sion conquerebatur 49, 14 : dereliquit me Dominus ; cui querelae iam 
aliud subiungitur responsum v. 4 « Haec dicit Dominus : quis est hic 
liber repudii matris vestrae, quo dimisi eum ? aut quis est. creditor 
meus, cui vendidi vos? ecce in iniquitatibus vestris venditi estis et in 
sceleribus vestris dimisi matrem vestram » ! — hebr. ubinam est libellus 
repudii matris vestrae... aut quis e creditoribus meis... propter scelera 
vestra dimissa est mater vestra. Interrogatione posita vult ut praevarica- 
tores redeant ad cor et considerent causam malorum. Quare Deus iis in 
memoriam revocat non a se foedus illud ae vinculum quo populum sibi 
elegerit in peculium de cunctis gentibus et in sponsam fuisse solutum. 
In quam rem duo illa commemorantur quibus vir mulierem et filias e 
domo eiicere poterat; vel enim dedit ei libellum repudii (Deut. 24, 1) 
vel filios filiasque vendidit ad solvenda debita (Ex. 91, 1. 4 Reg. 4, 1. 
Neh. 5, 5. Matth. 18, 25). Utrumque affertur quia Sion tamquam mater 
et uxor, singuli autem tamquam eius matris filii considerantur. Domi- 

nus autem Sionem non repudiavit; nam ubi est libellus repudii ? non 
potest Sion eum exhibere. Neque Dominus eos vendidit; nam quis est 
creditor ille, cui Dominus solvendo impar eos vendidisset? Foedus theo- 
craticum tamquam sacrum cum Deo connubium consideratur (cf. 4, 91. 
Os. 2, 5. 9. Ier. 2, 1. Ez. 16, 8 etc.), cui omnino consentaneum est, 
quod alias ipse Messias tamquam sponsus appellatur (Ps. 44. Ioan. 3, 
29), Ecclesia autem vel theocratia nova tamquam eius sponsa (2 Cor. 11, 
2. Eph. 5, 25. Apoc. 21, 2). Non Deus iniustitia vel tyrannide eos 
abiecit vel propter fastidium et inconstant'am foedus solvit, neque impo- 
tentia eius factum est, uv adversarii ei suum eriperent et abducerent 
populum, sed ipsi sua sponte et invito Deo foedus violarunt, recesse- 
runt, et propter suas iniquitates hostium potestati traditi sunt ; cf. 49, 
19 seq. Ipsa ergo synagoga se ultro coniecit in conditionein mulieris 
dimissae recedens a Domino ; nam, ut S. /JHier. ait, « non potius quod 
verum est intelligitis, illam suo a me vitio recessisse? adulteram 
matrem ultra tenere non potui, sed volentem abire permisi » ; ita ipse 
S. Hier. explicat illud quod vertit d«misi, id quod melius in hebr. apud 
Syrum et Chald. voce passiva exprimitur dimissa est vel eiecta est. 
Iam quaenam sint illae iniquitates et scelera, summatim declaratur 
V. 2 « quia veni et non erat vir ; vocavi et non erat qui audiret »! — 
venit Deus ad populum suum per legislationem, per prophetas, perpetuos 
legis interpretes et custodes ; vocavit, docuit, admonuit, castigavit; sed 
populus non praesto erat, non occurrit Domino venienti, non se stitit ei, 
non obedivit vocanti. En eius inobedientia! Et tamen tota foederis cum 
Deo initi ratio et conditio continebatur in sponsione obedientiae. Nam 
ut foedus concluderetur, hanc Deus iis proposuit conditionem : « si 
audieritis vocem meam et custodieritis pactum meum, eritis mihi in 
peculium de cunctis populis », quibus auditis « respondit omnis popu- 
lus simul : cuncta quae locutus est Dominus, faciemus » (Ex. 19, 5. 8); 
atque ad lianc foederis initi rationem primariam ac principalem refertur 
quod Deus dicit per Ieremiam : «.hoc verbum praecepi eis (in die qua 
eduxi eos de terra Aegypti) dicens : audite vocem .meam et ero vobis 
Deus et vos eritis mihi populus, et ambulate in omni via, quam mandavi 
vobis, ut bene sit vobis » (ler. 7, 23). Eadem exsilii causa apud lere- 
miam frequenter indicatur : « et misi ad vos omnes servos meos pro- 
phetas per diem consurgens d'luculo et mittens et non audierunt » (ler. 
7, 95; cf. 95, 4; 96, 5; 99, 19; 35, 15; 44, 4). Etiam efficacius in 
hebr. interrogatio ponitur : cur veni a vos el nemo aderat, (cur) vocavi 
et nemo respondit? i. e. cur nemo praesto erat, cum venirem? cum 
vocarem, cur nemo respondit? Hoc interrogationis modo simul declara- 
tur indignatio interrogantis. Non sine singulari significatione dici vide- 

tur veni ; venit enim Deus revera in servo Domini et per servum neque 
tum eum receperunt; quare plerique verba haec vel unice vel etiam ad 
Messiam referunt, qui venit ad populum suum et non est receptus, quare 
demum populus in exsilium romanum a Deo separatus est eiectus (cf. 
S. IHlier. Cyr. Pint. Sasb. Sanct. Lap. Men. Naeg.). Atque revera ve- 
nire de Deo ita dici absolute, inusitatum fere est; dicitur quidem Deus 
in somno venire (Gen. 20, 8), in nube vel in caligine nubis (Ex. 19, 9; 
90, 90); dicitur venire et benedicere quando sacrificium offertur (Ex. 
20, 94), vel venire ad Balaam eique imperare (Num. 22, 8) vel venire ad 
Samuel eumque vocare (1 Reg. 3, 10), vel venire de Sinai (Deut. 33, 
2) ; saepius venire ad iudicium (Ps. 49, 3; 95, 13. 1 Par. 16, 32) vel 
Hab. 3, 3 venire ab austro, vel Zach. 14, 5 venire cum sanctis et sim. et 
apud ipsum Isaiam 3, 14 venire ad iudicium, 35, 4: ipse veniet et sal- 
vabit nos, 40, 10 : in fortitudine veniet ; sed vix adeo absolute : veni et 
nemo aderat ; quare illa explicatio sua probabilitate non caret, praeser- 
lim cum statim in v. 4 servus Domini loquatur, per quem vere Deus 
venit ad populum. Illa ergo pristina inobedientia, qua Dominum per 
prophetas venientem et loquentem repudiarant praeludium erat et triste 
praesagium contumaciae qua Dominum ipsum venientem erant asper- 
naturi. 

Et tamen quot et quantis rationibus tenebantur Domino aurem prae- 
bere docilem? quali enim et quanta virtute est praeditus? « numquid 
abbreviata et parvula facta est manus mea, ut non possim redimere? 
aut non est in me virtus ad. liberandum? ecce in increpatione mea 
desertum faciam mare, ponam flumina in siccum ; computrescent pisces 
sine aqua et morientur in sili ; v. 3 induam coelos tenebris el saccum 
ponam operimentum eorum » ; — hebr. cum emphasi : num brevior 
facta, est manus mea quam ut redimat? et potentiae suae documenta ex 
rebus olim gestis ita effert, ut ostendat se eadem etiamnum posse 
patrare et velle si opus fuerit : in increpatione mea siccum reddo mare, 
flumina. converto in campum ; cf. Ps. 105, 9 : increpuit mare rubrum 
et exsiccatum est ; Ex. 7, 48 : pisces quoque qui sunt in fluvio morien- 
iur et computrescent aquae, vel Ps. 113, 5 : quid est tibi mare quod 
fugisti et tu Iordanis quia conversus es retrorsum? cf. Ps, 16, 47. In 
Aegypto quoque tenebris coelum induit ; nam Ex, 10, 91 : tenebrae tam 
densae sint, ut palpari queant; cf. Ps. 104, 98. Sap. 17, 2 seq. Cum 
haec fierent in Aegypto populus voci Dei obsecutus cum amore vocan- 
lem secutus est in desertum (ler. 2, 4 seq.) ; postea autem inobedientes 
effecti sunt, neque nune cum similia miracula et beneficia iis promiserit 
(cf. 41, 148; 42, 15; 48, 21), immo maiora (43, 48), omnes dicto 
audientes erunt. — Proxime ista assertio divinae potentiae refertur ad 

inobedientiam eorum exagitandam (Sasb. Malv.); sed cum adeo di. 
stincte potentia Dei efferatur ad redimendum et liberandum, hisce inter- 
rogationibus simul magis explicatur quod in v. 1 dictum est, eos tradi- 
tos esse non propter Domini impotentiam, non infirmitatem Domini in 
culpa esse cur sint in miseria constituti ; ità nexum concipiunt plerique 
(cf. S. Hier. Cyr. Osor. Mald. Men. Lap. Tir. Gord. Calm.) vel, ut 
Sanct. vult, ex parte Dei nihii obstare ad eorum liberationem, nisi ades- 
sent eorum scelera. Peccatis suis Dei potentiam quasi impotem reddunt. 
Ad liberationem concedendam verba refert S. Ephr. : « forte Babylonem 
per mare figurat et per flumina exercitus eius ; deiectum Babylonis 
regnum exprimit per coelos atros », sim. Barh. 


b) Servi Domini obedientia 50, 4-7. 


Cum igitur, uti ex interrogationibus v. 2 propositis colligitur, inobe-, 
dientia populi ipsam Dei potentiam quam maxime impediat quominus 
redimat et salvet, quis iam hoc expiabit et tollet. impedimentum ? Pro- 
ponitur a vate servus Domini maximam exhibens obedientiam. Redemp- 
tio ex Aegypto facta est potentia Dei ; ut vero redemptio ex captivitate 
iniquitatum fieri possit, opus est servo Domini mediatore et expiatore, 
qui sua obedientia et patientia viam quasi paret divinae potentiae ad 
redemptionem et salutem donandam. Neque enim significatione carere. 
potest, quod postquam dictum est eos peccatis suis esse venditos, immo 
eorum obduratione Dei potentiam quasi ligari, iam servus Domini lo-: 
quens inducitur, qui suam obedientiam et verbis et rebus maximam sol- 
lemni modo coram Domino profitetur et doctrina et exemplo suo alios 
docet, quibus si vocem eius audierint salus promittitur. Ergo obedientia 
servi Domini fit, ut inobedientia vincatur et obstaculum salutis remo- 
veatur. 

Illi enim Dei expostulationi et querelae : veni, vocavi et nemo au- 
divit, suam opponit et offert obedientiam promptissimam, qua simul 
alios.se reddere ad obsequendum expeditos profitetur; iam quid hoc 
aliud est, nisi Deo irato expiationem et satisfactionem offerre, ut pro 
scelere illo iam servi promptum animum benigne suscipiat? Ait enim 
v. 4 « Dominus dedit mihi linguam eruditam, ut sciam sustentare eum 
qui lassus est verbo ; erigit mane, mane erigit mihi aurem, ut audiam 
quasi magistrum » ; — hebr. dedit mihi linguam discipulorum... ut au- 
diam discipulorum instar ; servus Domini se discipulum Dei profitetur 
qui a Domino edoctus sit, et qua talis verbo suo et doctrina erigit, con- 
fortat, consolatur lassum, qui prae fatigatione et debilitate iam non am- 

bulare valet in viis Domini vel qui desperatione et miseria prostratus 
iacet. Ad hoc se a Domino edoctum et institutum dicit; similiter uti 
supra descriptus est : requiescet super eum spiritus Domini, spiritus 
sapientiae et scientiae etc. (11, 2) et 49, 2 : posuit os meum quasi gla- 
dium acutum ; iam ergo clarius describitur qualis hostis sit gladio oris 
perimendus : lassus est sustentandus verbo; ergo debilitas, infirmitas, 
impotentia, qua nihil fit in re divina, in opere Dei, haec sunt gladio 
perimenda. Quid est hoc aliud nisi : venite ad me omnes qui laboratis 
et onerati estis et ego reficiam vos ? Ad hoc ipse edocetur a Domino. 
Id cum gaudio quodam et verborum abundantia dicit : quovis mane 
excitat ei aurem ad audiendum discipulorum instar i. e. continuo divi- 
nam revelationem et manifestationem accipit, continuo a Deo magistro 
edocetur mentique eius divina illustratio continuo illabitur quam aure 
excitata i. e. attente, maximo studio et perspicientia suscipit. Quovis 
mane, ita continuo se Dei alloquium percipere, nemo prophetarum asse- 
rere potuit ; ad hos enim Deus minime singulis diebus loquebatur; ne- 
que propheta dicere potuit quovis mane ; nam : si quis fuerit inter vos 
propheta Domini, in visione apparebo ei, vel per somnum loquar ad illum 
(Num. 12, 6); hie ergo is loquitur qui supra omnes prophetas divinam 
accipit communicationem et qui hac quoque in re, sicut Moyses inter 
prophetas, unus eminet et ipsius etiam Moysis familiare cum Deo com- 
mercium superat. Ita is solum loqui potest, qui 11, 2 descriptus est 
tamquam plenitudinem spiritus Domini in se continuo habens, super 
quem dedit Dominus spiritum suum (42, 2), ut scil. continuo in eo 
maneat et agat, qui est a Deo assumptus et instructus, uti 49, 2 pro- 
ponitur. Haec autem praeclare in Christo esse impleta liquet. Nam ipsi 
illius hostes fateri cogebantur neminem unquam suavi adeo dicendi vi 
valuisse (loan. 7. 46) ; nemo unquam maiore sapientia, vi, suavitate aut 
efficacia disseruit (Calm.), ergo linguam habuit divinitus edoctam. Ipse 
quoque se a Patre accipere cuncta constanter professus est : sicut dixit 
mihi Pater, sic loquor ; sermonem quem audistis non est meus, sed eius 
qui misit me Patris; mea doctrina non est mea etc, (cf. Ioan. 8, 26. 40; 
12, 50 ; 14, 24 ; 45, 15 ; "1, 16 etc.). 

Divinae illi querelae v. 2 ulterius respondet suam ostendens animi ad 
ohediendum promptitudinem v. 8 « Dominus Deus aperuit mihi aurem, 
ego autem non contradico, retrorsum non abii » ; — i. e. uti Deus me 
semper edocuit et suam voluntatem manifestavit, ita ego semper obedio, 
nunquam ne minimum quidem renuo vel haesito; ergo munus a Deo 
iniunctum summa semper alacritate et studio exsequitur : quae placita 
sunt ei, facio semper ; sicut. mandatum dedit mihi Pater, sic facio 
(Ioan. 8, 21; 14, 31) ; sic Messias saepius se non suam facere profitetur 

voluntatem sed eius qui se miserit Patris (cf. Ioan. 4, 34; 5, 30 ; 6, 38). 
Verbis ipsis et ista affirmatione obedientiae iam exprimitur gravia ac 
molesta ab eo esse postulata et obedientiae exercitium labore multo 
constitisse. Bene notat S. Cyr. Christum suam obedientiam Iudaeorum 
contumaciae opponere; « ego enim vocavi, inquit, nec erat audiens; 
desides facti sunt, ad obediendum tardi, renuerunt; ego autem non 
renui nec contradico ». Atque quantopere ex iis quae passus est didi- 
cerit obedientiam et quantam in obedientia praestanda exhibuerit 
patientiam, fortitudinem, constantiam, sequentibus declaratur v. 6 « cor- 
pus meum dedi percutientibus et genas meas vellentibus; faciem meam 
non averti ab. increpantibus et conspuentibus in me » ; — en, quomodo 
retrorsum non abierit ! hebr. dorsum meum dedi percutientibus... fa- 
ciem meam non abscondi a. contumeliis et sputo (cf. For. Mald. Mar. 
Malv.); proprie genas meas (praebui) depilantibus i. e. avellentibus 
barbam indignissime ; habet autem vellicatio barbae et dolorem et 
insignem contumeliam ( For. Sanct.). Et verbum ded? abunde indicat 
quam non gravate ista pertulerit, cum obvium se dederit percu- 
üentibus neque genas vellentium inclementiae subduxerit (Sanct. 
Lap.). Contumeliam sputorum tamquam omnium maximam ex- 
tremo loco posuit Iob : « abominantur me et longe fugiunt a me et 
faciem meam conspuere non verentur » (lob 30, 410), solent 
enim ad sputa et putria oris eiectamenta despicatissimum eligere locum 
(Sanct.). LXX vertunt : dedi tergum meum ad verbera (uászwyac) et 
genas meas ad alapas (£axísyaza), faciem autem meam non averti ab 
ignominia sputorum. Cur autem servus Domini tam duram debuerit 
subire obedientiam, explicabitur accuratius 53, 4 et seq. et iam hic 
poterit aliqua ratione coniici, si consideraveris eius obedientiam opponi 
inobedientiae populi; debuit ergo huius inobedientie poenas in se 
suscipere et pro ea expiare ; populus qui etiam servus Domini vocatur 
sceleribus suis in conditionem abiectam et servilem est redactus; ut 
eam solvat alter servus Domini innocens sponte miseriam subit: ego 
autem sum vermis et non homo, opprobrium hominum et abiectio ple- 
bis (Ps. 91, 7), sustinui opprobrium, operuit confusio faciem meam 
(Ps. 68, 8). Impletionem vide Matth. 26, 27; 27, 30. Marc. 14, 65. 
Luc. 48, 32; 992, 64. Ioan. 18, 22. 

In hisce autem contumeliis scit sibi Dominum adesse opitulatorem, 
quare invicto animo eas subit certus illas demum in ornamenta gloriae 
fore v. 1 « Dominus Deus auzxiliator meus, ideo mon sum confusus ; 
ideo posui faciem meam ut petram durissimam et scio quoniam non 
confundar » ; — quo igitur animo, qua mente et fiducia ea opprobria 


subeat, iam describit : scit Dominum sibi adesse potenti auxilio; ita 
Jsa1s IH. — 17. 


258 Is. 50, 7-8 


enim de servo Domini dictum est : sustentavi eum, apprehendi manum 
eius, servavi te (42, 4. 6), in umbra manus suae protexit me (49, 2) et 
iterum : in die salutis auxiliatus sum tui et servavi te (49, 8). Quare 
illa ad hune qui nunc loquitur referri manifestum est. Ope divina fre- 
tus aggressoribus in isto conflictu convieiorum et vexationum constan- 
tiam opponit invictam, animum excelsum, qui in ipsa facie intrepida 
cernitur; ideo posui faciem meam ut silicem (hebr.); scil. induruit 
ad convicia et plagas tolerandas neque iis cedit; sed est « sicut saxum 
quod in medio mari verberant fluctus, non tamen labefactant aut com- 
movent » (Sancl.). Animum similiter intrepidum atque constantem ad- 
fore Ieremiae et Ezechieli Deus promiserat (Ier. 1, 18. Ez. 3, 8). Con- 
tumeliis porro non succumbit, verum illis excelsior est quia mediis in 
ignominiis scit se confusione minime obrutum iri, verum se ex illis ad 
suam et operis sui gloriam evectum iri. Illud enim non confundar iam 
adest in promissis illis et opere ei assignato, adest in ipso nomine ser- 
vi Domini, adest in sollemni Dei assertione : in te me gloriosum exhi- 
bebo; quare iam antea dixit postquam Deo suam causam commenda- 
vit : glorificatus sum in oculis Domini (49, 5; cf. 42, 1. 3. 6; 49, 2- 
10). Verba sunt scil. eius, qui dixit : Pater, clarifica filium tuum, ut 
filius tuus clarificet te (Ioan. 11, 1), confidite, ego vici mundum (loan. 
16, 33). Quemadmodum igitur per totam Isaiae prophetiam a capite 
primo et deinceps norma illa continuo etfertur per castigationem, hu- 
miliationem, deiectionem pompae etc. esse demum perveniendum ad 
beatam prosperitatem et felicitatem, ita eandem viain nobis in servo 
Domini delineat, quam quidem iam 11, 4 indicat, cum dicat surculum 
ex radice Iesse vel ex trunco lesse exoriturum et demum fore in signum 
populorum. Unde quoque magis magisque innuitur servum Domini in 
se suscipere personam populi, in eandem intrare humilem conditionem 


'et eius in se suscipere perpessiones, ut populum simul secum ad glo- 
riam et beatitatem evehat. 


c) Servi Domini vietoria 50, 8-14. 


In hac abiectione et vilipensione (v. 6) servus Domini scit instare sibi 
gloriam et insignem victoriam ; unde v. 8 « Juxta est qui iustificat me, 
quis contradicet mihi ? stemus simul, quis est adversarius meus ? acce- 
dat ad me » | — causam enim suam Domino commisit qui eam se tui- 
turum esse et praeclaro successu donaturum promisit, uti 49, 4. 6 est 
expositum. Quare hoc loco servus Domini illum sibi adstare asserit, qui 
se declaraturus sit iustum sua sententia iudiciali coram omnibus profe- 

renda; est igitur ?ustificare h. 1. causam defensionis suscipere, ab ad- 
versariis vindicare, illum ad ius suum perducere, illum demonstrare vic- 
torem in conflictu hostili. Cum igitur talem Deum sibi adstare sciat 
opitulatorem et iuris vindicem, audacter adversarios ad certamen pro- 
vocat : quis mecum disceptabit (hebr.)? consistamus simul i. e. in ius 
simul eamus! quis poterit me arguere vel accusare? age prodeat in 
medium! Similem Christi vocem audimus apud Ioan. : quis ex vobis 
arguet me de peccato (8, 46)? Provisum itaque dicit servus Domini a 
Deo auxiliatore, ne propter contumelias sibi illatas apud homines nomen 
suum infamia laboret, immo decretum ut omnibus gloriosum futurum: 
sit et venerabile (Sanct.). 

Quare certam fore victoriam declarat v. 9 « ecce Dominus Deus auxi- 
liator meus, quis est qui condemnet me? ecce omnes quasi vestimentum 
conterentur, tinea com»det eos » ! — fore impugnatores servi Domini 
innuit qui eius famae insidientur vel eum apud alios tamquam hominem 
scelestum traducere studeant. At conatus adversariorum fore vanos et 
árritos ; hostes robore ac virtute destitui, impotes in se ipsis concidere, 
suis sceleribus corrodi et tabescere. Comparationes si cum aliis de Cy- 
ro (42, 2; 45, 4 seq.) componantur, non eam dicunt victoriam quae 
tumultu et strepitu bellico acquiratur, verum potius talem quae sensim, 
tacite habeatur; nam quod advenit vestimento aut ligno vitium a tinea, 
sensim inolescit tacitoque morsu quod prius solidum videbatur et in- 
tegrum exeditur et putrescit, unde malum quod sensim et tacite serpit 
et conficit occulto damno, tineae nomine designatur (Sanct.). Certa qui- 
dem est victoria, at poterit diutius differri, poterit apud adversarios per 
aliquod tempus fallax quaedam felicitatis species cerni, uti tinea in oc- 
culto diu latens non statim destruit neque externam speciem aufert. 
Apta est sane comparatio, si qualiter Messias de suis adversariis soleat 
triumphos agere attente consideraveris. Etiam de iis valet quod de ipso 
annuntiatum est 42, 2. 3. Quid magis exiguum quam tinea? At quam 
magna Deus efficere solet re minima! Etiam hic valet: infirma Deus 
elegit, ut confundat fortia et ignobilia et contemptibilia et ea quae non 
sunt elegit, ut ea quae sunt destrueret (1 Cor. 1, 27. 28). 

Talis ergo servus Dei in obedientia et patientia exhibetur talisque et 
populo contumaci opponitur et demum ad victoriam praeclaram a Deo 
perducetur; quare in eo demum spes salutis pro afflictis constituitur; 
unde eo exemplo proposito et tali doctrina in medium prolata ipse Deus 
qui sermonem exorsus est (v. 1) conclusionem et applicationem colligit, 
bene agi cum iis qui servum Domini audierint, pessime cum iis qui 
spreverint. Haec est enim victoria servi Domini, ut obsequentibus afferat 
salutem, contumacibus sit ruinae. Qui afflicti sunt, spem concipiant ex 

servo Domini afflicto prius et postmodum exaltato; v. 10 « quis ez vobis 
timens Dominum, audiens vocem servi sui? qui ambulavit in tenebris 
el. non est lumen ei, speret in nomine Domini et innitatur super Deum 
suum » | — paucos fore ipsa interrogationis forma indicari videtur, con- 
stans quippe est norma reliquias Israel salvas fore. Dein attendatur ne- 
xus inter timorem i. e. cultum et religionem Dei et obedientiam servo 
Domini praestiandam; qui Deum colit, audiet et intelliget vocem servi 
eius; nam « qui non honorificat Filium, non honorificat Patrem qui 
misit illum » (Ioan. 5, 23). Iam vero si servum Domini audierint suam 
enarrantem obedientiam, patientiam, fiduciam, victoriam, facile quoque 
ipsi quid in angustiis et miseriis sibi sit praestandum intelligent. In af- 
flictione ergo reipublicae et piorum quae sine ulla spe ingruere et om- 
nem melioris conditionis exspectationem penitus auferre videtur (si res 
humanitus spectatur), spem suam et firmam fiduciam collocent in Domino, 
in nomine /ahve, qui est foederis Deus immutabilis et constans ; videant 
ergo et intelligant exemplum servi Domini et eosdem animi sensus in- 
duant, quibus ipse opprobriis atque infestationibus obrutus invicta spe 
Domino inhaesit : Dominus auxiliator meus, ideo non sum confusus 
v. 1. 8. Docet ergo propheta pro tempore calamitatis h.l. idem quod 
iam inculcavit 8, 47 seq. 26, 8. 9. Unde cernis quantopere in oraculis 
quoque de tempore futuro sui temporis necessitatibus consulat. 

Quo alacrius vocem servi Domini audiant, sortem eorum adumbrat 
qui adversarii servi Domini esse malunt v. 11 « ecce vos omnes accen- 
dentes ignem, accincti flammis, ambulate in lumine ignis vestri et in 
flammis quas succendistis ; de manu mea faclum est hoc vobis, in dolo- 
vibus dormietis »! — adversarii servi Domini ignem accendunt, sese 
malleolis vel sagittis ardentibus cingunt (hebr.) i. e. magna persecutio- 
num incendia contra eum suscitant, calumniis et sermonibus mendaci- 
bus, tamquam sagittis, eum confodere et interimere student; cf. 9, 18: 
succensa est quasi ignis impietas; Ps. 56, 5 : lingua eorum gladius 
acutus. Sed suis se machinationibus perdent; quare iubentur a Domino 
ire in lumen ignis sui, sese proripere et iniicere in suas sagittas arden- 
tes; ergo incendia quae suscitarunt contra servum Domini in perniciem 
succendentium vertentur. Ita igitur Deus incendia in ipsos vertet et. in 
flammis suis sepulti cubabunt in doloribus (hebr.). Nonne haec ad lite- 
ram iam impleta sunt in inimicis servi Domini, in Iudaeis contumacibus? 
qualia incendia in Messiam et discipulos eius suscitarunt, donec ipsi il- 
lis incendiis in expugnatione urbis et templi interierint (cf. S. Hier. 
Cyr. Theod.)? Norma utique statuitur generalis; verum, ut S. Hier. 
dicit, pro qualitate peccati ignem unusquisque sibi succendet, sua ini- 
quitate se perdet poena congrua; unde applicatio et impletio multiplex 

per saeculorum cursum habetur pro varietate impugnationum. Neque 
enim est in alio aliquo salus ; « quoniam lucem meam non suscepistis, 
hostium ignem suscipite, cui vos ipsi alimentum suppeditastis » (Theod.). 
Illud eubabitis in doloribus (hebr.) supplicia dicit contemptoribus Messiae 
parata; cf. 66, 24; et de tali incendio a scelestis excitato iam monuit 
vates 1, 31. « Non est pax impiis ». Habes h. l. inter v. 10 et 11 ean- 
dem oppositionem, quam in parte priore saepius deprehendimus; cf. 8, 
21 et 9, 1; 26, 9 et 10; 30, 23 et 21; cap. 34 et 35. 


Uti nostri rationalistae, ita iam ludaei tempore S. Hier. versus 4 et seq. « a 
superioribus separantes volunt ad [saiae referre personam, quod se dicat a 
Domino accepisse sermonem quomodo lassum errantemque populum suslentet 
et revocet ad salutem »; ita S. Hier. refert; at simul eam de Isaia explanationem 
reiicit : « hoc illi dixerint, qui omni ratione conantur de Christo evertere 
prophetias et ad perversam intelligentiam prava interpretatione torquere ». De 
Isaia etiam S. Thom. exponit; ita v. g. scribit : « ponit seipsum in exemplum 
quantum ad obedientiam : ego non contradico; ponit etiam obediendi con- 
stantiam, quia obedientiam pro nullo periculo dimisit : corpus meum dedi.. i. c. 
exposui me ut talia paterer; vel forte ad literam haec passus est; sed in Christo 
plene impletum est ». ltem ad v. 40 audiens vocem servi eius scribit : « Isaiae 
vel cuiuscumque alterius ». Ad hanc expositionem observat Sasb. ita S: Thom. 
exponere multum esse mirandum, cum christiani interpretes ad unum fere omnes 
totum hoc caput de Christo exponant. Etiam Hugo affertur a Sanctio, qui de 
Isaia explicet, licet magis de Christo putet sumi oportere. E sanctis Patribus 
unus S. Chrysostomus de Isaia expomt v. 2. 4 (cf. de mutat. nominum I; hom. 
93 in Gen. ; in Is. cp. 1; in 2 Cor. hom. 2; M. 51, 115; 53, 201; 56, 13; 
61, 400). Ex interpretibus protestantibus alii de [saia exponunt (multos recenset 
Reinke |. c. p. 161), alii de Messia (Hahn, Del. Naeg. Or.). 

Priorem de [saia expositionem admitti non posse iam diximus; nam quae 
v. 4 et seq. continentur partim iis innituntur quae alibi clare de Messia asse- 
runtur, partim iis quae 42, 1 et 49, 9 seq. proponuntur praeformantur, ita ut 
illa solum magis explicentur et determinentur. Insuper nexus cum v. 1-3 et cum 
v. 10. 11 attendatur oportet. Is autem talis est, ut de Isaia cogitari nequeat. 
Quomodo enim ad expiandam populi inobedientiam obedientia Isaiae assume- 
retur? vel quomodo propter contumelias [saiae illatas pernicies. summa ac per- 
durans adversariis inferretur ? Haec cum reliquo libro non cohaerent, haec 
nullibi innuuntur, indicantur nullibi. Verum explicatio de servo Domini, dc 
Messia, et antecedentibus omnino cohaeret et ex iis enascitur et saepe iisdem 
plane verbis demonstratur atque subsequentibus quoque mira concinuitate 
respondet. Brevi, si servum Domini audieris loquentem, librum habes in 
singulis partibus apte nexum et cohaerentem, unum aliquem cernis qui iisdem 
lineamentis deseribitur et quo magis oratio progreditur eo magis clare et distincte 
depingitur; si autem de Isaia explicare tentaveris, omnia sunt hiulca; quae 

iisdem verbis afferuntur, iam eadem esse negare cogeris; alias etiam 42, 1 seq. 
et 49, 1-9 debebis de Isaia explicare. Sed haec de Isaia nullo pacto posse intel- 
ligi, ex ipsis verhis iam demonstratum est, neque rationalistae in iis capp. Isaiam 
agnoscunt. Ergo planearbitrarium est et contra regulas sanae interpretationis 
peccatur, si quis ea quae illis capp. innituntur et ex iis enascuntur tamen de 
Isaia accipi voluerit, i. e. si90, 4 seq. de alio aliquo interpretetur, quam 42,1 et 
49, 1-9 interpretatus est. Dein id quoque adde, nihil prorsus notum esse Isaiae 
unquam eiusmodi contumelias, verbera, sputa esseillata; ad quam rem expende, 
quam accurate Ieremias de infestationibus sibi factis referat. Sed quid haec pars 
ex vita Isaiae hoc loco inserta et iis verbis relata, sibi velit, quando, qua occa- 
sione acciderit, nemo explicare potest. Num [saias singulis diebus (v. 4) accepit 
revelationes ? num Isaias verberibus pereussus adhue quaerit: quis sit adver- 
sarius? num insidiatores suos ad novum provocabit certamen ? num [saias tam 
audacter asserere potest se a nullo posse condemnari ? et tamen postmodum ab 
inimicis est interfectus! Quomodo ergo oraculum illud impletum est : omnes 
inimicos eius contritum iri et a tinea consumptum (v. 9)? quomodo in Isaia 
promissio illa v. 11 impleta est, eius adversarios suis se interempturos esse 
machinationibus? En, si haec [saias de se dixit, potius falsus demonstratur 
propheta. 

Locos ss. Patrum qui hoc caput de Christo exponunt recensitos invenies 
apud Reinke l. c. p. 157 etc. et apud Kilber, Analys. bibl. ed. Tailhan I 
p. 381. 


3. Oratio tertia 51, 1-52, 12. 


Anc. — Admonentur pii, ut ad initium foederis attendant : ex uno 
Abraham ingentem multitudinem eduxit Deus, ita ex ruinis Sion dabit 
instaurationem gloriosam, qua salus diffundatur in universum orbem ; 
haec salus prope est et indeficiens, orbem praesentem duratione supe- 
rans et excelsior impugnatione hostili (31, 1-8). Hanc salutem ut effi- 
ciat, vates ardenter implorat divinam potentiam olim in liberando po- 
pulo adeo insignem ; certus de exauditione iam mente cernit in triumpho 
et exsultatione reduces ad Sion. Cum igitur Deus ita populi sui causam 
tuendam suscipiat, cur tandem pusillanimes hominum furorem et impu- 
gnationem timent quasi obliti Dei potentissimi? Veniet liberator Do- 
minus, obstacula removebit, promissa sua ad regnum aeternum novum 
fundandum in populo suo adimplebit (31, 9-16). Quare Ierusalem iam 
iubetur surgere ex conditione humili et abiecta : utique experta est fu- 
rorem et vindictam Domini, plaga prostrata est quam nemo hominum 
sanare potest, filii eius occisi vel captivi abducti sunt; at Dominus iram 
suam auferet ab ea et transferet in inimicos (51, 11-23). Unde Ierusalem 
maxima laetitiae significatione exsultare iubetur, quia Dominus succur- 

ret populo suo ab alienis oppresso et propter gloriam suam salvator 
aderit (82, 1-6). Iam laetus iste nuntius urbi affertur; iuremerito omnes 
ordines iubilant de potentia Domini coram omnibus manifestata et de sa- 
lute orbi universo oblata. Verum ut huius salutis participes efficiantur, 
Dominum sequantur oportet ducem qui eis reditum ex exsilio concedet 
honorificum (32, 71-12). 

In oratione praecedente priorem partem capitis 49 de servo Domini 
vates magis explicuit; iam in hae oratione alteram illius partem de 
Sion prosequitur eiusque exaltationem et. gloriam post humiliationem 
praeclare describit, ita tamen ut clare efferat salutem a Domino conce- 
dendam minime arctis veteris theocratiae limitibus includi, verum ad 
orbem pertinere universum. Deinde quod 50, 10 instituerat, hac ora- 
tione pluribus exponit. Piis enim ea suggerit quae in tribulationibus 
ingruentibus solatio iis esse debent et quibus spem ac fiduciam suam 
: fuleiant atque sustentent; quare admonentur de initio foederis in fami- 
lia patriarchae conspicuo, de Dei fidelis potentia, de Deo rege qui popu- 
lum suum non derelinquere potest (51, 2. 13; 52, 4 seq.). Dein ipsa 
praeclara salutis et gloriae descriptione piorum animos consolari et ad 
excelsos de Deo sensus elevare studet. Demum conditionem indicat 
necessariam quam implere debeant, ut ad salutem illam et gloriam sese 
praeparent accipiendam : debent scil. sequi Dominum ab exsilio ad redi- 
tum invitantem. Quod propheta in consideratione illa 42, 13-44, 23 
secutus est, partim etiam hoc loco exprimit, liberationem et salutem ita 
describens, ut eius initia et perfectionem summam non distinguat vel 
liberationem messianicam simul cum priore illa praeparatoria exhibeat. 


4) Instauratio et salus sempiterna 51, 1-8. 


Vates quod 50, 10 inceperat, iam latius prosequitur pios edocens de 
norma Dei eisque ea suggerens quibus in reipublicae conditione pro- 
strata fidem et spem egregie sustentent. Quare Deum eos alloquentem 
facit v. 4 « Audite me qui sequimini quod iustum. est et quaeritis 
Dominum : attendite ad. petram unde excisi estis et ad. cavernam laci 
de qua praecisi estis, v. 9 attendite ad. Abraham patrem vestrum et ad 
Saram quae peperit vos, quia unum vocavi eum et benedixi ei et mul- 
tiplicavi eum »! —- quod in parte priore saepius observavimus, etiam 
hic occurrit, ipsum vatem locutionem metaphoricam subiuncta propria 
explanare (cf. 1, 8 seq. 4, 22. 93; 5, 18. 24; 9, 14. 15 etc.). Iubet eos 
mente ascendere ad Abraham patrem, ut quia filii indolem patris in se 
referre debent, fidem Abraham imitentur, qui accepta promissione fide 
et spe firmus cum Deo ambulavit, quamvis diu exspectare deberet, 
donec debile quoddam cerneret initium promissionis sibi factae. Ut filii 


264 Is. 51, 1-3 


heredes sunt illarum promissionum, quarum prima pignora et documenta 
in patre impleta cernunt. Quare si normam Dei eiusque agendi rationem 
plane perspicere desiderant Deumque vera pietate colere expetunt, rem 
in Abraham: gestam mente pertractent. Ipsa enim populi electi origo 
eos edocere debet de peculiari Dei providentia, de voluntate efficaci 
salutis largiendae, de Dei potentia. Sicut enim ex una lapieidina innu- 
meri lapides, sic ex uno Abraham innumerabiles populi prodie- 
runt (For.); ceterum metaphoram peirae seu lapicidinae accommo- 
datam esse ad filii nomen hebr. (13 a ^33 aedificare) quasi quod- 
dam aedificium sit ex patris satu et matris conceptu fabricatum, 
aut quasi lapis in aedificio aut structura familiae, iam Sanct. 
advertit et similia recentiores quoque monent ; alii in petra corpus 
Abraham iam emortuum connotari volunt (cf. S. Ephr. Cyr. Thom. 
Pint. Malv. Lap.) vel fidem eius firmissimam (Theod. Hahn). Simili 
modo vocatur Sara cavum foveae, ex qua lapides ad aedificandam 
domum Israel praecisi sunt; idque Hebraeis eo propius adiacet, quia 
domum aedificare iis idem est ac liberos suscipere (cf. Ex. 1, 21. Deut. 
25, 9. Ruth 4, 11 ; Sanct.) ; ceterum in na2p?2 alludi ad 52pz veteres et 
recentiores monent. (Malv. Sanct. Del. Naeg.). Deus Abraham vocavit 
i.e. prae ceteris elegit et cum unus esset ei promissionem dedit et 
adimplevit de semine innumerabili; benedicere, multiplicare voces 
sunt sollemnes in divinis pollicitationibus Abraham coucessis; ef. Gen. 
12, 9. 3; 43, 15. 16; 18, 18; 22, 1'1 etc. Uti ergo partem cernunt iam 
impletam eius benedictionis et multiplicationis, ita firmiter sibi persua- 
deant totam promissionem quae tandem in benedictione messianica 
absolvitur, iri completum ; in Abraham enim et eius semine omnes gen- 
tes iri benedictum promittebatur et oraculum illud in Messia demum 
compleri iam declaratur Ps. 4, 17, cum ibi de Messia dicatur : et bene- 
dicentur in ipso omnes tribus terrae. 

Quemadmodum Deus de uno homine tanta populorum millia procrea- 
vit et Abraham e conditione solitudinis cuiusdam ad patrem evexit 
multarum gentium, ita vastitatem et ruinas Sion instaurabit similiter ; 
(cf. S. Ephr.) quare v. 3 « consolabitur ergo Dominus Sion et consola- 
bitur omnes ruinas eius et ponet desertum eius quasi delicias etsolitudi- 
nem eius quasi hortum Domini. Gaudium et laetitia invenietur. in ea, 
(gratiarum actio el vox laudis » ; — hebr. quia consolatur, uti modo dic- 
tum est quia unum vocavi eum; ita nexus rerum internus ipsa forma 
exprimitur et duo illa efferuntur concinne, ad quae attendere oporteat ; 
bene quoque dicitur in hebr. et ponit desertum eius quasi Eden, LXX 
&g xapáóstscy Sicut, paradisum, cui in membro parallelo Aortus Domini 
respondet; qua voce summa quaedam amoenitas et pax declaratur, eo 

aptius hoc loco, quia Messias damnum illud ab Adam illatum reparatu- 
rus est et desertum peccato inductum in paradisum gratiae commutatu- 
rus. Promittit itaque Sionis instaurationem (ita enim ruinas consolabi- 
tur) eamque multo excellentiorem conditione pristina, talem scil. qua 
quasi paradisi amoenitas et summa Dei cum homine familiaritas adum- 
bratur. Est itaque restitutio status prioris peccato perditi. Hanc resti- 
tutionem comitatur et consequitur in hominibus beata laetitia et summa 
gratiarum actionis laudisque exhibitio. Unde optime declaratur, quo- 
modo beatitudo creaturae ultimatim tendat et referatur ad Dei laudem 
et gloriam, in qua exaltanda totus demum finis creationis absolvitur. 
De aedificatione urbis vide 49, 171. 19. Ad declarandum autem quo sensu 
aedificatio sit capienda, praeterea vide quae ad Zach. 2, 2 et 10, 4-'1 
adnotavi. In Sionis instauratione describitur theocratiae instauratio et 
indoles; est quippe Sion et Ierusalem civitas Dei, centrum regni Dei in 
vetere foedere constitatum; quare facile in eius restitutione ipsum 
regnum Dei instauratum depirgi potest. Notari oportet, quantopere hoc 
quoque loco indoles spiritualis instaurationis designetur; id bene obser- 
vat S. Hier. : « et hoc notandum quod in Sion quae comparatur para- 
diso Dei aliud esse non debeat nisi gaudium et laetitia, confessio et vox 
laudis, ut quod in coelis facturi sunt sancti cum angelis Dei, hoc etiam 
in terra iugi in Domini laude meditentur ». 

Iam unde ista consolatio et laetitia proventura sit, explicatur et ideo 
etiam quomodo aedificatio illa et instauratio sit efficienda, proponitur 
v. 4 « attendite ad. me popule meus et tribus mea me audite : quia. lex 
a me exiet et iudicium meum in lucem populorum requiescet » ; — hebr. 
potius et ius meum collocabo in lucem populorum ; ponit hisce verbis, utait 
S. Thom., exsecutionis modum ad antecedentia, vel ut For. adnotat, aliis 
verbis explicat, quod dixerat : scitis unde consolatio ventura sit, unde 
gaudium et laetitia. Cum emphasi populum iudaieum et tribum illam 
suam electam compellat, ut e? annuntiet, legem, doctrinam divinam et 
normam iusti et veri positum iri in lucem omnium; proinde cum instau- 
ratione illa id iri coniunctum, ut quod eousque proprium fuerit stirpi 
israeliticae 1. e. legem habere divinitus datam et normam veri et iusti a 
Deo positam, id iam cedat in utilitatem et illustrationem populorum ; aliis 
verbis salutem offerri omnibus et instaurationem theocratiae fieri ita, ut 
ad omnes populos regnum Dei extendatur. Quare id propheta iam spe- 
ciali ratione tribui suae annuntiat, quod postmodum adeo erat offensioni 
Iudaeis, etiam ipn gentes effundi gratiam Spiritus sancti sine lege mosai- 
ca intermedia. Effertur lex, doctrina, ius divinum, ut indoles instaura- 
tionis describatur (cf. 49, 2. 6; 50, 4) quaeita quoque clare a liberatio- 
ne per Cyrum efficienda distiaguitur. 

Huius salutis certitudinem affirmat v. 5 « prope est iustus meus, 
egressus est salvator meus et brachia mea populos iudicabunt; me insu- 
lae exspectabunt et. brachium meum sustinebunt » ; — hebr. prope est 
iustitia mea, egressa est salus mea .... et brachium meum praestolantur ; in 
hebr. ponuntur abstracta, pro quibus S. Hier. substituit. iustum, salva- 
torem, quia iste status iustitiae et salutis, uti lam ex 42, 3. 4 patet, de- 
mum per servum Domini est efficiendus. At melius tamen retinentur 
cum textu hebr. et LXX abstracta. Prope est iustitia, ad solamen dici- 
tur afflietorum et revera in unaquaque calamitate piis prope adest, 
quippe qui fide et spe suffulti salutem a Deo consequi possunt et con- 
solationem. Iam egressa est salus, quatenus verbum de salute per pro- 
phetiam iam est annuntiatum et haec salus pro indole temporis iam ab 
unoquoque Iudaeo possit possideri, quippe qui iam possideat legem illam 
Dei et normam veri etiusti, quam Deus allatum iri dieit populis. Opus Dei 
prope est eorum cognitioni; ergo prope est sensu eodem, quo 48, 'i 
res oraculo patefactae dicuntur «creatae; idque eo magis quia di- 
vina dispositione res israeliticae ad illud opus divinum instituun- 
iur ac diriguntur. Huic via paratur apud populos iudicio; de qua 
re vide quae vates a cap. 13 et deinceps proponit. Haec iudi- 
cia tamquam documenta insignia divinae potentiae designantur, 
unde brachia mea populos iudicabunt; eorum speciem — quan- 
dam et praeludium habes in iudicio quod Cyrus exercebit (cf. 41, 3. 25; 
48, 1 seq.). Ceterum frequens est apud prophetas efferre iudicium quo 
regnum Dei inter gentes constituatur vel ei via paretur (cf. Mich. 1, 13. 
Agg. 2, "1. Zach. 1, 21 etc.). Illa autem iudicia quibus hominum pompa 
et fastus deiicitur (cf. 2, 12 seq.) homines ad Deum adducunt; quare 
subditur me insulae exspectabunt; cf. 49,4; brachium potentiam Dei 
dicit h. l. quatenus illam miserando et salvando maxime manifestat. 

Atque iuremerito huic saluti omnia magno quodam desiderio obviam 
feruntur quia est salus sempiterna; unde si animis cadere volunt et 
propter ruinas praesentes nimium affligi, hac cogitatione ut se arment 
ac confortent, propheta monet simul aliam afferens rationem, cur ad 
Dominus oporteat attendere v. 6 « levate in coelum oculos vestros et 
videte sub terra deorsum, quia coeli sicut. fumus liquescent et terra 
sicut vestimentum  atteretur et. habitatores eius sicut haec interibunt, 
salus autem mea in sempiternum erit et iustitia mea non deficiet »! — 
coelum et terra transibunt, verba autem mea non transibunt! Locus 
insignis et ad animos consolatione erigendos factus. Ut oculos attollant in 
coelum, monet, et firmamentum considerent et stellarum agmina, quae 
illustria sunt et firma et stabilita et mira constantia per annorum millia 
iam consistunt; dein terrae firmitatem et inconcussam stabilitatem per- 

pendere iubentur : verum etsi haec omnia dissolvantur et cadant et 
cum iis habitatores orbis, salus tamen Domini in sempiternum consistet, 
et status ille rectus quem Deus vult et efficit nunquam tabescet, nun- 
quam concidet ; ergo etiam illi qui ea salute et iustitia donantur beati- 
tate fruentur in perpetuas aeternitates. Haec scil. ut For. notat, ad 
cumulum consolationis et gaudii faciunt; non brevi tempore durabit hoc 
imperium, sed multo magis stabile est quam coelum et terra. Divinae 
ergo promissionis firmitas quam maxime declaratur (S. TAom.). lussi 
sunt antea ex coeli aspectu divinam discere potentiam (40, 26) ; iam ex 
eodem aspectu discant promissiones Dei firmitate et soliditate omnia quae 
creata sunt longissime superare. Coelum et terram iri immutatum, dis- 
solutum, Isaias iam in priore parte indicaverat (cf. 13, 10. 13; 94, 1 
seq.); cf. Ioel 2, 31; 3, 45. Verba ita conformata sunt, ut ex oliis s. 
Scripturae locis inferri debeat comparationem institui ex illa coeli ter- 
raeque dissolutione et transmutatione quae in consummatione saeculo- 
rum aderit (cf. Matth. 24, 29. Marc. 13, 24. Luc. 21, 13 et praesertim 
2 Petr. 3, 10). Non quidem coeli et terra destruentur, verum praesens 
figura cessabit; nam « coeli magno impetu transient, elementa calore 
Solventur, terra autem et quae in ipsa sunt opera exurentur » (2 Petr. 
3, 10); sed transibunt, non abolitione, sed immutatione, transibunt 
qualitate, forma et innovatione (Sasb. Pin. Lap.), nam « novos coelos 
€t novam terram exspectamus » (2 Petr. 3, 13; cf. Rom. 8, 21). Unde vi 
comparationis salus Domini demonstratur immutabilis talisque quae non 
vetere quadam et imperfecta conditione cum dolore et, angustia destruc- 
ta (uti fit in coelis terraque) ad perfectionem demum traducenda sit 
sed quae in se iam contineat et includat cumulum omnium bonorum 
possessione perfectum. 


Hebr. 127022 LXX vertunt ózxep saOvo, S. Hier. sicut haec, Syrus habitatores 
eius similiter erunt; Chald. etiam ipsi similiter morientur. Proinde ex veterum acecp- 
tione similiter, pariter crit interpretandum ; id quod et ad sensum et ad verbum ip- 
sum omnino convenit. Recentiores autem plerumque huie acceptioni non acquiescunt, 
quia censent habitatores eius pariter morientur dici vel languide, si ad sententiam 
generalem de coeli terraeque interitu referatur, vel inepte, si comparationem a. veste 
attrita depromptam spectet. Verum haud scio an melius sit quod ipsi proponunt. Vo- 
lunt enim multi vertere : morientur sicut culex, dicentes 1» esse nomen singulare a 
plurali p*22 Ex. 8, 12 (cf. Hits. Ewald, Umbreit, Kn. Sein. Stier, Hahn, Or. Net. Rohl.); 
alii id negant et referunt formam ad 35; ita. Fürst, Del. Naeg. — Yam apud Malv. 
legitur explicatio, quam Del. quoque sequitur : « velut sic morientur, nimirum facto 
talitro aut erepitu digitis vel demonstrata digilo re aliqua levi et nullius momenti »; 
verum talem gestum supplere, pro qua re Del. morem affert comicorum latinorum, 
mihi videtur esse multo magis languidum et in oratione adeo sollemni ac gravi magis 
ineptum, ne dicam indecorum, quam dicere pariter morientur. 

Illud de coelis et terra Sanct. censet solum hypothetica quadam seu conditionali 
comparatione dici, uti iam Barh. quoque rem concipit explicans verba : « si volo, 
illa facio transire » ; sententiam ita declarat Sanct. : « qualis ex aliquorum sententia 
est illa Matth. 24 : coelum et terra transibunt, verba autem mea non praeteribunt, 
hoc sensu : si alterum horum defecturum sit, deficient prius coelum et terra, quam 
meis verbis deficiat fides. Ita explieat hune locum Tansenius ex sententia Euthymii el 
pene probat Christus Luc. 16 : facilius est coelum et terram praeterire quam a lege 
unum iola cadere. Cuius loci ea videtur esse sententia, ut optime ibi [ansenius, non 
quod coeli et lerra praeteritura sunt aliquando, sed illud citius eventarum quod ne- 
mo futurum putat, quam contingat, ut inane excidat divinum verbum ». Sed inspeclis 
verbis et modo loquendi absoluto, dein in considerationem adhibitis iis, quae alibi de 
consummatione saeculorum docemur, neque opus est neque commode fieri posse vi- 
detur, ut ad locutionem hypotheticam, quae nulla ratione indicatur, confugiamus. 


Cum igitur salus Domini tanta polleat firmitate et perpetuitate, quid 
iam iis timendum erit qui ea salute donantur? v. '1 « audite me qui sci- 
lis iustum, populus meus lez mea in corde eorum, nolite timere oppro- 
brium hominum et blasphemias eorum ne metuatis »! — qui salutis 
illius stabilis participes futuri sint, declaratur ; sunt scil. qui re et expe- 
rientia norunt id quod rectum, iustum, Deoque placitum est, qui legem 
Domini non in ore tantum sed in animo gerunt, ergo ex animo illam 
amplectuntur et proinde opere exsequuntur cum dilectione. Uti salus res 
creatas soliditate et stabilitate superat, ita quoque longe superior est mala 
hominum voluntate et perversis eorüm studiis et conatibus. Eo quod pii 
admonentur nolite timere, impugnationes adfore ostenditur, quae et 
rebus gestis iniuriisque illatis opere et verbis consistent. Quibus infesta- 
tionibus ut fortiter obviam eant, eadem illis proponitur victoriae certi- 
tudo, qua servus Domini animum calamitatibus superiorem demon- 
stravit (50, 9) ; v. 8 «s?cut enim vestimentum, sic comedet eos vermis, et 
sicut lanam, sic devorabit eos tinea; salus autem mea in sempiternum 
erit. et iustitia mea. in, generationes generationum » ; — eadem igitur 
cogitatione at se arment et confortent qua servus Domini, admonentur. 
Ergo similis eis cum ipso sors, verum etiam victoria similis praedici- 
tur, dummodo similes quoque sensus animis foveant. Sensus ergo servi 
Domini induant! Tunc erit victoria et salus perpetua. Proinde sicut 
servus Domini per tribulationes tendit ad gloriam, ita pii quoque eadem 
via incedere debent. Sed animos assumant ex doctrina servi Domini! Quid 
enim sunt omnes impugnationes hominum ? Quam facile a Domino di- 
luuntur (S. Cyr.)! quanta enim est eorum fragilitas comparatione 
descripta, quanta vero salatis firmitas (S. Thom.) ! Repetitione senten- 
tiae ex v. 6 aeque graviter quam sollemniter affirmatio sancitur. — 
Elucet ex v. 4. 5 seq. instaurationem urbis ita intelligendam esse, at ex 
ea lex et iustitia Domini et salus diffundatur ad orbem universum. Unde 

h. l. simul clare enuntiatur, ad quid instauratio urbis ex Dei consilio 
tendat et quid urbem instauratam consequi et subsequi debeat. Quare 
iterum deprehendimus, quam intimo nexu cum instauratione urbis diffu- 
sio salutis vel nova illa theocratia universalis et spiritualis a propheta 
coniuncta cernatur. Idque iure; nam « ex Sion exibit lex et verbum 
Domini de Ierusalem » 2, 3. 


b) Desiderium et fiducia inde enascitur 54, 9-16. 


Salutis perennitate et sublimitate exposita et mente pertractata quid 
aliud sua sponte in animo prophetae enasci debuit, nisi vehementissi- 
mum quoddam eius desiderium ? Quare, uti 45, 8, ita nunc similem in 
modum Deum implorat, ut ad eam salutem efficiendam potentiam suam 
exserat v. 9 « Consurge, consurge, induere fortitudinem brachium 
Domini ; consurge sicut in diebus antiquis, in. generationibus saeculo- 
rum! numquid non tu percussisti superbum, vulnerasti draconem »? — 
ardens quaedam cupiditas quae morae sit impatiens, exprimitur ; poten- 
tia Domini quiescere videtur, dum populum suum in humili conditione 
diutius manere permittit; unde evigila (hebr.); et salutem quae nunc 
efficienda est, fore praeclaram, unde opus esse magna quadam divinae 
potentiae ostensione, declaratur quia brachium Domini iubetur induere 
robur, ergo maxima quadam vi se instruere. Deum admonet magnalium 
quae olim pro populo patravit; ne ergo permittat illa frustra esse facta ; 
ne ergo a se ipso deficiat et se quasi inconstantem praebeat talem popu- 
lum nunc diutius derelinquens. Opus semel tanta vi inceptum ad exitum 
perducat! Eos quos tanta potentiae ostensione honoravit ne diutius in 
miseria tabescere sinat! Ad quid enim tam magna miracula? In memo- 
riam revocat magnalia contra Aegyptios patrata ; 211 cf. 30, 'i designat 
Aegyptum eiusque denotat ferociam et fastum; de "n vide 27,1; 
Aegyptus Nili aquis fecunda potest tamquam anguis aquatica conside- 
rari, vel tamquam crocodilus, fera bestia, quam Dominus perfodit, cum 
primogenitos vastator angelus interimeret et Deus exercitum Aegyptio- 
rum undis involveret et interficeret. Ceterum regna Deo inimica iis 
declarari nominibus, vide Ps. 86, 4; 88, 11. Ez. 29, 3. Liberatio baby- 
lonica et messianica saepius cum illa ex Aegypto confertur (cf. 11, 15. 
16; 43, 47l. Mich. 1, 15). Hac obsecratione propheta pios docet, quam 
ardenti desiderio manifestationem divinae potentiae debeant expostulare ; 
docet enim modum orandi Deumque obsecrandi et beneficia iam praestita 
adhibendi, ut Deus ad opus perficiendum urgeatur. Nam qui olim 
tantum studium et amorem populi exhibuit, quomodo nunc tardabit? 

Quare vates multus est in antiquo illo studio et amore Dei describendo 
v. 10 « numquid non tu siccasti mare, aquam abyssi vehementis? qui 
posuisti profundum maris viam, ut transirent liberati »? — en, ut 
populum educeres e servitute, tanta perfecisti! Num ergo labor erit 
cassus? denuo scil. servitute et captivitate populus tenetur (cf. 429, 92). 
Notanda est verborum vis mare siccare, aquas abyssi vehementis, pro- 
funda maris convertit in viam ; et omnia haec perfecit, ut populus vin- 
dicaretur in libertatem, ut secure pergeret ad terram Dei ! Sed haec omnia 
iam iacent prostrata ; an ergo alius beneficia illa praestitit, quia iam non 
de illis curare videris! Hic sane discere possumus, quanta eloquentia 
vates ardens suum desiderium Deo proponat. Sed illa magnalia pignus 
sunt et documentum et exemplum futurorum, ut fide inconcussa opus 
Dei gloriosum iri perfectum credant (cf. S. Cyr.). Quare vates ab 
ardenti postulatione ad certam laetamque praedictionem transit iam 
cernens mente impletum quod a Deo efflagitaverat v. 14 « et nunc qui 
redempti sunt a. Domino revertentur. et venient in. Sion laudantes et 
laetitia. sempiterna super capita eorum, gaudium et laetitiam tene- 
bunt, fugiet dolor et gemitus » ; — idem versus legitur 35, 10 et 
salutem a Domino dandam tamquam statum omnium bonorum posses- 
sione absolutum et perfectum describit, unde voces iubilationis et gaudii 
cumulantur. In hac pompa festiva et beatitate perenni cernitur gloria 
operis servi Domini; ita declaratur, quid demum sibi velit illud : ut 
diceres his qui vincti sunt : exite (49, 9) et : scio quoniam non confun- 
dar (30, 7) ; hac igitur celebritate absolvitur instauratio Sionis (cf. 49, 
8; 51, 3) et perspicue docetur, ad quale pondus gloriae ex huius vitae 
miseriis et tribulationibus demum perveniendum sit. Unde hoc versu 
piis qui simul cum servo Domini afflictionibus tentantur (cf. v. 1; 50, 
6. 40) maxima offertur consolatio. 


Cum versus idem legatur 35, 10, non defuerunt qui eum hoe loco perperam 
esse adscriptum opinati sint (Hitz. Ewald, Kn.). At etiam aliis in locis quando- 
que apud Isaiam quaedam verbatim repetuntur neque solum versus quidam qui 
in fine stropharum reeurrunt, sed alia quoque; cf. 9, 43 et 49, 15; 11, 6 et 
65, 95. Ergo repetitio haee per se non potest esse offensioni. Solum igitur 
inquirendum erit, utrum verba apte cohaereant cum antecedentibus et 
sequentibus necne. Apte consequi ad antecedentia negari nequit. Liberatio ex 
Aegypto iam aliquoties inservivit ad liberationem babylonicam et messianicam 
delineandam ; cf. 43, 9. 16. 17; 44, 91; 48, 21; 50, 2; 63, 9 ; proinde trans- 
itus ab una ad alteram est facilis et obvius, praesertim cum de liberatione illa 
altera eaque sublimiore iam aliunde constet. Apte quoque ad ardeus illud 
desiderium v. 9. 10 expressum adiungitur ; nam cum iam de illa sermo fuerit, 


Is. 81, 11-13 214 


facillime liberationis desiderium precatione facta perficitur certissima illa spe 
vel potius natura sua ad spem hane concipiendam et enuntiandam fertur. Dein 
non est omittendum, hoc v. 11 bene absolvi salutis sempiternae descriptionem. 
Demum spe illa ostensa et animis infusa quam maxime efficaciter pusillanimitas 
retunditur. Hanc autem in subsequentibus Deus reprehendit, quae reprehensio 
magis animos tangit et salutari pudore offundit, si praeclarum illud fastigium et 
culmen gloriae, ad quod Deus est adducturus, antea fuerit exhibitum. Unde in 
v. 11 optima pariter adest praeparatio ad sequentia, qua animi ita afficiuntur et 
disponuntur, ut verba ea acrioribus quasi stimulis infigantur. Cur ergo. versum 
removere qui adeo apte ex antecedentibus sequitur eaque absolvit et adeo psy- 
chologice animos disponit ut verba subsequentia fructum afferant et effectuni 
sortiantur quam plenissimum ? Adde, quod testes antiqui LXX, Syrus, Chald. 
versum praebent; etiam eum adfuisse apud Aq. Sym. Theod. vocibus pluribus 
servatis ostenditur. 


Hac spe ostensa iuremerito increpat Deus pusillanimes : ecce tam 
praeclara ego praesto et praestabo, nonne decet vos pudore suffundi 
propter diffidentiam et vanum timorem? v. 12 « ego, ego ipse consola- 
bor vos! quis tu t£ timeres ab homine mortali et a. filio hominis: qui 
quasi fenum ita arescet »? — hebr. ego, ego ipse consolans vos; et qua 
ratione, optime explicatur v. 11; unde apte adiungitur : quomodo ergo 
tu times hominem (qui) moritur et filium hominis (qui) fenum tradi- 
tur (hebr.) qui. ut fenum interitui obnoxius est et tam facile marcescit. 
Deo omnipotenti summa hominis fragilitas opponitur; etsi terreat homo, 
non diu durabit, morietur enim; etsi formidabilis videatur, sicut gramen 
est labilis. Cum ergo populus ita sit constitutus, ut ex una parte babeat 
Deum consolatorem omnipotentem benignissimum, ex altera adversa- 
rium hominem maxime fragilem, quare tam male sibi consulit, ut ti- 
meat (cf. For.)? Excludit itaque, ut S. Thom. ait, hostium timorem po- 
nens fragilitatem hostium et Dei potentiam. In quam rem etiam sequen- 
tia dicuntur v. 13 « et oblitus es Domin? factoris tui, qui tetendit coelos 
'el fundavit terram, et formidasti 4ugitler tota. die a. facie furoris eius 
qui te tribulabat et paraverat ad perdendum ; ubi nunc est furor tribu- 
lantis »? — Dei potentiam effert creatoris, qui quem populum sibi for- 
mavit et delegit nunquam abiiciet (43, 1), qui tamquam coeli terraeque 
conditor (cf. 40, 22; 42, 5; 44,94; 45, 12) satis virium habet ad hostium 
conatus eludendos. Quia talis Dei obliti sunt, homines timent et iugiter 
contremiscunt. Unde bene For. : obiurgationem habet percunctatio haec. 
Is qui populum oppressit et disposuit ut perderet (cf. hebr.), Chaldaeus 
est (cf. 52, 4), sed ita ut omnes oppressores pariter in uno illo exhi- 
beantur; procedit enim modus loquendi a calamitate a Babyloniis inflic- 
ia, attamen in ea minime sistitur, uli totius sermonis conformatione 

proditur. Interrogatione : ubi est furor oppressoris (cf. Deut. 98, 53. 
35. 51)? oratorie indicatur hostium impetum ita iri exstinctum, ut ipsi 
illi pusillanimes de priore diffidentia et timore mirentur et quam inanes 
fuerint timores et trepidationes, non sine pudore fateantur. 

Idque confirmatur praedictione salutis et liberationis v. 14 hebr. cito 
incurvatus vel vinculis constrictus solvetur nec moritur ad. interitum 
(misera morte) nec deficiet panis eius; ergo hostes nulla ratione praeva- 
lebunt, Deus curam queque gerit liberatorum, ne qua in re penuriam vel 
inopiam experiantur; qui oppressus est et ligatus vel vinculis captivita- 
tis (cf. 49, 9) vel generatim variis miseriis, in libertatem vindicabitur et 
postea vita vitaeque commodis Deo protegente abunde fruetur. Liberatio- 
nem etiam praedictam habemus, licet parumper alia ratione, in vulg. 
v. 44 « cito veniet gradiens ad. aperiendum et non interficiet usque ad 
internecionem, nec deficiet panis eius »; — gradiens ! ille est libera- 
tor; in hoc sermone post 49, 9 non poterit cogitari nisi de servo Domi- 
ni, de Messia, quem pariter vox illa ad aperiendum (42, 1) designat ; 
Cyrum intelligere (cum S. Thom. Pint.) ab hoc contextu alienum est, 
cum in hac sectione de eo non fiat mentio; quare etiam hoc loco nequit 
intelligi neque qua talis qui pro pignore et arrha tutelae divinae et libe- 
rationis per Christum (T'/r.) datus sit. Membrum alterum et non inter- 
ficiet... non potest commode referri nisi ad tribulantem v. 13, qui scil. 
interitum non poterit afferre populo, quia adest servator, cuius auxilia 
et subsidia nunquam deficient. 


Membrum illud ef non interficiet plerique ad Messiam quoque referunt. At 
satis infeliciter. Nam si suppleveris . non. permittet nos funditus perire (Men.) 
vel: non interficiet sed servare vult conservos (S. Hier.), id post salutem 
adeo praeclaram satis languide subditur. Neque melior est explicatio a 
Sanct. proposita : neque ad internecionem saevit, sed cum videatur ad mortem 
caedere, vitam ostentat, et ad sepulerum rapere, inde repente extrahit. Nam in 
hac expositione id quod rem constituit suppleri debet. Neque fieri potest (cum 
Sasb.) ut de hostibus sit sermo, quos non funditus se deleturum dicat. Nam post 
interrogationem illam : ubi est furor oppressoris (v. 13) et infirmitate hominis 
adeo demonstrata (v. 12) nemo exspectabit nunc dici hostes non esse penitus 
interituros. Messiam autem eo sensu non penitus interficere hostes, quia iis quo- 
que salutem offert et qui oblatam acceptant in gratiam recipit, verum quidem 
est ; at hisce verbis non dicitur neque erui potest, nisi omnia gratuito textui 
inserueris. Ergo textus latinus non potest referri nisi ad oppressorem v. 43. 


1. Lecitoe S. Hier. nou n7x, sed. 573? Ceterum veteres versiones satis h. l. variant. LXX 
&! yxp 1G owi:oÜ0xí as o) ovfosixt 075i ypovtet, Syrus, membrum hoc iungit antecedentibus: 
qui robustos ad vastandum accelerat; Chald. cito revelabitur retributio. 

Quod alii vertunt et explicant : non sinet interficere i. e. hostes impediet ne nos 
penitus deleant, ad sensum quidem aptum est (cf. Lap. Loch), at ex verbis iste 
sensus extundi nullatenus potest. 


Pro liberatione populi ligati (Vat.) vel vincti (Mald. cf. v. 14 hebr.) 
Deus denuo suam potentiam tamquam pignus ponit v. 15 « ego autem 
sum Dominus Deus tuus qui conturbo mare et intumescunt fluctus eius; 
Dominus exercituum nomen meum »; — i. e. cuius increpationem ma- 
ria sentire et timere ostendunt fluctibus frementibus, cuius ad nutum 
maria obediunt (cf. Iob 26, 12. Ier. 31, 35), cui praesto sunt agmina 
coelestia et terrestria. Vide quam multiplici ratione vates studeat ex re- 
rum naturalium creatione, mole, operibus demonstrare et quasi palpa- 
bilem reddere potentiam Dei; hanc si animis omnium bene impresserit, 
certo confidit addito verbo prophetiae fore ut maxima fiducia promissa 
Dei amplexi in rebus etiam difficillimis laetam retineant spem. Quare 
pergit ostendens Deum non solum velle populum in libertatem vindicare, 
verum etiam cum ipso regnum suum fundare quod coelum et terram 
complectatur v. 16 « posui verba mea in ore tuo et in umbra manus 
meae protexi te, 4t plantes coelos et fundes terram et dicas ad. Sion : 
populus meus es tu »! —— uti verba in vulg. efferuntur, ad populum non 
possunt dirigi, quia sane ipse populus non potest dicere ad Sion : popu- 
]us meus es tu. Ergo non possunt referri nisi ad servum Domini, de quo 
pars quaedam totidem verbis dicitur 49, 2; et ita multi verba explicant 
(ef. S. Hier. Osor. Pint. Mald. Malv. For. Schegg, Reinke, Troch. 
Naeg.); pauci quidam ea dicta esse volunt ad Isaiam (S. Thom. Mar.) 
vel saltem de eo posse etiam valere (Calm.). Verum cum a v. 12 con- 
stanter populus compelletur, tam repentina mutatio durior videtur, neque 
ea opus erit, si textum hebr. sequimur qui omnino verti potest : posui 
verba mea in ore tuo... ad. plantandos coelos et fundandam terram et 
ad dicendum Sioni : populus meus tu! i. e. ut plantem coelos et fundem 
terram (cf. Vat. Mar. Malv. Sanct. et recentiores). Pergit itaque Deus 
alloqui populum et uti supra iam intima eius cum servo Domini socie- 
tas et similitudo indicata est (cf. 50, 10; 51, 8), ita hoc quoque loco ver- 
bis illis ex 49, 2 depromptis arctum exsistere vinculum innuitur inter 
servum Domini et populum redemptum. Neque id mirum videri potest, 
postquam opus servi Domini in redemptione collocari dictum est, (49, 9) 
et servum Domini sua obedientia expiasse populi inobedientiam etiam 
indicatum est (50, 4 seq.). Ait itaque Deus se, oracula sua cum populo 
; communicasse et in populo suam se reposuisse revelationem (cf. 2, 3) 
et populum tam mira protectione defendisse et confirmasse, quia per re- 


gnum suum in eo populo fundatum demum terram et coelos condere 
Isa1as ]I. — 18. 

voluit, scil. resnum suum ita vult extendi, ut coelos terramque com- 
plectatur, ut novi quasi coeli plantentur, nova fundetur terra, quia nova 
illa et supernaturali regni Dei creatione ad novam conditionem evehun- 
tur. Hisce vates iam ea praeparat quae 63, 1'7 de novis coelis et nova 
terra dicturus est; dicuntur plantari, fundari vel innovari etiam prop- 
terea, quia regnum Dei demum in innovatione et glorificatione creaturae 
absolvetur (cf. ad v. 6. Rom. 8, 21. 9 Petr. 3, 13). Hoc vero opus Dei 
ad coelos plantandos et terram fundandam, quod tamquam novum crea- 
tionis opus designatur et proinde coelum et terram ad altiorem quandam 
conditionem evehet, in eo oritur, vertitur, ut Sioni dicat : populus meus 
es tu; Sion centrum et sedes theocratiae est (2, 2); ibi regnum Dei 
collocatum est et ex Sion propagabitur in orbem universum. 


Refert S. Hier. se vertisse sicut Aq. quoque; Sym. vero : ponam verba mea in 
ore tuo et in umbra n:anus meae protegam te in qua plantavi coelum et fundavi 
terram et ut dicam Sion : populus meus es tu ; sim. LXX; at in ultimo membro 
praebent: xoi ége? Xov ^! Aoóg uou &i cv. S. Cyr. hanc habet et explicat lectionem: 
et dicet Sion : Deus meus es tu; Procop. utramque coniungere videtur scri- 
bens : Sion dicet Domino : Deus meus es tu, a quo vicissim audiet : populus 
meus es tu. Syrus quoque praebet, sicut LXX et Sym. in ea (scil. manu) plantavi 
coelum, dum Chald. exprimit textuin hebr. : protexi te ad suscitandum populum, 
de quo dictum est fore ut multiplicentur tamquam stellae coeli, et ad füundandum 
coetum, de quo dictum est fore ut multiplicetur sicut pulvis terrae, et ad 
dicendum habitantibus in Sion : populus meus tu. Lectio quam LXX, Sym. 
Syrus exprimunt facilior est et divinam potentiam eo fere modo describit quo 
saepius iam declarata est. Textus hebr. difficilior est, cum modus loqueudi de 
regno Dei tamquam de coelo plantando * et fundanda terra certe sit inusitatus et 
non explicetur nisi demum 65, 17 et 66, 22. Sed quia postmodum haec ratio ac 
denominatio invenitur et Isaias saepius quae antea brevi perstrinxerat post- 
nodum explicatius proponit, textus hebr. videtur praeferendus et lectio altera 
solum introducta ad sensum reddendum planiorem. — Obiicit Naeg. inepte 
dici : posui verba mea... ut dicerem ad Sion; at immerito; quid enim vel 
ineptum vel falsum inveniri potest in eo, quod Deus quia hune populum sibi 
clegit in eo sua reposuit oracula? Idem enim asseritur ea locutione quod dicit 
S. Paulus quoque : quid ergo amplius Iudaeo est? multum per omneni modum ; 


primum quidem quia credita sunt illis eloquia Dei (Rom. 3, 4. 2). 


1. Sed etiam lezitur in aliquibus codd. zxi £26 vf Xwov; vide F'ield ad h. I. 

2. Cum yel de coclo alias non usurpetur, iam Houbijg. quem aliqui secuti sunt coniecit 
csse legendum 5:5 ad extendendum coelum; LXX ctiam 40, 22 55: reddunt 01552; et Sy- 
rus h. |. vertit eztendit; quare illa coniectura non videtur spernenda. Sed cum de fisendo 
tabernaculo zz dicatur (Dan. 11, 43) et coelum taberuaculo comparetur (40, 93), Bun uon 
opus erit deserere lectionem traditam (cf. Reinke). 

c) Auferetur ignominia a lerusalem 54, 17-23. 


Cum itaque regnum Dei quod coelum et terram complectitur et 
innovabit in populo sionitico quasi in suo primordio et radice fundetur, 
iuremerito admonet propheta Ierusalem, ut spe adeo praeclara et digni- 
tate hac maxima praedita e miseriis caput emergat et licet afflicta, tamen 
ob praeclaram suam electionem se consoletur ; v. 4'7 « Elevare, 
elevare, consurge lerusalem, quae bibisti de manu Domini calicem irae 
eius, usque ad fundum calicis soporis bibisti et potasti usque ad 
faeces » ! — iusto Dei iudicio urbs iacet prostrata (cf. 29, 4) ; Dominus 
ei miscuit et dedit calicem irae (cf. 19, 14; 29, 18) i. e. tantam ei 
immisit calamitatem, ut pro eius magnitudine stupefacta et quasi ebria 
efficeretur. Sors quae alicui attribuitur vel pars et portio calix quando- 
que dicitur qui alicui porrigitur ad bibendum; unde calix irae Domini 
est poena quam Dominus infligit, et iste calix ut caliz poculi vertiginis 
(hebr.) designatur, ut poenae magnitudo qua obruti et obstupefacti usu 
sensuum destituantur et ebriorum instar cadant, usitata metaphora 
declaretur (cf. Ier. 25, 15. 21, Ez. 23, 32. Hab. 2, 16. Ps. i4, 9; 19, 6). 
Aique ea erat calamitas eui ab hominibus remedium afferri poterat 
nullum v. 18 « non est qui sustentet eam ex: omnibus filiis quos genuit, 
et non est qui apprehendat manum eius ex omnibus filiis quos enutrivit » ; 
— non erat qui eam duceret (hebr.); eius casum et ruinam nemo ducum, 
principum, sacerdotum avertit neque prostratae manum porrexit ut eam 
e vili conditione erigeret. Qua comparatione restitutio theocratiae 
tamquam opus Dei describitur, ad quod perficiendum vires humanae 
non sufficerent. 

Quae hucusque comparationibus dicta sunt, iam propriis verbis decla- 
rantur, uti saepius apud Isaiam fit (cf. 1, 6. 22. 95 etc.) v. 19 « duo 
sunt quae occurrerunt tibi ; quis contristabitur super te? vastitas el 
contritio et fames et gladius; quis consolabitur te » ? — duo simul 
mala incurrerunt : dira telluris aedificiorumque vastitas et foeda homi- 
num excisio (Osor.) quos vel fames vel gladius hostium abstulit. Utrum- 
que malorum genus duobus significatur quo eorum exprimatur magni- 
tudo; quae eo quoque declaratur, quia nemo propter tantam malorum 
stragem vel possit vel audeat illam consolari, illam alloquio erigere. 
Nullus eiusmodi conatus consolandi tentatur, cum plaga nimia cernatur 
quàm solo silentio et lacrimis lugere possunt. Illud contristari explica : 
quis condoleat tibi vel te commiseretur, te alloquio soletur (cf. Nah. 
3, 1). Sicut ergo amici Iob cernentes nimium eius infortunium « sederunt 
et nemo loquebatur ei verbum, videbant enim dolorem esse vehe- 

mentem » (Iob 2, 13), ita qui cernit urbis casum tacens rei eventum 
secum meditatur et in tanta ruina nullum esse consolationis locum 
agnoscit. Id omnium nomine vates fatetur se quoque imparem consola- 
tioni afferendae dicens : quis consolabor te (hebr.) ? ita scil. unusquisque 
dicere debet : quis ego ut afferam tibi solatium ? est modus alius dicendi 
humanis viribus vel subsidiis iam non posse levamen afferri ; unam 
spem esse collocandam in interventu Domini, uti v. 21. 22 clare 
effertur. 


In hebr. effertur prima persona in ultimo membro. Tertia tamen legitur apud LXX, 
Syrum, S. Hier., Chald. vero ita habet : non. est qui consoletur te, nisi ego. Prima 
persona sensum omnino aptum fundit, et *»2 oportet retineri in nativa sua significa- 
lione, neque opus est corrigere »22 (Hlitz.) neque explieare ae si r2 scriberetur ; de 
simili locutione vide Am. 7, 2. 5. Alii exclamationem ad unum Isaiam referunt; prae. 
placet sensu generaliori eam aecipere. Neque tamen opus est textum hebr. corrigere 
vel asserere N scribi quia quandoque x et * ex sono inter se commutentur, uti vult 
Boettcher, Neue exeg. krit. Aehrenlese z. A. T. II p. 144. ; 


Iam explicat quid fames et gladius agant (For.) v. 20 « filii tui 
proiecti sunt, dormierunt in capite omnium viarum, sicut oryz illa- 
queatus, pleni indignatione Domini, increpatione Dei tui » ; — « sub 
dio iacent filii tui aut animam prae fame agentes aut vulneribus con- 
fossi » (For.). Hebr. filii tui obvelati sunt vel defecerunt, passi sunt 
animi deliquium (cf. apud Malv. Mald. For. et recentiores), id quod 
capiunt vel de fame (Mald. Mar. Kn.) vel generatim de calice vertiginis 
(For. Malv. III. Rohl. Hahn) ; iacent in compitis irretiti (sicut. oryx 
illaqueatus) capti et omnium iniuriis expositi, inopes aliorum potestati 
traditi. Neque putandum est hostes eam intulisse calamitatem ; Dei opus 
est et vindicta ; unde additur pleni... i. e. ad quantam iram et vindictam 
Dominum  provocaverint, miserrimus ille aspectus docet et vastitas 
summa dominae gentium (Lament. 4, 1) illata; vide Lament. 2, 91 ; 4, 
9; B, 14. 

Quia igitur humano auxilio plane est destituta urbs et calamitas est 
inflieta a Domino qui castigatione populum suum non delere sed ad 
meliorem sanctitatis conditionem evehere vult, propterea cum calamitas 
quasi ad summum est perducta, adest divina opitulatio. Unde urbi fit 
consolatio v. 21 « idcirco audi hoc paupercula, et ebria non a vino! 
v. 22 haec dicit dominator tuus Dominus et Deus tuus, qui pugnabit 
pro populo suo : ecce tuli de manu tua calicem soporis, fundum calicis 
indignationis meae, non adiicias ut bibas illum ultra, v. 93 et ponam 
illum. in manu eorum. qui te humiliaverunt et dixerunt animae tuae: : 
incurvare ut transeamus ; et posuisti ut terram corpus tuum et quasi 

viam transeuntibus » ; — ebria est a calice vertiginis Domini (cf. 99, 
9. 10). Et quia non est alius qui possit iuvare, ipse Dominus, qui causam 
sui populi defendendam suscipit (cf. 52, 4; 49, 25; 41, 10. 11) promittit 
se erecturum esse urbem a vili conditione. Auferet scil. ignominiam ab 
urbe; promittit, talem fore urbem instauratam, ut iam non alii simili 
casligationi subiaceat. Sion ergo instaurata erit sancta ; nova illa theo- 
cratia ad quam primus quasi gradus fit reditu ex exsilio et urbe tem- 
ploque restitutis (cf. 44, 26 seq.), ita erit sanctitate conspicua, ut iam 
non indignatio Domini in eam exardescat, verum ut Deus omni studio 
amorem suum erga illam exhibeat. En, talis ergo Sion a propheta intel- 
ligitur, quae instauratione facta iam non ultionem et vindictam Domini 
incurrat; proinde non urbem qua talem intelligit, sed theocratiam 
illumque populum qui fide et pietate Deo adhaeret ; est ergo Sion, prout 
iam in v. 16 continetur, « non alia nisi populus Dei » (S. Hier.) et hunc 
populum constanti studio sanctitati daturum esse operam eo ipso indi- 
catur, quia iam non Deum ultorem experietur. Sed Deus erit populi sui 
defensor et proinde inimicos prosternet ; dabit calicem furoris in manum 
vexatorum, qui urbem Ierusalem humi prostraverunt eamque pedibus 
coneuleaverunt. Quantopere fuerit urbs ab insolentia hostium vexata et 
humiliata, ultima enuntiatione describitur : tergum posuit terrae instar 
et sicuti viam pro transeuntibus 1. e. libere et diu omnes pedibus pro- 
terebant et conculcabant eam duris vestigiis (cf. Ios. 10, 24. Ps. 109, 1). 
Hic ergo erat calix vertiginis pro lerusalem; iam vero inimici eius 
iisdem poenis subiicientur; franget Dominus eorum potestatem cum 
ignominia delebitque eos. Etiam hic valet : Sion in iudicio redimetur 
: (4, 291). Unde denuo illud inculeatur, fore in Sion salutem, verum post 
humiliationem, Dei autem hostibus imminere perditionem. Adversarii 
dixerunt animae urbis i. e. minime ei pepercerunt rei quae erat urbi 
quam maxime sacra et cara et in qua eius excelsa continebatur dignitas, 
sed in sacrario suo et in praecellentia theocratica experta est humilia- 
tionem. Sed uti ad servum Domini ignominia affectum annuntiatio fit 
gloriae (49, 6. 7), ita Ierusalem ex vili conditione ad suam cleva- 
bitur gloriam ; unde propheticus sermo redit ad id quod v. 17 erat 
inceptum. 


d) Gloria Ierusalem 52, 4-6. 


Uti in priore parte via ad gloriam descripta est consistere in deiectione 
pompae humanae et in iudicio divino, ita hoc loco eadem via et ratio 
assignatur. Unde post humiliationem Sionis descriptam (91, 18 seq.) 

sermo ad fructum humiliationis progreditur et Sion admonetur, ut 
robore et ornamentis potita exsultet in Domino; v. 14 « Consurge, con- 
surge, induere fortitudine tua. Sion, induére vestimentis gloriae tuae 
lerusalem, civitas sancti, quia non adiiciet ultra ut pertranseat per te 
incircumcisus et immundus »! — hebr. civitas sancta (cf. 48, 2) urbs 
scil. Sancti Israel quam prae ceteris sibi elegit, ut templum ibi esset et 
sedes theocratiae; unde sancta, quia a reliquis separata et Deo dicata 
est. Talis cum sit, optime dicitur : induere fortitudine tua; nam tali 
urbi vi electionis et destinationis congruit fortitudo, congruit gloria; 
uti enim Deus summa pollet fortitudine et gloria, ita urbs a Deo electa 
ut ibi sedem suam figat quodammodo iure suo particeps esse debet 
fortitudinis et gloriae, ut scil. regnum Dei consistat firmiter et invicte, 
ut exsistat, prout decet opus divinum, cum gloria et splendore. Et 
huius fortitudinis splendorisque tempus iam annuntiatur Sioni, urbi 
restauratae, eiusque indicium et documentum est, quia urbs instaurata 
iam non tradetur in potestatem peccatorum. Sion vetus iniquitate 
concidit; cf. 1, 9. 10; 5, 1 etc. Sion vetus meretrix appellatur 1, 21; 
Sion vero instaurata erit urbs fidelis, plena iustitiae (1, 26). Cum ecir- 
cumcisio signum esset foederis et populi Dei et pariter symbolum 
haberetur servitii divini (cf. Deut. 10, 16; 30, 6), incircumcisus is est 
qui a foedere Dei eiusque cultu alienus peccatis est inquinatus ; immun- 
dus immunditie legali exclusus erat a sacrificio aliisque et ritibus 
praescriptis conditionem cive theocratico dignam acquirere debuit; 
unde declaratur in urbe instaurata sanctitatem stabilem sibi figere 
sedem. Tunc igitur Sion instaurata vere erit civitas sancta et qua talis 
invicta fortitudine et gloria a Domino exornata. Haec fortitudo et gloria 
eo insigniore modo animos audientium laetitia imbuere debebunt, post- 
quam in antecedentibus misera conditio urbis populique est descripta. 
Hisce ostenditur, quam miseros reddat populos peccatum, quanta autem 
felicitas in Deo eiusque cultu contineatur. 

Haec verba piis in afflictione constitutis solatio sunt fidemque et spem 
eorum erigunt. Quare iterum iterumque monet propheta ex vili condi- 
tione ascendendum esse ad gloriam v. 2 « excutere de pulvere, con- 
surge! sede lerusalem, solve vincula colli tui, captiva filia Sion »! — 
lugentes et captivi humi sedent, in pulvere iacent (cf. 3, 96; 41, 1. 
Iob 2, 8). Imago haec sane aptissima est pro urbe ruinis et incendio 
vastata. Iubetur ergo excutere pulverem, signa luctus et servitutis 
deponere ; iubetur surgere et ad pristinum splendorem revertere ; iubetur 
denuo sedem et thronum occupare, uti decet civitatem regiam, et signa 
servitutis longe a se removere. Bene notat For. : « multus est in hoc 
propheta saepiusque idem repetiit, quo non solum affectum suum et 

exsultationem animi sui explicat, verum etiam quam concidisset cor 
piorum, quam abiecissent animum Israelitae, quam desperatae fuissent 
res intelligimus ». Captivam vocat; eam enim sortem iam in visione 
inaugurali didicerat, eam iam saepius praedixerat (5, 6. 13; 39, 6); 
filia Sion vocatur vel ipsa urbs vel incolae urbis. Cum eiusmodi appel- 
latio sat frequens sit et de extraneis quoque Deoque inimicis adhibeatur 
(cf. 41, 1), eo nomine hoc loco peculiarem tenerrimi amoris significa- 
lionem exprimi non potest asseri. 

Ad eam autem gloriae et laetitiae significationem provocat vates quia 
adest divina promissio (For.) v. 3 « quia haec dicit Dominus : gratis 
venumdati estis et sine argento redimemini »! — gratis cf. 50, 4 ; non 
enim, prout Theodorus heracleotes advertit, pecunia venditi sunt a 
Domino, verum iniquitatibus suis. Liberatio erit operis divini documen- 
tum; vide 45, 13 « ipse captivitatem meam dimittet, non in pretio 
neque in muneribus ». Adest ergo divina promissio de reditu ex exsilio, 
de solutione captivitatis. In eo autem quod captivi pretio non soluto 
dimittentur opus divinum agnoscant et in hoc opere cernant initium et 
pignus quoddam instaurationis. Est enim reditus ex exsilio illud initium 
et primus ad instaurationem gressus. Hanc autem instaurationem 
efficiet Deus certissime, quia de eius gloria agitur. Cum enim populum 
hunc sibi in peculium elegerit, non poterit eum oppressioni et tyrannidi 
gentium dimittere. Quare pergitur v. 4 « quia haec dicit Dominus Deus: 
in Aegyptum. descendit populus meus in principio, ut colonus esset 
ibi, et Assur absque ulla causa calumniatus est eum » ; — populus olim 
in patribus descendit in Aegyptum ad. peregrinandum (hebr.) i. e. ut 
ibi essent inquilini et hospites ; cum postmodum opprimerentur, Domi- 
nus iudicia exercuit in deos Aegyptiorum et regem et suum honorem 
vindicavit. Unde statum similem servitutis quem olim obierant in 
memoriam revocat; ex quo cum omnes sciant quantis miraculis sint 
liberati, per se ratio colligitur spei et consolationis fore ut ex simili 
conditione similiter eripiantur. Nam nune Assur eos opprimit (hebr.); 
Assyrii nominantur quia illi Isaiae tempore et decem tribus regno 
israelitico destructo in captivitatem abduxerunt et ipsum regnum. iu- 
daicum vario modo sub Achaz et Ezechia afflixerunt. Chaldaei quidem 
vel Babylonii duas tribus abduxerunt in exsilium ; at regnum chaldaicum 
vel babylonicum cum ex assyriaco oriretur et assyriaci regni regiones 
et quasi hereditatem occuparet, merito vocari potest Assur a propheta, 
uti similiter Zacharias propheta de Assyriis loquitur regno assyriaco iam 
dudum deleto (cf. Zach. 10, 10. 11. Esdr. 6, 22). Dicuntur gratis, 
sine ulla causa, pro nihilo (hebr.) eos opprimere, quia et ipsi Assyrii 


nullis iniuriis ad talem oppressionem erant provocati (Mar. Osor. Calm.) 

neque ullum pretium solverunt Domino, quo populum istum sibi a 
Domino in servum emerent (cf. Malv.). Populus igitur Dei ita est in 
servitutem traditus,ut eius hero, Domino, nihil pretii sit persolutum 
neque quidquam aequivalens traditum. Unde honor Domini et ius quam 
maxime laesum est. Adest enim in urbe sancta sua quasi solus sine 
populo quem alieni ei eripuerunt et abduxerunt. Ita enim gentes rem 
considerant qui potentiam dei nationalis et tutelaris ex populi potentia 
dimetiuntur; simili modo etiam Deus hic loquens inducitur. 

Cum itaque populus ab Assyriis opprimatur, sedes Dei et templum cul- 
toribus caret, Dominus rex theocraticus est in Sion sine populo ; quare 
sui honoris memor Deus cum indignatione quaerit v. 9 « et numquid mihi 
est hic, dicit Dominus, quoniam ablatus est populus meus gratis? Domi- 
natores eius inique agunt, dicit Dominus, et iugiter tota die nomen 
meum blasphematur » ; — hebr. et nunc quid mihi hic? uti LXX quo- 
que habent xai vov et eodem modo Syrus, Aq. Theod. Sym. Chald. 1. e. 
et nunc, cum populus opprimitur ablatus, quid mihi est hic, quid fa- 
ciam hic in templo, in urbe ? cum subditi mei sint in servitutem tradi- 
ti gratis, ita ut ego non alium populum pro eis acceperim. Unde Domi- 
nus ne sedes eius et templum sint in solitudine et ipse Dominus quasi 
subditis destitutus appareat, instaurationem efficiet. Insuper accedit 
tyrannis eorum qui populum opprimunt; hebr. poprie dominatores eo- 
rum ululant i. e. insolenter clamant et inconditis iubilationibus agunt 
triumphos (uti plerique recentiorum explicant) atque non minima pars 
eorum íiripudii in eo consistit, ut continuo nomen Dei blasphemetur, 
cuius scil. ignominiam traducunt ex populo subiecto. Eius blasphemiae 
exemplum habemus in rege Baltassar qui afferri iubet vasa templi, 
« et biberunt in eis rex et optimates eius, uxores et concubinae illius, 
bibebant vinum et laudabant deos suos aureos et argenteos, aereos » 
etc. (Dan. 5, 2-4). Quam aegre id ferat Dominus, ex verbis continuo 
tota die apparet. Cum ergo honorem nominis sui non det idolis (42, 8 ; 
48, 11), quid restat, nisi ut gloriam urbis suae et populi instauret ? Pro- 
inde in hac re gravissima continetur ratio, cur tanta fiducia urbs 
iussa sit surgere et vestitu gloriae se ornare. 


In v. 5 nunc legitur in vulg. numquid; sed haec lectio videtur esse falsa et potius 
illa erat adoptanda, quam in bibliis lovaniensibus et sixtinis ante editionem 
clementinam invenimus et nunc quid; ita quoque legunt Mald. Malv. Osor. 
Sanct. Sasb. Pint. For. Calm. et haec lectio patet ex hebr. nny, ex LXX, Syro 
aliisque testibus antiquis et ea quoque habetur in versione S. lier. et in eius 
commentario; quare ne minimum quidem dubium esse potest, utra lectio sit 
praeferenda. ^— Ceterum de sensu eius interrogationis variae feruntur sententiae. 

Quam supra proposui, eam iam habet Pint.; atque ea verbis plane respondet. 

Est enim 55 adverbium locale hic neque ostendi potest alio sensu usurpari. 

Quare non aliter verti potest nisi: quid mihi hic ? Sed quo sensu hic? Hitz. id 
refert ad coelum : quale negotium grave mihi in coelis incumbit, ut talia in terris 
permittam accidere? Quae explicatio ridicula est; alii (Del. Or. Troch.) hic 
referunt ad conditionem populi et commorationem in Babylonia : quid mihi est 
hie in Babylonia, in tali populiconditione ? Sed cum subsequatur : quoniam abla- 

tus est populus meus, Deus certe non apud populum commorari censetur, neque 
solum populi conditionem efferre, ad quod ne vox quidem Aic apta est. Alii : 

quid mihi istinc usus est? quid habeo utilitatis ex eo quod populus ablatus est 

(Malv. H. Kn.)? Sed non explicatur hic et Deo non accessisse quidquam vel. 
commodi vel recompensationis, iam voce gratis satis exprimitur. Interpretes 

latini plerumque explieant : quid moror a liberando meos? quidnam hie habeo, 

ut non idem faciam quod tunc in Aegypto feci ? Bene quidem, at illud hic non 

plena sua vi explicatur. Cum de populo ablato Deus conqueratur, illud Aic in 

ore Dei significat sedem et domum Dei, circa quam populus esse debeat ; et ita 

simul hae voce innuitur prophetam qui ita Deum loquentem facit fuisse in Ieru- 

salem et vaticinium hoc esse literis consignatum ante exsilium (cf. Tübinger 

Quartalschr. 1878 p. 309). 

Ad sui igitur nominis gloriam Deus exsistet populi sui liberator et 
restitutor v. 6 « propter hoc sciet populus meus nomen meum in die 
illa, quia ego ipse qui loquor, ecce adsum » ! — hebr. ideo sciet popu- 
lus meus nomen meum, ideo in. die illo, quia ego sum 1s qui loquor : 
ecce ego i. e. in die illo de quo 941, 22 ; 52, 1; populus experiendo 
discet vim et virtutem nominis Jahve, Dei foederis, quanta scil. poten- 
tia, fidelitate, constantia stet foedere inito et promissis datis (Osor.), 
quando scil. ipse iterum sese populo ostendet et praesenti sua ope eum 
eriget dicens : ecce ego i. e. tibi adsum redemptor et salvator. — Ex 
hac parte, praesertim ex v. 3 et 4 clare elucet prophetam sermocinari 
de populo in exsilium abducto et instaurationem theocratiae post exsi- 
lium ob oculos habere ; quare aliquorum interpretatio de urbe a Romanis 
capta et de populo a Romanis disperso (cf. S. Hier. Cyr.) non potest 
admitti, nisi quatenus dicas magnum illud exsilium et excidium a Ro- 
manis inflictum similitudine quadam accedere ad prius illud exsilium et 
veteris reipublicae iudaicae abiectionem et destructionem perficere ; 
unde multa quae de priore dicta sunt, etiam de altera valere; et uti ex 
exsilio babylonico a Deo revocarentur, ita fore ut cum plenitudo gen- 
tium intraverit tunc etiam Israel revertatur ad Deum suum. 


€) Exsultatio de salute oblata 52, 11-12. 


Gravissimis rationibus Deus confirmavit in antecedentibus alloquium 

illud e£ mandatum ad Ierusalem 52, 1. 9 et ultimo loco sui nominis 
gloriam oppignerans « ecce ego adsum » opem suam praesentem pro- 
misit. Iam laetus ille nuntius affertur Sioni v. 7 « Quam pulchri super 
montes pedes annuntiantis et praedicantis pacem, annuntiantis bonum, 
praedicantis salutem, dicentis Sion : regnabit Deus tius » ! — ad ur- 
bem scil. derelictam et desertam nuntii veniunt ex Babylone urbis casum et 
liberationem concessam nuntiantes; unde veniunt a montibus in parte 
septemtrionali Palaestinae positis. Eorum pedes decori et pulchri di- 
cuntur, ut quam laetus et iucundus sit eoram adventus et quam ala-- 
criter ipsi nuntii iter peragant indicetur. Quanta autem bonorum copia 
in nuntio illo contineatur, pace, bono, salute declaratur et. demum Do- 
minus regnat, Iahve regnum et imperium tenet, unico verbo compre- 
henditur. Quam apte quattuor haec efferantur, apparet ex descriptione 
miserae conditionis urbis; cf. 51, 17-93 ; 52, 1. 2; quantopere enim 
pace destituta fuerit, declaratur in calice furoris Domini ; quantopere 
bono, cernitur in vastitate, fame, gladio ; quantopere salute, explicatur 
quia in prostratione et captivitate nemo aderat qui manum porrigeret 
auxiliatricem ; et pro Dei dominio suavi ac beato duram incubuisse 
tyrannidem, exprimitur verbis illis : incurvare ut transeamus. Verum 
in instauratione dabitur pax, quae regni messianici symbolum est et 
virtus (cf. 9, 6; 11, 6. Micb. 5, 4. Ps. 11, 1) et omnium bonorum com- 
prehensio, quare pace quoque salutatio continetur messianica et apo- 
stolica et gloria paceque omnia comprehendi angeli canunt quae per Mes- 
siam efficienda sunt et donanda. Dabitur bonum, prosperitas et felicitas 
corporum et terrae; dabitur salus, felicitas et beatitas animorum ; quae 
omnia uno verbo complectuntur et absolvuntur : [ahve regnat, adest 
regnum coelorum, qua voce instauratio messianica et nova illa theocra- 
tia universalis in libris novi foederis designatur. Huius enim regni Dei 
institutio summa est omnium promissionum, ad quam efferendam omnia 
Isaiae oracula tendunt (cf. 2, 41; 9, 1; 11, 9; 24, 93; 35, 4; 40,9. 
10). Ergo revera evangelii praedicatio his verbis describitur, ad quam 
textus LXX ipso verbo selecto convergit «ó2sg sboy(elouivoo xci 
sigh ne, og eyoppeAitéunsveg eva0á (cf. S. Cyr. Euseb.). 

Nuntium laete accurrentem et properantem cernunt speculatores Sion qui 
diu et magno desiderio eius adventum opperiebantur ; quare cum eum vi- 
dent advenientem, laetis acclamationibus salutant et nuntium faustissi- 
mÍmum praedicant v. 8 « vox speculatorum tuorum, levaverunt vocem, 
simul. laudabunt, quia oculo ad oculum videbunt, cum. converterit 
Dominus Sion »; — quamdiu Sion iacet prostrata et derelicta, specu- 
. latores eius quasi in alta specula constituti prospiciunt praestolantes 
salutem ; id tempore miseriae fieri, Michaeas optime in se ipso docuit et 

praescripsit : ego autem ad Dominum aspiciam ("23 speculari), exspec- 
tabo Deum salutis meae (Mich. 7, 7). Unde innuit vates non defuturos esse 
populo usque ad illud tempus qui salutarem illam spem et exspectationem 
foverent aliosque docerent. Atque revera populusin exsilio habuit pro- 
phetas et monitores neque initio instaurationis facto deerant qui popu- 
lum de maiore salute ventura admonerent (cf. Agg. Zach. Mal.), et eum 
ipse advenisset Messias, multiplici speculatorum, prophetarum, aposto- 
lorum voce et laeta annuntiatione populus edoctus est de aedificato ta- 
bernaculo David, de restitutione Sionis (cf. Act. 2, 34; 3, 96; 15, 16). 
Quanta vero animorum exsultatione illi consalutaturi sint salutem. adeo 
ardenter desideratam, vates pulcherrime describit : laetas simul extol- 
lunt voces, iubilant, quia clarissime et evidentissime vident restitutio- 
nem Sionis fieri per Dominum ; in hac autem restitutione bona illa v. 7 
comprehensa contineri et concedi ipso contextu persuadetur. Unde de- 
nuo advertere licet quam intime in prophetica praedictione restitutio 
Sionis cum salute messianica connectatur ; idque recte quia in instaura- 
tione theocratiae totum includitur. Ad locutionem oculo ad oculum 
compara facie ad faciem, os ad os (Ex. 33, 141. Num. 12, 8; 14, 44), 
« quae geminationis forma familiaritatem maximam aut propinquita- 
tem animorum seu locorum importat (Sanct.). 

In tam praeclara rerum innovatione pristina miseria non solum aufe- 
retur, sed eius recordatio potius erit exsultationi, quia quo maiores 
erant ruinae eo splendiJior elucet Dei potentia et benignitas et amor in 
populum suum ; unde v. 9 « gaudete et laudate simul deserta. Ierusa- 
lem; quia consolatus est Dominus populum suum, redemit Ierusalem » ! 
— efficacius in hebr. erumpite (in iubila), iubilate simul! nam ex ruinis 
illis surget aedificium multo splendidius ; moerorem anteacti temporis 
Dominus abundantia consolationis uberrime compensabit. Haec autem 
redemptio opus est potentiae divinae quod omnibus gentibus innotescet 
eisque pariter salutem afferet; v. 10 « paravit Dominus brachüwun 
sanctum suum in. oculis omnium gentium et videbunt omnes fines terrae 
salutare Dei nostri »; — hebr. mudavit brachiwm suwm/ quod dicit, 
ut multi volunt, fortiter egit, ut solent milites pugnaturi dextrum bra- 
chium nudare (Mald. For. Mer. Malv. Rohl. Troch. Kn. Del.) vel forte 
melius, ut LXX indicant, revelavit Deus potentiam suam qua sanctum 
rerum statum inducit coram gentibus (cf. Osor.) atque in hac redemp- 
tione gloriosa continetur potentiae divinae manifestatio et ex ea salus 
redundabit in omnes. Ita optime : fecit potentiam in brachio suo; ita 
impletur quod 40, 5 promissum est atque denuo statuitur Sion cen- 
trum novae theocratiae ex quo salus diffundetur in orbem universum 
(2, 9; 60, 2. 3). Uii Amos cum restituto tabernaculo David statim con- 

iunctum videt dominium in ceteras gentes (Am. 9, 11), ita Isaias simul 
cum Sion restituta salutem omnibus afferri conspicit; ergo instauratio- 
nem theocratiae considerat non in primis suis initiis, sed in illa perfec- 
tione quae ei ex natura rei debetur et urbem sioniticam, uti est ex di- 
vina ordinatione sedes theocratiae in vetere foedere et proin symbolum 
novae et universalis theocratiae, concipit. Illa igitar primarie Ierusa- 
lem intelligitur, quae est, ut S. Paulus ait, coelestis, libera, mater nos- 
tra (Gal. 4, 26. Hebr. 12, 22), ad quam urbs Ierusalem post exsilium 
restituta praeparationem quandam et quasi primum gradum exhibet. 

Gloriam itaque novae theocratiae vates descripsit eamque in Sion 
tamquam in sede sua et centro reponi demonstravit. Quare sponte sua 
fluit adhortatio, ut quando Dominus reditu ex exsilio concesso illam in- 
staurationem est inchoaturus, omnes laetis animis voci Domini obsequen- 
tes e terra gentium excedant et Dominum sequantur ducem qui eos in 
terram suam sanctam et ad Sion reducet. Unde ea adhortatione vates 
edicit quid ipsi praestare debeant ad opus instaurationis efficiendum ; 
v. 44 « recedite, receditle, exite inde; pollutum nolite tangere, exite 
de medio eius; mundamini qui fertis vasa Domini »! — concluditur 
oratio simili modo sicut 48, 20 et postea 9'1, 14 et 62, 10. Ut cum ala- 
critate et celeritate invitationem Domini sequantur, geminatione mo- 
net; relinquatur ergo prompte regio babylonica. Cum populus diu ibi 
commoratus sit et hortante Ieremia domos sibi aedificarit et hortos 
plantarit etc. facile intelligitur, fide viva et spe in Deum foederis opus 
fuisse, ut quis iter susciperet ad ruinas Ierusalem instaurandas et solitu- 
dinem illam denuo incolendam. Sed reditus ille conJitio est et praepa- 
ratio ad instaurationem theocratiae. Quo plures obsequentur, quo maiore 
studio et alacritate redibunt, eo melior et amplior erit instauratio. Qua- 
re facile perspicimus etiam in hac re ambitum impletionis multum de- 
pendere a conditione hac : recedite. Isaias iam praedixerat thesauros 
Ierusalem ablatum iri in Babel (39, 6) — Nabuchodonosor oraculum 
opere complevit cf. 4 Reg. 24, 13; 25, 13 etc. — unde reditus ita in- 
stituetur, ut sacra supellex festiva pompa ad locum sacrum redeat. Ad 
vasa sacra portanda opus est munditia levitica ; quare admonentur ut 
ab omni contagione impuritatis gentilis sibi caveant, ut sacer populus 
et mundus sacra ferant vasa et purum cultum Deo exhibeant. De imple- 
tione lege Esdr. 1, 1-11. Uti illi admonentur, ut recedant a gentibus 
et ab omni pollutione sibi caveant et se Deo sanctos et immaculatos ex- 
hibeant, ita eodem schemate S. Paulus adhortatur Corinthios, ut omnem 
sedulo vitent immunditiem et consuetudinem cum infidelibus abrum- 
pant (2 Cor. 6, 17). Atque revera vates ea monitione vult, ut non solum 
corpore, verum etiam mentibus et animis ab omni contagione recedant 
et purum Deo praestent servitium. 

Atque illea Babylone exitus sollemnior erit magisque festivus et ita 
comparatus, ut cum otio et dignitate quae necessaria sunt et utilia prae- 
parare possint ac providere; id quod cum allusione ad conditionem con- 
irariam quae in exodo aderat aegyptiaca proponitur v. 129 « quoniam 
non in tumultu ezibitis nec in fuga properabitis, praecedet enim vos 
Dominus et congregabit vos Deus Israel » ; — « peregere olim Hebraei 
sacra a Domino instituta festinato et trepide, cum iussi sunt excedere 
ex Aegypto, neque exspectare potuerunt donec fermentaretur massa ex 
qua parandus erat cibus profecturis ; nec mirum, cum instaret Pharao et 
urgerent Aegyptii de quorum crudelitate et odio nihil sibi poterant non 
timere » (Sanct. ; sim. Mald. For. Malv. Lap. etc.) ; cf. Ex. 12, 11. 
39. Deut. 16, 3 : in pavore egressus es de Aegypto. Aliter ex Baby- 
lone. Dominus agmen ducit (cf. 40, 10. 11. Mich. 2, 13) ; ipse ante eos 
ingreditur; quare omnia pacate et cum dignitate fiunt; neque instat 
inimicus qui persequitur; Deus enim idem tutor ac protector populi 
agmen claudit (hebr.), « ne a tergo in vos hostis incurset » (Osor.) ; 
sim. For. Malv. ; cf. Num. 10. 25. Ios. 6, 9. 13. Ex ipsis verbis aper- 
tum est prophetam exsilii solutionem ob oculos habere idque plerique 
interpretes rite efferunt (cf. Sanct. Pint. Mald. Malv. For. Lap. eic.); 
si alii solum de animi ab omni immunditie separatione et sim. explicant 
(cf. S. Hier. Cyr. Euseb. Theod. Sasb.), id proponunt quod ex litera 
proxime consequitur vel potius in ipsa adhortatione iam includitur ; rite 
enim observat Theodorus heracleotes prophetam id cumprimis spectare, 
ut animis et mentibus recedant a Chaldaeis; si ita mentis habitudine 
alieni fuerint a ritibus, moribus, amoribus gentilium, facile data oppor- 

. tunitate ad sanctam urbem revertentur. Unde sane vates in illo recedite 
hanc indolem pariter expressit. — Praeterea attende verba pentateu- 
chica Y52n Ex. 12, 41 : agnum paschalem festinanter comederunt et 
Deut. 16, 3.: in pavore egressus es de Aegypto (S. Hier.) et nb122 Lev. 
26, 36 et quam notae supponantur res in Pentateucho narratae. Cum 
vates dicat : exite inde D'U'2 £xei0ey, censendus est non in terra babylo- 
nica fuisse ; si enim uti volunt rationalistae haec oracula composita es- 
sent versus finem exsilii in terra babylonica, non fieret sermo de urbe 
Ierusalem voce Aic (32, 5), de terra babylonica autem voce llinc. 


4. Oratio quarta 32, 13-53, 13. 


Anc. — Servus Domini aget sapienter et exaltabitur; uti populus, ita 
ipse quidem erit per aliquod tempus despectus ; at gentes expiabit et 
ubique cum admiratione cognoscetur (52, 13-15). Res annuntiatur cre- 

ditu difficilis, in qua tamen potentia Dei revelatur : servus enim Domini 
apparet despectus, contemptus, doloribus oneratus ad omnium abomi- 
nationem (83, 1-3). Nostras enim poenas in se suscepit ; propter nostras 
iniquitates afflictus est ; nostrae salutis causa vulneratus est, nostram 
tulit impietatem (353, 4-6). Summa patientia haec in se suscepit ; iniusto 
iudicio aequales eius eum condemnaverunt; apud impios ei sepulcruin 
constituerunt ; at post mortem divitis nactus est sepulerum, ut iam inde 
eius innotescat innocentia (53, 7-9). Ex Domini consilio factum est ut 
affligeretur ; sed quia vitam suam posuit sacrificium pro peccato, habebit 
posteritatem perennem et opus Domini gloriose perficiet, ipse beatus 
erit multosque vera donabit iustitia. Quia cum sceleratis reputatus et in 
mortenr ad alios expiandos traditus pro transgressoribus rogavit, prae- 
dam aget plurimam et insignem (33, 10-12). 

Post gloriam Sionis in oratione praecedente descriptam propheta redit 
ad servum Domini, ad eundem scil. de quo iam 49, 1 seq. 50, 4 seq. 
sermo erat. Atque quod ibi de contemptu et laboribus et doloribus indi- 
cabatur (49, 4. 1; 50, 5-1), in hac oratione magis distincte et per sin- 
sula proponitur. Nexus qui in antecedentibus adesse innuebatur inter 
humiliationem servi Domini eiusque exaltationem et Sionis gloriam, inter 
eius obedientiam patientiamque et populi iniquitatem (49, 5. 'j, 8; 50, 
2. 4), iam in hac oratione conceptis verbis adstruitur et enuntiatur, ita 
quidem, ut et ipsius servi Domini exaltatio et expiatio salusque nostra 
et operis divini consummatio et plurimorum qui salvandi erunt turba 
ad ipsius dolorem et mortem tamquam ad causam unde omnia bona illa 
proveniant et propter quam concedantur, explicite referantur. Ex quibus 
elucet, hane orationem in serie hac ita esse comparatam, ut orationes 
antecedentes quam maxime compleat et explicet et pro subsequentibus 
argumentum et summa capita subministret. 

Iam ex brevi analysi proposita innotescit quanti momepti haec sit 
oratio pro re messianica et pro mysterio et doctrina redemptionis, et 
quam insigne altissimi huius mysterii vaticinium, immo quam clara rei 
post septem fere saecula futurae descriptio et enarratio proponatur, si 
ea quae diximus revera hoc loco continentur. Quare conandum erit, ut 
hane orationem quam maxime solide explicemus et eius argumentum 
demonstremus; neque ea res, cum verba prophetae sint adeo clara et 
gravia, erit difficilis, dummodo sine opinione praeiudicata ad oraculum 
accesseris. Opinionem autem dico praeiudicatam, si quis a priore sibi 
persuaserit vaticinium veri nominis non posse exsistere neque a Deo dari 
vel Messiam ab altera hac [saiae parte omnino exsulare vel patientem 
Messiam et satisfacientem toto veteris foederis tempore fuisse plane 
incognitum. Verum ad quas demum sententias miras deveniatur istis 

opinionibus suppositis paucis delineare explicatione proposita non pi- 
gebit. 


4) Orationis summa proponitur 52, 13-15. 


Statim a. principio duo efferuntur quae fixo atque constanti obtutu 
considerari oportet, ut quae subsequuntur rite percipiantur. Notatur 
enim in servo Dei sapientia et exaltatio ; illa quae semper ei infuit et 
qua singulae eius actiones diriguntur, haec quae subsecuta est eius 
humiliationem constituunt itaque, ut Sasb. bene adnotat, prooemium ad 
amovendum scandalum crueis vel ad emolliendam crucis stultitiam. Quod 
igitur animis eorum qui sequentia legunt alte impressum esse debet, 
statim cum emphiaasi effertur v. 13 « Ecce intelliget servus meus, exal- 
tabitur, elevabitur et sublimis erit valde » ! — hebr. sis, LXX c»ví£se:, 
sapiens erit, sapientia et intelligentia praeditus est ; nam « dedi spiritum 
meum super eum » 42, 4 et iam 11, 2 spiritu sapientiae et intelligentiae 
et scientiae instructus proponitur. Ex notione primaria, cum agere se- 
quatur esse, statim consequitur altera : sapienter agere quam h. 1. voci 
et antiquiores et recentiores frequenter tribuunt (cf. Osor. For. Mald. 
Pint. Sasb. Sa, Malv. Lap. Meu. Schegg, Loch, Troch. Del. Naeg.); 
alii praeterea adiungunt notionem vel unice efferunt prospere agere, rem 
prospere et feliciter ad exitum perducere (iia iam Chald. Mar. Reinke ', 
Bade, Rohl. Ges. Sein. Kn. Or.), quae etiam cum priore eatenus con- 
nexa est, quia qui sapienter agit et auxilia ad finem apte seligit et adhibet 
(in qua re sapienter agere constituitur) etiam successu prospero et exop- 
tato non destituetur. Atque tali significatiofis ambitu apte dicitur de 
servo Domini. Iam dictum est verbum de Davide : in omnibus quoque 
viis suis David prudenter agebat et Dominus erat cum eo (vulg. 1 Reg. 
18, 14. 15), ad quem locum respici haud improbabiliter censent For. 
Lap. Naeg., Messias enim ut alter David iam prophetice propositus est. 
ir 9. 1: 1L d$. 05.8, 5). Et quod h. l. Isaias de servo Domini asserit, 
iam Ieremias ad Messiam refert : « suscitabo David germen iustum et 
regnabit rex et sapiens erit et faciet iudicium et iustitiam in terra » 
(vulg. Yer. 23, 8). Bene notat S. Thom. : « intelliget quantum ad sapien- 
tiae plenitudinem », ita ut « eminentia gratiae » eius declaretur. Ita enim 
sapientia instructus « omnia cum intelligentia et sapientia divina et fa- 
ciet et loquetur » (S. Cyr.). Quare vi verbi etiam opus eius et modus 


4. Ad totam hanc orationem opus eruditum scripsit Reinke : Exegesis critica in Isaiae 
cap. 82, 13-53, 12 seu de Messia expiaturo passuro et morituro commentatio. 

quo peragitur tamquam opus sapientiae nobis proponitur et iam admo- 
nemur, ut in subsequenti quoque humiliatione et passione sapientiam 
divinam agnoscamus, qua sapientissime is modus expiationis et redemp- 
tionis eligebatur atque ex hac sapientia illud intelligere conemur, quod 
ait apostolus : « decebat enim eum propter quem omnia et per quem 
omnia qui multos filios in gloriam adluxerat, auctorem salutis eorum 
per passionem consummare » (vulg. Hebr. 2, 10). Si ergo Deus ipse 
annuntiat opus sapientiae, uti h. 1. fit, quis iam de stultitia crucis offen- 
detur et non potius omnes nervos intendet, ut sapientiam illam quam 
Deus inesse dicit etiam ipse pro modulo suo capiat ? 

Et ut servus Domini sapiens est et nihil non sapienter facit, ea de 
causa (S. Cyr.) etiam prosperrimum habebit successum qui primario in 
ipsius exaltatione et sublimitate cernitur. Haec tribus verbis designatur, 
quibus amplitudo et abundantia declaratur. Possunt autem verba ita 
inter se distingui, ut D' sit : ad statum altum perveniet; NU2 etiam 
altius sese elevabit; 523 in sublimitate constitutus est, quae sublimitas 
addita voce valde TNO tamquam excellentissima designatur, in qua 
manet perpetuo et quiescit; sim. Sanct. : « exaltabitur, extolletur et 
erit super omnium non solum gloriam sed etiam cogitationem subli- 
mis ». Triplicem magnitudinis eius manifestationem et Messiae exalta- 
tionem S. Thom. in verbis explicat : quantum ad virtutum operationem, 
quantum ad ascensionem, quantum sedet ad dexteram Patris; qui modus 
explicandi etiam a recentioribus quibusdam adoptatur vel pari modo 
vel ita ut Messiae gloriam in resurrectione, in ascensione, in sessione 
coelesti connotari opinentur. Impletione facta edocti facile quidem hanc 
vel aliam triplicem Messiae gloriam et exaltationem invenire possumus; 
at pro re exegetica sufficit, in tribus verbis excellentissimam quandam 
elevationem descriptam agnoscere, qua servus Domini coram Deo, homi- 
nibus, orbe universo tamquam sublimi gloria et honore coronatus et 
exaltatus perpetuo assistet et cognoscetur. Cum magno enim pondere 
haec inculcatur exaltatio tamquam finis et terminus humiliationis, ne 
ipsa vilitate illa 53, 2 seq. servus Domini vilipendatur, sed potius in illa 
et sapientiam et sublimitatem gloriae contineri statim a limine nobis 
persuadeamus. 

Humiliatio et sublimitas servi Domini inter se opponuntur et confe- 
runtur ita, ut iam via paretur ad ostendendum nexum qui adsit inter 
utramque et argumentum orationis brevi proponatur v. 44 « sicut obstu- 
puerunt super te multi, sic inglorius erit inter viros aspectus eius et 
forma eius inter filios hominum; v. 49 iste asperget gentes multas, 
super ipsum continebunt reges os suum, quia quibus non est narratum 
de eo viderunt, et qui non audierunt contemplati sunt » ; — primo 

effertur similitudo quaedam quae exsistat inter populum afflictum et 
miseria attritum et inter servum Domini ; alloquitur enim Deus populum 
cui dicens ecce v. 13 servum suum contemplandum proponit. Sicut 
ergo multi videntes populi humilitatem et afllictionem obstupuerunt, ita 
deformis erit aspectus eius ut non sit viri et forma eius ut non sit. 
humana, vel ad literam secundum hebr. i/« deformitas prae viro aspec- 
lus eius et figura eius prae filiis hominum i. e. ex usu praepositionis 
T3 vel talis corruptio et deformitas designatur, ut iam homini vel viro 
non sit similis, vel deformitas niaior qaam in hominem vel virum 
cadere solet. Ergo illud innuitur : ego sum vermis et non homo. Iam 
maximae contumeliae ei inflictae designantur, ut prae verberibus et 
sputis (cf. 50, 6) humana species vix cognoscatur. Porro quod 50, 6 dic- 
ium est, hoc loco auctum recurrit. Instituitur autem comparatio inter 
populum et servum Dei. Ita bene verba concipiunt Mar. Tir. Bade; nam 
quod fere omnes volunt, in utraque sententia de servo Domini esse ser- 
monem, stare nequit. Obstat enim iam quod in priore membro fe dici- 
tur, in altero autem tertia persona adhibetur; unde tam repentina per- 
sonae enallage, si de uno eodemque est sermo? cur, si de servo uno 
agitur, sermo incipit in tertia persona, transit ad secundam subito, et 
repente denuo revertitur ad tertiam? Dein in hac sententia ipsa compa- 
ratio non consistit. Nam in utroque membro diceretur idem; verbum 
enim C'2U obstupescere non adhibetur, ut iam For. bene monuit, de 
admiratione, sed de stupore cui aliquid aversationis et abominationis et 
horroris commistum est; quare prius membrum nequit accipi de magna. 
admiratione, in qua Messias habitus sit propter miracula, quamvis 
multi ita explicent (cf. S. Hier. Sasb. Pint. Salmeron, Sanct. Mald. 
Sa, Lap. Men. Loch). Est ergo sensus genuinus verbis respondens : 
stuporem de te concipiunt ex aversione et horrore ortum (cf. Ier. 18, 
16; 19, 8. Ez. 21, 33. 1 Reg. 9, 8 etc. vide Reinke l. c. p. 53. 54); sed 
tum iam non apta efficitur sententia, quia comparatio instituitur eius- 
dem in eadem re; quid enim sibi vult haec enuntiatio : quemadmodum 
servus Dei multis horrori erat, sic erit inglorius et deformis aspectus 
eius? Verum refer prius membrum ad populum et omnia optime qua- 
drant. Sicut populus multis erat horrori et abominationi, ita servus quo- 
que Domini erit deformis et contemptus et omni specie ac venustate 
destitutus. Non adest molesta illa personae enallage, adest autem vera 
comparatio, qua habitudo inter populum et servum Domini indicatur 
eadem, quam iam innui vidimus 49, 5 et 50, 4 : quia populus miseria 
est afflictus propter iniquitatem, etiam servus Domini in se repraesen- 
tans populi personam et eius ferens conditionem et expians iniquitatem 


miseriis et humiliatione saturabitur. Uti ergo splendor regni salomonici 
Jsanas 1I — 19. 

typus est gloriae Messiae, ita quodammodo populi conditio misera exi- 
git et denotat Messiam patientem. Paratur itaque hac comparatione via 
ad intellizendam satisfactionem vicariam et depingitur aretus ille nexus. 
qui a.Isit in:er affl ctionem populi et dolores Messiae. 

Quod in vulg. habetur : inglorius infer viros etc. concipiendum erit . 
uti sententia similis : benedicta inter mulieres, i. e. inglorius prae aliis 
viris, plus quam alii, omnium maxime despectus (cf. Osor. Sasb. Sal- 
meron, Sanct. Lap. etc.). Verba hiec referuntur ad tempus passionis 
solum i. e. ad illud quo omn'a illa in se experietar quae 59, 6 et 53, 2 
'seq. enumerantur, non ut aliqui volebant, ad Messiae speciem et figu- 
ram ; unde S. /Hier. notat : « noa quo formae significet foeditatem, sed 
quo in humilitate venerit et paupertate » ; de sententia contraria Tertul- 
liani, Clementis alex. vide commentationem quam ser psit Vavassor de 
forma Chr.sti (opera omnia Vava:s., Amstelodami 1709, p. 391 seq.). 
Elfertur aspectus, ei2sz, species, figura, forma, quam foeditate et defor- 
matione aílici, iam ex 50, 6 colligitur ; unde hoc oraculum rem ibi 
annuntiatam non solum magis explicat, sel simul ad quem usque gra- 
dum infestatiu illa progressura sit exhibet. 

Sed humiliationem maximam subsequitur exaltatio in v. 15. Et primo 
quide.n elf»srtir arcto cum aflflietione nexu ; nam in hebr. legitur parti- 
cula 32, quam pariter LXX, Syrus, Chal. tuentur; itaque : 5?c asper- 
get, ita, tali rat:one expiibit et emundabit gen'es multas ; prior exalta- 
lionis pars est igitur expiatio allata, altera continetur et depingitur in. 
admiratione illa summa qua reges eum venerantur. Expiatio exprimitur 
in voce asp'rget, hebr. ^, quam Ag. et Theod. quoque £av:ícat rite. 
vertunt. Sel cum recentiores plerique ab hac notione recedant, usus 
eius verbi paucis est declarandus. Verbum hoc in forma h phil, in qua 
h. I. quoque usarpatur, frequenter usu venit in Pentateucho et ubique. 
quidem de aspersione sacra et sacrificali ; ita dicitur sanguis sacrificalis 
aspergi versus velum sanctuarii (Lev. 4, 6. 17 ; 14, 16) vel ad altare 
(Lev. 8, 9; S, 11) vel ad arcam die expiationis (Lev. 16, 14); idem 
verbum adhibetur, quando agitur de aspersione Aaronis et vestium 
sacerdotalium, ut hac aspersione consecrentur ad munus sacerdotale 
(Ex. 29, 21), vel de emundatione leprosi (Lev. 14, 7. Num. 19, 18. 19) 
vel de emundatione domus (Lev. 14, 51 seq.) et vide Lev. 5, 9; 16, 18. 
19. Num. 8, 1; 19, 4 etc. In alia significat one vel alio usu verbum hoc 
non invenitur usurpatum. Ergo quam maxime arbitrarium esset, pro, 
hoc loco aliam eamque novam et alias inusitatam excogitare significa- 
tionem. Iure igitur optimo eam retinemus notionem quam S. /Iier. Syrus 
quoque et Aq. Theod. expresserunt et quae sola reliquis omnibus locis 

congruit : asperget, mundabit vel expiabit ' (Syrus). Haec autem sangui- 
nis aspersio fiebat a sacerdote. Victima enim oceisa sacerdos desanguine 
eius capiebat et sanguinem aspergebat vel coram Domino contra velum 
sanctuarii vel ad parietem altaris pro varietate sacrificiorum (cf. Lev. 4, 
6. 11; 9, 9; 16, 19) Actio haec aspersionis sanguinis erat actio sacrifi- 
calis qua victima occisa tamquam sacrificium olfferebatur, quae aspersio 
si non fiebat vel ab alio fiebat quam a sacerdote ipsum sacrificium erat 
irritum (de qua re vide Stimmen aus Maria-Laach XIV p. 548. XIX 
p. 218). Iam si sacrificio oblato et sanguine ad altare asperso sanguis 
etiam aspergebatur vel rebus vel personis, hac actione emundatio quae- 
dam ac consecratio per(iciebatur ; ita Aaron aspersione tali in sacerdotem 
est consecratus; qui levitice immundi erant, aspersione emundabantur ; 
foedere inito. cum Deo Moyses caesis victimis sanguine populum aspersit 
et ita foederi initiavit expiatos, res sacrae quae peccatis populi inquina- 
tae censebantur, aspersione mundabantur ete, (cf. Scholz, die heiligen 
Alterthümer des Volkes Israel I p. 41. 111. II p. 86. 180. 239 etc., von 
Ilaneberg, die relig. Alterth. der Bibel, 2 ed. p. 395. 415. 6606). 

Cum haec sit aspersionis notio et significatio, facile eruitur quid hoc 
loco de servo Domini edicatur. Denotatar enim tamquam sacerd^s qui 
oblato sacrificio expiat gentes sanguine saerificali; quale futurum sit 
sacrificium, hoc loco nondum dicitur, dieitur vero 33, 10 scil. eum posi- 
turum esse se ipsum vel vitam suam sacrificium pro peccato. Quare hic 
quoque deprehendimus Isa:am prius generali modo aliquid indicare quod 
postmodum accuratius determinat et circumscribit. Uti ergo Messias 9, 
1 descriptus est rex, qui sessurus est super solium David, et 49, 9 tam- 
quam propheta et doctor populoruni (42, 1. 4. 6), ita hic nobis exhibetur 
ut sacerdos, qui omnes gentes expiet. Et quia servus Domini iam tam- 
quam foederis mediator nobis est propositus (42, 6; 49, 8), facile sane 
in eam cogitationem inducimur ut censeamus hoc suo sacrificio et asper- 
sione foedus illuds eum, esse consecraturum et in:itiatarum in .similitu- 
dinem Moysis, qui sumptum sanguinem sacrificalem respersit in popu- 
lum et ait : hic est sanguis foederis, quod pepigit Dominus vobiscum 
(Ex. 24, 8), sed Moyse longe sublimior, quippe qui non unum populum 
foederi divino initiat, verum omnes expiat et consecrat. Atque hanc 
acceptionem nos fere docet S. Paulus, qui Christum novi testamenti 
mediatorem describit (Hebr. 9, 14 seq.) nosque accessisse ait ad testa- 
menti novi mediatorem et sanguinis aspersionem (Hebr. 12, 24), immo 
asserit propter sanguinem Christi niediatoris ne primum quidem foedus 


1. S. Ephr. : « mundabit suo sanguine sancto et divino baptismate ». 

sine sanguine fuisse dedicatum (Ilebr. 9, 18). Quare plenum et verum 
sensum bene exprimit Osor. ad h. l.: «itaque non sanguine victimarum 
sed proprio sanguine ut novum foedus sanciat multas gentes asperget 
humanasque mentes omni scelere solutas sibi fide constringet ». Alii 
non tam ad foederis sanctionem quam ad varias expiationes et lustra- 
tiones in vetere foedere usitatas alludi censent (cf. Sanct. Lap. Men. 
Tir. Troch.), dum alii solum generatim de emundatione gentium expli- 
cant (Mald.Sa, Mar, Sasb.). Textam hebr. eodem modoquo S. Hier. Syrus, 
Aq. Theod. eiiam e recentioribus expl:cant Reinke, Schegg, Loch, Bade, 
Mayer, Net. Troch. Hengstenberg, Hhn. Quantopere autem haec expli- 
catio verbis s. Scripturae novi foeleris et rei veritati concordet, . in 
aperto est positum ; sanguis enim Christi et huius sanguinis aspersio 
tamquam pretium redemptionis et communicatio expiationis et salva- 
tionis saepe describuntur (cf. Matth. 26, 28. Marc. 14, 24. Luc. 22, 90. 
Act. 20, 98. Rom. 3, 95; 8, 9. 4 Cor. 11, 93. Eph. 1, 7; 9, 13. Col. 1, 
14. 90. Hebr. 9, 12. 14; 10, 19; 12, 24; 13, 12. 20. 1 Petr. 1, 9. 
19. 4 loan. 1, 1; 5, 6. Apoc. 1, 5; 5, 9; 71, 14 ; 12, 41; 22, 14), quae 
omnia complectens S. Jier. scr.bit : « asperget mundans eas sanguine 
suo et in baptismate Dei consecrans servitati ». Ilanc aspersionem fieri 
generatim per Sacramenta et in illis stolas làvari in sanguine Agni 
cuivis christiano notum est. 

Haec expiatio prima est exaltatio servi Domini hie descripta; eius 
effectum esse veram iustificationem internam postmodum 53, 141 pro- 
pheta explicite declarat, hoc loco alteram subdit exaltationem eius, quae 
in admiratione et veneratione summa consistet quam reges ei deferent : 
super eum reges occludent (compriment) os suum; os comprimere vel 
occludere, vel manum ori imponere significat « stuporem et admira- 
üonem, reverentiam bum:;lemque submissionem et confusionem » 
(Reinke ; cf. Iob 29, 9; 39, 31. Ps. 106, 42. Ez. 16, 63. Mich. 7, 16); 
vates idem asserit de servo Domini, quod 49, '| dixerat : tanta erit gloria 
Messiae ex humiliatione orta, ut potentissimi quique qui gloriae et pom- 
pae assueti de nulla re mirari solent et reverentiam sui maximam ab 
omnibus exigunt, erga eum maxima admiratione et submissione supplici 
commoveantur eamque habitu humili prodant. In monumentis persicis 
aulici adstant regi ora habentes obtecta ne halitu suo aerem quem rex 
spirat reddant impurum. Subditur alia ratio admirationis illius et sub- 
missionis : quia illi quoque qui eousque nullam cognitionem servi 
Domini habebant iam eum eiusque opera vident et sedulo studio contem- 
plantur ; cognitio ergo Messiae et eius agnitio et magnalia quae patra- 
vit et expiatio allata ad omnes pervenient gentes ; aliis verbis : erit lux 
gentium (42, 6; 49, I) et salus usque ad extremum terrae cognitione 

Dei ubique sparsa ; cf. 41, 9, iudicium gentibus proferet (42, 1), id quod 
53, 10-12 pluribus proponitur. lta enim optime textus vulg. et LXX 
quoque intelliguntur, uti Euseb. notat : « id enim reges commovebat, 
quod evangelicum verbum ad remotissimas gentes pervaderet » ; sim. 
Theod. S. Ilier. Thom. et fere interpretes latini eterecentioribus Dade, 
Schegg, Mayer, Troch. a qua acceptione textus quoque hebr. non alie- 
nus est; potest enim omnino verti: quia quibus nom est narratum 
(0m... *UN) etc. Sed Syrus, Chald. et communiter recentiores vertunt : 
quia quod non est narratum eis videbunt etc. (cf. Vat. Mar. Malv. I. 
Calm, Reinke, Loch, Net. RoM. etc.), ita ut ratio cur reges admirentur, 
in eo consistat quod ipsi quae nunquam annuntiata erant vident 'et 
opere compleri ea cernunt quae nunquam audierant, ergo quod talia 
vident quae humanam cogitandi rationem longe superant ; unde myste- 
ria et ea quae homo assequi cogitando non potest iam coram iis fieri 
indicatur. Sensus non adeo diversus est; nam si reges gentium tali 
admiratione et veneratione percelluntur et mysteria peragi intelligunt, 
fieri non potest ut non etiam gentibus congnitio Messiae nota fiat. Unde 
quod LXX et vulg. directe enuntiant, saltem indirecte et implicite etiam 
in altera acceptione habetur. Ceterum S. Paulus (Rom. 15, 21) verba 
accurate recitat ex LXX. Ad quam explicationem commendandam etiam 
fortasse addi potest triplici verbo exaltationis in v. 13 hic in v. 15 tri- 
plicem addi sublimitatem in expiatione, in summa reverentia regum, 
in universa famae eius diffusione constitutam. 


Novum caput proprie incipiendum esse a 52, 13 iam veteres adverterunt. Ita 
v. g. scribit Sa'meron (opp. t. 10, waet. 9. p. 86; Colon. agrip. 1604): « ecce 
intelliget... ibi debet incipere capitulum, ut quidam codices habent, ut et exal^ 
tatio, de qua ibi est sermo praecedat passionem... ita enim inchoandum esse 
caput ab eo loco veteres Patres tradiderunt, ut Iustinus dialogo in Tryphonem, 
Origenes libro primo contra Celsum, Augustinus libro primo de consensu cvan- 
gelistarum cap. 31 et de Civitate Dei libro 18 cap 29» ; quos locos vide M. gr. 
6, 501 (lustinus incipit a v. 10) ; 11, 760; lat. 34, 4093; 41, 535. Similiter 
Sanct. Lap. 

Communiter textum hebr. in v. 14 et 15 aliter iungunt ; volunt enim compa- 
ralionem inceptam longiore interrumpi parcuthesi et demum  apodosi in v. 15 
absolvi hunc in modum : quemadmodum  obstupuerunt super te multi — adeo 
deformis erat aspectus eius ut non esset virilis, el forma eius ut non esset huma- 
na—- sic asperget (exsilive faciet) gentes multas, de co rezes oecludent ós suum ; 
ita ut «à "UN? in v. 14 correspoudeat non prius 12 quod statim sequitur, sed 
alterum 12 iu v. 13 et horrori in quo habitus fuerit Messias opponatur terror et 
admiratiogentium etregum, parenthesi interiecta autem explicetur eius deformitas 
qua fueritludibrio. tatextum hebr. concipiunt Vat. Malv. H., refert Mald. approbat 

Lap. et explicant Reinke, Loch, Rohl. Ros. Kn. Del. Naeg. Or. ; sensus utique non 
est ineptus: uti Messias erat abominationi ita erit admirationi et terrori. At 
duo tamen offensioni sunt. Prius est quod iam monui, enallage personae mira 
et repentina, si de Messia in £e est sermo: incipitur enim a tertia. persona, fit 
transitus subito ad secundam et iterum subito hac relicta revertitur ad tertiam. 
Alterum est longa illa parenthesis interiecta, quae. tamen a. particula 12. incipit 
et ita comparationi iustitutae omnino correspondere videtur forma ipsa externa. 
Àn non salis durum est et inusitatum priore 12 relieto et ad parenthesin reiecto 
ad allerum longe dissitum confugere, ut aysolvatur comparatio? Quae duo 
offendieula facillime evitaveris, si illud fe ad populum retuleris; insuper sen- 
sum labebis meliorem et uberiorem, eum nexus efferatar inter afflictionem 
populi et humiliationem Messiae. Porro attende in antecedentibus per formam 
secundae personae alloquiun fieri ad populum ; ita v. 11. 12; unde nostro loco 
idem supponi debet, ut sermo evadat conciunus. Sed quia hane de populo 
explieationem obviam et facilem vel non viderunt vel non admiserunt, lon- 
gam illam parenthesin fiugere coacti sunt et prius (2 a sede sua et notione 
avellere. 


Verbum 523 aliquoties occurrit in qal significatione prosilire, spargi, eiaculari de 
liquido : ita Lev. 6, 20 : sanguis spargitur super vestem, 2 Reg. 9, 33 dicitur cum 
Iezabel praceipitarctur de fenestra : et sparsus est (prosilit) sanguis eius ad parictem, 
et apud ipsum Isaiam legimus 63, 3 : et aspersus est sanguis eorum (succus) super 
vestem meam. In hiphil frequentius mulo invenitur, sed semper in notione asper- 
gendi. Mulü tamen pro nostro loco aliam significationem statuunt : exsilire faciet 
gentes, id quod vel de gaudio et admiratione vel ctiam de terrore incusso explicant ; 
ita Ros. Ges. Eichhorn, Thenius, Ewald, llilz. Winer, Oehler, Umbreit, Stier, Del. 
Sein. Kn. Naeg. Or. lohl. aliique. Sed quo iure? Pro ea siguificaione unus hic de 
quo agitur locus adducitur. Concedit Ges. versionem vulg. et Syri proficisci ex vul- 
gari radicis usu et posse pro ea provocari ad nomen proprium n'y? Esdr. 10, 25 quod 
vix aliter explicaveris quam : quem conspergel i. e. expiabit lali. Cur crgo alia quae- 
ritur nolio ? Cenzet non bene inter se opponi : uli nune horrore pereellit. multos, ita. 
is olim expiubit multas gentes. Sed non is plane est seusus ; sed id quod maxime 
congruil, eum despectum et deformitate maxima pereulsum e»piationem peragere. 
Etiam hane movent difficultatem, verbum nunquam iungi cum aceusativo rei vel per- 
scnae quae sit aspersa sed semper eum praepositionibus 5x, 5y, *225 neque unquam 
omitti id quod spargatur. lta esse concedi oportet, Sed ea re non cogimur ad alienam 
prorsus nolionem confugere. Nam verbum revera hane habere notionem a perget 
vel consperget gentes. demonstrat tum. versio Aq. et Tueod. tum analogia ex verbis 
similibus pelila, quae cernitur in usu et construclione verborum 3173 plantareet y 
seminare; dicilur enim v. g. plantare arborem in horlo, in agro, Verum etiam : 
locum conserere vel accusativo duplici : conserere hortum aliqua re; cf. Is. 5, 2. ler. 
2, 921. Ez. 36, 36 ; lie ergo pro praepositione 3 vel by plantare im, super aliquid 
poni polest accusativus v. g. plantare desertum i. e. plantare in deserto vel desertum 
planüs conserere. Idem habes in y"; pro E 5y serere i aliquo loco dicere potes 
accusalivum : conserere agrum; id quod salis frequenter occurrit (cf. Ges. Thes. 
p. 432). Idem ergo in verbo notionis analogicae aspergere cur locum habere non 

posset, ut aspergere transeat in nolionem conspergere ? Rem qua fiat conspersio non 
addi, mirum non est, quia notio illa ex usu liturgico obvia e:piandi, aspersione 
emundandi non necessario illud requirit additamentum. 

Alii vocem aliter explieant : Fürst ei adscribit notionem co'ligendi ; sed locus quo 
haec notio demonstratur est nullus alius quam hie de quo quaerimus [s. 52, 15 — 
pracelara argumentandi ralio! Caald. Saadias, Abenesra vertunt. di:perget ; LXX 
Oxopicovix!, quae versio unde explieari possit non liquet. Suspicantur aliqui forte 
lectionem variantem adfuisse NY quae forma cum a2 eoniunela vertitur Mas 
vel Oxup.xtetv &aóocxov Gen. 19, 2]. Deut. 10, 17. 2 Reg. 5, I. Tob 13, 10 ; 22, 8. 
Prov. 18, 5. fs. 3, 3; 9, 15 (cf. Ges. lieinke) vel LXX verbum n eo ien expli- 
casse. Alii alias afferunt coniecturas, quas vide si lubet apud. Reinke p. 66 et Naeg. 
Demum varie tentatus est locus ab aliis : sparget sanguinem multarum gentium 
(doctus intcr Hebraeos apud. Val.), loqui faciet gentes de se (Munsterus, Vat.), cum 
admiratione loqui faciet gentes multas (Pinf.), coneiliabit gentes sibi et doctrinae 
suae etc. ; varia iam apud Malv. collecta invenies. Neque deerant qui pro n aliud 
verbum coniectura substituerint. Sed non opus erit omnium errores recensere. 


b) Servus Domini despectu et dolore oneratus L3, 4-3. 

Ab admiratione et veneratione quam servus Domini apud reges ha- 
bebit transiturus ad descriptionem etiam accuratiorem viae illius con- 
temptu et doloribus plenae qua perveniendum est ad exaltationem vates 
primo annuntiat se rem dicturum creditu difficilem, ad cuius fidem per- 
suadendam opus est ut in hum liatione illa quis Dei potentiam agnoscat; 
v. 4 « Quis credidit auditui mostro et brachium. Domini cui revelatum 
est »? — auditus, &xe4, h. l. ut nyY29 est id quod auditur, nuntius, 
quo sensu etiam auditis apud latinos ! quandoque usurpatur. Interroga- 
tionis forma iam indicatur, ut S. /Jier. dicit, raritas credentium ; quae 
inde gne in altero membro, qu'a potentia Domini paucis facta est 
manifesta ; i. e. adest quidem in re illa per nuntium allata insigne poten- 
tiae didsie documentum, at pauci id agnoscunt neque sufficiunt ad il- 
lud cognoscendum vires naturales, sed opus est, ut ipsa potentia divina 
super eum sese manifestet (cf. hebr.), ut ergo Deus peculiari ratione 
mentem animumque illustret. Es; enim mysterium crucis pro multis 
scandalum et stultita. Sed hanc viam redemptionis a consiliis humanis 
adeo alienam Deus docente S. Paulo elegit, « quia in Dei sapientia non 


4. Cf. Tacit. hist. 1, 76 est idem auditus ac rumor ;. Lucan. 10, 183. Àd hunc vocis usum 
€t ad textum originalem attendere oportet, ut rite iutelligatur illud : fides ergo ex auditu, 
auditus autem per verbum Dei (Rom. 10, 17) i. e. lides oritur ex. praedicatione, praedicatio 
autem lit ex maudato Dei ; ; ita argumentatio apostoli iu v. 17. consistit et sequitur ex v. 13 
quo praedicatores et nuntios missum iri el mitti debere demoustratur. Utique haec aunuu- 
djatio deb-t audiri et ita cx consequente fides oritur ab audiendo; at « fides ex auditu » 
ád proxiune et per se non dicit. 

cognovit mundus per sapientiam Deum, placuit Deo per stultitiam prae- 
dicationis salvos facere credentes » (1 Cor. 4, 21). Uti 52, 13 opus re- 
demptionis documentum declarabatur sapientiae, ita hoc loco potentiae 
divinae monumentum describitur. 

Cum 82, 18 reges et gentes servum Domini venerentur et quod antea 
iis non erat annuntiatam videant et intelligant, quaestio hoc loco pro- 
posita conditionem quandam contrariam in populo israelitico indicare 
videtur i.e. paucitatem credentium ez ludaeis; ita explicant S. Hier. 
Euseb. Cyr. Salmeron, Pint. Sasb. For. Mald., quae explicatio concor- 
dat cum 65, 1. 2 et etiam ipso loquendi modo commendatur. Nam qui 
loquentes inducuntur, sunt ipse Isaias et populus, i. e. Isaias uti saepius 
v. g. 16, 6 et 24, 16 et praesertim 42, 24 et 64, 5 loquitur nomine po- 
puli et suo pariter. Id sane pro subsequentibus erit assumendum : et vi- 
dimus eum... languores nosiros tulit... propter iniquitates nostras... 
etc.; sed si in v. 29 et seq. Isaias nomine populi loquitur, idem valere 
debet iam pro nostro versu. Quare auditus noster nuntius est ad nos per- 
latus; et si Isaias nomine populi effatur paucos credere, id praeprimis 
de ipso populo valere videtur. Et ita denuo praeclare confirmatur quod 
toties apud prophetas et praecipue apud Isaiam occurrit paucos ex Iu- 
daeis credituros, atque ad Iudaeorum infidelitatem demonstrandam ver- 

, ba haec allegantur Ioan. 12, 38 et Rom. 10, 16. Attamen haud pauci 
sensum explicant generalem, ut in universum dicatur paucos credituros 
iam ex ludaeis quam ex gentibus (cf. Osor. Sanct. Lap. Men. Tir. 
Calm. Reinke, Schegg). Sed iure, uti videtur, dubitari potest, an paucos 
in universum credere et huic loco et aliis vatum verbis congruat. Nam vates 
modo 82, 45 gentes et reges proposuit servum Domini venerantes et 
53, 12 magna praeda servo Domini promittitur; in aliis autem locis re- 
liquiae, pauci et sim. de Israel efferuntur, sed si est sermo de gentibus 
modus loquendi est universalis nullo limite circumscriptus; cf. 9, 3. 
^4; 11, 10; 25, 6; 49, 21. 23; 60, 3. 8; 65, 1; idemque apud alios 
prophetas observare licet; cf. Am. 9, 12. Mich. "i, 12. Agg. 92, 8. Zach. 
14, 16 etc. 


Ceterum quis h. l. loquatur, varie explicant. Aliqui generatim prophetas 
loqui censent (Euseb. S. Hier. Cyr.), vel prophetas etapostolos (Calm.), Isaiam 
et apostolos (Lap.), apostolos (Pint. Mald.), apostolum aliquem (IVet.), prophe- 
tam nomine omnium Messiae nuutiorum (Reinke), Isaiam (Darh. For. Sasb. Mar. 
Malv. Tir. Gord. Schegg, Loch) vel populum iudiicum (S. Ephr.) in fine tem- 
porum cum sese converterit ad Dominum (ftohl. Del. sim. Naeg.) ; immo aliqui 
etiam gentes ita loqui volebaut. Unum vero Isaiam non loqui, iam ex numero 
plurali constat, cum pluralis maiestalieus eo tempore apud Hebraeos non in usu 

füerit. Induci autem loquentes omnes prophetàs, vel apostolos, iam eo incredi- 
bile fit, quia nihil tale iudicatur ; ergo qui loquuntur, erui debent ex contextu. 
ldem valet de gentibus ; praeterea gentes exhibentur vidisse ea quae non erant 
antea iis aununtiata; neque gentes conqueri possunt de paucitate fidelium. 
Ergo nil remanet nisi ut propheta loquatur nomine suo et nomine populi. Is 
enim solus potest concipi respondens Deo qui loquitur 52, 13 ; sed cum numero 
plurali loquatur, se cum populo, cuius mentio 59, 14 adest, complectitur. Iure- 
merito autem populus de nuntio sibi facto loquitur, quia hoc oraculum de 
humiliatione Messiae iam antea dalum est. saltem. magnam partem (49, 4. 7; 
50, 5. 6) et modo iterum indicatum est 52, 14. — Alii quidam quis hoc loco 
loqui censendus sit, omnino non inquirunt — id quod utique commodissi- 
mum est. 


Iam qu:d sit illud quod pauci credent et in quo tamen potentia Dei 
sese manifestat explicatur, i. e. quis sit nuntius iis factus v. 9 « et 
ascendet sicut virgullum coram. co et sicut radix de terra sitienti ; non 
est species ei neque decor, el vidimus eum el non erat aspectus et desi- 
deravimus eum » ; — verte ex hebr. vidimus eum et non eral aspectus 
(forma spectabilis), ut eum desideraremus scil. ut eo aspectu delectare- 
mur et eius nobis desiderium gigneretur. Tamquam surculus qui ex 
wunco in terra abdito, ergo in humili conditione surgat, Messias iam 
11, 1 indicatus est; idem habes hoc loco, sed aliqua ratione augetur, cum 
ex lerra arida, ergo sterili, emortua surgere dicatur, quare per se iam 
intelligitur stirps vel planta macilenta atque depressa. Quia tamen ger- 
men est Domini (4, 2) et quia in ea humilitate se sistit Domino et cau- 
sam suam Domino commendat (49, 2; 50, 3-1), coram eo ascendere di- 
citur; et eo rectius quia Domino adiuvante (50, 1) opus suum peragit, eo 
inspectante et, praesente adolescere dicitur. Est scil. ille surculus, quem 
Dominus districtum e cedro quae casura erat plantaverat, ut suo tem- 
pore erumperet in germen et faceret fructum (cf. Ez. 11, 22. 23). Ter- 
ram sitientem, aridam, sterilem bene dices cum Maid. regnum Davidis 
penitus collapsum, quod Amos vocat tabernaculum David quod cecidit 
(Am. 9, 11), id quod similiter etiam 11, 1 exprimitur '. In tali virgulto 
et surculo optime delineatur conditio eius prior humilis, vilis in qua 
adolescit (cf. Osor. Sanct. Mar. Malv. Lap. For. Reinke, Bade, Mayer, 
Troch.), id quod eo magis fit quia saepius pompa, superbia, fastus ho- 
minum arboribus magnificis, cedris v. g., comparatur ; cf. Ps. 36, 35 : 
vidi impium superexaltatum et elevatum sieut cedros Libani et Ez. 


1. Idem exprimitur Mich. 5, 1. 2, quo in loco tempore summae humiliationis urbi et 
iudicis populi dominator ex Bethlehem proditurus dicitur. 

31, 3. Dan. 4, 17 etc. Huic origini humili et pauperi conformis est ul- 
terior quoq1e humiliatio qua affectus est et quae sequentibus verbis de- 
scribitur : nec forma ei erat neque decor (cf. 52, 14); idque cum pondere 
quodam repetitur : videmus eum et non est species, ita ut eum expete- 
remus (cf. For. Mald. Sanct. Mar.). Uti igitur antea 42, 2. 3 mansue- 
tus, mitis, humilis describitur, ita 50, 6 iudicatur, quantopere ipse hane 
mansuetud nem debeat exercere, et nostro loco exprimitur quem de- 
mum gradum vexationes illae et contumeliae illatae attingant. Duos 
itaque locos inter se componentes rite explicabimus : in tantum percu- 
tietur, vellicabitur, colaph/s et spatorum contumeliis onerabitur, ut om- 
nis dispareat venustas, ut aspectus eius nauseam moveat atque fasti- 
dium. 


LXX et sim. Syrus vertunt p3i* zov ; Aq. interpretatus est &xb tjs didrcoo 
(cf Theod. S. Hier.) ; inde enata estexplicatio de Messia nato ex virgine tam- 
quam ex terra inaceessa vel arida, non humano modo rigata et fecun ata 
(S. Ephr. Theod. S. Hier. Euseb. a4 h. |. et demonst. evang. 3, 9; Sa, Tir. 
ete.) vel de virgine piupere ct destiluta ornamentis, quae homines maximi ae- 
stimare solent. Se] cum hie non agatur de ortu. M.ssiae admirabili et divinitus 
facto, sed de eius conditione humili, de ferra aria erit explican lum, uti 14, 4 
de trunco lesse, quae exp'iealio eL lo20 pirallelo respoudet et sureulum. e»i- 
güum, tenuem, gracilem, qualem terra sterilis edere solet, denotat, ergo id aff.rt 
quod ex rerum serie hie desideratur, Parlus autem. virgineus ad gloriam  Mes- 
siae, non ad eius spectat humilititem, de qua hie agitur. — Alii textum hebr. 
ita iungunt et vertunt : « nec ei forma. er.t nee decor, ut eum aspiceremus, 
neque sp»eies ut desi.lerarem is » (ef. H»inke, Bohl. Ges. Kn.) ita iam Sym. ver- 
lit : obx si3oz adc 0305 dito Tvz. eibGey axbv (apud Procop.). Quamvis negari 
non possit textum liebr. posse ita verti et concinnitatem quandam in ea cerni 
versione, tamen alteram praeferend un esse censeo ;. videre eum, DNO iunctum 


simplieiter eum obieeto, non di'it : cum voluptate et gaudio videre, qui sensus 
hie tamen requiritur et a1 quem habeudum praepositio 2 ponenda esset; dein 
prior acceptio, uti est verbis magis consona, ita rem vividius proponit: videmus 
eum et uou e-t aspectus vel species, ila ul... hisce scena ad vivum oculis subii- 
citur ; demum ea conformis est accenlibus mas. — Syrus vertit: et videntes 
eum non habere formam, repudiavimus (seu abuegavimus) ; sed propterea alia 
lectio non est statuenda, sed Syrus sensum maiore vi protulit, — LXX : annun- 
tiavimus coram eo ó souótov, 6; Gltx &v y7, coc; in aliquibus legitur óz zetoy 
et ita explicat S. Cyr. : « erimus coram eo quasi campus i. e. quisi ager flori- 
dus et fruzifer, vel etivm ut radix in terra sitiente irriginte nos scil. divinis et 
arcanis sermonibus Unigenilo ». Sed melius textum graecum explicant. Euseb. 
Theod. in radice cernentes eum ds qo 11, 4 erit serno; etiam S. Hier. grae- 
cum textum eolein molo exponit: « annuntiavimus quasi parvulum in con- 

speetu eius; sicut radix in terra sitienti... seil. wt virginitatis privilegium 
demonstraret, quod absque ullo humano semine de terra prius invia sit crea- 
tus ». Demum pro desideravimus eum LXX praebent : obà: x4AAog non. habebat 
speciem neque decorem (S. Hier.) ; lorte legeruut vel explicarunut nrenia an 
suavis, pulcher (Reinke). 


Immo eiusmodi est eius aspectus ut cum non solum non des;derarent, 
eo non delectarentur, verum potius eum considerarent et haberent 
V. 9 « despectum et novissimum virorum, virum dolorum et scientem 
infirmitatem ; et quasi absconditus vultus eius et. despectus, unde nec 
reputavimus eum » ; — ita quae 50, 6 indicata sunt magis magis jue 
explicantar. Contemptus et dolores summo quodam gradu in servo Do- 
mini cernuntur : despecl'is (erat) et vilissimus hominum, vir dolorum, 
sciens infirmitatem (quasi eius gnarus, eam maxime expertus) e£ sicut 
absconsio facierum ab eo (cf. Mar. For. Malv.) i. e. ut talis a quo quis: 
faciem et vultum avertit et prae horrore abscondit; ita ex hebr. In qua 
vultus aversione maxima ex;rimitur nausea, quae doloribus eius et de- 
formitate incutitur, et maximus quoque horror et abominatio qua ab eo 
refugiunt. Cuni vocetur vir dolorum, expertus infirmitatem, tormenta 
et cruciatus eum subiturum esse clare denotatur. Cum talis appareret, 
non reputavimus eum i. e. non eum aestimabamus, nomine populi dicit 
propheta; pauci enim sunt ex v. 1 qui nunt:o ad se perlato filem adhi- 
bent ; plerique ergo eum in forma humili apparentem revera spernent, 
nihili aestimabunt. Uti ergo alias propheta populi nomine ad eos edo- 
cendos et ut in formam orationis eis praeeat, dicit : peccavimus : quare 
errare nos fecisti de viis tuis etc. (42, 24; 63, 171; 64, 5), ita hoc loco 
id'enuntiat quod natio iudaica faciet et quia est revera culpa nationalis, 
etiam se comprehend:t : non reputavimus eum. Quomodo singula accu- 
rate in Christo impleta sint, accurate prosequuntur Salmeron, Pint. 
Lap. quos videsis. 


Hebr. p'v^x 5n S. llier. vertit novissimum virorum; eodem modo Sym. 
Dy to; &vàpàv ; LXX &bsixov mxoX tob; viob; cv Aw0po zov; Un est proprie defi- 
cere, deesse, cessare; unde aliqui explicant : deficiens virorum i. e. qui ab aliis est 
relictus et desertus (Kn. Del.). Verum alii negant 5m dicere desertum, sed dicere 
polius deserentem ; capiunt verbum nolione desinere et explicant : is qui desinit 
inter homines scil. homo esse ; ergo qui lali forma apparet ut iam non sit homo. 
Hane explicationem iam proponunt For. Malo. apud Sanct. et sequuntur inter recen- 
üores feinke, Bade, Mayer, llenj,.tenberg, Naeg. c ea videtur voci prorsus consona. 
Hahn putat obstare parallelismum : ipse explicat : vitalio virorum i. e. Messias is est 
à quo recedunt, quem vitant viri [srael; sin. Or. ; Syrus exponit de homine humili 
vel vili. 

Hebr. "5n yy opüme verlitur gnarus vel erperius morbis ; Sym. reddit 1vos10; 
yóco et eodem modo Aq. Táeod. quos mulli seculi sunt explicantes : familiaris morbo, 
nolus morbo ; sed haud abs re advertit Del. eam notionem potius exprimendam esse 
per y3"»2 vel y 135. Naeg. verit : insignis morbo (Deut. 1, 13. 15) quia haec vox illis 
in locis dicat illustrem vel insignem virum ; ergo designari eum qui per morbum 
suum vel morbi ratione habita illustris et celeber sit. Sed bene iam et simplieius LXX 
sio gfpsty uaavizv; et sim. Syrus. Quod ipsam formam atlinet, confer y*mN tenens 
(Cant. 3, 8), noa confisus Is. 26, 3. Ps. 112, 7 elc. ; nolus vero vel familiaris 
exprimitur forma yo Ps. 31, 12; 55, 154; 88, 9. 19. Is. 12, 2 vel y 112 vel YT3 
Prov. 7, 4. Ruth 2, 153, 2. , . E 

Hebr. 333202. 825 "nb? verlit S. Hier. quasi absconditus vultus eius, et explicat : 
« ut humano corpore divina potentia celaretur » ; proinde hebr. intellexisse videtur : : 
abscondens vultum a nobis vel obvelans. Legit ergo vel *zp2 (quod quattuor codi- 
ces exhibere dicuntur; cf. Ges. Thes. p. 975; lieinke) vel 3nb'2 participium more 
chaldaico elatum censuit ; etiam aliqui recentiores eodem modo obvelans explicant 
(Ges. Hengstenberg et iam apud Mald. Malv. IV) et allusum putant ad Lev. 13, 45, ut 
sensus sib : est quasi leprosus ab hominum consorlio separatus et faciem obvelans 
ex lege Lev. 13, 45 (Malv.) vcl qui prae pudore et deformitate faciem suam abscon- 
dit. Ad hanc acceptionem ctiam referri videtur versio LXX zt &zíezoxzzot 5ó x2ó00- 
xoy «UcoU quia aversa est facies eius et Ag. 6: Xxovszouppivov et Chald : subtrahebat 
vultum maiestatis a robis. — Alii etiam parlieipium agnoscentes non a nobis vertunt, 
verum ab eo et participium sensu plurali accipienles vertunt : sicut is a quo faciem 
obvelant homines; ita iam Pagnimus, Malv. HM. Ges. in comment. ; at ea structura 
lamen durior videtur. — Alii explicant : sieut qui occultare facit faciem a se. Sed 
propler rationem panetorum plerumque substantivum statuunt : absconsio et expli- 
cant, uli supra dedi. Quam explicationem tolius versus habitudo sibi postulare vide- 
iur, neque enim id effertur, quomodo ipse se erga alios exhibeat, sed quomodo alii 
adversus eum et quid alii de eo sentiant; iste quoque sensus ad 49, 7 congruit. — 
Substartiva eo modo formata satis frequenter in usu sunt. [n aliis interpretationibus 
aut forma participii statuitur inusitata apud Hebraeos aut etiam quod durius est huic 
formae adiungitur nolio quae verbo non inest; nunquam enim ^p hiph. significat 
fecit abscondere, occultare, obvelare, verum semper abscondit, occultavit, obvelavit 
(cf. Ges. Thes. p. 975. Reinke l. c. p. 106). 


c) Servus Domini vicariam praestat satisfactionem 53, 4-6. 


lam 50, 4 seq. obedientia servi Domini opponebatur inobedientiae 
populi; 52, 14 afflictio populialiquo modo tamquam causa asserebatur cur 
servus in tam vilem ac despectam conditionem esset redigendus ; 52, 
15 dicebatur servus ?/a, tali ratione, in ea conditione positus expiare 
gentes : hisce via sternebatur ad id quod iam explicite et conceptis ver- 
bis declaratur, scil. servum talia pati ut pro nostris culpis satisfactio- 
nem praestet vicariam. Ergo cur et quo fine eiusmodi contumelias sub- 
iturus sit servus Domini, vates docet v. 4 « Vere languores nostros ipse 
tulit et dolores nostros ipse portavit et nos putavimus eum quasi lepró- 

sum et percussum a, Deo et humiliatum» ; —duo explicantur, cur servus 
talia sustineat et qualis tamen habeatur ab hominibus. Cum magna vi et 
affirmationeeffertureum in setamquam onus magnum assumpsisse et ge- 
stasse nostros morbos et dolores; unde vere, profecto, sane; quae vis 
voci voN inest et hoc loco eo magis retinenda est (relicta adversativa no- 
tione at, vero), quia in hae ipsa sententia alterum membrum priori op- 
ponitur : nos vero putavimus. Particulam affirmativam exprimunt Sy- 
rus, Sym. £vxog et aequivalenter LXX o5xog hic cum emphasi in initio 
sententiae. Cum in antecelentibus de maxima illa deformitate et con- 
temptu quo apparet servus Domini sermo fuerit, nunc ipsa verborum 
collocatione eum pondere. docetur, nostros morbos illum ferre et susti- 
nere; proinde in statu illo despicatissimo cerni nostros morbos i. e.. do- 
lores, poenas, castigationes quas nos meruimus et quas nos portare et 
exsolvere iuremerito deberemus ; nostri sunt morbi et dolores qui a no-. 
bis, non ab ipso erant perferendi. Ipse tulit i. e. in se assumpsit et luit 
poenas et ita nos expiavit. Expiationem et satisfactionem hisce enun- 
liari verbis clare patet idque etiam interpretes [udaei et rationalistae 
ultro agnoscunt. Ita scribit Jarchi, eum castigatum esse ut per eius 
(Israelis) castigationes omnes gentes expiarentur : plagam quae debuit 
venire super nos ille tulit; et Küimchi : existimandum est mala quae 
nobis perferenda essent in illos congesta esse, ut nos iis expiaremur 
(apud Ros.). Eodem modo Kn. : « poenas peccatorum quas nos merui- 
mus et quae nobis infligendae erant, ipse pro nobis luendo exsolvit » et 
sim. Ges. : « noster morbus est ille qui in poenam nobis non illi erat 
infligendus ». 


Discrimen amborum verborum bene exprimitur in allegatione textus apud 
Matth. 8, 47: 3c in se assumpsit, tulit, pertulit et à34evase ut. onus grave. 
portavit ; hebr. NV2.et 520. Prius notionem habet ferendi et tollendi ; hoc loco 
ob membrum parallelum et ob nexum cum antecedentibus prior notio est seli- 
genda, qua vox saepe adhibetur; ef. Lev. 17, 16; 20, 19; 24, 25. Etiam dici- 
tur quando aliquis pro altero expiat, v. g. Lev. 10, 17: ut portetis iniquitatem 
multitudinis et rogetis pro ea in conspectu Domini ; sim. Ez. 4, 4: et. assumes 
(N22) iniquitatem eorum. LXX vertunt nostro loco 9ipe; Sym. dy3àofe. Cum 
voci etiam insit notio £ollendi, auferendi, aliqui ita explicarunt: languores nos- 
tros abstulit (For. Sa, Mur.), sed bene iam notat Sanct. Lap. 520 proprie signi- 
ficare portare et gestare onus et certum esse Isaiam loqui de doloribus a Christo 
susceptis ; quare iuremerito fere omnes etiam pro membro primo eandem notio- 
nem retinent. Illos autem potissimum movit allegatio apud Matth. 8, 17, quo in 
loco Christus « omnes male habentes curavit, ut adimpleretur quod dictum est 
per Isaiam prophetam : ipse infirmitates nostras accepit.. ». Sed argumentatio 
evangelistae optime consistit in priore acceptione quae unice in contextum  pro- 

phetae convenit ; nam quia Christus revera peccata expiat, propterea etiam 
potestatem habet auferendi et sanandi peecatorum sequelus, morbos; hosque 
sanaudo ostendit se illum esse qui satisfactione praestità nos expiat. Expiatio 
ergo peccatorum et a»latio sequelirum peccati inter se connexa sunt, uti causa 
et effectus ; unde. evangelista ex effeetu. qui cernitar in Christi sanatiouibus 
arguit ad causam et dieit eam potuisse sanare, quia is erat qui vere expiaturus 
essct ; ergo in sanalionibus a Christo faetis impletur i. e. cernitur et demon- 
stratur id quod hoc loco [saias de Christo asserit, eum scil. expiare nostra pec- 
cata; in sanationibus illis iam alest et operatur meritum (anticipatum) eius 
satisfactionis et quia est propitiatio pro peceatis, ideo hanc ei potestatem contu- 
lit Deus. 

Adquamremaptemonet Lap. : «sicut peccata nostra in cruce portavitetexpiavit, 
Ssicconsequenter et morbos, adeoquein 1e habit potestatem eos curandi quia eos in 
se Inendo siscepit ; iti S. Chrysost. Ti»piyl. Zithyn.in With. 8 et O-iz. in 
c. 8et 13 al Rom. ; hoc est qqod ait. Hilarius, citatus a S. Thoma in citena 
Matth. 8 : Christus passione corporis sui secundum prophetirum dieta infirmitates 
humanae naturae imbecillitatis absorb iit » ; sim. Tir. Calm. et Sanct. sribit : 
« dicenlam puto primo locum istum aceeipiendu: esse tam a propheta 
noslro quam a Mauttha2o de peesatis, ut scholastici dicunt. directe atque prima- 
rio, ut sentiunt communiter utriusqie scriptoris interpretes. exceplis quod ego 
viderim tantum Caietano et Foreiro, et probant quae statim in eodem capite 
sequuntur neque ullus iuxta. LXX trauslationem du iare potest, sic enim illi : 
iste peccata nostru portat et pro nobis dolet ». Qiam iuterpretationom ex LXX 
depromptam in sacra liturgia legimus. Ex hoe loco olim hiud pauci multipli- 
cem sensum literalem s. Seripturae iness2 ostendere conibantur, dequa re vide 
Cornely, lutrod. E p. 525. [am Sunct. adnotat : « qiidam duos esse putant lite- 
rales sensus ; sed valle controversum est an tàles esse possint eiusdem literae, 
nisi il!i in aliquo ordine ita coniungantur, ut alter alteri supponatur. Quod hie 
qua ratioue fiat non appiret : quia neque altar alterius potest esse typus. ueque 
alterius alter videri potest typieus vel historieus, ut optime Gubriel Vasques in 
4 p. S. Thom. disp. 18 cap. 5 ». 

Neque illi sitis accurate exp'icant qui languores accipiunt Janguores animae 
i. e. peccata (ita Mald. Gord. Pint. et in comment. Sunct.) ; si S. Hier. scribit : 
« languores nostros et peccati porlavit » solum quod saepe facere assolet et 
textum hebr. et versionem graecam in unam coniungit sententiam, Sensus ver- 
borum proprius est quein bene exprimit Osor. : « morbos ét aegritudines nos- 
tris sceleribus debitas excepit et dolores qui nobis erant subeundi sustinuit », 
intelliguntur enim poenae peccatis debitae et has in se suscepisse directe et per 
se dicitur. 


In altera versus parte propheta id enuntiat quod animis plurimorum ex 
Iudaeis incredulis scil. (cf. v. 1) revera iahaes:t, ita ut oppositio effera- 
tur inter opinionem vulzi et rei veritatem. Longe enim aberant Iudaeo- 
rum plurimi, ut in Christo patiente agnoscerent expiatorem. Simul af- 

flictio servi Domini ulterius describitur ; ita scil. forma eius erat miseriis 
obruta, ut qui ex externa specie iudicium ferret diceret eum esse affl:c- 
tuin, a Deo pereussum et oppressum. Vox Y22 saepius usurpatur de plaga 
divinitus inflieta (cf. Gen. 12, 17. Ex. 11, 4. 1 Sam. 6, 9. Ps. 38, 12; 
39, 11; 13, 1^. Iob 19, 21 etc.) et cum talis plaga praesertim lepra 
censeretur, elucet cur S. /llier. exposuerit leprosum. De plaga leprae 
saepius instituitur sermo; cf. Lev. 13, 3. 6. 22. 23. 21. 99. 30 etc. ita 
quidem ut Y31 etiam per se dicat lepram (cf. Lev. 13, 13. 17. 42.). Notat 
S. Ilier. : « et nos putavimus eum esse immundum sive 2^ dolore, ut 
LXX transtulerunt, pro quo A7. et Syn. posuerunt leprosum ! , Theodotio 
flagellatum ; quod aliis verbis hebraico idiomate lepra intelligitur .... et 
est sensus : putavimus eum pro peccatis suis a Deo percussum, qui 
humiliatus est propter nos ». Tribus illis verbis maximum quoddam 
af(l;etionum pondus declaratur, et ut Sanct. apte monet, ex hisce quo- 
que praecedentium verborum sensum docemur, servum scil. Domini 
super se tulisse hominum languores et non tantum ab illis liberasse, sed 
etiam in se derivasse ex illorum debitis dolorem at ue ignominiam ; 
« revera lepra nostra et nostri languores ipsum deformarunt et dolc- 
res nostri ipsum dolere fecerunt ». 

Contra externam illam speciem qua quis putet eum Deo odiosum adeo- 
que a Deo foele percussum, vates cur afflictus fuerit iterum iterumque 
verbis quam maxime propriis ita proponit, ut simul dolorum eius genus 
modumque accuratius delineet v. 8 « ?pse autem vulneratus est propter 
iniquilales nostras, attritus est propter scelera nostra ; dis iplina pa- 
cis nostrae super eum et livore eius sanali sumus » ; — quater effert 
vates servum Domini causa nostra et ad nostrum bonum sustinuisse 
percuss:onem et quidem bis docet eum propter peccata, bis propter bona 
nobis promerenda dolores subiisse. Hebr. potius vertes cum compluri- 
bus (Malv. Reinke, Net. Meyer, Rohl. Troch. Kn. Hahn, Del.) trans- 
fossus est (confectus est Vat.) et Syrus statim vertit : ipse occisus 
propter peccata nostra, dum LXX vulnerationem exprimunt a3z2z éx2xo- 
pazíoüq, Aq. autem fsQgAepivsg (profanatus est; cf. 55n Ez. 306, 23); 
dicitur ergo vi vocis perfossus vel vulneribus transfixus ex nostris de- 
fecüionibus, ex nostra apostasia vel violatione foederis multiplici: 


1. Ut statim subdit S. Hier., vortit Sym. &v ágij óvcx. Aq. àgngivov. Est áo? in versione 
LXX vox usitata pro plaza leprae. Ag. mure suo verbum 4g&ouxt commentus est (cf. Fzeld) 
rite illud &gauivov (lonum more pro Zezpuívov) explicat S. Hier. leprosum, « quod multi 
non intelligentes putant relictum et alii legunt. 4x02u£vov, id est sedentem » (S. Hier.). An 

.ita legerunt vel potius ex homerico &gpzvoz (i. e. &moüsv xa950svo; Hesych.) ita explica- 
runt (cf. Field)? : ; 

(cf. »v5 1, 2); dein contritus vel contusus (hebr.), Aq. covcezpuyp£vec (vel 
cuvexplüs apud Euseb.) ex iniquitatibus nostris. Ad quae verba Del. notat 
non adesse in lingua hebr. voces quibus efficacius et clarius mors declare- 
tur ac describatur violenta et cruciatibus tormentisque plena. Nostra 
delicta et peccata exhibentur per particulam v2 (vim habet «c &z iuncta 
cum passivis; Del.) tamquam illa, propter quae sit transfixus et contu- 
sus; unde LXX E «&g &yuapztag (pov et S. Ilier. propter iniquitates 
nostras et Syrus propter peccata nostra accurate sensum expresserunt, 
neque ab hac acceptione verboram interpretes rationalistae recedunt. 

Verum in doloribus servi Dei etiam maxima pro nobis bona conti- 
nentur; haec in altera versus parte bis quoque proponuntur; hebr. 
castigatio pacis nostrae super eum et vibicibus eius (vel tumoribus, 
livoribus) sanatio nobis (vel proprie sanatum est nobis i. e. sanati 
sumus). Castigatio vel poena, 2*2. LXX zzzíz, ei est impos:ta, et haec 
castigatio ea est qua efficiatur pax nostra, qua pax nostra concilietur; 
dicitur enim castigalio pacis nostrae eodem modo uti v. g. timor Domini 
disciplina sapientiae (Prov. 45, 33) quae scil. ducat ad sapientiam, cuius 
finis et effectus est sapientia. Sensum ita effert Kn. interpres rationa- 
lista : ad nostram salutem tulit poenam peccatorum divinae iustitiae 
satisfaciens, lahve autem peccatis per ipsum expiatis nobis denuo pro- 
speritatem: largitur et salutem; atque eodem modo omnes interpretes 
verba exponunt. Duo bona pax et sanalio describuntur; pax bonum 
est messianicum ' et cumulus quidam ac comprehensio omnium (cf. 9, 
6. 1); optime additur sanetio quae est quasi via ad perfectam pacis 
possessionem. Mala nobis per peccata illata dicuntur sanari; innuitur 
ergo restitutio in conditionem illam plenam vigore, optime constitutam, 
ex qua peccatorum morbis corrosi excidimus. Nostra ergo vulnera 
sanantur per vibices eius; est enim. 2n plagarum vestigium lividum 
in cute remanens (Ges.) cf. Is. 1, 6 et dicit vibicem, tumorem aut 
livorem in carne plagis, verberibus aut flagellis ortum (Reinke). 
Efficax quoque cernitur inter se oppositio quam describit Osor. : 
« illa vulnerum deformitas, ille corporis contusi livor sanitatem vulne- 
ribus nostris attulit et illius tormentis e morbis mortiferis quibus 
opprimebamar emersimus ». Hisce edocemur clare et perspicue, cur 
demum 49, 1 magnifica promissa dicta sint ad animam contemptam, 


4. Audi Sanct. : « pax, ut alibi a nobis dictum, est quidquid pulchrum et pretiosum, 
quidquid denique in quoque genere optabileest. luxta hancsignificationem et usum sensus est 
elegans et gravis : super illum fuit disciplina et flagellum, qua nobis acquisivit ac peperit 
bona illa maxima atque mirifica, quae pacis nomine siguificantur, puta coclestia dona, glo- 
riae splendorem et amplitudinem, ca denique quae sapi.ntes et divino instituti magisterio 
vera iudicant bona ». 

ad abominationem vulgi; ex eius eaim vulneribus efflorescit salus. 
Singula praeclare ex Christi passione illustrant S. Cyr. Ilier. Lap.. 
satisfactionem — vicariam exprimi demonstrant iidem — et — Euseb. 
Th:od.; ex recentioribus Reinke, Bae, Schegg et ex protestautibus 
Del. Naeg. alique. Ad sermonis ubertatem qua vates utiiur apte haec 
scribit Sanct. : « vix a se ipso videtur impetrare. posse propheta 
magnus, ut cogitationem avertat, spiritum temperet aut linguam cohi- 
beat a suavissimo hoc et nunquam non renovando beneficio, quo 
Christus languores nostros in se recep:t, ut a nostris nos infirmitatibus 
Lbera:et ; lividi nos eramus et ulceribus foedi... sed dum ille lividus 
est ab illis vulneribus quae propter aliena merita passus est, id est 
consecutus, ut nos sanati non solum a vulner;bus sed etim a vulnerum 
livore et cicatricibus mundi simus ae puri ». Ad loc oraculum confe- 
rendum monet S. /Tier. Ps. 21; idque opt:me. 
Demum ipse vates etiam clarius ae distinctius explicat quid sit propter 
iniquitates nostras etc, v. 6 « omes nos quasi oves erravimus ; unusquisque 
in viirm suam declinavit, et posuit Dominis in eo iniquitatem omnium 
noslrum »; — populus theocraticus saepe su5 gregis nomine et symbolo 
exliibetur (cf. 40, 11) ; sed cum grex ilie destitueretur bonis pastoribus 
(cf. 1, 23. Ez. 34, 8 seq. Ps. 118, L'10) oves dispergebautir ac. vaga- 
bantur; i. e. unusquisque a recta. via deflec.ebat et sua quisque studia 
perversa et concupiscentias sectabatur; unde declinavit a recta via et in 
suain viam se convertit vel ex hebr. in suam quisque viam nos conver- 
timus. À vero tramite aberraviimus et quo malum augetur, suam quisque 
libidinem prosequebatur; « quid.[uid ergo peccant deviae atque stolidae 
oves dum sua se voluatate agunt, id totum. propheta Christo impositum 
esse affirmat » (Sanct.) ; ergo n»s peccavimus, ille autem a Deo punitur; 
Deus ab eo poenas pro peccatis populi luendas exegit, ita Kn. quoque 
verba exjlicit et hunc sensum et satisfactionem vicariam et/am textus 
hebr. clare exprimit : /a've ei ?mmisit (in eum. incurrere fecit, 
Salmeron, Vat. Malv. For. Lap. et communiter recentiores) éniquitatem 
omnium nostrum; ergo ipse Deo volente portabat peccata nostra, ei 
imputabantur, « ut quod propter imb»cill tatem virium ferre non. pote- 
ramus, pro nobis ille portaret » (S. /I/er.). Ad quae For. monet : « hic 
mecum, chrstiane lactor, considera peccata tua ac mea partem illius 
exercitus exstitisse qui in Christum irruit ». Bene sensum quoque 
reddidit Sym. : xápxog 85 wxcxviüsxs Pxzíasw ei ati» vi) Guopiaw wivow 
doy. LXX. xx2180x29 aii» txt; &pxpsixiz fp», id quod Euseb. explicat : 
« se tradidit Dominus pro (0g) peccatis nostris, ut fieret avctlyoycv xat 
&yvikozoo? diu» », et S. Cyr. : « Deus et Pater propter peccata nostra 
tradidit eum, ut nos a poena absolveret credentesque salvaret ». 
Isa1is$ Il — 20. 

Pauci sunt ex protestantibus qui ex hoc loco satisfaetionem vel poenam vica- 
riam removere conantur, explieantes 2 Y^335 feeit ut in eo culpa omnium impin- - 
geret vel frangeretur (cf. Slier) ; verum plerique rite vertunt : in eum irruere, 
incurrere fecit, inciderefecit(cf. G2s. Kn. D^l. Sein. Nueg. Ór.), qua eum acceptione 
$yrus quoque concordat. Cernunt aliqui expressam imaginem ferae hostiliter 
irruentis (Itos.) vel hostis irruentis in eum et exercitus (Kimchi, For. Mald.), 
Codex unus praebet y*35 coniunxit in eo vel admovit (cf. de Rossi). Sym. et 
$. Hier. exhibent cum testu hebr. numerum sinzularem.— iniquitatem, LXX, 
Syrus, Chald. vero pluralem. 


d) Libere patitur, moritur, sepelitur 53, 7-9. 


IIucusque vates exposuit quid servus Domini sustineat et cur, pro qui- 
bus, in quem finem.Iam nobis declarat quomodo sustineat, quo scil. 
animo hane pro nobis praestet poenam et satisfactionem vicariam sub- 
eat; dep:ngit scil. magisque explicat, quod supra tetigerat : ego retrorsum 
non abii (50, 5) pariterque nobis ostendit quanto ambitu valeat. illud 
49, 4 : non languescet neque infringetur, donec ponat in terra ius (hebr.). 
Unde v. 1 « Oblatus est quia ipse voluit et non aperuit os suum ; sicut 
ovis ad. occisionem ducetur et quasi agnus coram tondente se obmutescet 
et non aperiet os suum » ; — i. e. libere patitur et summa animi demis- 
&ione et patientia se vexandum et occidendum aliis permittit ita, ut in 
nulla re obsistat neque se ab iniuriis defendat. Ilaec summaest enuntia- 
tionis, in quam et textus hebr. et LXX, Syrus, Sym. Theod. et vulg. 
conven:unt. Id quod vertit S. Tier. oblatus est, ipse de sacrificio minime 
intellexit, verum explicat : « qui igitur oblatus est Pilato quia ipse voluit, 
et non respondit, ut patibulum pro nobis damnatus ascenderet, ipse 
sicut ovis ad occisionem: ductus est » et « si non propria voluntate esset 
oblatus, qui indicare et praedicere poterat proditorem et apostolis loque- 
batur : omnes vos in hae nocte in me scandalum sustinebitis, poterat 
eos qui ad se missi fuerant declinare, quibus occurrit intrepi lus et ultro 
sé obtulit dicens : quem quaeritis ». Unde constat, S. /L'er. vocem 
olferendi in ea notione h. l. aecepisse qua dicitur sese sistere, sisti alicui. 
Secutus est S. Ilier. in versione saa interpretationem Sym. xoseny fon, 
quam vocem Euseb. explicat : « eui vero oblatus est nisi Pilato » ? et 
sim. Procop. Textum hebr. verte : vexatus est (exagitatus, male trac- 
tatus), ipse aulem. submisit i. e. patienter tulit, placate toleravit; LXX 
solum praebent hoc loco : ipse propter afflictionem (Zi cà X8x2702020) non 
aperuit os suum ;. Syrus : accessit et humiliavit se. Unde plerique 
quoque interpretes latini in voce illa oblatus est explicanda iure merito 
de notione sacrificii tacent (cf. Osor. For. Sasb. Mald. Sa, Mar. Malv. 

Tir.) et Sanct. explicite monet verbum oblatus est Matth. 18, 24 de eo 
dici qui alicui sistatur et explicat h. 1. de Christo quasi de fideiussore 
qui severe iubetur pro debitore solvere eoque nomine iudico sistitur. 
ltem For. exponit : « accessit et ipse afflictus est i. e. accessit ut pate- 
retur; quod quid aliud est quam oblatus est quia ipse voluit »? Neque 
tamen desunt alii qui rationem sacrificii in voce deprehendunt; ita 5S. 
Thom. : Deo Patri pro nobis hostia oblatus est; ita IHaimo, Pint. Lap. 
Men. Calm., quamvis non semper satis discerni possit, utrum eam no- 
tionem eliciant ex hae voce an potius ex comparatione cum agno. 


Cum igitur verba vulg. si fieri potest nou explicanla sint ita, ut aliquid 
plaue nóvi ingerant quod in textu hebr. non adest et cum iusuper attendi opor- 
teat, quoseusuea verba ab iuterpretre S. Hier. positasint, nescioan laudandi sint 
qui v. g. germanice vertunt: cr ist geopferl worden vel galliee: il a ét$ immoléi e. 
sacrificatus est (e£. Sehegg, Dude, Loch cte.) ; id enim textu saero contineri pro- 
nuntiant, quod neque in textu originali adest hoc loco, neque apud LXX 
neque apud ipsum S. Hier. ; verba ergo interpretantur contra textum et sen- 
sum ipsius illius qui haec verba posuit. Estne qui ita interpretatur, — fidus 
interpres, qui docente S. Hier. non syllabas aucupari sed seusum et seuten- 
liam quaerere debet? Ceterum notiu saerilieii habetur 52, 15 et 53, 10. 

Versiones a Sym. mpoggyz40: ct a Syro accessit (235p) dalae et eliam — vulg. 
(nisi S. Hier. quod saepe facit versionem | Sym. simpliciter ado; tivit) illam 
supponuut lectionem hebr. quae revera in aliquibus codieibus et nonnullis 
editionibus invenitur £232 (cf. de Rossi) quae vox habet notionem appropin- 
quandi et aecedendi et in niphal usurpatur 3/32. Lectio hebr. communiler 
recepla est 1722 (eum sin) quam vocem — plerique vertunt : oppressus est, sae- 
viter traetatus, vexatusest ; eandem formam I Sam. 13,6 vertit S. Hier: a[[Uictus est 
eademque legitur 4 Sam. 14, 94; saepe verbum adhibetur in qal v. g. Ex. 5, 6. 
10. 13. 14. [s..3, 12; 9, 8; 14, 9. 4 exactor (vulg.), idem Iob 3, 48. Cum 
verbum ctiam dicatur de eo qui debitim urget et exigit, vel tributum vel pecu- 
niam (ef. Deut. 45, 9. 9 Reg. 23, 35), aliqui. verbum eo. sensu. aceeperunt, ut 
servus Domini quasi fideiussor severe iubeatur debitum solvere (cf. Sanct. ; 
alios vide apud Iteinke p. 135; Mayer), quae sententia utique cum antecedenti 
versu cohaeret : posuit in eo iniquilatem omnium nostrum ; at sensus : urgeba- 
tur ad debitum solvendum, non placet, nam urgeri is non debel qui ità promp- 
tam suam voluutatem professus est (cf. 50, 5); neque placet accipi: poscebatur 
vel repetebatur ad debitum solvendum, eum notio debiti adeo spirituali modo 
eapi probari neutiquam possit ex veleris foederis s. literis et speciatim 
non de hoe nostro verbo. 

Alterum verbum in hae prima enuntiatione est 273, quae vox de se posset si- 
gnificare depressus est, a[flictus ; sed cum ad antecedens verbum adnectatur for- 
ma emphatica et ipse vel ipse aulem, certe non potest csse synonymuni priori. 
Quare exprimitur quomodo afflictionem subieril : ergo subinisit se, se subiccit, 
patienter tulit; quam notionem praese fert Ex. 10,3 et quae etiam ex vi 

et potestate vocum *zY et "zy colligitur quibus afflictus isque mansuetus et mitis 
designatur. Dein haec siznificatio hie sequentibus confirmatur eamque etiam 
plerique sequuntar (ef. Reinke, Schegg, Dade, Net. Mayer, Rohl. Troca. Ewald, 
Sein. Del. Naeg. Or.). Unde versio S. Hier. quia votuit. sensui conformis est ; 
forte vocem exp 'icuit respondit quae notio voci nzY frequenter. iuest el etiam in 
niphal (vide Ex. 14, 4. 7), ita ut servus Domini alacriter responderet Domino 
ad passionem vocauli (cf. 50, 9. 4), uti Hebr. 10, 7 innuitur: tunc dixi : ecce 
venio. — Alii retinent siguilieationem : afflietus est (cf. Malv. For. Ges. Kn. 
Iluhn) ; cf. 1s. 58, 10; et similiter iu vulg. quoque exprimitur Ps. 118, 107 
humiliatus sum. 


Iam quomodo se afflictioni submiserit et quam pntienter tulerit, com- 
parationibus duabus illustratur ; hebr. e/ non aperuit os suum sicut 
agnus q"i ad. maclationeimn ducitur el sicul ovis qae coram lonsoribus 
suis obmutescit, et non aperuit os suum ; sententiae interiectae ducitur, 
obimutescil a] agnum et ovem pertinent, uti ex forma verbi feminina in 
altero menibro elucet ; si autem verti debet : s cut ovis quae obmutescit, 
icem consequitur pro priore comparatione ; adde quod ma.tatio, lamiena, 
iugulctio r28 mel us de pecude cicitur (cf. 1s. 34, 6) ; et ita textum 
hebr. ex] licant 7ér. Malv. Reinke, Bade, Mayer, Net. Rohl. etc. et com- 
muniter recentiores, quamvis S. Hier. aliter intellexerit scribens: « ipse 
sicut ovis ad occisionem ductus est et quasi agnus coram tondente ob- 
mutuit ». Bis effertur de servo Domini : non aperuit os suum ; compara 
50, 5 : ego autem non contradico ; sed qui ita vexatus, uti v. 9-5 de- 
scriptum est, ne unam quidem vocem querelae vel increpationis vel mi 
narum emittit, is sane summae mansuetudinis et patientiae exemplum 
omni a:miratione dignum exhibet. Id ipsum bis quoque comparationibus 
effertur : « s cut agnus cum ducitur ad victimam non repugnat, sic ille 
passus est voluntate » (S. fier.) ; agnus enim non repugnat sed ultro 
sequitur ducentem, quia nescit instare lanienazn, ille eadem promptitu- 
dine subiit vexationes quainvis sciret quae et quantae essent et qua morte 
dur;ssima essent finiendae. Idem in altera comparatione ; « ad tondendum 
suo tempore abducuntur oves et pastores illis novaculas admovent ; quae 
etsi patiantur (interJum et;am culiro pellem attingente moerent), ferunt 
et silent et in eos qui hoc faciunt non insiliunt ; it Christus ccnviciis 
appetitus ecnvicia ron regessit, patiens non niinatus est, sed iuste iudi- 
canti rem commisit » (S. Cyr.). Nos eriavimus sicut oves, ille man- 
suetus et slens ut ovis et ut agnus ad victimam ductus cruciatus pa- 
tienter perfert nosque sua immolatione expiat (Sanct.). Quamvis igitur 
illud quia ?pse voluit totidem verbis non sit in hebr., sensus tamen plene 
et integre adest ; dicitur enim se submisit; dein haec patientia ita de- 

scribitur, ut is qui habet omnem resistendi potestatem et plenissime scit 
quid sibi vexatores et carnifices illaturi sint, os non aperiat ad querelam 
verum se tradat et committat vexatoribus eadem promptitudine, obe- 
dientia, sicut agnus et ovis ad mactandum vel tonlendum; hisce in 
tali homine voluntaria et libera sui tra litio depingitur. Nota, quam se- 
dulo evangelistae silentium Christi in passione literis consignaverint 
(Mauh. 96, 63. Marc. 14, 61). Plura quae hie pie meditantibus fere 
sponte sua sese offerunt vide apud S. Cyr. IIier. Pint. Sanct. Lap. 
Quod comparatione agni qui ad mactationem ducitur instituta iam fere 
indicatur, servum scil. Domini morti esse addicendum, propheta iam ita 


exsequitur, ut mortem eius mortisque adiuncta quaedam clare proponat. , 


Ad hoc demum culmen desc:zipt:o passionis progreditur, postquam edocti 
sumus, quid antea sit passurus, quem in finem, et quomodo s:t cruciatus 
subiturus. En igitur quam arcte et apte tota oratio contexatur; v. 8 « de 
angustia et de iudicio sublatus est ; generationem eius quis enarrabit ? 
qw.a abscissus et de terra viventium; propter scelus populi m^i per- 
cussi eum »; — primum dicitur : ex oppressione violenta et iudicio 
ablatas est; qualis sit ablatio, declaratur verbis illis : quia abscissus est 
de terra viventium vel excisus e terra viventium, qua enuntiatione mors 
clarissime designatur. Cum igitur in antecedentibus de cruciatibus sermo 
fuerit, mox autem mentio mortis subiungatr, certo in membro inter- 
iacente de angustia. sublatus est non erit exspectanda exaltatio gloriosa 
(uti una fert. explicatio apud S. /Her.; Haimo, Rup. DB»da, S. Thom. 
Lyranus, Salmeron, Pint. Sasb.), sed potius quibusnam conditionibus 
sit ad mortem adductus. Cam np habeat notionem capere, prehendere, 
abripere, auferre, praepositio 2 nativa sua sign:ficatione omnino reti- 
neri potest. Igi:ur duae declarantur conditiones mortis, in quibus fuerit 
tempore mortis et ex quibus ereptus sit : oppressio violenta et iudicium 
i. e. actio quaedam iudicialis et forensis. Cum hoc iudicium iam ipso 
contextu satis declaretur iniustum, non opus est duas illas voces ita 
coniungere ut explicetur : ablatus est oppressione iudicii vel iudicio 
opprimente, actione forensi opprimente, iniusta (Lap. Tir. Reinke, Dade), 
sed unaquaeque in sua proprietate retinen.la erit. E mediis igitur an- 
gustiis et ex actione quadam iudiciali iniusta servus Domini morte eri- 
pitur. Neque sensus multum mutatur, si 2 notione quadam generaliori 
accipiatur de causis quibus ablatus fuerit : oppressione et iudicio factum 
est ut mort? auferretur (cf. Osor. Mald. Sanct. Sa, Tir. Net.) vel post 
oppressionem et iudicium ablatus est (Bade), sed prior acceptio quam 
maxime cum verbo congruere videtur, ea videtur praeferenda (cf. Mayer, 
Del. Naeg. Or.). LXX £&v «5j txxzvüost dj xgiotg ajcoó 5505; ad quod 
S. lier. notat : « in humilitate iudicium eius ablatum est, illud signi- 

ficat, quod iudex oranium iudicii non repererit veritatem, sed absque 
ulla culpa seditione Iudaeorum et Pilati voce damnatus s:t ». 

Cum mentio facta sit iudicii iniusti in servum Dei exerciti, facilis est 
transitus ad. exclamationem illam stuporis plena de tanta hominum 
iniquitate et iniustitia : genzrationem eius quis enarrabit? i. e. ut. For. 
nexum et sensum proponit : « non potuit (vates) non admirari genera- 
tonem illam, saeculum illud, mores hominum illorum qui talia ausi 
fuissent », et Osor. ita verba declarat : « o facinus hominum illius aeta- 
tis omnium quae possunt cog.tari scelestissimum! quis enim poterit 
tantam immanissimi sceleris atrocitatem non dico vi orationis explicare 
sed mente atque cogitatione complecti »? similiter verba conci- 
piunt Vat. Men. : « quasi dicat : quis explicet pravitatem ludaeorum 
illius saeculi »? et Lap. notat : « hie sensus satis congruit praeceden- 
tibus, explicat enim iudicium de quo dixit: de angustia et iudicio 
sublatus est, rursum latinum generatio ac graecum «::z et hebr. dor 
saepe metonymice s'gnificant homines illius aevi aut saeculi » et ita 
generationem passim in Scripturis sumi pro hominibus aetatis eius 
Malv. rectedicit et ita posse intelligi P/n£. affirmat; eandem explicatio- 
nem ítradunt e recentioribus fteinke, Dereser, Dade; similiter vocem 
generationis de aequalibus esse explicandam omnino censent Jet. 
Mayer, Rohl. Troch. et aliorum interpretum plerique (cf. Del. Hahn, 
Or.). Atque revera Y!3 yzvez, generatio, saepe in sacris Literis eo sensu 
adhibetur, ut. praesens hominum generatio, aequales designentur; ita 
Gen. 6, 9 Noe dicitur perfectus fuisse inter homines suae aetatis et Gen. 
"l; 1. Num. 32, 13. Deut. 1, 35; 2, 14; 32, 5. Iud. 92, 10. Ps. 13, 6; 93, 
6; 11, 8; 94, 10. Prov. 30, 12 etc. Dein vox ?'? etiam generatim usur- 
patur d» g»nerationibus hominum vel praeteritis vel futuris : v. g. 
« generatio praeterit, generatio advenit » (Eccl. 1, 4), et genera- 
lio prima, secunda, tertia etc. ; de qua re vide Lev. 3, 171 ; 93, 14. 3l. 
4L et saepe; Deut. 1, 1; 93, 3. 4. 9 etc. Cui notioni alia. connexa est 
atque conserta, ut posteri, posteritas designentur (Num. 9, 10; 15, 14 
hebr. etc.). Occurrit haec vox ?!* plus quam centies sexagiesin s. literis 
(secundum locos exhibitos in Concordantiis hebr. a. Fürst concinnatis 
163 vicibus), sed nunquam in sensu nativitatis. Quare etiam generatio 
hoc loco ita explicari nequit, cum vox latina non per se spectanda sit 
quid significare possit, sed cui voci originali respondeat, e cuius notione 
etiam latinae vocis significatio est petenda (cf. Cornely, Introd. I. 
p. 932 seq.). 

Alia huius loci explicatio fertur apud multos : quis potest generatio- 
nem eius enumerare i. e. posteritatem, posteros eius! ita scil. ut quod 
v. 10 dicitur de semine longaevo, de multorum iustificatione et quod a 

cap. 54 et deinceps saepius. effertur. de innumerabili multitudine Deo 
servientium, iam hoc loco praeoccupetur. Verba quidem eam explicatio- 
nem admittunt (cf. Ps. 22, 31 ; "i1, 18 hebr.). Eius explicationis men- 
tionem ingerunt neque ullo pacto eam repudiant Mald. Malv. Est. Sasb. 
Men. Lap. Gord. Calm.; eam autem adoptant Lyranus, Salmeron, 
Pint. Mar. Schegg, Loch, Naeg. et Sanct. ita de ea censet : mihi et 
veritati et textui maxime consentanea videtur, ita scil. ut generatio sit 
numerosa soboles fidelium quam Christo atque Ecclesiae atque adeo 
coelo peperit tam acerba mers; ita sentit Lyra, Carthusianus (Dionysius) 
et Salmeron in cap. 8 Actuum. Adamus (Sasb.) vero et Hugo cardinalis 
ita sententias alias admittunt ut hanc non excludant; huic explicationi 
favent maxime verba quae a propheta subiiciuntur : « si posuerit pro 
peccato animam suam, videbit semen longaevum ». [ta alii quoque, 
argumentantur. Attamen ei acquiescere non possum, qnia cum in hoe, 
versu sermo sit de iis quae mortem comitantur et de ipsa morte et in, 
v. 9 desepultura, demum in v. 10 propheta progreditur ad declarandum, , 
quales fructus ex morte sint exorituri. Unde hoc iam loco inter mortis 
adiuncta et ipsam mortis annuntiatiunem aliquid de fructibus eius tangi, 
non est probabile, praesertim cum in tota hac oratione ordo adeo clarus 
observetur. Erit igitur illa explicatio certo. amplectenda, quae in hanc 
seriem optime conveniat i. e. quae ad ipsius mortis aliuncta pertinet ; 
ea vero illa est quam supra proposui. Stuporem quendam et admira-: 
tionem de illorum hominum perversitate etiam verbum Tm indicat," 
quod scil. significat satis cogitare, med:tari, expendere, eloqui, enun-, 
üare, describere (cf. Reinke 1l.. c. p. 152). 

Apud SS. Patres et antiquiores scriptores pervulgata est ea explica- 
tio, qua ambitu significationis vocis yeve£, g^neratio in lingua graeca et 
latina spectato sententia exponitur de nativitate Messiae eiusque ortu ; 
idque triplici modo proponitur : vel de generatione Filii Dei aeterna ex 
sinu Patris, vel de generatione temporali in utero beatae Virginis, vel. 
demum de nova illa generatione ad vitam corporalem quae facta est in 
resurrectione. Qui ita explicant, longa serie recensitos invenies apud 
Salmeron, Sanét. et praecipue apud Patritium (in Act. Ap. comment. ad 
Act. 8, 33) et is quidem enumerat triginta novem qui priorem explica- 
tionem de aeterna generatione tuentur, quattuor qui alteram, viginti 
qui alterutram ponunt; resurrectionis autem meminerunt TAeodorus 
heracl. (quem vide apud Patritium), Mald. Malv. Pint. aliique. — 
Hisce adde S. Ephr. : « quis enarrabit aut propter eius divinitatem aut 
propter humanitatem eius filii David regis » et Barh. qui explicat : 
« incomprehensibilis est eius aeternitas, quia e sinu Patris prodiit et 
venit in mundum ». Unde Darh. *** intellexisse videtur de aeternitate. 

Potestne vox de una ex tribus istis gencralionibus in quas sententiae 
dividuntur dici? Vox "7 usu suo niiiime dicit generationem eo sensu 
qui ad nativitatem accedit, et conatus quibus eam notionem ex voce 
extundere studebant Lap. et Patritius valde quidem laboriosi sunt, 
verum etam subtiliores et eam vocis ad alium sensum deflexionem exi- 
gunt quae certe al;caius Hebraei mentem non subier:t, in voce praesertim 
quae usus adeo est frequentis. Nam Lap. ita rem considerat ; « dor 
significat aetatem alicuius et seriem generationis qua quis ex patre aut 
matre suo tempore nascitur eique succedit : ergo aetas Christi ac series 
ortus et vitae est ineffabilis »; et Patritius : « aetatem cius quis com- 
mentzbitur? aetas est aliquod tempus. In aliquo tempore, si illud per se 
ipsum spectes, nil aliud est quod cogites quam principum, spatium, 
terminus. Si in Christo hominem attendas, eius aetatis neque spatium 
neue terminus aliter se habuit ac ia ceteris hominibus ; at principium 
longe secus; quare Isaias ita exclamans principium voluit dicere ! », 
Sed quaero, estne ipse Isaias censendus tam subtilem seriem cogitatio- 
num adhibuisse, ut vocem dor ad alium sensum detorqueret necne? et 
si voluit eam exprimere cogitationem, cur non vocem adh:buit claram, 
simplicem, uti alias facere solet? num vox ad ortum et nativitatem 
designandam deest in hebr.? Qua igitur probabilitate supponi potest 
Isaias ex aetate fecisse ortum et nativitatem ? Si non Isáias, forte auctor 
primarius s. Scripturae, dixerit quis, illum sensum intendit et expres- 
sit. Sed quomodo ad tale mysterium absconditum perveniemus? Vox 
illum sensum non suggerit; canon ille quo de alicuius loci sensu certi 
reddimur ex fidei et revelationis fontibus : definitio Ecclesiae vel unaui- 
mis Patrum consensus non adest; ergo nulla adest via qua ostendere 
possunt Spiritum Sanctum eum sensum inten lisse. Addo etiam s. Scrip- 
turam non adoptare modum loquendi inusitatum ; et quo sensu Isaias 
hanc vocem adhibeat discere potes ex decem Isaiae locis. 


Legitur enim apad Isaiam ea vox : 13, 20 non fun/labitur usque ad generatio 
nem et generationem ; 31, 10 a generatione in generationem desolabitur ; 34, 
4T in generationem et. generationem. habitabunt in ea; 38, 19 generatio mea 
(vel habitatio mea?) ablata est; hoe loco notio adest aetas mea; attamen non 
de aetatis origine seu nativitate sermo esse potest, neque si vox aetatem d'cit, 
etiam ortum vel originem aetatis dicit ; si enim huiusmodi interprelamenta 
inducere liceat, ad quae tandem portenta erit perveuiendum ? Hibes. vocem 
14, 4 vocans generationes ab exordio, ego Dominus; 51,8 iustitia. mea in 
generationes generationum ; 51, 9 consurge sicut in generationibus saeculo- 


1. Et similiter aetatem ad Dei Verbum applicans ait aetatem esse aeternitatem, quam 
Pater Verbo generatione communicat ; proin desiguari originem Veibi. 

rum ; 58, 129 fundamenta generationis et generationis suscitabis ; 60, 
18 gaudium te ponam in generationem et generationem ; 61, 4 instaurabunt 
eivitates dissipatas in generationem et generationem. Cum falis igitur usus sit 
vocis et adeo frequens, iam non possumus ullo pacto existimare eam uno in 
loco ratione adeo singulari adhiberi. Neque obstat tot Patrum auctoritas. Hi 
enim non vocern respexerunt originilem, sed rem ex versione graeca vel latina, 
i. e. yeve& et geueratio, expediunt. Quod in sensum voris origina!'is quam Isaias 
adhibuit non inquisierunt, dolendum quidem est, at sane islà omissio non 
potest esse ratio pro nobis, ut voci hebr. alienam obtrudamus siguiticationem. 
D. in qualis requiratur Patrum. consensus quo norma irrefragabilis statuatur 
pro iuterprelatione, eumque hoc loeo non adesse, lege apud  Cornely, lutrod. 
I p. 590. 592, 8. 

Praeter tres illas praecipuas expositiones feruntur aliae quoque, quas pau- 
eis indicabo. Et textum. quidem — hebr. aliqui ita declarant, ut $Y57nx non a 
verho velint dependere, sel emphasis gratia in initio sententiae collocari : et 
quod attinet aequales eius, quis consideravit ? Haec explicatio si sensum specta- 
veris certe in seriem cogitationum convenit eandem que praebet cogitationem quam 
in simili contextu 97. 1 expressam invenimus ; eam adoptant Ges. Ros. Diestel, 
Del. Rohl.. Troch. ; at iN ho* loco eum sequatur verbum a quo proxime par- 


ticula dependere possit non adeo facile eo modo poterit explicari, praesertim 
cum veleres interpretes vocem illam commuui consensu lamquam obiectum 
grammalicale expresserint. Ceterum. fitendunm est hane interpretationem | sen- 
sum praebere facilem et forte non obstante illa diffieultate eo modo. textuin 
hebr. optime expediri; verbum enim rni2 ad eam acceptionem mire fac- 
tum est et plane aptum, immo dieam melius quam ad ceteras quas pro- 
pon^nt. 

Alii cap'unt *13 sortem : quis sortem eius considerat (IJifz.) vel vitae ratio- 
nem; vel habitationem i. e. sepulerum (Kn.); at isti quoque vocem ad inu- 
sitàtam notionem detorquent ; nunquam enim sortem vel. vitae rationes signi- 
ficat ; alterum vero : nemo considerat quam parum ipsum deceat ille locus qui 
ei pro sepulcro assignatur, satis longe petitur neque in contextum quadrat. 
Alii demum nx vertunt infer : inter. aequales eius. quis considerat ? seusus 
ulique facillimas; at talem usum particulae nN alii tamquam a lingua alie- 
num repudiant; eo sensu 3 poni haud immerito asserunt. Alii: quis vitae eius 
tempus vel saeculum eius futarum  enarrabit? Mayer autem : quis lugebit 
aequales eius ? Demum notari oporlet, aliquos sententiam subsequentem : quia 
abscissus est, ila cum hae. coniungere : et. quod attinet. aequales eius, quis 
consideravit eum abscissum esse a terra (cf. Jtohl. Troch. Del). Mayer autem 
ea quae sequuntur de populo israelitico accipit, quibus igitur judicium in dei- 
cidas pronuntietur: eos iri abscissum a terra viventium ; et revera eos fuisse 
fame, bello, peste consumptos, immo cum repudiarint vitae auctorem etiam ab 
aeterna, vita esse exelusos. 


Post exclamationem illam interiectam vates ad enuntiationem primam 

redit eamque clarius explicat, qua explicatione simul scelus aequalium 
maiore vi proponit : quia abscissus est de terra viventium ; mortem 
dicit violentam vox excisionis; ferra viventium regio est vivorum ut 
distinguitur a regione mortuorum, ab infero, Scheol (cf. Iob 28, 13. 14. 
Ps. 26, 13. Ier. 41, 19. Ez. 32, 32). Ita ergo mors servi Domini eaque 
violenta, quasi qui media in vita vi abscinditur, clare ac perspicue 
enuntiatur ; abscissus est « instar arboris succisae, immo eradicatae, cui 
eum comparavit » (Lap.). Ad hunc ergo terminum adductus est per 
seriem illam contumeliarum, de qua v. 9 seq., per angustias et iudicium 
iniustum. Et cum illas contumelias perferre d:ctus sit nostra causa 
praestans satisfactionem vicariam (v. 4-6), eo ipso etiam mortem eadem 
satisfactione obire perhibetur. Id quol postquam in iudicio perversitas 
aequalium ostensa est qua iniuste cruciataum mortisque damnatur, 
denuo indicatur et ita quidem ut Deus exhibeatur qui et passionem illam 
voluerit et ad finem satisfactorium direxerit ; propter scelus populi mei 
vel propter apostasiam populi mei (cf. 1, 2) percussio ipsi (hebr). Cerni- 
tur itaque in passione et hominum malitia et dispositio divina. Vox 
enim 321 plaga, percussio praesertim de plaga divinitus inflicta adhibe- - 
tar (cf. v. 4) et populi mei aptius ad Deum loquentem refertur (cf. v. 
12) cum Mar. Men. Tir. Troch. quam ad Isaiam (cam Sanct. Lap. 
Schegg, Bade). Etiam textus hebr. percussio ipsi ad servum Domini 
referendus est; nam cum v. 4 servus tamquam 133 sit. descriptus et 
quidem v. $ propter populi scelera, ille cui propter scelus populi 733 
percussio impingitur, est certe idem ; habes ergo parallelismum et ver- 
balem et realem. Adde 329 minime obstare ; nam formam hane notione 
numeri singularis adhiberi, iam optime elucet, ut Salmeron, Sanct. 
Malv. notant, ex Is. 44, 15 et ex casu simili Iob 90, 93 ; 92, 9 ; 971, 93 
et Ps. 11, 1; unde singulari numero rite explicant Schegg, Bade, Net. 
Rohl. Troch. Del. Naeg. Or. etta explicari posse etiam Diestel fatetur. 
Ad hanc explicationem fuleiendam accedit, quod alia de populo cui puni- 
tio indicetur, duplici laborat defectu. Nam primo quamvis verum sit po- 
pulum iudaicum propter caedem Messiae esse punitum, hoc tamen loco 
reliqua omnia in v. 8 et 9 mortem et conditiones mortis et sepulturam 
tangunt ; quales effectus mors haec habuerit, describitur a v. 10 et seq. 
neque afferuntur hoc loco nisi effectus salutares ; quare minime videtur 
consultum esse hoc loco agnoscere sententiam plane novam, qua de- 
scriptio mortis sepulturaeque interrumpatur et aliquid enuntietur adeo 
breviter quod in hac oratione iam nullo pacto explicetur. Deinde, ut 
adsit membrorum concinnitas, debebis coniungere, uti accentus mas. 
LXX, Syrus, S. Hier. Chald. et plerique coniungunt : propter scelus 
populi mei percussio ipsi, quae sententia tribus antecedentibus et 

quattuor subsequentibus parallela est; iam cum in his omnibus et iam 
in v. "1 uniee de servo Domini sit sermo, non videtur credibile in mem- 
bro hoc interiecto menti prophetae alios obversari, ad quos subito sermo 
deflectatur, ut denuo subito ad servum Domini redeat; insuper duplex 
iste transitus repentinus nullo signo, verbulo nullo indicatur. Demum 
nulla cerni potest ratio, cur prophetia de ruina: populi, pro cuius salute 
et patitur et rogat servus Domini (v. 12), praecise inter mortem et 
sepulturam interponatur. Ordo vaticinii adeo insignis quem eousque 
observavimus eo membro potius perturbaretur. Neque LXX neque Syrus 
vaticinium contra populum h. 1. exprimunt. llli praebent : ab iniquita- 
tibus populi mei ductus est ad mortem ; hie : et ex iniquis populi mei 
teugerunt eum. 


Pronomen $mb sensu plurali sumunt Sym. Theod.; ille zX«4 abzot; hie fijexo 
«16v ; quos sequuntur For. Malv. Reinke, Mayer, Hahn, Sein. ad populum referen- 
tes ; sensu eollectivo de servo Domini accipiunt Ges. Kn. aliique. At certum est eam 
formam et cognatas alias eliam pro numcro singulari adhiberi; pro qua notione vide 
Ilupfeld-Riehm, die Psalmen I p. 329, Ewald, Lehrbuch 2 247 d, qui ait negari non 
posse hune usum pro singulari numero ; Ges. Lehrgeb. S 60 A. 6. 62 A. 2. LXX 
legisse. videntur nwo5. S. Hier. in versione sua sequitur Theodotionem : propter 
scelus populi mei percussit eos, et explicat in comment. : « persecutores et sceleratos 
populi sui sua morte percussit » ; pronuntiavit igitur y33, uti LXX. quoque ct Syrus. 

Alii ila vertunt, ut praepositionem T etiam ad y33 trahant : propter plagam quae 
iliis debebatur ; vel aliter : propter plagam ab iis inflietam (ef. Hahn); vel: propter 
iniquitatem populi mei quibus plaga debebatur, vel : a transgressione populi mei, 
plaga eis (ef. For. Malv. Reinkes alios eiusdem sententiae patronos recensct Del.), 
vel : erat percussio pro cis (Stier), scil. servus Domini erat plaga vel percussio pro 
eis, totus percussus est. 

Legitur in vulg. percussi, id quod sensum clarius effert; nam Deum esse percu- 
tentem ipsa voce Y42 cf. v. & indicatur; unde Del. quoque concedit, percutientem 
esse Deum. Ceterum concinnitas membrorum exigit, ut eo modo iungaiuP quo vete- 
res; unde ea iam ratione plures explicationes allatae repudiantur. 


Morte declarata sacer vates nos de sepulturae ratione edocet; et id 
quidem verbis simplicibus atque perspicuis in textu hebr. v. 9 et dant 
cum impiis sepulerum eius, et (sed) cum divite post mortem eius i. e. 
constituitur sepulerum eius apud impios; verum post mortem revera ac- 
cipit sepulerum apud divitem ; ita textum hebr. revera esse vertendum 
et veteres viderunt interpretes latini et recentiores fere omnes et catho- 
lici et protestantes et rationalistae omnino consentiunt. Unde ei primo 
destinatur sepulerum apud impios, verum (particulam * saepe sensu 
exigente notione adversativa exponendam esse norunt omnes) post mor- 

"tem sepulcrum ei datur apud divitem. Quam apte et clare hoc in Messiam 

conveniat, non erit opus ,pluribus declarare. Cum mortis esset turpissi- 
mae damnatus, adversarii eius eolem cum malefactoribus genere sepul- 
turae eum contumelia afficere volebant; at minime evenit; iam in eius 
sepultura gloria eius oriri inc/pit. Unde in textu hebr. clarum effertur 
vaticinium rei narratae Matth. 291, 57. Llem sensus exprimitur in ver- 
sione syriaca : dat (constituit) impius sepulerum eius et (verum) dives 
in morte eius. Ergo ibi ubi malefactores sepeliebantur, eum sepelire vo- 
lebant; se! revera sepultus est ibi, ubi dives habuit sepulcrum; ita cum 
impiis vel apud impios, et cum divite vel apud divitem facile intelligi- 
tur et particula nx habet hanc notionem sensu locali (cf. Gen. 19, 33. 
Lev. 19, 13. lud. 4, 41. 1 Reg. 9, 26. Iob 2, 13; vide Ges. Handwver- 
terb. ed. Mühlau un Volck). 

Concedunt versionem rational;stae, negant expl:cationem et applica- 
tionem ad Messiam. Contendunt enim "7 nomen singulare esse expli- 
candum sensu plurali propter parallelismum. Sed primo non ea est lex 
parallelismi adeo rigida, ut ita oporteat exponi; in textu adest singularis, 
quamvis in priore sit pluralis; secundo parum interest, etsi pluralem 
postulaver:s; habebis enim sensum : eum ibi sepultum esse, ubi divitum 
erat sepulcrum. Et cur hoc non aeque bene conveniat in rem gestam, 
non perspicitur. Nam Iosephus ab Arimathaea probabilissime non pro se 
solo, sel pro familia locum sepulcri illum elegerat, vel ubi ille sepul- 
erum delegit, alia etiam sepulera nobi.ium esse poterant. Gravius est 
alterum quod obiiciunt; volunt enim divitem h. 1l. eadem notione esse 
accipiendum qua impium (ita Ges. Kn. Sein. IHitz. Hahn, Or.). Sel quo 
iure? "v? est dives, neque opus est, ut quicumque sit dives, sit impius 
vel malefactor quoque; neque si saepius ins. literis divites reprehenduntur 
propter superbiam et pervicaciam, id semper fieri oportet. Atque id mi- 
nime hoc loco. Impii enim hie, ubi de iudicio mortis est sermo, ii di- 
cuntur qui actione forensi mortis damnati sunt; Aisce autem non ita 
comparatur d;ves, eum sane dives non dicat eum qui sententia iud'ciali 
est damnatus vel impius declaratus. Itaque arbitrarium est exponere, 
servum Domini revera apud impios sepullum esse; proinde verba non 
in Messiam convenire. In textu hebr. legitur proprie in mortibus éius; 
inservit numerus pluralis ad atrox mortis genus; exemplum habes ler. 
16, 4 et Ez. 28, 8. 10 (cf. Ewald, Lehrb. 2 119; Kueper, Ilahn, Del. 
IVaeg.); in autem i. e. 3 induere notionem pos! vide 1 Reg. 13, 3!, ubi 
legis hebr. ad literam : in morte mea sepelite me in sepulcro; eandem 
notionem 3 prae se fert cum infinitivo iunctum (cf. Gen. 33, 48. Ex. 3 
12. Ios. 5, 4. Is. 20, 4 etc.). 


e 

Versionem textus hebr. eandem proponunt v. g. ex catholicis interpretibus : 
Salmeron, Pagninus, For. Pint. Male. C'arius, Vat. Mad. Cum. Juhn, 
Dereser, van Ess, Allioli, Dad», Reiuke, Loch, Mayer, Net. Roh. Troch.; e 
prolestantibus: Munsterus, Clevicus, Vitringa, 1l. D. Michaelis, Duthe, Hezel, 
Ges. Umbreit, Hengstenberg, Kueper, Hitz. Sein. Ewuld, Kn. Hahn, Del. 
Naeg. Or. aliique. In modo vertendi pirvà solum adsunt discrimina, quibus 
sensus non multum mulatur. Alii enim tamquam subiectum | grammaticale 
supplent vel Deum vel Christum (Mald. Pint. Vat.) i. e. voluit mori in loco ubi 
suinebatur supplicium de improbis ; in Calvariae monte mortuus est, ubi. noxii, 
et in sepulero novo conditus est quasi dives (cf. Sulineron, Malv. Mar. Cali.) ; 
alii supplent : populus ei dabit ( Ham) ; plerique. concipiunt : daut. vel datur, 
co stituitur. Atque lioc optimum est et itv adhiberi tertiam person. siug. notum 
est et [requens quoque apud [saiam, pro qua re Naeg. v. g. affert 6, 10; 7, 21; 
8, 4; 10, 4; 11, 32; 18, 5; 291, 9; 33, 20; 31, 10; 43, 24. Aliqui hune in 
modum vertunt allerum membrum : et apud divitem is est post niortem suam 
(cf. Reinke, Due, Mayer, Rohl. Net.) ; sed tune exspectandum esset pronomen 
$n in hoe membro. 

Neque iste interpretum consensus in versione facienda interturbatur eo quod 
aliqui a'iquas proposuerint conieeturas. Nam q'iilun divitem coniectura e textu 
removere volebant; ita Ewald (iuseus novam vocem et. &xoZ Aer. elformans 
p'UX, vel Doettecher coráigeus y^ 97 facientes malum. vel. Hofmann. iungens 
divites per mortes i. e. qui caedibus divites facti. sunt, ae si ?nortes essent 
caedes. Sed frustra et labore inani. Nam dives vel diviles adsunt apud LXX, 
Syrum, S. Hier. e& Chald. i.e. apud omnes testes antiquos quos de hoe versu liabe- 
mus. Alia coniectura esse lezendum v T1223 ezcelsa eius vel tumuli sepulera:es pro 
in morli?us eius iam. invenitur aj ud. Sulmeronem, For. et ante cos proposita 
ést ab Abenesra aliisque (cf. R»inke p. 181) ; cam etiam recentiores quidam 
proponunt ( Ewald, Beck, Sein. Doettcher, Or.); at cum i22 nul'ibi hane 
habeat significationem, relin:;uenda erit illa coniectura ; testes veteres LXX etc, 
mortem exprimunt, non [iouoóz. 

Quomodo ex textu hebr. versio «6v LXX orta sit, facile explicatur ; accepit 
interpres graecus Dx ut notam aceusativi ; 3 adhibetur in significatu pro de 
pretio, praemio, permutatione v. g. Gen. 99, 48 : serviam libi septem annos 
bma pro Rachel ; et hanc. praepositionem in altero membro obviam in primo 
videtur supplevisse. Legitur in LXX 86co dabo ; sed Theod. notat tres reliquos 
legisse &3ce:, uti Syrus quoque et S. Hier. et Chald. praebent. S. Hier. seeutus 
est interpretationem graecam ; etiam Sym. habet xoi 96: vouc. doeet; (Procop.). 

Syrus ad verbum habet: dedit impius sepalerum eias et dives mortem eius ; ad 
quae verba notat Darh. : « hie versus seusu inverso iulelligatur oporlet et 
videtur a scribis turbatus ; videlicel : impius i. e. Pilatus mortem eius edixit et 
dives i. e. loseph decurio (senator) sepulerum eius dedit ». 


S. Ilier. secutus est versionem graecam, unde v. 9 « et dabit impios 
pro sepultura el divitem pro morle sua »; — ipse duplicem horum ver- 

borum explicationem proponit : ex gentibus et Iudaeis Christo Domino 
propter mortem et sepulturam Ecclesia congregatur; vel : propter mor- 
tem Christo illatam Deus tradidit Iudaeos hostibus Romanis. In priore 
explicatione impii dicuntur gentes, divites vero Iudaei utpote lege Dei 
et oraculis divites; in altera divites sensu malo jntelliguntur. Prio- 
rem explicationem sequuntur Sasb. Schejg7, Lo:h; alteram praebent 
Euseb. S. Cyr. Theod. Procop. S. Thom. Sa, Mar. Men.; utramque 
exhibent aimo, Salmeron, Sanct. Lap. Tir. Sine ulla tamen dubita- 
lione versionem ex textu hebr. propositam praeferendam duco. Nam 
aPete adnectitur ad mortem antea indicatam et, insigne continet vatici- 
nium opere ad literam impletum in morte Christi; unde eo iam titulo 
commendari debet quam maxime; dein facillime fluit ex verbis heor., 
dum versio graeca id habet incommudi, ut in priore membro debeas sup- 
plere praepositionem ex altero. Ante impletionem versum fuisse ipsa sua 
simplicitate obscurum faeile conceditur; unle cur ad aliam. versionem 
interpres graecus pervenerit, facile explicatur. Sed haec versio, qaam 
S. Ilier. adoptavit, in neutra explicatione satis commendatur. Nam ad 
exprimendam punitionem illud dabit vix sufficiet : dein quis dabit? qui- 
bus? ad quid? Si in bonam partem explicaveris, dabit satis nude poni- 
tur et redeunt eaedem quaestiones : quis, quibus. tamquam quos dabit? 
Adde quod de asseclis Messiae et fructibus passionis multo melius cla- 
riusque in v. 10-12 sermo instituitur. Cum igitur Christus ad mortis 
suae certitudinem testandam voluerit sepeliri, cur non sepulturam etiam 
praed:ctam esse censeamus verbis adeo perspicuis ? 

Apud divitem igitur et non apud malefactores sepelitur. In qua re iam 
prima servi. Domini gloria quae ipsi post passionem erit cernitur; quare 
add:tur ratio : « eo quod iniquitat»m non fecerit nequa dolus fuerit in 
Ore cius » ; — passus est-et mortuus pro delictis nostris ; morte persoluta 
est satisfactio et finita; ergo in sepultura potuit iam inchoari praemium 
et glorificatio quae servo Domini pro sua innocentia et sanctitate debe- 
bantur. liaec declaratur opere, eo quod iniuriam, oppressionem, non 
commisit (hebr.), et verbis eius quibus solam veritatem annuntiavit. 
Hebr. 5z alii vertunt quamquam (Mald. Malv. For. Reinke, Or.), sed 
cum ultimo membro in sepulcro apud divitem iam incipiat gloria servi 
Dei, solum apte convenit notio quae certissime voci inest et quam LXX 
et S. Hier. reddiderunt q'ia; de ea significatione cf. Gan. 31, 95 (hebr.). 
Deut. 29, 24; 31, 11. 2 Sam. 3, 30. Ps. 119, 136 ; 139, 14. Esdr. 3, 11 
etc. ! ; quare recte eam notionem Dade, Mayer, Net. Rohl. Troch. Yaeg. 


1. lmmo Naeg. contendit hanc unam notionem voce exprimi etin omnibus locis quos 
pro quamvis adducere soleant (38, 13. Iob 10, 7 ; 16, 17. 4 Reg. 16, " — cf. Ewald, Lehrb. 

retinent. Nam quamvis non commiserit iniuriam tunc solum recte ad- 
iungeretur, si vel membrum posterius idem enuntiaret quod priore con- 
üineretur vel quasi parenthesi includeretur; verum neutrum commode 
fieri potest. 


e) Praemium quod fiet servo Domni 53, 40-12. 


In sepultura honorifica iam incipit gloria Messiae. Haec vero ei debe- 
tur quia cum ipse fuerit sanctissimus, nihilominus tam atrocia subiit. 
In quanam re eius praemium et gloria consistat, iam declaratur v. 10 
« Et Dominus voluit conterere eum in infirmilate; si posuerit pro poc- 
cato animam sum, videbit semen. longaevum et voluntas Domini in 
manu eius dirigelur »; — prius vates denuo in memoriam revocat, 
passionem et mortem non sine divina evenisse dispositione, immo 
complacuisse Domino (hebr.) eum conterere eumque infirmitate afficere 
(hebr.) ; « ergo ut pateretur, non fuit necessitatis, sel voluntatis Patris 
et suae » (S. Ilier.). Salvatoris passio, uti est opus sapientiae (52, 13) et 
potentiae .Dei (53, 1), ità ex beneplacito divino est decreta, non ex 
hecessitate, et ad maximum beneplacitum et insignem Dei gloriam refer- 
tur. Si igitur ita placitum fuit. Deo, lam stultitia et scandalum crucis 
evanescere debet. Deo non deerant alia redimendi generis humani subsi- 
dia, cur hanc rationem elegerit, ad Dei sapientiam, potentiam, bene- 
placitum referendum esse vates nos docet et cur ita decuerit, aliquate- 
nus declaratur a S. Paulo (Hebr. 2, 10-18) et innuitur hic a vate qui 
mortem Messiae tamquam sacrificium pro delicto designat et tamquam 
expiationem sacr:ficalem. Ita enim in textu hebr. indoles et ratio mor- 
tis describitur : s? posuerit anima eius sacrificium pro delicto i. e. si 
ipse se piaculum obtulerit; adhibetur enim Bx quae vox delictum, 
culpam dicit, ut. vox. usitalissima ad designandum sacrificium pro 
delicto (cf. Lev. 5, 45 seq. 7, 1; 14, 19; 19, 21. Num. 6, 12 etc.) vel 
hostiam pro delicto. Talis hostia pro delicto erat offerenda si peccata 
commissa erant quibus files Deo debita vel res Deo sacrae vel iura 
divina laedebantur (cf. P. Schoíz, die heiligen Alterthümer d. Volkes 
Israel Il p. 161 ; von Haneberg, die relig. Alterth. p. 313) vel etiam si 
gravis commissa erat laesio iustitiae alteri debitae et generatim pro 
delictis maioribus. Unde patet quam apte Messias sacrificium pro delicto 
se ipsum obtulisse dicatur. Notio igitur sacrificii (quae 53, 1 non expri- 


S. 911 i; 222 b) si accurate expendantur vorti oportere quia. Verum id nimium est; nam 
lob 10, 7 certe subest notio quamvis et probabilius etiam 10, 17. 

mitur) et 52, 15 et etiam clarius et distinctius l'oc loco declaratur; 
idem enim dieitur hic quod Rom. 3, 26. 9 Cor. 5, 21. Hebr. 9, 14. 
1 loan. 9, 9; 5, 10 etc. designatur, cum Christus tAacgéc, UÜxotfüpioy 
vocetur. 

Tamquam huius sacrificii fructas ei prom ttitur : videbit sem^n i. e. 
posteritatem ; innumerabils multitudo hominum, qui per ipsum ad 
veram vitam pervenerunt eique quasi parenti et largitori vitae adhae- 
rent per eum regenerati, ut praem:um ei conceditur. Bene notat Sanct. : 
« allusum videtur a1 Isaac quem pater arae inimnolandam imposuit, ex 
quo si non mortuo, morti tamen destinato el opperienti pladium, sic pro- 
pagatum est semen, ut stellas coeli et terrae pulverem aequaret ». lta 
ergo promissio Abraham facta impletur (Gen. 15, 5 ; 29, 171 etc.). Ad tale 
sem^n vel posteritatem Messiae pertinent quotquot per regenerationem 
ad vitam supernaturalem evecti Christo alteri humani generis parenti in- 
seruntur (cf. Rom. 5, 14 seq. 6, 3). Tota ergo sanctorum corona hoc 
semen est, hoc praemium et haec gloria Messiae. Alter fructus in texta 
hebr. affertur : prolong'ibit diesi.e. vitam 1. e. servus Domini vitam vivet 
perennem, beatam; « fui mortuus et ecce sum vives in saecula s2e- 
culorum » (Apoc. 4, 18). lloc membro simul implicite continetur vati- 
ciaium de resurrectione servi Domini; nam is qui mortuus est et qui 
se ipsum dedit sacrifieium pro delicto, prolongare dies d:citur, id quod 
non de animae solius vita sed de vita in corpore transacta usurpatur, 
quae vita in corpore etiam vocibus videbi!, in m'nu eius connotatur. 
Terüus fructus consistit in successu prospero quo divinum consilium 
per manum eius in opus deducetur. Voluntas vel beneplacitum. Dei 
(hebr.) est redemptio et instauratio. iila quae genus humanum et rerum 
quoque naturam, tempus et aeternitatem complectitur, quae in antece- 
dentibus iam saepius est descripta : 9, 4; 11, 5 seq. cap. 24 et 23; 
42, 6; 49, 6. 9 seq. 51, 11. 11; 59, 1. I3 et quae in subsequentibus 
etiam illustrius proponetur. Sacrificio igitur servi Domini expiata est 
culpa, reconc.liatus. Dominus et ex illo sacrificio triplex exor:tur fructus 
benedietione coelesti abundans : « genus sempiternum ex se divini 
verbi satu. procreatum aspiciet et vitam opibus et imperio florentissi- 
mam in omnem saeculorum aeternitatem propagab:t et voluntas Domini 
man;bus illius adininistrata prosperos exitus cousequetur » (Osor.). 


Sacrifi*i1m pro delicto a servo Domini oTerri ilTu? conzeptis verbis enuntiari 
hoe loeo eonceduut omues ; discrimina quae in textu hebr. vertendo adsunt 
sensui illi ab omnibus adoptato non odiciuut. Verba hebr. simjlisissime vertes 
si posuerit. anima eius. aschum i. e. sacritieium pro delicto vel piaculum (cf. 
Bade, Net. Rohl. et multi protestantes : Maurer, Umbreit, Stier, Heugstenbergs 

Sein. Oehler, Del.); quid pro piaculo obtulerit, ex descriptione antecedente et 
mentione mortis clare eruitur ; nam mors eius nune vocatur piaculum quod 
ipse vel anima eius posuit. Alii vertunt : sj ipse vel anima eius se piaculum 
ebtulerit (Malv. Reinke, Ges. Kn.) ; alii mivn explicant tamquam alloeutionem 


qua Deus compellatur : si posueris animam eius. piaculum (Malv. Il. Kueper, 
Ewald, Hitz. Naeg. Or.) ; sed repentinaistaad Deum apostrophe non potest con- 
cipi neque sensus placet, quia non Iahve, sed servus Domini posuit, obtulit piacu- 
lum; neque ponere piaculum idem est quod v. 6 de lahve dicitur ; deinde quia 
agitur de praemio Messiae, quid ipse fecerit exprimi debet, non quid Iahve fece- 
rit. Alii demum vertunt : si posuerit animam suam. piaculum, ac si legissent 
Qt (cf. Sasb. Sanct. Mayer). LXX non valde feliciter verterunt : si dederitis 
pro peccato, anima vestra videbit semen longaevum ; ita apud S. Hier. ; id 
quod S. Cyr. explicat : « posuit pro nobis Christus animam suam... si ergo 
vos reddere vices velitis, si debiti loco quasi obedientiam reposueritis eiusque 
iugo cervicem subieceritis, tune socii eorum eritis qui ad longam vitam 
reservantur i. e. sanctorum qui aeternae vitae spe locupletati sunt ». Syrus 
expressit sensum passivum : impositum est peccatum animae eius ; (uy? ut- 
"subiectum etiam legitur apud Aq. Sym. Theod. (cf. Field ad h. 1.). 

S. Hier. vertens semen longaevum secutus est LXX ezioux  uoxpóftv; unde 
post semen videntur supplevisse *jN : semen (quod) protrahet dies; et ita tex- 
tum hebr. concipiunt Mald. Malv. I. Mar. For. ; verum ad talem suppletionem 
nihil nos cogit; eam. excludit Syrus vertens : ut videret semen et prorogaret 
dies, et ita recentiores (et iam Malv.) membrum hoe de servo Domini eiusque 
vita exponunt (cf. Bade, Reinke, Mayer, Net. Rohl. Ges. Kn. Del. Naeg. Or.). 
Secum miratur Kn. quod is qui se dederit piaculum et sacrificium pro peccato, 
tamen iterum vivere ét operari dicatur! Ecce, in quantum  caecutiunt, quia 
vaticinium adeo apertum de Messia agnoscere nolunt! Ei incommodo ut reme- 
dium afferat, Reuss particulam GN vertit ac si esset iuramenti formula : ah, tu 
ne donneras pas sa vie en expiation ! Sed haec exelamatio sero venit; iam in 
v. 8 et 9 servus Domini moritur et sepelitur; si nune vivit, habetur utique 
mirum illud quod aliquis post mortem et sepulturam vivere in corpore, i. e. 
resurgere dicatur. . 


Uti supra praedicebatur mors et sepultura, ita nunc nova servi Do- 
mini vita declaratur gaudio plena pro ipso, benedictione ac salute pro 
aliis; ita v. 10 magis explicatur v. 44 « pro eo quod laboravit anima 
eius, videbit et saturabitur ; in scientia sua iustificabit ipse iustus ser- 
vus meus multos et iniquitates eorum ipse portabit » ; — videt scil. 
fructus et effectus salutares piaculi a se positi; videt id quod statim 
subditur, iustificationem plurimorum ; et saturabitur : immenso gaudio 
et beatitate abundabit; uti antea opprobriis saturatus erat, ita nunc in 
eadem natura in qua tot acerba sustinuit beatitate fruitur abundantis- 


sima. Bene S. Hier. : « quia laboravit, videbit ecclesias in toto orbe: 
Isaias 1I — 21. 

consurgere et earum saturabitur fide » et Sasb. : « sitivit peccatorum 
salutem, continget illi ; videbit ecclesias consurgere. Si quis posset sen- 
tire quam fuerit cordi Christo eunti ad passionem salus omnium impi- 
orum, tunc facile intelligeret quid sit quod hic dicitur : laboravit et 
saturabitur ». Sed per se patet non ad hane unam beatitatem verba esse 
restringenda ; sicut enim labor animae et molestia (hebr.) ad omnes 
illos cruciatus extenditur, quibus totus erat afflictus et oppressus supra 
omnem modum humanum (v. 2. 3), ita satietas illa debebit dicere per- 
fectissimam totius naturae humanae eius beatitatem. Ad hanc utique 
pertinet, ut fructus exsistat passionis uberrimus, ut posito sacrificio 
piaculari etiam quam plurimi revera expientur. Quomodo igitur semen 
illud procreandum sit, enuntiatur : iustus ipse multos reddet iustos i. 
e. ipse qui est sanctus alios reddet sanctos; uti ipse vere est iustus et 
sanctus, ita efficiet, ut multi quoque vere exsistant iusti, i. e. tales qua- 
les Deus eos esse vult; unde veram internam iis communicabit ablato 
peccato sanctitatem. Simili modo S. Paulus dicit : ut sit ipse iustus et 
iustificans eum qui est ex fide Iesu Christi (Rom. 3, 26). Haec autem 
iustificatio multorum ita efficitur obiective, ut servus Domini pro culpis 
eorum et peccatis satisfactionem praestet vicariam et expiationem poe- 
nas delictis eorum debitas luens — id quod ultimo membro enuntiatur 
—, ita autem subiective, ut singulos ?n scientia sua ad illam iustitiam 
adducat. Haec scientia explicanda erit ex 11, 2 et 49, 2 et 50, 4; requi- 
escit enim super eum spiritus scientiae et ipse destinatus est, ut sit lux 
gentium, ut legem Dei et cognitionem rerum divinarum iis afferat (42, 
6. 1; 49, 8. 9). Nemo enim novit Patrem nisi Filius et cui voluerit 
Filius revelare (Matth. 11, 2). Cum igitur haec sit vita aeterna, ut 
cognoscant te verum Deum et quem misisti (Ioan. 17, 3), iustificationis 
radix et fundamentum est, ut servus Domini animis singulorum de suo 
spiritu scientiae lumen et cognitionem infundat. Vult enim, ut S. Cyr. 
docet, Deus et Pater intelligentia, id est, sua sapientia divina scil. eos 
qui in ipsum credunt formare ipsique conformes reddere per sanctifica- 
tionem in spiritu; vel secundum Euseb. : « dedit Deus ipsi lucem ut eos 
qui iustitiam per eum assequerentur illuminaret ; intelligentiam etiam 
ipsi contulit, nam requievit super eum spiritus sapientiae et intelligen- . 
tiae, ut prudentes et iustos eos redderet ». Unde ad iustificationem 
opus est, ut servus Domini suo lumine et sua cognitione animos illu- 
stret ; ita erit lumen caecorum eorumque oculos aperiet. Haec cognitio 
quam servus Dei animis infundit est utique cognitio sui i. e. ipse 
quoque servus Dei et opus eius debet fide apprehendi viva; hanc 
singulis communicat doctrina sua et annuntiatione evangelii; hoc 
autem loco directe et per se designatur ipsa scientia servi Dei ut talis 

e cuius plenitudine nos omnes accipimus et cuius communicatione status 
ille iustus et Deo placens, vera scil. iustitia et sanctitas inducitur. Et 
optime quidem ; nam cum peccatum ex doctrina s. literarum sit stulti- 
tia, mendacium, vanum, iuremerito iustitia a vera cognitione originem 
ducere perhibetur. Habes igitur h. l. idem quod S. Paulus docet iusti- 
tiam esse ex fide. 


Multum interpretes disceptant quomodo illud in scientia sua sit aceipiendum. 
Sed si ea quae ipse propheta praebet considerantur, res vix dubia videri pot- 
est. Exhibetur enim Messias 11, 2 spiritu scientiae nY7 n praeditus et 42, 1 
denuo dicitur : dedi spiritum meum super eum, et statim subiungitur : iudi- 
cium gentibus proferet; item 42, 4 tamquam is exhibetur qui docturus est 
gentes et ideo lux gentium appellatur qui oculos caecorum sit aperturus ; idem 
repetitur 49, 8. 9; eius docendi munus declaratur 50, 4 et eius sapientia. ite- 
rum inculeatur 529, 43. Quae omnia si considerantur, iustificatio quam im 
scientia sua iam largiri dicitur, aliter concipi nequit, nisi ut ipse servus ex sua 
scientia homines doceat i. e. ut ipse utpote scientia instructus homines quasi 
communicatione quadam ad cognitionem rerum divinarum adducat. ld iam 
indicatum habes 11, 9; postquam enim requievit spiritus scienliae super 
Messiam, etiam terra ipsa dicitur repleta scientia Domini. Ita facile variae 
explieationes inter se conciliantur; aliqui enim in scientia sua explicant per 
eCognitionem sui, qua fide viva apprehendatur ipse et opus eius (cf. apud 
Mald. Malv. Sanct. Salmeron, Lap. Sa, Men. Reinke, Mayer); id ergo effe- 
runt quod ut effectus ex illa communicatione per servum Dei facta consequi- 
tur; alii interpretantur per doctrinam suam (S. Hier. For. Sasb.) vel praedica- 
tionem doctrinae ; id igitur proponunt, cuius ope homines via ordinaria ad 
cognitionem Messiae et iustitiam perveniunt. 


Semel portavit iniquitates omnium pro eis satisfactionem vicariam 
praestans (52D v. 4), continuo eas portat (530* v. 41), dum munere 
sacerdotali fungens continuo interpellat pro nobis et merita sua et satis- 
factionem praestitam Patri repraesentat. Quare munere mediatoris 
fungens perpetuo accipit a Patre populos qui ei subiiciantur v. 12 « ideo 
dispertiam ei plurimos et fortium dividet spolia, pro eo quod tradidit 
in mortem animam suam et cum sceleratis reputatus est et ipse peccata 
multorum tulit, et pro transgressoribus rogavit » ; — quod in v. 10 
et 41 est assertum, iam ipsa Dei locutione sollemniore modo confirma- 
tur, multos scil. servo Domini iri attributum ; quare apte hoc loco verba 
in memoriam revocant: dabo tibi gentes hereditatem tuam et, possessio- 
nem tuam terminos terrae (Ps. 2, 8; S. /Iier. Salmeron, Pint. Mald. 
Sanct. Malv. Sa, Men. etc.). Deus enim in s. libris novi foederis tam- 
quam is exhibetur qui vocat ad regnum messianicum, qui dat Christo 
discipulos, qui parat filio suo nuptias et invitat ad nuptias et sim. 

Ut autem multi ei attribuantur, requiritur, ut potestates adversae deii- 
ciantur; quare id quoque potentia servi Domini effectum iri enuntiatur. 
Messiae victori adaptatur imago bellica (cf. 49, 2); fortibus spolia eri- 
pit suisque dividit (cf. 49, 94). Potestates adversae subiicientur ea- 
rumque opes regno messianico inservient, sicut olim factum est in 
spoliis Aegyptiorum. Unde multi etiam explicant Messiam praedam a 
satana captam ei esse erepturum (cf. Euseb. S. Cyr. Barh. Mald. Sasb. 
Lap. etc.). Talis autem praeda et tales opes ei donabuntur et ab ipso 
acquirentur, quia mortem subiit eamque maxime ignominiosam, et 
quia in ea mortis contumelia non solum obiective expiationem perfecit, 
sed etiam suis obsecrationibus gratiam et benedictionem pro sontibus 
efflagitavit. Hisce quattuor membris optime ratio redditur, cur regnum 
messianicum magna capere debeat incrementa — in qua re praemium 
et gloria Messiae magnam partem constituitur — et paucis non solum 
huius orationis argumentum recolitur, sed etiam nova adduntur indi- 
cia : cum sceleratis reputatus est vel uti hebr. niphal concipi potest : 
se sceleratis adnumerari permisit (cf. Heinke), unde simul quale iudi- 
cium in v. 8 intelligi debeat et qualis condemnatio ad mortem indicatur. 
Ipsum quoque genus mortis scil. effusio sanguinis, quae 52, 15 innue- 
batur voce asperget, hoc loco clarius enuntiatur, cum hebr. proprie 
habeatur : quia effudit in mortem animam suam vel vitam suam pro- 
fudit; vita autem vel anima in sanguine est (cf. Gen. 9, 4. Lev. 17, 11), 
unde animam effundere facile ad notionem sanguinis effusi redigitur; 
in effusione autem sanguinis notio sacrificalis saepe adest (Hebr. 9, 14; 
cf. Bade, Maier). In adnumeratione cum sceleratis maior quaedam 
contumelia continetur. Quo demum animo ea omnia subierit, breviter 
sed efficacissime describitur ultimo membro : intercedit pro sceleratis. 
De impletione lege Marc. 15, 28. Luc. 99, 37; 23, 34. Ioan. 18, 30. 
Multi dicuntur quia revera magno numero regno messianico nomen 
dabunt ; multitudo declaratur, non negatur in universum pro omnibus 
satisfactionem esse oblatam ; sunt ergo oi xoXAc; ita 2^2? legitur in va- 
ticinio apud Is. 2, 3 de iisdem qui antea v. 2 omnes appellati sunt. 


Textum hebr. in priore membro alii vertunt : partem illi dabo inter magnates 
(apud Malv. For. Mald. Net. Rohl. Sein. Kn. Del. Or.) vel eo sensu, ut accipiat 
magnam hereditatem qualis magnatibus soleat convenire (Mald.) vel, ut ipsi 
magnates ei debeant reverentiam exhibere (49, 7. For. Del.), vel ut parem cum 
magnatibus honorem et gloriam sortiatur (Ges.). Sed nulla ex his explicationibus 
dignitati rei satis convenit. Nam comparatio cum magnatibus est languida ; et 
quinam sunt isti magnates ? Num servo Domini nihil aliud promittitur, nisi 
quod cuidam principi etiam obvenire potest vel solet ? Id certe post v. 40 et 41 

jam non tolerari potest ; minime quoque si 49, 6. 8. 9 et sim. considerantur. Quare 
ea versio retinenda est, quam LXX et S. Hier. tradunt : ipsos scil. multos vel 
potentes ei attribui (cf. Reinke, Bade, Mayer, Kueper, Hahn, Naeg. Stier, Oehler 
aliique), tales nimirum ei tamquam peculium quasi et praemium assignari; ita 
simul'gradatione quadam exhibetur reges ei obsequium esse persoluturos. Ita 
textum hebr. verti posse, immo debere, patet ex eadem phrasi quae solum Iob 
39, 1'1 occurrit : non impertivit ei de intelligentia, ergo ei tamquam sortem non 
attribuit intelligentiam ; quare hune nostrum locum intellige : ei tamquam 
partem et sortem attribuit multos. 

In secundo quoque membro vertendo aliquid cernitur discriminis : nx enim 
aliqui non ut notam aceusativi agnoscunt, sed altera notione cum : cum poten- 
tibus dividit spolia; id quod accipi potest vel: sicut potentes dividit spolia 
(Mald. Hahn) vel simul cum potentibus terrae spolia victoriarum possidebit 
(Rohl.) vel potentes habet comites et socios pugnae, quibuscum praedam et 
spolia dividit (For. Osor. Malv. III. Bade, Del.). Prior interpretatio est languida 
multumque friget, neque melior est altera : potentes scil. iam non solos dominari, 
verum eum ipsis de fructibus victoriarum suam habere partem servum Dei ; 
tertia explicatio bonum praese fert sensum et exhibet gradationem : inter multos 
quos iustificat servus Dei et quos Deus ei assignat sunt etiam potentes, quibus 
spolia dividit, qui igitur socii pugnae ac laboris fuerint. Tales socii utique Messiae 
adseribuntur Ps. 44, 8 : unxit te Deus oleo laetitiae prae consortibus tuis et 
v. 1' filii constituuntur principes super omnem terram. Sed hebr. etiam verti 
potest : validos distribuet praedam i. e. potentes sibi subiicit eosque tamquam 
praedam suis distribuet. Atque haec acceptio videtur praeferenda (ef. Reinke, 
Mayer, Naeg.); nam aretius cohaeret cum membro antecedente et ad gloriam 
Messiae spectat describendam, ut potentissimos quosque sibi subiiciat, eos 
praedam obtineat suisque dividat; socii pugnae iam indicantur in ipsa voce 
distribuendi vel dividendi; dein aptius videtur, ut exprimatur quaenam sint 
spolia; ipsos vero potentes considerari spolia et praedam, iam facile fluit ex 
membro primo. — In textu graeco legitur ut apud S. Hier. v icjupbw uspiet 
exüÀAx ; versio syriaca in utramque partem intelligi potest : validis distribuit 
praedam, vel validos distribuet praedam. 

Notat Sanct. : « haec ad fructum passionis pertinent et Cliristi gloriam. Pater 
ergo promittit Filio suo pro tam constanti obedientia et tam indefessa laborum 
tolerantia non iam populum unum angustis Palaestinae finibus cireumseriptum, 
sed plurimos ad ultimos orbis terminos disseminatos ; illud enim est dispertiam. 
Dividet autem Christus spolia fortium, quia quidquid erat egregium aut in re- 
gum principumque opibus aut in prudentia ingenioque sapientum qui Christi 
doctrinam et (idem amplexi sunt, id totum divinae gloriae et honori servivit ». 


Appendix de servo Domini. 


Servum Domini in hac oratione descriptum esse Messiam, Iesum 
Christum, rationibus quam gravissimis constat. Primo enim omnia et 

singula in Iesu Christo ita sunt impleta, ut plane nemo excogitari 
queat, ad quem ea omnia et singula specie quamvis tenui veri vel pro- 
babilitate solum exigua referri possint. In Iesu vero singulae sententiae 
sensu vero, plano, proprio impletae sunt. Exortus est ex humili fami- 
lia in humili conditione posita (33, 2) ; in sacra passione colaphis, sputis, 

flagellis ita est vexatus, ut fere hominis aspectus in eo non esset, adeo 

ut ipse Pilatus quamvis utpote Romanus sanguini, vulneribus, certa- 

minibus gladiatorum assuetus, eius tamen aspectu maxime commovere- 

tur et ipsum quoque populum caedis ac sanguinis maxime appeten- 

tem ad miserationem iri flexum speraret. Inde « ecce homo » qua 

scena illustrantur verba v. 9 et 3. Iesum autem satisfactionem praesti- 

tisse et propitiationem factum esse pro peccatis omnium, veritas est 

in s. literis novi foederis adeo saepe enuntiata adeoque nota, ut hie non 

opus sit quidquam de ea addere. Hanc vero satisfactionem vicariam 

Isaias ita rem censet maximi momenti, ut duodecies in hoc solo capite 

efferat servum Domini nostras in se suscepisse culpas: nam, prout ab 

ipsis protestantibus Wünsche et Naeg. loci enumerantur : 1) morbos . 
nostros tulit 4 a ; 2) dolores nostros portavit 4 a; 3) ipse perfossus est 

propter scelera nostra 8a ; 4) conculcatus propter iniquitates nostras 5a ; 

9) castigatio pacis nostrae super eum 5 b; 6) vibicibus eius sanatio nobis 

5 b; 1) Iahve immisit in eum iniquitatem omnium nostrum 6 b ; 8) pro-. 
pter scelus populi mei percussio ipsi 8 b ; 9) si posuerit anima eius sacri- 

ficium pro delicto 10 a; 10) et iniquitates eorum ipse portat 11 b ; 11) 

cum iniquis reputatus est 12 a ; 12) peccata multorum portat 129 b. Iam 

si cum his comparatur doctrina christiana de expiatione per Iesum 

facta, quid magis evidens esse potest, quam hanc satisfactionem iis in 

locis iterum iterumque aecurate delineari ? Quis enim alius hic descri- 

bitur, nisi « agnus Dei qui tollit peccata mundi, qui peccata nostra 

ipse pertulit in corpore suo super lignum, qui mortuus est pro peccatis 

nostris secundum Scripturas, cuius livore sanati sumus, qui tradidit 

seipsum pro me, quem proposuit Deus propitiationem in sanguine 

ipsius propter remissionem delictorum, qui est propitiatio pro pecca- 

tis nostris » ?ete. etc. ; cf. Ioan. 1, 29. 4 Petr. 2, 94. 1 Cor, 43, 3. Gal. 

2, 20. Rom. 3, 25. 4 Ioan. 2, 9; 4, 10 etc. etc. 

Sollemni modo Christus profitetur saepius se libere sese hostibus com- 
mittere, animam se ponere; ea autem libertas v. 1 describitur simul 
cum ea patientia et eo silentio, quae ab evangelistis et S. Petro (1 Petr. 
2, 23) in Iesu eodem modo laudantur. Iudicium iniustum, tumultuariam 
actionem forensem in v. 8 propositam in Iesu impletam esse nemo ne- 
gaverit. Quam accurate ratio sepulturae v. 9 in Iesum conveniat per 
singula, ipsa facta loquuntur. Innocentiam lesu verbis ex v. 9 petitis 

Petrus commendat (1 Petr. 2, 92) et Ioannes (1 Ioan. 3, 5). Sacrificium 
Iesum obtulisse semetipsum (v. 10) sollemnis est et saepius repetita 
doctrina S. Pauli (Hebr. 9, 44 seq. 96. 98; 10, 40. 12. 19 etc.). Iesus 
resuscitatus vivit in gloria et beatitate summa, videt Ecclesiam suam 
propagari per orbem; gratia sua illustrat et iustificat quicumque demum 
ad iustificationem pervenit atque continuo interpellat pro nobis merita 
sua Patri repraesentans; ergo praeclare omnia praestat quae v. 11 con- 
tinentur. Continuo regnum eius crescit, hostes divincit (v. 12); ipse Ie- 
sus vivens in terris hanc in se prophetiam adimplendam esse asse- 
ruit : « dico enim vobis quoniam adhuc hoc quod scriptum est oportet 
impleri in me : et cum iniquis deputatus est » (Luc. 22, 31; cf. Marc. 
19, 28); ipse demum Iesus moriens pro transgressoribus rogavit. Unde 
singula in eo plane impleta esse luce clarius constat. Neque minus evi- 
dens est et ipsum Iesum et evangelistas et apostolos in scriptis suis haec 
oracula de Christo explicuisse. — Magna quoque sedulitate SS. Patres 
hos locos de Iesu Christo interpretati sunt locis prope infinitis; multa 
iam diligenter collegerunt aliqui veteres interpretes; vide Sanct. v. g. ; 
inter recentiores huic rei operam impenderunt assiduam Reinke, l. c. 
p. 2. 8 seq. 243 et prae ceteris uberius Tailhan, Analysis bibl. P. Kilber, 
ed. 2 I p. 383 seq. 

Neque apud ipsum prophetam desunt indicia omnino clara quibus de 
quo loquatur constare potest, ita quidem ut si ipsius libri prophetici fi- 
nes non relinquamus tamen certo possimus eruere quem ob oculos ha- 
buerit. Primo enim inter servum Domini in hac parte a cap. 49 et dein- 
ceps descriptum et inter servum Domini 42, 1 seq. delineatum, is adest 
et verborum et rerum parallelismus ut de uno eodemque sermonem fieri 
in aperto sit positum. Claritatis causa hunc addo conspectum brevem : 


492, 6 ego vocavi te 49, 4 Dominus vocavit me 
492, 1 suscipiam eum 49, 2 in umbra manus suae prote- 
xit me 


42, 6 apprehendi manum tuam et | 49, 8 auxiliatus sum tui, servavi te 


servavi te 
50, 7 Dominus auxiliator meus et 


v.9 
42, 1 dedi spiritum meum super | 50, 4 Dominus dedit mihi linguam 
eum eruditam 
90, 5 Dominus Deus aperuit mihi 
aurem 


52, 13 ecce sapiens. erit servus 
meus | 


328 
42, 1 gentibus iudicium proferet 


49, 9 non clamabit... 


49, 3 calamum quassatum non con- 


teret 
42, 4 legem eius insulae exspectant 


42, 6 dedi te in foedus populi 
in lucem gentium 


42, '| ut aperires oculos caecorum 
et educeres de conclusione vinc- 
tum 

49, 6 dedi te in lucem gentium 

53, 41 in scientia sua iustificabit 
multos 

50, 9 ego non contradico; 53, '7 

non aperuit os 

50, 4 ut sciam sustentare eum qui 
lassus est verbo 

49, 6 dedi te in lucem gentium, ut 
sis salus mea usque ad extre- 
mum terrae 

49, 8 dedi te in foedus populi 

49, 6 in lucem gentium; cf. 51, 4; 
85, 4. B 

49, 9 ut diceres his qui vincti sunt : 

exite, et his qui in tenebris : re- 

velamini 


Utramque descriptionem concludit carmen actionis gratiarum 42, 10- 
12 et 49, 13; 51, 3; 51, 11; 52, 9. Servus Domini laboribus subiectus 
iam 42, 4 hebr. innuitur, id quod dein 49, 4. '1 et 50, 5. 6 et 53, 2 seq. 


explicatius proponitur. 


Secundo autem servus Domini 42, 1 seq. ita est descriptus, ut idem 
plane sit iisdemque notis exhibeatur sicut is de quo 11, 1 seq. Quod quo 
magis pateat, hunc perpende conspectum : 


11, 1 virga de trunco et surculus 


11, 2 requiescet super eum spiritus 
Domini 


11, 3 non secundum visionem ocu- 
lorum iudicabit... 

11, 4 iudicabit in iustitia, arguet 
in aequitate 


11, 10 stat in signum populorum 

11, 10 ipsum gentes quaerent 

11, 11 in die illa adiiciet Dominus 
ad possidendum populum... 


53, 9 virgultum, radix de terra si- 
tienti 

49, 1 dedi spiritum meum super 
eum, complacuit sibi in illo ani- 
ma mea 

42, 3 in veritate educet iudicium 


42, 1 iudicium gentibus proferet ; 
42, 4 donec ponat in terra iudi- 
cium 

42, 6 dedi te in lucem gentium 

42, 4 legem eius insulae exspectant 

42, 6 ut educeres de conclusione 
vinctum 


In utroque loco gloria insignis pro Deo ex opere illius consequitur 


11, 10 hebr. 42, 8. 

Iam de quo sermo est. in cap. 11 ? Ibi rationalistae quoque Messiam 
deprehendunt et Iudaei quoque recentissimi (cf. Hamburger, Realency- 
clopaedie für Bibel und Talmud I p. 148; Strelitz 1884). Sed si in cap. 
11 describitur Messias, idem agnoscendus est 42, 1 seq. et cap. 49. 50. 
53; nam iisdem verbis, rebus, eodem opere, munere, eadem indole 
iisdemque notis in hisce locis depingitur. Proinde quamdiu lex illa va- 
let, ut iisdem verbis eadem designetur res, iisdem notis ac nominibus 
idem appelletur homo, tamdiu certum et inconcussum esse debet, 
in cap. 11 et 42 et 49 de uno eodemque agi, ergo de Messia. 
Cum ergo Isaias tam multiplicem efferat parallelismum et verbis 
et rebus contentum et expressum, nullius momenti est quod obii- 
cit Kleinert : at servus Domini neque Messias neque filius David vo- 
catur (cf. Studien und Krit. 1862 p. 41); nam haec nomina ne cap. 
11 quidem leguntur neque quisquam propterea ibi Messiam describi 
negat. Sed Isaiam tamen etiam in hac parte servum Domini considerare 
tamquam intime nexum et colligatum cum promissionibus Davidi olim 
datis, elucet ex 55, 3 et 4 : misericordias David fideles, ecce testem 
populis dedi eum, ducem et praeceptorem gentibus, quibus verbis decla- 
ratur, gratiosas illas ac firmas promissiones (hebr.) Davidi concessas. 
per eum iri impletum. 


Cum locus iste adeo insignis sit, non pigebit etiam eam afferre paraphra- 
sin quae in targum chaldaico legitur et quae Ionathani ben Uziel attribuitur 
(de quo vide Cornely, Introd. I p. 401 seq.). Locum esse messianicum 
Chald. omnino agnoscit; at quae de Messia patiente et expiante in textu 
Isaiae traduntur plano verborum sensu penitus relicto ita detorquet, ut 
vel Messiam gloriosum vel populum Israel miseriis afflictum prodant. 
Ita vero habet : 

52, 13 : ecce prosperabit servus meus, Messias (N85), exaltabitur et 
augebitur et confortabitur valde (eminenter); v. 14 : sicut exspectavit 
eum domus Israel diebus multis, qui (Israel) erat pauper inter populos 
— aspectus eorum et splendor eorum a filiis hominum (ita scil. erat 
aspectus eorum pauper, ut splendor qualis homines decet iam non ades- 
set !') — v. 19 : sic disperget populos multos, super eum conticescent 
reges, ponent manus suas super os suum, quia quod non narraverunt 
eis viderunt et quod non audierunt intellexerunt. 53, 1 : quis credit huic 


1. Hac ratione illud »2z5 a filiis hominum explicandum erit : aspectus scil. et splendor 


iam non humanus; ita textui liebr. omnino congruit et yo. habet in chald. omnes notiones 
et functiones sicut in hebr. prout Levy, Chald. Woerterb. affürmat. Reínke vertit : prae 


filiis hominum. 

nuntio nostro et potentia brachii fortitudinis Iahve nunc cui revelata 
est? v. 9 : et magnificabitur iustus coram eo; en, sicut surculi florentes 
et arbor quae mittit radices suas ad torrentes aquarum, sic multiplica- 
bitur familia sacra in terra quae indigebat eo. Non (est) aspectus profa- 
nus aspectus eius et timor eius non est timor idiotae (i. e. non timetur 
ut homo quilibet, sed multo maior ei penditur reverentia), sed decor 
sanctus (est) decor eius, ut omnis qui viderit eum contempletur eum. 
v. 3 : tum erit in contemptum et delebit gloriam omnium regnorum 
(omnium impiorum ww» Levy legit. Chald. Woerterb. p. 280); erunt 
infirmi et tristes sicut vir dolorum et destinatus morbis et quando erat 
subtractio vultus maiestatis (schechina) a nobis, despecti eramus et non 
reputati ; v. 4 : tum pro culpa nostra deprecabitur et delicta nostra prop- 
ter eum dimittentur et nos reputamur caesi, percussi a Iahve et afflicti ; 
v. D : et ipse aedificabit domum sanctuarii quod profanatum est prop- 
ter culpas nostras, traditum propter iniquitates nostras, et in doctrina 
eius pax multiplicabitur super nos et cum obedierimus verbis eius, cul- 
pae nostrae dimittentur nobis; v. 6 : nos omnes ut oves dispersi sumus; 
versus suam quisque viam migravimus et coram Iahve fuit beneplacitum 
dimittendi culpas omnium nostrum propter eum. v. 1 : deprecatus est 
et responsum est ei (exauditus est) et dum non aperiret os suum accep- 
tus est (antequam aperiret?); robustos populorum sicut agnum ad mac- 
tandum tradet et sicut ovem quae coram tondente se tacet et non erit 
coram eo qui aperiat os suum et loquatur verbum ; v. 8: ex castigationi- 
bus et punitione adducet captivitatem nostram et mirabilia quae fient 
nobis in diebus eius quis valebit enarrare? quia auferet dominium popu- 
lorum de terra Israel; peccata quae peccavit populus meus usque ad eos 
pervenient. v. 9 : et tradet impios gehennae et divites opibus qui ra- 
puerunt in mortem exitiosam, ut non permaneant facientes peccatum et 
non loquantur dolum in ore suo ; v. 10 : et coram Iahve beneplacitum 
fuit conflare et mundare reliquias populi sui, ut purgaret a culpis ani- 
mam eorum; videbunt regnum Messiae sui, multiplicabunt filios et fi- 
lias, prolongabunt dies et facientes legem Iahve in beneplacito eius 
prospere agent; v. 11 : a servitute populorum liberabit animam eorum, 
videbunt punitionem odientium se, saturabuntur praeda regum eorum; 
in sapientia sua mundavit mundos ad subiiciendos multos legi et pro 
culpis eorum ipse deprecabitur. v. 19 : tum dividam ei praedam popu- 
lorum multorum, et opes civitatum fortium distribuet spolia, propterea 
quia tradidit morti animam suam et rebelles servire fecit legi et ipse pro 
culpis multorum deprecabitur et rebellibus dimittetur (ignoscetur) prop- 
ter eum. 


Ita paraphrastes chaldaicus. Ex qua paraphrasi constat locum hunc a 

Judaeis antiquis de Messia esse intellectum ; explicite quoque traditur 
peccata dimitti propter eum, ipsum deprecari pro culpis, immo eum 
tradere animam suam (vitam) morti. Ceterum cuncta quae de Messia 
patiente et expiante dicuntur in textu hebr. vel in sensum plane alium 
versa sunt vel ad populum relata. Solum in v. 3 de eius eontemptu est 
sermo et v. 12 de eo quod tradit morti vitam suam, id vero Weber 
(System der altsynagogalen palaestin. Theologie p. 348, Leipzig 1880) 
explicandum esse dicit. non de morte obeunda, sed de mortis periculo 
cui se obiiciat pugnans cum rebellibus. Sed quidquid est de paraphrasi 
hae, rei caput in eo consistit quod hie locus agnoscitur messianicus ; 
atque ut talis non solum ab hoc paraphraste agnitus est , verum ipsi 
Iudaei posteriores qui interpretationem messianicam reiiciebant, uti 
:Abenesra, larchi, Abarbenel, Maimonides, tamen distincte conten- 
dunt, multos antiquiorum ipsius populi interpretum firmiter credidisse 
hune locum pertinere ad Messiam (cf. Reinke, l. c. p. 14. Weber 1l. c. 
p. 344). Eius rei testimonia afferuntur complura a AHeinke, inter quae 
nonnulla quoque sunt, quibus Messias peccata expians distincte exhi- 
betur; ita legitur in libro Pesikta in tractatu Abkat Rochel : « Deus cum 
mundum crearet tendebat manum suam infra thronum maiestatis suae 
et Messiae animam producebat dicens ad eam : visne curare et redimere 
filios meos post sex millia annorum? respondit ei : ita; dixit Deus : 
portabisne poenas ad delenda peccata, id quod scriptum est : vere 
nostros morbos portavit? et respondit ei : portabo eós in laetitia » 
(Reinke l. c. p. 13); alia testimonia invenies apud Galatinum, de 
arcanis cathol. veritatis 4, 12 ; 6, 9; 8, 41. 15. 19. 20; 10, 6 p. 294. 
436. 514. 586. 596. 599. 663 (Basileae 1550) et Reinke p. 19 seq. 
983 seq. Sed apertissimum testimonium in eo continetur, quia Iudaei 
ne gloriosum Messiam, filium David, istis poenis et doloribus subiice- 
rent, alium Messiam eius praecursorem excogitarunt, filium scil. Ioseph 
vel Ephraim, qui morte sua expiaret crimina Israel et ita regi Messiae 
et populo viam sterneret ad regnum gloriae constituendum ; de eo vide 
Weber l. c. p. 346. 341. 


Quod igitur veteres Iudaei omnino profitentur agi scil. hoc capite de 
Messia, id multos christianos nolle agnoscere cogimur fateri. Sequuntur 
illi et malunt sequi Iudaeos posteriores qui quo efficacius argumenta 
christianorum effugerent caput hoc iam alio prorsus modo, a sensu lite- 
rali et veterum traditione alienissimo, explicare maluerunt. Explicarunt 
enim de populo israelitico Abenesra, Iarchi, Kimchi, Abarbenel, Salo- 
mon ben Melech, Isaac ben. Abraham; immo iam Origenes hanc senten- 
tiam a Iudaeis prolatam oppugnavit et plana verborum explanatione re- 

futavit (cf. c. Cels. 4, 55; M. 11, 161). Volunt scil. gentes loquentes 
induci, quae agnoscant populum israeliticum peccata ipsorum tulisse et 
expiasse, nullo modo autem illum punitum esse propter sua ipsorum 
peccata. In qua sententia absurda hoc unum notatu dignum est, quod 
satisfactionem vicariam omnino in textu exprimi concedunt, quam qui- 
dem a populo israelitico pro gentibus praestitam absurde contendunt. 
Hanc explicationem sermonem fieri de populo israelitico amplexati sunt 
Doederlein, Schuster, Eichhorn, Telge, Ros. Hendewerk, Hitz. Koester 
(cf. Ges. Kn. Reinke). Ad quam sententiam proxime accedunt Ewald, 
Beck, qui in servo Domini non quidem populum totum simpliciter cer- 
nunt, sed populum qualis ex Dei volontate esse et concipi debet. Hisce 
refutandis immorari non est opus. Nam populum Israel in exsilio non 
peccata gentium expiasse, nimis evidens est. 

Unde alii, ut prioris sententiae absurditatem minuerent, non de toto 
populo, sed solum de parte meliore ac saniore locum interpretati sunt; 
ita Paulus, Thenius, Maurer, Ammon, Ges. (in Thes. aliter in com- 
ment.), von Coelln et Seinecke, qui non quidem ex norma hermeneu- 
tica, sed « secundum logicam rationem historiae » rite in servo Domini 
Messiam ab Ecclesia Christi agnitum esse fatetur. Verum ex regulis 
hermeneuticis non alium nisi Messiam posse deprehendi, supra demon- 
stratum est. 


Id demum etiam perspexit Cheyne qui sententiam suam priorem depingi 
figuram quandam et formam praeclaram Israelitae iusti ac pii relinquens ipsum 
Messiam describi iam admittit. Iure advertit notionem servi Domini petendam 
esse praeprimis ex locis illis praecipuis quibus eius imago quam maxime distincte 
delineetur (42, 1-7 : 49, 1-9; 50, 4-10 ; 52, 13-53, 19), in hisce autem servum 
Domini exhiberi eum qui revera sit redemptor et populi israelitiei et gentium ; 
similiter iam 42, 1 seq. servum Domini iis efferri notis moribusque, ut unus 
quidam necessario sit intelligendus qui quamvis homo sit tamen etiam supra 
humanam naturam emineat, paucis, proponi eandem notionem quam evangelia 
de Christo exhibeant. Accipe ipsa eius verba : « in the sublimest descriptiou of 
the Servant I am unable to resist the impression that a historical person is 
intended and venture to think that our general view of the Servant ought to be 
ruled by those passages in which the enthusiasm of the author is at its height. 
Servant of Jehovah in these passages seems about equivalent to « son of 
Jehovah » in Ps. 2, 7. viz. the personal instrument of Israel's regeneration, or as 
we may say on the authority of 61, 1 the Messiah.... [n the description at the 
head of chapter 42 the Servant of Jehovah is distinetely individualised ; his 
person is at once humau and superhuman, in a word, it is substantially the 
same conception as that given of Jesus Christin the Gospels.... t was not (asl 
once thought) the ideal and yet real Genius of Israel who preached to an unbe- 
lieving generation, who was slain, but not given up to the power of Hades and 
for whom an endless life and posteritv were reserved — buta litteral human 

being, perfectly righteous himself and able therefore to make the many righ- 
teous.... In the more salient and elaborate passages the Servant is the historical 


Redeemer of Israel and the world » (The prophecies of [saiah, London 1881 I 
p. 233. II p. 198). 


Alii meliorem ac saniorem populi partem vel ut cum quibusdam 
loquamur « nucleum theocraticum » etiam magis contraxerunt et solum 
ordinem prophetarum vocari servum Domini censebant; ita Ges. (in 
comment.), de Wette, Winer, Schenkel; Kn. vero cum prophetis etiam 
seniores, sacerdotes, levitas adnumerat qui instaurationem post exsilium 
perfecerunt. Verum quam parum vel prophetis vel senioribus Israel ea 
conveniant quae h. l. dicuntur, omnia pene verba textus clamant. Nam 
neque prophetae neque seniores neque sacerdotes unquam talia susti- 
nuerunt, neque pro peccatis aliorum se ipsos victimas et sacrificia dede- 
runt, neque mortui et sepulti denuo vixerunt etc. Praeterea si de multis 
esset sermo, valde mirum foret per integram orationem semper et ubi- 
que ita sermonem fieri, ut wnus solum numero singulari efferatur. Id 
nullibi eo modo usuvenit, ubi de pluribus est sermo; neque contrarium 
demonstrari v. 8 $25 vel v. 9 v'ni22 supra iam ostensum est. 

Undealii ipsa sermonis conformatione adacti de «no aliquo sermonem 
institui probe perspicientes varios excogitarunt, ad quos oraculum 
referretur. Audiamus aliqua eius rei specimina. In oraculo sermo est de 
percusso a Deo, qui fere est leprosus. En, Azarias rex lepra percutitur 
pro culpa adeo levi (!); unde Isaias in carmine funebri de eo canit expia- 
tionem per ipsum esse fàáctam totius populi; ita Augusti. Praeclaram 
sane interpretationem, qua hoc loco carmen funebre in Azariam depre- 
henditur; proh dolor, Azarias leprosus mortuus est; ubi est eius exal- 
tatio? ubi ea quae v. 11. 12 dicuntur? Cum etiam de morbo Ezechiae 
regis narretur, alii in eo servum Domini deprehenderunt (Konynenburg, 
Bahrdt). Porro de ipso Isaia fert traditio illatam ei esse mortem violen- 
tam ; quare carmen hoc Isaiae vexationes mortemque referre Voltaire et 
Stuüdlin voluerunt. Etiam Ieremiam scimus persecutionibus obnoxium 
fuisse; quare non mirum de eo locum hunc accipi a Saadia (cf. Ewald 
und Dukes, Beitraege II p. 95) et Grotio. Sed prae his omnibus pal- 
ram tulit Abarbenel, qui de multis aliis locum hunc posse exponi docet 
v. g. de regelosia, vel de Moyse, vel etiam de celeberrimo rabbi Akiba ! 

Mediam quandam viam ingreditur Davidson (in fasciculis The Expo- 
sitor, 1884, second series t. 8); ex una parte concedit omnia quae de 
servo Domini dicantur impleta esse in Christo; id apertissime ostendi 
libris novi testamenti et ipsa Christi explanatione quam dederit in syna- 
goga nazarethana de cap. 61 (p. 358. 364); unde omnes exceptis 
Iudaeis ait in eo consentire sublimem illam formam et figuram servi 

Domini opere et re expressam esse in Christo, neque dubitari pos:e 
quin spiritus Christi qui fuerit in propheta eius mentem iliis imbuer:t 
cogitationibus, quibus via quaedam sternatur ad Christum (p. 450); at 
ex altera parte vehementer negat hisce contineri vel exprimi id ipsum 
quod propheta cogitaverit. Quare contendit duo esse bene distinguenda : 
in quo omnia illa de servo Dei revera impleta sint? et quid ipse propheta 
describens servum Domini in mente habuerit? Ad alteram hanc quaestio- 
nem dari debere dicit responsum plane diversum !; a propheta enim 
servum Domini intelligi eo plane modo quo loquatur de Sion et Ierusa- 
lem, ita ut duae illae prosopopoeiae, Sionis scil. et servi Domini, sint 
revera una eademque figura loquendi; servum Domini, uti propheta 
eum mente conceperit, esse populum Israel, quatenus a Deo electus in 
aeternum vivat, esse similem loquendi figuram sicuti sapientiam. in 
Proverbiis. Ratio autem qua Davidson potissimum inducitur ad eam 
sententiam ea est: una eademque expressio servi Domini non potest 
applicari nisi ad unum subiectum, ita ut quam primum certum est 
populum semel ita vocari a propheta etiam exploratum sit ubique intel- 
ligi populum, quamvis fieri possit ut ipsa populi notio modo latius modo 
strictius concipiatur ?. Verum haec ratio fallax est. Nam unum idemque 
attributum de illis omnibus potest dici et dicitur, in quibus ratio et vis 
attributi invenitur. Ita sane in s. literis multi dicuntur filii Dei; v. g. 
angeli, et populus Israel et rex theocraticus et iusti omnes, quia in 
his omnibus a//qua ratio filiationis et adoptionis vel propria vel ana- 
loga adest. Eodem modo multi dicuntur servi Domini. Idem cernis 
de notione sapientiae in libro Sapientiae, quae notio modo de 
divino attributo dicitur, modo de hypostasi divina, modo de creata ali- 
qua sapientiae divinae participatione. Unde cum logice aliqua appella- 
iio omnibus tribui possit quibus ratio eius aliqua inest, solum inquirere 
oportet, utrum propheta clare distinguat populum servum Domini ab 


1. Verba eius sunt : « in whom have tho features of the Servant of God been seem in 
fact? Indeed when the question is put in this form, no other answer can be given than the 
Christ Messiah... but the question put is : what subject had the prophet present to his"own 
mind, when speaking of the Servant? To the former question the interpreter can give but 
onc answer; to the second he may give an answer quite different..... it can hardly be doub- 
ted, that the prophet's thought is national » ]. c. p. 358. 359. 364. Et p. 430 : « the ques- 
tion is not, whether the prophet's great figure of the Servant has been verified in Christ; on 
that all except Jews are agreed. Nor is the question, whether tho spirit of Christ which 
was in the prophet led his mind to the great thoughts which he expressed with a view to 
Christ and in preparation for him. Over this also there need be no dispute ». 

2. « The idea of the Servant cannot change and the subject can change only as far as its 
bulk or character is concerned. The Servant in the narrower sense must still be Israel..... 
The subjects to whom the epithet is applied must all have an essential identity... The ser- 
vant is a creation of the prophet's mind, the ideal Israel itself » 1. c. p. 261. 331. 450. 

alio servo Domini necne. Prophetam autem apertissime distinguere 
Supra demonstratum est. 

Iam cum verba sint adeo plana, cum omnia et singula in Iesu sint 
plenissime impleta et. in s. literis novi foederis-eadem et saepius quidem 
iisdem verbis de Iesu dicantur, quae tandem rationes afferuntur contra 
explicationem messianicam? Nam Kn. sollemniter profitetur messiani- 
cam explicatienem nullo modo posse sustineri (ganz unhaltbar). Et ratio 
prima est, « quia vetus testamentum neque novit neque noscere potuit 
Messiam patientem ». Sed sciturne hoc a priore? Nonne si quis ad 
investigationem accedit, hanc debebit quaestionem ponere, utrum inve- 
niatur talis Messias in vetere foedere necne? Verum a limine statuere : 
neque novit neque nosse potuit, est pessima petitio principii. De facto 
Messias apparuit et passus est ; iam si de eo aliqua manifestare Deo pla- 
cuit, quis limites praefigens Deum iubeat haec manifestare, alia minime? 
Aut ergo omne oraculum messianicum negandum erit aut ab ipso quo- 
que rationalista concedi debet etiam Messiam patientem potuisse reve- 
lari. Sed, obiicit Kn., Messias patiens non solatium attulisset et spem; 
sed contrarium tantum! At num in hoe loco solum patiens exhibetur 
ita ut populus talia audiens ad desperationem de felicitate aliquando 
habenda adigatur? Quis hoc serio dixerit? Eius exaltatio et felicitas 
eorum qui ipsi adhaerent iam hoc loco 32, 13 et 53, 10-12 ita proponi- 
tur, ut non desperatio, sed spes laeta exsurgat; praeterea adde quae 
49, 6 seq. 49, 6 seq. de gloria Messiae eiusque populi praedicantur, adde 
quae statim a cap. 54 subduntur, adde alios locos messianicos 9, 5; 11, 
6 seq. et mecum miraberis, homini ratione utenti potuisse in mentem . 
venire populum iri ad desperationem adactum hac imagine Messiae 
patientis? Nonne in ipsa passionis descriptione nostra bona prominent ? 
pax nostra, sanatio nostra, immo spoliorum distributio! En, habes quod 
Kn. desiderat, populo scil. ad sui abnegationem et humilitatem minime 
prono etiam spoliorum distributio proponitur. Ergo non erit periculum 
desperationis! Omitto alia quae ad doctrinam spectant, fuisse v. g. 
utile, immo necessarium scire quis demum pro peccatis nostris sit expia- 
turus, fidem in Messiam esse et fuisse necessariam ad salutem ; demum 
ex Messia patiente non colligi desperationem, sed plane alia, quae v. g. 
apostoli docent (cf. 2 Cor. 8, 9. 1 Petr. 2, 21 seq. Iac. 5, 11). Num hi- 
storia Iob et persecutionum David etiam ad desperationem legentes 
adigit? 

Insuper consideranti Isaiae vaticinium totum haec imago Messiae non 
oritur subito et repente quasi deus ex machina, verum multis modis 
praeparatur et praeformatur: simulque Hs gloriae radiis admixtis, ut 
scandalum crucis plane in gloriam crucis convertatur. Nam iam in 

priore parte et Messiam ex humili origine ad gloriam esse perventurum 
et populo demum humiliato et afflicto salutem fore non semel clare indi- 
catur. Id iam cernis in visione inaugurali 6, 13 : arbore caesa truncus 
solum remanet; postquam 2, 19 et seq. omne quod est sublime deiectum 
et prostratum est, oritur germen Iahve 4, 2; postquam Libanon mons 
magnificus concidit, ascendit surculus ex trunco lesse 11, 1 et eundem 
surculum e terra arida egredientem habes 53, 2 in nostro oraculo. 
Ergo iam in parte priore per gradus quosdam humiliatio Messiae prae- 
formatur. Etiam magis eius labores innuuntur 42, 4 (hebr.); iterum 49, 
4. 1. 8; accuratius 50, 5. 6 seq. et tum demum istis praemissis singula 
lineamenta quae implicite antea dederat vates explicat. Eodem modo 
per gradus indicatur Messiam pati propter populi peccata eaque sua 
passione expiare. Id iam nomine servi Domini significatur, quo et ipse 
et quandoque etiam populus appellatur. Quia enim populus qui debuit 
esse servus Domini ab hoc officio turpiter descivit, alter servus Domini 
pro eo satisfacit; vide quae dicta sunt ad 50, 4. Populum autem ex 
afflictione demum ad salutem esse evehendum, per tótum Isaiae vatici- 
nium constanter asseritur ; cf. 4, 91; 4, 9; 9, 4; 11, 4 ; 14, 32; 94, 
10 ; 95, 4; 26, 6; 35, 1. 3; unde salus messianica ex humilitate efflo- 
rescit. Quare Messiam patientem in cap. 53 demum propositum nemo 
qui attente verba prophetae perpenderit subito inferri iure affirmaverit. 

Praeterea num revera, ut recentiores quidam volunt, Messias patiens 
nullibi in vetere testamento invenitur? quid quod primum iam vatici- 
nium messianicum labores et dolores Messiae clare exhibet? Nam in 
pugna illa inter serpentem et semen mulieris victoria quidem est a 
parte seminis mulieris, serpentienim caput demum conteritur, at simul 
haec victoria semini mulieris non sine labore et vulnere contingit, nam 
ei conteritur calcaneus (Gen. 3, 15 hebr.). Quid aliud hac pugnae ima- 
gine depingitur, nisi victoriam messianicam non acquiri nisi labore, 
periculo, vulnere, dolore? inimicum salutis in ipso suo interitu eam 
capere ultionem et id infligere vulnus quod poterit infligere? Dein 
nonne Davidi dictum est de regibus post eum futuris : qui si inique 
aliquid gesserit, arguam eum in virga virorum? immo quaenam futura 
sit haec virga, iam Salomoni regi indicatur : auferam Israel de superficie 
terrae, templum proiiciam (cf. 2 Reg. 14. 3 Reg. 9, 7) ; sed stirpe regia 
in conditionem humilem redacta non erit mirum, quod ipse quoque 
Messias qui ex hac stirpe oriri debet humili conditione primum ingredi- 
tur in mundum. Afflicta haec conditio etiam a Michaea describitur; 
dum enim Ierusalem urbs opprimitur et iudex populi summa contume- 
lia afficitur, ex parvo vieulo et humili loco prodibit Dominator (Mich. 
9, 1. 2). Adde alia per se satis conspicua ex Ps. 21 quitotus est de 

Messia patiente in parte priore et in altera de fructibus praeclaris ex eius 
passione oriundis; adde Zach. 9, 9; 11, 12 seq. 12, 10; 13 '1 et homi- 
num audaciam miraberis asserentium in vetere foedere nihil contineri 
de Messia patiente. Isti simul impudenter ipsum Christum mendacii 
aut ignorantiae arguunt qui ut passionis suae ostendat necessitatem ad 
oracula prophetarum provocat non uno in loco (cf. Luc. 24, 96. 46), 
immo ad nostrum hoc oraculum (Luc. 22, 31). Quid ergo si in vetere 
foedere nihil adest de Messia patiente? quomodo apostoli tam fidenter 
ex Scriptura probant Christum esse passum? etc. etc. 

Secundo lóco obiicit. Kn». in vetere foedere Messiam non exhiberi ut 
doctorem gentium per quem in Dei cultu et moribus informentur. 
Miram assertionem! Nam in omnibus vaticiniis messianis id fere 
sollemne proponitur, ut omnes gentes sint scientia Dei imbutae et 
morum sanctitate conspicuae; sed si hoc adeo intime nexum est cum 
periodo messiana, haec bona per Messiam demum allatum iri patere 
debet, nisi quis putet bona messiana conferri per alium sine Messia. 
Vide quae dicta sunt ad 2, 2 seq. — Messias ut est rex ita etiam munus 
propheticum et sacerdotale ad summam perfectionem adducensin se uno 
exhibebit ; unde ut Deus per prophetas locutus est ad homines edocendos, 
ita a fortiore per Messiam loquetur. — Reliqua quae Kn. obiicit, iam 


"aliis locis praeoccupata sunt. Si autem non intelligit, quomodo Christus 


passus sit propter peccata populi sui (53, 4-8), reliqui omnes multo 
minus capient, quomodo prophetae passi sint ad expianda et auferenda 
peccata populi sui ! 

Reliquae quae fieri solent obiectiones hisce fere continentur : Messiam 
nunquam vocari hire Domini — at eadem est appellatio, qua «xc 
vocatur Matth. 12, 18. Act. 3, 13. 26; 4, 21. 30; zai; enim vertitur 
apud LXX e ; 43, 10; 49, 6; 50, 10; 52, 13 — ; multa non esse 
in lesu impleta : eum non aperuisse carceres neque annuntiasse 
reditum ex exsilio 42, 1; 49, 9. 9; 61, 1-3; neque ei a regibus 
honorem esse exhibitum 49, 1; neque lesum hereditates dissipatas 
terramque vastatam restituisse et disiribuisse 49, 8; neque spolia et 
praedam suis divisisse 53, 12; dolores et contemptus et mortem describi 
et exhiberi ipsa forma verbali tamquam res praeteritas; solam exalta- 
tionem ut rem futuram; prophetis autem cuncta messianica solum 
videri res quae futurae sint, non posse messiana describi tamquam iam 
peracta; cum 52, 11. 12 de reditu ex exsilio sermo fiat, non posse 
subdi oraculum quod post quingentos demum annos sit complendum, 
quod scire exsulum nihil intersit; tam determinatam rerum futurarum 
praedictionem recedere ab indole prophetali et reliquis vaticiniis quae 


non exhibeant nisi vaga quaedam et satis generalia desideria de condi- 

tione meliore aliquando futura; scriptores novi testamenti sacros hoc 
oraculo uti solum sensu accommodato vel eorum interpretandi rationem 
non posse esse normam qua nos in explicatione historico-gramma- 
tico-logica ducamur. — Ecce praeclarae rationes quibus oraculum 
hoc destruatur! Singulas refutare non opus est; pleraque iam praeoc- 
cupata sunt in explicatione tradita; alia regulis sanae hermeneutices 
expediuntur (cf. Cornely, Introd. I p. 913 seq.). 


8. Oratio quinta 94, 1-1. 


Anc. — Ierusalem, olim sterilis, iam multitudine filiorum tanta 
abundabit, ut locum habitationis dilatare debeat (54, 1-3). Deus auferet 
ienominiam ab urbe, quia ipse rex in ea dominabitur; urbem infide- 
lem punivit, sed iam in misericordia eius miseretur neque unquam 
ab ea illam auferet (54, 4-10). Quare urbs gemmis quasi et lapidibus 
pretiosis aedificabitur, incolae sancti erunt et divinitus — edocti; 
alienigenae adiungentur, urbs ab omni impugnatione hostili potenter 
defendetur (84, 11-17). 

Uti supra 49, 6 et 50, 9 et 53, 10-12 post labores servi Dei statim 
opus eius praeclarum subditur et effectus illi et fructus insignes 
enumerantur qui ex eius humiliatione orituri sunt, ita nunc ea quae 
paucis 53, 10-12 indicata erant iam explicatius proponuntur. Quemad- 
modum enim in altera parte cap. 49 Sionis gloria post labores et 
gloriam servi Domini splendido modo delineabatur, ita nunc eadem 
ratione post labores Messiae gloria describitur urbis instauratae. 
Atque primo quidem ita exhibetur, ut potissimum verba illa decla- 
rentur : videbit semen, iustificabit multos (53, 11). Ipso nexu interno 
et serie oraculorum indicatur gloria Messiae quae in opere eius relucet 
ct ex opere et effectu in ipsum Messiam refunditur. Messias enim et 
Sion vel Ierusalem eodem inter se nexu continentur quo regnum David 
et lerusalem, quo templum et Sion. Unde consequens est ut instaurata 
theocratia in ea urbe describatur quae veteris theocratiae centrum et 
sedes erat. Vide quae dicta sunt ad 2, 9. 


a) Filiorum multitudo novae Sionis 54, 4-3. 


U 


« Cum fructus passionis Domini commemorasset et inter eos multipli- ——. 


cationem sobolis et multitudinem iustificandorum ac reducendorum ad 
veram Dei cognitionem praedixisset, id iam spiritu praevidens non 
potuit se contineri quin tot filiorum matri congratularetur et ad decan- 

tandas Deo gratiarum actiones invitaret » (For.); simili modo nexum 
cum antecedentibus adstruunt Euseb. S. Hier. Cyr. Malv. Osor. Sanct. 
aliique. Forma orationis est eadem quae supra 49, 44; 51, 11; 52,2 
adhibebatur; v. 4 « Lauda sterilis quae non paris, decanta laudem et 
hinni quae non pariebas, quoniam multi filii desertae magis quam eius 
quae habet virum, dicit Dominus » ; — ter invitatur ad maximam lae- 
titiae et iubilationis significationem, quia plures sint filii desolatae quam 
filii coniugatae (hebr.). Compellari Ierusalem, quam vocem Chald. 
addit, ex sequentibus patet et ex 49, 14; 51, 17; 52, 9 consequitur. 
Ipsa vero compellatio sterilis quae non peperit (hebr.) urbem dicit 
viduam, populo suo filiisque orbatam, ita ut iam sit quasi sterilis quae 
nullum ediderit partum ; nam non intelligi sterilem quae omnino non 
habeat prolem ex ultimis verbis elucet. Ea autem compellatio fit quia 
salus messiana prophetice ex desolatione et humilitate efflorescere cer- 
nitur. Quamdiu respublica iudaica et templum consistebant, urbs Ierusa- 
. lem erat maritata i. e. foedus illud cum Deo externa quoque specie 
exsistebat et rex theocraticus thronum Iahve obtinebat, Dominus populi 
sui rex erat et dominator in Sion ; sed regno iudaico destructo et populo 
in exsilium abducto urbs Ierusalem facta est deserta, desolata, quam 
Dominus vir eius reliquit solam (cf. 30, 1). Hanc mulieris infidelis deso- 
lationem iam delineat Osee propheta : dies multos exspectabis me et non 
eris viro, sed et ego exspectabo te (0s. 3, 3). Ruinae quippe urbis et 
templi et regnum iudaicum theocraticum iam destructum aperte profite- 
" bantur violationem .foederis esse factam et populum a Deo punitum. 
Verum ex hac abiectione et conditione vili Deus miserator populum suum 
erigit et theocratiam instaurat eamque ad messianam perficit. Haec 
mente contemplatus propheta consolatur urbem derelictam cum iubila- 
tione annuntians post ruinam fore instaurationem multo gloriosiorem et 
uberiorem. 


Hac consideratione adhibita facile patet, quaenam urbs compelletur et cur 
sterilis vocetur. lerusalem compellari certum est. Volunt quidem aliqui (Euseb. 
S. Cyr. Theod. Sasb. Mald. Sa, Men.) sermonem fieri ad ecelesiam gentilium 
vel ad Ecclesiam ex gentibus collectam vel ad coetum gentilium et hunc coetum 
dici sterilem quia eousque paucissimos protulerit culteres Dei, sed regnum 
messianicum ex gentibus praecipue iri collectum et ea multitudine longe supe- 
rari numerum cultorum Dei ex una gente Israel. Haec quidem vera sunt et 
aliquo modo etiam in vaticinio hoc expressa, at coetum gentilium compellari 
nullo modo admitti potest. Sionem vel lerusalem per modum prosopopoeiae 
exhiberi in hac parte frequens est ; vide 40, 15; 50, 4; 54, 17, 52, 4. Unde idem 
hoc loco statim per se ingeritur; idque quam maxime tota hac oratione sequenti 
ostenditur. Vocatur autem lerusalem sterilis eodem sensu quo antea Sion dixit : 

dereliquit me Dominus (49, 14), quo antea vocata est captiva filia Sion (52, 9); 
est sterilis quia filii eius proiecti sunt (51, 20). Ergo miseriam exsilii propheta 
ob oculos habet et cum tantam filiorum multitudinem Sioni dari cernat, instau- 
rationem messianam delineat, in qua Sion mater fit populorum (cf. 66, 8 et 
supra 49, 48 seq.). Unde intelligitur quo sensu hic de Ecclesia ex gentibus 
collecta sermo sit. Inter plures filios desertae adnumerantur gentes ; et hoc modo 
de coetu ex gentibus collecto sermo fit ; eorum autem mater est Sion vel leru- 
salem, lerusalem utique messiano sensu ; unde S. Paulus de lerusalem coelesti 
quae sit mater nostra ad hunc locum loquitur (Gal. 4, 27). Bene S. Ephr. 
explicat scribens : filii Ecclesiae multo plures érunt quam filii synagogae. 


Cum instauratio futura sit multo splendidior atque uberior, quam ve- 
teris theocratiae conditio etiam prosperrimo tempore fuerit, iure dicit 
plures filios fore desertae quam fuerint coniugatae, quos scil. Ierusalem 
vetus Domino coniuncta habuerit. Ad hanc filiorum multitudinem multo 
maiorem priore designandam et accommodate ad prosopopoeiam exhi- 
bendam monet vates ut. urbs ampla ad habitandum spatia provideat 
v. 9 « dilata locum tentorii tui et pelles tabernaculorum tuorum ez- 
tende, ne parcas, longos fac funiculos tuos et clavos tuos consolida » ! 
— cf. 49, 20; simili modo novum urbis aedificium ingenti spatio esse 
extendendum videt Zacharias (2, 2 seq.). Hebr. et aulaea tabernacu- 
lorum extendant, ne cohibe. Ad tentorium amplissimum religandum 
longi opus sunt funes et paxillos solide oportet in terram defigere, qui- 
bus funes et tentorii moles sustententur. Proinde tentorium vel habita- 
culum requiritur amplissimum et robustissimum. Indoles ergo theocra- 
tiae instauratae est amplitudo (universalitas) et firmitas; prior theocratia 
concidit iniquitate populi; nova firma erit et stabilis nulli iam interitui 
obnoxia. " 

Amplitudinem illam ita describit vates, ut simul novam suggerat pro 
iubilatione Ierusalem rationem v. 3 « ad dexteram enim et ad laevam 
penetrabis et semen tuum gentes hereditabit et civitates desertas inha- 
bitabit »; — ad dexteram i. e. meridiem versus, ad sinistram i. e. 
aquilonem versus erumpet ;. proinde in omnem partem urbs nova crescet 
et augebitur. Et uti perpetuo fit in instaurationis descriptione, statim 
mentio fit aggregationis gentium ; semen tuum (cf. 53, 10) sunt filii Sionis 
messianicae, per quos salus gentibus afferetur. Duo asseruntur : gentes 
sibi subiicient, eas possidebunt; quo modo, iam Gen. 99, 48 ; 24, 60; 
26, 3. 4; 28, 13. 14 indicatur : benedicentur in semine tuo omnes gen- 
tes terrae ; dein vastitates quoque ac solitudines, urbes destructas in- 
sixabunt d e. ea est indoles et vis instaurationis, ut priora damna per 
bella et inimicitias, brevi per effectus peccatorum illata reparentur, ut 


iesu 

ipsa quoque creatura particeps suo modo reddatur benedictionis mes- 
sianae. Illam possessionem gentium quam capient fore pacificam ultimo 
membro declaratur ; si enim quae antea bellis destructa sunt reparant et 
vulnera regionibus quasi illata sanant, certe non censendi sunt ipsi velle 
novis stragibus gentes terrasque proscindere. Quare etiam hebr. v? 
h. 1. intelligi debet cum veteribus versionibus eodem modo quo saepe 
(Gen. 18, 3. 4; 21, 10. 17. Lev. 25, 46. Num. 36, 8) adhibetur scil. de 
possessione gentium, non cum aliquibus (Ges. Kn.) de expulsione. Nam 
gentes iri congregatum ad theocratiam instauratam ita continuo per pro- 
phetam annuntiatur, ut spatio habitationis dilatato iam de gentium ex- 


 pulsione nequeat cogitari. Ceterum infra v. 45 quomodo gentes sint 


possessuri indubie declaratur, et ad hanc acceptionem omnia iila faciunt 
quae habentur 49, 23 ; 52, 15; 53, 12; et in parte priore 2, 3; 141, 10; 
14, 1 etc. Talis ergo erit nova theocratia : universalis, pacem afferens 
et prosperitatem. Adest igitur cur Sion laudes Deo canat : pro una terra 
omnes iam accipit, pro uno populo omnes gentes. Unde simul ratio af- 
fertur pro v. 2 ut amplissimum habitandi spatium seligatur, ut Ierusa- 
lem eius amplitudinis memor qua gentes quoque comprehendantur 
ntagis magisque extendat habitationem neve unquam cohibeat quominus 
addant. 


b) Quid intersit inter veterem et novam theocratiam 54, 4-10. 


Quo magis illa crescat exsultatio de tanta filiorum copia et gloria in- 
staurationis, Deus Sioni omnem eximit timorem quem praeterito tem- 
pore edocta forte de futuro quoque concipere posset. Unde proponit quid 
interfuturum sit discriminis inter utramque conditionem et primo quidem 
removet timorem confusionis denuo obventurae v. 4 « Noli timere, 
quia non confunderis neque erubesces, non enim te pudebit, quia con- 
fusionis adolescentiae tuae oblivisceris et opprobrii viduitatis tuae non 
recordaberis amplius »; — concinne in hebr. noli timere quia non 
confunderis ; neve pudefias, quia non pudore suffunderis ; prius gene- 
ratim asseritur iam non fore ignominiam pro urbe theocratica; dein 
speciali modo additur etiam confusionem et ignominiam prioris temporis 
oblivioni datum iri. Ignominia adolescentiae est infidelitas illa qua po 
pulus foedere inito mox vario modo in deserto contra Deum peccavit 
populus enim qui educitur ex Aegypto tamquam sponsa consideratur 
iuvenis quam Dominus ignominiae ereptam sibi foedere et amore con- 
iungit (cf. Ier. 2, 2 hebr. Ez. 16, 6 seq.), verum haec sponsa mox evasit 
infidelis et contumax (ler. 32, 23), quare variis castigationibus a Deo 
affligitur. Cum commoratio in Aegypto et servitus non fuerit poena, 

vix confusio adolescentiae in illa commoratione reponi poterit; populi ado- 
lescentia tempus dicitur egressionis ex Aegypto et foederis initi, v. g. 
Ez. 16, 60 : recordabor ego pacti mei tecum in diebus adolescentiae 
tuae. Huic infidelitati a sponsa iuvene iam admissae adiungitur oppro- 
brium viduitatis i. e. exsilii et eiectionis a terra Domini hereditate ; 
liac enim viduitate constituitur Ierusalem deserta v. 1. Sed in theocratia 
instaurata (messiana) iam non est, cur quis de illa apostasia olim facta 
pudefiat. Tanta enim adest salutis gloria et laetitia, ut veteris dedecoris 
memoria exstinguatur. 

Cur autem nulla adsit ignominia neque ea ex delictis et opprobriis 
praeteritis iure timeri possit, ratio redditur, quia Dominus foedus illud 
amoris et gratiae denuo restituit v. 8 « quia dominabitur tui qui fecit 
te, Dominus exercituum nomen eius, et redemptor twus Sanctus [s- 
rael, Deus omnis terrae vocabitur » ; — in hebr. accommodate ad v. 1 
et viduitatem in v. 4 quia vir tuus creator tuus (cf. For. Mald. Mar. 
Malv. Sanct. Lap.). Is enim qui populum condidit eum non disperdet, 
verum foedere amore pleno sibi eum copulat ; amat populum sicut spon- 
sus sponsam et cum sit Dominus agminum coelestium et terrestrium etiam 
potestate valet qua foedus illud exornet. Conditionem theocratiae colla- 
psam eriget, vindicabit, restituet Sanctus Israel, qui qua talis sanctita- 
tem suam in populo relucere vult (cf. 6, 3); eamque restituet non iam 
in arctis prioris Israel finibus, verum se Deum totius orbis terrarum 
re praestabit et manifestabit, quare illam in universa terra relucere 
vult: plena est omnis terra gloria eius (6, 3). Unde pariter patet, cur 
adhortatio ad spatium dilatandum facta sit et quo sensu incolae Ierusa- 
lem gentes hereditare dicantur (v. 2. 3). Ergo sis « secura, quia habe- 
bis maritum et potentem et amantem et fecundum qui te defendat » 
(Mald.). 

Haec promissio denuo confirmatur, dum Deus simul populum de 
poena inflieta amanter consolatur v. 6 « quia ut mulierem derelictam 
et moerentem spiritu vocavit te Dominus et uxorem ab adolescentia 
abiectam, dixit Deus tuus » ; — vocat eam Dominus ad novum foedus 
ineundum et ad novum thalami honorem ex conditione misera ; ostendit 
suam misericordiam et benignitatem quia uxorem illam revocat quam 
iuvenem iuremerito eiecerat propter delicta ; sed simul indicatur quid in 
uxore necessario requirat, ut eam denuo admittat ; debet illa scil. esse 
moerens spiritu, afflicta spiritu, dolore scil. contrita et pudore de iniqui- 
tate admissa et de bono foederis sua culpa deperdito. Id igitur postu- 
latur tamquam fructus castigationis et exsilii, et tamquam praeparatio ad 
instaurationem, ut populus de culpis admissis vere doleat; unde pro- 
pheta iam incipit innuere quomodo obviandum sit instaurationi. Ean- 

dem animi dispositionem postmodum pluribus exsequitur ; eandem de- 
scribunt et, expostulant reliqui prophetae (cf. Os. 2, 44. Mich. "71, 9. Ier. 
3, 28. Baruch 4, 1*1. Dan. 9, 5 etc.). Deus autem mulierem infidelem 
non dure increpat, sed amanter consolatur. 


Quanto enim in eam amore etiamnum feratur ostendit, quia pro ca- 
stigatione inflicta iam clementiam spondet sempiternam, quasi duritiem 
illam quam coactus ei adhibuit largissima amoris perpetui effusione 
compensare vellet. Unde v. '1 « ad. punctum in modico dereliqui te et 
in miserationibus magnis congregabo te; v. 8 in momento  indigna- 
tionis abscondi faciem meam parwnper a te. et in misericordia sempi- 
terna misertus sum tui, dixit redemptor tuus Dominus »; — imminu- 
tio et extenuatio culpae ad veniae et amoris significationem pertinet 
eamque eo magis reddit iucundam et gratam, quo magis is cui igno- 
scitur gravem suam esse culpam cognoverit. Unde Deus modum conso- 
landi adoptat quo animi maxime permulcentur. Breve est exsilii tempus 
« quia multo longius est tempus misericordiae suae et in infinita saecula 
procurrit : breve enim et contractum est irae tempus, si ad longitudinem 
benignitatis nunquam finiendae nobis a Deo datae conferatur, qui nos a 
potestate tenebrarum eruit et ad regnum Filii dilectionis suae in lucem 
transtulit » (S. Cyr.). Excellentia novi foederis prae vetere hisce pari- 
ter declaratur ; duobus enim praestare dicitur : miserationibus magnis 
i.e. maioribus et uberioribus Dei donis ac gratiis et amore sempiterno 
(hebr. 72m) vel benevolentia Dei perpetua; unde implicite promittitur 
sanctitas novi foederis nunquam deficiens, quia Deus nunquam amorem 
sium a nova theocratia amovebit. Vetus iniquitate populi concidit, nova 
autem inconcussa stabit, quia erit inviolabiliter sancta ; cf. 51, 6. 8. 22; 
52, 1. 10. Igitur hic quoque valet : non sicut delictum, ita et donum, 
scd multo magis gratia Dei et donum abundavit (Rom. 5, 15; cf. Mald 
Tir.) In hebr. v. 6 et 8 « propheta utitur eleganti paronomasia » 
(Malv.). Adnotat Sanct. a pio atque attento philosopho coniectari posse, 
quanti fieri debeant miserationes illae magnae, id est beneficia quae 
Deus promittit iis quos in Ecclesiae sinum congregabit, quando illorum 
comparatione tot annorum repudium, tam diuturni labores a prudentibus 
rerum aestimatoribus instar puncti censentur. 


Amorem hunc quem continuo instauratae theocratiae impendere 
vult, sollemni iureiurando Deus confirmat v. 9 « sicut in diebus Noe 
istud, mihi est, cui iuravi ne inducerem aquas Noe ultra supra terram, 
sic iuravi wt non ?rascar tibi et non increpem te »; — hebr. quia ut 
aquae Noe haec mihi, in quibus iuravi.. LXX xà voU b89arog toU imi 
Nàe; non aquas sed dies Noe exprimunt Syrus, Aq. Sym. Theod. 

S. Hier. Chald. ! ; ceterum sensus demum idem eruitur. Alludit. vates 
ad Gen. 9, 41 : « statuam pactum meum vobiscum et nequaquam ultra 
interficietur omnis caro aquis diluvii, neque erit deinceps diluvium 
dissipans terram ». Proinde tale iudicium quod Deus exercuit ac devol- 
vit in veterem theocratiam regnum iudaicum tradendo hostibus et po- 
pulum in exsilium eiiciendo iam non erit; aliis verbis : nova theocratia 
iam non eo modo quo vetus castigabitur ; proinde cum nexus sit sta- 
tuendus individuus inter culpam et castigationem, nova theocratia erit 
sancta, ita ut talem ei infligere castigationem iam nullo modo opus 
sit futurum. Haec igitur irae Dei effusio quae facta est in exsilio erat 
ut diluvium ; talis iam non erit. Quibus verbis apertissime patet Deum 
alloqui Ierusalem messianam et nullo pacto urbem iudaicam qua talem 
vel populum iudaicum qua talem ; nam in urbem illam et stirpem 
iterum tale iudieium devolutum est simile priori, immo gravius priore, 
scil. vastatio per Romanos facta et dispersio por Romanos inducta. 
Unde de cuius urbis restitutione sermo propheticus instituatur, patere 
debet neque opinamentis chiliastarum vel antiquorum vel recentium est 
attendendum, cum et ipse propheta et S. Paulus (Gal. 4, 9'7) nos do- 
ceant minime urbem lapidibus constantem esse argumentum prophe- 
tiae, verum theocratiam novam messianam, cuius symbolum apte 
assumitur Ierusalem, utpote sedes ac centrum theocratiae veteris. 
Iurisiurandi sacramento additur ulterior confirmatio similis illi 51, 6. 
8, scil. Dei promissa firmitate et constantia eminere prae cunctis rebus 
creatis ; unde etsi quae firmissima sunt hisce in terris contremiscant et 
pereant, Dei gratia tamen nunquam recedet a theocratia nova; v. 10 
« montes enim commovebuntur et colles contremiscent, misericordia 
autem mea, non recedet a te et foedus pacis meae non movebitur, dixit 
miserator tuus Dominus » ; — i. e. etsi firma terrae fundamenta nutent 
et concutiantur, verba Dei tamen non nutabunt; cf. Matth. 94, 35. Ex 
rebus gestis (v. 9) et ex rerum natura ea seligit propheta quae firmis- 
sima sunt, ut Dei promissa prae cunctis stabilitate et firmitate eminere 
doceat. Hac promissione sanctitas novi foederis denuo corroboratur; 
misericordia enim et foedus pacis in eo potissimum elucent quia stabilis 
adest fidelitas, et si illa perseverare dicuntur, eo ipso uberrima promit- 
titur gratia, qua constans sanctitas in nova theocratia conservatur. 
Haec autem concessum iri .ex Dei miserentis gratia, quae novae theocra- 
tiae propria est, ultimis verbis edicitur. Nota singula promissa formula 


1. Discrimen scilicet in hebr. est minimum; voculas '273» alii legerunt. iunctas "25; ita 


unam vocem faciunt sicut dies; ita Suadias quoque legit et legunt codices complures; cf. 
de Rossi. 

quadam adiecta confirmari; v. 4 dixit Dominus ; v. 6 dixit Deus tuus; 
v. 8 dixit redemptor tuus Dominus; v. 10 dixit miserator tuus Domi- 
nus; quo maiora sunt promissa et magis ad consolationem facta, eo 
graviori formula quasi sigillo apposito roborantur. Hisce quoque metire 
'ac pondera, quanti aestimanda sit iustitia illa quam largitur servus 
Domini (53, 11). 


€) Theocraiiae novae gloria et securitas 54, 41-17. 


[I 


Cum tam praeclara promissa dentur, iam facile patet quantopere nova 
theocratia prae vetere emineat. Id vero symbolica quadam ratione 
(magis etiam et distinctius effertur. Unde veteris miseria commemorata 
quam praeclaro aedificio nova sit exstruenda ostenditur v. 14 « Pauper- 
cula, tempestate convulsa absque ulla consolatione! ecce ego sternam 
per ordinem lapides tuos et fundabo te in sapphiris » ; — uti in v. 4 
denuo inculcatur salutem esse exorituram, dum urbs sit in conditione 
vili et abiecta ; quae conditio tribus designatur vocibus : misera, saeva 
quasi tempestate concussa et convulsa et dispersa (cf. Os. 13, 3) et ab 
aliis non consolatione, sed ignominia et opprobriis affecta; nam « longe 
factus est a me consolator » et « cui comparabo te et consolabor te, 
quis medebitur tui » (cf. Lament. 1, 16 ; 2, 13 etc.)? Verum secundum 
multitudinem afflictionum consolationes ei fient. Instaurationem splendi- 
dam splendida urbis aedificatione repraesentat : ecce ego : ipse Dominus 
operis effector et auctor erit. Unde aedificium singulari pulchritudine 
splendebit ; nam in hebr. sternam in stibio lapides tuos, uti ipse S. Hier. 
hebr. vertit et explicat idem : « in similitudinem comptae mulieris quae 
oculos pingit stibio, ut pulchritudinem significet civitatis »; « quemad- 
modum enim cum mulier, ut formae decorem addat, stibio linit oculos, 
ita et ego, inquit, omni specie ac decore formosiores ponam structurae 
iuae lapides » (Juseb.). Est stibium fucus quo mulieres ad palpebras . 
illinendas utebantur, ut oculis maiorem adderent splendorem. Unde 
dicitur lapides iri inter se coniunctum non calce, sed stibio, quo splen- 
dor moenibus et aedificiis concilietur (cf. For. Malv. Sanct. Lap. Tir. 
Troch.). In fundamentis ponuntur sapphiri, qui, ut ait S. Hier. « ha- 
bent coeli similitudinem et supra nos aeris, et Ezechielis quoque Scrip- 
tura commemorat quod locus in quo thronus Dei sit sapphiri habeat 
similitudinem et gloria Domini in hoc colore consistat, qui portat ima- 
ginem supercoelestis ». Unde declaratur fundamentum adesse coeleste, 
immotum firmamenti instar, firmum ac stabile, ut thronus Dei (cf. Ez. 
1, 96; 10, 1). Eiusmodi aedificii imagine S. Paulus quoque regnum 

messianicum describit : « superaedificati super fundamentum aposto- 
lorum et prophetarum, ipso summo angulari lapide Christo Iesu in quo 
omnis aedificatio constructa crescit in templum sanctum in Domino » 
(Eph. 2, 20. 21). 

Fundamento et moenibus reliqua quoque adaptantur v. 12 « et ponam 
iaspidem propugnacula. tua. et portas twas in. lapides sculptos et omnes 
terminos tuos in lapides desiderabiles » ; — propugnacula, éxXie; 
LXX, pinnae conficiuntur ex rubino (uti plerumque vocem hebr. expli- 
cant); portas tuas ponam in carbunculos ; portae igitur ex carbunculis 
fient et omnes termini ex margaritis; terminos intellige, uti Deut. 19, 
14; 97, 471. Os. 5, 10. Prov. 22, 98 etc., de lapidibus vel signis quibus 
limites agrorum describuntur; ergo campi, agri, fines urbis pretiosis 
lapidibus definiuntur, ab aliis separantur et distinguuntur (cf. Mar. 
Sanct.). Minus placet quod alii exponunt, totum muri circuitum osten- 
taturum esse lapides pretiosos (Ros. Ewald, Kn.), vel : quocumque te 
vertas, pretiosa quaeque calcabis, quasi viae omnes totumque usque ad 
terminum spatium margaritis vel gemrais essent constrata (Osor. For. 
Lap. Hahn, Del. Naeg.). 


Ceterum de singulorum nominum explicatione aliqua satis dubia sunt. Adnotal 
S. Hier. : « ubi nos iaspidem sequentes LXX diximus in hebr. scriptum habet 
chodchod (1512), quod solus Symmachus 72xn8óviov transtulit ». Iam. Mald. scribit : 
« alii margaritam, ut Chald., alii gemmas, alii carbunculum, alii rubinum, alii cry- 
stallum, alii adamantem interpretantur ». Vox praeterea solum invenitur Ez. 27, 16, 
&d quem loeum S. Hier. notat : « chodchod omnes interpretes ita ut in hebr. positum 
est transtulerunt »; LXX eo loco legunt 70pz6e. Recentiores rubinum intelligunt. 
Ubi S. Hier. ponit lapides sculptos, LXX. habent lapides «gvozód)Xov et teste S. Hier. 
« Symmachus et. Theodotio scalpturae, id est, 3*vo7; , Aquila xpoxaviopov, quod ver- 
bum foratarum caelatarumque gemmarum sensum sonat ». Recentiores interpretantur 
carbunculum ; et ità iam apud Maid. Malv. Calm., et vocem TEN proprie lapides 
flammantes, lucentes explicant vel lapides splendoris ignei. 


Talis igitur est Sion, de qua Dominus : ecce in manibus meis de- 
scripsi te; muri tui coram oculis meis semper (49, 16). Iam quid magni- 
ficentia ista aedificii sibi vult? S. Cyr. explicat de Christo qui sit fun- 
damenti instar et de apostolis et doctoribus qui sint pro propugnaculis 
portisque Ecclesiae, per quos Ecclesia defenditur et ad Ecclesiam intra- 
tur; S. Hier. de doctrina, virtutibus, charismatibus quibus Ecclesia orna- 
tur et similiter Pint. Sanct. Lap. aliique quorum loco audiatur Osor. : 
« eris itaque pietate fundata et cupiditate rerum coelestium inflammata 
et invicto robore animi divinaque constantia munita omniumque virtu- 
tum maximarum claritate et splendore collucebis, ita ut divino praesidio 

cincta sis et opibus divinis egregie locupletata ». Per singula tamen 
nomina non opus est explicationem velle pertexere. Symbolum enim est 
haec aédificatio atque id praeprimis depingitur splendorem ac dignita- 
tem theocratiae instauratae esse singulare Dei opus et longe eminere 
prae vetere theocratia; tantum adesse discrimen ac si urbi communi 
opponas urbem margaritis exstructam. Iam ut Isaias saepius solet, ima- 
gini et symbolo subdit explicationem (cf. 14, 92. 23. 95. 26 etc.) decla- 
rans qui sint lapides vivi quibus urbs sit aedificanda : v. 13 « universos 
filios tuos doctos a Domino et multitudinem pacis filiis tuis »; — po- 
nam scil.; novae theocratiae iam non dicitur vituperium illud 50, 2 ; 
huius cives vel filii se Domino docendos promptis animis committunt, 
ut ipse servus Domini 50, 5, et hac institutione proficiunt. Maior Dei 
cognitio atque magis intima propria exhibetur novae theocratiae (cf. 11, 
9. Ier. 31, 34), idque eo magis quia Messias iudicium, legem proferet 
et in lucem gentium erit (42, 1 seq. 49, 6) ; unde decet homines maiore 
scientia Dei imbui. Cum vetus etiam theocratia habuerit prophetas a 
Deo edoctos praeter institutionem legis omnibus promulgatam atque 
communem, id quo nova theocratia eminebit, in eo erit reponendum, ut. 
et maior adsit et magis universalis cognitio Dei. Neque enim utriusque 
discrimen in eo constituitur, ut vetus habuerit magisterium externum; 
nova habitura sit excluso hoc solum magisterium internum divinitus 
cuivis concessum, sed uti in vetere theocratia « discipuli Domini » effor- 
mabantur magisterio externo et interna gratiae Dei illustratione (cf. 
8, 16), ita erit in nova quoque eo solum discrimine, ut in hac amplior 
sit magisque generalis cognitio Dei (cf. Ioan. 6, 45. 1 Thess. 4, 9). 
Idem habes expressum in illa populorum inter se adhortatione : ascen- 
damus ad montem Domini et ad domum Dei Iacob et docebit nos vias 
suas (2, 3) ; dum enim dicunt se ascendere ad domum Dei Iacob, ad eam 
Se accessuros spondent familiam, in qua Deus sua reposuit oracula, ergo 
magisterium profitentur adeundum esse externum, dum autem dicunt 
et docebit nos internam illam uberemque gratiae illustrationem conces- 
sum iri rite quaerentibus et ad Deum Iacob i. e. in certa familia sese 
manifestantem accedentibus indicant. 

Hanc autem cognitionem divinitus ubertim infusam consequitur pacis 
abundantia, quae pax omnium bonorum cumulum exhibet et periodi 
messianae constans est signum et tessera (cf. 9, 6. 7; 11, 6). Nova 
igitur theocratia et intellectum hominis et voluntatem propriis bonis 
donisque imbuet; nam « lex per Moysen data est, gratia et veritas 
per lesum Christum facta est » (loan. 1, 17). Haec pacis bona 
oriri dicuntur ex intima illa cognitione Dei; optime quidem ; nam 
« haec est vita aeterna ut cognoscant te, solum Deum verum, et 

quem misisti lesum Christum » (Ioan. 17, 3). Unde quid ma- 
gnifica illa aedificatio lerusalem sibi velit, vates ulterius declarat 
v. 44 « et in iustitia fundaberis; recede procul a. calumnia quia 
non timebis, et a pavore quia non appropinquabit tibi »! — hebr. 
iustitia firmaberis ; firma novae theocratiae conditio in eo consistit quod 
in ea perpetua adest sanctitas. Priori enim theocratiae hostes ideo no- 
cere poterant quia populus a pietate desciverat ; nova e contra stabili 
pietate firmabitur; quare ei dici potest : procul esto ab oppressione ; 
iam nullum adest periculum quod timeat, quia dum sanctitate firmatur, 
nullus ei hostis damnum inferre poterit. Id autem certissime fore modo 
loquendi per imperativum denotatur. Nullus ei pavor poterit appropin- 
quare sanctitate munitae; nam uti Zach. 2, 5 dicitur : ego ero ei, ait 
Dominus, murus ignis in circuitu. In nova Sion demum implebitur quod 
Balaam praedixerat, Dominum fore populi sui defensorem ac tutorem, 
quamdiu ei fideliter servierit : « non est idolum in Iacob nec videtur 
simulacrum in Israel : Dominus Deus eius cum eo est et clangor victo- 
riae regis in illo » (Num. 23, 21). Illam conditionem vetus Sion non 
adimplevit, quare etiam promissione illa non est potita; implebit nova; 
unde perpetuo Dominus erit cum ea et clangor victoriae in illa. 

Haec autem novae theocratiae sanctitas non ad unum restringitur popu- 
lum, sed uti constanter fit in oraculis messianis, promissio indolem uni- 
versalem induit. Simul nova subditur ratio, cur Sion procul futura sit a 
pavore ; nam alienigenae aut fient subditi theocratiae et tunc sane nihil 
periculi ab iis imminet (v. 13), aut si eam impugnare conantur, peri- 
bunt (v. 16. 17). Unde v. 48 « ecce accola veniet qui non erat mecum ; 
advena quondam tuus adiungetur tibi » ; — quiantea a Deo plane alienus 
erat, ergo gentilis, fiet accola Israelitarum, fiet sicut. proselyta ; et qui ve- 
rum Deum iam colebat, eousque proselyta erat portae, etiam arctiore vin- 
culo populo Dei iungetur. Modus loquendi depromptus est a duplici genere 
proselytarum i. e. alienigenarum, qui in Palaestina simul cum Israelitis 
habitare poterant. Nam qui dicebantur proselytae portae vel peregrini 
inter portas tuas verum Dei cultum ita exercebant, ut tamen non omnia 
praecepta foederis legisque observarent, dum proselytae iustitiae circum- 
cisione assumpta penitus in populum Israel assumerentur (cf. Ex, 42, 
49). Etiam illi iuribus quibusdam fruebantur (cf. Lev. 19, 10; 93, 99. 
Deut. 14, 29; 16, 10 etc.). Erit igitur sensus : in nova Viecerdd effi- 
cietur, ut qui Deum nondum noverint eum cognoscant et colant, qui 
iam cognoverint eique servierint, maiore studio et ardentiore ei adhae- 
reant. Unde facile consequitur gradus quosdam in perfecto cultu Dei 
innui. 


Is. 54, 15-16. 349 


Ita vulg. ; similem sensum dant LXX : ecce proselytae accedent ad te per me 
et coloni erunt tui et ad te confugient (ex versione S. Hier); sim. Syrus : omnes 
qui alieni sunt a manibus meis (aversi a partibus meis) ad te ingredientur et eris 
asylum habitatoribus tuis; Chald. : en, congregatione congregabuntur ad te 
exsules (transmigrationes) populi tui in fine, reges populorum qui congregantur 
ad opprimendum te, lerusalem, in medio tui prosternentur. Et cum S. Hier. 
nihil de aliorum versionibus adnotet, valde probabile est etiam Aq. Theod. Sym." 

. verba hebr. vertisse eo modo quo LXX et S. Hier. Verbum "a saepius apud Is. 
adhibetur ; cf. 11, 6 ; 16, 4 habitare, commorari ; 98, '1 peregrinari ; 39, 44 ; 
52, 4; quare sane hoc nostro loco eodein sensu accipi potest. Unde hebr. verbo- 
tenus verti potest : em habitando habitabit (qui) non est mecum ; id quod 
eundem cum vulg. sensum exhibet ; parumper alio modo Vet. : nemo tamquam 
peregrinus aberit a signo meo (foederis scil.). In altero membro 5v 52: eodem 
sensu accipiendum erit quo adhibetur 1 Sam. 29, 3. 29 Reg. 95, 11. 1 Par. 12, 
19. 90. 9 Par. 45, 9. Ier. 91, 9; 34, 9 et cum 5 Num. 34, 2. Iud. 18, 4. Ios. 17, 
5. Ez. 41, 14. 92. Ps. 16, 6 scil. ad aliquem transire, alicui obtingere. Hoc 
modo verba acceperunt LXX, Syrus, S. Hier. et e recentioribus complures (ef. - 
Malv. Mald. Calm. Reinke, Net. Ges. Hahn, Or.). Quare versio vulg. iure 
sustineri potest. Sensus qui in ea habetur ad contextum omnino aptus est ; 
immo multo melior quam ille, quem alii e recentioribus ex textu hebr. eliciunt. 
Accipiunt enim ^3 notione congregandi sensu tamen hostili et explicant : si qui 
sese congregaverint ad te impugnandum, id fit absque me, iniussu meo, .contra 
meam voluntatem ; quisquis congregaverit se contra te, propter te cadet (ita iam 
Osor. Clarius, For. Rohl. Sein. Kn. Del. Naeg.). Alii explicant **3 notione 
disceptandi, quae tamen significatio nullo exemplo probari potest. Explicatio 
autem haec propterea minus placet, quia ea quae demum in v. 16. 17 dicuntur 
iam praeoccupantur, ita ut fere tautologia textui imponatur. Cum ergo versio 
vulg. et verbis hebr. omnino accommodetur et in veteram versionum acceptione 
fundetur et insuper meliorem exhibeat sensum, omnino praeferenda esse 
videtur. 


Neque quidquam erit ab hostibus timendum. Nam v. 16 « ecce ego 
creavi fabrum sufflantem in igne prunas et proferentem vas in opus 
suum et ego creavi interfectorem. ad disperdendum » ; — vas intellige 
arma, quae faber facit vel secundum munus suum vel ad suum consi- 
lium exsequendum. Et eum qui arma parat creavit Deus et eum quoque 
qui perniciem infert; « tam hostes tui quam eorum industria et vires in 
manu mea sunt; ego eos creavi et ex dono meo habent vires, industriam, 
arma bellica; si ergo iubeo te securam agere, non est quod timeas » 
(For. sim. Mald. Sanct. Lap. Men.). Cum igitur et is qui arma parat et 
is qui eis utitur ad perniciem inferendam totus plene a Deo dependeat, 
utpote a Deo creatus, nihil est quod timeatur; uti enim illi in vita, ita 
in quocumque etiam opere ad unum Dei nutum diriguntur et ab eius 

imperio sese eximere nullo modo possunt. Vel duo membra versus etiam 
ita concipi possunt : uti Deus eum creat qui arma conficit ad bellum infe- 
rendum ita etiam illum creat qui huiusmodi hostem comprimat et exstinguat 
(cf. Osor. Malv. Rohl.). Hostes igitur plane in Dei potestate sunt; « quae 
res valde confirmare ac solari debet eos qui in Ecclesiae fide atque com- 
plexu sunt, cum illius auctor ac conditor Deus omnia adversariorum ma- 
chinamenta et vires dissolvere possit ac perdere solo nutu » (Sanct.). 
Si alii fabrum hune diabolum interpretantur (S. Hier. Pint. Sasb.), 
eum nominant qui omnium hostium in theocratiam furentium princeps 
est et antesignanus et qui sane arma contra eam proferre et adhibere 
non cessat. 

Cum ergo cuncta a Dei potestate dependeant, Deus autem Sionem ve- 
lit firmiter restauratam, facile sequitur v. 17 « omne vas quod. fictum 
est contra te non dirigetur et omnem linguam resistentem tibi in iudi- 
cio iudicabis; haec est hereditas servorum Domini et iustitia. eorum 
apud me, dicit Dominus »; — i. e. nullus impetus hostilis contra Sion 
prosperum habebit exitum '. Duo genera impugnationum indicantur : 
alterum quod fit vase i. e. bellico instrumento, igitur vel armis vel vi 
et violentia, persecutionibus, brevi potentia materiali ; alterum quod fit 
lingua, quae est mentis et intellectus interpres, oppugnatione quae fit 
eloquentiae et scientiae auxiliis. Neutrum genus succedet. In utroque 
autem omnes impugnationes quae concipi possunt includuntur. Bene 
notandum est, in hebr. magis nervose dici : omnem linguam quae te- 
cum (contra te) consistet ad iudicium condemnabis ; ergo Sion habebit 
ius et potestatem, ut omnem qui iudicio contendat cum Sione condem- 
net, reum vel impium declaret. Contendere autem cum Sione is dicitur, 
qui vel obedientiam et submissionem denegat vel Sionem erroris accu- 
sat vel doctrinam eius impugnat. Ut ergo nova theocratia omnem lin- 
guam contendentem iudicio possit. condemnare efficaciter, adesse debet 
in ea summa auctoritas iudicialis, cui omnes se subiicere tenentur. Ad 
hane autem auctoritatem praeprimis pertinet ut in nova theocratia adsit 
magisterium infallibile, quo sine ullo erroris periculo constet, quid sit 
vera doctrina; nam quomodo sine tali auctoritate Sion posset omnem 
linguam condemnare? etiam illam qua ipsa doctrina fucatis rationibus 
impugnatur? Promittitur itaque theocratiae victoria perennis, qua pro- 
sternet hostes aperta vi insultantes vel calumniis, mendaciis, falsis doc- 
trinis et rationibus eam impugnantes. Et talis victoria perpetua est here- 


1. S. Ephr.: « omae regnum tibi oppositum non porducet opus suum ad finem, id est, 
vectes iuferui non praevalebunt adversum te; ef omnem linguam... i. e. dabo vobis os ut 
nequeant adversarii vestri vos superare ». 

ditas, sors inalienabilis servorum Domini, quibus scil. ea contingit 
quia intime iuncti sunt cum servo Domini. Servus enim Domini in lucem 
gentium erit; hanc autem lucem omnibus afferet ope theocratiae instau- 
ratae i. e. ope suae Ecclesiae; ergo sors ej attributa et ius illud quod 
Deus apud se sartum tectumque servabit (Mald.) erit indefectibilitas 
Ecclesiae, qua omni impetu superior omnem impugnationem et errorem 
perpetuo victrix efficaciter reiiciet. Duo illa hostium genera ita descri- 
bit S. Cyr. : « hi grassantur in sanctos, interdum et iacula emittunt 
multifariam saevitiae suae tela iactantes, persecutiones et, afflictiones et 
variatentationum inventa inducentes ; sed non prosperabuntur a Christo, 
ut possint animas sanctorum corrumpere ; impiarum dein haereseon in- 
ventores, blasphemas voces contra ineffabilem maiestatem proiicientes 
tantum non vocant in ius sanctos qui veritatem propugnant et sinceram 
ecclesiasticorum dogmatum rectitudinem iuveniliter et animose defen- 
sant; verumtamen vincuntur Christo etiam hoc sanctis largiente. Ab eo 
enim proficiscitur quod possunt omnem hostium impetum omnemque 


impiae vocis reluctationem superare et confutare ». Nova theocratia est. 


semen illud quod servus Domini videbit (53, 10); haec autem theocra- 
tia erit universalis (v. 2. 3), erit sancta (v. 4-14), erit invieta (v. 9. 10. 
16. 1), omni impetu et errore superior et potestate et auctoritate iudi- 
ciali omnes adversarios condemnans (v. 11; sim. Sasb. Pint. For. Sanct. 
Lap. Tir. Troch). 


6. Oratio sexta 93, 1-13. 


Anc. — Admonentur ut relicta rerum vanarum atque inutilium con- 
sectatione ad Deum verum vitae et salutis auctorem et largitorem se 
convertant, qui promissiones Davidi datas implebit dans Messiam ad 
quem gentes congregabuntur (58, 1-5). Ad Deum autem sese convertant 
abiecta omni iniquitate ; ad quem reditum quo efficacius invitentur, quam 
sublime sit Dei consilium et quam certo in opus deducendum explicat. 
Egredientur enim laetantes ex captivitate, innovabitur terra et Dominus 
regnabit in aeternum (55, 6-13). 

In oratione praecedente vates novam theocratiam, opus Messiae, os- 
tenderat et pacem et securitatem quae in ea continentur descripserat. 
Iam in hac oratione doctrinam propositam pro suis aequalibus utilem 
reddere ac proficuam conatur. Salute enim illa adeo praeclara per se fluit 
adhortatio, ut abiectis vanis studiis et conatibus ibi pacem et felicitatem 
quaerant, ubi plene adest, id. est apud Dominum. Dein vates illis osten- 
dit viam qua iam nunc ad salutem illam animos praeparent vitaeque 

praecepta proponit. Quae quo libentius opere exsequantur, Dei sublime. 
consilium magnificis verbis eis ob oculos ponit. — Est haec oratio iterum 
nobis argumento, quomodo vates ex oraculis messianis pro aequalibus 
suis vitae normam et praecepta colligat. Messias enim omnibus in salu- 
tem mittitur et non est aliud nomen in quo nos oporteat salvos fieri. 
Ante eius adventum fides in ipsum requirebatur; salus iis hominibus 
non potuit esse obstructa et negata. Unde vates ostendit et docet, qua 
ratione salutis se possint participes reddere et quid ea temporum condi- 
tione ab iis sit praestandum, qua fide et spe divina promissa sint am- 


plectenda. — - 


a) Salus apud Dominum est quaerenda 55, 1-5. 


Eam temporis conditionem vates ob oculos habet qua multi sedulo 
conatu et magno desiderio reipublicae populique statum feliciorem red- 
dere student vel saltem res meliores magisque prosperas exoptant diffi- 
cultate temporum pressi. Eiusmodi rerum conditionem iterato tempore 
Isaiae adfuisse qua optimus quisque inquireret quo tandem remedio 
malis praesentibus esset obviam eundum, nemo in quaestionem vocabit. 
Vana et inutilia conamina ut relinquant, veram ut seligant viam vates: 
hortatur v. 1 « Ommnes sitientes venite ad aquas et qui mon habetis 
argentum properate, emile et comedite ! venite, emite absque argento et 
absque ulla commutatione vinum et lac » ! — quid magis per se patet 
quam ut sitientes veniant ad aquas? praesertim si quibus sitim exstin- 
guant, vinum et lae, absque ulla solutione pretii, gratis habere pos- 
sunt? Unde monitio in eo consistit, ut ibi tandem remedia quaerant, ubi 
vere adsunt ! ut ne falsis fucatisque implicentur. Eam loquendi rationem 
vates adhibet quae proverbiis est propria. In proverbiisautem vera doc- 
trina aquae, vini symbolo saepius proponitur (cf. Prov. 9, 2. 8; 18, 4; 
20, 5; 25, 25); insuper vates iam supra sermonem intulit de aquis 
salutis (12, 3; 44, 3), de convivio pinguium vinique meracissimi (25, 
6). Unde ad vera bona i. e. messiana inquirenda invitat et in tali inqui- 
sitione omnem sitim omneque desiderium exstingui ac satiari docet. 
Bona ea describit tamquam bona prorsus gratuito danda, tamquam bona 
ordinis altioris, quare pretio soluto vel ullius rei commutatione acquiri 
nullatenus possunt. Homo igitur per se nihil afferre potest quo ad illa 
pertüingat; gratis autem donantur properantibus. Hae aquae salutis 
optime declarantur per eum qui dixit : si quis sitit veniat ad me et 
bibat (cf. Ioan. 4, 43. 14; "1, 31. S. Hier. Cyr. Sanct. Lap. etc.). 
Admonitio autem ut est generalis, ita omni tempori facillime accommo- 

datur et omni valet aetate : pro aequalibus Isaiae, pro exsulibus, ut data 
opportunitate ad verum salutis fontem redeant neve cisternas sibi 
fodiant dissipatas quae aquas nequeunt continere etc.; valet pro tem- 
pore messiano, de quo haec habet S. Hier. ::« spreto igitur illo argento 
et pecuniis quibus aquas Domini emere non possumus, pergamus ad 
eum qui tenens calicem sacramenti discipulis loquebatur : accipite et 
bibite... quod vinum miscuit et sapientia in cratere suo omnes stultos 
saeculi mundique sapientiam non habentes provocans ad bibendum ; et 
ut non solum vinum emamus sed et lac quod significat innocentiam 
parvulorum, qui mos ac typus in occidentis ecclesiis hodie usque ser- 
vatur, ut renatis in Christo vinum lacque tribuatur ». 

Ad verum igitur fontem accedant! Cur enim vano labore et inutili 
consumantur? Unde adhortationem fulcit v. 2 « quare appenditis argen- 
tum non in panibus et laborem vestrum mon in saturitate? audite 
audientes me et comedite bonum et delectabitur in crassitudine anima 
vestra » ! — hebr. quare appenditis argentum in non-panem et laborem 
vestrum 1n non-saturitatem ? pecuniam expendunt et laborem impen- 
dunt, verum in eas res quibus panis et saturitas minime acquiritur. 
Ergo exserunt conamina ad conditionem rerum emendandam ; at ibi 
quaerunt auxilia, ubi non sunt ; « in alia studium confertis vestrum, ex: 
quibus non potest anima enutriri neque cibo ad satietatem frui » (Euseb.). 
Increpatio haec aeque valet de studio foedera ineundi cum exteris (cap. 
30 seq.) ac de labore et argento idolis impenso (46, 6; 57, 5; cf. 2, 
18. 90) ac generatim de omni conatu quo quis suis viribus vel ope 
humana salutem ac felicitatem acquirere vult. Loquitur vates commise- 
ratione quadam de inutili labore et conatu quo vires exserant, mole- 
stias subeant pro nihilo! Ubi vero labor et sedulitas maxima utilitate 
collocari possit ac debeat, indicat monens ut ad se animos advertant, ut 
Domino dicto sint audientes, quo fiet ut bonorum abundantia fruantur 
et delectentur ubertate divina. 

In hac animorum obedientia et promptitudine bona pro iis cuncta 
reponuntur; quare v. 3 « nclinate aurem. vestram et venite ad me! 
audite et vivet anima vestra et feriam vobiscum pactum sempiternum, 
misericordias David. fideles » ! — magna epitasi Dominus fidem, obe- 
dientiam, promptitudinem animi postulat; si verba Dei audierint, fide 
et obedientia susceperint, vivet anima eorum, vera vita coram Deo et 
vera felicitate fruetur; qua in re beatitas illa consistat, sequentibus 
declaratur; Deus scil. pactum aeternum quod promisit omnino exse- 
quetur (cf. Os. 2, 18), huius autem pacti aeterni quasi culmen et fasti- 
gium sunt gratiae illae quas Davidi stabili modo et constanti se datu- 
rum promisit. Verba T?1 "T?" promissa illa dicunt quae iisdem vocibus 

9 Sam. 71, 14 seq. et Ps. 89, 29 seq. declarantur; sunt promissa de 
throno aeterno David, proin de Messia ex domo David prodituro. In 
hisce omnium bonorum cumulus continetur et misericordiis David spe- 
ciali ratione quale sit pactum declaratur; nam, ut bene S. Cyr. : « quale 
sit igitur illud aeternum foedus quod accedentibus ad ipsum per fidem 
consummabit, planum facit cum subdit statim : sancta (£o:x, ita LXX) 
David fidelia; vel enim pollicitationem factam divino Davidi de omnium 
nostrum servatore Christo gentibus revertentibus praestandam dicit, 
vel divina vocat et sacra vaticinia de Christo ». Haec autem promissa 
fidelia i. e. stabilia, inconcussa vocat, uti 9 Sam. 1, 16. Pactum suum 
in istis potissimum consistere declarat (cf. Mald. For. Malv. Sasb. Lap.); 
apta monitio et pro tempore schismatis inter regnum iudaicum et israe- 
liticum et pro tempore exsilii; qui igitur salutis se participes reddere 
volunt, ne a domo David se sepgrent, sed illi subiectione adhaereant, 
ducem ex stirpe davidica sequantur! In hac enim domo ex tempore 
Nathan omnia promissa messiana reposita sunt, huic sollemni iureiu- 
rando sunt attributa (cf. 4 Par. 17, 14. Ps. 89, 29. 30. 36-38) ita ut 
foedus Dei cum populo in hac promissione suam habeat perfectionem, 
absolutam, quia in Messia demum omnia bona nobiscum communicantur. 
Quam bene autem David intellexerit promissiones illas in Messia demum 
iri absolutum, elucet ex ultimis eius verbis (2 Reg. 23, 3-5; cf. de 
IHwumnmelauer, comment in h. 1.). s 

Quia igitur misericordiae David fideles i. e. gratiosae promissiones 
firmae atque robustae (S. Hier.) de throno aeterno et regno sempiterno 
Messiam dicunt filium David qui ab aliis prophetis iam immediate David 
appellatur (Os. 3, 5. Ier. 30, 9. Ez. 34, 23. 94 ; 31, 24. 95), etiam vates 
noster immediate transire potest ad ipsum illum, de quo in hac parte 
iam eadem fere annuntiaverat : v. 4 « ecce testem populis dedi eum, 
ducem ac praeceptorem gentibus »! — cf. 49, 6; 49, 6. 8; 53, 41. 
Unde Deus cum post illas admonitiones (v. 1-3) Messiam introducit, 
eo ipso clare ostendit, a quo aquae illae salutares sint expetendae, quis 
sit audiendus, ad quem sit properandum, ut comedant bona, ut vivat anima 
et abundantia bonorum delectetur. De Messia enim hic fieri sermonem, 
ex eo patet, quia iis inducitur titulis qui in hac parte Soli Messiae attri- 
buuntur; dein cum hae orationes arcte cohaereant cum 53, 10-19, trans- 
itus ad Messiam non est repentinus, abruptus, immo in misericordiis 
David fidelibus iste ad Messiam transitus iam adest, quia summa pro- 
missionum teste Davide in Dominatore illo consistit. Quare cum S. Hier. 
Cyr. Euseb. Theod. et plerisque interpretibus catholicis et multis 
etiam protestantibus (Hos. Iahn, Naeg.) hic non ipse David rex, verum 
is cuius typus erat David, Messias agnosci debet. Messias testis est, 


Is. 55, 4 358 


quia de foedere a Deo promisso testimonium exhibet omnium gravissi- 
mum et maximum, pactum scil. plene adimplens et omnia foederis bona 
nobis merens, et quia nobis de Dei veritate et. voluntate testimonium 


perhibet, et tamquam talis testis simul est princeps nationum et illarum 
legislator. 


Neque desunt qui verba ea de Davide rege explicent; cf. S. Thom. Schegg 
Kn. Del. Or.; monent Davidem victoriis suis testem potentiae Domini fuisse, 
item psalmis laudes Dei annuntiasse neque semel in psalmis spopondisse se Dei 
laudes annuntiare velle in gentibus (Ps. 17, 50; 56, 10) ; dein alios populos ab 
eo esse subiectos quibus praecepta dederit etc. Haec utut vera sunt, hic tamen 
rem non evincunt. Nam cur subito ea ex historia David in hoc contextu comme- 
morentur, nulla ratio afferri potest; neque enim in his ostenduntur eae miseri- 
cordiae David fideles quae aequalibus Isaiae solatio et confortationi esse pos- 
sunt, et cum exsilium et dissolutio veteris theocratiae iam ob oculos prophetae 
versetur, etiam pactum sempiternum, de quo v. 3, hisce illustrari nequit quae 
ad solum Davidem referuntur. Dein bene notari oportet, sermonem fieri de pacto 
futuro et prophetam totis viribus in id incumbere, ut populum ad fidem Dei et 
obedientiam adducat. Iam in ea. admonitione difficile cernitur quid sibi velit 
David qui olim victor exstiterit et dominator in gentes vicinas; oplime vero ad 


- totam adhortationem convenit ostendi etexhiberi Messiam, in quo vera illa bona 


quorum desiderio tenentur reposita sunt et qui est pacti. sempiterni et promis- 
sionum Davidi concessarum ultima et summa perfectio et terminus. De Messia 
tandem ea quae v. 4 dicuntur vere valent et plene; sed quot et quantis limiti- 
bus opus est, ut verba adeo ampla ad Davidem restringantur ? Quibus transitus 
ad Messiam ' nimis abruptus videtur, velin v. 3 iam explicant misericordias 
Davidi et semini eius datas et eodem modo in v. 4 eum de Davide et semine 
eius interpretantur, vel statim David ut nomen Messiae in v. 3 capiunt. At neu- 
trum opus est neque commode admitti potest. Posteros enim David non tales se 
praestitisse, quales verba in v. 4 postulant, non indiget probatione ; et quam- 
vis Osee vocet Messiam David (Os. 3, 5), Isaias tamen id non facit hoc loco 
quia ea affert verba quae ex libris historicis et psalmis non possunt intelligi 
nisi de Davide. Sed si quis transitum explicat ita ut vatem dicat a typo 
Davide immediate transiisse ad antitypum Messiam, non repugno ; at addi 
debet in ipsis verbis v. 4 et in contextu huius partis quae tota est in ser- 
vo Domini eiusque opere describendo satis adesse indiciorum, quibus cognosci 
possit de quo loquatur propheta. 


Iam quomodo Messias dux futurus sit et legislator gentibus et qualis 


1. Cum propheta Messiam ita proxime adiungat ad promissiones gratiosas Davidi conces-: 


eas, patet immerito Ewald, Kn. aliosque contendere vatem huius partis auctorem nihil. 
scirc de Messia ex stirpe davidica oriundo. 


n 

inde gloria in ipsum populum Israel redundatura sit, proponit, ut osten- 
so gentium studio ipsi quoque ad talis salutis aemulationem etamorem inci- 
tentur. Quare arctus adest cum antecedentibus nexus isque non solum cum 
v. 4, sed etiam cum admonitionibus praeviis v. 9 « ecce gentem quam 
nesciebas vocabis et gentes quae te non cognoverunt ad te current prop- 
ter Dominum Deum tuum et Sanctum Israel, quia glorificavit te »; — 
quae similia David de se dixit (2 Reg. 22, 44. Ps. 17, 44), modo emi- 
nenti in eius filio, in Messia, adimplebuntur. Populus enim messianicus 
gentes alias eousque ignotas ad Dei cognitionem et foedus advocabit ; aliae 
iterum gentes longinquae ad Dei populum sese insigni aemulatione 
aggregabunt; et ratio est propter Dominum, Dei causa, quia eum tam- 
quam Jahve cognoverunt et quia Sanctum ]srael qui gloriam suam et 
sanctitatem in populum electum effundit et ibi se gloriosum reddit agno- 
verunt. Si ergo gentes gloria Domini et gloria qua suum populum exor- 
nat ad assiduum studium quaerendi Deum incitantur, quanto magis 
aequum est, ut ipsi Israelitae, populus electus, quem Dominus tanto ho- 
nore praevenit, pari assiduitate salutem exquirat? Eos ergo stimulos 
adhibet propheta quos 2, 8 gentium fervore proposito properantium ad 
montem Sion et ad domum Dei Iacob : domus Iacob venite et ambule- 
mus in lumine Domini ! Splendore Sionis messianicae gentes efficaciter 
invitantur ; cf. 60, 3 et iam 2, 3; 44, 5; 49, 93. Quantopere autem 
Israel sit glorificatus per Messiam, lege apud S. Paulum (Rom. 9, 4. 5) 


b) Quomodo et eur Dominus sit quaerendus 55, 6-13. 


Igitur apud unum Dominum est salus eaque praeclarissima. Immo 
gentes quoque sacro quodam studio ad eius salutis participationem accur- 
rentes cernit propheta. Quid ergo ex iis consequitur pro populo? quomo- 
do ad dignitatem illam in v. 5 indicatam sese debet praeparare? et quid 
iam nunc facere? Respondet, vates v. 6 « Quaerite Dominum, dum in- 
veniri potest, invocate eum, dum prope est »! — monet ne gratiam 
oblatam sibi elabi patiantur; simul subobscure minatur dicens dum ... 
fieri posse ut Dominus aliquando recedat a populo infideli et gratias adeo 
abundantes iam non concedat. Apertiora sunt quae apud Amos habentur : 
« ecce dies veniunt, dicit Dominus, et mittam famem in terram, non famem 
panis neque sitim aquae, sed audiendi verbum Domini ... circuibunt 
quaerentes verbum Domini et non invenient » (Am. 8, 41. 12). Quae igi- 
tur contumacibus imminent, vates innuit (cf. 30, 11) postea rem fusius 
declaraturus (56, 9 seq.). Unde « quaerite eum, dum datur locus poeni- 
tentiae, et quaerite non loco sed fide; et invocemus eum dum prope est, 
ne nostris vitiis atque peccatis procul recedat » (S. Ilier.). Quomodo 

autem quaeri oporteat Dominum, declaratur v. 1 « derelinquat impius 
viam suam. et vir iniquus cogitationes suas et revertatur ad Dominum 
et miserebitur eius, et ad Deum nostrum, quoniam multus est ad. igno- 
scendum »! — duo illa inculcantur : declina a maloet fac bonum, qui- 
bus utique continentur omnia; recedere a malo et accedere ad Deum 
iubentur. Hisce duobus, aversione a creaturis et conversione ad Deum, 
omnis in melius emendatio, omnis coram Deo iustificatio consistit. Mo- 
net propheta internam animi mutationem esse peragendam, fontem ma- 
lorum i. e. cogitationes et desideria mala esse obstruendum. Unde pro- 
.pheta eodem modo praeparationem esse faciendam dicit ad salutem 
percipiendam, quo a praecursore et ab ipso Christo regnum messia- 
num est annuntiatum : poenitentiam agite, appropinquavit enim re- 
gnum coelorum(Matth. 3, 2. Marc. 1, 4. Luc. 3,3) ; dicit enim yezévou men- 
tis mutationem, ut ergo animus avellatur ab illis quibus male adhaesit et ei 
adhaereat a quo aversus male erat. Haec adhortatio spe fulcitur miserationis 
amplissimae consequendae; nam multus est i. e. saepe et multum et 
libenter ignoscit, condonationes multiplicat (cf. For. Mar. Osor.); quare 
nemo etsi scelerum sarcina oneratus animum abiiciat, sed ad laetam 
spem et fiduciam assurgat. 

Hane adhortationem propheta confirmat ex sublimitate divinorum 
consiliorum, qua ratione et pusillanimis dubitantibusque omnem diffi- 
dentiam eximit et omnium animos ad tantam salutem capessendam vehe- 
menter impellit v. 8 « non enim cogitationes meae cogitationes vestrae 
meque viae vestrae viae meae, dicit Dominus ; v. 9 quia sicut exaltan- 
tur coeli a terra, sic exaltatae sunt viae meae a viis vestris et cogita- 
tiones meae a cogitationibus vestris »; — hac sententia et comparatione 
vehementer admonemur, ne de rebus consiliisque divinis humano more 
i. e. secundum angustas nostras et limitatas normas sententiam feramus. 
Nam et consilia divina (cogitationes) et modi auxiliaque (viae) quibus 
illa in opus deducere Deus constituit ita ab humana cogitandi agen- 
dique ratione recedunt et sublimitate excellunt, sicut a terra elevati sunt 
coeli; aliis verbis sunt incomprehensa. Huius autem doctrinae applica- 
tio ad antecedentia complura in se continet. Exhibetur enim in hac su-. 
blimitate et excellentia ratio gravissima, cur relictis rebus vanis totis 
animis Deum quaerant; Deus enim adeo praeclara iis donare vult quae. 
ipsi ne excogitare quidem possunt ; eacomparatione idem fereinnuitur quod 
S. Paulus dicit : oculus non vidit nec in cor hominis ascendit quae praepara- 
vit Deus iis qui diligunt illum (1 Cor. 2, 9). Unde nexum bene adstruit 
Mald. : meliora ego erga vos cogito. Sed simul in ea sublimitate conti- 
netur summa quaedam ratio et consolatio ne quis de Dei misericordia et 
fidelitate (S., Cyr. Sasb.) vel de Dei potentia ad salutem illam adducen- 

dam dubitet (S. Hier. Reinke, Schegg); continetur misericordiae Dei 
descriptio : « homines vel semel vix condonant in se peccanti; si autem 
bis vel ter id quispiam faciat, praeter hominum naturam facere videtur; 
longe ab his moribus est Dominus » (For. sim. Theod. Osor. Troch. 
etiam apud Pint. Lap. Men. Tir.). Comparationem autem distantiae 
coeli a terra attulit, quod nulla alia maior esset in rebus creatis, qua 
simul declarare velle videtur se velle efficere, ut numerus peccatorum 
dummodo resipiscant infinitis modis a misericordia sua superetur (cf. 
Procop. Malv.). Neque a proposito alienum est quod alii connectunt effe- 
rentes necessitatem conversionis, cum hominum viae et cogitationes. 
longissimae absint a divina sanctitate et iustitia (cf. Sanct. Calm. RoM. 
sim. apud Pint. Hahn, Del. Or.); quam acceptionem, uti Sanct. mo- 
net, iam Chald. quoque in sua paraphrasi exprimit. Haec autem omnia 
in eo conveniunt, consilia divina non esse dimetienda secundum an- 
gustam mensuram mentis humanae. 

Dei quidem consilia in se sunt hominibus incomprehensa prae subli- 
mitate ; nihilominus in opus deducentur; qua in re nova ratio contine- 
tur, cur ad Deum revertantur Deoque uni omnium bonorum auctori 
adhaereant neque de praeclara salute dubitent; nam v. 10 « et quomodo 
descendit imber et nix de coelo et illuc ultra non revertitur, sed ine- 
briat terram. et infundit eam et germinare eam facit et dat semen 
serenti et panem comedenti : v. 41 sic erit verbum meum quod. egre- 
dietur de ore meo; non revertetur ad me vacuum, sed. faciet quaecum- 
que volui et prosperabitur in his ad quae misi illud » ; — comparatione 
illustratur quam efficax sit verbum Dei i. e. promissio a Deo facta (v. 3), 
sed simul modus operationis divinae praeclaro exemplo delineatur. Dei 
enim gratia blande ac leniter sese animis infundit, eos excitat et elevat 
et germine divino fecundat, ut fructus demum praeclari edantur. Neque 
igitur repentinae rerum mutationes neque inaudita quaedam ac stre- 
pitu et admiratione plena exspectanda erunt, sed promissiones Dei 
ratione placida paulatim ad fruges laetissimas maturescent. Nonne 
etiam iste modus operandi longissime abest ab humana ratione? Deus 
enim non uno impetu hostes prosternit, non subito regnum suum 
universale instituit neque statim ad plenum adducit triumphum, quam- 
vis homines de illa Dei mora ac patientia facile conquerantur (cf. Ier. 
12, 1 seq.). Vide comparationes quibus idem modus agendi placidus ac 
quietus innuitur 50, 9 et 51, 6. Verbum Dei h. l. est promissio Dei de 
qua sermo fuit. Pulchre verba accommodant ad Verbum quod erat in 
principio apud Deum et in mundum missum est neque vacuum rever- 
sum est ad Patrem (cf. S. Hier. Cyr.) ; sed sensu literali non esse hic 


mentionem Filii Dei, non opus erit advertere; habes similem locutionem 
9, 8 et Ps. 106, 20 et 1471, 18. 

Atque pactum.illud sempiternum et misericordias David fideles (v. 3) 
in opus iri deductum, uti habent pignus firmissimum in ipsa Dei fide- 
lissimi ac potentissimi promissione, ita in liberatione ex exsilio habe- 
bunt eiusdem rei testimonium et initium v. 12 « quia in laetitia egre- 
diemini et in. pace deducemini ; montes et colles cantabunt coram vobis 
laudem et omnia ligna regionis plaudent manu »; — egredientur e 
Babylone non in tumultu nec in fuga nec in pavore (cf. 52, 19), sed in 
laetitia; secure et cum honore proficiscentur (cf. 40, 11. 31). Ipsa 
rerum natura iis de recuperata libertate gratulabitur; neque id solum 
quia laetis omnia laeta et festiva videntur, neque solum modus loquendi 
est usitatus, quando ingens aliqua laetitia atque triumphus significatur 
(Sanct. Calm.), sed significatur ipsam rerum naturam si opus fuerit 
eis fore emolumento et adiutorio ad prosperum reditum (cf. 41, 18. 19; 
43, 20 ; 44, 23; 49, 13) et uti fuerint res creatae suo modo poenae par- 
ticipes, ita etiam fore redemptionis et salutis (cf. ad 11, 6; 35, 1. Rom. 
8, 23). 

Iste egressus initium quoddam est conditionis et instaurationis multo 
melioris, quam symbolo quodam e rerum natura deprompto declarat 
vates v. 13 « pro saliunca ascendet abies et pro urtica crescet myrtus, 
et erit Dominus nominatus in signum aeternum quod non auferetur » ; 
— hebr. pro vepreto (senticeto) ascendet cypressus i. e. generatim pro re 
vili substituetur alia multo praeclarior, uti simili modo 32, 15 dictum 
est. Symbolum tale eo melius eligitur, quia gloria instaurationis in 
ultima sua perfectione etiam ad glorificationem rerum creatarum redun- 
dabit, quando scil. liberabitur a servitute corruptionis creatura, cui 
nunc invita subiecta est. Nota aliquam iam rerum creatarum elevationem 
' et liberationem contineri et exprimi in sacramentis et sacramentalibus 
Ecclesiae et varia ad eandem spectantia.occurrere in vitis Sanctorum. 
Quibus aliisque patet has imagines a natura depromptas non esse nuda 
symbola neque meras fictiones vel inanes prosopopoeias, sed ex intimo 
cum homine eiusque redemptione nexu et ex veritate quadam gloriae 
hauriri; quare etiam illi a proposito aberrant, qui in eiusmodi symbolis 
varios hominum ordines vel varia hominum opera delineari opinantur. 
Exsistet ergo nova quasi terrae facies in locis desertis et horridis et 
iucundissima quaedam amoenitas apparebit, in qua rerum in melius 
mutationem egregie adumbratam cernere licet. Atque haec nova rerum 
facies erit Domino in nomen et in. signum aeternum quod. non aufe- 
retur hebr.; in ea relucet gloria Dei et magnifica maiestatis eius mani- 
festatio et. gloriae divinae monumentum illustre, nova theocratia, 
laudem Dei eiusque magnitudinem. per orbem annuntiabit neque unquam 
deficiet vel delebitur (hebr.). Ita implebitur illud : plena est omnis terra 

gloria eius (6, 3). Et nova haec rerum conditio cuius gloria et homines 
et res creatae collustrantur, splendore suo atque ornatuin Domini hono- 
rem et praeconium magnificentissime redundabit. Tunc habebitur illud : 
in te gloriabor (49, 3; cf. 42, 19). Atque hoc exitu ostenso efficaciter 
sustinetur admonitio illa in v. 6 et "1 proposita et ubertim declaratur 
quanta felicitatis copia Deus desideriis suorum sit satisfacturus, unde 
ratio potentissima est proposita pro illo : omnes sitientes venite ad 
aquas (v. 1) et ad quid ultimatim tendat Zustificabit multos (53, 11) 
praeclare ad animos voluptate perfundendos est exhibitum. 


De nominibus arborum et plantarum haec notat S. Hier.: « czot$7, quoque et xovoto 
(xóvo£a) sive saliuncea et urtica in abietem vertentur ac myrtum et cyparissum. Ecora 
iuxta, Symmachum et LXX. in hebr. scribitur nesus (y*3Y3), quem Aquila et Theo- 
dotio «ov)tn» interpretati sunt. Est autem. zóvozx herba vilissima et amara odorisque 
pessimi. Ubi autem LXX transtulerunt zóvo£a quae in hebr. dicitur sarphod (27D, 
vel ut alii seribunt 32D; cf. Liber Iesaiae, ed. Baer), Symmachus verüt urticam; 
utcumque se habet nominum proprietas, hoc dicendum est, quod mala verlantur in 
bona et pro vitiis nascantur virtutes ». 


1. Oratio septima 96, 1-51, 91. 


Anc. — Beatus erit qui Deum colit et iustitiam sequitur. AÀ qua beati- 
tudine neque alienigena, neque eunuchus excluditur. Immo si eunu- 
chus fide constanti Deo adhaeserit, honore praecipuo in domo Dei potie- 
tur; item alienigena qui Dei legem custodierit Deo erit gratus et accep- 
tus, non minus quam Israelitae (56, 1-8). Vae autem impiis! Ruinae 
autem causa reponitur in socordia atque vesania et impietate ducum ac 
principum, qui ad indicia iudicii et ultionis ingruentis animos minime 
advertunt (56, 9-571, 2). Pari impietate tenetur maior populi pars : pro- 
phetas irrident et multiplici idololatriae impliciti sunt ei sedulitate ma- 
gna operam dantes et timorem Dei omnino reiicientes (51, 3-11). Quare 
Deus impiis retribuet, secundum operá eorum; piis vero et iis qui re- 
sipuerint pro sua benignitate gratiam donabit et pacem abundantis- 
sime, dum impii continua tempestate iactentur (51, 12-91). 

Oratio haec arcte ad antecedentem pertinet. Postquam enim gloriam 
Sionis vel theocratiae instauratae descripsit (cap. 54) et ad talem glo- 
riam et salutem omnes invitavit via demonstrata qua ad eam pervenire 
oporteat (cap. 35), hoc loco gloriam Sionis et indolem universalem novae 
theocratiae explicatius eo ostendit, quia remotis limitibus legis mosai- 
cae etiam alienigenae et eunuchi (cf. Deut. 93, 4 seq.) locum et hono- 
rem praecipuum habebunt. Qua re simul illud iustificabit multos 58, 

11 magis declaratur et quae 34, 18 et 35, 5 paucis dicta sunt 
uberius illustrantur. Magna emphasi vates urget spem beatitatis et 
honoris praecipui in theocratia unice collocari in Dei cultu et fideli ob- 
servatione iustitiae. Ad quam observationem ut omnes stimulet, transit 
ad delineandam sortem illorum qui abiecto timore Dei cupiditatibus suis 
et sceleribus et idololatriae variis generibus indulgent. lis ruinam et 
interitum denuntiat et ita sibi viam parat sorte piorum atque impiorum 
inter se comparata ad notam illam clausulam : non est pax impiis. 
Hac vero impiorum sortisque eorum descriptione vates latius ea pro- 
sequitur, quae iam passim in huius sectionis orationibus tetigerat; 
scil. fore multos ex Israel qui Deo et servo Domini fidem et obedien- 
tiam denegent; ita 49, 4; 50, 11; 53, 1. 8. Impiorum miseria et poena 
descripta quasi a parte contraria (cf. 8, 24 seq. 29, 9; 30, 16. 33; 34, 
1 seq.) stimulos addit ad prosecutionem verae iustitiae et salutis. De- 
nique minime negligendum est quantopere propheta eiusmodi et adhor- 
tationibus et increpationibus indolem theocratiae novae esse spiritualem 
et omnino ad veram pietatem fovendam atque ad exstirpanda scelera 
esse natam factamque doceat atque inculcet. Id quod uberius etiam 
et efficacius in tertia sectione praestatur. 


a) Limites legis mosaicae removentur 56, 1-8. 


Magna illa salute et gloria proposita (88, 12. 13) vates denuo, uti 
55, 6. 7, viam demonstrat qua ad eam perveniri possit; v. 4 « Haec 
dicit Dominus : custodite iudicium et facite justitiam, quia iuxta. est 
salus mea ut veniat et iustitia mea ut reveletur » ; — ut normam iuris 
ac iusti sequantur monet; eam eninr turpiter negligi iam in parte priore 
saepe acerbe conquestus est (cf. 1, 23; 5, 7. 23 etc.), in ea autem 
omnis ordo reipublicae et familiarum fundatur. Si igitur normam iuris 
a Deo datam sancte custodiunt et vita exprimunt, tunc salus Domini iam 
nune cuique prope adest et status ille rectus quem Deus efficere vult et 
hominibus inesse revera in opus deducetur (cf. 46, 13). Qua adhorta- 
tione id indicatur posse unumquemque se pro temporis ratione partici- 
pem reddere salutis a Domino oblatae, dummodo normam iuris ac recti 
a Deo propositam observet; pro toto autem populo edicitur, quomodo 
se debeat praeparare ad periodum illam qua Deus insigni modo salutem 
et iustitiam revelare decrevit. A qua praeparatione et conditione depen- 
debit, utrum bona illa maiore vel minore copia iis sint obventura. Salus 
autem Dei et iustitia insigni modo revelabitur ex orationibus in prima 
sectione consideratis per duos illos liberatores, Cyrum et servum Domi- 

ni. Unde haec admonitio pariter ad utramque pertinet liberationem ad 
quam accipiendam animorum quaedam praeparatio exigitur. Atque 
revera non omnes priore illa oblata usi sunt. Proxime vero ex oratione 
antecedente et salute ultimo loco descripta salus et iustitia pleno sensu 
dicit illas misericordias David fideles, ergo ultimatim salutem messiani- 
cam. Ergo admonitio est generalis et legem exhibet Dei universalem 
qua in omni demum periodo hominis cooperationem ad bona divina ac- 
cipienda exigit. 

Ut àutem normam iusti strenue prosequantur animis et, opere vitaque 
exprimant (facite), opus est religione, timore et cultu Dei; quare se- 
cundo loco vates et adhortatur et allicit. eos dicens beatos qui istis legi- 
bus insistunt v. 2 « beatus vir qui facit hoc et filius hominis qui appre- 
hendet istud, custodiens sabbatum mne polluat illud, custodiens manus 
suas ne faciat omne malum » ; —ài. e. exnoto hebraismo : ne quidquam 
mali faciat. Requiritur, ut non solum faciat bonum una fortasse alterave 
vice, sed ut apprehendat i. e. constanter ac firmiter retineat. Ex priore 
decalogi tabula unam legem sabbati commemorat, quia in ea cultus Dei 
et fides in ipsum et spes et amor continentur et exercentur (cf. 58, 13). 
Adde prophetam alias quoque per modum synecdoches unum actum 
unamve virtutem pro toto genere commemorare; ita v. g. iurare per 
Iahve (19, 48 et 45, 94 et 48, 1). Demum probabilissime haec lex sab- 
bati ut inculcaretur, ipsa negligentia et socordia aequalium Isaiae postu- 
labatur ; nam tempore quoque Ieremiae haec sabbati lex multimodo vio- 
labatur; unde explicite monentur aequales leremiae : nolite portare 
pondera in die sabbati (Ier. 11, 21 et seq.) et saepe accusantur ludaei 
de violatione sabbati (cf. Ez. 20, 19. 13. 16. 21. 94; 22, 8. 26 etc.), 
quam ante exsilium admiserunt. Haec observatio etiam propterea optime 
commemoratur, quia in ea certum quoddam habetur indicium quo loco 
apud populum sit et habeatur cultus et adoratio Dei; est scil. sollemnis 
et publica professio qua fide et qua in Deum reverentia et obedientia po- 
pulus rebus terrenis posthabitis bona altioris ordinis quaerat. 


Hae legis mentione facta aliqui putant indicium exhiberi vaticinium hoc tem- 
pore exsilii esse conscriptum, quo scil. sacrificia non potuissent offerri et tota 
fere religio ad observationem sabbati esset. redacta (Ges. Kn. Sein.). At haec 
illatio minime valet. Nam etiam stante templo et ante exsilium [eremias multum 
hane legem inculcat magna voce de eius violatione conquestus (fer. 17, 19-27). 
Si autem Ieremias antequam populus in exsilium eiiceretur tanto pondere eam 
legem. commendat, certe adhortatio haec nullo modo ex solo exsilii tempore 
explicari potest vel debet. Et si tempore Ieremiae talis adhortatio erat necessaria, 
quare eadem non etiam Isaiae tempore esse potuerit vel opportuna vel necessa- 

seq. 22, 8 seq.) revera multam ante exsilium in sabbati violatione peccatum fuisse : 
sabbata mea polluisti, a sabbatis meis averterunt oculos suos,sabbata mca viola- 
verunt vehementer ete. Cur ergo talis adhortatio aliena censenda est a tempore 
Isaiae ? Quam aegre multi tulerint observationem. sabbati, etiam per Amos 
(8, 5) docemur. Ergo non solum Nehemias (10, 34 ; 13, 15) de eius violatione 
conqueritur ; proinde talis adhoitatio minime arguit tempus exsilii. 


Et ab hac salute a Domino per servum Domini oblata excluditur 
nemo; limites quos lex mosaica fixit removentur; ibi enim Deut. 23, 
1-3 et eunuchus et Ammonites et Moabites prohibentur ab ingressu in 
ecclesiam Dei. Sed iam alia promulgatur lex v. 3 « et non dicat filius 
advenae qui adhaeret Domino dicens. : separatione dividet me Dominus a 
populo suo; et non dicat eunuchus : ecce ego lignum aridum »! — 
cf. Mich. 71, 11. Soph. 2, 41. Electio particularis qua Israel prae reliquis 
gentibus est in peculium Dei assumptus iam non dicit exclusionem 
aliorum ; cf. 19, 25. Maceries qua separabantur est ablata; gentes ad 
domum Dei Iacob accedentes (2, 3) etiam in populum Dei assumuntur. 
Hac promissione illimitata simul declarantur ea quae 45, 6 et 54, 15 et 
55, 4. 5 dicta sunt. Cum in vetere lege fecunditatis promissio tamquam 
divinae benedictionis signum esset data (Ex. 23, 26. Deut. 1, 14), eunu- 
chus peculiari maledictioni subiacere videbatur. Sed hanc iam tollit 
Dóminus promissione singulari v. 4 « quia haec dicit Dominus eunu- 
chis : qui custodierint sabbata mea et elegerint quae ego volui et tenue- 
rint foedus meum, v. 5$ dabo eis in domo mea et in muris meis locum 
et nomen melius a filiis et filiabus; nomen sempiternum dabo eis quod 
non peribit »; —- sanctitas interna postulatur quae triplici ratione 
declaratur : in fideli sabbati observatione, in vita reliqua qua quae 
Domino placita sunt (hebr.) opere peragunt et in constanti foederis 
custodia. Quae si praestiterint, in familia Dei vel inter Dei familiares 
habebunt locum et nomen melius filiis et. filiabus (hebr.) vel nomen 
melius prae filiis et filiabus, nomen praeclarius quam si haberent filios 
et filias; nomen scil. eorum i. e. gloria, aestimatio, laus in aeternum 
non cessabit. Vetere lege excludebantur ab ecclesia Domini ; iam iis in 
domo Dei, in templo, in muris Domini, in civitate Dei, ergo inter cives 
ac familiares Dei conceditur locus et nomen i. e. admittuntur cum 
honore ; immo excellentiore gloria digni'censentur quam prole numerosa 
acquirere potuissent. Praeterea momen aeternum habebunt. Hoc aliqui 
explicant : in aeternum vivent in hominum memoria (Kn. Sein. Del.) ; 
sed haec consolatio esset uti falsa, ita futilis. Quomodo enim fieri potest, 
ut memoria eunuchorum in aeternum in templo et in civitate Dei et 

apud homines conservetur? ltespondent aliqui : monumento (7) erecto. 
Sed num propheta censendus est serio promittere velle cuivis eunucho 
monumentum in templo et civitate in aeternum duraturum ? Si vero 
haec promissio in se est ridicula neque ser?o fieri potest a viro sensato, 
certe a sensu longe aliena est reputanda. Proinde nomen dicit, uti 
saepe, honorem, gloriam ; ille ergo coram Domino, in conspectu Domini 
vivet in aeternum peculiari honore insignitus (cf. Osor. For. Sanct. 
Pint. Sasb. Sa, Lap. Mar. etc.). Unde certissime innuit vates in nova 
theocratia virginitate et coelibatu locum et honorem in familia Dei 
acquiri excellentiorem quam generatione et posteritate; quare hisce 
promissis omnino praeludere censendus est verbis Christi Matth. 19, 
11. 19. Si enim qui ab hominibus facti sunt eunuchi vel tales nati, 
honorem maiorem apud Deum acquirere possunt dummodo hanc cum 
pietate conditionem ferant, ab eodem certe non excluduntur qui propter 
regnum coelorum ad maius Deo obsequium praestandum statum coeli- 
bem eligunt. Quare hic locus insignis est de praemio et dignitate 
virginitatis (cf. S. Hier. Cyr. Sanct. Lap. Tir. apud quos praeclari 
quoque SS. Patrum loci allegantur). 


Vox T manus notione monumenti occurrit 4 Sam. 15, 12 et 2 Sam. 18, 18; 
nomen et notio inde peti videtur quod cippi vel lapides instar manus erigeban- 
tur ad memoriam demonstrandam; immo in cippis nonnullis sepnuleralibus 
manus elata comparet (cf. Ges. Thes. p. 568). Sed ex hoc usu non sequitur 
nostro in loco eandem notionem voci necessario esse tribuendam. Nam "? multo 
frequentius in significatione loci vel partis, portionis adhibetur. Et revera cum 
unicuique pio eunucho non possit sano modo monumentum promitti in templo 
et in moenibus civitatis collocandum, necessario alia notio de loco vel parte 
erit seligenda, eo magis quia Deut. 93, 413 eo sensu vox adhibetur et forte 
etiam Is. 57, 8. ' Nomen quidem saepius dicitur de fama post mortem, de 
memoria ; immo quamdiu in posteris durat nomen parentum, ut notat. Sanct., 
tamdiu parentes in vivis agere censentur: « mortuus est pater et quasi non est mor- 
tuus; similem enim reliquit sibi post se» (Eccli. 30, 4) ; quare filii in s. literis vo- 
cantur Jucernae parentum,quia splendere faciunt neque interire sinunt illorum 
memoriam. Atex eo solum sequitur, in promissione eunuchis facta verba eligi ra- 
tione habitaet comparatione cum parentibus instituta ; id quod etiam mentione filio- 
rumet filiarum patet; minime autem conficitur vatem nihil aliud dicere velle quam: 
uti nomen aliorum vivit et propagatur in filiis, ita nomen eunuchorum in monu- 
mentis erectis. Nam monumenta iam supra exclusimus ; dein nomen melius ct 
locum meliorem (haec duo enim iungenda esse plerumque bene censent) pro- 


1. Et Sap. 3, 14 pariter dicitur de eunucho : &o055eca«... WApis Ex)ewtt wx v)iooz £» vxo 

mittit, sed qua ratione monumentum iam eo ipso maiorem famam ac celebri- 
tatem cuivis conciliet quam benedictio Dei in filiis filiabusque conspicua, ite- 
rum difficile intelligitur. Quod ut reddant probabile, advertunt fieri posse vel 
ut filii sint degeneres et ita ignominiam parentibus pariant vel ut posteri post 
aliquas generationes sine heredibus e vita excedant et ita nomen parentum 
deleatur, eunuchum autem monumento erecto in meliore esse conditione ; nam 
neque ei quidquam timendum esse opprobrii a filiorum iniquitate neque nomen 
eius interiturum esse posteritate deleta ; adesse scil. pro eunucho monu- 
mentum perpétuum famae eius praeconem. Vides quot opus sit hypo- 
thesibus, ut sensus habeatur ; et num revera habetur sensus promis- 
sione prophetica dignus ? Minime. Nam ubi erit eunuchi nomen et gloria, s; 
monumentum illud iam nemo prae aliorum multitudine aspexerit ? vel si casu 
coneciderit ? num quodvis monumentum in aeternum stabile sibi finxit [saias ? 
Unde nomen melius hoc sensu capi nequit. Remanet ergo sensus quem supra 
dedi, ut nomen sit gloria et honor apud. Deum, apud quem 1alis in aeternum 
vivit. Nomen melius ergo revera excellentiorem quandam in theocratia dignitatem 
dicit et perperam id a Schegg negatur. 

Si vero alii suam explicationem eo fuleiant, quod Israelitis vita post mortem 
qua quisque immortalis sit plane fuerit incognita (Sein. NNaeg.), vehementer 
errant. Nam animam esse immortalem [sraelitae plane noverunt. Id iam ex modo 
colligitur quo de animae creatione sermo est in Genesi (2, 7), quo mortui 
dicuntur colligi et congregari ad patres; et cum apud Aegyptios antiquissimos 
et apud Assyrios et Babylonios haec sententia de vita post. mortem fuerit per- 
vulgata (cf. liber qui dicitur mortuorum apud Aegyptios, das Todtenbuch, vel 
apud Assyrios et Babylonios in mythis de Izdubar et de descensu in infernum ; 
plurima testimonia collecta invenies a de Hummelauer in Stimmen aus Marià 
Laach 1877, XII p. 21 seq. XIII p. 91; 1876 X p. 393et Knabenbauer, Zeug- 
niss des Menscheugeschlechtes p. 9 seq. 159), quomodo quis ea solum consi- 
deratione adhibita in quaestionem vocare poterit eandem apud [sraelitas fidem ? 
Nonne ipsa necromantia adeo ubique pervulgata eandem testatur fidem ? Kt si 
Isaias adeo urget et inculcat salutem Domini esse sempiternam, nunquam de- 
ficere etsi coeli et terra liquescant et atterantur (51, 6), quid aliud poterit 
cogitari nisi fore post mortem aliam vitam? Praeterea cf. Ps. 18, 10; 48, 16 . 
72, 94. Prov. 15, 24. Iob 19, 25 etc. de qua re vide Zschokke, Theologie der 
Propheten p. 594-617 et fasciculos : Der Katholik 1877. II. 


Cum igitur eunuchus locum obtineat vel portionem et honorem me- 
liorem in Dei familia et in theocratia, iam non est lignum aridum (v. 3) 
: et querela illa quae in vetere foedere iure fundi poterat iam nullo modo 
valet in nova ; in hac illud obtinet : qui potest capere, capiat. Iam filio 
quoque advenae (v. 3) eae fiunt promissiones quibus in eadem eum Is- 
raelitis dignitate agnoscitur v. 6 « et filios advenae qui adhaerent Do- 
mino ut colant eum et diligant nomen eius ut sint ei in. servos, omnem 


366 Is. 56, 1-8 


custodientem sabbatum ne polluat illud et tenentem. foedus meum v. 'i 
adducam eos in montem sanctum meum et laetificabo eos in domo ora- 
tionis meae; holocausta eorum et victimae eorum placebunt mihi super 
altari meo, quia domus mea domus orationis vocabitur cunctis popu- 
lis »; — iterum prius, ut v. 4, recensentur conditiones in v. 6. Iam 
alienigenae penitus aequiparabuntur Israelitis : ut isti ad montem Dei, 
ad montem templi, tamquam ad centrum et sedem theocratiae ascen- 
dunt, ita alienigenas Dominus ipse adducet, in templum suum eos 
admittet, benedictionibus ditabit, eorum sacrificia magna cum appro- 
batione suscipiet; iam enim templum est domus orationis pro cunctis 
populis. Vide ad 2, 3. Cultum Dei describit vates ex norma vetere. 
Duo commemorat : sacrificia et orationem ; quae duo varie inter se 
differunt. Ergo pro nova quoque theocratia mentionem facit sacrificii 
praeter orationem. Et revera quomodo actus ille nobilissimus cultus 
Dei qui in sacrificio consistit desit in nova theocratia, quippe quae longe 
superior et excellentior priore cultum etiam debebit Deo exhibere longe 
sollemniorem et praestantiorem? Adde quod Is. 66, 21 dé sacerdotibus 
sermo fit ex gentibus assumptis. Innuitur ergo sacrificium revera fore 
in nova theocratia, de quo explicatius vaticinatur Malachias (1, 11). Dei 
amor et benevolentia in nova theocratia pulcherrime depingitur in lae- 
lificabo eos in domo orationis meae; ibi ergo bona et dona Dei sunt re- 
posita, inde exhilarantur donis eius affluentes et spe sanctorum ditat; 
(S. Cyr.). Quanta bona et quae consolatio reposita sit in oratione, docet 
propheta, ad quae verba optime convenit illud : tristatur aliquis ves- 
irum? oret (Iacob 5, 13). Illi praesertim /aetari dicebantur coram Do- 
mino qui sacrificiis laudis et gratiarum actionis oblatis epulis accumbe- 
bant sacrificalibus, quibus intima cum Deo coniunctio, amicitia, bono- 
rum communicatio repraesentabatur (cf. 23, 6. 9, quo loco et novae 
epulae illae sacrificales et exsultatio coram Domino describuntur). 
Domum Dei esse domum orationis cunctis nationibus et theocratiam 
novam continuo magis magisque iri propagatum et dilatatum, indicatur 
v. 8 « ait Dominus Deus qui congregat dispersos Israel : adhuc congre- 
gabo ad, eum congregatos eius »; — salus est ex Iudaeis et Iudaeo pri- 
mum evangelium est annuntiandum et Deus populum suum non abiicit, 
congregabit dispersos Israel, sed praeter Israelitas : amplius congregabo 
ad eum (addens) ad congregatos eius hebr. i. e. idem quod Christus 
dixit : alias oves habeo... ut fiat unum ovile et unus pastor (Ioan. 10, 
16) ; cf. 44, 5; 45, 94; 54, 15; 55, S. Hoc continuo augmento theocra- 
tiae pulehre quoque illustratur illud : videbit semen, iustificabit multos 
(98, 11). Cum diserte sermonem inferat propheta de congregatione di- 
spersorum Israel, patet eum loqui de periodo instaurationis; proinde ea 

quoque quae de eunuchis dixerat, ad eam periodum spectare. Unde 
prorsus immerito et omni orationis contextu neglecto aliqui ex hoc loco 
deducunt vatem contradicere vel sese opponere legi mosaicae vel vatem 
indolem habuisse multo benigniorem quam legislatorem etc. (ita v. g. 
Sein.). Verum ea omnia in ventum dicuntur et vane declamantur, cum 
ex v. 8 et ex oratione antecedente cui haec intime conserta est appareat 
vatem de instaurata loqui theocratia; huius ergo indolem universalem 
depingit, sicut iam in parte priore (2, 3; 925, 6 etc.) depinxerat et etiam 
saepius in hac parte. 


b) Invehitur in improbitatem ducum 56, 9-57, 2. 


Repente vates transit ad increpationem malorum. Sed reprehensio 
ista iam etiam in antecedentibus est praeparata. Non solum enim sae- 
pius quid bonis quidve malis obventurum esset arcte omnino inter se con- 
texuit (cf. 3, 10. 41; 71, 16. 17; 8, 14; cap. 34 et 35; 41, 5. 8; 48, 21. 
22 etc.) , sed modo 53, 1 monuerat : derelinquat impius viam suam; 
hane monitionem ut se praeparent ad salutem accipiendam, iam fulcit 
descriptione contraria, ostendens ruinam rebellium et singula quae apud 
populum grassantur scelera perstringens. Ita propheta quae pro periodo 
futura annuntiaverat pro suis aequalibus reddit proficua iis ostendens 
quam longe absint a norma quam Deus observatam vult. Locutus erat 
v. 8 de benigna congregatione qua congregabit /srael; verum ne nomi- 
nis communione et cognatione sanguinis elati falsae se tradant impii 
securitati, quid iniquis immineat pro benigna illa assumptione, breviter 
ac nervose proponit v. 9 « Omnes bestiae agri venite ad devorandum, 
universae bestiae saltus » ! — tamquam poenam minatus erat Deus : 
immittam in vos bestias agri quaeconsumant vos (Lev. 26, 22), et de- 
vorabunt eos aves morsu amarissimo, dentes bestiarum immittam in 
eos (Deut. 32, 24; cf. Ier. 12, 9. Ez. 34, 5; 39, 4. Os. 13, 8), quare de 
vero sensu dubitari nequit. Certe enim poena denuntiatur. Gentes igi- 
tur ea imagine invitantur inimicae, gentes quae prope sunt et quae lon- 
gius absunt, ut veniant et infideles ex Israelitis deleant. Consideratur 
etenim populus sub malis ducibus, de quibus v. 10 seq., tamquam grex 

' * ' dispersus, relictus sine custodia, quem igitur omnes facile et impune 
praedam agunt. Ea adhortatione vates declarat, quanta indignatione fe- 
ratur in rebelles et contumaces ; habes idem quod 2, 9 : ne ergo dimit- 
tas eis. Verba haec sensu minaci plerique accipiunt; ita v. g. Theod. qui 
de clade a Romanis illata explicat, S. Ephr. Haimo, Thom. Osor. 
Pint. For. Sasb. Mald. Sanct. Sa, Mar. Lap. Men. Tir. Calm. Schegg, 

Rohl. Troch.; pauci sensu fausto ac si gentes invitarentur ad bona mes- 
sianica capessenda (Euseb. Hahn); utramque explicationem afferunt 
S. Hier. Cyr. Procop. et singularem JVaeg. qui versum ad v. 8 adiun- 
gens ita exponit, ut quemadmodum 33, 12. 13 pro plantis glorificatio 
praedicitur in regno messianico, ita simile quid iam bestiis quoque an- 
nuntietur. De qua re vide notata ad 11, 6 seq. — Sed verba ipsa, ad- 
hortatio, et quae subsequuntur sensum adesse minacem ostendunt. 

Cur enim gentibus in praedam et conculcationem futuri sint, decla- 
ratur ex eo quia qui curam populi agere debebant et custodes esse ac 
vindiees iusti turpiter ab officio desciyerunt v. 10 « speculatores eius 
caeci omnes, nescierunt universi ; canes muti non valentes latrare, vi- 
dentes vana, dormientes et amantes somnia »; — speculator, qui in alta 
specula positus in longinquum prospicit, hostium adventum nuntiat etc. 
communiter dicitur propheta (cf. 91, 6. Ier. 6, 4'1. Ez. 3, 11; 38, 7. 
Hab. 2, 1). Hoc ergo loco vel de pseudoprophetis est sermo vel in uni- 
versum de iis quibus incumberet prospicere populo. Iam quantopere 
a munere sint alieni, inepti, proinde quot et quanta damna ab eis neces- 
sario proventura sint, describitur : sunt caeci, ergo ad prospiciendum 
e specula et ad hostis adventum videndum quam ineptissimi ; nescierunt, 
intelligentia, rerum cognitione carent; nihil valent edicere et annuntiare 
de periculis imminentibus; sunt delirantes; si quid edunt, deliria vel 
somnia vel vana proferunt quibus alios in errorem inducunt; sunt cu- 
bantes (hebr.) quieti scil. dediti et «nantes somni (hebr.). Proinde in 
omnibus quam maxime oppositi sunt speculatoribus. Cum v. 11 de. pa- 
storibus fiat mentio, qui populi duces et magistratus nominari solent (cf. 
Ier. 2, 8; 3, 15; 50, 6. Ez. 34, 1. Zach. 11, 3 etc.), etiam hoc loco 
consultius erit vocem de iis accipere et non tam arcte de pseudoprophe- 
tis solum ; hos etiam suas agere partes perniciosas, utique certum est; 
quae in latina versione quam maxime pseudoprophetas designare vi- 


dentur : videntes vana, amantes somnia in hebr. non adsunt; quare ni- 
hil obstat interpretationi magis amplae. 


Ubi scil. 5. Hier. vertit videntes vana, legitur in hebr. Qvi £z. ey. quae vox uti- 
que alludit ad mv» videntes, quales esse debebant. Explicant eam ex arab. delirare, 
loquentes deliria (Mar. Malv. Del.); alii vertunt. somniatores (Sein. Or. Rohl.), alii 
explicant de sono quem canes dormientes quandoque edere solent (Naeg.). LXX ver- 
terunt $vozwiatóusvot, Ag. exvvxtóusvot, Sym. ópxuxccai, Syrus reddidit verbo vq 
gaudere, laetari; Chald. verüt dormientes; S. Hier. potus sensum quam vocem 
ipsam reddere voluisse videtur videntes vana vertens et notionem coniectans. 

« Removit supra propheta a speculatoribus et praefectis id quod in 
canibus laudamus et experimur, nempe fidem, domus custodiam et vi- 

giles excubias latratumque non minus opportunum et gratum domino 
quam ingratum et importunum furi; nunc illud speculatoribus attribuit 
. quod in cane fastidimus et exsecramur » (Sanct.), v. 11 « et canes im- 
pudentissimi nescierunt saturitatem ; ipsi pastores ignoraverunt intelli-. 
gentiam ; omnes in viam suam declinaverunt, unusquisque ad. avari- 
tiam suam, a summo usque ad novissimum »; — una res in qua non 
molliter quiescunt et dormiunt sed valde acres sunt et alacres est avari- 
lia et cupiditas insatiabilis; hebr. et canes validi appetitu vel fortes 
cupiditate (cf. Mald. Mar. Malv. et recentiores) i. e. voraces, insatiabi- 
les; quos ergo auri sacra fames excruciat et qui avaritiae implicati ius 
pervertunt, rapiunt, opprimunt alios. Unde non sine indignatione vates 
subdit in hebr. et tales sunt pastores! i. e. eiusmodi non hominibus, sed 
bestiis cura populi incumbit? quam misere gregem lacerabunt? Pergit 
eos describere : nihil muneris sui intelligunt, nesciunt neque quidquam 
vident quod ad communem utilitatem promovendam pertineat; ergo 
omni prudentia destituti plane inepti sunt ad gubernandum. Neque Dei 
legem vel populi commodum respiciunt ; verum suas singuli vias re- 
spiciunt et sequuntur, propriae utilitati et cupiditati tantum intenti, pu- 
blicam salutem vero flocci habentes; hebr. ad suwm quisque quaestum, 
haec itaque est via quam alacriter terunt a summo ad. novissimum, ut 
S. Hier. phrasim hebr. (proprie ab extremo eus i. e. quasi in toto am- 
bitu, per singula) bene reddidit. Tales nobis h. l. exhibentur pastores 
et duces populi quales propheta etiam cap. 5 descripsit (cf. v. 8. 23). 
Oppressione aliorum ditescunt; divitiis abutuntur ad ebrietatem, uti 
viri illi fortes (5, 22) et potentes ad miscendum vinum. Quam sint prae- 
clari pastores, mimesi vates exhibet v. 19 « venite, sumamus vinum, 
impleamur ebrietate ! et erit sicut hodie, sic et cras et multo amplius »! 
— en bonum pro futuro propositum! hebr. venite, afferam ! vinum et 
inebriemur sicera, et erit sicut hic dies crastinus magnus supra modum 
valde i. e. omnibus diebus crapulam continuabimus, immo augebimus 
(Mar. Malv.). Animos igitur produnt in malo obfirmatos, voluptatibus 
plane immersos, a resipiscentia alienissimos ; cf. 28, 1. Neque quidquam 
mali sibi timent, quamvis ingruentis calamitatis signa haud obscura iam 
adsint (37, 1), e contra illa ludibrio habentes sibi in dies lautiora con- 


vivia et ampliores promittunt compotationes. Talia scil. respondent vati 
admonenti et minanti. 


1. Hebr. vinum afferam; unus ergo inducitur apud quem alii ad compotandum conveniunt, 
Ceterum aliqui codd. legunt numerum pluralem mnpi et hunc exprimunt Theod. Syrus, 
S. Hier. Chald. Saadias; cf. de Rossi supplementum. Sed Aq. habet singularem xaixMj- 
qopaxt. 

Isaras II — 94. 

Quemadmodum supra 5, 12 heluones illos descripsit poculis et lasci- 
viae immersos, at opus Domini non respicientes nec opera manuum eius 
considerantes, ita eodem modo hic subdit gravia illa indicia instantis 
calamitatis ab iis plane negligi, re nulla illos ad resipiscentiam adduci; 
ita B1, 4 « iustus perit et non est qui recogitet in corde suo; et viri mi- 
sericordiae colliguntur, quia non est qui intelligat ; a facie enim mali- 
tiae collectus est iustus » ; — hebr. et viri pii auferuntur dum nemo 
intelligit vel ita ut nemo intelligat, attendat vel perpendat quid ea re 
portendatur. Mors enim praematura iusti magnam continet admonitionem, 
quia Deus eum e vita avocat ne maiora mala ingruentia experiatur, uti 
dicitur ad Iosiam regem pium : « colligam te ad patres tuos et colligeris 
ad sepulerum tuum in pace, ut non videant oculi tui omnia mala quae 
indueturus sum super locum istum » (4 Reg. 22, 20). Quare in eiusmodi 
mortibus frequentioribus praesagia adsunt non obscura ruinae instantis; 
sed speculatores illi caeci, nihil intelligentes, eiusmodi indicia minime 
advertunt. Ita plerique verba intelligunt (cf. S. Ephr. Osor. Sasb. Mald. 
Pint. Est. Sanct. Malv. For. Mar. Lap. etc.) et potest adiungi cum 
Sanct. cum viris iustis simul tolli civitatis et reipublicae praesidium 
quod irae divinae impetum suspendat atque retardet. Nam si Sodoma 
decem habuisset iustos, non interiisset, immo unum virum iustum quae- 
rit Deus in Ierusalem, ut universae ignoscat civitati : circuite vias Ieru- 
salem et aspicite et considerate et quaerite in plateis eius, an inveniatis 
virum facientem iudicium et quaerentem fidem et propitius ero ei (ler. 
3, 1). Quid vero portendatur in mortibus piorum et quid non advertant, 
indicatur ultimo membro : « facie i. e. propter malum imminens, ne 
in illud incidat, iustus e vita tollitur a numine benigno, ne scil. dicere 
cogatur cum Mathathia : vae mihi, ut quid natus sum videre contritionem 
populi mei et contritionem civitatis sanctae (1 Mach. 2, 1). Diligenter 
nota et perpende, in hoc versu adesse testimonium egregium vaticinium 
hoc non potuisse scribi versus finem exsilii. Nam versus finem exsilii 
non calamitas, sed id prope erat quod amantissimus quisque religionis 
et patriae maximis expeteret votis; ergo eo tempore iusti non e vita 
tolli debebant, ergo eo tempore propheta non de ruina imminente, sed 
de salute instanti locutus fuisset. Verba autem tempus indicant ingru- 
entis calamitatis publicae, quales Isaiae aetate plures acciderunt, nulla 
vero in fine exsilii. 


Pauci verba aecipiunt de mortibus violentis quibus prophetae et pii occidantur 
(cf. Sein. Naeg. Or.) et id solum efferri volunt neminem ad hoc animum 
advertere, nemini ex primoribus curae esse vel cordi quod malitia et iniquitate 
iusti interimantur. Sed in hac acceptione sententia est satis languida et ieiuna et 

ultimum membrum ei explicationi omnino refragatur; nam in ea suppositione 
nón potest dici: nemo intelligit iustum pravitate aliorum esse interemptum. 
Quomodo enim hoc ignorari potest, si ipsi primores malitia pios occidunt? vel 
quam mira esset et plane incredibilis sententia ne tantum quidem iis inesse intelli- 
gentiae, ut perciperent per malitiam et impietatem publice grassantem fieri, ut 
iusti mortis condemnarentur ? [n priore vero explicatione adest sensus gravis et 
vehemens et ultimum membrum plane et nervose adnectitur. Hebr. proprie 
dicitur e conspectu mali *32:2 id quod aliqui vertunt : antequam, infortunium 
eveniret (cf. Diestel, Del.) aliis eam notionem quae proprie in *z25 habetur 
negantibus ; sed etsi notio usitata retinetur sensus fere idem elicitur. — Sunt 
qui ?ustum intelligant Christum (cf. S. Hier. Cyr. Theod.); sed praeter alia 
membrum parallelum, ut iam For. monet, ostendit neque proprie neque prae- 
cipue de Christo esse sermonem. Sententia est generalis; sed applicatio àd 
tempus Christi facile fluit; iure enim dicemus quod S. Paulus Iudaeis 
dixit de cap. 6 : bene Spiritus sanctus locutus est per Í[saiam prophetam ad 
patres uostros.. (Act. 98, 95; ef. S. Hier. Cyr. Theod. Lap.). Atque revera 
quae vates modo reprehendit in ducibus populi ea etiam de tempore Christi 
valere, satis ex evangeliis elucet. Uti ergo ipse Christus ea quae Isaias de suis 
aequalibus dicit etiam applicat ad suae aetatis homines (Is. 97, 13. Matth. 45, 
8. Marc. 7, 6), ita quae hic dicuntur iterum iterumque Christi et apostolorum 
tempore opere sunt expressa. 


Bene autem agitur cum iustis morte sublatis. Dum enim impii ingru- 
enti reservantur calamitati, illi in pace quiescunt et tranquillitate : v. 2 
« veniat pax, requiescat in cubili suo qui ambulavit in directione sua » ; 
— clarius in hebr. ingredietur in pacem, requiescent super strata sua, 
quicumque ambulat recte, qui recta via incedit, pie et probe vivit. Non 
de sola quiete in sepülcro sermonem esse (For. Mar. Del.), verbis ipsis 
demonstratur; paz enim conditionem felicem designat; :Zngredi im 
pacem certe non est idem ac deferri in sepulcrum, id quod etiam impiis 
vita functis obtingit; neque quiescere super strata idem est ac in sepul- 
cro iacere; quid enim iustus haberet prae impio mortuo qui senec- 
tute confectus etiam ruinam ingruentem morte effugerit? Necessario 
igitur, ut sensus adsit aptus, de vita post mortem cogitandum erit, in 
qua iustus pace ac quiete fruitur; similiter Ez. 32, 25 sermo est de 
cubili vel strato (23272) in scheol. Quare hoc quoque loco, ut argumen- 
tatio vatis sit efficax et iusto morte sublato prae impiis verum confera- 
tur commodum et praemium, de vita post mortem cogitari debet qua 
iusto merces iustitiae pendatur et qua ipse requiescat a labore et mole- 
stia pace fruens (cf. Osor. Sasb. Pint. Mald.). LXX. habent quidem 
Écxat ey elpiym d a9, abxo5, at reliqui testes omnes textui hebr. adstipu- 
lantur; ita Áq. &A0ézo év eig ; Sym. et Theod. eigeX0ézo clgjvn; sim. 

Syrus et Chald. ; igitur S. Hier. vertens veniat paz 'optantis in modum 
Aq. Sym. Theod. praeeuntes habuit; melius tempus futurum LXX 


reddiderunt. 


c) Invehitur in improbitatem populi 57, 3-44. 


Iam vates transit ad scelera populi, ita alio modo demonstrans, quo 
iure gentes invitaverit ad ruinam populo inferendam (56, 9). Populus 
enim haud absimilis est suis principibus. In ipso compellationis modo 
sacra vatis indignatio cernitur v. 3 « Vos autem. accedite huc filii augu- 
ratricis, semen adulteri et fornicariae »! — « accedite ad me et audite 
quae dicam » (S. Hier.); cf. 48, 16 ; quasi invitos cogit ad audiendam 
reprehensionem. Filios eos nominat auguratricis, quia mater (cf. 50, 1) 
i. e. populus multum divinationi et variis superstitionum generibus 
indulgebat (cf. 9, 6; 8, 19) quae cum idololatria coniuncta esse sole- 
bant. Cum Aegyptii in hac quoque parte satis eminerent (cf. Ex. '1, 11), 
reprehensio in eos cadere potest qui foedus aegyptiacum promovebant 
(cf. 30, 2; 31, 1). Ex adulterio autem et fornicatione nati dicuntur 
propter idololatriam longiore iam generationum serie inolitam (cf. 4,21. 
Ex. 34, 48. Lev. 20, S. Iud. 2, 1'1; 8, 83. 4 Par. 5, 25. Ier. 3, 4. 9. 
Ez. 16, 13 ; 20, 3 etc.), qua foedus cum Deo initum turpiter violabatur. 
Ad modum loquendi compara quod legitur Ez. 16, 3 : pater tuus 
Amorrhaeus, mater tua Cethaea; utroque parente commemorato quam 
magnam improbitatem quasi iure hereditario habeant indicatur. Atque 
revera per omnes fere generationes idololatria populum aliqua ex parte 
inficiebat. 

Cum prophetae custodes essent ac vindices theocratiae ideoque quam 
maxime idololatriam persequerentur, patet cur maxime ab idololatris 
iis iniuriae et irrisiones sint illatae. De iis, uti iam 5, 19 et 28, 10, 
etiam hie vates conqueritur v. 4 « super quem lusistis, super quem dila- 
tastis os et. eiecistis. linguam ? numquid. mon vos filii scelesti, semen 
mendax »? — et cum 51, 1. 2 de iustis ac piis sermo fuerit, etiam 
illos ludibrio haberi ab impiis explicare possumus (cf. For. Pint. 
Sasb.); de Deo autem interpretari (Mald. Mar.) non erit consultum quia 
eius mentio in hoc contextu non fit. Quantis opprobriis servos Dei 
. proscindant, trina interrogatione exprimitur ; quam indignum sit, gra- 
viter effert propheta irrisores vocans filios iniquitatis (apostasiae) et 
semen mendacii (hebr.) qui quasi ex apostasia et mendacio progeniti et 
facti sint ac compositi. Et quantopere hos titulos mereantur et quanto- 
pere res sit indignatione maxima abominanda, a talibus pios Dei 

cultores ludibrio haberi, ulterius declarat v. 8 « qui consolamini in 
diis subter omne lignum frondosum, iimmolantes parvulos in torrenti- 
bus subter eminentes petras »! — hebr. qui incalescitis vel exardesci- 
tis impura scil. idololatriae libidine ?n terebinthis (cf. Mar. Malv. et 
recentiores); vide ad 1, 29 hebr.; terebinthus enim in cultu Astartes 
locum praecipuum habuisse videtur et eiusmodi symbolis arborum ipsa 
colebantur idola. De re vide Deut. 12, 2; 16, 91. 4 Reg. 16, 4; 11, 10. 
9 Par. 28, 4. Ier. 2, 20; 3, 6 etc. Quam insano idololatriae furore 
correpti sint, ostendunt eo quod parvulos suos, carissima pignora, 
mactant et immolant in convallibus subter fissuras petrarum (hebr.) i. 
e. in speluncis et cavernis saxorum. Eiusmodi mactationes puerorum 
fiebant in valle Hinnom (cf. 4 Reg. 23, 10. Ier. 32, 35). Cultum illum 
idololatrieum describit quem a Phoenicibus mutuati in Palaestina exer- 
cebant; unde vates non scripsit versus finem exsilii. 

Quantae vero reprehensionis ea res sit in populo a Deo electo urget 
v. 6 « n partibus torrentis pars tua, haec est sors tua, et ipsis effudisti 
libamen, obtulisti sacrificium ; numquid super his non indignabor »? 
— paronomasiam in hebr. imitatus est S. Hier. : in partibus pars; in 
hebr. proprie in laevibus lapidibus convallis est pars tua; populus est 
pars Domini, nm pon Deut. 32, 9, hunc enim sibi. elegit in populum 
hereditatis (Deut. 4, 19. 20), in peculium de cunctis gentibus (Ex. 19, 
5) et vice versa ipse Dominus est pars hereditatis populi (cf. Ier. 10, 16. 
Ps. 15, 5; 12, 26. Lament. 3, 24); sed tali parte divina reiecta laeves 
lapides sibi praeelegerunt, lapides coluerunt divinis honoribus, ut Iere- 
mias quoque conqueritur : praevaricatrix Iuda moechata est cum lapide 
et ligno (Ier. 3, 9) dicens lapidi : tu me genuisti (Ier. 2, 21; cf. Deut. 
4, 98; 28, 36. 64). In idololatria phoenico-syriaca cultus arborum et 
lapidum multum erat propagatus (cf. Movers, die Phoenizier I p. 343. - 
383. A141. 569 seq.; von Haneberg, relig. Alterth. p. 11; Scholz, 
Goetzendienst p. 151. 292; Vigouroux, la Bible et les découvertes mod. 
3 ed. III p. 256). Et quam sedulo lapidibus servierint, libaminibus et 
fertis (hebr.) oblatis ostenditur. Cum igitur h. l. tam explicite mentio 
fiat cultus lapidum, in versu antecedenti de cultu arborum sermonem 
inferri omnino confirmatur; unde hoc quoque versu valide comproba- 
tur D'5N in v. 5 non de diis dici (uti veteres versiones expresserunt) sed 
de terebinthis, uti 1, 29. 

Non solum in convallibus et in cavernis petrarum abominationes 
exercent, sed in collibus quoque et montibus; transit vates ad cultum in 
excelsis observatum v. ' « super montem excelsum et sublimem posuisti 
cubile tuum et illuc ascendisti ut immolares hostias » ; — idololatria 
tamquam fornicatio cum diis consideratur; quanto studio et constantia 

sese dedant idolis, in strato posito declaratur. In libris historicis fre- 
quenter populus accusatur, quod immolabat in excelsis vel quod reges 
excelsa non abstulerunt (cf. 3 Reg. 3, 2. 3; 12, 31; 13, 33; 14, 23; 
15, 14; 99, 44. 4 Reg. 19, 3; 14, 4; 15, 4 etc.) ; de quo cultu vide 
Movers l. c. 514 seq. von Haneberg l1. c. 80. In lecto vel cubili altare 
videt Mald. in quo idolis sacrificabant, « eadem scil. metaphora qüa 
sacrificium ipsum fornicationem vocare solet propheta ». Quam longe 
lateque serpserit idololatria, vates ulterius exhibet describens idolola- 
triam quam in suis domibus et in ipso templo exercebant v. 8 « e£ post 
ostium et vetro postem posuisti memoriale tuum; quia iuxta me disco- 
operuisti et suscepisti adulterum ; dilatasti cubile tuum et. pepigisti 
cum eis foedus ; dilexisti stratum eorum manu aperta » ; — memoriale 
sunt idola vel signa idololatrica, quae in sua quisque domo collocabat ; 
« post ostium autem et retro postem positum esse dicitur memoriale, 
id est ad interiorem et exteriorem portarum faciem ut sive domo egres- 
suri sive ingressuri domum deos intuerentur eorumque fidei atque 
tutelae se suaque omnia commendarent » (Sanct.). Et quam sedulo domi 
quoque idolomaniae operam dederint, ostenditur in visione Ezechieli : 
certe vides quae seniores domus Israel faciunt in tenebris, unusquisque 
in abscondito cubiculi sui (Ez. 8, 12); exhibentur autem ei « omnis 
similitudo reptilium et animalium, abominatio, et universa idola domus 
Israel depicta in pariete et septuaginta viri de senioribus... et unus- 
quisque habebat thuribulum in manu sua » (Ez. 8, 10. 11). In hortis 
quoque (Is. 1, 29; 65, 3) et in tectis (Ier. 19, 13; 32, 29) cultui ido- 
lorum sedulam navabant operam. Hane idololatriam coniungebant cum 
cultu Domini, ita quidem ut sacrificio Domino oblato ad idola colenda 
se converterent. Immo cum quandoque in ipso templo idola constitue- 
rentur et cultus abominandus exerceretur, verba quia iuxta me... (vel 
hebr. proprie a me scil. ex latere meo surgens te alteri tradidisti) expli- 
canda esse videntur de tali abominatione in ipso templo patrata, qualem 
legimus de tempore Manassis, qui aras exstruxit idolis in domo Domini 
et altaria in duobus atriis templi Domini (4 Reg. 21, 4. 5. 2 Par. 33, 
4. 5) vel qualem vidit Ezechiel in templo fieri (Ez. 8, 5). In hac accep- 
tione apta adest gradatio neque sane ea rei veritati opponitur neque 
verbis vim infert, quin potius illud *2àW2 revera indicare videtur quod 
S. Hier. expressit ?wrta me; id quod ea explicatione facillime declara- 
tur. Multitudinem idolorum designat vates dicens : dilatasti lectum 
(hebr.). In pactione foederis commoda illa intelliguntur quae sibi obven- 
tura esse a cultu idolorum ope protectionis deorum sperabant (cf. 
Os. 2, 5. Ier. 44, 1); quantopere vero ad cultum illum exercendum 
exarserint, ultimo membro declaratur; « ut non erubesceres in peccato 

tuo nec fornicationis cuperes abscondere turpitudinem sed tota libertate 
peccares » (S. Hier.). Rei turpitudinem vates etiam pactione foederis 
declarat; ex idolis enim sibi seligunt quibuscum ineant foedus ii qui 
foedere sollemni Domino fidem spoponderunt et tot ac tanta iam experti 
sunt foederis beneficia. 


Memoriale quod posuerint post ostium et postem veteres intelligunt idola vel 
signa idololatrica ; ita S. Hier. de laribus et penatibus sermonem infert ; Chald. 
memoriale idolorum tuorum explicat ; sim. S. Cyr. Thom. Sasb. Pint. Sanct. 
Mald. Sa, Osor. Mar. Malv. For. Calm. Mayer. Plerique in ipso loquendi modo 
fieri allusionem agnoscunt ad Deut. 6, 9 et 11, 20, quibus locis populus iubetur 
legem praecipuam de dileetione Domini scribere in limine et ostiis domus ; 
prophetam itaque improbitatem magno pondere efferre quia Domino posthabito 
signa idololatrica ianuis et postibus affixerint. Recentiorum autem plerique 
memoriale intelligunt ipsa illa verba legis : Deum Israel unum esse, quae iussi 
sint scribere in limine et ostiis domorum, sed quae iam abstulerint et pone ostium 
et postem absconderint, ne eorum aspectu de scelere suo admonerentur. At 
quamvis videam recentiores fere omnés huic explieationi subscribere, tamen 
priorem praeferendam esse censeo. Nam idololatria iam adeo exhibita et de- 
scripta satis ieiune addi videtur illud memoriale ab iis esse remotum ; si sensus 
est : legem illam ex mentibus et animis abiecerunt, modus loquendi ponere post 
ostium satis mirus et inusitatus est; si vero sensum esse volunt: illa verba 
scribi iam non in ostiis sed post ostia, duo adsunt quae scrupulum movent. 
Primo enim valde dubitandum erit, num iam eo tempore Iudaei adhortationem , 
illam sensu proprio intellexerint, ita ut verba illa revera postibus et ostiis inscri- 
berent. ludaei quidem posteriores verba illa legis (Deut. 6, 4-9; 11, 13-21 
aliaque) chartis inscripta et arculis inclusa ad postes appendebant et exeuntes 
domo vel intrantes domum digitis osculo dato attingere solebant ; sed ex eo more 
certe non concluditur iam Isaiae tempore tale quid in usu fuisse. Deinde cura illa 
qua scriberent verba pone ostia, ne iis conspectis arguerentur impietatis, prorsus 
putida, ridicula, plane improbabilis est; nam in ea animorum conditione talia 
omnino non scribere velle censendi sunt. In veterum autem explicatione gradatio 
cernitur quae rei veritati omnino adaptatur : irrident pios (v. 4), idola colunt in 
convallibus et montibus i. e. publice et statis temporibus (v. 5-7); hisce non 
contenti domi quoque sedulo idola ob oculos sibi ponunt, ita ut quae Deus de 
assidua memoria legis mandaverat iam plane in idolorum cultu observent. Hane 
explicationem e recentioribus adoptant Boettcher (Neue Aehrenlese II p. 146) et 
Mayer in comment. ad h. 1. 

Ultima versus pars n'?n T* varias explicationes experta est. LXX eam 
omittunt; S. Hier. vertit manu aperta, Syr. et Chald. aliique 1? locum inter- 
pretantur : dilexisti stratum eorum in loco quem elegisti ; alii : latus decidisti 
i. e. determinasti, liberum relinquis pro moechis. Recentiores plerique sensu 
obscoeno verba capiunt; pro quo tamen ex hebr. nulla afferri potest ex iisdem 
verbis analogia et quam affert Del. ex arabica lingua et persica nescio annon 

longius sit petita; ex locis Ez. 16, 26 et 23, 20 potius concludendum erit 
obscoenum illud aliis exprimi verbis. Si additur : stratum eorum dilexisti 
ubicumque vidisti, id non videtur esse adeo ieiunum et languidum; ad 
eum autem sensum demum reducitur : locum eligis vel locuni vidisti. 


Cum idololatria connectitur studium foedus ineundi cum exteris, ut 
auxilium quod a Domino propter impietatem iam non accipiunt ab exte- 
ris sibi efflagitent. Ita completa demum habetur apostasia a theocratia. 
Quam sedulo talia foedera exquisierint, vates non sine ironia describit 
V. 9 « et ornasti te regi unguento et multiplicasti pigmenta tua ; mi- 
sisti legatos tuos procul et humiliata es usque ad. inferos » ; — hebr. 
et profecta es ad. regem cum oleo vel regem cum oleo adiisti ; sensu ge- 
nerali dieitur rez; modo enim cum Assyriis, modo cum Aegyptiis foe- 
dera inire tentabant. Ita quae Achaz rogavit : servus tuus sum, salvum 
me fac (4 Reg. 16, 'j) et munera quae argento et auro collecto ex templo 
et thesauris regis misit, et legationes in Aegyptum missae (Is. 30, 6; 
31, 1) satis aceusationem hanc illustrant. Apte quoque liaec reprehensio 
priori adiungitur. Foedera enim eiusmodi semper consequebantur defec- 
tionem a Deo (cf. Os. 5, 13; 7, 11 ; 42, 1) et cum gentis alicuius potentia 
et gloria intime connexa censeretur cum deo nationali, opem exterorum 
invocare fere idem erat ac ad dei externi auxilium confugere. Insuper 
quantopere id contrarium fuerit legi theocraticae et normae a Deo 
propositae, iam ex Pentateucho elucet; vide ad Is. 30, 1. 2 et 31, 1 
et ler. 41, 5 : maledictus homo qui confidit in homine et ponit car- 
nem brachium suum et a Domino recedit cor eius. Cum Palaestina oleo 
et balsamo abundaret (cf. Deut. 129, 11;33, 94. Ioel 1, 10. Ez. 16, 14. 
1 Par. 27, 28. 2 Par. 32, 28) et unguenta pretiosa etiam in thesauris 
regiis recenserentur (Is. 39, 2), munera declarantur quibus amicitiam re- 
gis sibi conciliare studebant; eodem modo Osee dicit de Ephraim : foe- 
dus cum Assyriis iniit et oleum in Aegyptum ferebat (Os. 12, 1). 
Haéc munerum transmissio per legatos facta ita describitur ac si ipsa 
meretrix Israel se fuco et pigmentis exornasset ut gratiam captaret 
regis; hunc in modum non solum versio vulg. sed textus quoque hebr. 
in membro priore accipi potest (cf. Ez. 23, 40) : adiisti cum oleo i. 
e. oleo uncta et ornata, similiter ut Iezabel se ornavit ad captandam 
gratiam Iehu (4 Reg. 9, 30). Locutio metaphorica propriis verbis in 
altero membro explicatur : legatos miserunt in regiones longinquas et. 
quam profundissime, usque ad orcum, se inclinaverunt et sese abiece- 
runt coram nationibus externis, uti sese humiliaverunt coram idolis 
(cf. 2, 9). Populus igitur a Deo electus et elevatus sese abiecit coram 
aliis usque ad inferos, non contentus se in terram prosternere, infra 

terram quasi descendere affectabat scil. usque ad orcum, « sicut in 
aliis comparationibus cum aliquid maxime amplificare volumus termi- 
num adhibemus supra quem non estaliud; ut Ionas : bene irascor us- 
que ad mortem » (Sanct.). Forte etiam alludit ad 298, 45. 


Sunt qui hunc versum de idololatria expliceut. li regem intelligunt vel 
Moloch (Am. 5, 21. Ier. 49, 1. Soph. 4, 5) vel Anamelech idolum Sepharvaim 
(4 Reg. 17, 31) vel Baal idolum Phoenicum (cf. S. Hier. Cyr. aimo, Thom. 
Sanct. Lap. Men. Tir. Gord. Schegg, Mayer, Hitz. Kn.). Sed in v. 41 sermo 
est de timore hominum quo erant correpti ; contra quem igitur foedere inito sese 
munivisse iure censentur ; idem indicatur v. 13. Unde de foedere cum hominibus 
ineundo verba erunt explicanda ; hanc expositionem non solum verba ipsa adeo 
plana suadent et res aliunde notae et loci similes (cf. Os. 19, 4. Is. 30, 9; 31, 1. 
Ex. 16, 31), verum etiam, quia cur ad idola quae apud se habebant legatos procul 
mitterent nemo adhuc explicavit neque ex s. literis discimus eos solitos fuisse 
eiusmodi peregrinationes suscipere. Quare de foedere cum extraneis ineundo 
plerique bene explicant (cf. Theod. Osor. For. Pint. Sa, Malv. Mar. Vat. 
Clarius, Rohl. Troch. Sein. Del. Naeg. Or.), dum alii utramque explicationem 
proponunt neutram certo praeferentes (cf. Sasb. Mald. Allioli, Loch). Singularis 
est explanatio quam Hahn proponit; regem intelligit idolum ; sed legationem 
non ad idolum mitti vult, sed ad aequirenda unguenta et metalla pretiosa, quorum 
causa immo usque ad viscera terrae descendatur. Nescio an ea explanatio ullum 
invenire possit laudatorem. 


Atque in isto studio foederum externorum non parvum laborem neque 
mediocrem contentionem posuerunt v. 10 « in multitudine viae tuae 
laborasti, non dixisti : quiescam; vitam manus tuae invenisti, prop- 
terea non rogasti »; — difficile erat gratiam regum exterorum conci- 
liare, multae erant molestiae obeundae, legationes frequenter mittendae ; 
at haec omnia perferebant neque unquam dicebant taedio laborum : 
desperatum est (hebr.) i. e. frustra haec omnia et in vanum fiunt. 
Cur vero tanta cum constantia eiusmodi molestias susceperint, ratio in 
eo erat, quia quandoque ad breve tempus eiusmodi foederibus revera 
iuvari sibi videbantur; propterea additur : vitam manus tuae invenisti 
i. e. novum quendam vigorem potentiae tuae acquisivisti (cf. Mald.). 

-Id quod in Achaz quoque revera cernebatur. Nam ad tempus ei utilis 
fuit Theglathphalasar eumque a periculo liberavit. Quare cum populus 
istis foederibus ad breve tempus recrearetur, propterea non languisti. 
hebr. (For. Mald. Mar. et recentiores) i. e. non sentiebas istis foederi- 
bus demum vera damna tibi inferri verumque languorem ; erant igitur 
aegroti, at aegritudinem minime sentiebant, quod genus morbi valde 
periculosum est. S. Hier. legisse videtur nbn in forma piel (cL. Ex. 32, 

11. Ps. 45, 13 hebr. Prov. 19, 6. Iob 11, 19 etc.) ; unde non rogasti 
i. e. « quia rebus omnibus abundasti et affluxisti divitiis, ideo Dominum 
neglexisti » (S. Hier.); sim. LXX et Syrus. Sensus non adeo ab hebr. 
recedit : quia ibi aliquid vigoris invenisti, ideo ad Dominum supplex 
redire:noluisti. — Iterum advertere opus est hanc reprehensionem foe- 
derum cum externis initorum et legationum missarum minime quadrare 
in finem exsilii, verum optime convenire tempori Isaiae. — Quomodo 
laboraverit Israel et tamen non satiatus fuerit, fusius pertractat Ez. 16, 
98. 299 et cap. 23. | 

Et cur tandem Israel tot ac tantas subiit molestias e&t Deum suum 
turpiter neglexit ? Propter timorem inanem hominum ; ut se contra homi- 
nes tuerentur, Deum spreverunt neque secum reputarunt quanto graviora 
incursuri essent supplicia; v. 41 « pro quo sollicita timuisti, quia 
mentila es et imei non es recordata neque cogitasti in corde tuo? quia 
ego tacens et quasi non videns? et mei oblita es »! — hebr. et quem 
anxie meluisti et timuisti? 1. e. cuius tandem timor tantum in te 
valuit, ut perfide ageres in me et foedere meo neglecto mei memoriam 
abiiceres neque id reputares tecum quasi esset res nullius momenti? 
Homines timuit Israel et ut eorum impetum averteret, lege theocratica 
neglecta favorem et auxilium expetiit exterorum, cum tamen in Deo suo 
firmissimam haberet opem coóllocatam. Dei obliti sunt, quasi ipse neque 
curaret neque videret angustias populi sui. Hebr. nonne ego tacens et 
(quidem) a longissimo tempore et me non times? Deus tacet quando 
perversitatem non statim neque severe punit. Quia ergo improbitatem 
non statim diro supplicio est persecutus, sed patientia et longanimitate 
scelera eorum pertulit, propterea timorem Dei abiecerunt. Unde patien- 
tia Dei abusi sunt ad augenda scelera. Verum hoc silentium Deus remo- 
vebit; annuntiat poenam et vindictam, et ita haec sententia transitum 
ad sequentia continet. 


Hebr. pom & saeculo, a longo tempore; aliqui codd. praebent novo quae 
forma legi et explicari polest partie. hiph. p5ya occultans, sive claudens oculos (cf. 
Lev. 20, 4. 1 Sam. 12, 3). Hanc formam respexisse videntur LXX, quia eius loco 
praebent zxgogo, hanc S. Hier. vertens et quasi non videns. Sed a saeculo interpre- 
tali sunt Syrus, Chald. et certe etiam Aq. et Sym., quia 5S. Hier. refert iuxta Symma- 
chum et Aquilam Deum semper tacuisse peccata. Cum illud et 1 non adeo commode 
alias ponatur, forte haec lectio quam ex LXX et S. Hier. colligimus cum Lowth 
praeferenda erit. 


d) Impiis poena, gratia piis annuntiatur 57, 12-94. 


Admissa idololatria foedus theocraticum quam maxime violatur. 
Populus itaque pro sua parte foedus dissolvit Deumque reiecit; pro 

quo scelere Deus iam olim populi dispersionem et ablationem e terra 
minatus erat (Deut. 28, 63; 32, 24. 3 Reg. 9, 71 : auferam Israel de 
superficie terrae). Unde quamdiu haec poena extrema non erat devoluta 
et inflicta, Deus dici poterat tacere (v. 11) quippe qui defectionem populi 
nondum ea quae defectioni congrua erat poena ultus erat. Haec poena 
exsilio demum est irrogata, quo populus pignore foederis scil. possessione 
terrae spoliatus et a Domino e sede sua eiectus omnibus gentibus te- 
stimonio erat foederis turpiter violati. Quare ante exsilium irrogatum 
Deus quasi tacuit i. e. scelus non poena omnino congrua punivit; exsilio 
vero id fecit ex sua parte quod populus pro virili iam praestiterat : foe- 
dus violatum esse eiectione populi omnibus declaravit. Talem poenam 
extremam igitur minatur, cum dicit : v. 12 « Ego:annuntiabo iustitiam 
tuam et opera (ua mon proderunt tibi »! — cum ironia et sarcasmo 
multiplicem idololatriam et improbitatem a v. 3-11 descriptam vocat 
iustitiam tuam, hanc palam faciet omnibus populi expulsione et urbis 
civitatisque destructione. Quomodo annuntiaturus sit, iam ex antiquo 
tempore constat; nam poenis defectionis propositis iam Moyses gentes 
inducit loquentes : quare sic fecit Dominus terrae huic? quae est haec 
ira furoris eius immensa? et respondebunt : quia dereliquerunt pactum 
Domini... et servierunt diis alienis et adoraverunt eos, idcirco iratus 
est furor Domini contra terram istam (Deut. 9, 24-21. 3 Reg. 9, 8. 9. 
Ier. 22, 8. 9). Unde quid Deus sit minaturus, cum dicat se esse annun- 
tiaturum scelera populi, ex minis illis olim iam propositis satis declara- 
tur; poenis itaque illis inflictis ignominiam populi omnibus declarabit. 
Opera tua dicuntur cuncta scelera antea recensita; meiosi dicitur ea 
non profutura, in qua locutione sicut in antecedenti pariter deprehen- 
ditur ironia; cur opera de idolis explicentur (For. Rohl. Sein. Kn. Del. 
Or.), non adest ratio ; idola plerumque opera manuum, digitorum vocan- 
tur (cf. Deut. 4, 28. Ps. 115, 4; 133, 15 hebr. Is. 2, 8; 31, 19. Ier. 4, 
16 etc.). Hic vero opera intelligi sensu alio latiore etiam ex subseq. 
patet, in.quibus conatus illos et labores ridet quibus exterorum sibi 
amicitiam et foedera conciliare studebant. 

Qualis futura sit annuntiatio iustitiae, lam aperte dicitur v. 13 
« cum clamaveris, liberent te congregati tui ! et omnes eos auferet 
ventus, tollet aura » ! — clamor dicit oppressionem, periculum ma- 
gnum et dolorem. Haec igitur si ingruunt, liberent te ii quos Israel 
foedere et amicitia sibi coniunxit ; at acerba ironia id dici sequenti- 
bus declaratur : omnia illa auxilia celerrime et facillime auferentur ; 
non alia re opus erit quam vento et flatu aurae lenis et omnia eva- 
nescent; cf. Ex. 15, 10 : flavit spiritus tuus et operuit eos mare. 
Quinam sint congregati, ex v. 11 eruendum erit. Ibi vero asseritur 

populum legatos misisse et munera ad reges propter timorem ho- 
stium ; quare clamor v. 13 illi timori respondet, et cum in v. 10 
dictum sit populum eiusmodi legationibus saepius vigorem virium in- 
venisse, nune iam ei ironice commendatur et optatur, ut eadem expe- 
riatur : liberent te ; quare propius adiacet e serie cogitationum con- 
gregatos intelligere non de idolis (uti volunt S. Hier. Cyr. Theod. 
Sanct. Men. Schegg, Loch, Troch.), sed de auxiliis copiisque gentium 
(cum S. Thom. Pint. Vat. Sa, Malv. Mald. Calm.). Accedit quod ho- 
mines et opera humana vento vel turbine auferri frequenter dicuntur, 
non autem idola (cf. 17, 13; 40, 94; 44, 2. 16; 64, 6. Ps. 1, 4; 
11, 43; 892, 14. Iob 13, 95; 21, 18; 271, 21. Os. 13, 3. Ier. 13, 24; 
18, 17). Ceterum cum gentium potentia diis saepius ex opinione po- 
pulari referatur accepta et foedera cum iis inita sint quasi foedera cum 
idolis pacta, dici poterit cum aliis (Osor. Sasb. Lap. Tir.) gentes in- 
telligi simul cum idolis. Si ergo illi qui ad auxilium vocantur plane 
inutiles erunt ad opem ferendam et quasi vento abrepti disparebunt, 
clades et ruina populi annuntiatur ineluctabilis; iatelligi autem exsi- 
lium, etiam a solatio patet quod piis praestatur. 

Dum enim impii frustra clamant, « qui autem fiduciam habet mei, 
hereditabit terram et possidebit montem sanctum meum v. 44 et di- 
cam : viam facite, praebete iter, declinate de semita, auferte offendi- 
cula de via populi mei » ! — terrae possessio, pignus scil. foederis et 
benevolentiae Dei iis reddetur, denuo possidebunt montem sanctum in 
quo sedes Dei, templum collocatur et tam praeclara de futuro oracula 
reponuntur (cf. 2, 2; 4,5 etc.). Ergo instauratio annuntiatur; quare 
membrum prius de clamore et oppressione in ipsa ruina theocratiae 
intelligi debet; et cum praeterea exsilium iam saepe et apud ipsum 
Isaiam et ante eum praedictum sit (cf. 5, 6. 13; 6, 41; 41, 11; 14, 
1; 39, 6. Os. 2, 14 etc.), optime praeclara spes ostenditur iis qui re- 
bus vanis despectis in uno Domino omnem spem ac fiduciam ponunt. 
Quam spem quo alacrius foveant, Deum ostendit paratissimum: ad redi- 
tum efficiendum ; iubet scil. viam fieri, idque iubet efficaciter et in- 
stanter; quare omne impedimentum vel offendiculum de semita remo- 
veri et auferri de via iterato mandato iubet. Viam in hebr. fieri iubet 
aggeratione : aggerate, aggerate, complanate viam, tollite offendicu- 
lum ; cf. 40, 3; 62, 10. Mandatum gentibus hoc loco datur ; illae enim 
commode iuberi possunt auferre offendicula de via populi mei ; quo 
mandato tpsas gentes ad reditum piorum Israelitarum opem esse colla- 
turas indicatur. Pro indole instaurationis notari oportet illam non pro- 
mitti nisi confidentibus in Deum eamque in monte sancto: praeprimis 
promitti spiritualem, id quod etiam ex reprehensione scelerum quasi a 

contrario colligitur. Non ergo, uti chiliastae et veteres et recentiores 
contendunt, nationi iudaicae qua tali promittitur instauratio, sed solum 
piis; impiis vero idem eveniet quod v. 13 dictum est : omnes eos au- 
feret ventus. Idem habes apud Amos : in exsilio quasi in cribro concu- 
tiuntur, sed ita ut nullum granwm cadat in terram et pereat (Am. 
9, 9) i. e. boni et pii servabuntur, redibunt; peccatores aatem in gla- 
dio morientur (l. c. v. 10). 

Piorum autem spem ostensa Dei potentia, sanctitate, voluntate salutis 
praestandae egregie confirmat vates demonstrans quibus normis in re- 
rum difficultate debeat sustineri ac confortari v. 15 « quia haec dicit 
excelsus et sublimis habitans aeternitatem et sanctum nomen eius. in 
excelso et im sancto habitans et cum contrito et humili spiritu, ut vi- 
vificet spiritum humilium et vivificet cor contritorum : v. 16 non enim 
in sempiternum litigabo neque usque ad. finem irascar, quia spiritus 
a facie mea egredietur et flatus ego faciam » ; — hebr. nam ita dicit 
excelsus et sublimis, habitans in aetermum cuius nomen Sanctus est. : 
in excelso et im sancto habito et cum contrito et. humili spiritu ad. vi- 
vificandum | spiritum humilium etc. Quattuor modis potentia Dei et 
sanctitas describitur, quo maior verbis eius concilietur auctoritas, cum 
promissa et possit et pro sanctitate sua omnino velit in opus deducere. 
Hane voluntatem pulcherrime exhibet : idem ille Deus, qui in altissimis 
coelis et in sanctuario habitat i. e. in templo quoque peculiari modo 
suam praesentiam manifestat, etiam non dedignatur habitare in animo 
contrito et humili, in animo afflicto; et hac sua inhabitatione novam 
vitam. et. vigorem tribuit contritis et afflictis. Plerique n sancto acci- 
piunt de sanctuario coelesti ; sed cum hoc iam nominatum sit 2n excel- 
so et cum apta gradatione Dei ad homines descensus ac demissio expri- 
matur per gratiosam eius et singularem in templo praesentiam, quae 
toti nationi cedit in honorem et gloriam, dein per inhabitationem qua iu- 
stos singulos elevat ad se et exornat, censeo cum Sanct. Mald. explican- 
dum esse de templo, qua acceptione etiam tautologia evitatur. Pulcher-. 
rime exhibetur Dei maiestas et sublimitas quae tamen hisce in terris in 
arimo contrito, afflicto, humili gratam sibi parare dicit habitationem, 
Deus ergo ex una parte adeo excelsus, ex altera parte describitur sum- 
m3 benevolentia sese demittens ad pauperem et humilem et eo quidem 
line, ut eum vivificet, ut ei de vita divina vitam vigoremque inspiret, 
ut ipse Deus fons vitae in animo afflicto exsistat novae vitae regenera- 
tor et auctor. Nonne hisce iam praeformantur verba illa : ego veni ut 
vitam habeant et abundantius habeant ? Sed ad hanc divinam inhabita- 
tionem et inde consequentem vitam suscipiendam requiritur animus 
contritus et humilis ; sicut antequam salus Domini nationibus manife- 

stetur, opus est utomnis pompa et fastus humanus concidat (cf. ad 2, 11. 
19. etc.), ita ii demum ad eam salutem accipiendam apti sunt qui in se 
ipsis pompam illam et fastum deiecerunt. Haec est norma per omnia 
Isaiae oracula obvia. Unde fit ut saepe salus praecise pauperibus, mise- 
ris, afflictis promittatur (cf. ad 44, 39; 96, 6; 63, 3. Ez. 9, 4. Soph. 
3, 18 hebr.) ; ad idem refertur, quod toto populo in abiecta conditione 
constituto salus oritura praedicitur (cf. Mich. 5, 4. 2) ; etiam hic valet. 
illud : esurientes implevit bonis. Iis ergo qui ob prostratam theocratiam 
lugent, lugentes in Sion (Is. 63, 3) et qui afflictiones a Deo immissas 
humili animo subeunt orantes et confitentes cum prophetis : iram Domi- 
ni portabo, quia peccavi ei (Mich. "1, 9 ; cf. Is. 63, 15 ; 64, 6. Ier. 3, 
23), Deus benevolentissime se communicat eos erigens, consolans et ut 
creator nova vita perfundens et sua virtute eos sustentans et confortans. 
Iure observat Sanct. : « magna certe laus est spiritus humilis et com- 
puncti vocari quoddam gratum Dei tabernaculum aut sedes, ubi commo- 
retur tamquam in templo et coelo », et sollemnem loquendi modum ipsa 
sollemni promissione induci et declarari ait.S. Cyr.: « beati prophetae, 
quando magnum quiddam et divinum pollicetur Deus, magna admira- 
tione gloriae eius et clementiae perfunduntur et velut exsultantes prae 
laetitia ad laudes canendas convertuntur. Tale quiddam nunc fecisse 
prophetam invenimus ; non enim dixit simpliciter : haec dicit Dominus, 
sed adiungit excelsus i. e. qui est supra omnia et natura omnibus crea- 
tis sublimior, sublimis i. e. in dignitate inconcussa constitutus, ineffa- 
bili celsitudine conspicuus » etc. 

Cur vero tanta Dei maiestas vitam largiatur afflictis et in eorum 
animis habitare dignetur, ratio redditur in v. 16 ex eo quia Deus pro- 
pitius est et benignus, qui ut creavit res etiam earum curam habet nec 
vult interitum. (cf. Ewseb.). Deus enim non laetatur in perditione 
vivorum, creavit enim ut essent omnia (Sap. 1, 13. 14); vel ut expli- 
cat S. Hier. : « cum ergo a me egrediatur spiritus et flatu atque 
inspiratione mea cuncta vegetentur et vivant, non est iustum perire eos 
in aeternum qui meo flatu et spiritu sustentantur ». Eadem misericordiae 
ratio ex Deo creatore petitur in textu hebr. : nam spiritus a. facie 
mea languescet et. animae quas ego feci i. e. si non misericordia iram 
temperarem, omnia viventia contabescerent; indicat ad solam Dei 
misericordiam qua iustam. suam iram comprimit neque omnem vin- 
dictam capit, esse referendum quod non omnia igne furoris Dei absu- 
mantur. Ergo : misericordiae Dei, quia non sumus consumpti. Cur 
parcat, ratio effertur in emphatico illo ego feci ; quia creavit, conservat 
et ad salutem adducere gestit; « me enim non mortis auctorem sed vitae 
atque salutis effectorem esse profiteor » (Osor.). 

Uti 5. Hier., ita LXX quoque hunc versum interpretati sunt et sim. Syrus ; verbum 
|»y autem non habet notionem egredi, sed vel tegere vel intransitivc obtegi, obrui, 
deficere, deliquium pati, languescere, uti iam For. advertit. Ita Ps. 61, 3 dum 
anciaretur cor meum (vulg.) ; 102, 1 eum anzius fuerit (vulg.). S. Hier. ipse verbo 
lioc loco notionem tribuit priorem activam ; ita enim seribit : « spiritus quoque meus 
(qui ex me egredietur, sive qui iuxta hebraieum, Aquilam; Symmachum et Theodo- 
tionem cuncta circumdat (hoo enim sigriificat xspieOm0sexot et x&piBoei) vegotator 


est omnium ». Chald. explieat : quoniam spiritus mortuorum ego restituam ; proba- 


biliter mortuos ex Ez. 37, 4. 5 de exsulibus intellexit quos quasi ad vitam revocaret 
Deus. — Ceterum de Toy vide Ps. 73, 65 77, 4; 107, 55 142, 4; 143, 4. Lam. 2, 19. 
Ion. 2, 8. 


Poenam inflixit ad iustam punitionem peccatorum v. 17 « propter 
iniquitatem avaritiae eius iratus sum et percussi ewn, abscondi a. te 
faciem meam et indignatus sum, et abiit vagus in via cordis sui »; — 
in hac calamitate nationali etiam pii Dei cultores suas habent afflictiones 
multas et varias quas' perferant; quare hoc versu etiam explicatio 
additur ad v. 15; pii autem istis in miseriis a Deo inhabitante vitam 
et vigorem accipiunt. Radix malorum hoc loco indicatur culpa et malitia 
lucri, avaritiae, cupiditatis illius insatiabilis possidendi et fruendi (cf. 1, 
23; 5, 8 seq.), qua omnes ordines infecti erant; principes et iudices 
diligentes munera iudicia et iura pervertebant (B, 93), sacerdotes in 
mercede docebant et prophetae in pecunia divinabant (Mich. 3, 11) etc. 
Propterea varias calamitates immisit abscondens ' (subauditur faciem 
meam scribit S. Hier. in comment.) i. e. favorem, lumen vultus sui 
subtrahens. At illae punitiones eos ad resipiscentiam non revocarunt : 
abiit aversus (rebellis) in via cordis sui (hebr.), e contra magis a Deo 
se avertit et proprii cordis cupiditates et libidines sectatus est; « volun- 
tatis suae effrenatae viam iniit » (Osor.). 

At Deus populum suum non relinquit; misericordia sua sequitur 
errantem, aegrotum et vulneribus afflictum (1, 4-6) sanabit : v. 18 
« vias eius vidi el sanavi eum et reduxi eum et reddidi consolationes 
ipsi et lugentibus eius »; — hebr. et sanabo ewm et ducam et reddam ; 
vidit scil. oculo et animo paterno (Tir. For.) in quos errores et miserias 
populus suam perversam sequens viam devenerit; quare miseratione 
tactus sanabit eum i. e. animorum vulnera et malas cupiditates quibus 
irretitus in viam cordis sui abierat (v. 1'1 ). Ad eiusmodi sanationem 


t 


1. S. Hier. in sua versione solum legit cum hebr. abscondi et indignatus sum; quae 
adduntur in vulg. verba a te faciem meam glossema sunt ; illud a te minus commode adii- 
citur, quia tam repentina enallage personae ct allocutio a qua tamen statim iterum rece- 
ditur minime sententiae concinnitati apta ost. 

inserviet exsilium, magnum illud iudicium ad populum cribrandum. ... 


(cf. 4, 26. Os. 2, 14. Mich. 4, 10); sed ex eo reducet populum et resti- 
tuet consolationes zpsi ef lugentibus eius i. e. ipsi populo et quidem 
iis qui de miseria praesenti et de ruina theocratiae lugent et Dei gratiam 
et reconciliationem exoptant, qui in terra aliena constituti non gentilium 
moribus et ritibus delectantur sed toto animorum desiderio in instaura- 
tionem theoeratiae feruntur. Illud et explicat quibus eae consolationes 
omnibus oblatae revera obtingant, scil. lugentibus (cf. 61, 3. Soph. 3, 
18 hebr.). En, praeformatur illud : beati lugentes, quoniam ipsi conso- 
labuntur (Matth. 5, 5). Et in quanam re consolatio illa sit reponenda, 
declaratur v. 19 « creavi fructum. labiorum pacem, pacem ei qui longe 
est et qui prope, dixit Dominus, et sanavi eum »; — hebr. creans 
fructum. (proventum) labiorum Dominus dixit : pax, paz longe remoto 
et propinquo et sano eum i. e. Dominus id creat quod per prophetas 
suos annuntiat ; haec annuntiatio prophetica vocatur fructus vel proven- 
tus labiorum, quippe quod assidue in ore et labiis prophetarum resonu- 
erit; huius autem summa et argumentum est paz, quae annuntiatur 
per orbem universum, iis qui longe absunt a sede tlieocratiae et iis qui 
prope adsunt, et hac pace restituta sanatio perficitur, restitutio in inte- 
grum et redintegratio, instauratio. Cum in v. 11 aversione a Deo et 
via cordis mala vulnera animorum designata sint, haec sanatio per se 
refertur ad indolem instaurationis spiritualem. Hisce verbis revera con- 
ünetur, ut S. Cyr. advertit, anacephalaeosis quaedam vel recollectio 
totius orationis ; declaratur enim et proponitur summa quaedam omnium 
oraculorum ; effertur paz eaque abundantia quadam, in qua pace salus 
messianica consistit et absolvitur; haecque pax omnibus annuntiatur ; 
proinde « ut sis salus mea usque ad extremum terrae » (49, 6) ; et 
demum haec salus tamquam sanatio a perversis inclinationibus et cupi- 
ditatibus, tamquam restitutio in integrum exhibetur. 


Quid fructu labiorum proprie designetur, disceptari potest. Prov. 40, 31 
dicitur sapientia proventus oris iusti; « os iusti propullulat sapientiam » et 19, 
14 de fructu oris quisque saturabitur bonis et sim. 13, 9 et 18, 90. Unde geni- 
mina labiorum vel proventus labiorum effata sunt plena sapientiae. Hunc fruc- 
tum hoc loco tamquam rem praeclaram designari, iam ex eo patet quia ad Deum 
creatorem peculiari ratione refertur. Verbum autem illud quod labiis hominum 
prolatum quam maxime ad Deum creatorem refertur et referri debet est verbum 
propheticum quod simul excellentissimum * quoddam germen est. Unde verbum 
propheticum intelligi potest; qua in explicatione optime labia prophetarum 
cum S. Thom. assumuntur. lta de verbo prophetico explicant S. Hier. Haimo, 
Mald. Mar. Calm. Schegg, Loch, Hitz. Hahn, Naeg. — Alii intelligant laudes 

et gratiarum actiones, quas Deus in omnium labiis efficiet : « qui spiritu suo 
piorum mentes ad fundendas preces et gratias illi agendas suscitat » (Üsor. sim. 
Sanct. Malv. Sa, Rohl. Kn. Del. Or.) vel quod alii praeferunt : « nihil aliud 
quam pacem sonabunt passim ora hominum » (For. sim. Pint. Troch. Sein.) vel 
preces et supplicationes (Sasb. Tir.). Uti verba efferuntur in vulg. creavi etc. 
illa explicatio de laudibus et gratiarum actione satis commoda est et potest 
commendari eo quod salute hac per orbem diffusa ubique cantica fore laudum 
iam saepius a propheta est enuntiatum (cf. 49, 10; 49, 13; 51, 11; 52, 9; 54, 
1; 55, 19 et in priore parte v. g. 19, 1; 24, 14; 95, 9; 26, 1; 27,2 etc.), et 
loeutione admodum simili Hebr. 13, 15: offeramus hostiam laudis Deo, hoc est 
fructum labiorum (cf. ad Os. 14, 3). Sed in textu hebr. legitur creans et ita 
.quoque Aq. Sym. Theod. xvtev (cf. Field, Hexapl. ad h. 1.) ; unde sententia 
hunc in modum erit iungenda : ereans fructum labiorum dixit Iahve : paz etc. ; 
illud dixit Iahve collocatur in media oratione, uti v. 294 et 48, 22. Verba autem 
pax, pax etc. ad sermonem Domini referri oportet quia sequitur : ef sanavi eum. 
Sed in hac sententiae cconformatione fructum labiorum de verbo prophetico 
accipere oportebit ; nam non videtur adesse sensus commodus, si explicaveris : 
dum Deus procreat laudes in ore hominum, dicit et annuntiat : pax etc. ; bene 
vero locutio Dei ita concipitur, ut ad homines perferatur per labia prophe- 
tarum. 


Sed dum confidentibus in Deum (v. 13) et lugentibus (v. 18) pax, pax 
i. e. abundantia pacis annuntiatur et sanatio, impii iactabuntur tamquam 
mare saeva tempestate agitatum et misero interitu cruciabuntur; quare 
denuo vates inculcat, instaurationem non nationi qua tali promi- 
scue promitti, verum piis, et indolem eius esse spiritualem ; v. 20 « im- 
pii autem quasi mare fervens quod. quiescere non. potest et redundant 
fluctus eius in conculcationem et lutum »; — hebr. ut mare exagita- 
Lum... et exculiunt aquae eius coenum et. lutum. Ipsi animis inquieti 
exagitantur et torquentur, hancque perturbationem etiam in alia effun- 
dunt, sicut aquae inundantes ubique coenum et lutum relinquunt et 
campos agrosque steriles reddunt et pessumdant. Ita bene exhibetur va- 
statio impietatis ; et se et quantum potest alios quoque impius reddit in- 
felices. Undae perpetuo agitatae et fluctus vi tempestatis exagitati ani- 
mae conditionem exhibent malis cupiditatibus vexatae et perpetuo im- 
pulsae ; hae autem cupiditates et libidines propellunt etiam coenum et lu- 
tum, opera edunt foedissima (cf. Mar. Lap. Men. Tir.). Quare etiam con- 
culcationem in vulg. plerumque accipiunt res viles et conculcandas (cf. 
For. Osor. Sanct. Lap. Men. Tir. Schegg, Loch) et ita quoque explicare 
videtur S. Hier. dum scribit : « fluctus revolvuntur ad litora atque iterum 
resorbentur et in se fracti lutum efficiunt quod pedibus conculcatur » ; sim. 


xxxaxávqua Aq. et Sym. habent. Bene For. : « vidisti unquam concita- 
Isaus II — 23. 

tum magna vi ventorum mare? tales sunt, inquit, improborum mentes; 
quiescere non valent affectibus suis et afflatu malorum spirituum agita- 
tae, quin etiam, ut hebraea sonant, nunquam non stercus et lutum eii- 
ciunt » i. e. « quaecumque in aliorum conspectum producit impius iac- 
tatus turbationum aestu eiusmodi sunt, ut non possint esse non molesta 
ac vilia, quae optime fluctuum redundantium limus ac lutum vocari 
possunt » (Sanct.); cf. Matth. 45, 19; ep. lud. v. 18. 

Demum concluditur haec oratio et tota haec sectio illo epipho- 
nemate v. 21 « non est paz impiis, dicit Dominus Deus »; — hebr. 
dicit Deus meus; ita. propheta sigillum approbationis divinae sermoni 
apponit optime sciens, a quo argumentum acceperit et cuius verba, 
ipse interpres fidelis exposuerit; quare cum animi affectu ea ut dicta 
Dei sui proponit. Graviter vim effati expendit Sanct. : « gravissi- 
mum hoc epiphonema satis ostendit quid spectare possit sceleratus et 
impius, nihil scil. eorum quae in pacis nomine contineri diximus. Dum 
enim in vivis agit, nihil est quod speret praeter fluctus, lutum et con- 
culeationem, quod satis re ipsa experiuntur quotidie popularis aurae et 
saecularium rerum amatores et aucupes ». Ceterum ea est iniquitatis in- 
doles, ut magno semper aestu et fervore in propagationem mali feratur 
et viribus omnibus improba consilia promovere et exsequi conetur; quare 
ea quoque ratione optime comparatur mari concusso et spumanti. Ce- 
terum cf. 48, 22. 

In huius orationis fine paucis admonere iuvat, ut ea notentur quibus 
eam orationem nullo modo in fine exsilii esse compositam ostendatur. 
Uti vidimus, insistunt aliqui in eo quod 56, 2. 6 solius sabbati mentio 
fit. Cur id iure fiat, iam diximus. Sed nunc insuper adverte, quanta 
cum inadvertentia tale illi urgeant argumentum ; statim enim in v. 1 
sermo est de domo orationis ad quam illos adducturus sit; ita autem de 
domo orationis sermo fit uti de monte sancto; ergo domus orationis 
tamquam exsistens supponitur. In fine autem exsilii prius sermo erat 
ingerendus de aedificanda domo; in fine exsilii Deus non poterat in- 
duci loquens : domus mea (quae scil. nulla aderat!) domus orationis 
vocabitur (v. 7). Neque intelligitur, quomodo versus exsilii finem gen- 
tes invitentur, ut veniant et populum israeliticum et regnum devorent. 
Cum respublica iam dudum esset ruinis prostrata et populus abductus et 
dispersus, quid adhuc erat devorandum? Dein descriptio illa ducum et 
pastorum qui pessimo suo exemplo gregem pessumdant, iterum suppo- 
nit gregem sub eiusmodi pastoribus positum, ab iis directum et admi- 
nistratum. Sed quaeri licet, num in exsilio Iudaei ita sub propriis duci- 
bus fuerint constituti et in tota rerum administratione ab iis gubernati, 
ut eo prorsus modo exhibeantur tamquam grex iis subiectus, quo in ter- 

ra palaestinensi? Aliter loquitur Ezechiel qui revera tempore exsilii va- 
ticinatus est; vide Ez. 34, 2; Ezechiel rem actam et praeteritam descri- 
bit; rem praesentem exhibet et delineat Isaias. Quomodo autem id quo1 
$7, 1. 2 dicitur, nullo modo pertineat ad exsilii finem i. e. ad periodum 
qua non calamitas instet verum salus illa tot votis expetita, ex ipsis verbis 
elucet. Iustus enim a benigno Deo morte aufertur, ut maiorem evadat 
miseriam; ergo talis instare censetur; sed num hoc dici potest de fine 
exsilii ? Idololatria demum in convallibus, in excelsis, in montibus perpe- 
trata eo modo describitur, quo reverain Palaestina exercebatur; ipsae 
convalles, montes excelsi non Babyloniam, sed Palaestinam dicunt. Quibus 
adde, quod v. 8dicitur et quodad idololatriam inipso templo exercitam 
alludere videtur. Quodsi hoc non adeo certum videtur, certissimum habes 
indicium temporis in legationibus ad reges missis foederis ineundi et 
auxilii petendi causa, habes in eo quod Deus idololatriam silentio prae- 
teriisse se dicit i. e. nondum eo quo oportuit modo punivisse, habes in 
eo quod pro tempore futuro talis poena condigna annuntiatur. Talis poc- 
na condigna erat exsilium; sed in fine exsilii quid sibi vellet denuntiatio 
illa in v. 12. 13 exposita? Si ipso exsilio idololatria nondum est punita 
(uti tamen minae iam in Deuteronomio et 3 Reg. 9, 9 etc. propositae 
indicant) qua tandem castigatione in fine exsilii punietur? Quae punitio 
has minas est subsecuta? Hisce addi potest probabilissime v. 15 praeter 
oelum etiam templum commemorari ut locum habitationis Dei. 


Demum ad totam hanc sectionem adnotare iuvat et paucis in memo- 
riam revocare quam arcta inter se unitate et rerum explicatione cohae- 
reat. Tres in ea partes distinguere poteris, in quarum unaquaque adstat 
servus Domini labores et dolores sustinens et hisce expiationem et glo- 
riam efficiens ac communicans : sunt eae partes cap. 49; dein maiore 
iam rerum copia singulis pertractatis 50, 1-52, 12; demum etiam co- 
piosiore apparatu 82, 13-57, 21. In singulis partibus iria efferuntur : 
dolores Messiae, gloria inde exoritura, ruina pro contumacibus. In 
cap. 49 Messiam cernimus tamquam doctorem contemptum eti neglec- 
tum (49, 4. 1); in'altera parte ut percussum et sputis illusum (50, 6), 
in tertia ut morte interemptum, ut sacrificium piaculare (33, 2-10). Sed 
ex eius doloribus exoritur salus et gloria; gloria pro ipso, salus et glo- 
ria pro Israel, Sion, universo orbe; ita 49, 5-94; 51, 1-52, 12; breviter 
53, 10-12 sed explicatius 54, 1-56, 8. Ita ergo Messias describitur futu- 
rus in resurrectionem. Verum in unaquaque parte etiam in ruinam 
eum fore contumacibus graviter inculeatur : 49, 25. 96; 50, 9. 11 et 
51, 93, 54, 11 et 9-91 21. Quam meritic autem tota haec sectio in- 

scribatur : expiata est iniquitas, in quaestionem vocari nequit, cum aper- 
tum sit Messiae expiationem esse quasi centrum et fontem ex quo bona 
cuncta salutis et gloriae hic enumerata et descripta promanent et. iu- 
giter in orbem universum diffundantur et ad coelum usque et aeterni- 
tatem pertingant. Uti in priore sectione, ita hic quoque observavimus 
vatem ita de rebus futuris loqui, ut tamen quae ad utilitatem aequalium 
conducant minime negligat, sed vaticinia iis reddat proficua et sui tem- 
poris scelera perstringat et gravi emendet correptione. 


IV. — TERTIA SERIES ORATIONUM CAP. 58-66. 
Suscepit duplicia de manu Domini. 


1. Oratio prima 58, 1-14. 


Anc. — Iubetur propheta populo graviter denuntiare scelera et simu- 
latae ac fucatae pietati larvam detrahere; frustra eos ieiunia obire, quia 
simul cum ieiunio malitiae et iniustitiae operam dent, tale ieiunium a 
Deo postulari quo impietatem ac iniustitiam a se removeant et miseri- 
cordiam oppressis exhibeant (58, 1-7). Quodsi praestiterint, tunc abun- 
dantia salutis ac benedictionis divinae fruentur, tunc ruinae instaura- 
buntur et stabili pace et quiete potientur; si fideliter sabbatum custo- 
dierint, bonis foederis copiose donabuntur (58, 8-14). 

Ita oratio praecipue apta est qua ostendatur prophetam a populo in-. 
ternam quandam mentium animorumque mutationem exigere eamque 
proponere tamquam conditionem necessariam ad bona promissa conse- 
quenda. Ut est populus pronus ad ritus externos nimium aestimandos, 
vates illos nihil valere inculcatsine vera pietate et observatione iustitiae. 
In hac sola omnem reponi spem bona promissa adipiscendi, cum emphasi 
iterum iterumque repetit (cf. v. 8. 9. 10. 13), unde emphaticum illud tunc 
v. 8. 9. 14. Oppugnat igitur falsam quandam fiduciam qua sibi ut filiis 
Abraham et tot promissionum heredibus securitatem pollicebantur ; ta- 
lem autem spiritum pharisaicum (« filii Abraham sumus ») iam Isaiae 
tempore multorum animos occupasse, tum ex aliis, tum praecipue ex - 
aequali eius. Michaea discimus ; principes enim et sacerdotes et pseu- 
doprophetae licet sceleribus impliciti essent quam maxime, tamen « super 
Dominum requiescebant dicentes : numquid non Dominus in medio 
nostrum ? non venient super nos mala » (Mich. 3, 11); similia habes 
Ier. 7, 4. Ez. 11, 15; 33, 24. 

Hanc autem tertiam seriem orationum merito inscribi : suscepit (Ieru- 
salem) duplicia de manu Domini, inde facile colliges, quia vates ipse 
iterum iterumque effert quam praeclara dona acceptura sit Ierusalem 

(cf. 58, 11. 14; 60, 2. 18 seq. 61, 1; 63, 9; 64, 4; 65, 9 seq. 18 etc.), 
immo duplicia illi donatum iri asserit (61, 7). Verum quidem est iam 
in praecedente sectione (a cap. 54 et deinceps praesertim) bona haec et 
gloriam Ierusalem esse celebrata; neque id mirum videri potest, nam 
in hisce merces et gloria consistit servi Domini, in hisce operis eius et 
expiationis praestitae magnificentia cernitur; nihilominus in hac 
serie dona illa et munera etiam magis directe et immediate magisque 
explicite ad Ierusalem, ad novam theocratiam referuntur. Praeterea ea 
est huius sectionis conformatio, ut quae sint dona illa clarius proponatur 
et qua ratione animos oporteat ad illa suscipienda praeparare; esse 
scil. dona prorsus gratuito a Deo concessa, spiritualia, interna animorum 
ad veram pietatem mutatione facta acquirenda et possidenda. 


4) Quale ieiunium Deo placeat 58, 4-7. 


Cum Deus superbis resistat, humilibus autem det gratiam suam, pri- 
mus ad gratiam Dei accipiendam gressus is est quo ad humilitatem ad- 
ducimur. Ad eam autem sui ipsius cognitione unusquisque efficaciter 
pervenit. Unde haec cognitio quasi fundamenti loco primo ponitur. Atque 
sicut praedicatio regni messianici a praedicatione poenitentiae initium 
cepit, ita praeparatio ad salutem messianicam iuremerito ab eadem 
adhortatione orditur. Quare propheta iubetur vocem extollere et pecca- 
torum somno sepultis clamore scelera denuntiare; pastores populi sunt 
canes muti non valentes latrare, dormientes (56, 10) ; unde iam opus 
erit magna quadam contentione; v. 4 « Clama, ne cesses, quasi tuba 
exalta vocem tuam et annuntia populo meo scelera eorum et domui 
Iacob peccata eorum » ! — hebr. clama in gutture, ne parcas; « vocare 
vel loqui in gutture non est utcumque vocare et loqui, sed eniti quantum 
quis potest, spiritu voceque contendere, sicut advocare solemus eos qui 
longe sunt etad quos figurata et articulata vox pervenire non potest » 
(Sanct.). Quam fortiter et quanta cum constantia verus propheta debeat 
munere suo fungi et id quod populo ingratum sit ei denuntiare, in 
quinque illis sententiae partibus declaratur. Voce alta et quasi tuba opus 
est, quia quae ingrata sunt, audire nolunt eta loquente quasi diffugiunt ; 
ergo ita clamandum erit, ut, velint nolint, audire debeant. Strepitu et 
clamore simul quam enormis sit iniquitas designatur. Pseudoprophetae 
populo vitiisque eius blandiuntur; « verumtamen ego repletus sum for- 
titudine spiritus Domini, iudicio et virtute, ut annuntiem Iacob scelus 
suum et Israel peccatum suum » (Mich. 3, 8). Monet For. : « facilius 
per alios admoniti in peccatorum nostrorum cognitionem devenimus quam 

si nullus commonefaciat ; alienis itaque oculis opus habemus, immo et 
clamoribus quasi dormientes. Praecipitur autem, ut clamet neve a cla- 
more desistat propheta aut vocem contrahat, contineat seu cohibeat, aut 
ne voci parcat; nonnullis enim frequentes clamores necessarii sunt et 
perpetua peccatorum commemoratio ; illis enim qui se peccatis carere 
existimant, ut ex hoc loco apparet et ex versu sequenti comprobatur ». 

Quare tanta contentione opus sit, ex mira illa declaratur praesump- 
tione, qua se iustos coram Deo iactent et bona sibi debita negari au- 
dacter affirment, v. 9 « me etenim de die in diem quaerunt et scire vias 
meas volunt; quasi gens quae iustitiam. fecerit et iudicium Dei sui non 
dereliquerit, rogant me iudicia iustitiae; appropinquare Deo volunt »! 
— i. e. « a me enim quotidie suboffensi quaerunt et quid in me animi 
et consilii sit, scire desiderant, cum parum constanter obligatam fidem 
liberare videar » (Sanct.). Nam 1, 19 his qui sancte vitam instituissent, 
omnia secunda atque tranquilla pollicitus erat Dominus ; item 3, 10 etc; 
cui promissioni si quando deesset obligata fides, argui se infidelitatis 
Deus ipse voluit 1, 18. Quare cum premi se viderent variis incommodis, 
Deum quasi in ius vocabant et denegatae iustitiae eum fere insimula- 
bant vel saltem de dilatis promissis acerbe conquerebantur (cf. Sanct.). 
Tales igitur hoc loco nobis exhibentur, quales vates etiam 1, 11 seq. 
descripserat, qui ritus caerimoniasque externe ac sedulo observant et 
ita Deo satisfactum esse putant; quare secum mirantur et conqueruntur, 
quod Deus populum suum varie affligi permittat; quaerunt, quaenam 
sint Dei consilia et qua ratione demum quae promiserit opere velit com- 
plere, per quas vias populum suum ducat. Porro ac si omnem normam 
iuris et iustitiae divinitus sibi propositam exacte observarent, a Deo 
postulant ut tandem Zudicia iustitiae exerceat, talia scil. iudicia quibus 
et sibi et hostibus debita fiant, ergo ut causam suam ab hostibus vin- 
dicet, hostes oppressores deiiciat, ne scil. impius hostis opprimat iustum 
populum. Tacita quaedam accusatio et expostulatio in eo cernitur quod 
adeo fidenter, ne dicam arroganter iudicia iustitiae postulent, quasi 
Deus tardet, quasi non aequa lance sortes distribuat; « abesse a me pu- 
tant iudicia aequa » (Sanct.) Unde exoptant, ut Deus appropinquet 
(hebr.) scil. ad faciendum iudicium cum hostibus, ad bona suis tribu- 
enda; diem ergo Domini desiderant et minas in hostes tamdiu differri 
aegre ferunt (cf. Am. 5, 18); desiderant, ut Deus veniat et salvet se 
(35, 4). Appropinquare Deo explicant interpretés latini frequenter dis- 
ceptare, expostulare cum Deo quasi de iustitia denegata ; iudicio cum 
eo contendere volunt cur ipsos hostibus praedam obiici permittat (cf. 
Osor. Sanct. Mald. For. Men. Tir); cf. 44, 91. 

Quare se existiment gentem quae iustitiam fecerit e& normam iuris 

a Deo praefixam non dereliquerit, uno exemplo demonstrat propheta 
simul exhibens qua in re potissimum deficiant v. 3 « quare ieiunavi- 
mus et non aspexisti ? humiliavimus animas nostras et. nescisti ? ecce 
1n. die ieiunii vestri invenitur voluntas vestra et omnes debitores ves- 
iros repetitis » ! — suis ipsorum verbis querelam refert; ita gravius 
evadet responsum ; animam humiliare vel afíligere idem est ac se ie- 
iunio castigare ; Deus dicitur nescire i. e. non rationem habere eorum 
ieiunii, non afferre opem vel periculum avertere; ergo ignorat eorum 
ieiunium, agit ac si non adesset. In lege mosaica unus solum praescri- 
bitur dies ieiunii scil. dies expiationis mense septimo die decima men- 
sis (Lev. 16, 29; 23, 2). Sed ieiunia celebrabantur ad Dei iram pla- 
candam tempore calamitatis grandis (cf. Ioel 1, 14) vel tempore luctus 
(Iud. 20, 26) vel ad impetrandum favorem divinum, ad prosperum rei 
successum habendum, ad pericula avertenda (cf. 1 Reg. "1, 6. 2 Reg. 4, 
12 ; 12, 16. 3 Reg. 21, 12. Ier. 36, 9. Ps. 108, 24) ; immo Iosaphat rex 
« timore perterritus totum se contulit ad rogandum Dominum et 
praedicavit ieiunium Iuda » (2 Par. 20, 3). Cum igitur ieiunare vel ani- 
mam affligere i. e. desideria carnis et cupiditates reprimere et castiga- 
re, carnem macerare, etiam extra diem expiationis in usu esset, perpe- 
ram aliqui ex ieiunio tempus arguere volunt exsilii (cf. Kn. Sein.). 
Utique ex Zach. 1, 2 et 8, 19 discimus tempore exsilii dies nefastos 
quosdam ieiunio esse celebratos; at inde non sequitur omne ieiunium 
esse ad exsilii tempus referendum. Uti losaphat rex, ita Ezechias quo- 
que ieiunium publicum indicere potuit. Dein uti ex 1, 11 seq. discimus, 
erant proni ad caerimonias obeundas et ad ritus externos proclives. 
Eiusmodi autem homines quam maxime periculis ingruentibus ad omnia 
genera confugiunt quibus iram numinis se placare posse arbitrantur 
neque a superstitione adeo sunt alieni ; quare mirum esset, si inter 
alia non etiam ieiunium adhibuissent. Unde, cum habeamus 1, 11, mi- 
nime opus est ad ieiunium explicandum usque ad exsilium descendere. 
Cur autem Deus eorum ieiunium non admiserit, ratio repetitur ex eo quia 
die ieiunii inveniunt i. e. assequuntur, sibi comparant vel possident 
desiderium vel beneplacitum suum malum ; ieiunant, at retinent. men- 
tem suam malam et perversam ; mala sua desideria non reprimunt, sed 
in die quoque ieiunii non voluntatem Dei sed suam exsequuntur vel 
retinent. Huius autem beneplaciti quo potiuntur exemplum subdit : et 
omnes labores vestros urgetis (hebr.) i.e. operarios omnes et, subditos 
(LXX ixoxeipleoc) ad labores duros propellitis et duris exactionibus ve- 
xatis et affligitis. Avaritia ergo agitantur ; alios duris laboribus onerant 
et hos magna severitate exigunt, nullo miserationis sensu tanguntur. 
Non multum distat, quod S. Hier. vertit Symmachum et  Theodotio- 

nem secutus : omnes debitores vestros repetitis, dure. debita exigunt 
etiam a pauperibus ; « ex quo ostendit non esse absque periculo repete- 
re pauperem qui solvendo non sit; qui enim miseretur pauperis, Deo 
fenerat (Prov. 19), et e contrario qui repetit non habentem, Deo facit 
violentiam » (S. Hier.). Advertit. S. Cyr. : « qui ergo pure et sancte 
ieiunare volunt; eos oportet suis renuntiare voluntatibus et quod Deo 
videtur amplecti et pro eius voluntate cervicem frenare : sed haec Israeli- 
tae neutiquam praestiterunt, sed voluntates suas secuti sunt ». 


Illud invenitis voluntatem 2m recentiores explicant : agitis negotium vestrum 
i. e. etiam in die ieiunii quotidiana negotia non intermittitis ; diem igitur 
tamquam diem profanum quo laboribus incumbitur habent. Sed neselo, unde ii 
habeant, si quis sua sponte ieiunium suscipiat, eum debere etiam negotium suum 
quotidianum eo die relinquere. Ubinam praecipitur, ut die ieiunii ab omni 
opere servili cessetur, sicut die sabbati? Cum hoc nullibi praescribatur neque 
ex rei natura sequatur, haec explicatio est repudianda, utpote qua sensus falsus 
eruitur, quasi ieiunare et operibus quotidianis incumbere non liceret. Insuper 
vox vzn apud Isaiam nunquam occurrit ita ut notio negotii ei sit tribuenda ; 
habes vocem 44, 98: voluntatem meam omnem complebis; 48, 14: faciet 
voluntatem suam in Babylone; 53, 10 : voluntas Domini in manu eius diri- 
getur; 94, 12 : ponam omnes terminos tuos in lapides desiderabiles ; quibus 
omnibus in locis notio beneplaciti reperitur ; ergo etiam hoc loco retineri debet, 
praesertim cum sensus exsurgat plane aptus. LXX vertunt h. l. «& 0exiyasa ; 
quodsi vocem in Ecclesiaste graecus interpres transtulit xo&yu« (cf. Eccl. 9, 1. 
17; 5, 1; 8, 6), non sequitur eandem significationem hic esse adoptandam. 
Bene rem expressit Syrus : ecce in die ieiunii vestri vos facitis voluntates 
vestras (quae vobis placent vel libent vi2*2*23). Ita veteres quoque interpretes 
explicant ; v. g. Mar. hebr. invenitis voluntatem i. e. facitis quod vultis; Lap. 
interim indulgetis concupiscentiae, libidini ete. et sim. For. Sanct. Malv. Men. 
Tir. Schegg, Loch, Troch. ; Mald. explicat invenire non amittere, non relin- 
quere. De vana sui complacentia vzn Mayer exponit, qua ieiunium suscipiant non 
se humiliantes coram Deo sed superbia et vana. iactatione et gloriatione merita 
sua efferentes. — Ad ultimum membrum notat S. Hier. : « quod sequitur iuxta 
LXX : et omnes subiectos vobis compungitis, sive affligitis, melius Theodotio 
et Symmachus transtulerunt quos nos in hoc loco secuti summus : et omnes 
debitores vestros repetitis »; hebr. legitur vox 2XY; vertunt alii : operarios 
vestros compellitis (Ges. in comment. Sein. Del. "); alii : labores, opera vestra 
strenue urgetis ( Hitz. Cheyne, Naeg.) utique per operarios et servos; vox ipsa 
reliquis in loeis laborem gravem et molestum significat vel dolorem (cf. Prov. 
10, 22 ; 45, 4. Gen. 3, 16). 


1. Qui adstruunt áz. Dex. 23Y; ita quoque Mühlau et Volck. Etiam hie, uti 91, 6 in 
"pna invenitur dagesch dirimens; de quo vide Olshausen, Lehrb. $ 83 p. 151. 

"Quam simul cum ieiunio retineant voluntatem, ulterius declaratur 
V. 4 « ecce ad lites et contentiones ieiunatis et percutitis pugno impie; 
nolite ieiunare sicut usque ad. hanc diem, ut audiatur in excelso cla- 
mor vester ,» ! — dum ieiunatis, minime desistitis a litibus et iurgiis ; 
immo usque adeo ira et impatientia abripiuntur, ut pugno improbitatis 
(hebr.) percutiant alios. Tantum igitur abest, ut id exhibeant quod ieiu- 
nium profiteri debet animi submissionem, humilitatem, dolorem de pec- 
catis, ut inedia et esuries bilem iis commoveat magisque reddantur 
iracundi et contentiosi (cf. For. Osor.) ; cf. 3, 18 : facies pauperum 
commolitis. Unde pergit dicere : uti nunc, non ieiunatis ita, ut vocem 
vestram in excelso audiri faciatis hebr. i. e. praesens vestrum ieiu- 
nium non ita est comparatum, ut preces vestrae et postulationes a Deo 
benigne possint suscipi. In eundem sensum etiam verba vulg. accipien- 
da sunt : si vultis ut vestrae preces in coelo audiantur, nolite eo modo 
ieiunare quo hucusque ieiunastis (ita v. g. S. Thom. Osor. Pint. Sanct. 
Schegg, Loch). Qui vero dicit : nunc non ieiunatis ita, ut preces ves- 
trae ad Deum perveniant, eo ipso asserit esse ieiunium tale quod Deo 
sit acceptum, dummodo recto animo peragatur, et ita dicensetiam ad- 
monet ieiunantes, ut ieiunium peragant modo Deo accepto. Sensum eun- 
dem etiam ex versione graeca refert Procop.: « quod ut hodie audia- 
tur in clamore voz vestra sequitur, tamquam de vero ieiunio, cuius 
clamor ad Deum usque penetret intelligendum est » et S. Cyr. : « veri 
ieiunii virtus eximiam habet vocem apud dominatorem omnium Deum ; 
libenter enim suscipit preces eorum qui ipsum colunt; ... ieiunium di- 
cimus sanctum quod ex pura fit conscientia, quod ille faciat qui mores 
improbos ex animo eiiciat » etc. 


Cum S. Hier. verterit : nolite ieiunare et clamor vester, non vox vestra 
(hebr.), ex verbis latinis facile sequitur illa explanatio quam ipse S. Hier. 
amplexus est : « antequam doceat quid sequantur, instruit quid debeant decli- 
nare : uf audiatur in. excelso clamor vester, ne ad orationem deferatis clamo- 
rem orantes in synagogis et angulis platearum, ut ab hominibus videamini et 
elevetis vocem in excelsum et vestra ieiunia et opera praedicetis » ; alii frequen- 
ter verba intelligunt de clamore vel iurgiorum vel pauperum oppressorum (cf. 
For. Sasb. Lap. Men. Tir. Calm.). Sed in textu hebr. legitur : non ieiunatis, 
N5 ; etiam Aq. Sym. Theod. vertunt ob vaozeóere. Unde in hebr. clare effertur 
modus quo ieiunium institui velit Deus. Et sane cum in ipsa lege dies ieiunii sit 
praescriptus, cum, ut S. Hier. dicit, per ieiunium Daniel futura cognoverit et 
Ninivitae iram Dei placaverint et Elias ac Moyses quadraginta dierum esurie Dei 
familiaritate saturati sint et ipse Dominus totidem diebus in solitudine ieiunave- 
rit, plane absurdum esset, si quis verba haec vel quae sequuntur ita a vate 
dicta assereret, ut ieiunium reprobaret. Id potius in verbis exprimitur quod 

S. Hier. indicat scribens : « ne videatur reprobare ieiunium quod ipse praece- 
perat, docet quomodo ieiunandum sit ». 


Quam longe absint ab ea ieiunii ratione quae Domino placeat, ulterius 
declaratur : v. 5 « numquid (ale est ieiunium quod elegi? per diem 
afftigere hominem animam suam? numquid contorquere quasi circulum 
caput suum. et saccum et cinerem sternere? nunquid. istud. vocabis 
ieiunium et diem acceptabilem Domino »? — hebr. num sicut istud 
(quod vos facitis v. 3. 4) est ieiunium quod eligo, dies quo homo 
afftigat. animam suam? dies ieiunii vocatur in lege dies ad animam 
affligendam. (Lev. 16, 31; 23, 21. 32. Num. 29, 7j etc.), quo igitur 
anima 92) i. e. cupiditas, libido, caro est afflimenda, quo malae 
animi commotiones quam maxime sunt reprimendae. Quare Deus non 
sine indignatione ab iis quaerit, num eorum ieiunium possit dici abnega- 
tio passionum et afflictio carnis, cum e contra in die ieiunii malis 
cupiditatibus indulgeant? Dein iterum indicatur quale ieiunium placeat 
Deo ; illud scil. quod revera nominari potest eo nomine quo in s. literis 
designatur, scil. afflictio vel humiliatio animae. Sensus igitur interro- 
gationis est : quod vos agitis, non est tale ieiunium quale ego volo, 
non est dies afflictionis vel humiliationis animae. Deinde aliis inter- 
rogationibus merum opus externum non esse tale ieiunium quale, Deus 
postulet ostenditur : num incurvare sicut iuncum caput suum et saccum 
et cinerem sternere (scil. ut quis iaceat in cilicio et cinere), num hoc vocas 
ieiunium et diem acceptum Domino? i. e. ad verum ieiunium et ad 
Domini beneplacitum habendum minime sufficit incedere curvum, exter- 
nam prae se ferre speciem afflictionis et humilitatis et externa signa 
poenitentiae exhibere. « Non enim quaerit Deus afflictionem solam et 
humiliationem animae per iniuriam corporis, ut instar circuli torqueat 
corpus et colla submittat et tristis incedat, nec ut sacco quis vestiatur 
et in cinere dormiat, sed ut cum istis haec faciat quae sequuntur » 
(S. Hier). 

Quae igitur ad opus externum iungi oporteat subduntur v. 6 « nonne 
hoc est magis ieiunium. quod elegi : dissolve colligationes impietatis, 
solve fasciculos deprimentes, dimitte eos qui confracti sunt liberos et 
omne onus dirumpe »! — quod igitur Deo acceptum reputatur est 
aperire vel solvere nezus vel constrictiones 4mprobitatis (hebr.), nexus 
illos quibus improbus alium capit, vexat vel varias machinationes quas 
impius excogitavit et molitus est; dein solvere fasciculos vel nodos 
iugi (hebr.), ergo oppressionem aliorum et duram auferre servitutem 
vel tyrannidem ; dein eos qui oppressi sunt et confracti liberos dimittere 
et demum omne iugum rumpere (hebr). Primo igitur postulatur, ut a 

malo declinent, ad quod quattuor proponuntur, quae tyrannidem et 
iniustitiam redolent. Ubique enim Deus pauperum et oppressorum 
curam gerit teneram. Inter iniustitias etiam refertur quod servos et 
ancillas noluerint suo tempore ex legis praescripto (Ex. 91, 9 seq. 
Lev. 25, 39. Deut. 15, 12) manumittere, de qua re lege Ier. 34, 10-20; 
quare nodos iugi, omne iugum, ad similem rem referre inter alia 
poteris. Membrum secundum LXX vertunt : 3$dAve expx iM [iato cov- 
aXA«[wé:o», dissolve obligationes violentarum cautionum; « significat 
autem chartarum fasciculos in quibus feneratorum calumniae continentur 
et opprimuntur pauperes aere alieno » (S. Hier.). Lege praecipitur : non 
fenerabis fratri tuo ad usuram (Deut. 23, 19); unde in ea acceptione 
novum legis violatae genus indicatur. Sjrus explicat de vinculis 
fraudis quae rumpi debeant; Chald. de nodis scripturarum iudicii 
depravati, ergo de iniustis sententiis iudicum. 

Secundo additur quaenam bona opera potissimum exerceant; sunt 
opera misericordiae quibus avaritiam et iniustitiam expient v. 7 
« frange esurienti panem tuum et egenos vagosque induc in. domum 
tuam; cum videris nudum, operi eum et carnem tuam ne despezeris » ! 
— hebr. conformiter ad sententiam antecedentem : nonne frangere. 
panem esurienti etc.; forma interrogationis oratorie efficacior est, cum 
ad ipsorum ad quos fit sermo iudicium provocetur. « Non plures panes, . 
ne de paupertate causeris, sed unum. panem; nec ipsum totum, sed 
partem panis, quam si non ieiunares comesurus eras, ut ieiunium tuum 
non sit lucrum marsupii, sed saturitas animae; pulchreque addidit 
tuum, ne de rapina facias eleemosynam » (S. IHier.). Post cibum, domi- 
cilium, vestem quae indigentibus tribuenda sunt, generali et amplissima 
cohortatione concluditur : a carne tua te mon abscondes, opem tuam 
non denegabis carni tuae i. e. nemini qui eiusdem tecum est carnis 
et sanguinis; « omnis homo caro nostra est » (S. Hier.). Dicitur caro 
de cognatis et propinquis (Gen. 29, 14; 31, 271. Lev. 18, 1'1; 20, 19), 
sed etiam de contribuli vel de eo qui ad eandem nationem pertinet ; ita 
universae tribus Israel dicunt ad David : ecce nos, os tuum et caro 
tua sumus (2 Reg. 5, 1). Uti hic opera misericordiae. commendantur, 
quibus salus a Domino acquiratur (cf. v.,8. 10), ita aliquando in ultimo 
iudicio ex horum operum norma Dominus vel praemia distribuet 
misericordibus vel tormentis addicet avaros et immites (cf. Matth. 25, 
34). 


Iam Sanct. ad hunc locum monet de loco prorsus simili Zach. 7, 4-13; quam 
similitudinem Naeg. latius prosequitur. Etiam Zacharias ieiunium tale repre- 
hendit quod non sit in gloriam et honorem Dei : « numquid ieiunium ieiunastis 

mihi » ? Deinde monet iam prophetas priores explicite docuisse, quale ieiunium 
Deo sit acceptum, idque ab iis monitum esse, « cum adhue lerusalem habitare- 
tur et esset opulenta, ipsa et urbes in circuitu eius et ad austrum et in campe- 
stribus habitaretur ». Verba autem quibus priores prophetae illud ieiunium Deo 
placitum docuerint haec affert : « iudicium verum iudicate et misericordiam et 
miserationes facite, unusquisque cum fratre suo, et viduam et pupillum et adve- 
nam et pauperem nolite calumniari et malum vir fratri suo non cogitet in corde 
suo ». lgitur similitudo in eoest, quod uterque propheta ieiunium propria volun- 
tate susceptum propterea vituperat quia non esttale quale Deus voluit; quale 
autem Deus velit, etiam uterque exponit ita, ut observatio iustitiae et opera 
misericordiae commendentur. Quare etsi Zacharias non verbotenus verba Isaiae 
allegat, tamen hunc locum eum ob oculos habuisse certum esse omnino videtur. 
Nam nullus alius locus exstat apud prophetas priores, in quo haec tria pariter 
inveniantur : agi tantum de ieiunio, reprehendi ieiunium mere externum, ei 
opponi ieiunium verum cum observatione iustitiae et exsecutione operum mise- 
ricordiae. Neque potest Ioel 9, 49. 13 in. comparationem adduci, quamvis ibi 
quoque verus cultus Dei ab externo et ficto distinguatur ; ibi enim nil aliud 
dicitur, nisi ut se convertant ad Dominum in ieiunio et in fletu et in planctu et 
ut scindant corda, non vestimenta — quae omnia ad Zachariae locum similitu- 
dine non accedunt. Neque sufficit Ez. 18, 5 seq. ; ibi quidem opera iustitiae et 
misericordiae commendantur, at simul cum multis aliis neque ulla mentio fit de 
ieiunio vel quale discrimen sit inter ieiunium fictum et verum. Cum igitur locus 
noster apud Isaiam isque solus adeo bene concordet cum Zach. 7, 5 seq., iure- 
merito dicimus eum a Zacharia esse ob oculos habitum. Sed tum etiam necessa- 
rio sequitur Zachariam asserere, hunc nostrum locum pertinere ad prophetas 
priores qui vaticinati sunt, « cum adhuc lerusalem habitaretur et esset opulen- 
ta, ipsa et urbes in circuitu eius et ad austrum' et in campestribus habitare- 
tur»; ergo aliud habemus testimonium, tempore Zachariae hunc nostrum 
locum adscribi non alicui prophetae versus finem exsilii, sed prophetae qui ante 
exsilium florente republica iudaica oracula fuderit. — Insuper Zach. 7, 12 
phrasis abhibetur quae solum apud Isaiam invenitur: aggravare aures ls. 6, 
10 et 59, 4 et Zach. 7, 13 : sicut locutus est (clamavit x7) et non audierunt, 
sic clamabunt et non audiam, sententia est omnino conformata ad Is. 50, 9 et 
65, 12 ; quare Zachariam hanc Isaiae partem ob oculos habuisse et ad prophe- 
tas priores retulisse vix poterit in dubium vocari ; de qua re vide quoque Kue- 
per, das Prophetenthum des A. B. p. 994. 


b) Quae bona pietatem consequantur 58, 8-14. 


Quodsi ad iustitiam et misericordiam animos inflexerint, bonis abun- 
danter a Domino cumulabuntur. En, quantopere internam animi muta- 
tionem vates urgeat et hanc unam conditionem necessariam esse asserat ad 
salutem consequendam ; simul benignitatem Dei perpende qui ea tantum 
postulat quae ut necessaria sunt, ita facile ab omnibus praestantur et liben- 

tissime qui non omnem humanitatis sensum exuerunt. Unde v. 8 « Tunc 
erumpet quasi mane lumen tuum et sanitas tua. citius orietur et anlte- 
ibit faciem tuam. iustitia tua et gloria Domini colliget te »; — tribus 
comparationibus auxilium Dei et salus describitur : pro nocte calamitatis 
aurora et lumen prosperitatis; pro morbo et vulneribus sanatio ; demum 
populus per vitam migrabit eo modo quo olim per desertum : iustitia 
viam tutam demonstrat agmen ducens et gloria Domini agmen claudit. 
Breviter, sed valde efficaciter beatissimam vitae et peregrinationis ter- 
restris rationem delineavit vates. Primo quasi aurora (hebr.) erumpet 
lumen tuum ; impiis nox ingruit perpetua (cf. 8, 20 seq.) ; piis vero fe- 
licitas malorum victrix discussis nubibus illucescet (cf. 9, 2). Nunc po- 
pulus vulneribus est afflictus et tota conditio reipublicae misere pro- 
strata iacet (cf. 1, 5 seq.), tunc vero cito, statim germinabit sanatio ' 
tua. (hebr.), novo vigore perfundentur, plurima illa reipublicae damna 
sarcientur, cicatrices obducentur, apponetur medicina, ad integritatem 
et florem redibit rerum status. Demum agmen populi pulcherrime com- 
positum exhibetur : vera iustitia et sanctitas agmen ducit, viam per quam 
incedere oporteat demonstrat; gloria Domini claudit agmen, LXX «zeg:- 
cxeAet ce , cireumdat illud protegens; ergo hanc protectionem Deus tam- 
quam suam gloriam considerat, unde eam amplissime praestabit et eam 
maximo studio quo suam gloriam tuetur promovebit (de modo loquendi: 
vide Ex. 13, 21; 44, 19 et Is. 52, 12; 40, 10. 11). Hac luce gloriae 
Domini cunctae tenebrae arcebuntur et ipse populus gloria et aplendore 
circeumfundetur. 

Et cum in hoc itinere Deus tanta gloria populum suum protegat et 
circumdet, etiam petenti statim omnia largietur v. 9 « tunc invocabis et 
Dominus exaudiet ; clamabis et dicet : ecce adsum »! — nunc populus 
conqueritur quod Dominus non aspiciat, non noverit (v. 2. 3). Docet 
propheta, quam promptus sit Dominus ad audiendum et petitiones prae- 
standas, si ipsi prius abstulerint mala. Simul ac clamant, dicet ecce ego 
(hebr.), quae est vox obedientis, ad opem praestandam paratissimi et 
libentissime obsequentis (cf. Gen. 22, 1. 11; 27, 1; 31, 11; 46, 2. 
Is. 6, 8. Iob 38, 35 etc.); « ecce adsum, non voce sed opere, non re- 
sponsione sed beneficiis » (S. Hier.); « maturam munificentiam et 
promptitudinem dantis Dei declarat illud : ecce adsum » (S. Cyr. et al- 
legat Prov. 15, 29. Ps. 33, 16; 17, 71). 


1. Notat S. Hier. : « pro eo quod LXX transtulerunt zx l&pacX cov 1. e. sanitates tuae, 
latini interpretes ducti nominis similitudine ipiux i. e. vestimenta posuerunt; unde 
multi translationis falsitate decepti ad resurrectionem corporis comprobandam hoc utuntur 
testimonio ». Ita vestimenta h. 1. legorunt Tertullianus, S. Cyprianus, S. Valerianus, quorum 
locos affert Sabatier, bibl. lat. vers. antiq. ad h. l. 

Opus esse ad consequenda promissa animorum emendatione, proinde 
illa non fieri Iudaeis qua talibus, qua nationi sine ulla conditione elec- 
tae, vates iterum monet, antequam in descriptione salutis pergat ! : 
« si abstuleris de medio tui catenam. et desieris extendere digitum et 
loqui quod non prodest, v. 40 cum effuderis esurienti animam tuam et 
animam afflictam. repleveris, orietur in tenebris lux tua et. tenebrae 
tuae erunt sicut meridies »; — hebr. si abstuleris iugum i..e. oppres- 
sionem; digitum extendere dicit illusorem et irrisorem ; fortasse notan- 
tur ii qui supra 31, 4 vel ii qui pauperibus spoliatis adhuc addunt irri- 
siones et opprobria; vel « ne singulos quasi digito notes, ne detrahas 
proximo tuo » (S. Hier.); dein si abstuleris loqui iniquitatem (hebr.) 
mala scil. et iniqua. Iterum prius explicavit vates illud : declina a malo. 
Subdit a v. 10 alteram partem : fac bonum. Prius membrum veteres 
plerumque explicant de magna animi benevolentia, qua quis pauperem 
fovet; « ut esurienti non sicut supra demus panem nostrum, sed ani- 
mam nostram, ut eum in quibuscumque possumus adiuvemus et non 
quasi ex tristitia et necessitate sed ex animo tribuamus » (S. Hier. et 
sim. Haimo, S. Thom. Malv. For. Osor. Sanct. Sasb. Pint. Mar. Lap. 
Calm.), neque ab hac acceptione multum abest versio graeca : si dedc- 
ris esurienti panem tuum ex animo tuo ix duyzg cov 1. e. &g05voc (Euseb.). 
Recentiores autem animam expromere vel suppeditare explicant victum 
quo anima vel vita tua sustentatur porrigere vel id in quod magno de- 
siderio fertur anima tua vel appetitus tuus, cupedias, alteri largiri (cf. 
Mald. Schegg, Net. Rohl. Kn. Hahn, Sein. Del. Naeg. Or.) et ita iam 
Syrus : si dederis esurienti panem tuum. Sed nescio an recte; id enim 
in altero membro statim dicitur; dein durum est animam pro re accipere 
quam anima expetit vel qua vita sustentatur et statim eandem vocem 
in anima affüicta iterum alia notione accipere. Neque par est ratio 
Deut. 24, 6, quo in loco anima dicitur id quod pauperi ad vitam susti- 
nendam necessarium est; sensus enim hoc loco non est ea esse alii tri- 
buenda quibus tu ipse ad vitam sustentandam omnino opus habes ; nam 
hoc certe non requiritur neque in ista admonitionum serie tanta perfec- 
tio proponitur, ut te ipsum ad alium in vita servandum morti obiicias 
vel rebus ad vitam necessariis a quibus anima pendeat te prives. Quare 
explicatio veterum adhuc sustineri posse videtur, praesertim cum vol 


1. Ita membra esse iungenda, ut descripsi, patet cx hebr. et graeco, etiam ex Syro ct 
Chald. c& ex Aq. Sym. Theod. quippe qui omnes v. 10 ab et incipiunt ideoque necessario 
anteccdentem sententiam s? abstuleris ad subsequentia trahunt. Eadem est distinctio in 
comment. S. Hier.; sententia si abstuleris ab antecedentibus avulsa cum sequentibus cer- 
nitur adscripta. 

sicut 25 etiam ad affectus amoris et. misericordiae designandos adhibea- 
tur (cf. 42, 4. Gen. 34, 3. Deut. 4, 99; 96, 16; 30, 10. Cant. 1, 1; 3,4 
eic.). Quodsi pietatem coluerint, in nocte miseriae et calamitatis Deus 
lumen felicitatis faciet oriri; immo miserias mutabit in summum felici- 
tatis gradum ac si. noctem subsequeretur splendor solis in meridie. Lux 
metaphora est felicitatis et gaudii; lux meridiana uti maximo splendore 
excellit, ita fastigium prosperitatis denotat; quare impiis qui subito deii- 
ciuntur sol dicitur occidere in meridie (cf. Am. 8, 9. Ier. 45, 8). 

Lucem hane meridianam quae piis promittitur iisque solis, vates ulte- 
rius describit v. 14 « et requiem tibi dabit Dominus semper et implebit 
splendoribus animam tuam et ossa, tua liberabit et eris quasi hortus ir- 
vigwus et sicut fons aquarum cutus non. deficient aquae » ; — hebr. 
et ducet te Dominus continuo et saturabit in. siccitatibus animam tuam 
(cf. Mald. Malv. Mar. Lap. Calm. et recentiores) i. e. semper Dominus 
gratia sua et suis favoribus te comitabitur et ducet et si quando pericula 
exsurgunt vel tribulationes, animam tuam roborabit et bonis suis satia- 
bit. Unde in hac acceptione innuitur, instare quidem ardores et ariditates, 
etiam pios minime excipi a laboribus et molestiis et variis tentationibus, 
àt Deum etiam adesse copiosis suis auxiliis quibus et anima plenitudine 
divinae consolationis satiatur et ipsum etiam corpus confortatur : et ossa 
tua, roborabit (hebr.); animi vigor in corpus quoque redundabit. Id pro 
indole veteris foederis eo magis effertur, quia aegritudines, morbi, mors 
immatura saepe tamquam poenae pro culpis admissis infliguntur (cf. 
Lev. 26, 25. Deut. 28, 21. 22. 271. 35 etc.). Talibus igitur beneficiis et 
in animo et in corpore a Domino praeventus populus erit quasi hortus 
irriguus, continuo florens ac virens, afferens fructus domino et a do- 
mino cultus cura maxima, et sicut scaturigo aquarum, fons perenniter 
manans, uberrimus, qui nullo anni tempore spem et exspectationem 
fallit, sed semper aquas praestat in omnium utilitatem et recreationem et 
in. terrae fecunditatem. Abundabit ergo populus benedictione divina 
hancque largiter cum aliis communicabit; erit igitur status plane con- 
trarius priori : « cum fueritis velut quercus defluentibus foliis et. velut 
hortus absque aqua » 1, 30. 

Quod S. Hier. vertit requiem tibi dabit, explicatur ex r5; verbum nr quod h. 


l]. adhibetur est ducere, deducere, quod LXX quoque exprimunt : et erit Deus tuus 
tecum semper, et Syrus et Chald. ; ceterum nm saepe dicitur de Dei provida «cirea 
homines cura (cf. Ps. 5, 9; 27, 11). Vocem rimnxns, uti Maid. iam monet, Chald. 
et Kimchi et Abencsra explicant de siecitatibus, de locis aridis, sole exustis, et hanc 
notionem etiam recentiores plerique retinent; potest conferri nrery Ps. 68, 7. Sed 


quod S. Hier. habet implebit splendoribus animam tuam versio est quae reprehendi 
nequeat. Nam rx habet notionem splendere, lucere (cf. Is. 18, 4. Cant. 5, 10. Eccl. 

A4, T) et yav iungitur cum 2 satiare aliqua re ; cf. Ps. 103, 5. Intelliguntur ergo 
splendores de gaudiis et deliciis animae; sim. habet Syrus : satiabit animam tuam 
pinguedine, vel delieiis (de voce N3iTI7 cf. Is. 55, 2. Ter. 31, 14 in versione syriaca ; 
vide Payne Smith, Thesaur. syr. p. 827). Similiter Ag. &v »xuzxóóvw; Sym. et Theod. 
£v »xpxpózqu. Huic acceptioni ex recentioribus accedit Hahn : claritate animam tuam 
satiabit. Sensus sane praeclarus est; in numero plurali plenitudo et continua quae- 
dam duratio exprimitur. Sed cum sermo sit de Domino ductore, potius in memoriam 
revocantur loci 43, 20 et 48, 21 et 49, 10 et sim. — LXX hoc membrum periphra- 
stice reddunt : et impleberis sicut desiderat anima tua ; alterum membrum vertunt : 
€L ossa tua pinguescent. Hebr. vm explicant vel ut denominativum a vn erpedi- 
ius vel a verbo von quod pro substantivo m*x5n lumbi supponi debeat notione 
validum esse; in hiphil non occurrit nisi hoc loco ; in piel vero saepe notione libe- 
randi, unde versio S. Hier. facile explicatur. Syrus vertit : roborabit ; Ag. &&oXetzat ; 
Sym. Eósvm; Theod. mspv«xüapt (ef. Field, Hexapl. ad h. 1.). Chald. praebet : et 
corpus tuum vivificabit in vita aeterna. Unde ex versione LXX, Syri et Chald. ille 
sensus fere colligitur quem verbo hebraico h. 1l. tribuunt. 


Ita porro damna pristina reparabuntur, nova rerum conditio et in- 
stauratio firmitate ac stabilitate perenni consistet et longe lateque bona 
divina diffundet v. 12 « et aedificabuntur in te deserta saeculorum, fun- 
damenta generalionis et. generationis suscitabis et vocaberis aedifica- 
tor sepium, avertens semitas in quietem » ; — hebr. et aedificabunt ex 
te deserta saeculorum, vel tui, ex te oriundi, vel ex te egressi aedifica- 
bunt ; quae olim delictis populi destructa et « longo tempore deserta 
fuerant » (S. Hier.), haec restituentur ; vestigia igitur peccatorum et 
punitionum regioni impressa delebuntur ;:tota terra ad conditionem 
prosperam redibit et quidem stabili modo felicitas illa constituetur ; id 
in altero membro edicitur : « et in multis generationibus mansura ae- 
dium tuarum fundamenta iacies » (S. Iier.). Cum enim populus sanc- 
titate emineat, in pace et securitate imperturbata vivet. Unde vocabunt 
eum sepientem fracturam scil. qui diruta restituit et reparantem semi- 
tas ad. habitandum (cf. Mald. Mar. Malv. et recentiores) qui viis resti- 
tutis commercium hominum inter se facile reddit et ita urbibus exstruc- 
tis et munitis et viis stratis regionem ad habitationem aptam reddit et 
commodam. Destructa urbe viae Sion lugere dicuntur (Lament. 1, 4). 


S. Hier. vertit convertens semitas in quietem, non uti in vulg. legitur avertens ; 
fere secutus esse videlur versionem graecam : semitas in medio quiescere facies ; 
explicarunt itaque 139? a verbo DY3Xj quiescere; verum iam Syrus et Aq. «x0rcüot 
Sym. et Theod. oizsi50x: retulerunt formam ad verbum zx?! sedit, habitavit ; id quod 
recenüores quoque adoptarunt. — Verba latina explicant ]o« àverles semitas, ne 
ullus viatori ac furi paleat aditus, quo tua tibi possessione pacifice frui ac quiete 
liceat » (Sanct.) vel : « occlusor semitarum per quas subibant bestiae et hostes va- 
stantes vinéas el domos, ideoque auctor quietis » (Men. sim. For. Lap. Tir.). 

Quibus dentur fausta haec promissa, propheta iterum (cf. v. 8. 9. 
10) in memoriam revocat clare docens quantopere amplitudo promis- 
sionis dependeat ab hominum cooperatione v. 13 « s averteris a sabbato 
pedem tuum facere voluntatem tuam in die sancto meo et vocaveris sab- 
batum delicatum et. sanctum Domini gloriosum et glorificaveris eun, 
dum non facis vias tuas et non invenitur voluntas tua, ut loquaris ser- 
monem, v. 14 tunc delectaberis super Domino et. sustollam te super 
altitudines terrae et. cibabo te hereditate lacob patris tui ; os enim 
Domini locutum est » ; — officiis iustitiae et misericordiae erga alios 
iam additur id ex quo cetera dignitatem suam et normam accipiunt, 
praeceptum cultus divini, quod in lege sabbati illustratur convenientissi- 
me, quia observatio huius legis publica est professio fidei et obsequii in 
Deum. Primo prohibetur ne sabbatum profanetur, ne quasi terra sancta 
sabbati profano pede teratur, id est, ut explicationis gratia subditur, ne 
quis pro suo lubitu et cupiditate die Deo sacro abutatur ad suum bene- 
placitum prosequendum ; ceterum cf. 56, 2. 4. 6 et 58, 3 pro notione 
yan. Sed non sufficit sabbatum non profanare ; sacro modo debet peragi ; 
debet primo magni aestimari : s? vocaveris sabbatum delicias (liebr.), 
si ergo eius observatio tibi non molesta evadit, uti illis de quibus Am. 
8, 5, sed e contra tibi gaudium affert et delectationem in Domino; dein 
si sanctum Domino appellaveris et aestimaveris et habueris honoratum 
(hebr.); sabbati enim diem Dominus sanctificavit (Gen. 2, 3), quare op- 
time sanctus Domini, quasi sanctitate Domini insignitus et ita speciali 
ratione Domino consecratus appellatur. Haec autem aestimatio operi est 
mandanda ; quare pergitur : si eum glorificaveris ita ut non facias vias 
tuas, i. e. opera tua solita et occupationes, neque tuo indulgeas bene- : 
placito i. e. facias quod tibi libuerit (cf. 58, 3) neque loquaris verbum, 
perversum scil. et noxium (cf. 58, 4) sicut fieri solet in litibus et iur- 
giis. Haec admonitio eo magis est opportuna, quia cum sabbato ab opere 
servili et labore vacetur, maior adest occasio delinquendi verbis et lin- 
gua (cf. 58, 9). Iam quali benedictione sacra sabbati observantia a Domino 
donanda sit, subditur v. 14: potientur et perfruentur suavitatibus et 
consolationibus Domini eiusque dulci familiaritate et alloquio recreabun- 
tur et delectabuntur; pro eo enim quod suam reliquerint voluntatem, 
maiores a Domino accipient delectationes. Dein, quia opera et negotia 
sua intermiserunt, non modo non experientur quidquam detrimenti, ve- 
rum £e faciam vehi super altitudines terrae (hebr.) i. e. in tutissimis te 
collocabo locis (cf. Deut. 32, 13. Ps. 1], 34. Hab. 3, 19), te firma ac 
stabili possessione terrae donabo et bona cuncta quae patriarchis pro- 
missa sunt tibi luculenter suppeditabo. En, quomodo bona foederis am- 


plissima a fideli Dei cultu dependeant ! Totum sollemni formula tamquam 
Isanas II — 26, 

sigillo Domini confirmatur, sicut 1, 20; 21, 17; 29,93; 24, 3; 95, 
8; 40, 5. — Praeclara h. 1. continentur documenta et argumenta, qui- 
bus et modus celebrandi diem Domini commendatur et egregia eius cele- 
brationis emolumenta recensentur. 


, 


9. Oratio secunda 59, 1-21. 


Anc. — Domino neque potestas neque voluntas deest salvandi ; verum 
summopere obstant illorum peccata iniustitiae, fraudis, omnisque gene- 
ris improbitatis (959, 1-8). Haec ratio est cur malis afflicti et prostrati 
iaceant; hanc malorum omnium causam ut cum dolore agnoscant et 
profiteantur, propheta iis in verba praeit confessionem delictorum co- 
ram Domino faciens (59, 9-15). Verum Dominus qui suam in terris 
sanctitatem relucere vult, tamquam bellator fortis exsurget, hostibus 
vindictam, populo suo redemptionem tribuet et foedus gratiae aeternum 
ad suam gloriam longe lateque annuntiandam statuet (39, 15-21). 

In oratione praecedenti propheta ostendit omnia in vera pietate con- 
stitui; proinde ad salutem a Domino acquirendam praeprimis oportere 
vera ut foveatur pietas. Neque dissimile est huius orationis argumen- 
tum. Ostendit enim vates et longiore enumeratione probat, quantopere 
peccatis suis obstacula opponant benignitati divinae. Unde eo ipso de- 
clarat et aperte docet, cuius generis redemptio prae omnibus necessaria 
sit, scil. opus esse vera peccatorum detestatione et sedula vitae morum- 
que emendatione. Indoles ergo spiritualis instaurationis praecipue indi- 
catur. Dein ad eam mentem et indolem fovendam propheta humili pec- 
catorum confessione facta statum populi miserum deplorat. Sed quam 
bene agatur cum iis qui eo modo de peccatis gemunt et lugent, statim 
praeclara hypotyposi subdit : Deus enim, gloriae suae ac populi zelator, 
quia nemo sanctitatem in terram reducere potest, ipse se accingit ad 
causam suam fortiter agendam simili schemate, uti 42, 13 et seq. Decla- 
rat igitur in hac oratione vates, primum ad veram resipiscentiam et ad 
salutem gressum consistere in humili agnitione peccatorum et in dolore 
de iis concepto; haec vero si adfuerint in populo Dei, Deum sua 
potentia usurum ad redemptionem gloriosam efficiendam ; simul 
docet (v. 16) neminem praeter Deum illam posse adducere salutem. Prae- 
terea in hac oratione populi peccata accuratius quam antea recensentur. 


ay Peccata sunt obstacula salutis 59, 4-8. 


Populus de dilato auxilio divino conquestus erat (58, 9. 3); respon- 
derat propheta in oratione antecedente, quare ieiuniis suis non merean- 

tur opem divinam. Alterum ad eandem querelam responsum hoc loco 
dat ; causam salutis denegatae minime in Deo esse collocandam, verum 
in suis ipsorum peccatis. Nam v. 4 « Ecce non est abbreviata manus 
Domini ut salvare nequeat, neque aggravata est auris eius ut. non 
ezaudiat »; — Deus qui olim tot mirabilia pro populo patravit, nihil 
pristinae suae potentiae amisit ; neque surdus est ita ut clamores populi 
non audiat ; alludi videtur ad Ex. 3, "1: vidi afflictionem populi mei in 
Aegypto et clamorem eius audivi... et sciens dolorem eius descendi ut 
liberem eum etc. ; alia iam àgi tempora conqueruntur neque Deum ut 
olim sui populi curam habere. Sed murmurantibus ostendit propheta 
quam immerito conquerantur, penes se esse, ut alia rerum conditio 
eaque egregia oriatur v. 2 « sed iniquitates vestrae diviserunt inter vos 
et Deum vestrum et peccata vestra absconderunt faciem eius a vobis ne 
exaudiret » ; — cf. 50, 2. Ipsi potentiae Dei quasi murum ne ad se per- 
tingeret opposuerunt peccata (cf. Ez. 43, 8); iniquitatibus suis faciem 
i. e. favorem Dei et benevolam iuvandi promptitudinem sibi averterunt 
(cf. Ier. 5, 25) ; vide ad 8, 17; 94, 8. Lament. 3, 44. 

Atque quantopere seduli sint in hac divisione inter se et Deum facien- 
da, declaratur v. 3 « manus enim vestrae pollutae sunt sanguine et di- 
giti vestri. iniquitate, labia vestra locuta. sunt mendacium et. lingua 
vestra iniquitatem fatur » ; — cf. 1, 45 ; iurgia igitur et lites et conten- 
tiones (88, 4. 6) ad caedes perpetrandas eos impellunt ;tanta est oppres- 
sio et iniustitia, ut ne a caedibus quidem abhorreant. A maximis incipit 
vates ne quis contra accusationem v. 2 prolatam quidquam possit exci- 
pere. Cum ex abundantia cordis os loquatur, quantopere sint scelere et 
fraude infecti animisque polluti, ipsis eorum sermonibus demonstratur. 
Hebr. n33 proprie meditari, commentari, perpendere; LXX 5 Aàcca 
Bay ees ; ita vates ab operibus ad verba, a verbis ad intimum ma- 
lorum fontem, ad animi considerationem et habitum regreditur (cf. Iob 
99, 4. Prov. 8, 9. Ps. 35, 28; 11, 24 hebr.); unde linguae, instru- 
mento animi, id adscribitur, quod proprie est animi. Hisce in universum 
dictis iam ostenditur quantopere ipsa fundamenta iuris et ordinis sint 
subversa ; sienim iustitia est fundamentum regnorum, a fortiore in theo- 
cratia a populo electo norma iuris strenue debuit observari. At v. 4 
« non est qui invocet. iustitiam neque est qui iudicet vere, sed. confi- 
dunt in nihilo et loquuntur vanitates ; conceperunt laborem et pepere- 
runt iniquitatem » ; — etiam hic a rebus externis progreditur vates ad 
animi indolem et habitudinem. Nemo est qui iustitiam adhibeat vel ad 
iudicium ferendum vel ad consilium dandum (Sasb. Sanct. Schegg) vel 
generatim ad normam agendi sentiendique ex ea dirigendam ; neque ea 
a iudicibus administratur. Neque censent in iustitia demum adesse fir- 

mum ordinis bonique communis fundamentum, sed fiduciam suam po- 
nunt in nihilo, in vacuo, 3h, ergo in eo quod in ordine morum et 
veritatis idem est ac vastatio et rudis indigestaque moles in ordine natu- 
rae ; ita bene designatur perversitas, qua omnia ad interitum demum 
vergunt. Et ut confidunt, ut animis sunt perversi, ita loquuntur inane, 
vanum, quod nihil in se habet solidi, veri. Animis enim conceperunt et 
fovent 52y laborem, molestiam, malum ; quare partum edunt verbis et 
operibus qui iniquitate vel inanitate et improbitate Y'N consistit. Bonum 
enim est id quod revera est, quod in se habet solidam stabilitatem ; ma- 
lum e contra vocatur mendacium, inane, vacuum, vastatio, nihil; est 
enim negatio boni, id est eius quod solum vere est. De modo loquendi cf. 
Iob 15, 35. Ps. 71, 15. 


Ceterum membrum primum varie concipitur. Hebr. 3 N^p notionem habet 
aliquid celebrandi, praedicandi, laudandi. Et hac significatione etiam hic aliqui 
vocem capiunt : nemo praedicat, publice et palam annuntiat iustitiam, normam 
recti et veri (cf. Hitz. Ewald, Umbreit, Sein. Del.). Alii Np propter membrum 
parallelum quod de iudicio agit sensu accipiunt forensi qui adesse videtur Iob 
13, 92 certe (sed valde dubie 5, 1 et 14, 15), ergo in ius vocare : nemo alium 
iuste vocat in ius (ita Ges. Ros. Kn. Naeg.). Alii : nemo Deum invocat tamquam 
qui in statu iustitiae sit constitutus ; ita Chald. : non est qui oret in veritate, et 
sim. Hahn ; alii de iniustis iudicum sententiis explicant vel de iniusta testifica- 
tione. LXX generatim obóslg AcAst ótxowx. Etiam invocare iustitiam quod vulg. 
praebet varie explicant : in ius vocare (cf. Osor. For. Men. Calm.), ius suum 
persequi vel coram iudice repetere (Mald. cf. Calm.) vel ius defendere (Malv. 
Mar. etiam apud Mald.). In secundo membro de iniustitia agitur quae commit- 
tatur in litibus instituendis : nemo disceptat in fide vel in veritate ; OZ in 
niphal communiter habet notionem litigandi, disceptandi cum aliquo, conten- 
dendi. Verbum adeo amplum est ut utraque pars iniustitiae commissae et fraudis 
adhibitae insimuletur. Cum igitur hoc alterum membrum iam complectatur 
disceptantes coram iudice, primum membrum potest concipi generatim : nemo 
iustitiam, id quod rectum et iustum est, palam profitetur; dein in altero 
membro id illustratur exemplo quo simul augetur accusatio : necoram tribunali 
quidem veritas et fides servatur. Ex eo enim quod in altero membro de iudiciis 
sermo sit non continuo efficitur etiam primum membrum tantum de iudiciis vel 
posse vel debere intelligi. 


Iam qualis sit eorum iniquitas, quam nociva singulis et bono commu- 
ni, ulterius ostenditur v. 9 « ova aspidum ruperunt et telas araneae 
texuerunt; qui comederit de ovis eorum morietur, et quod. confotum 
est erumpet in regulum ; v. 6 telae eorum non erunt in vestimentum 
neque operientur operibus suis; opera eorum opera inutilia et. opus 

iniquitatis in manibus eorum » ; — hebr. ova basilisci excludunt i. e. 
operibus suis mortem et interitum aliis machinantur; in altera imagine 
de telis aranearum et in v. 6 quam inutilia sint et inania opera eorum 
declaratur. Eos fortasse vates perstringit qui gloriose sua de bono publi- 
co merita iactant. De basilisco cf. 11, 8. Quam perniciosa sint eorum 
consilia et machinationes, inde elucet quod nemo ea potest evadere; 
nam qui de eorum ovis comederit i. e. qui eorum consilia adiuverit, ille 
veneno hausto morietur ; eandem autem sortem etiam experietur, si iis 
obstiterit : e£ contritum (scil. ovum) viperam emittet (hebr.) ; si quis 
ovum pedibus contriverit, ex contrito prodibit vipera. Proinde socios 
malorum male perdent neque minus eos qui pessimas eorum machina- 
tiones dissolvere et impedire conantur. Telae aranearum quamvis ad ni- 
hil utiles sunt, tamen bestiolis insidias et mortem struunt. Has insidias 
fortasse in ea quoque imagine vates ob oculos habuit, quia postquam 
opera ad nihil utilia esse demonstravit, adhuc addit : opera eorum sunt 
opera NW i. e. non solum inutilia, verum inanitate et improbitate plena 
et opus oppressionis vel violentiae in manibus eorum (hebr.). Loeutio 
est proverbialis; quare opiniones vulgares de basilisco supponuntur et 
sermo ad viperam deflectitur, quae utique ex ovo basilisci non prodit, 
at apta est qua illustretur, si quis putet se ab uno periculo declinasse 
feliciter, eum alia et alia via certius esse interiturum. 

Quae metaphoris indicavit, iam sermone proprio varie explicat v. '1 
« pedes eorum ad. malum currunt et festinant ut effundant. sanguinem 
innocentem ; cogitationes eorum. cogitationes inutiles ; vastitas et con- 
tritio in viis eorum » ; — ergo magno studio scelera perpetrant ; in 
toto externo habitu cernitur impetus ille et tumultus malarum cupidi- 
tatum ; in animis autem repleti sunt cogitationibus improbis et iniquis 
(hebr.) ; ita quoquo loco incedunt, omnia replent vastitate et desolatione, 
omnia conculcant et pedibus conterunt. Neque mirum ; nam v. 8 « viam 
pacis nescierunt el non est iudicium in gressibus eorum ; semitae eorum 
incurvatae sunt eis; omnis qui calcat in. eis ignorat pacem » ; — cf. 
Rom. 3, 13-17. Mala cupiditas est semper male sedula, nunquam qui- 
escit ; quare viam qua ad pacem pervenitur improbi nesciunt neque ipsi 
sibi neque aliis unquam veram afferunt pacem et felicitatem; neque iu- 
stum apud eos invenitur; in semitis per quas incedunt, non reperitur 
iustitia, e contra semitas suas pervertunt vel sibi curvas faciunt (hebr.), 
non rectas ad normam et lineam recti ; quicumque in iisingreditur, lon- 
gissime abest a pace neque unquam ea fruetur; cf. 48, 22 ; 57, 2t. 
Prov. 4, 48. 16; 6, 48 ; scire pacem (hebr.) est eam experiri, experi- 
mento cognoscere. Haec igitur sunt ova illa quae pariunt, telae quas 
texunt; ex animis suis pessimis pessima quaeque producunt et exsecu- 

tioni mandant ; cf. Prov. 2, 8. 9. 15. Ii « pacem ignorant, quocumque 
modo pacem interpretere; nam neque aliquid assequuntur quod ipsis 
usui ac voluptati futurum sit, aut quidquid animo aut cogitatione ver- 
sant, perturbationem, vim, seditionem anhelat » (Sanct.). 


b) Humilis delictorum confessio 59, 9-15. 


Scelerum enumeratione et reprehensione facta quid iam agendum sit ut e 
tali barathro emergant vates docet. Primo scil. perspicere et agnoscere 
debent causam cur salus et prosperitas ablata sit in delictis esse reposi- 
tam neque unquam posse meliorem sperari conditionem nisi resipue- 
rint. Unde v. 9 « Propter hoc elongatum est iudicium a nobis et non 
apprehendet nos iustitia ; exspectavimus lucem et ecce tenebrae, splen- 
dorem et in tenebris ambulavimus » ! — in verba praeit propheta ; quo 
culpae confessionem reis reddat faciliorem, ipse se reis et peccatori- 
bus adiungit eorumque culpam suam quoque profitetur iniquitatem. 
Iudicium vel ius intellige statum illum quem Deus populo promisit, 
qui iudicio et vindicta in hostes praeparatur et utpote a Deo promis- 
Sus iam ad ius populi pertinere censetur. Tale ergo iudicium in favo- 
rem suorum Deus non exercet, ius illo iudicio restituendum non datur, 
quia tot delictis impliciti sunt. Ideo etiam zustitia i. e. nova illa saiu- 
tis et sanctitatis conditio quam Deus populo inesse vult et quam toties 
promisit, abest neque res israeliticae in prosperitatem vertuntur. lta 
iudicium et iustitiam hoc loco accipi debere et ipso nexu cum antece- 
denti ostenditur et statim metaphora lucis et splendoris declaratur. Quod 
enim modo iudicium et iustitiam appellavit vates, iam nomine lucis et 
splendoris designat ; quae autem exspectaverint, discimus ex 58, 2: 
rogant me iudicia iustitiae ; appropinquare Deum desiderant (hebr.) scil. 
ut ultionem capiat ab hostibus, suis salutem impertiatur. Monet ergo 
vates ut falsae exspectationi renuntient ; docet per quam viam ad pro- 
missa Dei perveniendum sit. Quare spe vane concepta deiecti radicem et 
causam mali perpendant. 

In quantas autem pro luce et splendore felicitatis pervenerint tenebras 
miseriae, accuratius vates delineat, ut miseriae magnitudinem intime 
sentientes alacrius ad: remedia applicanda accurrant ; v. 10 « palpavi- 
mus sicut caeci. parietem et quasi. absque oculis attrectavimus ; impe- 
gimus meridie quasi in tenebris, in caliginosis quasi mortui » ; — quae- 
runt exitum a malis neque tamen inveniunt, quia non rite quaerunt ; 
unde caecis palpantibus comparantur qui quod volunt invenire lucis de- 
fectu non attingunt et frustra in omnem partem manibus palpant. Immo 

in maiora mala inciderunt, cum minime id suspicarentur ; meridie im- 
pingimus sicut in. crepusculo (hebr.) i. e. « significat propheta usque 
adeo miseram esse et afflictam fortunam, ut quae optime videri potue- 
rint tempora et quasi meridiana, miserrima sint; si enim tempus ali- 
quod serenum est et lucidum, illud omnino meridianum est ; illud tamen 
tempus et illa tanta lux neque diffundit animum nocturno moerore con- 
tractum neque magis ad vitam voluptatemque facit, quam si nusquam 
lerris sol affulsisset » (Sanct.). Et ita demum quasi mortui perpetuis 
orci tenebris constringuntur. -Locutio est ad dolorem et luctum desi- 
gnandum quam maxime apta et gradationem continet; cf. Lament. 3, 
6 : in tenebrosis collocavit me tamquam mortuos. Ad id demum res per- 
venerunt, ut respublica ruinae ineluctabili sit proxima, quam auxilia 
humana iam avertere non possunt et ex qua, sicut ex morte, si sola re- 
media humana spectantur, iam non adest reditus ad vitam, ad statum 
meliorem, ad instaurationem. Ergo salus a solo Domino est exspectan- 
da ; populus e contra pro sua parte omnia quasi consulto fecit, qui- 
bus ruinam irreparabilem, mortem, sibi attraheret. 


Vocem D'ZàwN recentiorum plerique vertunt pingues i. e. vigore vitali vigentes, 
. pleno robore fruentes ; explicant vocem N prosthetico formatam ex ner" pinguis fuit 
analogia saepe obvia (cf. Olshausen, Lehrb. 8 211 a); ita Sein. Del. Naeg. Or. 
"Mühlau et Volck, Net. Rohl. Troch. etc. Similem acceptionem iam commemorat Malv. 
scil. in pinguissimis rebus, in rerum omnium affluentia sumus quasi mortui. Ex 
membro parallelo im meridie haec explicatio utique commendatur. Attamen eam cer- 
tam esse non ausim dicere. Nam qui sunt illi robusti et pingues, in quorum medio 
Israelitae tamquam mortui iacent ? num gentes vicinae ? nihil adest in textu. Neque 
cur notio opposita ad mortuos postulanda sit, id quod alii urgent, perspicitur; quid 
enim per moríuos dicatur, satis per se intelligitur. Neque caret difficultate quod alii 
praeferunt : in rebus opimis, vel in corporis pinguedine, in vitae vigore sumus quasi 
mortui. Istae enim res opimae certe non adsunt neque vilae vigor, sed ad summum * 
deberent adesse vel revera adessent nisi populus opposuisset obstacula. Melius sensui 
convenit quod alii proponunt : in campis pinguibus i. e. cum optimam terram possi- 
deamus, nihilominus extremis premimur miseriis. Si haec explicatio certa esset, esset 
simul iste versus indicium oraculum hoc in terra palaestinensi esse scriptum. Sed res 
est dubia, quia de ubertate terrae vox m'zw Gen. 27, 28. Dan. 11, 24 adhibetur. 
"Alii aliam exp'eandi viam tentant. Explicant vocem de locis desertis et vastatis a 
voce QuiN i. e. mov? vel DuiN (cf. Ez. 5, 6) vastari; ita Chald. vocem de sepulcris 
exponit, quem alii sequuntur; Hahn de desertis. De caliginosis locis explieat vulg. 
quam explicationem aliqui adoptant et quae, ut Km. ait, contextu omnino exigatur. 
Sed in rationc ad illam notionem perveniendi differunt ; alii statuunt vocem DQUN vel 
TUN caliginosum esse. Sed num eiusmodi vox exsistit? Kn. censet a pinguedine et 
densitate fleri translationem ad pingues vel densas tenebras. — LXX vocem non 
exprimunt ; Sym. vertit &v &gaviopo ;. Syrus autem membrum hoc reddit : et suspi- 
ramus sicut ii qui propinqui sunt morti. Explicatio vulg. ut supra vidimus contextui 
est bene apta ; sed etymologice non videtur salis posse probari. : 

Quam graviter sentiant rerum difficultatem, iterum alio modo decla- 
ratur v. 14 « rugiemus quasi ursi omnes et quasi columbae meditantes 
gememus ; exspectavimus iudicium et non est, salutem .et elongata est 
a nobis »; — fremitum edunt ut ursi famelici; nam « vespertinus 
cireumgemit ursus ovile » (Horatius, Epod. 16, 51; Sanct.) vel quod 
S. Cyr. sentit, ut ursae quae cum ereptos sibi catulos sentiunt tristes. 
edunt rugitus. Cum in ursorum rugitu potius aliquid minax et infensum 
deprehendatur, explicare poteris, eos modo impatientius et acerbius 
querimonias effundere, modo dolore ingemiscere et suspiria trahere 
lamentantes et gementes, id quod columbarum gemitu declaratur ; vel 
omnes magna afflictione percuti et suo quemque more doloris edere 
significationem, fortes robustosque, potentes ursorum instar, debiles, 
plebeios columbarum instar. Ceterum vide 2 Reg. 1, 8 : amaro animo 
velut si ursa raptis catulis saeviat, et Prov. 41, 12. Os. 13, 8 (cf. Sanct. 
Lap. Men. Tir.). Causam doloris impatientis et amaritudinis et gemi- 
tuum denuo declarat ; uti v. 9 iudicium et iustitiam, ita nunc iudicium 
et salutem coniungit; 2ustitia ordinem illum rectum dicit quem Deus 
vult, salus eundem ordinem designat ut homini salutiferum. , 

Postquam vates satis cum populo miseriam praesentem deploravit, 
haec lamenta iam ad humilem vertit peccatorum confessionem. Et apte 
quidem. Qui enim audierint prophetam lamentantem et lamentationibus 
eius sese adiunxerint, facilius etiam simul cum propheta se peccasse 
confitebuntur. Ratio enim salutis dilatae vel negatae in peccatis est sita 
v. 19. « multiplicatae sunt enim iniquitates nostrae coram te et peccata 
nostra responderunt nobis, quia scelera nostra nobiscum et iniquitates 
nostras cognovimus : v. 18 peccare et mentiri contra Dominum et 
aversi sumus ne iremus post tergum Dei nostri, ut loqueremur calum- 
niam et transgressionem, concepimus et locuti sumus de corde verba 
mendacii » ; — coram te, iustitiam Dei punientis profitetur, in qua 
agnitione iam primus ad resipiscentiam gressus consistit; idem enun- 
tiatur altero membro : peccata nostra testantur (hebr.) contra nos; 
neque testimonium tale detrectant sed humiliter admittunt profitentes 
scelera esse secum i. e. se sibi quam maxime conscios esse se peccasse 
neque id velle negare aut excusatione imminuere, sed sincere fateri. Et 
haec iam enumerantur in v. 13 et quidem in hebr. per totum versum 
ponuntur infinitivi verbi : praevaricari et mentiri in Dominum et defi- 
cere a Domino, recedere ab eius sequela ; primo loco ponuntur peccata 
in Deum ; mentiri i. e. abnegare Deum ; ergo idololatriam multiplicem 
et apostasiam a Deo eiusque foedere designat. Dein peccata recenset 
contra proximum, contra alteram legis tabulam : loqui oppressionem et 
defectionem scil. a lege, concipere et proferre ex corde verba mendacii. 

Describit itaque quemodo peccatum totum occupaverit hominem et eius 
ad Deum et ad proximum habitudinem vitiaverit. Tria illa contra Deum 
ita possunt disungui, ut interna animi apostasia, externa negatio et 
abnegatio Dei verbis facta et demum recessus a Deo externe ostensus, 
idololatria, intelligatur. Contra proximum peccant oppressione, seduc- 
tione loquentes scil. et persuadentes transgressionem legis, quae locutio 
Deut. 13, 6 et Ier. 28, 16 et 29, 39 de seductione pseudoprophetarum 
adhibetur. Demum sedem omnium scelerum et fontem indicat : in 
corde concipere et fovere et ex eo protrudere verba vel generatim res 
mendacii ; mendacium saepe dicitur in universum de peccato, quia veri- 
tati contrarium est, hominem quam maxime decipit, ut alias peccatum 
dicitur inane, vacuum, inutile etc. 

Cum tale dominium peccatum apud plerosque occupaverit, non mirum 
est, si tota reipublicae facies subversionem iuris prae se fert. Ab homi- 
nibus privatis transit vates ad ordinem publicum v. 14 « ef conversum 
est retrorsum. iudicium et iustitia longe stetit, quia corruit in platea 
veritas et aequitas non potuit ingredi ; v. A5 et facta est veritàs in obli- 
vionem et qui recessit a malo praedae patuit » ; — iustitia, fundainen- 
tum regnorum, iam non adest, turpiter opprimitur. Id per singula vates 
delineat : iudicium i. e. ius, norma iuris quae ubique in republica pri- 
mum debet occupare locum, ius est aversum retrorsum, quasi retusum 
et reclusum et in angulum aliquem abiectum ; iustitia stat a longe i. e. 
nullus adest conatus, ut iustitia reducatur in rempublicam, ut ex iusti- 
tiae praeceptis singula fiant. Nam veritas et veracitas iam non adest in 
urbe; misere prostrata et conculcata iacet in foro et contemnitur, et 
reclitudo iam non admittitur. Si autem veritas corruit et rectus animi 
sensus et amor recti iam non permittitur ingredi urbem, nulla in admi- 
nistratione publica aderit iustitia. Quare nulla quoque securitas ; id quod 
eo maxime ostenditur quia qui probus est et integer, quem igitur omnia 
iura quam maxime tuentur, is praecipue obiicitur spoliationi et vexationi : 
malorum et iniuriis; « in quam sententiam aptari potest punicum illud 
proverbium, cuius Montanus meminit : nisi lupus sis, luporum praedam 
te esse oportet, id est, si a latronibus spoliari non vis, latronum mores 
et institutum teneas necesse est ; usque adeo in terra iuris et aequitatis 
inducta est oblivio; usque adeo versuta et fallax agendi ratio mentes 
occupavit » (Sanct.). 


Sunt qui hic quoque explicent iudicium et iustitiam, uti in v. 9 et 11, de 
iudicio Dei et manifestatione salutis (cf. For. Hifz.), sed recte plerique intel- 
ligunt de statu reipublicae et de perversione ordinis publici (cf. Osor. Sanct. 
Mald. et recentiores). Id iam ex eo sequitur, quia a v. 12 enumeratio pecca- 

torum texitur, in ea autem serie violatio iuris et neglecta iustitiae administratio 
deesse non potest. Neque ullum cernitur indicium eam enumerationem inter- 
rumpi. Dein ratio quae affertur quia corruit in foro veritas, optime convenit, ut 
status ille iniustus describatur; iam enim fidem publicam non adesse, omne 
. quod iustum sit ac honestum esse exclusum dieitur; ubi autem veritas et fides 
defecerit, ibi nulla aderit administratio iustitiae; quae quantum deficiat, etiam 
ultimo membro declaratur. | 

Morum descriptio quam vates hoc loco exhibet simillima est ei, quam in 
parte priore, praesertim cap. 1-9 legimus. Manus sanguine plenas 1, 15 et hic 
deprehendimus. Accusatio de iniustitia et oppressione eadem est quae 1, 23 et 3, 
14. 19 et 5, 23 proponitur. Ordinis autem publici perturbatio et subversio iuris 
quae hic exhibetur non est absimilis ei quam vates 3, 4. 3 depinxit. Idololatria 
pariter 9, 8 reprehenditur ; impudentia qua peecata sua non modo non celant, sed 
palam de iis gloriantur et hie carpitur 39, 4 seq. et 3, 9 reprehenditur. Eodem 
modo, uti hic, etiam 5, 7. 8 iudicium et iustitia inter se iunguntur et misera 
ratione deesse in populo dicuntur. Misera autem conditio qua loborant et quam 
deplorant v. 9-11, prope accedit ad eam, quam 1, 6 seq. describit vates; in tali 
enim rerum statu, quem 4, 6 seq. describit, eiusmodi voces emitti quales 59, 
9-11 legimus facillime intelligitur. Hic enim palpant quasi caeci, impingunt, 
quasi mortui omne vigore destituuntur; ibi a planta pedis usque ad verticem 
non est sanitas, sed vulnus et livor; hic propheta profitetur : multiplicatae sunt 
iniquitates et peccata contra nos testantur 59, 129; ibi eos accusat quod addant 
et augeant praevaricationem 1, 5 et quod ipse vultus peccatorum index contra 
eos testatur 3, 9. Praeterea in aliis quoque locis ea fit reprehensio iniustitiae, 
oppressionis, fraudis, mendacii, quae saltem re ad conditionem hoc loco de- 
scriptam omnino accedit ; vide v. g. 10, 1. 9; 99, 91; 32, 6. 7. 

Ad quale igitur tempus haec descriptio est referenda? Consonat iis quae in 
parte priore Isaiae deprehendimus. Id ex una parte certum est. Ex altera parte 
aeque certum est eam orationem ad finem exsilii non posse referri. Nam ea in 
temporis conditione contradictionibus involvitur. Quam maxime enim urgetur, 
Deum non posse nunc salutem concedere quia iniquitates populi id prorsus pro- 
hibent ; idque ter repetitur cum omni emphasi v. 1. 2. 9. 11. Sed quomodo hoc 
in fine exsilii ita in universum dici potest, eo scil. tempore ubi magnum illud 
liberationis opus et praeclarum beneficium iamiam instat? Si in fine exsilii talis 
ac tantus adhuc adest murus divisionis inter Deum et populum, ut Deus salvare 
nequeat, dein plane non intelligitur, quomodo liberationem concesserit. Porro 
siin fine exsilii ea erat conditio morum quae hic describitur, tunc exsilium 
fructum emendationis qui praedictus est (cf. ad Os. 2, 14) non modo non tulit 
ullum, verum res iudaicae ita sunt desperatae, ut quomodo instauratio fieri 
potuerit iam nemo explicare possit. Neque ad exsilium conveniunt voces v. 9 : 
exspectavimus lucem etc., neque in fine exsilii diei potest : elongatur iudicium 
propter peccata nostra, dum liberatio iamiam instat. Paucis : tota haec oratio 
in id unum ineumbit, ut ostendatur salutem a populo longe abesse neque ei 
posse concedi propter multiplicem improbitatem ; in tine vero exsilii iudicium 

, illud et iustitia prope adest et liberatio populo conceditur; ergo haec oratio 
conditionem temporis in fine exsilii nullo modo refert. Eadem valent contra 
sententiam a Seinecke propositam sermonem esse non de exsulibus, sed de iis 
qui tempore exsilii in terra palaestinensi remansissent. Nam iis quoque instau- 
ratio prope adest ; quare etiam iis non potest contrarium annuntiari. Árgumen- 
tum ex hac oratione petitum fortius evadit et clarius, si respexeris ea quae supra 
dicta sunt ad 56, 9 seq. ; ibi enim gentes invitantur, ut veniant et iudicium 
contra populum exerceant et 57, 13 populum eorum potestati traditum iri asse- 
ritur; haec ergo instant, et cum talia immineant, facile explicatur, cur 59, 
9-11 maiora etiam mala prope esse haud obscure innuatur. Verum haec omnia 
in fine exsilii fingi nequeunt. 


c) Dominus exsistet salvator 59, 15-21. 


Quid saluti obstaret, vates dixit. Eo ipso autem indicavit, quomodo se 
debeant praeparare ad accipienda promissa divina; iam iis praeivit in 
humilem peccatorum confessionem et postea 63, 15 seq. hanc animorum 
praeparationem explicatius per singula pertractat. Nunc autem quo ala- 
erius incitentur, ut pro virili obstacula removeant et ut pii in tanta rerum 
difficultate (v. 10. 11) solatio et spe erigantur, vates ostendit, quomodo 
vere manus Domini non sit abbreviata (v. 4), sed qua ratione salvare 
velit voluntate promptissima. Neque enim fieri potest, ut populum suum 
abiiciat; uti ipse est sanctus, ita sanctitatem suam in terris relucere 
vult (cf. 6, 3) ; quare de theocratia misere prostrata non potest non indi- 
gnari : « Et vidit Dominus et malum apparuit in oculis eius quia non 
est iudicium, v. 46 et vidit quia non est vir, et aporiatus est quia 
non est qui occurrat, et salvavit sibi brachium. suum et iustitia eius 
ipsa confirmavit eum » ; — ius, rectum et iustum iacere prostratum, 
proinde terram non esse plenam gloria Dei, sed potius plenam contemptu 
Dei, utres maxime contraria divinis consiliis, summopere Domino dis- 
plicet. Unde per aliquod quidem tempus populum suas ingredi vias 
permittit; at suo tempore remedium apponit, manum admovet; unde 
videre nunc dicitur quod semper vidit et scivit, quia nunc « ponitur sa-. 
lutis praeparatio ex parte salvantis » (S. Thom.) et nunc consilium 
illud exsequi describitur et malum illud quod eousque toleravit e medio 
tollere. Ab homine vel humanis remediis non posse afferri salutem et 
inter homines neminem reperiri qui possit esse intercessor (hebr.) ad 
avertendam vindictam et ad salutem adducendam, qui ergo malum illud 
crescens impediat et sanet et murum divisionis amoveat et, mediator sit 
inter Deum et, populum, bis graviter effertur indeque deducitur Deum 
ipsum et solum auctorem esse et effectorem salutis pro potentia sua et 

sanctitate ; quare dicitur : brachium eius i. e. potentia eius ei opem tulit, 
salutem effecit, et iustitia eius i. e. sanctitas eius qua necessario vult 
ius et iustitiam in terra consistere, eum suff'ulsit (hebr .), ei adstitit quasi 
robur subministrans ad opus illud arduum aggrediendum et. perficien- 
dum. Aliis verbis : docet vates penes solum Deum illam reponi potentiam 
qua salus efficiatur et pro operis gravitate e& hominum improbitate 
apud ipsum Deum magno quasi conatu et magna virium explicatione 
opus esse. Salutem autem refert ad Dei potentiam et sanctitatem, eodem 
modo quo tempore impletionis messianicae beata Messiae mater opus 
Incarnationis celebrat : fecit mihi magna qui potens est et sanctum 
nomen eius. 

Iam brachium, potentia Domini ad salvandum describitur schemate 
simili, uti 42, 13 : Dominus sicut fortis egredietur, sicut vir proeliator 
suscitabit zelum ; unde v. 4'1 « indutus est iustitia ut lorica et galea 
salutis in capite eius ; indutus est vestimentis ultionis et opertus est quasi 
pallio zeli »; — erit opus Domini in resurrectionem et in ruinam; 
affert iustitiam et salutem, affert ultionem et vindictam ; utrumque zelo 
divino exsequetur. Agitur de populo ex hostium potestate et oppres- 
sione salvando (cf. 42, 229 seq. 52, 4), « ideo bellatorem Dominum et 
vindicem inducit servata eadem allegoria, a qua sermonem duxerat » 
(Sanct.). Iis scil. apparet indutus, quibus instructus et impulsus ad opus 
se accingit et quae effecturus est. Sua enim impellitur sanctitate, hac 
certissime victoriam reportabit; unde ea quasi lorica munitus apparet, 
uti 11, 5 : et erit iustitia cingulum lumborum eius. Ut salus efficiatur, 
in certamen prodit; quare eam ut galeam longe lateque splendentem 
capiti gerit impositam. Hostes conteret ; quare induit vestimenta. ultio- 
tionis amictum (hebr.), ad quod vide 63, 2. 3: « aspersus est sanguis 
eorum super vestimenta mea »; singula fervore animi, zelo divino et 
efficacia peraget; quare se pallii instar zelo obvolvit vel operuit (hebr.) ; 
cf. 9, 1 : zelus Domini exercituum faciet hoc. 

Ita armatus Dominus egreditur ad opus suum, cuius pars quasi prior 
est iudicium, ultio et deiectio hostium, sicut apud Isaiam a cp. 4 et de- 
inceps via ad salutem exhibetur per destructionem et deiectionem ho- 
stium pompaeque Deo contrariae ; unde eodem schemate hoc loco sermo 
texitur v. 18 « sicut ad, vindictam quasi ad. retributionem indigna- 
tionis hostibus suis et vicissitudinem inimicis suis ; insulis vicem reddet»; 
— hebr. explica : secundum opera, sic retribuet, iram hostibus suis, 
retributionem inimicis suis ; insulis retributionem retribuet ; sententia 
generalis omnes Dei adversarios complectitur ; unde quid impiis inter 
Iudaeos instet, etiam hic vates indicat. Iudicium a domo Dei incipiet. 
Qua in descriptione ratio continetur efficax, ut sensus poenitentiae a 

propheta propositos induant. Dominum exhibet ultorem ; sim. Mal. 9, 
11-3, 6 : quis poterit cogitare diem adventus eius ? Opus Domini intelligi 
salutem messianicam etiam ex eo patet, quia ad reliquas quoque gentes 
pertinere asseritur. De gentibus in universum ?nsulae intelligendae sunt ; 
cf. 414, 5. Tempus messianicum est simul tempus iudicii, quia est pe- 
riodus in resurrectionem et in ruinam, et quia regnum messianicum 
comminuet et consumet universa regna (Dan. 2, 44; cf. Agg. 2, 1). 

Altera pars operis Domini est salus et iustitia, est cognitio Dei et 
cultus in gentes effusus v. 19 « et timebunt qui ab occidente nomen 
Domini et qui ab ortu solis gloriam eius, cum venerit quasi fluvius 
violentus quem spiritus Domini cogit » ; — iustitia et salus gentibus 
dabitur eo quod timor Dei et cultus eis communicabitur ; extrema terrae 
nominantur pro orbe universo ; nomen Domini omnia illa comprehendit 
quae Deus de se et suis operibus revelare dignatus est. Quanto zelo et 
efficacia Deus timorem suum et cultum sit propagaturus in gentes, com- 
paratione fluvii omnia impedimenta et obstacula perrumpentis declara- 
tur, quem insuper ventus vehementissimus impellit; uti talis fluvius 
omnia secum abripit, ita Deus ad sui reverentiam et cultum, proinde ad 
veram felicitatem et omnium bonorum fontes gentes efficaciter adducet 
deiectis obstaculis idololatriae et malarum cupiditatum, ad quae deii- 
cienda utique opus est magna vi et contentione, quae in impetu fluminis 
et in turbine vel tempestate Domini (cf. hebr.) designatur. 


Hebr. 53 $322 alii vertunt : sieut fluvius coaretans vel impellens (Kn. Sein. Rohl.), 
ali : ut fluvius coarctatu., impeditus (Del. Naeg. Or. Mayer); LXX mot:xpós fiato; 
Quod sensum spectat, discrimen fere non adest ; nam et fluvius coaretans et coarcta- 
tus impetum designat. Posterius insuper declarare potest Dei ultionem vel bonitatem 
quasi coercitam fuisse per aliquod tempus, quia Deus ad salutem efficiendam diu 
exspectat, unde nunc sese maiore vi (fluminis instar coarctati quod demum repagula 
fregerit) diffundat ; ad quem fluctuum impetum adhuc ventus accedit vehementer pro- 
pellens. — In priore acceplione *X derivabis a »^y coarctare ; in altera explicabis 3X 
Y) eodm modeo quo Num. 22, "a6. Prov. 23,211. Iob 41, 1 etc. Aq. praebet óc xo- 
1Xpóc oxcvóc; Theod. voMopxnthe; sym. 0xgov (cf. Field, Hexapl. ad h. 1.).-- Alia etiam 
proponitur versio quam Chald. iam exprimit et Syrus : veniet quasi fluvius oppressor, 
hostis (cf. apud Pint. Mald. Malv. For. Net. Ros. Hahn), ad quod membrum alteram 
. partem vertunt vel : spiritus Dei abiget eum : vel spiritus Dei vexillum eriget contra 
eum (ef. Ps. 60, 6 D2 vexillum; cf. apud Vat. Sanct. Mar. Malv. IV. Stier, Hahn). 
Sed in hoc contextu, uti etiam subrequenlibué probatur, solum de Domino veniente 
est sermo, quare acceptio illa quam LXX et S. Hier. exprimunt omnino retinenda 
est. Insuper cum Deus iam iram hostibus indicaverit inferendam v. 18, tali repetitione 
in v. 19 minime opus est. DD31 pilel est a D*2 ; vide hiphil in eadem notione Deut. 32, 
30 in fugam proiicere ; praeterea Ex. 9, 20. Iud. 6, 11. Locutio similis est ei in 40» 
7 : spiritus Domini sufflavit in eo. 

Postquam orbi universo timor nominis Domini et cultus eius maiestatis 
est annuntiatus, specialis additur pro Sion promissio v. 20 « eft venerit 
Sion redemptor et eis qui redeunt ab iniquitate in. Iacob, dicit Domi- 
nus »; — hebr. et venit Sioni redemptor; Israel salvabitur docente 
S. Paulo ex hoc loco, quando plenitudo gentium intraverit in regnum 
Dei (Rom. 11, 26); unde hic et 65, 2 post gentes ad Deum conversas 
eius fit mentio. Qualis redemptio sit intelligenda, et ex peccatis antea 
enumeratis ostenditur et ex promissione iis facta qui redeunt, convertun- 
tur a defectione in Iacob (cf. hebr.). Insuper tota descriptio a v. 16 in- 
dolem spiritualem instaurationis prae se fert. Cum veniat Deus ad salu- 
tem populi sui, nullo unquam tempore dummodo voluerint haec eis 
salus denegatur; verum quia gentem hanc speciali ratione Deus et ele- 
git et eam conservatam vult, etiam conveniens est, ut demum quae pri- 
ma fuit in vocatione et electione hane quoque electionem consequatur. 
Quare S. Paulus ex tanta promissionis illimitatae amplitudine concludit 
eam speciali ratione et modo magnifico in gente iri impletum. 

Uti Deus olim postquam manu forti populum suum eripuit ex servi- 
tute aegyptiaca foedus cum eo iniit, ita nunc postquam insignis bellator 
hostibus deiectis (v. 18) suos sibi cultores acquisivit ab occidente et 
oriente et ex eis qui redeunt ab iniquitate in Iacob (v. 19, 20), cum his 
tamquam populo suo electo foedus init, foedus scil. novae theocratiae 
v. 91 « hoc foedus meum cum eis, dicit Dominus : spirtus meus qui 
est in, te et verba mea quae posui in ore tuo, non recedent de ore tuo 
et de ore seminis tui et de ore seminis seminis tui, dicit Dominus, amo- 
do et usque in sempiternum »; — hebr. magis emphatice : et ego, hoc 
foedus meum cum eis: spiritus meus qui est super te etc. cf. 11, 8; 42, 
1; a plenitudine enim spiritus Domini qui requiescit super Messiam om- 
nes accipient. Pactum igitur Dei in eo consistit, ut populus theocraticus 
novus habeat spiritum Dei et verba Dei perpetuo. Unde in hac theocra- 
tia adest sanctitas et veritatis annuntiatio perennis, ita ut nunquam 
possit amitti. Spiritus Dei est perpetuus ille influxus et impulsus quo 
Deus per gratiam suam, per charismata, per suam in iustis inhabitationem 
regnum messianicum, Ecclesiam Christi, gubernat et exornat; verba 
eius sunt veritates revelatae et doctrinae divinae. Haec ergo perpetuo 
in Ecclesia aderunt; unde perpetuo Ecclesia erit sancta, magistra veri- 
tatis, quae nequeat errare vel a vero deficere, erit indefectibilis (cf. 54, 171). 
Forma loquendi arctam indicat illam societatem et bonorum communio- 
nem quae inter Messiam et eius Ecclesiam intercedat. Verba praefor- 
mant promissiones Christi de Spiritu s. quem sit missurus, qui disci- 
pulos in omnem inducat veritatem etc. Quare ad rem Euseb. : « hic 
itaque spiritus testamentum est; quamobrem salvator ac Dominus nos- 

er discipulis suis Spiritum dedit dicens : accipite Spiritum sanctum; 
hoc igitur novum testamentum est et caput mysterii, Spiritus sanctus. 
Manent enim et in praesenti et in futuro saeculo haec omnia secundum 
servatoris verba : coelum et terra iransibunt, verba autem mea non 
iransibunt ». 


Verba haec ad Isaiam dirigi aliqui censent eo modo, ut neque ab Isaia unquam 
recedat spiritus propheticus, neque ab iis qui ei in eo spiritu et ministerio succe- 
dant, qui filiiIsaiae diei possint quomodo discipuli vocentur filii, «ut omnis per sc- 
riem generatio demonstretur, quod scil. gratia prophetarum in apostolos veniat 
et in eos qui de Israel per apostolos credituri sunt » (S. Hier. Thom. Sanct. 
Naeg.); alii verba referunt ad. Christum (Sa), sed plerique recte ad Ecclesiam 
(ef. Malv. For. Pint. Lap. Men. Tir. Calm. Schegg, Troch.), quibus iam 
Euseb. S. Cyr. praeierunt. Neque opus est vi verborum hane praedictionem 
proxime referre ad stirpem Iacob (Mald.) et ad eos qui ab iniquitate redeunt in 
Iacob. Nam eum in antecedentibus opus Dei describatur, quo cultores sibi effec- 
turus sit in universo orbe et Sionem sit redempturus, ergo opus Dei quo popu- 
lum sibisit acquisiturus et in occidente et in oriente i. e. in terris gentium 

. atque in Iacob, id quod sequitur: et foedus meum cum eis, aptius refertur ad 
totum opus Dei, non ad partem eius operis; haec enim promissio et hoc foe- 
dus etiam pertinet ad opus illud. quod vates a v. 16 enarrat et ad quod effici- 
endum Deus bellator egreditur. Eo enim pacto operi potentiae et sanctitatis 
stabilitatem conciliat et hac demum promissione de toto Dei populo intellecta 
sanctitatem et veritatem perenniter in terra constituit, ad quam constituendam 
armis sese induit Dominus ; ef. 42, 6; 49, 6; 54, 15; 553, 5; 56, 3. 


3. Oratio tertia 60, 1-22. 


Anc. — Gloria Domini illucescit super Ierusalem, ita ut ad eius splen- 
dorem gentes et reges properent accedere. Cum ingenti gaudio cernit 
lerusalem festinantes ad se ex omni terrarum parte gentes cum opibus 
et thesauris (60, 1-9). Omnes servient lerusalem ; vae ilis qui hane 
detrectent, servitutem. Quaecumque in rerum natura et in hominum 
thesauris pretiosa sunt, Deus pro pristina ignominia dabit Ierusalem et 
qui eam olim oppugnaverunt, iam humillime eam venerantur (60, 10-- 
1). Quare abiecto omni timore perpetua salute cum Dei laudibus frue- 
tur; ipse Dominus erit ei in lucem et gloriam perpetuam; populus 
autem sanctitate, pace, benedictione, fortitudine eminebit (60, 18-22). 

Oratio haec proxime fluit ex ultima parte praecedentis. Hic enim 
describitur, quale opus Dominus bellator sit effecturus, qualem redemp-- 
tionem Sioni allaturus et quid sit per spiritum et verbum suum opera- 

turus. Unde haec oratio non est nisi continuatio prioris. Gloriam in- 
staurationis theocratiae splendidissime delineat propheta, ut quos antea 
reprehensione scelerum castigaverat hos iam ostensa salutis gloria 
quam maxime incitet atque impellat ad obstacula salutis removenda. In 
solatium piorum terminum exhibet gloriosum ad quem per varias tribu- 
lationes et iudicia perveniendum sit, ut qui praesentem conditionem 
summopere lugent (39, 11), spe praeclara se erigant, uti idem iam 
saepe observavimus. In hac oratione proxime accedit vates ad huius 
sectionis argumentum proprium : suscepit duplicia de manu Domini, 
et promissiones antea indicatas (58, 8 seq. 59, 20. 21) latius prosequi- 
tur. 


a) Ad gloriam Domini in Sion gentes properant 60, 4-9. 


Uti Deus olim in columna ignis splendentis populo suo exstitit redemp- 
tor ex servitute aegyptiaca (Ex. 13, 21. 29), ita denuo in splendore et 
gloria apparebit Sioni eamque sua gloria reddet gloriosam, ut ex gloria 
Domini in Sionem effusa omnis demum terra fiat plena gloria Dei, prout 
iam in visione inaugurali ultimus iste operum divinorum terminus est 
ostensus (6, 3). Haec animo concipiens vates gratulabundus urbem sanc- 
tam alloquitur v. 4 « Surge, illuminare Ierusalem, quia venit lumen 
tuum et gloria Domini super te orta est »! — Ierusalem non adest in 
textu hebr. neque apud Syrum, Aq. Sym. (uti iam notat Procop.) 
neque legitur in versione S. Hier.; at ad sensum plene habendum vox 
rite suppletur a LXX !, vulg. et Chald. — Iubetur surgere; nam ex 
humiliatione et deiectione orietur salus, uti est norma constans ex cap. 
1, et urbs abiecta in terra sedere et lugere exhibetur quamdiu iustam 
Dei punitionem sustinere concipitur (cf. 3, 96 ; 51, 23-52, 3. 54, 6. 11). 
Quare, dum gemit : dereliquit me Dominus (49, 14), nuntius ei affertur 
solatio plenus : surge ex abiectione et luctu! surge ad gloriam novam 
quae nunquam recedet, surge, ut illam capias perpetuoque teneas alti- 
tudinem in vertice montium (2, 2), tamquam signum elevatum in natio- 
nibus (11, 10) et /uce (hebr.), luce induere et hanc lucem tamquam sol 
in nova theocratia diffunde in orbem terrarum. Novum quasi « fiat 
lux » nomine Dei vates annuntiat, qua non iam mundus aspectabilis 
illustretur, sed regnum Dei gratia et beatitate constans ei inferatur. Cur 
luceat, ratio affertur, quia venit lumen tuum id quod statim explicatur : 


1. S. Hier. vocem etiam in versionegraeca obelo iugulat; sed in cod. Syr. hexapl. sine ullo 
signo critico adscripta est; cf. Middeldorpf, cod. syr. hexapl. p. 131, et Field ad h. l. Orig. 
Hexapl. II p. 531. 


Is. 60, 1-2 MT 


et gloria Domini super te orta est; gloria Domini iam fit lumen quo 
lerusalem luceat. Quemadmodum olim nubes lucida requievit super 
tabernaculum foederis, ita iam gloria Domini lucens super urbem eam 
luce sua collustrat (cf. 4, 5) et ad participationem splendoris sui elevat. 
Deus enim est lux; ergo ubicumque Deus peculiari ratione sua prae- 
sentia, gratia, favore adest, ibi lux adesse concipitur. Si Deus autem 
tamquam redemptorem et salvatorem se venturum promittit, lumen vul- 
ius sui eminenti modo pollicetur; unde maximus ille favor iure gloria 
Domini appellatur. Unde gloria Domini optime dicitur ratione habita 
nubis lucidae (schechina), favoris divini eximii et summae  beatitatis 
et glorificationis, ad quam demum redemptio hominem et suo modo 
etiam creaturam transferet. Haec gloria oritur super Ierusalem ; sensus 
est idem quem in Deo Jacob ad quem gentes properant deprehendimus 
(2, 3). Deus sese manifestat in certa quadam familia, ibique bona sua 
reponit. Hic ergo sedem et centrum theocratiae designat, cui demum 
omnes nomen dare debebunt, si gloriae Domini participes esse volue- 
rint. 

Uti mons templi elevatus in vertice montium omnibus redditur 
conspicuus, ita sedes ac centrum theocratiae eo lumine in mundi tene- 
bris lucet, ut non possit non suo splendore omnium se oculis inferre 
v. 9 « quia eece tenebrae operient terram et caligo populos ; super te 
autem orietur. Dominus et gloria eius in te videbitur » ; — ioto orbe 
tenebris involuto Dominus quasi sol oritur super Ierusalem et cernitur 

eius gloria super urbem; ita quanto splendore omnium oculos in se 
convertat, optime describitur. Idem vates iam proposuit 9, 2 : habitan- 
tibus in regione umbrae mortis lux orta est. Tenebrae, cum Dominus 
h.l. ut lux et splendor repraesentetur, dicunt populorum conditionem 
qua sint sine Deo, sine salute vel « sine Christo, alienati a conversa- 
.lione Israel et hospites (E£évo) testamentorum, promissionis spem non 
habentes et sine Deo (Z0:o)) in hoc mundo » (Eph. 2, 12), ergo conditio- 
nem summae miseriae, in qua opera tenebrarum (Rom. 13, 12) domi- 
nabantur. Cum orbis istis tenebris est sepultus, lux qua dispellendae 
sunt, oritur super lerusalem. Ergo illuminatio a Sion diffundetur, cf. 2, 
3: de Sion exibit lex et verbum Domini de Ierusalem. Cum caljgo om- 
nia occupet et tenebrae, sermo aperte regreditur ad initium theocratiae 
eius qua omnes populi sunt comprehendendi. Nam tenebrae per se 
dicunt statum illum a Deo alienum et infelicem et eum dicunt a for- 
tiore hoc loco, quia iis opponitur Deus ut lumen et gloria. Quare patet 
prophetam non de ultima periodo temporis messianici loqui, sed ip- 
sum eius initium spectare, quo revera caligo operuit gentes, dum Chri- 


stus lux mundi lucem doctrinae et salutem redemptionis suae traderet 
Isaias II — 27. 

Ecclesiae in Sion, ut eo lumine orbis illustraretur. Dominus ergo splen- 
debit super Sion ; id suo modo iam in vetere theocratia quoque aderat ; 
sed deerat alterum illud : videbitur gloria eius i. e. agnoscetur splen- 
dor iste in orbe universo et omnes ad Domini lucem, fontem omnium 
bonorum accurrent, « Ecce, inquit, obtecta est tenebris et caligine igno- 
rationis et erroris universa terra gentium; super te autem apparebit 
Dominus ; illuxit enim illis primum et gloria eius visa est eximia magni- 
tudine operum et signorum » (S. Cyr.); venit enim ad Sionem « sol 
iustitiae, lumen quod omnes prophetae pollicebantur » (S. /lier.). Mo- 
nent simile quid in Aegypto evenisse, ubi tenebrae horribiles (actae 
sunt, ubicumque autem habitabant filii Israel lux erat (Ex. 10, 22. 23. 
Sap. 18, 1. Osor. Mar.). 

Cum splendor et gloria Domini oriatur super urbem, ipsa urbs lumine 
hoc divino collustrata evadit lucida et splendore suo orbem illuminat 
v. 8 «et ambulabunt gentes in lumine tuo et reges in splendore ortus tui » ; 
— hebr. et ambulabunt gentes ad lumen tuum, ad splendorem exorientem 
tibi (cf. Sasb. For. Sanct. Mar. Vat. Malv. et recentiores) i. e. « ad 
illud lumen quod in te fulgebit gentes undecumque convolabunt 
tamquam ad pharum in portu lucentem aautae salo iactati, et ad solem 
qui in tuis orietur finibus reges etiam et principes accedent » (Sanct. 
sim. Lap. Tir. Men.). Textus lat. magis effert id quod accessum ad 
lumen consequitur : qui hactenus errabant in tenebris neque quidquam 
habebant certum et tutum quod sequerentur, iam illustrati hoc coelesti 
lumine ambulabunt sine ullo aut periculo aut errore (Sanct.) vel 
« omnes actiones in huius lucis splendore collocabunt » (Osor.) ; S. Hier. 
eos dicit in splendore ambulare qui Christi fidei colla submittant. LXX 
vertunt «Q eozí v2» l. e. « postquam luce tibi data illustrati sunt etiam 
ipsi ambulabunt recta et regia via ad nullum obicem in medio iacentem 
impingentes, sed ut in clara luce et die quantumvis noctis et tenebrarum 
filii omnia offendicula praetercurrentes » (S. Cyr.). Atque de oraculi 
impletione haec notat Theod. : « dicant Iudaei quinam reges legalem 
cultum amplexi sint aut quae gentes ad universorum Deum per illos 
adductae sint; at illi quidem ostendere non possunt, apud nos vero 
eventus prophetiae cernitur. Lux enim Ecclesiae Dei et gentibus affulsit 
et reges ad veritatem perduxit ». Ceterum vide 2, 3; 141, 10; 95, 6; 
49, 6; 44, 8; 49, 6. 92 ; 54, 13. 

Uti facies Moysis ex Dei consortio splendens est effecta, uti apostoli 
docente S.. Paulo claritatem Christi animis conceptam in alios transfun- 
dunt (2 Cor. 83, 18. Eph. 5, 14), ita Sion lumine a Deo accepto lucens 
hunc splendorem quaquaversus diffundit; adest in ea salus eaque 
universalis, qua universalitate periodus designatur messianica. Quae 

universalitas, utpote indoles propria novi foederis et a vetere theocratia 
aliena etiam magis declaratur v. 4 « leva in circuitu oculos tuos et 
vide : omnes isti congregati sunt, venerunt tibi; filii tui de longe 
venient et filiae tuae de latere surgent »! — cf. 49, 18. Sion autem 
tristis, sterilis, pauper (49, 14; 54, 1. 11), unde oculis in terram demissis 
adstat, sed iam iubetur magna animi laetitia oculos attollere, ut, ingenti 
exsultatione cernat filios filiasque undique ad se magno numero confluen- 
tes, Vetus theocratia enim unius populi finibus continebatur, haec ipsa in 
miseram conditionem propter improbitatem est delapsa; verum ex hac 
humiliatione omnipotenti Dei verbo nova exsurget theocratia salutis et 
gloriae; quare fertur Dei mandatum efficax : leva etc. et cum res 
sit omni exspectatione maior, ut ex ruina subito ad tantam copiam et 
gloriam evehatur, cum emphasi dicitur vide, tibi venerunt; magna illa 
et universalis gentium commotio annuntiatur Sioni, dum miseriis pressa 
et a Deo derelieta videtur (cf. 49, 21; 51, 171; 52, 1; 54, 1; 66, 8). 
Cum gentibus et regibus nationum (omnes sti ; cf. v. 3) — sed post eos? 
— etiam veniunt ii qui sensu quodam magis proprio filii Sion dicuntur, 
Israelitae scil. genere per orbem dispersi ; cf. 11, 12; 14, 2; 49, 22. 
Hebr. et filiae tuae ad latus gestabuntur proprie super latus, i. e. prout 
' nutrices filiolos in oriente gestare solent fere coxae gestantis innixos 
(cf. Del.) ; cf. 66, 12; 40, 11. Qui igitur infirmiores sunt, cura quoque 
maiore fovebuntur. In hoc gentium obsequio idem licet cernere quod 
S. Paulus de gentibus affirmat : debitores sunt eorum (Iudaeorum; 
Rom. 18, 971. 1 Cor. 9, 11). 


Hodiernus vulg. textus: fert surgent ; id quod parallelismo congruit, dummodo de 
latere intelligatur (uti 14, 13. Ps. 47, 3) de extremis terrae partibus. At S. Iier. 
vertit et explicat in latere sugent, « illud significat quod animae in Christo lactentes.. 
sugant lac apostolorum » (S. Hier.). Quare Sasb. haud immerito notat : « verisimile 
est mendum et esse pro surgent legendum sugent; sie enim habet Hieronymus in 
suo texta et in commentario ita interprelatur » ; el Sanct. : « in quibusdam codicibus 
est de latere sugent, ut observat Marianus Victorius in annot. super Hier., ubi ali- 
quot codices numerat, ubi sugent legitur, quibus tu complutenses adde ». Item For. 
omnino legendum esse censet sugent et sic scriptum esse ab interprete. LXX habent : 
filiae tuae super humeros portabuntur; sim. Chald. — Hebr. wax confirmare, ful- 
cire; inde vx, nzoi 
intelligitur Aq. zin nÜcov:xt et Syri nutrientur et. S. Hier. sugent, eandem sequitur 
Üsor. « uberibus lectissimarum mulierum nutrientur ». 


nutricius, nutricia. Ex quibus vocibus derivalis interpretatio 


Quanto gaudio videat Sion omnes ad se confluentes nationes, describi- 
tur v. 8 « tunc videbis et afftues et mirabitur et dilatabitur cor tuum, 
quando conversa fuerit ad te multitudo maris, fortitudo gentium venerit 

tibi »; —hebr. tunc videbis et splendebis !, scil. laetitia et exsultatione, et 
pavebit vel tremet, non metu, sed admiratione, obstupefactione de tanta 
rerum mutatione felicissima; est igitur sacra quaedam de eventu miro 
trepidatio coniuncta cum gaudio; et dilatabitur cor tuum 1. e. « animus 
quondam moerore contractus et angustus tam laeta rerum vicissitu- 
dine dilatabitur » (Sanct.); uti tristitia animum contrahere et quasi pu- 
sillum reddere, ita laetitia expandere et magnum efficere ? videtur: Et 
tanti gaudii ratio est, quia multitudo maris i. e. opulentia regionum 
maritimarum et insularum ad te convertetur; ita "2n Ps. 31, 16 et 
Eccl. 5, 9 divitiae, ut iam monetur apud Malv. et For. et explicant LXX 
«Ao)zog OxAAoone, Syrus, Chald. ; ita quoque videtur S. Hier. multitudi-. 
nem intellexisse, cum in commentario scribat : « an non est gaudium 
cernere divitias et multitudinem maris ad se transferri atque: converti 
et fortitudinem gentium venire sibi, ut quidquid in saeculo et orbe ter- 
rarum est suum sit » et sequuntur Osor. Sa et recentiorum mulü; vel 
qui opes et divitias non in multitudine explicant easdem plerumque in 
fortitudine gentium designari censent (cf. S. Thom. Sanct. Mar. Malv. 
Calm. Rohl. Troch. Sein. Del. Naeg.). Ceterum bene notat iam For. 
5'n accipi posse vel pro exercitu et robore vel pro divitiis ; « quod si per 
divitias, aurum et argentum et cetera quae mox commemorat intelligas 
vires, ingenium, industriam, artes, scientias et huiusmodi quae veriores 
divitiae sunt quam illae aliae, haec omnia quoque ad Christi Ecclesiam 
devoluta esse nemo est qui ignoret » (For.). Neque multum interest, 
utrum de robore vel numero et praestantia gentium, an de earum the- 
sauris (quae frequens est notio ^r) explices; nam semper gentes simul 
cum suis opibus intelligi patet. In subseq. v. 6. 1 opes gentium com- 
memorantur et in v. 8. 9 multitudo earum e longinquo simul cum opi- 
bus. Notes velim h. 1l. loquendi modum *N2? Z5 »n quae sententia et re 
et fere verbis quoque expressa est apud prophetam Aggaeum (vide ad 
Agg. 2, 1; comment. in proph. min. II p. 192). De impletione scribit 
Theod. : « neque hoc Iudaeis convenit; quorum enim quaeso gentium 
et populorum ad illos allatae sunt divitiae? At Ecclesia Dei ea recipit 
quae olim daemonibus offerebantur et amarum quondam mare gentium, 
crucis ligno dulce redditum, munera offert Ecclesiae Dei ». 

Iam istae divitiae et populorum multitudo accuratius per singula re- 


1. Hebr. 552; unde explicatur afflues; sed vox notionem quoque lucendi habet; cf. Ps. 
34, 6 : accedite ad eum et illuminamini; lob 3, 4. Eadem est notio in chaldaico; cf. Dan. 
2, 22; 5, 11. 14. Theod. habet yaof,o : Syrus et Chald. praebent vocem «nz quae in utra- 
que dialecto significationem Jucendi habet. 

2. LXX £xo15on; hebr. quoque fertur lectio 253. 

censentur v. 6 « inundatio camelorum operiet te, dromedarii Madian 
et Epha; omnes de Saba venient aurum et thus deferentes et laudem 
Domino annuntiantes ; v. '| omne pecus Gedar congregabitur tibi, arie- 
tes Nabaioth ministrabunt tibi; offerentur super placabili altari meo 
et domum maiestatis meae glorificabo »; — enumerantur nationes 
quae negotiationem exercent et quae vitam degunt pastoriciam; unde 
et qui cultiore vitae genere utuntur et qui simpliciore ac rudiore, pari- 
ter vocari ad theocratiam declaratur. Qui negotiationi operam dant magno 
numero afferunt munera, ita ut regio sionitica quasi inundatione quadam 
camelorum videatur operta. Madianitae ad quos etiam tribus Epha per- 
tinet (cf. Gen. 25, 2. 4) sedes habebant in litore orientali sinus aelanitici ; 
ex Saba, i. e. Arabia felice (cf. 3 Reg. 10, 2. Ier. 6, 20. Iob 6, 19) aurum 
et thus afferunt neque ad lucrum faciendum, sed laudes Dei enuntiantes. 
Hisce adiunguntur qui vitam agunt pastoriciam ; Cedareni (cf. 21, 11; 

49, 11) greges pascebant in deserto inter Syriam et Babyloniam inter- 
iacente et Nabaioth (quos eosdem censent plerique ac Nabataeos) ex Ismael 
oriundi (Gen. 25, 13) eandem fere regionem incolebant. Isti greges suos: 
Domino sistent et Dominus cum beneplacito munera eorum accipit; mi- 
nistrabunt tibi, Sioni, theocratiae etiam pastores illi cum suis rebus et 
opibus se tradent ad Dei causam iuvandam ; ascendunt cum beneplacito 
altare meum (hebr.) i. e. eorum sacrificia Deus rata et grata habet, uti 
56, 1; adoratio et cultus Dei, uti saepius, ad normam veteris theocratiae 
exhibetur. Hisce omnibus domum decoris mei exornabo (hebr.); cum 
enim tanto cum studio nationes cum opibus accurrant, domus Dei ea 
gloria et magnificentia decorabitur quae longe sublimior est gloria tem- 
pli antiqui (cf. Agg. 2, 8. 9). Uti Ierusalem hic intelligitur centrum et 
sedes theocratiae, et uti mons Sion (2, 2) ad quem omnes gentes con- 
fluunt, non est collis ille urbis regiae qua talis, ita hoc quoque loco non 
de templo hierosolymitano erit cogitandum, sed de templo quod Messias 

tamquam alter Salomon erit aedificaturus (cf. 2 Reg. 7, 13), cuius men- 
tionem etiam facit propheta Zacharias (6, 12. 13) et quod post Ezechie- 
lem (43, 12; 43, 13) etiam Daniel (9, 24) tamquam ultimum operum 
messianicorum designare videtur. In tali sanctuario a Messia consecrato 

utique quam maxime aderit gloria et magnificentia Domini (cf. 4, 5. 6). 


Cum igitur neque de urbe Ierusalem qua tali neque de templo qua. tali sermo 
sit, verum solum idea illa efferatur theocratiae novae ex vetere exsurgentis (cf. 
ad 2, 9», iam per se patet de sacrificiis arietum ritu mosaico faciendis verba illa 
non posse intelligi. Nam in theocratia universali leges caerimoniales non obser - 
vatum iri poterat ex variis indiciis iam tempore veteris foederis colligi. Eo ipso 
enim quod particularis illa theocratia ad fines palaestinenses restricta sublimiore 

altera et universali abolenda est, per se multa praecepta necessario concidunt. 
Cultum mosaicum fore abolendum, clarissime docet Ieremias affirmans in novo 
rerum ordine arcam testamenti Domini nullo modo desiderari neque eius fieri 
recordationem (ler. 3, 16). Sed area. haec erat centrum cultus; ad eam. imme- 
diate vel mediate cuncta sacrificia sanguinis aspersione applicabantur tamquam 
ad locum unde propitiatio et expiatio fiebat. Proinde si eius ne mentio quidem 
fit, evidens est cultum ritu mosaico et legali exercendum plane esse abolitum. 
Eandem abolitionem Malachias (1, 11) enuntiat. Quodsi nihilominus prophetae 
de illis sacrifieiis etiam tempore messianico loquuntur, ratio est eadem qua 
nominibus veteris theocratiae novam quoque designant. Sicut enim nomina 
Sionis et lerusalem ipsa illa notione et functione quam in vetere theocratia ha- 
bent apta efficiuntur, quibus nova quoque appelletur, ita sacriticia vetera in qui- 
bus cultus Dei et adoratio consistebant, hac sua significatione apta sunt quae 
pro symbolis adhibeantur cultus et adorationis Dei. Praeterea cum prophetae 
genus dicendi plerumque seligant imaginibus nolis aptisque distinctum, quid ad 
cultum Dei delineandum magis accommodatum esse potuit, quam sacrificiorum 
propositio ? hisce enim assueti erant omnes, iis coli Deum sciebant omnes, ergo 
illa aptissima evadunt symbola, quibus cultus et adoratio Dei non verbis solum 
sed rebus depingatur. Insuper cum rebus veteris foederis typica insit ratio qua 
sicut umbra corpus, ita novum foedus aliquo modo adumbrant, potiore iure 
res illae adhibentur quibus res similes novi testamenti designentur. 


Ostendit quomodo nationes orientales ad Sionem eiusque lucem acce- 
dant; iam quanto etiam studio ex occidente ad splendorem Sionis feran- 
iur declarat; ita implebitur quod supra dixit 59, 19 : et timebunt qui 
ab occidente nomen eius et qui ab ortu solis gloriam eius. Iam multi- 


tudo maris in v. 5 accuratius explicatur v. 8 « qui sunt isti qui ut 
nubes volant et quasi columbae ad. fenestras suas? v. 9 me enim insulae 


exspectant et naves maris in principio, ut adducam filios tuos de longe ; 


argentum eorum et aurum eorum cum eis nomini Domini Dei tui el 
Sancto Israel quia glorificavit te » ; — ab oriente aciem mentis conver- 
tens ad occidentem cernit vates naves celeriter advenientes; sicut 
nubes vento impulsae properant, ita naves velis inflatis; et ut columbae 
impetu et desiderio quodam feruntur ad columbarii fenestras, ita naves 
expansis velis quasi alis advolare videntur. Quid sibi velint naves, 
respondet Deus : ecce, iam completur quod de opere servi Domini 
annuntiavi : iudicium gentibus proferet, legem eius insulae exspecta- 
bunt (42, 1. 4) ; quia gentes longinquae desiderio Dei et salutis tenen- 
tur, ideo citato cursu ad Sionem properant. Inter naves autem velis 
albis et expansis procul advenientes agmen ducunt naves Tharsis ; in 
hebr. naves Tharsis in primo loco vel ordine, in fronte, uti bene LXX 
&Àcix Oapois &v xgoxoig. De Tharsis vide ad 9, 16; 93, 4 et ad Ion. 1, 
3. Tharsis adhibetur ad regionem quam maxime remotam designandam ; 

unde salutem esse universalem et theocratiam iam omnes gentes suo 
complecti debere sinu demonstratur. Fortasse non sine arcano consilio 
divino res ita exhibetur, ut dum ex oriente nationes non adeo remotae 
nominentur, ex occidente longinquarum fiat mentio. Nonne Ecclesia 
Christi potissimum ad occidentem versus propagabatur, dum in regio- 
nibus a Palaestina orientalibus arctioribus contineretur limitibus et 
adhue contineatur ? Pompa festiva qua naves advehuntur magnificentior 
est magisque ad admirationem facta, si naves e remotissima regione 
primo ordine sistuntur. Adducunt filios Sion; cf. 14, 2; 49, 22; ergo 
indicatur quod S. Paulus quoque effert conversione gentium fieri, ut ipsi 
quoque filii Israel misericordiam consequantur et conversionem gentium 
inservire ad eos reducendos (Rom. 11, 14. 31). Gentes autem se et opes 
suas consecrant et dedicant nomini Iahve Dei tui i. e. Deum venerantur 
qui in Sion et Ierusalem suam reposuerit revelationem ; ergo talem 
Deum colunt (cf. 2, 3) qui in ea gente et eo modo nomen, suum se 
suaque consilia et opera patefecit. Quare Sanctus Israel appellatur, qui 
ut in se est sanctus, ita sanctitatem suam relucere vult in theocratia (cf. 
6, 3). Tanto autem fervore et studio se suaque Domino consecrant, quia 
exornavit te (hebr.), quia Deus theocratiam suam magno splendore ac 
gloria exornare vult (cf. v. 8). In cursu citato et in muneribus adum- 
brari devotionem et virtutes bene notat S. Cyr., non quidem ac si 
aurum et argentum immediate ad virtutes esset transferendum, sed quia 
oblatione rerum pretiosarum animorum promptitudo ac studium Deo 
carissima quaeque dedicandi declaratur; unde talis oblatio signum est 
ex quo ad virtutes animis inhaerentes fit conclusio. Itaque « intelliges 
venturos per fidem et fructificaturos Christo aurum et argentum et non 
simpliciter illam materiam sed veluti quae in nobis sunt pretiosa et 
illustria et magni facienda, fidem scil. omniumque virtutum splendo- 
rem ; haec enim sunt Deo xenia, haec spiritualis cultus anathemata et 
donaria illustria et. admiranda » (cf. Ps. "14, 40. 11). Monet Theod. 
ut si quis hunc locum liquido intelligere velit, « is in publicis festis vel 
dominicis vel sanctorum martyrum concurrentes turbas consideret atque 
has quidem vel filias in ulnis gestantes vel manibus ductantes, illos vero 
cum filiis procedentes, ac re ipsa spirituales columbas videbit cum 
pullis volantes et ad novam Sionem adventantes » (LXX enim habent 
Ós spiasepal cv vecccctz). 


b) Splendor Ierusalem 60, 10-17. 


- Gentes autem ab oriente (v. 6. 1) et ab occidente (v. 8. 9) venient, ut 
aedificent Ierusalem eique serviant v. 10 « Et aedificabunt filii pere- 

grinorum muros tuos et reges eorum ministrabunt tibi ; in indigna- 
tione enim mea percussi te et in reconciliatione mea misertus sum 
tui » ; — cf. 49, 41; 54, 2 seq. ; uti instauratio messianica per redi- 
tum ex Babylone praeparabatur, ita reditus ille et quae eum secuta sunt 
saepe similitudinem quandam et quasi praeludia quaedam illius maioris 
instaurationis exhibent. Idem hoc loco cernitur. Nam in urbis restau- 
rationem filios alienigenarum aliquid operis contulisse, Esdras nos 
docet (cap. 6. 1). Quare allusionem ad eventum contineri illum hoc loco 
facile concesseris (cf. Theod. Procop. S. Thom. Sanct. Lap. Men. Tir.), 
at primo et per se de illo reditu non institui sermonem, antecedentibus 
ostenditur. Muri urbis symbolice dicuntur de nova theocratia messia- 
nica aedificanda. Nexum qui adsit inter Ierusalem sedem veteris theo- 
cratiae ei symbolum typumque novae in altero membro Deus iterum 
declarat, simul indicans novam exorituram esse ex conditione humili et 
abiecta veteris reipublicae vel theocratiae, in quam propter populi 
improbitatem devenerit; novam autem theocratiam opus esse gratiae, 
misericordiae, beneplaciti Dei (cf. 42, 1; 51, 22 ; 34, 6. 11 etc.). Hanc 
autem theocratiam novam alienigenae aedificare dicuntur. Nonne iam 
innuitur, quod postmodum etiam clarius effertur 65, 1. 2, maiorem 
partem Israelitarum novae theocratiae messianae nomen non daturam, 
verum Ecclesiam aedificari per gentes? De qua re verba haec accipiunt 
Euseb. S. Cyr. Hier. ; unde theocratiam quae olim, ut S. Hier. loquitur, 
afflicta erat et captivitati tradita in populo Iudaeorum, Deus restituet in 
vocatione gentium, ipsam aedificationem de doctrina et virtutibus 
omnibusque illis quibus regnum Dei in terris constituitur ac propagatur 
interpretaberis (cf. S. Hier. Cyr. Sanct.). De ministerio regum haec 
laudat $. Cyr. : « et reges dicit vel principes et duces populorum qui 
assistunt Ecclesiae Christi satellitio velut munientes eam et liberos eius 
tamquam scuto protegentes ac omnem hostium impetum propellentes ». 

Theocratiam hane pro omnibus destinari et continuo augmento cre- 
scere debere indicatur v. 11 « et aperientur portae tuae iugiter, die ac 
nocte non claudentur, ut afferatur ad te fortitudo gentium et reges earum 
adducantur »; — urbs illa tanto splendore a Deo exornata (v. 3) portis 
suis iugiter apertis continuo omnes invitat iisque offert opportunitatem, 
ut bonorum divinorum in ea repositorum se reddant participes. Et vo- 
luntate Dei portae manent apertae, ut gentibus indicetur necessitas intran- 
di; unde utafferatur fortitudo sive divitiae gentium (S. Hier.), ut gentes et 
reges eius urbis servitio se dedant. Portae die ac nocte apertae summam 
quoque securitatem ab impetu hostili indicant; vide Zach. 9, 5 : ego 
ero ei, ait Dominus, murus ignis in circuitu. Si autem theocratia pro 
omnibus datur, omnes tenentur ei se adiungere. Quare sollemnis additur 

sanctio v. 19 « gens enim et regnum quod.avon. servierit tibi peribit et 
gentes solitudine vastabuntur »; — de hac nova theocratia proinde va- 
let quod propheta 8, 9. 10 enuntiavit et quod per cap. 13-27 explicuit 
de nationibus et quod in hac parte de inimicis Messiae iam saepius edi- 
xit; cf. 49, 26; 50, 14; 51, 93; 54, 11; 51, 20; sim. Dan. 2, 44. Zach. 
14, 11-19. Praeformatur illud : non est aliud nomen datum hominibus 
in quo nos oporteat salvos fieri, et extra Ecclesiam non est salus. Deus 
tamquam normam qua nationum sortes regantur fidem illarum ac devo- 
tionem ponit qua theocratiae, regno Dei, assistunt; veram populorum 
felicitatem reponi in arcta eorum cum regno Dei coniunctione. Sánc- 
tione hac quam maxime declaratur Ecclesiam fore invictam. Si eae 
gentes interire debent quae nolint servire, etiam peiori ruinae illae de- 
vovebuntur , quae regnum Dei impugnant. Natio aliqua solitudine vasta- 
tur non solum si tamquam natio destruitur vel ab alia gente dura ser- 
vitute subiicitur, verum etiam si morum probitate et integritate sublata 
internis dissidiis et periculis obiicitur. 

Tantae igitur dignitatis est regnum Dei, ut ei omnes fidem et officium 
pendere debeant et ut in ea fide populorum salus ac prosperitas con- 
stituatur. Cum eo dignitatis loco positum sit, decet ut omni ornatu a Domi- 
no donetur, quo splendens maiore efficacia omnium ad se oculos ani- 
mosque attrahat. Quare pergitur v. 13 « gloria Libani ad te veniet, 
abies et buzus et pinus simul, ad ornandum locum sanctificationis 
meae et locum pedum meorum glorificabo »; — cf. 85, 2; 41, 19; 55, 
13. Nova Sion omni modo longe praecellet prae vetere. Cum ergo in 
veterem illata fuerint ligna cedrina ad aedificandam domum saltus Liba- 
ni et ad templum (3 Reg. 5, 6; 10, 17. 91. 2 Par. 2, 8; 9, 20. Esdr. 
8, 1), novae Sioni iam tota gloria et magnificentia Libani datur. Haec 
symbolice intelligenda esse ex ipsa notione novae Sionis vel Ierusalem 
sequitur. Splendor regni messianici hoc loco uti saepius ex rerum natu- 
ralium pulchritudine et amoenitate describitur (cf. 35, 1; 41, 19) idque 
eo rectius quia in creaturae quoque glorificationem benedictio regni 
huius redundabit (cf. ad 11, 6). Intali promissione continetur Deum regno 
messianico non solum protectionem daturum, verum etiam illud glorio- 
sum et illustre effectarum coram gentibus. In hebr. nominantur cypres- 
sus, platanus * et cedri species scherbin, ut multi explicant (cf. 41, 19), 
LXX nominant cypressum, pinum et cedrum. Vult igitur Deus locum 
sui sanctuarii ornare et locum pedum reddere gloriosum; est enim ipse 
Deus gloriae, unde decet ea omnia peculiari gloria exornari, quae sin- 


1. Sed vide quae ad 41, 19 dicta suut. 

-gulari eius praesentia honorantur vel ad eius cultum referuntur. Adest 
allusio ad gloriam templi; locus pedum dicitur de arca, quia Deus se- 
dens super cherubim concipiebatur (cf. 1 Reg. 4, 4. 2 Reg. 6, 2), ita 
ut arca esset quasi scabellum pedum eius, vide 14 Par. 28, 2. Lament. 
9. 4. Ps. 98, 5; hoc loco autem generatim de nova Sion, quia omnis 
locus montis Sion et tota populorum. congregatio iam peculiare Dei 
sanctuarium efficietur (cf. 4, 5. 6. Zach. 14, 21). 

Sicut res inanimatae suum Sioni splendorem conferunt, ita homines 
quoque v. 44 « el venient ad te curvi filii eorum qui humiliaverunt 
1e el adorabunt vestigia pedum tuorum omnes qui detrahebant tibi et 
vocabunt te civitatem Domini, Sion Sancti Israel » ; — quale sit dis- 
crimen inter veterem theocratiam et novam, ulterius delineatur. Hebr. 
prosternent. se ad. plantas pedum. tuorum omnes qui te spreverunt; 
extremum est obsequium quo patrum suorum culpam expiant et iniu- 
riam olim illatam. Urbem non ut antea probrosis discindunt dicteriis, 
sel eam agnoscunt et profitentur civitatem Domini, quam Dominus 
fundavit et in qua regni sui sedem collocat, Sion Sancti Israel, urbem 
quae nunc plane consecrata sit Sancto Israel et eius in se referat sanc- 
litatem, neque unquam ab hac sanctitate deficere poterit sed perpetuo 
et arctissimo vinculo coniuncta erit Sancto Israel, ita ut appellatio haec 
ei continuo pleno iure debeatur. Hac sua professione re et verbis facta 
qui olim erant inimici et contemptores theocratiae quantam animi mu- 
tationem subierint clare enuntiant. Habet ergo regnum Dei hanc in se 
vim, ut ex hostibus et persecutoribus efficiat fideles et humiles cultores. 
Et revera quot facti sunt ex persecutoribus Ecclesiae defensores! De- 
scribitur ergo Ecclesia tamquam victrix et dominatrix gentium (Sanct.); 
« Si quispiam velit posteros eorum regum qui persecuti sunt Ecclesiam 
dicere qui nunc cum honoreet timore ad eam veniunt et divinam quasi 
civitatem suspiciunt, non discedit a scopo; videmus enim exemplis rem 
ad eum eventum deductam » (S. Cyr.) ; cf. 43, 14. 

Hanc rerum mutationem et maximam vim quam regnum Dei in ani- 
mos gentium exercebit, ulterius vates describit ita, ut Ierusalem revera 
duplicia accepisse de manu Domini clare proponatur v. 43 « pro eo 
quod. fuisti derelicta et odio habita et non erat qui per te transiret, po- 
nam te in superbiam saeculorum, gaudium in generationem et genera- 
lionem, v. 16 et suges lac gentium et mamilla regum lactaberis et 
scies, quia ego Dominus salvans te et redemptor tuus fortis lacob »; — 
vetus theocratia erat desolationi exposita, a gentibus odio habita, con- 
tempta, conculcata, et cum urbs Ierusalem ruinis prostrata iaceret, in- 
colis erat destituta; instauratione autem fiet decus perpetuum, exsultatto 
vel deliciae generationis et. generationis (hebr.); cf. 49, 18 seq. 54, 1 

seq.; ergo pro ignominia accipiet decus et gloriam ; pro odio erit cunctis 
gaudio et exsultationi. Inde gentium opibus quasi lacte nutrietur et regum 
benignitate quasi matrum amantissimarum cura sustentabitur (Osor.); 
ita experimento cognoscet quantae sit benignitatis et fortitudinis Domi- 
nus salvator. Pro mamilla regum LXX praebent zXouxc», Syrus et Chald. 
praedam !; ne modus loquendi sit nimis inusitatus, explica : nutricibus 
optimis, quales provideri solent regibus, tu traderis (cf. Sanct. Tir.). 
Notat Malv. : « contra nunc reges, o dedecus! Ecclesiam emungunt et 
exsugunt ». 

Ad externam hare dignitatem, venerationem, pompam addit propheta, 
quantopere interno valore et pretio instaurata theocratia emineat prae 
vetere. Id exprimitur symbolice, fore scil. aedificationem novam ex 
materia multo pretiosiore v. 1'| « pro aere afferam aurum et pro ferro 
afferam argentum et pro lignis aes et pro lapidibus ferrum et ponam 
visitationem tuam pacem et praepositos [uos iustiliam » ; — « magna hic 
ostenditur rerum mutatio, dum vilia et sordida cum pretiosis et raris 
commutantur » (Sanct.). Quale sit discrimen dignitatis et bonorum utri- 
que foederi propriorum, hoc loco describitur; unde bene For. : « com- 
mutationem tristium in res laetas vidimus superiori versu; hic credo 
attingere prophetam commutationem etiam bonorum in alia bona » 
(sim. S. Hier. Cyr. Theod. Mald.) et exemplis illustrat Osor. : pro cir- 
cumcisione baptisma, pro legis piaculis et umbris iustitiae et imaginibus 
solida iustitiae et sanctitatis ornamenta et sacramenta, pro aedificiis inte- 
rituris aedes et moenia quae nunquam vel ab hoste dirui vel senio con- 
sumi possint etc. Symbolo ergo aedificationis forte cum allusione ad tem- 
pora opesque Salomonis in modo loquendi (cf. 3 Reg. 10, 21. 27. Lap. 
Tir.) ostenditur (cf. 34, 11. 12) alia lege aliisque plane modis novam 
institui theocratiam eamque ad altiorem dignitatem, stabilitatem instau- 
rari. In auro et argento cernes dignitatem maiorem, ad quam conferes 
verba Christi : amen dico vobis, non surrexit inter natos mulierum 
maior Ioanne Baptista, qui autem minor est in regno coelorum maior 
est illo (Matth. 11, 11) et doctrinam S. Pauli de herede parvulo qui 
quamvis filius, sit tamquam servus sub tutoribus et actoribus et de di- 
gnitate illorum qui per baptismum induerunt Christum (Gal. 3, 21; 4, 
4 seq). In hae autem urbe ita instaurata dominantur et custodiam habent 
paz et iustitia, duo illa quibus periodus messiana saepe declaratur, pax 
omnium bonorum cumulus, beatitas, iustitia ius et norma divina, sanc- 
titas. Explica visitationem munus quale est pastoris vel magistratus of- 

ficium (For. Sanct.); pax igitur eius reipublicae gubernacula tractabit 
(Osor.), pax leges imperii et dominationis dabit (cf. 2, 4) et iustitia vel 
sanctitas munus obibit vigilum vel custodum, ut sancte omnia et rite 
fiant, ne quid mali vel improbi clam irrepat. Igitur indoles instauratio- 
nis spiritualis quam clarissime designatur. Sic demum Sion restituitur 
secundum normam illam et formam quam apud Deum esse repositam 
propheta iterato nos docuit (cf. 1, 26; 49, 16). De personificatione pacis 
cf. 32, 16; 48, 8; 39, 14. 


c) Sanctitas Ierusalem 60, 18-22. 


Cum pace et iustitia tamquam lege suprema omnia devinciantur et 
contineantur, longe aberit quodvis malum v. 18 « Jon audietur ultra 
iniquitas in terra tua, vastitas et contritio in lerminis tuis, el occupabit 
salus muros tuos et portas tuas laudatio »; — simul cum improbitate 
aberunt quae ex illa iusto Dei iudicio consequuntur : vastitas et exitium 
(cf. 1, 1. Lev. 26, 11); prosperitas et securitas indicium est verae iu- 
stitiae et pietatis qua Dei populus legem divinam vita exprimit. Et eam 
adesse sanctitatem altero membro designatur : e£ vocas salutem muros 
tuos et portas tuas laudem (hebr.) i. e. salutis praesidio quasi muris 
munieris et laude divina et gratiarum actione qua salutem a Deo con- 
cessam celebras quasi portis ab hostium incursu protegeris. Salus mes- 
sianica et huius salutis agnitio, celebratio, gratiarum actio praesidium 
constituunt theocratiae; in his omnis spes felicitatis reponitur. Bene 
perpendi oportet, quam distincte indoles spiritualis hisce denuo expri- 
matur. Non moenibus et portis urbs indiget, verum habet in salute et in 
laudatione huius salutis potentissimam suam protectionem (cf. Zach. 
2, 5). Cum igitur muri consistant in salute, simul ab ipso propheta no- 
bis explicatur, qua ratione aedificatio v. 10 et alibi (49, 11. 19) concipi 
debeat; uti 34, 11-14, sic hic quoque spiritualem intelligi aedificatio- 
nem declaratur. Ceterum vide 926, 1. 

Urbs autem talis superior est vicissitudinibus rerum naturalium ne- 
que in lis iam ulla spes aut. beatitas collocatur, verum in solo Deo, qui 
cognitione sua ut lumine clarissimo atque nunquam deficiente omnia 
abundanter complet : v. 19 « non erit tibi amplius sol ad. lucendum 
per diem nec splendor lunae illuminabit te, sed. erit tibà Dominus in 
lucem sempiternam et. Deus tuus in. gloriam tuam » ; — quanta luminis 
et gloriae abundantia Dominus oriturus sit super Ierusalem (v. 1), hic 
comparatione effertur; eius enim lucis splendore et sol et luna evane- 
scere neque iam splendere videntur; unde magnitudo luminis divini in- 
fertur, quod cum simul sit sempiternum et omnia quae a rebus creatis 
praestari possint, eminentissime suppleat, urbem esse a rerum caduca- 

rum mutabilitate independentem innuitur. Urbs iam non alia luce regi- 
tur nisi « luce divina et intelligentia percepta quam credentium cordibus 
immittit universorum servator » (S. Cyr.) ; hac ergo omnia fiunt et dis- 
ponuntur; non iam temporariam ac perituram gloriam ambiet urbs 
(Mald.), sed solus Deus erit laetitiae eius causa, in eo solo delectabitur 
(Mar.); ipse erit lux sempiterna, hisce in terris radiis suae doctrinae, 
favoris et gratiae illuminans, in coelo vero lumine gloriae et beatificae 
visionis in aeternum recreans ; unde hisce in terris solum inchoate, per- 
fecte in coelis est nobis lux et gloria (cf. Lap. Tir.). Verba sane tam 
ampla sunt, ut et tempus et aeternitatem comprehendant (cf. S. Hier. 
Cyr. Theod. Sanct. Pint. Calm.) ; ea autem minime ita esse intelligenda 
ac si sol vel luna e rerum natura delerentur, et aliis locutionibus con- 
stat, de quibus vide 24, 23 et 30, 26, et sequentibus patet. 

Uti Dominus non novit vicissitudinis umbram, ita aliquid suae immu- 
tabilitatis quasi cum urbe communicare videtur v. 90 « non occidet ul- 
tra sol tuus et luna. tua non minuetur, quia erit tibi Dominus in lucem 
sempiternam et complebuntur dies luctus tui »; — sol tuus hoc loco 
eadem notione ac translatione dicitur, qua alibi de luce i. e. de felici- 
tate est. sermo. Declaratur igitur status quidam permanens et immuta- 
bilis salutis, cuius ratio et fundamentum in luce Dei, in eius favore et 
gratia perenni constituitur; quare additur dies luctus esse completos 
i. e. urbem instauratam, novam theocratiam esse indefectibilem neque 
unquam fore, ut in similem luctum et miseriam demergatur, sicut vetus ; 
quare eo quoque nomine prae illa praestat. Cum itaque Dominus dicatur 
sol urbis, versus antecedens similitudinis nota fere intellecta explican- 
dus erit : « non iam amplius lux tua, o Ecclesia, erit sicut lux solis, qui 
non semper nobis conservat quem induxit diem, neque quasi lunae 
splendor qui et ipse varius est et alienus et menstruis spatiis nobis 
eripitur, sed erit perpetuus, ita ut nulla mutatione deficiat aut quoquam 
abeat ab oculis Ecclesiae » (Sanct.). Hos locos ob oculos habuisse videtur 
propheta novi foederis Apoc. 21, 23; 22, 5; unde facile concludimus 
vatem hic complexu quodam ita loqui, ut plena rerum adimpletio habea- 
tur in aeternitate. 

Quid luce illa divina urbem collustrante efficiatur, proponitur v. 21 
« populus autem tuus omnes iusti, $n perpetuum hereditabunt terram, ger- 
men plantationis meae, opus manus meae ad glorificandum » ; — nünc 
est impletum in sanctitate novae theocratiae : plena est omnis terra glo- 
ria eius (6, 3); nunc vinea Domini facta est plantatio deliciarum (cf. 
9, 1; 21, 2 seq.), et in ea sanctitate cernitur opus potentiae divinae, qua 
populum sanctum sibi creavit (cf. 19, 25) ad suam gloriam, uti supra 
dictum est 49, 3 et 55, 5. Et quia populus sanctus est, sine ulla per- 

turbatione possidebunt terram 'et habitabunt in hereditate Domini ; vide 
ad 51, 92; 54, 9; terram possidere in vetere foedere idem erat atque 
in sorte a Domino data inhabitare, bonis foederis frui et certissimo pi- 
gnore gratiae et benevolentiae Dei potiri. Haec cum in perpetuum pro- 
mittantur, perpetua quoque Ecclesiae sanctitas et indefectibilitas denuo 
asseritur atque simul Ecclesiam triumphantem in hereditate Domini coe- 
lesti designari ipsa verborum amplitudine suadetur. Si enim iam in ve- 
tere foedere simul cum hereditate terrae palaestinensis docente S. Paulo 
(Hebr. 4, 3 seq.) altior patria et requies proponebatur, a fortiore in 
theocratia instaurata possessio terrae ita erit intelligenda, ut patria de- 
mum coelesti hereditas illa absolvatur, immo in ea potissimum: con- 
sistat. Eo enim modo Deus est lux perpetua, ad cuius fruitionem iustos 
vocari ex ipsius mortis tenebris vates iam 26, 19 docuit. 

Germen autem huius plantationis, uti decet plantationem divinam, 
fertilitate et amplitudine erit insigne; ita et communione nominis (cf. 
hebr. ^32 hic et 11, 4) et mentione incrementi et fertilitatis Ecclesia cum 
capite suo comparatur et intimus nexus inter Christum et Ecclesiam 
indicatur. Sicut enim 11, 1 de Christo : et surculus (germen) fructum 
afferet, ita hic in germine plantationis illud fructum afferet exponitur 
v. 22 « minimus erit in mille et parvulus in. gentem fortissimam ; 
ego Dominus in tempore eius subito faciam istud »; — i. e. ex parvis 
initiis populus Dei exorietur numero potens; vide ad 49, 91; 54, 1; 
66, 8. Os. 1, 10. Mich. 4, 71 etc. Denuo indicatur salutem exorituram ex 
conditione humili idque per modum comparationis declaratur; ad locu- 
tionem confer : faciam te crescere vehementissime, faciam illum in gen- 
tem magnam, eris in gentem magnam etc. (Gen. 17, 6. 20; 18, 18) et : 
crescas in mille millia (Gen. 24, 60). Quod quam vere in Ecclesia im- 
pletum sit neminem latet '; « fuit olim Ecclesia in suis incunabulis 
exigua et cum acerbe iactaretur ab humana potentia vulgo putabatur 
infirma ; nunc iam illam pollicetur multitudinem, virtutem et robur, ut 
familia exigua numero in millia crescat i. e. in numerosam sobolem, et 
quae infirma erat in gentem robustam » (Sanct.). Simul innuitur Deum 
istam sobolem numerosam et potentem procreaturum esse per eos qui 
hominum iudicio parvi et pauci sunt; vide 1 Cor. 1, 21; quare bene mo- 
nent For. Lap. eic. apostolos multa millia regno Dei aggregasse. Ita 
parvulum illud ab initio germen, parvulus ille surculus, quia a Domino 
plantatur, plurimum crescet et plurimos alios surculos germinabit et 


1. S. Ephr. : « pauci eraut et facti sunt in millia; pauci erant initio et brevi tempore 
facti sunt in populum fortem ». 

producet. Quam continua fertilitate Ecclesia Dei sit praedita et quantum 
utilitatis unusquisque, dummodo gratiis concessis utatur, pro Ecclesiae 
incremento possit afferre, ea comparatione ostenditur. 

emum quasi sigillum divinum promissioni adeo laetae apponitur : 
ego Iahve in tempore suo accelerabo illud (hebr.); opus est enim Dei, 
opus gratiae; ipse Deus id debebit efficere; conatus humani et desideria 
in eo rerum ordine per se nihil efficiunt. Deus autem ipse faciet suo 
tempore, quando ipsi placuerit vel quando eius sapientiae tempus oppor- 
tunum adesse videbitur. En, praeformatur illud : non est vestrum nosse 
lempora et momenta quae Pater posuit in sua potestate (Act. 4, 1)! 
Quando ergo instauratio futura sit, sola Dei scientia comprehendi vates 
enuntiat. Sed si plenitudo illa temporis advenerit, tunc Deus id quod 
promisit accelerabit, tanc subito et celeriter ad omnium admirationem, 
ità ut opus potentiae divinae innotescat, nova lerusalem, nova theocra- 
tia, Ecclesia exorietur (cf. 49, 18. 21; 66, 8). Quae Ecclesia ex gentibus 
potissimum colligenda cum in primitiis gentium, in magis scil. ad prae- 
sepe Domini vocatis, quasi primo orta sit, et cum in lis gloria Domini 
primo effulserit in lucem gentium, aptissime iubemur festo Epiphaniae 
tempore hoc vaticinium in lectionibus liturgicis recolere; idque eo ma- 
gis quoniam eo festo Domino sollemnes gratiae aguntur, quia gentibus 
apparuit, quia id effectum est, ut gentes ambularent ad lucem Ierusalem 
et reges ad spleadorem ei exorientem (60, 3). 


4. Oratio quarta 61, 1-11. 


Anc. — Annuntiat servus Domini, se spiritu Domini instructum 
missumque esse, ut liberationem et redemptionem afílictis praedicet 
eosque maximis bonis praestitis consoletur (61, 1-3). Regiones deser- 
tae et vastatae restituentur ; alienigenae servient populo electo et gen- 
tium thesauris ornato. Ita abundanti felicitate fruetur populus Dei et 
sanctitate adeo, ut tamquam a Deo benedicti ab omnibus celebrentur 
(61, 4-9). Acceptum hoc beneficium cum exsultatione praedicant, Deo 
gratias agunt, sibi gratulantur et Domini laudem et gloriam ubique cele- 
brari exoptant (61, 10-11). 

Hac oratione declaratur per quem opus illud de quo in antecedente 
oratione sermo erat, et gloria illa Ierusalem effici debeat. Utique in fine 
orationis dictum erat : ego Dominus suo tempore accelerabo illud, et 
ita Dominus ut eius operis auctor princeps declaratur, uti 42, 13 et 59, 
49. 16. Sed quemadmodum in sectione priore Deo auctori principali 
adiungitur alter liberator et mediator per quem Deus liberationem (et 

priorem et alteram, messianicam) est operaturus, ita consequens est, ut 
splendore novae theocratiae descripto is designetur per quem theocra- 
tia sit instituenda et ad gloriam illam provehenda. Quem in finem apte 
notat Lap.: « descripsit capite praecedenti propheta miram Ecclesiae 
gentium ad Christum conversionem, desponsationem, confluentiam et 
laetitiam. ; nunc eius causam affert, nimirum eius sponsum, Christum 
Dominum, qui hanc conversionem et desponsationem facturus est ; eum 
ergo hicloquentem inducit ». Iterum clare effertur indoles instaurationis 
spiritualis; denuo inculeatur non omnibus gente Iudaeis salutem ob- 
venturam, sed contritis corde et lugentibus Sion; demum edocentur 
quibus animorum sensibus redempti et tot gratiis ornati debeant Deo 
gratiarum actionem refundere. Unde haec oratio arcte antecedenti adiun- 
gitur eamque complet. 


4) Opus redemptionis per Messiam 64, 1-3. 


Per quem Deus auctor principalis redemptionem et gloriam populi sui 
sit in opus deducturus, iam in antecedentibus 42, 4 seq. 49, 1 seq. 
52, 15 et 53, 10 seq. satis est expositum. Nam servus Domini dicitur 
fore in foedus populi, in lucem gentium et beneplacitum Domini in eius 
manu iri directum et ad eventum prosperum perductum. Unde si nunc 
aliquis loquens inducitur qui sea Domino missum profitetur ad opus 
illud redemptionis et gloriae suo labore et conatu perficiendum, quis 
ille sit, in hac rerum serie dubitari iam minime potest. Uti 49, 1 seq. 
50, 4 ita hoc quoque loco servus Domini loquitur v. 4 « Spiritus Domi- 
ni super me, eo quod unzerit Dominus me; ad annuntiandum man- 
suelis misit me, uL mederer contritis corde et praedicarem captivis in- 
dulgentiam et. clausis apertionem » ; — prima statim sententia quis 
sit loquens apertissime declaratur ; nam 11, 2 et 42, 1 is super quem 
requiescat spiritus Domini iam est descriptus. Igitur profitetur se 
accepisse spiritum Domini, se regi et impelli ab hoc spiritu in 
omnibus et se igitur spiritu Domini repletum et maxima cum Deo 
unione et societate intima vivere continuo et agere. Eam autem spiritus 
communicationem et societatem unionemque iniit, quia lahve eum 
unxit. Unctio fiebat oleo sacro ad consecrandos sacerdotes ; ita 
ungebatur pontifex : oleum unctionis fundes super caput eius atque 
hoc ritu consecrabitur (Ex. 99, '; cf. Ex. 40, 13. Lev. 4, 8. 
16; 6, 15 hebr. 8, 12; 16, 32; 21, 10); ita quoque sacerdotes 
aaronitici (Ex. 28, 41; 40, 13. Lev. 7, 33 hebr. Num 3, 3) ; unge- 
bantur vasa sacra in servitium Dei consecranda (Num. ^7, 1 etc.); 
ungebantur reges, qui propterea uncti vel christi Domini dicebantur; ita 
vide deSaule1 Reg. 9, 16; 10, 1 2 Reg. 1, 14; de Davide 1 Reg. 106, 1.2 

Reg. 2, 43,38; 5, 3; deSalomone3 Reg. 1, 34; deloas 4 Reg. 11, 12; de 
Ioachaz 4 Reg. 23, 30etc. et cum Eliseus ad munus propheticum vocaretur, 
etiam unctionis mentio fit qua eum Elias ad munus consecrare iubetur. 
Ceterum in reliquis prophetis nulla commemoratur unctio, quia münus 
non in certa quadam stirpe neque ritu sacro conferebatur, sed a solo Deo 
ex norma Deut. 18, 13 seq. proposita. Prophetae ergo spiritu Dei unge- 
bantur. Atque ipsa unctio illa designat electionem ad munus theocrati- 
cum, consecrationem quandam et symbolice spiritum Dei significat qui 
sese animis infundat, eos roboret, illuminet et ad missionem acceptam 
aptos reddat. Unctione enim facta spiritus Domini insiluit in Saul (1 Reg. 
10, 10), unctione peracta directus est spiritus Domini a die illa in David 
et deinceps (1 Reg. 16, 13) et spiritum Domini designari per oleum an- 
gelus quoque Zachariae explicat (Zach. 4, 6). Messias qui plenitudinem 
spiritus Dei in se recepit et ipsa divinitate est unctus et qui vocatus est 
et consecratus ad sacra illa munera theocratica sacri imperii, sacerdo- 
tii, officii prophetici summa perfectione exercenda, iure merito singu- 
lari ratione Unctus, Christus vocatur. 

Car spiritus Dei super eum sit et ad quid unctus sit a Domino et 
missus, explicat : ad laetum nuntium annuntiandum afflictis (hebr.), 
LXX eix[eXioac0xt w:wyzi;; de voce v2 cf. 52, 1; By sunt. miseri, 
afflicti, calamitatibus pressi, humiliati, qui tamen patientia et mansuetu- 
dine afflictiones perferunt (cf. 44, 4; 24, 32 ; 26, 6). Istis i. e. paupe- 
ribus evangelium annuntiari, ipse Messias tamquam indicium temporis 
messiani declaravit (Matth. 11, 5). Deinde ad obligandwum fractos cor- 
de (hebr.) ad curandos et sanandos tristes, deiectos, pusillanimes ; ver- 
bum obligare de curandis vulneribus adhibetur; vide 1, 6; proinde 
missus est ut erigat, confortet, consoletur animos aegros vel diffiden- 
tia et desperatione contusos. Tale igitur eius officium describitur, quale 
40, 41 ; 41, 10. 14 ; 42, 3; 43, 1 ; 44, 2 exhibetur et modo Deo, modo 
servo Domini attribuitur. Etiam clarius Messias ex antecedentibus desi- 
gnatur, cum missus esse dicatur ad. proclamandam captivis libertatem 
et vinctis aper(ionem. (carceris) ; eadem enim 42, "1 ; 49, 9; 51, 14 de 
servo Domini praedicabantur. Veniet ergo, ut miseris solatium et salu- 
tem afferat et iis quidem, ut ipsa testantur nomina, qui se miseros 
esse sentiunt, qui captivi et clausi libertatem et redemptionem deside- 
rant. Ergo. praeformatur illud : esurientes implevit bonis. Iterum indi- 
catur salutem exorituram esse ex conditione afflicta (cf. Mich. 5, 1. 2). 
Pro apertione àli vocem hebr. explicant, cum proprie, ut iam For. 
monet, de apertione oculorum dicatur, cum LXX &vXBevi, eo scil. sen- 
su quo sedentibus in umbra mortis lux oriri dicitur (9, 2). 


Missus est, ut salutem afferat piis ; verum inimicis ultio et ruina in- 
Isaias ll — 28. à 

stabit. Id quod antea iam saepius erat indicatum, Messiam fore in resur- 
rectionem et. in ruinam, etiam hic explicite effertur v. 9 « ut praedica- 
rem annum placabilem Domino et diem ultionis Deo nostro, ut con- 
solarer omnes lugentes » ; — scil. annum beneplaciti et. benevolentiae 
Dei ; vox 32 videtur alludere ad 40, 2 : culpa est expiata ; cf. 56, i; 
58, 5. Quia servus Domini expiationem praestitit, id quod expiatione 
acquisitum est proclamare potest, tempus scil. gratiae quo Deus sum- 
ma benignitate suae benevolentiae thesauros hominibus aperit. Tempus 
istud beneplaciti optime indolem novi foederis adumbrat et abundantiam 
gratiarum, dum vetus foedus fuerit tempus indignationis, sterilitatis 
(cf. 54, 1. T. 11). Sed tempus quoque messianum est tempus iudicii ; 
unde diem quoque ultionis annuntiat, in quo iniuriae Deo illatae vindi-- 
cabuntur et res Dei contra inimicos defendentur. De hac ultione vide 49, 
96; 50, 11; 51, 23. In «anno hoc adesse allusionem multi censent ad 
annum iubilaei, « qui typus quidam erat anni placabilis, seu benepla- 
citi evangelicae benignitatis ; nam sicut eo anno servi in libertatem asserti 
aerumnosam et ignobilem conditionem mutabant et ad priores dominos 
et possessores possessiones redibant, sic captivi a Christo vindice libe- 
rati sunt — uti annus iubilaei denuntiabatur, sic etiam Christus hic 
dicitur praedicaturus annum » (Sanct. sim. For. Lap. Tir. Calm. Troch.), 

dum alii iam versu praecedente in voce v3 liberatio eandem allusio- 

nem deprehendunt; vide Lev. 25, 10. Ez. 46, 171. Saepius diem ultio- 
nis commemorat Deus (34, 8; 63, 4), dum annum benignitatis et. re- 
demptionis effert ; annon divinae voluntatis indicium isto loquendi 
modo habetur, quo exoptat iram statim aboleri, diuturnam esse grátiam? 
Unde ira brevissime commemorata ad gratiosa redit. Ii sunt lugentes 
qui ruinam theocratiae et improbitatem dominantem et pietatem deiec- 

tam sincero dolore deplorant ; hisce consolationem affert ; istis etiam in 

ruina urbis quam visione contemplatus est Ezechiel parcebatur: signa 
thau super frontes virorum gementium et dolentium super cunctis abo- 
minationibus quae fiunt (Ez. 9, 4) ; iisdem lugentibus salus promittitur 
Soph. 3, 18 hebr. iis scil. qui in ipso exsilio vivum desiderium theo- 
cratiae fovent et iis imbuti sunt sensibus, quorum egregia documenta in 

aliquibus psalmis habentur (cf. Ps. 136. 193. 129. 131). 

Et quam praeclaram consolationem lugentibus sit praebiturus pro 
omni aerumna et humiliatione, exponit v. 3 « «f ponerem lugentibus 
Sion et darem eis coronam pro cinere, oleum. gaudii pro luctu, pal- 
lium laudis pro spiritumoeroris, et vocabuntur in ea fortes iustitiae, plan- 
tatio Domini ad. glorificandum »; — nota iterum lugentes commemo - 
rari tamquam salutis participes ; cf. 51, 48 ; unde promissio non fit nisi 
iis qui spiritu theocratico sunt imbuti. Latet in repetitis istis admoni- 

tionibus illud quod postmodum quoque Iudaeis dietum est explicatius : 
ne velitis dicere intra vos : patrem habemus Abraham (Matth. 3, 9). In 
forma loquendi coronam pro cinere etc. habes quam maxime expressum 
illum versum quem huic sectioni praefiximus ; vide infra v. 1. Symbo- 
lum luctus et humiliationis est cinis, sedere in cinere, conspergi cinere 
.cf. 8, 26 ; 41, 1; 82, 1. 2; corona vel diadema signum dominationis, 
dignitatis et exsultationis; vide 98, 5. Ez. 93, 17. 24. In hebr. adest 
« paronomasia in vocibus cineris et ornatus, peer et eper » (For.) « qua 
ipsa literarum transpositione significat rerum in melius conversionem 
"EN et "ND » (Mald. Malv.) et « quam facili transpositione literarum ex 
epher fit peer, tam facile est Deo cinerem in cidarim, luctum in lusum, 
rictum in risum et gaudium convertere » (Lap.) Notum est etiam co- 
ronas adhiberi solitas in conviviis, in triumphali ac nuptiali plausu, in 
rebus denique laetis (Sanct.). Maxime familiaris erat unguentorum usus 
in conviviis praesertim et quovis tempore festivo ac geniali ; dicitur 
oleum gaudii vel (ut alias) laetitiae, « quia non nisi laeti, aut in laetiore 
conventu qui laeti videri volunt unguentis irrorantur » (Sanct.); cf. 
Ps. 44, 8; 132, 2. Item pro :veste lugubri qua animi moeror et dolor 
declaratur, dabitur pallium laudis vel gloriae, vestimenta scil. quae 
animorum laetitiam et felicem rerum eventum evulgarent, uti Baruch 
8,4 : exue te Ierusalem stola luctus et vexationis tuae et indue te de- 
core et honore eius quae a Deo tibi est sempiternae gloriae ! Unde pro 
spiritu quasi exstincto (cf. hebr. et 42, 3) dabitur spiritus qui laude et 
gloriatione gestiet. Atque eius in melius conversionis eventus erit, ut 
vocentur terebinthi iustitiae (hebr. cf. Vat. Mald. Malv. Mar. Osor. 
Sanct. et recentiores) i. e. crescent et florebunt iusti et ornatu fructi- 
busque iustitiae augescent (cf. Ps. 4, 3; 91, 13. Ier. 1, 8), qua com- 
paratione vates iam praeludit alteri : secundum dies ligni erunt dies 
populi mei (63, 92). Ita vero in iustitia radicati et fundati et operibus 
iustitiae florentes et crescentes iam non erunt plantatio aliena vel vinea 
mendax, sed plantatio Domini ad. gloriam qua Deus gloriatur et qua 
gloria eius omnibus innotescit ; erunt ergo plantatio deliciarum (95, 71 ; 
11, 10), vinea amoena (21, 2-6), qua gloria Dei et laus tamquam  fruc- 
tus perennis colligitur. Verba sunt deprompta ex 60, 21 ; ergo quod ibi 
dicitur, per servum Domini complebitur. 


Cum iustus in s. literis saepius arbori florenti comparetur et in membro paral- 
lelo de plantatione sermo sit, sententia illa de ferebinthis iustitiae, quamvis 
satis. singularis, fortasse tolerari potest. LXX praebent vevezi 9uxosocóvas ; Syrus 
autem arietes iustitiae ; nam etiam hane notionem habet b*x ; Aq. Sym. Theod. 
verterunt icjugol zoü Omxatou, Chald. principes veritatis. Censent aliqui eos vocari 

terebinthos vel quercus iustitiae nune quia Deo sese consecraverint, dum antea 
terebinthis cultum idololatricum adhibuerint (4, 29; 57, 5); sed haec nominis 
explicatio est nimis mira ; quia arbores iam non colunt, arbores Dei vocantur ! 
quam mira appellationis origo ! 

Messiam hoc loco induci loquentem (uti 49, 1 et 50, 4) omnino certum est. 
Sunt quidem qui [saiam ipsum talia de se dicere opinentur; ita Chald. qui toti 
orationi verba praefigit : dixit propheta; neque abnuit S. Thom. qui de Isaia 
vel de Christo verba accipienda esse docet, et accedunt Calm. Schegg, Loch et 
longe maior pars interpretum acatholicorum qui de [saia verba explicant. Sed 
si verba bene perpenduntur, singula quae hie dieuntur, clare in antecedentibus 
de servo Domini asseruntur, uti supra iam indicatum est (cf. v. g. 49, 1. 7 ; 40, 
1 seq.). Etsi ea quae in v. 1 et 2 dicuntur de unctione, missione, annuntiatione, 
consolatione, vulnerum obligatione etc. non omnino aliena sint ab amplitudine 
muneris prophetici, tamen illa quae in v. 3 proponuntur nullo modo ad prophe- 
tam referri possunt. Hie enim non annuntiatio exprimitur illius in melius con- 
versionis et instaurationis, sed ipsa eius effectio ; eam autem efficere solius Dei 
est et Messiae ; ergo ipse Messias loquitur. ldem colligitur ex nexu huius capitis 
cum praecedente. Talem nexum adesse, supra ostendimus et etiam elucet ex 
sententia in v. 3 ex 60, 20 deprompta et insuper ex subsequentibus consequitur. 
Unde falsum esse deprehenditur quod Calm. vult, hic institui orationem nullo 
nexu cum superiore iunctam. Tempus in hac oratione describi messianicum et 
ideo Messiam loqui, etiam sequitur ex iis quae a v. 4 et deinceps promittun- 
tur, quae scil. varia de periodo messiana iam praedicta recolunt. Quare etiam 
illam sententiam adoptari non posse patet qua historice haec de Isaia et primo 
reditu, typice autem de Christo et eius opere explicentur; de qua expositione 
Sanct. bene scribit: « sed hoc valde durum est et contra communem sensum 
doctorum neque cum fine praecedentis capitis apte cohaeret, in quo non Isaias 
de se loquitur ». Demum Messiam loqui ipso Messiae testimonio constat Luc. 
4, 91 ubi Christus hoc oraculo iu synagoga nazarethana recitato addit : « quia 
hodie haec scriptura impleta est in auribus vestris » ; hoc oraculo Messias 
vitam suam publieam et suam praedicationem opusque messianum auspicatus 
est atque revera in eo ipse Messias, eius missio et unctio cum spiritu Dei, 
eius opus et modus agendi et bona quae allaturus est et illi ad quos erigendos 
praecipuam navabit operam ita proponuntur et describuntur, ut quid clarius - 
atque distinctius desiderandum sit non appareat. Unde mirum non est pleros- 
que interpretes locum unice de Messia explicare, et ex protestantibus Hengs- 
tenberg, Stier, Loehr, Del. Naeg. Or. — Locos SS. Patrum collectos invenies 
in Analysi biblica Kilberiana quam denuo edidit Tailhan, I p. 390, quibus 
adde S. Ephr. qui de solo Messia locum exponit. Hoc oraculum olim ab 
ludaeis quoque de Messia esse expositum demonstrant Galatinus (de arcanis 
cath. veritatis, lib. 2 cap. 6 p. 61 edit. Basil. 1550) et Reinle (Mess. Weissag. 
II p. 294) ; de eo Darh. quoque explicat. 

Qualis futura sit plantatio Domini ad glorificandum (v. 3), quale ergo 
opus a Messia restituendum sit, modo solito declaratur v. 4 « Et aedi- 
ficabunt deserta a, saeculo et ruinas antiquas erigent et instaurabunt 
civitates desertas, dissipatas in generalionem et generationem » ; — cf. 
44, 26; 98, 12. Vates exsilium terraeque vastitatem iam 6, 11-13 
aununtiaverat; denuo de ea edoctus est 39, 6. Reditum ex exsilio et 
instaurationem priorem simul cum messianica contemplatur; in messia- 
nica enim insiauratione limites et spatia urbis quam maxime extendenda 
esse, iam supra dixerat 49, 49 et 54, 2 seq.; idem autem hoc loco 
dicit; non solum quae exsilii tempore deserta erant instaurabunt, sed 
deserta saeculorum i. e. ea quae stante vetere theocratia semper deserta 
erant et derelicta, quia eo tempore populus arctis terrae palaestinensis 
finibus continebatur; aedificabunt ruinas priorum (hebr.) vel incolent 
loca illa deserta quae a maioribus (cf. Deut. 19, 14 de voce e3UN?) cultu 
et frequentia non donata erant; talis erit instauratio qua quaecumque 
olim urbes bellis vel iudiciis divinis dirutae erant et pér longam gene- 
rationum seriem iacebant prostratae et pulvere obrutae, denuo renova- 
buntur. Unde. ea verborum amplitudine vates indicare videtur fore ut 
quaecumque damna per saecula praeterita illata fuerint, haec reparen- 
tur. Destructio autem et vastitas ex norma theocratica signum est ini- 
quitatis commissae ; quare cum urbis Ierusalem reparatio iam descripta 
sit qua talis quae scientia Dei et iustitia potissimum contineatur (34, . 
13. 44), in istis ruinis saeculorum reparandis non cernemus aedificia ex 
lapidibus erigenda, sed talem aedificationem quae consentanea sit aedifi- 
cationi urbis Ierusalem spirituali. Aliis verbis : theocratia instaurata 
limites veteris excedet et longe lateque sanctitatem et iustitiam quasi 
firmo collocabit habitaculo. Qua cum extensione optime congruit, ut 
revera illis in regionibus in quibus propter hominum feritatem et incul- 
tum vivendi modum nullae erant civitates, erigantur urbes et homines 
per ipsam Ecclesiam ad vitae genus hominibus dignum educentur. Saepe 
enim cultus vitae externus cum cultu divino et virtutum exercitio con- 
nectitur et ut hoc doceas prius illud in usum deducas necesse est. 
Similia in explicatione S. Cyr. Osor. Sanct. Mar. For. Lap. tangunt. 

Tantum abest ut populus theocraticus habeat quid ab alienis timeat, ut 
alieni ipsi serviant v. 8 « et stabunt alieni et pascent pecora vestra et , 
filii peregrinorum agricolae et vinitores vestri erunt » ; — quod antea 
iam saepius dixerat de obsequiis populo theocratico a gentibus prae- 
standis (14, 9 ; 49, 99 ; 54, 19; 60, 14. 16), idem hoc loco alia imagine 

e vita palaestinensi petita exprimit. Sunt utique docente S. Paulo gentiles 
debitores Iudaeorum (Rom. 18, 27) ; quare eiusmodi imaginibus et com- 
parationibus a vate adhibitis veritas non deest; sed ut rectum de iis 
feratur iudicium, simul oportet locos illos respici in quibus Israel cum 
aliis populis eodem ordine et censu recensetur (cf. 19, 24) vel reliquias 
solum ex Israel esse salvandas asseritur; praeterea populum theocra- 
ticum i. e. cultores Dei, membra Ecclesiae intelligi plerumque constat, 
quibus Deo protegente ab adversariis nihil mali inferri posse designatur 
adeo, ut potius ipsi inimici opus Dei debeant promovere ; cf. 60, 10; 
49, 17. Hoc loco alienigenae iis in servitium addicuntur qui praesides et 
duces esse concipiuntur aedificationis et restitutionis; quare a vero 
minime aberrare videntur qui haec accipiunt de legatis Dei missis ad 
theocratiam instaurandam, quibus qui olim adversarii erant et alieni a 
fide iam sedulam navant operam (Osor. Malv.). 

Istis vero operis theocratici ducibus cum omni honorum significatione 
dicitur v. 6 « vos autem sacerdotes Domini vocabimini ; ministri Dei 
mostri, dicetur vobis ; fortitudinem. gentium | comedetis et. in. gloria 
earum superbietis »; — merito istis honorantur titulis duces operis. Est 
sacerdos mediator inter Deum et homines; proinde qui a Deo missus 
opus illud aggreditur quo homines ad Deum adducantur, iam eo nomine 
sacerdos dici potest ; adde populum theocraticum vocari regnum sacer- 
dotale (Ex. 19, 6) ; ergo potiore iure qui sunt duces in hoc populo ; dein 
sacerdotum est custodire scientiam (Mal. 2, 1j), proinde qui aedifica-. 
tionem theocraticam cura sua promovet, eo nomine salutari poterit. lis 
praesto erunt ad opus Dei perficiendum opes gentium; vide 60, 5; 
cuncta enim Christo eiusque Ecclesiae servire debent, et sicut olim 
Israelitae spoliis Aegyptiorum ditati in libertatem vindicati sunt, ita 
ministri Christi et eius operis cooperatores opibus gentium iuvabuntur, 
et quaecumque demum ingeniis populorum excogitantur utilia, etiam 
in utilitatem Ecclesiae et servorum Dei cedent. Unde propheta ultimum 
et summum rerum naturalium finem hic designat qui in eo est, ut Aud 
Dei servitium et ad opus salutis promovendum adhibeantur. 


Hebr. à» aliqui explicant notione pelita a 4*3 et ex Ier. 2, 11 commutare : glo- 
riam gentüum vobis commutabitis, vel in gloriam gentium intrabitis (cf. Ros. Hitz. 
hn. Naeg. Net.). Alii vocem accipiunt notione WON cf. Ps. 94, & efferri, superbire et 
huic explicationi veleres quoque interpretes satis accedere videntur. Ita LXX üxvp.xc- 
55550:; Syrus gloriabimini; eam quoque exprimere videntur Aq. Sym. Theod. ; et 
ille quidem teste S. Hier. interpretatus est «opgópz £v&0sss0: purpura vestiemini vel 
uli Field lectionem Aq. ex cod. 88 afferl xopgopeü5ssc0s; Sym. habet c:pn€iáoxts ; 
Theod. CXe9555602 5 Chald. demum : oblectabimini. Notio quam veteres exprimunt 
gravior est et magis ad splendorem theocratiae declarandum confert et ad germen 

plantationis ad glorificandum magis consentaneum est. Hanc signifieationem Fürst, 
Sein. Del. Mühlau, Or. Rohl. praeferunt. 


Hisce autem si quis conditionem priorem comparaverit, munera 
maxime egregia lerusalem accepisse fatebitur v. "1 « pro confusione 
vestra duplici et rubore laudabunt partem suam ; propter hoc in terra 
sua. duplicia possidebunt, laetitia sempiterna erit eis »; — melius et 
clarius in hebr. pro confusione vestra duplex (praemium erit) et pro 
ignominia exsultabunt parte. sua (cf. apud Mald. Malv. Vat. et recen- 
tores); rebus adeo in melius conversis lerusalem confusionis adole- 
scentiae suae obliviscetur et opprobrii viduitatis iam non recordabitur (54, 
4); vel si recordabuntur, eo magis excellentia theocratiae messianicae 
delectabuntur. Dona duplicia intellige egregia, mercedem omnem 
exspectationem longe superantem. Vetus theocratia propter populi pec- 
cata et varia iudicia a Deo in rebelles devoluta gentibus saepe erat 
contemptui et irrisioni ; nova theocratia sanctitate florens erit admira- 
tioni (cf. v. 6; 60, 3. 14. 15 etc.); ipsi vero socii et cives theocratiae 
de praeclara parte et hereditate a Domino data iubilatione exsultabunt, 
dona igitur et maximi aestimabunt et ferventes Deo gratias agent. Quod 
sequitur propter hoc plerique referunt ad statum ignominiae priorem 
quem Deus compenset ; sed potest etiam coniungi cum membro imme- 
diate antecedente : quia partem a Domino acceptam cum animorum lae- 
titia laudant sibique de ea gratulantur, haec praemia insignia revera 
stabili modo possidebunt et ita demum revera ad laetitiam sempiternam 
pervenient. Hac explicatione bene declaratur quae sit merces animi grati 
et de Dei donis gaudentis, adest insuper bona gradatio et quibus perse- 
'verantiae donum sperandum sit innuitur, iis scil. qui dona a Deo accepta 
magni faciunt eaque laetabundi cum gratiarum actione ad Deum refe- 
runt ; ceterum vide 33, 10 ; 51, 41. 

Cur Deus theocratiam novam donis adeo eximiis exornare decreverit, 
ratio affertur v. 8 « quia ego Dominus diligens iudicium et odio habens 
rapinam in holocausto et dabo opus eorum in veritate et foedus perpe- 
petuum feriam eis »; — Deus scil. diligit et vult ius, id quod rectum 
est; statum sanctitatis et normam hisce in terris ut. Sanctus Israel 
exprimi vult; quare eam afferet conditionem rerum quam promisit et 
hoc est ?udicium vel ius quod diligit et ideo in opus deducit (cf. 59, 15). 
Exsequitur illud quia sicut odio habet si quis ex re sacra quidquam 
defraudaverit vel sibi usurpaverit, ita ipse quoque rem sacram quam 
se daturum promisit integram et plenam concedere vult. Unde dabo 
opus eorum in veritate i. e. vel id quod iis promisi omni veritate et 
fidelitate exsequar (Schegg) vel, uti fere omnes verba capiunt, mercedem 

eorum eis reddam vere et fideliter (cf. Chald. Pint. Osor. Mald. Malv. I. 
Sanct. Men. Tir. Sa, Mar. Calm. et recentiores). Intellige mercedem 
exaltationem pro priore ignominia quasi 0 qui ex humilitate con- 
ditionis prioris exortus sit eo modo quo v. 3. 7. Eiusmodi exaltationem 
et gloriam Messias meruit (cf. 49, 6-9; 53, Al: quare quia pro suis 
meruit etiam eorum merces dici potest ; ceterum etiam alia considera- 
tione facta valent quae 43, 23 et 48, 9. 11 dicta sunt. Et quia Deus 
omnia quae promisit ad amussim reddet, foedus perpetuum, nullo iam 
tempore violandum vel abolendum, sed perenni firmitate mansurum 
feriet. Denuo indefectibilitatem theocratiae affirmat. 


Si illad odio habens rapinam in holocausto per modum comparationis expli- 
camus, ut sit sensus : Deus e re sacra quidquam decerpi, retineri minime vult, 
sententia haec contextui apta est et iminerito a Ges. reprehenditur. Alii pleri- 
que qui hane versionem retinent exponunt cum S. Hier. Deum odio habere 
munera quae de rapinis sint et iniquitate, vel holocausta e rebus raptis parata, 
vel quae quis animo invito et quasi coactus offerat. [n qua sententia id in uni- 
versum enuntiari volunt Deum omnem iniquitatem et fraudem abominari. Sed 
cur ex holocausto comparatio desumitur vel in holocausto declaratur Deum 
iniquitatem odio prosequi ? Hebr. noy holocaustum vertunt veteres aliqui Iu- 
daei, uti Kimchi, Iarchi, Abenesra (cf. apud Ros. Ges. Del.), aliique interpre- 
tes, uti latini, Munsterus, Clarius, Grotius, e recentioribus Rüchert et Luzzatto. 
Sed iam LXX, Syrus, Chald. et recentiores fere omnes vocem vertunt iniquita- 
tem, uti vox in vulg. quoque transfertur Ps. 57, 3; 63, 7. Iob 5, 16 etc. Repre- 
hendit quidem eam acceptionem h. l. S. Hier. « quasi aliqua sit rapina quae 
non ex iniquitate consistat »; sed si ea explicatio retinetur, rapina cum iniqui- 
tate vel rapina et iniquitas intelligi potest ex v. 7 de rapina, oppressione, iniu- 
riis quae ab hostibus olim populo theocratico illatae fuerint (cf. 10, 7; 52, & 
9). Legunt aliqui codd. apud de Rossi (supplementum p. 58) per patach et 
scheva ino in qua pronuntiatione vox utique non sonat nisi iniquitatern. 
Atque haec explicatio propter v. 7 propius adiacet quam illa de holocausto. 


Theocratia hunc in modum restituta populus theocraticus revera erit 
signum in nationibus et benedictio adeo ut pollicitationes patriarchis 
factae iam pleno eventu completae cernantur. Unde v. 9 « et scient in 
gentibus semen eorum et germen eorum in medio populorum; omnes qui 
viderint eos cognoscent illos, quia isti sunt semen. cui. benedixit Domi- 
mus »; — hebr. et notum est (scil. cum laude et gloria) inter gent^s 
semen eorum; populus theocraticus longe lateque conspicuus est. et cum 
gloria nominatus, ut mons domus Domini 2, 2; benedictio Dei in eum 
effusa adeo eminet, ut quicumque eum viderint profiteantur illos esse 
generationem eam cui benedixerit Dominus. Uti in vetere Israel male- 

dietio Dei et ultio omnibus manifestabatur (cf. Deut. 99, 93. 3 Reg. 
9, 8. Ier. 22, 8), ita in novo Israel, in Israel Dei (Gal. 6, 16) eviden- 
tissima cernentur benevolentiae ac liberalitatis divinae documenta ; 
« sicut in maledictione Dei gravissima significantur incommoda, sic in 
benedictione bonorum omnium aflluentia » (Sanct.), Cum igitur populus 
theocratieus adeo nobilis et insignis adstet inter gentes, etiam effica- 
citer eas invitare censendus est, ut theocratiae nomen dent et eiusdem 
benedictionis divinae se reddant participes. 


c) Iubilus populi theceratiei 61, 10-14. 


Iam quid populus Dei tot gratiis a Deo praeventus Domino repen- 
det ? Uti v. "1 dictum est: laudabunt partem suam; ideo iuremerito 
sequitur hymnus laudis et exsultationis v. 10 « Gaudens gaudebo in 
Domino et ezsultabit anima mea in Deo meo, quia induit me vestimentis 
salutis et indumento iustitiae circumdedit me quasi sponsum decoratum 
corona et quasi sponsam ornatan, monilibus suis » ; — verbis hisce 
optime describitur quales esse debeant sensus animorum et affectus 
redemptorum. lis enim fons et ratio gaudii et exsultationis non in di- 
vitiis vel in honoribus vel alia qualibet ponitur felicitate, sed' in Do- 
mino, in quo solo omnis veri gaudii ratio firmiter ac indesinenter con- 
sistit. Et ista exsultatio ex intimis animi sensibus erumpit et impetu 
quodam amoris fertur in Deum meum, quae est vox amoris et animi 
gratissimi. Profitetur Ecclesia, uti olim Anna nato Samuele, uti Haba- 
cuc, ut beatissima Virgo : exsultavit spiritus meus in Deo salutari meo 
(cf. 4 Reg. 2, 4. Hab. 3, 18. Luc. 1, 41). Atque cum ea etiam Dei ma- 
gnalia agnoscit : quia fecit mihi magna ! Salvatione et sanctitate se libe- 
raliter exornatam a Domino sibi gratulatur, ut ita vestita similitudinem 
referat eum Messia (11, 3). Vestimentis et copiam salutis et sanctitatis 
et statum exprimi perennem aliqui monent (cf. Sasb. Mald.). Ad huius 
laetitiae et ornatus magnitudinem designandam illae inducuntur com- 
parationes, quibus maxima animi exsultatio et ornatus pulcherrimus 
declarari solet, in sponso scil. ac sponsa. Hebr. quasi sponsum sacerdotio 
fungentem eum corona ; nam v. 6 sacerdotes Domini vocati sunt et 
totus populus esse debet regnum sacerdotale (Ex. 19, 6). Sponsi ergo 
laetitia cum dignitate sacerdotis coniungitur et decor coronae (v. 3) 
additur, ut quanta bona a Deo collata sint. camulatis comparationibus 
illustretar. Quam pulchra ac speciosa sit Ecclesia, in sponsa monilibus 
ornata depingitur, eo melius quia Ecclesia revera tamquam sponsa 
Christo praeparatur et ornatur (2 Cor. 11, 2. Eph. 5, 27). Uti alibi ad- 

verti potest universalitatem quandam exprimi genere masculino et. fe- 
minino adhibito (cf. 3, 1), ita hoc loco sponsus et sponsa nominantur, 
« ut maior Ecclesiae pulchritudo ac dignitas exprimatur, quae non 
satis alterutro significari posse videbantur ; sponsi igitur et sponsae. 
delicias atque ornamenta coniunxit, ne quid ullus in Ecclesia Dei ad 
dignitatem et speciem requireret » (Sanct.). 


Textum hebr. ?N5 12? aliqui ita explicant, ut 132 idem sit quod 1215 vel pn 
prout v. g. utraque forma 502 et 55 inveniatur (cf. Hitz. Hahn). Et forte eodem 
modo iam expliearunt veteres ; nam LXX habet és vougto xspi£ünzzv uot uízpxv ; Sym. 
*socunpivow ct:o2i»o ; idem S. Hier.; Syrus solum sponsum gloriosum praebet. 
Sacerdolis menlionem tamen ingerunt Aq. és vopotov ispxzeupivov osegivo. Alque 
revera v5 in usu frequenti est de functione sacerdotali, quae notio hoc loco etiam 
eo fortasse retineri debet, quia voces quoque 5wn2 et *N2 ornatum sacerdolalem 
innuunl; et prior quidem sine dubio ; altera elsi non direcie de eo dicitur, tamen bis 
cum bead ol liara iungitur Ex. 39, 28 et Ez. 44, 18 (cf. Naeg. Del.). Sed qui eam 
derivationem admittunt, communiler vertunt : qui tiaram sacerdotali modo gerit vel 
ornat ; at in Aac nolione vox nunquam occurrit et hanc significationem solum pro hoc 
loco afferunt lexicographi. Quae res sane suspicionem movet. Quare notio illa ten- 
tanda est quae revera voci inest : sacerdotio fungi; huic additur in quo ornatu fun- 
gatur munere sacerdotali, illa scil. ornatus corona quam Messias v. 3 se daturum 
pro cinere promiserat. Hac explanatione et vis nativa vocis retinetur et sensus aptus 
exsistit 5; similem iam proposuit Malv. qui inter alia exponit : erit mystes et sacerdos 
decorus. 


Ierusalem tamquam sponsa monilibus exornata iam poterit oblivisci 
viduitatis suae ac sterilitatis pristinae (cf. 50, 1; 54, 1. 6. 11). In nova 
enim theocratia ubique praeclarissimi orientur fructus v. 44 « sicut enim 
terra. profert. germen. suum et. sicut hortus. semen suum germinat, sic 
Dominus Deus germinabit iustitiam. et laudem coram universis genti-. 
bus » ; — Dei gratia fiet, ut nova theocratia iam non sit. vinea fallax et? 
terra fogwitr: ubique germinabit et florebit iustitia et sanctitas; hanc 
consequitur laudatio et gloria. Uti terra necessario profert germen et id 
omnino ad naturam eius pertinet, ita necessario theocratia Deo aspirante 
justitiae fructus profert. Igitur sanctitatem pertinere ad naturam Eccle- 
siae eamque esse etiam indefectibilem indicatur. Id ergo plene fiet quod 
supra 55, 10 Deus dixerat. Alias prophetae rerum naturalium ordinem, 
stabilitatem ad incusandam hominum inconstantiam et improbitatem 
adhibent (cf. 1, 3. Ier. 8, 1); in nova theocratia adfore indicat iucun- 
dum concentum inter ordinem naturae et ordinem altiorem hominum 
gratia ornatorum. Uti res inanimatae necessario, ita hi maxima libertate 
normam a Deo praefixam sequentur. Ecclesia vero perpetua sanctitate 
conspicua coram gentibus Deo maximae gloriae erit; ita implebitur 

canticum seraphim 6, 3; ita illud : in te gloriabor (49, Bieb 5, 19; 
60, 13. 21. Debet ergo Ecclesia gentibus et nationibus inferre verae 
iustitiae normam et formam, debet Dei gloriam illis manifestare; quo 
munere optime concluditur oratio qua ostenditur, per quem et quomodo 
illud debeat exsecutioni mandari, quod 60, 3 dicitur : ambulabunt gen- 
tes in lumine tuo et reges in splendore ortus tui. — Paucis S. Thom. 
hanc partem orationis ita describit : « exprimit in persona populi vel 
Ecclesiae cordis gaudium, secundo confitetur Dei beneficium sub simi- 
litudine vestimentorum, in quantum divina beneficia protegunt, sub 
similitudine ornamentorum, in quantum ornant, sub similitudine ger- 
minum, quantum ad fructum ». 


Sunt qui in hae quoque parte a. v. 10 Messiam loquentem assumant; ita 
Malv. Rohl. Troch. Del. Naeg. Or. quibus accenseri possunt ii omnes qui in 
toto capite non audiunt alium loquentem quam prophetam (cf. Hahn, Sein.). 
Sed haec sententia non potest sustineri. Nam qui in v. 40 loquitur, sibi 
gratulatur quod a Deo vestimento iustitiae sit indutus et magnum Dei favorem 
ingenti cordis laetitia celebrat. Sed talia lerusalem vel populum theocraticum 
facere saepe deprehendimus ; cf. 49, 94 ; 54, 17; 54,1; 60, 5 ; Sioni dicitur: 
induere vestimentis gloriae (52, 14); Sion potest a Domino quasi sponsa 
ornari; num haec sponsae comparatio ullo modo ad Messiam convenit? Dein 
adverti debet quid intersit inter v. 10 et v. 3. In v. 3 is qui loquitur dat 
coronam, daf pallium laudis lugentibus; si nunc in v. 10 aliquis gratias agit 
et gaudet de corona accepta, de pallio quo sit indutus a Domino, sodes, die 
mihi, num is idem sit qui dederit aliis? Nonne ipsa rei evidentia dictat, eos 
gratias agere qui aceeperint? eos autem accepisse quibus illa data fuerint, i. e. 
lugentes vel generatim populum theocratieum ? Quare iure merito iam 
Chald. ad v. 40 verba praemisit : dicit lerusalem. Et veram explicationem 
viderunt plerique ; ità vocem Ecclesiae hic audiri docent S. Ephr. Hier. Cyr. 
Theod. Thom. Sasb. Pint. Sanct. Sa, Lap. Men. Tir. Gord. Calm. Bade, Loch, 
Reinké ; vocem populi Mar. Schegg, vocem prophetae qui Ecclesiae personam 
induerit Mald., voces chori apostolici vel lerusalem spiritualis For. esse censet 
vel etiam ipsius prophetae voces prae gaudio exsultantis; at prophetam non 
nomine suo loqui, sed sensus illos exprimere, quibus cives theocratiae novae 
imbuuntur ex v. 10 patet, si cum v. 3 confertur. 


5. Oratio quinta 62, 1-12. 


Anc. — Denuo Sioni promittitur salus eximia, cuius omnes gentes 
participes erunt. Sion gloriam Domini manifestabit, ibi Deus sibi com- 
placebit, ibi erit pax et beatitas (62, 1-5). Donec autem haec opere com- 
plebuntur, Deus dabit viros qui populum ad salutem illam praeparent 

Deumque supplices adeant. Praeterea Deus securitatem et terrae fertili- 
tatem promittit omnesque invitat, ut ad salutem in Sion praeparatam 
et ad populum sanctum Dei magno cum studio accedant (62, 6-12). 

Quo maiore calamitate populus premitur, eo magis et saepius necessa- . 
rium erit splendida Dei promissa recolere ad animos erigendos et con- 
fortandos. Id in hac oratione vates praecipue spectare videtur. Unde 
denuo explicat, quam certo Dominus eam salutem sit effecturus et quam 
praeclara et beata illa salutis conditio pro Dei populo futura sit. Dein a 
v. 6 indieat longiorem adhuc fore periodum qua oporteat exspectare et 
sperare simulque quam instanter salus illa a Domino efflagitanda sit do- 
cet. Unde propheta magnificentia salutis descripta iam incipit ostendere 
quanto desiderio obviam ferri oporteat saluti a Deo promissae. Uti igi- 
tur in cap. 38 et 59 docuit quae impedimenta removenda sint, ita nunc 
ostensa salutis excellentia animos excitat, ut ad continuum eius assur 
gant desiderium. 


4) Iterata promissio salutis eximiae 62, 1-5. 


Sollemni asseveratione Deus promittit se sedulo opem et operam da- 
turum, donec quae Sioni promiserit opere compleantur v. 1 « Propter 
Sion non tacebo et popter ferusalem non quiescam, donec egrediatur ut 
splendor iustus eius et salvator eius ut lampas accendatur » ; — in hebr. 
sicut etiam apud LXX, Syrum et Chald. ponuntur substantiva abstracta : 
donec oriatur ut splendor iustitia eius (scil. quae Sioni promissa sit eique 
debeatur) et salus eius sicut fax ardeat (vel facis instar ardentis et ful- 
gentis). Tantopere igitur Deo cordi est, ut status ille rectus qui simul 
veram affert beatitatem constituatur ; idque propter Sion, Sioni enim i. 
e. populo theocratico iam olim omnia illa vaticinia quorum summum 
argumentum iustitia et salute continetur data sunt, et Deus regnum 
suum iustitiae et salutis 1. e. sanctitatis et felicitatis pro hominibus in 
orbem vultinducere, quare promittit se continuo adlaboraturum, ut ma- 
gnum illud quod animo concepit consilium in opus deducatur; opem ve- 
ro et operam promittit eo modo, quo 42, 43. 14 et 51, 11 sermo de Deo 
est institutus. Intelligi autem non salvationem quandam particularem pro 
lerusalem, sed salutem universalem quae in Sion tamquam in sede 
theocratiae reposita ad omnes gentes promanare debeat, iam ex compa- 
rationibus adhibitis elucet, quibus aperta adest allusio ad 60, 1-3. Qua- 
lem operam Deus sit daturus, ex parte explicatur in v. 6. Praeterea 
iuremerito intelligere possumus omnia illa quae Deus sua providentia 
pro populo iudaico egerit, ut iste populus foedere theocratico contine- 

retur et usque ad Messiae tempora perduceretur. Deus autem studium 
adeo sedulum promittens certissimam spem omnium animis infundit 
eosque excitat, ut ipsi quoque magna alacritate et, fiducia promissa Dei 
amplectantur. 


Sed quis hic loquitur? Plerique sequuntur S. Hier. qui scribit : « dixerat 
Dominus atque salvator : spiritas Domini super me... post quam repromis- 
sionem respondit Ecclesia : gaudens gaudebo... nunc prophetae inducitur per- 
sona dicentis : propter Sion non tacebo... i. e. diebus ac noctibus ora non 
claudam nec mea unquam reticebit oratio; sed tamdiu clamabo et precibus 
iungam preces, donec veniat qui promissus est et splendore suo cunctum orbem 
illuminet ». Sed num revera censeri potest Isaias id de se enuntiasse? num 
speravit se victurum donec salus messianica effulserit? num post 6, 11-43 et 
post 39, 6 id ullo modo in animum sibi inducere potuit? Nodum hune bene 
vidit Mald., quare explicationem de Isaia ita temperat : « oratio est conditio- 
nalis, quasi dicat : si usque ad Christum viverem, non desisterem eius adven- 
tum praedicere; aut loquitur nomine omnium prophetarum, qui usque ad 
tempus Christi vaticinaturi erant ». Sed oratio non est conditionalis et Isaiam 
omnium prophetarum personam induere improbabile est, neque prophetae usque 
ad tempus Christi populo dati sunt. Quare cum Clario de chorc prophetarum 
explicare non erit consultum ; praeterea durum est hic subito eos introducere 
loquentes de quibus nulla mentio hactenus facta est. Dein facere, quiescere 
hisce in orationibus saepius de Deo dicuntur qui nationes vias suas ingredi per- 
mittit vel curam sui populi gerere non videtur; ita 49, 14; 57, 11; 64, 11 ; 
65, 6 et 18, 4. Quare, uti in versione graeca iam indicatur — habent enim 
exemplaria ó:«togóvr uou, aováptóv uou — et Chald. aperte tradit, Deus loquens 
erit agnoscendus, ad quem omnia apte conveniunt et qui sua cura continua 
ostensa eos ad laetam spem provocat. Atque profecto verba haec in ore Dei 
multo efficaciora sunt quam si solum prophetae studium enuntiaretur. Neque 
obstat quod in v. 9. 3 dicitur ; nam idem saepius usuvenit ; vide v. g. 58, 44 : 
delectaberis super Domino et sustollam te et cibabo te... verba sunt Domini. Quare 
assentiendum erit S. Cyr. Osor., Troch. qui Deum loquentem hie audiunt ; 
idem loquitur quoque v. 6 ; unde unitati quoque orationis melius consulitur. 


Haec autem salus et ad omnes populos pertinebit et in Sion novum 
rerum statum a priore diversum efficiet; ita v. 2 « et videbunt gentes 
iustum. tuum et cuncti reges inclytum tuum, et vocabitur tibi nomen 
novum quod os Domini nominabit. » ;, — hebr. et vident gentes iusti- 
tiam tuam et omnes reges gloriam tuam; ita LXX quoque et Syrus et 
Chald. ; posuit hic et in v. 1 S. Ilier. nomen concretum ea forte duc- 
tus ratione, quia iustitia illa et gloria per Messiam adducenda est; 
sensus quidem verus est et ex cp. 61 facile colligitur; at versio est nimis 

libera. Animalvertent gentes iustitiam et gloriam novae theocratiae; 
igitur theocratiam omnibus conspicuam ostendit, et eo quod vident eam 
et in ea veram adesse cognoscunt iustitiam et gloriam, iam habetur 
efficax invitatio ut ei nomen dent. Etiam h. l. Sion et Ierusalem non intelli- 
gi ipsam urbem qua talem, sed quatenus sit sedes theocratiae et ita symbo- 
lum quoque novae theocratiae, eo patet quia ?ustitia et gloria, dona hacc 
messianica, non urbi qua urbi dantur, sed dantur novae theocratiae, dan- 
tur regno messianico, dantur populo vere theocratico; si igitur sermo 
fit in v. 1 et 2 de iustitia et salute eius, urbs intelligitur, quatenus no- 
vam theocratiam apterepraesentat propter suam in vetere foedere digni- 
tatem. — Quod Ierusalem novo nomine a Deo vocanda sit, cum nomen 
ad rei naturam designandam adhibeatur, manifestum est novam theo- 
cratiam longe prae vetere praecellere, aliam esse dignitatem, sanctita- 
tem maiorem, alia dona multo praeclariora, ita ut novo opus sit nomine 
quod Dominus vocabit, qui quod vocat etiam efficit. Ipsa nominis impo- 
sitione Deus declarat se auctorem theocratiae et laudatorem eamque in 
suam specialem clientelam recipit. Quale sit nomen quaerunt. Non erit 
aliud exquirendum quam quod in v. 4. 12 declaratur, quo nomine dis- 
crimen quod intersit inter foedus vetus et novum et huius prae illo 
excellentia satis indicatur. Huic explicationi etiam plerique acquiescunt. 
Novum nomen urbi iam inditum est 60, 14; praeterea vide Ier. 3, 11; 
33, 16. Ez. 48, 33. Aliqui vaticinium in eo cernunt impletum quia novus 
populus theocraticus iam non Israel vocatur, sed e nomine Christi chri- 
stianus (cf. S. Hier. Theod. heracl. Theod. Barh. Mald.) vel quia Ecclesia 
vocatur Dei vivi, civitas et domus Dei (S. Cyr. Pint.). Uti Deus nomina 
Abram, Iacob mutavit ad eventum magnum declarandum et ad promis- 
siones praeclaras designandas, ita Sion quoque novo nomine insignitur 
quo novus status et nova dignitas contineatur (cf. 7, 14; 9, 6). 

Quam gloriosum hoc nomen sit, iam reipsa in gloria Sionis cernitur 
V. 8 « et eris corona gloriae in manu Domini et diadema regni in manu 
Dei tui »; — quam cara sit tbeocratia Deo nomine coronae et diade- 
matis patet; simul quantam gloriam et decus Deo afferat et quam pulchra 
theocratia sit, cum coronae decoris et diademati regio comparetur quod 
Deus manibus tenet quasi oblectatus pulchritudirie. Verba hebr. accuratius 
designare videntur regnum sacerdotale; diadema enim vel tiara 7X 
proxime accedere videtur ad n2:x tiaram summi sacerdotis (cf. Ex. 
28, 4. 31. 39. Lev. 8, 9; 16, 4. Zach. 3, 5) ; id quod optime convenit 
ad 61, 10 et 61, 3. Erit igitur impletum quod 61, 3 Messias praedixit. 
Supra 28, 5 tamquam pignus pro Ierusalem et eius salvatione promissio 
data est : erit Dominus corona gloriae et sertum exsultationis residuo 
populo suo; hoc loco cum simile quid de Sion laudetur, Sion divina 


Is. 62, 3-4 44'i 


quadam pulchritudine in imaginem gloriae divinae transformari perhi- 
betur. Et talis Sion est pretiosa in oculis Domini; quare coronam et 
diadema tamquam rem iucundissimam sibique gratissimam simul et ho-. 
norificentissimam semper manibus tenet, ob oculos versat, aliis osten- 
tat (Lap. Tir.). Cur manu teneat, censent aliqui inde solum dici quia 
tali corona caput Dei coronari non deceat, coronam autem ad pedes iacere 
quasi abiectam minime fingi possit ; alii à manu de protectione divina 
exponunt. Sed si nexum perpendimus qui saepius iam a 33, 11 et dein- 
ceps statutus est inter gloriam Messiae et splendorem Ierusalem, vix 
dubitabimus agnoscere cum Lap. Tir. Men. coronam et diadema quo 
Deus ipsi Messiae decus addit et ornamentum. Tam si Ecclesia est corona 
et diadema et tanti a Deo habita et tam insigni pulchritudine donata, 
idem suo modo dici poterit de unaquaque anima gratia ornata, in qua 
scil. regnum Dei revera radices egit ; de qua re vide S. Jier. et expli- 
catius disserunt S. Cyr. Lap. ; et merito, nam in iustis demum verum 
habetur regnum Dei et sanctitas et gloria novae theocratiae in animis * 
sanctis palncst. 

Quanto in pretio Sion sit apud Dominum et quantis in deliciis, ut mo- 
do re et signis declaratum est, ita iam verbis quoque et nominibus ex- 
primitar, quibus .simul statum illum fore permanentem promittitur 
v. 4 « non vocaberis ultra derelicta, et terra tua non vocabitur amplius 
desolata, sed vocaberis voluntas mea in ea, et lerra tua inhabitata, quia 
complacuit Domino in te et terra tua inhabitabitur » ; — hebr. tibi di- 
cetur : beneplacitum meum in ea, et terrae tuae : maritata (cf. Mald. 
Mar. Osor. Malv. Sanct.) ; novum enim foedus Dominus iniit et quam 
olim eiecerat (54, 1. 6. Os. 3, 3) et puniverat tamquam uxorem infide- 
lem, hanc omni benignitate suscipit et sibi sponsat in sempiternum 
(0s. 2, 19) et in misericordia et miserationibus. Perpetuum Dei favorem 
in ipso nomine exprimit; sicut in servo Domini sibi complacet anima 
eius (42, 4), ita in opere quoque servi Domini, in theocratia instaurata. . 
Ipsa nominis communione arcta illa societas inter Christum et Ecclesiam 
adumbratur. Ex norma veteris foederis amor et beneplacitum Dei cer- 
nitur in quieta possessione terrae; quare ipsa quoque terra sub spe- 
ciali Dei cura et providentia collocata describitur. Hic ergo habetur no- 
men novum, quod os Domini nominabit, nomen quod iam de servo Do- 
mini nominavit, quod nominabit de Christo : in te mihi complacui ; 
novum, quia theocratia vetus beneplacitum Dei minime retinuit: neque 
illam habuit promissionem de sanctitate indefectibili. Nova ergo theo- 
cratia nunquam a fide et fidelitate deficiet, semper panesus Deo cara erit, 
semper sponsa dilecta (cf. 2 Cor. 11, 2. Eph. 5, 95. Apoc. 214, 2). — 
Nomen Chephzibah (beneplacitum meum in ea) erat nomen uxoris Eze- 

chiae regis (4 Reg. 21, 2); forte propheta allusit ad Ps. 16, 3. Sed au- 
dacius est cum aliquibus ex hoc nomine argumentum depromere pro 
Isaia auctore qui ad nomen reginae piae tunc viventis voluerit alludere. 

Amor et benevolentia Dei depingitur in felici populi conditione v. 5 
« habitabit enim iuvenis cum virgine et habitabunt 1n te filii tui; et 
gaudebit sponsus super sponsam et gaudebit super te Deus tuus » ; — 
hebr. explica de iuvene qui sponsam virginem sibi associat et de filiis 
Sion qui terram occupant ; hebr. 5ya possidere et. uxorem ducere, domi- 
nari ; inde facilis oritur verborum lusus, qui in habitabit et habitabunt. 
non cernitur. Ceterum bene explicat S. Hier. : « sicut igitur sponsus 
gaudet in sponsa iuvenisque cum virgine, in quibus exemplis sancta 
coniunctio est, sic Dominus laetabitur in ea cuius nomina fuerint immu- 
tata ». In ea comparatione amor Dei tenerrimus depingitur qua Ecclesiam 
suam complectitur, de qua gaudet, et delectatur summopere : deliciae 
meae esse cum filiis hominum (cf. S. Cyr. For. Sanct. Lap.). Pax 
igitur adesse depingitur et summa quaedam felicitas inter homines; 
adsunt filii Sion amore prosequentes Sionem et ea oblectati, et super 
omnes adest Dominus cum gaudio et laetitia populum suum sanctum cernens 
et amplectens. Alii ^72 uxorem ducere etiam de filiis Sion dici censent : 
maritabunt te sibi filii tui (cf. For. Mald. Mar. et recentiores) ; id quod 
non solum pacem ac tranquillitatem significat (For. Sanct. Men. Tir.), 
sed insuper amorem maximum quem habent in Ecclesiam et fidelitatem 
qua illi adhaerent (cf. S. Cyr. Osor.) et gaudium et oblectationem de 
tali opere divinitus ad hominum salutem instituto (cf. Euseb. Sasb. 
Mar. Lap.). Iureautem delectantur filii Ecclesiae de ea, de qua Dominus 
ipse gaudet; « quemadmodum sponsus ex sponsa quam egregie caram 
habet voluptatem capit et illius specie delectatur, sic Deus tuus ex te 
et ex animi tui decore et eximiae virtutis elegantia voluptatem summam 
percipiet » (Osor.). 


b) Salus magno desiderio expetatur oportet 62, 6-12. 


Sedulam curam Deus de theocratia instauranda se gerere affirmavit 
v. 1. Iam huius curae partem non minimam explicat qua providet, ut 
adsint viri quibus incambit veram fovere pietatem et continuo adlabo- 
rare, ut obstacula salutis removeantur et Domino praeparetur plebs per- 
fecta. Unde v. 6 « Super muros tuos Ierusalem constitui custodes, tota 
die et tota nocte in perpetuum non tacebunt; qui reminiscimini Domini 
ne taceatis »! — Dei est custodes theocratiae constituere i. e. prophetas | 
suscitare et viros spiritu theocratico imbutos qui vigilias agant, peri- 

culum quodvis imminens praevideant, nuntient, avertant et in civibus 
theocratiae tamquam eius custodes ac vindices eos animorum sensus et 
ea fidei pietatisque opera excitent atque promoveant, quae populum sanc- 
tum Dei deceant. Horum est continuo vigilare, monere, docere — et con- 
tinuo Dominum quoque precibus obsecrare : qui commonefacitis Domi- 
num, ne sit silentium vobis (hebr.)! ergo iis incumbit perpetuo Domi- 
num monere, ut pro sua fidelitate memor promissionum ea in opus de- 
ducere ne tardet. Vigiles isti et custodes vi muneris et populum monere 
debent et Deum precibus adire et flectere; unde mediatores sunt inter 
Deum et populum et saluti venturae, tempori messianico viam parant. 
Quare cum prophetae etiam custodes nominentur et munus propheticum 
iisdem contineatur, hoc quoque loco non angeli erunt intelligendi (HaAn, 
Sein.), sed prophetae et viri prophetis similes,*pii sacerdotes vel duces 
populi, qui per tempus exspectationis populum dirigant neque unquam 
cessent salutem promissam a Domino efflagitare. Unde simul liquet de- 
signari longiorem periodum usque ad salutem messianicam. Cum custo- 
des constituantur super muros Ierusalem, vates innuere videtur hanc pe- 
riodum longiorem fore post urbem ex exsilio restitutam (cf. ad 44, 26), 
ergo adesse longius intervallum inter liberationem priorem et salutem 
messianicam. In priore parte non prophetam (Bade, Schegg) loqui, sed 
Deum, iam eo manifestum est quia eiusmodi custodes, prophetas, me- 
diatores instituere ex norma veteris foederis solius Dei est (cf. Deut. 
18, 18. Ez. 33, 6. Hab. 2, 1. Zach. 3, 1 et vide Is. 21, 8. 11). Sed in 
altero membro facile Isaiam loquentem agnoveris, qui pro suo salutis 
quo ardet desiderio hos iam custodes instanter rogat, ut continuo Do- 
minum deprecentur et moneant. Est ergo 1'2Y2 h. l. profecto is qui al- 
terum de opere quodam praestando, officio obeundo et actione peragenda 
monet (cf. Cornely, Introd. II 1 p. 296; de Hummelauer, Comment. in 
l. Samuel p. 331). 

Et quanto studio ac desiderio continuo salus sit a Domino efflagitanda 
vates iterato declarat gravissima hac admonitione custodum v. ' « et ne 
detis silentium ei, donec stabiliat et donec ponat Ierusalem laudem in 
terra »! — ergo ne desistant, immo ut urgeant summopere, Deo quasi 
nullam quietis partem concedant, sed constantia et pia quadam impor- 
tunitate iterum iterumque eum supplices adeant, illius fere exemplo, de 
quo Christus (Luc. 11), qui nocte importuno tempore iteratis precibus 
tandem ab invito amico panes extorsit (Sanct.). Idque instánter urgere 
oportet, donec Deus theocratiam instauret, modo stabili fundet et ea 
omnia fiant quae de gloria Ierusalem qua omnes ad se invitare debet 
gentes et qua ubique summis laudibus celebratur adeo praeclare pro- 
missa sunt (cf. 60, 1 seq. 15; 61, 6. 8. 10; 62, 1 seq.). Sed quia do- 

nec Ierusalem vel theocratia (cf. ad v. 1) ponatur laudatio in terra uni- 
versa, laborare oportet etiam in novo foedere et laborandum erit usque 
ad consummationem saeculi, haud immerito alii institutionem custodum 
et admonitionem etiam valere dicunt pro Ecclesia, ad quam profecto 
utrumque facile et plane applicatur. Et revera Ecclesia semper habet 
custodes quibus propagatio fidei maximae curae sit et continuo in ea pre- 
ces funduntur : adveniat regnum tuum (cf. S. Cyr. Hier. Theod. heracl. 
et interpretes lat.). 

Huic desiderio et hisce obsecrationibus Dominus obviam venit pro- 
mittens sollemni iureiurando suam protectionem et favorem populo nun- 
quam defuturum ; v. 8 « iuravit Dominus in dextera sua et in brachio 
fortitudinis suae : si dedero triticum tuum ultra cibum inimicis tuis et 
$i biberint filii alieni vinum tuum in quo laborasti! v. 9 quia qui con- 
gregant illud comedent et laudabunt Dominum, et qui comportant il- 
lud. bibent in atriis sanctis meis »; — si eiusmodi poenae quales Lev. 
26 et Deut. 28 proponuntur iam non infliguntur, ex norma veteris foe- 
deris asseritur adesse in populo sanctitatem qua gratia Dei et benevo 
lentia ei semper assistat. Et stabilem illum favorem Deus sollemni iu- 
reiurando confirmat. Deus iurat per dexteram suam, qua iam tot mirabi- 
Jia patravit, populum ex servitute aegyptiaca ereptum sibi in hereditatem 
vindicavit, et per brachium suum fortissimum, per suam omnipotentiam 
cui nihil resistere potest; ergo summam potentiam suam quasi pignoris 
loco interponit iuramento, quo egregie constet novam Sionem iam non 
hostibus proditum iri neminemque posse ea auferre bona quae Deus suis 
concesserit. Bona ea ex norma veteris foederis et verbis legis describit ; 
sed cum addatur laudabunt Dominum, in atriis sanctis meis altora 
bona et veram pietatem declarari patet; praeterea alluditur ad epulas 
sacrificales (Lev. 6, 16. 26 etc. cf. Malv. Men.) et ad Deut. 14, 93 
(Sanct.) ; illis maxima cum Deo familiaritas et participatio bonorum di- 
vinorum designatur, Deut. 14, 23 animus exprimitur gratus de benefi- 
ciis acceptis. Haec omnia egregie praestabit populas theocraticus, ab 
hostium incursibus (cf. Iud. 6, 3 seq.) pro sua pietate et divina inde 
consequente protectione securus. Quietam vero degere vitam bonis abun- 
dantem in possessione terrae symbolum est divinae benevolentiae sum- 
mis votis ab Israelitis expetitum (cf. 3 Reg. 4, 23. Mich. 4, 4. Zach. 3, 
10). 

Cum igitur theocratia tantis bonis constet, iam omnes instanter ad- 
monentur, ut et ipsi ad eam accedant aliisque viam reddant facilem et 
expeditam ad illam omnesque ad eam invitent v. 10 « transite, transite 
per portas; praeparate viam populo, planum facite iter, eligite lapides 
el elevate signum ad populos »! — primo invitantur qui in regionibus 

alienis degunt ex Israelitis, ut ad Sionem redeant, simili forma sicut 48, 
20 et 52, 11; dein ut via sternatur populi (hebr.), semita muniatur et 
elevetur (hebr.), lapides amoveantur (cf. 40, 3. 4; 57, 14). Ergo omni 
rhodo curandum, ut accessus ad Sionem fiat facilis, ut obstacula tollan- 
tur et ipsis viae commodis omnes alliciantur. Demum omnibus etiam 
maxime procul degentibus nuntius est perferendus : iis signum, vexil- 
lum est erigendum quo viso congregentur ad Dominum quasi milites ad 
signum militare (cf. 14, 12). Ergo qui theocratiae cives sunt et eius in se 
bona experti alios quoque invitent, aliis modis omnibus iter ad civitatem 
Dei applanent oportet. Cum alias Dominus elevare dicatur signum (35, 26 ; 
11, 12; 49, 92), hoc loco cives theocratiae ad omnes nationes efficaciter 
invitandas stimulantur. In studio viam parandi ostenditur, quomodo opor- 
teat alios iuvare ut demum in theocratia veram pacem et beatitatem in- 
veniant (cf. 49, 92; 60, 4; 66," 12). 


Primam adhortationem varie concipiunt. Vertunt aliqui, 2 *n3y ingredimini 
per portas, in portas (vel lerusalem, vel templi, vel Ecclesiae), quia scil. 
portae lerusalem semper sint apertae (60, 11), ita ut non opus sit nisi adhor- 
tatione, ut quivis hac utatur opportunitate (cf. Sanct. Mald. Malv. Hahn, 
Sein.). Sed obstat, quod ea quae sequuntur haud apte adnectuntur ; nam ante- 
quam invitentur ad ingressum, viam parare, lapides removere oportebit. Dein 
3 "Ay quamvis etiam de ingressu in urbem dicatur (Iud. 9, 26), tamen commu- 
niter significàt transire per regionem vel per terram; vide 8, 21; 34, 10. 
lasuper orationis forma ita est comparata, ut ad similes adhortationes antea 
datas omnino conformetur ; quare pariter erit explicanda ; ita iam explicarunt 
S. Thom. Pint. Calm. Neque tamen video quid obstet quominus adhortationem 
omnino sensu intelligamus generali ad omnes dirigi nationes, ut relictis suis 
urbibus confluant ad theocratiam, eo scil. modo qui 2, 2 et Mich. 4, 4 indi- 
catur. Neque ultimo membro prohibemur ; nam sieut membris interiectis alii et 
alii iubentur accedentes iuvare, ita qui iam accesserunt apte exstimulantur, ut 
quos voce adhortari non possunt propter longinquitatem, eos signo erecto ad 
civitatem et militiam Dei convocent. — Aliis demuni placet fransite.. dirigi ad 
custodes super muros positos qui jam iubeantur exire ex lerusalem, ut ubique 
salutis nuntium praedicent (cf. S. Hier. Cyr. Haimo, Sasb. For. Tir. Már. Osor. 
Bade, leinke). At vix ex mente prophetae. Nam custodes ex v. 6 super muros 
lerusalem constituti ibique consistentes Dominum deprecantur, donec ponat 
Ierusalem laudem in terra; certe ex mente prophetae propius adiacere videtur 
propter locutiones vel easdem vel simillimas, ut exponatur sententia secundum 


48, 20 et 52, 11. 


Cur omnibus via sit paranda ad Sionem et quid erecto vexillo natio- 
nibus sit significandum, declaratur v. 11 « ecce Dominus auditum fecit 

in extremis terrae, dicite filiae Sion : ecce salvator tuus venit ; eoce 
merces eius cum eo et opus eius coram illo » ! — quod antea Sioni dice- 
batur primo et proxime de priore liberatione, iam tamquam nuntius lae- 
tus ad extremos terrae fines perfertur tamquam annuntiatio salutis uni- 
versalis. Hebr. ecce salus tua venit; cf. 40, 10. Cum ergo id quod 
Sioni dicitur iam annuntietur in orbe universo, manifestum est salutem 
Sioni datam considerari a propheta tamquam in se complectentem salu- 
tem messianicam. Verba illa « salus tua venit » omnes efficaciter invi- 
tant, ut ad Sionem confluant ; proinde ibi regnum Dei fundari indicatur; 
eo quod Deus auditum facit usque ad extrema terrae, denuo elucet 
filiam Sion non ipsam intelligi urbem qua talem. Quid enim prodesset 
in extremis terrae regionibus scire salutem posse inveniri in urbe Ieru- 
salem ; quotus quisque a finibus terrae poterit peregrinari in urbem 
illam ? et tamen omnes debent Sioni nomen dare et servire (cf. 60, 12)! 

Quid felicitatis eos maneat qui nuntium illum animis percipiunt et 
voci Domini obsequuntur, docet propheta v. 12 « et vocabunt eos : po- 
pulus sanctus, redempti a Domino; tu autem vocaberis : quaesita civi- 
tas et non. derelicta » ; — populus dicitur sanctus, utpote a profanis 
nationibus in servitium Dei separatus et consecratus et vera pietate et 
sanctitate praeditus, in quo Deus gloriari potest et per quem gloriam 
suam manifestat (cf. 49, 3. 6; 60, 21; 61, 9; 62, 3); sunt redempti, 
vindicati a potestate hostium ; id quod dici videtur cum allusione ad li- 
berationem ex Aegypto quacum liberatio ex exsilio et liberatio messianica 
saepius confertur. Redempti enim ex Aegypto foedere inito electi sunt 
in gentem sanctam, in peculium de cunctis populis, in regnum sacerdo- 
tale; eodem modo quos Deus ex extremis terrae vocat, iam in populum 
sanctum sibi eligit. Et uti olim elegit urbem Ierusalem sedem theocra- 
tiae, ita nunc quoque lerusalem iam sensu sublimiori compellat quaesi- 
tam civitatem, quam omnes maximo studio prosequuntur, expetunt, 
quam Dominus ipse ut sponsam fidelem et caram iam amplectitur et 
quam nunquam deseret et nunquam reiiciet (cf. 49, 14. 45 ; 54, 6-12; 
60, 13. 20 ; 61, 10; 62, 4. 5). Unde denuo asseritur sanctitas indefec- 
tibilis ; Sion iam non erit derelicta, neque a Deo, neque a populo nume- 
rosissimo, sicut vetus Sion. Nova Sion nominei. e. natura sua et in- 
stitutione est quaesita civitas, ad quam omnes salutis adipiscendae causa 
confluere debent, quam ardentioribus votis expetunt quam exsules Isra- 
elitae ; non derelicta, nam, uti promissum est : montes commovebun- 
tur et colles contremiscent, misericordia autem' mea non recedet a te 
(34, 10), salus enim Domini est sempiterna (31, 6) et « sponsabo te mi- 
hi in sempiternum » (Os. 2, 19). 

Demum adverte, a v. 10 complures reditum ex Babylone potissimum de- 
scribi censere; explicant v. 14 de Cyri decreto. Ita iam S. Thom.; sed toto 
contextu et antecedentibus oraculis suadetur, de priore liberatione hoc loco 
sermonem non inferri nisi in quantum liberatio sublimior, de qua in tota 
serie orationum agebatur, ad modum et schema prioris aliqua ratione depin- 
gitur. Ergo id diei potest quod in prima iam sectione saepius vidimus (40- 
48) quandoque utramque liberationem propter nexum internum et rationem 
typicam prioris una quadam imagine exhiberi. Quare etiam Sanct. adnotat ad 
nostrum locum : « utriusque Sionis quanta futura sit felicitas declarat et 
quam certa pax et tranquillitas ». Neque est abs re, si tali loquendi forma hoc 
loco propheta utatur. Nam conditio praevia est, ut reduces ex exsilio iterum 
urbem aedificent et cultum Dei in Ierusalem instaurent. Unde quo maiore desi- 
derio flagrat propheta, ut salus messianica quam citissime et uberrime exoria- 
tur, eo maiore quoque studio exoptare debet, ut quam plurimi animis prompltis- 
simis ex terra aliena Deo vocante redituri sint. Hi enim reduces sanctum illud 
semen sunt (6, 13), ex quo novus populus Dei orietur. Quae erat morum condi- 
tio tempore Isaiae, nonne timendum erat ne plurimi vita liberiore gentilium 
illecti in terra aliena remanerent Deo suo spreto ? Unde postquam salutem ven- 
turam splendide descripsit, plane non erat alienum a mente et consilio prophe- 
tae, denuo inculeare conditionem illam qua ad salutem adipiscendam erat eni- 
tendum. 


6. Oratio sexta 63, 1-64, 12. 


Anc. — Offertur vati species victoris et triumphatoris qui venit de 
Edom, ubi iudicium et ultionem in gentes exercuit solus sua adiutus 
potentia, et iudicii huius indicia vestibus impressa gerit (63, 1-6). Quo- 
modo Israel huic vindici obviam ibit ? Propheta primo gratias agit Deo 
benignissimo qui tot beneficia populo praestitit et contumacem quo- 
que et rebellem ideo castigavit, ut aerumnis eruditi et pristinorum bene- 
ficiorum memores ad Dominum redirent (63, 1-14). Dein ferventi ora- 
tione Deum misericordem implorat, ut conditionis populi miseriis et 
peccatis pressi misereatur memor mirabilium suorum: (63, 15-19) ; uti- 
nam Deus sicut olim maiestatem suam et potentiam hostibus demon- 
straret in terrorem, immensam autem bonitatem et clementiam piis ac 
fidelibus in salutem (64, 1-5) ! Utique iustos diligit Deus ; populus autem 
quam plurimis sceleribus est maculatus ; sed cum nihilominus populus 
sit a Deo electus et cum in ignominia populi ipse quoque Domini honor 
opprobriis afficiatur, adest, cur remedium malorum et auxilium a Domi- 
no firmiter speretur (64, 5-12). 

Oratio haec proxime adiungitur antecedenti. Dixerat vates 62, 11: 
ecce salvator tuus venit... iam eum depingit venientem victoria de ho- 

stibus reportata. Sed simul populum docet quali ratione sese debeant 
praeparare, ut salutis oblatae fiant participes. Quare populo in formam 
quandam precandi praeit, qua beneficia olim praestita extollit, peccata 
commissa confitetur et deflet, aerumnas quibus omnes premuntur Deo 
exponit et maximo desiderio opem divinam efflagitat valentissimis ra- 
tionibus speiet fiduciae adductis. Iterum ergo propheta illa de salute 
messianica documenta suis aequalibus reddit utilia docens quomodo gra- 
ta recordatione beneficiorum Dei sese oporteat disponere ad nova acci- 
pienda, quomodo tribulationes sint sabeundae et considerandae tamquam 
castigatio iuste pro peccatis inflieta et proin cum poenitentia toleranda, 
sed etiam quanto simul desiderio obviam ferri deceat promissis a Deo 
datis et quanta spe et fiducia illa sint expetenda. Hisce et aequalibus et 
posteris normam praefigit qua animos sensusque dirigant et qua in omni 
rerum vicissitudine firmiter Deo adhaereant optime scientes ad quem 
salutis terminum veri Dei cultores sint adducendi. 


a4) Triumphator ex Edom 63, 1-6. 


Uti cap. 34, ita hie quoque Edom tamquam adversarius qui proster- 
nendus sit zaz' £c,» exhibetur, tamquam is scil. qui omnes omnium in 
Deum inimicitias in se uno repraesentet atque complectatur. Neque im- 
merito. Erant enim Edomitae quamvis generis propinquitate Israelitis 
maxime coniuncti, tamen perpetua et hereditaria hostilitate et odio im- 
placabili eis infensi (cf. Ps. 136, 7. Lament. 4, 91. Abd. 10 seq. Euseb. 
For. Malv. Mald. Sanct.); unde si more prophetico in una. imagine 
certa quaedam ac definita forma omnium inimicorum regni Dei erat de- 
scribenda, hane quasi formam ac typum praebent Edomitae. Vide quae 
ad cap. 34 dicta sunt. Proponitur itaque Messias qui ut salutem afferat 
hostes deiicit et praeclara victoria parta iam triumphantisin modum in- 
greditur. Unde v. 1 « Quis est iste qui venit de Edom, tinctis vestibus 
de Bosra? iste formosus in stola. sua, gradiens in multitudine fortitu- 
dinis suae ? Ego qui loquor iustitiam et propugnator. sum ad. salvan- 
dum » ! — bene notat For. sermonem conformari ad 69, 11, quare iam 
appropinquans civitati inducitur et de hostibus triumphans. Modo illo 
interrogationis et attentio excitatur et optime describitur quanta animi 
admiratione vates mentis intuitu cernens victorem illum praeclarissi- 
mum ac splendidum fuerit repletus; quare ea quaestione posita etiam 
in audientium animis eximia quaedam species maiestatis et. triumphi 
excitatur, quae verbis additis de pompa et splendore vestimentorum et 
amplitudine roboris quo ille incedit non potest non augeri. De Bosra 
vide 34, 6. Am. 1, 12. Ipse triumphator declarat quis sit : ego loquens 

in iustitia, potens ad. salvandum (hebr.), ergo is cuius omnis sermo et 
actio ad iustitiam efficiendam dirigitur, ad illum scil. statum qui nor- 
mae divinae sit consentaneus, et cui ad salutem praestandam adest vis 
ac potentia. Hac responsione ipsum describi servum Domini ex antece- 
dentibus satis superque elucet (cf. 49, 4. 6; 49, 6 seq. 50, 4 ; 53, 11 ; 
61, 4 seq.). 

Iam quae sint vestes tinctae, rubicundae vel coccineae, et quare isto 
colore fulgeant, inquiritur v. 2 « quare ergo rubrum est indumentum 
tuum et. vestimenta tua. sicut calcantium in torculari » ? — verbum 
B"N rubrum ad Edom cT alludit (uti iam adnotant S. Hier. Theod. 
Pint. Sanct. Mald. Tir. etc. ), sicut Bosra quoque 0?32 alludit ad ^s3 
uvas abscindere, vindemiare, ita ut iam nomina quae selecta sunt sym- 
bola exhibeant rerum gestarum. Unde fortasse alia habetur ratio cur ia 
Edom quasi in uno ex quo discas reliqua iudicium illud exerceri dica- 
tur. In hebr. cur rubrum vestimento tuo vel in vestimento tuo ? qua 
loquendi forma indicatur rubrum esse vestibus aspersum, proin rube- 
dinem non esse ipsum vestimentorum colorem, id quod membro altero 
etiam clarius enuntiatur, vestes scil. esse aspersas succo uvarum, esse 
sanguine maculatas. Quare quaestio illa est admirantium ; « doctori 
namque iustitiae et salutis auctori non cruentae vestes sed candidae atque 
purae conveniunt » (Osor.). Ipse autem ingreditur indicia gerens labo- 
ris et conculcationis i. e. iudicii exerciti et ultionis de inimicis sumptae; 
id scil. torculari designatur; vide 16, 9. 

ldem responsione declaratur v. 3 « torcular calcavi solus et de gen- 
tibus non est vir mecum ;. calcavi eos in furore meo et conculcavi eos 
in ira mea et aspersus est sanguis eorum super vestimenta mea et omnia 
indumenta mea inquinavi ; v. 4. dies enim ultionis in corde meo ; an- 
nus redemptionis meae venit » ; — symbolum calcantis toreular decla- 
ratur in v. 4 ; messis saepius pro figura iudicii adhibetur; cf. Is. 17, 5; 
18, 5; 91, 19. Os. 6, 41. Ioel 3, 13 quo loco et messis et torcularis 
symbolum eadem notione proponitur. Ultio de inimicis capta et salus 
vel redemptio intime inter se iunguntur. Hostes igitur delentur iisque 
superatis exsurgit salus. Idem ergo hoc symbolo nobis hic offertur quod 
ab initio libri Isaiae toties deprehendimus : prostratione adversariorum 
Dei regnum Dei, gloriam eius, salutem veramque iustitiam exsurgere. 
Is enim qui modo se iustitiae causam agere, eam stabilire et, esse po- 
tentem ad salvandum professus est, idem iam dicit inimicos a se concul- 
catos ; unde aperte nexus idem declaratur. Iam opus hoc describit tam- 
quam laborem susceptum, quem solus per se a nullo hominum adiutus 
subierit, quem sacra quadam indignatione, vehementia multa et insi- 

gni peregerit constantia et fortitudine et cuius vestigia et indicia adhuc 
in eo cernantur. Haecipso rei symbolo proposito enuntiantur. Iam sin- . 
gula ex antecedentibus explicationem habeht non difficilem. Ultionem 
et redemptionem uno in opere concludi ex iis quae ad cap. 24 disputata 
sunt facile fluit ; idem enuntiatur, dum Dominus tamquam bellator for- 
tis describitur qui hostibus superatis salutem efficit (cf. 42, 13 seq. ; 
59, 1'1 seq.) ; idem demum indicatur omnibus illis locis quibus vel iu- 
dicia Dei vel Messias pro hominum varia habitudine vel in ruinam vel 
in resurrectionem fore dicuntur. Atque quo magis unum Dei consilium 
perspicias, adverte idem iam clarissime simul ac brevissime designari 
in primo vaticinio messianico : eo ipso enim quod serpenti caput con- 
teritur, victoria reportatur et salus acquiritur a semine mulieris (Gen. 
3, 15). Solus opus illud peregit ; id iam 42, 1-6 et 49, 2 seq. innuitur, 
cum omnis effectio operis messianici ad unum servum Domini refera- 
tur; id ipse enuntiat 50, 4-9 ; id descriptione cap. 53 continetur et 
quasi ad vivum depingitur ; id totidem verbis de Iahve dicitur 59, 16 
et 61, 1 seq. servus Domini denuo sibi soli opus illud perficiendum 
attribuit. Quomodo solus peregerit, declaratur : de gentibus mon est vir 
mecum ; Dominum enim ei adfore adiutorem iam saepius dictum est ; cf: 
49, 6; 49, 8; 50, 1. 9; 53, 12. Solus peregit ; « neque enim huma- 
nae auctoritatis vel dignitatis vel eloquentiae vel humanarum denique 
facultatum auxiliis usus sum ; nulla praesidia hominum, nullam poten- 
tiam, nullam artium disciplinam, nullum denique studium in huius glo- 
riae societatem adscivi » (Osor.). Operis autem peracti insignia gerit : 
et aspersus et succus eorum super vestimenta mea, (hebr., uti recentio- 
res vertunt communiter ; alii vigorem vitae vocem explicant, uti Lament. 
9, 18; LXX, Syrus, S. Hier. vertunt sanguinem). à 
Labor certaminis et molestia et difficultas, conatus victoris et victoria 
denique reportata denuo exhibentur v. 5 « eircumspezi et non erat au- 
zxiliator, quaesivi et non fuit qui adiwvaret, et salvavit mihi brachium 
meum et indignatio mea ipsa auziliata est mihi, v. 6 et conculcavi po- 
pulos in furore meo et inebriavi eos in indignatione mea et detrazi in 
terram virtulem eorum » ; — cf. 59, 16. Qui in labore obeundo anxie 
circumspicit num non adsit qui adiuvet, qui quaerit opitulatorem, eo 
ipso laborem sibi incumbere dicit viribus suis fere difficiliorem, animi 
pandit angores et quantae sibi uni molestiae exantlandae sint, ipsa illa 
oculorum in omnem partem circumspectione anxia et auxilii postulatio- 
ne abunde declarat. Verum in hac auxilii externi inopia maiores spiritus 
assumit ; ipse robur suum quasi ad maiores conatus excitat, indignatio- 
ne qua vires animi corporisque fulciantur et ad ausus grandes provo- 
centur subnixus adversarios impetu facto conterit, eos inebriat (cf. 

19, 14; 29, 9) i. e. ingentibus tribulationibus eos prosternit veluti pro- 
pinans illis maximas calamitates (For.) et ita virtutem, hebr. succum 
eorum vel sanguinem (cf. v. 3) effudit (hebr.) in terram, Ter victoriam 
partam proclamat; est trina haec exclamatio quasi paean victoris qui 
labore certaminis transacto de triumpho exsultat ; nota populos ter com- 
memorari; quare in Edom non de solis Edomitis vindictam esse captam 
annuntiatur, sed Edom tamquam symbolum poni et exemplum inimico- 
rum Dei designatur. , 

Restat ut paucis huius symboli vim et rationem expendamus. Qui tor- 
cular caleavit, eo modo nobis describitur quo et labor eius exhibetur et 
ipsa quoque certaminis laborisque indicia in eo conspicua adesse signi- 
ficantur. Neque quis iure dixerit haec duo in symbolo proposita signifi- 
catione carere, nam adeo in ipso symbolo eminent et efferuntur, ut eain 
explicatione negligere minime liceat. Unde cum is qui torcular calcave- 
rit idem sit qui loquens est in iustitia et potens ad salvandum (v. 1), 
is de quo hoc loco agitur, alius esse non potest. quam servus Domini. 
Hic enim in utraque .conditione et eius qui labores subeat et eius qui sa- 
lutem afferat et iustitiam doceat et efficiat nobis in antecedentibus con- 
tinuo exhibetur. Habes labores eius descriptos 49, 4. | ; 50, 4-8 ; 53, 
1-12 ; doctrinam autem et salutem 49, 4 seq. 49, 1 seq. 61, 1 seq. IIoc 
autem symbolo praeprimis effertur ut qui, dum hostes prosternit, laborem 
subierit laborisque vestigia in se expresserit et qui victoria parta cum 
omnium admiratione ipse gloriosus gloriosum agat triumphum. Est ergo 
hoc symbolum primo plane accommodatum ad illud quod in protoevan- 
gelio iam nobis proponitur : semen mulieris utique victoriam repoitat 
de serpente, capite scil. serpentis contrito ; verum haec victoria ei non 
contingit sine vulnere ; dum enim caput serpentis calcaneo conterit, ip- 
sius quoque calcaneus vulneratur, conteritur (Gen. 3, 15 hebr.). Id quod 
in sacra Christi passione plene impletum cernis. Ad eam enim progres- 
surus Christus principem huius mundi esse iamiam eiiciendum aperte 
professus est ; eum devicit morte sua ; ergo non sine vulnere, non sine 
labore. Et eandem suam passionem vocat : nunc est iudicium mundi 
(Ioan. 12, 31). Iam in nostro symbolo populi quos conculcat adversarii 
sunt Dei; proinde neque ille erit excludendus qui omnium adversario- 
rum Dei est antesignanus et princeps adeo, ut princeps huius mundi 
singulari modo appelletur. Potestas autem inimica devicta est in sacra- 
tissima passione et morte Christi. Hac Christus sibi meruit gloriam, sibi 
meruit ut iudex sit mundi, iudex omnium vivorum et mortuorum, sibi 
meruit ut tandem omnes inimici ponantur scabellum pedum suorum. 
Ergo revera in passione sua contrivit potestates inimieas, et quaecumque 
demum victoriae iam reportantur a singulis, ab Ecclesia de variis ini- 

mieorum visibilium et invisibilium generibus, singula in hostes Dei iu- 
dicia et iudicium universale in consummatione saeculorum, haec omnia 
non sunt nisi fructus et sequelae magnae illius victoriae per passionem 
acquisitae : nunc est iudicium mundi. Haec impletione per Christum 
facta per se innotescunt; sed ex iis demum docemur quam apte sym- 
bolum hoc sit selectum et ipsius symboli vis et ratio nobis panditur. 

Christus solus torcular caleavit (50, 1); quis enim alius ex hominibus 
peccatoribus certamen illud inire et diabolum vincere poterat ? Uti Deus 
solus sine ullo hominum merito promissa dat (44, 24), ita solus Mes- 
sias ad opus illud efficiendum eligitur, ungitur, instituitur (42, 1 ; 61, 4). 
Etiam solus labores illos messianicos subit, uti iam innuitur 49, 4. 8 ; 50, 
1. 8; 53, 4. Iamsi in sacratissima passione et morte revera potestatem ini- 
micam contrivit i. e. torcular calcavit, eius ingressus in v. 1 descrip- 
ius non est aliud nisi triumphus victoria parta actus, uti verba ipsa sa- 
tis indicant. Is autem triumphus agebatur a Christo in sacra resurre- 
ctione gloriosa et in gloriosa qua illa quasi absolvebatur in coelum 
ascensione. Quare iuremerito veteres interpretes (Pint. Sasb. Lap.) in 
v. 1 ascensionem Christi delineari existimant. Atque revera ingrediens 
in coelum secum fert vestigia certaminis, sacratissima vulnera, et venit 
a magno illo labore et iam est « formosus in stola sua et gradiens in 
multitudine fortitudinis suae » gloria scil. et honore coronatus, excel- 
sior coelis factus et considens ad dexteram maiestatis in excelsis (of. 
Hebr. 4, 3; 1, 26). Quod vestimenta aspersa sunt ex imagine torcularis 
per se consequitur ; aliis in locis passio eius verbis propriis describitur 
(53, 2 seq. Zach. 12, 10) quibus vulnera eius quoque indicantur. 


Describi h. I. Christum salvatorem ac triumphatorem constans est ac vera 
SS. Patrum sententia (vide quos recenset Heinke l. c. p. 354. 359 et Tailhan 
l. c. p. 391) quam plerique etiam interpretum amplectuntur et latini quidem 
interpretes fere omnes et ex recentioribus Allioli, Bade, Loch, Net. lohl. 
Troch. — Cum igitur in re praecipua consentiant, parum interest quod alii 
explicite de Christi in coelos gloriosa ascensione, alii de spoliis gentium praedi- 
catione evangelii collectis, alii de ultima victoria cogitent qua antichristus pro- 
sternetur (ef. Apoc. 19, 15). Quae est ratio symboli, una imagine multa simul 
repraesentari possunt et certe hoc loco ea omnia non esse aliena a symbolo cen- 
senda sunt, quibus Christi de hoste triumphus quovis modo illustratur. Quae- 
runt alii quoque qui sint h. l. interrogantes. Admirationem aliqui explicant 
angelorum Christum cernentium ingredientem in coelum. Sed cum nihil de ange- 
lis in toto vaticinio dicatur et alias tamen Isaias ubi de angelis agitur angelos 
nominet, pia magis quam vera ad mentem prophetae ea videtur esse sententia. 
Quaestio igitur, cuius auctor nemo assignatur, ad ipsum vatem referenda 
erit qui hac dicendi forma et attentionem — excitet et suam de visione praeclara 

admirationem apte vestiat et gratam. dicendi seribendique varietatem inducat. 

Alii autem hunc victorem ipsum intelligi. volunt Dominum, lahve (Schegg, 
Reinke aliique quos recenset p. 361; Ges. Hitz. Kn. Hahn, Sein. Del. Naeg. 
Ür.), pro qua acceptione provocari potest ad 49, 43 et. praesertim ad. 59, 16 
seq. et ad 34, 8, quo in loco dies ultionis Domino esse dicitur in Edom. Sed re 
bene considerata non lahve, sed servus Domini hoc symbolo describi videtur. 
Cum enim labor et molestia certaminis efferatur, iam hoc loco potius de eo erit 
eogitaudum qui in antecedentibus talem laborem subire ostensus est ; symbo- 
lum vestimentorum sauguine aspersorum praeclaram et facilem habet explica- 
tionem in Messia, nullam in lahve, quia divinitas in se neque assumpsit signa 
quaedam laboris neque reliquias certaminis servavit. Neque valet quod  obiici- 
tur a Del. vestimenta non ipsius herois sanguine, sed sanguine hostium esse 
conspersa; ergo non agi de Messia. Nam symboli vis ac ratio ea solum est 
ut exprimatur, dum heros ille hostes contriverit, in ipso apparere laboris 
peraeti vestigia eaque etiam cerni, dum triumphum agat. Hoe requiritur et 
plane sufficit ad veritatem symboli. Adde si vis vulnera Christo revera ab ho- 

bolum illud adeo ad literam urgere, ut sanguine hostium aspergi deberet, quid 
quaeso habes in ipsa divinitate quod sanguiue illo conspersum sit ? 

Alii demum hune triumphatorem in rebus gestis vel Cyri vel Israelitarum 
quaerunt. Ita Kn. victorem explicat Cyrum, qui strage cruenta Croesum regem 
Lydiae gentesque ei foedere iunctas prope Sardes prostraverit (Herod. 1, 80 ; 
Cypropaed. 7, 4). Alii minas proferri in Edomitas volunt iisque indici exter- 
minium, quod secundum alios intulerit. Nabuchodonosor (Eichhorn, Koppe), 
secundum alios Iudas Machabaeus (cf. 1 Mach. 5, 3 seq. 65. 9 Mach. 10, 15; 
losephus Ant. 12, 41. 12; ita Grotius, Calm.), vel Hyrcanus  (Moldenhawer). 
Uti alii sub nomine Edom regnum babylonicum intelligunt prostratum ope 
Dei a Cyro — sic sensu historico apud Sanct. sic Dereser — ita alii partim 
sequentes rabbinorum interpretationem Edom nomine designari opinati sunt 
imperium romanum rei religiosae infensum vel etiam ipsius antichristi inimi- 
citias (cf. Vitringa). Singula refutare non erit opus, cum huius orationis cum 
antecedentibus nexu satis ostendatur, neque de Cyro, neque de Machabaeis 
fieri sermonem, neque solum invectivas proferri in Edomitas. Neque opus est 
cum aeg. assumere vati in ea descriptione ob oculos versatam esse victoriam 
àb Amasia rege de Edomitis reportatam, de qua 4 Reg. 14, 7 et 2 Par. 25, 
5-19, et eam victoriam quasi typum assumi cui oraculum superstruatur. Pote- 
ris utique et debebis distinguere inter symbolum quale forte ab [saia sit. intel- 
lectum et inter ea quae impletione facta in symbolo apte contineri et exprimi 
nos intelligere possumus. Isaias fortasse niliil aliud. spectavit in symbolo nisi 
id quod saepius enuntiatur simul cum salute messianica fore iudicium in gen- 
tes et. Dei adversarios iri prostratum ; proinde Messiam venire quoque iudicem 
in ruinam et triumphatorem de inimicis. Atque hoc pro oratione contexta per 

Spectaverat propheta Messiam Zudicem (S. Thom.) adversarios Dei 
conterentem et parta victoria gloria et honore coronatum. Erit ergo 
Messias in ruinam multorum (cf. 8, 14). Sed cum in ipso populo electo 
etiam adsit tanta iniquitas (58, 9 seq. 59, 2 seq.), nonne timendum erit, 
ne suum quoque populum ille iudex sit conculcaturus? Quare propheta 
ostenso iudice et clade inimicorum Dei certo annuntiata iterum oraculum 
ad erudiendos aequales utile reddit explicans, quomodo se debeant 
praeparare, ut Messiae iudici secure obviam ire possint, ne ipsi quoque 
ab eo inter adversarios conculcentur. Hane autem praeparationem ani- 
morumque dispositionem in se ipso delineat propheta. Quemadmodum 
in cap. 2 oraculum de monte Domini proponitur, ut ex eo conditio 
populi praesens reprehendatur, ita hoc loco doctrina inculcatur de Messia 
vindice iniquitatis, quo remota iniquitate melius sese disponant ad salu-* 
tem accipiendam. Quare oraculum hoc v. 1-6 non est cum aliquibus a 
subsequenti precatione separandum (Schegg, Hahn, Del. Naeg.), sed 
ei potius argumentum praebet et rationem. 

In Messia victore ac triumphatore bona cuncta concluduntur. Quare 
primum quod eius gloria visa menti prophetae offertur est recordatio 
beneficiorum Dei multiplicium ; illud enim, ut Sanct. ait, insigne bene- 
ficium aliorum memoriam renovavit ; « unde promittit quod ad orationis 
pondus plurimum confert animi grati memoriam, quae valde laxat 
divinum pectus ad omne liberalitatis officium; dum autem antiqua 
beneficia commemorat, ea supra omnia populi merita et ab una Dei 
singulari misericordia profecta dicit; quod ad obtinendum quod a 
Domino postulas potentissimum et quam saepissime a Patribus utriusque 
testamenti repetitum est » (Sanct.). Quare v. "1 « Miserationum Domini 
recordabor, laudem Domini super omnibus quae reddidit nobis Domi- 
nus et super multitudinem bonorum domui Israel, quae largitus est 
eis secundum indulgentiam suam et secundum multitudinem miseri- 
cordiarum suarum » ;— hebr. laudes vel encomia Domini se celebraturum 
promittit sicuti decet de omnibus etc.; prius ergo celebrat favores 
Domini eiusque gloriam, dein (uti hebr. bene concipitur) copiam 
bonorum domui Israel ex liberalissima Dei benignitate praestitorum. 
Optime inter se iunguntur miserationes vel favores Dei et laudes vel 
encomia, quia quot sunt favores, toties Deus se ipsum glorificavit et 
toties amplam praestitit materiam et rationem valentissimam laudis ab 
hominibus sibi persolvendae. ludici qui loquitur iustitiam petitionem 
porrigit, ut S. Thom. dicit; unde iuremerito Deo proponit quam multa 

et praeclara olim pro populo gesserit, et ita eum ad ulteriorem pietatem 
et miserationem inflectit; idem fit dum animum gratum ostendit. 
Exorsus a gratiarum actione nos docet quam efficax reddatur oratio 
et petitio et quam Deo accepta.grata memoria beneficiorum accepto- 
rum. Animi autem Deo vere grati est beneficia ad unam Dei benigni- 
tatem referre et misericordiam exaltare, nihil autem de propriis 
meritis praesumere sed se indignum plane et imparem illis profiteri. 

Cur Deus illa populo praestiterit, explicatur v. 8 « e£ dixit : verum- 
tamen populus meus est, filii mon negantes ; et factus est eis salvator » ; 
— Deus enim foedere et promissis patriarchis datis fideliter stetit ; unde 
populum hune sibi elegit in peculium de cunctis gentibus (Ex. 19, 5) 
ea utique spe et exspectatione, ut filii sint qui non mentiantur, non 
fallant (hebr.), qui quod spoponderint fideliter servent. Ea enim con- 
ditione foedus erat initum : « si audieritis vocem meam et custodieritis 
paétum meum, eritis mihi in peculium de cunctis gentibus... respon- 
ditque omnis populus : euneta quae locutus est Dominus faciemus » 
(Ex. 19, 5. 8). Deus ergo electionis suae memor et foederis populum . 
suum magna amoris significatione prosequitur, bene de ipso sperat 
humano modo loquens : fili? sunt, non erunt mendaces, rebelles, perfidi 
in patrem; vel beneficiis capti et deleniti fidem servabunt; quare adeo 
benigne sentiens de populo ei salutem et opem multiplicem praestitit. 
Vide quantopere verbis istis vates commendet et extollat divinam libera- 
litatem et amorem, sed etiam quantos iam aculeos colligat pro populo 
rebelli et contumaci ! 

Quam egregie Deus se praestiterit salvatorem, quantopere ergo ipse 
pro sua parte revera amorem ostenderit et optimam de populo existi- 
mationem operibus demonstraverit, iam grato animo vates recenset 
v. 9 « ín omni. tribulatione eorum non est tribulatus et angelus. faciei 
eius salvavit eos ; in dilectione sua et in indulgentia. sua ipse redemit 
eos et. portavit eos et elevavit eos cunctis diebus saeculi » ; — hebr. 
explica secundum qeri : in omni tribulatione eorum doluit, i. e. miseriis 
eorum et. afflictionibus tactus est, quare amanter opem tulit; eodem 
modo explica verba latina : non aversatus est eorum angustias; etsi 
iterum iterumque afflictionibus pressi eius opem requisierunt, non 
repudiavit, non moleste tulit, minime eum piguit. Idque opere exhi- 
buit mittens angelum faciei i. e. angelum in quo facies vel 

. praesentia Dei populo exhibebatur, in. quo erat nomen Dei (Ex. 23, 
21), qui Dei personam gerens Dei nomine et auctoritate ad populum 
loquebatur. Angelus dux erat et protector itineris per desertum (cf. Ex. 
23, 90-93; 33, 2. Num. 20, 16) neque in terra palaestinensi eius ope 
destituebantur (cf. Iud. 2, 1; 6, 41 seq. 13, 3. Ps. 90, 11). Cum facies 

Dei saepius dicatur etiam arca foederis vel sanctuarium ubi Deus pecu- 
liari ratione habitare censetur (Ex. 23, 13. 1 Reg. 1, 22 — unde frequens 
illud ante conspectum, hebr. faciem Domini) vel etiam nubes illa qua 
Deus suam manifestavit praesentiam (cf. Ex. 33, 14. Deut. 4, 37), 
angelus faciei eius apte dicitur angelus qui personam Dei gerens in 
sanctuario aderat, in nube se manifestavit, et ita opem Dei praesentem 
iis exhibuit. Talem ergo habebant comitem, in quo ipsa quasi facies 
Dei relucebat, in quo Deus se ipsis praebuit spectandum. Deam enim in 
vetere testamento non immediate apparuisse i. e. nunquam apparuisse in 
corpore immediate et per se assumpto vel in figura immediate et per se for- 
mata sed mediante aliquo angelo constans et vera est scholasticorum duce 
S. Thoma sententia (de qua vide quae annotavi ad Os. 12, 3 et Zach. 1, 11). 
Beneficium redemptionis ex Aegypto gratuito praestitum denuo effert, ei 
subiungit exaltationem populi et multiplicem opem diebus antiquis con- 
cessam, de qua vide ad 1, 2. Proinde varia beneficia olim praestita 
brevi sermone recensentur; quare prius quoque membrum de omni 
tribulatione non de sola afflictione populi in Aegypto, ut vult Jaey., 
exponendum est, sed sensu ampliore intelligatur oportet; neque obstat 
angelus faciei eius, etsi angelus hic solum auctor liberationis ex Aegypto 
et dux itineris intelligeretur; nam quod in primo membro in univer- 
sum affirmatur : Deum non piguisse iterum iterumque populo afflicto 
assistere, id in subsequentibus membris enumeratione quadam secun- 
dum rerum gestarum seriem comprobatur. 

Deus, ut non solum peceata sed et tribulationes nostras ipse portaret ». Quomodo * 
sit accipiendum, multum inter se dissentiunt interpretes et veteres et recentiores 
Syrus et Chald. explicant : non eos tribulavit, non eos afflixit ; fortasse "X acccepe- 
runt, uli etiam alii quidam : non erat eis hostis, vel non erat eis afflictio (cf. Malv. 
For. Mar. Sanct. Doederlein, Eichhorn, Ges. Dauer). Hal vocem explieat a "Xy et 
videt allusionem ad **y petram : non erat lapideus i, e. non erat durus, non eràt 
sine misericordia. Sed plerique legunt cum aliquibus codicibus et editionibus 35 (cf. 
de hossi) explicantes : in omni tribulatione eorum ei erat angustum i. e. ipse doluit, 
ipse de eis sollicitam habuit curam ; ita Schegg, Reinke, lohl. Troch. Hitz. Ewald, 
Kn. Del. Cheyne, Sein. Naeg. Or. etc. — Haec explicatio eo commendatur quia cura 
quam Deus gesserit de populo magno cum pondere exprimitur, id quod ad orationem 
graüarum actionis omnino est accommodatum, dum e contra aliae e&planationes : 

non erat afflictio, non erat hostis, et parum dicunt ratione habita gratiarum actionis 
et manceae esse videntur, quia vel eis vel ipse esset exspectandum. Immo iure asse- 
rere poteris alias explanationes ne verum quidem sensum fundere; nam illis aon 
fuisse afflictionem, quomodo cum libris historicis conciliabis? 2on Deum iis immi- 
sisse ealamitates, quomodo id constare poterit, cum sollemne sit sacris auctoribus 
asserere, Israelitas non hostium potentia sed a Deo vindice peccatorum esse castiga- 
tos ? Deum autem non se hostem praebuisse populo, id quidem ut est verissimum, 
at pro precatione et laude divina tamen est languidum nimis et fere intolerabile post 
v. 1 et 8. 


Iam quid populus pro beneficiis rependerit, cum animi dolore vates 
commemorat precationem ad confessionem peccatorum et poenitentiam 
inflectens : v. 10 & ipsi autem ad iracundiam provocaverunt et affti- 
verunt spiritum Sancti eius, et. conversus est. eis in. inimicum et ipse 
debellavit eos » ; — hebr. et ipsi rebelles erant et contristaverunt spiritum 
sanctum eius ; breviter quidem sed nervose tota series rerum israelitica- 
rum et frequens eorum infidelitas et inde quae sequebatur castigatio 
recolitur. In qua re peccatum consistat et quae ex eo consequantur, 
graviter hic exprimitur. Est enim peccatum inobedientia, rebellio, qua 
Deo resistit peccator (hebr.) et spiritum Dei sanctum, omnis sanctitatis 
auctorem et hortatorem, quo inspirante et impellente ad probitatem 
quisque et pietatem invitatur, repudiat eique molestiam quasi et afflic- 
tionem creat, quia conatus illius irritos reddit et impulsus gratiae ex- 
stinguit. Unde Deus iam ex amico convertitur in inimicum, qui bellum 
infert offensoribus, et quis tali adversario resistet? Experti sunt hoc 
Israelitae satis superque. Uti antea laetatus est super eos bene faciens, 
sic iam coactus est eos subvertere ac disperdere (cf. Deut. 28, 63. Ps. 
105, 32). Bellum eis intulit per gentes vicinas et longinquas quarum 
servituti subiiciebantur. Ita peccatis'suis exciderunt a statu illo felici, 
ad quem per Dei benevolentiam erant evecti. Humili confessione facta 
propheta agnoscit id iure iis accidisse. Sed cum ad dignitatem populi 
Dei sint evecti et dona Dei sint sine poenitentia, inter ipsas miserias 
meliora sperare possunt. Id propheta iam effert. 

Ostendit populo quomodo aflflictionibus eruditi Deum possint et debeant 
obsecrare per magnalia illa quae olim pro suis patravit, ei quasi in 
memoriam reducens pristinum pro populo suo zelum eumque admonens 
ne tantum laborem incassum esse permittat. Unde v. 41 « e£ recorda- 
tus est dierum saeculi Moysi et populi sui »; — hebr. et recordatus 
est dierum saeculi Moysi populus eius; ita verba esse intelligenda ex 
subsequentibus patet. Vult scil. vates, ut populus praesentem mise- 
ramque rerum conditionem cum pristinis comparet beneficiis et ita ad 
desiderium salutis redeat et simul tali precatione Deum emolliat ad cle- 

mentiam. Populum recordari dierum priscorum rite intellexerunt Osor. 
Pint. Mald. For. Clarius, Sa, Malv. Schegg, Net. Rohl. Troch. ; Deum 
recordari volunt S. Hier. Cyr. Thom. Sasb. Sanct. Mar. Lap. Men. 
Tir.i. e. Deum variis in calamitatibus per iudices, Gedeonem, lephte 
etc. opem tulisse populo. Sed cum in sequentibus populus loquatur, 
immerito pro hac parte mutatio subiecti inducitur. Deum recordari 
dicit opem a Deo latam. Sed hanc opem populus iam non habet. Unde 
eo quoque nomine altera haec explicatio admitti nequit, nisi multa sup- 
pleveris, Deum scil. olim quidem populo adstitisse etc. Neque satis ad 
v. 10 adnectitur haec explicatio, cum nulla appareat ratio, cur peccatis 
populi commemoratis et eius vindicta explicata subito addatur eum 
benigne populi memorem fuisse. 

Sola vexatio dabit intellectum (29, 19). Miseriis pressi in memoriam 
sibi revocent quantis favoribus maiores fuerint a Deo ditati et quanta iis 
promptitudine Deus opitulator adfuerit ; unde salutare desiderium vates 
excitare in iis studet : « ubi est qui eduxit eos de mari cum pastoribus 
gregis sui ? ubi est qui posuit in medio eius spiritum Sancti sui »? — 
vel hebr. qui posus. in medio eius spiritum sanctum suum, vel spiritum 
sanctitatis suae. Commemoratur liberatio ex Aegypto quia uti est prae- 
clarum initium quo Deus foedus olim promissum in opus deducere in- 
cipit — inde nomen JaAve tamquam eius periodi tessera et augurium pro- 
mulgatur —, ita tamquam pignus consideratur et typus liberationis fu- 
turae maioris (cf. 43, 17. 18; 51, 10). Ad conditionem qua nunc pre- 
muntur (cf. 42, 22 seq.) perbene convenit quod eductionis e mari recor- 
dantur et pastorum, Moysis scil. et Aaron, quos Deus gregi suo provi- 
derat, qui gregem Domini colligerent, educerent et ad bona pascua addu- 
cerent, Hi enim coram Pharaone rem populi agebant et populum in de- 
serto legibus Dei et sacris ritibus instituebant revera formantes populum 
theocraticum (cf. Ps. 16, 21. Mich. 6, 4). Deus autem electionem populi 
factam altiore dono sanxit et confirmavit; spiritum sanctum suum, 
spiritum scil. prophetiae quo Dei laudes annuntiantur et sacrosancta 
legis divinae observantia vindicatur et Dei voluntas sancta ad homines 
perfertur, posuit in medio eius, eum communicans Moysi, Aaron, Mi- 
riam, septuaginta senioribus aliisque (Num. 11, 23 seq. 42, 2). 


In hebr. legitur numerus singularis ny^ pastorem, quem LXX quoque praebent, 
qui praeterea eos non legunt sed : xoü ó &vaidXox; Ex vi; 0mháoons 10v xowiév cy 
vpof&zovy a)xoU ; legerunt igitur noyon quam lectionem praebent « cod. Kenn. anti- 
quissimus, meus £ hispanus et accuralissimus, sieque correctum in hispano altero 
560, ut plane legunt LXX, Syrus et Arabs » (de Itossi) ; eandem lectionem praeferen- 
dam censet aeg. etiam propterea quia forma mas. n5xen non est plane ad omnes 


regulas exacta (exspectares poy»en). "Verum hoc minime valet; nam participium 

cogitari potest vim verbalem ac notionem plane retinere (cf. Del.). Hoc autem mem- 
brum intelligit Naeg. de Moyse puerulo qui servatus est ex aquis Nili. S. Cyr. et Theod. 
legunt £x vA; y5s; Euseb. £x «5s 0xAáecnz. Syrus plane exprimit lectionem LXX. — 
Aliqui mirantur in lectione consueta mentionem fieri Moysis cum liberatio eius e mari 
a reliquorum liberatione non fuerit distineta neque singulari modo insignita. Quare 
Kn. ad ea verba ex antecedentibus supplere vult : et recordatus est pastoris gregis 
sui. Sed immerito. Cum enim Deus Moysen ducem populo praeficeret eique eam 
conferret potestatem, eliam insigne beneficium populo contulit; quare iuremerito 
mentio fit Moysis. 


Ceterum adverte lectionem mas. esse Din pluralem numerum, quem S. Hier. et Aq. 
quoque expresserunt et quem plurimi codd. et multae ferunt editiones (cf. de Rossi) et 
quem etiam Baer et Delilssch in editione textus mas. adoptarunt; censetur 
autem esse lectio mas., quia hic locus non recensetur inler quattuor n^ in /ie 
exeuntia. Cum igitur pluralis numerus sit legendus, etiam illa cadit explanatio qua 
pastor gregis intelligitur angelus faciei. 


Neque hisce beneficia sua contineri voluit Deus; alia addidit splen- 
dida et egregia v. 19 « qui eduxit ad dexteram Moysen brachio maiesta- 
tis suae, qui scidit aquas ante eos, ut faceret sibi nomen sempilerium »; 
— i. e. qui Moysen quasi apprehensa dextera deduxit, eum ingredi 
fecit eique potentia sua et maiestate adstitit; ita LXX 5 cyzyov «1 osSà 
Moijczv; sim. Sasb. Mald. Osor. Lap. Men. Tir.; ali in dexteram 
explicant in viam expeditam, in sortem prosperam (S. Hier. Sanct.), 
sed hebr. verte ire faciens ad. dexteram Moysis brachium gloriae suae 
(cf. For. Reinke etc.) i. e. potestate sua gloriosa Moysen est comitatus, 
ei quasi commodans potentiam suam qua utatur ad mirabilia patranda, 
Ex illis commemorat fluctus scissos et maris rubri et Iordanis, quibus 
viam aperuit ut et carcere egrederentur etin promissam ingrederentur 
patriam (cf. Ex. 13, 13. Ios. 5, 1). Quibus miraculis nominis sui glo- 
riam in aeternum voluit celebrari ; sunt enim insignia eius et potentiae 
et benignitatis documenta, quae revera in carminibus festivis Iudaeorum 
magnis encomiis praedicantur (cf. Ps. 16, 17; 105, 9; 113, 3) et in 
sacra quoque Ecclesiae liturgia suum obtinent locum (cf. Officium sabb. 
sancti; itinerarium clericorum etc.) Efficax est ratio precandi qua 
gloriam Dei agi proponitur, uti fit in psalmis quoque : exsurge Domine, 
iudica causam fuam! Eam autem ipse Deus docet et commendat, cum 
dicat : gloriam meam alteri non dabo; propter me, propter me faciam, 
ut non blasphemer etc. (42, 8; 43, 95; 48, 11). 

Denuo et magnitudo miraculi et. benignitas Dei effertur v. 13 « qui 
eduxit eos per abyssos quasi equum in. deserto non impingentem, v. 14 
quasi animal in campo descéndens, spiritus Domini ductor eius fuit ; 
sic adduxisti populum tuum, wt. faceres tibi nomen gloriae » ; — per 


maris abyssos eos fecit ingredi sicut equus per campum ingreditur ; 
Isatas II — 30. 

nullo modo impingebant (hebr.) in itinere illo adeo insueto, in via adeo 
insolita. Transitum per mare rubrum tangere omnino videtur, et ita 
quoque Ps. 103, 6 : et increpuit mare rubrum et exsiccatum est et 
deduxit eos in abyssis sicut in deserto, et similiter r?a/n Ps. T1, 47 de 
aquis illis dicuntur. Sed eur hoc loco post beneficia in deserto comme- 
. morata non simul cogitabimus de Iordane, in quo prius illud miraculum 
quasi instauratum fuit ? et ad quem series rerum enumeratarum sua sponte 
nos adducit? et qui etiam propterea non omitti posse videtur, quia 
statim sequitur : quasi $wmentum quod descendit in vallem spiritus 
Domini eum adduxit ad quietem (hebr.) i. e. sicut animalia in frugi- 
feras valles ad ubera pascua deducuntur, ita Deus populum suum ad 
quietem et ad uberrimam terram adduxit, ita explens promissionem 
datam eodem verbo : requiem dabo tibi (Ex. 33, 14). In beneficiis illis 
et in statu populi felici cernitur quantae potentiae et gloriae Dominus 
sit; ut faceres tibi nomen gloriae ; cf. v. 12; quam gloriam cum Deus 
sibi fieri velit, optime praeparatur petitio, ut pristina illa magnalia susci- 
tet et populi conditioni afflictae medeatur. Gloriam agi Dei ipsius 
Moyses quoque saepius tamquam rationem firmissimam cur misericordia 
concederetur Deo proposuit Ex. 32, 12 seq. Num. 14, 13; cf. Ez. 36, 
22. 32. 36. 


c) Imploratur Dei misericordia 63, 45-19. 


Talem se Deus olim plebi suae praestitit. Verum quantum praesens 
conditio distat a prisca felicitate (429, 229 etc.), in quantam non gloriam 
Dei sed ignominiam vertitur! Quare vates ex priscis illis animum 
sumens ardentes ad Deum preces fundit v. 15 « Attende de coelo et 
vide de habitaculo sancto tuo. et gloriae tuae ! ubi est zelus tuus et forti- 
tudo tua, multitudo viscerum tuorum et miserationum tuarum? super 
me continuerunt se » ! — cf. Deut. 96, 43 : respice de sanctuario tuo et de 
excelso coelorum habitaculo. Gloriam qua Deus in coelesti habitaculo 
cireumfunditur ut etiam in plebe sua denuo manifestet vates precatur; 
« argumentatur tum a natura Dei benignissima, tum ab eius officiis 
quibus ornarat antea populum suum, et quando non minora tunc populus 
apud Babylonios subibat incommoda quam olim apud Aegyptios, orat ut 
zelum excitet et dexteram omnipotentem vibret in adversarios, pecto- 
risque ad miserandum proni recordetur ; quae omnia Deus cum tam libe- 
raliter prius ostentarit, tam effuse impenderit, nunc tamen illa videtur 
apud se continuisse » (Sanct.). Hebr. ubi zelus tuus, wbi fortia facta 
tua? vel magnalia tua? strepitus viscerum tuorum et miserationes tuae 

erga me se continent ; sonitus, commotio viscerum vel fremitus intimam 
dicit miserationem ; similiter vates loquitur 16, 11. Dicit Deum quasi 
maximae suae ad miserendum propensioni vim inferre, eam cohibere 
ne in opus exeat; cf. Gen. 49, 1; viscera uti exA&yy»a (Phil. 9, 4. 4 
Ioan. 3, 11) quasi pro sede affectuum habentur; vide Ier. 31, 90. Bene 
monet For. beneficiis acceptis nos iure posse fieri audaciores ad peten- 
dum; « ideoque David cum ingentia quaedam in se a Deo collata 
beneficia retulisset, ea esse causam affirmat, cur inveniret cor i. e. 
fiduciam haberet, ut oraret coram Domino; hinc istae Isaiae querimo- 
niae; erga me.. si hoc membrum affirmative legas, magnum doloris 
sensum habet; si interrogative, ingentem et acrem admirationem » 
(For.). Vide similem precandi modum Ps. 88, 50. Baruch 29, 46. 

Oratio inde novam capit vim, quia solus Deus opem ferre potest et. 
ipse Deus monere solet in se uno esse omnem spem collocandam (Sanet.). 
Unde v. 16 « tu enim pater noster! et Abraham nescivit nos et Israel 
ignoravit nos ; tu, Domine, pater noster, redemptor noster, a saeculo 
nomen tuum »! — Deus enim populum creavit (cf. 43, 4) eumque 
filium adoptavit singulari clementia (Ex. 4, 22. Deut. 32, 6) ; a saeculo, 
a prisco iam tempore redemptor noster est nomen tuum, uti hebr. iun- 
gitur ; se iam populi liberatorem et vindicem praestitit; cf. 43, 3: dedi . 
propitiationem tuam Aegyptum. Ad quem alium demum confugiamus? 
neque enim alium habemus patrem, tutorem, vitae largitorem ; « nec 
enim Abraham nobis subsidio fuit nec Israel opem attulit » (Osor.); illi. 
nos non eripuerunt, tu Domine solus tamquam optimus pater nos nutri- 
visti, extulisti et in terra promissa collocasti (Pint.); quare iure nostro: 
a te uti filii a patre auxilium flagitamus; quamvis Abraham et Iacob 
sint patres nostri, tamen si tecum compararentur, non sunt patres, sed 
tu solus (Maid. sim. Schegg). Vel nos nesciunt, quia nulla est apud 
inferos cognitio rerum humanarum ; cf. Ps. 6, 6; 29, 10; 113, 17. 18. 
Iob 44, 94 de mortuo pronuntiat : sive nobiles fuerint filii eius, sive 
ignobiles, non intelliget ; Is. 38, 18 etc.; ita Theod. : nullus veterum 
illorum avorum nos novit (ix(ccacw), Reinke, Rohl. Naeg.; si autem 
naturaliter ne scire quidem quidquam de rebus terrenis possunt, multo 
minus opem ferre poterunt. 


Quomodo Abraham eos nescire dicatur, alii aliter expediunt. Et S. Hier. qui- 
dem ait, eos nesciri ab Abraham, « quia te offendimus nec cognoscunt filios 
quos a Deo suo intelligunt non amari » et sequuntur. Sasb. Malv. Tir. Calm. 
Allioli ; sed si ita, potius crederes eos id agere apud Deum ut degeneres filii 
reducerentur ad frugem meliorem. Alii tempus. urgent praeteritum nescivif ; 
nunquam 20s viderunt, nunquam ulla nostri cura tacti sunt, quia nos illorum 

tempore non exstitimus; Deus vero nos ab aeterno novit et amavit, est ergo 
modo eminentissimo pater (cf. Euseb. S. Cyr. Thom. Lap. Men.); sed praeter 
alia perfectum urgeri nequit, quia in membro parallelo imperfectum ponitur ; 
ergo sententia valet in universum de conditione quadam perdurante. Ceterum 
videtur esse valde superfluum commemorare, Abraham et lacob non vixisse 
usque ad ea tempora. Alio parumper modo vertit rem Loch : antequam Abraham 
etTacobessent nosque nossent, Deusiam erat pater, quippe quiabaeterno consilium 
istud adoptionis gratuitae ceperit; unde in illo consilio aeterno adesse firmam 
spei rationem. Neque tempore praeterito illos opem' tulisse neque laturos esse in 
posterum alii explicant nescisse et ignorare (Sa, Troch. Or.) ; vel se non magis pen- 
dereab Abraham quamsi ab Abraham cogniti non essent ; abeoergo nihilesse quod 
speretur (Sanct.). Sed nulla apparet ratio, eur nescire non etiam hoc loco decondi- 
tione inferorum, uti saepe, adhibeatur. Ab hae acceptione aliqui interpretes deterriti 
esse videntur, quia « utuntur novatores hoc loco contra invocationem sancto- 
rum, quasi ignorarent res mortalium » (Est.) ; sed, ut iam Mald. ait, inepte ex 
hoc loco ita arguunt haeretici; sancti enim non sunt in scheol, sed. clara Dei - 
visione fruuntur et in Deo quasi in speculo lucidissimo res quoque alias cernere 
possunt. 


Cum Deus sit pater populi et hoc titulo, quia populum filium suum 
appellavit, ipse glorietur et cam olim se praebuerit servatorem et libera- 
iorem, iam propheta vehementi desiderio actus impetrandi salutem non 
potest non magnopere secum mirari, quod Deus nunc sinàt populum 
miseriis tabescere et quod permiserit suam plebem ita implicari pecca- 
tis, ut pro sua iustitia eam debuerit adeo affligere. Oratio audaces. 
quasi spiritus sumit et est veluti expostulatio cum Deo, cur populum 
tantopere inquinari permiserit, v. 11 « quare errare nos fecisti, Domine, 
de viis tuis, indurasti cor nostrum ne timeremus te? convertere propter 
servos luos, tribus hereditatis tuae. »! — Deus posset uberiore gratia 
apposita salvo libero hominis arbitrio peccatum praecavere; cur illud 
permittat, cur sinat hominem abuti libertate sua et ita perire et malum 
quandoque fere in immensum serpere, piorum etiam animos quandoque 
habet sollicitos. Ea mente ponitur quaestio illa, quae dicit : cur populum 
taum electum adeo profunde peccatis et miseriis immergi sinis ? nonne 
id tuis repugnat consiliis, tuae gloriae? Modus hic quaerendi non est 
nisi petitio vehementissima, qua vates Deum per sua ipsius consilia 
obtestatur, ut cadenti et prostrato quam citissime succurrat. Viae Domini 
sunt eae per quas vult homines incedere, ergo eius mandata quae in 
sentiendi agendique ratione exprimantur oportet, Dum Deus permittit 
populum cadere, dum potentiorem gratiam non apponit, aversus est a 
populo; se convertit ad eum, dum auxilium efficax tribuit et miseriis 
finem imponit. In servis tuis, in hereditate tua. titulos Deo proponit, 

quibus iure suo opem a Domino possit et debeat efflagitare et quibus se 
non frustra petere ex ipsa Dei fidelitate et veracitate et pignore nominis 
Iahve (cf. ad Os. 2, 20; 12, 3) perspectum habet. Bene notat S. Hier. 
ita dici, « non quo Deus aras causa sit et duritiae, sed quo illius 
patientia nostram exspectans salutem dum non corripit delinquentes, 
causa erroris duritiaeque videatur »; et S. Cyr. : « cum emollire 
potuisset universorum Deus, permisit illis ut mentem praefractam habe- 
rent et contumacem ; hac de causa quia tenera et mollia ipsa non reddi- 
dit, ipse obdurare dicitur » ; vel ut For. dicit, ea ratione dici Deum 
indurare, quod cum posset facere ne indurarentur, non facit; et sim. 
latini interpretes. Attende esse ardentem petitionem qua acri quadam 
vehementia Deo animi desideria proponuntur ; quare loquela audacior 
ex rei natura explicatur; cf. ler. 12, 4 seq.; quare non opus est cum 
S. Hier. duplicem statuere ordinem loquentium iustorum et peccatorum, 
et haec verba attribuere peccatoribus qui causam peccatorum suorum 
in Deum referant quo se ipsos excusent. 

Quo efficacius Deus flectatur ad misericordiam, iam proponit in quam- 
nam conditionem servi Domini et eius hereditas sint redacti, ut pateat 
quam indigna patiantur et quantopere gloriae Dei intersit remedium 
afferre; v. 18 « quasi nihilum possederunt populum sanctum tuum ; 
hostes nostri conculcaverunt sanctificationem tuam »; — versionem 
suam explicat S. Hier. : « quasi ad nihil et absque ullo labore populum 
tuum sanctum possederunt adversarii nostri ». De acceptione textus 
hebr. non consentiunt interpretes. Alii cum versione vulg. fere consen- 
tiunt explicantes : propemodum. (usque ad parvum) possederunt vel sub- 
iecerunt hostes nostri populum tuum sanctum (cf. Sein.); plerique 
tamen alio sensu : ad modicum, brevi tempore possedit populus tuus 
scil. terram ipsi attributam (ita Osor. Mar. Malv. Reinke, Net. Rol. 
Kn. Del. Naeg. Or.); praeter terram hostes templo quoque, sanctuario 
Domini, manus intulerunt sacrilegas, quae iniuria quam maxime in 
"Dominum redundat, et eius itaque vindictam in hostes provocare debet. 


Sed cum tempus ab occupatione terrae palaestinensis usque ad exsilium vix nomi- 
nari possit tempus modicum et breve, alii etiam aliam exeogitarunt explicationem 
brevi occupabunt vel possidebunt populum tuum (cf. Malv. III et IV. Hahn). At ora- 
tioni magis consentaneum est id efferre ct Deo proponere quod iam evenerit. Verum 
ad id et ad membrum alterum ea acceptio quam secutus est S. Hier. melius conve- 
nire videtur. Atque ad hunc sensum etiam verba hebr. facile accommodantur. Est 
enim "ym, ut Naeg. fatetur, synonymum cum 1532, quocum coniungitur Is. 10, 25; 
29, 17 ; 46, 14 ; solum adhibetur 24, 6. Usurpatur de tempore, sed etiam de pauci- 
tate eorum qui relinquuntur ; ita 16, 14 et.24, 6; praeterea vide Gen. 19, 20. Iob 
8, 1. 9 Par. 24, 24. Unde ex usu vocis nihil obstat, quominus notio h.l. propemo- 

dum, parum abest, fere ei tribuatur. Neque enim 5 particula necessario, ut Naeg. 
vult, ad tempus refertur ; immo ut ad 7, 15 adnotavimus, nullo exemplo certo pro-. 
batur particulae 5 de se inesse significationem temporis. Cum igitur etiam "EX'D non 
unice temporis nolionem in se exprimat, nihil obstat ex hac parte. Neque obstat ver- 
bum qj», uti notum est, cum saepe induat notionem expellendi etc.; dein numerus 
quoque pluralis in verbo et collocatio verborum huic favent aeceptioni. Insuper non 
'solum parallelismus melius servatur, verum si hostes dicuntur sanctuarium coneul- 
casse, necessario intelligi debet eos antea populum subiecisse ; dein oratio quae no- 
mine et titulo hereditatis ad Dominum dirigitur efficacior redditur, si ipsa haec here- 
ditas vel populus iam dicatur possideri ab hostibus. Demum nescio annon duriuscu- 
lum sit in altera explanatione vr sine ullo obiecto relinqui. Hisce ergo causis prio- 
rem explicationem quam sequilur "S. Hier. sed quam recentiores fere relinquunt pos- 
se retineri censeo. Neque placet rhetorica illa hyperbole in altera explicatione : 
brevi possedit populus tuus, cum tamen multa saecula iam possederint. 


Cum igitur populus alienorum servituti sit fere subiectus et ipsum Dei 
sanctuarium violatum et profanatum, haud immerito conqueruntur apud 
Dominum v. 19 « facti sumus quasi in principio, cum non dominareris 
nostri neque invocaretur nomen tuum super nos »; — iam nihil fere 
in nobis cernitur quo pateat nos esse populum tuum, qui ex tuo no- 
mine tamquam ad te pertinens vocetur; de phrasi invocari nomen vide 
ad 4, 4. Dicunt ergo : cur populus TIahve appellemur, iam nulla appa- 
ret ratio ; sumus enim in conditione simili, qua fuimus in Aegypto. Hebr. 
explica : facti sumus tales quibus a saeculo non es dominatus eic.; ad 
affectum precantis confert querelam ita augere ut dicat : iam non a gen- 
tibus distinguimur! Israel nomine Iahve insigniri, ex eo nomine vocari, 
unum est ex praecipuis quibus gloriandum est ; vide Deut. 28, 10. Ier. 
14, 9. 2 Par. 1, 14. Deo igitur sollicite proponunt : quomodo populum 
electum iam censes alienum, de quo nihil curas (Sanct.)? En, facinora 
illa praeclara a te edita iam incassum abierunt! 


d) Quam ardens esse debeat desiderium auxilii divini 64, 4-5. 


Ex querela quam vates modo fudit : facti sumus... ardens oritur desi- 
derium et recordatio, quomodo olim Deus descenderit ad populum suum 
et eius causam defenderit. Quare memor illorum mirabilium iam flagitat 
vates nomine omnium omnesque pari desiderio supplices adire Dominum 
docet, postulans a Deo ut suscitet (cf. 10, 26) antiqua illa facinora in po- 
puli favorem olim patrata. Unde v. 4 « Utinam dirumperes coelos et 
descenderes ; a. facie tua montes defluerent; v. 9 sicut exustio ignis ta- 
bescerent, aquae arderent igni, wl notum fieret nomen tuum inimicis 
tuis; a facie tua gentes turbarentur »! — ipsa vox dirumpere, findere 
coelos ardens depingit loquentis desiderium, quo exoptat ut Deus abrup- 

ta omni mora descendàt ad populum, uti olim descendit in montem Si- 

: nai ; descensum exoptat iudicis qui populi causam suamque ab hostibus 
vindicet; quare ea addit indicia quibus tremenda maiestas adumbrari 
solet; scil. ita ut montes defluerent, tremebundi loco moverentur et im- 
minuerentur ; vide Mich. 1, 3; similiter Ps. 67, 8. 9 : Deus cum egre- 
dereris in conspectu populi tui, cum pertransires in deserto, terra mota 
est, etenim coeli distillaverunt, et Ps. 96, 2-5. Cum ergo Deus surgit 
a throno suo ut descendat tamquam iudex interram, omnis creatura ter- 
rore maiestatis eius corripitur; quae descriptiones non solum Dei po- 
tentiam egregie adumbrant et sensibus praeclare exhibent, verum etiam 
ex variis Dei manifestationibus olim factis apte depromptae sunt (cf. 
Ex. 19, 6.Deut. 5, 5. 93. Iud. 5, 4. 5) vel ex iudiciis poenisque olim divi- 
nitus inflictis (Gen. 19, 24. Ex. 19, 8). Cum modo vates de iniuriis ab 
hostibus illatis sermonem fecerit, exoptat, ut Deus descendat, scu :n- 
cendit ignis sarmenta et aquas. ebullire facit ignis (hebr.). Iudicium 
enim et destructionem Isaias saepe incendio omnia celeriter vastauti 
comparat; cf. 1, 31; 5, 24; 9, 18; 10, 17 etc. ; est enim Deus ignis de- 
vorans atque consumens; quare et furor iudicis e& magnitudo poenae 
et celeritas ruinae terroresque comparatione incendii et aquarum vi ignis 
effervescentium declarantur, et petit propheta ut sarmentorum in modum 
hostes ab igne ultore devorentur vel angoribus et terroribus vexentur 
et crucientur et veluti excoquantur sicut aquae igne supposito fervescunt. 
Uti in priore comparatione alluditur ad descensum Domini in montem 
Sinai, ita in hac altera haud improbabiliter censet Sanct. allusum esse 
ad eventus illos in Aegypto, de quibus explicatius refertur Sap. 16, 11. 
19 et 19, 19. Tale vero iudicium efflagitatur, ut gloria Dei innotescat 
adversariis eorumque insolentia comprimatur. Ut ergo terra fiat plena 
gloria Domini (6, 3) vates votis omnibus precatur. 


Alii comparationem sicut ignis accendit etc. referunt ad montium liquefactionem 
et dissolutionem (cf. Mald. Sanct. etc.) ; at non placet unam comparationem ilerum 
alia adhibita describi. Ad hanc acceptionem utique referenda est versio graeca: 
montes liquescent sicut cera a facie ignis liquescit et comburet ignis adversarios, et 
eodem modo Syrus; vocem igitur D*DIan ceram interpretati sunt; alios interpretes 
eam explicasse consumplionem et tabem refert S. Hier.; Hebraeos autem ait ita 
edisserere : sic comburet ignis iniquos quomodo aquae fervent ignis ardore. Sym. 
autem pro una illa voce, duas legit B* Dxon vel forte melius m! D323 &x&«n 02326oa, 
D5xzx bntojoncav. Theod. praebet Ev&vncav Doux, E£Eéveooa; Up ; unde vocem ex DD'2 
interpretati sunt. Verum recentiores (et iam apud Malv.) vocem communi consensu 
explicant ex arabico de sarmentis, ramis aridis, herbis siccis. 

Idem desiderium etiam sequentibus exprimitur ex textu hebr. : (uti- 
nam) faciens terribilia quae non exspectamus descenderes et a facie tua 
monles defluerent; ita textum plerumque concipiunt (iam Malv. IV. 
Roh. Sein. Del. Naeg. etc.). Sed vix opus est particulam utinam quae 
adeo remote collocatur ad hune locum accersere; sensus exsistit aeque 
planus et constructio grammaticalis evadit facilior, si verteris : faciens 
terribilia ultra exspectationem descendisti, a facie tua montes defluze- 
runt; olim scil. ita egisti, inquit vates, et ea Deo proponit, ut ad simi- 
lem maiestatis manifestationem eum invitet. Ita vertunt Vat. JVet.; ad 
eundem sensum accommodantur vulg. verba v. 3 « cum feceris mirabi- 
lia, non sustinebimus; descendisti et a facie tua montes defluxerunt » ; 
— manifestatio maiestatis divinae terrore concutit omnes; alluditur ad 
Ex. 20, 19, cum omnis populus visis signis in monte Sinai tremore cor- 
riperetur (cf. Sanct. Osor. Mold. Sa, Tiv.). 


Textum simpliciorem legerunt LXX, cum solum praebeant : cum fecoris gloriosa, 
tremor apprehendet ex te montes. Eritne igitur textus hebr. corrigendus ? Turgidus 
enim salis videtur et repetitionibus onustus ex praecedentibus. Quattuor illa verba 
quae hoc loco iterum recurrunt r7? etc. dittographia in hunc quoque versum irrep- 
Sisse videntur, quae si omittas, sensum habebis planiorem ; poteris enim tunc mem- 
bra ita inter se ordinare : « ut notum faceres nomen tuum inimicis, a facie tua gen- 
tes contremiscerent, dum faceres terribilia ultra exspectationem ». Ad quae confir- 
manda statim subditur v. & : à saeculo non audierunt etc. Verum est verba illa 
repetila omnino inveniri apud Syrum et Chald. et eorum etiam vestigia deprehendi 
apud Sym. et Theod. ex quorum versionibus haec servata sunt : gogsox à o9 mpozs- 
&owopusy «xtiígnsxv ; ergo saltem TY iterato legerunt. Sed aliqua menda in textu hebr. 
esse satis inveterata magis magisque agnoscendum erit, de qua re lege Cornely, In- 
tod. Ip. 265. — Textum mas. alio modo iungit et concipit Hahn : cum facias terri- 
bilia nonne nobis licebit sperare te descensurum et montes a facie tua. iri concus- 
sum ? At etiam hac ralione sententia efficitur coacta nimisque turgida. — Etiam verba 
vulg. aliqui, ut Mald. Sanct. accipiunt eo modo quo hebr. textus concipi solet : uti- 
nam descenderes, vel si descenderes, a facie tua montes defluerent. j 


Deum supplex implorat vates quia solus salutem afferre potest eamque 
ultra omnem exspectationem maiorem : v. 4 « a saeculo non audierunt 
neque auribus perceperunt, oculus non vidit, Deus absque te, quae prae- 
parasti exspectantibus te » ; — absque tei. e. praeter te; de rebus na- 
turalibus edocemur sensibus nostris; sed ministerium sensuum non suf- 
ficit ad ea cognoscenda quae solus Deus constituit dare iis qui in ipso 
totam fiduciam collocant. Hisce ergo quam magna sit salus et quantopere 
excedat omnia quae homo sibi animo fingere vel a rerum naturalium 
similitudine discere possit, egregie describitur. Quid autem Deus faciat 
pro suis, de qua salute sermo sit, facile colliges ex antecedentibus, prae- 

sertim ex 63, 4 et 69, 41. In textu hebr. ratio redditur, cur magna illa 
ultra exspectationem a Deo sint speranda hune in modum : ef a saeculo 
non audierunt neque perceperunt neque oculus vidit Deum praeter te 
qui faciat pro sperante in ipsum i. e. solus Iahve se Deum vivum et 
verum praestitit. Eundem sensum etiam fundit versio graeca : a saeculo 
non audivimus neque oculi nostri viderunt Deum absque te (zv ocv) et. 
opera tua quae facies exspectantibus misericordiam (apud S. Hier.), vel 
uti aliis in exemplaribus legitur et S. Hier. quoque (ep. ad Pammach. 
n.9; M. 22, 516) affert : et opera tua vera et facies exspectantibus te mi- 
sericordiam. Nota in textu graeco, sicut etiam apud Syrwm, S. Hier 
et Chald. in ultimo membro secundam efferri personam, cum nunc in 
textu hebr. tertia legatur. Si secundam rescripseris, modo facillimo habes 
eum sensum quem exprimit S. Paulus 1 Cor. 2, 9. Verba videntur con- 
formari ad Deut. 4, 32 seq. 

Iam quae Deus faciat pro iis qui ei confidunt subiungitur v. 5 « occur- 
risti laetanti et facienti iustitiam; in viis tuis recordabuntur tui »; — 
ei scil. qui cum gaudio iustitiam facit Deus promptissimum affert auxi- 
lium, ei se ipsum obviam fert, ei nunquam deest, verum semper ei ad- 
stat eumque comitatur. Et is ex sua parte in viis Domini ingreditur (cf. 
63, 1'1) et Dei laudes iugi memoria celebrat. Eum ergo qui hilari animo 
ea quae recta sunt peragit Deus singulari complectitur benevolentia, ab 
eo non recedit, is Deum ubique habet quasi sibi occurrentem, in. se ?m- 
pingentem (cf. hebr.) i. e. quem auxiliantem valide experitur. Huius 
autem occursus divini fructus est, ut in viis Domini incedat et grato 
animo Deum semper ob oculos habeat. Mutua ergo illa amicitia quae 
inter Deum et iustum intercedit et, cunctorum bonorum fons est inex- 
haustus, hoc membro egregie delineatur. 


Etiam magis ad vulg. accommodata est versio v. 3 quam ponit Ros. : quae nun- 
quam audita, nunquam, auribus sunt percepta, quae nullus oculus vidit, o Deus, 
praeter solum 1e, faciet exspectanti se i. e. maiora fidentibus ipsi beneficia exhibe- 
bit quam ulla ingenii humani cogitatione comprehendi possunt, soli quippe nota Deo, 
cuius sublimis sapientia infinitum distat a consilio humano (sim. Stier). Doctrina 
igitur enuntiatur fere eadem quae habetur Ps. 30, 20 : quam magna multitudo dul- 
cedinis tuae, Domine, quam abscondisti timentibus te. Eam quidem interpretationem 
recte fieri negant Hahn, Del. Naeg., affirmantes debuisse poni noy YÜN. Sed num 
necessario TUN requiratur, mihi tamen dubium est, nam Iob 34, 32 obiectum ad 
doce me est mns "152 id quod ego non video (vel ad literam : doce me id praeter 
id quod ego video) sine pronomine *UN quod exemplum a nostro non videtur 
esse absimile. Alia quae eontra eam versionem moventur facile diluuntur. Nam si 
obiiciunt : solum Deum vidisse vel scire quae facturus sit, non convenire in contex- 
tum vel esse veritatem nimis planam quae minime oporteat enuntietur, solum osten- 
dunt neque contextum neque vim argumenli se vidisse. Neque mutatio personae 

faciet etc. post vocativum o Deus, est adeo inusitata, ut. propter eam versio debeat 
repudiari ; in oratione enim commota et sublimi eiusmodi personae mutatio non est 
adeo infrequens. Ceterum iam monui, veteres praebere secundam personam. — No- 
vo modo et ab aliorum explanatione prorsus alieno Hahm vertit : a saeculo non au- 
diunt neque percipiunt : deum praeter te sibi faciunt in quo spem ponant; vult 
A2m9 esse substantivum fiduciam, exspectationem ; sed tale substantivum alibi non 
invenitur ; dein cur subito iterum numerus singularis facit, postquam bis pluralis 
antecessit? num oculus facit? Demum ea versio contextu relicitur. 

Sunt qui particulam utinam etiam ad v. & repeti velint eamque ex v. 1 longo 
intervallo aecersant ; sed conatu et labore in vanum impenso ! Nam qui cum gaudio 
iustum exercet, is habet Deum amicum, el sententia : ulinam occurreres ei qui lae- 
tabundus iustitiam exercet, est pro norma veteris testamenti plane inaudita. 


€) Quomodo venia sit efflagitanda 64, 5-18. 


Ut re adeo desiderata potiantur, in ultima sententia vates viam iam 
monstravit. Verum quantum abest populus ab ea laetitia et alacritate in 
adimplenda iustitia? Unde « nobis autem propterea non solum non 
occurris, sed neque clamantibus respondes, quia peccavimus, et ideo 
iratus nobis es » (For. Men. Tir.) : v. 8 « Ecce tu iratus es, et peccavi- 
mus; in ipsis fuimus semper et salvabimur »? — qui veniam precan- 
tur castigatione Dei pressi, hanc castigationem sibi iusta Dei ira infligi 
fateantur, fateantur se peccasse et peccasse diu et in peccatis quasi 
obduruisse; at spem veniae ne abiiciant. Haec omnia vates hoc loco 
docet. Ultimum membrum lege per interrogationem, qua ut spes veniae 
innuitur, ita tamen omnis praesumptio excluditur et salutaris potius 
timor indicatur (cf. Malv. I. Schegg, Rohl. Sein. Del.); sed posset 
etiam concipi quasi quaestio indignantis : ut peccatores adstamus iam 
diu et hac ratione permanentes in peccato nobis salutem promittimus? 
Alii affirmative legunt et certam enuntiari spem volunt q. d. et tamen 
misericordia tua salvabimur (S. lier. Thom. Mald. Sa, Men. Gord. 
Calm.). LXX h.l. nihil de salute efferunt, sed : ecce tu iratus es et 
omnes peccavimus, propterea erravimus; sed textum hebr. exprimunt 
Syrus, Sym. S. Hier. Chald. 


Ceterum varia est eius sententiae acceptio. De tempore anteaeto salvati sumus 
aliqui explieant. (Sanct. Mar. Lap.); For. et eandem proponit explanationem et 
aliam per interrogationem, at eo sensu q. d. minime salvabimur. Illud iz iis plerique 
referunt ad peccavimus. Alii tamen non ad hoc verbum, sed ad substantivum quod 
praecedit scil. in viis tuis accommodantes explicant vel : si in iis (viis tuis) perpetuo 
mansissemus, tune servati fuissemus (Malv. III. Grotius, Starck), vel : aberravimus 
in iis (viis tuis) a priscis temporibus et vero servaremur (Ros.)? vel : in iis (in po- 
pulo Israel) est aeternitas et nos servandi sumus (Hahn). Alii referunt in iis ad ira- 

tus es : iam diu substamus irae tuae et. poenae (cf. Ges. Hitz. Kn.). Denique non 
defuerunt qui coniectura loco opem ferendam esse putarent ; legunt enim Lowth, 
"Koppe, Bauer, Or. non salvabimur sed YU52 et defecimus vel Ewald, Kn. Cheyne 
yna et aberravimus (cf. LXX). Etiam pow Dii mutationes subiii; vel rescripse- 
runt 533 o5yr3 propter facinora nostra, quae mutatio audaeior est et nimium a 
literis textus recedit; undé iterum aliam excogitarunt coniecturam Bownanz de 
facinorosis (cf. Ges.) ; de verbo ow cf. Is. 26, 10. Ps. 71, &. At sensus textus hebr. 
non tot difficultatibus obnoxius est, ut tali violenta indigeret emendatione. Nam quae 
sequuntur ei potius testimonium ferre videntur. Primo enim a v. 6-7 exponitur illud 
iratus .es e£ mos peccavimus ; a v. 8-9 autem explicatur Spes et fiducia, ergo illud 
salvabimur. Qua consideratione adhibita textus ommino retineri potest, praesertim 
cum (exceptis LXX) veterum testimoniis satis fulciatur. 


Iam humili confessione illud peccavimus et iratus es exponitur, ut 
Deus per agnitionem culpae et miseram populi conditionem ad miseri- 
cordiam flectatur; quare ut est humiliter sese accusantium, flagitia gra- 
viter denuntiantur v. 6 « et facti sumus ut immundus omnes nos et 
quasi pannus menstruatae wniversae iustitiae nostrae, et cecidimus 
quasi folium universi et iniquitates nostrae quasi ventus abstulerunt 
"0$ »; — duo priora membra epexegesin constituunt ad peccavimus; 
immundum intellige vel gentilem, qui eo nomine vocabatur, et refer 
verba cum Sanct. ad 63, 19; vel explica cum pluribus (Men. Tir. Del. 
Naeg.) deleproso, qui peculiari ratione immundus vocari potest. Lepra 
bene exhibet miserum statum quo totum corpus reipublicae est infec- 
tum et foedatum (cf. 1, 6). Iam id quod Deus 51, 12 postulaverat, ipsi 
sui accusatione agere student; denuntiant iustitias suas tamquam sor- 
des maximas et abominationes. Si quid antea gloriati sint de iustitia sua 
vel de observatione caerimoniarum vel de oblatione sacrificiorum, si se 
innocentes iactaverint (cf. 1, 10; 99, 13; 58, 2), iam talem gloriationem 
quam maxime possunt retractant; « quidquid videmur habere iustitiae, 
panno menstruatae mulieris comparatur » (S. Hier.); cf. 4, 4. — Duo 
membra ultima iram Dei exhibent et poenam irrogatam . Respublica emar- 
cuit, arbor olim florida emortua est (cf. 1, 30; 6, 13); omnes vigore 
privati ad tabem quasi et maciem redacti sumus et demum turbine et 
tempestate hostili respublica est eversa, populus abductus et abreptus 
in regiones alienas. Victi et deiecti sunt, facile, sicut ventus facile folia 
deiecta, dispellit (cf. 40, 94. Iob 30, 22); vide ad 22, 1'I. 

Iterum duo illa membra peccavimus et iratus es v. & alio modo decla- 
rantur; qui enim vere dolet de iniquitate admissa, non tam facile tristem 
earum memoriam derelinquit; qui precatur veniam, quo magis eam 
exoptat, eo magis preces iterat, denique iis qui audaci praesumptione el 
pietate fucata se iustos existimant (38, 2. 3), iterum atque iterum ini- 

quitates sunt proponendae, Unde v. "1« mon est qui invocet nomen 
tuum, qui consurgat et teneat te; abscondisti faciem. tuam a mobis et 
allisisti nos in manu iniquitatis nostrae » ; — omnes esse peccatores, 
neminem pie supplicare Deo, dicitur accommodate ad flagitantis et dolentis 
animum et ut haec necessitas doloris et sinceri ad Deum reditus clare exhi- 
beatur iis qui falsa pietate vel securitate sibi blandiuntur; simili modoin 
psalmis quandoque preces funduntur. Hebr. qui sese excitet ad adhaeren- 
dumtibi, qui scil. excusso somno sese incitet, ut omni studio Deo precibus 
quasi vim intentet ad opem obtinendam (Osor.), qui ergo simili modo 
quo 62, 1 indicatur, maximo desiderio saluti obviam feratur; « vera 
oratio est cum sui ipsius exsuscitatione tamquam ad rem seriam et 
magni ponderis excutere desidiam, avocare ab aliis omnibus animum et 
magna animi contentione ad deprecandum Deum accedere; hoc qui 
facit, tenet Deum seu apprehendit quasi manu et ne elabatur tenet, ut 
sententiam revocet neque prius abeat quam nobis benedicat » (For.). 
Iste ipse languor et haec desidia refertur ad poenam et ad gratiae sub- 
tractionem ; hebr. quia. abscondisti faciem, suum favorem populo sub- 
traxit, iis irascitur; unde etiam liquefecisti nos in manum iniquitatum 
nostrarum (hebr.) i. e. « tradidisti nos peccatis nostris, ut illa nos com- 
minuerent, resolverent et omnem virtutem nostram exhaurirent, ut 


consistere prorsus nequeamus et sicut cera quae liquescit laberemur et. 


tota respublica nostra, regnum, cultus, religio, dignitas et. quidquid 
virium est evanescerent » (For. sim. Vat. Osor. Mald. Mar. Malv. 
Lap. ). Nota quantopere vates nexum efferat qui adsit inter peccatum 


et ruinam (cf. 3, 18) ; « has enim vires habet iniquitasin sui auctores » : 


(Lap.); necessitate enim peccatum gignit ruinam; nam est venenum 
quod dulce videtur, at dolores et mortem affert; cf. Iob 20, 12-14. Unde 
in manum i. e. in potentiam et vim exitialem iniquitatum tradi et ita 
tabescere dicuntur. 

Postquam propheta duo illa in v. 5$ ram Dei et peccata populi chia- 
stice exposuit in v. 6 et 7, iam tertium quod eodem in loco enuntiabatur, 
spem salutis, tangit et quibus rationibus fulciatur et foveri debeat magna 
precationis instantia docet; ita v. 8 « et nunc Domine, pater noster es 
tu, nos vero lutum, et fictor noster tu et opera manuum tuarum omnes 
nos »! — cf. 63, 16; 43, 1. 21; effert Dei benevolentiam, qua populum 
sibi formavit; huic opponit fragilitatem et imbecillitatem, qua ad mise- 
ricordiam commoveatur eo magis quia opus manwwm suarum non dis- 
perdet Deus, sed sibi ipsi debet, ut illud servet, exaltet, ornet ; cf. Iob 
10, 8. 9; Is. 29, 16; 45, 9. Deus creator omnia diligit quae creavit 
(Sap. 1, 14; 41, 25); singulari ratione autem homini creando operam 
impendit, unde ipso formationis modo eum prae ceteris creaturis hono- 

ravit. Utut hoc in universum verum est, ita praeclariore modo valet de 
populo electo quem sibi non sine praeternaturali interventu ex Abraham 
formavit et tantis curis ac miraculis educavit. Et cum simul sit pater, 
qua voce vere paterna sollicitudo ac clementia declaratur, nos autem si- 
mus lutum, fragiles, maxima adest et ratio spei pro homine et ratio mi- 
sericordiae pro Deo; cf. Ps. 102, 43. 44 : « quomodo miseretur pater filio- 
rum, misertus est ... quoniam ipse cognovit figmentum nostrum; re- 
cordatus est, quoniam pulvis sumus ». In /uto simul declaratur quam fa- 
cile Deus possit si velit res collapsas restituere et homines ipsos ad verae 
iustitiae conditionem revocare eosque ad suam imaginem renovare vel 
figurare. Cum igitur possit et facile possit et suo ipsius honori debeat, ut 
attrita populi conditio sanetur, adest cur maxima fiducia animos 
in tribulationibus sustentent atque confortent. 

Quare ex Dei clementia et hominum imbecillitate enascitur petitio : 
v. 9 « ne irascaris, Domine, satis et ne ultra memineris iniquitatis nos- 
trae ; ecce respice, populus tuus omnes nos »! — duo petuntur, ne iram 
usque valde (hebr.) usque ad extremum sinat excrescere, neve in perpe- 
tuum iram servet semper memor iniquitatis (cf. For.); ecce, considera 
(hebr.); imploratur ut benigne consideret et rationem habeat omnes esse 
populum suum, omnes hoc nomine salutis et gloriae contineri et ratione 
electionis a Deo factae ipsius esse, quare ne ipse suum opus et suam 
electionem repudiet. Quam ardenter vates supplices ad Deum manus 
tendat, ex 1? ecce et particula N2 post imperativum in ipso loquendi mo- 
do apparet. — Ita tria illa quae in v. 5 sunt indicata vates exposuit et 
firmissimam rationem spei attulit ipsam Dei electionem quae irrita 
fieri nequit; nam quia elegit hunc populum prae aliis, sibi ipsi et ho- 
nori suo et gloriae debet, ne eum sinat in miseriis tabescere. Quare va- 
tes hac ratione in considerationem adducta id ultimatim tangit quod ipse 
Deus tamquam gratiae praestandae causam exhibet : propter me, propter 
me faciam (48, 11). Et hac suprema et valentissima ratione precatio claudi 
potuit et probabiliter forte ab Isaia est conclusa. Quae enim sequuntur, tem- 
pore exsilii quo haec petitio certe piis Israelitis erat familiaris, videntur 
esse addita eo modo quo eodem tempore similia quaedam aliquibus psal- 
mis addita sunt (cf. Ps. 50, 20. 21), quibus etiam magis ad illam tem- 
poris conditionem et calamitatem accommodarentur. 

Quantopere honor et gloria Dei agatur, longiore enumeratione propo- 
nitur v. 10 « civitas sancti tui facta est deserta, Sion deserta. facta est, 
lerusalem desolata est » ; — hebr. urbes sanctitatis tuae i. e. urbes 
sanctae tuae factae sunt desertum, "3Y2 proprie dicit regionem in quam 
greges ducuntur, pascuum; ergo id evenisse dicitur quod propheta "1, 
21; 6, 11 vaticinatus est. In talem pascui conditionem etiam mons Sion 

est redactus ; cf. 1, 25 et Lament. 5, 18: mons Sion disperiit, vulpes 
ambulaveruntin eo. Et Jerusalem facta est solitudo (hebr.). Immo v. 14 
« domus sanctificationis nostrae et gloriae nostrae, ubi laudaverunt te 
patres nostri, facta est in exustionem ignis et omnia desiderabilia nos- 
tra versa sunt in ruinas » ; — templum ipsum, habitaculum Dei, sacro- 
sanctum, in quo sanctitas et gloria Dei sese manifestavit et sanctitatem 
et gloriam populo quoque communicavit, quod donis quoque externo- 
rum erat insignitum et gloriosum (2 Par. 32, 23) et in quo tot psalmis 
et hymnis patrum divina maiestas celebrabatur, iam igne exustum et 
prostratum iacet. Aedificium illud adeo magnificum, gloria et gaudium 
Israelitarum et quaecumque demum iis erant in deliciis, domus, palatia, 
horti, omnia conciderunt et in ruinam et vastationem redacta sunt. 
Ecce, tanta amplitudine impleta sunt quae Isaias minatus erat : dies Do- 
mini super omne superbum etc. cf. 2, 12; ruit enim Ierusalem et Iuda 
concidit 3, 8 etc. 

Ex tanta miseria demum ad Dominum clamant v. 129 « numquid super 
his continebis te, Domine, tacebis et affliges nos vehementer » ? — se 
continere cf. 42, 44 et 63, 15; Deus /acet, dum populum in miseriis vi- 
tam degere permittit; vide de eo loquendi modo 42, 14 et 51, 11 et 62, 
1; neque id solum, verum nos affligit usque valde (hebr.) v. 9. Voces 
sunt quam maxime afflictorum et pondere calamitatum oppressorum; 
eosdem sensus relege in Lament. 


1. Oratio septima 68, 1-25. 


Anc. — Gentes Deuni quaerent et invenient, populus autem Israel 
contumax erit, sicuti nuncidololatriae et variis superstitionum generibus 
operam dant, quare poenam sceleribus debitam non effugient (65, 1-71). 
Attamen populus non abiicitur; reliquiae salvabuntur et hereditatem 
Domini possidebunt, dum rebelles gladio interibunt; servi enim Domini 
omni bonorum abundantia cum exsultatione fruentur ; rebelles aerumnis 
et maledictione conficientur (65, 8-16). Deus enim novam condit theo- 
cratiam coelum et terram complectentem, priore longe excellentiorem, 
in qua summa pax, sanctitas, beatitas imperturbate dominabitur et Deus 
suis cultoribus liberalissime praesto erit ; ita exsurget regnum pacis iam 
11, 6 seq. praedictum (65, 11-23). 

In oratione antecedente vates populum edocuit quomodo oporteat Deo 
iudici et vindici obviam ire, quomodo scil. oporteat sese praeparare et 
quos animi sensus induere, ut Messiam venientem secure videant, qui ut 
venturus est in salutem, ita tamen contumacibus et adversariis erit in 
ruinam (cf. 63, 3. 6). Ostenderat quippe vates iterato, qua ratione 

magna illa documenta de Messia et nova theocratia inservire possint et 
debeant ad populum erudiendum et spiritu theocratico imbuendum, 
functus officio prophetico quod in eo continetur et absolvitur, ut Domino 
paretur plebs perfecta. 

Eritne igitur populus vati suo et Deo per ipsum loquenti dicto audiens ? 
Respondet Deus in hac oratione : gentes audient et suscipient nuntium 
divinum ; populus vero Israel, uti nunc est sceleribus infectus et a Deo 
alienus, ita continuo Deo vocanti et invitanti resistet ; solum reliquiae 
salvabuntur (v. 8). Ita oraculum hoc in fine libri positum idem enuntiat 
quod prophetae in visione inaugurali ostensum est : arbor Israel caedi- 
tur, remanet solum truncus, semen sanctum (6, 13); maior pars erit 
rebellis e&t contumax (6, 9-11). Verum iis denuntiatur interitus ; ruinae 
malorum opponit propheta beatitudinem piorum, desiderans ut repetita 
admonitione et sorte adeo contraria duros animos percellat et ad meliorem 
adducat frugem. Demum novam terram novosque coelos, novum Dei 
regnum terram et coelum complectens magnifice describit omni felici- 
tatis copia abundans. — Deus igitur non obstante malitia et contumacia 
populi electi consilium suum de theocratia nova et universali in opus 
deducet ; exsurget regnum Dei, venient ab oriente et occidente gentes ut 
eius beatitate fruantur (v. 1) ; si filii regni eiiciuntur, sua culpa et per- 
petua in Deum contumacia eiiciuntur, quia videntes nolebant videre et 
audientes nolebant audire (cf. 6, 9 seq.). Hoc documentum quod Isaias 
toties per integrum librum inculcat, in hac quoque oratione clare pro- 
ponitur. 


4) Conversio gentium, Israelis rebellio 65, 1-7. 


Petierat propheta ut Deus memor gloriae suae populum sibi conderet 
et regnum divina sublimitate dignum. Respondet Deus talem sibi popu- 
lum futurum potissimum ex gentibus v. 4 « Quaesierunt me qui ante 
non interrogabant, invenerunt qui non quaesierunt me; dixi : ecce ego, 
ecce ego ad gentem quae non invocabat nomen meum »! Es hebr. quae- 
situs sum iis qui non interrogabant, inventus sum vis qui non, quaere- 
bant me; hisce ut bene monet Sanct. gentes describuntur : « quae 
optima gentium descriptio est, quae cum Deum verum ignorarent neque 
illum consulebant, cum sua sibi haberent oracula, neque quaerebant, 
cum quid ab illo praestari posset ignorarent »; i igitur qui eousque de 
Deo nihil compertum habebant, eum iam quaerunt 1. e. colunt, vene- 
rantur et eum inveniunt, in eo tamquam omnium bonorum auctore 
conquiescunt. Ipse vero Deus magna quadam alacritate et promptitudine 

eis se obviam fert, iis opitulatur, occurrit, promptissime assistit, qui 
antea nomen eius non invocaverant, nullum ei cultum praestiterant ; 
vel ex hebr. w?P qui antea non appellati erant ex nomine Iahvei. e. qui 
antea populus Iahve minime vocabantur. « Haec geminatio demonstra- 
tivae particulae (ecce ego, ecce ego) magnam addit vim et celeritatem 
orationi, quae speciem quandam exhibet abiturientis aut ad alios com- 
migrare parantis, ac si dicat Deus : en videte, quemadmodum ego vobis 
relictis ad eos discessum molior, a quibus hactenus ita alienus fui, ut 
nomen meum non invocaverint » (Sanet.). 

Iis autem opponuntur alii, quos Deus continuo invitabat sed qui conti- 
nuo renuebant v. 2 « ezpandi manus meas tota die ad. populum incre- 
dulum, qui graditur in via non bona post cogitationes suas » ; — hebr. 
ad populum refractarium YYO cf. 4, 93; expandi manus i. e. ut eos ad 
me invitarem et attraherem, ut eos ducerem, protegerem ; quibus igitur 
tota die i. e. continuo, sine cessatione (cf. 51, 13) opem suam offerebat et 
quos omni modo sibi coniungere et secum retinere cupiebat. Ipsi autem 
sese praebebant refractarios, contumaces ; continuo in viis incedebant 
idololatriae et scelerum, suas sequentes malas concupiscentias et prava 
consilia, non legem Domini. In hoc versu Iudaeos describi agnoscunt 
omnes. Atque revera quomodo aliter verba possent concipi? Cura Dei 
quam suo populo impendit lege data, institutione theocratica, continua 
missione prophetarum eorumque praedicatione et adhortatione, castiga- 
tionibus quoque immissis, minis propositis, datis promissis etc., haec, 
inquam, cura, quid est aliud nisi continua quaedam manuum expansio, 
invitatio perpetua et nunquam interrupta, ut tandem populus sequatur 
Deum suum? Verum maxima pars rerum gestarum populi electi eum 
exhibet rebellem in Deum et prophetas, abeuntem post prava animi desi- 
deria, aversum a Deo. Aeque certo et clare subsequentibus ostenditur, 
in hoc versu de Iudaeis esse sermonem. 

Iam si hoc constat, etiam constare debet contra recentiores plerosque 
in v. 1 non de Iudaeis, verum de gentibus sermonem fieri. Adest enim 
oppositio inter versum utrumque; in priore dicitur : quaesitus sum, 
inventus swm vel ut alii hebr. niphal vertunt vel explicant : effeci ut me 
quaererent, praesto sum, exaudio ; idque asseritur ratione habita eorum 
qui Dominum non inquisierunt et qui non ex nomine Iahve vocati sunt ; 
paucis ergo dicitur : Deus iam cognoscitur ab iis qui eum antea non 
cognoverunt neque populus eius vocabantur. In altero autem versu exhi- 
betur populus contumax qui continuae invitationi Dei refragatur. Adest 
porro talis oppositio, ut non sermo esse possit de bonis et malis inter 
Iudaeos, sed ut prior versus ad gentes debeat referri. Nam plane fieri 
nequit, ut, Israelitae ii dicantur Deum invenire qui eum non quaerebant. 

Tota haec sententia prima non potest accipi de Israelitis neque de bonis 
neque de malis. Non de bonis, quod per se patet; neque de malis, nam 
initio huius seriei reprehensi sunt : me etenim de die in diem quaerunt 
et vias meas scire volunt... rogant me iudicia iustitiae (88, 9. 3) ; ergo 
de iisdem non potest iam contrarium enuntiari. Porro Israel non potest 
vocari gens non appellata nomine meo; Israel enim est et appellatur 
nomine Iahve, est et appellatur populus Iahve, immo gloriatur ea appel- 
latione (48, 1. 2); similem habes explicandi rationem, si cum aliis 
hebr. intellexeris de gente in qua non est invocatum nomen meum ; nam 
in Israel invocabatur nomen Iahve, uti 58, 29 probatur, et idololatrae 
quoque in Iuda Dominum colebant simul cum idolis (cf. ler. 3, 2. Ez. 
20, 1. 30. 31; 23, 38. 39) ; unde ea appellatione populus Israel omnino 
non potest designari. Gentes vero apte ita describi et apte unice proba- 
tione non indiget. Deinde qui v. 1 quoque de Israelitis explicant, non 
vident quantam cum sequentibus contradictionem incurrant. Nam ab iis 
ex Israel qui Dominum non quaesierunt etiam non est inventus, i. e. iis 
qui nullam de Deo quaerendo sollicitudinem exhibebant salutem non 
praestat, eos repudiat, eos ruinae et interitui tradit (cf. v. 11. 13-16). 
Gentes autem, quae et nomine "5à in v. 1 et triplici descriptione tamquam 
gentes a Dei cognitione et foedere alienae describuntur, uti hoc loco 
ita saepius apud Isaiam exhibentur tamquam quae vocandae sint ad Dei 
cognitionem et quae huic invitationi prompte respondeant (cf. 2, 2 seq. 
11, 10; 14, 2; 19, 24; 42, 4; 44, 5; 49, 6. 22; 52, 15; 55, 5; 60,3. 
14; 61, 5), idemque vates 66, 20 effert; quare valde mirum est quod 
hanc acceptionem tamquam a contextu alienam aliqui traducunt. 


Quare interpretatio quam dedit S. Paulus Rom. 10, 20 etsi rem solis rationi- 
bus hermeneuticis expenderis, unice vera invenitur. Eandem interpretationem 
proponunt SS. Patres, quos' vide apud Reinkel. c. p. 393 et apud  Tailhan, 
Analvs. bibl. Kilber. I p. 399; eandem amplectuntur interpreteslatini, Reinke, 
Loch, Bade, Net. Troch. etex protestantibus Hendewerk, Hofmann, Stier, 
Naeg. Plerique autem interpretum protestantium et inter catholicos quoque 
Schegg, Rohl. Mayer intelligunt etiam v. 1 de [udaeis et argumentum quod 
inde petat S. Paulus pro conversione gentium vel prorsus Hrseu esse volunt 

' (ef. Del.) vel meram verborum ad alium sensum accommodationem (cf. Schegg, 
Mayer). Sed haec inconsiderate dicuntur. — Ut explicationem v.1 de Iudaeis 
suadeant, plerique vertunt niphal : potui quaeri, potui inveniri vcl quaeren- 
dum et inveniendum me obtuli, me exhibui ; itautidem sit cum sequenti ezpandi 
manus ; sed gratuito illa significatio pro niphaladstruitur. Habet enim vel notionem 


1. Quibus adde S. Ephr. qui explicite v. 1 de gentibus, v. 2 de Israel explicat. 
: Is4tas II. — 31. : 

reflexivam vel passivam etin hac significatione accedit sensusad niphal quod vocant 
tolerativum, quale habes Ez. 14, 3; 90, 3. 31 ; 36, 37 a verbo eodem Um (vulg. 
respondere). Neque ex Is. 55, 6 illa notio sequitur; nam sensus est: quaerite 
Dominum ibi, ubirevera invenitur ; ex qua sententia utique consequitur, eum posse 
inveniri; quia ab esse ad posse valet illatio, verum non valet illatio haec : ergo 
xxo32significat posseinveniri,ita ut inveniri non significet (cf. Ewald, Lehrb. 2. 193: 
b. c; Naeg.). Si ergo niphal in nativa sua significatione relinquitur, Deus revera 
dicitur quaeri, inveniri, minime autem solum potuisse quaeri et potuisse inveniri. 
Priore notione etiam veteres interpretes acceperunt : LXX éuoxvAs éyevínv, eóp£- 

0n; Aq. Theod. &stav4nv ; S. Hier. quaesierunt me, invenerunt; sensu pas- 
sivo Syrus et Chald. — Denique in altera acceptione molesta adest tautologia, 

cum in v. 4 idem enuntietur quod in altero. proponitur. Bene exponit versum 

utrumque Theod. : « gentibus per orbem terrarum innotui ; lucem viderunt qui 
crant in tenebris, auctorem suum cognoverunt qui nesciebant, thesaurum inve- 
nerunt qui non. quaerebant; qui prophetas non habebant, in eum quem illi 

praedicabant credunt. Gentes ergo quae prophetam nullum acceperunt, benefac- 

lorem agnoverunt, ipsi vero quibus nullum defuerat genus providentiae, nul- 

lam utilitatem retulerunt, sed in solita iniquitate permanent ». S. Thom. expli- 

cat v. 1 de Iudaeis, at dicit mystice valere de gentium conversione. Verba 

expandi manus apposite accommodant ad manus Christi in cruce expansas, 

quibus ostenderit quam paratus sit ad eos suscipiendos; ita multi SS. Patrum ; 

cf. For. Lap. etc. : 


Iam quaenam sint viae et cogitationes populi refractarii quem frustra 
ad se invitat tota die (cf. 28, 24; 52, 5; 62, 6), pluribus explicatur 
v. 8 « populus qui ad. iracundiam provocat me ante faciem meam 
semper, qui immolant in hortis et sacrificant super lateres » ; — statim 
iniquitatis culmen, idololatria, turpissima foederis initi violatio effertur 
Atque tantum facinus committunt «ante faciem meam; verba sunt 
"2 5v eadem quibus in decalogo dicitur : non habebis deos alienos 
coram me (Ex. 20, 3. Deut. 5, 1); nunc vero aperte coram Domino, 
ante faciem eius, i. e. impudentissime, ita ut eum minime vereantur 
neque peccatum suum abscondere nitantur, idolis supplicant. Insuper 
cum facies Dei saepius dicatur de Dei in templo praesentia (cf. 1, 12. 
Lx. 23, 15; 34, 13. 23. Deut. 31, 11. 14 Sam. 1, 22 etc.), cogitari 
poterit idololatria in ipso templo exercita (cf. 57, 8); unde simul 
haberetur indicium reprehensionem hanc factam esse ante exsilium; 
in hortis immolare vide 1, 29; 51, 5; super lateres i. e. in aris late- 
ribus obductis. Ipsa haec altaria iam dicunt cultum superstitiosum ; 
ex lege enim mosaica altare de terra erat faciendum vel de lapidibus 
non sectis vel de lignis setim et aere obducendum (cf. Ex. 20, 24; 271, 
1; 30, 1). Perperam censent aliqui (Del. Naeg. Or.) propter lateres nos 

amandari ad Babyloniam, in Pentateucho enim lateres solum comme- 
morari de aedificiis in Babylonia et Aegypto erectis; sed propius quam 
Pentateuchus et historiae illae vetustissimae nobis adiacet id quod 
apud ipsum Isaiam legimus a Samaritanis dictum : lateres ceciderunt 
(9, 10). Alii (Ges. Hitz. Ewald) tegulas tectorum intelligunt, cum in 
tectis quoque idololatriam exercitam esse prophetae referant (cf. 4 Reg. 
28, 12. Ier. 19, 13; 32, 29. Soph. 1, 5); at vix probabile est tecta vocari 
lateres; in hebr. suffientes super lateres, thus adolentes, aromata 
cremantes in honorem idolorum; « apta enim sunt testacea vasa ad 
incendendos odores quae nullum ex se odorem vi ignis reddere possunt 
neque etiam aduri; quare olim super lateres suffiebant et odorifera 
-adolebant » (For.). 

Cum idololatria varia iunguntur superstitionum genera v. 4 « qui 
habitant in sepulcris et in. delubris idolorum dormiunt, qui comedunt 
carnem suillam et ius profanum in vasis eorum »; — hebr. qui sedent 
in sepuleris et im (locis) custoditis pernoctant; prius sane refertur ad 
necromantiam, ad responsa a mortuis postulanda (ita Osor. Mald. Sa, 
Mar. etc. et plerique recentiorum). Necromantia enim et evocationes 
mortuorum in usu erant (cf. 4 Reg. 98, 7. 4 Reg. 24, 6. Is. 8, 19), 
lege autem prohibebantur (Deut. 18, 11). Alii pauci (Vitringa, Ges. 
Hahn) explicant de inferiis, feralibus, februationibus, de sacrificiis 
in sepuleris pro manibus oblatis; sed cur dein sedentes? In locis 
custoditis pernoctare forte dicitur de celebratione mysteriorum in antris 
et cavernis facta, vel cum LXX xouóvcat 3v 'évóxvia et cum S. Hier. : 
« in delubris idolorum, ubi stratis pellibus hostiarum incubare soliti 
erant, ut somniis futura cognoscerent; quod in fano Aesculapii usque 
hodie celebrat error ethnicorum multorumque aliorum, quae non sunt 
aliud nisi tumuli mortuorum ». Syrus : pernoctant in speluncis; Chald. : 
et cum cadaveribus filiorum hominum morantur; Aq. et Sym. : &v 
sole Buxcernonpésotg ab)utápsver. De. qua re varios veterum locos vide apud 
Sanct. Ges. Winer (s. v. somnia) Ros. etc. — Comedere carnem suil- 
lam probabilissime refertur ad epulas sacrificales; sues enim in variis 
sacrificiis esse immolatos certum est (cf. Movers, Phoenizier I p. 219 
seq. Ges. Kn. Naeg. Reinke); esus autem eiusmodi carnium etiam 
profanus severe interdictus erat lege; cf. Lev. 11, "1. 8. Deut. 14, 8. 
9 Mach. 6, 18. 21; 71, 1. Fortasse ultimum quoque membrum ad epulas 
sacrificales refertur vel ad convivia quae cum gentilibus instituuntur, 
in quibus leges mosaicae de cibis minime observabantur ; communiter ver- 
tunt: frusta. abominationum vasa eorum (hebr.) i. e. in vasis suis vel 
scutris cibi adsunt abominandi. Alii (Fiirst, Kn.) hic cernunt describi 
legosxoxiay : Vasa i. e. adiumenta et subsidia vel instrumenta quibus res 
futuras divinare conentur sunt iis frusta ea quae idolis immolabant. 

In hebr. kethib est p35 quae vox vi verbi (ef. Ps.. 7, 3) discissum, fragmentum 
significare videtur; qeri h. l. praebet j»w3 ius vel iusculum ; cf. Iud. 6, 19. 20; 
quam vocem LXX, Syrus et S. Hier. exprimunt et nonnulli codices hebr. et editio- 
nes referunt (cf. de Rossi). LXX praeterea aliter iungunt : comedentes carnem suil- 
lam et ius (ouv) hostiarum, profana omnia vasa eorum. Syrus : polluentes cadavc- 
ribus indumenta sua. 


Atque eiusmodi mysteriis et superstitionibus initiati se magna super- 
bia prae aliis efferunt de sua munditia et sanctitate insolenter glorian- 
tes : odi profanum vulgus et arceo; v. 5 « qui dicunt : recede a me, 
non appropinques mihi, quia immundus es »! — hebr. proprie 
«ppropinqua tibi i. e. sta apud te et ideo : procul esto a me (cf. Maid. 
Mar. For. Malv.), quia sanctus sum tibi, i. e. ne parum reverenter ad 
me accedens iram numinis in te suscites, cui ego consecratus sum; 
« ne si hominem sanctissimis sacris initiatum tetigeris, inexpiabilem 
religionem in te suscipias » (Osor.). Uti sanctuarium rebus profanis 
laeditur in sacra dignitate, ita numen et sacram suam dignitatem profa- 
nari asserunt aliorum attactu. Ergo quo magis abominationibus idolorum: 
se tradunt, eo magis se sanctos existimant, cum tamen ex lege idolo- 
latria maxima sit immundities et abominatio. Ita plerique recentiores 
verba concipiunt. Atque profecto si tanto cum contemptu veros cultores. 
Dei tractabant et sibi peculiarem attribuebant dignitatem, quantopere a 
Deo eiusque lege alieni fuerint satis superque declaratur. Eadem videtur 
esse sententia S. Hier. : « in tantam dementiam veniunt, ut quicumque 
eorum non fuerit similis eum quasi perditum detestentur » (sim. 
Sasb.). Alii id ab eis dici volunt gentilibus, quos arceant a suo con- 
victu, ne quid maculae ab eis traherent (Sanct. Lap. Men. Tir.); 
delinearetur ergo superbia qua Iudaeus etiam idololatra se efferret 
contra gentiles (forte similiter ut Rom. 2, 17-21); at de societate gen- 
tilium vitata certe non reprehenderentur a propheta; neque ea superbia 
talis foret iniquitatis, qualem hoc loco post alia scelera et ante gravis- 
simam poenarum denuntiationem exspectamus. 

Verum quantopere isti iram Dei provocent et quantis poenis sint ca- 
stigandi, graviter explicatur : « isti fumus erunt in. furore meo, ignis 
ardens tota die »! — « eritis fumus, ignis ardens qui de meo furore 
accensus est » (S. Hier.). Deus qui est ignis ardens atque consumens 
eos apprehendet et incendio immisso eos reddet quasi ignem iugiter 
ardentem, ut toti quasi in ignem et fumum converti videantur; cf. 1, 
315; 5, 24; 9, 18; 10, 17 ; 41, 14; « perpetuo materiam iracundiae meae 
subiiciunt, ut in illos incendar et indignationis meae flammis eos exu- 
ram » (Osor.). Considera quam graviter describatur poenae magnitudo : 

erunt ignis ardens continuo. Ita autem enormitate scelerum exigitur 
v. 6 « ecce seriptum est coram me; mon tacebo, sed reddam et vetri- 
buam. in sinum eorum; v. "1. iniquitates vestras et iniquitates patrum: 
vestrorum simul, dicit Dominus, qui sacrificaverunt super montes et 
super colles exprobraverunt mihi, et remetiar opus eorum primum in 
sinu eorum »; — tota eorum iniquitas est inscripta in monumentis Dei 
ad iudicium ; « omnia enim nostra peccata patent Dei oculis et in his 
scripta sunt libris, de quibus in Daniele legimus : throni positi sunt et 
libri aperti » (Dan. "1, 10. S. Hier.) ; sim. S. Cyr. ; cf. Deut. 32, 34 : 
nonne haec abscondita sunt apud me et signata in thesauris meis, ego 
retribuam eis in tempore et mea est ultio — ita Malv. For. Lap. ; sim. 
Osor. Sanct. Sasb. Mar. Men. et illustratione a contrario a libro vitae 
adducta Mald.; censentur enim res nostrae scriptae et repositae apud 
Deum ; cf. 4, 3; 49, 6. Ps. 138, 16. Ier. 17, 4. Alii decretum Dei et 
iudicium designari volunt (Vitringa, Hahn, Naeg. Troch.), uti scribi 
dicitur Iob 13, 96. Ier. 92, 30. Dicit se non quieturum, nisi antea 
(EN *5 cf. 55, 10. Gen. 39, 91. Lev. 992, 6. Ruth 3, 18. Iud. 15, 7. Del.) 
plene reddiderit et in eorum sinum et caput verterit facinora illorum ; 
in sinum metaphora est deprompta a sinu vestimenti in quo munera 
v. g. et dona reconduntur (cf. Ruth 3, 15. Ps. 78, 12. Ier. 39, 18. Luc. 
6, 38). Iniquitates patrum eo sensu puniuntur in filiis, quia uti fit in 
calamitate quadam universo populo communi, quae maiores peccarunt et 
filii eorum vestigiis insistentes addiderunt eam tandem ruinam reipu- 
blicae attulerunt et eas aerumnas et tribulationes advexerunt, quas nunc 
luunt. Similis est locutio : implete mensuram patrum vestrorum; 
« peccaverunt quidem et qui tunc in vivis erant quando haec ab Isaia 
' denuntiabantur et qui iam ante vita fuucti fuerant, nondum tamen illam 
impleverant peccatorum mensuram, ad quam Deus statuerat urbe ac 
templo deletis gentem illam duro atque aerumnoso exsilio mulctare; 
impleta ergo ab impia atque infelici posteritate peccatorum mensura 
quam ad summum fere usque parentes impleverant dederunt filii poe- 
nas, quae tam suis quam parentum peccatis debebantur » (Sanct.). Non 
tacebo i. e. non dissimulabo, non patiar inultum, sed ulciscar (Sasb.) ; 
cf. 49, 14; 62, 1. Denuo designat idololatriam tamquam omnium malo- 
rum fontem et originem : incensum adolebant in montibus et in collibus 
Deum ignominia afficiebant (hebr.); vide 57, 5 seq. Et hanc idolola- 
triam vocat opus eorum primum, facinora illa iam a longo tempore 
et fere ab initio foederis patrata (cf. Ez. 20, "1 seq.) quae reliquorum 
malorum segetem progignebant amplissimam. — Hebr. plerumque 
concipiunt : et retribuam iis prius mercedem, id quod meriti sunt (cf. 
Reinke, Net. Rohl. Sein. Del. Naeg. Or.); at cum de improbitate 

patrum sermo sit et ista iure opus vocari possit primum, pro quo poena 
repetatur, acceptio illa quam praebent LXX &xc£óoo «& Egtz axo», Syrus 
et S. Hier. videtur praeferenda, praesertim cum illud prius retribuam 
indigeat suppletione quam illi utique tacite faciunt sed quae hic non adest: 
et dein dabo salutem. Sed sensus aeque aptus, immo melior est idem 
quem simili rerum concursu Christus indicavit dicens : ut veniat super 
vos omnis sanguis iustus qui effusus est super terram etc. (Matth. 93, 
33) ; ita For. explicat addens esse certum numerum certamque mensuram 
peccatorum quae cum impleatur regna et imperia everti. 


b) Sortes bonorum malorumque diversae 65, 8-16. 


Verum ex ruina populo intentata secundum normam ab initio aped 
Isaiam promulgatam reliquiae salvabuntur ; v. 8 « JIfaec dicit Dominus : 
quomodo si inveniatur granum in botro et dicatur : ne dissipes illud 
quoniam benedictio est, sic faciam propter servos meos, ut non disper- 
dam totum » ; — hebr. quemadmodum si inveniatur mustum in wva, 
dicitur : ne perdas... sic faciam ; adest enim in Israel semen sanctum, 
adest argentum, quod excoctione a scoriis sit purgandum (cf. 1, 25; 

. 6, 13) ; non tota vinea est corrupta, adsunt boni, utique numero pauci, 
id quod comparatione exprimitur : in uva id servatur quod bonum est, 
etsi sit parvum. Servantur ergo reliquiae propter servos meos, sicuti 
tempore anteacto saepius regnum servatum fuit propter servum meum 
David; vide 3 Reg. 11, 11-13. 32-39 ; 15, 4. 5. 4 Reg. 8, 19; 19, 34. 
2 Par. 21, 71. Uti saepius apud Isaiam iam deprehendimus (cf. 1, 6. 22 
seq. 9, 15), comparatio modo instituta in sequentibus declaratur v. 9 
« et. educam de lacob semen et de Iuda possidentem montes meos, et 
hereditabunt eam electi mei et servi mei habitabunt ibi »; — ex lacob 
et ex luda, ex Israelitis sensu strictiore, et ex ludaeis colligentur ad 
instaurationem theocratiae, revertentur in terram palaestinensem, in 
terram Domini, quam denuo possidebunt; montes meos cf. 8, 8; 14; 
285. Ex. 15, 1'I. Deut. 11, 11. Ez. 34, 13 etc. Indicatür itaque reditus 
ex exsilio tamquam initium instaurationis ; de qua re vide 14, 1. 9; 40, 
3 seq. Os. 2, 15; 3, 5. Am. 9, 8-12. Mich. 2, 12. 13; 4, 6; '1, 11 seq. 

Iam pauca illa grana in botro cum iis adsit Dei benedictio amplum 
praebebunt proventum, semen illud parvum in maximam Deo favente 
excrescet messem, — qui revertentur pace et securitate fruentur v. 10 
« el erunt campestria in caulas gregum et vallis Achor in cubile armen- 
torum populo meo qui requisierunt me » ; — hebr. et erit Saron in 
pascua ovium; uti S. Hier. advertit : « pro campestribus in hebr. 

Saron ponitur; omnis regio circa Lyddam, Ioppen et Iamniam apta 
-est pascendis gregibus »; cf. 33, 9. Vallis Achor, « in qua quondam 
maledictio fuit atque supplicium (Iud. 7, 94-26) erit in armentorum 
requiem » (S. Hier.); vetus illa maledictio vertitur in benedictionem 
(cf. S. Cyr. Osor. Sasb. Lap.); olim erat populo terram ingredienti 
vallis illa fatalis, nunc autem erit, ut Osce loquitur 9, 153, vallis ad ape- 
riendam spem. Sita erat in finibus septemtrionalibus tribus Iuda et a 
Ierichunte septemtrionem versus. Erit igitur terra a parte occidentali 
(Saron) usque ad orientalem versus Iordanem i. e. regio tota gregibus 
ovium et armentorum abundans. Vita autem pastoricia symbolum est 
pacis et tranquillitatis; eodem modo vitam post reditum describit Mich. 
", 14. Indolem quoque instaurationis pacificam, a bellico strepitu et 
pompa mundana remotam, vates delineat; estque symbolum illud eo 
aptius quia regnum Messiae est regnum pacis (9, 6 ; 11, 6) et ipse Mes- 
sias tamquam pastor bonus populum suum colliget (40, 11. Ez. 34, 23) 
qui uti David ex radice Iesse et humili conditione egressus est ad pa- 
scendum populum, ita ipse quoque ex trunco lesse exorietur ad re- 
gnum pacis fundandum et ad thronum David possidendum (cf. 9, 71; 
11, 1). In terrae fertilitate, in pace, in bonorum abundantia et securitate 
simul declarari ex norma veteris testamenti adesse in populo veram 
morum sanctitatem, iam saepius animadvertimus (cf. ad Am. 9, 13; 
comment. in Proph. min. I p. 336 et vide Lev. 26, 3. 5. Deut. 28. 
29). 

Verum non erit pax impiis v. 11 «et vos qui dereliquistis Dominum, 
qui obliti estis montem sanctum meum, qui ponitis Fortunae mensam 
et libatis super eam, v. 49 numerabo vos in. gladio et omnes in caede 
corruetis, pro eo quod vocavi et non respondistis, locutus sum et non 
audistis, et faciebatis malum in oculis meis et quae nolui elegistis »! 
— a Domino alieni et aversi, montis Sion i. e. cultus Dei et promissio- 
num obliti mensam ponunt i. e. lectisternia parant pro Gad et pro Meni 
libamen implent (hebr.). Gad ut nomen appellativum fortunam dicit 
(cf. Gen. 30, 14 LXX £v «5yz), ut idolum (cf. Baal Gad) explicant de deo 
fortunae et in eo cernunt planetam cui a Iove nomen est, quam stel- 
lam Arabes maiorem fortunam appellabant, dum stellam cui a Venere 
nomen est inditum vocent minorem fortunam. Hinc fit, ut Meni de hac 
stella et de dea eius stellae praeside accipiant communiter (cf. Del.). 


Nomen loci Baal Gad los. 11, 17; 12, 7 invenitur. [n inscriptionibus ex 
Phoenice et Palmyra servatis nomen Gad saepius occurrit (Del.). De Gad iam 
adnotat Pint. : « rabbi Moses dicit esse eam stellam quam Iovem appellamus et 
rabbi David hie in commentariis etiam sidus quoddam esse ait ». Quid Meni 

significet, est valde incertum. Idolum hoe nomine appellatum, utrum alibi 
occurrat necne, non liquet. Nam nomen Abdmeni, servus Meni, quod in num- 
mis aliquibus aramaico - persicis  satraparum legi perhibetur ab aliis dubium 
esse declaratur (cf. Schrader in Handwoerterb. ed. Riehm p. 980) ; alii vocem 
comparant cum Mzy,. Mv, (cf. Movers, Phoenizier I p. 650; Kn. Sein.) i. e. 
cum deo Luno vel dea Luna. Deam Menam etiam novit S. Augustinus, quam 
praefecerunt menstruis feminarum (Civ. D. 4, 11) et quae testibus Diodoro 
(9, 56) et Nonno (Dionys. 5, 70 seq.) in Phoenicia et Africa adorabatur 
(Lel.). Sed tamen valde incertum remanet, num MZ» cum Meni cohaereat ; 
Del. Or. potius in eam inclinant sententiam adesse nexum cum idolo Ara- 
bum antiquorum Manát. Pro iis qui vatem in Babylonia vixisse contendunt 
iuvat annotate quod Del. dicit totam hanc idololatriae descriptionem ex mo- 
ribus Babyloniorum illustrari non posse, neque Lenormant (la magie chez les 
Chaldéens) inter plurima idolorum nomina chaldaica ullum afferre quod ullam 
cum Gad et Meni prae se ferat similitudinem. Lectisternia apud Dabylonios in 
usu fuisse patet quidem ex Baruch 6, 297. Dan. 14, 2 et ea quoque innuere 
videtur: Herodotus (1, 481) ; at sane nemo dixerit ea apud solos Babylonios 
in usu fuisse; epulae enim sacrificales omnes quid demum sunt nisi mensae 
diis instructae ? Ssabios quoque per lectisternia fortunae idolum coluisse refe- 
runt (Sehrader |. c.) ; et S. Hier. refert : « est autem in cunctis urbibus et 
maxime in Aegypto et in Alexandria idololatriae vetus consuetudo, .ut ultimo 
die anni et mensis eorum qui extremus est ponant mensam refertam varii 
generis epulis et poculum mulso mixtum, vel praeteriti anni vel futuri fertili- 
tatem auspicantes ». LXX praebent : írowdtovreg cQ Outuwovip vpdmehaw xxi 
mXnpoUvtee «7 10: xipxoux. Macrobius (Saturn. 1, 19) refert ab Aegyptiis dae- 
monem habitum esse solem et «j;a» lunam; si id verum est et si interpres 
graecus ex hoc more aegyptiaco est explicandus, adest vestigium Meni revera 
habitam esse deam Lunam. — Syrus in priore membro habet Gad, in alte- 
TO : temperastis crateres. Aq. et Theod. praebent «& uswe ; Sym. éxvóg uov. 
Chald. solum in universum de idolis et diis loquitur. 


Cum emphasi et paronomasia-meni, manithi-alludens ad ipsum nomen 
planetae eodem verbo utitur vates ad poenam denuntiandam (For. Malv. 
Sanct. Lap. ete.) v. 12 mumerabo vos in gladio etc. i. e. numeratos vos 
caedi tradam, unus e vobis non effugiet (Vat. Mar.) vel destinavi vos 
gladio et omnes vos ad mactationem. vos incurvabitis (hebr.) ; ut scil. 
vos incurvastis idolis (2, 9), iam incurvate cervices et colla praebete 
gladio ; incurvare vide 10, 4. Et quattuor demum modis ratio poenae 
affertur ex eorum contumacia, qua Deo vocanti et continuo docenti re- 
stiterunt et ea opere praestiterunt quae Domino sunt abominationi ; cf. 
50, 2; 66, 4. Mortem hanc et caedem unam esse ex poenis variis qui- 
bus rebelles puniendi sint, ex sequentibus colligitur; quamvis enim 
dictum sit : omnes vos ad mactationem, tamen alia quoque genera ca- 

sügationum denuntiantur : v. 13 « « propter hoc haec dicit Dominus 
Deus : ecce servi mei comedent et vos esurietis; ecce servi mei bibent. et 
vos sitielis; v. 44 ecce servi mei laetabuntur et vos confundemini ; ecce 
servi mei laudabunt prae exsultatione cordis et vos clamabitis prae do- 
lore cordis et prae contritione spiritus ululabitis »; — aitende grada- 
tionem : servi Dei iis quae ad vitam necessaria sunt abundabunt, prae- 
terea gaudio fruentur, immo iubilatione exsultabunt (hebr.) prae conso- 
latione animi ; impiis vero, ut iam 3, 4 minatus erat, fulerum panis et. 
aquae subtrahitur, ad inopiam accedet ignominia et opprobrium, demum 
corporibus animisque ita malorum mole prementur, ut prae moerore 
et angustiis vociferentur et eiulent. Illi igitur divinis beneficiis et vera 
beatitudine affluent, hi bonis spoliati et praesidio divino nudati malis 
miserrime succumbent. 

Insuper utrorumque sors longe lateque innotescet v. 45 « et dimit- 
telis nomen vestrum in iuramentum electis meis et interficiet te Domi- 
nus Deus et servos suos vocabit nomine alio, v. 46 in quo qui benedictus 
est super terram, benedicetur in Deo amen, et qui iurat in terra, iura- 
bit in Deo umen, quia oblivioni traditae sunt angustiae priores et quia 
absconditae sunt ab oculis meis » ; — poena eorum erit adeo conspicua 
et horrenda, ut nomen et sors eorum ad diras et imprecationes usur- 
petur; S. Hier. : « nomen vestrum erit in iuramentum, ut pro malorum 
exemplo vos habeant et detestentur talia sustinere et iurent sic : non 
haec patiar quae passus est populus Iudaeorum »; idem explicatius mi- 
natur Ieremias : et dabo eos in opprobrium et in parabolam et in pro- 
verbium et in maledictionem in universis locis ad quae eieci eos (24, 9); 
cf. Ier. 29, 32. Ita implebitur quod iam Num. 5, 21 dictum est : detque 
te Dominus in maledictionem. Porro maledictione omnium obruti mi- 
sera morte a Domino conficientur ; ita post maledictionem sequitur com- 
minatio mortis, uti idem habes ler. 24, 10. : et mittam in eis gladium 
et famem et.pestem, donec consumantur de terra. Neque enim illud ef 
interficiet te est formula imprecationis vel iuramentum exsecrationis 
quod h.l. a propheta inseratur (Mar. Kn. Or.), sed uti particula et in- 
dicatur et forma verbali ipsa demonstratur, mors tamquam poena a Deo 
infligenda proponitur; ita demum coelitus percussi fiunt in maledictio- 
nem, ut ab eorum sorte imprecatio usurpetur. Verba eo sensu esse acci- 
pienda etiam eo suadetur quia si formula ipsa iuramenti exsecrationis 
daretur, alterum. membrum quo comparatio contineretur vix posset 
deesse; vide Ier. 22, 29 : ponat te Dominus sicut Sedeciam et sicut 
Achab, quos frixit rex Babylonis in igne; cf. Gen. 48, 20. 1 Reg. 3, 1. 
— pum igitur impii omnibus sunt horrori et in eorum sorte entem 
cernitur documentum vindictae divinae, Deus servos suos electos singu-: 

lari ratione ad sui familiaritatem et bonorum divinorum communionem 
admittet, ita ut in novam quandam et sublimiorem conditionem evecti 
novo quoque nomine eoque honorificentissimo ab eo consafutentur. Quale 
sit nomen, vide ad 62, 2-4 et infra v. 23 : semen benedictorum Domini, 
vel cogita cum Mald. Sanct. Sasb. 62, 12 : populus sanctus, redempti 
a Domino; alii nomen cAristianorum designari volunt (S. Hier. Cyr.. 
Theod. Barh. Pint. For. Mald. Sa, Lap. Calin. Reinke, Bade, Troch. 
Naeg.), quae acceptio nimis videtur esse ad unum restricta neque ullo 
modo ante impletionem cognoscibilis; dein adverti debet vocari nomine 
non eam habere vim, ut nomen debeat revera geri vel in ore hominum 
versari (cf. ad "1, 14), sed solum rei virtutem vel naturam declarari, 
Servi Domini ad sublimiorem conditionem prae vetere foedere evecti 
—id enim in alio nomine imposito iure cernes—iam beata sua felicitate 
in se omnium oculos convertent, ita quidem ut quicumque sibi bona ap- 
precatur in orbe terrarum, ea sibi apprecetur per Deum fidelem et 
veracem. Ita ex hebr. (cf. Mald. Mar. Sanct. et recentiores). Cernuntur 
ergo in servis Domini promissa Dei adeo impleta et tam larga benedictio 
effusa, ut omnium vota illam appetant conditionem et in ea Deum veri- 
tatis et fidel sese eximio modo manifestasse fateantur. Unde cultus quo- 
que veri Dei in orbem terrarum propagabitur, quae cultus diffusio uno 
cultus genere, iurisiurandi scil. sacramento, declaratur (cf. 19, 18; 45, 
24; 48, 1), cum iam in orbe terrarum per Deum veritatis omnes iurent, 
eum igitur Dominum supremum agnoscant et venerentur. Ita per servos 
Domini cognitio Dei inferetur gentibus (cf. 42, 12). Haec autem cultus 
Dei propagatio plurimum promovebitur, quia Deus servos suos ea bo- 
norum copia et ea consolatione donabit, ut priores angustiae et clades 
iam oblivioni omnino tradantur; insuper ea sanctitate nova haec rerum 
instauratio praedita erit, ut veteres illae aerumnae etiam ab oculis Do- 
mini abscedant, i. e. ut Deus malorum praeteritorum iam non recorde- 
tur ad ea denuo inducenda (cf. Mald.); quod enim longe abest, abscon- 
ditum esse dicitur ab oculis (Sanct.); unde quia Deus novae theocratiae 
iam non illaturus est eas castigationes quibus veterem punivit et erudi- 
vit, illae absconditae esse dicuntur ab oculis Domini, illarum Deus iam 
non recordari perhibetur venia et indulgentia copiosissime collata, qua 
damna vetera eximie sunt reparata. Unde quantopere nova rerum con- 
ditio prae vetere eminentior futura sit, pluribus deinceps explicatur. 


c) Quam praecellens sit nova rerum conditio 605, 17-25. 
Cur in servos Domini ea bonorum copia sit effundenda, ut omnes 
"Lt . . . . m H 
sibi per Dominum bona sint apprecaturi, vates rationem reddit amplis- 

simam ex consilio divino quo Deus creaturam suam ad summum quod- 
dam gloriae fastigium perducere decreverit et regnum gloriae coelum 
terramque complectens condere statuerit; v. 17 « Ecce enim ego creo 
coelos novos et terram novam; et non erunt in memoria priora et non 
ascendent super cor » ; — i. e. priora iam non in mentem venient, iam 
non de illis occurret vel habebitur cogitatio. Statim ultima illa perfectio 
proponitur ad quam regnum Dei demum sit adducendum, quando revera 
coeli novi et nova terra consummatione saeculorum facta Dei gloriam 
et gloriam filiorum Dei annuntiabunt (cf. Rom. 8, 91. 9 Petr. 3, 13. 
Apoc. 21, 1). Ut enim beatitudo illa quam Deus servis suis parat in sum- 
ma sua perfectione exhibeatur et ut talis maledictioni illi et morti cui 
adversarii Dei succumbent efficaciter opponatur, iuremerito vates salu- 
tem messianicam describit qua coeli et terra nova gloria eaque perpetua 
donantur, quo facilius ex innovatione et gloria in ipsam creaturam red- 
undante ad gloriam servorum Dei fiat conclusio. Quod supra 81, 6. 16 
vates indicaverat, hic iam aperte declarat. Nova ergo theocratia innova- 
tionem et gloriam coeli et terrae efficiet, de qua demum in consumma- 
tione saeculorum futura libris novi foederis edocemur. Sed per se patet 
totam illam gloriam et innovationem non statim exorituram, verum per 
gradus quosdam et post indeterminata temporum spatia ad eam esse per- 
veniendum. Describit ergo vates etiam hoc loco theocratiam ex illa glo- 
ria ad quam tandem erit adducenda stadiis intermediis atque intervallis 
relictis; et apte quidem ita describit, quia ex consummata illa gloria 
quasi uno conspectu exhibetur, quantum sit illud quod Deus praepara- 
verit diligentibus se. 


Ita locus iste duce doctrina in sacris libris proposita exponendus videtur. Ea 
enim expositione verborum proprietas omnino servatur, quae eadem cernitur 9 
Petr. 3, 43. Apoc. 91, 4 seq.; habetur veritas rei, quia creatura revera erit 
glorificanda, et apte hoc gloriae fastigium et praecedentem descriptionem sortis 
bonorum absolvit et subsequentem eminentiam novae theocratiae orditur. Neque 
alienum est ab lsaia, ut ab ultima quasi rei perfectione exorsus eaque summatim 
proposita ad alia descendat intermedia et viam delineet qua ad summum illud 
erit perveniendum (cf. 9, 9; 52, 13; 54, 1; 60, 1)- De illa innovatione audi 
S. Hier. : « qui novitatem commutationem in melius et non elementorum arbi- 
tantur interitum. illo utuntur exemplo Ps. 101, 26. 27, in quo perspicue 
demonstratur perditionem et interitum non abolitionem in nihil, sed commuta- 
tionem sonare in melius ; quod intelligens et Paulus apostolus loquebatur : 
praeterit enim figura huius mundi (1 Cor. 7, 31) ; consideremus quid dixerit : 
figura praeterit, non substantia ». 

Alii in eoelis novis novaque terra loeutionem cernunt hyperbolicam, qua 

' magna quaedam et incredibilis mutatio in melius significetur (Mald. Sanct. sim. 

Osor.) vel designari nova de coelo auxilia, nova de terra beneficia (S. Tliom.) 
vel dici novos coelos, quia laetis cuneta videantur pulchriora (Mar.); sed haec 
utut veri aliquid continent, tamen verba adeo ampla et clara nimis extenuant. 
Alii in novis coelis terraque nova simpliciter cernunt Christi Ecclesiam hisce in 
terris institutam. et degentem (cf. S. Ephr. Pint. For. Lap. Men. Tir. Reinke, 
Bade), monentes in subsequentibus ea efferri quae non in beata aeternitate sed 
hisce in terris et in via ad patriam eveniant et Ecclesiam revera dici posse 
novum mundum, multo augustiorem et pulchriorem isto quem cernimus. Haee 
quidem vera sunt ; at in v. 17 de Ecclesia in terra constituta sermonem esse non 
evincunt. Nam docente revelatione verba aliquid etiam augustius sonant; cur 
ergo id hoc loco excludatur ? Nonne prophetarum est res describere ex summa 
et ultima perfectione ? Idque praeprimis valet in exhibenda salute messianica, 
quae uti revera aeternitatem complectitur et in ea tandem omni suo splendore 
et beatitate possidetur, ita eam proponunt haud infrequenter ea amplitudine et. 
pulehritudine iisque effectibus quae non adsunt nisi in aeternitate. [dem poteris 
etiam quandoque in subsequentibus observare ; felicitas enim describitur talis 
qualis vere haberi nequeat hisce in terris ; quamvis igitur describatur tamquam 
in conditione terrestri conclusa, tamen huius terrae limites excedere et superare 
videtur. Unde potiore iure explicabimus v. 17 de beata temporum plenitudine. 
Tempus et aeternitatem simul hoc versu comprehendi Troch. censet; at melius 
Sasb. Calm. de creaturae immutatione gloriosa capiunt; et inde ultima verba 
ita exponit Sasb. : « coelum et terra quae iam admiramini non erunt,semel. 
comparanda cum illis coelis et illa terra quae erunt post resurrectionem et omnia 
post resurrectionem erunt multo praestantiora » 


Novos coelos novamque terram iri praeparatum creatione et innova- 
tione Ierusalem tali, ut fiat sanctitatis sedes, exponitur v. 18 « sed gaw- 
debitis et exsultabitis usque in sempiternum in his quae ego creo, quia 
ecce ego creo lerusalem exsultationem et populum eius gaudium » ; — 
in hoc versu propheta ab ultima perfectione regni messianici quae futura 
est in aeternitate, a coelis novis et terra nova, descendit ad conditionem 
temporalem eiusdem regni, quam ita exhibet, ut centrum veteris theo- 
cratiae et ipsa vetus theocratia — loquitur enim de Ierusalem et de po- 
pulo theocratico — dicatur nova quadam creatione immutari adeo ut 
fiat exsultatio et gaudium. Idcirco magna quaedam annuntiatur innovatio 
quae ex parte Dei considerata sit creatio, ergo opus Dei modo quodam 
eximio ad efficientiam Dei referendum, ex parte vero veteris theocratiae 
talem inducat rerum mutationem, ut qui antea ob violationem foederis 
erant exsecrationi et aerumnis traditi iam non spirent nisi laetitiam et 
gaudium et hanc felicitatem etiam cum aliis communicent. Nova ergo 
theocratia adumbratur tamquam fons gaudii et exsultationis, tamquam 
verae felicitatis scaturigo ; unde bene in hebr. laetamini et exsultate in 

perpetuum de tali Dei creatione, qua implebitur quod dictum est 60, 5 
seq. 61, 3 et 62, 3. Quanta indicetur rerum mutatio usu nominum abs- 
tractorum, facile patet comparatione instituta cum 49, 14 et 51, 18 seq. ; 
« nunc creata dicitur lerusalem gaudens et exsultans, quialonge melio- 
rem statum nacta est quam cum sederet lugens et sordida » (Sanct.). 
Et quanta sanctitas futura sit in hac creatione divina, pulcherrime de- 
lectatione ea describitur qua Dominus sibi in ea complacet v. 19 « ef 
exsultabo in Ierusalem et gaudebo in populo meo et non audietur in eo 
ultra vox fletus et vox clamoris »;, — in gaudio Domini vide delinea- 
tam ex unà parte eximiam sanctitatem in theocratia relucentem, ex al- 
tera parte Dei amicitiam et benevolentiam et tenerrimam illam curam et 
ingens desiderium quo singulorum salutem prosequitur. Ergo consistit 
regnum fundatum in iudicio et iustitia (9, 7), nunc est Ierusalem plan- 
tatio fidelis, vinea meri, germen plantationis ad glorificandum (cf. 21, 
9; 54, 12 seq. 60, 21). Simul cum ablatione peccati cessant aerumnae 
et afflictiones et oppressiones; delineatur sanctitas ratione habita tem- 
poris prophetae, quo propter iniquitatem eiulatus et clamores oppresso- 
rum audiebantur. In oratione precatus erat vates ne perpetuo irasci 
vellet Deus, respondet Dominus quod non solum populus gaudebit sed 
ipse quoque exsultaret (For.). En quam abunde orationem vatis se sus- 
cepturum atque impleturum spondet! 
Novae theocratiae conditio felix et Deo accepta iam variis imaginibus 
ex norma veteris legis depromptis accuratius delineatur. Et primo qui- 
dem morte immatura neminem iri abreptum, verum longaevitatem fore 
illam quam in priscis patriarchis origini generis nostri proximis adfuisse 
sacrae literae docent v. 90 « non erit ibi amplius infans dierum et se- 
nez qui non impleat dies suos, quoniam puer centum. annorum morie- 
tur et peccator centum annorum maledictus erit »; — hebr. et non erit 
inde (scil. ex lerusalem) amplius infans dierum per pauculos solum dies 
vivens; omnes implebunt dies suos et tanta erit longaevitas ut si quis 
centum annos natus moreretur, is tamquam puer mortem obiisse cense- 
retur vel tamquam peccator morte praematura abreptus crederetur ; verte 
hebr. nam puer (tamquam) centum annos natus moreretur et. peccator 
(tamquam) centum annos natus maledicto abriperetur. Quid sibi vult 
haec longaevitas? hi dies ligni (v. 99) ita ut homines iuturnitatem ar- 
"borum assequantur? Duo puto a propheta spectari. Primo eum velle in 
vita diuturna quam homines magni aestimant et quae 1n sacra quoque 
Scriptura ut merces virtutis proponitur (Ex. 20, 12. Deut. 5, 16) statum 
eum designare, qui bonis omnibus abundet et imaginem quandam exhi- 
beat sanctitatis perfectae et ipsa. vitae longaevitate quam maxime similis 
depingatur vitae quae in paradiso fuisset transigenda. Secundo eum in- 

dicare in novo rerum ordine normas illas pro vetere fixas iam non eodem 
modo valere; nam ibi valet : defecerunt anni eorum (peccatorum) cum 
festinatione (Ps. 17, 33) et viri sanguinum et dolosi non dimidiabunt 
dies suos (Ps. 94, 24); generatim in vetere lege poenae temporales ,. 
transgressoribus erant propositae; sed alia erit indoles novae legis. 


Alio modo alii verba explanant. Qui millennium exspectant (chiliastae) et 
antiquiores et recentiores exponunt id fore ad literam in ea periodo (ef. de 
antiquioribus apud S. Hier. de recentioribus Del. Naeg.). De qua sententia vide 
quae notavi ad [s. 2, 4 et Mich. 4, 4. Alii impletione quadam minima contenti 
observant morbos pestiferos inter populos christianos iam non adeo grassari, ut 
olim inter barbaros et idcirco exspectari merito posse quo magis religio vera 
et vera animorum immo et regionum cultura propagetur, eo magis quoque fore 
ut vita hominum a periculis praematurae. mortis removeatur (cf. Mayer). Ple- 
rique tamen interpretatione quavis literali relieta ad sensum mysticum se reci- 
piunt. Neque ii uno modo vel concorditer. S. Cyr. : « in vocatione, inquit, per 
Christum et temporibus adventus neque immaturus neque senex inter se 
different ; nam omnes erunt perfecti et omnes implebunt tempus i. e. in virum 
perfectum evadeut et ad mensuram aetatis plenitudinis Christi. Adolescens enim 
i. e. gentilis populus erit centum annorum q. d. erit perfectus et mente canus et 
ad spiritualis aetatis summum gradum perductus. Perfectionis namque signum 
seu symbolum est centum annorum numerus ». Ín peccatore autem centum 
annorum cernit S. Cyr. eum qui perfectionem legalem adeptus iustitiam 
per fidem nolit accipere. Euseb. et Theod. ad tempus quoque referunt post 
resurrectionem, quando aequalis futura sit pro omnibus aetas; centenarium 
numerum designare aeternitatem ; sim. Procop. ; S. Hier. autem integrum re- 
linquit, utrum intelligatur post resurrectionem in secundo Christi adventu an post 
baptismum. Hanc explicationem de sanctitate per baptismum collata amplexi 
sunt multi : neminem iam esse infantem spiritu, sed omnes esse senes i. e. ma- 
turos, sapientes, virtutibus instructos, quia qui pii sint summam possideant 
Sapientiam, et pleni dierum quia vitam sibi comparent aeternam (cef. Pint. 
Sanct. Sasb. Malv. Lap. Men. Tir. Calm. Reinke, Loch). Sed de puero et 
peccatore centum annorum iterum dissentiunt. Alii enim membrum utrumque 
de peccatoribus explicant : homo centenarius, interim tamen puer sensu, morie- 
tur morte aeterna, et senex non implens dies suos maledictus erit (Sasb. Pint. 
Sanct. Lap. Men. Gord.) ; alii : etsi quis in pueritia moriatur, morietur meritis 
dives, ita ut de eo valeat; consummatus in brevi explevit tempora multa (Sap. 
4, 13. Mald. Tir.) vel Osor. : « omnes ad eam aetatis maturitatem pervenient 
quae non est annorum numero, sed integritate vitae definita» ; et quamvis peccator 
perveniat ad aetatem maturam, tamen infans erit, divinis diris obnoxius neque 
perfectam aetatem attigisse existimabitur. — Sed in hac explicandi ratione 
oportet confugere ad metaphoras apud prophetam inauditas et complura quibus 
res constituitur suppleri debent; quae duo documento sunt sensum prophetae 
ab interprete non esse recte perceptum. Quare hanc quoque descriptionem eo 

modo esse accipiendam existimo quo supra sirhiles descriptiones tamquam sym- 
bola rerum explicatae fuerant (2, 4; 414, 6; 44, 9; 43, 90 etc.). Vitam ergo 
beatam Deoque gratam et novam rerum conditionem a vetere diversam vates 
exhibet depingens diuturnitatem vitae ; ad quam descriptionem clarius efferendam 
etiam ultima pars versus referri debet sensu conditionato : si quis centum 
annos natus moreretur, iuvenis mortem obiisse censeretur vel existimaretur 
peccator Dei maledictione sublatus ; tanta ergo erit longaevitas, in qua simul 
quantus sit vitae vigor, quantum robur corporis, quanta rerum omnium salu- 
britas describitur. Hisce autem omnibus imago constituitur et symbolum. vitae 
felicissimae ; symbolum vero non eodem modo quo describitur impletum iri res 
est satis perspicua. 


Eandem felicitatem et sanctitatem, cuius indicium est prosperitas, ul- 
terius vates exhibet v. 21 « et aedificabunt domos et habitabunt et plan- 
tabunt. vineas et comedent. fructus earum; v. 99. non aedificabunt et 
alius habitabit, non plantabunt et alius comedet ; secundwm enim dies 
ligni erunt dies populi mei et opera manuum eorum inveterabunt » ; — 
in lege mosaica transgressoribus hae intentantur minae : frustra seretis 
sementem: quae ab hostibus devorabitur (Lev. 26, 16); domum aedifi- 
ces et non habites in ea; plantes vineam et non vindemies eam; fructus 
terrae et omnes labores tuos comedat populus quem ignoras (Deut. 28, 
30. 33), quorum singula quoties rebellibus evenerint, testes sunt libr 
historici (Iud. 3, 8. 14; 6, 4; 10, 9 etc.) et ipse Isaias (1, 7). Quia igitur 
haec cum manifesta allusione ad legem mosaicam iam non fore dicuntur 
quae alias pro peccatis infligi solebant, aperte status quidam pietatis et 
sanctitatis ratione symbolica describitur secundum normam Israelitis ex 
lege notam. Praeterea in illa prosperitate delineari bonorum spiritualium 
abundantiam facile concipitur, quia ipsa prosperitas indicium est divi- 
nae in populum benevolentiae et liberalitatis. Membrum ultimum verte 
ex hebr. et opera manwuwn suarum plene consument electi mei, iis inte- 
gre et perfecte fruentur et quam diutissime perfruentur ; ita esse potest 
longaevitas ratio, cur quae plantaverint ipsi comedere dicantur. Dies 
ligni intellige spatium quo arbores vivere et florere solent, sicut cedrus, 
quercus, terebinthus, quae per plura saecula virent vegetae. Fortasse 
haec pars a suo loco qui esse videtur in v. 20 casu quodam est remota 
(uti accidit 38, 21, 22); verba enim ea melius ad illum versum conve- 
niunt quam hoc loco, nisi dicere malueris cum Mald. : tamdiu unusquis- 
que vivet in populo, quamdiu vinea quam plantavit duraverit, ut 
comedat omnes fructus eius, vel explicaveris cum Sanct. non de vitae 
diuturnitate sed de vita, in qua splendor et viror non marcescat; ergo 
semper vegeti et valentes ad comedendum, quamdiu vivunt? Sed du- 

Benedictio divina ulterius cernitur v. 23 « electi mei non laborabunt 
frustra jweque. generabunt in. conturbatione, quia semen benedictorum 
Domini est et nepotes eorum cum eis »,; — iam spes eorum et exspecta- 
tio non falletur; hebr. neque generabunt ad. terrorem vel exitium re- 
pentinum; liberos scil. non procreabunt qui morte immatura vel strage 
hostili vel alio infortunio sint auferendi. Notat S. Hier. : « neque gene- 
rabunt in maledictione, et ut in hebr. expressius ponitur eig &vozxpEfav 
h. e. ut esse desistant »; LXX ei; xa:zpx», idem Syrus. De voce hebr. 
vide Lev. 26, 16. Ps. 8, 33. Ier. 15, 8. Iis autem favoribus donantur 
quia sunt a Deo benedicti ; nepotes ipsorum cum eis i. e. ipsi erunt long- 
aevi neque nepotes eorum morte praematura abripientur. Et quantopere 
Deus promptus paratusque sit ad favores favoribus addendos, insigni modo 
describitur v. 24 « eritque antequam clament, ego exaudiam; adhuc 
illis loquentibus, ego audiam »; — plus promittit quam 64, 5 vates. 
commemorat, plus quoque quam 30, 19 proponitur. Quam primum desi- 
derium mente animoque concipitur, antequam verbis voceque pronun- 
tiatur et Dei gratia pro eo imploratur, Deus spondet se responsurum 
(hebr.), illis adhuc orantibus se exauditurum. Qua loquendi ratione 
« explicatur benevoli animi singulare studium, qui sic est in aliorum 
causam intentus, ut non solum vocem aut orationem audiat, sed latentes 
animi atque silentes motus » (Sanct.). Hoc S. Hier. illustrat ex crebris 
apostolorum miraculis : « loquentibus enim et clamantibus apostolis et 
apostolicis viris Dominus signorum magnitudine respondebat ». 

Tam praeclare igitur Deus respondet ad petitionem prophetae salva- 
bimur? in 64, 5 et ad illa suspiria : ne irascaris, pater noster es tu etc. 
(64, 8. 9). Absolvitur salutis eximiae descriptio symbolo illo regni pacis 
quod fere ex 11, 6 seq. depromitur : v. 25 « lupus et agnus pascentur 
simul, leo et bos comedent paleas et serpenti pulvis panis eius ; non 
nocebunt neque occident in omni monte sancto meo, dicit Dominus »; 
— vide ad 11, 6-9. Gloria enim regni messianici etiam in creaturam 
redundabit; quo sensu et quo modo vide quae notavi ad 11, 6; de qua 
re quoque vide ad Os. 2, 21; 4, 3. Am. 9, 13. Ioel 3, 48. Mich. 7, 14. 
Hab. 3, 41. Soph. 1, 3. Bestiae feroces domitae cernuntur in ea ima- 
gine et pacificae; eo symbolo vis nativa regni messianici declaratur. 
Serpenti, cuius 11, 6 non est facta mentio, panis assignatur pulvis cum 
manifesta allusione ad Gen. 3, 14; ergo maledictio illa in serpentem 
prolata effectum tulisse hoc loco dicitur, ergo diabolus qui in serpente 
maledictione percellitur hoc symbolo serpentis pulverem comedentis 
victus atque prostratus declaratur. Eius potentia est superata : nunc 
princeps huius mundi eiicietur foras. Uti in paradiso serpens erat in- 
Strumentum diaboli, diabolus igitur se viribus naturalibus abuti posse 

ad malum peragendum ostendit, ita plane consequens est etiam in servi- 
iute corruptionis cui creatura subiecta est (Rom. 8, 21) diabolum suas 
agere partes et suas immiscere fraudes. Unde Christus triumphator etiam 
creaturam liberat a servitute illa; liberat eam iam per benedictiones 
Ecclesiae, cernitur illius liberatio et elevatio in sacramentalibus et sacra- 
"mentis, in quibus creatura quasi vehiculum fit et instrumentum bene- 
ficiorum divinorum, modo gloriosiore eam liberabit et elevabit in glori- 
ficatione filiorum Dei. Interea autem symbolo illo quanta vis pacis insit 
regno messianico delineatur et quantopere fracta sit et victa potentia 
Deo adversaria. Demum ex pace illa in creataram redundante et ferocis- 
sima quaeque edomante quae sit salutis excellentia et beatitas ut rite 
colligamus et perpendamus admonemur. 


8. Oratio octava 66, 1-24. 


Epilogus ad totam prophetiam. 


Anc. — Deus pro sua maiestate et omnipotentiá nullo templi splen- 
dore condigne potest honorari, verum sibi complacet in animo humili et 
pio; eos autem qui quamvis sacrificia offerant aninrum habent sceleri- 
bus pollutum et contumacem severe castigabit (66, 1-4). Admonentur 
pii ne propter impiorum ludibria animis cadant ; Deus enim egredietur 
ad iudicandos et prosternendos inimicos et novam theocratiam numero 
hominum longe praestantiorem repente condet pro sua potentia et 
virtute (66, 3-9). In ea autem suos ingenti bonorum copia donabit et 
summa consolatione eos afficiet, inimicos vero et contemptores et 
idololatras horrendo iudicio et ingenti supplicio prosternens gloriam 
suam manifestabit (66, 10-18). Tum mittentur legati Dei in omnem 
orbis terrarum partem ad gloriam Dei gentibus annuntiandam et ad 
filios Israel ad Dominum adducendos; eligentur ex gentibus sacerdotes 
et levitae; omnes venient ad adorandum Dominum, Dei autem inimici 
aeternis cruciabuntur suppliciis (66, 19- 24). 

Iterato propheta indolem theocraticam et internam animorum innova- 
tionem inculcat et urget; quod in prologo reprehendit, etiam hic in 
epilogo reprobat : spiritum illum pharisaicum quo putant praestationi- 
bus quibusdam et caerimoniis persolutis res cum Deo satis esse compo- 
sitas (cf. 1, 10 seq.). Denuo ob oculos ponit, quanta bona Deus amicis 
sit largiturus, quanto vero exitio rebelles et contumaces sint interimen- 
di. Tamquam alter igitur Moyses populo suo hac oratione valedicturus 

bus illustrat et abundantiam divinae consolationis et beatitatis praeclare 
et suavissime celebrat, si forte animi tanta bonorum copia alliciantur; 
ruinam vero et excidium impiorum gravissime igne, gladio, furoré Dei 
et aeternis suppliciis et incendiis ob oculos ponit, ut tot malorum 
cumulo ab improbitate absterreantur. Novam theocratiam exorituram 
Vescribit repente, modo insigni, erit tamquam nova Dei creatio et quasi 
generatio ad magnam omnium admirationem ; eximio modo eius indolem 
exhibet universalem et insignem cultum Deo per sacerdotes ex gentibus 
assumptos reddendum et continuam quae ineaaderitDei adorationem. 
Unde magna illa documenta quae in oraculis Isaiae deprehendimus in 
hoc epilogo quasi in unum collecta cernuntur : iudicium Dei et salus, 
regnum Dei universale, vera sanctitas et summa in Deo beatitudo. 


a) Deus pios respicit, aversatur impiorum cultum 66, 4-4. 


Inter praecipua prophetarum munera iis incumbebat veram in populo 
fovere pietatem et cavere ne iste ritibus quibusdam caerimoniisque 
persolutis officio suo erga Deum se perfunctum esse sibi persuaderet. 
Quod periculum quam prope adfuerit et in tanta legalium observatione 
et in populi ad ritus externos pronitate, illis admonitionibus edocemur 
quas propheta iam in priore parte de eadem re dedit 1, 10 et 29, 13. 
Idem hoc loco praestat, docens in animi pietate et prompta erga Deum 
obedientia id contineri quod Deus a populo expetat et misere eos decipi 
qui existiment se magni quidquam praestitisse, si ad templum exornan- 
dum operam vel opes contulerint. Quocirca ad sublimem notionem 
maiestatis divinae animos elevare studet, ne divinam gloriam ad modum 
gentium ex humani ingenii imbecillitate vel pravitate dimetiantur. 
Hanc divinae maiestatis sublimitatem symbolice aspexerat in visione 
inaugurali (6, 4 seq.), hanc oraeulis suis saepius praeclare celebraverat 
(v. g. 40, 12 seq.), hanc denuo breviter, verum efficacissime ob oculos 
ponit, ut ex notione vera maiestatis divinae quis cultus ei acceptus 
sit cognoscatur. Unde v. 4 « Haec dicit Dominus : coelum sedes mea, 
terra. autem. scabellum pedum meorum; quae est ista. domus quam 
aedificabitis mihi? et quis est iste locus quietis meae » ? — si sibi blan-' 
diantur de opere templi et a Deo sibi quasi gratiam habendam esse pro 
tanto studio existiment, haec divinae magnificentiae descriptio apta 
est qua superba eorum complacentia retundatur : Deus habitans in 
coelis, cuius thronus ingenti illa stellarum multitudine et fulgore solis 
exornatur et qui orbe terrarum tamquam vili utitur scabello pedum, 
num quidquam magni vel praeclari cernere poterit in domo una quam 

.homunciones pauci exornant? vel quid est aedificium illud comparatione 
instituta. cum coelo stellifero? Cf. 3 Reg. 8, 91. Act. 1, 48; 1'1, 24. 

Atque ratio additur efficacissima cur externo illo cultu non honoretur 
neque illum in aliquo habeat censu v. 2 « omnia haec manus mea fecit 
et facta sunt universa, ista, dicit Dominus; ad. quem autem respiciam 
nisi ad pauperculum et contritum. spiritu. et. trementem. sermones 
meos »? — quid enim est templum illud unum comparatione facta 
eum universo mundo adspectabili? quam angustum, quam vile mundi 
totius amplitudine et opibus consideratis? Deinetsi in illo templo summa 
essent omnia et maxime egregia, illa tamen non ab hominibus essent, 
Dei sunt opera qui omnia creavit et a quo speciem habent et splendorem, 
Quare cum emphasi Deus dupliciter idem affirmat : mea sunt, ego 
feci. Dein quid vere requirat et in quo sibi complaceat iis pluribus 
explicat qui spiritu pharisaico tumentes opera sua in templi ornatu 
posita coram Deo enumerant : oculi eius intenti sunt in eum qui 
miseria oppressus est, qui non altiores spiritus assumit sed animo 
demisso se Deo subdit et verba et mandata Dei cum omni reverentia et 
timore suscipit et veneratur. Ergo non opes hominum neque eorum 
industriam vel artificia primo et per se probat, sed humilitatem, reli- 
gionem, obedientiam. Similiter cultam mere externum reiicit et animo- 
rum pietatem exquirit Deus Pas. 49, 7 seq. 30, 18. 19; cf. 1 Reg. 
15, 32 : numquid vult Dominus holocausta et victimas et non potius ut 
obediatur voci Domini ! melior est obedientia quam victimae et auscultare 
magis quam offerre adipem arietum. 

Sed de quonam templo vates loquitur? Sunt qui censeant Iudaeis in 
exsilio viventibus in mentem venisse templum esse erigendum ; prophe- 
tam vero id oppugnare (IHitz. Kn.). Verum tale consilium in exsilio agi- 
iatum esse prorsus gratuito fingitur. Ei enim obstat lex de uno sanctu- 
ario in loco quem elegerit Dominus, neque eum fuisse exsulum animum 
colligitur ex Ps. 136, 4 : quomodo cantabimus canticum Domini in terra 
aliena? etc. neque eius consilii ullum adest vestigium apud aequales 
prophetas, Ieremiam, Ezechielem (etiam non 11, 16), Danielem, Aggae- 
um, Zachariam, neque in libris Esdrae et Nehemiae; immo cum de 
negligentia et socordia ipsi reduces apud Aggaeum (4, 4 etc.) graviter 
arguantur et stimulis additis ad opus templi excitari debeant et urgeri, 
plane incredibile evadit studium illud templi erigendi in terra exsilii. 
Alii (For. Calm. Rohl. Del. Or.) verba referunt ad templum post exsi- 
lium exstruendum. Sed non intelligitur cur vates tale consilium prophe- 
tice reprehendat, praesertini cum 44, 28 lemplum revera post exsilium 
fundandum esse dicatur. Atque qui reduces erant adeo segnes sese exhi- 
bebant in opere templi, ut de tali opere superbiisse nulla ratione censeri 

possint ; vituperium igitur prophetae minime ad illud tempus pertinere 
potest. Eo enim tempore stimulis indigebant et calcaribus, ut operi 
templi insisterent. Sed minime deest ipso Isaiae tempore eius admoni- 
tionis opportunitas, dummodo 523 aedificare non de prima aedificatione 
acceperis, verum de quadam templi instauratione et ornatu vel de resti- 
tutione partis aedificii. Ita 122 adhiberi nemo iure negaverit (cf. 1 Reg. 
45, 11. 9 Par. 11, 6. Dan. 4, 21, quoloco v. g. Nabuchodonosor ait : nonne 
haec est Babylon magna quam ego aedificavi in domum regni); iam sieut 
tempore Iosiae multum aedificatum est ad templi instaurationem (4 Reg. 
99. 4 seq.), ita eiusmodi labores etiam tempore Isaiae necessarios fuisse 
. facillime is crediderit qui recogitaverit tempora Achaz idololatrae, per 
quae certe templum iacebat neglectum ; fieri quoque potuit, ut eiusmodi 
instauratio magis splendida ab Ezechia pio rege fieret post invasionem 
Assyriorum ; idque eo magis evadit probabile quia Ezechias ad solven- 
dum tributum a Sennacherib impositum « confregit valvas templi 
Domini et laminas auri quas ipse affixerat et dedit eas regi Assyriorum » 
(4 Reg. 18, 16), ex quo loco discimus Ezechiam iam ante invasionem ad 
templum exornandum operam contulisse. — Alii censent in universum 
dici : ubinam esset domus quam aedificaretis mihi, quae scil. me digna 
esse posset et quam ego propter magnificentiam magni aestimare debe-. 
rem (cf. Mald. Osor. Sanct.), Deum ergo uno genere unoque exemplo 
ostendere, uti 1, 11 in sacrificiis, se rebus istis externis quas illi magni- 
faciant minime tangi. Id'in explicatione data etiam continetur; sed 
praeterea tamen consultius est certam eius admonitionis opportunitatem. 
statuere. 

Quid oculis divinis placeat, in v. 2 dictum est. Verum ab hac ani- 
morum habitudine maior pars populi abest. Ritus quidem externos 
observant, sacrificia legitima Deo offerunt, at dum talia obeunt animos 
gerunt sceleribus plenos et ad idololatriam et superstitionum genera 
promptos ac paratos. Haec ergo ratio est cur etiam operam in templo 
collocatam Deus minime laudet. Hanc autem animorum conditionem per- 
versam vates exagitat v. 3 « qui immolat bovem quasi qui interficiat 
virum ; qui mactat pecus, quasi qui ezcerebret canem ; qui offert obla- 
tionem, quasi qui sanguinem suillum offerat ; qui recordatur. thuris 
quasi qui benedicat idolo. Haec omnia elegerunt in viis suis et in abo- 
minaltionibus suis anima eorum delectata est »! — sensus fit planus et 
simplex, si cum textu hebr. omissa particula comparationis verteris : 
mactans bovem (est) interficiens hominem, sacrificans ovem (est) cervi- 
cem frangens cani, offerens fertum. (est offerens) sanguinem suillum, 
adolens thus (est) benedicens idolo i. e. is qui taurum mactat ad sacri- 

ficium offerendum (ita er? Lev. 1, 5; 3, 9; 4, 4 etc.) simul animum 
gerit caede pollutàm ; legem de sacrificio servat, legem Dei « non occi- 
des » spernit et conculcat; ergo idem hoc loco improperat Deus quod 1, 
15 : manus eniní vestrae sanguine plenae sunt. Ovem alius immolat ritu 
legitimo, sed idem qui Domino cultam externe exhibet, alia occasione 
cum Phoenicibus in cultu idololatrico canem offert (cf. Movers, Phoeni- 
zier I p. 404. 403) ; alius fertum ritu mosaico offert, at simul sacrificio- 
rum abominandorum se participem reddit, quibus sues immolabantur 
apud Phoenices, Syros, Aegyptios (cf. 65, 4. Movers l. c. p. 219) ; alius 
thus tribuit (S. Hier.), thus adolet, quod ad fertum communiter adde- 
batur; sed simul idola adorat, laudat, ab iis favores expetit. In hebr. 
idolum h. l. vocatur Y inane, vanum, malum, uti contemptus causa 
| talia nomina idolis indebantur ; cf. 4 Sam. 45, 23. Os. 10, 8; 42, 49 et 
iam Deut. 29, 16 etc. et vide supra 41, 29. Idolum intelligi et ex verbo 
benedicere vel salutare elucet et ex membris antecedentibus, in quibus 
ritus superstitiosi et idololatrici designantur. Quam maxime igitur vates 
reprehendit quod simul cum cultu Dei externo iniustitiam et multipli- 
' cem idololatriam coniungunt; eadem ergo rerum conditio hoc loco tan- 
gitur, de qua 1, 11 ét 2, 8 sermo erat. Nota insuper sermonem fieri de 
sacrificiis Deo oblatis; ergo non de tempore exsilii haec valent, sed 
tempus ante exsilium clare describitur. 


Haec explicatio plana est et optime cohaerens et iis ipsis quae 1, 11 seq. 
habentur omnino suadetur et plane commendatur verbis illis : haec omnia ele- 
gerunt. Sed mirum est, in quam diversas opiniones et explicationes interpretes 

.abierint. Multis iam difficultatem creavit particula comparationis, quae adest 
apud LXX, Syrum, S. Hier. Chald. Sym. Theod. ; nam quomodo is qui bovem 
maetat est quasi occidens virum ? LXX inserunt in textum : 6 à3 &vopoc 6 0dov ; 

sed etiam haec sententia : iniquus qui immolat bovem est quasi homicida, dura 
est, uti bene dicit Mald. ; nam cum Deus ipse praeceperit sacrificia, quomodo 
ea iam bomicidio quasi aequalia reprehendit ? Neque emollitur difficultas, si 
cum pluribus-dixeris, intelligi sacrificia quae animis pollutis offerant et in- 
quinata conscientia, vel istis comparationibus declarari a Deo quam odiosa et 
molesta sibi sint Iudaeorum studia religione et. pietate fucata et hypocrisi infec- 
tà (ef. Osor. For. Mald. Sanct. Sa, Mar. Malv. Tir. Calm. Reinke, Bade 

Rohl. Troch. Sein. Del. Or.). Nam : qui bovem in honorem Dei immolat et ab 

iniquitate non discedit, is sese hominis caede cruentat, vel : qui bovem mactat, 
perinde est ac si altare sanguine humano foedaret, vel : detestor sacrificia vestra 
ac si essent homicidia, haec sane sunt tanta cum exaggeratione dicta, ut veram 
explicationem continere nequeant. Quis enim ferre potest id dici a Deo quod 
sine ingenti hyperbole dici nequit vel potius quod in se omnino est falsum : qui 
bovem immolat in sacrificium ex legis ritu, homicidii apud me reus est ? Alia 

via Loch. rem expedire studet : ut ostendat vates cultum divinum peragi a Iu- 
daeis impie more gentilium, opponi singulis generibus sacrificiorum  legitimo- 
rum singula genera litationum abominandarum gentium ; ita holocausto sacrifi- . 
cium humanum quod Molocli cremabatur (ler. 32, 35); sacrificio propitiatorio 
immolationem canis in honorem Typhonis factam ; ferto sanguinem suillum 
Cereri aliisque diis oblatum, memoriali de sacrificio (Lev. 2, 9) cremationem 
thuris in honorem idolorum (Ez. 93, 38) — at ea quoque sententia nimis dura 
est ; nunquam enim fieri potest, ut actio illa qua quis sacrificium lege prae- 
scriptum peragit in eodem ordine ac censu habeatur cum actione, qua hominem 
in idolorum honorem occidat etc. 

Denique alii verba haec intelligunt de tempore messianico et de aboliltione 
legalium dieta (cf. S. Hier. Cyr. Sasb. Pint. Lap. Men. Naeg.) Atne haec 
quidem explicatio potest consistere ; nam qui tempore messianico thus adoleret 
Deo ritu mosaico, tamen nullo modo dici posset idola adorare; vel qui bovem 
mactaret, non fieret reus homicidii ; praeterea hoc loco de tempore messianico 
quo legalia sint abolenda sermonem fieri, is solum dicere potest qui contextu 
neglecto neque versus antecedentes neque subsequentes (praesertim v. 4. 5) 
attenderit. Quare omnino dici debet id quod textus hebr. omissa particula com- 
parationis indicat, non inter se comparari actionem sacrificalem et homicidium, 
neque actiones a lege praescriptas hie tanto horrore reiici et tanta detestatione 
et odio inuri (Kn. Del.), verum reprehendi a Deo, quod simulcum ritibuslegalibus 
et scelera et idololatriam exercent. Id plane indicatur ultimis vcrbis versus, quae 
For. ita explicat : « homicidae plane sunt et canes et sues immolant et 
vim inferre aliis felicitatem ducunt et istae universae abominationes illis 
placent ». 


Tanta scelera poena sequitur necessario. Nexus effertur in hebr. ut 
illi elegerunt vias suas et in abominationibus suis anima eorum sibi 
complacet, ita ego eligam vexationes eorum etc. Eundem nexum fere 
habes in lat. v. 4 « unde et ego eligam illusiones eorum et quae time- 
bant adducam eis, quia vocavi et non erat qui responderet, locutus sum 
et non audierunt, feceruntque malum in oculis meis et quae nolui ele- 
gerunt » , — nervose dicitur : uti illi elegerunt, ita ego quoque eligam 
i. e. quanto studio illi ad idola et malum currunt, tanto Deus illis miserias 
et tribulationes quibus vexentur exquiret et terrores (hebr.) i. e. tales 
vitae conditiones quae sint horrori et terrori; cf. Prov. 4, 96; 18, 924. 
Iob 3, 25. Et culpa eorum multum augetur quia non peccarunt ex igno- 
rantia vel inadvertentia, sed quamvis continuo admoniti et de lege Dei 
edocti et eruditi per prophetas qui legem Dei et voluntatem continuo 
auribus ingerebant ; cf. 50, 2; 65, 19. Eadem ratione ex continua mis- 
sione prophetarum Deus culpam populi reprehendit auctam Ier. 7, 13. 
25; 11,71; 23, 4; 26, 5; 29, 19,35, 14; 44, 4. Os. 6, 5. Am. 2, 14 etc. 

Iam explicatur quomodo Deus ex v. 2 oculos intentet in pios et af- 
.. flictos. In castigatione impiis denuntiata aliquid solatii pro piis adest, 
'. quia ex norma prophetica impiis deiectis et punitis salus et beatitas 
efflorescit. Prius pios ludibriis impiorum exponi multumque vexari di- 
citur v. 5 « Audite verbum Domini qui tremitis ad verbum. eius : dixe- 
runt fratres. vestri odientes vos et abiicientes propter nomen meum : 
glorificetur Dominus et videbimus in. laetitia vestra ! ipsi autem. con- 
fundentur » !— illos quos Deus benigne et amanter respicit ac complec- 
titur v. 2, Iudaei apostatae odio et ludibrio habent propter nomen Iahve 
i. e. quia Dominum colunt et. servi eius et vocari et esse volunt fide et 
fiducia ei addicti, eos a se repellunt, excludunt suoque aditu et congressu 
arcent quasi homines maledictioni devotos. Eos dicteriis insequuntur 
blasphemis verba prophetica vertentes in ludibria : utique, evadat tan- 
dem aliquando Dominus gloriosus, ut videre possimus laetitiam vestram 
eaque perfrui et delectari ! Multa vates de gloria Domini, de piorum 
felicitate dixerat; sed cum oracula non statim opere impleantur, iisdem 
Deum blasphemant piosque irrident, uti supra 5, 19 et 28, 10. Eadem: 
sorte suos usuros esse apud impios Christus iisdem fere verbis praedicit 
Matth. 5, 10. 11; 24, 9. Luc. 6, 22. Ioan. 16, 2 etc. Irrisioni et blas- 
phemiae respondet vates brevi omnium malorum compendio : confun- 
dentur, laeta impiorum spes et illusio acerbissimum habebit exitum ; 
certissimum oraculorum et minarum eventum àffirmat (cf. 48, 22; 50, 
11; 56, 9; 51, 21; 65, 14 et ex parte priore 1, 29; 2, 11 seq. 3, 11; 
9, 23 etoc.). 


Secundum accentus mas. iungitur : propter nomen meum gloriosus erit Iahve; ita 


connectunt nonnulli Hebraei, ut For. dieit, et Ros. Stier, Hahn; sed iure iam adver- 
tit For. hanc coniunctionem non esse ad rem ; quare fere omnes explicant et iungunt 
sicut vulg. — Aliter sententiam hanc efferunt LXX : dicite fratribus vestris qui ode- 
runt vos et abominantur ut nomen glorificetur Domini et appareat in laetitia eorum, 
et illi confundentur ; ita apud S. Hier. ; alias legitur size, &ósAoot 7pov, voi; uuicoG- 
;et Og ; reliqui, Syrus, Aq. Sym. Theod. Chald. concordant cum textu hebr. — De 
verbo n3 cf. Am. 6, 3; habet in lingua seriore notionem excommunicandi (excom- 
munieatione inter tres species levissima; cf. Buctorf, lex. chald. p. 1303) ; cf. &go- 
gitev. Luc. 6, 22. Cur punctatores accentus ita posuerint, ut propter nomen. Iahve ad 
sequentia referatur, ratio est satis perspicua ; nolebant enim dici aliquando quosdam 
propter nomen Domini esse excommunicatione punitos. Ex similibus rationibus enim 
iextum esse emendatum et mutatum satis probabile videtur ; fuse de ea re agit sed 
longius progreditur Geiger, Urschrift p. 93 seq. 308. 345 seq. 

« Quomodo confundendisint, quam cito, quam graviter, novo dicendi ge- 


nere declarat quo maxime significatur perturbatio atque confusio ex inspe- 
rato inimicorum appulsu » (Sanct.) v. 6 « voz populi decivitate, voz de 
templo, voy. Domini reddentis retributionem inimicis suis » ; — iam 
mente et animo percipit vates tonitru iudicii divini appropinquantis ; 
describit primo strepitum et tumultum qui ex urbe longe lateque per- 
sonat ; hebr. voz tumultus ex urbe ; dein accuratius strepitum proficisci 
ex inue. Domini habitaculo ; proinde Dominum iam indicare tonitru 
quae est vox Domini (cf. Ps. 28, 3-10) iudicium  appropinquans, uti fit 
in Ps. 4, 8-10 et Ioel 3, 16 : Dominus de Sion rugiet et de Ierusalem 
dabit vocem suam, Am. 1, 2. Ier. 95, 30. Ex lerusalem, ex templo, 
ex theocratiae ads Moigum devolvetur in inimicos ; fit etenim ad fun- 
dandum et stabiliendum regnum Dei et inimicis deiectis theocratia 
novo splendore fulgebit, uti constanter oraculis prophetae exhibetur (cf. 
ad cap. 94; 42, 13; 51, 9; 59, 11; 63, 3 ete.). Iudicio breviter hoc 
loco indicato ( — accuratius idem prosequitur vates a v. 15 — ) ad sola- 
men piorum et ad confusionem impiorum affirmandam statim trans- 
it vates ad iudicii effectum et fructum : nam Sion in iudicio redi- , 
metur. 

Iudicio enim constituitur salus, constituitur nova theocratia, novus Dei 
populus, quem Sion mater subito edet : v. 1 «antequam parturiret, pe- 
perit ; antequam veniret partus eius, peperit masculum ; v. 8 quis audivit 
unquam tale et quis vidit huicsimile? numquid parturiet terra in die una? 
aut parietur gens simul, quia parturivit etpeperit Sion filios suos »? — 
ex verbis ultimis statim apparet Sionem esse parientem et partum illum 
vel masculum esse gentem integram, esse filios Sionis plurimos, uti 
iam ipso loquendi modo ex 354, 1-10 et 49, 18-24 et 60, 3-16 indicatur. 
Quod dicitur antequam parturiret... antequam veniret ei dolor (partus 
scil. hebr.), describit modum repentinum, supernaturalem, laetum, quo 
nova theocratia, novus Dei populus in lucem effunditur. fem esse stu- 
pendam et omni admiratione dignam in v. 8 explicatur. Theocratia 
quidem nova diu est praedicta et diu quoque parvis initiis praeparata, 
attamen nihilominus debebit subito, inexspectato et statim splendida 
numero filiorum in lucem prodire. Hunc theocratiae novae partum feli- 
cissimum cernunt factum tempore Pentecostes, ubi una S. Petri con- 
cione tria hominum millia (Act. 2, 41) et iterum quinque millia (Act. 
4, 4) regno Messiae nomen dederunt (S. Hier. Cyr. Theod. Mald. 
Osor. Sanct. Pint. Sasb. Lap. Sa, Tir. Bade, Reinke, Troch.). Aptius 
in hebr. v. 8 numquid. terra uno die in lucem editur ? i. e, populus 
terrae, vel terra aliqua deserta non subito incolis abundat. Miratur vates 
quot cives novae Sionis repente exsistant. Hic partus igitur erit novum 

illud quod Dominus patraturus est, quod vates a fortitudine brachii 
Domini efflagitat ; in eo restauratio Sionis habetur (cf. 42, 9; 43, 19; 
91, 9; 32, 10; 54, 11; 59, 16; 61, 4; 62, 6. 1; 64, 4). 

Et ne quis operis magnitudinem admiratus dubitet, respondet Deus 
v. 9 « numquid ego qui alios "parere facio, ipse non pariam ? dicit 
Dominus ; si ego qui generationem ceteris tribuo sterilis ero ? ait Do- 
minus Deus tuus » ; — partus ille: est, opus Dei ad quod efficiendum 
Deo potestas non deest ; « cum enim ipse rebus aliis dederit vim facul- 
tatemque gignendi, quomodo ipsi non facile erit tot filios gignere » 
(Sanct.)? Declaratur ergo Deus auctor et parens populi theocratici ', 
sunt geniti a Deo, filii Dei, uti populus Israel filius Dei appellatur ; 
« ego enim populum istum spiritu meo genui, neque fieri potest, ut 
quod ego verbo meo procreandum suscipio, ullum casum subeat quo 
minus ad effectum perveniat etluce perfruatur » (Osor.). Si impletio- 
nem spectamus in Ecclesia Christi, vero aliquo sensu adest nativitas ex 
Deo; « dedit eis potestatem filios Dei fieri his qui non ex voluntate car- 
nis,... sed ex Deo nati sunt » (Ioan. 1, 13) et : oportet nasci denuo et 
hane regenerationem fieri ex aqua et Spiritu sancto (Ioan. 3, 4. 7), 
ad quam doctrinam compara 44, 3: effundam aquas... effundam spiri- 
tum meum, et quod habetur praeprimis Ez. 36, 25. 29. Iam sensu quo- 
dam sublimiore in nova theocratia dici filios Dei, dici eos gigni a Deo, 
quam in vetere (Ex. 4, 22. Deut. 32, 18. Is. 4, 2), ex habitudine 
utriusque foederis facile colligitur. 

Hebr. communiter vertunt recentiores : num ego ulerum perrumpam 
(perducerem ad partum) et parere non sinam? mum ego qui parere 
facio occludam (uterum)? quaestio est quasi mirantis: num medio im 
consilio exsequendo sistam ? num illud ipsum quod ego institui et ad 
effectum perducere coepi reprimam et cohibebo ? Deus est fidelis et 
constans ; opus quod promisit efficiet ; Sioni ergo talem concedet par- 
tum et eum ad exitum felicem perducet. Qua explicatione illud quod de. 


4. Ad quae verba haec notat Lap. : « doctores scholastici a pari hing probant fecundi- 
fatem naturalem in Deo esse immensam et efficacissimam, scil. Deum Patrem, ab aeterno 
posse et de facto generare Verbum sibi cousubstantiale et aequale; quia ipse facit ut homo 
hominem sibi consubstantialem et in natura aequalem generet ipsequo omuibus generan- 
tibus et parientibus tribuit vim generandi ct pariendi ; quidni cnim qui facit. alios natura- 
liter parere, ipse naturaliter pariat, id est generet filium sibi homoousion ? Verum Aoc non 
intendit hic propheta, ut patet ex dictis ». Recentiores quidam tamen censent non solum 
redemptionem, verum etiam aeternam Verbi generationem eiusque Incarnationem, immo ex 
virgine nativitatem quoque in textu secundum sensum profundiorem (?) explicato contineri ; 
cf. Heinrich, Dogmatische Theologie, IV p. 91. S. Ephr. ad verba v. 9 notat: «ego promisi 
reditum post septuaginta annos ; num (promissum) adimplere non potero » ? ergo parere 
explicat de impletione promissionis datae. 

nativitate ex Deo in textu lat. habetur non adeo clare effertur. Sed tex- 
tus hebr. etiam verti potest hunc in modum : «um ego perducam ad 
partum et ipse non. gignam ? num ego qui gignens sum cohibebo? i. e. 
num qui aliorum infantes ad lucem educo ipse non gignam filios ? num 
ego dum gignere filios statui me cohibebo, ita ut non potius ingentem 
filiorum numerum edam ? Qua acceptione et filii Sionis tamquam a Deo 
geniti designantur et ratio habetur cur maximo numero exsistant. Tex- 
tum autem hebr. ita verti posse, ex eo elucet quia 1^" in hiphil qua forma h. 
l. bis adhibetur habet semper significationem gignendi (cf. Ges. Thes. 
p. 393) ; pro notione parere facere non afferunt nisi hunc quem prae 
manibus habemus Isaiae locum (ita Ges. Fürst, Mühlau et. Volck). Sed 
nulla est ratio qua a consueta notione verbi recedere cogimur. Signifi- : 
catio enim alias usitata et frequenter adhibita! etiam hoc loco optimum 
dat sensum, et ni fallor, meliorem uberioremque quam ille est in expli- 
catione apud recentiores communi. Neque ab hac versione recedendum 
erit propter 37, 3; nam hic locus ad nostrum non est plane similis. Si 
autem obieceris ad gignendum non satis convenire id quod supra dic- 
tum est de nativitate ex Deo, te mitto ad 1 Ioan. 3, 9 : quoniam semen 
ipsius (Dei) in eo manet qui scil. ex Deo natus est. 


Apud LXX in v. 9 ita legitur : ego autem dedi exspectationem hanc et non recor- 
data es mei, dicit Dominus ; nonne ego parientem et sterilem feci (S. Hier.)? prius 
membrum eo explicatur quod pro 339? legerunt $3? cum sin quae vox significat 
exspectare ; unde reliqua orta sint, difficile est dictu. Syrus in membro priore sequi- 
tur eundem sensum quem LXX exprimunt : ego dedi exspectationem hanc (N'*2*D); 
in reliquis textum hebr. fideliter exprimit ; S et TÓwn verlit per aphel eiusdem 
verbi 35*; hoc verbum hae forma elatum plerumque habet significationem genuit, 
generavit, procreavit liberos ; sed etiam pro uno alterove loco affertur notio : pepe- 
rit mulier, obstetricavit (Ex. 1, 16), producere fecit (1s. 55, 10), effecit, produxit ; 
cf. Thesaurus syriacus ed. Payne Smith p. 1594; unde ex usu quoque syriaco versio 
quam proposui commendatur ipse non gignam? Ex hexaplis haec servata sunt : 
Aq. in membro priore idem effert quod LXX el Syrus : pZzt &yó xpos6oviav 8060 ; 
dein pergit zzi o9z $x:ozsóco ; pro quo. membro Sym. habet ézzovíco, qui prius ita 
refert p &yt 6 waüitov £xi «0 «zxeiv. Jdem. verbum &zozítet adhibet Sym. Ps. 29, 8 
pro hebr. 5mm bis, quae vox £covizetv in cod. syr. hex. redditur per aphel verbi 15* 
(cf. Field, Hexapl. IL p. 129. 564) ; ceterum £xxozitew eliam adhibetur apud LNX 
Deut. 23, 20 : ne sumas fenus a fratre tuo. — In ultimo membro praebet Sym. 
5| Ey6 6 covevtozitov vx coyíto ; Videtur igitur S. Hier. vertens pariam secutus esse 
versionem Aq. et Sym. ; in altero membro eandem verbi hebr. formam reddidit ge- 
nerationem ceteris tribuo. Asserit S. Hier. ctiam reliquos interpretes textui hebr. 


1. Nota significationem adiuvare ad partum, parere facere exprimi ter forma piel : Gen. 35 
17; 38, 28. Ex. 1, 16 ; ita obstetrix vocatur n5" 


' 

congruere. Quomodo ipse intellexerit pariam, elucet ex paraphrasi : « quod scil. qui 
omhes homines creavit ex nihilo possit de universis génübus unam partem in se 
credentium Ecclesiam facere » et comparat Ps. 39, 9 : qui plantavit aurem non au- 
diet et qui finxit oculum, non considerat ? Etiam Ps. 29, 8 in hebr. scriptum esse 
asserit : vox Domini parere faciens desertum ; ubi igitur b*r intellexit simili modo 
uli Sim. (sed recte in vulg. eo loco : concutiens desertum) J Chald. verba ea liberiore 
paraphrasi exhibet : ego Dominus ereavi mundum a principio... ego creavi omnes 
vnd ego dispersi eos inter populos, ego quoque congregaturus sum captivita- 
em tuam. 


c) Piorum impiorumque sortes diversae 66, 40-18. 


Cum igitur Deus veterem theocratiam potentia sua creatrice ad tam 
nobilem innovationem sit transmutaturus, iis omnibus maxima laetitia 
est exsultandum qui causam regni Dei cordi habent ; unde v. 10 « Lae- 
tamini cum lerusalem et exsultate in ea omnes qui diligitis eam ; gau- 
dete cum ea. gaudio universi qui lugetis super eam »! — eos alloqui- 
tur quibus conditio regni Dei cordi est, qui de eius statu florenti gau- 
dent eumque omnibus expetunt votis, sed de eius conditione afflicta, de 
vexatione populi Dei, de cultu divino neglecto, de improbitate aliorum 
dolore afficiuntur ; lugentibus enim in Sion salus et beatitas promitti- 
tur; vide ad 61, 2. 3. Iam bonorum abundantia promissa omnes inhvi- 
tantur, ut causam regni Dei summis votis prosequantur: v. 41 « uf su- 
gatis et repleamini ab ubere consolatianis eius, ut mulgeatis et deliciis 
afftuatis ab. omnimoda gloria eius » ; — hebr. ez ubere consolationum 
eius, ut cum voluptate hauriatis et. deliciis affluatis ex plenitudine ! 
gloriae eius ; quo magis atque intimius adhaerent theocratiae, eo maiore 
copia consolationum divinarum erunt participes; in ea enim Deus opes 
suae dulcedinis reposuit, ita ut Sion (theocratia) mater sit, de cuius 
divitiis et gloria filii quo plus matrem diligunt eo uberiore copia acci- 
piunt (cf. 49, 23; 51, 3; 60, 16; 61, 3). 

Et ne promissio videatur maior et uberior quam ut fieri possit, affirmat 
Deus et confirmat eam v. 12 « quia haec dicit Dominus : ecce ego de- 


4. Vocem 3*3 denotare plenitudinem, abundantiam ex assyriaco züzu concludit Delitzsch, 
Prolegs. p. 67. Eadem vox Ps. 50, 141 (hebr.) vertitur in textu graeco cópatócnz pulchritudo 
agri mecum est, ct Ps. 80, 14 póvtoz singularis forus depastus est cam. Etiam hisce locis 
probabiliter notio plenitudinis retineri potest, eo scil. sensu quo alias dicitur v. g : Domini 
est terra et plenitudo eius i. v. omnia quae terram implent, ita ut bestiae poetice dicantur 
plenitudo campi. Alii 5Yy explicant ex notione erebro se motandi in hanc vel illam partem ; 
vel etiam pro nostro loco significationem uberis (cf. Zitze) vel ubertatis lactis (Ges. Luz- 
zaito, Cheyne) statuunt. — De voce assyriaca vide Strassmaier S. I. Verzeichniss der akk 

clinabo super eam quasi fluvium pacis et quasi torrentem inundantem 
gloriam gentium, quam sugetis ; ad. ubera portabimini et super genua 
blandientur vobis » ; — hebr. declinabo ad. eam instar. fluminis pacem 
i. e. concedet et donabit Sioni pacem abundantissimam ; ergo copiam 
bonorum messianicorum, quorum summa est pax; ad eam accedit glo- 
ria gentium i. e. opes, divitiae gentium ; hisce duobus, pace (cf. 9, 71; 
32, 171; 48, 18; 89, 71; 83, 5; 54, 10; 51, 19; 60, 1'I) et divitiis gen- 
tium quae regno Dei inserviant (49, 93 ; 60, 4 seq. 61, 6) quasi utroque 
genere bonorum et spiritualium et externorum splendor regni Dei effer- 
tur. Hebr. super latus, ad latus portabimini ; vide ad 14, 2 et 49, 22 
et 60, 4; gentes promptissimae erunt ad servitia filiis Sion praestanda. 
Haec promptitudo et emolumenta inde provenientia describuntur iucun- 
da imagine : tale erit gentium studium et materna in filios Sion indul- 
gentia, ut non aliter eos accipiant ac matres teneros infantes solent fove- 
re in sinu, blandiri in gremio, super genibus demulcere (cf. Sanet.). 
Hisce autem bonis accedit tamquam culmen Dei benevolentissimi 
amor tenerrimus, cuius exhibitione summam delectationem percipient 
v. 48 « quomodo si cui mater blandiatur, ita ego consolabor vos et in Ie- 
 rusalem consolabimini ; v. A4 videbitis et gaudebit cor vestrum et ossa . 
vestra quasi herba. germinabunt; et cognoscetur manus Domini servis 
eius et indignabitur inimicis suis » ; — cf. 49, 15. Apoc. 21, 4. Hebr. 
eodem modo verte sicut LXX quoque óg e «vx vero xxpaxaMs. Alii 
vocem V^N efferentes explicant : ut virum quem consolatur mater, ita 
ego vos consolabor i. e. vel populum iam non cogitari infantem, sed 
virum ex exsilio reducem, robustum, sed aut malorum recordatione 
aut timore periculorum laborumque afflictum ; vel matris consolationem 
eo potentiorem videri quia iam nort infantem vel filiolum gaudio afficiat, 
sed filium adultum, virum qui non tam facile in aerumnis consolatio- 
nem percipiat. At haec subtiliora esse videntur; neque placet imago 
matris virum leniter ac blande tractantis et demulcentis atque solantis. 
Àmor enim tenerrimus matris cernitur in filiolos, et amorem tenerri- 
num matris exemplo Dominus delineare vult, ut bene notat S. Hier.: 
« misericordiam creatoris in creaturas suas exemplo matrum discimus, 
quae liberos in sinu nutrientes omnem superant caritatem » et Sanct. 
« est autem in Scriptura frequens, ut cum molle aliquid et tenerum signifi- 
care vult metaphoram sumata matribus, quarum inteneram prolem impen- 
sior est et mollior indulgentia. Hanc autem consolationem Dei in una theo- 
cratia dari denuo asseritur : et. im. Jerusalem consolatione afficiemini 
(hebr.); consolabimini in vulg. intelige, uti saepius, sensu passivo 
(cf. Kaulen, Handbuch z. Vulg. p. 163-163). Proinde, uti 2, 3 populi ad 
Deum Iacob accedere dicuntur et 4, 3 omnis in vita scribitur in Ierusa- 

lem, ita 44, 5 et hoc loco in regno Dei cui unusquisque nomen dare 
debet salutem reponi declaratur et unumquemque ad illam accedere de- 
bere familiam indicatur in qua Deus se manifestaverit. 

Hac consolationum abundantia et animi gaudio et laetitia recreabun- 
tur et ipsa quoque corpora ex illa redundantia novo vigore perfunden- 
tur, uti alias animorum afflictione et moestitia etiam corpora molestiam 
sentiunt. Comparatione effertur vita corporis laeta, vigore et sanitate 
vegeta, tuta ab infirmitate et tabe. Israelitas in exsilio tabescentes ossi- 
bus aridis conferri Ezechieli in visione ostensum est ; unde reditus in 
patriam et theocratiae instauratae splendor imagine a re contraria apte 
ilustratur. Uti consolatio illa divina et pax ftuvii instar et animorum 
laetitia demum habebitur perfectione absoluta in regni Dei consumma- 
tione in patria coelesti, ad quam theocratia terrestris sua vi et natura 
tendit, ita verissime ossa instar herbae florebunt in resurrectione mor- 
tuorum beata, ad quam verba haec ultimatim referunt S. Hier. Cyr. 
Theod. S. Augustinus (Civ. D. 20, 24) Sasb. Sa, ceterum vide ad 58, 
11 et 65, 20-93. Bene notant For. Pint..Mald. aliique, uti dicatur a 
sapiente : spiritus tristis exsiccat ossa (Prov. 1'1, 22), sic iure spiritum 
laetum ossa efficere viridia et florida et quasi revirescere et reviviscere. 
Bona vero ea animi et corporis ita erunt conspicua, ut manus Domini 
cognoscatur in servis suis i. e. omnibus poterit innotescere, quanta 
potentia et benignitate Deus suos protegat et donis cumulet. Si prior 
conditio theocratiae cum hac instauratione comparetur, omnes fateri 
debebunt : haec mutatio dexterae excelsi; pii enim hanc benignissimam 
Dei potentiam in se experientur — nota erit manus Domini timentibus 
eum, LXX — « manus autem pro potentia accipitur, quod possit Deus 
omnia facere quae promittit » (S. Hier.) Sed dum pii ea ratione no- 
scuntur apud gentes (cf. 61, 9), ira Dei pariter innotescetin adversarios 
suos, quos indignatione et iudicio persequetur. Ita redit sermo ad iudi- 
cium in v. 6 indicatum. 

Iam Dei iudicis indignatio describitur v. 18 « quia ecce Dominus in 
igne veniet et quasi turbo quadrigae eius, reddere in indignatione 
furorem suum et increpationem. suam in. flamma ignis; v. 16 quia in 
igne Dominus diiudicabit et in. gladio suo ad. omnem carnem et multi- 
plicabuntur interfecti a Domino » ; — symbolice iudicium igne et tur- 
bine declaratur; cf. 40, 47; 29, 6; 30, 2'1. 30; 42, 15. Ps. 17, 9; 
96, 3etc. idque apte, ut omnia deiectum iri et abreptum neque quem- 
quam obsistere posse significetur. Hoc schemate autem Deum venturum 
esse ad iudicium de inimicis capiendum eo aptius oculis animisque 
proponitur, quia Dominus igne et tempestate in Aegyptios animadvertit, 
in igne et turbine ad montem Sinai descendit legemque suam promul- 

gavit; vide ad 64, 1 et ad Hab. 3, 6 seq. Mich. 1, 3. In turbine, ut 
notat Sanct., designatur celeritas et impetus, in igne acerbitas et 
cruciatus. Ad bellatorem vel imperatorem exercitus describendum 
inserviunt quadrigae (cf. 59, 11; 9, 28), quibus non solum venti et 
nubes intelliguntur (cf. Ps. 103, 3. Hab. 3, 8) verum simul declaratur 
Deum Dominum exercituum agminumque omnium etiam copias mittere 
nationum per quas iudicia sua contra rebelles exsequatur. Tamquam 
Dei milites exhibentur apud prophetas exercitus gentium quos mittit ad 
contumaces puniendos (cf. 5, 26; 1, 11; 10, 5 ; 13, 3 etc.). Ita Cyrus 
quoque in nationes advertere dicitur (45, 1 seq.) Ultionis divinae in- 
strumenta ignis et gladius assignantur v. 16, quibus totum genus huma- 
num ita diiudicabitur, ut adversariorum pereuntium numerus magnus 
sit futurus. Norma iudicii proponitur in universum sicuti moris est 
prophetarum ; ita scil. Deus in hostes suos iam animadvertit et simili 
modo in posterum animadvertet; « haec communiter ad omnes hostes 
spectant in quos Dei gravis futura dicitur indignatio » (Sanct.), sed ita 
efferuntur, ut « ad quodlibet tempus sive iudaicum, sive evangelicum, 
sive saeculorumomnium extremum non difficile accommodes » (Sanct.). 
Sed id tamen speciatim hoc loco ex ipso contextu et serie rerum indica- 
tur (cf. v. 6-8) simul cum partu illo mirabili novi populi Dei coniun- 
ctum esse iudicium in contumaces Dei adversarios, et praesertim in eos 
qui propter nomen Domini pios Dei servos insectentur et a sua societate 
et communione eiiciant (v. 5). Quare impletione rerum spectata haec 
omnia in ultimo urbis Ierusalem excidio per Romanos facto accurate 
per singula accidisse cernimus ; erat scil. tremendum iudicium a Christo 
praedictum, ingruit fundata nova theocratia, ingruit postquam denuo 
per quadraginta fere annos populus olim electus vocem Domini et 
legatorum eiusaudierat : hodie si vocem Domini audieritis, nolite obdurare 
corda vestra (cf. Hebr. 4, "| seq.) et postquam illi rebelles et increduli 
audire et obsequi minime voluerunt (cf. v. 4), ingruit iudicium revera 
in igne et gladio et magnus erat numerus interfectorum a Domino ; ipse 
enim Titus rem et eventum ad numen divinum retulisse dicitur. 
Unde normam quam h. l. statuit propheta peculiari ratione in eo eventu 
impletam esse iure asserueris. Neque enim de ultimo iudicio primo 
et per se sermo esse potest, uti statim .ex v. 19 patebit; id tamen iis 
qui hie ultimum iudicium praedici volunt (S. Hier. Cyr. Euseb. 
Theod. Pint. Lap. Gord.) concedi potest et debet quod iam saepius 
advertimus et in cap. 13 et 24 cernitur, iudicia particularia quia cum 
iudicio universali unum Dei iudicium constituunt magnum, ad notionem 
Dei iudicis in universum exhibendam iis etiam cóloribus vestiri qui 
demum plene non aderunt nisi in consummatione saeculorum. Eo sensu 

fere dici potest cum Mald. : « depingit terribilem Christi adventum ad 
iudicium, quamvis haec omnia non ad illud tantum supremum iudicium, 
sed etiam ad alia quaedam quae saepe fiunt referenda sint » ; sim. S. Thom. 
For.; etiam cum primo adventu Christi iudicium esse coniunctum 
praeter alia vide ad Mal. 3, 2. 3 et Matth. 3, 10. 12 ; ventilabrum in 
manu sua et permundabit aream suam, et Matth. 10, 34 : non veni 
pacem mittere sed gladium, Luc. 12, 49 : ignem veni mittere in terram 
etc. 

Qui sint inimici quibus Deus indignatur (v. 14), ex sui temporis 
conditione propheta describit v. 11 « qui sanctificabantur et mundos se 
putabant in hortis post, ianuam. intrinsecus, qui comedebant. carnem 
suillam et abominationem et murem, simul consumentur, dicit Do- 
minus »; — Israelitae foedifragi et idololatrae qui gentilium ritibus 
initiati consecrationes illorum et lustrationes obeunt hic simili modo 
describuntur, quo 4, 29 et 51, 5 seq. 65, 4. 5 et 66, 3; qui mysteriis 
quae dicebantur initiati erant se prae vulgo profano sanctos et diis 
consecratos existimabant. Hebr. qui se sanctificant et mundant. ad 
hortos i. e. lustrationibus sese praeparant ad sacra in hortis vel lucis 
obeunda; post ianuam referendum erit ad idololatriam et varias super- 
stitiones quaedomifiunt ; sim. ut LXX àv xo0pos; cf. 51, 8. De carne 
suilla cf. 63, 4 et 66, 3. Dein ut convivae gentilium et in epulis sacrificalibus 
idolorum variis cibis gentilium i. c. abominationibus polluuntur vescentes 
cibis ex immundis animalibus paratis (cf. Lev. 11, 12. 13. 20. 23. 41), 
haec enim yp in lege mosaica vocantur. Ad quae etiam pertinet mus 
(Lev. 41, 29) « quem nos glirem vocamus vel iuxta orientis provincias 
wosEoóg » (S. Hier.); glires inter cupedias helluonum recenseri etiam 
in libris talmudicis asseritur (cf. Del.); apud Romanos item in honore 
habitos fuisse, iam Lap. et Sanct. advertunt locis ex Varrone, Plinio, 
Martiali prolatis. Arabes quoque iis vesci solebant et solent (cf. Bibel- 
lexic. ed. Schenkel, IV p. 148). Cum mentio fiat hortorum et carnis 
suillae, aliqui cultum Adonidis speciali ratione hoc loco efferri censent 


"(ita de Lagarde) et adeum quoque appellationem unum in textu hebr. 


pertinere. 


Hebr. kethib 49x ànw post unum recentiores plerumque intelligunt de uno 
illo qui stans in medio sacras peragat lustrationes et quem ceteri imitentur ; 
vertunt ergo hebr. quise sanctificant et mundant pro hortis post. unum in 
medio, unum intelligentes hierophantem (cf. Sein. Del. Naeg. Or. Hohl.) vel 
choragum seu mystagogum quem proeedentem reliqui sequantur in caerimo- 
niis obeundis (Kn.). Sed satis Tira expressio esse videtur, ut ille unus voce- 


tur! Quare fortasse optimum erit fateri textum esse corruptum nec prostare 

subsidium quo sanetur. Neque veteres versiones quidquam lucis afferunt. 
LXX praebent £v zpo8ópoc, eo scil. loco quo interpretationem illorum verborum 
exspectares ; forte interpres graecus vocem syriaeam NN ianua, fores (The- 
saurus syr. ed. Payne Smith p. 191) ob oculos habuit; vox quoque chaldaica 
xrN repagulum forte huc trahi potest ad hanc interpretationem  declarandam ; 
ad eandem referri potest lectio vulg. (si est primitivus vulg. textus) post ianuam. 
Ex aliis versionibus affert S. Hier. : « Symmachus et Theodotio hune locum 
ita interpretati sunt : qui sanctificamini et lustramini in horto alter post alte- 
rum inter eos qui comedunt carnem suillam »; legerunt ergo "I, et non qeri 


DN et qma in statu eonstrueto ad sequentia retulerunt. Similiter Syrus : alter 
post alterum, et Chald. : turba post turbam. Haec interpretatio saltem sensum 
aliquem prae se fert, si studium quoddam et quasi aemulationem in ritibus 
obeundis ibi descriptum cernis vel vim malam mali exempli quo pertrahan- 
tur. — Textus iste obscurus varia interpretationum portenta produxit : alii in 
uno idolum quodvis, vel unum illud cernunt quod omnia idola in se cómpre- 
hendat et quod in medio horto sit positum, uti olim arbor scientiae boni et 
mali in medio paradiso ; alii verti posse censent praeter unum i. e. omnibus se 
diis vovent praeter unum verum Deum (Deut. 6, 4); alii in voce nomen alicuius 
dei deprehendunt Hadad, Adad (cf. Lap. Reinke, Ges. Naeg.); alii qeri prae- 
ferentes Echatha i. e. Hecate explicant etc.; alii duas voces ut glossema 
eiiciunt. 


Ipsa lectio vulg. primitiva non est plane explorata. Brugensis haec adnotat : « qui- 
dam codices pro post ianuam legunt post unam, Hentenii septem, parisiensium quin- 
que, correcti Lyrani, antiqui Dominieanorum. Epanorthotes dicit antiquiores habere 


post ianuam, salis antiquos post unam ; id quod omnino se ita habere ex nostris. 


deprehendimus exemplaribus v. Fortasse lectio illa post. unam correctio est secun- 
dum hebr. qeri, et S. Hier. in sua versione forte secutus est LXX ; sed quid ipse 
verlerit ex eius commentario non potest erui. Mariianaeus annotavit in emendatis 
omnibus libris mss. commentariorum S. Hier. legi unam et non ianuam et unam 
etiam edidit Vallarsius. Etiam Lueas brugensis lectionem unam tamquam obscurio- 
rem quam scribarum lectorumve temeritas mulaverit praeferendam esse opinatur; 
' « facilius enim adduci possim ut credam post unam variatum fuisse in post ianuam, 
quam e converso ». Sed haec ratio rem non evincit. Si enim considero, S. Hier. ver- 
iere in suo commentario interpretationem LXX. qui sanctifieantur et purificantur in 
hortis et liminibus, facile video cur post ianuam iam non censuerit explicandum 
esse; sed satis mirum esset, si post unam vertisset tanto discrimine a textu graeco 
et nihil addidisset explieationis. Neque canon ille de lectione obscuriore et diffici- 
liore quem brugensis appellat hoc loco adeo tuto proferri potest. Ex quo enim stu- 


dia hebraea florere coeperant saeculo decimo quarto et deinceps, etiam apud com-. 


plures in more poni coeptum est vulg. ex textu hebr. corrigere vel saltem adnotare : 
Hebraei videntur melius dicere (cf. Kaulen, Geschichte der Vulgata p. 280 et seq. ; 
Cornely, Introd. ] p. 660) ; unde facile fieri potuit, ut ex eiusmodi emendandi studio 
lectio illa unam secundum geri hebr. produceretur. 

Eo autem iudicio (v. 18. 16) gloria Dei per orbem terrarum innotescet 
v. 48 « ego autem opera eorum et cogitaliones eorum venio ut congre- 
gem cum omnibus gentibus et linguis, et venient et videbunt gloriam 
meam »; — textus in hebr. videtur esse corruptus; sensus quem $. 
Ilier. in commentario declarat contextui omnino consentaneus est : venit 
ergo Dominus ut opera et cogitationes singulorum iudicet et cum hoc de 
ludaeis iudicio simul coniungitur iudicium de gentibus ; eo autem iudicio 
cognoscetur gloria Dei. Redit igitur norma illa toties promulgata : dies 
Domini super omne sublime et humiliabitur et exaltabitur Deus solus in 
die illa (cf. 2, 12) ; uti Iudaei apostatae, ita gentes quoque iudicabuntur, 
uti vates exposuit cap. 13-27 et 63, 3; cf. Ioel 3, 2. 9. Soph. 3, 8. 
Hoc loco iudicium denuntiari gentibus Euseb. Mald. Sa, Lap. Men. Tir. 
Calm. Troch. recte censent. Est scil. tempus theocratiae novae conditae 
(v. 1. 8) tempus quoque iudicii non solum pro Iudaeis verum etiam pro 
gentibus. Dum enim gentibus affertur nuntius regni Dei, etiam pro iis 
Messias incipit esse in ruinam et resurrectionem, incipit fieri separatio 
illa de qua Christus loquitur, mittitur gladius ille, de quo Matth. 10, 34, 
fit discretio bonorum et malorum, electorum et reproborum. Quemad- 
modum ergo tale iudicium clarissime factum cernimus in natione iudaica 
a morte Christi usque ad eversionem urbis et templi, ita simile iudicium 
fit discretionis ae separationis per orbem universum simul cum annun- 
iiatione regni messianici, fit de nationibus integris aeque ac suo modo 
de singulis hominibus. Hisce autem gloria Dei manifestatur et qui hanc 
gloriam viderint et agnoverint, omnibus viribus laborabunt ad eam aliis 
quoque annuntiandam, uti a v. 19 latius proponitur. Ita series rerum cer- 
nitur bene cohaerens et suo ordine contexta, quam illi interrumpunt 
qui hoc iam versu 48 gentium in regnum Dei collectionem primo et per 
se enuntiari volunt (S. Cyr. Sanct. For. Malv. Osor. Mar. Schegg, 
Reinke, Bade). At cum de operibus et cogitationibus rebellium Iudaeo- 
rum sermo instituatur et de iudicio in eos devolvendo et cum alibi quo- 
que simul cum regni Dei fundatione vel ante eius fundationem mentio 
fiat iudicii in gentibus, illud venio ut congregem cum omnibus gentibus 
certo de iudicio intelligi debet ; fructus vero iudicii exprimitur et vide- 
bunt gloriam meam ; gloriam iudiciis cognoscent ; in se experientur ; 
qua sententia iam indicatur hanc gloriae manifestationem iis posse esse 
in salutem ; eam revera multis fore saluti, in v. 19 docemur. Quo rerum 
nexu simul declaratur, in v. 18 non posse esse sermonem de ultimo 
iudicio, uti aliqui volunt (S. Hier. Sasb. Pint.) ; post illud enim iam 
non erit nova quaedam legatorum Dei in orbem universum missio, 
Huius rationis, pondus sentiens S. Hier. rem ita expedire conatur : 


« iudicii praedicatur dies, immo comminatur, ut metu futurae poenae 
Isaras lI — 33. 

recipiantSalvatoris adventum et apostolorum evangelium qui ante mit- 
tendi sunt »; at in v. 18 fieri iudicium sieut et in v. 45. 16 dicitur ipsis 
verbis satis patet et in v. 19 ex iis qui salvati fuerint omnino suadetur. 


Textus hebr. ita fertur : ef ego opera eorum et cogitationes eorum — veniet 
ad. congregandas omnes gentes et linguas et veniunt et vident gloriam meam ; 
qui textus mancus et corruptus esse videtur. Conantur eum quidem explicare 
vel per modum aposiopeseos : ego — opera eorum et cogitationes eorum ! — 
instat, ut congregentur.. vel supplentes : ego visitabo, puniam, seio opera 
eorum. Sed neuter modus explicationis planus est et obvius. Prior enim in 
hebr. satis inusitatus est nec tanta animi commotio in vate adesse videtur qua 
explicetur apiosiopesis, cum sententia satis longa et praecedat et sequatur, ser- 
mo vero incitatus et commotus brevibus incisis soleat incedere. [n altera expla- 
natione id suppletur quod utique a sensu exigitur; sed ubinam moris est ea 
quae rem constituunt omittere ? Arbitrarie vertit Hahn : vivo ego, non obstan- 
tibus eorum operibus fiet ut congregem omnes gentes; Hifz. : quoad me, opera 
eorum manifesta facta sunt, ita ut. congregem... Neque ex versionibus quid 
remedii sit adhibendum certo erui potest. LXX, Syrus, S. Hier. Chald. in eo 
conveniunt quod primam personam ego veniam exhibent ; ceterum LXX 
x&yó và Épyo aoTG x«l *0v Aoywuóv cbrGv (alia exempl. addunt émicvagat, xol 
&y6 ; ita quoque cod. syr. hex. — alia quoque addunt x«i &vr«xoóo6  «bro) 
Épyopat ouvocyeretv. Syrus quoque : ego novi opera eorum... quando veniam ad 
congregandum... venient etiam isti ; Chald. : et coram me manifesta sunt 
Opera eorum...et congregaturus sum omnes gentes. Priorem sententiae partem 
ita esse restituendam : opera eorum scio, vel melius visitabo, puniam, facile 
ex contextu patet; in altera parte colligere de se non sufficit; verbum yap 
colligere nimis nude ponitur ; ex v. 19 sequitur gentes eongregari ad iudicium, 
sed id debebat exprimi in textu, cum V3p dese hanc notionem minime 
induat neque de se eam habeat Ez. 22, 19. Hab. 2, 5. Quare illa lectio apud 
LXX quae in aliquibus exempl. adest xoi dvcexoóóco textum rite supplet et ad 
]lum modum textus erit restituendus, ut habeatur sensus.et antecedentibus et 


consequentibus cohaerens. 
d) Plena est omnis terra gloria Domini 66, 19-24. 


Qui salvi evadunt ex iudicio Dei gloriam universis populis annuntiant 
v. 19 « Et ponam in eis signum et mittam ez eis qui salvati fuerint ad 
gentes in, mare, in Africam et Lydiam tendentes sagittam, in. Italiam 
et Graeciam, ad. insulas longe, ad eos qui non audierunt de me et non 
viderunt gloriam meam et annuntiabunt gloriam meam gentibus » ; — 
signum ponere in dicitur Ex. 10, 2 et Ps. 8, 43 de miraculis quae 
Deus in Aegypto patravit et Ps. 105, 27 de verbis signorum quae posuit. 
in Moyse et Aaron ; unde hoc quoque loco explicandum erit de miraculis 

quae Deus patraturus sit in eis et inter eos. Sicut igitur Deus veterem 
theocratiam miraculis vestitam et insignitam introduxit et tamquam 
suum opus declaravit, ita nova quoque theocratia iis divinis documentis 
et, testimoniis non carebit. Et cum ex iis in quibus ponit signum mittendi 
sint ad gloriam Dei praedicandam iis qui Deum eousque ignoraverint, 
iuremerito speciali quodam modo sententiam explicabimus de miraculis 
quibus Deus legatos suos et nuntios coram gentibus in evangelii prae- 
dicatione insignivit ac adiuvit eorum auctoritatem et missionem divi- 
nitus factam declarans atque confirmans. Unde optime explicare viden- 
tur illi quifsignum hoc spectata impletione accipiunt de charismatis 
quibus Deus praesertim in initio praedicationem evangelii adiuvit (cf. 
S. Cyr. Mald. Men. Calm. Bade). Tali signo et attestatione divina 
signati (Pint.) mittuntur ex ?is qui evaserunt (hebr.) scil. qui ex iudicio 
illo v. 19 seq. servati sunt in orbem universum : ad gentes in. Tharsis 
(hebr.) ad gentes quae sunt in extremis partibus occidentis vel ad gentes 
occidentem versus; de Tharsis cf. 23, 1; 60, 9. Ion. 1, 3; deinde in 
Phul et Lud, ad tendentes arcum (hebr.) ; Phul alibi non occurrit; vi- 
detur nomen corruptum pro v2 Phut, uti LXX habent o2 ; de qua 
regione vide quae ad Nah. 3, 9 pluribus adnotavi; esse oram mariti- 
mam cui hodie Somali est nomen censent haud pauci. Duo haec nomina 
etiam iunguntur Ier. 46, 9 et Ez. 271, 10 ; 30, 5. Gen. 10, 13 Ludim refe- 
runtur ad Aegyptios; sed v. 22 Lud etiam vocatur unus ex filiis Sem ; 
in hieroglyphicis Lutu nomen est Aegyptiorum (cf. Ebers, Aegypten 
und d. B. Mos. p. 91 seq.); sed cum Lud l. c. inter copias auxiliares 
Aegyptiorum recenseatur et nostro quoque loco nationes non adeo notae 
enumerentur, valde dubium videtur, num Lud nomen sit Aegyptiorum. 
Porro mittentur ad. Thubal et Iavan (hebr.); Thubal communiter intel- , 
ligunt de Tibarenis qui ad Ponti euxini litus australe orientem versus 
in vicinia Moschorum (unde nomen cum 322 iunctum apparet Gen. 10, 
9. Ez. 91, 13; 38, 2. 3; 39, 1) sedes habent (cf. Ges. Thes. p. 1491; 
Bibellex. ed. Schenkel, V p. 528). Iavan suntIones ('IFeve;) vel Graeci !; 
cf. Gen. 10, 9. 4. Uti ipsis nominibus iam indicatur longinquis et parum 
notis nationibus gloriam Dei annuntiatum iri, ita commemoratis in fine 
insulis remotis nulli alii fines praedicationi assignantur nisi ipsi fines 
orbis terrarum. Unde ipsa enumeratione et peregrinis nominibus regnum 
Dei universale omnes gentes complectens optime describitur. Delineatur 
itaque verbis propheticis campus ille vastissimus et ager immensus in 


1. Aristophanes (Acharn. v. 104) ad Graecos designandos adhibet 'lIáwv ; adnotat scholi- 
astes : záytag ToUe *EXNqvas "Iáovae oi Bápflagor Ex&Xovv. (cf. Sein.). 

quo excolendo Ecclesia Christi continuo laborat et laborabit usque ad 
consummationem saeculorum. Posuit in ea Deus signum ; adstat conspi- 
cua omnibus quasi mons elevatus (2, 2), in ea implentur vaticinia, in 
ea nunquam non adest sanctitas, adsunt charismata ; in ea demum sola 
exhibetur radix Iesse in signum populorum, proponitur et invicte pro- 
pugnatur divinus Salvator qui gentibus adorandus exhibetur (cf. 11, 
10). — Ad ultima verba cf. 52, 15. 


Quale signum Deus ponat, varie explicant. Alii id ad ipsum iudicium referunt 
vel signum eo contineri volunt quod aliqui evadant (Sein.). At iudicium in v. 18 
ita absolvitur, ut ultimo membro iam fructus iudicii deelaretur ; idcirco signum 
in v. 19 non potest esse iterum ipsum iudicium neque fructus ille, sed progressu 
orationis exigitur, ut aliquid post iudicium futurum declaretur. In ipsa missione 
signum constitui censet Del. ; in conversione gentium Reinke ; at prius est arbi- 
trarium, cum ponere signum et mittere, uti in se sunt distincta, ita quoque 
explicite recenseantur ; alterum plane gratuito asseritur, cum ponere signum et 
mittere exhibeantur tamquam subsidia ad gentium conversionem efficiendam. 
Alii signum explicant de cruce, quam christiani gerunt, frontibus imprimunt, 
religionem confitentur (cf. Theod. Sa, Malv. Lap. Tir. Gord. Rohl.); idem 
videtur cum S. Ephr. S. Hier. intelligere cum dicat : « ponet in eis signum 
quod in Ezechielis principio sub fhau literae hebraicae interpretatione mon- 
stratur (Ez. 9), quo signo qui fuerit impressus manus percutientis effugiet ; hoc 
et postes domorum in Aegypto signabantur... hoc nobisad Patrem ascendens Do- 
minus dereliquit sive in nostris frontibus posuit, ut libere diceremus : signatum 
est super nos lumen vultus tui ». Sed haec acceptio est nimis arcta. Alii Deum 
in modum imperatoris signum erecturum esse militare, vexillum volunt et unde- 
cumque delectus habere militares (Sanct. Calm.) ; at tune adhibuisset propheta 
ut alibi b3 5, 20; 13, 1; neque quae sequuntur de bellico apparatu sermonem 
induci ulla ratione suadent. Aliis placet signum ponere ita accipere ut Deus 
dicatur illos quasi signo inusto reddere notos et ab aliis discernere ; id quod 
Sasb. de malis h. 1. dici, Calm. de bonis et electis vult accipi. Demum S. Thom. 
in signo edietum Cyri (Esdr. 1, 4) declarari opinatur. Habes igitur explica- 
tiones sat varias ; sed illam quam proposui et verbis ipsis maxime inhaerentem 
et contextui plane consentaneam et ipsa impletione commendatam prae reliquis 
censeo. 

De nominibus ita disserit ad h. l. S. Hier.: « Tharsis lingua hebr. mare 
appellatur et (ut aiunt) Indiae regio, licet losephus litera commutata Tarsum 
putet nuncupari pro Tharsis urbem Ciliciae, ad quam Ionas de Ioppe fugiens ire 
cupiebat. Phud autem sive Phul, Libyes omnisque Africa usque ad mare Mauri- 
taniae in qua fluvius hodie qui Phud dieitur et cuncta circa eam regio Phutensis 
appellatur. Lud autem Lydos vocant quorum coloni Hetrusci qui nune Thusci 
appelantur quondam mittenlarum sagittarum peritissimi; pro quo in hebr. 
legitur mosche ceseth; quod absque Septuaginta omnes similiter transtulerunt 

tendentes arcum, et Scptuaginta posuerunt uccby nomen pro verbo interpre- 
tantes ; quod si accipiatur Cappadocas significat quorum metropolis Mazaca..: 
Thubal autem sive Thobel aut Italia interpretatur aut Iberia, hoc est Hispania 
ab Ibero flumine, unde et hodie Hispaniarum regio appellatur. Celtiberia.... 
Graeci autem qui sermone hebr. appellantur lavan, Ionas significant, unde et 
graece lones et mare ionium. Et hoc considerandum quod maxime orientales de 
Iaphet posuerit nationes uno filiorum Noe, licet in Tharsis et Phud Sem quoque 
et Cham, id est Indiae et Africae nominum fuerit recordatus, ut totum orbem 
ostenderet ». Haec simul demonstrant quomodo s. doctor versionem suam intelligi 
voluerit. 

Qui hebr. 535 retinent, insulam cui nomen Philae intelligant in Nilo supe- 
riore, positam quam secundum Strabonem (17, 1, 49) Aethiopes et Ae- 
gyptii communiter jncolunt (cf. Del.); Knobel (Voelkertafel p. 94) proposuit 
Apuliam, Italiam inferiorem, quam Iudaei medii aevi 5*2 appellabant; sed ex 
medio aevo usque ad [saiae tempora conclusio vel illatio non valet. Mendum in 
textu hebr. satis antiquum est, cum etiam Syrus legat Phul ; Chald. praebet 
"NDS quam vocem Bochartus explicat de incolis Philarum insulae, aliis id 
negantibus vel saltem dubitantibus, cum nomen aegyptiacum sit Pilak (cf. Merz 
in Bibellex. ed. Schenkel, IV p. 581). — Ex iis quae de Lud feruntur sententiis 
unam addam quam Movers, de Goeje et alii proposuerunt: intelligi gentem 
magnam Berberorum, Lewata, apud Byzantinos Aeud0c appellatos unde avr 
pronuntiari deberi Lewadim ; sed res satis dubia est quia ante saeculum 6 p. 
Ch. nullum exstat de gente hac. Lewata testimonium (cf. Bibellex l. c. p. 64; 
Riehm, Handwoerterb. s. Lud). Alii Lydos non posse intelligi ideo censent quia 
Lydi imbelles fuerint et molles, bella sua per milites mercede conductos gesse- 
rint et Lydi teste Herodoto (1, 79 ; 7, 74) equites lanceis pugnaverint. Sed teste 
Herodoto eodem (1, 155) Lydi ante Cyri tempora erant fortés et bellicosi, et uno 
genere armorum commemorato alia certe non excluduntur. In hac autem Isaiae 
enumeratione id praecipue spectari videtur, ut gloriam Dei omnibus annuntiari 
dicatur, quare non necessario sequitur ut gentes quae simul enumerantur sint vel 
regione vel cognatione propinquae ; unde saltem ratione enumerationis non pro- 
hiberis quominus Lydos intelligas. 


Quam efficax futura sit ac fructuosa praedicatio legatorum illorum et 
nuntiorum sequentibus demonstratur (S. Cyr.) v. 20 « et adducent 
omnes fratres vestros de cunctis gentibus donum Domino in equis et in 
quadrigis et in lecticis et in mulis et in. carrucis ad. montem sanctum 
meum lerusalem, dicit Dominus, quomodo si inferant filii Israel munus 
in vase mundo in domum Domini »; — pro carrucis in hebr. legitur 
ninz*52 dromades, camelae veloces ! ita plerumque explicant; LXX : cum 


4. Notat S. Hier. : « pro carrucis quas solus interpretatus est Symmachus quem nos in 
hoc loco secuti sumus, Aquila, Septuaginta et Theodotio mulos transtulerunt ». Negat 

equis, curribus et lecticis (lampenis) mulorum cum umbraculis (yszà 
c7:310y) ; dum Syrus solum tria, Chald. quattuor vecturae genera affe- 
rat. li qui missi sunt adducent omnes qui ex gentibus crediderunt et 
credentes tamquam fratres in populum electum assumpti sunt ad 
Dominum in lerusalem. Ita mons sanctus fit centrum ad quod omnes 
gentes confluunt (cf. 9, 2;4, 6). Varia vecturae genera symbolice exhi- 
bent varias rationes et modos adducendi infideles ad fidem et cultum 
Dei (Pint.), quibus gentes ope divina et gratia adiutae (S. Hier. Sanct.) 
commode et facile (S. Cyr. Osor.) ad montem sanctum Dei, ad cultum 
veri Dei, et ad lerusalem, sedem theocratiae et caput, adducentur. 
Etiam hoc loco, uti 2, 2, distinguatur oportet symbolum et res symbolo 
expressa. Omnes gentes quae Deum colant in Ierusalem confluere vel 
ascendere in montem Sion imago est symbolica visioni propheticae con- 
sentanea et apta qua res depingatur, qua scil. exhibeatur fore ut regno 
Dei nomen dent ita revera animis accedentes et adhaerentes urbi illi 
quae est sedes theocratiae ac centrum. Afferuntur autem a nuntiis Dei 
tamquam sacrificium mundum Deoque summopere acceptum. Est igitur 
apostolatus sacrum quoddam officium sacerdotale quo Deo victimae 
parantur et sistuntur, quo modo S. Paulus quoque se dicit ministrum 
i. e. sacerdotem Aezopy2» Christi lesu in gentibus et se omni conatu in 
id tendere, ut fiat oblatio gentium accepta et sanctificata in Spiritu 
sancto (Rom. 13, 16). Comparatione in ultimo membro declaratur modo 
ad prophetae tempora accommodato, uti Israelitae ex tota Palaestina in 
urbem conveniant primitias offerentes et similam et oleum et thus 
afferentes ad sacrificia, ita fore ut in nova theocratia nuntii Dei ex 
omni terrarum plaga veros Dei cultores Deo adducant in oblationem 
suavitatis. 


Non desunt qui explicant : gentes adducent ludaeos ex omnihus terris (Mar. 
Rohl. et multi ex protestantibus Ros. Hitz. Kn. Sein. Del. Naeg. Or. etc.). Sed 
quamvis id saepius a propheta dicatur 14, 9; 49, 22, tamen non continuo 
sequitur idem hoec loco annuntiari. Primo enim adverti oportet hoc loco non 
apparere rationem cur gentes dicantur adducere ; nam antecedit annuntiabunt 


Boettcher (Neue Aehrenlese, II p. 151) voci notionem dromadis ; ipse explicat a 45 clitellae, 
ut reduplicatione varia clitellarum genera exprimantur. Chald. praebet Toast hymni, 


quam vocem corruptam censet pro ev à OU, unde quoque Une clitellae ; vide 
Buztorf, Lex. chald. p. 2376. Mirum enim ceuset Boettcher et plane incredibile nomen pro 
specie quadam camelorum usitatum iam Hellenistis fuisse incognitum et solum semel in toto 
ambitu linguarum semiticarum inveniri. Verum recentiores haec dubia neglexerunt, vocem 
explicantes ex arabico de cursu saltabundo camelorum. Varia iam Malv. praebet. 


MOX". RA 


Is.-660, 90-91 519 


scil. missi et pergitur et adducent ; proinde sine mutatione subiecti grammati- 
calis fluit oratio; idque non solum modo obvio et commodiore, verum unice 
conveniente, cum sequatur adducent de cunctis gentibus, cur enim dicendum 
sit : gentes adducent de gentibus, non apparet. Iam quos adducent legati Dei ? 
fratres vestros ex gentibus donum Domino. Cum tam explicite addatur 
munus Domino adducuntur videtur indicari eos antea non ad. Dominum perti- 
nuisse et opus eximium legatorum Dei in eo consistere, ut qui antea non audie- 
rant de Domino nec viderant gloriam eius (v. 19) iam annuntiatione facta 
tamquam oblatio Domino accepta sistantur. Minus apte ita de ludaeis sermo 
fieret. Accedit quod legati mittuntur ad gentes ; ergo quid in gentibus effecerint, 
exspectatur; atque gentes adduci ad Dominum elucet ex v. 23, quia omnis caro 
iam adorat coram facie Domini. Dein nihil obstat quominus arcte iungatur 
fratres ez gentibus, qui ex gentibus fratres vestri, socii eiusdem fidei effecti 
sunt; fratres enim dicuntur (cf. Prov. 18, 9) qui eandem fidem colunt eiusdem- 
que patris vestigia persequuntur (Osor.), fratres, quia ipsi quoque filii Dei 
effecti, uti Israel est primogenitus filius (Ex. 4,. 99), fratres, quia cum gentes 
Sequantur vestigia fidei Abraham, revera Abraham multarum gentium pater et 
heres mundi est effectus ; cf. Rom. 4, 19. Gal. 3, 99;,. 5, 6. Eph. 9, 11-14. 
Quare gentes conversas h. 1l. fratres diei plerique interpretum iure censent; ita 
S. Cyr. Theod. Procop. Haimo, Osor. Pint. For. Sanct. Malv. Mald. Clarius, 
Lap. Calm. Allioli, Bade, Reinke, Loch et ex protestantibus : Dathe, Umbreit, 
Ges. Ewald, Stier ; de gentibus et Iudaeis verba accipiunt S. Hier. Thom.- Sasb. 
— Demum Hahn vertit : afferunt cum omnibus fratribus vestris ex omnibus 
gentibus oblationem Domino ; — at nemo alius ita intellexit ; etiam versiones 
LXX, Syri, S. Hier. Chald. fratres exhibent adducendos. 


Gentes ad Deum conversae non solum fratres appellantur populi electi 
(cf. 19, 94 : Israel erit tertius Aegyptio et Assyrio), verum ex iis quo- 
que Deus assumet ad dignitatem sacerdotalem v. 21 « et assumam ez eis in 
sacerdotes et levitas, dicit Dominus » ; — ez eis referri ad gentes longe 
plerique interpretes rite intelligunt, etiam ex lis qui fratres de Iudaeis 
accipiunt haud pauci gentes hoc loco ad sacerdotium eligi recte viderunt 
(Ros. Maurer, Del. Naeg. Or.). Nam ez ludaeis assumi sacerdotes et 
levitas minime opus erat dicere, cum ex iis semper sumpti fuerint; 
ergo ut sensus adsit aptus, de gentibus debet intelligi. lis qui addu- 
cuntur nova et sublimior dignitas promittitur; qua promissione simul 
remotis limitibus legis mosaicae et huius legis abolitio et novus ordo 
rerum declaratur. Mutato enim sacerdotio cultus quoque mutatur et 
« translato sacerdotio necesse est ut et legis translatio fiat » (Hebr. "1, 
12). Hac dignitate gentibus promissa et quae supra vidimus (19, 24 et 
56, 3-1) supplentur et quae alias de práerogativis Iudaeorum vel gen- 
tium servitute dicuntur suis limitibus cireumscribuntur nosque admo- 

nemur, ne illa perperam interpretemur, sed potius Iudaeos et gentes 
eodem ordine ae censu apud Deum haberi existimemus. Elevabuntur 
ergo ex gentibus ad dignitatem sacerdotalem et leviticam. Quo oraculo 
clare indicatur fore in nova quoque theocratia ordinem sacerdotalem 
eumque hierarchicum, ita ut quod in aaronitico adfuerit in umbra, 
adesse debeat tamquam corpus in nova theocratia (cf. Col. 2, 11). Neque 
dici potest, sacerdotio declarari atque describi veram adorationem Dei; 
nam omnes afferuntur tamquam donum Deo, omnes ergo tamquam 
veri cultores Dei designantur, sed praeterea ex iis Deus seligit quosdam 
electione singulari ad dignitatem sacerdotalem; ergo praeter adoratio- 
nem et cultum Dei omnibus communem aliquid altius ac sublimius exi- 
gitur. Praeclare quoque vocatio Dei ad munus sacerdotale indicatur : 
assumam ex eis; neque enim in novo rerum ordine, ut olim, iure nati- 
vitatis confertur sacerdotium, sed « nemo sibi sumit honorem, sed qui 
vocatur a Deo » (Hebr. 5, 4). 

Hac autem ratione Deus sibi novum populum sanctum condet. Tudi- 
cio discrevit inter Israelitas, gentes evaserunt donum Deo acceptum ; 
adest in officio sacerdotali munus illud mediatoris inter Deum et homi- 
nes, munus sanctitatis conferendae et augendae. Haec vero instituuntur 
ordine stabili et quia Deus sapientiae suae consilio novum illum rerum 
ordinem coelum et terram, tempus et aeternitatem complectentem con- 
cepit et opere exsequi statuit, ideo opus illud (v. 18-21) aggreditur. 
Quare ad totum hoc opus refertur quod sequitur v. 22 « quia sicut coeli 
novi el terra nova quae ego facio stare coram me, dicit Dominus, sic 
stabit semen vestrum et nomen vestrum » ; — semen et nomen veri 
Israel, quocum scil. Deus foedus iniit aeternum, nunquam deficiet ; sem- 
per aderit populus Dei cui nomen et virtus Israel re et veritate conve- 
niet i. e. populus sanctitate illustris, qui propterea benedictio erit orbi 
et benedictionem Dei longe lateque diffundet. In ea enim re nomen 
Israel consistit qui fortis fuit fide, patientia, et ita in Deum quasi prae- 
valuit atque obtinuit benedictionem (cf. ad Os. 12, 4). Talem autem 
populum Deus sibi iudicio facto (v. 18) condet et efficiet, quia coelos 
novos novamque terram efficere vult et is rerum ordo ad quem perve- 
niendum est iam menti eius obversatur. Ultimam igitur hominum et 
creaturae glorificationem Deus mente intuens regnum suum in terra 
constituit ; unde hoc regnum necessitate quadam indita ad ultimum hune 
finem tendit eumque summo desiderio appetit (cf. Rom. 8, 19-26). Dum 
autem Deus regnum suum in terris stabilitum comparat novis coelis 
novaeque terrae i. e. ultimae perfectioni quam ipse sit effecturus (cf. 
65, 1'l), ipse satis indicat et quid excellentiae in regno hoc sit conclu- 
sum et ad quem finem et terminum natura sua feratur. Qui ergo divi- 

nae gubernationi se animo docili commiserit, ad conditionem illam glo- 
riosam novis coelis novaque terra declaratam perveniet; qui vero repu- 
gnaverit, aeternis se mancipabit cruciatibus. Utrumque ultimis versibus 
vates delineat. 

Qui praedicatione gloriae Dei nomen Dei cognoverint et tamquam 
donum Domini ad montem eius sanctum adducti sunt, non cessabunt 
a continuo Dei servitio et adoratione v. 93 « et erit mensis ex mense et 
sabbatum ez sabbato, veniet omnis caro ut adoret coram facie med, 
dicit Dominus » ;, — modus loquendi umbram refert veteris testamenti 
et lineamenta, quae tamen ad maiorem perfectionem  declarandam 
multum augentur ; ter in anno Israelitae ad faciem Domini ascendere 
iubebantur; in nova theocratia iam ascendet omnis caro, totum genus 
humanum, neque solum ter in aano, verum unoquoque novilunio 
(hebr.), immo sabbato quovis. Quo augmento et praeeminentia novae 
theocratiae clare proponitur et perspicue docetur non urbem palaesti- 
nensem intelligi, verum id cuius symbolum et typus est Ierusalem, ut- 
pote sedes et centrum theocratiae. Ecclesia Dei se sistet coram Domino 
continua adoratione, adoratione universali ; erit igitur quod Malachias 
(1, 11) praedixit : nomen Dei magnum in gentibus in omni loco. Atque 
hac adoratione coram facie Domini non solum designari regnum Dei 
temporale, verum etiam aeternum, proinde quod iam in v. 22 erat 
praeformatum tempus et aeternitatem una quadam comprehensione a 
propheta delineari, clare docemur versu sequenti. 

Dum cultores Dei sicut coeli novi et terra nova assistunt coram facie 
Domini gloria et honore coronati eique laudis hymnos perpetua adora- 
tione persolventes, impii suppliciis aeternis deputati impietatis suae 
poenas luent v. 24 « et egredientur et videbunt cadavera virorum qui 
praevaricati sunt in me; vermis eorum non morietur et ignis eorum 
non exstinguetur, et erunt usque ad satietatem visionis omni carni » ; — 
hebr. et erunt abominationi omni carni ; etsi non eadem verba, senten- 
tia recurrit gravis illa qua reliquas sectiones concludit propheta : non est 
pax impiis (48, 22 ; 57, 21) ; perturbationem impiorum quam pluribus 
iam 57, 20 descripsit, hoc loco aeternis cruciatibus et summa contineri 
ignominia declaratur. Ipsa vero adumbratio suppliciorum conformis est 
regioni hierosolymitanae quae etiam in antecedentibus menti prophetae 
obversatur. Est enim extra urbem sanctam, in qua cultores Dei versantur - 
coram facie Domini, locus abominationis, Topheth (cf. 30, 33), vallis 
filiorum Ennom vel gehenna, in qua abominandis incendiis idolo Moloch 
victimae humanae cremabantur (cf. ler. 1, 32; 19, 6. 11-14 ; 32, 35. 
4 Reg. 23, 10). Ibi ergo prostrata iacent ignibus tradita cadavera inimi- 
corum Dei, eorum scil. qui a Deo et sacro eius foedere defecerunt (hebr. 

cf. 4, 2); sed ardent tamquam cadavera viva, quorum vermis non 
moritur; continuo enim et vermibus roduntur et ignibus absumuntur 
neque tamen dissolvuntur neque pereunt, verum vermes perpetuo 
habent quid rodant, ignis perpetuo urit neque comburit. Non describi 
poenam hisce in terris luendam neque temporale exhiberi supplicium 
ipsa natura rei et cruciatuum declaratur. Nam in valle prope Ierusalem 
cadavera rebellium continuo ardere et cultores Dei adoratione in templo 
facta ad incendia illa cum voluptate spectanda (hebr. 'à N7) egredi et illa 
cadavera cum detestatione et abominatione contemplari, res est per se 
ab omni impletione literali remotissima. Proinde symbolo noto et invo- 
lucro a sui temporis conditione deprompto vates altius quoddam docu- 
mentum et monumentum vindictae Dei adumbrat, scil. ad duos tandem 
ordines totum genus humanum iri redactum, quando coeli novi futuri 
sint et terra nova : alterum fore in civitate Dei et in sacro Dei bhabita- 
culo coram facie eius adoratione et laude Dei occupatum et communione 
gloriae Dei beatum, alterum autem extra regnum Dei vermi traditum 
nunquam morienti, ignibus ardentem perpetuis corpore et animo luere 
supplicia conditione miserrima et foedissima. 

Cum igitur in v. 24 sine ullo dubio ad aeternitatem remittamur, etiam 
jure merito eandem aeternitatem iam in v. 23 describi vel connotari cen- 
sendum est vel saltem vatem rem ita exhibere, ut adumbratione generali 
et tempus et aeternitatem complectatur. Quare habità ratione aeternitatis 
quam convenientissime dicitur coram facie mea qua sententia quid 
excelsi cultoribus Dei promittatur, in novo demum foedere clarissime 
docemur (1 Cor. 13, 12). Huic de aeternitate acceptioni omnino consen- 
ianeum est eamque confirmat quod ludaei ignem aeternum et locum 
suppliciorum nomine appellarunt ab ea valle desumpto, quae nominis 
iranslatio et significatio gehennae ab ipso quoque Salvatore usurpata est 
et approbata (cf. Matth. 5, 22. 29. 30,110, 28; 18, 9; 23, 33. Marc. 9, 
49. 44. 46 ; Luc. 12, 5). De verme et igne vide Iudith 46, 21. Eccli. 1, 
19. Mare. 9, 43. 45. 41; declaratur genus poenae quo obruuntur et in- 
irinsecus ex ipsis suis visceribus quasi exoriente ! et extrinsecus apposito 
et a Deo vindice accenso flammarum incendio. Beati Dei cultores testes 
sunt iusti Dei iudicii in impios rebelles devoluti et uti cetera Dei attri- 
buta, bonitatem, misericordiam laudibus prosequuntur aeternis, ita iusti- 
tiam quoque Dei qua in peccatores obduratos animadvertit approbant et 


1. Singulari ratione S. Ephr. explicat vermem ; intelligit enim propter 41, 15 noli timere 
vermis lacob etiam hic vermem coetum iustorum et « quia nunquam deficiet Ecclesia Christi 
eam siguificat per vermem qui non moritur et per ignem qui non exstinguitur ». 

celebrant; inde in textu hebr. cum voluptate videre dicuntur divinae 
iustitiae manifestationem et triumphum. Apposite notat Theod : « osten- 
dit et in sacris evangeliis Dominus et Lazarum divitis supplicium 
spectasse et illum Lazari iucunditatem ; hine ergo docet eos qui laetitia 
illa perfruuntur suppliciis addictos videre eos qui de admissis criminibus 
poenas luunt ». 

Hisce agi de aeterna impiorum sorte plerique interpretes rite explicant 
(cf. S. Hier. Euseb. Theod. S. Thom. Osor. Sasb. For. Pint. Mar. Tir. 
Lap. Schegg, Loch, Rohl. Troch. et ex protestantibus Del. Naeg. Or.). 
Alii tamen primo et per se describi volunt cladem Iudaeorum urbe a 
Romanis capta, dein demum extensione quadam ac similitudine illam cla- 
dem eiusque descriptionem transferri ad supplicia damnatorum (cf. S. 
Cyr. Calm. Bade, Reinke) ; at illam cladem non posse intelligi, tum ex 
verbis eorumque amplitudine et re descripta colligitur, tum ex summa 
totius .prophetiae quam hie vates brevi comprehensam proponit. Ut 
enim antea saepius, ita hic saluti et vitae a Deo concedendae opponit 
interitum et ruinam (cf. cap. 34. 35) ; uti illa salus est sempiterna (51, 
6. 8), ita qui salutem a Domino oblatam spreverint se ipsos ruinae per- 
petuae mancipabunt. ; 

Terminat igitur Isaias prophetiam suam ad id ad quod saeculum ter- 
minabitur, ad extremum iudicium (Sasb.). Concludit exhortationem ad 
populum, uti olim Moyses adhortatus est : proposui vobis vitam et mor- 
tem, benedictionem et maledictionem ; elige ergo vitam, ut tu vivas et . 
semen tuum (Deut. 30, 19), concludit muneris sui exercitium quo sese 
tamquam verum theocratiae vindicem et praeconem praestitit eodem 
modo quo S. Matthaeus refert Christum Salvatorem praedicandi munus 
absolvisse gravissima illa sententia qua sortes pro omni aeternitate con- 
tinentur : et ibunt hi in supplicium aeternum, iusti autem in vitam 
aeternam (Matth. 25, 46). Quare consideratis oraculis eius adeo magnifi- 
cis concludere iuvat commentarium illa laude qua ipse Spiritus sanctus 
qui Isajam inspiravit oraculorum eius amplitudinem, magnificentiam, 
sublimitatem celebrat: « Isaias propheta magnus et fidelis in conspectu 
Dei, spiritu magno vidit ultima et consolatus est lugentes in Sion, usque 
in sempiternum ostendit futura et abscondita antequam evenirent » 
(Eccli. 48, 25. 271. 98). 

